
MARKSIZMO-LENINIZMO INSTITUTO ŽODIS 


Šiame leidinyje pateikiamas K. Markso ir F. Engelso veikalas 
„Vokiečių ideologija“! — didelis bendras marksizmo pradininkų kū- 
rinys, parašytas Briuselyje 1845—1846 metais, ir F. Engelso darbas 
„Tikrieji socialistai“, kuris buvo parašytas 1847 metų sausio—ba- 
landžio mėnesį ir yra tiesioginis „Vokiečių ideologijos“ tęsinys. 

Priedai šiame leidinyje yra K. Markso „Tezės apie Fojerbachą“, 
anoniminis straipsnis „Atsakymas į B. Bauerio antikritiką“ ir kai 
kurie su „Vokiečių ideologija“ susiję K. Markso ir F. Engelso idė- 
jų metmenys. 

Šiame leidinyje spausdinami veikalai priklauso mokslinio komu- 
nizmo kūrimo laikotarpiui, svarbiam filosofinių, teorinių marksisti- 
nės partijos pagrindų formavimo etapui. Jie parašyti prieš pat pir- 
muosius visiškai brandžius Markso ir Engelso kūrinius. 

Apibūdindamas tuos uždavinius, kuriuos Marksas ir Engelsas 
buvo užsibrėžę tuo laikotarpiu, Engelsas savo veikale „Dėl Komu- 
nistų sąjungos istorijos“ 1885 metais rašė: „Mudu jau buvome 
giliai pasinėrę politiniame judėjime, jau turėjome pasekėjų tarp 
inteligentų, ypač vakarų Vokietijoje, ir nemaža ryšių su organi- 
zuotu proletariatu. Mūsų pareiga buvo moksliškai pagrįsti savo pa- 
žiūras; bet mums ne mažiau svarbu buvo įtikinti Europos ir visų 
pirma Vokietijos proletariatą, kad mūsų pažiūros yra teisingos“. 

Nauja, revoliucinė Markso ir Engelso pasaulėžiūra formavosi ir 
skynėsi kelią į darbininkų mases, Marksui ir Engelsui kovojant 
prieš buržuazinę ir smulkiaburžuazinę ideologiją. Kurdami savo 
materialistinę pasaulėžiūrą, Marksas ir Engelsas kritikos smaigalį 
pirmiausia nukreipė prieš objektyvųjį Hegelio ir subjektyvųjį jau- 
nahegelininkių idealizmą. Kovodami prieš idealizmą ir gindami ma- 
terialistinės Fojerbacho filosofijos pagrindus, Marksas ir Engelsas 
parodė, kad Fojerbacho materializmas yra nenuoseklus, ribotas, 
iškėlė aikštėn jo metafizinį pobūdį. Kurdami savo naują pasaulė- 
žiūrą, Marksas ir Engelsas jungė dialektiką ir materializmą į vie- 
ningą, neišardomą visumą, dėjo kokybiškai naujo, dialektinio mate- 
rializmo pagrindus. 


„Vokiečių ideologija“ buvo pradėta rašyti, K. Marksui jau pa- 
rašius „Tezes apie Fojerbachą“. Apibūdindamas šių tezių reikšmę, 
Engelsas savo veikalo „Liudvigas Fojerbachas ir klasikinės vokiečių 
filosofijos pabaiga“ pratarmėje 1888 metais rašė, kad „jos turi 
neįkainojamą vertę kaip pirmasis dokumentas, kuriame glūdi ge- 
niali naujosios pasaulėžiūros užuomazga". 

„Tezėse apie Fojerbachą“ K. Marksas atskleidžia pagrindinį tiek 
Fojerbacho, tiek ir viso ankstesnio materializmo trūkumą, parody- 
damas, kad jis yra pasyvaus, stebimojo“ pobūdžio ir neleidžia su- 
prasti, kokią reikšmę turi revoliucinė, „praktinė kritinė“ žmogaus 
veikla. Marksas pabrėžia lemiamą revoliucinės praktinės veiklos 
vaidmenį, pažįstant ir pertvarkant pasaulį. Šiuo požiūriu ypač svar- 
bią reikšmę turi vienuoliktoji tezė: „Filosofai tik įvairiai aiškino 
pasaulį, bet uždavinys yra tas, kad jį reikia pakeisti“. Šioje tezėje 
yra glaustai suformuluotas vienas esminių marksistinės filosofijos 
skirtumų nuo visos ankstesnės filosofijos, kartu ir nuo ikimarksinio 
materializmo, joje yra aiškiai išreikštas veiksmingas, pertvarkantis 
Markso ir Engelso kuriamos teorijos pobūdis, tvirtas jos ryšys su 
revoliucine praktika. 

Priešingai Fojerbachui, kuris į žmogų žiūrėjo abstrakčiai, neis- 
toriškai, Marksas iškelia teiginį, kad tikrovėje žmogaus esmė „yra 
visuomeninių santykių visuma“. Tuo būdu Marksas pritaiko mate- 
rializmą ir aiškinant žmonių visuomenės reiškinius. 

Kai K. Marksas rašė savo „Tezes apie Fojerbachą“, jis, anot 
Engelso, jau buvo bendrais bruožais sukūręs savo materialistinę 
istorijos teoriją. Kaip vėliau Marksas minėjo, 1845 metų pavasarį 
Engelsui atvykus į Briuselį, jie nutarė drauge išdėstyti savo pažiū- 
ras, ir tai jie padarė, sukritikuodami pohegelinę vokiečių filosofiją. 
Šio bendro K. Markso ir F. Engelso darbo rezultatas buvo didelis 
veikalas — „Vokiečių ideologija“, kurio jiems, deja, nepavyko iš- 
spausdinti. „Mes palikome rankraštį, — rašė 1859 metais K. Marksas 
savo veikalo „Dėl politinės ekonomijos kritikos“ pratarmėje, — grau- 
žiančiai pelių kritikai juo noriau, kad pagrindinį savo tikslą — 
patiems išsiaiškinti dalyką — mes buvome pasiekę“. 

„Vokiečių ideologija“ — nepaprastai turtingo idėjinio turinio kū- 
rinys. Jame ryškiai išreikštas tasai didžiulis revoliucinis perversmas, 
kurį tuo metu darė Marksas ir Engelsas, kurdami tikrąjį mokslą 
apie gamtos ir visuomenės vystymosi dėsnius. 

Svarbiausia „(Vokiečių ideologijoje“ yra Markso ir Engelso ku- 
riamas istorinis materializmas, kurio pagrindiniai teiginiai pirmą 
kartą plačiai išdėstomi pirmajame šio veikalo skyriuje. Šiame vei- 
kale visapusiškai išanalizuotas materialistinis istorijos supratimas 
tapo filosofiniu mokslinio komunizmo teorijos pagrindu. 

„Vokiečių ideologijoje“ K. Marksas ir F. Engelsas iškelia ir 
pagrindžia teiginį, kad visuomeninė žmonių būtis apsprendžia jų 
visuomeninę sąmonę, ir parodo lemiamą gamybos būdo vaidmenį 
visame visuomeniniame žmonių gyvenime. „Vokiečių ideologijoje“ 
pirmą kartą apibūdinami bendriausi objektyvūs gamybinių jėgų ir 
gamybinių santykių vystymosi dėsniai; šiame veikale jau palei- 

kiama labai svarbi visuomenės ekonominės formacijos sąvoka ir 
bendrais bruožais analizuojami pagrindiniai istoriškai viena kitą 
pakeičiančių formacijų savitumai. Tačiau kai kurios pagrindinės 
Markso ir Engelso kuriamos teorijos sąvokos „Vokiečių ideologijo- 
je” yra išreikštos dar tokiais terminais, kuriuos jie vėliau pakeitė 
kitais, tiksliau išreiškiančiais šių naujų sąvokų turinį. Antai gamy- 
binių santykių sąvoka čia išreiškiama „bendravimo būdo“, „bend- 
ravimo formos“, „bendravimo santykių“ terminais; terminas „nuo- 
savybės forma“ faktiškai apima visuomenės ekonominės formacijos 
sąvoką. 

Analizuodami objektyvius visuomenės vystymosi dėsnius, Mark- 
sas ir Engelsas parodo, kad politinius ir ideologinius antstatus ga- 
liausiai sąlygoja ekonominiai santykiai, esantys kiekvienoje konk- 
rečioje istorinio vystymosi pakopoje. „Vokiečių ideologijoje“ at- 
skleidžiamas tas vaidmuo, kuri atlieka valstybė kaip ekonomikoje 
viešpataujančios klasės valdžios įrankis. Marksas ir Engelsas pa- 
rodo, kad klasių kova ir revoliucijos yra varomoji istorinio vys- 
tymosi jėga. 

„Vokiečių ideologijoje“ yra plačiau moksliškai pagrįstas labai 
svarbus marksizmo teiginys apie pasaulinį istorinį proletariato vaid- 
menį. Šiame veikale Marksas ir Engelsas pirmą kartą iškelia pro- 
letariatui uždavinį — išsikovoti politinę valdžią. ,,...Kiekviena vieš- 
patauti siekianti klasė, — net jeigu jos viešpatavimą sąlygoja, kaip 
yra proletariato atveju, visos senosios visuomeninės formos ir ap- 
skritai viešpatavimo panaikinimas, — pirmiausia turi išsikovoti po- 
litinę valdžią...“ Šiame Markso ir Engelso teiginyje jau glūdi jų 
proletariato diktatūros teorijos užuomazga. Pagrindę šią išvadą, 
Marksas ir Engelsas bendrais bruožais apibūdina svarbiausias eko- 
nomines, politines ir ideologines proletarinės revoliucijos prielaidas 
ir jos esminį skirtumą nuo visų ankstesnių revoliucijų. Tas skirtu- 
mas pirmiausia pasireiškia tuo, kad priešingai visoms ankstesnėms 
revoliucijoms, kurios vieną išnaudojimo formą pakeisdavo kita, pro- 
letarinė revoliucija panaikina. bet koki išnaudojimą; proletarinė 
revoliucija galiausiai panaikina bet kokių klasių viešpatavimą kar- 
tu su pačiomis klasėmis. Atskleisdami didį istorinį komunistinės 
revoliucijos vaidmenį, Marksas ir Engelsas rašo: ,„...revoliucija 
reikalinga ne vien todėl, kad jokiu kitu būdu negalima nuversti 
viešpataujančiosios klasės, bet ir todėl, kad nuverčianti klasė tik 
revoliucijoje gali nusikratyti visomis senosiomis niekšybėmis ir įgy- 
li sugebėjimą kurti naują visuomenės pagrindą". 

Marksas ir Engelsas atskleidžia „(Vokiečių ideologijoje“ priežas- 
tis, dėl kurių atsiranda ir išsivysto priešingumas tarp miesto ir kai- 
mo, tarp protinio ir fizinio darbo, ir parodo, kad šie priešingumai 
bus panaikinti, proletarinei revoliucijai pertvarkant visuomenę. 

Nors Marksas ir Engelsas „Vokiečių ideologijoje“ specialiai ir 
nenagrinėja ekonominių santykių, tačiau šiame veikale yra sufor- 
muluota labai svarbių pradinių marksistinės politinės ekonomijos 
teiginių. Kaip yra rašęs pats Marksas, šis darbas turėjo „paruošti 

publiką požiūriui tos politinės ekonomijos, kuri tiesiai priešpastato 
save ligšioliniam vokiečių mokslui". 

Kurdami ir vystydami dialektinį ir istorinį materializmą, Mark- 
sas ir Engelsas ne tik darė esminį filosofijos ir pažiūrų į istoriją 
perversmą, bet ir politinę ekonomiją apginklavo tikrai moksliniu 
tyrimo metodu. 

„Vokiečių ideologijoje“ yra aiškiai ir tiksliai atskleistas ekono- 
minių dėsnių ir kategorijų objektyvumas. Priešingai buržuaziniams 
ekonomistams, kurie į ekonominius buržuazinės visuomenės dėsnius 
ir kategorijas žiūrėjo kaip į amžinus ir nekintamus, Marksas ir 
Engelsas juos laiko teorine istoriškai ribotų ir laikinų visuomeninių 
santykių išraiška. „Žemės renta, pelnas ir t. t., šios realaus privatinės 
nuosavybės egzistavimo formos, yra visuomeniniai santykiai, atitin- 
kantys tam tikrą gamybos pakopą". 

Pirmą kartą iškeldami tokią svarbią marksistinei politinei eko- 
nomijai visuomenės ekonominės formacijos sąvoką, Marksas ir En- 
gelsas „Vokiečių ideologijoje“ parodo, kaip skirtingose istorinio 
vystymosi pakopose kinta „individų savitarpio santykiai priklau- 
somai nuo jų santykio su darbo medžiaga, įrankiais ir gaminiais“, 
kaip istorinės nuosavybės formos — pagal tuometinę Markso ir En- 
gelso terminologiją: gentinė, antikinė, feodalinė ir buržuazinė — pa- 
keičia viena kitą. Marksas ir Engelsas atskleidžia šių nuosavybės 
formų skirtingumą ir kartu parodo visuomenės vystymosi paveldi- 
mumą, pasireiškiantį tuo, kad naujos kartos perima ankstesnių kar- 
tų gamybines jėgas. 

Marksas ir Engelsas parodo, kad tam tikra gamybinių santykių 
visuma („bendravimo forma“), atsiradusi tam tikro laikotarpio ga- 
mybinių jėgų pagrindu, atitinkanti jų pobūdį ir sudaranti jų vys- 
tymosi sąlygas, vėliau tampa tolesnio gamybinių jėgų vystymosi 
varžtais, pradeda joms prieštarauti. Šis prieštaravimas išsprendžia- 
mas tuo, kad „ankstesnę, varžtais tapusią bendravimo formą pakei- 
čia nauja, labiau išvystytas gamybines jėgas... atitinkanti bend- 
ravimo forma“. Marksas ir Engelsas nurodo, kad „visos istorinės 
kolizijos... kyla iš prieštaravimo tarp gamybinių jėgų ir bendra- 
vimo formos“ ir kad šis prieštaravimas turi „kiekvieną kartą pra- 
siveržti revoliucijos pavidalu“. Šie labai svarbūs teiginiai buvo 
klasiškai suformuluoti 1859 metais K. Markso veikalo „Dėl politinės 
ekonomijos kritikos“ pratarmėje. 

Marksas ir Engelsas pritaiko šiuos teiginius kapitalizmui anali- 
zuoti. Apibūdindami kapitalistinę visuomenę, jie žiūri į ją kaip 
į objektyviai būtiną ir kartu istoriškai laikiną „bendravimo formą“. 
Marksas ir Engelsas įrodo, kad tam tikroje gamybinių jėgų vys- 
tymosi pakopoje privatinė gamybos priemonių nuosavybė tampa 
gamybines jėgas varžančiais pančiais, kuriuos neišvengiamai panai- 
kins komunistinė revoliucija. Ši revoliucija suderins gamybinius 
santykius su gamybinėmis jėgomis. 

„Vokiečių ideologijoje“ yra nužymėti kai kurie pagrindiniai bū- 
simos komunistinės visuomenės kontūrai. Skiriamuoju šios visuome- 
nės bruožu Marksas ir Engelsas laiko tai, kad komunizmo sąlygo- 

mis žmonės, sąmoningai panaudodami objektyvius ekonominius 
dėsnius, užvaldys gamybą, mainus, savo visuomeninius santykius. 
Tik komunizmo sąlygomis kiekvienas žmogus galės pilnutinai, vi- 
sapusiškai išvystyti visus savo gabumus. 

„Vokiečių ideologijoje“ yra daug gilių minčių, turinčių svarbią 
reikšmę daugeliui visuomenės mokslų. Antai čia yra suformuluoti 
pradiniai teiginiai marksistiniam kalbos mokslo klausimų nagrinė- 
jimui. Marksas ir Engelsas šiame veikale atskleidžia nenutrūkstamą 
kalbos atsiradimo ir vystymosi ryšį su materialiniu visuomenės gy- 
venimu, su darbinės žmonių veiklos procesu. Pabrėždami neišar- 
domą žmogaus kalbos ir jo mąstymo vienybę, Marksas ir Engelsas 
iškelia labai svarbų teiginį, kad kalba yra ,betarpiška minties tik- 
rovė“, kad ji yra „praktinė, .. reali sąmonė". 

„Vokiečių ideologijoje“ K. Marksas ir F. Engelsas, kritikuodami 
estetines jaunahegelininkių pažiūras, iškelia ir pagrindžia kai ku- 
riuos pradinius marksistinės estetikos teiginius, parodo meno ir 
menininko kūrybinio savitumo priklausomybę nuo ekonominio ir 
politinio visuomenės gyvenimo kiekviename konkrečiame istorinio 
vystymosi etape. 

Aiškindami žmogaus mąstymo, protinių poreikių, interesų, po- 
traukių ir emocijų esmę bei vaidmenį, parodydami, kad svarbiau- 
sios jų kitimo ir vystymosi priežastys glūdi materialiniame visuo- 
menės gyvenime, Marksas ir Engelsas padeda marksistinės, dialek- 
tinės mMaterialistinės psichologijos pagrindus. 

Marksistinės teorijos kūrimas „Vokiečių ideologijoje“ yra glau- 
džiai susijęs su kritine ankstesnės filosofinės, politinės visuomeninės 
ir ekonominės minties analize. 

Didelę reikšmę turi gausūs mažos apimties, bet turtingo turinio 
Markso ir Engelso ekskursai į filosofijos istorijos sritį. Juose yra 
svarbių minčių apie materialistinę senovės graikų filosofiją ir apie 
vėlesnių epochų mąstytojų pažiūras. „Vokiečių ideologijoje“ ašt- 
riai kritikuojamos filosofinės įvairių buržuazinės visuomenės apo- 
logetų pažiūros. 

Laikydamiesi dialektinio ir istorinio materializmo pozicijų, Mark- 
sas ir Engelsas čia kritiškai išnagrinėjo prancūzų ir anglų utopinį 
socializmą ir komunizmą. 

Keliose „Vokiečių ideologijos“ vietose yra trumpai išdėstoma 
anglų ir prancūzų buržuazinės politinės ekonomijos istorija. 

Remdamiesi pagrindiniais savo kuriamos naujos pasaulėžiūros 
teiginiais, Marksas ir Engelsas „Vokiečių ideologijoje“ užbaigia jau- 
nahegelininkio B. Bauerio pažiūrų kritiką, kuri buvo jų pareikšta 
jau „Šventojoje šeimoje“. Mokslinio komunizmo pradininkai demas- 
kuoja vieno pirmųjų anarchizmo ideologų — jaunahegelininkio 
M. Štirnerio smulkiaburžuazinę reakcinę filosofinių, ekonominių ir 
sociologinių pažiūrų esmę. Kritikuodami Bauerį ir Štirnerį, Mark- 
sas ir Engelsas kritikuoja visą jaunahegelininkių filosofiją, taip pat 
Hegelio filosofiją ir apskritai idealistinę filosofiją. 

„Vokiečių ideologijoje“ ir F. Engelso straipsnyje „Tikrieji so- 
cialistai“ yra demaskuota reakcinė vokiečių „tikrųjų socialistų“ 

smulkiaburžuazinių pažiūrų esmė; „tikrieji socialistai“, miesčioniško 
sentimentalumo forma propaguodami „visuotinę žmonių meilę“, 
skleidė klasių taikos idėjas. Ši propaganda buvo ypač žalinga ir 
pavojinga ikirevoliucinėje Vokietijoje, kur aštrėjo visų demokrati- 
nių tautos jėgų kova prieš absoliutizmą bei feodalinius santykius 
ir, be to, darėsi vis ryškesni prieštaravimai tarp proletariato ir bur- 
žuazijos. Marksas ir Engelsas taip pat kritikuoja „tikrųjų socialistų" 
nacionalizmą, jų išdidumą kitų nacijų atžvilgiu. 

Marksui ir Engelsui esant gyviems, buvo išspausdintas tik ket- 
virtasis „Vokiečių ideologijos“ antrojo tomo skyrius. Engelsui mi- 
rus, „Vokiečių ideologijos“ rankraštis pateko į oportunistinių vo- 
kiečių socialdemokratijos lyderių rankas. Pastarieji ilgai laikė jį 
nukištą. Visas veikalas toks, koks jis mus pasiekė, buvo Marksiz- 
mo-leninizmo instituto išspausdintas vokiečių kalba 1932 metais ir 
rusų kalba 1933 metais. 


„Vokiečių ideologija“ išversta į lietuvių kalbą iš vokiškojo 
šio veikalo 1957 metų leidimo (Karl Marx, Friedrich Engels. Die 
deutsche Ideologie. Berlin, 1957). Lietuviškajame leidime taip pat 
atsižvelgta į reikšmingus struktūrinius ir kitus pakeitimus, kurie 
buvo padaryti „Vokiečių ideologijos“ pirmojo tomo pirmojo skyriaus 
tekste, naujai spausdinant jį rusų kalba Markso ir Engelso Rinktinių 
raštų tritomyje. (K. Mapkc u O. Durenbc. H36paunrIe nponsBexeKHKUA 
B Tpex TOMAX, T. 1, M., 1970). 

Lietuviškojo leidimo pratarmė paimta iš Marksizmo-leninizmo 
instituto prie TSKP CK parengto rusiškojo „Vokiečių ideologijos“ 
1956 metų leidimo. 


I tomas 


NAUJOSIOS VOKIEČIŲ FILOSOFIJOS, 
ATSTOVAUJAMOS FOJERBACHO, 
B. BAUERIO IR ŠTIRNERIO, 
KRITIKA 


PRATARMĖ 


Žmonės iki šiol visada susidarydavo klaidingus vaizdinius apie 
save, apie tai, kas jie yra arba kas jie turėtų būti. Pagal tai, kaip 
jie vaizdavosi dievą, pavyzdinį žmogų ir t. t., jie tvarkė savo san- 
tykius. Jų galvos padarai juos pačius pranoko. Jie, kūrėjai, nusi- 
lenkė savo kūriniams. Tad išvaduokime juos nuo iliuzijų, idėjų, 
dogmų, nuo įsivaizduojamų esmių, kurių prislėgti jie vargsta. Su- 
kilkime prieš šį minčių viešpatavimą. Išmokykime juos pakeisti 
šias iliuzijas mintimis, atitinkančiomis žmogaus esmę, sako vienas, 
žiūrėti į jas kritiškai, sako antras, išmesti jas iš galvos, sako trečias, 
ir — esamoji tikrovė sugrius. 

Šios nekaltos ir vaikiškos fantazijos sudaro branduolį naujosios 
jaunahegelininkių filosofijos, kurią Vokietijoje ne tik publika pri- 
ima su pasibaisėjimu ir didžiausia pagarba, bet ir patys filosofijos 
didvyriai pateikia, iškilmingai isisąmoninę pasaulį sukrečiantį jos 
pavojingumą ir nusikalstamą negailestingumą. Šio veikalo pirmojo 
tomo tikslas yra demaskuoti šias avis, kurios laiko save vilkais ir 
yra jais laikomos, parodyti, kad jos tik filosofiškai išbliauna vo- 
kiečių biurgerių vaizdinius, kad pagyrūniškos šių filosofijos komen- 
tatorių kalbos teatspindi vokiškos tikrovės skurdumą. Šio veikalo 
tikslas yra nuvainikuoti svajingos ir mieguistos vokiečių tautos 
taip mėgstamą filosofinę kovą su tikrovės šešėliais, sukelti nepasi- 
tikėjimą šia kova. 

Kartą vienam šaunuoliui atėjo i galvą mintis, jog žmonės skęsta 
vandenyje tik todėl, kad jie yra apsėsti sunkumo minties. Jeigu 
jie išmestų iš galvos šią mintį, paskelbdami, pavyzdžiui, ją prieta- 
ringa, religine, tai jie išsivaduotų nuo bet kokio pavojaus paskęsti. 
Jis visą savo gyvenimą kovojo prieš sunkumo iliuziją, apie kurios 
žalingas pasekmes statistika gausiai teikė jam vis naujų įrodymų. 
Tas šaunuolis buvo dabartinių revoliucinių vokiečių filosofų pro- 
totipas“. 


* Toliau rankraštyje išbraukta: „Vokiečių idealizmas niekuo specifiškai nesi- 
skiria nuo visų kitų tautų ideologijos. Pastaroji taip pat teigia, kad idėjos viešpa- 
tauja pasauliui, kad idėjos ir sąvokos yra lemiantys principai, o kai kurios min- 
tys — tik filosofams prieinama materialinio pasaulio paslaptis. 

Hegelis išbaigė pozityvųjį idealizmą. Jam ne tik visas materialinis pasaulis 
virto minčių pasauliu, bet ir visa istorija — minčių istorija. Jis nesitenkino min- 
tinių daiktų registravimu, jis mėgino pavaizduoti ir jų pagaminimo aktą. 

Vokiečių filosofai, išmušti iš savo svajonių pasaulio, protestuoja prieš minčių 
pasaulį, kuriam jie... pažiūrą į tikrą, kūnišką. .. 

Visi vokiečių filosofiniai kritikai teigia, kad iki šiol idėjos, pažiūros, sąvokos 
viešpatavo tikrajam žmonių pasauliui ir lėmė jį, kad tikrasis pasaulis yra idėjų 
pasaulio padarinys. Taip yra ir lig šiol, bet tai turi pasikeisti. Vienas nuo kito 
jie tesiskiria tuo, kokiu būdu kiekvienas iš jų nori išgelbėti žmoniją, jų nuomone, 
be galo vargstančią savo pačios įkyrių minčių valdžioje; jie tesiskiria tuo, ką būtent 
kiekvienas iš jų laiko įkyriomis mintimis; tačiau jie sutaria, tikėdami šiuo minčių 
viešpatavimu, jie sutaria, tikėdami tuo, kad kritinis jų minties aktas turi pražu- 
dyli esamąją tikrovę, — šiuo atveju vieni jų mano, kad tam pakanka jų izoliuotos 
minčių veiklos, kiti nori užkariauti visuotinę sąmonę. 

B Lauk Pg 
K. Markso ir F. Engelso „Vokiečių ideologijos" 
rankraščio pirmasis puslapis. Pratarmė 
(Parašyta Markso ranka) 


Tikėjimas, kad realus pasaulis yra idealaus pasaulio padarinys, kad idėjų 
pasaulis. . 

Paklydę savo hegeliškajame minčių pasaulyje, vokiečių filosofai protestuoja 
prieš minčių, idėjų, vaizdinių viešpatavimą. Visa tai lig šiol, jų nuomone, t. y. su- 
tinkamai su Hegelio iliuzija, kūrė, lėmė, valdė tikrąjį pasaulį. Jie protestuoja ir 


nutraukia. . 
Pagal Hegelio sistemą idėjos, mintys, sąvokos kūrė, lėmė, valdė tikrąjį žmo- 


nių gyvenimą, jų materialinį pasaulį, jų realius santykius. Maištaujantys jo moki- 
niai tai perima iš jo...” Red. 

FOJERBACHAS 


MATERIALISTINĖS IR IDEALISTINĖS PAŽIŪROS 
PRIEŠINGUMAS? 


[A] ` 


[1. 1] Kaip skelbia vokiečių ideologai, Vokietija pastaraisiais me- 
tais padarė tokį perversmą, kuris neturi sau lygaus. Nuo Štrauso 
prasidėjęs Hegelio sistemos irimo procesas? virto pasauliniu bruz- 
dėjimu, apėmusiu visas „praeities jėgas“. Visuotiniame chaose atsi- 
rado galingos valstybės, kurios tuoj pat vėl išnyko, akimirkai iš- 
kilo didvyriai, kuriuos drąsesni ir stipresni varžovai vėl nusviedė 
į tamsybę. Tai buvo revoliucija, prieš kurią prancūzų revoliucija 
tėra vaikų žaidimas, tai buvo pasaulinė kova, prieš kurią diadochų‘ 
kova atrodo visai menka. Negirdėtai greit vieni principai išstūmė 
kitus, vieni minties didvyriai sutriuškino kitus, ir per trejetą metų — 
nuo 1842 iki 1845 — Vokietija buvo nuodugniau išvalyta, negu 
anksčiau per tris šimtmečius. 

Visa tai įvykę grynoje mintyje. 

Šiaip ar taip, čia yra įdomus įvykis: absoliučios dvasios irimo 
procesas. Užgesus joje paskutinei gyvybės kibirkščiai, įvairios šio 
caput mortuum* sudėtinės dalys viena nuo kitos atskilo, susivienijo 
į naujus junginius ir sudarė naujas medžiagas. Filosofijos vertelgos, 
iki tol gyvenę iš absoliučios dvasios eksploatavimo, dabar įniko 
į šiuos naujus junginius. Kiekvienas kuo stropiausiai ėmėsi reali- 
zuoti jam tekusią dalį. Čia nebuvo įmanoma išvengti konkuren- 
cijos. Iš pradžių ji buvo gana solidi ir biurgeriškai padori. Bet 
vėliau, kai vokiečių rinka buvo perpildyta, o pasaulinėje rinkoje, 
„ nepaisant visų pastangų, prekė neturėjo paklausos, visa komercija, 
kaip ir įprasta vokiečiams, buvo sugadinta fabrikine ir tariama 
gamyba, kokybės pabloginimu, žaliavos falsifikavimu, etikečių klas- 
tojimu, fiktyviais pirkimais, vekselinėmis suktybėmis ir jokio rea- 
laus pagrindo neturinčia kredito sistema. Konkurencija virto įnir- 
linga kova, kuri dabar mums reklamuojama ir vaizduojama kaip 
pasaulinės istorinės reikšmės perversmas, kaip veiksnys, davęs di- 
džiausių rezultatų ir laimėjimų. 

Norint teisingai įvertinti šią filosofinę reklamą, kuri garbingo 
vokiečių biurgerio krūtinėje sukelia netgi malonius nacionalinius 


" Pažodžiui: negyva galva; čia pavartota perkeltine prasme: miręs kūnas. Red. 

jausmus, norint vaizdžiai parodyti viso šio jaunahegelininkių judė- 
jimo smulkumą, vietinį uždarumą ir ypač tragikomišką kontrastą“ 
tarp šių didvyrių tikrųjų pasiekimų ir jų iliuzijų apie šiuos pa- 
siekimus, reikia pažvelgti į visą ši spektaklį tuo požiūriu, kuris 
yra už Vokietijos ribų“. 


[1.] Ideologija apskritai, ypač vokiečių ideologija 


||.2] Vokiečių kritika, įskaitant ir naująsias jos pastangas, ne- 
pasitraukė iš filosofijos dirvos. Nors ji toli gražu nenagrinėjo savo 
bendrų filosofinių prielaidų, visos jos problemos yra išaugusios tam 
tikros filosofinės, būtent hegelinės, sistemos dirvoje. Ne tik jos at- 
sakymuose, bet ir pačiuose klausimuose glūdėjo mistifikacija. Ši 
priklausomybė nuo Hegelio yra priežastis, dėl kurios nė vienas šių 
naujųjų kritikų net nemėgino išsamiai kritikuoti Hegelio siste- 
mos, nors kiekvienas jų teigia esąs prašokęs Hegelį. Jų polemika su 
|lepeliu ir vieno su kitu apsiriboja tuo, kad kiekvienas jų išskiria 
kurią nors vieną Hegelio sistemos pusę ir nukreipia ją tiek prieš 
visą sistemą, tiek ir prieš kitų išskirtas atskiras jos puses. Pradžioje 
buvo imamos grynos, nesuklastotos Hegelio kategorijos, tokios kaip 
substancija ir savimonė“*; vėliau šios kategorijos buvo profanuoja- 
mos tokiais labiau pasaulietiniais vardais, kaip „giminė“, „vienin- 
telis”, „žmogus“*** ir t. t. 

Visa vokiečių filosofinė kritika, pradedant Štrausu ir baigiant 
Šlirneriu, pasitenkina religinių vaizdinių kritika““**, Išeities taškas 


" Toliau pirmajame švarraščio variante yra toks išbrauktas tekstas: „[p. 2] To- 
dėl, prieš specialiai kritikuodami atskirus šio judėjimo atstovus, mes pateikiame 
keletą bendrų pastabų, aiškinančių jiems visiems bendras ideologines prielaidas. 
Šių pastabų pakaks mūsų kritikos požiūriui apibūdinti tiek, kad būtų galima su- 
prasti ir pagrįsti tolesnę atskirų atstovų kritiką. Šias pastabas mes nukreipiame 
Ip. 3] kaip tik prieš Fojerbachą, nes jis yra vienintelis, kuris žengė bent žingsnį 
| priekį ir kurio darbus galima nagrinėti de bonne foi [rimtai]. 


1. Ideologija apskritai, ypač vokiečių filosofija 


A. Mes težinome vieninteli mokslą, istorijos mokslą. Istoriją galima nagrinėti 
iš dviejų pusių, suskirsčius ją į gamtos istoriją ir į žmonių istoriją. Tačiau abiejų 
šių pusių nedera atskirti: kol egzistuoja žmonės, gamtos istorija ir žmonių istorija 
viena kitą sąlygoja. Gamtos istorijos, vadinamosios gamtotyros, mes čia neliečiame, 
bet žmonių istoriją turėsime nagrinėti, nes beveik visa ideologija tėra arba iš- 
kreiplas šios istorijos supratimas, arba visiškas abstrahavimasis nuo jos. (Pati ideo- 
lopija tėra viena iš šios istorijos pusių“. 

Toliau pirmajame švarraščio variante seka neišbrauktas tekstas apie materia- 
lislinio istorijos supratimo prielaidas. Šiame leidinyje atitinkama vieta toliau patei- 
kiama pagrindinio (antrojo) švarraščio varianto tekste kaip 2§ (žr. 16—17 p.). Red. 

W Pagrindinės F. Štrauso ir B. Bauerio kategorijos. Red. 

W Pagrindinės L. Fojerbacho ir M. Štirnerio kategorijos. Red. 

Woo Toliau rankraštyje išbraukta: „kuri pretendavo būti absoliučia pasaulio iš- 
vaduoloja nuo viso pikto. Religija visą laiką buvo nagrinėjama ir traktuojama 
kaip paskutinė visų šiems filosofams biaurių santykių priežastis, kaip svarbiausias 
pilodas“, Red, 

jai buvo tikroji religija ir tiesiog teologija. Kas yra religinė są- 
monė, religiniai vaizdiniai — toliau buvo įvairiai nusakoma. Pažan- 
ga buvo ta, kad tariamai viešpataujantys metafiziniai, politiniai, 
teisiniai, moraliniai ir kiti vaizdiniai taip pat buvo įtraukiami į re- 
liginių, arba teologinių, vaizdinių sferą, kaip kad politinė, teisinė, 
moralinė sąmonė buvo aiškinama kaip religinė, arba teologinė, są- 
monė, o politinis, teisinis, moralinis žmogus — pagaliau „tiesiog žmo- 
gus“ — kaip religinis žmogus. Religijos viešpatavimas buvo imamas 
kaip prielaida. Pamažu kiekvienas viešpataujantis santykis buvo 
aiškinamas kaip religinis santykis ir paverčiamas kultu — teisės kul- 
tu, valstybės kultu ir pan. Visur buvo operuojama tik dogmomis 
ir tikėjimu dogmomis. Pasaulis buvo vis labiau ir labiau kanoni- 
zuojamas, kol pagaliau garbingas šventasis Maksas“ paskelbė jį 
šventu en bloc** ir tuo būdu galutinai su juo susidorojo. 

Senahegelininkiai manė viską supranią, galėdami atitinkamus 
reiškinius įjungti į kurią nors loginę Hegelio kategoriją. Jaunahe- 
gelininkiai viską kritikavo, ibrukdami į religinius vaizdinius arba 
paskelbdami esant teologiška. Jaunahegelininkiai sutaria su se- 
nahegelininkiais, tikėdami, kad esamame pasaulyje viešpatauja re- 
ligija, sąvokos, visuotinybė. Tačiau vieni kovoja prieš šį viešpata- 
vimą kaip prieš uzurpaciją, o kiti šlovina jį kaip teisėtą. 

Kadangi šie jaunahegelininkiai vaizdinius, mintis, sąvokas, ap- 
skritai jų susavarankintos sąmonės produktus laiko tikraisiais žmo- 
nių varžtais— visai kaip senahegelininkiai juos skelbė tikraisiais 
žmonių visuomenės ryšiais, — tai suprantama, kad jaunahegelinin- 
kiams tik prieš šias sąmonės iliuzijas ir telieka kovoti. Kadangi, 
sutinkamai su jų fantazija, žmonių santykiai, visi jų veiksmai ir 
elgesys, jų varžtai ir ribos yra jų sąmonės produktai, tai jaunahe- 
gelininkiai visai nuosekliai iškelia žmonėms moralinį reikalavimą 
pakeisti dabartinę savo sąmonę žmogiška, kritine arba egoistine 
sąmone*** ir tuo būdu pašalinti juos varžančias ribas. Šis reikala- 
vimas pakeisti sąmonę yra iš esmės reikalavimas kitaip išaiškinti 
esamą tikrovę, t. y. pripažinti ją kitokio aiškinimo būdu. Jaunahe- 
gelininkiai ideologai, nepaisant jų neva „pasaulį sukrečiančių“ fra- 
zių?, yra didžiausi konservatoriai. Jauniausieji iš jų surado tikslų 
savo veiklos apibūdinimą, pareikšdami, kad jie kovoja tik prieš 
„Trazes“. Tačiau jie užmiršta, kad šioms frazėms jie priešpastato 
ne ką kita, o tik frazes, ir kad jie anaiptol nekovoja prieš tikrą, 
esamą pasauli, jei tekovoja tik prieš šio pasaulio frazes. Vienin- 
telis rezultatas, kurį galėjo pasiekti ši filosofinė kritika — tai kai 
kurių religinių istorinių krikščionybės klausimų išaiškinimas, be to 
dar vienašališkas; visi kiti jų teiginiai tėra papuošalėliai jų preten- 
zijos šiais nereikšmingais išaiškinimais padaryti pasaulinės istori- 
nės reikšmės atradimus. 


* — Maksas Štirneris. Red. 
** — ištisai, nuo pradžios iki galo. Red. 
*** Turimas galvoje/L. Fojerbachas, B. Baueris ir M. Štirneris. Red. 

Nė vienam šių filosofų neatėjo į galvą savęs paklausti, koks yra 
vokiečių filosofijos ryšys su vokiška tikrove, koks yra jų kritikos 
ryšys su materialine jų pačių aplinka“. 


[2. Prielaidos, kuriomis remiasi materialistinis 
istorijos supratimasį** 


[p. 3] Prielaidos, nuo kurių mes pradedame, nėra savavališkos, 
nėra dogmos; jos yra tikros prielaidos, nuo kurių galima abstra- 
huotis tik vaizduotėje: Tai yra tikri individai, jų veikla ir materia- 
linės jų gyvenimo sąlygos, tiek tos, kurias jie jau yra radę, tiek 
ir tos, kurias jie yra sukūrę savo veikla. Vadinasi, šios prielaidos 
[p. 4] konstatuojamos grynai empiriniu būdu. 

r Pirmoji bet kurios žmonių istorijos prielaida, žinoma, yra gyvų 
| žmogiškų individų egzistavimas““*. Todėl pirmas konkretus konsta- 
"tuotinas faktas yra šių individų kūno organizacija ir jos sąlygoja- 
mas jų santykis su likusia gamta. Aišku, mes čia negalime nagrinėti 
nei fizinių pačių žmonių savybių, nei gamtos sąlygų — geologinių, 
orografinių bei hidrografinių, klimatinių ir kitokių, — kurias žmonės 
jau randa“***, Kiekviena istoriografija turi remtis šiais natūraliais 
pagrindais ir tais jų pakitimais, kuriuos istorijos procese padaro 
veikiantys žmonės. 

Žmones galima skirti nuo gyvulių pagal sąmonę, pagal religiją — 
iš viso pagal bet ką. Jie patys pradeda skirti save nuo gyvulių, kai 
tik pradeda gamintis reikalingus pragyvenimo reikmenis; tai yra 
žingsnis, kurį sąlygojo jų kūno organizacija. Gamindami sau rei- 
kalingus pragyvenimo reikmenis, žmonės netiesiogiai gamina ir pa- 
tį materialinį savo gyvenimą. 

Būdas, kuriuo žmonės gamina sau reikalingus pragyvenimo reik- 
menis, pirmiausia priklauso nuo savybių pačių pragyvenimo reik- 
menų, kuriuos jie randa gatavus ir turi atgaminti. 

Ip. 5] Ši gamybos būdą reikia nagrinėti ne vien tuo požiūriu, 
kad jis yra fizinio individų egzistavimo atgaminimas. Jis daugiau 
yra jau tam tikra šių individų veiklos rūšis, tam tikras jų gyveni- 
mo reiškimosi būdas, tam tikras jų gyvenimo būdas. Koks yra indi- 
vidų gyvenimo reiškimosi būdas, tokie yra ir jie patys. Vadinasi, 
tai, kas jie yra, sutampa su jų gamyba — tiek su tuo, ką jie gamina, 
tiek ir su tuo, kaip jie gamina. Taip sakant, tai, kas yra individai, 
priklauso nuo materialinių jų gamybos sąlygų. 


* Toliau pagrindinio švarraščio varianto rankraštyje likusioji puslapio dalis yra 
tuščia. Po to naujas puslapis pradedamas tekstu, kuris šiame leidinyje pateikiamas 
kaip 3$ (žr. 17—19 p.). Red. 

** Šio paragrafo tekstas paimtas iš pirmojo švarraščio varianto. Red. 

*** Toliau rankraštyje išbraukta: „Pirmasis istorinis šių individų aktas, kurio 
dėka jie atsiskiria nuo gyvulių, yra ne tai, kad jie mąsto, o tai, kad jie pradeda 
gaminti jiems reikalingus pragyvenimo reikmenis“. Red. 

**** Toliau rankraštyje išbraukta: „Tačiau šios sąlygos lemia ne tik pradinę, 
natūraliai susidarančią žmonių kūno organizaciją, ypač rasinius jų skirtumus, bet 
ir visą tolesnį jos vystymąsi — arba nesivystymą — ligi šios dienos". Red.| 

Ši gamyba prasideda, tik gausėjant gyventojams. Be to, jos pa- 
čios sąlyga yra individų tarpusavio bendravimas [Verkehr]. Šio 
bendravimo formą savo ruožtu sąlygoja gamyba*. - 


[3. Gamyba ir bendravimas. Darbo pasidalijimas 
ir nuosavybės formos: gentinė, antikinė, feodalinė] 


[1.3] Įvairių tautų tarpusavio santykiai priklauso nuo to, kiek 
kiekviena jų yra išvysčiusi savo gamybines jėgas, darbo pasidali- 
jimą ir vidinį bendravimą. Šis teiginys yra visų pripažįstamas. Ta- 
čiau ne tik vienos tautos santykiai su kitomis, bet ir visas pačios 
šios tautos vidinis susiskaidymas priklauso nuo to, kiek yra išvys- 
tyta jos gamyba ir jos vidinis bei išorinis bendravimas. Kiek yra 
išvystytos kurios nors tautos gamybinės jėgos, ryškiausiai parodo 
jos darbo pasidalijimo išsivystymo lygis. Kiekviena nauja gamybi-- 
nė jėga — jėigu ji nėra vien kiekybinis jau lig šiol žinomų gamy- 
binių jėgų išplėtimas (pvz. naujų žemių įdirbimas),— toliau vysto 
darbo pasidalijimą. 

Darbo pasidalijimas tautoje visų pirma sąlygoja pramonės ir 
prekybos darbo atsiskyrimą nuo žemės darbo ir kartu miesto atsi- 
skyrimą nuo kaimo ir jų interesų priešingumą. Toliau besivystant 
darbo pasidalijimui, prekybos darbas atsiskiria nuo pramonės darbo. 
Tuo pat metu dėl darbo pasidalijimo šiose skirtingose šakose savo 
ruožtu išsivysto įvairūs vienoje arba kitoje darbo srityje bendra- 
darbiaujančių individų padaliniai. Šių atskirų padalinių padėtį vienas 
kito atžvilgiu sąlygoja žemės, pramonės ir prekybos darbo panau- 
dojimo būdas (patriarchalizmas, vergovė, luomai, klasės). Labiau 
išsivysčius bendravimui, tokie pat ryšiai pasireiškia ir įvairių na- 
cijų santykiuose. 

Skirtingos darbo pasidalijimo išsivystymo pakopos kartu yra ir 
skirtingos nuosavybės formos, t. y. kiekviena darbo pasidalijimo 
pakopa sąlygoja ir individų savitarpio santykius dėl darbo medžia- 
gos, įrankių ir gaminių. 

Pirmoji nuosavybės forma yra gentinė nuosavybėľ. Ji atitinka 
neišvystytos gamybos pakopą, kai žmonės gyvena iš medžioklės ir 
žūklės, gyvulininkystės arba, geriausiu atveju, žemdirbystės. Būtina 
sąlyga pastaruoju atveju yra didžiuliai dar nedirbami žemės plo- 
tai. Šioje pakopoje darbo pasidalijimas dar labai menkai tėra išsi- 
vystęs; čia tik išplečiamas šeimoje esantis natūralus darbo pasidali- 
jimas. Todėl visuomenės susiskaidymas tereiškia tik šeimos išsiplė- 
timą: patriarchaliniai genties vadai, jiems pavaldūs genties nariai, 
pagaliau vergai. Šeimoje slypinti vergovė vystosi tik palaipsniui, 
gausėjant gyventojams, didėjant jų poreikiams ir plečiantis išori- 
niams santykiams — tiek karo, tiek mainų prekybos pavidalu? 

Antroji nuosavybės forma yra antikinė bendruomeninė ir vals- 
lybinė nuosavybė, kuri dažniausiai atsiranda, kelioms gentims 


* Čia baigiasi pirmasis švarraščio variantas. Toliau šiame leidinyje vėl patei- 
kiamas pagrindinio švarraščio varianto tekstas. Red. 

susivienijus-— susitariant arba užkariaujant — į vieną miestą, ir ku- 
riai esant išlieka vergovė. Greta bendruomeninės nuosavybės jau 
vystosi ir privatinė nuosavybė — kilnojamoji, o vėliau ir nekilno- 
jamoji, bet kaip nukrypstanti nuo normos ir nuo bendruomeninės 
nuosavybės priklausoma forma. Valstybės piliečiai valdo savo dir- 
bančius vergus tik kaip bendruomenė ir jau dėl to yra susieti bend- 
ruomeninės nuosavybės formos. Tai yra bendra privatinė nuosavybė, 
priklausanti aktyviesiems valstybės piliečiams, kurie vergų atžvilgiu 
yra priversti išlaikyti šią natūraliai atsiradusią asociacijos formą. 
Todėl tuo besiremiantis visas visuomenės susiskaidymas, o kartu 
ir liaudies valdžia palaipsniui nyksta, besivystant ypač nekilnoja- 
majai privatinei nuosavybei. Darbo pasidalijimas jau yra labiau 
išsivystęs. Čia jau randame priešingumą tarp miesto ir kaimo, vė- 
liau — priešingumą tarp valstybių, kurių vienos atstovauja miesto, 
kitos — kaimo interesams, o pačiuose miestuose — priešingumą tarp 
pramonės ir jūrų prekybos. Klasiniai santykiai tarp piliečių ir vergų 
jau yra pilnutinai išsivystę. l 

Besivystant privatinei nuosavybei, čia pirmiausia atsiranda tie 
santykiai, kuriuos mes vėl rasime, tik. labiau paplitusius, esant šiuo- 
laikinei privatinei nuosavybei. Iš vienos pusės, privatinės nuosavy- 
bės koncentravimasis, kuris Romoje prasidėjo labai anksti (įrody- 
mas — Licinijaus agrarinis įstatymas“) ir vyko labai sparčiai, pra- | 
dedant nuo pilietinių karų ir ypač imperatorių laikais; iš antros 
pusės, su tuo susijęs plebėjinių smulkių valstiečių virtimas proleta- 
riatu, kuris betgi dėl savo tarpinės padėties tarp piliečių savininkų 
ir vergų savarankiškai nesivystė. 

Trečioji forma yra feodalinė arba luominė nuosavybė. Antiki- 
niams laikams išeities taškas buvo miestas ir jo nedidelė apylinkė, 
o viduramžiams — kaimas. Šį pasikeitimą sąlygojo tai, kad vieti- 
nių gyventojų buvo nedaug, jie gyveno išsisklaidę dideliame žemės 
plote ir užkariautojai jų skaičių nedaug tepadidino. Todėl, priešingai 
Graikijai ir Romai, feodalinis vystymasis prasideda kur kas dides- 
nėje teritorijoje, paruoštoje romėnų užkariavimų ir iš pradžių su 
tuo susijusio žemdirbystės išsiplėtimo. Romos imperijos smukimas 
paskutiniais jos gyvavimo šimtmečiais ir patys ją užkariavę bar- 
| barai sunaikino daugybę gamybinių jėgų; žemdirbystė nusmuko, 
pramonė dėl paklausos trūkumo sunyko, prekyba apmirė arba pri- 
verstinai buvo nutraukta, kaimo ir miesto gyventojų skaičius su- 
| mažėjo. Šios rastosios sąlygos ir nuo jų priklausomas užkariavima 
organizacijos būdas, karinės germanų santvarkos veikiami, išvys- 

lė feodalinę nuosavybę. Kaip ir gentinė bei bendruomeninė nuosa- 
vybė, ji taip pat yra pagrįsta tam tikra bendruomene (Gemeinwe- 
sen), prieš kurią stovi, kaip betarpiškai gaminanti klasė, ne vergai, 
kaip yra buvę antikiniame pasaulyje, o smulkūs baudžiaviniai vals- 
liečiai. Feodalizmui pilnutinai išsivysčius, kartu atsiranda ir anta- 
ponizmas miestams. Hierarchinė žemėvaldos struktūra ir su ja su- 
sijusi ginkluotų palydų sistema suteikė bajorijai valdžią bau- 
Užiauninkų atžvilgiu. Ši feodalinė struktūra, kaip ir antikinė 
bendruomeninė nuosavybė, buvo asociacija, nukreipta prieš paverg- 

tąją gaminančią klasę; skirtinga buvo tik asociacijos forma ir san- 
tykis su betarpiškais gamintojais, nes buvo skirtingos gamybos są- 
lygos. 

Šią feodalinę žemėvaldos struktūrą atitiko miestuose korporacinė 
nuosavybė, feodalinė amatų organizacija. Nuosavybę [1.4] čia dau- 
giausia sudarė kiekvieno atskiro individo darbas. Reikalas vie- 
nytis prieš susivienijusią plėšikišką bajoriją, reikalas turėti bendras 
prekyvietes tuo metu, kai pramonininkas kartu buvo ir pirklys, di- 
dėjanti konkurencija, sukelta pabėgusių baudžiauninkų, kurie plau- 
kė į klestinčius miestus, feodalinė visos šalies struktūra sąlygojo 
cechų atsiradimą. Atskiri amatininkai, kurių skaičius, gausėjant gy- 
ventojams, nesikeitė, pamažu susitaupė nedidelius kapitalus. Tai 
išvystė pameistrių ir mokinių sistemą, kuri sukūrė miestuose hie- 
rarchiją, panašią į hierarchiją kaime. 


Taigi pagrindinė nuosavybė feodalinėje epochoje buvo, iš vienos | 


pusės, žemės nuosavybė su prie jos prikaustytu baudžiauninkų dar- 
bu ir, iš antros pusės — asmeniškas darbas su nedideliu pameistrių 
darbui viešpataujančiu kapitalu. Vienos ir kitos nuosavybės struk- 
tūrą sąlygojo riboti gamybos santykiai — menkas ir primityvus že- 
mės dirbimas ir amatininkiška pramonė. Feodalizmo klestėjimo lai- 
kotarpiu darbo pasidalijimas buvo nežymus. Kiekvienoje šalyje bu- 
vo priešingumas tarp miesto ir kaimo; tiesa, luominis susiskaidymas 
buvo labai ryškus, bet, išskyrus pasiskirstymą į kunigaikščius, ba- 
joriją, dvasininkiją ir valstiečius kaime ir į meistrus, pameistrius, 
mokinius, o netrukus ir į plebėjus padienininkus miestuose, jokio 
žymesnio pasidalijimo nebuvo. Žemdirbystėje darbo pasidalijimui 
vystytis kliudė parcelinis žemės dirbimas, greta kurio atsirado pa- 
čių valstiečių naminė pramonė; pramonėje, atskiruose amatuose, dar- 
bo pasidalijimo iš viso nebuvo, o tarp atskirų amatų jis tebuvo 
labai nežymus. Pasidalijimas tarp pramonės ir prekybos senesniuose 
miestuose jau buvo anksčiau; naujesniuose jis išsivystė tik vėliau, 
kai miestai užmezgė tarpusavio ryšius. 

Sujungti didesnes teritorijas į feodalines karalystes buvo suinte- 
resuota ir žemės bajorija, ir miestai. Todėl viešpataujančiosios kla- 
sės, bajorijos, organizacijos priešakyje visur buvo monarchas“. 


[4. Materialistinio istorijos supratimo esmė. 
Visuomeninė būtis ir visuomeninė sąmonė] 


[1.5] Vadinasi, padėtis yra tokia: tam tikri individai, tam tikru 
būdu užsiėmę gamybine veikla**, sueina į tam tikrus visuomeninius 
ir politinius santykius. Kiekvienu atskiru atveju empirinis stebėji- 


* Toliau rankraštyje likusioji puslapio dalis tuščia. Po to nauju puslapiu pra- 
dedama reziumė apie materialistinio istorijos supratimo esmę. Ketvirtoji, buržua- 
zinė nuosavybės forma nagrinėjama toliau, skyriaus D dalyje, 2—4 § (žr. šio lei- 
dinio 43—51 p.). Red. 

** Pirminis variantas: „tam tikri individai, esant tam tikriems gamybiniams 
santykiams". Red. 

mas empiriškai, be jokios mistifikacijos ir spekuliacijos — turi 
parodyti visuomeninės ir politinės struktūros sąryšį su gamyba. Vi- 
Kuomenės struktūra ir valstybė tolydžio atsiranda iš tam tikrų in- 
dividy gyvenimo proceso;— bet ne tokių individų, kokie jie ga- 
ll aliodyti savo arba kitų vaizduotėje, o tokių, kokie jie yra iš 
Ukiuųjų, L y. kaip jie veikia, materialiai gamina, vadinasi, kaip jie 
volkilami pasireiškia, esant tam tikroms materialinėms, nuo jų va- 
los nopriklausančioms riboms, prielaidoms ir sąlygoms“. 

Idėjų, vaizdinių, sąmonės gamyba iš pradžių yra betarpiškai įpin- 
la |} materialinę Žmonių veiklą ir į materialinį jų bendravimą, į rea- 
laus gyvenimo kalbą. Žmonių vaizdavimasis, mąstymas, dvasinis 
bendravimas čia dar yra tiesioginis jų materialinės veiklos padari- 


nys. Tas pat pasakytina ir apie dvasinę gamybą, kaip ji pasireiškia 
vienos ar kitos tautos politikos, įstatymų, moralės, religijos, meta- 
laikos ir t t. kalba. Žmonės yra savo vaizdinių, idėjų ir t. t. 


gamintojai, tačiau tikri, veikiantys žmonės, kuriuos sąlygoja tam 
Ukras jų gamybinių jėgų išsivystymas ir jį atitinkantis bendravimas, 
įskaitant ir tolimiausias jo formas**. Sąmonė [das Bewußtsein] nie- 
kuomel negali būti kas nors kita, kaip įsisąmoninta būtis [das be- 
wufple Sein], o žmonių būtis yra tikrasis jų gyvenimo procesas. Jei 
visoje ideologijoje žmonės ir jų santykiai yra apversti aukštyn ko- 
jomis lartum kameroje obskuroje, tai šis reiškinys taip pat kyla iš 
Ilorninio jų gyvenimo proceso,— panašiai kaip daiktų apvertimas 
akies linklainėje — iš betarpiškai fizinio jų gyvenimo proceso. 

Visai priešingai, negu vokiečių filosofija, kuri nusileidžia iš dan- 
gaus ant žemės, mes čia pakylame nuo žemės į dangų, t. y. mes 
toniamės ne tuo, ką žmonės sako, mano, vaizduojasi, taip pat — ne 
#monėmis, apie kuriuos tik kalbama, mąstoma, manoma, kuriuos tik 
valstluojamasi, kad nuo jų galėtume ateiti prie tikrųjų žmonių; mes 
remiamės tikrai veikiančiais žmonėmis ir iš tikrojo jų gyvenimo 
proceso kildiname ir ideologinių šio gyvenimo proceso atspindžių 
Doel atgarsių išsivystymą. Net migloti vaizdiniai žmonių smegenyse 
laip pal yra būtini materialinio, empiriškai nustatomo ir su materia- 
Unėmis prielaidomis susijusio jų gyvenimo proceso sublimatai. Tai- 
gi moralė, religija, metafizika ir kitos ideologijos atšakos bei jas 
atitinkančios sąmonės formos daugiau nebeatrodo esančios savaran- 
Kiškos. Jos neturi istorijos, jos nesivysto: žmonės, vystantieji savo 


Toliau rankraštyje išbraukta: ,„Vaizdiniai, kuriuos susidaro šie individai, yra 
valdiniai arba apie jų santykį su gamta, arba apie jų savitarpio santykius, arba 
ape savo ypatybes. Aišku, kad visais šiais atvejais šie vaizdiniai yra jų tikrų 
antyki ir veiklos, jų gamybos, jų bendravimo, jų visuomeninės ir politinės or- 
Vanacijos sąmoninga išraiška — tikra arba iliuzinė. Priešingai teigti galima tik 
luomel, kai, be tikrų, materialiai sąlygojamų individų dvasios, tariama esant dar 
kažkokią ypalingą dvasią. Jeigu sąmoninga šių individų tikrų santykių išraiška 
yla Uiuminė, jeigu jie savo vaizdiniuose savo tikrovę apverčia aukštyn kojomis, 
lal 414 roiškinys taip pat yra jų riboto materialinės veiklos būdo ir iš to atsiran- 
ančių Jų ribolų visuomeninių santykių pasekmė“. Red. 

'* Pirminis variantas: „Žmonės yra savo vaizdinių, idėjų ir t. t. gamintojai, 
it butent žmonės, kuriuos sąlygoja materialinis jų gyvenimo gamybos būdas, ma- 
tenalinis jų bendravimas ir jo vystymasis visuomeninėje ir politinėje struktūro- 
le", Red, 


materialinę gamybą ir savo materialinį bendravimą, drauge su šia 
savo tikrove taip pat keičia ir savo mąstymą, ir savo mąstymo pro- 
duktus. Ne sąmonė nulemia gyvenimą, bet gyvenimas nulemia. są- 
monę. Pirmuoju požiūriu išeities taškas yra sąmonė, lyg ji būtų 
gyvas individas, o antruoju, tikrąji gyvenimą atitinkančiu požiūriu 
išeities taškas yra patys tikri, gyvi individai ir į sąmonę žiūrima 
tik kaip į jų sąmonę. 

Šis požiūris nėra be prielaidų. Jis remiasi tikromis prielaidomis, 
nė akimirką jų nepalikdamas. Jo prielaidos yra žmonės, ne atsidūrę 
kažkokiame fantastiniame uždarume ir izoliacijoje, o savo tikrame, 
empiriškai stebimame, tam tikromis sąlygomis vykstančiame vysty- 
mosi procese. Vaizduojant ši veiklų gyvenimo procesą, istorija nu- 
stoja buvusi negyvų faktų rinkinys, kokia ji yra patiems dar abstrak- 
tiems empirikams, arba įsivaizduojamų subjektų įsivaizduojama veik- 
la, kokia ji yra idealistams. 

Vadinasi, ten, kur baigiasi spekuliatyvinis mąstymas — tikrajame 
gyvenime, — ten tik ir prasideda tikras, pozityvus mokslas, praktinės 
žmonių veiklos, praktinio jų vystymosi proceso vaizdavimas. Bai- 
giasi frazės apie sąmonę, ir jų vietą turi užimti tikrasis pažinimas. 
Tikrovės vaizdavimas atima iš savarankiškosios filosofijos jos gyvy- 
binę aplinką. Geriausiu atveju ją gali pakeisti santrauka bendriau- 
sių rezultatų, kurie gali būti abstrahuoti iš istorinio žmonių vys- 
tymosi nagrinėjimo. Šios abstrakcijos savaime, atitrauktos nuo 


tikrosios istorijos, neturi jokios vertės. Jos tegali palengvinti sutvar- | 


kyti istorinę medžiagą, nustatyti atskirų jos sluoksnių seką. Tačiau, 
skirtingai nuo filosofijos, šios abstrakcijos anaiptol neduoda recepto 
arba schemos, į kurią būtų galima įsprausti istorijos epochas. At- 
virkščiai, sunkumai tik tuomet ir prasideda, kai imama nagrinėti ir 
tvarkyti medžiagą, — vis vien, priklauso ji kuriai nors praėjusiai 
epochai ar dabarčiai — kai imama ją iš tikrųjų vaizduoti. Šių sun- 
kumų pašalinimą sąlygoja prielaidos, kurios jokiu būdu čia negali 
būti duotos; jos iškyla tik tyrinėjant kiekvienos epochos individų 
realaus gyvenimo procesą ir jų veiklą. Mes čia išskiriame keletą šių 
abstrakcijų, kuriomis naudojamės, priešpastatydami jas ideologijai, 
ir paaiškinsime jas istoriniais pavyzdžiais“. 


[B] 
[1. Tikro žmonių išvadavimo sąlygos] 


[1] Mes, žinoma, nesivarginsime ir neaiškinsime išmintingiems 
mūsų filosofams, kad „žmogaus“ „išvadavimas“ dar nė žingsnio 
nėra pažengęs į priekį, jeigu jie filosofiją, teologiją, substanciją ir 
visą kitokį šlamštą ištirpdė „savimonėje“, jeigu jie išvadavo „žmo- 
gu" nuo šių frazių viešpatavimo, nors žmogus niekada nebuvo jų 
Ipavergtas**; kad tikras išvadavimas yra galimas tik realiame pa- 


* Čia baigiasi pagrindinis (antrasis) švarraščio variantas. Toliau šiame leidi- 
nyje įdėtos trys pirminio rankraščio dalys. Red. 

“* Markso pastabos paraštėje: „Filosofinis ir tikras išvadavimas“. „Tiesiog 
žmogus. Vienintelis. Individas“. „Geologinės, hidrografinės ir pan. sąlygos. Žmo- 
gaus kūnas. Poreikis ir darbas". Red. 

saulyje ir realiomis priemonėmis, kad vergovės negalima pašalinti 
be garo mašinos ir miul-dženės, baudžiavos — be pagerintos žem- 
dirbystės, kad iš viso negalima žmonių išvaduoti, kol jie neįstengs 
kokybiniu ir kiekybiniu atžvilgiu pilnutinai apsirūpinti maistu ir 
gėrimu, butu ir drabužiais. „Išvadavimas“ yra istorinis, o ne minties 
dalykas, ir prie jo atves istoriniai santykiai, pramonės, prekybos, 
žemdirbystės, bendravimo būklė...* [2] ir dar, sutinkamai su skir- 
tingomis jų išsivystymo pakopomis, substancijos, subjekto, savimo- 
nės ir grynosios kritikos nesąmonę, visai taip pat, kaip religinę ir 
teologinę nesąmonę, ir po to ją vėl pašalins, kai jų vystymasis bus 
gerokai pažengęs į priekį“*. Aišku, tokioje šalyje, kokia yra Vo- 
kietija, kur istorinis vystymasis yra pasigailėjimo vertas, — šie ju- 
dėjimai grynosios minties srityje, ta išaukštinta ir neveikli elgetystė, 
atstoja istorinių judėjimų stoką, įsigali, ir prieš juos reikia ko- 
voti. Tačiau ši kova turi vietinę reikšmę***, 
[2. Fojerbacho materializmo stebėtojiškumo 
ir nenuoseklumo kritika] 


...****[8] iš tikrųjų ir praktiniam materialistui, t. y. komunistui, 
svarbiausia yra surevoliucinti esamą pasaulį, praktiškai stoti prieš 
esamą padėtį ir ją pakeisti. Jei Fojerbacho veikaluose kartais ir 
randamos panašios pažiūros, tai vis dėlto jos niekuomet neprašoka 
atskirų spėliojimų ir visai jo pasaulėžiūrai daro per menką įtaką, 
kad būtų galima jose įžvelgti ką nors daugiau, negu išvystomas 
užuomazgas. Fojerbacho jutiminio pasaulio „supratimas“ apsiriboja, 
iš vienos pusės, tik šio pasaulio stebėjimu, iš antros — vien jutimu. 
Fojerbachas kalba apie „tiesiog žmogų“, užuot kalbėjęs apie „tikrą, 
istorinį žmogų“. „Tiesiog žmogus“ iš tikrųjų yra „vokietis“. Pir- 
muoju atveju, stebėdamas jutiminį pasaulį, Fojerbachas neišvengia- 
mai susiduria su daiktais, kurie prieštarauja jo sąmonei ir jausmui, 
pažeidžia jo suponuojamą visų jutiminio pasaulio dalių harmoniją 
ir ypač žmogaus ir gamtos harmoniją*****, Norėdamas pašalinti šią 
kliūtį, jis priverstas gelbėtis kažkokiu dvejopu stebėjimu, kuris yra 
tarp kasdieniško stebėjimo, leidžiančio matyti vien tai, kas „yra 
panosėje“, ir tobulesnio, filosofinio stebėjimo, leidžiančio įžvelgti 
„tikrąją“ daiktų „esmę“. Jis nepastebi, kad jį supantis jutiminis 
pasaulis nėra kažkoks betarpiškai nuo amžių duotas, visada sau 
lygus daiktas, o yra pramonės ir visuomenės būklės produktas, ir 
būtent ta prasme, kad jis yra istorijos produktas, daugelio kartų 


* Rankraštis apgadintas: atplėštas apatinis lapo kraštas, trūksta vienos ei- 
lutės teksto. Red. 
** Markso pastaba paraštėje: „Frazės ir tikras judėjimas. Frazių reikšmė 
Vokietijai". Red. 
*** Markso pastaba paraštėje: „Kalba yra tikrovės kalba". Red. 
**** Čia trūksta penkių rankraščio puslapių. Red. 

***** N, B. Fojerbacho klaida yra ne ta, kad panosėje esančią jutiminę regi- 
mybę jis pajungia jutiminei tikrovei, kuri nustatoma tiksliau tiriant jutiminius fak- 
tus, o ta, kad galiausiai jis negali susidoroti su jutimiškumu, nepažvelgdamas į jį 
filosofo „akimis“, t. y. pro jo „akinius“. Red. 

veiklos rezultatas; kiekviena jų stovėjo ant ankstesnės kartos pečių, 
toliau vystė jos pramonę bei jos bendravimo būdą ir pagal besi- 
keičiančius poreikius keitė socialinę jos santvarką. Net paprasčiau- 
sio „jutiminio tikrumo“ daiktai jam yra duoti tik visuomeninio vys- 
tymosi, pramonės ir prekybinio bendravimo dėka. Kaip žinoma, vyš- 
nia, beveik kaip visi vaismedžiai, buvo pasodinta mūsų zonoje tik 
prieš keletą šimtmečių prekybos dėka, ir todėl ji buvo duota Fojer- 
bacho „jutiminiam tikrumui“ tik [9] dėl šio tam tikros visuomenės 
veiksmo tam tikru laiku. 

Beje, taip suprantant daiktus, kai jie imami tokie, kokie jie iš 
tikrųjų yra ir kaip jie atsirado, kiekviena gilios minties filosofinė 
problema — toliau tai bus parodyta dar aiškiau — visai paprastai 
suvedama į tam tikrą empirinį faktą. Paimkime, pavyzdžiui, tokį 
svarbų klausimą, kaip Žmogaus santykis su gamta (arba, kaip sako 
Brunas (p. 110)?, „priešingumai gamtoje ir istorijoje“, tartum tai būtų 
du vienas nuo kito atskirti „daiktai“, tartum žmogus neturėtų vi- 
sada prieš akis istorinės gamtos ir gamtinės istorijos), kuris davė 
akstiną visiems „be galo dideliems kūriniams“* apie „substanciją“ 
ir „savimonę“. Šis klausimas savaime išnyksta, kai turima galvoje, 
kad garsioji „žmogaus ir gamtos vienybė“ visada buvo pramonėje, 
keisdamasi kiekvienoje epochoje priklausomai nuo didesnio ar ma- 
žesnio pramonės išsivystymo, taip pat kaip ir žmogaus „kova“ su 
gamta, skatinanti jo gamybinių jėgų vystymąsi atitinkamu pagrindu. 
Pramonė ir prekyba, pragyvenimo reikmenų gamyba ir mainai, iš 
savo pusės, sąlygoja paskirstymą, įvairių visuomeninių klasių atsi- 
ribojimą, o tai savo ruožtu sąlygoja jų judėjimo formas. Ir štai 
išeina, kad, pavyzdžiui, Mančesteryje Fojerbachas mato vien fab- 
rikus ir mašinas, o prieš šimtą metų ten tebuvo verpimo rateliai 
ir audimo staklės, arba Romos Kampanijoje jis randa tik ganyklas 
ir pelkes, o Augusto laikais būtų radęs ten tik ištisinius vynuogy- 
nus ir Romos kapitalistų vilas. Fojerbachas ypač kalba apie gamto- 
tyros gamtos stebėjimą, mini paslaptis, kurios yra prieinamos tik 
fiziko ir chemiko akiai. Bet kas gi būtų gamtotyra be pramonės 
ir prekybos? Net ši „grynoji“ gamtotyra įgauna savo tikslą, kaip 
ir savo medžiagą, tik prekybos ir pramonės dėka, jutiminės žmonių 
veiklos dėka. Ši veikla, šis nuolatinis jutiminis darbas ir kūryba, ši 
gamyba yra toks tvirtas viso jutiminio pasaulio, koks jis dabar yra, 
pagrindas, kad jeigu ji bent vieneriems metams nutrūktų, tai Fojer- 
bachas išvystų didžiulius pakitimus ne tik gamtos pasaulyje, — labai 
greitai neliktų ir viso žmonių pasaulio, ir paties Fojerbacho suge- 
bėjimo stebėti, ir net jo paties egzistavimo. Be abejo, čia lieka išori- 
nės gamtos prioritetas, ir visa tai, aiškų, netaikytina pirminiams, 
generatio aeguivoca“* būdu atsiradusiems žmonėms. Tačiau šis sky- 
rimas turi prasmę tik tiek, kiek į žmogų žiūrima kaip į kažką skir- 
tinga nuo gamtos. Tarp kita ko, ši anksčiau žmonių istorijos buvusi 
gamta yra ne ta gamta, kurioje gyvena Fojerbachas; tai yra gamta, 
kuri, nebent išskyrus atskiras Australijos naujesnės kilmės koralų 


* Getė. „Faustas“, „Prologas danguje". Red. 
"x — savaiminio gimimo. Red. š 

salas, dabar jau niekur nebeegzistuoja, taigi nebeegzistuoja ir Fo- 
jerbachui. 

Tiesa, Fojerbachas turi [10] tą didžiulį pranašumą prieš „gry- 
nuosius“ materialistus, kad jis ir žmogų laiko „jutiminiu objektu“; 
tačiau, jau nekalbant apie tai, kad jis į žmogų žiūri tik kaip į „ju- 
timinį objektą“, o ne kaip į „jutiminę veiklą“, nes ir čia jis lieka 
teorijos sferoje ir nagrinėja žmones, neatsižvelgdamas į esamą vi- 
suomeninį jų sąryšį, į juos supančias gyvenimo sąlygas, kurios pa- 
darė juos tuo, kas jie iš tikrųjų yra,— jau nekalbant apie tai, 
Fojerbachas niekada neprieina prie tikrai egzistuojančių veiklių žmo- 
nių, o sustoja prie abstrakcijos „žmogus“ ir pasitenkina tik tuo, 
kad pripažįsta „tikrąjį, individualųjį, kūniškąjį žmogų“ suvokimo 
srityje, t. y. jis nepažįsta jokių kitų „žmogiškų santykių“, „žmogaus 
santykio su žmogumi“, išskyrus meilę ir draugystę, be to, dar su- 
idealintą. Jis nekritikuoja dabartinių gyvenimo santykių. Tad Fo- 
jerbachas niekada neistengia suprasti jutiminio pasaulio kaip su- 
telktinės, gyvos, jutiminės jį sudarančių individų veiklos ir todėl, 
matydamas, pavyzdžiui, vietoj sveikų žmonių minią skrupulu ir 
džiova sergančių, darbo nukamuotų vargšų, yra priverstas griebtis 
„aukštesnio stebėjimo“ ir idealaus „giminės išlyginimo“, t. y. vėl 
nuklysti į idealizmą kaip tik ten, kur komunistinis materialistas 
mato tiek pramonės, tiek ir visuomeninės santvarkos esminio per- 
tvarkymo būtinumą ir kartu sąlygą. 


Kiek Fojerbachas yra materialistas, istorija yra anapus jo aki- 
račio, o kiek jis nagrinėja istoriją — jis iš viso nematerialistas. Jam 
materializmas ir istorija yra vienas nuo kito visai atskirti; beje, 
tai aišku jau iš to, ką esame pasakę“. 


[3. Pirminiai istoriniai santykiai, 
arba pagrindinės socialinės veiklos pusės: 
pragyvenimo reikmenų gamyba, naujų poreikių kūrimas, 


žmonių gamyba (šeima), bendravimas, sąmonė] 


[11]** Susidurdami su laisvais nuo bet kokių prielaidų vokie- 
čiais, mes visų pirma turime konstatuoti pirmąją bet kokio žmonių 
egzistavimo, taigi ir bet kokios istorijos prielaidą, būtent tą prie- 
laidą, jog žmonėms reikia turėti galimybę gyventi, kad jie galėtų 
„daryti istoriją“***. O gyvenimui pirmiausia reikalingas maistas ir 
gėrimas, butas, drabužiai ir dar kai kas****. Taigi pirmasis istorinis 
aktas yra reikalingų šiems poreikiams patenkinti reikmenų gami- 


* Toliau rankraštyje išbraukta: „Tačiau jei mes čia plačiau kalbame apie 
istoriją, tai tik todėl, kad vokiečiai, vartodami žodžius „istorija“ ir „istorinis“, vaiz- 
duojasi viską, tik ne tikrovę; puikus to pavyzdys yra ,pamokslautojas“ šventasis 
Brunas“. Red. 

** Markso pastaba paraštėje: „Istorija“. Red. 

*** Plg. šio leidinio 37 p. Red. 
**** Markso pastaba paraštėje: „Hegelis!?. Geologinės, hidrografinės ir t. t. są- 
lygos. Žmonių kūnai. Poreikis, darbas". Red. 

nimas, paties materialinio gyvenimo gamyba. Ir tai yra toks is- 
"torinis aktas, tokia pagrindinė bet kokios istorijos sąlyga, kuri (ir 
šiandien, kaip ir prieš tūkstančius metų) turi būti vykdoma kasdien 
ir kas valandą jau vien tam, kad žmonės galėtų gyventi. Net jeigu 
jutimiškumas suvedamas, kaip daro šventasis Brunas, į tokį mini- 
mumą, kaip lazda!!, tai ir jo prielaida yra veikla šiai lazdai paga- 
minti. Todėl, norint suvokti bet kurią istorinę tikrovę, pirmiausia 
reikia atsižvelgti į nurodytą pagrindinį faktą, visą to fakto reikšmę 
bei visą jo apimtį ir skirti jam tokią vietą, kokios jis vertas. Kaip 
žinome, vokiečiai niekada to nedarė, todėl jie niekada neturėjo 
žemiško istorijos pagrindo, vadinasi, ir nė vieno istoriko. Prancūzai 
ir anglai, nors jie ir labai vienašališkai suprato šio fakto sąryšį su 
vadinamąja istorija, — ypač kol jie buvo politinės ideologijos ne- 
laisvėje, — vis dėlto pirmieji pamėgino suteikti istoriografijai mate- 
rialistinį pagrindą, pirmą kartą parašydami civilinės visuomenės, 
prekybos ir pramonės istorijas. 

Antra yra tai, [12] kad pats pirmas patenkintas poreikis, pa- 
tenkinimo veiksmas ir jau įsigytas patenkinimo įrankis skatina nau- 
jus poreikius, — ir šis naujų poreikių sukūrimas yra pirmasis isto- 
rinis aktas. Iš to tuoj paaiškėja, kieno dvasios kūdikis yra didžioji 
istorinė vokiečių išmintis, kad ten, kur jiems trūksta pozityvios me- 
džiagos ir kur nekalbama nei apie teologines, nei politines arba 
literatūrines nesąmones,— ten nesą ir jokios istorijos, o esąs tik 
„priešistorinis laikas“; šiuo atveju mums visai nepaaiškinama, ku- 
riuo būdu nuo šios „priešistorijo“ nesąmonės pereinama prie tikro- 
sios istorijos, nors, antra vertus, jų istorinė spekuliacija ypač noriai 
įninka į šį „priešistorijį“, nes čia ji laiko save užtikrinta, kad ne- 
įsibraus „grubus faktas“, ir kartu gali duoti visišką laisvę savo 
spekuliatyviniams polinkiams, laisvę kurti ir griauti tūkstančius hi- 
potezių. 

Trečiasis santykis, kuris čia nuo pat pradžios įsijungia į istorijos 
raidą, yra tas, kad žmonės, kurie kasdien iš naujo kuria savo 
gyvenimą, pradeda gaminti kitus žmones, daugintis: tai — santykis 
tarp vyro ir žmonos, tėvų ir vaikų, šeima. Ši šeima, kuri iš pradžių 
yra vienintelis socialinis santykis, vėliau, kai pagausėję poreikiai 
sukuria naujus visuomeninius santykius, o padidėjęs žmonių skai- 
čius — naujus poreikius, tampa priklausomu santykiu (išskyrus Vo- 
kietiją), ir tuomet ji turi būti traktuojama bei nagrinėjama pagal 
esamus empirinius duomenis, o ne pagal „šeimos sąvoką“, kaip 
paprastai daroma Vokietijoje. 

Tarp kita ko, šias tris socialinės veiklos puses reikia suprasti 
ne kaip tris skirtingas pakopas, o tik kaip tris puses, arba — kad 
būtų aišku vokiečiams — kaip tris „momentus“, kurie kartu egzista- 
vo nuo pat istorijos pradžios, nuo pat pirmųjų žmonių ir kurie 
tebegalioja istorijoje dar ir šiandieną. 

Gyvenimo gamyba — tiek savo gyvenimo dirbant, tiek ir sveti- 
mo gimdant — jau iš karto pasireiškia kaip dvejopas [13] santykis: 
iš vienos pusės, kaip gamtinis, iš antros — kaip visuomeninis san- 
tykis, visuomeninis ta prasme, kad čia turima galvoje bėndra 


25 


daugelio individų veikla, vis tiek, kokiomis sąlygomis, kokiu būdu ji 
bepasireikštų ir kokį tikslą beturėtų. Iš to išeina, kad tam tikras 
gamybos būdas arba tam tikra pramonės pakopa visada yra susiję 
su tam tikru bendros veiklos būdu, su tam tikra visuomenės pa- 
kopa, kad pats šis bendros veiklos būdas yra „gamybinė jėga“, 
kad žmonėms prieinamų gamybinių jėgų visuma sąlygoja visuome- 
ninę būklę, vadinasi, kad „žmonijos istoriją“ visada reikia tyrinėti 
ir aiškinti kaip susijusią su pramonės ir mainų istorija. Bet aišku 
yra ir tai, kad Vokietijoje tokia istorija negali būti parašyta, nes 
tam tikslui vokiečiams trūksta ne tik sugebėjimo suprasti ir me- 
džiagos, bet ir „jutiminio tikrumo“; o anapus Reino negalima įgyti 
apie šiuos dalykus jokio patyrimo, nes ten jau nebevyksta jokia 
istorija. Tad jau iš pat pradžios iškyla aikštėn materialistinis žmo- 
nių savitarpio ryšys, sąlygojamas poreikių bei gamybos būdo ir toks 
pat senas, kaip ir patys žmonės. Šis ryšys įgauna vis naujas formas 
ir tuo būdu sudaro „istoriją“, visai nereikalaudamas, kad egzistuotų 
kokia nors politinė arba religinė nesąmonė, kuri „dar papildomai 
jūngtų žmones. 

— TiK dabar, kai išnagrinėjome keturis pradinių, istorinių santykių 
momentus, keturias jų puses, mes matome, kad žmogus turi ir ,„są- 
monę“*. Bet ir ši sąmonė ne iš pat pradžios yra „gryna“ sąmonė. 
„Dvasią“ iš pat pradžios slegia [14] prakeikimas būti „„apsunkintai“ 
materijos, Kuri čia pasireiškia judančių oro sluoksnių, garsų, trum- 
pai tariant, kalbos pavidalu. Kalba yra tokia pat sena, kaip ir są- 
monė; kalba yra praktinė, taip pat kitiems žmonėms egzistuojanti, 
vadinasi, tik tuo būdu ir man pačiam egzistuojanti reali sąmonė; 
kalba, kaip ir sąmonė, atsiranda tik iš poreikio, iš būtino reikalo 
bendrauti su kitais žmonėmis**. Ten, kur yra santykis, jis yra man; 
gyvulys su niekuo „nesantykiuoja“, iš viso „nesantykiuoja“; gyvu- 
liui jo santykis su kitais nėra tikrasis santykis. Vadinasi, sąmonė 
jau iš pat pradžios yra visuomeninis produktas ir juo lieka, kol iš 
viso egzistuoja žmonės. Žinoma, sąmonė pradžioje tėra artimiausios 
jutimiškai suvokiamos aplinkos įsisąmoninimas ir įsisąmoninimas 
ribotų ryšių su kitais asmenimis bei daiktais, esančiais pradedančio 
save įsisąmoninti individo išorėje; kartu ji yra įsisąmoninimas gam- 
tos, kuri iš pradžių iškyla žmonėms kaip jiems visai svetima, visa- 
galė ir neįveikiama jėga, su kuria žmonės santykiuoja grynai gy- 
vuliškai ir kuriai jie paklūsta kaip gyvuliai; vadinasi, tai yra grynai 
gyvuliškas gamtos įsisąmoninimas (gamtos religija). 

Čia iš karto matyti, kad šią gamtos religiją, arba šį tokio po- 
būdžio santykiavimą su gamta, sąlygoja visuomenės forma, ir at- 
virkščiai. Čia, kaip ir visur, gamtos ir žmogaus tapatumas pasi- 
reiškia ir tuo, kad ribotą žmonių santykiavimą su gamta sąlygoja 
ribotas jų tarpusavio santykiavimas, o ribotą jų tarpusavio santykia- 


* Markso pastaba paraštėje: „Žmonės turi istoriją, nes jie turi gaminti savo 
gyvenimą, ir būtent turi gaminti jį tam tikru būdu. Tai, kaip ir jų sąmonę, sąly- 
goja fizinė jų organizacija“. Red. 

** Toliau rankraštyje išbraukta: „Mano santykis su mano aplinka yra mano 
sąmonė“. Red. 

vimą — jų ribotas santykis su gamta, ir būtent todėl, kad gamta 
istorijos dar beveik nėra pakeista; bet, iš antros pusės, supratimas, 
kad būtina užmegzti ryšius su aplinkiniais individais, yra pradžia 
įsisąmoninimo, kad žmogus iš viso gyvena visuomenėje. Ši pradžia 
yra tokio pat gyvuliško pobūdžio, kaip ir pats visuomeninis gyve- 
nimas šioje pakopoje; tai grynai kaimeninė sąmonė, ir žmogus 
čia skiriasi nuo avino tik tuo, kad sąmonė jam pakeičia instinktą, 
arba kad jo instinktas yra įsisąmonintas. Ši aviniška, arba gentinė, 
sąmonė toliau vystosi ir lavėja, didėjant produktyvumui, gausė- 
jant poreikiams ir [15] augant gyventojų skaičiui, kuris sudaro ir 
vieno, ir kito pagrindą. Kartu vystosi ir darbo pasidalijimas, kuris 
iš pradžių tebuvo darbo pasidalijimas lytinio akto metu, o pas- 
kiau — darbo pasidalijimas, atsirandąs savaime arba „natūraliai“ 
dėl įgimtų gabumų (pvz., fizinės jėgos), poreikių, atsitiktinumų 
ir t. t. ir t. t. Darbo pasidalijimas tampa tikru pasidalijimu tik nuo 
to momento, kai atsiranda materialinio ir dvasinio darbo pasidaliji- 
mas*. Nuo šio momento sąmonė gali iš tikrųjų įsivaizduoti, kad ji 
‘yra kažkas kita, negu esamos praktikos įsisąmoninimas, kad ji iš 
tikrųjų gali kažką vaizduotis, nesivaizduodama ko nors tikro — nuo 
šio momento sąmonė darosi pajėgi emancipuotis nuo pasaulio ir 
gali pradėti kurti „gryną“ teoriją, teologiją, filosofiją, moralę ir t. t. 
Bet dargi tuo atveju, kai ta teorija, teologija, filosofija, moralė 
ir t. t. ima prieštarauti esamiems santykiams, tai gali įvykti vien dėl 
to, kad esamieji visuomeniniai santykiai ėmė prieštarauti esamai 
gamybinei jėgai. Beje, nacijos vidaus santykiuose tai gali įvykti ir 
dėl to, kad prieštaravimas pasireiškia ne šiuose nacionaliniuose rė- 
muose, o tarp šios nacionalinės sąmonės ir kitų nacijų praktikos*“, 
t. y. tarp nacijos nacionalinės ir jos visuotinės sąmonės (kaip yra 
šiuo metu Vokietijoje). Kadangi šis prieštaravimas pasireiškia vien 
kaip prieštaravimas nacionalinėje sąmonėje, todėl tokiai nacijai 
tuomet atrodo, kad ir kova apsiriboja šiuo nacionaliniu šlamštu. 
[16] Pagaliau visai nesvarbu, ko imsis pati sąmonė; iš viso to 
šlamšto mes tegauname vieną rezultatą, būtent, kad tie trys mo- 
mentai — gamybinė jėga, visuomeninė būklė ir sąmonė — gali ir 
turi imti vienas kitam prieštarauti, nes darbo pasidalijimas daro 
galimu, dar daugiau, tikru dalyku tai, kad dvasinė ir materialinė 
veikla***, malonumas ir darbas, gamyba ir vartojimas tenka skirtin- 
giems individams; pasiekti, kad jie vienas kitam neprieštarautų, ga- 
lima tik vėl pašalinant darbo pasidalijimą. Pagaliau savaime supran- 
tama, kad „šmėklos“, „saitai“, „aukštesnė būtybė“, „sąvoka“, „abe- 
jonė" tėra idealistinė, dvasinė tariamai izoliuoto individo išraiška, 
jo vaizdinys apie labai empiriškus varžtus ir ribas, kuriuose veikia 
gyvenimo gamybos būdas ir su juo susijusi bendravimo forma. 


* Markso pastaba paraštėje: „Su tuo sutampa pirmoji ideologų forma, ku- 
nigai“. Red. 
** Markso pastaba paraštėje: „Religija. Vokiečiai su ideologija kaip tokia". Red. 
*** Išbraukta Markso pastaba paraštėje: „veikla ir mąstymas, t. y. veikla be 
minties ir neveiklus mąstymas". Red. 

[4. Visuomeninis darbo pasidalijimas 
ir jo pasekmės: privatinė nuosavybė, valstybė, 
socialinės veiklos „susvetimėjimas“] 


Kartu su darbo pasidalijimu, kuriame glūdi visi šie prieštara- 
viniai ir Kuris savo ruožtu yra pagrįstas natūraliai atsiradusių dar- 
bo pasidalijimu šeimoje ir visuomenės suskilimu į atskiras, viena 
kitai priešpriešines šeimas, — kartu su šiuo darbo pasidalijimu yra 
duotas ir paskirstymas, ir būtent tiek kiekybiškai, tiek ir kokybiškai 
nelygus darbo ir jo gaminių paskirstymas, vadinasi, yra duota nuo- 
savybė, [17] kurios užuomazga ir pirmoji forma jau yra šeimoje, 
kur žmona ir vaikai yra vyro vergai. Vergovė šeimoje — tiesa, dar 
labai primityvi ir paslėpta — yra pirmoji nuosavybė, kuri, tarp kita 
ko, jau ir tokia visai atitinka šiuolaikinių ekonomistų apibrėžimą, 
pagal kurį nuosavybė yra disponavimas svetima darbo jėga. Beje, 
darbo pasidalijimas ir privatinė nuosavybė yra identiški posakiai: 
vienu atveju apie veiklą pasakoma tas pat, kas kitu atveju pasa- 
koma apie veiklos produktą. 

Toliau, kartu su darbo pasidalijimų yra duotas prieštaravimas 
tarp atskiro individo arba atskiros šeimos intereso ir visų vienas 
su kitu bendraujančių individų bendro intereso; ir šis bendras inte- 
resas egzistuoja ne tik vaizduotėje kaip „visuotinybė“, bet pirmiau- 
sia tikrovėje kaip individų, tarp Kurių yra padalytas darbas, savi- 
tarpio priklausomybė. 

Kaip tik dėl šio prieštaravimo tarp atskiro ir bendro intereso 
bendras interesas, pasireiškiantis kaip valstybė, įgauna savarankišką 
formą, atitrūkusią nuo tikrųjų — tiek atskirų, tiek ir bendrų — in- 
teresų, ir kartu iliuzinę bendrumo formą. Bet tai visada realiai 
remiasi kiekvienamė šeimos arba genties konglomerate esančiais 
saitais, tokiais kaip Kūnas ir kraujas, kalba, darbo pasidalijimas 
didesniu mastu ir kitokie interesai, o ypač, kaip mes toliau paro- 
dysime, remiasi darbo pasidalijimo jau sąlygotų klasių interesais, 
klasių, kurios kiekvienoje tokioje žmonių visumoje viena nuo kitos 
aisiskiria ir kurių viena viešpatauja visoms kitoms. Iš to išeina, kad 
bet kokia valstybėje vykstanti kova — kova tarp demokratijos, aris- 
tokratijos ir monarchijos, kova dėl rinkimų teisės ir t. t. ir t. t— 
yra ne kas kita, Kaip iliuzinės formos, kuriomis vyksta tikroji įvai- 
rių klasių savitarpio kova (apie tai vokiečių teoretikai neturi nė 
mažiausio supratimo, nors metraštyje „Deutsch-Franzėsische Jahr- 
būcher"!ž ir „Šventojoje šeimoje"* jiems buvo gana aiškiai tai nu- 
rodyta). Iš to toliau išeina, kad kiekviena viešpatauti siekianti kla- 
sė—net jeigu jos viešpatavimą sąlygoja, kaip yra proletariato 
atveju, visos senosios visuomeninės formos ir apskritai viešpata- 
vimo panaikinimas, — pirmiausia turi išsikovoti politinę valdžią, kad 
savo interesą galėtų pavaizduoti vėl kaip visuotinį, ir tai padaryti 
ii priversta iš pat pradžių. 


* Žr. K. Marksas ir F. Engelsas. Šventoji šeima, arba kritinės kritikos kritika, 
Vilnius, 1960. Red. 

Kaip tik todėl, kad individai siekia tik savo atskiro intereso, 
kuris jiems nesutampa su jų bendruoju interesu, ir kad visuotinybė 
iš viso yra iliuzinė bendrumo forma, ši visuotinybė pasireiškia kaip 
jiems „svetimas“, [18] nuo jų „nepriklausomas“, vėl kaip atskiras 
ir savotiškas „visuotinis“ interesas, kitaip tariant, jie patys turi veikti | 
šio susiskaldymo sąlygomis, kaip kad yra demokratijos atveju. Ant- 
ra vertus, praktinė kova šių atskirų interesų, kurie iš tikrųjų visada 
yra priešpriešiniai bendriems ir iliuzoriškai bendriems interesams, 
padaro būtiną pasireiškiančio kaip valstybė iliuzinio „visuotiaio“ 
intereso praktinį įsikišimą ir atskirų interesų pažabojimą“*. 

[17] Ir pagaliau darbo pasidalijimas mums iš karto duoda tokį 
pirmąjį pavyzdį: kol žmonės gyvena gaivališkai susidariusioje vi- 
suomenėje, taigi kol atskiras ir bendras interesas yra vienas nuo 
kito atitrūkę, t. y. kol veikla padalyta ne savo valia, o gaivališ- 
kai, — žmogaus veikla pasidaro jam pačiam svetima, priešiška jėga, 
kurios jis yra pavergiamas, užuot viešpatavęs jai. Mat, kai tik atsi- 
randa darbo pasidalijimas, kiekvienas gauna tam tikrą, išimtinę 
veiklos sferą, kuri jam primetama ir iš kurios jis negali ištrūkti: 
jis yra medžiotojas, žvejys arba piemuo, arba kritinis kritikas ir 
turi likti toks, jei nenori netekti pragyvenimo reikmenų,— tuo tarpu 
komunistinėje visuomenėje, kur niekas neturi išimtinės veiklos sfe- 
ros ir dėl to kiekvienas gali lavintis bet kurioje šakoje, visuomenė 
reguliuoja visą gamybą ir kaip tik tuo žmogų įgalina šiandien daryti 
viena, o rytoj — kita, iš ryto medžioti, popiet žvejoti, vakare pri- 
žiūrėti gyvulius, po vakarienės — kritikuoti, — kaip širdis geidžia, — 
nepasidarant dėl to medžiotoju, žveju, piemeniu arba kritiku. 

[18] Tas socialinės veiklos įsitvirtinimas, tas mūsų pačių pro- 
dukto konsolidavimasis į kažkokią daiktinę jėgą, kuri viešpatauja 
mums, išsprūsta iš mūsų kontrolės, prieštarauja mūsų lūkesčiams ir 
niekais paverčia mūsų apskaičiavimus, ir yra vienas pagrindinių 
ligšiolinės istorijos raidos momentų. Socialinė jėga, t. y. pagausinta 
gamybinė jėga, atsirandanti dėl darbo pasidalijimo sąlygojamos 
bendros įvairių individų veiklos, atrodo šiems individams, — nes pa- 
ti bendra veikla atsiranda ne laisva valia, o gaivališkai — ne kaip 
jų pačių suvienyta jėga, bet kaip kažkokia svetima, už jų stovinti 
valdžia, apie kurios atsiradimą ir vystymąsi jie nieko nežino. Taigi 
jie jau nebegali viešpatauti šiai jėgai, — priešingai, pastaroji dabar 
pereina eilę savo fazių ir vystymosi pakopų, kurios ne tik nepri- 
klauso nuo žmonių valios ir elgesio, bet, atvirkščiai, diriguoja šiai 
valiai ir šiam elgesiui““. Kaip priešingu atveju galėtų, pavyzdžiui, 
nuosavybė apskritai turėti kokią nors istoriją, igauti įvairias formas, 
kaip galėtų, pavyzdžiui, žemės nuosavybė, turėdama Prancūzijoje 
parcelinę formą, priklausomai nuo įvairių esamų prielaidų centrali- 
zuotis nedaugelyje rankų, o Anglijoje, būdama susitelkusi nedau- 
gelyje rankų, palaipsniui įgauti parcelinę formą, kaip kad iš tikrųjų 


* Šios dvi paskutinės pastraipos įrašytos Engelso ranka paraštėje. Red. 

'* Prie šios vietos paraštėje Marksas įrašė tekstą, kuris šiame leidinyje pa- 
lelkiamas betarpiškai po šios pastraipos kaip pirmosios dvi sekančio paragrafo 
pastraipos. Red. 


29 


yra šiuo metu? Arba kaip atsitinka, kad prekyba, kuri juk yra ne 
kas kita, kaip įvairių individų ir šalių gaminių mainai, viešpatauja 
visam pasauliui dėl paklausos ir pasiūlos santykio, kuris, kaip sako 
vienas anglų ekonomistas, stūkso tartum antikinis likimas viršum 
žemės, nematoma ranka dalydamas žmonėms laimę ir nelaimę, kur- 
damas karalystes [19] ir jas griaudamas, pašaukdamas tautas gy- 
venti ir priversdamas jas išnykti, — tuo tarpu panaikinus bazę, pri- 
vatinę nuosavybę, įvedus komunistinį gamybos reguliavimą, kuris 
pašalina žmonių pažiūrą į savo gaminį kaip į kažką jiems svetimą, — 
taip pat išnyksta ir paklausos bei pasiūlos santykio viešpatavimas, 
ir žmonės vėl pradeda valdyti mainus, gamybą, savitarpio bendra- 
vimo būdą? 


[5. Gamybinių įėgų išsivystymas 
kaip materialinė komunizmo prielaida] 


118] Žinoma, šis „susvetimėjimas“, išsitariant filosofams supran- 
tama kalba, gali būti panaikintas tik esant dviem praktinėms prielai- 
doms. Kad šis susvetimėjimas pavirstų „hepakenčiama" jėga, t. y. to- 
kia jėga, prieš kurią daroma revoliucija, jis turi paversti didžiulę 
žmonijos dalį visai „neturinčia nuosavybės“ ir kartu prieštaraujan- 
čia esamam turto ir išsilavinimo pasauliui, o vieno ir kito prielaida 
yra didžiulis gamybinės jėgos išaugimas, aukštas jos išsivystymo 
laipsnis. Antra vertus, šis gamybinių jėgų išsivystymas (kai kartu 
su juo jau yra empiriškai įgyvendinta pasaulinė istorinė, o ne loka- 
linė žmonių būtis) yra absoliučiai būtina praktinė prielaida dar ir 
todėl, kad be jo neturtas tik virsta visuotiniu, o esant skurdui, vėl 
turėtų prasidėti kova dėl pragyvenimo reikmenų, vadinasi, turėtų 
atgyti visos senosios šlykštybės. Toliau, šis universalus gamybinių 
jėgų išsivystymas yta būtina prielaida dėl to, kad, tik jam esani, 
atsiranda universalus žmonių bendravimas, todėl, iš vienos pusės, 
toks reiškinys, kaip „nuosavybės neturinčios“ masės, vienu metu 
pasirodo visose tautose (visuotinė konkurencija), kurių kiekviena 
pasidaro priklausoma nuo perversmų kitose tautose,— ir pagaliau 
lokalinius individus pakeičia pasauliniai istoriniai, empiriškai uni- 
versalūs individai. Be šito 1) komunizmas galėtų egzistuoti tik kaip 
vietinis reiškinys, 2) pačios bendravimo jėgos negalėtų išsivystyti 
kaip universalios, todėl ir kaip nepakenčiamos jėgos: jos liktų na- 
minių prietarų „aplinkybėmis“, ir 3) bet koks bendravimo išsiplė- 
timas panaikintų lokalinį komunizmą. Empiriškai komunizmas yra 
galimas tik kaip viešpataujančių tautų veiksmas, atliktas „iš karto“, 
vienu metu“, o to prielaida yra universalus gamybinės jėgos išsi- 
vystymas ir su juo susijusio pasaulinio bendravimo išsivystymas“. 

[19] Beje, prielaida to, kad yra gausybė žmonių, gyvenančių tik 
iš savo darbo, — gausybė darbo jėgos, kuri yra atskirta nuo kapitalo 
arba nuo galimybės bent ribotai patenkinti savo poreikius ir todėl 
apibūdinama jau ne tik kaip laikinai netenkanti paties šio darbo 


* Šis tekstas tęsiamas sekančiame rankraščio puslapyje. Aukščiau jo yra 
Markso pastaba: „Komunizmas“. Red. 

kaip užtikrinto pragyvenimo šaltinio, bet ir kaip iš viso turinti 
labai netvirta padėtį, — to prielaida dėl konkurencijos yra pasaulinė 
rinka. Taigi proletariatas gali egzistuoti tik pasauline istorine pras- 
me, kaip kad komunizmas — jo veikimas — apskritai yra galimas 
tik kaip „pasaulinis istorinis“ egzistavimas; o pasaulinis istorinis 
individų egzistavimas yra toks jų egzistavimas, kuris yra tiesiogiai 
susijęs su pasauline istorija. i 

[18] Komunizmas yra mums ne būklė, kuri turi būti sukurta, ne 
idealas, prie kurio turi prisiderinti tikrovė. Komunizmu mes vadi- 
name tikrąjį judėjimą, kuris panaikina dabartinę būklę. Šio judė- 
jimo sąlygos kyla iš dabar esančios prielaidos“. 


$ $ 
$ 


[19] Bendravimo forma, kurią visose ligšiolinėse istorijos pako- 
pose sąlygojo esamos gamybinės jėgos ir kuri savo ruožtu sąly- 
gojo jas, yra civilinė visuomenė, kurios prielaida ir pagrindas, kaip 
matyti jau iš ankstesnio dėstymo, yra paprasta šeima ir sudėtinga 
šeima, vadinamoji gentinė santvarka; civilinę visuomenę plačiau 
apibūdina tai, kas pasakyta anksčiau. Jau čia matyti, kad ši civilinė 
visuomenė yra tikrasis visos istorijos židinys ir tikroji jos arena, 
matyti tai, koks absurdiškas yra ankstesnis, tikrųjų santykių nepai- 
santis istorijos supratimas, kuris tesidomėjo skambiais vadovų ir 
valstybės veiksmais. 

Lig šiol mes daugiausia nagrinėjome tik vieną žmonių veiklos 
pusę — kaip žmonės veikia gamtą. Antroji pusė, kaip žmonės vei- 
kia žmones. ..** 

Valstybės kilmė ir valstybės santykis su civiline visuomene***, 
6 
„ [6. Materialistinio istorijos supratimo išvados: 

istorinio proceso perimamumas, istorijos virtimas 
pasauline istorija, komunistinės revoliucijos būtinumas] 


[20] Istorija yra ne kas kita, kaip nuosekli kaita atskirų kartų, 
kurių kiekviena naudoja visų ankstesnių kartų jai perduotas me- 
džiagas, kapitalus, gamybines jėgas; todėl kiekviena karta, iš vie- 
nos pusės, tęsia perimtą veiklą visai pasikeitusiomis sąlygomis, 
o iš antros — modifikuoja senąsias sąlygas visai pasikeitusia veik- 
la. O tai spekuliatyviai taip iškreipiama, jog atrodo, tartum vėlesnė 
istorija būtų ankstesnės tikslas, tartum, pavyzdžiui, pagrindinis Ame- 
rikos atradimo tikslas buvęs padėti sukelti prancūzų revoliuciją. 
Tuo būdu istorija gauna ypatingus savo tikslus ir virsta kažkokiu 
„asmeniu greta kitų asmenų“ (tokių, kaip „Savimonė", „Kritika“, 
„Vienintelis“ ir t. t.). O iš tikrųjų tai, kas nusakoma tokiais žodžiais, 


* Rankraštyje ši pastraipa yra Markso įrašyta aukščiau pirmosios šio paragra- 
fo pastraipos. Red. 
** Markso pastaba paraštėje: „Bendravimas ir gamybinė jėga". Red. 
*** Puslapio pabaiga rankraštyje tuščia. Po to naujame puslapyje pradedamos 
dėstyti išvados, pagrįstos materialistiniu istorijos supratimu, Red, 

kaip ankstesnės istorijos „paskirtis“, „tikslas“, „užuomazga“, „idė- 
ja", yra ne kas kita, kaip abstrakcija iš vėlesnės istorijos, abstrak- 
cija tos aktyvios įtakos, kurią ankstesnė istorija daro vėlesnei, 

Kuo labiau išsiplečia šio vystymosi eigoje atskiros viena kitą 
veikiančios sferos, kuo labiau tobulėjantis gamybos būdas, bendra- 
vimas ir to sąlygojamas gaivališkas darbo pasidalijimas tarp įvai- 
rių nacijų naikina pirmykštį atskirų tautybių uždarumą, tuo labiau 
istorija tampa pasauline istorija. Pavyzdžiui, jei Anglijoje išranda- 
ma mašina, kuri atima duoną iš gausybės Indijos bei Kinijos darbi- 
ninkų ir iš pagrindų pakeičia visą šių valstybių egzistavimo formą, 
lai šis išradimas tampa pasauliniu istoriniu faktu; visai taip pat 
cukrus ir kava parodė XIX amžiuje savo pasaulinę istorinę reikšmę 
tuo, kad dėl Napoleono kontinentinės sistemos!* susidariusi šių pro- 
duktų stoka paskatino vokiečius [21] sukilti prieš Napoleoną ir tuo 
būdu tapo realiu šlovingųjų 1813 metų išsivaduojamųjų karų pa- 
grindu. Iš to išeina, kad šis istorijos virtimas pasauline istorija nėra 
kažkoks abstraktus „savimonės“, pasaulinės dvasios arba dar kokios 
nors mMetafizinės šmėklos veiksmas, o yra visai materialus, empiriš- 
kai nustatomas faktas, kuriam teikia įrodymų kiekvienas individas, 
kai jis gyvena, valgo, geria ir rengiasi. 

Ligšiolinėje istorijoje taip pat neabejotinai empirinis faktas yra 
ir tai, kad atskiri individai, plečiantis jų veiklai į pasaulinę istorinę 
veiklą, vis labiau buvo pavergiami jiems svetimos jėgos (kurios 
spaudimą jie taip pat vaizdavosi kaip vadinamosios pasaulinės dva- 
sios ir kt. pinkles), kuri darėsi vis masiškesnė ir pagaliau pasireiškė 
kaip pasaulinė rinka. Bet lygiai taip pat empiriškai pagrįsta yra ir 
tai, kad ši vokiečių teoretikams tokia paslaptinga jėga bus panai- 
kinta, komunistinei revoliucijai nuvertus esamą visuomenės san- 
tvarką (apie tai toliau) ir — kas yra tas pat — panaikinus privatinę 
nuosavybę; tada kiekvienas atskiras individas išsivaduos tokiu pat 
mastu, kokiu istorija pilnutinai virs pasauline istorija“. Tai, kad 
likras dvasinis individo turtingumas visiškai priklauso nuo jo tik- 
rųjų santykių turtingumo, yra aišku iš to, kas anksčiau pasakyta. 
Tik tai atskirus individus išvaduoja iš įvairių nacionalinių ir 10- 
kalinių varžtų, padeda užmegzti praktinius ryšius su viso pasaulio 
gamyba (taip pat ir su dvasine) ir įgalina naudotis ta visapusiška 
viso žemės rutulio gamyba (žmonių kūriniais). Visapusišką priklau- 
somybę, tą gaivališką bendros pasaulinės istorinės individų veiklos 
forma, [22] komunistinė revoliucija paverčia kontrole ir sąmoningu 
viešpatavimu jėgoms, kurios, atsiradusios iš žmonių poveikio vieni 
kitiems, lig šiol jiems atrodė esančios visiškai svetimos ir kaip 
tokios jiems viešpatavo. Šią pažiūrą vėl galima traktuoti spe- 
kuliatyviai idealistiškai, t. y. fantastiškai, kaip „savaiminį giminės 
prasidėjimą“ („visuomenė kaip subjektas“), vaizduojantis visą gretą 
vienas paskui kitą einančių ir savitarpyje susijusių individų kaip 
vieną vienintelį individą, atliekantį savęs gimdymo misteriją. Čia 
paaiškėja, kad nors individai tiek fiziškai, tiek ir dvasiškai kuria 


" Markso pastaba paraštėje: „Apie sąmonės gamybą“. Red. 

vienas kitą, tačiau jie nekuria patys savęs nei šventojo Bruno ne- 
sąmonės dvasia, nei „Vienintelio“, „sukurto“ žmogaus prasme. 
Pagaliau iš mūsų išvystyto istorijos supratimo gauname dar šiuos 
rezultatus: 1) besivystydamos gamybinės jėgos pasiekia tokią pa- 
kopą, kai atsiranda gamybinės jėgos ir bendravimo priemonės, ku- 
rios esamų santykių aplinkybėmis neša vien nelaimes ir yra jau 
nebe gamybinės, o griaunamosios jėgos (mašinos ir pinigai); kartu 
atsiranda klasė, kuri turi vilkti visus visuomenės sunkumus, nesi- 
naudodama jos gėrybėmis, ir, būdama išstumta iš visuomenės, [23] 
neišvengiamai ima kuo griežčiausiai prieštarauti visoms kitoms kla- 
sėms; ši klasė sudaro daugumą visų visuomenės narių, ir būtent iš 
jos kyla supratimas, kad reikalinga nuodugni revoliucija; tai — ko- 
munistinė sąmonė, kuri, aišku, gali susidaryti ir kitose klasėse, joms 
supratus anos klasės padėti; 2) sąlygos, kurios įgalina panaudoti 
tam tikras gamybines jėgas, yra tam tikros visuomenės klasės vieš- 
patavimo sąlygos, ir būtent tos klasės, kurios socialinė, iš jos turto 
valdymo kylanti valdžia visada praktiškai idealistiškai pasireiškia 
atitinkama valstybės forma; todėl kiekviena revoliucinė kova nu- 
kreipiama prieš tą klasę, kuri lig tol viešpatavo“; 3) visos ligšio- 
linės revoliucijos visada palikdavo nepaliestą veiklos pobūdį ir te- 
siekė kitokio šios veiklos paskirstymo, darbo naujo padalijimo tarp 
kitų asmenų, o komunistinė revoliucija stoja prieš ligšiolinį veiklos 
pobūdį, pašalina darbą*“ ir panaikina bet kokių klasių viešpatavimą 
kartu su pačiomis klasėmis, kadangi šią revoliuciją vykdo ta klasė, 
kuri visuomenėje jau nebelaikoma klase, nebepripažįstama klase, 
kuri jau išreiškia visų klasių, tautybių ir t. t. suirimą dabartinėje 
visuomenėje, ir 4) tiek norint padaryti šią komunistinę sąmonę 
masišką, tiek ir pasiekti patį tikslą, reikia pakeisti daugybę žmonių, 
ir tai įmanoma padaryti tik praktiniu judėjimu, revoliucija; vadi- 
nasi, revoliucija reikalinga ne vien todėl, kad jokiu kitu būdu 
negalima nuversti viešpalaujančiosios klasės, bet ir todėl, kad nu- 
verčianti klasė tik revoliucijoje gali nusikratyti visomis senosio- 
mis šlykštynėmis ir įgyti sugebėjimą kurti naują visuomenės pa- 


grindą““*". 


* Markso pastaba paraštėje: „Šie žmonės yra suinteresuoti išsaugoti dabartinę 
gamybos būklę“. Red. 

** Toliau rankraštyje išbraukta: „šiuolaikinę veiklos formą, kai viešpatavi- 
mas...“ Red. 

*** Toliau rankraštyje išbraukta: „Nors dėl to, kad revoliucija yra būtina, jau 
seniai sutinka visi tiek Prancūzijos, tiek Anglijos ir Vokietijos komunistai, šven- 
tasis Brunas ramiai tebesvajoja ir mano, kad „realusis humanizmas“, t. y. komu- 
nizmas, keliamas „vieton spiritualizmo“ (kuris iš viso neužima vietos), tik siekiant 
padaryti -ji pagarbos objektu. Ir tada, — tebesvajoja jis, — „ateis pagaliau išganymas, 
žemė taps dangumi, o dangus — žeme". (Teologas vis niekaip negali užmiršti dan- 
gaus.) „Tuomet džiaugsmas ir palaima skambės dangiškomis harmonijomis per am- 
žius“ (p. 140)9. Šventasis bažnyčios tėvas gerokai nustebs, kai jį užklups paskuti- 
niojo teismo diena, kurią visa tai įvyks, — diena, kurios aušra bus liepsnojančių 
miestų pašvaistė — kai tarp šių „gdangiškų harmonijų“ pasigirs „Marselietės“ bei 
„Karmanjolės“ melodija ir būtinai kartu šaudys patrankos, o taktą muš giljotina; 
kai niekšinga „masė“ ims staugti ca ira, ca ira ir, pasinaudodama žibinto stulpu!?, 
panaikins „savimonę“. Šventasis Brunas mažiausiai turi pagrindo piešti sau paguo- 
džiantį „amžinojo džiaugsmo ir palaimos“ paveikslą. Mes atsisakome malonumo 

[7. Reziumė apie materialistinį istorijos supratimą] 


|24] Taigi šio istorijos supratimo esmė yra ta, kad jis reikalauja 
nagrinėti tikrąjį gamybos procesą, kaip tik remiantis materialine 
belarpiško gyvenimo gamyba, ir suprasti su šiuo gamybos būdu su- 
sijusią ir jo sukurtą bendravimo formą, tai yra civilinę visuomenę 
įvairiose jos pakopose, kaip visos istorijos pagrindą; kartu reikia 
nušviesti civilinės visuomenės veiklą kaip valstybės veiklą, išaiš- 
kinti, remiantis civiline visuomene, visus įvairius teorinius sąmonės 
kūrinius ir formas, religiją, filosofiją, moralę ir t. t. ir t. t., parodyti 
jų atsiradimo tuo pagrindu procesą, kad tada, žinoma, jau būtų 
galima nušviesti ir visą procesą kaip visumą (todėl ir šių įvairių 
jo pusių sąveiką). Šis istorijos supratimas, skirtingai nuo idealistinio, 
neieško kiekvienoje epochoje kokios nors kategorijos, bet visuomet 
laikosi tikro istorijos pagrindo, aiškina ne praktiką idėjomis, bet 
idėjines formas — materialine praktika, ir iš to padaro taip pat iš- 
vadą, kad visos sąmonės formos ir produktai gali būti sunaikinami 
ne dvasinės kritikos, ne ištirpdant juos „savimonėje“ arba paver- 
čiant „šmėklomis“, „vaiduokliais“, „keistybėmis“!9 ir t. t, o tik 
praktiškai sugriaunant realius visuomeninius santykius, iš kurių yra 
kilę šie idealistiniai plepalai, — kad ne kritika, o revoliucija yra is- 
torijos, taip pat religijos, filosofijos ir bet kurių kitų teorijų varo- 
moji jėga. Ši koncepcija parodo, kad istorija nesibaigia, ištirpdama 
„savimonėje“ kaip „dvasia iš dvasios““, bet kad kiekviena jos pa- 
kopa jau randa tam tikrą materialų rezultatą, tam tikrą gamybinių 
jėgų sumą, istoriškai susidariusį žmonių santykį su gamta ir vienas 
su kitu, randa ankstesnės kartos kiekvienai vėlesnei kartai perduo- 
damą tam tikrą kiekį gamybinių jėgų, kapitalų ir aplinkybių, kurias, 
iš vienos pusės, naujoji karta nors ir keičia, bet kurios, iš antros 
pusės, nubrėžia jos pačios gyvenimo sąlygas ir lemia tam tikrą jos 
vystymąsi, specialų jos pobūdį. Vadinasi, ši koncepcija parodo, kad 
aplinkybės taip pat [25] kuria žmones, kaip žmonės kuria aplin- 
kybes. 

Ta gamybinių jėgų, kapitalų ir socialinių bendravimo formų su- 
ma, kurią kiekvienas individas ir kiekviena karta randa kaip kažką 
duota, yra realus pagrindas to, ką filosofai vaizdavosi kaip „sub- 
stanciją“ ir kaip „žmogaus esmę“, ką jie dievino ir su kuo kovojo, — 
realus pagrindas, kuriam veikti ir daryti įtaką žmonių vystymuisi 
nė kiek nekliudo tai, kad šie filosofai, kaip „savimonė“ ir kaip 
„Vieninteliai“, prieš jį sukyla. Šios įvairių kartų jau randamos gy- 
venimo sąlygos lemia ir tai, ar bus periodiškai isiorijoje pasikarto- 
jantys revoliuciniai sukrėtimai pakankamai stiprūs ar ne, kad galėtų 
sugriauti visos esamos tikrovės pagrindą; ir jeigu nėra šių materialių 
visuotinio perversmo elementų, — būtent, iš vienos pusės, tam tikrų 


uprioriškai konstruoti šventojo Bruno elgesi paskutiniojo teismo dieną. Taip pat 
#unku pasakyti, ar revoliuciją vykdančius proletarus reikia suprasti kaip „substan- 
vijų", kaip „masę“, kuri nori nuversti kritiką, ar kaip dvasios „emanaciją“, kuriai 
dar trūksta konsistencijos, reikalingos Bauerio mintims suvirškinti". Red. 

' B, Bauerio posakis. Red. 

gamybinių jėgų, iš antros, besiformuojančių revoliucinių masių, su- 
kylančių ne tik prieš atskiras ankstesnės visuomenės sąlygas, bet 
ir prieš pačią ankstesnę „gyvenimo gamybą“, prieš „visų veiklą“, 
kuria ji remiasi — jeigu šių materialių elementų nėra, tai, kaip 
įrodo komunizmo istorija, praktiniam vystymuisi neturi jokios reikš- 
mės, kad šio perversmo idėja jau buvo pareikšta šimtus kartų. 


Į8. Viso ankstesnio, idealistinio istorijos supratimo, 
ypač pohegelinės vokiečių filosofijos, nepagrįstumasį 


Visas ligšiolinis istorijos supratimas arba visiškai neatsižvelgė 
į ši tikrąjį istorijos pagrindą, arba telaikė jį antraeiliu dalyku, ne- 
turinčiu jokio ryšio su istoriniu procesu. Laikantis tokio požiūrio, 
istorija visada turėjo būti rašoma tik pagal šalia jos esantį mastelį, 
tikroji gyvenimo gamyba — vaizduojamasi kaip kažkas priešistoriš- 
ka, tuo tarpu tai, kas yra istoriška, — kaip kažkas atitrūkęs nuo kasdie- 
ninio gyvenimo, esantis anapus ir ant pasaulio. Tuo pašalinamas 
iš istorijos žmonių santykis su gamta, o tai sukuria priešingumą tarp 
gamtos ir istorijos. Todėl ši koncepcija istorijoje tegalėjo: įžvelgti 
politinius vadovų ir valstybės veiksmus ir religines bei apskritai 
teorines kovas ir, vaizduodama. bet kurią istorinę epochą, buvo 
priversta priimti tos epochos iliuzijas. Pavyzdžiui, jei kuri nors epo- 
cha vaizduojasi, kad ją lemia grynai „politiniai“ arba „religiniai“ 
motyvai, — nors „religija“ ir „politika“ tėra tikrųjų jos motyvų for- 
mos,— tai jos istorikas priima šią nuomonę. Šių konkrečių žmonių 
tikrosios savo praktikos „iįsivaizdavimas“, jų „vaizdinys“ apie ją 
virsta vienintele lemiančia ir aktyvia jėga, kuri viešpatauja šių žmo- 
nių praktikai ir ją lemia. Jei primityvi indų ir egiptiečių darbo pa- 
sidalijimo forma sukelia tų tautų valstybėje ir religijoje kastinę 
tvarką, tai istorikas tiki, kad kastinė tvarka [26] ir yra ta jėga, 
kuri sukūrė šią primityvią visuomeninę formą. 

Kai prancūzai ir anglai laikosi bent politinės iliuzijos, kuri vis 
dėlto yra artimiausia tikrovei, vokiečiai sukaliojasi „grynosios dva- 
sios“ sferoje ir religinę iliuziją paverčia varomąja istorijos jėga. 
Hegelio istorijos filosofija yra paskutinis, savo „gryniausią išraišką“ 
pasiekęs visos šios vokiečių istoriografijos vaisius, istoriografijos, 
kurioje kalbama ne apie tikruosius ir net ne apie politinius intere- 
sus, O apie grynąsias mintis. Ši istorijos filosofija vėliau ir šventa- 
jam Brunui turi atrodyti kaip eilė „minčių“, kurios viena kitą ryja 
ir pagaliau išnyksta „savimonėje“*. Dar nuoseklesnis yra šventasis 
Maksas Štirneris, kuris visiškai nieko nežino apie tikrąją istoriją 
ir kuris istorinį procesą vaizduojasi tik kaip „riterių“, plėšikų ir 
šmėklų istorija, iš kurios vizijų jis, žinoma, tegali išsivaduoti, tik 
„bedievystės“ padedamas. Ši pažiūra iš tikrųjų yra religinė: ji reli- 
gini žmogų daro pirminiu žmogumi, iš kurio kildina visą istoriją, 

* Markso pastaba paraštėje: „Vadinamoji objektyvioji istoriografija kaip tik ir 
buvo istorinių santykių atitrauktai nuo veiklos nagrinėjimas. Reakcinis pobū- 


dis“. Red. 

o tikrąją pragyvenimo reikmenų ir paties gyvenimo gamybą pa- 
keičia savo vaizduotėje religine fantazijų gamyba. 

Visas šis istorijos supratimas kartu su jo smukimu ir iš to ky- 
lančiais abejojimais bei svyravimais tėra nacionalinis vokiečių rei- 
kalas ir teturi tik vietinį interesą Vokietijai; toks, pavyzdžiui, yra 
pastaruoju metu ne kartą svarstytas svarbus klausimas: kaipgi iš 
tiesų galima „patekti iš dievo karalystės į žmonių karalystę“, tar- 
tum ta „dievo karalystė“ kada nors būtų egzistavusi kur nors kitur, 
negu vaizduotėje, o didžiai mokyti vyrai nebūtų nuolat gyvenę — 
patys to nežinodami — „žmonių karalystėje“, į kurią jie dabar ieško 
kelio, ir tartum mokslinė pramoga, — nes tai yra ne kas kita, kaip 
pramoga, — siekiant išaiškinti kuriozišką šio teorinių dausų kara- 
lysčių susidarymo pobūdį, neturėtų, kaip tik atvirkščiai, parodyti, 
kad jos yra kilusios iš tikrų žemiškų santykių. Apskritai šie vo- 
kiečiai visada tesirūpina paversti kiekvieną jau buvusią nesąmonę 
[27] kokia nors kita išmone, t. y. jie mano, kad visa ši nesąmonė 
turi kažkokią ypatingą prasmę, kurią reikia atskleisti, tuo tarpu 
tos teorinės frazės yra aiškintinos, remiantis esamais tikraisiais san- 
tykiais. Tikrai, praktiškai panaikinti tas frazes, pašalinti šiuos vaiz- 
dinius iš žmonių sąmonės tegalima, kaip jau esame sakę, tik sąlygų 
pakeitimu, o ne teorinėmis dedukcijomis. Pagrindinei žmonių daliai, 
t. y. proletariatui, šių teorinių vaizdinių nėra, taigi jai nereikia jų 
ir panaikinti, o jeigu tie žmonės ir turėjo kadaise kokius nors teo- 
rinius vaizdinius, pavyzdžiui, religiją, tai aplinkybės jau seniai juos 
panaikino. 

Grynai nacionalinį šių klausimų ir jų sprendimų pobūdį rodo 
dar ir tai, kad šie teoretikai visai rimtai tiki, jog įvairios chimeros, 
kaip „dievažmogis“, „Žmogus“ ir t. t., yra vadovavusios atskiroms 
istorijos epochoms, o šventasis Brunas nueina taip toli, jog teigia, 
kad tik „kritika ir kritikai darė istoriją“!". Ir kai šie teoretikai patys 
griebiasi istorinių konstrukcijų, jie, nepaprastai skubėdami, peršoka 
visą praeiti, iš karto pereidami nuo „mongolų“!š prie tikrosios „tu- 
riningos“ istorijos, būtent prie „Hallische Jahrbücher" bei „Deutsche 
Jahrbiūcher“!? istorijos ir prie Hegelio mokyklos virtimo visuotinė- 
mis peštynėmis istorijos. Visos kitos nacijos ir visi tikrieji įvykiai 
užmirštami, theatrum mundi“ apribojama Leipcigo knygų muge ir 
„Kritikos“, „Žmogaus“ bei „Vienintelio“** savitarpio ginčeliais. 
O) jei mūsų teoretikai ir imasi kartais nagrinėti iš tikrųjų istorines 
lemas, pavyzdžiui, XVIII amžiaus istoriją, tai jie pateikia tik vaiz- 
dinių istoriją, atitrauktą nuo faktų ir praktinių procesų, kurie sudaro 
lų vaizdinių pagrindą; bet ir šią istoriją jie dėsto, tik siekdami 
pavaizduoti šią epochą kaip netobulą pradinę pakopą, kaip dar ri- 
bolą tikrosios istorinės epochos, t. y. vokiečių 1840—1844 metų fi- 
losolinės kovos epochos pirmtakę. Siekdami užsibrėžto tikslo — pa- 
rašyti praeities istoriją, kad būtų kuo daugiau. išryškinta kokios 
nors neistorinės asmenybės ir jos fantazijų šlovė,— jie visai nepa- 
mini tikrų istorinių įvykių, netgi tikrų istorinių politikos įsikišimų 

į istorijos raidą, bet užtat pateikia pasakojimą, pagrįstą ne tyrinėji- 
mais, o savavališkomis konstrukcijomis ir literatūriniais plepalais, 
kaip kad yra padaręs šventasis Brunas savo šiandien jau užmirštoje 
XVIII šimtmečio istorijoje??. Šie pasipūtėliai ir pagyrūnai minčių 
pirkliai, isivaizduojantys, kad jiems be galo tolimi yra visokie 
nacionaliniai prietarai, praktiškai yra dar labiau nacionaliniu at- 
žvilgiu riboti, negu aludžių filisteriai, svajojantys suvienyti Vokie- 
tiją. Kitų tautų darbų jie nelaiko istoriniais. Jie gyvena Vokietijoje, 
Vokietija [28] ir Vokietijai. Dainą apie Reiną?! jie paverčia dvasine 
giesme ir užkariauja Elzasą bei Lotaringiją, apvogdami ne pran- 
cūzų valstybę, o prancūzų filosofiją, germanizuodami ne prancūzų 
provincijas, o prancūzų mintis. Ponas Venedėjus yra Kkosmopolitas, 
palyginus su šventaisiais Brunu ir Maksu, kurie, skelbdami pasau- 
linį teorijos viešpatavimą, iš tikrųjų skelbia pasaulinį Vokietijos 
viešpatavimą. 


[9. Papildoma Fojerbacho, 
jo idealistinio istorijos supratimo kritikaį 


Iš visos šios analizės taip pat matyti, kaip smarkiai klysta Fo- 
jerbachas, kai jis („Wigand's Vierteljahrsschrift“, 1845, t. 2), pasi- 
naudodamas apibūdinimu „visuomeninis žmogus“, pasiskelbia komu- 
nistu??, paversdamas šį apibūdinimą „Žmogaus“ predikatu ir many- 
damas, kad žodį „komunistas“, kuris esamame pasaulyje reiškia 
tam tikros revoliucinės partijos šalininką, vėl galima paversti plika 
kategorija. Visa savo dedukcija dėl žmonių santykio vienas su kitu 
Fojerbachas teįrodinėja, kad žmonės yra reikalingi ir visada buvo 
reikalingi vienas kitam. Jis nori įtvirtinti sąmonėje šį faktą, vadi- 
nasi, kaip ir kiti teoretikai, jis tenori, kad būtų teisingai įsisąmo- 
nintas tam tikras esamas faktas, o tikras komunistas siekia panai- 

inti šią esamybę. Be to, mes visiškai pripažįstame, kad Fojerba-. 

chas, siekdamas įsamoninti kaip tik šį faktą, eina taip toli, kaip iš 
viso gali eiti teoretikas, nenustodamas buvęs teoretiku ir filosofu. 
Tačiau būdinga, kad šventieji Brunas ir Maksas tikrąjį komunistą 
tuoj pakeičia Fojerbacho komunisto vaizdiniu; iš dalies jie tai daro 
jau todėl, kad ir su komunizmu galėtų kovoti kaip su „dvasia iš 
dvasios“, kaip su filosofine kategorija, kaip su lygiu priešininku, 
o šventasis Brunas tai daro, vadovaudamasis ir pragmatiniais in- 
teresais. 

Kaip pavyzdį, kuris rodo esamybės pripažinimą ir kartu jos ne- 
supratimą, — tai Fojerbachui dar yra bendra su mūsų priešininkais, — 
priminsime tą „Ateities filosofijos“ vietą, kur jis įrodinėja, kad 
daikto arba žmogaus būtis kartu yra ir jo esmė, kad tam tikros 
gyvulio arba žmogaus egzistavimo sąlygos, gyvenimo būdas ir veik- 
la yra tai, kas patenkina jo „esmę“. Į kiekvieną išimtį čia aiškiai 
žiūrima kaip į nelaimingą atsitiktinumą, kaip į nenormalumą, kurio 
negalima pakeisti. Taigi jei milijonai proletarų anaiptol nėra pa- 
tenkinti savo gyvenimo sąlygomis, jeigu jų „būtis“ [29] net mažiau- 
siai neatitinka jų ,„esmės“,— vadinasi, pagal minėtą vietą, tai yra 
neišvengiama nelaimė, kurią, esą, reikia ramiai kęsti. Tačiau šie 

milijonai proletarų arba komunistų mano visai kitaip ir ilgainiui 
tai įrodys, kada jie praktiškai, revoliucijos būdu suderins savo 
„būtį“ su savo „esme“. Todėl panašiais atvejais Fojerbachas niekada 
nekalba apie žmogaus pasaulį, o kiekvieną kartą gelbstisi, pabėgda- 
mas į išorinės gamtos sriti, ir, be to, tokios gamtos, kuri dar nėra 
pajungta žmonių viešpatavimui. Tačiau kiekvienas naujas išradimas, 
kiekvienas naujas pramonės žingsnis į priekį nuo šios srities atplėšia 
vis naują gabalą, ir tuo būdu dirva, kurioje auga pavyzdžiai pa- 
našiems Fojerbacho teiginiams, kaskart mažėja. Apsiribosime vienu 
teiginiu: žuvies „esmė“ yra jos „būtis“, vanduo. Upės žuvies „esmė“ 
yra upės vanduo. Tačiau šis vanduo nustoja buvęs jos „esmė“, jis 
tampa jau nebetinkama aplinka jai gyventi, kai tik ši upė bus pa- 
jungta pramonei, kai tik ji bus užteršta dažomosiomis medžiagomis 
ir kitokiomis atliekomis, kai tik ją pradės vagoti garlaiviai, kai tik 
jos vanduo bus nuleistas į kanalus, kur iš žuvies galima atimti jos 
gyvenimo aplinką, tiesiog nustojus tiekti vandenį. Visų panašių 
prieštaravimų paskelbimas neišvengiamu nenormalumu iš esmės ne- 
siskiria nuo tos paguodos, kurią šventasis Maksas Štirneris teikia 
nepatenkintiesiems, sakydamas, kad šis prieštaravimas yra jų pačių 
prieštaravimas, ši bloga padėtis — jų pačių bloga padėtis, ir šiuo 
atveju jie gali arba, tai žinodami, nusiraminti, arba paslėpti savyje 
savo nepasitenkinimą, arba fantastiniu būdu sukelti maištą prieš 
šią padėtį. Taip pat maža tesiskiria ši Fojerbacho koncepcija ir nuo 
šventojo Bruno priekaišto: šios nelemtos aplinkybės kylančios iš 
to, kad tie, kuriuos ištiko nelaimė, įklimpo „,„substancijų“ mėšle, 
nepasiekė „absoliutinės savimonės“ ir nepažino šių blogų santykių 
kaip dvasios iš savo dvasios. 


[C] 


[1. Viešpataujančioji klasė ir viešpataujanti sąmonė. 
Kaip susidarė Hegelio vaizdinys apie dvasios 
viešpatavimą istorijoje] 


[30] Viešpataujančiosios klasės mintys kiekvienoje epochoje yra 
viešpataujančios mintys, vadinasi, ta klasė, kuri yra viešpataujanti 
materialinė visuomenės jėga, kartu yra ir jos viešpataujanti dva- 
sinė jėga. Klasė, turinti savo žinioje materialinės gamybos priemo- 
nes, kartu turi ir dvasinės gamybos priemones, todėl dažniausiai jai 
yra pajungtos mintys tų, kurie neturi dvasinės gamybos priemonių. 
Viešpataujančios mintys yra ne kas kita, kaip idealinė viešpa- 
laujančių materialinių santykių išraiška, kaip mintimis išreikšti vieš- 
pataujantys materialiniai santykiai; taigi jos yra idealinė išraiška 
lų santykių, kurie ir padaro šią vieną klasę viešpataujančią, va- 
dinasi, tai yra jos viešpatavimo mintys. Individai, sudarantys vieš- 
pataujančiąją klasę, turi, be kita ko, ir sąmonę, ir todėl jie mąsto; 
kadangi jie viešpatauja būtent kaip klasė ir nulemia visą tam tikros 
istorinės epochos apimtį, tai, savaime suprantama, jie tai daro 
visose jos srityse, vadinasi, viešpatauja ir kaip mąstytojai, kaip 

minčių gamintojai, reguliuoja savo meto minčių gamybą ir paskirs- 
tymą; ir tai reiškia, kad jų mintys yra epochos viešpataujančios 
mintys. Pavyzdžiui, šalyje, kur tam tikru metu dėl viešpatavimo 
varžosi karaliaus valdžia, aristokratija ir buržuazija, vadinasi, kur 
viešpatavimas yra. padalytas, ten viešpataujanti mintis yra valdžių 
suskirstymo teorija, kuri ir paskelbiama „amžinu įstatymu“. 

Darbo pasidalijimas, kuris, kaip mes jau anksčiau (p: [15—18])* 
nustatėme, yra viena pagrindinių ligšiolinės istorijos jėgų, dabar 
pasireiškia ir viešpataujančiojoje klasėje kaip dvasinio ir [31] ma- 
terialinio darbo pasidalijimas, tad šioje klasėje viena jos dalis vei- 
kia kaip šios klasės mastytojai (tai yra jos aktyvūs teoretizuojantys 
ideologai, kurie šios klasės iliuzijų apie save pačią kūrimą daro 
pagrindiniu savo pragyvenimo šaltiniu), tuo tarpu kiti į šias mintis 
ir iliuzijas žiūri pasyviau, kaip jų priėmėjai, nes iš tikrųjų jie yra 
aktyvieji šios klasės nariai ir turi mažiau laiko kurti iliuzijas ir 

intis apie save. Toks šios klasės suskilimas gali išsivystyti net 
į tam tikrą abiejų dalių priešingumą ir nesantaiką, tačiau ta nesan- 
taika savaime išnyksta bet kurios praktinės kolizijos atveju, kai 
gresia pavojus pačiai klasei, kai išnyksta net regimybė, kad vieš- 
pataujančios mintys nesančios viešpataujančiosios klasės mintys ir 
kad jos turinčios jėgą, skirtingą nuo šios klasės jėgos. Revoliucinių 
minčių buvimas tam tikroje epochoje jau rodo esant revoliucinę 
klasę, apie kurios prielaidas tai, kas reikalinga, jau pasakyta anks- 
čiau (p. [18—19, 22—23])**, 

Tačiau kai, nagrinėjant istorijos eigą, viešpataujančiosios kla- 
sės mintys atskiriamos nuo pačios viešpataujančiosios klasės, kai 
jos padaromos savarankiškomis, kai, neatsižvelgiant į tų minčių 
gamybos sąlygas ir jų gamintojus, pasitenkinama teigimu, kad tam 
tikroje epochoje viešpatavo vienokios ar kitokios mintys, kai tuo 
būdu visai išleidžiamas iš akių tų minčių pagrindas — individai ir 
istorinės aplinkybės, — tai galima, pavyzdžiui, pasakyti, kad aristo- 
kratijos viešpatavimo laikotarpiu viešpatavo garbės, ištikimybės 
ir t. t. sąvokos, o buržuazijos viešpatavimo laikotarpiu — laisvės, 
lygybės ir t. t. sąvokos. Paprastai pati viešpataujančioji klasė susi- 
kuria tokias iliuzijas. Šis istorijos supratimas, būdingas — daugiau- 
sia pradedant nuo XVIII šimtmečio — visiems istorikams, būtinai 
susiduria su [32] tokiu reiškiniu, kad ima viešpatauti vis abstrak- 
tesnės mintys, t. y. mintys, kurios vis labiau įgauna visuotinumo 
forma. Mat, kiekviena nauja klasė, kuri ateina prieš ją viešpatavu- 
sios klasės vieton, jau savo tikslui pasiekti turi savo interesą vaiz- 
duoti kaip bendrą visų visuomenės narių interesą, t. y., kalbant 
abstrakčiai, suteikti savo mintims visuotinumo "formą, vaizduoti jas 
kaip vieninteles protingas, visuotinai reikšmingas. Revoliuciją vyk- 
danti klasė iš pat pradžių veikia — jau vien dėl to, kad ji stoja 
prieš kitą klasę, — ne kaip klasė, bet kaip visos visuomenės atstovė; 
ji pasireiškia kaip visa visuomenės masė prieš vienintelę viešpa- 


"* Žr. šio leidinio 27—31 p. Red. 
** Žr. šio leidinio 31—32, 33—34 p. Red. 

taujančiąją klasę“. Taip esti todėl, kad iš pradžių jos interesas tikrai 
dar tebėra daugiau ar mažiau susijęs su bendru visų kitų, nevieš- 
pataujančių klasių interesu, ligtoliniams santykiams spaudžiant, dar 
negalėjęs išsivystyti į atskirą atskiros klasės interesą. Todėl dauge- 
liui individų iš kitų neimančių viešpatauti klasių šios klasės pergalė 
taip pat yra naudinga, bet tik tuo atveju, jeigu ji įgalina šiuos 
individus pakilti į viešpataujančiosios klasės gretas. Prancūzų bur- 
žuazijai nuvertus aristokratijos viešpatavimą, daugeliui proletarų 
dėl to atsirado galimybė pakilti aukščiau proletariato, bet tik virs- 
tant buržua. Todėl kiekviena nauja klasė įtvirtina savo viešpatavimą 
platesniu pagrindu už tą, Kuriuo rėmėsi iki jos viešpatavusi klasė; 
užtat vėliau ir priešingumas tarp neviešpataujančios klasės ir šiuo 
metu viešpataujančios klasės pasidaro juo aštresnis ir gilesnis. Abi 
šios aplinkybės sąlygoja tai, kad neviešpataujančios klasės kova 
prieš šią naują viešpataujančiąją klasę savo ruožtu reiškia dar griež- 
tesnį, dar radikalesnį ligtolinės visuomenės santvarkos paneigimą, 
negu [33] tai galėjo padaryti visos ankstesnės viešpatauti siekusios 
klasės. 

Žinoma, visa ši regimybė, kad tam tikros klasės viešpatavimas 
esąs tik tam tikrų minčių viešpatavimas, savaime išnyks, kai tik 
klasių viešpatavimas iš viso nustos buvęs visuomenės santvarkos 
forma, vadinasi, kai nebus reikalo atskirą interesą vaizduoti kaip 
visuotinį arba „visuotinybę“ kaip viešpataujančią. 

Atskyrus viešpataujančias mintis nuo viešpataujančių individų, 
o visų pirma — nuo santykių, kurie kyla iš tam tikros gamybos 
būdo pakopos, ir tuo būdu padarius išvadą, kad istorijoje visuomet 
viešpatauja mintys, darosi labai lengva abstrahuoti iš šių įvairių 
minčių „tiesiog mintį“, idėją ir t. t. kaip viešpataujančią istorijoje 
ir tuo būdu visas šias pavienes mintis ir sąvokas pateikti kaip 
istorijoje besivystančios Sąvokos „savęs apibrėžimus“. Tuomet yra 
visai natūralu, kad visi žmonių santykiai gali būti išvedami iš žmo- 
saus sąvokos, iš įsivaizduojamo žmogaus, iš žmogaus esmės, iš 
Žmogaus. Tai ir darė spekuliatyvinė filosofija. „Istorijos filosofijos" 
pabaigoje Hegelis pats prisipažįsta, kad jis „nagrinėjo vien sąvokos 
pažangų judėjimą“ ir istorijoje pavaizdavo „tikrąją teodicėją“ 
(p. 446). Ir dabar vėl galima grįžti prie „sąvokos“ gamintojų, prie 
teoretikų, ideologų ir filosofų, ir padaryti išvadą, kad filosofai, mąs- 
tytojai kaip tokie, nuo senų senovės viešpatavę istorijoje; tai išvada, 
kurią, kaip matėme, jau yra padaręs Hegelis?“. 

Taigi visas triukas, kuriuo įrodinėjamas aukščiausias dvasios 
viešpatavimas istorijoje (Štirnerio hierarchija), padaromas šiais tri- 
mis būdais. 

[34] Nr. 1. Dėl empirinių priežasčių, empirinėmis sąlygomis ir 
kaip materialių individų viešpataujančių žmonių mintis reikia at- 
skirti nuo pačių šių viešpataujančių individų ir tuo pripažinti min- 
čių arba iliuzijų viešpatavimą istorijoje. 


t Markso pastaba paraštėje: „(Visuotinumas atitinka: 1) klasę contra [prieš] 
luomą, 2) konkurenciją, pasaulinį bendravimą ir t. t, 3) didelį viešpataujančiosios 
klasės narių skaičių, 4) bendrų interesų iliuziją (pradžioje ši iliuzija yra teisinga), 
5) ideologų apsigavimą ir darbo pasidalijimą)“. Red. 

Nr. 2. Šį minčių viešpatavimą reikia tam tikrų būdu sutvarkyti, 
įrodyti, kad tarp viena po kitos einančių viešpataujančių minčių 
yra kažkoks mistinis ryšys. Tai pasiekiama žiūrint į jas kaip į „są- 
vokos savęs apibrėžimus“ (tai galima dėl to, kad šios mintys savo 
empiriniu pagrindu tikrai yra viena su kita susijusios ir kad, imant 
jas vien kaip mintis, jos tampa savęs atskyrimais, mąstymo daro- 
mais skirtumais). 

Nr. 3. Siekiant pašalinti mistinį šios „save apibrėžiančios sąvo- 


kos“ pavidalą, ji paverčiama asmeniu — „Savimone"— arba, norint 

pasirodyti tikru materialistu, — eile asmenų, atstovaujančių istorijo- 

je „sąvokai“, — ,mąstančiaisiais“, „filosofais“, ideologais, kurie vėl 
g . 


apibrėžiami kaip istorijos kūrėjai, kaip „sargų taryba“, kaip vieš- 
pataujantieji“. Taip iš istorijos pašalinami visi materialistiniai ele- 
mentai, ir dabar ramiai galima atleisti vadžias ir duoti laisvę savo 
spekuliatyviniam žirgui. 

Šį istorinį metodą, kuris viešpatavo Vokietijoje, ir priežasti, dėl 
kurios jis viešpatavo pirmiausia ten, reikia išvesti iš jo sąryšio su 
ideologų iliuzijomis apskritai — pavyzdžiui, su teisininkų, politikų 
(įskaitant ir praktinius valstybės veikėjus) iliuzijomis, — iš dogminių 
šių vyrų svajonių ir iškraipymų, kuriuos labai paprastai paaiškina 
jų praktinė padėtis gyvenime, jų profesija ir esamas darbo pasi- 
dalijimas. 

[35] Nors kasdieniniame gyvenime net kiekvienas shopkeeper“* 
puikiai sugeba atskirti tai, kuo žmogus dedasi, nuo to, kas jis iš 
tikrųjų yra, mūsų istoriografija dar nepasiekė šio trivialaus pažini- 
mo. Ji tiki kiekvienos epochos žodžiais, tiki tuo, ką ši apie save 
besakytų ir beįsivaizduotų. 


[D] 
[1. Gamybos įrankiai ir nuosavybės formos] 


...*¥**[40] Iš pirmojo išplaukia išvystyto darbo pasidalijimo ir 
išplėstos prekybos prielaida, iš antrojo — vietinis uždarumas. Pir- 
muoju atveju individai turi būti sutelkti draugėn, antruoju — jie 
greta esamo gamybos įrankio jau patys yra gamybos įrankis. 

Taigi čia pasireiškia skirtumas tarp natūralių ir civilizacijos ku- 
riamų gamybos įrankių. Dirvą (vandenį ir t. t.) galima laikyti natū- 
raliu gamybos įrankiu. Pirmuoju atveju, t. y. esant natūraliam ga- 
mybos įrankiui, individai pajungiami gamtai; antruoju atveju — 
tam tikram darbo gaminiui. Todėl pirmuoju atveju ir nuosavybė 
(žemės nuosavybė) pasireiškia kaip betarpiškas, natūralus viešpata- 
vimas, o antruoju — kaip darbo, ypač sukaupto darbo, kapitalo, 
viešpatavimas. Pirmasis atvejis numato, kad individus yra suvieni- 
jęs koks nors ryšys — šeima, gentis arba bent teritorija ir t. t; 


* Markso pastaba paraštėje: „Žmogus kaip toks=,,mąstanti žmogaus dva- 
sia“". Red. 
** — krautuvininkas. Red. 
*** Čia trūksta keturių rankraščio puslapių. Red. 

antrasis atvejis — kad įie nepriklauso vienas nuo kito ir juos te- 
sieja mainai. Pirmuoju atveju mainai daugiausia yra mainai tarp 
žmogaus ir gamtos, kai žmogaus darbas keičiamas į gamtos pro- 
duktus; antruoju atveju — tai daugiausia mainai tarp pačių žmonių. 
Pirmuoju atveju pakanka vidutinio žmogaus proto, fizinė ir dvasinė 
veikla dar visiškai viena nuo kitos neatskirtos; antruoju atveju 
jau turi būti praktiškai įvykęs protinio ir fizinio darbo pasidaliji- 
mas. Pirmuoju atveju savininko viešpatavimas nesavininkams gali 
remtis asmeniniais santykiais, kokia nors bendrumo [Gemeinwesen] 
rūšimi; antruoju atveju jis turi įgauti daiktinę formą, išreiškiamą 
kažkuo trečiu, pinigais. Pirmuoju atveju egzistuoja smulkioji pra- 
monė, bet ji yra pajungta natūraliai atsiradusio gamybos įrankio 
panaudojimui, ir todėl čia nėra darbo pasidalijimo tarp įvairių indi- 
vidų; antruoju atveju pramonė egzistuoja tik pagrįsta darbo pa- 
sidalijimu. 

[41] Lig šiol mūsų išeities taškas buvo gamybos įrankiai, ir jau 
čia paaiškėjo privatinės nuosavybės būtinumas tam tikroms pramo- 
nės vystymosi pakopoms. Industrie extractive* atveju privatinė nuo- 
savybė dar visiškai sutampa su darbu; smulkiojoje pramonėje ir 
lig šiol visur žemdirbystėje nuosavybė yra būtinas esamų gamybos 
įrankių padarinys; stambiojoje pramonėje prieštaravimas tarp ga- 
mybos įrankio ir privatinės nuosavybės pirmą kartą pasireiškia kaip 
pačios šios pramonės produktas, kuris atsiranda jai esant jau labai 
išsivysčiusiai. Taigi tik stambiosios pramonės išsivystymas daro ga- 
limą privatinės nuosavybės panaikinimą. 


[2. Materialinio ir dvasinio darbo pasidalijimas. 
Miesto atsiskyrimas nuo kaimo. Cechinė santvarka] 


Didžiausias materialinio ir dvasinio darbo pasidalijimas yra mies- 
to atsiskyrimas nuo kaimo. Priešingumas tarp miesto ir kaimo pra- 
sideda, pereinant iš barbarybės į civilizaciją, iš gentinės santvar- 
kos į valstybę, iš vietinio uždarumo į naciją, ir reiškiasi per visą 
civilizacijos istoriją ligi pat mūsų dienų (Lyga prieš grūdų įsta- 
tymus??). 

Kartu su miestu pasidaro reikalinga ir administracija, policija, 
mokesčiai ir t. t„ žodžiu, politinė bendruomenė [das Gemeindewe- 
sen] ir kartu apskritai politika. Čia pirmą kartą pasireiškė gyventojų 
pasidalijimas į dvi dideles klases, tiesiogiai pagrįstas darbo pasida- 
lijimu ir gamybos įrankiais. Miestas jau yra gyventojų, gamybos 
įrankių, kapitalo, pomėgių, poreikių koncentracijos faktas, tuo tar- 
pu kaime pastebimas tiesiog priešingas faktas — izoliuotumas ir su- 
siskaidymas. Miesto ir kaimo priešingumas galimas tik esant priva- 
linei nuosavybei. Jis griežčiausiai išreiškia individo pajungimą dar- 
bo pasidalijimui, tam tikrai, jam primestai veiklai, — pajungimą, kuris 
vieną paverčia ribotu miesto gyvulių, o kitą — ribotu kaimo gy- 
vuliu ir kasdien iš naujo kelia jų interesų priešingumą. Darbas čia 
vėl yra svarbiausias dalykas, aukštesnė už individus jėga; ir kol ši 


* — gavybinės pramonės. Red. 

jėga egzistuoja, turi egzistuoti ir privatinė nuosavybė. Miesto ir 
kaimo priešingumo panaikinimas yra viena iš pirmųjų [42] visuo- 
menės bendrumo sąlygų, yra sąlyga, savo ruožtu priklausanti nuo 
daugybės materialinių prielaidų ir, kaip matyti jau iš pirmo žvilgs- 
nio, neįvykdoma vien gera valia. (Šias sąlygas dar reikia išnagri- 
nėti.) Į miesto atsiskyrimą nuo kaimo galima žiūrėti ir kaip į ka- 
pitalo atsiskyrimą nuo žemės nuosavybės, kaip į kapitalo, t. y. vien 
darbu ir mainais pagrįstos nuosavybės, nepriklausomo nuo žemės 
nuosavybės egzistavimo ir vystymosi pradžią. 

Miestuose, kurių viduramžiai neperėmė susiformavusių iš anks- 
tesnės istorijos, bet kuriuos naujai sukūrė išsilaisvinę baudžiaunin- 
kai, ypatingas kiekvieno individo darbas buvo vienintelė jo nuo- 
„savybė, neskaitant nedidelio atsinešto kapitalo, kurį beveik visą 
tesudarė būtiniausi amatininko irankiai. Nuolat į miestą atvykstančių 
pabėgusių baudžiauninkų konkurencija, nuolatinis kaimo karas prieš 
miestą, vadinasi, ir reikalas organizuoti karinę miesto jėgą, bendros 
tam tikro darbo nuosavybės saitai, reikalas turėti bendrus pastatus 
savo prekėms parduoti — tuo metu amatininkai kartu buvo ir com- 
mergants“ —ir su tuo susijęs pašalinių neįsileidimas į šiuos pasta- 
tus, atskirų amatų interesų priešingumas, reikalas apsaugoti taip 
sunkiai išmoktą amatą ir feodalinė visos šalies organizacija — tokios 
buvo priežastys, dėl kurių kiekvieno atskiro amato darbininkai jun- 
gėsi į cechus. Mums čia nėra reikalo plačiau kalbėti apie gausius 
cechinės santvarkos pakitimus, kuriuos sukėlė vėlesnė istorijos rai- 
da. Baudžiauninkų bėgimas į miestus nesiliovė visus viduramžius. 
Šie baudžiauninkai, persekiojami kaimuose savo ponų, pavieniui vy- 
ko į miestus, kur jie rado organizuotą bendruomenę, prieš kurią 
jie buvo bejėgiai, ir dėl to jie turėjo sutikti su ta savo padėtimi, 
kurią jiems diktavo jų darbo reikalingumas ir jų organizuotų mies- 
to konkurentų interesai. Tie pavieniui atvykstantys į miestą dar- 
bininkai niekada negalėjo pasidaryti jėga, nes tuo atveju, kai jų 
darbas buvo cechinio pobūdžio ir jie turėjo jo išmokti, cechų meist- 
rai juos pajungdavo sau ir organizavo juos, atsižvelgdami į savo 
interesus; o jeigu to darbo nereikėjo išmokti, vadinasi, jeigu jis 
buvo ne cechinio, o padienio pobūdžio, jie niekada negalėjo susi- 
organizuoti ir likdavo neorganizuotais plebėjais. Padienio darbo rei- 
kalingumas miestuose sukūrė plebsą. 

Šie miestai buvo tikros „sąjungos“29, kurias sukūrė tiesioginiai 
[43] poreikiai, rūpinimasis apsaugoti nuosavybę ir pagausinti at- 
skirų narių gamybos bei gynybos priemones. Šių miestų plebsas 
buvo visai bejėgis dėl to, kad jį sudarė vienas kitam svetimi, pa- 
vieniui atvykę individai, kurie neorganizuoti atsidūrė prieš organi- 
zuotą, kariškai ginkluotą ir juos įtariai stebinčią jėgą. Kiekvieno 
amato pameistriai ir mokiniai buvo suorganizuoti tokiu būdu, kuris 
geriausiai atitiko meistrų interesus; patriarchaliniai santykiai tarp 
jų ir meistrų teikė pastariesiems dvigubą jėgą: pirma, meistrai tu- 
rėjo tiesioginės įtakos visam pameistrių gyvenimui, ir, antra, pa- 
meistrių darbas pas vieną meistrą buvo tikrasis ryšys, kuris juos 


* — prekybininkai. Red, 

jungė prieš kitų meistrų pameistrius ir skyrė juos nuo pastarųjų; 
pagaliau pameistriai su esama santvarka buvo susiję jau dėl to, 
kad patiems rūpėjo pasidaryti meistrais. Taigi jei plebėjai ir su- 
keldavo kartais maištus prieš visą šią miestų santvarką, — beje, tie 
maištai dėl šių plebėjų bejėgiškumo neduodavo jokių rezultatų — 
tai pameistriai tenkindavosi tik smulkiais pasipriešinimais atskiruo- 
se cechuose, būdingais pačios cechinės santvarkos gyvavimui. Visi 
didieji viduramžių sukilimai prasidėjo kaime, bet ir jie dėl valstie- 
čių susiskaldymo ir su juo susijusio nepaprasto atsilikimo taip pat 
buvo visiškai nesėkmingi.— 

Kapitalas šiuose miestuose buvo natūralus kapitalas, kurį suda- 
rė butas, amatininko įrankiai ir natūrali, paveldima klientūra; dėl 
neišsivysčiusio bendravimo ir nepakankamos cirkuliacijos jo nebu- 
vo įmanoma realizuoti, todėl iš tėvo jį paveldėdavo sūnus. Šis 
kapitalas, skirtingai nuo šiuolaikinio, nebuvo vertinamas pinigais,— 
pastaruoju atveju neturi reikšmės, kokie būtent daiktai jį sudaro, — 
o buvo tiesiogiai susijęs su konkrečiu savininko darbu, visiškai nuo 
šio darbo neatskiriamas, ir šia prasme jis buvo luominis kapitalas.— 

Darbo pasidalijimas tarp [44] atskirų cechų miestuose dar buvo 
[visai natūralusĮ“, o pačiuose cechuose tarp atskirų darbininkų ir 
visai nebuvo įgyvendintas. Kiekvienas darbininkas turėjo mokėti 
daugelį darbų, turėjo mokėti dirbti viską, kas buvo padirbama jo 
įrankiais; ribotas bendravimas ir silpni atskirų miestų savitarpio 
ryšiai, gyventojų negausumas ir poreikių ribotumas kliudė toliau 
vystytis darbo pasidalijimui, ir todėl kiekvienas, kuris norėjo pasi- 
daryti meistru, turėjo labai gerai išsimokyti savo amato. Štai kodėl 
viduramžių amatininkai dar tebesirūpino specialiu savo darbu ir 
meistrišku jo atlikimu, galėdami dėl to pakilti iki tam tikro riboto 
meninio skonio. Tačiau dėl tos pačios priežasties kiekvienas vidur- 
amžių amatininkas buvo visiškai pasinėręs į savo darbą, buvo jam 

nuoširdžiai, vergiškai atsidavęs ir kur kas labiau jo pajungtas, negu 
` abejingas savo darbui šių laikų darbininkas. 


[3. Tolesnis.darbo pasidalijimas. 
Prekybos atsiribojimas nuo pramonės. 
Darbo pasidalijimas tarp įvairių miestų. 
Manufaktūra] 


Sekantis darbo pasidalijimo išsiplėtimas buvo bendravimo atsisky- 
rimas nuo gamybos, atskiros pirklių klasės susidarymas,— atsiskyri- 
mas, paveldėtas išlikusiuose iš istorinės praeities miestuose (kuriuo- 
se, tarp kita ko, gyveno žydai) ir labai greitai pasirodęs naujai 
ikurtuose miestuose. Tuo būdu atsirado galimybė užmegzti preky- 
binius ryšius ir anapus artimiausios apylinkės ribų. Šios galimybės 
įgyvendinimas priklausė nuo esamų susisiekimo priemonių, nuo 
kelių viešojo saugumo būklės, kurią sąlygojo politiniai santykiai 
(kaip žinome, per visus viduramžius pirkliai keliavo ginkluotomis 
vilkstinėmis), ir nuo atitinkamos kultūros pakopos sąlygojamo 


* Rankraštis apgadintas. Red. 

didesnio ar mažesnio poreikių išsivystymo tose vietovėse, kurios bu- 
vo prieinamos bendravimui. 

Bendravimui susitelkus atskiros klasės rankose ir pirklių dėka 
išsiplėtus prekybai taip pat ir už artimiausių miesto apylinkių ribų, 
tuoj pat atsiranda ir sąveika tarp gamybos ir bendravimo. Miestai 
užmezga savitarpio ryšius, iš vieno miesto į kitą atgabenami nauji 
darbo įrankiai, o pasidalijimas tarp gamybos ir bendravimo greitai 
sukelia naują gamybos pasidalijimą tarp [45] atskirų miestų, kurių 
kiekviename netrukus ima vyrauti kokia nors viena pramonės šaka. 
Palaipsniui pradeda nykti pradinis vietinis uždarumas.— 

Tik nuo bendravimo išsiplėtimo priklauso, prarandamos ar ne- 
prarandamos tolesniam vystymuisi vienoje ar kitoje vietovėje su- 
kurtos gamybinės jėgos, ypač išradimai. Kol bendravimas apsiriboja 
betarpiška kaimynyste, kiekvieną išradimą tenka daryti kiekvieno- 
je atskiroje vietovėje iš naujo, ir paprasti atsitiktinumai, pavyzdžiui, 
barbarų tautų įsiveržimai arba net paprasti karai, gali privesti 
kurią nors šalį, turinčią išvystytas gamybines jėgas ir išsivysčiusius 
poreikius, prie tokios būklės, kai ji viską vėl turi pradėti iš naujo. 
Pradinėse istorinio vystymosi pakopose kiekvieną išradimą reikėjo 
kasdien daryti iš naujo ir kiekvienoje vietovėje savarankiškai. Net 
esant palyginti labai išplėstai prekybai, išvystytos gamybinės jėgos 
menkai tebuvo apsaugotos nuo visiško žuvimo. Tai rodo finikiečių 
pavyzdys*: daugumas jų išradimų buvo prarasti ilgiems laikams, 
išstūmus šią naciją iš prekybos, Aleksandrui ją užkariavus ir dėl 
to jai nusmukus. Kitas pavyzdys — viduramžių tapybos ant stiklo 
likimas. Tik tuomet, kai bendravimas tampa pasauliniu bendravimų 
ir jo bazė yra stambioji pramonė, kai visos nacijos įsitraukia į kon- 
kurencinę kovą, tik tuomet yra užtikrinamas įgytų gamybinių jėgų 
išsaugojimas. 

Artimiausioji darbo pasidalijimo tarp įvairių miestų pasekmė 
buvo manufaktūrų — cechinės santvarkos ribas praaugusių gamybos 
šakų — atsiradimas. Istorinė pirmojo manufaktūrų - suklestėjimo — ` 
Italijoje, o vėliau Flandrijoje — prielaida buvo bendravimas su už- 
sienio nacijomis. Kitose šalyse — pavyzdžiui, Anglijoje ir Prancūzi- 
joje — manufaktūros iš pradžių tenkinosi vidaus rinka. Be nurodytų 
prielaidų, manufaktūrų atsiradimą taip pat sąlygojo padidėjusi gy- 
ventojų, ypač kaime, ir kapitalo koncentracija. Kapitalas ėmė telk- 
tis atskirose rankose — iš dalies cechuose, nepaisant cechų įstatymų, 
iš dalies pirklių rankose. 

[46] Netrukus paaiškėjo, kad geriausiai gali vystytis tas darbas, 
kuris iš pat pradžių buvo susijęs su mašina, nors ir primityviausia. 
Audimas, kuriuo lig tol kaime laisvu laiku užsiimdavo valstiečiai, 
norėdami pasigaminti sau reikalingų drabužių, buvo pirmasis darbas, 
kuris bendravimo išsiplėtimo buvo paskatintas vystytis ir vystėsi 
toliau. Audimas buvo pirmoji ir liko svarbiausioji manufaktūra. Dėl 
gyventojų gausėjimo didėjanti audinių drabužiams paklausa, dėl 
paspartėjusios cirkuliacijos prasidedantis natūralaus kapitalo kau- 
pimas ir mobilizavimas, to sukeltas ir apskritai bendravimo laips- 


* Markso pastaba paraštėje: „ir tapyba ant stiklo viduramžiais“. Red. 

niško plėtimosi skatinamas prabangos dalykų pareikalavimas davė 
akstiną kiekybiniam ir kokybiniam audimo vystymui, išplėšė jį iš 
ankstesnės gamybos formos. Greta valstiečių, kurie toliau audė ir 
iki šiol tebeaudžia savo vartojimui, miestuose atsirado nauja audėjų 
klasė; jos audiniai buvo skirti visai vidaus rinkai, o daugiausia ir 
užsienio rinkoms. 

Audimas — darbo rūšis, kuri dažniausiai nereikalauja didelio su- 
manumo ir netrukus suskyla į begalinę daugybę šakų, — pačia savo 
prigimtimi priešinosi cechų varžtams. Todėl daugiausia buvo au- 
džiama, nesudarant cechinės organizacijos, kaimuose ir miesteliuo- 
se, kurie pamažu virto miestais, o netrukus ir labiausiai klestin- 
čiais kiekvienos šalies miestais. 

Atsiradus laisvai nuo cechų varžtų manufaktūrai, tuojau pasi- 
keitė ir nuosavybės santykiai. Pirmąjį žingsnį į priekį nuo natūra- 
laus luominio kapitalo sąlygojo pirklių atsiradimas; jų kapitalas 
iš pat pradžių buvo kilnojamasis, buvo kapitalas dabartine šio žo- 
džio prasme, kiek apie tai galima kalbėti, turint galvoje tuometinius 
santykius. Antrasis žingsnis į priekį buvo tas, kad atsirado manu- 
faktūra, kuri savo ruožtu mobilizavo natūralaus kapitalo masę ir iš 
viso padidino kilnojamojo kapiialo kiekį, palyginus su natūralaus 
kapitalo kiekiu. 

Kartu manufaktūra tapo valstiečiams prieglobsčiu nuo cechų, 
kurie jų nepriimdavo arba blogai jiems mokėdavo, kaip kitados 
cechiniai miestai buvo valstiečiams prieglobstis [47] nuo [engusios 
juos kaimo bajorijos]*.— 

Atsiradus manufaktūroms, kartu prasidėjo ir valkatavimo laiko- 
tarpis, kurį sąlygojo tai, kad buvo panaikintos feodalinės ginkluotos 
palydos, paleistos kariuomenės, sudarytos iš padugnių ir tarnavusios 
karaliams prieš jų vasalus, pagerėjo žemdirbystė ir didžiuliai aria- 
mos žemės plotai buvo paversti ganyklomis. Jau iš to matyti, kad 
šis valkatavimas buvo susijęs kaip tik su feodalizmo irimu. Jau 
XIII šimtmetyje yra buvę atskirų tokio valkatavimo laikotarpių, 
tačiau visuotiniu ir ilgai trunkančiu reiškiniu jis tampa tik XV šimt- 
mečio pabaigoje ir XVI šimtmečio pradžioje. Šiuos valkatas, kurių 
buvo tiek daug, kad vien Anglijos karalius Henrikas VIII įsakė jų 
pakarti 72 000, tebuvo galima priversti dirbti tik su didžiausiu var- 
gu, jiems visiškai nuskurdus ir tik įveikus atkakliausią jų priešini- 
masi. Greitai suklestėjusios manufaktūros, ypač Anglijoje, palaips- 
niui juos absorbavo. 

Atsiradus manufaktūrai, įvairios nacijos pradeda tarpusavyje 
konkuruoti, jos stoja į prekybinę kovą, skelbdamos karus, įvesda- 
mos apsauginius muitus ir draudžiamąsias sistemas, o anksčiau viena 
su kita santykiavusios nacijos vykdė taikius savitarpio mainus. Nuo 
šiol prekyba įgauna politinę reikšmę. 

Atsiradus manulfaktūrai, pasikeičia ir darbininko santykis su darb- 
daviu. Cechuose pameistrių ir meistro santykiai buvo patriarchali- 
niai, o manufaktūroje juos pakeitė piniginiai darbininkų ir kapita- 

listo santykiai; kaimuose ir nedideliuose miestuose šie santykiai dar 
tebeturėjo patriarchalini atspalvį, o stambesniuose, tikrai manufak- 
tūriniuose miestuose jau ankstyvuoju laikotarpiu jie beveik visai 
buvo netekę patriarchalinio atspalvio. 

Manufaktūra suklestėjo ir apskritai gamyba ėmė smarkiai vys- 
tytis dėl bendravimo išsiplėtimo, atradus Ameriką ir jūrų kelią 
į Ostindiją. Nauji, iš ten atvežami produktai, ypač į cirkuliaciją 
patekusios aukso ir sidabro masės, iš pagrindų pakeitusios klasių 
savitarpio santykius ir sudavusios smarkų smūgį feodalinei žemės 
nuosavybei ir darbo žmonėms, nuotykių ieškotojų žygiai, koloni- 
zacija ir, pirmiausia, dabar pasidaręs galimas ir kasdien vis labiau 
spartėjantis rinkų plėtimasis į pasaulinę rinką — visa tai pradėjo 
naują [48] istorinio vystymosi fazę, kurios platesnio bendro apibū- 
dinimo mums čia nėra reikalo pateikti. Kolonizavus naujai atrastas 
žemes, prekybinė nacijų savitarpio kova gavo naujus akstinus ir 
tuo būdu dar labiau išsiplėtė ir pasidarė įnirtingesnė. 

Prekybos ir manufaktūros išsiplėtimas paspartino kilnojamojo ka- 
pitalo kaupimą, o cechuose, kurie negavo jokio akstino gamybai 
plėsti, natūralus kapitalas liko nepasikeitęs arba net mažėjo. Pre- 
kyba ir manufaktūra išugdė stambiąją buržuaziją; cechuose telkėsi 
smulkioji buržuazija, kuri dabar, skirtingai negu anksčiau, jau ne- 
beviešpatavo miestuose, o turėjo nusilenkti stambiųjų pirklių ir ma- 
nufaktūrų savininkų viešpatavimui“. Todėl cechai smuko, vos suėję 
i sąlytį su manufaktūra. 

Nacijų savitarpio santykiai, bendraujant joms toje epochoje, apie 
kurią kalbėjome, įgavo dvi skirtingas formas. Iš pradžių dėl nedi- 
delio cirkuliuojančio aukso ir sidabro kiekio buvo uždraustas šių 
metalų išvežimas. Be to, pramonė — būdama reikalinga gausėjan- 
tiems miestų gyventojams užimti ir daugiausia imporiuota iš užsie- 
nio.-- negalėjo apsieiti be privilegijų, kurios, aišku, galėjo būti tei- 
kiamos, siekiant įveikti ne tik vidaus, bet svarbiausia užsienio kon- 
kurenciją. Įgyvendinant šiuos pradinius draudimus, vietinės cechų 
privilegijos buvo išplėstos visai nacijai. Muitai atsirado iš rinklia- 
vų, kurias feodalai imdavo iš pirklių, vykstančių per jų valdas, kaip 
išsipirkimą nuo apiplėšimo, — iš rinkliavų, kurias vėliau imdavo ir 
miestai ir kurios, kuriantis šiuolaikinėms valstybėms, buvo iždui 
patogiausia priemonė pinigams gauti. 

Amerikos aukso ir sidabro pasirodymas Europos rinkose, laips- 
niškas pramonės vystymasis, spartus prekybos augimas ir to su- 
keltas necechinės buržuazijos suklestėjimas bei pinigų paplitimas 
suteikė nurodytoms priemonėms kitą reikšmę. Valstybė, kuriai kas- 
dien vis labiau reikėjo pinigų, ir dabar iždo sumetimais draudė 
išvežti auksą ir sidabrą; buržua, kuriems šios naujai išmestos į rin- 
ką pinigų masės tapo svarbiausiu spekuliacijos objektu, buvo tuo 
visai patenkinti; ankstesnės privilegijos pasidarė vyriausybei paja- 
mų šaltinis ir buvo pardavinėjamos už pinigus; muitų įstatymuose 


* Markso pastaba paraštėje: „Smulkioji buržuazija, vidurinis luomas, stambioji 
buržuazija“. Red. 

pasirodė išvežimo muitai, kurie tik stabdė pramonės vystymą [49] 
ir tesiekė vien iždo tikslų.— 

Antrasis laikotarpis prasidėjo nuo XVII šimtmečio vidurio ir 
truko beveik iki XVIII šimtmečio pabaigos. Prekyba ir laivininkystė 
plėtėsi greičiau, negu manufaktūra, kuri teturėjo antraeilę reikšmę; 
kolonijos ėmė darytis stambiais vartotojais; atskiros nacijos, ilgai 
kovodamos, dalijosi tarp savęs atsiveriančią pasaulinę rinką. Šį lai- 
kotarpį pradeda jūreivystės įstatymų išleidimas ir kolonijiniai mo- 
nopoliai. Nacijų savitarpio konkurencija buvo kiek galint šalinama, 
pasitelkiant tarifus, draudimus, sutartis; pagaliau konkurencinę ko- 
vą teko kovoti ir spręsti karais (ypač jūros karais). Galingiausia 
jūros valstybė, Anglija, įgavo persvarą prekyboje ir manufaktū- 
roje. Čia jos jau koncentruojasi vienoje šalyje. 

Manufaktūra buvo nuolat visaip saugoma — apsauginiais muitais 
vidaus rinkoje, monopoliais kolonijinėje rinkoje ir diferenci- 
niais muitais užsienio rinkoje. Buvo skatinamas pačioje šalyje ga- 
minamos žaliavos (vilnos ir linų Anglijoje, šilko Prancūzijoje) ap- 
dirbimas, buvo draudžiama išvežti į užsienį šalyje pagaminamą ža- 
liavą (vilną Anglijoje) ir buvo apleistas arba trukdomas įvežtos 
žaliavos (medvilnės Anglijoje) apdirbimas. Nacija, kuri vyravo jū- 
rų prekyboje ir turėjo didžiausią kolonijinę galybę, aišku, taip pat 
užsitikrino plačiausią kiekybinį ir kokybinį manufaktūros išvystymą. 
Apskritai manufaktūra negalėjo išsiversti be apsaugos, nes dėl ma- 
žiausio pasikeitimo kitose šalyse ji galėjo netekti savo rinkos ir 
žlugti; esant bent kiek palankesnėms sąlygoms, ją buvo lengva 
šalyje įvesti, bet kaip tik todėl ją buvo lengva ir sugriauti. Kartu 
manufaktūra dėl tų metodų, kuriais ji buvo tvarkoma, ypač 
XVIII šimtmetyje kaimuose, taip suauga su didžiulės individų ma- 
sės gyvenimo sąlygomis, kad jokia šalis neišdrįsta žaisti jos egzis- 
tavimu, leisdama laisvą konkurenciją. Todėl manufaktūra, jeigu jai 
pavyksta išvežti savo produktus, visiškai priklauso nuo prekybos 
išplėtimo arba apribojimo, savo ruožtu tedarydama prekybai paly- 
ginti labai menką įtaką. Tuo paaiškinama jos antraeilė reikšmė ir 
pirklių įtaka XVIII šimtmetyje. [50] Kaip tik pirkliai, ir ypač laivų 
savininkai, labiau už visus reikalavo valstybinės apsaugos ir mono- 
polių; tiesa, ir manufaktūrų savininkai reikalavo apsaugos ir ją 
gaudavo, tačiau politinė jų reikšmė visada buvo mažesnė, negu 
pirklių. Prekybos miestai, ypač pajūrio miestai, šiek tiek civiliza- 
vosi ir igavo stambiaburžuazinį pobūdį, tuo tarpu fabrikų miestuo- 
se tebeviešpatavo smulkiaburžuazinė stichija. Plg. Eikiną ir t. t.27 
Aštuonioliktasis šimtmetis buvo prekybos šimtmetis. Pintas aiškiai 
apie tai sako: „Prekyba yra mūsų šimtmečio žaisliukas“; ir dar: 
„kuris laikas ir tekalbama tik apie prekybą, jūreivystę ir lai- 
vyną“28.— 

Nors kapitalo judėjimas žymiai pagreitėjo, vis dėlto jis dar buvo 
palyginti lėtas. Pasaulinės rinkos suskilimas į atskiras dalis, kurių 
kiekviena eksploatavo atskira nacija, nacijų savitarpio konkuren- 
cijos pašalinimas, pačios gamybos nerangumas ir pinigų sistema, 
vos beišeinanti iš savo pirmųjų vystymosi pakopų, — visa tai smar- 

kiai stabdė cirkuliaciją. To pasekmė buvo vertelgiška, nešvari ir 
smulkmeniška dvasia, dar būdinga visiems to meto pirkliams ir vi- 
sam prekiavimo būdui. Palyginus su manufaktūrų savininkais ir juo 
labiau su amatininkais, jie, aišku, buvo stambūs biurgeriai, buržua, 
bet, palyginus su sekančio laikotarpio pirkliais ir pramonininkais, 
jie tebeliko smulkūs biurgeriai. Plg. A. Smitą??.— 

Šiam laikotarpiui taip pat būdinga tai, kad buvo panaikintas 
draudimas išvežti auksą ir sidabrą, atsirado prekyba pinigais, bankai, 
valstybinės skolos, popieriniai pinigai, spekuliacija akcijomis ir vals- 
tybiniais vertybiniais popieriais, ažiotažas visais gaminiais ir ap- 
skritai išsivystė pinigų sistema. Kapitalas vėl neteko didelės dalies 
savo dar išlikusio pradinio natūralumo. 


[4. Plačiausias darbo pasidalijimas. Stambioji pramonė] 


Nesulaikomai didėjanti XVII šimtmetyje prekybos ir manufak- 
tūros koncentracija vienoje šalyje — Anglijoje — pamažu sukūrė šiai 
šaliai reliatyvią pasaulinę rinka ir kartu sukėlė tokią jos manufak- 
tūros gaminių paklausą, kurios jau nebegalėjo patenkinti ankstes- 
nės pramonės gamybinės jėgos. Ši gamybines jėgas praaugusi 
paklausa ir buvo ta varomoji jėga, kuri sukėlė trečią [51] nuo vidur- 
amžių privatinės nuosavybės vystymosi laikotarpį, sukurdama stam- 
biąją pramonę — gamtos jėgų panaudojimą pramonės tikslams, ma- 
šinų gamybą ir kuo plačiausią darbo pasidalijimą. Kitos šios naujos 
fazės sąlygos — konkurencijos laisvė šalies viduje, teorinės mecha- 
nikos sukūrimas (Niutono išbaigta mechanika apskritai buvo 
XVIII šimtmetyje populiariausias mokslas Prancūzijoje ir Anglijoje) 
ir t. t — jau buvo Anglijoje. (Laisva konkurencija šalies viduje vi- 
sur buvo iškovojama revoliucijos būdu — 1640 ir 1688 metais Ang- 
lijoje, 1789 metais Prancūzijoje.) 

Netrukus konkurencija privertė kiekvieną šalį, norėjusią išlai- 
kyti savo istorinį vaidmenį, ginti savo manufaktūras naujomis mui- 
tų priemonėmis (ankstesni muitai jau nebetiko kovai su stambiąja 
pramone) ir greit po to įsivesti apsauginių muitų ginamą stambiąją 
pramonę. Nepaisant šių apsaugos priemonių, stambioji pramonė su- 
universalino konkurenciją (pastaroji yra praktinė prekybos laisvė; 
apsauginiai muitai joje tėra. paliatyvas, apsigynimo ginklas esant 
prekybos laisvei), sukūrė susisiekimo priemones ir šiuolaikinę pa- 
saulinę rinką, pajungė sau prekybą, visą kapitalą pavertė pramo- 
niniu kapitalu ir tuo būdu sužadino greitą cirkuliaciją (pinigų siste- 
mos išvystymą) ir kapitalų centralizacija. Universalios konkurenci- 
jos padedama, ji privertė visus individus įtempti visą savo energiją. 
Kur tik galėjo, ji naikino ideologiją, religija, moralę ir t. t, o kur 
ji to negalėjo padaryti, ji pavertė jas aiškiu melu. Ji pirmą kartą 
sukūrė pasaulinę istoriją ta prasme, kad kiekvienos civilizuotos ša- 
lies ir kiekvieno jos individo poreikių patenkinimą padarė priklau- 
somą nuo viso pasaulio ir panaikino ankstesnį natūralų atskirų 
nacijų uždarumą. Ji pajungė kapitalui gamtotyrą ir atėmė iš darbo 
pasidalijimo paskutinius jo natūralumo pėdsakus. Ji apskritai pa- 

naikino natūralumą — kiek tai įmanoma darbo ribose — ir visus na- 
natūraliai išaugusių miestų ji sukūrė modernius stambius pramonės 
miestus, kurie išaugo vienu akimirksniu. Visur, kur ji prasiskverbė, 
ji sunaikino amatus ir apskritai visas ankstesnes pramonės pakopas. 
Ji užbaigė prekybos miesto pergalę prieš kaimą. Jos [pirmoji prie- 
laida]“ yra automatinė sistema. [Jos vystymasis]* sukūrė daugybę 
gamybinių jėgų, kurioms privatinė nuosavybė pasidarė tokie pat 
varžtai, [52] kokie cechinė santvarka buvo manufaktūrai, o smulkioji 
gamyba kaime — besivystantiems amatams. Privatinės nuosavybės 
sąlygomis šios gamybinės jėgos tesivysto vienpusiškai ir tampa dau- 
gumai žmonių griaunamosiomis jėgomis, o daug tokių gamybinių 
jėgų, esant privatinei nuosavybei, ir visai negali būti panaudo- 
jamos. Stambioji pramonė visur sukūrė maždaug vienodus santykius 
tarp visuomenės klasių ir tuo panaikino atskirų tautybių savitumus. 
Kiekvienos nacijos buržuazija dar tebeturi ypatingus nacionalinius 
savo interesus, o stambioji pramonė pagaliau sukūrė klasę, kuri vi- 
sose nacijose turi tuos pačius interesus ir kuriai nacionalumas jau 
yra išnykęs, — klasę, kuri tikrai yra atsikračiusi nuo viso senojo 
pasaulio ir kartu yra jam priešinga. Stambioji pramonė daro darbi- 
ninkui nepakenčiamą ne tik jo santykį su kapitalistu, bet ir patį 
darbą. 

Suprantama, stambioji pramonė ne kiekvienoje šalies vietovėje 
pasiekia tą patį išsivystymo lygį. Tačiau tai nestabdo proletariato 
klasinio judėjimo: stambiosios pramonės gimdomi proletarai ima va- 
dovauti šia judėjimui ir nusiveda paskui save visas likusias ma- 
ses, o nejtra aukti į stambiąją pramonę darbininkai šios stambiosios 
pramonės nubloškiami į dar blogesnes gyvenimo sąlygas, negu pa- 
čios stambiosios pramonės darbininkai. Visai taip pat tos šalys, 
kuriose yra išvystyta stambioji pramonė, veikia plus ou moins** 
nepramonines šalis, jeigu pastarosios dėl pasaulinio bendravimo yra 
įtraukiamos į visuotinę konkurencinę kovą. 


* $ 
* 
Šios įvairios [gamybos] formos yra ir darbo organizavimo, taigi 
ir nuosavybės formos. Kiekvienu laikotarpiu vyko tam tikras esamų 
gamybinių jėgų jungimasis, kiek poreikiai darė jį būtiną. 


[5. Priešiaravimas tarp gamybinių įėgų 
ir bendravimo formos kaip socialinės revoliucijos pagrindas] 


Tas prieštaravimas tarp gamybinių jėgų ir bendravimo formos, 
kuris, kaip matėme, jau daug kartų yra buvęs ligšiolinėje istorijoje, 
lačiau nesukeldamas pavojaus jos pagrindams, kiekvieną kartą tu- 
rėdavo prasiveržti revoliucijos pavidalu, tiesa, kartu įgaudamas ir 


* Rankraštis apgadintas. Red. 
tt — daugiau ar mažiau. Red. 

įvairias šalutines formas — tokias, kaip visų kolizijų visuma, kolizi- 
jos tarp skirtingų klasių, sąmonės prieštaravimai, minčių kova ir t. t., 
politinė kova ir t. t. Laikantis riboto požiūrio, būtų galima išplėšti 
vieną šių šalutinių formų ir laikyti ją šių revoliucijų baze; tai pa- 
daryti tuo lengviau, kad patys individai, kuriais rėmėsi šios revo- 
liucijos, susidarydavo, priklausomai nuo savo kultūrinio lygio ir 
istorinio vystymosi pakopos, visokių iliuzijų apie savo veiklą. 


Taigi visų istorinių kolizijų pagrindas, mūsų supratimu, yra prieš- 
taravimas tarp gamybinių jėgų ir [53] bendravimo formos. Tarp 
kita ko, kad šis prieštaravimas sukeltų kolizijas kurioje nors šalyje, 
nėra būtina, kad kaip tik toje šalyje jis būtų pasiekęs kraštutinę 
ribą. Konkurencija su pramonės atžvilgiu labiau išsivysčiusiomis 
šalimis, kurią sukelia išsiplėtęs tarptautinis bendravimas, yra pa- 
kankama priežastis panašiam prieštaravimui sukelti ir tose šalyse, 
kurių pramonė mažiau išvystyta (pavyzdžiui, Anglijos pramonės 
konkurencija parodė esant Vokietijoje paslėptinį proletariatą). 


[6. Individų konkurencija ir klasių formavimasis. 
Priešingumo tarp individų ir jų gyvybinės veiklos 
salygų išsivystymas. Tariamas individų kolektyvizmas 
buržuazinės visuomenės sąlygomis ir tikras individų 
susivienijimas komunizmo sąlygomis. Visuomenės gyvybinės 
veiklos salygų pajungimas susivienijusių individų valdžiai 


Konkurencija izoliuoja individus vieną nuo kito — ne tik bur- 
žua, bet dar labiau proletarus, nors ji suveda juos draugėn. Todėl 
praeina nemaža laiko, kol šie individai įstengia susivienyti, jau ne- 
kalbant apie tai, kad šiam susivienijimui, — jeigu jam nelemta būti 
tik vietinio pobūdžio, — stambioji pramonė pirma turi sukurti reika- 
lingas priemones, būtent stambius pramonės miestus ir pigų bei 
greitą susisiekimą. Todėl tik po ilgų kovų galima įveikti kiekvieną 
organizuotą jėgą, priešingą šiems izoliuotiems individams, gyvenan- 
tiems tokiomis sąlygomis, kurios kasdien atgamina tą izoliuotumą. 
Reikalauti, kad būtų priešingai, yra tas pat, kaip reikalauti, kad 
šioje konkrečioje istorinėje epochoje nebūtų konkurencijos arba 
kad individai išmestų iš galvos santykius, kurių jie dėl savo izo- 
liuotumo niekaip nekontroliuoja. 


Namų statyba. Savaime suprantama, kad kiekviena laukinių šei- 
ma turi savo olą arba trobelę, kaip kiekviena klajoklių šeima — 
atskirą palapinę. Tolesnis privatinės nuosavybės vystymasis šį už- 
darą namų ūkį daro dar labiau reikalingą. Žemdirbių tautoms bend- 
ras namų ūkis yra taip pat negalimas, kaip ir bendras žemės dirbi- 
mas. Didelis žingsnis į priekį buvo miestų statyba. Tačiau visais 

ankstesniais laikotarpiais uždaro ūkio panaikinimas, kuris yra ne- 
atskiriamas nuo privatinės nuosavybės panaikinimo, buvo jau todėl 
negalimas, kad tam dar nebuvo materialinių sąlygų. Bendro namų 
ūkio organizavimo prielaida yra mašinų išvystymas, gamtos jėgų 
ir daugelio kitų gamybinių jėgų, pavyzdžiui, vandentiekio, [54] du- 
jinio apšvietimo, garinio apšildymo ir t. t., panaudojimas, [priešin- 
gumo| tarp miesto ir kaimo panaikinimas. Be šių sąlygų pats bendras 
ūkis savo ruožtu netaps nauja gamybine jėga, neturės jokios mate- 
rialinės bazės, remsis grynai teoriniu pagrindu, t. y. bus paprastas 
žaidimas ir tepadės atsirasti vienuoliškam ūkiui. — Kas vis dėlto 
buvo galima, tai susibūrimas miestuose ir bendrų namų statyba įvai- 
riems konkretiems tikslams (kalėjimai, kareivinės ir t. t.). Savaime 
suprantama, kad uždaro ūkio panaikinimas yra neatskiriamas nuo 
šeimos panaikinimo [Aufhebung]. 


(Šventojo Makso dažnai kartojamas teiginys, kad kiekvienas tam- 
pa viskuo, kas jis yra, valstybės dėka, iš esmės prilygsta teiginiui, 
kad buržua tėra buržua giminės egzempliorius; čia laikomasi prie- 
laidos, kad buržuazijos klasė jau egzistavo, dar prieš egzistuojant ją 
sudarantiems individams*.) 

Viduramžiais miestiečiai kiekviename mieste turėjo susivienyti 
prieš kaimo bajoriją, kad apsaugotų savo gyvybę; išsiplėtus preky- 
bai ir pagerėjus susisiekimui, atskiri miestai jau galėjo sužinoti, kas 
dedasi kituose miestuose, kurie gynė tuos pačius interesus, kovo- 
dami prieš tą patį priešą. Iš daugelio atskirų miestų gyventojų vie- 
tinių susivienijimų tik labai pamažu atsirado miestiečių klasė. At- 
skirų miestiečių gyvenimo sąlygos dėl priešingumo esamiems san- 
tykiams ir tuo sąlygojamo darbo būdo kartu tapo sąlygomis, kurios 
buvo bendros jiems visiems ir /nepriklausomos nuo kiekvieno sky- 
rium. Miestiečiai susikūrė šias sąlygas, kadangi jie buvo atsiplėšę 
nuo feodalinių ryšių sistemos, ir savo ruožtu buvo šių sąlygų su- 
kurti, kadangi jie buvo sąlygojami savo priešingumo to meto feoda- 
lizmui. Užsimezgus ryšiams tarp atskirų miestų, šios jiems visiems 
bendros sąlygos išsivystė į klasines sąlygas. Tos pačios sąlygos, tas 
pats priešingumas, tie patys interesai turėjo maždaug visur sukurti 
ir tuos pačius papročius. Pati buržuazija vystosi tik palaipsniui kartu 
su savo gyvenimo sąlygomis, savo ruožtu suskildama pagal darbo 
pasidalijimą į įvairias grupes, ir pagaliau ji absorbuoja visas anks- 
lesnes pasiturinčias klases*“, visai ankstesniajai nuosavybei virstant 
pramoniniu arba prekybiniu kapitalu (kartu buržuazija paverčia dau- 
gumą buvusių nepasiturinčių klasių ir dalį klasių, kurios anksčiau 
buvo pasiturinčios, nauja klase — proletariatu). 

Atskiri individai sudaro klasę tik tiek, kiek [55] jie turi bendrai 
kovoti prieš kurią nors kitą klasę; visais kitais atžvilgiais jie patys 

* Markso pastaba paraštėje: „Pagal filosofus — klasės preegzistencija“. Red. 

** Markso pastaba paraštėje: „Pirma ji absorbuoja betarpiškai valstybei priklau- 

sančias darbo šakas, o po to — visus = [daugiau ar mažiau] ideologinius luomus“. Red. 

yra vienas kitam priešiški kaip konkurentai. Antra vertus, ir klasė 
savo ruožtu tampa kažkuo savarankišku individų atžvilgiu, nes pas- 
tarieji jau randa iš anksto nustatytas savo gyvenimo sąlygas: klasė 
lemia jų padėtį gyvenime ir kartu jų asmeninį likimą, ji pajungia 
juos sau. Tai yra toks pat reiškinys, kaip ir atskirų individų pajun- 
gimas darbo pasidalijimui, ir jis gali būti pašalintas, tik panaikinant 
privatinę nuosavybę ir patį darbą“. Kaip šis individų pajungimas 
klasei kartu išsivysto į pajungimą visokiems vaizdiniams ir t. t., 
jau esame ne kartą nurodę.— 

Jei šis individų vystymasis bendromis istoriškai vienas paskui 
kitą sekančių luomų ir klasių egzistavimo sąlygomis ir tuo jiems 
primestų visuotinių vaizdinių ribose bus nagrinėjamas filosofiškai, 
tai, aišku, bus lengva įsivaizduoti, kad šiuose individuose vystėsi 
Giminė, arba Žmogus, arba kad jie vystė Žmogų; šis vaizdavimasis 
reikštų pasityčiojimą iš istorijos. Tada šiuos įvairius luomus ir kla- 
ses būtų galima laikyti visuotinės išraiškos specifikacijomis, Giminės 
porūšiais, Žmogaus vystymosi fazėmis. 

Šio individų įjungimo į tam tikras klases negalima panaikinti 
anksčiau, negu susidarys tokia klasė, kuriai jau nebereikės kokio 
nors atskiro klasinio intereso ginti nuo viešpataujančiosios klasės. 


Asmeninių jėgų (santykių) virtimo — dėl darbo pasidalijimo — 
daiktinėmis jėgomis negalima panaikinti tuo, kad individai išmes iš 
savo galvos jo bendrąjį vaizdinį; tai tegalima padaryti, tik indivi- 
dams vėl pajungus sau šias daiktines jėgas ir panaikinus darbo pa- 
sidalijimą“*. Tai neįmanoma įvykdyti be bendrijos. Tik bendrijoje 
kiekvienas individas [56] turi priemonių savo gabumams visapusiš- 
kai išvystyti, taigi tik bendrijoje yra galima asmeninė laisvė. Lig- 
šioliniuose bendrijos surogatuose — valstybėje ir t. t.— asmeninę 
laisvę turėjo tik individai, kurie išsivystė viešpalaujančiosios kla- 
sės sąlygomis, ir tik tuo atveju, jeigu jie buvo šios klasės individai. 


Tariamoji bendrija, į kurią lig šiol vienydavosi individai, visada 


įgydavo jų atžvilgiu savarankiškumo, ir, būdama vienos klasės su- 
sivienijimas prieš kitą, pajungtajai klasei ji kartu buvo ne tik visai 
iliuzinė bendrija, bet ir nauji varžtai. Esant tikrajai bendrijai, indi- 


! vidai savo asociacijoje ir jos dėka kartu įgyja ir laisvę. 


Individai visuomet rėmėsi patys savimi, tik, aišku, esamų konkre- 
čių istorinių sąlygų ir santykių ribose, o ne „grynu“ individu ideo- 
logu jam teikiama prasme. Tačiau, besivystant istorijai — ir kaip 
tik dėl to, kad, esant darbo pasidalijimui, visuomeniniai santykiai 
neišvengiamai susavarankėja,— atsiranda skirtumas tarp kiekvieno 
individo gyvenimo, kiek jis yra asmeninis, ir jo gyvenimo, kiek 
jis yra pajungtas tam tikrai darbo šakai ir su ja susijusioms sąly- 
goms. (Šito nereikia suprasti taip, kad, pavyzdžiui, rentininkas, ka- 

* Apie tai, ką šiuo atveju reiškia posakis „darbo panaikinimas“ (Aufhebung 
der Arbeit), žr. šio leidinio 34, 55—56, 60—62 p. Red. 


** Engelso pastaba paraštėje: „(Fojerbachas: Būtis ir esmė)". Plg. šio leidinio 
38—39 p. Red. 

pitalistas ir t. t. nustoja buvę asmenys; čia turima galvoje tai, kad 
jų asmenybę sąlygoja ir lemia visai konkretūs klasiniai santykiai, 
ir minėtas skirtumas tepasireiškia jų priešingumu kitai klasei, 
o jiems patiems tai paaiškėja tik tada, kai jie subankrutuoja.) Luo- 
me (o tuo labiau gentyje) tai dar tebėra paslėpta, pavyzdžiui, ba- 
joras visada lieka bajoras, miestelėnas [returier] visada lieka mies- 
telėnas, nepriklausomai nuo kitų jų gyvenimo sąlygų; tai yra nuo 
jų individualybės neatskiriama kokybė. Individo kaip asmens skir- 
tumas nuo klasinio individo, individo gyvenimo sąlygų aisitiktinumas 
atsiranda, tik atsiradus klasei, kuri pati yra buržuazijos pro- 
duktas. Tik dėl individų savitarpio konkurencijos ir kovos atsi- 
randa ir išsivysto [57] šis atsitiktinumas kaip toks. Todėl, viešpa- 
taujant buržuazijai, individai vaizduojasi esą laisvesni, negu anks- 
čiau, nes jų gyvenimo sąlygos yra jiems atsitiktinės, o iš tikrųjų 
jie, aišku, yra mažiau laisvi, nes labiau yra pajungti daiktų valdžiai. 
Skirtumas nuo luomo ypač išryškėja, reiškiantis buržuazijos priešin- 
gumui proletariato atžvilgiu. Kai miestiečių luomas, korporacijos 
ir t. t. stojo prieš kaimo bajoriją, jų egzistavimo sąlygos — kilno- 
jamasis turtas ir amatininkiškas darbas, egzistavę paslėptai dar iki 
jiems atsiskiriant nuo feodalinių ryšių sistemos, — atrodė kaip kaž- 
kas pozityvų, ir tai buvo priešpastatoma feodalinei žemės nuosavy- 
bei, todėl iš pat pradžių savo ruožtu įgavo savotišką feodalinę 
formą. Šiaip ar taip, pabėgę baudžiauninkai į savo ankstesnę bau- 
džiavinę būklę žiūrėjo kaip į atsitiktinę jų asmeniui. Tačiau šiuo 
atveju jie elgėsi taip pat, Kaip ir kiekviena iš savo varžtų besiva- 
duojanti klasė; be to, jie vadavosi ne kaip klasė, o pavieniui. Toliau, 
jie neišėjo už luominės santvarkos ribų, o tesudarė naują luomą; 
ir naujoje padėtyje jie išlaikė savo ankstesnį darbo būdą ir jį vys- 
tė, išlaisvindami jį nuo jo ligtolinių pančių, kurie jau nebeatitiko 
jo pasiekto išsivystymo lygio. 

Priešingai, proletarams jų pačių gyvenimo sąlyga, darbas, o kar- 
tu ir visos dabartinės visuomenės egzistavimo sąlygos tapo kaž- 
kuo atsitiktiniu, ko atskiri proletarai niekaip nekontroliuoja, ir jokia 
visuomeninė organizacija negali jiems duoti galimybės tai kontro- 
liuoti. Prieštaravimas tarp atskiro proletaro asmens ir jam primestos 
jo gyvenimo sąlygos, darbo, pasireiškia jam pačiam būtent todėl, 
kad jis jau nuo jaunystės yra paaukotas ir savo klasėje neturi šansų 
pasiekti tokias sąlygas, kurios jį perkeltų į kitą klasę. — 

[58] NB. Nereikia pamiršti, kad jau reikalas užtikrinti baudžiau- 
ninkų egzistavimą ir stambaus ūkio negalimumas, kuris sukėlė allot- 
ments* paskirstymą tarp baudžiauninkų, labai greitai sumažino bau- 
džiauninkų prievoles feodalams ligi tokio duoklės ir lažo vidurkio, 
kuris įgalino baudžiauninką kaupti kilnojamąjį turtą, tuo lengvino 
jam pabėgti nuo savo savininko ir teikė jam viltį įsikurti kaip mies- 
tiečiui, o taip pat sukėlė baudžiauninkų diferenciaciją; taigi pabėgę 
baudžiauninkai jau buvo pusiau buržua. Čia taip pat aišku, kad 
baudžiaviniai valstiečiai, mokėję kokio nors amato, turėjo daugiau- 
sia šansų įsigyti kilnojamąjį turtą.— 


* — smulkių žemės sklypų. Red. 

Vadinasi, pabėgę baudžiauninkai tenorėjo laisvai vystyti ir išsau- 
goti savo jau turimas egzistavimo sąlygas, todėl jie galiausiai tepa- 
siekė laisvą darbą; tuo tarpu proletarai, norėdami pasireikšti kaip 
asmenys, turi panaikinti ligšiolinę savo pačių egzistavimo sąlygą, 
kuri kartu yra ir visos ligšiolinės visuomenės egzistavimo sąlyga, 
t. y. turi panaikinti darbą. Štai kodėl jie yra tiesiogiai priešingi tai 
formai, kuria visuomenę sudarantys individai lig šiol reiškėsi kaip 
tam tikra visuma, būtent valstybei, ir turi nuversti valstybę, norė- 
dami įtvirtinti savo asmenį. 


Iš viso, kas išdėstyta, seka, kad bendravimo santykis, kurį už- 
megzdavo kokios nors vienos klasės individai ir kurį sąlygodavo 
bendri jų interesai prieš kokią nors kitą klasę, visada buvo tokia 
bendrija, kuriai šie individai priklausė tik kaip vidutiniai individai, 
tik tiek, kiek jie gyveno savo klasės egzistavimo sąlygomis; jie pa- 
laikė šį santykį ne kaip individai, o kaip klasės nariai. Visai prie- 
šingai yra, esant revoliucinių proletarų bendrijai, nes jie ima kont- 
roliuoti tiek [59] savo, tiek ir visų visuomenės narių egzistavimo 
sąlygas: šioje bendrijoje individai dalyvauja kaip individai. Ji yra 
toks individų susivienijimas (aišku, remiantis dabar jau išvystytomis 
gamybinėmis jėgomis), kuris paveda jų kontrolei laisvo individų 
vystymosi ir judėjimo sąlygas. Lig tol šios sąlygos buvo paliktos 
atsitiktinumui ir pavienių individų atžvilgiu reiškėsi kaip kažkas 
savarankiška, — būtent dėl jų kaip individų susiskaidymo ir dėl 
jiems būtino susivienijimo, kurį sąlygojo darbo pasidalijimas ir ku- 
ris, jiems susiskaidžius, tapo svetimu jiems ryšiu. Ligšiolinis susivie- 
nijimas (anaiptol ne laisvas, kaip, pavyzdžiui, jis pavaizduotas „Vi- 
suomeninėje sutartyje”, o būtinas) tebuvo susivienijimas (plg., pa- 
vyzdžiui, Šiaurės Amerikos valstybės ir Pietų Amerikos respublikų 
susikūrimą) dėl tų salygų, kuriomis individai tuomet galėjo panau- 
doti atsitiktinumą savo reikalams. Ši teisė tam tikromis sąlygomis 
nekliudomai naudotis atsitiktinumu lig šiol buvo vadinama asme- 
nine laisve.— Aišku, tokios egzistavimo sąlygos tėra esamosios ga- 
mybinės įėgos ir bendravimo formos. 


Nuo visų ligšiolinių judėjimų komunizmas skiriasi tuo, kad jis 
iš esmės pakeičia visų ligšiolinių gamybos ir bendravimo santykių 
pagrindą ir su visomis natūraliomis prielaidomis pirmą kartą sąmo- 
ningai elgiasi kaip su ligšiolinių žmonių kūriniais, pašalina tų prie- 
laidų gaivališkumą ir pajungia jas susivienijusių individų valdžiai. 
Todėl komunizmo įvedimas iš esmės yra ekonominio pobūdžio” tai 
materialinių šio susivienijimo sąlygų sukūrimas; esamąsias sąlygas 
jis paverčia susivienijimo sąlygomis. Tai, ką kuria komunizmas, kaip 
tik ir yra ta tikroji bazė, kuri daro negalimą nuo individų nepri- 
klausomą esamybę, nes ji vis dėlto yra ne kas kita, kaip ligšiolinio 
pačių individų bendravimo produktas. Taigi su ankstesnės gamybos 
ir bendravimo sukurtomis sąlygomis komunistai praktiškai elgiasi 

kaip su kažkuo neorganiška, anaiptol nesivaizduodami, kad praeities 
kartų planas arba paskirtis buvę pateikti jiems medžiagą, ir nema- 
nydami, kad šios sąlygos buvo kažkas neorganiška ir jas kūrusiems 
individams. 


[7. Prieštaravimas tarp individų ir jų gyvenimo veiklos sąlygų 
kaip prieštaravimas tarp gamybinių jėgų ir bendravimo formos. 
Gamybinių jėgų išsivystymas ir bendravimo iormų pasikeitimas] 


[60] Skirtumas tarp individo kaip asmens ir atsitiktinio individo 
yra ne sąvokos skirtumas, o istorinis faktas. Įvairiais laikais šis 
skirtumas turi nevienodą prasmę; pavyzdžiui, luomas, taip pat plus 
ou moins* ir šeima XVIII amžiuje buvo individui kažkas atsitiktina. 
Tai yra toks skyrimas, kurį ne mes turime daryti kiekvienam laikui, 
o kiekvienas laikas pats daro tarp įvairių randamų elementų, ir ne 
pagal sąvoką, o materialinio gyvenimo kolizijų spaudžiamas. 

Tai, kas vėlesniajam laikui, priešingai negu ankstesniajam, atro- 
do atsitiktina,— taigi ir tarp paveldėtų iš praeities elementų — yra 
bendravimo forma, atitinkanti tam tikrą gamybinių jėgų išsivystymo 
pakopą. Gamybinių jėgų santykis su bendravimo forma yra bendra- 
vimo formos santykis su individų veikimu arba veikla. (Pagrindinė 
šios veiklos forma yra, suprantama, materialinė veikla, nuo kurios 
priklauso visa kita veikla: dvasinė, politinė, religinė ir t. t. Įvairi 
materialinio gyvenimo sandara, aišku, kiekvienu atveju priklauso 
nuo jau išsivysčiusių poreikių, o pats šių poreikių atsiradimas, kaip 
ir jų patenkinimas yra istorinis procesas, kurio neturi avys arba 
šunys (svarbiausias atkaklus Štirnerio argumentas“! adversus ho- 
minem**), nors ir avys, ir šunys, kokie jie yra dabar, be abejo, 
yra — tiesą sakant, malgrė eux*** — istorinio proceso produktai.) Są- 
lygos, kuriomis individai tarpusavyje bendrauja, kol dar nekilo 
prieštaravimas [tarp šių sąlygų ir individų], yra jų individualybei 
priklausančios sąlygos, o ne kažkas jiems išoriška; tai — sąlygos, ku- 
riomis šie konkretūs, konkrečių santykių rėmuose egzistuojantys 
individai ir tegali gaminti savo materialinį gyvenimą ir tai, kas su 
juo yra susiję; vadinasi, jos yra šių individų savaveiksmiškumo 
sąlygos ir yra šio savaveiksmiškumo kuriamos****. Taigi tam tikros 
sąlygos, kuriomis jie gamina, atitinka — kol [61] dar nekilo [minė- 
tas] prieštaravimas — jų tikrąjį sąlygotumą, jų vienpusišką būtį, ku- 
rios vienpusiškumas pasirodo, tik atsiradus prieštaravimui, vadina- 
si, egzistuoja tik vėlesnėms kartoms. Tada šis sąlygotumas pasi- 
reiškia kaip atsitiktiniai varžtai, ir tada jų kaip varžtų įsisąmonini- 
mas priskiriamas ir praėjusiam laikui. 

Šios skirtingos sąlygos, kurios iš pradžių pasireiškia kaip sa- 
vaveiksmiškumo sąlygos, o vėliau kaip jo varžtai, visame istorinio 


* — daugiau ar mažiau. Red. 
** — prieš žmogų. Red. 
*** — be jų valios. Red. | 
**** Markso pastaba paraštėje: „Pačios bendravimo formos gamyba". Red. 

vystymosi procese sudaro sąryšingą bendravimo formų eilę. Pasta- 
rąsias sieja tai, kad ankstesnę, varžtais pavirtusią bendravimo formą 
pakeičia nauja, labiau išvystytas gamybines jėgas, vadinasi, ir pa- 
žangesnį individų savaveiksmiškumo būdą atitinkanti bendravimo 
forma, kuri à son tour“ vėl tampa varžtais ir tada yra pakeičiama 
kita forma. Kadangi šios sąlygos kiekvienoje pakopoje atitinka tuo 
pačiu metu vykstantį gamybinių jėgų vystymąsi, tai jų istorija kar- 
tu yra ir besivystančių bei kiekvienos naujos kartos perimamų ga- 
mybinių jėgų istorija, vadinasi, ir pačių individų jėgų vystymosi 
istorija. 

Kadangi šis vystymasis yra gaivališkas, t. y. nepajungtas bend- 
ram laisvai susivienijusių individų planui, jis kyla iš įvairių vieto- 
vių, genčių, nacijų, darbo šakų ir t. t., kurių kiekviena pradžioje 
vystosi nepriklausomai nuo kitų ir tik pamažu užmezga su jomis 
ryšius. Be to, šis vystymasis yra nepaprastai lėtas; įvairios pakopos 
ir interesai niekada pilnutinai nėra įveikiami, o tėra pajungiami 
nugalinčiam interesui ir dar ištisus šimtmečius velkasi greta jo. 
Iš to išeina, kad net vienoje nacijoje individai, nepaisant netgi jų 
turtinių santykių, vystosi visai skirtingai ir kad ankstesnis intere- 
sas, kai jam būdingą bendravimo formą jau yra išstūmusi vėlesnį 
interesą atitinkanti bendravimo forma, dar ilgai išlaiko tradicinę 
valdžią kaip individų atžvilgiu susavarankėjęs iliuzinis bendrumas 
(valstybė, teisė); ši valdžia gali būti pagaliau palaužta tik revoliu- 
cijos būdu. Iš to taip pat aiškėja, kodėl atskirais klausimais, [62] 
išreiškiamais bendresne forma, sąmonė gali kartais atrodyti pra- 
lenkusi savo meto empirinius santykius; todėl vėlesnės epochos ko- 
vose galima remtis praeities teoretikų autoritetu. 

Atvirkščiai, šalyse, kurios pradeda vystytis, kaip Šiaurės Ame- 
rika, jau išsivysčiusioje istorinėje epochoje, šis vystymasis esti 
labai spartus. Tokios šalys neturi jokių kitų natūralių prielaidų, 
išskyrus individus, kurie ten apsigyvena, verčiami neatitikimo tarp 
jų poreikių ir senosiose šalyse esančių bendravimo formų. Todėl 
jos pradeda vystytis, turėdamos pažangiausius senųjų šalių indivi- 
dus, vadinasi, ir šiuos individus atitinkančią labiausiai išvystytą 
bendravimo formą, pastarajai dar nespėjus įsigalėti senosiose šalyse. 
Taip esti visose kolonijose, jei tik jos nėra vien karo arba prekybos 
stovyklos. To pavyzdžiai yra Kartagina, graikų kolonijos ir Islan- 
dija XI ir XII amžiuje. Panaši padėtis būna ir užkariavimo atveju, 
jei į užkariautą šalį tiesiog perkeliama kitoje dirvoje jau išsivys- 
čiusi bendravimo forma. Šią bendravimo formą jos tėvynėje dar 
tebevaržė iš ankstesnių epochų paveldėti interesai ir santykiai, 
o naujoje vietoje ji gali ir turi būti įtvirtinta pilnutinai ir be kliū- 
čių jau vien dėl to, kad užkariautojams būtų užtikrintas ilgalaikis 
viešpatavimas. (Anglija ir Neapolis, užkariavus normanams“?, kai 
tos šalys gavo labiausiai išbaigtą feodalinės organizacijos formą.) 


* — savo ruožtu. Red. 

[8. Prievartos (užkariavimo) vaidmuo istorijoje] 


Visam šiam istorijos supratimui, atrodo, prieštarauja užkariavi- 
mo faktas. Lig šiol prievarta, karas, grobimas, plėšikavimas ir t. t. 
buvo padaryti varomąja istorijos jėga. Mes galime čia aptarti tik 
pagrindinius momentus ir todėl imame tik ryškiausią pavyzdį — 
kaip barbarų tauta sugriauna senąją civilizaciją ir kaip po to vėl 
susidaro nauja visuomenės struktūra (Roma ir barbarai, feodaliz- 
mas ir Galija, Rytų Romos imperija ir turkai?“). 

[63] Užkariaujančiajai barbarų tautai pats karas dar tebėra, kaip 
jau anksčiau nurodyta, reguliari santykiavimo forma, kuri tuo stro- 
piau naudojama, juo labiau gyventojų gausėjimas, esant tradiciniam 
ir vieninteliam jiems įmanomam primityviam gamybos būdui, su- 
kelia naujų gamybos priemonių poreikį. Italijoje, atvirkščiai, dėl 
žemės nuosavybės koncentravimosi (kuris vyko ne tik dėl supirki- 
mo ir įsiskolinimo, bet ir paveldėjimo būdu, nes dėl tuometinio 
didelio ištvirkimo ir retų santuokų senosios giminės pamažu išmirė 
ir jų turtas atiteko nedaugeliui) ir dėl dirbamos žemės pavertimo 
ganyklomis (kurį sąlygojo ne tik įprastinės ir lig šiol dar tebevei- 
kiančios ekonominės priežastys, bet ir prisiplėštų bei duoklinių grū- 
dų įvežimas ir dėl to susidariusi Italijos grūdų vartotojų stoka) be- 
veik visai išnyko laisvieji gyventojai; net vergai ėmė išmirti, ir juos 
nuolat reikėjo keisti naujais. Vergovė liko visos gamybos pagrin- 
das. Plebėjai, kurių padėtis tarp laisvųjų ir vergų buvo tarpinė, nie- 
kada nepakilo aukščiau liumpenproletariato. Iš viso Roma visada 
tebuvo tik miestas; jos ryšiai su provincijomis buvo beveik vien 
politiniai ir, žinoma, politinių įvykių galėjo būti ir nutraukiami. 


Nėra nieko paprastesnio už pažiūrą, kad istorijoje lig šiol vis- 
kas priklausę tik nuo užėmimo. Barbarai užėmė Romos imperiją, ir 
šio užėmimo faktu aiškinamas perėjimas iš senojo pasaulio į feoda- 
lizmą. Tačiau barbarų užėmimo atveju viskas priklauso nuo to, ar 
paimtoji tauta jau buvo išvysčiusi pramonės gamybines jėgas, kaip 
yra šiuolaikinėse tautose, ar jos gamybinės jėgos daugiausia yra 
paremtos tik jos susivienijimu ir esama bendrija [Gemeinwesen]. 
Toliau, užėmimo pobūdį sąlygoja užėmimo objektas. Bankininko tur- 
to, Kurį sudaro vertybiniai popieriai, iš viso negalima užimti, jeigu 
užėmėjas nepaklus gamybos ir bendravimo sąlygoms, esančioms 
užimtoje šalyje. Tą pat reikia pasakyti ir apie visą šiuolaikinės pra- 
monės šalies pramoninį kapitalą. Pagaliau užėmimui visur labai 
greitai ateina galas, ir kai nieko daugiau nebelieka užimti, tenka 
pradėti gaminti. Iš šio labai greitai iškylančio būtinumo gaminti 
seka išvada, [64] kad bendrijos [Gemeinwesen] forma, priimta įsi- 
kūrusių užkariautojų, turi atitikti jų čia randamų gamybinių jėgų 
išsivystymo lygį, o jei pradžioje tokio atitikimo nėra, tai ta bendri- 
jos forma turi pasikeisti sutinkamai su esamomis gamybinėmis jė- 
gomis. Tuo paaiškinamas ir visur pastebėtas laikotarpiu po tautų 
kilnojimosi faktas, kad būtent vergas tapo ponu ir užkariautojai la- 

bai greitai perėmė užkariautų tautų kalbą, išsilavinimą ir papročius. 
Feodalizmas jokiu būdu nebuvo perkeltas iš Vokietijos išbaigtas; 
` jis kilo iš užkariautojų karybos organizacijos paties užkariavimo. 
metu; ir ši organizacija tik po užkariavimo, veikiant užkariautose 
šalyse jau rastoms gamybinėms jėgoms, išsivystė į tikrąjį feoda- 
lizmą. Kiek šią formą sąlygojo gamybinės jėgos, rodo nesėkmingi 
mėginimai įvesti kitas formas, pagrįstas senovės Romos atgyveno- 
mis (Karolis Didysis ir t. t.). 

Tęsti. 

[9. Prieštaravimo tarp gamybinių jėgų ir bendravimo formos 

išsivystymas stambiosios pramonės ir laisvos konkurencijos 

sąlygomis. Priešingumas tarp darbo ir kapitalo] 


Stambiosios pramonės ir konkurencijos sąlygomis visos individų 
egzistavimo sąlygos, visi sąlygotumai, vienpusiškumai yra susilieję 
į dvi paprasčiausias formas: privatinę nuosavybę ir darbą. Kiek- 
vieną bendravimo formą ir patį bendravimą pinigai daro atsitikti- 
niu individams. Tad jau pinigai sąlygoja tai, kad lig šiol bet koks 
bendravimas tebuvo individų bendravimas tam tikromis sąlygomis, 
o ne individų kaip individų bendravimas. Šias sąlygas galima su- 
vesti į dvi: sukauptą darbą, arba privatinę nuosavybę, ir tikrąjį 
darbą. Jeigu vienas iš jų išnyksta, nutrūksta ir bendravimas. Šiuolai- 
kiniai ekonomistai — pavyzdžiui, Sismondis, Šerbiuljė ir kt.— patys. 
priešpastato association des individus — association des capitaux*. 
Antra vertus, patys individai yra visiškai pajungti darbo pasidaliji- 
mui ir todėl pilnutinai priklauso vienas nuo kito. Privatinė nuosa- 
vybė, kiek ji darbo rėmuose yra priešinga darbui, išsivysto dėl būti- 
numo kaupti. Pradžioje ji vis dar tebeturi daugiau bendrumo [Ge- 
meinwesen] formą, bet, vystydamasi toliau, vis labiau priartėja prie 
dabartinės privatinės nuosavybės formos. Darbo pasidalijimas jau iš 
pat pradžių apima taip pat darbo sąlygų — darbo įrankių ir medžia- 
gų — pasidalijimą, todėl ir sukaupto kapitalo susiskaidymą tarp at- 
skirų savininkų, vadinasi, ir skilimą tarp kapitalo ir darbo, taip pat 
įvairias pačios nuosavybės formas. Kuo labiau vystosi darbo pasida- 
lijimas [65] ir kuo labiau didėja kaupimas, tuo griežtesnis darosi 
ir šis skilimas. Pats darbas tegali egzistuoti tik esant šiam skilimui. 


(Asmeninė atskirų nacijų individų energija — vokiečiai ir ame- 
rikiečiai — energija jau dėl rasių susikryžiavimo,— todėl vokiečiai 
yra panašūs į kretinus; Prancūzijoje, Anglijoje ir t. t. svetimšaliai 
apsigyveno jau esant išvystytoms sąlygoms, Amerikoje — visai nau- 
jose žemėse, Vokietijoje pirmieji gyventojai pasiliko savo vietose.) 


Taigi čia aiškėja du faktai**. Pirma, gamybinės jėgos pasireiškia 
kaip visiškai nepriklausomos ir atplėštos nuo individų, kaip atski- 
* — individų asociaciją — kapitalų asociacijai. Red. 
** Engelso pastaba paraštėje: ,Sismondis“. Red. 

Tas pasaulis greta individų; šito priežastis yra ta, kad individai, ku- 
rių jėgos jos yra, yra susiskaidę ir vienas kitam priešingi, o šios 
jėgos savo ruožtu tampa tikromis jėgomis, tik šiems individams 
bendraujant ir palaikant savitarpio ryšius. Taigi vienoje pusėje yra 
visuma gamybinių jėgų, kurios tarsi įgavo daiktinį pavidalą ir pa- 
tiems individams jau yra nebe individų jėgos, o privatinės nuosa- 
vybės jėgos, ir todėl individų jėgos jos yra tik tiek, kiek jie yra 
privatūs savininkai. Jokiu ankstesniu laikotarpiu gamybinės jėgos 
neturėjo šios individų kaip individų bendravimui abejingos formos, 
nes pats jų bendravimas dar buvo ribotas. Kitoje pusėje yra šioms 
gamybinėms jėgoms priešinga dauguma individų, nuo kurių šios 
jėgos yra atplėštos, ir dėl to šie individai, visiškai netekę tikrojo 
gyvenimo turinio, yra tapę abstrakčiais individais, bet tik todėl jie 
ir tegali užmegzti ryšius vienas su kitu kaip individai. 

Vienintelis ryšys, dar tebesąs tarp jų ir gamybinių jėgų bei 
jų pačių egzistavimo, — darbas, — jiems neteko bet kokios savaveiks- 
miškumo regimybės ir išlaiko jų [66] gyvenimą, tik jį žalodamas. 
Ankstesniais laikotarpiais savaveiksmiškumas ir materialinio gyve- 
nimo gamyba tebuvo atskirti tuo, kad jie teko skirtingiems asme- 
nims, ir materialinio gyvenimo gamyba dėl pačių individų ribotumo 
dar tebuvo laikoma priklausoma savaveiksmiškumo rūšimi, o dabar 
jie taip vienas nuo kito atsiskyrė, kad apskritai materialinis gyve- 
nimas pasireiškia kaip tikslas, o šio materialinio gyvenimo gamyba, 
darbas (kuris dabar yra vienintelė galima, tačiau, kaip matome, ne- 
gatyvi savaveiksmiškumo forma), — kaip priemonė. 


[10. Privatinės nuosavybės panaikinimo būtinumas, 
sąlygos ir rezultatai] 


Taigi dabar nueita taip toli, jog individai turi pasisavinti esamą 
gamybinių jėgų visumą, reikalingą ne tik savaveiksmiškumui pa- 
siekti, bet ir apskritai savo egzistavimui užtikrinti. 

Ši pasisavinimą pirmiausia sąlygoja tas objektas, kurį reikia 
pasisavinti — gamybinės jėgos, išsivysčiusios į tam tikrą visumą ir 
egzistuojančios tik universalaus bendravimo ribose. Vadinasi, šis 
pasisavinimas jau dėl to turi būti universalaus pobūdžio, atitinkan- 
čio gamybines jėgas ir bendravimą. Pats šių jėgų pasisavinimas 
yra ne kas kita, kaip materialius gamybos įrankius atitinkančių in- 
dividualių sugebėjimų išugdymas. Jau dėl to gamybos įrankių vi- 
sumos pasisavinimas reiškia pačių individų sugebėjimų visumos 
išugdymą. 

Toliau, šį pasisavinimą sąlygoja pasisavinantys individai. Tik 
dabartiniai jokio savaveiksmiškumo neturintys proletarai yra pa- 
jėgūs pasiekti savo pilnutinį, jau neapribotą savaveiksmiškumą, ku- 
ris reiškia gamybinių jėgų visumos pasisavinimą ir iš to kylantį 
sugebėjimų visumos išugdymą. Visi ankstesni revoliuciniai pasisa- 
vinimai buvo riboti: individai, kurių savaveiksmiškumas buvo su- 
varžytas riboto gamybos įrankio ir riboto bendravimo, pasisavindavo 

šį ribotą gamybos [67] įrankį ir dėl to patekdavo tik į naują ribo- 
tumą. Jų gamybos įrankis tapdavo jų nuosavybe, bet jie patys lik- 
davo pajungti darbo pasidalijimui ir savo gamybos įrankiui. Visi 
liešioliniai pasisavinimai individų mases palikdavo pajungtas kokiam 
nors vieninteliam gamybos įrankiui; proletarinis pasisavinimas ga- 
mybos įrankių masę turi pajungti kiekvienam individui, o nuosa- 
vybę — visiems individams. Šiuolaikinis universalus bendravimas 
negali būti pajungtas individams jokiu kitu būdu, kaip tik pajun- 
giant ji visiems jiems kartu. 

Toliau, pasisavinimą sąlygoja tas būdas, kokiu jis turi būti įvyk- 
dytas. Jis tegali būti įvykdytas tik tokiu susivienijimu, kuris dėl 
paties proletariato savybių savo ruožtu tegali būti tik universalus, 
ir tokia revoliucija, kuri, iš vienos pusės, nuverčia ankstesnio ga- 
mybos ir bendravimo būdo, taip pat ankstesnės visuomenės struk- 
tūros valdžią ir, iš antros pusės, išvysto universalų proletariato 
pobūdį ir šiam pasisavinimui įvykdyti jam reikalingą energiją; be 
to, proletariatas nusikrato viskuo, kas jam dar buvo likę iš jo 
ankstesnės visuomeninės padėties. 

Tik šioje pakopoje savaveiksmiškumas sutampa su materialiniu 
gyvenimu, ir tai atitinka individų išsivystymą į vientisus individus 
ir bet kurio gaivališkumo įveikimą. Be to, čia atitinka vienas kitą 
darbo virtimas savaveiksmiškumu ir ligšiolinio sąlygoto bendravimo 
virtimas tokiu bendravimu, kuriuo individai pasireiškia kaip indivi- 
dai. Susivienijusiems individams pasisavinus gamybinių jėgų visu- 
mą, privatinė nuosavybė išnyksta. Ligšiolinėje istorijoje kokia nors 
ypatinga sąlyga visuomet pasireikšdavo kaip atsitiktinė, o dabar at- 
sitiktiniu tampa pats individų aisiribojimas, kiekvieno jų ypatingas 
privatus užsiėmimas. 

Individus, jau nebepajungtus [68] darbo pasidalijimui, filosofai 
vaizdavosi idealu, kurį jie pavadino „Žmogumi“, ir visą mūsų nu- 
pasakotą vystymosi procesą jie suprato kaip „Žmogaus“ vystymosi 
procesą; tad vieton ligšiolinių kiekvienoje istorinėje pakopoje egzis- 
tavusių individų jie pastatė „Žmogų“ ir vaizdavo jį kaip varomąją 
istorijos jėgą. Taigi visas istorinis procesas buvo suvokiamas kaip 
„Žmogaus“ paties susvetimėjimo procesas*; iš esmės tai paaiškina- 
ma tuo, kad vieton ankstesnės pakopos individų jie visur statė vi- 
dutinį vėlesnės pakopos individą ir ankstesniems individams prisky- 
rė vėlesnę sąmonę. Dėl tokio apvertimo, išankstinio abstrahavimosi 
nuo tikrųjų sąlygų ir pasidarė galima visą istoriją paversti sąmonės 
vystymosi procesu. 

* * 
$ 


Civilinė visuomenė apima visą materialini individų bendravimą 
tam tikroje gamybinių jėgų vystymosi pakopoje. Ji apima visą tos 
pakopos prekybinį ir pramoninį gyvenimą ir todėl išeina už vals- 
tybės ir nacijos ribų, nors, iš antros pusės, ji vis dėlto turi išoriškai 
pasireikšti kaip tautybė ir konstituotis viduje kaip valstybė. Posakis 


* Markso pastaba paraštėje: „Susvetimėjimas“. Red. 

„Civilinė visuomenė"* atsirado XVIII amžiuje, kai nuosavybės san- 
tykiai jau buvo išsivadavę iš antikinės ir viduramžių bendrijos [Ge- 
meinwesen]. Civilinė visuomenė kaip tokia išsivysto tik kartu su 
buržuazija; tačiau tuo pačiu vardu visada buvo vadinama betarpiš- 
kai iš gamybos ir bendravimo besivystanti visuomeninė organiza- 
cija, kuri visais laikais sudaro valstybės ir bet kurio kito idea- 
listinio“* antstato bazę. 


[11.] Valstybės ir teisės santykis su nuosavybe 


Pirmoji nuosavybės forma tiek antikiniame pasaulyje, tiek ir vi- 
duramžiais buvo gentinė nuosavybė, kurią romėnams daugiausia 
sąlygojo karas, o [69] germanams — gyvulininkystė. Antikinėse tau- 
tose — kadangi viename mieste gyveno kartu kelios gentys — gen- 
tinė nuosavybė turėjo valstybinės nuosavybės formą, o atskiro in- 
divido teisė į ją tereiškė paprastą valdymą [possessio], kuris betgi, 
kaip ir apskritai gentinė nuosavybė, buvo taikomas tik žemės nuo- 
savybei. Tikroji privatinė nuosavybė atsiranda tiek senovės, tiek 
ir šiuolaikinėse tautose tik kartu su kilnojamąja nuosavybe. (Ver- 
govė ir bendrija [Gemeinwesen]) (dominium ex jure guiritium***).— 
Tautose, kilusiose iš viduramžių, gentinė nuosavybė pereina įvairias 
pakopas — feodalinės žemės nuosavybės, korporacinės kilnojamosios 
nuosavybės, manufaktūrinio kapitalo, kol pagaliau išsivysto į šiuo- 
laikinį, stambiosios pramonės ir visuotinės konkurencijos sąlygotą 
kapitalą, į gryną privatinę nuosavybę, kuri nebeturi jokios bend- 
rumo [Gemeinwesen] regimybės ir yra pašalinusi bet kokį valstybės 
poveikį nuosavybės vystymuisi. Šią šiuolaikinę privatinę nuosavybę 
atitinka šiuolaikinė valstybė, kurią, pasinaudodami mokesčiais, pri- 
vatūs savininkai palaipsniui nusiperka ir kuri dėl valstybinių skolų 
patenka visiškon jų valdžion; pats šios valstybės egzistavimas dėl 
valstybės vertybinių popierių kurso kilimo ir kritimo biržoje visiš- 
kai priklauso nuo komercinio kredito, kurį jai teikia privatūs sa- 
vininkai, buržua. Kadangi buržuazija jau nebėra luomas, o yra klasė, 
ji priversta organizuotis ne vietos, o nacionaliniu mastu ir suteikti 
savo paprastiems interesams visuotinę formą. Privatinei nuosavybei 
išsivadavus iš bendrijos [Gemeinwesen], valstybė ėmė savarankiškai 
gyvuoti šalia ir anapus civilinės visuomenės; tačiau iš tikrųjų vals- 
tybė yra nė kas kita, kaip organizacijos forma, būtina buržuazijai 
savitarpiškai užtikrinti savo nuosavybę ir savo interesus tiek šalies 
išorėje, tiek ir jos viduje. Mūsų laikais valstybė tėra savarankiška 
lik tokiose šalyse, kur luomai dar nėra pilnutinai išsivystę į klases, 
kur luomai, jau panaikinti pažangesnėse šalyse, dar tebevaidina 
lam tikrą vaidmenį, sudarydami savotišką mišinį, — kur dėl to jokia 
gyventojų dalis negali pajungti savo valdžiai kitų jų dalių. Kaip 
lik tokia padėtis yra Vokietijoje. Labiausiai išbaigtas šiuolaikinės 


* Terminas „bürgerliche Gesellschaft“ reiškia „civilinę visuomenę“, taip pat 
„buržuazinę visuomenę“. Red. 
"W“* — t, y. idealaus, ideologinio. Red. 
W — valdymas, remiantis Romos piliečių teise. Red. 

valstybės pavyzdys yra Šiaurės [70] Amerika. Naujieji prancūzų, 
anglų ir amerikiečių rašytojai visi kaip vienas teigia, kad valstybė 
egzistuojanti tik privatinės nuosavybės labui, taigi ši mintis jau yra 
įsiskverbusi ir į paprastą sąmonę. 

Kadangi valstybė yra ta forma, kuria viešpataujančiosios klasės 
individai įgyvendina savo bendrus interesus ir kuria susitelkia visa 
tam tikros epochos civilinė visuomenė, tai iš to išeina, kad visi 
bendrieji institutai yra valstybės įtarpinami, įgauna politinę formą. 
Iš to ir kyla iliuzija, kad įstatymas remiąsis valia, ir dargi nuo 
savo realaus pagrindo atitrūkusia, laisva valia. Visai taip pat ir 
teisė savo ruožtu suvedama į įstatymą. 

Privatinė teisė išsivysto kartu su privatine nuosavybe natūra- 
liosios bendrijos [Gemeinwesen] irimo procese. Romoje privatinės 
nuosavybės ir privatinės teisės vystymasis neturėjo tolesnių pasek- 
mių- pramonei ir prekybai, nes visas jos gamybos būdas liko nepa- 
sikeitęs*. Šių laikų tautoms, kurių pramonė ir prekyba suardė feo- 
dalinę bendriją [Gemeinwesen], atsiradus privatinei nuosavybei ir 
privatinei teisei, prasidėjo nauja fazė, kuri buvo pajėgi toliau vys- 
tytis. O pirmasis miestas, išvystęs viduramžiais plačią jūrų prekybą, 
Amalfis, sukūrė ir jūrų teisę“*. Kai tik pramonė ir prekyba — pirma 
Italijoje, o vėliau ir kitose šalyse — toliau išvystė privatinę nuosa- 
vybę, tuojau buvo vėl priimta ir iškelta kaip autoritetas išbaigioji 
romėnų privatinė teisė. Kai vėliau buržuazija taip sustiprėjo, jog 
valdovai ėmė ginti jos interesus, norėdami, buržuazijos padedami, 
sutriuškinti feodalinę bajoriją, visose šalyse — Prancūzijoje XVI am- 
žiuje — prasidėjo tikras teisės vystymasis, kuris [71] visur, išskyrus 
Angliją, vyko romėnų kodekso pagrindu. Tačiau ir Anglijoje, toliau 
vystant privatinę teisę (ypač kilnojamosios nuosavybės), teko rem- 
tis romėnų teisės principais. (Nereikia pamiršti, kad teisė taip pat 
neturi savo istorijos, kaip ir religija.) 

Privatinėje teisėje esamieji nuosavybės santykiai yra išreiškiami 
kaip visuotinės valios rezultatas. Jau pati jus utendi et abutendi**, 
iš vienos pusės, rodo, kad privatinė nuosavybė yra pasidariusi visai 
nepriklausoma nuo bendrijos [Gemeinwesen], ir, iš antros pusės, 
patvirtina tą iliuziją, kad pati privatinė nuosavybė esanti pagrįsta 
vien privačia valia, galėjimu savavališkai disponuoti daiktu. Praktiš- 
kai sąvoka abuti*** turi privačiam savininkui labai apibrėžtas eko- 
nomines ribas, jeigu jis nenori, kad jo nuosavybė, taigi ir jo jus 
abutendi“*** pereitų į kito rankas; nes apskritai daiktas, vertinamas 
tik savininko valios atžvilgiu, visai nėra daiktas; jis tampa daiktu, 
tikra nuosavybe, tik bendravimo procese ir nepriklausomai nuo tei- 
sės (santykis, tai, ką filosofai vadina idėja*“***). Dėl šios juridinės 


* Engelso pastaba paraštėje: „(Lupikavimas!)“. Red. 
— naudojimo ir disponavimo teisė, t. y. teisė naudotis ir disponuoti daik- 
tu savo nuožiūra, vadinasi, ir piktnaudžiauti. Red. 


okk 


kk 


— disponuoti, net piktnaudžiaujant. Red. 
** — teisė disponuoti, net piktnaudžiaujant. Red. 
***** Markso pastaba paraštėje: „Santykis filosofams yra lygus idėjai, Jie teži- 
no „Žmogaus“ santykį su pačiu savimi, todėl visi tikrieji santykiai jiems tampa 
idėjomis". Red. 

iliuzijos, suvedančios teisę į gryną valią, — toliau besivystant nuo- 
savybės santykiams — neišvengiamai susidaro tokia padėtis, kad kas 
nors gali turėti teisinį titulą į kokį nors daiktą, iš tikrųjų daikto 
neturėdamas. Jei, pavyzdžiui, dėl konkurencijos koks nors žemės 
sklypas nustoja davęs rentą, tai jo savininkas vis vien tebeturi savo 
teisinį titulą į jį kartu su jus utendi et abutendi. Tačiau su tuo 
titulu jis neturi ką veikti: kaip žemės savininkas jis neturi nieko, 
jeigu jis be to dar neturi pakankamo kapitalo savo žemei dirbti. 
Šia teisininkų iliuzija paaiškinama tai, jog jiems ir kiekvienam 
kodeksui yra apskritai paprastas atsitiktinumas, kad individai už- 
mezga savitarpio santykius, pavyzdžiui, sudaro sutartis, ir kad jie 
šiuos santykius laiko tokiais, kuriuos norint galima užmegzti arba 
neužmegzti [72] ir kurių turinys visiškai priklauso nuo individualios 
kontrahentų nuožiūros. 

Kaskart, kai pramonės ir prekybos vystymasis sukurdavo nau- 
jas bendravimo formas, pavyzdžiui, draudimo ir t. t. kompanijas, 
teisė turėjo sankcionuoti jas kaip naujus nuosavybės įgijimo būdus*. 


[12. Visuomeninės sąmonės formos] 


Darbo pasidalijimo įtaka mokslui. 

Represijos vaidmuo valstybėje, teisėje, moralėje ir t. t. 

Įstatymu buržua turi duoti sau visuotinę išraišką būtent todėl, 
kad jie viešpatauja kaip klasė. 

Gamtotyra ir istorija. 

Nėra „ro teisės, mokslo ir t. t, meno, religijos ir t. t. 
torijos** 


Kodėl ideologai viską apverčia aukštyn kojomis. 

Religininkai, teisininkai, politikai. 

Teisininkai, politikai (apskritai valstybės veikėjai), moralistai, re- 
ligininkai. 

Dėl šio ideologinio poskyrio vienoje klasėje: 1) Verslo susavaran- 
kėjimas dėl darbo pasidalijimo; kiekvienas jų laiko savo amatą 
tikru. Apie savo amato ryšį su tikrove jie susidaro iliuzijas juo 
labiau neišvengiamai, kad tai sąlygoja jau pati šio amato prigimtis. 
Jurisprudencijoje, politikoje ir t. t — sąmonėje — santykiai tampa 
sąvokomis; kadangi jie nepakyla aukščiau šių santykių, tai ir šių 
santykių sąvokos virsta jų galvoje sustingusiomis sąvokomis; pa- 


* Toliau rankraščio pabaigoje pateikiami Markso ranka parašyti metmenys, 
skirti tolesniam nagrinėjimui. Red. 

** Markso pastaba paraštėje: „Bendriją“ [„Gemeinwesen“], kokia ji yra anti- 
kinėje valstybėje, feodalinėje santvarkoje, absoliutinėje monarchijoje — šiuos sai- 
tus ypač atitinka religiniai vaizdiniai". Red. 

vyzdžiui, teisėjas taiko kodeksą, todėl įstatymų leidybą jis laiko 
tikruoju aktyviu varikliu. Pagarba savo prekei, — nes jų verslas turi 
ryšį su visuotinybe. | 

Teisės idėja. Valstybės idėja. Paprastoje sąmonėje daiktas ap- 
verstas aukštyn kojomis. 


Religija iš pat pradžių yra transcendentiškumo sąmonė, kuri kyla 
iš žikro privalėjimo. 
Tai išreikšti populiariau. 


Tradicija — teisėje, religijoje ir t. t. 


* * 


[73]* Individams išeities taškas visada buvo, visada yra jie patys. 
Jų santykiai yra jų tikrojo gyvenimo proceso santykiai. Kaip atsi- 
tinka, kad jų santykiai susavarankėja prieš juos? Kad jų pačių gy- 
venimo jėgos tampa juos sau pajungiančiomis jėgomis? 

Trumpai tariant: darbo pasidalijimas, kurio pakopos priklauso 
nuo kiekvienu metu pasiekto gamybinės jėgos išvystymo. 


Žemės nuosavybė. Bendruomeninė nuosavybė. Feodalinė. Da- 
bartinė. 

Luominė nuosavybė. Manuiaktūrinė nuosavybė. Pramoninis ka- 
pitalas. 


* Šis paskutinis puslapis rankraštyje neturi numerio. Jame pateikiamos pasta- 
bos priklauso materialistinio istorijos supratimo dėstymo pradžiai. Čia išreikštos 
mintys paskui išplečiamos skyriaus A dalies 3-ame paragrafe. Red, 


LEIPCIGO SUSIRINKIMAS 


Trečiajame 1845 metų Vigando trimėnesinio žurnalo tome iš tik- 
rųjų vyksta hunų mūšis, kurį pranašiškai atvaizdavo Kaulbachas“, 
Užmuštųjų įtūžis nenurimsta ir po mirties, jų vėlės šmėkščioja ore 
ir staugia, girdėti kautynių triukšmas, karingi šauksmai, kardų bei 
skydų žvangėjimas, geležinių vežimų bildesys. Tačiau čia kovojama 
ne dėl žemiškų dalykų. Šventasis karas kariaujamas ne dėl apsau- 
ginių muitų, konstitucijos, bulvių ligos, bankų reikalų ir geležinkelių, 
o dėl švenčiausių dvasios interesų, dėl „Substancijos“, „Savimonės“, 
„Kritikos“, „Vienintelio“ ir „Tikrojo žmogaus“. Mes esame bažny- 
čios tėvų susirinkime. Kadangi jie yra paskutiniai tokie egzemplio- 
riai ir čia, reikia tikėtis, paskutinį kartą bus ginami aukščiausiojo, 
kitais žodžiais — absoliuto, reikalai, tai verta surašyti svarstymo 
procės-verbal*. 

Štai pirmiausia šventasis Brunas, kurį lengva pažinti iš jo lazdos 
(„tapki jutimiškumu, tapki lazda”, Vigandas, p. 130). Jo galvą gau- 
bia „grynosios kritikos“ aureolė, ir jis, kupinas paniekos pasauliui, 
įsisupa i savąją „savimonę“. Jis „sutriuškino religiją visa jos apimti- 
mi ir valstybę jos pasireiškimuose“ (p. 138), prievartaudamas „sub- 
stancijos“ sąvoką aukščiausiosios savimonės vardan. Bažnyčios griu- 
vėsiai ir valstybės „nuolaužos“ guli prie jo kojų, o jo žvilgsnis 
„triuškina“ į šipulius „masę“. Jis yra it dievas, jis neturi nei tėvo, 
nei motinos, jis yra „savo paties kūrinys, savo paties gaminys“ 
(p. 136). Žodžiu, jis yra dvasios „„Napoleonas“— „Napoleonas“ dva- 
sioje. Jo dvasines pratybas sudaro tai, kad jis nuolat „įsiklauso į sa- 
ve, ir šis įsiklausymas į save jam yra akstinas apibrėžti savę“ 
(p. 136); dėl tokio varginančio savęs protokolavimo jis aiškiai lys- 
ta. Jis „įsiklauso“ ne tik į save patį, bet retkarčiais, kaip pamatysi- 
me, ir į „Wesiphūlisches Dampfboot“Š. 

Priešais jį stovi šventasis Maksas, kurio nuopelnus dievo kara- 
lystei sudaro tai, kad jis, kaip tvirtina pats, konstatavo ir įrodė — 
maždaug šešiuose šimtuose spausdintų puslapių — savo tapatumą 
sau, t. y. kad jis esąs ne šis ir ne anas, ne „Jonas arba Petras“, bet 
kaip tik šventasis Maksas ir niekas kitas. Apie jo aureolę ir kitus 


* — protokolą. Red. 

skiriamuosius ženklus tegalima pasakyti, kad jie yra „jo objektas 
ir todėl jo nuosavybė“, kad jie yra „vieninteliai“ ir „neprilygstami“, 
kad „jie nenusakomi“ (p. 148). Jis tuo pačiu metu yra ir „frazė“, 
ir „frazės savininkas“, tuo pačiu metu ir Sanča Pansa, ir Don Ki- 
chotas. Jo asketiniai pratimai — tai liūdnos mintys apie minčių ne- 
buvimą, daugelyje puslapių išdėstytos abejonės dėl neabejotinų da- 
lykų, nuodėmingo pašventinimas. Beje, mums nėra reikalo plačiai 
jį liaupsinti, nes apie visas jam priskiriamas savybes, — nors jų bū- 
tų daugiau, nei mahometonų dievo vardų,— jis įpratęs sakyti: Aš 
esu Viskas ir dar kai kas daugiau. Aš esu šio Nieko Viskas ir šio 
Visko Niekas. Jis teigiamai skiriasi nuo savo niūraus varžovo tuo, 
kad pasižymi tam tikru iškilmingų „nerūpestingumu“ ir retkarčiais 
pertraukia savo rimtus apmąstymus „kritiniu džiūgavimu“. 

Šie du šventosios inkvizicijos didmeistriai šaukia į teismą ere- 
tiką Fojerbachą, pateikdami jam sunkų kaltinimą gnosticizmu. Ere- 
tikas Fojerbachas, — „griausmingai prabyla“ šventasis Brunas, — lai- 
ko savo rankose hyle“, substanciją, ir atsisako ją atiduoti, kad joje 
neaisispindėtų mano begalinė savimonė. Savimonė turi klaidžioti 
it vaiduoklis tol, kol ji vėl suims į save visus daiktus, išplaukiančius 
iš jos ir įsiliejančius į ją. Ir štai ji jau prarijo visą pasaulį, išskyrus 
tik šią hyle, šią substanciją, kurią gnostikas Fojerbachas laiko 
tvirtai užrakinęs ir nenori atiduoti. 

Šventasis Maksas kaltina gnostiką tuo, kad šis abejoja jo, šven- 
tojo Makso, lūpomis paskelbta dogma, pagal kurią „kiekviena žąsis, 
kiekvienas šuo, kiekvienas arklys“ yra „tobulas ir netgi, jei kas 
labiau mėgsta aukščiausiąji laipsnį, tobuliausias žmogus“ (Vigandas, 
p. 1879: „Tam ir tam netrūksta netgi mažiausios dalelės to, kas 
žmogų padaro žmogumi. Tiesa, tas pat pasakytina ir apie kiekvieną 
žąsį, kiekvieną šunį, kiekvieną arklį“). 

Be šių svarbių kaltinimų svarstymo, dar buvo išspręsta byla, ku- 
ria abu šventieji yra iškėlę Mozei Hesui, ir byla, kurią šventasis 
Brunas yra iškėlęs „Šventosios šeimos“ autoriams. Bet kadangi šie 
kaltinamieji tuo metu buvo užsiėmę „šio pasaulio reikalais“ ir todėl 
neatvyko į santa casa“, tai jie už akių buvo nubausti amžinam 
ištrėmimui iš dvasios karalystės visam jų žemiškajam gyvenimui. 

Pagaliau abu didmeistriai vėl pradeda kažkokias keistas intrigas 
tarpusavyje ir vienas prieš kitą“*. 


* — pirminę, dar beformę materiją. Red. 

** Toliau rankraštyje išbraukta: „Scenos gilumoje pasirodo Dottore Graziano“?, 
kitaip — Arnoldas Rugė, kaip „nepaprastai gudri ir politiška galva“ (Vigandas, 
p. 192)“, Red. 


Il 
SVENTASIS BRUNAS 


1. „ŽYGIS“ PRIEŠ FOJERBACHĄ 


Prieš pradėdami nagrinėti iškilmingą Bauerio savimonės aiškini- 
mąsi su pačia savimi ir su pasauliu, mes turime išduoti vieną 
paslaptį. Šventasis Brunas metė karo iššūkį ir sukėlė karą, tik norė- 
damas „apdrausti“ patį save ir savo užsistovėjusią, surūgusią Kri- 
liką nuo nedėkingo publikos užmaršumo, tik turėdamas tikslą paro- 
dyti, kad ir pasikeitusiomis 1845 metų sąlygomis Kritika neišvengia- 
mai liko lygi pačiai sau ir nekintama. Jis parašė antrąjį „Teisaus 
reikalo ir mano paties reikalo““? tomą; jis gina savo paties teritoriją, 
jis kovoja pro aris et focis“. Tačiau, kaip tikras teologas, jis apsi- 
meta siekiąs šio savitikslio, norėdamas „apibūdinti“ Fojerbachą. 
Vargšas Brunas visai buvo užmirštas, ir tai geriausiai įrodė Fojer- 
bacho ir Štirnerio tarpusavio polemika, kuri jo visai nepaisė. Kaip 
lik. todėl jis įsikibo į šią polemiką, kad galėtų parodyti savo prie- 
šingumą abiem antagonistams ir pasiskelbti aukščiausiąja jų vieny- 
be — šventąja dvasia. 

Savo „žygį“ šventasis Brunas pradeda artilerijos ugnimi prieš 
Vojerbachą, c'est-4-dire** pakartotinai išspausdindamas vieną patai- 
sylą ir išplėstą straipsnį, jau figūravusį žurnale „Norddeutsche 
Blätter”. Fojerbachas įšventinamas | „substancijos“ riteriu, kad būtų 
reljefiškiau išryškinta Bauerio „savimonė“. Vaizduodamas šią Fojer- 
bacho transsubstanciją, kuri, esą, įrodoma visais pastarojo veikalais, 
mūsų šventasis vyras tučtuojau peršoka nuo Fojerbacho veikalų 
apie Leibnicą ir Beili prie „Krikščionybės esmės“, praleisdamas 
straipsnį prieš „pozityviuosius filosofus“ žurnale „Hallische Jahr- 
bilcher"*!. Šis „neapsižiūrėjimas“ čia yra „visiškai vietoj". Mat, šia- 
me straipsnyje Fojerbachas, priešingai pozityviesiems „substancijos“ 
ulslovams, atskleidė visą „savimonės“ išmintį tuo metu, kai šven- 
lasis Brunas dar skendėjo spekuliatyviniuose apmąstymuose apie 
nekaltą prasidėjimą. 

Vargu ar bereikia minėti, kad šventasis Brunas vis dar tebe- 
#märkauja ant savojo senahegelininkių kovos žirgo. Pasiklausykime 
jau pirmųjų frazių apie jo naujuosius atradimus dievo karalystėje: 


l —- pažodžiui; už altorius ir židinius; perkeltine prasme: už savo namus 
t pastogę, už savo paties reikalą. Red. 
i tai yra. Red. 

„Hegelis sujungė į vieną visumą Spinozos substanciją ir Fichtės Aš; abiejų vie- 
nybė, šių priešingų sferų sujungimas ir t. t. sudaro savotišką Hegelio filosofijos 
įdomumą, bet kartu ir jos silpnumą. Šis prieštaravimas, kuriame klaidžiojo Hegelio 
sistema, turėjo būti išspręstas ir panaikintas. Bet tai įvykdyti jis tegalėjo, tik 
padarydamas, kad visiems laikams nebūtų galima iškelti klausimo: koks yra sa- 
vimonės santykis su absoliutinė dvasia... Tai galėjo būti padaryta dviem kryp- 
timis. Arba savimonė vėl turėjo sudegti substancijos ugnyje, t. y. turėjo susifor- 
muoti ir išlikti grynas substancialumas, arba turėjo būti parodyta, kad asmenybė 
yra savo atributų ir savo esmės kūrėja, kad asmenybės sąvokai apskrilai yra 
būdinga teigti save“ („sąvoką“ ar „asmenybę“?) „esant apribotą ir vėl panaikinti 
šį apribojimą, kurį asmenybė teigia dėl savo visuotinės esmės, nes pati ši esmė 
tėra vidinio asmenybės savęs skyrimo, jos veiklos rezultatas“ (Vigandas, p. 87, 88). 


„Šventojoje šeimoje“ (p. 220)* Hegelio filosofija buvo apibūdinta 
kaip Spinozos ir Fichtės vienybė ir kartu buvo parodytas čia esantis 
prieštaravimas. Būdinga šventojo Bruno savybė yra ta, kad jis, 
skirtingai nuo „Šventosios šeimos“ autorių, savimonės santykio su 
substancija klausimą laiko ne „ginčo klausimu Hegelio spekuliacijos 
ribose“, o pasaulinės istorinės reikšmės ir net absoliučiu klausimu. 
Tai yra vienintelė forma, kuria jis gali išreikšti dabarties kolizijas. 
Jis tikrai tiki, kad savimonės pergalė prieš substanciją turi didžiau- 
sią įtaką ne tik pusiausvyrai Europoje, bet ir visam būsimam Ore- 
gono klausimo“? sprendimui. Kiek nuo to priklauso grūdų įstatymų 
panaikinimas Anglijoje, kol kas dar mažai težinoma. 

Tas abstraktus ir nerealus Hegelio posakis, kuriame iškreiptai 
atsispindėjo reali kolizija, įgyja šiai „kritinei" galvai realios koli- 
zijos reikšmę. Brunas priima spekuliatyvinį prieštaravimą ir vieną 
jo dalį priešpastato kitai. Filosofinė frazė apie tikrąjį klausimą yra 
jam pats tikrasis klausimas. Taigi vienoje pusėje vietoj tikrų žmo- 
nių ir jų tikrojo supratimo apie savo visuomeninius santykius, kurie 
jų atžvilgiu iš pažiūros yra kaip savarankiški, jis teturi vien abstrak- 
čią frazę: savimonė, panašiai kaip vietoj tikros gamybos jam figū- 
ruoja tapusi savarankiška šios savimonės veikla; o kitoje pusėje 
vietoj tikros gamtos ir tikrai esančių socialinių santykių — filoso- 
fiškas visų filosofinių kategorijų arba šių santykių pavadinimų su- 
jungimas tiesiog į frazę: substancija, nes Brunas kartu su visais 
Tilosofais ir ideologais klaidingai laiko mintis, idėjas, tapusį sava- 
rankišku mintinį esamo pasaulio išreiškimą — šio esamojo pasaulio 
pagrindu. Savaime suprantama, kad su šiomis dviem abstrakcijomis, 
kurios tapo beprasmiškos ir tuščios, jis gali daryti visokius triukus, 
iš viso nieko nežinodamas apie tikruosius žmones ir jų santykius. 
(Be to, žiūrėk, kas pasakyta apie substanciją skyriuje „Fojerbachas“ 
ir apie „humaniškąjį liberalizmą“ bei „Šventybę“— skyriuje „Šven- 
tasis Maksas“.) Taigi, norėdamas išspręsti spekuliacijos prieštaravi- 
mus, jis nepalieka spekuliatyvinio pagrindo; jis manevruoja, laiky- 
damasis šio pagrindo, ir pats stovi ant specifiško hegelinio pagrindo 
dar taip tvirtai, kad „savimonės“ santykis su „absoliutine dvasia“ 
vis dar nebeduoda jam ramybės. Žodžiu, čia mes matome tą savi- 
monės filosofiją, kuri buvo paskelbta „Sinoptikų kritikoje“, įgyven- 
dinta „„Atskleistojoje krikščionybėje“ ir, kad ir kaip gaila, seniai 
anticipuota Hegelio „,„Fenomenologijoje“**. Ši naujoji Bauerio filoso- 

fija buvo nuodugniai išnagrinėta „Šventojoje šeimoje“, p. 220 bei 
sek. ir p. 304—307*9. Tačiau šventasis Brunas dar įsigudrina sukurti 
čia savo paties karikatūrą, kontrabanda pratempdamas „asmenybę“, 
kad galėtų pavaizduoti kartu su Štirneriu atskirą individą kaip jo 
„paties gaminį", o Štirnerį — kaip Bruno gaminį. Šis žingsnis į prie- 
kį vertas trumpai pažymėti. 

Pirmiausia tegu skaitytojas palygina šią karikatūrą su jos ori- 
ginalų, su savimonės aiškinimu ,,„Atskleistojoje krikščionybėje“, 
p. 113, o po to tegu palygina šį aiškinimą su jo pirmavaizdžiu, su 
Hegelio „Fenomenologija“, p. 575, 583 ir kt. (Abi šios vietos per- 
spausdintos „Šventojoje šeimoje“, p. 221, 223, 224*9) Bet žvilgter- 
kime į karikatūra: „Asmenybė apskritai"! „Sąvoka“! „Visuotinė es- 
mė“! „Teigti save esant apribotą ir vėl panaikinti šį apribojimą“! 
„Vidinis savęs skyrimas“! Kokie milžiniški „rezultatai“! „Asmenybė 
apskritai“ yra arba „apskritai“ nesąmonė, arba abstrakti asmenybės 
sąvoka. Taigi asmenybės sąvokos „sąvokoje“ glūdi „teigimas savęs 
esant apribotu“. Šį apribojimą, glūdintį asmenybės sąvokos „sąvo- 
koje“, ji tuoj po to teigia „dėl savo visuotinės esmės“. Ir, kai ji 
vėl yra panaikinusi šį apribojimą, pasirodo, kad „kaip tik ši esmė" 
lėra „vidinio asmenybės savęs skyrimo rezultatas”. Tuo būdu visas 
grandiozinis šios painios tautologijos rezultatas paverčiamas seniai 
žinomu Hegelio triuku — žmogaus savęs skyrimu mąstyme, kurį ne- 
laimingasis Brunas atkakliai skelbia kaip vienintelę „asmenybės ap- 
skritai“ veiklą. Jau praėjo gerokai laiko, kai šventajam Brunui 
buvo išaiškinta, kad nėra jokios doros iš „asmenybės“, kurios veikla 
apsiriboja šiais, trivialiais tapusiais, loginiais šuoliais. Kartu nu- 
rodyta vieta yra naivus prisipažinimas, kad Bauerio „asmenybės“ 
csmė yra sąvokos sąvoka, abstrakcijos abstrakcija. 

Kritika, kurią Brunas nukreipia prieš Fojerbachą,— kiek ji yra 
nauja, — apsiriboja tuo, kad Štirnerio priekaištus Fojerbachui ir 
Baueriui ji veidmainiškai vaizduoja kaip Bauerio priekaištus Fojer- 
bachui. Pavyzdžiui, jis teigia, kad „žmogaus esmė yra esmė apskri- 
lai ir kažkas šventa", kad „žmogus yra žmogaus dievas“, kad žmo- 
nių giminė esanti „absoliutas“, kad Fojerbachas suskaldąs žmogų 
„į Aš, susijusį su esme, ir į Aš, nesusijusį su esme“ (nors Brunas 
visą laiką skelbia, kad tai, kas abstraktu, sutampa su esme, ir, prieš- 
pastatydamas Kritiką masei, vaizduojasi šį suskaldymą esant dar 
didesnį, negu Fojerbachas), kad reikią kovoti prieš „dievo predika- 
lus” ir t. t. Savanaudiškos ir nesavanaudiškos meilės klausimu Bru- 
nas, polemizuodamas su Fojerbachu, nurašinėja Štirnerį beveik pa- 
žodžiui per ištisus tris puslapius (p. 133—135); visai taip pat jis 
labai nevikriai kopijuoja Štirnerio frazes: „kiekvienas žmogus yra 
navo paties kūrinys“, „tiesa yra pamėklė" ir t. t. Be kita ko, „kūrinį“ 
Brunas paverčia „gaminiu“. Mes dar grįšime prie to, kaip šventasis 
Brunas išnaudoja Štirnerį. 

Taigi pirmas dalykas, kurį mes aptikome pas šventąjį Bruną, 
yra nuolatinė jo priklausomybė nuo Hegelio. Suprantama, apie jo 
paslabas, nurašytas nuo Hegelio, mes plačiau nekalbėsime, o tepa- 
leiksime dar keletą vietų, iš kurių pamatysime, kaip tvirtai jis tiki 

filosofų galybe ir kaip jis pritaria jų iliuzijai, kad pasikeitusi sąmo- 
nė, naujas atspalvis aiškinant esamus santykius gali apversti aukš- 
tyn kojomis visą ligšiolinį pasaulį. Persiėmęs šiuo tikėjimu, šventa- 
sis Brunas ir išduoda sau per vieną savo mokinį atestaciją, — Vi- 
gando trimėnesinio žurnalo IV tomo 327 puslapyje,— kad neva jo 
anksčiau cituotos frazės apie asmenybę, kurias jis paskelbė III tome, 
yra „pasauli sukrečiančios mintys“. 

Šventasis Brunas sako (Vigandas, p. 95): 

„Filosofija niekada nėra buvusi kas nors kita, kaip tik teologija, kuriai su- 
teikta jos bendriausia forma, jos protingiausia išraiška". 

Ši prieš Fojerbachą nukreipta vieta beveik pažodžiui yra nura- 
šyta iš Fojerbacho „Ateities filosofijos“ (p. 2): 


„Spekuliatyvinė filosofija yra tikroji, nuosekli, protinga teologija“. 


Brunas tęsia: 


„Pati filosofija sąjungoje su religija visada siekė absoliutaus individo nesava- 
rankiškumo ir tikrai jį įgyvendino, nes filosofija reikalavo ir vertė, kad atskiras 
gyvenimas išnyktų visuotiniame gyvenime, akcidensas — substancijoje, žmogus — 
absoliutinėje dvasioje“. 

O argi ne Bruno „filosofija“ „reikalauja“, — palaikant „sąjungą su“ 
Hegelio filosofija ir Brunui neleistinai tebebendraujant su teolo- 
gija, — kad „žmogus išnyktų“ vieno jo „akcidensų“— savimonės kaip 
„substancijos“ — vaizdinyje, argi ji to „nereikalauja“, nors ir „nepri- 
verčia“? Beje, visa ši vieta parodo, su kokiu džiaugsmu „Saldžialie- 
žuvis“ bažnyčios tėvas vis dar išpažįsta savo „pasaulį sukrečiantį“ 
tikėjimą paslaptinga šventųjų teologų ir filosofų galia. Suprantama, — 
„teisaus laisvės reikalo ir savo paties reikalo“ naudai. 

105 puslapyje mūsų dievobaimingasis vyras begėdiškai kaltina 
Fojerbachą tuo, kad 

„Fojerbachas padarė iš individo, iš nužmoginto krikščionybės žmogaus, ne žmo- 
gu, ne tikrą“ (I) „realų“ (!!) „asmeninį“ (!!!) „žmogų“ (šie predikatai yra kilę iš 
„Šventosios šeimos" ir Štirnerio), „o iškastruotą žmogų, vergą"— 


ir kartu, be kita ko, teigia tą nesąmonę, kad jis, šventasis Brunas, 
galis galva dirbti žmones. 

Ten pat skaitome toliau: 

„Pagal Fojerbachą individas turi būti pajungtas, turi tarnauti giminei. Giminė, 
apie kurią kaiba Fojerbachas, yra Hegelio absoliutas, ir ji taip pat niekur neeg- 
zistuoja“. 

Čia, kaip ir visose kitose vietose, šventasis Brunas išgarsėja, pa- 
darydamas tikruosius individų santykius priklausomus nuo jų filo- 
sofinio išaiškinimo. Jis neturi nė mažiausio supratimo apie tai, koks 
yra Hegelio „absoliutinės dvasios“ ir Fojerbacho „giminės“ vaiz- 
dinio ryšys su esamuoju pasauliu. 

104 puslapyje šventasis tėvas laiko baisiai skanialinga tą ere- 


ziją, kuria pasinaudodamas Fojerbachas paverčia dieviškąją proto, 
meilės ir valios trejybę kažkuo, kas „individuose viešpatauja indi- 

vidams'; tartum mūsų laikais bet kurie įgimti gabumai, bet kuris 
polinkis, bet kuris poreikis neteigia savęs kaip jėgos „individe, 
viešpataujančios individui“, kai aplinkybės trukdo ją patenkinti. 
Jei šventasis tėvas Brunas pajus, pavyzdžiui, alkį ir neturės prie- 
monių jam numalšinti, tai net jo skrandis taps jėga „jame, viešpatau- 
jančia jam“. Fojerbacho klaida yra ne ta, kad jis nustatė šį faktą, 
o ta, kad jis idealistiškai padarė jį savarankišką, užuot laikęs jį tam 
tikros, be to, praeinančios istorinio vystymosi pakopos produktu. 

P. 111: „Fojerbachas yra vergas, ir jo vergiška prigimtis neleidžia jam atlikti 
žmogaus darbo, pažinti religijos esmės“ (nieko sau „žmogaus darbas“!)... „Jis ne- 


pažįsta religijos esmės, nes nežino tilto, kuriuo jis galėtų pasiekti religijos 
šaltinį“. 


Šventasis Brunas vis dar rimtai tiki, kad religija turinti savo 
pačios „esmę“. O kai dėl „tilto“, „kuriuo“ pasiekiamas „religijos 
saltinis“, tai šis asilui skirtas tiltas“ būtinai turi būti akvedukas. 
Kartu šventasis Brunas įsitaiso kaip nuostabiai modernizuotas Cha- 
ronas, kuris, pastačius tiltą, buvo atstatydintas; kaip tollkeeper“*“, 
jis reikalauja jam priklausančio halfpenny*** iš kiekvieno žmogaus, 
einančio tiltu, kuris veda į iliuzinę religijos karalystę. 

120 puslapyje šventasis pastebi: 


„Kaip galėtų Fojerbachas egzistuoti, jei nebūtų tiesos ir tiesa tebūtų pamėklė“ 
(Stirneri, gelbėk!“), „kurios žmogus ligi šiol bijodavo?“ 

„Žmogus“, bijąs „tiesos“ „pamėklės“, yra ne kas kitas, kaip pats 
gerbiamasis Brunas. Jau dešimčia puslapių anksčiau, p. 110, jis tie- 
sos „pamėklės“ akivaizdoje paleido tokį pasaulį sukrečiantį siaubo 
riksmą: 


„Tiesa, kuri pati savaime niekur nerandama kaip gatavas objektas ir kuri tik 
asmenybės vystymesi vysto save bei siekia vienybės". 


Taigi tiesa — ši pamėklė — čia yra ne tik paversta asmeniu, ku- 
ris vystosi ir siekia vienybės, bet šis triukas dar padarytas — kas- 
pinuočiams savybingu būdu — ne tiesoje, o tam tikroje trečioje 
asmenybėje. Apie ankstesnius šventojo vyro meilės ryšius su tiesa, 
kai jis dar buvo jaunas ir jame dar tebekunkuliavo kūno aistros, 
žiūrėk. „Šventąją šeimą“, p. 115 ir sek.‘ 

Koks dabar apsivalęs nuo visų kūno aistrų ir žemiškųjų geismų 
yra šventasis vyras, parodo aštri jo polemika prieš Fojerbacho ju- 
limiškumą. Brunas anaiptol nepuola to nepaprastai riboto būdo, ku- 
riuo Fojerbachas pripažįsta jutimiškumą. Nepavykęs Fojerbacho mė- 
pinimas,— jau vien kaip mėginimas pabėgti nuo ideologijos,— jo 
nuomone, yra nuodėmė. Aišku! Jutimiškumas — akių pagunda, kūno 
uistros ir išpuikimas — yra baisybė ir šlykštybė viešpaties akivaiz- 
doje! Argi jūs nežinote, kad kūniško turinio mintys yra mirtis, 
© dvasinio turinio mintys — gyvenimas ir taika; nes kūniško turinio 


* Originale žodžių žaismas: Brücke — tiltas, Eselsbrūcke — pažodžiui asilo til- 
las, bet taip pat reiškia ir pagalbinę priemonę bukam arba tingiam moksleiviui 
maždaug „špargalką“). Red. 

"* — muito rinkėjas. Red. 

"i — pusės penso. Red. 

mintys yra priešiškumas Kritikai, ir visa, kas kūniška, priklauso 
šiam pasauliui; ir negi jūs dar nežinote, kas parašyta: Kūno darbai 
aiškūs — tai svetimoteriavimas, paleistuvavimas, nešvarumas, ištvir- 
kavimas, stabų garbinimas, kerėjimas, nesantaika, vaidai, pavydas, 
pyktis, kivirčai, nesutarimai, nedoros gaujos, neapykanta, žmogžu- 
dystės, girtavimas, apsirijimas ir panašūs dalykai. Sakau jums, kaip 
ir anksčiau esu sakęs, jog tie, kurie tai daro, nepaveldės Kritikos 
karalystės; tačiau vargas jiems, nes jie eina Kaino keliu, trokšdami 
smagumų, daro Balamo klaidą ir maištaudami žūva it Korėjas. Šie 
nešvankėliai lėbauja ir be baimės mėgaujasi jūsų aukomis. Tai vėjo 
vaikomi debesys be vandens, pliki nevaisingi medžiai, dukart mirę 
ir išrauti su šaknimis, tai šėlstančios jūros bangos, putojančios savo 
gėda, tai klaidžiojančios žvaigždės, amžiams pasmerktos nakties tam- 
sybei. Nes mes esame skaitę, kad paskutinėmis dienomis ateis bai- 
sūs laikai, pasirodys nepaprastai išdidūs žmonės, niekintojai, ištvir- 
kėliai, kurie gašlumą mėgsta labiau už Kritiką, gaujų vadeivos, žo- 
džiu — kūno vergai. Tokiais šlykštisi šventasis Brunas, kuris mąsto 
apie dvasinius dalykus ir nekenčia nuodėmingo kūno apvalkalo; to- 
dėl jis ir prakeikia Fojerbachą, kurį laiko gaujos vadeiva, palik- 
damas jį už vartų kartu su šunimis ir burtininkais, paleistuviais ir 
žmogžudžiais. „,Jutimiškumas“— tfu, šlykštynė! Jis priverčia šventąjį 
bažnyčios tėvą, apimtą ekstazės, ne tik raitytis žiauriuose trauku- 
liuose, bet netgi giedoti, ir jis 121 puslapyje gieda „pabaigos giesmę 
ir giesmės pabaigą“. Jutimiškumas — argi tu žinai, nelaimingasis, 
kas yra jutimiškumas? Jutimiškumas — tai „lazda“ (p. 130). Mėšlun- 
gio tampomas, šventasis Brunas vienoje vietoje kovoja netgi su 
viena savo paties teze, kaip kitados Jokūbas yra kovojęs su dievu; 
skirtumas čia tėra tas, kad dievas išnarino Jokūbui klubikaulį, 
o mūsų šventasis epileptikas išnarino visus savo tezės narius, su- 
traukė visus jos raiščius ir taip keliais įtikinamais pavyzdžiais iš- 
aiškino subjekto ir objekto tapatumą: 


„Tegu Fojerbachas sako, ką nori... vis vien jis sunaikina“ (!) „Žmogų... nes 
jis žodį žmogus paverčia vien tik fraze... nes jis visai nepadirba“ (|) „ir nesu- 
kuria“ (|) „Žmogaus, bet paverčia visą žmoniją absoliutu, nes jis, be ko kita, abso- 
liuto organu paskelbia ne žmoniją, o jausmą, ir absoliučiu, neabejotinu, betarpiš- 
kai tikru laiko jausmų, stebėjimo, jutimo objektą, žodžiu — tai, kas jutimiška“. 
Nors tuo Fojerbachas — tokia yra šventojo Bruno nuomonė — „ir gali sukrėsti oro 
sluoksnius, bet negali sutriuškinti žmogaus esmės reiškinių, nes jo giliausioji“ (|) „es- 
mė ir jo gaivi siela jau panaikina išorinį“ (|) „garsą ir padaro jį tuščią ir gergž- 
džiantį" (p. 121). 


Nors ir paslaptingai, bet ryžtingai šventasis Brunas išaiškina 
mums priežastis, dėl kurių jis yra nusistatęs prieš jutimiškumą: 
„Tartum manasis Aš neturi ir šios konkrečios Jyties, vienintelės palyginti 


su visomis kitomis, ir šių konkrečių vienintelių lyties organų“. (Be savo „vienin- 
telių lyties organų“, šis karžygys dar turi atskirą „vienintelę lytį“!) 


Ši vienintelė lytis paaiškinama 121 puslapyje ta prasme, kad 
„jutimiškumas, iščiulpiantis it vampyras visas smegenis ir visą kraują iš žmo- 


gaus gyvybės, yra toji neiveikiama kliūtis, su kuria susidūręs žmogus neišvengiamai 
suduoda sau mirtiną smūgi“. i 

Tačiau ir švenčiausiasis nėra švarus! Visi jie — nusidėjėliai ir 
stokoja tos šlovės, kurią privalėtų turėti „savimonės“ akyse. Leng- 
vabūdiški eretiko Fojerbacho raštai atkreipia šventojo Bruno dė- 
mesį — kai jis vidurnaktį plūkiasi vienišoje celėje su „substancija“ — 
i moterį ir moters grožį. Staiga jo žvilgsnis apsiniaukia; švari savi- 
monė užteršiama, ir nuodėminga, geidulinga fantazija apninka išsi- 
gandusį kritiką nepadoriais vaizdais. Dvasia žvali, bet kūnas silp- 
nas. Brunas klumpa, jis krinta, užmiršta, kad jis yra ta galia, kuri 
„savo jėga suriša, išlaisvina ir viešpatauja pasauliui“, kad šios jo 
fantazijos išperos yra „dvasia iš jo dvasios"; jis praranda bet kokią 
„savimonę“ ir apsvaigęs mekena ditirambą moters grožiui, jos „„glež- 
numui, švelnumui, moteriškumui“, „putniems, apvaliems nariams“ 
ir „plazdančiai, virpančiai, verdančiai, šėlstančiai ir šnypščiančiai bei 
vilnijančiai moters kūno sandarai". Tačiau nekaltumas visada išduo- 
da save, net kai jis nusideda. Kas nežino, kad „plazdanti, virpanti, 
vilnijanti kūno sandara" yra tai, ko nė viena akis niekad nėra 
mačiusi, nė viena ausis niekad nėra girdėjusi? Todėl — tyliau, mie- 
loji siela, dvasia netrukus nugalės maištingajį kūną ir perkaitusioms 
aistroms pastatys neįveikiamą „kliūtį“, „su kuria susidūrusios"“ jos 
greitai suduos sau „mirtiną smūgį". 


„Fojerbachas"— prie to šventasis pagaliau atėjo, kritiškai supratęs „Šventąją 
šeimą“, — „yra humanizmo perimtas ir jo sugriautas materialistas, t. y. toks mate- 
rialistas, kuris nebeištveria buvimo žemėje ir jos būtyje" (šventasis Brunas žino 
žemės būtį, kuri skiriasi nuo žemės, ir žino, ką reikia daryti, kad būtų galima 
„ištverii žemės būlyje“!), „bet nori sudvasinti save ir patekti į dangų; Fojerbachas 


yra toks humanistas, kuris negali mąstyti ir kurti dvasinio pasaulio, būdamas ap- 
sunkintas materializmo ir t. t.” (p. 123). 


Kaip šventajam Brunui humanizmą sudaro, sprendžiant iš ką tik 
pateiktų žodžių, „mąstymas“ ir „dvasinio pasaulio kūrimas“, taip 
materializmas jam yra štai kas: 


„Materialistas pripažįsta tik esamąją realią esmę, materiją“ (tartum žmogus su 
visomis savo savybėmis, taip pat ir mąstymu, nebūtų „esamoji reali esmė“), „ir 
pripažįsta ją kaip veikliai besivystančią ir realizuojančią save daugybėje — kaip 
gamtą“ (p. 123). 


Iš pradžių materija yra esamoji reali esmė, bet tik — savyje, 
paslėptu pavidalų; tik kai ji „veikliai vystosi ir realizuoja save 
daugybėje" („esamoji reali esmė“ „realizuoja save"!!), tik tada ji 
lampa gamta. Iš pradžių egzistuoja materijos sąvoka, abstrakcija, 
vaizdinys, ir šis realizuoja save realioje gamtoje. Žodis į žodį Hege- 
lio teorija apie kūrybinių kategorijų preegzistenciją. Vadovaujantis 
šiuo požiūriu, pasidaro visai aišku, kad šventasis Brunas neteisin- 
gai laiko filosofines materialistų frazes apie materiją tikruoju jų 
pasaulėžiūros branduoliu ir turiniu. 


2. ŠVENTOJO BRUNO SVARSTYMAI APIE FOJERBACHO 
IR ŠTIRNERIO SAVITARPIO KOVĄ 


Taigi, pasakęs keletą svarių žodžių Fojerbacho adresu, šventasis 
Brunas pradeda įsižiūrėti į kovą tarp jo ir Vienintelio. Pirma, kuo 

jis parodo savo susidomėjimą šia kova, yra metodiška, trikartė 
šypsena. 

„Kritikas, įsitikinęs pergale ir pergalingas, nesulaikomai žengia savuoju keliu. 
Jį šmeižia — jis šypsosi. Jis paskelbiamas eretikų — jis šypsosi. Senasis pasaulis 
pradeda prieš jį kryžiaus žygį — jis šypsosi“. 

Taigi šventasis Brunas — mes tai ką tik girdėjome — žengia sa- 
vuoju keliu, tačiau jis žengia ne taip, kaip kiti žmonės, o kritiniu 
žingsniu, šį svarbų darbą jis atlieka šypsodamasis. 

„Vos tik jis nusišypso, jo veide atsiranda daugiau linijų, negu pasaulio že- 


mėlapyje su abiem Indijomis. Panelė gali tėkšti jam antausį: bet jeigu ji tai 
padarys, jis šypsosis ir laikys, jog tai didelis menas"*,— kaip Šekspyro Malvoljo. 


Šventasis Brunas pats nė piršto nepajudina, kad paneigtų abu 
savo priešus, jis žino patogesnį būdą jais nusikratyti, jis palieka 
juos — divide et impera“ — jiems patiems ginčytis. Štirneriui jis 
priešpastato Fojerbacho Žmogų (p. 124), o Fojerbachui — Štirnerio 
Vienintelį (p. 126 ir sek.); jis žino, kad jie taip įnirtę vienas prieš 
kitą, kaip tos dvi Kilkenio katės Airijoje: jos visiškai surijo viena 
kitą, ir pagaliau beliko tik uodegos. Šventasis Brunas šioms uode- 
goms ir paskelbia dabar savo nuosprendį, pareikšdamas, kad jos. 
esančios „substancija“, taigi amžinai prakeiktos. 

Priešpastatydamas Fojerbachą ir Štirnerį, jis pakartoja tą pat, 
ką Hegelis yra pasakęs apie Spinoza ir Fichtę, pavaizduodamas, kaip 
žinome, taškinį Aš kaip vieną, ir kartu tvirčiausią, substancijos. 
pusę. Kad ir kaip šėlo anksčiau Brunas prieš egoizmą, net pasmerk- 
damas jį kaip masių odor specificus““, tai nekliudo jam 129 pus- 
lapyje perimti iš Štirnerio egoizmą, — tačiau šis turi būti „ne Makso 
Štirnerio“, bet, aišku, Bruno Bauerio egoizmas. Štirnerio egoizmą 
jis smerkia už moralines ydas, už tai, „kad jo Aš savo egoizmui 
palaikyti yra reikalingas veidmainiškumo, apgaudinėjimo, išorinio 
smurto“. Visais kitais atžvilgiais jis tiki (žr. p. 124) kritiniais ste- 
buklingais šventojo Makso darbais ir įžiūri jo kovoje (p. 126) „tik- 
rąjį siekimą iš pagrindų sunaikinti substanciją“. Užuot įsigilinęs 
į Štirnerio kritiką prieš Bauerio „grynąją kritiką“, jis 124 puslapyje 
teigia, kad Štirnerio kritika jam taip pat nepavojinga, kaip ir bet 
kuri kita kritika, „nes juk jis yra įkūnytas kritikas“. 

Pagaliau šventasis Brunas paneigia abu, šventąjį Maksą ir Fo- 
jerbachą, beveik pažodžiui pritaikydamas Fojerbachui ir Štirneriui 
antitezę, kurią Štirneris sukūrė, kalbėdamas apie kritiką Bruną Baue- 
ri ir dogmatiką. 

Vigandas, p. 138: „Fojerbachas priešpastato save ir iuo pačiu“ (!) „stovi prie- 
šais Vienintelį. Jis yra ir nori būti komunistas, o Vienintelis yra ir turi būti egois- 
tas; pirmasis yra šventas, antrasis — pasaulietis, pirmasis yra geras, antrasis — blo- 
gas, pirmasis yra dievas, antrasis — žmogus. Tad abu — dogmatikai“. 


Taigi esmė yra ta, kad jis abu kaltina dogmatizmu. 


* — skaldyk ir valdyk. Red. 
** — specifinį kvapą. Red. 

„Vienintelis ir jo nuosavybė“, p. 194: „Kritikas bijo tapti dogmatišku arba 
kelti dogmas. Aišku, tuomet jis iš kritiko virstų jo priešybe, dogmatiku, jis, kuris 
kaip kritikas buvo geras, pasidarytų blogas, arba iš nesavanaudžio“ (komunisto) 
„pasidarytų egoislas ir t. t. Šalin dogmas!-— tokia yra jo dogma“. 


3. ŠVENTASIS BRUNAS 
PRIEŠ „,ŠVENTOSIOS ŠEIMOS" AUTORIUS 


Šventasis Brunas, susidorojęs nurodytu būdu su Fojerbachu ir 
Štirneriu, „atėmęs iš Vienintelio bet kurią galimybę toliau vystytis“, 
dabar atsisuka prieš tariamus „Fojerbacho pasekėjus“, vokiečių ko- 
munistus, ir ypač prieš „Šventosios šeimos" autorius. Šio poleminio 
kūrinio įžangoje jo aptiktas posakis „realusis humanizmas“ sudaro 
svarbiausią jo hipotezės pagrindą. Brunas prisimena šią biblijos 
vietą: 

„Tr aš, broliai, negalėjau jums kalbėti kaip dvasiškiems, bet kaip kūniškiems“ 
(mūsų nagrinėjamu atveju buvo kaip tik atvirkščiai), „kaip kūdikiams Kristuje. Aš 


daviau jums gerti pieno, ne valgį, nes dar negalėjote priimti" (Pirmasis laiškas ko- 
rintiečiams, 3, 1—2). 


Pirmasis įspūdis, kurį „Šventoji šeima" padarė garbingajam baž- 
nyčios tėvui, yra gilaus sielvarto ir rimto, geraširdiško liūdesio 
įspūdis. Vienintelė gera knygos pusė yra ta, kad ji 


„parodė, kuo būtinai turėjo tapti Fojerbachas ir kokios pozicijos gali laikytis 
jo filosofija, jeigu ji nori kovoti prieš kritiką“ (p. 138), 


taigi kad ji taip laisvai sujungė „norą“ su „galimybe“ ir „būti- 
numu”; vis dėlto ši gera pusė negali nusverti jos daugelio niūrių 
pusių. Fojerbacho filosofija, kuri čia komiškai paimta kaip prie- 
laida, 


„nedrįsta ir negali suprasti kritiko, ji nedrįsta ir negali žinoti ir pažinti kri- 
tikos vystymosi, nedrista ir negali žinoti, kad viso, kas transcendentiška, atžvilgiu 
kritika yra Nuolatinė kova ir pergalė, nuolatinis naikinimas ir kūrimas, vienin- 
lelis“ (!) „kūrybinis ir gaminantis pradas. Ji nedrista ir negali žinoti, kaip dirbo 
ir tebedirba kritikas, kad transcendentines jėgas, kurios lig šiol slėgė žmoniją ir ne- 
leido jai kvėpuoti bei gyventi, galėtų pripažinti ir padaryti“ (|) „tuo, kas jos 
likrovėje yra, t. y. dvasia iš dvasios, slaptingu iš slaptingo, gimtuoju“ (!) „iš gim- 
linės ir gimtinėje, savimonės produktais ir kūriniais. Ji nedrįsta ir negali žinoti, 
kad vien kritikas ir tik kritikas sutriuškino religiją visa jos apimtimi, valstybę įvai- 
riuose jos pasireiškimuose ir t. t.“ (p. 138, 139). 


Argi tai nėra nuluptas senasis Jehova, kuris bėga paskui savo 
vylingą tautą, geriau norinčią turėti reikalą su linksmais pagonių 
dievais, ir šaukia įkandin jos: 


„Klausyki manęs, Izraeli, ir neužsikimški savo ausies, Judai. Argi aš nesu 
lavo viešpats dievas, kuris išvedė tave iš Egipto žemės į žemę, kur plaukia pienas 
it medus, o štai jūs nuo pat savo jaunystės darėte vien pikta mano akivaizdoje 
it skaudinote mane mano rankų darbais; jūs altgręžėte man nugarą, o ne veidą, 
kal aš nuolat jus mokiau, ir įnešėte piktadarybę į mano namus, norėdami juos iš- 
niekinti, ir pastatėte Baalo šventoves Himono sūnaus slėnyje, ko aš jums nelie- 
piau, man nė į galvą neatėjo, kad jūs galite daryti tokias piktadarybes; ir aš 
puntunčiau jums savo tarną Jeremiją, kuriam esu kalbėjęs nuo tryliktųjų Josijo, 

Amono sūnaus, viešpatavimo metų ligi šios dienos,—ir jis uoliai mokė jus dvi- 
dešimt trejus metus, bet jūs nenorėjote Klausyti. Todėl sako viešpats dievas: kas. 
yra girdėjęs ką nors panašaus, kiek daug piktadarybių yra pridariusi Izraelio 
duktė? Nes dar nespėja lietaus vanduo nutekėti, kai mano tauta užmiršta mane. 
O žeme, žeme, žeme, klausykis viešpaties žodžio!“ 


Taigi šventasis Brunas ilgoje kalboje apie sąvokas „dristi“ ir 
„galėti“ tvirtina, kad jo komunistiniai priešai jį klaidingai supratę. 
Tas būdas, kuriuo jis šikart vaizduoja kritiką šioje kalboje, kuriuo 
jis paverčia ligšiolines jėgas, slėgusias „žmonijos gyvenimą“, „trans- 
cendentinėmis“, o šias transcendentines jėgas — „dvasia iš dvasios“, 
tas būdas, kuriuo jis „Kritiką“ paskelbė vienintele gamybos šaka, 
kartu įrodo, kad tariamai klaidingas supratimas yra ne kas kita, 
kaip Baueriui nepalankus supratimas. Mes įrodėme, kad Bauerio 
kritika yra žemiau bet kokios kritikos, ir, aišku, dėl to tapome dog- 
matikais. Ir jis visai rimtai mus kaltina, kad mes begėdiškai neti- 
kime jo nuvalkiotomis frazėmis. Visa savarankiškų sąvokų mito- 
logija su perkūnvaldžiu Dzeusu — savimone — priešakyje čia vėl 
iškilmingai pražygiuoja, „skambant frazėms, kurias iš nuvalkiotų 
kategorijų repertuaro groja visas janyčarų orkestras“ („Literatur- 
Zeitung“, plg. „Šventąją šeimą“, p. 234*9). Be abejo, priešakyje žen- 
gia mitas apie pasaulio sutvėrimą, t. y. apie sunkų kritiko „darbą“, 
kuris yra „vienintelis kūrybinis ir gaminantis pradas, nuolatinė kova 
ir pergalė, nuolatinis naikinimas ir kūrimas“, „dabarties ir praeities 
darbas“. Maža to, garbingasis tėvas kaltina „Šventąją šeimą“ netgi 
tuo, kad ji suprato „Kritiką“ taip, kaip jis pats ją supranta šioje 
replikoje. „Sugrąžinęs“ „substanciją“ „į jos gimtinę, į savimonę, į kri- 
tikuojančio“ (o po „Šventosios šeimos“ taip pat) „ir į kritikuojamo 
žmogaus sferą“, „permetęs ją kaip tik čia“ (šiuo atveju savimonė, 
matyt, atlieka ideologinio sandėlio vaidmenį), jis tęsia: 


„Ji“ (neva Fojerbacho filosofija) „nedrista žinoti, kad kritika ir kritikai per 
visą savo gyvavimo laiką“ (!) „vairavo ir kūrė istoriją, kad net jų priešininkai ir 
visi dabarties judėjimai bei sąjūdžiai yra jų kūriniai, kad jie vieni laiko valdžią 
savo rankose, nes jų jėga yra jų sąmonė, nes jie semiasi galios patys iš savęs, 
iš savo darbų, iš kritikos, iš savo priešininkų, iš savo kūrinių — kad tik kritikos 
aktu išlaisvinamas žmogus, o tuo pačiu ir žmonės, sukuriamas“ (!) „žmogus, o tuo 
pačiu ir žmonės". 


Taigi kritika ir kritikai iš pradžių yra du visai skirtingi, vienas 
nuo kito nepriklausomai esantys ir veikiantys subjektai. Kritikas 
yra kitas subjektas, negu kritika, o kritika yra kitas subjektas, 
negu kritikas. Ši įkūnyta kritika, kritika kaip subjektas, juk ir yra 
kaip tik ta „kritinė kritika“, kurią užsipuolė „Šventoji šeima". 
„Kritika ir kritikai per visą savo gyvavimo laiką vairavo ir kūrė 
istoriją“. Aišku, kad jie negalėjo to daryti „per visą laiką, kol 
jie negyvavo", ir taip pat aišku, kad „per visą savo gyvavimo laiką“ 
jie savaip „kūrė istoriją“. Pagaliau šventasis Brunas nueina taip 
toli, jog „drįsta ir gali" mums pateikti vieną giliausių paaiškinimų 
apie valstybes triuškinančios kritikos galią: jis būtent paaiškina, 
kad „kritika ir kritikai laiko valdžią savo rankose, nes" (na, ir „nes“!) 
„Jų Jėga yra jų sąmonė", ir, antra, kad šie didieji istorijos fabrikantai 

„laiko valdžią savo rankose“, nes jie „semiasi galios patys iš savęs 
ir iš kritikos“ (vadinasi, dar kartą patys iš savęs), — nors, deja, vis 
dar neįrodyta, kad ten viduje, „juose pačiuose“, „kritikoje“, galima 
apskritai ką nors „pasisemti“. Bent, remiantis pačios kritikos žo- 
džiais, reikėtų manyti, kad vargu ar galima iš ten „pasisemti“ ką 
nors kita, išskyrus tenai „permestą“ „substancijos“ kategoriją. Pa- 
galiau kritika dar „semiasi“ „iš kritikos“ „jėgos“ siaubingiausiems 
orakulo žodžiams. Būtent, ji atskleidžia mums paslaptį — kuri buvo 
paslėpta nuo mūsų tėvų ir neprieinama mūsų seneliams, — kad „tik 
kritikos aktu sukuriamas žmogus, o tuo pačiu ir žmonės“, tuo tarpu 
lig šiol kritika klaidingai buvo laikoma aktu žmonių, egzistuojančių 
ligi jos dėl visai kitų aktų. Todėl atrodo, kad šventasis Brunas 
pats yra atėjęs „į pasaulį, iš pasaulio ir prie pasaulio“ „kritikos“ 
dėka, t. y. generatio aeguivoca“ būdu. Beje, gal būt, visa tai tėra 
lik kitaip išaiškinta ši Pradžios knygos vieta: ir Adomas pažino, 
t. y. sukritikavo, savo pačią Ievą, ir ji tapo nėščia ir t. t. 

Taigi mes čia matome, kaip visa ši seniai pažįstama kritinė kri- 
lika, pakankamai apibūdinta jau „Šventojoje šeimoje“, vėl — lyg 
nebūtų nieko įvykę — iškyla priešais mus su visa savo apgaule. Tuo 
mes neturime stebėtis, nes juk mūsų šventasis vyras pats 140 pus- 
lapyje skundžiasi, kad „Šventoji šeima" „atima iš kritikos bet kokią 
galimybę toliau vystytis“. Baisiausiai pasipiktinęs, šventasis Brunas 
kaltina „Šventosios šeimos“ autorius tuo, kad jie, panaudodami che- 
minį išgarinimo procesą, Bauerio kritikos „skystą“ agregatinį būvį 
pakeitė „kristaliniu“ būviu. 

„Elgetystės institutai“, „„metrikinis pilnametystės liudijimas“, ,„pa- 
loso ir griaustiniams prilygstančių aspektų sfera“, „musulmoniška 
sąvokų afektacija“ („Šventoji šeima“, p. 2, 3, 499 pagal kritinį „Li- 
teratur-Zeitung") — visa tai, girdi; yra beprasmybė, tik vertinant 
„kristališkai“; na, o dvidešimt aštuonios istorinės klaidos, rastos 
kritikos ekskurse į „aktualių Anglijos gyvenimo klausimų“ sritį — 
argi tai, pažvelgus „skystu“ požiūriu, nėra klaidos? Argi kritika vis 
dar primygtinai teigia, kad skystu požiūriu ji a priori“* išpranašavo 
Nauverko incidentą, — kai jis jau labai seniai yra įvykęs jos aky- 
se— o ne konstravo jį post festum“**2 Ar ji vis dar primygtinai 
leigia, kad žodis maréchal „kristaliniu“ požiūriu galėtų reikšti „kal- 
vi“, tačiau „skystu“ požiūriu, šiaip ar taip, jis turi reikšti „maršalą“, 
arba kad, suprantant „kristališkai“, žodžiai „un fait physique" ga- 
lėtų reikšti „materialinės gamtos faktą“, kai jų tikras, „skystas“ ver- 
limas turi reikšti „fizikos faktą“, arba kad „la malveillance de nos 
bourgeois juste-milieux“**** „skystame“ būvyje vis dėlto reiškia „„mū- 
jų gerųjų biurgerių nerūpestingumą“? Argi ji vis dar primygtinai - 
leigia, kad „skystu“ požiūriu „vaikas, kuris savo ruožtu netampa 
tėvu arba motina, yra iš esmės duktė"? kad kas nors gali turėti 
uždavinį „pavaizduoti lyg paskutinę praeities sielvarto ašarą“? kad 


— savaiminio gimimo. Red. 

** — nepriklausomai nuo patyrimo; iš anksto. Red. 

ttt — po šventės, t. y. po to, kai įvykis yra įvykęs, atgaline data. Red. 
V“ — pikta aukso vidurio besilaikančių mūsų biurgerių valia. Red, 

įvairūs durininkai, „liūtai“, grizetės, markizai, sukčiai ir medinės 
durys Paryžiuje savo „skysta“ forma yra ne kas kita, kaip fazės 
paslapties, „kurios sąvokai apskritai yra būdinga teigti save esant 
apribotą ir vėl panaikinti šį apribojimą, kuriuo ši paslaptis pasireiš- 
kia dėl savo visuotinės esmės, nes kaip tik ši esmė tėra vidinio 
paslapties savęs skyrimo, jos veiklos rezultatas“? kad kritinė kritika 
„Skysta“ šio žodžio prasme „nesulaikomai, įsitikinusi pergale ir per- 
galingai žengia savuoju keliu“, kai ji kokiu nors klausimu pradžioje 
teigia esanti atskleidusi jo „tikrąją ir visuotinę reikšmę“, o paskiau 
pripažįsta, kad ji „nenorėjo ir neturėjo teisės peržengti kritikos ri- 
bos“, ir galiausiai pareiškia; „kad ji turėjo žengti dar vieną žingsnį, 
bet šis žingsnis buvo neįmanomas, nes... jis buvo neįmanomas“ 
(„Šventoji šeima", p. 1845!)? kad „skystu“ požiūriu „ateitis vis dar 
tebėra“ kritikos „reikalas“, nors „likimas ir gali nuspręsti, kaip 
nori"; kad skystu požiūriu kritika nepadarė nieko viršžmogiško, kai 
ji „suėjo į prieštaravimą su savo tikraisiais elementais, — į prieštara- 
vima, kurį jau yra išsprendę patys šie elementai”? 

Tiesa, „Šventosios šeimos“ autoriai buvo tokie lengvabūdžiai, 
jog šias ir šimtus kitų frazių suprato kaip frazes, išreiškiančias tvirtą, 
„Kristalinę“ nesąmonę, o norint surasti tikrąjį tikėjimą ir žavėtis 
kritikos namų ūkio harmonija, sinoptikus reikia skaityti „skystu“ 
pavidalu, t. y. sutinkamai su jų autorių teikiama prasme, ir — sergėk 
dieve — ne „kristaline“ prasme, t. y. ne sutinkamai su jų tikrąja 
nesąmone. 

„Todėl Engelsas ir Marksas težino tik „Literatur-Zeitung“ kri- 
tiką“. Tai yra sąmoningas melas, kuris įrodo, kaip „skystai“ mūsų 
šventasis vyras yra skaitęs knygą, kurioje jo paskutiniai darbai 
vaizduojami tik kaip viso jo „praeities darbo“ vainikas. Tačiau 
mūsų bažnyčios tėvui neužteko ramybės skaityti kristališkai, nes 
jis bijo savo priešų kaip konkurentų, kurie, girdi, ginčija jam ka- 
nonizacijos garbę ir „nori nuplėšti nuo jo šventumo aureolę, kad 
galėtų patys pasiskelbti šventais". 

Prabėgomis dar pažymėsime tą faktą, kad pagal dabartinį šven- 
tojo Bruno pareiškimą jo „Literatur-Zeitung“ anaiptol neturėjo tiks- 
lo steigti „visuomeninę visuomenę“ arba „pavaizduoti lyg paskuti- 
nę“ vokiečių ideologijos „sieivarto ašarą“, taip pat kuo griežčiausiai 
priešpastatyti dvasią masei ir išvystyti kritinę kritiką visu jos gry- 
numu. Jos tikslas tebuvo — „parodyti 1842 metų liberalizmo ir radi- 
kalizmo bei jų atgarsių pusinumą ir frazieriškumą"“, vadinasi, kovoti 
su „atgarsiais“ to, kas jau seniai nutilo. Tant de bruit pour une 
omelette!“* Beje, kaip tik čia vokiečių teorijai būdingas istorijos 
supratimas vėl pasireiškia „gryniausiu“ savo pavidalu. 1842 metai 
skelbiami liberalizmo klestėjimo laikotarpiu Vokietijoje, nes filoso- 
fija tuomet dalyvavo politikoje. Liberalizmas kritikui išnyksta, kai 
nustoja ėję „Deutsche Jahrbücher” ir „Rheinische Zeitung“??, libe- 
ralios ir radikalios teorijos organai. Po to, jo nuomone, palieka tik 
„atgarsiai“, — tuo tarpu tik dabar, kai vokiečių buržuazija jaučia tik- 
rą, ekonominių santykių sukeltą politinės valdžios poreikį ir siekia 


* — Tiek triukšmo dėl omleto! Red. 

ji patenkinti, iš tikrųjų tik dabar liberalizmas Vokietijoje praktiš- 
kai ima gyvuoti, įgydamas tam tikro pasisekimo šansų. 

Gili šventojo Bruno širdgėla dėl „Šventosios šeimos“ neleido 
jam kritiškai išnagrinėti šį veikalą „iš paties savęs, per patį save 
ir su pačiu savimi“. Kad galėtų numalšinti savo sielvartą, jis turėjo 
iš pradžių gauti šią knygą „skysta“ forma. Šią skystą formą jis 
rado padrikoje recenzijoje žurnale ,(Westphėlisches Dampfboot“, ge- 
gužės numeris, p. 206—214, kurioje gausu neteisingai suprastų vietų. 
Visos jo citatos yra paimtos iš vietų, cituojamų žurnale „Westphä- 
lisches Dampfboot“, ir, išskyrus jas, viskas, kas cituojama, nėra 
citatos. 

Šventojo kritiko kalbą taip pat apsprendžia vestfališkojo kritiko 
kalba. Iš pradžių visi teiginiai, kuriuos vestfalietis pateikia (,„Dampt- 
boot”, p. 206) iš įžangos, perkeliami į Vigando trimėnesinį žurnalą 
(p. 140, 141). Šis perkėlimas sudaro svarbiausią Bauerio kritikos 
dalį, pagal seną, dar Hegelio pasiūlytą principą: 


„Pasikliauti sveiku žmogaus protu ir, be to,— norint žengti koja kojon su 
laiku ir su filosofija — skaityti filosofinių knygų recenzijas, o gal būt, ir jų įžangas 
bei įžanginius paragrafus, nes pastarieji duoda bendrus pagrindinius teiginius, ku- 
riais viskas sumuojama, o recenzijos — kartu su istorine informacija dar ir įver- 
tinimą, kuris kaip tik todėl, kad jis yra įvertinimas, pakyla virš to, ką jis įvertina. 
Šiuo pramintu keliu galima eiti su naminiu chalatu; tačiau pakilus amžino, švento, 
begalinio jausmas žengia aukšto dvasininko rūbais keliu“, kuriuo, kaip mes ma- 
tème, ir šventasis Brunas moka „žengti“, „viską triuškindamas aplinkui“ (Hegelis, 
„Fenomenologija“, p. 54). 


Vestiališkasis kritikas, pateikęs keletą citatų iš įžangos, sako 
toliau: 
„Taip pati įžanga atvedė į kovos lauką, atsiskleidžiantį knygoje“ ir t. t. (p. 206). 


Šventasis kritikas, perkėlęs šias citatas į Vigando trimėnesinį 
žurnalą, įžiūri subtilesnius niuansus ir sako: 
„Tokia yra dirva ir toks priešas, kuriuos susikūrė kovai Engelsas ir Marksas". 


Vestfališkasis kritikas iš kritinės tezės „darbininkas nieko ne- 
kuria“. nagrinėjimo cituoja tik rezžiumuojančią išvadą. 

Šventasis kritikas iš tiesų galvoja, kad nieko daugiau apie šią 
tezę ir nebuvo pasakyta, nurašo 141 puslapyje vestiališkąją citata 
ir džiaugiasi atradęs, kad kritikai buvę priešpastatyti vieni „tei- 
gimai“. 

Iš to, kas buvo pasakyta apie kritinius išvedžiojimus meilės klau- 
simu, vestfališkasis kritikas pirma iš dalies nurašo 209 puslapyje 
corpus delicti“ ir po to be jokio sąryšio pateikia iš paneigimo ke- 
letą frazių, mėgindamas pasiremti jomis kaip autoritetu savo miglo- 
tam saldučiam sentimentalumui pateisinti. 

Šventasis kritikas nurašo 141 ir 142 puslapyje visa tai pažodžiui, 
frazę po frazės, ta pačia tvarka, kokia cituoja jo pirmtakas. 

Vestiališkasis kritikas sušunka prie pono Juliaus Faucherio la- 
vono: „Toks yra grožio likimas žemėje!“ 


* — nusikaltimo sudėtį. Red, 

Šventasis kritikas mano, jog negalima užbaigti savo „sunkaus 
darbo“, nepakartojus 142 puslapyje visai ne vietoj šio šūktelėjimo. 

Vestiališkasis kritikas 212 puslapyje neva reziumuoja samprota- 
vimus, nukreiptus „Šventojoje šeimoje“ prieš patį šventąjį Bruną. 

Šventasis kritikas ramiai ir pažodžiui nurašo šį šlamštą su visais 
vestfališkaisiais šūksmais. Jam nė į galvą neateina, kad visame šia- 
me poleminiame kūrinyje niekas jo niekur nekaltina, kad jis „poli- 
tinės emancipacijos klausimą paverčia žmogaus emancipacijos klau- 
simu", kad jis „nori išžudyti žydus“, kad jis „paverčia žydus teo- 
logais“, kad „jis Hegelį paverčia ponu Hinrichsu“ ir t. t. Šventasis 
kritikas patikliai kartoja vestfališkojo kritiko plepalą, kad Marksas 
„Šventojoje šeimoje“ žada išleisti kažkokį scholastinį traktatėlį, „at- 
sakydamas į naivų Bauerio savęs apoteozavimą“. Tuo tarpu šven- 
tojo Bruno cituojamų žodžių „naivus savęs apoteozavimas“ niekur 
nėra visoje „Šventojoje šeimoje", bet užtat juos randame vestfališ- 
kojo kritiko rašiniuose. O minėtasis traktatėlis projektuojamas kaip 
atsakymas į kritikos „savigyną“ visai ne „Šventosios šeimos" 150— 
163 puslapiuose, o tik sekančiame skirsnyje, p. 165%, ryšium su pa- 
saulinės istorinės reikšmės klausimu: „Kodėl p. Baueris buvo pri- 
verstas politikuoti?“ 

Pabaigoje, p. 143, šventasis Brunas apibūdina Marksą kaip „links- 
mą komediantą“, ir šiuo atveju sekdamas savo vestfališkuoju pa- 
vyzdžių, kuris „pasaulinę istorinę kritinės kritikos dramą“ paverčia 
213 puslapyje „linksmiausia komedija“. 

Tai šit kaip kritinės kritikos priešininkai „drįsta ir gali“ „žinoti, 
kaip dirbo ir tebedirba kritikas'! 


4. PASKUTINIS ATSISVEIKINIMAS SU „M. HESU" 


„Ko dar negalėjo padaryti Engelsas ir Marksas, tai užbaigia M. Hesas“. 

Toks yra didysis, dieviškasis perėjimas, kuris — dėl šventojo vy- 
ro tyrinėjimų, kas evangelistams yra santykinai „galima“ ir „mega- 
lima", — taip tvirtai įstrigo jam į galvą, jog būtinai turi figūruoti, 
vietoj ar nevietoj, kiekviename mūsų bažnyčios tėvo straipsnyje. 

„Ko dar negalėjo padaryti Engelsas ir Marksas, tai užbaigia 
M. Hesas“.— Bet „ko“ gi „Engelsas ir Marksas dar negalėjo pa- 
daryti“? Pasirodo, nei daugiau, nei mažiau, kaip... kritikuoti Štir- 
nerio. O kodėl Engelsas ir Marksas „dar negalėjo“ kritikuoti Štir- 
nerio? Dėl tos pakankamos priežasties, kad... Štirnerio knyga dar 
nebuvo pasirodžiusi, jiems rašant „Šventąją šeimą“. 

Ši spekuliatyvinė gudrybė — konstruoti bet ką ir susieti neva 
priežastiniu ryšiu skirtingiausius dalykus — tikrai įaugo į mūsų šven- 
tojo kūną ir kraują. Ji netenka jo rašiniuose bet kokio turinio ir 
persigema į paiką manierą — rimta veido išraiška sakyti tautologi- 
jas. Pavyzdžiui, jau žurnale „Allgemeine Literatur-Zeitung" (I, 5) 
rašoma: 

„Todėl skirtumas tarp mano darbo ir lapų, kuriuos prirašo, pavyzdžiui, koks 


nors Filipsonas“ (vadinasi, tuščių lapų, kuriuose rašo, „pavyzdžiui, koks nors Filip- 
sonas”), „turi būti toks, koks jis iš tikrųjų yra“!!! 

„M. Hesas“, už kurio raštus Engelsas ir Marksas visai nesuma 
jokios atsakomybės, atrodo šventajam kritikui toks įžymus reiški- 
nys, jog jis tegali daryti didelius išrašus iš „Paskutiniųjų filosofų“ 
ir pareikšti, kad „ši kritika atskirose vietose nesuprato Fojerbacho, 
arba“ (o, teologija!) „kad indas nori sukilti prieš puodžių“. Plg. 
Laišką romėnams, 9, 20—21. Dar kartą atlikęs „sunkų“ citavimo 
„darbą“, mūsų šventasis kritikas pagaliau prieina išvadą, kad Hesas 
nurašinėja Hegelį, nes vartoja žodžius „suvienytas“ ir „vystymasis“. 
Suprantama, šventasis Brunas visišką savo priklausomybės nuo He- 
gelio įrodymą, pateikiamą „Šventojoje šeimoje“, mėgino aplinkiniu 
keliu nukreipti prieš Fojerbachą. 

„Štai kaip turėjo baigti Baueris! Jis visomis išgalėmis kovojo 
prieš visas Hegelio kategorijas“, išskyrus Savimonę,— ir ypač šau- 
niosios „Literatur-Zeitung“ kovos prieš p. Hinrichsą laikotarpiu. Kaip 
jis prieš jas kovojo ir kaip jis jas nugalėjo, mes' jau matėme. Be 
ko kita, dar pacituosime Vigandą, p. 110, kur jis teigia, kad 


„tikrasis“ (1) „prieštaravimų“ (2) „išsprendimas“ (3) „gamtoje ir istorijoje“ 
(4), „tikroji vienas nuo kito atskirtų santykių“ (5) „vienybė“ (6), „tikrasis“ (7) „re- 
ligijos pagrindas“ (8) „ir begalinė gilybė“ (9) — „tikroji begalinė“ (10), „neįveikia- 
ma, savyje kūrybinga" (11) „asmenybė“ (12) — „dar nesurasta". 


Trijose eilutėse — ne dvi abejotinos Hegelio kategorijos, kaip 
Heso knygoje, o visas tuzinas „tikrųjų, begalinių, neįveikiamų“ 
Hegelio kategorijų, kurios pasirodo kaip tokios dėl „tikrosios vienas 


nuo kito atskirtų santykių vienybės“, — „štai kaip turėjo baigti 
Baueris!” Tr jei šventasis vyras mano, kad jam pavyks rasti Hese 
tikinti krikščionį ne todėl, kad Hesas „tikisi“, — kaip sako Brunas, — 


o todėl, kad jis nesitiki ir kalba apie „prisikėlima“, tai mūsų didysis 
bažnyčios tėvas įgalina mus, remiantis vis tuo pačiu 110 puslapiu, 
apkaltinti jį aiškiausiu judaiz mu. Ten jis pareiškia, 


„kad tikras, gyvas ir žemiškas žmogus dar negimė'!!! (naujas apreiškimas apie 
„vienintelės lyties“ paskirti) „ir kad pagimdytasis hermafroditas” (Brunas Baueris?!?) 
„dar nepajėgia įveikti visų dogminių formulių" ir t. t. 


Tai reiškia, kad mesijas dar negimė, kad žmogaus sūnus dar tik 
turi ateiti į pasaulį ir kad šis pasaulis, kaip Senojo testamento pa- 
saulis, dar tebėra slegiančioje įstatymo, „dogminių formulių“, prie- 
žiūroje. 

Kaip anksčiau šventasis Brunas panaudojo „Engelsą ir Marksą“ 
perėjimui prie Heso, taip dabar jis pasitelkia Hesą, kad pagaliau 
ir Fojerbachą galėtų susieti priežastiniu ryšiu su savo ekskursais 
apie Štirnerį, apie „Šventąją šeimą“ ir apie „Paskutiniuosius fi- 
losofus". 


„Štai kaip turėjo baigti Fojerbachas!" „Filosofija turėjo baigti dievotumu“ 
ir t. t. (Vigandas, p. 145). 


Tačiau tikrasis priežastinis ryšys yra tas, kad šis šūksmas yra 
vienos, tarp kitko, prieš Bauerį nukreiptos vietos iš Heso „Pasku- 
tiniųjų filosofų“ (Įžanga, p. 4) pamėgdžiojimas: 

„Taip — ir ne kitaip — turėjo atsisveikinti su pasauliu paskutiniai krikščioniš- 
kųjų asketų palikuonys“. 


Šventasis Brunas užbaigia savo kaltinamają kalbą prieš Fojer- 
bachą ir jo tariamus bendrininkus kreipimusi į Fojerbachą, kaltin- 
damas jį tuo, kad jis temoka „trimituoti“, „skardenti orą trimito 
garsais", tuo tarpu Monsieur“ B. Baueris, arba Madame la criti- 
gue**, šis „pagimdytasis hermafroditas", jau nekalbant apie nuola- 
tinį „naikinimą“, „važiuoja savo triumfo vežimu ir naujai trium- 
fuoja” (p. 125), „verčia nuo sosto“ (p. 119), „triuškina“ (p. 111), 
„tranko kaip perkūnas" (p. 115), „griauna iš pamatų“ (p. 120), „tru- 
pina į šipulius“ (p. 121), teleidžia gamtai tik „„vegetuoti" (p. 120), 
stato „žiauresnius“ (!) „kalėjimus“ (p. 104) ir pagaliau, kaip ku- 
nigas „triuškinančiai“ gražbyliaudamas, dėsto 105 puslapyje žvalias- 
dievobaimingas-linksmas-laisvas mintis apie „pastoviai-stipriai-tvir- 
tai egzistuojantį“, 110 puslapyje suverčia Fojerbachui ant galvos 
„akmens kalnus ir uolas“ ir pabaigoje, panaudodamas diversiją, nu- 
gali net šventąjį Maksą, papildydamas 124 puslapyje „kritinę kri- 
tika”, „visuomeninę visuomenę“, „akmens kalnus ir uolas“ dar „abst- 
rakčiausia abstraktybe“ ir „griežčiausiu griežtumu". 

Visa tai šventasis Brunas įvykdė „per patį save, pačiame savyje 
ir su pačiu savimi“, nes jis ir yra „Jis pats“, dar daugiau — jis 
„Visuomet pats ir yra didžiausiasis, ir gali būti didžiausiasis“ (yra 
ir gali būti!) „per pati save, pačiame savyje ir su pačiu savimi“ 
(p. 136). Viskas. 

Šventasis Brunas tikrai būtų pavojingas moteriškajai lyčiai, nes 
jis yra „neįveikiama asmenybė“, jei tik jis, „iš antros pusės, tiek 
pat“ nebijotų „jutimiškumo, kaip tos kliūties, su kuria susidūręs 
žmogus neišvengiamai suduoda sau mirtiną smūgį“. Todėl „per 
patį save, pačiame savyje ir su pačiu savimi" jis vargu ar nuskins 
bent vieną gėlelę, o leis visoms gėlėms nuvysti be galo liūdint ir 
isteriškai ilginiis „neįveikiamos asmenybės“, kuri „turi šią vienin- 
telę lyti ir šiuos vienintelius, konkrečius lyties organus“***, 


* — mosjė. Red. 
** — madam kritika. Red. 
*** Toliau rankraštyje išbraukta: 


„5. Šventasis Brunas savo „triumio vežime“: 


Prieš išsiskirdami su mūsų „pergalingų ir įsitikinusiu pergale“ bažnyčios tėvu, 
įsijunkime akimirkai į spoksančias mases, kurios taip pat karštai susispiečia, kai 
jis „važiuoja savo triumfo vežimu ir naujai triumfuoja“, kaip ir tuo atveju, kai 
generolas Tomas Tamas vykdo diversiją su savo keturiais poni. Ir jei čia pasi- 
girsta gatvės dainos, tai juk ta aplinkybė, kad žmogus sutinkamas gatvės dainomis, 
„glūdi“ triumfo „apskritai sąvokoje“". Red, 


III 
ŠVENTASIS MAKSAS 


„Was jehen mir die jrinen Beeme an?”55 


Šventasis Maksas eksploatuoja, „vartoja“ arba „naudoja“ susirin- 
kimą tam, kad galėtų duoti ilgą apologetinį „Knygos“ komentarą; 
komentuojama knyga yra ne šiaip kokia nors knyga, o „Knyga“, 
knyga kaip tokia, knyga grynu pavidalu, t. y. tobula knyga, šventa 
knyga, knyga kaip kažkas šventa, knyga kaip šventybės įsikūnijimas, 
knyga danguje, būtent — „Vienintelis ir jo nuosavybė“. Kaip žinome, 
ši „Knyga“ nukrito iš dangaus 1844 m. pabaigoje ir įgavo tarno 
pavidalą pas O. Vigandą, Leipcige“'“. Tuo būdu ji pasmerkė save 
žemės gyvenimo nepastovumams ir buvo puolama trijų „„vieninte- 
lių" — paslaptingos asmenybės Šeligos, gnostiko Fojerbacho ir He- 
s097. Kad ir kaip šventasis Maksas, kaip kūrėjas, visada buvo pra- 
nokęs save, kaip kūrinį, ir kitus savo kūrinius, vis dėlto jam pagailo 
savo silpno kūdikio, ir jis sušuko — kad apgintų ir apsaugotų jį 
nuo pavojų — garsų „džiaugsmingą kritinį šūkį“.— Kad galėtume 
suvokti visą šio „džiaugsmingo kritinio šūkio“, taip pat paslaptingos 
Šeligos asmenybės reikšmę, mes turime čia šiek tiek pasidomėti 
bažnyčios istorija ir atidžiau įsižiūrėti į „Knygą“. Arba, kalbant šven- 
tojo Makso žodžiais: mes „epizodiškai įterpsime“ „šioje vietoje“ 
bažnytinį istorinį „,„apmąstymą“ apie „Vienintelį ir jo nuosavybę“ 
„vien todėl“, „kad, mums rodosi, toks apmąstymas galėtų padėti 
suprasti visa kita“. 

„Pakelkite aukštyn, kunigaikščiai, savo vartus, ir pasikelkite jūs, amžinieji 
vartai, ir įeis garbės karalius — Kas yra tasai garbės karalius? Tai „karvedys“ 
stiprusis ir galingasis, „karvedys“, galingas kovoje. Pakelkite aukštyn, kunigaikš- 
čiai, savo vartus, ir pasikelkite jūs, amžinieji vartai, ir įeis garbės karalius!-— Kas 
yra tasai garbės karalius? Viešpats Vienintelis, jis tai yra garbės karalius“ (Psal- 
mių knyga, 24, 7—10). 


1. VIENINTELIS TR JO NUOSAVYBĖ 


Žmogus, kuris „savo reikalo pagrindu padėjo Nieką“, pradeda, 
kaip geras vokietis, savo ilgą „džiaugsmingą kritinį šūkį“ iš kar- 
to jeremiada: „Argi ne viskas turi būti Mano reikalas?“ (Knygos 
5-sis p.). Ir jis toliau skundžiasi širdį veriančiais žodžiais, kad „viskas 
turi būti jo reikalas“, kad jam primetamas „dievo reikalas, žmonijos, 
tiesos, laisvės reikalas, toliau — Jo tautos, Jo valdovo reikalas“ ir 
tūkstančiai kitų gerų reikalų. Vargšas! Prancūzų ir anglų buržua 
skundžiasi realizavimo rinkų stoka, prekybos krizėmis, panika bir- 
žoje, kas akimirką besikeičiančia politine padėtimi ir t. t; smul- 
kusis vokiečių buržua, kurio aktyvus dalyvavimas buržuaziniame 
judėjime tebuvo idealinis ir kuris visais kitais atžvilgiais tebuvo 
mušamas, — šis smulkusis vokiečių buržua savo paties reikalą vaiz- 
duojasi tik kaip „teisų reikalą“, kaip „laisvės, tiesos, žmonijos rei- 
kalą" ir t. t. 

Mūsų vokiškasis mokytojas tout bonnement* tiki šia smulkiojo 
vokiečių buržua iliuzija ir preliminariai gvildena visus šiuos gerus 
reikalus trijuose puslapiuose. 

Jis nagrinėja „dievo reikalą“, „žmonijos reikalą“ (p. 6 ir 7) ir 
mano, kad tai yra „grynai egoistiniai reikalai“, kad tiek „dievas“, 
tiek ir „žmonija“ tesirūpina tik savo reikalu, kad „tiesa, laisvė, hu- 
maniškumas, teisingumas“ „domisi tik savimi, o ne Mumis, tik savo 
gerove, o ne Mūsų“. Iš to jis daro išvadą, kad visi šie asmenys „turi 
čia ypatingos naudos“. Jis prieina iki to, kad šias idealistines fra- 
zes — dievą, tiesą ir t. t.— paverčia pasiturinčiais biurgeriais, „tu- 
rinčiais ypatingos naudos“ ir besimėgaujančiais „pelningu egoizmu". 
Tačiau mintis apie tai it kirminas graužia šventąjį egoistą: „O Aš?“ — 
sušunka jis. „AŠ savo ruožtu iš to pasimokysiu ir, užuot toliau tar- 
navęs šiems didiesiems egoistams, geriau pats tapsiu egoistu!" 
(p. 7). 

Taigi mes matome, kokiais šventais motyvais vadovaujasi šven- 
tasis Maksas, pereidamas prie egoizmo. Ne šio pasaulio gėrybės, 
ne kandžių ėdami ir rūdyjantys turtai, ne jo Ko Vienintelių kapi- 


* — naiviai. Red. 

talai, o dangaus turtas, dievo kapitalai, tiesa, laisvė, žmonija ir t. t — 
štai kas neduoda jam ramybės. 

Jeigu iš jo nebūtų buvę atkakliai reikalaujama tarnauti tokiai 
daugybei gerų reikalų, jis niekuomet nebūtų padaręs atradimo, kad 
ir jis turi savo „paties“ reikalą, vadinasi, „nebūtų padėjęs“. šio 
savo reikalo pagrindu „Nieko“ (t. y. „Knygos“). 

Jei šventasis Maksas būtų kiek arčiau įsižiūrėjęs į įvairius „da- 
lykus" ir šių dalykų „savininkus“, pavyzdžiui, į dievą, žmoniją, tie- 
są, jis būtų priėjęs atvirkščią išvadą: jis būtų supratęs, kad egoizmas, 
pagrįstas egoistiniu šių asmenų veikimo būdu, lygiai taip pat yra 
įsivaizduotas, kaip ir patys šie asmenys. 

Vietoj to mūsų šventasis nutaria pradėti konkuruoti su „dievu“ 
ir „tiesa“ ir remtis Savimi — ,„Manimi, tuo pačiu Aš, kuris lygiai 
taip pat, kaip dievas, yra viso kito Niekas, tuo pačiu Aš, kuris 
yra Mano Viskas, tuo Aš, kuris yra Vienintelis... Aš esu Niekas 
tuštumos prasme, bet kūrybinis Niekas, Niekas, iš kurio Aš pats, 
kaip kūrėjas, kuriu Viską“. 

Šventasis bažnyčios tėvas šį paskutinį teiginį galėjo ir taip iš- 
reikšti: Aš esu Viskas beprasmybės tuštumoje, „bet“ Aš esu nie- 
kingas kūrėjas, Aš esu Viskas, iš kurio Aš pats, kaip kūrėjas, ku- 
riu Nieką. 

Kuris iš šių dviejų teksto Lana yra teisingas, paaiškės toliau. 
Tokia yra pratarmė. 

Pati „Knyga“ dalijasi, kaip ir „šviesaus atminimo“ biblija, į Se- 
nąjį ir Naująjį testamentą, būtent: į vienintelę žmogaus istoriją 
(Įstatymas ir Pranašai) ir į nežmogiškąją Vienintelio istoriją (Dievo 
karalystės evangelija). Pirmoji knyga yra istorija logikos ribose, 
pracities sukaustytas logosas; antroji — logika istorijoje, išsivadavęs 
logosas, kuris kovoja su dabartimi ir pergalingai ją įveikia. 


SENASIS TESTAMENTAS: ŽMOGUS 
1. Pradžios knyga, t. y. Žmogaus gyvenimas 


Šventasis Maksas čia prisidengia tuo, kad jis rašąs savo mirtino 
priešo, „Žmogaus“, o ne „Vienintelio“ arba „realaus individo“ bio- 
grafiją. Tai ipainioja jį į juokingiausius prieštaravimus. 

Kaip ir pritinka gerai Pradžios knygai, „Žmogaus gyvenimas“ 
prasideda ab ovo“, nuo „vaiko“. Vaikas, kaip mums išaiškinama 
13 puslapyje, „nuo pat pradžios gyvena, kovodamas su visu pasau- 
liu, jis priešinasi viskam, ir viskas priešinasi jam“. „Abi pusės lieka 
priešai“, bet „abi didžiai gerbia viena kitą“ ir „nuolat saugosi, slaptai 
sekdamos viena kitos silpnybes“; tai išaiškinama toliau, p. 14, ta 
prasme, „kad mes“, būdami vaikais, „mėginame suvokti daikių esmę 
arba prasiskverbti už daiktų; todėl“ (vadinasi, dabar jau ne iš prie- 
šiškumo) „mes slaptai sekame visų šių daiktų silpnybes“. (Čia veikia 
Šeligos, prekiautojo paslaptimis, pirštas.). Taigi vaikas iš karto tam- 
pa metafiziku, siekiančiu suvokti „daiktų esmę“. 


* — pažodžiui: nuo kiaušinio, t. y. nuo pat pradžios. Red. 

Šis į spekuliaiyvinius apmąstymus nugrimzdęs vaikas, kurio šir- 
džiai „daiktų prigimtis“ yra artimesnė, negu jo žaislas, „ilgainiui“ 
tikrai susidoroja su „daiktų pasauliu“, nugali jį ir po to įžengia 
į naują fazę, į jaunuolio amžių, kada jis turi kovoti naują „Sunkią 
gyvenimo Bora), kovą prieš protą, nes „dvasia vadinasi“ „pirmasis 
savęs atradimas“ ir: „Mes pranokstame pasaulį, Mes esame dvasia“ 
(p. 15). Jaunuolio požiūris yra „dangiškas“; vaikas tik „mokėsi“, 
„jis nesustodavo prie grynai loginių arba teologinių klausimų“, — 
kaip ir (vaikas) „Pilotas“ greitai praeina pro klausimą: „kas yra 
tiesa?“ (p. 17). Jaunuolis „stengiasi užvaldyti mintis“, jis „supranta 
idėjas, Dvasią“ ir „ieško idėjų“; jis „pasineria į savo mintis“ (p. 16), 
jis turi „absoliučias mintis, t. y. nieko be minčių, logines mintis“. 
Jaunuolis, kuris taip „elgiasi“, užuot žavėjęsis jaunomis moterimis 
ir kitais žemiškais dalykais, yra ne kas kitas, kaip jaunasis „Štir- 
neris”, mokslus einantis Berlyno jaunuolis, studijuojantis Hegelio 
logiką ir pagarbiai žvelgiantis į didijį Micheletą. Apie šį jaunuolį 
teisingai sakoma 17 puslapyje: „kelti į dienos šviesą grynąją mintį, 
atsiduoti jai — tai yra jaunystės džiaugsmas, ir visi šviesūs idėjų 
pasaulio paveikslai — tiesa, laisvė, žmonija, Žmogus ir t. t.— ap- 
šviečia ir įkvepia jauną sielą“. 

Po to šis jaunuolis „meta į šali“ taip pat „objektą“ ir „atsiduo- 
da" vien „savo mintims“; „visa, kas nedvasiška, jis sujungia į nie- 
kingą išorinių dalykų pavadinimą, ir jeigu jis vis dėlto yra prisi- 
rišęs prie kai kurių šių išorinių dalykų, pavyzdžiui, prie studentiško 
narsavimo ir t. t., tai tik tuomet, kai jis atranda juose dvasią, ir 
tik todėl, kad jis atranda juose dvasią, t. y. kai jie yra jam sim- 
boliai'. (Kas „neatras“ čia „Šeligos“?) Padorusis Berlyno jaunuolis! 
Korporantų aludžių įstatai jam tebuvo „simbolis“, tik siekdamas 
įtikti „simboliui“, jis išgėręs ne kartą atsidurdavo po stalu, kur jis, 
matyt, taip pat norėjo „atrasti dvasią“!— Koks geras yra šis pado- 
rusis jaunuolis, — kurį senasis Evaldas, parašęs du tomus apie „pa- 
dorųjį jaunuolį“, galėtų imti pavyzdžiu — matyti ir iš to, kas apie 
ji „pasakyta“ (p. 15): „Reikia palikti tėvą ir motiną, laikyti susprog- 
dinta bet kurią natūralią valdžią“. Jam, „protingajam, nėra šeimos 
kaip natūralios valdžios, jis atsisako tėvų, brolių ir seserų ir t. t." — 
bet visi jie „atgimsta kaip dvasinės, protingos valdžios“, ir dėl to 
padorusis jaunuolis sutaiko paklusnumą tėvams ir jų baimę su savo 
spekuliatyvine sąžine, ir visa lieka po senovei. Ir visai taip pat „pa- 
sakyta“ (p. 15): „Dievo reikia labiau klausyti, nei žmonių“. Ir pa- 
galiau padorusis jaunuolis pasiekia aukščiausią moralumo pakopą 
16 puslapyje, kur „pasakyta“: „Savo sąžinės reikia labiau klausyti, 
nei dievo“. Šis kilnus moralinis jausmas iškelia jį net aukščiau 
„kerštingųjų eumenidžių“, net aukščiau „Poseidono rūstybės“,— jis 
nieko nebijo daugiau kaip „sąžinės“. 

Atradęs, kad „dvasia yra tai, kas esminga“, jis jau nebebijo net 
tokių labai pavojingų išvadų: 

„Bet jeigu dvasia yra pažinta kaip tai, kas esminga, tai vis dėlto yra kažkas, 
kas daro skirtumą tarp skurdžios ir turtingos dvasios, ir todėl“ (|) „žmonės stengia- 
si tapti turtingi dvasia; Dvasia nori išsiplėsti, įkurti savo karalystę, ne šio pa- 

saulio, o ką tik nugalėto pasaulio karalystę— Tuo būdu ji stengiasi tapti Viskuo 
Visame“ (kokiu būdu?), „t. y. nors Aš esu dvasia, bet vis dėlio Aš esu netobula 
dvasia ir dar tik turiu“ (2) „ieškoti tobulos dvasios" (p. 17). 


„Tai vis dėlto yra kažkas, kas daro skirtumą“.— „Kažkas — ką 
tai reiškia? Koks „Kažkas“ daro šį skirtumą? Mes dar ne kartą 
rasime šį paslaptingąjį „Kažką“ mūsų šventojo vyro rašiniuose, kur 
paaiškės, kad tai yra Vienintelis substancijos požiūriu, „vienintelės“ 
logikos pradžia ir kaip toks — tikra Hegelio „būties“ ir „nieko“ ta- 
patybė. Todėl kad ir ką šis „Kažkas“ veiktų, kalbėtų, darytų, — at- 
sakingu už visa tai mes paliekame mūsiškį šventąjį, kuris yra su- 
sijęs su juo kaip kūrėjas. Pradžioje šis „Kažkas“, kaip matėme, daro 
skirtumą tarp skurdaus ir turtingo. O kodėl gi? Todėl, kad „dvasia 
yra pažinta kaip tai, kas esminga"“. Vargšas „Kažkas“, kuris be 
šio pažinimo niekuomet nebūtų pasiekęs skirtumo tarp skurdaus ir 
turtingo!— „Ir todėl žmonės stengiasi" ir t. t. „Žmonės!“ Čia mes 
turime antrąjį beasmenį asmenį, kuris kartu su ką tik minėtuoju 
„Kažkas“ tarnauja Štirneriui ir turi atlikti jam sunkiausią ir juo- 
džiausią darbą. Kaip jie abu palaiko vienas kitą, aiškiai matyti iš 
šio pavyzdžio. Kadangi „Kažkas“ daro skirtumą tarp skurdžios ir 
turtingos dvasios, tat „žmonės“ (ir kam kitam, išskyrus ištikimąjį 
Štirnerio tarną, galėtų ateiti į galvą kažkas panašaus!) — „todėl žmo- 
nės stengiasi tapti turtingi dvasia“. „Kažkas“ duoda ženklą, ir tuč- 
tuojau „žmonės“ pritaria jam visa gerkle. Darbo pasidalijimas yra 
įgyvendintas klasiškai. 

Kadangi „žmonės stengiasi tapti turtingi dvasia”, tai „Dvasia no- 
ri išsiplėsti, įkurti savo karalystę“ ir t. t. „Bet jeigu" čia yra kažkoks 
sąryšis, „tai vis dėlto nėra tas pat“, ar „žmonės“ stengiasi tapti „tur- 
tingi dvasia“, ar „Dvasia nori įkurti savo karalystę“. „Dvasia“ lig 
šiol dar nėra nieko norėjusi, „Dvasia“ dar nėra figūravusi kaip 
asmuo,— buvo kalbama tik apie „jaunuolio“ dvasią, o ne šiaip apie 
„Dvasią“, ne apie dvasią kaip subjektą. Bet mūsų šventajam rašy- 
tojui dabar prireikė visai kitokios dvasios, negu jaunuolio dvasia, 
kad galėtų priešpastatyti ją šiai pastarajai dvasiai kaip svetimą, 
pagaliau — kaip šventąją dvasią. Gudrybė Nr. 1. 

„Tuo būdu dvasia stengiasi tapti Viskuo Visame“ — kiek miglotas 
posakis, kuris paskiau paaiškinamas tokiais žodžiais: „Nors Aš esu 
dvasia, bet vis dėlto Aš esu netobula dvasia ir dar tik turiu ieškoti 
tobulos dvasios“. Bet jei šventasis Maksas yra „netobula dvasia", 
„tai vis dėlto nėra tas pat“, ar jis turi stengtis savo dvasią „padaryti 
tobulą“, ar ieškoti „tobulos dvasios“. Keleta eilučių anksčiau jis 
apskritai turėjo reikalą tik su „skurdžia“ ir „turtinga“ dvasia — kie- 
kybinis, žemiškas skirtumas,—o dabar staiga pasirodo „netobula“ 
ir „tobula“ dvasia — kokybinis, mistinis skirtumas. Siekimas tobu- 
linti savo dvasią dabar gali pavirsti tuo, kad „netobula dvasia“ ims 
vaikytis „tobulą dvasią“. Šventoji dvasia čia klaidžioja kaip vai- 
duoklis. Gudrybė Nr. 2. 

Šventasis autorius tęsia: 


„Bet tuo pačiu“ (t. y. siekimui „tobulinti“ savo dvasią virtus „tobulos dvasios“ 
ieškojimu) „Aš, kuris ką tik yra radęs Save kaip dvasią, čia pat vėl prarandu 

Save, nusilenkdamas tobulai dvasiai, kaip ne Mano paties Aš, o anapusiškam Aš, 
ir jausdamas savo tuštumą“ (p. 18). 

Tai yra ne kas kita, kaip tolesnis gudrybės Nr. 2 išvystymas. 
Padarius prielaidą, kad „tobula dvasia“ yra reali būtybė ir priešpa- 
stačius ją „netobulai dvasiai“, savaime darosi aišku, jog „netobula 
dvasia“, jaunuolis, skausmingai, iki pat savo sielos gelmių, jaučia 
„savo tuštumą“. Bet eikime toliau! 


„Tiesą sakant, dvasia aprėpia Visa, bet argi kiekviena dvasia yra tikra dvasia? 
Tikra ir teisinga dvasia yra dvasios idealas, „šventoji dvasia“. Tai ne Mano ar 
Tavo dvasia, o būtent“ (!) „ideali, anapusiška dvasia — „dievas“. „Dievas yra dva- 
sia“" (p. 18). 


Čia „tobula dvasia“ staiga buvo paversta „tikra“ ir tuoj po to — 
„tikra ir teisinga dvasia“. Pastaroji tiksliau apibrėžiama kaip „dva- 
sios idealas, šventoji dvasia“, ir tai įrodoma tuo, kad ji yra „ne 
Mano arba Tavo dvasia, o būtent anapusiška, ideali dvasia — die- 
vas“. Teisinga dvasia yra dvasios idealas, nes ji „būtent“ yra idea- 
li! Ji yra šventoji dvasia, nes ji „būtent“ yra dievas! Koks „mąsty- 
mo virtuoziškumas“! Prabėgomis dar pažymėsime, kad apie „Tavo“ 
dvasią lig šiol dar nebuvo kalbama. Gudrybė Nr. 3. 

Vadinasi, jeigu aš, ilgai lavindamasis, stengiuosi tapti matemati- 
ku arba, pasak šventojo Makso, pasidaryti „tobulas“ matematikoje, 
tai aš ieškau „tobulo“ matematiko, t. y. „tikro ir teisingo“ matema- 
tiko, kuris matematikui yra „idealas“, ieškau „šventojo“ matemati- 
ko, kuris yra matematikas, skirtingas nuo Manęs ir Tavęs (nors Tu 
man gali būti tobulas matematikas, kaip Berlyno jaunuoliui jo filo- 
solijos profesorius yra tobula dvasia); toks matematikas yra „būtent 
idealus, anapusiškas“, tai yra matematikas danguje, „dievas“. Die- 
vas yra matematikas. 

Visus šiuos didžius rezultatus šveniasis Maksas pasiekia todėl, 
kad „yra tam tikras skirtumas tarp turtingos dvasios ir skurdžios“, — 
t. y., išvertus į paprastą kalbą: nėra tas pat, ar kas nors yra tur- 
tingas dvasios ar neturtingas, —ir todėl, kad jo „jaunuolis“ atrado 
ši nuostabų faktą. 

Šventasis Maksas 18 puslapyje tęsia: 


„Vyras skiriasi nuo jaunuolio iuo, kad pastarasis pasaulį ima toki, koks jis. 
yra“, ir t. t. 

Taigi mes nesužinome, kaip jaunuolis prieina prie to, kad pa- 
saulį — mums visai netikėtai — ima tokį, „koks jis yra“; mes taip 
pat nematome, kaip mūsų šventasis dialektikas pereina nuo jau- 
nuolio prie vyro, o tesužinome, kad atlikti šį patarnavimą ir „ai- 
skirti“ jaunuolį nuo vyro turi „Kažkas“. Tačiau net pats „Kažkas“ 
vienas nepajėgia išjudinti iš vietos gremėzdiško vienintelių minčių 
vežimo. Nes nors „Kažkas“ ir „atskyrė vyrą nuo jaunuolio“, vis dėl- 
to vyras vėl atvirsta į jaunuolį, vėl pradeda užsiiminėti „vien dva- 
siniais dalykais“ ir nejuda iš vietos, kol į pagalbą su nauju atsar- 
giniu arkliu aiskuba „žmogus“. „Tik tada, kai pamilstama save 
kūnišką ir t. t." (p. 18), — „tik tada" vėl visa ima judėti, vyras atran- 
da, kad jis turi savo asmeninį interesą, ir prieina prie „antrojo 

savęs atradimo”, nes jis ne tik „atranda save kaip dvasią“, panašiai 
kaip jaunuolis, „kad vėl tuojau prarastų save visuotinėje dvasioje“, 
bet suvokia save kaip „kūniškąją dvasią“ (p. 19). Pagaliau ši „kū- 
niškoji dvasia“ tampa „suinteresuota ne tik savo dvasia“ (kaip jau- 
nuolis), „oO pilnutiniu pasitenkinimu, viso subjekto patenkinimu“ 
(suinteresuotumas viso subjekto patenkinimu!),— jis prieina prie to, 
kad pasidaro „patenkintas savimi tokiu, koks jis yra kūniškas“. Kaip 
tikras vokietis, Štirnerio „vyras“ prie visko prieina labai vėlai. Pary- 
žiaus bulvaruose ir Londono Ridžent-strite?š jis galėtų pamatyti šim- 
tus dykinėjančių „jaunuolių“, frantų ir dendi, kurie dar nėra atradę 
savęs kaip „kūniškosios dvasios“, bet vis dėlto yra „patenkinti sa- 
vimi tokiais, kokie jie yra kūniški“, ir savo svarbiausiu interesu 
laiko „viso subjekto patenkinimą“. 

Šis antrasis „savęs atradimas“ taip įkvepia mūsų šventąjį dialek- 
tiką, kad jis staiga užmiršta savo vaidmenį ir kalba jau ne apie 
vyra, o apie patį Save, tuo būdu atskleisdamas paslaptį, kad Jis 
pats, Jis Vienintelis, ir yra „vyras“ ir kad „vyras“= „Vienintelis“. 
Nauja gudrybė. 

„Kaip Aš atrandu Save" (suprask: „kaip jaunuolis atranda save“) „už daiktų 
ir būtent kaip dvasia, taip vėliau Aš turiu atrasti Save“ (suprask: „vyras turi 
atrasti save“) „už minčių ir būtent — kaip jų kūrėjas ir savininkas. Dvasių lai- 
kotarpiu mintys praaugdavo Mane" (jaunuolį), „nors jos buvo Mano galvos pa- 
darai; kaip kliedėjimo fantazijos, jos plazdeno viršum Manęs ir drebino Mane; 
tai buvo siaubinga jėga. Mintys tapo pačios sau kūnu, tapo šmėklomis, panašiomis 
į dievą, imperatorių, popiežių, tėvynę ir t. t.; sugriaudamas jų kūniškumą, Aš 
grąžinu jas atgal į Savo kūniškumą ir sakau: tik Aš vienas esu kūniškas. Ir 
štai dabar Aš imu pasaulį tokį, koks jis Man yra, kaip Savo pasaulį, kaip Savo 
nuosavybę: Aš viską priskiriu Sau“. 


Tuo būdu vyras, čia sutapatintas su „Vieninteliu“, pirmiau su- 
teikęs mintims kūniškumą, t. y. pavertęs jas šmėklomis, dabar vėl 
sugriauna šį kūniškumą, sugrąžindamas jį į savo paties kūną ir 
tuo pačiu paversdamas pastarąjį šmėklų kūnu. Ta aplinkybė, kad 
į savo paties kūniškumą jis ateina tik paneigdamas šmėklas, parodo, 
koks yra šis sukonstruotasis vyro kūniškumas, apie kurį jis pradžio- 
je turi „pasakyti sau“, kad galėtų juo patikėti. Bet ir tai, ką jis 
„sako sau“, jis „sako“ neteisingai. Tą faktą, kad, be jo „vienintelio“ 
kūno, jo galvoje neatsiranda dar visokių savarankiškų kūnų, sper- 
matozoidų, jis paverčia sakme“*: Tik Aš vienas esu kūniškas.— 
Dar viena gudrybė. 

Toliau. Vyras, kuris, būdamas jaunuoliu, prisikimšo galvą viso- 
kių nesąmonių apie viešpataujančias jėgas ir santykius, kokie, pa- 
vyzdžiui, yra imperatorius, tėvynė, valstybė ir t. t., ir apie jas teži- 
nojo savo vaizduotėje tik kaip apie savo paties „kliedėjimo fanta- 
zijas“,— šis vyras, šventojo Makso nuomone, tikrai sugriauna šias 
jėgas, išmesdamas iš galvos savo klaidingą nuomonę apie jas. Yra 
kaip tik atvirkščiai: būtent dabar, kai jis jau nebežiūri į pasaulį 
per savo fantazijos akinius, jis turi pagalvoti apie praktinius šio 
pasaulio santykius, turi ištirti juos ir prisiderinti prie jų. Sugriovęs 

* Originale žodžių žaismas: „sagen“— „sakyti“, „Sage“— „sakmė, legenda, pa- 
davimas". Red. 

fantastinį Kūniškumą, kurį jis priskyrė pasauliui, jis ras tikrąjį pa- 
saulio kūniškumą ne savo fantazijoje. Išnykus iliuziniam imperato- 
riaus kūniškumui, jam išnyko ne imperatoriaus kūniškumas, o jo 
iliuziškumas, ir tikroji imperatoriaus valdžia tik dabar gali būti įver- 
tinta visa jos apimtimi. Gudrybė Nr. 3 [a]. 

Jaunuolis, figūruojantis kaip vyras, kritiškai nežiūri net į tas min- 
tis, kurios galioja taip pat kitiems ir cirkuliuoja kaip kategorijos, 
bet kritikuoja tik tokias mintis, kurios yra „paprasti jo galvos pa- 
darai", t. y. jo galvoje atkurtos bendros pažiūros į esamus santykius. 
Pavyzdžiui, jis panaikina tuo būdu ne „tėvynės“ kategoriją, o tik 
savo asmeninę nuomonę apie šią kategoriją; vadinasi, ir po to lie- 
ka galioti bendrareikšmė kategorija, ir net „filosofinio mąstymo“ 
srityje darbas dar tik prasideda. Tačiau jis nori mus įtikinti, kad 
jis panaikino pačią kategoriją, panaikindamas savo asmeninę ge- 
raširdišką pažiūrą į ją, — lygiai taip pat, kaip jis ką tik norėjo 
įtikinti mus, kad jis panaikino imperatoriaus valdžią, atsisakyda- 
mas nuo savo fantastinės pažiūros į imperatorių. Gudrybė Nr. 4, 


„Ir štai”, tęsia toliau šventasis Maksas, „aš imu pasaulį toki, koks jis Man 
yra, kaip Savo pasaulį, kaip Savo nuosavybę“. 


Jis ima pasaulį tokį, koks jis jam yra, t. y. tokį, kokį jis jį turi 
imti, ir tuo pačiu jis pasisavino pasauli, padarė jį savo nuosavybe — 
įgijimo būdas, kurio, tiesa, nerasi jokio ekonomisto veikale, betgi 
kurio metodas ir laimėjimai bus juo puikiau atskleisti „Knygoje“. 
Tačiau iš tikrųjų ne „pasaulį“, o tik savo „kliedėjimo fantaziją“ 
apie pasauli jis „ima“ kaip Savą ir pasisavina ją. Jis ima pasaulį 
kaip savo supratimą apie pasaulį, o pasaulis kaip jo supratimas yra 
jo įsivaizduojama nuosavybė, jo supratimo nuosavybė, jo suprati- 
mas kaip nuosavybė, jo nuosavybė kaip supratimas, jo nuosavas 
supratimas arba jo supratimas apie nuosavybę; ir visa tai jis išreiš- 
kia nepalyginama fraze: „Aš viską priskiriu Sau". 

Kai vyras suprato, paties šventojo pripažinimu, kad pasaulyje 
gyveno tik šmėklos, nes jaunuolis matė šmėklas, kai tariamas jau- 
nuolio pasaulis išnyko vyrui, pastarasis jau yra tikrame, nuo jau- 
nuolio iliuzijų nepriklausomame pasaulyje. 

O dabar reikėtų taip pasakyti: Aš imu pasaulį tokį, koks jis yra 
nepriklausomai nuo Manęs, tokį, koks jis priklauso sau pačiam (pats 
„Vyras ima“— žr. 18 p.— „pasaulį tokį, koks jis yra“, o ne tokį, 
koks jam patinka), pirmiausia kaip Savo nenuosavybę (Mano nuo- 
savybė lig šiol jis buvo tik kaip šmėkla) — aš priskiriu Save vis- 
kam ir tik tiek viską priskiriu Sau. 

„Jeigu aš kaip dvasia atstūmiau nuo savęs pasauli, didžiai jį niekindamas, tai 
Aš kaip savininkas atstumiu dvasias arba idėjas, sugrąžindamas jas į jų nie- 
kingumą. Jos jau nebeturi man galios, panašiai kaip dvasiai neturi galios jokia 
„žemės jėga“" (p. 20). 

Čia mes matome, kaip savininkas, Štirnerio vyras, tuojau prade- 
da, sine beneficio deliberandi atque inventarii“, valdyti jaunuolio 
palikimą, susidedantį, kaip jis pats sako, vien iš „kliedėjimo fanta- 


* — laisvas nuo mąstymo ir apskaitos gėrybės. Red. 

zijų“ ir „šmėklų“. Jis tiki, kad, virsdamas iš vaiko jaunuoliu, jis 
tikrai susidorojo su daiktų pasauliu, o virsdamas iš jaunuolio vy- 
ru — ir su dvasios pasauliu, kad jis kaip vyras dabar nešiojasi ki- 
šenėje visą pasaulį ir niekas jam daugiau neberūpi. Jeigu — kaip 
jis plepa paskui jaunuolį — be jo jokia žemės jėga neturi galios 
dvasiai, vadinasi, dvasia yra svarbiausioji žemės jėga, o Jis, vyras, 
yra pajungęs sau šią visagalę dvasią, tai argi jis nėra tikrai visa- 
galis? Jis užmiršta, kad jis sugriovė tik tą fantastinį ir iliuzinį pavi- 
dalą, kurį mintys „tėvynė“ ir t. t. įgavo „jaunuolio“ kiauše, bet kad 
jis net nepalietė šių minčių, kiek jos išreiškia tikrus santykius. Jis 
dar toli gražu nėra tapęs minčių valdovu, jis tik dabar įgijo galios 
prieiti prie „minčių“. 

„Dabar, pasakysime baigdami, tur būt, aišku“ (p. 199), kad šven- 
tasis vyras atvedė savąją žmogaus amžiaus konstrukciją į jam pa- 
geidaujamą ir iš anksto nustatytą tikslą. Pasiektą rezultatą jis išdės- 
to mums teiginiu — iliuziniu šešėliu, kurį mes čia pat sugretinsime 
su jo prarastu kūnu. 


Vienintelis teiginys, p. 20. 


„Vaikas buvo realistiškas, jis buvo 
pavergtas šio pasaulio daiktų, kol jam 
pavyko pamažu prasiskverbti už pačių 
šių daiktų. Jaunuolis buvo idealistiškas, 
įkvėptas minčių, kol jis su dideliu vargu 
pakilo iki vyro —- egoistiško vyro, kuris 
tvarko daiktus ir mintis savo nuožiūra 
ir savo asmenini interesą laiko svar- 
besniu už viską. Pagaliau — senelis? Bet 
apie tai Aš dar spėsiu pakalbėti, kai 
Pats pasensiu". 


Šio emancipuoto šešėlio turėtojas. 


Vaikas tikrai buvo pavergtas savo 
daiktų pasaulio, kol jam pavyko pama- 
žu (pasiskolintas vystymosi suklastojimas) 
palikti kaip tik šiuos daiktus užpakalyje 
savęs. Jaunuolis mėgo fantazuoti, neturė- 
jo minčių dėl per didelio įkvėpimo, kol 
ji iš šio būvio išvedė -savo darbu vyras, 
egoistiškas biurgeris, kurį daiktai ir min- 
tys tvarko savo nuožiūra, nes jo asme- 
ninis interesas viską laiko svarbesniu už 
ji. Pagaliau — senelis?— „Tu man jau ne- 


be galvoje, moterie!“ 


Tuo būdu visa „Žmogaus gyvenimo“ istorija yra, „pasakysime 
baigdami“, štai kas: 

1) Įvairias gyvenimo pakopas Štirneris supranta tik kaip individo 
„Savęs atradimus“, ir šie „savęs atradimai“ visuomet yra tam tikras 
sąmonės santykis. Tad sąmonės skirtingumas čia sudaro individo 
gyvenimą. Aišku, Štirheriui visai nerūpi fizinis ir socialinis paki- 
timas, kurį patiria individai ir kuris pakeičia sąmonę. Todėl Štir- 
nerio vaikas, jaunuolis ir vyras visuomet atranda pasaulį jau iš- 
baigtą, kaip ir „pačius“ save jie tik „atranda“; o kad apskritai būtų 
galima ką nors „atrasti“, visai nieko nedaroma, visai tuo nesirūpi- 
nama. Tačiau ir pats sąmonės santykis suprantamas ne taip, kaip 
reikia, o tik spekuliatyviai jį iškreipiant. Todėl jie visi trys ir san- 
lykiuoja su pasauliu filosofiškai: „vaikas — realistiškai“, „jaunuo- 
lis — idealistiškai“, vyras — kaip neigiama abiejų vienybė, kaip ab- 
soliuti neigiamybė, o tai ir pasakyta anksčiau nurodytoje baigiamo- 
joje frazėje. Čia atskleidžiama „Žmogaus gyvenimo“ paslaptis, čia 
paaiškėja, kad „vaikas“ tebuvo tik perrengtas „realizmas“, ,jaunuo- 
lis"— perrengtas „idealizmas“, „vyras'— tik perrengtas mėginimas 
Išspręsti šią filosofinę priešybę. Šis sprendimas, ši „absoliuti neigia- 
mybė“, atsiranda — kaip jau dabar paaiškėja — tik tuo būdu, kad 

vyras aklai priima tiek vaiko, tiek ir jaunuolio iliuzijas ir kartu 
mano, kad susidorojo su daiktų pasauliu ir dvasios pasauliu. 

2) Kadangi šventasis Maksas nekreipia dėmesio į fizinį ir so- 
cialinį individo „gyvenimą“ ir apskritai nekalba apie „gyvenimą“, 
tai jis visai nuosekliai atitrūksta nuo istorijos epochų, nuo tauty- 
bės, klasės ir t. t. arba, kas yra tas pat, jis išpučia viešpataujančią 
jam artimiausios, betarpiškoje jo aplinkoje esančios klasės sąmonę, 
padarydamas ją normalia „Žmogaus gyvenimo“ sąmone. Kad galėtų 
pakilti aukščiau šio vietinio ribotumo ir miesčionio pedantizmo, jam 
tereikėtų tik palyginti „savo“ jaunuolį su pirmuoju pasitaikiusiu 
jaunu kontoros tarnautoju, su jaunu Anglijos fabrikų darbininku, 
su jaunu jankiu, jau nekalbant apie jauną kirgizą kaisaką. 

3) Nepaprasta mūsų šventojo. lengvatikybė — o tai ir yra tikroji 
jo knygos dvasia — nepasitenkina tuo, kad jis verčia savo jaunuolį 
tikėti vaiku, o savo vyrą — jaunuoliu. Iliuzijas, kurias apie save 
susidaro arba teigia esą susidarę kai kurie „jaunuoliai“, „vyrai“ 
ir t. t, Štirneris pats nepastebimai suplaka su šių be galo abejotinų 
jaunuolių ir vyrų „gyvenimu“, su jų tikrove. 

4) Visa ši žmogaus amžiaus konstrukcija jau yra duota kaip pro- 
totipas trečiojoje Hegelio „Enciklopedijos“? dalyje, o „įvairiai pa- 
keista" — ir kitose Hegelio veikalų vietose. Šventasis Maksas, sie- 
kiąs „savo“ tikslų, aišku, ir čia turėjo padaryti tam tikrus „pakei- 
timus": pavyzdžiui, Hegelis dar tiek skaitosi su empiriniu pasauliu, 
kad vokiečių biurgerį vaizduoja kaip jį supančio pasaulio tarną, 
tuo tarpu Štirneris padaro jį šio pasaulio ponu, koks jis nėra net 
vaizduotėje. Visai taip pat šventasis Maksas apsimeta, jog jis ne- 
kalba apie senelį dėl empirinių priežasčių: neva jis norįs palaukti, 
kol jis pats virs seneliu (taigi čia „Žmogaus gyvenimas" =,Jo Vie- 
nintelis Žmogaus gyvenimas"). Hegelis, nė kiek nesvyruodamas, su- 
konstruoja keturis žmogaus amžiaus laikotarpius, nes, jo nuomone, 
realiame pasaulyje neigimas teigia save dukart, būtent — kaip mė- 
nulis ir kaip kometa (plg. Hegelio „Gamtos filosofiją“??), ir todėl 
čia keturnarystė, o ne trinarystė. Štirneris teigia savo vieninte- 
liškumą, suplakdamas draugėn mėnulį ir kometą, ir tuo būdu paša- 
lina nelaimingąjį senelį iš ,Žmogaus gyvenimo". Šios gudrybės prie- 
žastis paaiškės tuojau, kai tik mes imsime nagrinėti vienintelės žmo- 
gaus istorijos konstrukciją. 


2. Senojo testamento ekonomija 


"Čia mes turime peršokti akimirkai nuo „Įstatymo knygų“ prie 
„Pranašų knygų“, kad jau šioje vietoje atskleistume vienintelio 
namų ūkio danguje ir žemėje paslaptį. Ir Senajame testamente, kur 
dar viešpatauja įstatymas, o žmogus viešpatauja kaip mokytojas, 
vedantis į Vienintelį (Laiškas galatams, 3, 24), Vienintelio kara- 
lystės istorija vyksta pagal išmintingą visiems laikams nustatytą 
planą. Viskas yra iš anksto numatyta ir nustatyta, kad Vienintelis 
galėtų ateiti į pasaulį, kai išsipildys laikas šventiems žmonėms nuo 
jų šventumo išvaduoti. 

Todėl pirmoji knyga, „Zmogaus gyvenimas“, ir vadinasi „Pradžios 
knyga“, nes ji apima užuomazgoje visą Vienintelio namų ūkį, nes 
ji duoda mums pirmavaizdį viso vėlesnio vystymosi ligi pat to 
momento, kai išsipildys laikas ir ateis pasaulio pabaiga. Visa Vie- 
nintelė istorija sukasi apie tris pakopas: vaiką, jaunuolį ir vyrą, 
kurie grįžta „įvairiai pakeisti" vis didėjančiais ratais, kol pagaliau 
visa daiktų pasaulio ir dvasios pasaulio istorija suvedama į „vaiką, 
jaunuolį ir vyrą“. Visur mes terasime vis tuos pačius perrengtus 
„vaiką, jaunuolį ir vyrą“, kaip mes jau esame radę juose tris per- 
rengtas kategorijas. 

Anksčiau mes kalbėjome apie vokiečių filosofinį istorijos supra- 
lima. Čia šventasis Maksas mums duoda puikų tokio supratimo pa- 
vyzdį. Spekuliatyvinė idėja, abstraktus supratimas virsta varomąja 
istorijos jėga, ir tuo pačiu istorija paverčiama paprasta filosofijos 
istorija. Bet ir pastaroji suprantama ne taip, kaip ji iš tikrųjų vyko 
sutinkamai su esamais šaltiniais, — jau nekalbant apie tai, kaip ji 
vystėsi, veikiant realiems istoriniams santykiams,— O taip, kaip ją 
suprato ir išdėstė naujieji vokiečių filosofai, ypač Hegelis ir Fojer- 
hachas. Ir iš paties šio išdėstymo vėl imama tik tai, kas gali būti 
pritaikyta užsibrėžtam tikslui ir kas iš tradicijos- teko mūsų šventa- 
jam. Tuo būdu istorija virsta paprasta iš anksto įsikaltų idėjų is- 
lorija, pasaka apie dvasias bei šmėklas, o tikroji, empirinė istorija, 
csanti šios pasakos pagrindas, tepanaudojama šmėkloms įkūnyti; iš 
jos imami vardai, reikalingi šmėkloms apgaubti realybės regimybe. 
Atlikdamas šį eksperimentą, mūsų šventasis dažnai užmiršta savo 
vaidmenį ir rašo gryną pasaką apie šmėklas. 

Šiam jo naudojamam istorijos rašymo būdui savybingas naiviau- 
sias, klasiškiausias paprastumas. Trys paprastos kategorijos: realiz- 
mas, idealizmas, absoliuti neigiamybė kaip abiejų vienybė (čia va- 
dinama „egoizmu“), kurias mes jau esame aptikę vaiko, jaunuolio 
ir vyro pavidalu, imamos kaip visos istorijos pagrindas ir papuošia- 
mos įvairiomis istorinėmis iškabomis; kartu su savo kuklia pagalbi- 
nių kategorijų palyda jos sudaro visų vaizduojamų, neva istorinių 
fazių turinį. Šventasis Maksas čia vėl parodo savo begalinį tikėjimą: 
jis labiau, negu bet kas iš jo pirmtakų, kultivuoja tikėjimą vokiečių 
filosofu parengtu spekuliatyviniu istorijos turiniu. Šioje iškilmingoje 
ir gremėzdiškoje istorijos konstrukcijoje viskas sutvarkoma taip, kad 
būtų surasta efektinga eilė skambių pavadinimų trims kategorijoms, 
kurios yra taip nuvalkiotos, jog daugiau nebedrįsta viešai rodytis 
savo tikraisiais vardais. Mūsiškis švęstu aliejumi pateptas autorius 
valėtų puikiai čia pat pereiti nuo „vyro“ (p. 20) prie „Aš“ (p. 201) 
arba dar geriau — prie „„Vienintelio“ (p. 485); bet tai būtų perdaug 
paprasta. Be to, didelė konkurencija tarp vokiečių spekuliatyvinių 
lilosofų verčia kiekvieną naują konkurentą parūpinti savo prekei 
skambią istorinę reklamą. 

„Tikrojo vystymosi jėga“, tariant Dottore Graziano žodžiais, „kuo 
nmarkiausiai išsivysto“ tokiais „pakeitimais“: 

Pagrindas: 
I. Realizmas. 

II. Idealizmas. 
III: Neigiama abiejų vienybė. „Kažkas“ (p. 485). 
Pirmasis pavadinimas: 
I. Vaikas, priklausomas nuo daiktų (realizmas). 
II. Jaunuolis, priklausomas nuo minčių (idealizmas). 
III. Vyras — (kaip neigiama vienybė) 
teigiamai išreiškus: 
minčių ir daiktų savininkas, 
neigiamai išreiškus: 
laisvas nuo minčių ir daiktų 
Antrasis, istorinis pavadinimas: 
I. Negras (realizmas, vaikas). 
II. Mongolas (idealizmas, jaunuolis). 
II. Kaukazietis (neigiama realizmo ir idealizmo vienybė, vyras). 
Trečiasis, bendriausias pavadinimas: 
I. Realistinis egoistas (egoistas paprasta prasme) — vaikas, 
negras. 
II. Idealistinis egoistas (pasiaukojantis) — jaunuolis, mongolas. 
III. Tikrasis egoistas (Vienintelis) — vyras, kaukazietis. 
Ketvirtasis, istorinis pavadinimas. Ankstesnių pakopų pakartojimas 
kaukaziečio kategorijoje. 
I. Senovės žmonės. Negriški kaukaziečiai — vaikiški vyrai — stab- 
meldžiai — priklausomi nuo daiktų — realistai — pasaulis. 
Perėjimas (vaikas, prasiskverbiantis už „šio pasaulio daiktų"): so- 
fistai, skeptikai ir t. t. 
II. Naujieji žmonės. Mongoliški kaukaziečiai — jaunuoliški vy- 
rai — krikščionys — priklausomi nuo minčių — idealistai — dvasia. 
1. Švarioji dvasių istorija, krikščionybė kaip dvasia. Dvasia“. 
2. Nešvarioji dvasių istorija. Dvasios santykis su kitais. „,„Ap- 
sėstieji“. 
A. Švarių nešvarioji dvasių istorija. 

a) Vaiduoklis, šmėkla, dvasia negriškoje būklėje, kaip 
daiktiška dvasia ir dvasiškas daiktas — daiktiška es- 
mė krikščioniui, dvasia kaip vaikas. 

b) Keistuoliškumas, įkyri idėja, dvasia mongoliškoje 
būklėje, kaip dvasiška dvasioje, apibrėžimas saąmo- 
nėje, mąstomoji esmė krikščionybėje — dvasia kaip 
jaunuolis. 

B. Nešvarių nešvarioji (istorinė) dvasių istorija. 

a) Katalikybė — viduramžiai (negras, vaikas, realizmas 
ir t. Ë); 

b) Protestantizmas — Naujieji laikai naujaisiais lai- 
kais — (mongolas, jaunuolis, idealizmas ir t. t.). 

Protestantizmą savo ruožtu taip pat galima suskirstyti, 

pavyzdžiui: 

a) anglų filosofija — realizmas, vaikas, negras. 

B) vokiečių filosofija — idealizmas, jaunuolis, mongolas. 

3. Hierarchija — neigiama abiejų vienybė mongoliško ir kau- 
kaziško požiūrio ribose. Ši vienybė atsiranda kaip tik ten, 


(egoizmas). 

kur istorinis santykis virsta šiuolaikiniu arba kur priešy- 

bės įsivaizduojamos kaip egzistuojančios viena šalia kitos. 

Taigi čia mes turime dvi vienu metu esančias pakopas: 

A. „Neapsišvietusieji“* (piktieji, bourgeois**, egoistai pa- 
prasta prasme) =negrai, vaikai, katalikai, realistai ir t. t. 

B. „Apsišvietusieji“*** (gerieji, citoyens“***, pasiaukojan- 
tys, kunigai ir t. t.) = mongolai, jaunuoliai, protestantai, 
idealistai. 

Abi šios pakopos yra viena greta kitos, ir iš to „lengvai“ 
išplaukia, kad „apsišvietusieji“ viešpatauja „neapsišvietu- 
siems“,— tai ir yra hierarchija. Toliau besivystant istorijai, 
atsiranda 

iš „neapsišvietusiojo“— nehegelininkas, 

iš „apsišvietusiojo“— hegelininkas*****, 

o iš to išeina, kad hegelininkai viešpatauja nehegelininkams. 
Taip spekuliatyvinę pažiūrą apie spekuliatyvinės idėjos vieš- 
patavimą istorijoje Štirneris paverčia pažiūra apie pačių spe- 
kuliatyvinių filosofų viešpatavimą. Jo ligšiolinė pažiūra į is- 
toriją — idėjos viešpatavimas — virsta „Hierarchijoje“ šiuo 
metu tikrai esančiu santykiu, pasauliniu ideologų viešpatavi- 
mu. Tai parodo, kaip giliai Štirneris yra pasinėręs į spekulia- 
ciją. Šis spekuliatyvinių filosofų ir ideologų viešpatavimas ga- 
liausiai išsivysto — „nes išsipildė laikas“ — į tokį baigiamąjį 
pavadinimą: 

a) Politinis liberalizmas, priklausomas nuo daiktų, nepri- 

klausomas nuo asmenų — realizmas, vaikas, negras, Se- 
novės žmogus, vaiduoklis, katalikybė, „neapsišvietęs“, 
neturis sau ponų. 
Socialinis liberalizmas, nepriklausomas nuo daiktų, pri- 
klausomas nuo dvasios, nedaiktiškas — idealizmas, jau- 
nuolis, mongolas, Naujasis žmogus, keistuoliškumas, pro- 
testantizmas, „apsišvietęs“, beturtis. 

c) Humaniškasis liberalizmas, be ponų ir be turto, taigi ir 
be dievo, nes dievas yra kartu aukščiausiasis ponas ir 
didžiausias turtas, hierarchija — neigiama vienybė libe- 
ralizmo sferoje, kaip toks viešpatavimas daiktų ir min- 
čių pasauliui, kartu tobulas egoistas egoizmo panaikini- 
me — išbaigta hierarchija. Kartu sudaro 

Perėjimą (jaunuolis, prasiskverbiantis už minčių pa- 
saulio) į 

III. „Aš“—t. y. į tobulą krikščionį, tobulą vyrą, kaukazišką 
kaukazietį ir tikrą egoistą, kuris, — kaip kad krikščionis, pa- 
naikinęs senąjį pasaulį, tapo dvasia, — panaikinęs dvasių kara- 


b 


— 


* Originale berlyniečių tarme (Unjebildeten). Red. 
** — čia: civilinės visuomenės nariai. Red. 
*** Originale berlyniečių tarme (Jebildeten). Red. 
**** — valstybės piliečiai. Red. 
***** „Šamanas ir spekuliatyvinis filosofas reiškia žemiausią ir aukščiausią pa- 
kopą vidinio žmogaus, mongolo, kopėčiose“ (p. 453). 

lystę, įgijo kūną ir kraują, priimdamas, sine beneficio deli- 
berandi et inventarii“, idealizmo, jaunuolio, mongolo, Naujo- 
jo žmogaus, krikščionio, apsėstojo, keistuoliško, protestanto, 
„apsišvietusio“, hegelininko ir humaniško liberalo palikimą. 

NB. 1. „Kartais“, pasitaikius tinkamai progai, dar gali būti „epi- 
zodiškai įterptos“ ir Fojerbacho bei kitos kategorijos, tokios kaip 
protas, širdis ir t. t., šio paveikslo spalvingumui padidinti ir nau- 
jiems efektams sukurti. Savaime suprantama, kad ir tai tėra naujas 
vis to paties idealizmo ir realizmo perrengimas. 

2. Apie tikrąją pasaulietinę istoriją tikratikis šventasis Maksas, 
Jacques Ie bonhomme“!, nemoka pasakyti nieko tikro ir pasaulietiš- 
ko, išskyrus tai, kad jis nuolat „gamtos“, „daiktų pasaulio“, „vaiko 
pasaulio“ ir t. t. pavadinimu priešpastato ją sąmonei kaip pastaro- 
sios spekuliacijų objektą, kaip pasaulį, kuris, nepaisant to, kad nuo- 
lat yra sunaikinamas, egzistuoja toliau mistinėje prieblandoje, kad 
galėtų kiekviena patogia proga vėl iškilti aikštėn,— tikriausiai dėl 
to, kad tebeegzistuoja vaikai ir negrai, taigi „lengvai“ gali egzistuoti 
ir jų pasaulis, vadinamasis daiktų pasaulis. Apie tokias istorines ir 
neistorines konstrukcijas jau yra pasisakęs gerasis senasis Hegelis, 
kalbėdamas apie Šelingą, šį visų konstruktorių pavyzdį —ir čia mes 
galime tai pakartoti: 


„Išmokti naudotis šiuo monotonišku formalizmo įrankiu yra ne sunkiau, kaip 
tapytojo palete, kurioje tėra dvi spalvos, sakykime — juoda“ (realistinė, vaikiška, 


negriška ir t. t.) „ir geltona" (idealistinė, jaunuoliška, mongoliška ir t. t.), „kad 
būtų galima nuspalvinti viena spalva, kai reikia ko nors istoriško“ („daiktų pa- 
saulio"), „o kita — kai reikia landšafto“ („dangaus“, dvasios, Šventybės ir t. t.) 


(„Fenomenologija", p. 39). 


Dar taikliau šios rūšies konstrukcijas išjuokia „paprasta sąmonė“ 


tokia daina: 
Išvarė berną piktas ponas 
Į lauką miežių piauti. 
Nepiovė bernas miežių, 
Namo negrįžo nevidonas. 


Išvarė šunį piktas ponas 
Įkąsti vangaus berno. 
Šuva. nekando berno, 
Nepiovė bernas miežių, 
Namo negrįžo nevidonai, 


Išvarė lazdą piktas ponas 
Prikulti vangaus šunio. 
Lazda nekūlė šunio, 
Šuva nekando berno, 
Nepiovė bernas miežių, 
Namo negrįžo nevidonai, 


Išvarė ugnį piktas ponas 
Vangios lazdos praryti. 
Ugnis lazdos nerijo, 
Lazda nekūlė šunio, 
Šuva nekando berno, 
Nepiovė bernas miežių, 
Namo negrįžo nevidonai. 


* — laisvas nuo mąstymo ir apskaitos gėrybės. Red. 

Išvarė rėčką piktas ponas 
Vangios ugnies užlieti. 
Ugnies rėčka neliejo, 
Ugnis lazdos nerijo, 
Lazda nekūlė šunio, 
Šuva nekando berno, 
Nepiovė bernas miežių, 
Namo negrįžo nevidonai. 


Išvarė jauti piktas ponas 
Išgerti vangios rėčkos. 
Negėrė jautis rėčkos, 
Rėčka ugnies neliejo, 
Ugnis lazdos nerijo, 
Lazda nekūlė šunio, 
Šuva nekando berno, 
Nepiovė bernas miežių, 
"Namo negrįžo nevidonai. 


Išvarė mėsių piktas ponas 
Papiauti vangaus jaučio. 
Nepiovė mėsius jaučio, 
Negėrė jautis rėčkos, 
Rėčka ugnies neliejo, 
Ugnis lazdos nerijo, 
Lazda nekūlė šunio, 
Šuva nekando berno, 
Nepiovė bernas miežių, 
Namo negrįžo nevidonai. 


Išvarė vaitą piktas ponas 
Pakarti vangaus mėsiaus. 
Pakorė vaitas mėsių, 
Papiovė mėsius jautį, 
Išgėrė jautis rėčką, 
Užliejo rėčka ugnį, 
Ugnis prarijo lazdą, 
Lazda prikūlė šunį, 
Šuva įkando berną, 
Miežius nupiovė bernas, 
Visi sugrįžo nevidonai. 


Kaip „virtuoziškai mąstydamas“ ir kokia gimnazistiška medžiaga 
Jacques le bonhomme užpildo šią schemą, mes tuojau pamatysime. 


3. Senovės žmonės 


Iš tikrųjų čia mes turėtume pradėti nuo negrų; tačiau šventasis 
Maksas, neabejotinai posėdžiaujantis „sergėtojų taryboje“, būda- 
mas nesuvokiamai išmintingas, pradeda kalbėti apie negrus tik vė- 
liau, ir tai „nepretenduodamas į pagrįstumą ir tikrumą“. Todėl, jei 
graikų filosofija mums eina pirma negriškosios eros, t. y. pirma 
Sozostrioĉ? žygių ir Napoleono ekspedicijos į Egiptą, tai paaiškinama 
giliu mūsų įsitikinimu, kad mūsų šventasis rašytojas yra viską iš- 
imintingai paskirstęs. 

„Tad įsižiūrėkime į tuos užsiėmimus, kuriais domisi“ Štirnerio 
Yonovės žmonės. 

n „Senovės žmonėms pasaulis buvo tiesa“, — sako Fojerbachas; bet jis užmiršta 
padaryti svarbų papildymą: tokia tiesa, kurios paslėptą neteisingumą jie stengėsi 
suvokti ir pagaliau tikrai suvokė“ (p. 22). 


„Senovės žmonėms" jų „pasaulis“ (o ne apskritai pasaulis) „buvo 
tiesa" — tuo, žinoma, nepasakyta jokios tiesos apie senovės pasaulį, 
o tepasakyta, kad Senovės žmonės nekrikščioniškai žiūrėjo į savo 
pasaulį. Kai tik už jų pasaulio atsirado neteisingumas (t. y. kai tik 
šis pasaulis dėl praktinių kolizijų savyje suskilo; o empiriškai paro- 
dyti ši materialistinį vystymąsi ir tebūtų idomu), senovės filosofai 
stengėsi suvokti, kas slypi už tiesos pasaulio arba už jų pasaulio 
tiesos, ir, žinoma, tuomet suprato, kad pasaulis pasidarė neteisingas. 
Jau patys jų ieškojimai buvo šio pasaulio vidinio smukimo simpto- 
mas. Idealistini simptomą Jacques le bonhomme padaro materialine 
smukimo priežastimi ir, kaip vokiškasis bažnyčios tėvas, verčia pa- 
čią senovę ieškoti savęs paneigimo — krikščionybės. Ši senovės vie- 
ta istorijoje jam yra neišvengiama, nes Senovės žmonės yra „vai- 
kai“, kurie mėgina prasiskverbti už „daiktų pasaulio“. „Ir tai ne- 
sunku padaryti“: pavertęs senovės pasaulį vėlesniu senovės pasaulio 
supratimu, Jacques le bonhomme, aišku, gali vienu šuoliu peršokti 
iš materialistinio senovės pasaulio į religijos pasaulį, į krikščionybę. 
Priešingai realiam senovės pasauliui čia tuojau iškyla „dieviškasis 
žodis“; priešingai Senovės žmogui, kuris vaizduojamas filosofu, iš- 
kyla krikščionis, kuris vaizduojamas šiuolaikiniu skeptiku. Šiuo po- 
žiūriu, krikščionis „niekuomet negali įsitikinti dieviškojo žodžio tuš- 
tumu” ir dėl šio neįsitikinimo „tiki“ „jo amžina ir nepajudinama 
tiesa" (p. 22). Kaip Štirnerio Senovės žmogus yra todėl Senovės 
žmogus, kad jis yra nekrikščionis, kad jis dar nėra krikščionis arba 
yra slaptas krikščionis, taip jo pirmykštis krikščionis yra todėl krikš- 
čionis, kad jis yra neateistas, dar nėra ateistas, kad jis yra slaptas 
ateistas. Tuo būdu pagal Štirnerį išeina, kad Senovės žmonės neigia 
krikščionybę, kad pirmykščiai krikščionys neigia dabartinį ateizmą, 
o ne atvirkščiai. Jacques le bonhomme, kaip ir visi kiti spekuliaty- 
viniai filosofai, ima kiekvieną daiktą už jo filosofinės uodegos. Štai 
dar keletas šios vaikiškos lengvatikybės pavyzdžių: 


„Krikščionis turi laikyti save „svečiu žemėje" (Laiškas žydams, 11, 13)“ (p. 23). 


Kaip tik atvirkščiai, svečiai žemėje (atsiradę dėl natūraliausių 
priežasčių, pavyzdžiui, dėl milžiniškos turto koncentracijos visame 
Romos pasaulyje ir t. t. ir t. t.) buvo priversti laikyti save krikščioni- 
mis. Ne krikščionybė padarė juos valkatomis, o valkatavimas padarė 
juos krikščionimis.— Tame pačiame puslapyje mūsų šventasis tėvas 
peršoka nuo Sofoklio „Antigonos“ ir su ja susijusio laidotuvių apei- 
gų šventumo prie Mato evangelijos 8, 22 (palik mirusiesiems laidoti 
jų numirėlius), tuo tarpu Hegelis, bent „Fenomenologijoje“, pamažu 
pereina nuo „Antigonos“ ir t. t. prie Romos pasaulio. Tiek pat pa- 
grįstai šventasis Maksas galėtų čia pat pereiti prie viduramžių ir 
kartu su Hegeliu nurodytąjį biblijos posakį panaudoti prieš kry- 
žiuočius arba netgi, siekdamas dar didesnio originalumo, Poliniko 

palaidojimą, kuriuo pasirūpino Antigona, priešpastatyti Napoleono 
palaikų perkėlimui iš Šv. Elenos salos į Paryžių. Toliau sakoma: 

„Krikščionybėje nesugriaunama šeimos ryšių tiesa“ (kuri 22 puslapyje konsta- 
luojama kaip viena iš Senovės žmonių „tiesų“) „vaizduojama kaip netiesa, iš 
kurios reikia kiek galint greičiau išsivaduoti (Morkaus evangelija, 10, 29), ir taip 
visur“ (p. 23). 


Šis teiginys, kuriame tikrovė vėl apverčiama aukštyn kojomis, 
turi būti taip atverstas: faktinis šeimos ryšių melagingumas (apie 
lai, tarp kita ko, reikia pažiūrėti išlikusius ikikrikščioniškosios Ro- 
mos įstatymų leidybos dokumentus) vaizduojamas krikščionybėje ne- 
sugriaunama tiesa, „ir taip visur“. 

Tuo būdu gausybė šių pavyzdžių įrodo, kaip Jacques le bon- 
homme, kuris stengiasi „kiek galint greičiau atsiplėšti“ nuo empiri- 
nės istorijos, apverčia faktus aukštyn kojomis, verčia idealinę is- 
loriją gaminti materialinę istoriją, „ir taip visur“. Pradžioje mes 
tesužinome, kaip Senovės žmonės yra žiūrėję į savo pasaulį; jie 
priešpastatomi senovės pasauliui, savajam pasauliui kaip dogmati- 
kai, užuot pasireiškę kaip jo kūrėjai; kalbama tik apie sąmonės san- 
lykį su objektu, su tiesa; vadinasi, kalbama tik apie filosofinį Seno- 
vės žmonių santykį su savo pasauliu — vietoj senovės istorijos mes 
turime senovės filosofijos istoriją, bet taip pat tik tokią, kokią šven- 
tasis Maksas ją įsivaizduoja pagal Hegelį ir Fojerbachą. 

Antai Graikijos istorija, pradedant nuo Periklio laikų, suvedama 
i abstrakcijų kovą: protas, dvasia, širdis, žemiškasis gyvenimas ir t. t. 
Tai yra Graikijos partijos. Todėl šiame šmėklų pasaulyje, kuris 
vaizduojamas kaip graikų pasaulis, ir „veikia“ alegoriniai asmenys, 
pavyzdžiui, ponas Nuoširdumas, o mitinės figūros, kaip Pilotas (ku- 
ris būtinai turi būti ten, kur yra vaikų), visai rimtai įsitaisė šalia 
Timono iš Fliunto. 

Šventasis Maksas, padaręs mums keletą stebinančių apreiškimų 
apie sofistus ir Sokratą, tuojau peršoka prie skeptikų. Jis įžvelgia 
juose Sokrato pradėto darbo užbaigėjus. Taigi pozityvi graikų filoso- 
fija, einanti kaip tik po sofistų ir Sokrato, ypač enciklopedinis Aris- 
lotelio mokslas, mūsiškiui Jacques le bonhomme visai neegzistuoja. 
Jis „stengiasi kiek galint greičiau atsipalaiduoti" nuo praeities, jis 
skuba pereiti prie „Naujųjų žmonių", ir tokį perėjimą jis randa skep- 
likų, stoikų ir epikūriečių pažiūrose. Tad pažiūrėkime, kokie yra mū- 
sų šventojo tėvo apreiškimai apie pastaruosius. 

„Stoikai nori įgyvendinti išminčiaus... žmogaus, mokančio gyventi, idealą... 
ïi idealą jie randa pasaulio niekinime, gyvenime be gyvenimo vystymosi, be 
draugiško bendravimo su pasauliu, t. y. izoliuotame gyvenime, o ne bendrame 
"u kitais gyvenime; tik stoikas gyvena, visa kita jam yra negyva. Atvirkščiai, 
vpikūriečiai reikalauja judraus gyvenimo“ (p. 30). 

Mes siunčiame Jacques le bonhomme — žmogų, kuris nori save 
Ipyvendinti ir moka gyventi, tarp kita ko, pas Diogeną Laercijų; 
ton jis pamatys, kad ne stoikas yra įkūnytas išminčius, o išminčius, 
uophos, tėra idealizuotas stoikas; ten jis taip pat pamatys, kad 
nophos yra ne tik stoikas, bet randamas ir tarp epikūriečių, naujųjų 

akademikų bei skeptikų. Beje, sophos yra pirmasis pavidalas, kuriuo 
mums pasireiškia graikų philosophos“; jis pasireiškia mitologiškai 
septynių išminčių pavidalu, praktiškai — Sokrato pavidalu ir kaip 
idealas — tarp stoikų, epikūriečių, naujųjų akademikų ir skeptikų. 
Aišku, kiekviena ši mokykla turi savo sopoc*“, kaip šventasis Bru- 
nas — savo „vienintelę lytį“. Dar daugiau, šventasis Maksas gali rasti 
„le sage“*** XVIII amžiuje, švietimo filosofijoje, ir net Žano Polio 
romane — tarp „išmintingų žmonių“, tokių kaip Emanuelis“, ir t. t. 
Stoikas išminčius turi galvoje ne „gyvenimą be gyvenimo vysty- 
mosi“, o absoliučiai judrų gyvenimą; tai išplaukia jau iš jo pažiū- 
ros — heraklitiškos, dinaminės, besivystančios ir gyvos pažiūros 
į gamtą; tuo tarpu epikūriečių pažiūros į gamtą principas, kaip 
sako Lukrecijus, yra mors immortalis****, atomas, o gyvenimo idea- 
lu vietoj „judraus gyvenimo“ skelbiamas dieviškasis nieko nevei- 
kimas, priešingai dieviškajai Aristotelio energijai. 

„Sloikų etika (jų vienintelis mokslas, nes apie dvasią jie sugebėjo pasakyti tik 
tai, kaip ji turi santykiuoti su pasauliu, o apie gamtą — fiziką — tik tai, kad 
išminčius turi teigti save prieš ją) yra mokymas ne apie dvasią, o tik mokymas 
apie pasaulio atstūmimą ir savęs teigimą prieš pasaulį“ (p. 31). 


Stoikai sugebėjo „pasakyti apie gamtą“, kad fizika esanti filoso- 
Tui vienas svarbiausių mokslų, ir todėl jie netgi pasidarbavo, kad 
būtų išvystyta Heraklito fizika; jie „taip pat sugebėjo pasakyti“, 
kad 6px, vyro grožis, yra visų svarbiausia, ką individas turi įkūnyti 
savyje, todėl jie garbino gamtą atitinkantį gyvenimą, nors ir patek- 
davo čia į prieštaravimus. Pagal stoikus filosofija dalijasi į tris 
doktrinas: „fiziką, etiką, logiką“. 

„Jie lygina filosofiją su gyvuliu ir kiaušiniu, logiką — su gyvulio kaulais bei 
sausgyslėmis ir su kiaušinio lukštų, etiką — su gyvulio mėsa ir su kiaušinio bal- 
tymu, o fiziką —su gyvulio siela ir su kiaušinio tryniu“ (Diogenas Laercijus, 
„„Zenonas“). 


Jau iš to mes matome, koks neteisingas yra teiginys, kad „etika 
"buvo vienintelis stoikų mokslas“. Prie to dar reikia pridurti, kad po 
Aristotelio jie buvo svarbiausi formaliosios logikos ir apskritai siste- 
matikos kūrėjai. 

Neteisingas yra taip pat teiginys, kad „stoikai nieko nesugebėjo 
pasakyti apie dvasią". Šį teiginį paneigia tai, kad net dvasiaregystė 
yra kilusi iš jų, todėl Epikūras pasisako prieš juos kaip švietėjas ir 
išjuokia juos, vadindamas „senomis bobomis“, o neoplatonikai pa- 
ėmė iš stoikų kaip tik kai kuriuos pasakojimus apie dvasias. Ši 
stoikų dvasiaregystė paaiškinama, iš vienos pusės, negalėjimu pri- 
taikyti dinaminę pažiūrą į gamtą, nesant medžiagos, kurią teikia 
empirinis gamtos mokslas, o iš antros pusės — jų siekimu spekulia- 
tyviai išaiškinti ir prilyginti mąstančiai dvasiai senovės graikų pa- 
saulį ir net religiją. 


* — išminties mylėtojas; filosofas. Red. 
** — išminčių. Red. 

*** — išminčių. Red. 

**** — nemirtinga mirtis. Red. 

„Stoikų etika“ tiek yra „mokymas apie pasaulio atstūmimą ir 
savęs teigimą prieš pasaulį", kad, pavyzdžiui, stoiškąja dorybe lai- 
o — „turėti stiprią tėvynę, gerą draugą“, kad „vien grožis“ laiko- 
mas „gėriu“ ir kad stoikui išminčiui leidžiama bet kuriuo būdu su- 
simaišyti su pasauliu, pavyzdžiui, per kraujomaišą ir t. t. ir t. t. Stoi- 
kas išminčius esąs taip užsidaręs „izoliuotame gyvenime, o ne 
bendrame su kitais gyvenime“, kad Zenonas apie jį sako: 


„tegu išmintingasis nesistebi tuo, kas atrodo stebėtina,— bet garbingasis ne- 
gyvens ir vienatvėje, nes jis iš prigimties yra visuomeniškas ir prakliškai veiklus“ 
(Diogenas Laercijus, VII knyga, 1). 


Beje, būtų perdaug prabangu nagrinėti nepaprastai painią ir 
prieštaringą stoikų etiką, siekiant paneigti gimnazistišką Jacgues 
le bonhomme išmintį. 

Ryšium su stoikais mūsiškiui Jacques le bonhomme atsiranda ir 
romėnai (p. 31), apie kuriuos jis, be abejo, nieko negali pasakyti, 
nes jie neturi filosofijos. Apie juos mes tesužinome, kad Horacijus (!) 
„nenuėjo toliau stoikų gyvenimiškosios išminties“ (p. 32). Integer 
vitae scelerisque purus!?4 

Ryšium su stoikais paminimas ir Demokritas: iš kažkokio vado- 
vėlio išrašoma paini Diogeno Laercijaus raštų vieta (,„Demokritas“, 
IX knyga, 7, 45), dargi neteisingai ją išvertus, ir tuo pagrindžiamas 
platus samprotavimas apie Demokritą. Šiam samprotavimui būdinga, 
kad jis tiesiogiai prieštarauja savo pagrindui, t. y. minėtai painiai 
ir neteisingai išverstai vietai, ir paverčia „dvasios ramybę“ (,„Ge- 
miitsruhe“— taip Štirneris verčia c09vuic — žemutinių vokiečių tar- 
me Wellmuth) „pasaulio atstūmimu“. Mat, Štirneris mano, kad De- 
mokritas buvo stoikas, ir būtent toks stoikas, kokį jį įsivaizduoja 
Vienintelis ir paprasta gimnazisto sąmonė; Štirneris mano, kad „visa 
Demokrito veikla tėra pastangos išsivaduoti nuo pasaulio“, „kitaip 
tariant — atstumti pasaulį“, vadinasi, kad Demokritu galima paneigti 
stoikus. Kad judrus po pasaulį daug keliavusio Demokrito gyveni- 
mas į šipulius sudaužo šią šventojo Makso pažiūrą; kad tikrasis 
šaltinis susipažinti su Demokrito filosofija yra Aristotelis, o ne ke- 
letas Diogeno Laercijaus anekdotų; kad Demokritas ne tik nesišalino 
pasaulio, bet, atvirkščiai, buvo empirinis gamtos tyrinėtojas ir pir- 
masis enciklopedinis graikų protas; kad jo mažai žinoma etika tėra 
keletas pastabų, kurias jis padaręs būdamas senas, daug keliavęs 
vyras; kad jo gamtos mokslo veikalai priskiriami filosofijai tik per 
abusum“, nes jam, skirtingai nuo Epikūro, atomas buvo tik fizikinė 
hipotezė, pagalbinė priemonė faktams išaiškinti, lygiai taip pat, kaip 
naujajai chemijai junginių savitarpio santykius aiškinant (Daltonas 
ir t. t.) — visa tai nepatinka Jacques le bonhomme. Demokritas turi 
būili suprantamas „vieninteliu“ būdu, Demokritas kalba apie eutimiją, 
vadinasi, apie dvasios ramybę, apie pasitraukimą į save, apie pa- 
#aulio atstūmimą; Demokritas esąs stoikas ir nuo indų fakiro, mur- 
mančio „Bram“ (reikėtų sakyti: „Om“), tesiskiriąs tik B aukštes- 
nysis laipsnis nuo aukščiausiojo, t. y. „tik laipsniu“. 


w 


- perdedant, nepagristai. Red. 

Apie epikūriečius mūsų bičiulis žino lygiai tiek, kiek apie stoi- 
kus, būtent — gimnazistui privalomą minimumą. Epikūro „„hedonė“* 
jis priešpastato stoikų ir skeptikų „ataraksijai“** ir nežino, kad ši 
„ataraksija“ buvo minima ir Epikūro, ir dargi kaip kažkas aukštes- 
nio už „hedonė“,—ir dėl to visas šis priešpastatymas sužlunga. Jis 
mums pasakoja, kad epikūriečiai „moko tik kitaip žiūrėti į pasaulį“, 
negu stoikai; bet tegu jis mums parodo tą „senovės ir naujųjų laikų“ 
filosofą (ne stoiką), kuris nebūtų daręs „tik“ tą pat. Baigdamas šven- 
tasis Maksas praturtina mus nauju epikūriečių posakiu: „Pasaulis 
turi būti apgautas, nes jis yra mano priešas“; lig šiol tebuvo žinoma 
epikūriečių nuomonė apie tai, kad pasaulis turi būti išvaduotas nuo 
apgaulės, t. y. nuo dievų baimės, nes pasaulis yra mano draugas. 

Norint nurodyti mūsų šventajam realų pagrindą, kuriuo remiasi 
Epikūro filosofija, pakaks paminėti štai ką: Epikūro filosofijoje pir- 
mą kartą randama pažiūra, kad valstybė yra pagrįsta žmonių savi- 
tarpio sutartimi, contrat social“*** (svvė x). 

Šventasis Maksas aiškina skeptikus, neišklysdamas iš tų pačių 
vėžių. Tai rodo netgi jo nuomonė, kad skeptikų filosofija esanti 
zadikalesnė už Epikūro filosofiją. Teorinį žmonių santykį su daik- 
tais skeptikai padarė iliuzija, o praktiškai viską paliko po senovei, 
prisiderindami prie šios iliuzijos taip pat, kaip kiti prisiderina prie 
tikrovės; jie tik pakeitė pavadinimą. O Epikūras, atvirkščiai, buvo 
tikras radikalus senovės švietėjas, atvirai puolęs antikinę religiją, 
ir iš jo yra kilęs romėnų ateizmas, kiek jis buvo paplitęs tarp jų. 
"Todėl Lukrecijus ir aukštino Epikūrą kaip didvyrį, pirmą kartą nu- 
vertusį dievus ir pamynusį religiją, todėl visų bažnyčios tėvų, nuo 
Plutarcho iki Liuterio, Epikūras laikomas par excellence**** bedieviš- 
ku filosofu ir vadinamas kiaule; dėl to ir Klementas Aleksandrietis 
sako, kad Povilas, puldamas filosofiją, turi galvoje tik Epikūro 
dilosofiją („Kilimai", 1 knyga, p. 295, išleista Kelne 1688 m.). Iš to 
mes matome, kaip „gudriai, klastingai“ ir „protingai“ elgėsi šis at- 
viras ateistas pasaulio atžvilgiu, tiesiai puldamas jo religiją, tuo 
tarpu stoikai pritaikė senovės religiją savo spekuliacijoms, o skep- 
tikai panaudojo savo „iliuzijos“ sąvoką dingstimi visiems savo sam- 
protavimams palydėti reservatio mentalis*****, 

Tuo būdu pagal Štirnerį stoikai galiausiai prieina prie „pasaulio 
niekinimo“ (p. 30), epikūriečiai — prie „tos pačios gyvenimo išmin- 
ties, kaip ir stoikai" (p. 32), o skeptikai — prie to, kad „palieka pa- 
saulį ramybėje ir visai negalvoja apie jį“. Taigi visos trys mokyk- 
los, Štirnerio nuomone, baigia abejingumu pasauliui, „pasaulio nie- 
kinimu“ (p. 485). Gerokai prieš jį Hegelis tai nusakė šiais žodžiais: 
stoicizmas, skepticizmas, epikūrizmas „užsibrėžė tikslą padaryti dva- 
sią abejingą viskam, ką duoda tikrovė“ („Istorijos filosofija“, p. 327). 


* — malonumą. Red. 


** — dvasios neįveikiamumui. Red. 

*** — visuomenine sutartimi. Red. 
**** — ypač, tikra šio žodžio prasme. Red. 
***** — mintine išlyga. Red. 

„Senovės žmonės“, taip reziumuoja šventasis Maksas savąją se- 
novės idėjų pasaulio kritiką, „be abejo, turėjo minčių, bet jie neži- 
nojo minties kaip tokios" (p. 30). Kartu „reikia prisiminti, kas buvo 
anksčiau pasakyta apie mūsų vaikiškas mintis“ (ten pat). Senovės 
filosofijos istorija turi prisitaikyti prie Štirnerio konstrukcijos. Kad 
graikai neprarastų savojo vaikų vaidmens, reikėjo, kad Aristotelis 
nebūtų gyvenęs ir turėjęs savyje ir sau esančio mąstymo (Ą vonots 
14040 «OTĄV), pati save mąstančio proto (a670v óè vost ó voðg) ir 
patį save mąstančio mąstymo (A vėnois tňs voĥoswc); iš viso neturi 
būti jo „„Metafizikos“ ir trečiosios jo „Psichologijos“ knygos“, 

Kaip šventasis Maksas čia primena „tai, kas buvo anksčiau pa- 
sakyta apie Mūsų vaikiškąjį amžių“, lygiai taip pat pagrįstai, kal- 
bėdamas apie „Mūsų vaikiškąji amžių“, jis galėtų pasakyti: „tegu 
skaitytojas pažiūri, kas bus toliau pasakyta apie Senovės žmones 
ir apie negrus ir ko nebus pasakyta apie Aristotelį". 

Norėdamas parodyti tikrąją paskutinių antikos filosofinių teorijų 
reikšmę senovės pasaulio irimo laikotarpiu, Jacques le bonhomme 
galėjo atkreipti dėmesį vien į tikrąją jų adeptų padėti, Romai vieš- 
pataujant visame pasaulyje. Be kita ko, jis galėjo rasti Lukiano 
kūriniuose smulkų aprašymą, kaip liaudis laikė juos viešais kome- 
diantais, o romėnų kapitalistai, prokonsulai ir t. t. samdė juos rūmų 
juokdariais, kad jie, pasivaidiję už stalo su vergais dėl kelių kaulų 
bei plutelių duonos ir gavę ypač rūgštaus vyno, linksmintų didiką 
ir jo svečius smagiomis frazėmis — „ataraksija“, „afazija““, „hedo- 
nė" ir t. t.““ 

Beje, jeigu jau mūsų šaunuolis norėjo padaryti iš senovės filo- 
sofijos istorijos senovės istoriją, tai jis, savaime suprantama, turėjo 
ištirpdyti stoikus, epikūriečius ir skeptikus neoplatonikuose, kurių 
filosofija yra ne kas kita, kaip fantastinis stoikų, epikūriečių ir skep- 
tikų doktrinų junginys su Platono ir Aristotelio filosofijos turiniu. 
Vietoj to jis ištirpdo šias doktrinas tiesiog krikščionybėje***. 

Ne graikų filosofija liko „„užpakaly“ Štirnerio, o ,„Štirneris“ liko 
užpakaly graikų filosofijos (plg. Vigandą, p. 186). Užuot pasakęs 
mums, kaip „senovė“ prieina prie daiktų pasaulio ir „susidoroja“ 
su juo, šis nemokša mokytojas verčia ją laimingai išnykti, padedant 
vienai Timono citatai; senovė juo natūraliau „pasiekia“ šventajam 
Maksui savo „galutinę paskirtį“, kad, jo nuomone, Senovės žmonės 
buvo „gamtos pastatyti“ į antikinio „bendrumo“ [Gemeinwesen] są- 
lygas, ir tai, „pasakysime baigdami“, ypač lengvai „paaiškėja“ tada, 
kai visuomenės santvarka, šeima ir t. t. yra vadinamos „vadina- 


* — susilaikymas pareikšti tikrą nuomonę. Red. 

“* Toliau rankraštyje išbraukta: „kaip prancūzų aristokratai po revoliucijos 
pasidarė šokių mokytojais visoje Europoje, o anglų lordai greitai ras sau pride- 
lama vietą — kaip civilizuoto- pasaulio arklininkai ir šunininkai". Red. 

t+ Toliau rankraštyje išbraukta: „Atvirkščiai, Štirneris turėjo mums parodyti, 
kalp graikų pasaulis, net suiręs, dar ilgą laiką tebeegzistavo,— kaip šalia jo ro- 
mənai pasiekė pasaulinį viešpatavimą, kokius apskritai darbus jie atliko pasaulyje, 
kalp išsivystė ir sugriuvo romėnų pasaulis ir kaip graikų ir romėnų senovė pa- 
allau žuvo: idealistiškai — dėl krikščionybės, materialistiškai — dėl tautų kilnoji- 
inosi”, Red. 

maisiais natūraliais ryšiais“ (p. 33). Pasitelkus pagalbon gamtą, se- 
novės „daiktų pasaulis“. sukuriamas, o pasitelkus pagalbon Timoną 
ir Pilotą (p. 32), jis sugriaunamas. Užuot paveizdavęs „daiktų pa- 
saulį“, kuris krikščionybei yra materialinis pagrindas, jis verčia šį 
„daiktų pasaulį“ išnykti dvasios pasaulyje, krikščionybėje. 

Vokiečių filosofai yra pripratę priešpastatyti senovę, kaip rea- 
lizmo epochą, krikščioniškiesiems ir naujiesiems laikams, kaip idea- 
Lzmo epochai, tuo tarpu prancūzų ir anglų ekonomistai, istorikai ir 
gamtininkai senovę paprastai laiko idealizmo laikotarpiu, priešingai 
naujųjų laikų materializmui ir empirizmui. Senovės pasaulį galima 
laikyti idealistiniu tokiu mastu, kiek senovės žmogus istorijoje yra 
„Citoyen“, idealistinis politikas, o naujųjų laikų žmogų galima pa- 
galiau padaryti „bourgeois“, realistiniu ami du commerce“; lygiai 
taip pat senovės pasaulį galima suprasti realistiškai, nes senovės 
žmonėms bendrumas [Gemeinwesen] buvo „tiesa“, tuo tarpu nau- 
jiesiems žmonėms jis yra idealistinis „melas“. Taigi mažai naudos 
iš visų šių absirakčių priešpastatymų ir istorinių konstrukcijų. 

„Vienintelis dalykas“, kurį mes sužinome iš viso šio Senovės 
žmonių apibūdinimo, yra tas, kad nors Štirneris „žino“ labai maža 
„daiktų“ iš senovės pasaulio, bet užtat tuo „geriau jis juos mato 
kiaurai“ (pig. Vigandą, p. 191). 

Štirneris iš tikrųjų yra tasai „kūdikis“, apie kurį pranašauja Jono 
Apreiškimas, 12, 5: „kurs turi valdyti visus pagonis geležine lazda“. 
Mes matėme, kaip jis lupa geležine savo tamsumo lazda vargšus 
pagonis. „Naujiesiems žmonėms“ nebus lengviau. 


4 Naujieji žmonės 


„Taigi, jei kas yra Kristuje, tas yra naujas sutvėrimas; kas buvo sena, praėjo; 
štai visa pasidarė nauja“ (Antrasis laiškas korintiečiams, 5, 17) (p. 33). 


Šių biblijos žodžių padedamas, senovės pasaulis tikrai yra „pra- 
ėjęs“, arba, kaip iš tikrųjų norėjo pasakyti šventasis Maksas, „visas 
pasibaigęs““*, ir mes, pasitelkę vieną vienintelį sakinį, peršokome 
į naują, krikščionišką, jaunuolišką, mongolišką „dvasios pasaulį“. 
Mes pamatysime, kad ir šis trumpiausiu laiku „visas pasibaigs“. 

„Anksčiau buvo pasakyta: „Senovės žmonėms pasaulis buvo tiesa“, o čia mes 
turime pasakyti: „Naujiesiems žmonėms dvasia buvo tiesa“,— bet ir ten, ir čia 
negalima pamiršti svarbaus papildymo: „tokia tiesa, kurios paslėptą neteisingumą 
jie stengėsi suvokti ir pagaliau tikrai suvokė"" (p. 33). 


Jeigu mes nenorime kurti štirneriškų konstrukcijų, „tai čia mes 
turime pasakyti“: Naujiesiems žmonėms tiesa buvo dvasia — būtent 
šventoji dvasia. Jacques le bonhomme vėl ima Naujuosius žmones, 
atsižvelgdamas ne į jų tikrą istorinį sąryšį su „daiktų pasauliu“, 
kuris, kad ir yra „visas pasibaigęs“, vis dėlto tebeegzistuoja, o tik 
į teorinį, būtent religinį jų požiūrį; viduramžių ir naujųjų laikų 
istorija jam vėl tėra religijos ir filosofijos istorija; visomis šių epo- 

* — prekybos draugu. Red. 
** Originale berlyniečių tarme (alle jeworden). Red. 

chų iliuzijomis ir filosofinėmis iliuzijomis apie šias iliuzijas jis šven- 
tai tiki. Tuo būdu, davęs Naujųjų žmonių istorijai tokią pat kryptį, 
kaip ir Senovės žmonių istorijai, šventasis Maksas dabar lengvai 
gali „įrodyti joje vystymosi eigą, panašią į senovės vystymąsi“, ir 
pereiti nuo krikščionių religijos prie naujosios vokiečių filosofijos 
taip pat greitai, kaip jis yra perėjęs nuo senovės filosofijos prie 
krikščionių religijos. Jis pats 37 puslapyje apibūdina savo istorinę 
iliuziją, atrasdamas, kad „Senovės žmonės nieko daugiau negali pa- 
teikti, be pasaulietinės išminties“, o „Naujieji niekuomet nėjo ir nei- 
na toliau ieologinio mokslingumo“, ir iškilmingai iškeldamas klau- 
sima: „Už ko stengėsi prasiskverbti Naujieji žmonės?“ Senovės ir 
Naujieji žmonės nieko istorijoje daugiau nenuveikė, o tik „stengėsi 
už ko nors prasiskverbti“: Senovės žmonės — už daiktų pasaulio, 
Naujieji — už dvasios pasaulio. Galiausiai Senovės žmonės liko „be 


pasaulio“, o Naujieji — „be dvasios“, Senovės žmonės norėjo tapti 
idealistais, Naujieji — realistais (p. 485), tačiau vieni ir kiti tesirūpi- 
no dieviškais dalykais (p. 488) — „ligšiolinė istorija“ tėra „dvasinio 


žmogaus istorija“ (koks tikėjimas!) (p. 442) — žodžiu, čia mes vėl 
turime vaiką ir jaunuolį, negrą ir mongolą ir visą kitą „įvairių 
pakeitimų“ terminologiją. 

Kartu mes čia matome pagarbų pamėgdžiojimą spekuliatyvinių 
manierų, pagal kurias vaikai pagimdo savo tėvą ir tai, kas vyko 
vėliau, veikia tai, kas vyko anksčiau. Krikščionys turi iš pat pra- 
džios „stengtis suvokti savo tiesos neteisingumą“, jie turi iš karto 
būti slapti ateistai ir kritikai, kaip jau buvo nurodyta, kalbant apie 
Senovės žmones. Tačiau, tuo nesitenkindamas, šventasis Maksas duo- 
da dar vieną puikų savo (spekuliatyvinio) „mąstymo virtuoziškumo“ 
pavyzdį (p. 230): 

„Dabar, kai liberalizmas yra paskelbęs žmogų, jau galima pasakyti, kad tuo 


tebuvo padaryta paskutinė išvada iš krikščionybės ir kad krikščionybė nuo pat 
savo atsiradimo neturėjo jokio kito uždavinio, kaip tik... realizuoti žmogų“. 


Neva padarius paskutinę išvadą iš krikščionybės, jau „galima“ 
pasakyti, kad... ši išvada padaryta. Kai tik palikuonys pakeitė 
tai, kas buvo anksčiau, „jau galima pasakyti", kad ankstesnės kartos 
„nuo pat savo atsiradimo“, būtent „iš tiesų“, iš esmės, danguje, kaip 
slapti judėjai, „neturėjo jokio kito uždavinio“, kaip tik tą, kad juos 
pakeistų palikuonys. Krikščionybė kaip tokia mūsiškiui Jacques le 
bonhomme yra patį save teigiantis subjektas, absoliutinė dvasia, 
kuri „nuo pat savo atsiradimo“ teigia savo pabaigą kaip savo pra- 
džią. Plg. Hegelio „Enciklopediją“ ir t. t. 


„Iš čia" (būtent iš galimybės primesti krikščionybei įsivaizduojamą uždavinį) 
„ir kyla klaidinga nuomonė“ (aišku, iki Fojerbacho negalima buvo žinoti, kokį 
uždavinį „yra turėjusi" krikščionybė „nuo pat savo atsiradimo"), „kad krikščionybė 
teikianti „Aš“ begalinę vertę, kaip tai, pavyzdžiui, parodo mokymas apie nemir- 
lingumą ir rūpinimasis siela. Ne, šią vertę ji teikia tik Žmogui, tik Žmogus yra 
nemirtingas, ir tik todėl, kad Aš esu Žmogus, Aš — taip pat nemirtingas". 


Jau iš visos Štirnerio konstrukcijos ir uždavinių kėlimo būdo yra 
pakankamai aišku, kad krikščionybė gali suteikti nemirtingumą tik 

Fojerbacho „žmogui“, o čia mes papildomai sužinome, kad taip atsi- 
tinka dar ir todėl, kad krikščionybė nepriskiria šio nemirtingumo — 
taip pat ir gyvuliams. 

Pakonstruokime ir mes, à la šventasis Maksas. 

„Dabar, kai“ šiuolaikinė stambioji žemėvalda, išaugusi iš parce- 
liacijos proceso, faktiškai „yra paskelbusi“ majoratą, „jau galima 
pasakyti, kad tuo tebuvo padaryta paskutinė išvada“ iš žemėvaldos 
parceliacijos „ir kad“ parceliacija „iš tiesų nuo pat savo atsiradimo 
neturėjo jokio kito uždavinio, kaip tik realizuoti“ majoratą, tikrąjį 
majoratą. „Iš čia ir kyla klaidinga nuomonė, kad“ parceliacija „tei- 
kianti begalinę vertę“ atskirų šeimos narių lygiateisiškumui, „kaip 
tai, pavyzdžiui, parodo“ Napoleono kodekso paveldėjimo teisė. „Ne, 
šią vertę ji teikia tik“ vyriausiajam sūnui; „tik“ vyriausias sūnus, 
būsimasis majorato šeimininkas, tampa stambiu žemvaldžių, „ir tik 
todėl, kad Aš esu“ vyriausias sūnus, „Aš taip pat tampu“ stambiu 
žemvaldžiu. 

Šiuo būdu be galo lengva duoti istorijai „vieninteles“ kryptis: 
tuo tikslu pakanka kiekvieną kartą pavaizduoti naujausią jos rezul- 
tatą kaip „uždavinį“, kurį „ji iš tiesų nuo pat savo atsiradimo“ tu- 
rėjo. Dėl to ankstesnieji laikai įgauna keistą ir neregėtą pavidalą. 
Tai stebina, nereikalaujant didelių gamybos išlaidų. Pavyzdžiui, ga- 
lima teigti, kad tikrasis „uždavinys“, kurį „nuo pat savo atsiradimo 
turėjo“ žemės nuosavybės institutas, buvo išstumti žmones avimis — 
išdava, kuri neseniai paaiškėjo Škotijoje ir t. t.; arba kad Kapetin- 
gų dinastijos paskelbimas. „iš tiesų nuo pat savo atsiradimo turėjo 
uždavinį“ pasiųsti Liudviką XVI į giljotiną, o p. Gizo —į vyriau- 
sybę. O svarbiausia, kad tai būtų galima daryti iškilmingai, šventai, 
vaidiliškai, sulaikius kvėpavimą, ir po to netikėtai išdrožti: „Dabar 
pagaliau galima tai pasakyti". 

Tai, ką šventasis Maksas sako neseniai pateiktoje ištraukoje 
(p. 33—37) apie Naujuosius žmones, tėra dvasių istorijos, su kuria 
mes dar susidursime, prologas. Ir čia mes matome, kaip jis „sten-- 
giasi kiek galint greičiau atsikratyti“ empiriniais faktais ir vėl iš- 
kelia tas pačias kategorijas, kaip ir kalbėdamas apie Senovės žmo- 
nes, — protą, širdį, dvasią ir t. t.— tik kitais vardais. Sofistai tampa 
sofistiniais scholastais, ,humanistais, makiavelizmo šalininkais (kny- 
gų spausdinimo menas, Naujasis pasaulis“ ir t. t.; plg. Hegelis, „Fi- 
losofijos istorija“99, III, p. 128), proto atstovais; Sokratas virsta Liu- 
teriu, kuris garbina širdį (Hegelis, ten pat, p. 227), o apie porefor- 
macinį laikotarpį mes sužinome, kad tuomet viskas sukosi apie 
„tuščią širdingumą“ (kuris skyriuje apie Senovės žmones vadinosi 
„Širdies grynumu“, plg. Hegeli, ten pat, p. 241). Visa tai 34 pusla- 
pyje. Tad šiuo būdu šventasis Maksas „atskleidžia“ „krikščionybė- 
je vystymosi eigą, panašią į senovės vystymąsi“. Po Liuterio jis 
jau net nebesistengia duoti vardus savo kategorijoms; septynmy- 
liais žingsniais jis skuba prie naujosios vokiečių filosofijos — ir štai 
keturi priedai („kol telieka tuščias širdingumas, vientisa visuotinė 
meilė žmonėms, meilė Žmogui, laisvės supratimas, „savimonė“"— 
p. 34; Hegelis, ten pat, p. 228, 229), keturi žodžiai užpildo bedugnę 

tarp Liuterio ir Hegelio, ir „tik tuomet krikščionybė yra užbaigta". 
Visas šis samprotavimas reziumuojamas vienu. meistrišku sakiniu, 
panaudojant tokius svertus, kaip „pagaliau“ — „ir nuo to laiko, kai" — 
„kadangi"— „taip pat“ — „diena iš dienos" — „kol pagaliau“ ir t. t.,— 
sakiniu, su kuriuo skaitytojas pats galės susipažinti minėtame kla- 
sikiniame 34 puslapyje. 

Pagaliau šventasis Maksas pateikia dar keletą savo tikėjimo 
pavyzdžių: visai nesidrovėdamas evangelijos, jis pareiškia, kad „iš 
tikrųjų tik mes vieni ir esame Dvasia“, ir primygtinai reikalauja, 
kad „Dvasia“ senovės pasaulio pabaigoje „po ilgų pastangų“ tikrai 
„išsivaduotų nuo pasaulio“. Ir čia pat dar kartą jis išduoda visos 
savo konstrukcijos paslaptį, pareikšdamas apie krikščioniškąją dva- 
sią, kad ji „kaip jaunuolis puoselėja pasaulio pataisymo ir išgany- 
mo planus". Visa tai 36 puslapyje. , 


„Jis nunešė mane dvasioje į tyrus. Ten aš mačiau moteriškę, sėdinčią ant 
skaisčiai raudono žvėries, pilno piktžodžiavimo vardų... Jos kaktoje buvo para- 
šyta: Paslaptis; didžioji Babelė... Aš mačiau tą moteriškę girtą nuo šventųjų 
kraujo“ ir t. t. (Jono Apreiškimas, 17, eil. 3, 5, 6). 


Apokaliptinis pranašas šįkart buvo netikslus. Dabar, kai Štirne- 
ris yra paskelbęs vyrą, pagaliau galima pasakyti, kad Apokalipsio 
autorius turėjo taip pasakyti: „Jis nunešė Mane į dvasios tyrus. 
Ten Aš mačiau vyrą, sėdintį ant skaisčiai raudono žvėries, pilno 
piktžodžiavimo vardų... Jo kaktoje buvo parašyta: paslaptis; Vie- 
nintelis... Aš mačiau tą vyrą girtą nuo Šventybės kraujo“ ir t. t. 

Taigi dabar mes patenkame į dvasios tyrus. 


A. Dvasia (Švarioji dvasių istorija) 


Pirmas dalykas, kurį mes sužinome apie „dvasią“, yra tas, kad 
ne dvasia—didelė, o „nepaprastai didelė yra dvasių karalystė“. Šven- 
tasis Maksas gali iš karto pasakyti apie dvasią tik tai, kad egzis- 
tuoja „nepaprastai didelė dvasių karalystė“, — kaip ir apie viduram- 
žius jis težino tai, kad jie truko „ilgą laiką“. Padarius prielaidą, 
kad ši „dvasių karalystė“ jau egzistuoja, jos buvimas papildomai 
įrodomas dešimčia tezių. 


1) Dvasia nėra laisva dvasia, kol ji nepradėjo rūpintis lik pačia savimi, kol 
ji „neturėjo reikalo tik“ su savuoju, tai yra „dvasiniu“ pasauliu (iš pradžių tik 
su pačiu savimi, o paskiau su savuoju pasauliu). 

2) „Ji yra laisva dvasia tik jai savybingame pasaulyje“. 

3) „Tik per dvasinį pasaulį dvasia yra tikrai dvasia". 

4) „Kol dvasia nėra susikūrusi savo dvasių pasaulio, ji nėra dvasia". 

5) „Jos kūriniai padaro ją dvasia“. 

6) „Jos kūriniai sudaro jos pasaulį". 

7) „Dvasia yra dvasinio pasaulio kūrėja“. 

8) „Dvasia yra tik tada, kai ji kuria dvasiška". 

9) „Ji yra tikra tik kartu su tuo, kas dvasiška, su savo kūriniu“, 

10) „Tačiau dvasios kūriniai arba vaikai yra ne kas kita, kaip — dva- 
wos" (p. 38—39). 


„Dvasinis pasaulis" 1 tezėje iš karto suponuojamas kaip esantis, 
© ne išvedamas, ir paskiau ši 1 tezė vėl skelbiama 2—9 tezėse 

aštuoniais naujais pakeistais pavidalais. 9 tezės pabaigoje mes esa- 
me visai ten pat, kur buvome 1 tezės pabaigoje,— ir štai 10 tezėje 
vienas „tačiau“ staiga įveda „dvasias“, apie kurias lig šiol dar vi- 
sai nebuvo kalbama. 


„Kadangi dvasia yra tik tada, kai ji kuria dvasiška, tai mes ieškome jos 
pirmųjų kūrinių“ (p. 41). 


Bet pagal 3, 4, 5, 8 ir 9 tezes dvasia yra savo pačios kūrinys. 
Dabar tai išreiškiama taip, kad dvasia, t. y. pirmasis dvasios kū- 
rinys, 

„turi atsirasti iš nieko“... „ji dar turi sukurti save"... „jos pirmasis kūrinys 
yra ji pati, dvasia“ (ten pat). „Dvasiai įvykdžius šį kūrybinį aktą, po to seka 
jau natūralus kūrinių dauginimasis, kaip pagal mitą tik pirmieji žmonės turėjo 
būti sukurti, o visa kita žmonių giminė dauginosi pati savaime“ (ten pat). 

„Kad ir kaip mistiškai tai skamba, vis dėlto Mes tai pergyvename kaip kas- 
dieninį patyrimą. Argi Tu esi mąstantis pirma, negu Tu mąstai? Sukurdamas 
Savo pirmają mintį, Tu sukuri Save, Mąstantįjį, nes Tu nemastai, kol nemąstai 
kokios nors minties, t. y.“ ...t. y.... „Kol jos neturi. Argi nedaro Tavęs daini- 
ninku tik Tavo dainavimas, kalbančiu žmogumi — tik Tavo kalba? Taip ir šiuo 
atveju tik kūrimas dvasiško daro Tave dvasia". 


Mūsų šventasis fokusininkas vaizduojasi, kad dvasia kuria dva- 
siška, norėdamas padaryti iš to išvadą, jog dvasia kuria pačią save 
kaip dvasia; o iš antros pusės, jis vaizduojasi ją esant dvasia, kad 
įgalintų ją kurti savo dvasinius kūrinius (kurie „pagal mitą daugi- 
nasi patys savaime“ ir tampa dvasiomis). Visa tai lig šiol yra se- 
niai žinomos, ortodoksinės hegeliškos frazės. Iš tiesų „vienintelis“ 
dėstymas to, ką šventasis Maksas nori pasakyti, prasideda tik jo 
pateikiamu pavyzdžiu. Kai tik Jacques le bonhomme negali paju- 
dėti iš vietos, kai net tokie jo žodžiai, kaip „Kažkoks“ ir „Kažkas“, 
neįstengia nuplukdyti seklumoje įstrigusios jo valties, tuomet „Štir- 
neris” šaukiasi į pagalbą savo trečiąjį tarną, „Tu“, kuris niekuomet 
jo neapgauna ir kuriuo jis gali pasikliauti didžiausioje bėdoje. Šis 
„Tu“ yra individas, kurį mes sutinkame nebe pirmą kartą, kuklus ir 
ištikimas tarnas, kaip matėme, ir vėtytas ir mėtytas, darbininkas 
savo pono vynuogyne, kuris nieko nebijo,— žodžiu: Šeliga“. Kai 
„Štirneris“ daro didžiausias kūrybines pastangas, jis šaukia: Šeliga, 
padėk!-—ir ištikimasis Ekartas® Šeliga tučtuojau pakiša savo petį, 
norėdamas ištraukti iš purvo įklimpusį vežimą. Apie šventojo Mak- 
so santykius su Šeliga mes vėliau turėsime dar daug ką pasakyti. 

Čia kalbama apie dvasią, kuri sukuria save pačią iš nieko, 
t. y. apie Nieką, kuris iš nieko padaro save dvasia. Iš to šventasis 
Maksas išveda šeligiškosios dvasios sukūrimą iš Šeligos. Ir iš ko gi 
dar, jei ne iš Šeligos, galėtų „Štirneris“ tikėtis gauti sutikimą, kad 
jis anksčiau nurodytu būdu būtų pakeistas Nieku? Kam gi dar galėtų 
imponuoti toks triukas, jeigu ne Šeligai, kuriam nepaprastai įsimei- 
linama jau tuo, kad apskritai leidžiama pasirodyti veikiančiuoju as- 
meniu? Šventasis Maksas turėjo įrodyti ne tai, kad šis „Tu“, t. y. šis 
Šeliga, tampa mąstančiuoju, kalbančiuoju, dainuojančiuoju tik tada, 


* Plg. „Šventąją šeimą, arba Kritinės kritikos kritiką“, kur jau buvo apdai- 
nuoti ankstesni šio dieviško žmogaus žygdarbiai. 

kai jis pradeda mąstyti, kalbėti, dainuoti, — jis turėjo įrodyti, kad 
mąstytojas kaip toks kuria save iš nieko, kai pradeda mąstyti, kad 
dainininkas kaip toks kuria save iš nieko, kai pradeda dainuoti, 
ir t. t„ ir netgi ne mąstytojas ir ne dainininkas, o mintis ir daina- 
vimas kaip subjektai kuria save iš nieko, kai jie pradeda mąstyti 
ir dainuoti. Šiaipjau „Štirneris dėsto tik labai paprastą samprotavi- 
mą“ ir tepasako „labai populiarią“ mintį (plg. Vigandą, p. 156), kad 
Šeliga parodo vieną iš savo savybių, kai jis ją parodo. Tiesa, nėra 
nieko „nuostabaus“, kad šventasis Maksas negali teisingai „išdėsty- 
ti" net „tokių paprastų samprotavimų“, o išreiškia juos neteisingai, 
kad tuo būdu, remdamasis neteisingiausia logika, galėtų įrodyti dar 
daug neteisingesnį teiginį. 

Anaiptol neteisinga teigti, kad aš „iš nieko“ darąs save, sakyki- 
me, „kalbančiuoju“. Niekas, esąs čia pagrindu, yra labai daugerio- 
pas Kažkas, būtent: tikras individas, jo kalbos organai, tam tikras 
fizinio išsivystymo laipsnis, esamoji kalba ir jos tarmės, girdinčios 
ausys ir žmogaus aplinka, kurioje galima kai ką išgirsti, ir t. t. 
ir t. t. Vadinasi, susidarant tam tikrai savybei, kažkas sukuria kažką 
iš kažko ir. jokiu būdu neateina, kaip Hegelio „Logikoje“*3, nuo nie- 
ko per nieką prie nieko. 

Dabar, kai šventasis Maksas turi po ranka savo ištikimąjį Šeligą, 
vėl viskas vyksta labai sklandžiai. Mes pamatysime, kaip jis, savojo 
„Tu“ padedamas, vėl paverčia dvasią jaunuoliu — visai taip pat, 
kaip anksčiau jis pavertė jaunuolį dvasia; čia mes rasime visą jau- 
nuolio istoriją, pakartotą beveik pažodžiui, tik su kai kuriais mas- 
kuojančiais sukeitimais,— beje, jau ir „nepaprastai didelė dvasių 
karalystė“ 37 puslapyje taip pat buvo ne kas kita, kaip „dvasios 
karalystė", kurią ikurti ir išplėsti — žr. 17 p.— buvo jaunuolio dva- 
sios „tikslas“. 


„Tačiau kaip Tu skiri save nuo mąstytojo, dainininko, pasakotojo, taip Tu ne 
mažiau skiri Save ir nuo dvasios, puikiai jausdamas, kad Tu esi dar kažkas kita, 
negu dvasia. Bet kaip mąstantis Aš, apimtas mąstymo entuziazmo, lengvai praranda 
klausą ir regėjimą, taip ir Tave yra apėmęs dvasios entuziazmas, ir štai Tu iš visų 
jėgų stengiesi tapti visai dvasia ir išnykti dvasioje. Dvasia yra Tavo idealas, 
kažkas nepasiekta, anapusiška: dvasia vadinasi Tavo... dievas, „dievas yra dvasia"... 
Tu užsipuoli patį Save, nes Tu negali išsivaduoti nuo nedvasiškų dalykų liekanų. 
Užuot pasakęs: Aš esu daugiau negu dvasia, Tu susikrimięs sakai: Aš esu mažiau 
negu dvasia, ir Aš galiu tik mąstyti dvasią, gryną dvasią, arba dvasią, kuri yra 
tik dvasia, bet Aš nesu ji, o jeigu Aš nesu ši dvasia, tai ji yra kažkas Kitas, 
ji egzistuoja kaip kažkas Kitas, kurį Aš vadinu „dievu““. 


Anksčiau ilgai nagrinėję triuką, kaip iš nieko padaryti kažką, 
dabar mes staiga visai „natūraliai“ prieiname individą, kuris yra 
dar kažkas kita, negu dvasia, taigi yra Kažkas, ir nori tapti gryna 
dvasia, t. y. Nieku. Kartu su šia kur kas lengvesne problema (kažką 
paversti nieku) mums tuojau vėl iškyla visa istorija apie jaunuolį, 
kuris „dar tik turi ieškoti tobulos dvasios", ir mums dabar tereikia 
vėl išvilkti aikštėn senasias frazes iš 17 ir 18 puslapių, kad galėtu- 
me įveikti visus ir visokius sunkumus. Ypač kai turi tokį paklusnų 
ir patiklų tarna, kaip Šeliga, kuriam „Štirneris“ gali įpiršti pažiūrą, 
kad kaip jis, „Štirneris“, „apimtas mąstymo entuziazmo, lengvai“ (|) 

„p+uiauua Klausą ir regėjimą“, taip ir jį, Šeligą, „yra apėmęs dvasios 
entuziazmas“, ir jis, Šeliga, „iš visų jėgų stengiasi tapti dvasia“, 
užuot įgijęs dvasią, tai reiškia — dabar jis turi atlikti jaunuolio, 
kurį mes matėme 18 puslapyje, vaidmenį. Šeliga tuo tiki ir klauso, 
bijodamas ir drebėdamas; jis klauso, kai šventasis Maksas griau- 
džia jam: Dvasia yra Tavo idealas — Tavo dievas. Tu darai visa, ką 
tik aš noriu: Tu — čia „esi uolus“, čia „kalbi“, čia „gali vaizduotis“ 
ir t. t. Kai „Štirneris“ įperša jam nuomonę, kad „gryna dvasia yra 
kažkas Kitas, nes jis“ (Seliga) „nėra gryna dvasia“, tai juk iš tik- 
rųjų tik Šeliga gali tuo patikėti ir plepėti kartu su juo žodis į žodį 
visas šias nesąmones. Beje, metodą, kurį naudodamas Jacques le 
bonhomme sukuria šią nesąmonę, mes jau esame smulkiai išnagri- 
nėje, kalbėdami apie jaunuolį. Kadangi Tu puikiai jauti, kad Tu 
esi dar kažkas Kitas, o ne vien matematikas, tai Tu stengiesi tapti 
visai matematiku, išnykti matematike, matematikas yra Tavo idealas, 
matematiku vadinasi Tavo... dievas... Tu susikrimtęs sakai: Aš 
esu mažiau negu matematikas, ir Aš galiu tik įsivaizduoti matema- 
tiką kaip tokį, o jeigu Aš nesu matematikas, tai jis yra kažkas Kitas, 
jis egzistuoja kaip Kitas, kurį Aš vadinu „dievu“. Kitas Šeligos vie- 
toj pasakytų — Arago. 

„Pagaliau dabar, kai“ mes įrodėme, kad nagrinėjamasis „Štirne- 
rio“ teiginys tėra „jaunuolio“ pakartojimas, „galima pasakyti“, kad 
jis „iš tiesų nuo pat savo atsiradimo neturėjo jokio kito uždavinio", 
kaip sutapatinti krikščioniškojo asketizmo dvasia su dvasia apskri- 
tai, o frivolišką, pavyzdžiui, XVIII amžiaus sąmojį — su krikščioniš- 
kąja mažaprotyste. 

Taigi priešingai Štirnerio tvirtinimui visai ne „tai, kad Aš ir 
dvasia yra skirtingi skirtingų dalykų pavadinimai, kad Aš nesu dva- 
sia ir dvasia yra ne Aš“ (p. 42), paaiškina būtiną dvasios gyvenimą 
aname pasaulyje, vadinasi tai, kad ji yra dievas. Tai paaiškinama 
„dvasios entuziazmu“, kuris be jokio pagrindo priskiriamas Šeligai 
ir kuris paverčia jį asketu, t. y. žmogumi, norinčiu tapti dievu (gryna 
dvasia), o kadangi jis negali juo tapti, jis taria esant dievą ne sa- 
vyje. Bet juk buvo kalbama apie tai, kad pradžioje dvasia turėjo 
sukurti save iš nieko, o paskiau sukurti dvasias iš savęs. Vietoj 
šito dabar Šeliga padirba dievą (vienintelę dvasią, kuri čia sutinka- 
ma) ne todėl, kad jis, Šeliga, yra dvasia kaip iokia, o todėl, kad jis 
yra Šeliga, t. y. netobula dvasia, nedvasiška dvasia, vadinasi, kartu 
ir nedvasia. Tačiau kokiu būdu atsiranda krikščioniška pažiūra į dva- 
sią kaip dievą, šventasis Maksas nesako nė žodžio, nors dabar tai 
jau yra ne toks painus dalykas. Norėdamas išaiškinti šią pažiūrą, 
jis taria, kad ji jau yra. 

Dvasios sukūrimo istorija „iš tiesų nuo pat savo atsiradimo neturi 
jokio kito uždavinio“, kaip pakelti Štirnerio skrandį į dangų. 


„Kaip tik todėl, kad mes nesame Kaip tik todėl, kad Mes nesame 
dvasia, kuri gyvena Mumyse — kaip tik skrandis, kuris gyvena Mumyse, — kaip 
todėl Mes turėjome ją tik todėl Mes turėjome jį 


apgyvendinti ne Savyje, ji-jis buvo ne Mes, ir todėl Mes negalėjome įsivaizduoti 
ją-jį egzistuojant kitaip, kaip ne Mumyse, anapus Mūsų, aname pasaulyje“ (p. 43). 

Buvo kalbama apie tai, kad pradžioje dvasia turi sukurti save, 
o paskiau — iš savęs kažką kitą, negu ji pati; kilo klausimas, kas 
yra šis kitas? Į šį klausimą neatsakoma, bet po anksčiau nurodytų 
„ivairių pakeistų pavidalų“ ir krypčių klausimas iškreipiamas ir 
virsta tokiu nauju klausimu: 


„Dvasia yra kažkas kitas, negu Aš. Bet kas gi yra šis kitas?“ (p. 45). 


Taigi dabar kyla klausimas, kuo dvasia skiriasi nuo Aš? Pirmu- 
tinis klausimas gi buvo toks: kuo dvasia skiriasi nuo pačios savęs 
dėl to, kad ji sukurta iš Nieko? Ir čia šventasis Maksas kartu per- 
šoka prie sekančio „pakeisto pavidalo“. 


B. Apsėstieji (Nešvarioji dvasių istorija) 


Šventasis Maksas, pats to nežinodamas, lig šiol tebuvo užsiėmęs 
dvasiaregystės pamokymais, nes į senąjį ir naująjį pasaulį jis žiū- 
rėjo tik kaip į „iliuzinį dvasios kūną“, kaip į iliuzinį reiškinį ir 
telaikė jį dvasių kova. Dabar jis sąmoningai ir ex professo“ duoda 
šmėklų regėjimo pamokymą. 

Dvasiaregystės pamokymas. Pirmiausia reikia tapti kvailu per vi- 
są pilvą, t. y. tarti save esant Šeliga, o paskiau pasakyti pačiam sau 
tai, ką šventasis Maksas sako šiam Šeligai: „„Apsidairyk pasaulyje 
ir pasakyk pats, ar nežvelgia į Tave iš visur kokia nors dvasia!“ 
Jei pagaliau pajėgsi kažką panašaus įsivaizduoti, tai dvasios jau 
„lengvai“ ateis savaime, — „gėlėje“ matysi tik „kūrėją“, kalnuose — 
„kilnumo dvasią“, vandenyje — „liūdesio dvasią“ arba dvasios liū- 
desį, girdėsi, kaip „žmonių lūpomis byloja milijonai dvasių“. Jei pri- 
eisi iki tokios būklės, jeigu manysi, kad galima kartu su Štirneriu 
sušukti: „Taip, visame pasaulyje vaidenasi!“— tai „nesunku bus 
žengti dar vieną žingsnį“ (p. 93), kad tuoj pat sušuktum: „Ar tik 
pasaulyje? Ne, pats pasaulis vaidenasi“ (jūsų kalba tebūnie taip, 
taip, ne, ne, o kas visa kita — yra nuo piktojo, būtent — loginis per- 
ėjimas), „jis yra klajojantis iliuzinis dvasios kūnas, jis yra vaiduok- 
lis". Tada ramiai „„pažvelk į tai, kas yra arti arba toli nuo Tavęs. 
Tave supa šmėklų pasaulis... Tu regi dvasias“. Jeigu Tu esi pa- 
prastas žmogus, tai gali tuo pasitenkinti, bet jei Tu panorėsi prilygti 
Šeligai, Tu gali pažvelgti ir į patį Save, ir „tuomet Tu nesistebėk“, 
jei šiomis aplinkybėmis ir šioje Šeligos esmės aukštumoje Tu at- 
rasi, kad ir „Tavo dvasia vaidenasi Tavo kūne“, kad Tu pats esi 
šmėkla, „laukianti išganymo, t. y. dvasia". Tuo pačiu Tu esi nuėjęs 
taip toli, kad „visuose“ žmonėse gali matyti „dvasias“ bei „šmėk- 
las“, — ir tuo dvasiaregystė „pasiekia savo galutinį tikslą“ (p. 46, 47). 

Šio pamokymo pagrindą, tik kur kas teisingiau išreikštą, duoda, 
tarp kitko, Hegelis „Filosofijos istorijoje“, III, p. 124, 125. 

Šventasis Maksas taip tiki savo paties pamokymu, jog dėl to 
pats tampa Šeliga ir teigia: „Nuo to laiko, kai žodis tapo kūnu, 


* — iš profesijos, specialiai. Red. 

pasaulis yra sudvasintas, užburtas, vaiduoklis“ (p. 47). „Štirneris“ 
„regi dvasias“. 

Šventasis Maksas ketina duoti mums krikščioniškosios dvasios 
fenomenologiją ir iš papratimo paima tik vieną dalyko pusę. Krikš- 
čionims pasaulis buvo ne tik sudvasinias, bet taip pat ir nudvasin- 
tas, kaip tai, pavyzdžiui, visai teisingai pripažįsta Hegelis ką tik 
nurodytoje vietoje, kur jis susieja abi šias puses; tą pat turėtų pa- 
daryti šventasis Maksas, jeigu jis norėtų samprotauti istoriškai. Prie- 
šingai krikščionių supratimui, kad pasaulis yra nudvasintas, visai 
taip pat teisėtai Senovės žmones, „kurie visur matė dievus“, galima 
laikyti pasaulio sudvasintojais,— pažiūra, kurią mūsų šventasis dia- 
lektikas atmeta, maloningai pamokydamas: „Mano mielas Naujasis 
žmogau, dievai nėra dvasios“ (p. 47). Tikintis Maksas dvasia laiko 
tik šventąją dvasią. 

Bet net jeigu jis ir būtų davęs mums šią fenomenologiją (beje, 
po Hegelio tai nebereikalinga), tai vis vien jis nieko mums nebūtų 
davęs. Požiūris, leidžiantis pasitenkinti tokiomis dvasių istorijomis, 
pats dar tebėra religinis, nes, laikantis jo, pasitenkinama religija, 
kuri suprantama kaip causa sui“ (nes ir „Savimonė“, ir „Žmogus“ 
taip pat dar religingi), užuot išaiškinus ją empirinėmis sąlygomis ir 
parodžius, kokiu būdu tam tikri pramonės ir bendravimo santykiai 
būtinai yra susiję su tam tikra visuomenės forma ir tuo pačiu su 
tam tikra valstybės forma, taigi ir su tam tikra religinės sąmonės 
forma. Jei Štirneris įsižiūrėtų į tikrąją viduramžių istoriją, jis galėtų 
suprasti, kodėl krikščionių pažiūra į pasaulį įgavo viduramžiais bū- 
tent tokią formą ir kaip įvyko, kad vėliau ji virto kitokia pažiūra; 
jis galėtų pastebėti, kad „krikščionybė kaip tokia“ neturi jokios is- 
torijos ir kad visos tos įvairios formos, kuriomis ji buvo suvokiama 
įvairiais laikais, buvo ne „religinės dvasios" „savęs apibrėžimai“ ir 
„tolesnis jos vystymasis“, bet buvo sąlygojamos perdėm empirinių 
priežasčių, visai nepriklausančių nuo religinės dvasios įtakos. 

Kadangi Štirneriui „neina kaip iš rago“ (p. 45), tai jau čia, prieš 
kalbant plačiau apie dvasiaregystę, reikia pasakyti, kad įvairūs Štir- 
nerio žmonių ir jų pasaulio „pakeisti pavidalai“ tėra visos pasaulio 
istorijos virtimas Hegelio filosofijos kūnu, šmėklomis, kurios tik 
pažiūrėti yra Berlyno profesoriaus minčių „kitabūtis“. ,„Fenomeno- 
logijoje", šioje Hegelio biblijoje, „Knygoje“, individai pirma virsta 
„sąmone“, o pasaulis — „objektu“, ir dėl to visas gyvenimo ir is- 
torijos įvairumas tėra skirtingas „sąmonės“ santykis su „objektu“. 
Šis skirtingas santykis vėl paverčiamas trimis kardinaliais santykiais: 
1) sąmonės santykiu su objektu kaip su tiesa arba su tiesa kaip su 
paprastu objektu (pavyzdžiui, jutiminė sąmonė, gamtos religija, jo- 
nėnų filosofija, katalikybė, autoritarinė valstybė ir t. t.); 2) sąmonės 
kaip kažko tikro santykiu su objektu (protas, dvasinė religija, Sokra- 
tas, protestantizmas, prancūzų revoliucija); 3) tikru sąmonės santy- 
kiu su tiesa kaip su objektu arba su objektu kaip su tiesa (loginis 
mąstymas, spekuliatyvinė filosofija, dvasia kaip egzistuojanti dva- 
siai). Pirmąjį santykį ir Hegelis supranta kaip dievą tėvą, antrąjį — 


“ — pačios savęs priežastis. Red. 

kaip Kristų, trečiąjį — kaip šventąja dvasią ir t. t. Štirneris jau yra 
panaudojęs šiuos pakitimus, kalbėdamas apie vaiką ir jaunuolį, apie 
Senovės ir Naujuosius žmones, vėliau jis pakartoja juos, kalbėda- 
mas apie katalikybę ir protestantizmą, negrą ir mongolą ir t. t, ir 
šią tos pačios minties maskuočių eilę jis lengvatikiškai laiko tuo 
pasauliu, kuriam jis turi priešpastatyti, teigti save kaip „kūniškąjį 
individą". 

Antrasis dvasiaregystės pamokymas — apie tai, kaip paversti pa- 
saulį tiesos šmėkla, o pati save — asmenybe, šventa arba iliuzine. 
Šventojo Makso ir Šeligos, jo tarno, pasikalbėjimas (p. 47, 48). 

Šventasis Maksas. „Tu turi dvasią, nes Tu turi minčių. Kas yra Tavo 
mintys?“ 

Šeliga. „Dvasinės esmės“. 

Šventasis Maksas. „Vadinasi, jos nėra daiktai?“ 

Šeliga. „Ne, bet jos yra daiktų dvasia, svarbiausias dalykas visuose daiktuose, 
jų gilybė, jų idėja“. 

Šventasis Maksas. „Vadinasi, tai, ką Tu mąstai, nėra vien Tavo mintis?“ 

Šeliga. „Atvirkščiai, tai yra realiausias, iš tiesų tikras dalykas pasaulyje; tai 
pati tiesa; kai aš iš tikrųjų mąstau, aš mąstau Tiesą. Žinoma, aš galiu klysti 
dėl tiesos ir jos nepažinii, bet kai aš iš tikrųjų pažįstu, tuomet mano pažinimo 
objektas yra tiesa“. 

Šventasis Maksas. „Taigi Tu, aišku, visą laiką sieki pažinti tiesą?" 

Šeliga. „Tiesa man yra šventa... Tiesos aš negaliu panaikinti; tiesa aš tikiu, 
ir todėl aš įsigilinu į ją; didesnio už ją dalyko nėra, ji yra amžina. Tiesa yra 
šventa, amžina, ji yra tai, kas Šventa, Amžina". 

Šventasis Maksas (užsirūstinęs). „Bet Tu, Tu, persiėmęs šia šventybe, pats tam- 
pi šventas!" 


Taigi, kai Šeliga iš tikrųjų pažįsta kokį nors objektą, šis objek- 
tas nustoja buvęs objektas ir tampa „tiesa“. Tai yra pirmoji šmėklų 
gamyba dideliu mastu.— Dabar kalbama jau ne apie objektų paži- 
nimą, o apie tiesos pažinimą; pirma Šeliga iš tikrųjų pažįsta objek- 
tus, nusako tai kaip pažinimo tiesą ir šią pažinimo tiesą paverčia 
tiesos pažinimu. Tačiau kai Šeliga leidžia grėsmingam šventajam 
įpiršti sau tiesą kaip šmėklą, jo rūstusis ponas kimba prie jo, iškel- 
damas naują reikalavimą — sąžiningai atsakyti, ar jis „visą laiką“ 
kupinas tiesos ilgesio; į tai sumišęs Šeliga kiek ankstokai išdrožia: 
„Tiesa man yra šventa". Bet jis tučtuojau pastebi savo neapdairumą 
ir stengiasi išpirkti jį: sutrikęs paverčia objektus jau ne Tiesa kaip 
tokia, bet įvairiomis tiesomis, o patį save jis abstrahuoja kaip šių 
tiesų tiesą, kaip „Tiesą“, kurios jis jau nebegali panaikinti, atskyręs 
ją nuo panaikinamų tiesų. Tuo pačiu tiesa tampa „amžina“. Tačiau 
jis nesitenkina tuo, kad prikergia jai tokius predikatus, kaip „šven- 
ta, amžina"; jis paverčia ją tuo, kas Šventa ir Amžina kaip subjek- 
tas. Dabar šventasis Maksas, be abejo, gali jam išaiškinti, kad jis, 
„persiėmęs“ šventybe, „pats tampa šventas“ ir „neturi stebėtis“, jei 
nuo šiol jis savyje „neras nieko, išskyrus vaiduoklį“. Po to mūsų 
šventasis pradeda skelbti: „Apskritai šventybė sukurta ne Tavo jaus- 
mams“ ir, panaudodamas jungtuką „ir“, labai nuosekliai priduria: 
„niekuomet neatrasi Tu, kaip jutiminė būtybė, jos pėdsako“, nes 
jutiminiai objektai „visi yra išnykę“ ir jų vietą yra užėmusi „Tiesa“, 
„Šventoji tiesa“, „Šventybė“. „Tačiau“— suprantama!-— „tai yra Tavo 

tikėjimui, arba, tiksliau sakant, Tavo dvasiai" (Tavo bedvasiškumui), 
„nes juk tai savaime yra kažkas dvasiška“ (per appositionem“), 
„kažkokia dvasia“ (ir vėl per appos.), „tai yra dvasia dvasiai“. Štai 
kaip sugebama paversti paprastą pasaulį, „objektus“ „dvasia dva- 
siai“, panaudojant aritmetinę priedėlių eilę. Čia mes dar tegalime 
gėrėtis šiuo dialektiniu priedėlių metodu, o vėliau turėsime progos 
pasiekti jo pagrindus ir parodyti visą įo klasiškumą. 

Priedėlių metodas gali būti ir apverstas: pavyzdžiui, šiuo atveju, 
kai mes jau sukūrėme „Šventybę“, pastaroji daugiau nebeįgyja prie- 
dėlių, o pati virsta naujo apibrėžimo priedėlių; tai yra progresijos 
sujungimas su lygtimi; arba „likusi“ po tam tikro dialektinio pro- 
ceso „mintis apie kažką Kitą“, kam „Aš turėjau tarnauti daugiau, 
negu Sau“ (per appos.), „kas Man turėjo būti svarbiau už viską“ 
(per appos.), „žodžiu — Kažkas, kuriame Aš turėčiau ieškoti Savo 
tikrojo gėrio” (ir pagaliau per appos. grįžtama į pirmąją eilę), tampa 
„Šventybe“ (p. 48). Čia mes turime dvi progresijas, kurios prilygi- 
namos viena kitai ir tuo būdu gali duoti medžiagos daugybei įvairių 
lygčių. Bet apie tai vėliau. Šiuo metodu „Šventybė“, kurią mes lig 
šiol žinojome tik kaip grynai teorinį grynai teorinių santykių api- 
būdinimą, taip pat įgavo naują praktinę prasmę kaip „Kažkas, ku- 
riame Aš turėčiau ieškoti Savo tikrojo gėrio“, o tai leidžia padaryti 
Šventybę egoisto priešybe. Beje, vargu ar reikia priminti, kad visas 
šis dialogas greta vėlesnio pamokslo yra ne kas kita, kaip naujas 
jau tris ar keturis kartus girdėtos istorijos apie jaunuolį pakar- 
tojimas. 

Čia, priėję iki „egoisto“, mes sulaužysime Štirnerio „ragą“, nes, 
pirma, mes turime pateikti jo konstrukciją visiškai gryną, be jokių 
į ją įterptų intermeco, ir antra, nes šiuos Intermezzi (Sanča analo- 
giškai „des Lazaroni“— Vigandas, p. 159, turi būti: Lazzarone — pa- 
sakytų Intermezzi's) mes vis tiek vėl rasime kitose knygos vietose, 
kadangi Štirneris, priešingai jo paties reikalavimui, anaiptol nėra 
"linkęs „nuolat sugrąžinti save į save“, — atvirkščiai, jis visada vėl. 
išskiria patį save iš savęs. Mes tik paminėsime, kad į klausimą, iš- 
keltą 45 puslapyje: kas yra tasai kažkas, kuris skiriasi nuo mūsų 
„Aš“ ir yra dvasia?— dabar atsakoma ta prasme, kad tai yra Šven- 
tybė, t. y. kažkas Svetima mūsiškiam „Aš“, ir kad visa, kas Svetima 
mūsų „Aš“, toliau suprantama — dėl tam tikrų nepasakytų priedėlių, 
priedėlių „savyje“— tiesiai kaip dvasia. Dvasia, Šventybė, Svetimy- 
bė yra tapatūs vaizdiniai, kuriems jis skelbia karą, kaip tai beveik 
pažodžiui jau esame rašę pačioje pradžioje, kalbėdami apie jau- 
nuoli ir vyrą. Taigi mes dar nė žingsnio nepažengėme į prieki, pa- 
lyginus su 20 p. 


a. Vaiduoklis 


Dabar šventasis Maksas pradeda rimtai kalbėti apie „dvasias“, 
šiuos „dvasios kūdikius“ (p. 39), apie visuotinį iliuziškumą (p. 47). 
Bent taip jis mano. O iš tikrųjų jis teduoda naują pavadinimą savo 

* — panaudojant priedėlį. Red. 


116 


ankstesniam istorijos supratimui, pagal kurį žmonės iš pat pradžios 
buvo bendrų sąvokų atstovai. Šios bendros sąvokos čia iš pradžių 
pasireiškia negriškoje būklėje, kaip objektyvios dvasios, turinčios 
Žmonėms daiktinį pobūdį, ir šioje pakopoje jos vadinamos šmėklo- 
mis arba vaiduokliais. Suprantama, pagrindinė šmėkla yra pats ,,„Žmo- 
gus“, nes pagal tai, kas buvo pasakyta lig šiol, žmonės egzistuoja 
vienas kitam tik kaip Visuotinio, Esmės, Sąvokos, Švento, Svetimo, 
Dvasios atstovai, t. y. tik kaip iliuzinės būtybės, „kaip šmėklos; nes 
jau pagal Hegelio „„Fenomenologiją“, 255 puslapyje ir kitose vie- 
lose, dvasia, kiek ji turi žmogui „daiktiškumo formą“, iškyla kaip 
kitas žmogus (žr. toliau apie „Žmogų“). 

Taigi čia matome atsiveriant dangų ir įvairias šmėklas žygiuojant 
eile pro mus. Tik Jacques le bonhomme užmiršta, kad jis jau yra 
privertęs praeiti pro mus senovės ir naujuosius laikus kaip milžiniš- 
kas šmėklas ir kad, palyginus su tuo, visi jo nekalti prasimanymai 
apie dievą ir t. t. yra vieni niekai. 

Šmėkla Nr. 1: aukščiausioji būtybė, dievas (p. 53). Kaip ir rei- 
kėjo laukti, sprendžiant iš to, kas buvo pasakyta lig šiol, Jacgues 
le bonhomme, savo tikėjimu išjudinantis iš vietos visus pasaulinius 
istorinius kalnus, tiki, kad „žmonės tūkstantmečius turėjo uždavinį“, 
„Kamavosi su baisinga negalimybe, nepabaigiamu Danaidžių dar- 
bu“ — jie norėjo „įrodyti dievo buvimą“. Dėl šio neįtikimo tikėjimo 
mes daugiau nebeeikvosime žodžių. 

Šmėkla Nr. 2: Esmė. Tai, ką mūsų šaunusis vyras sako apie es- 
mẹ, tėra — atmetus tai, ką jis yra nurašęs iš Hegelio, — „puošnūs 
žodžiai ir skurdžios mintys“ (p. 53). „Pereiti nuo“ esmės „prie“ 
pasaulio esmės „yra nesunku“, ir ši pasaulio esmė, aišku, yra 

Šmėkla Nr. 3: pasaulio niekingumas. Apie tai tegalima pasakyti, 
kad iš to „lengvai“ atsiranda | 

Šmėkla Nr. 4: geros ir blogos esmės. Nors apie jas ir galima būtų 
ši tą pasakyti, bet nieko nesakoma ir čia pat pereinama prie se- 
kančios 

Šmėklos Nr. 5: esmė ir jos karalystė. Kad čia mūsų dorasis auto- 
rius antrą kartą kalba apie esmę, tai nė kiek neturi mūsų stebinti, 
nes jis puikiai supranta savo „bejėgiškumą“ (Vigandas, p. 166) ir 
todėl viską pakartoja bent po keletą kartų, kad tik nebūtų netei- 
singai suprastas. Esmė čia iš pradžių apibrėžiama kaip „karalystės“ 
turėtoja, paskiau apie ją sakoma, kad ji yra „Esmė“ (p. 54), ir po 
to ji akimirksniu virsta 

Šmėkla Nr. 6: „esmės“. Jas, ir tik jas pažinti ir pripažinti — tai 
ir yra religija. „Jų“ (esmių) „karalystė yra esmių karalystė“ (p. 54). 
Čia „staiga be jokios aiškios priežasties pasirodo 

Šmėkla Nr. 7, dievažmogis, Kristus. Apie jį Štirneris gali pasa- 
kyti, kad jis „turėjo kūną“. Jei šventasis Maksas netiki Kristumi, 
tai jis tiki bent jo „realiu kūnu“. Pasak Štirnerio, Kristus atnešė 
į istoriją didžiulių nelaimių, ir mūsų sentimentalusis šventasis su 
ašaromis akyse pasakoja, „kaip stipriausieji krikščionys kankinosi, 
kad suprastų Kristų“. Ir toliau: „dar niekada nebuvo sielą labiau 
kankinančios šmėklos, ir joks šamanas, kuris įsisiaučia iki šiurpaus 

dūkimo ir nervus draskančių mėšlungių, negali patirti tokių kančių, 
kokias yra patyrę krikščionys dėl šios visiškai nesuprantamos šmėk- 
los“. Šventasis Maksas išvarvina jautrią ašarą ant Kristaus aukų 
kapo ir tada pereina prie „siaubingos esmės“, prie 

Šmėklos Nr. 8, žmogaus. Čia mūsų narsųji rašytoją apima visiš- 
kas „siaubas'— „jis išsigąsta pats savęs", jis kiekviename žmoguje 
įžiūri „siaubingą vaiduokli“, „kraupų vaiduoklį“, kuriame kažkas 
„Klaidžioja“ (p. 55, 56). Jam be galo nejauku. Reiškinių ir esmių 
skilimas neduoda jam ramybės. Jis panašus į Nabalį, Abigailės vyrą, 
apie kurį parašyta, kad jo esmė taip pat buvo atskirta nuo jo reiš- 
kinio: „Maono gi tyrumoje buvo vienas žmogus, kurio nuosavybė 
buvo Karmėlyje“ (Pirmoji karalių knyga, 25, 2)*. Tačiau reikiamu 
laiku, kol „dvasiškai nusikamavęs“ šventasis Maksas dar nebuvo 
iš nusiminimo paleidęs sau kulkos į kaktą, staiga jis prisimena Se- 
novės žmones, kurie „nieko panašaus nėra pastebėję savo verguo- 
se“. Tai priveda jį prie 

Šmėklos Nr. 9, tautos dvasios (p. 56), apie kurią šventasis Mak- 
sas, dabar jau visai nesitvardydamas, taip pat „baisingai“ fantazuo- 
ja, norėdamas — 

Šmėkla Nr. 10 — „Visa“ paversti vaiduokliu ir pagaliau ten, kur 
jau išnyksta bet koks skaičiavimas, sumesti į vieną krūvą, į vieną 
bendrą šmėklų klasę — „šventąją dvasia“, tiesą, teisę, įstatymą, tei- 
sųjį reikalą (kurio jis vis dar negali pamiršti) ir pustuzinį kitų vie- 
nas kitam visai svetimų dalykų. 

Visame skirsnyje šiaipjau nėra nieko įsidėmėtino, nebent išsky- 
rus tai, kad šventojo Makso tikėjimas išjudina iš vietos vieną is- 
torinį kalną. Jis būtent mano (p. 56): „Nuo seno tik vardan kokios 
nors aukštesnės esybės vienas arba kitas žmogus buvo gerbiamas, 
tik kaip šmėkla jis buvo laikomas pašventinta, t. y." (tai yra!) „ap- 
saugota ir pripažinta asmenybe“. Jeigu šį vien tikėjimo išjudintą 
kalną sugrąžinsime į jo tikrąją vietą, „tatai reikš“: Tik vardan to- 
kių asmenybių, kurios yra apsaugotos, vadinasi, kurios pačios apsi- 
saugo, ir privilegijuotos, vadinasi, kurios pačios privilegijuoja sa- 
ve,— tik vardan tokių asmenybių buvo gerbiamos aukštesnės esybės 
ir pašventinamos šmėklos. Pavyzdžiui, šventasis Maksas įsivaizduo- 
ja, kad senovėje, kai kiekvieną tautą sutelkdavo draugėn materiali- 
niai santykiai ir interesai, tarkime, įvairių genčių nesantaika ir t. t., 
kai dėl gamybinių jėgų stokos kiekvienas arba turėjo būti vergas, 
arba turėti vergų ir t. t. ir t. t, vadinasi, kai priklausymas tam 
tikrai tautai buvo „natūraliausias interesas“ (Vigandas, p. 162)— 
kad būtent tuomet tautos sąvoka, arba „tautiškumas“, pirmą kartą 
pati savaime sukūrė šiuos interesus; jis taip pat įsivaizduoja, kad 
naujaisiais laikais, kai laisvoji konkurencija ir pasaulinė prekyba 
sukūrė veidmainišką, buržuazini kosmopolitizmą ir žmogaus sąvo- 
ką,— kad naujaisiais laikais, atvirkščiai, vėlesnė filosofinė žmogaus 
konstrukcija sukūrė minėtuosius santykius kaip savo „apreiškimus“ 
(p. 51). Lygiai tas pat pasakytina apie religiją, esmių karalystę, kurią 

* Žodžių žaismas: „Wesen“ reiškia „esmę“, taip pat „reikalą, verslą“, šiuo at- 
veju „nuosavybę“. Red. 

jis laiko vienintele karalyste, bet apie kurios esmę jis nieko nežino, 
nes tokiu atveju jis turėtų žinoti, kad religija kaip tokia neturi nei 
esmės, nei karalystės. Religijoje žmonės paverčia savo empirinį pa- 
saulį tik tam tikra mąstoma, įsivaizduojama esme, kuri iškyla jiems 
kaip kažkas svetima. Tai savo ruožtu tenka kildinti ne iš kitų są- 
vokų, ne iš „Savimonės“ ir panašių tauškalų, o iš viso ligšiolinio 
gamybos ir bendravimo būdo, kuris taip pat nepriklauso nuo grynos 
“Sąvokos, kaip selfaktoriaus išradimas ir geležinkelių panaudojimas 
nepriklauso nuo Hegelio filosofijos. Jeigu jis jau nori kalbėti apie 
religijos „esmę“, t. y. apie materialini šios fantastinės esmės pa- 
grindą, jis turi jos ieškoti ne „Žmogaus esmėje“ ir ne dievo predi- 
katuose, o tik materialiame pasaulyje, kurį kiekviena religijos išsi- 
vystymo pakopa randa jau egzistuojanti (plg. anksčiau „Fojerba- 
chas”). 

Visos „šmėklos“, kurios čia paeiliui pro mus praėjo, buvo vaiz- 
diniai. Šie vaizdiniai — nepaisant jų realaus pagrindo (kurio Štirne- 
ris ir šiaip nepaiso), suprantant juos kaip vaizdinius sąmonėje, kaip 
mintis žmonių galvose, perkeltas iš savo daiktiškumo atgal į sub- 
jektą, paverstas iš substancijos savimone, — yra keistuoliškumas ar- 
ba įkyri idėja. 

Apie šventojo Makso šmėklų istorijos kilmę žr. Fojerbacho 
„Anekdota“, II, p. 66, kur pasakyta““: 


„Teologija yra tikėjimas šmėklomis. Tačiau paprastai teologijai šmėklos yra ju- 
timinėje vaizduotėje, o spekuliatyvinei teologijai — nejutiminėje abstrakcijoje“. 


O kadangi šventasis Maksas kartu su visais kritiniais spekulia- 
tyviniais naujųjų laikų filosofais tiki, kad savaimingomis paverstos 
mintys, įkūnytos mintys, šmėklos, valdė ir tebevaldo pasaulį, kad 
visa ligšiolinė istorija buvo teologijos istorija, tai nebuvo nieko 
lengvesnio, kaip paversti istoriją šmėklų istorija. Taigi šmėklų is- 
torija, kurią mums pateikė Sanča, yra pagrįsta tradiciniu spekulia- 
tyvinių filosofų tikėjimu šmėklomis. 


b. Keistuoliškumas 


„Žmogau, Tavo galvoje vaidenasi! .. Tu esi apsėstas įkyrios idė- 
jos!" — griaudžia šventasis Maksas, kreipdamasis į savo vergą Šeli- 
ga. „Nemanyk, kad aš juokauju", grasina jis jam. Nedrisk manyti, 
kad iškilmingasis „Maksas Štirneris" galėtų juokauti. 

Šiam dievo žmogui vėl prireikė jo ištikimojo Šeligos, kad galėtų 
pereiti nuo objekto prie subjekto, nuo vaiduoklio prie keistuo- 
Liškumo. 

Keistuoliškumas — tai hierarchija atskirame individe, minties 
viešpatavimas „jame jam“. Kai pasaulis pasirodė fantazuojančiam 
jaunuoliui (kurį esame sutikę jau 20 puslapyje) kaip jo „kliedėjimo 
fantazijų“ pasaulis, kaip šmėklų pasaulis, tuomet „jo paties galvos 
padarai“, gyvenantys jo galvoje, ėmė viešpatauti jam. Jo kliedėjimo 
fantazijų pasaulis — tai yra jo žingsnis į priekį — dabar egzistuoja 
kaip jo galutinai pakrikusios galvos pasaulis. Šventasis Maksas — 

šis vyras, prieš kurį „Naujųjų žmonių pasaulis“ stovi kaip fanta- 
zuojantis jaunuolis, — būtinai turi pareikšti, kad „beveik visą žmo- 
niją sudaro tikri bepročiai, beprotnamio gyventojai“ (p. 57). 

Keistuoliškumas, kurį šventasis Maksas atranda žmonių galvose, 
tėra jo paties keistuoliškumas, keistuoliškumas „šventojo“, kuris 
žiūri į pasaulį sub specie aeterni“ ir veidmainiškas žmonių frazes, 
kaip ir jų iliuzijas laiko tikraisiais jų veiksmų motyvais; todėl 
mūsų naivusis, tikintis vyras ir pareiškia taip tvirtai savo didį tei“ 
ginį: „Beveik visas žmonių pasaulis yra aukštesnio traukiamas“ 
(p. 57). 

„Keistuoliškumas“ yra „įkyri idėja“, t. y. „idėja, pavergusi žmo- 
gų“, arba — kaip vėliau sakoma populiariau — visokiausios nesąmo- 
nės, kurias žmonės „įsikalė sau į galvą“. Žaismingai lengvai šventa- 
sis Maksas prieina išvadą, kad viskas, kas yra pajungęs sau žmo- 
nes, — pavyzdžiui, reikalas gaminti, kad būtų galima gyventi, ir nuo 
to priklausantys santykiai, — yra tokia pat „nesąmonė“ arba „įkyri 
idėja“. Kadangi vaiko pasaulis yra vienintelis „daiktų pasaulis“, kaip 
esame sužinoję iš mito apie „Žmogaus gyvenimą“, vadinasi, visa, 
kas neegzistuoja „vaikui“ (o kartais ir gyvuliui), šiaip ar taip yra 
„idėja“ ir „taip pat lengvai“ netgi „įkyri idėja“. Mes dar ilgai ne- 
atsikratysime nuo jaunuolio ir vaiko. 

Skirsnis apie keistuoliškumą tesiekia konstatuoti keistuoliškumo 
kategoriją „Žmogaus“ istorijoje. Pati kova prieš keistuoliškumą 
vyksta per visą „Knygą“ ir ypač antrojoje jos dalyje. Todėl čia 
mes galime pasitenkinti pora keistuoliškumo pavyzdžių. 

59 puslapyje Jacques le bonhomme mano, kad „mūsų laikraščiai 
perpildyti politikos, nes jie yra apsėsti iliuzijos, jog žmogus esąs 
sutvertas tam, kad taptų zoon politikon“*". Taigi, pasak Jacques le 
bonhomme, politikuojama todėl, kad mūsų laikraščiai perpildyti po- 
litikos! Jei koks nors bažnyčios tėvas peržvelgtų mūsų laikraščių 
biržos ataskaitas, jis negalėtų galvoti kitaip, negu šventasis Maksas, 
ir būtinai pasakytų: šie laikraščiai perpildyti biržos ataskaitų, nes 
jie yra apsėsti iliuzijos, jog žmogus esąs sutvertas tam, kad speku- 
liuotų fondais. Vadinasi, ne laikraščiai yra apsėsti keistuoliškumo, 
o pats „Štirneris“ yra keistuoliškumo pasireiškimas. 

Kraujomaišos uždraudimą ir monogamijos institutą Šiirneris iš- 
veda iš „Šventybės“, „jos yra Šventybės įsikūnijimas“. Jei persai 
kraujomaišos nėra uždraudę, o turkai pripažįsta poligamijos institu- 
tą, vadinasi, kraujomaiša ir poligamija ten yra „Šventybės“ įsikūni- 
jimas. Tarp nurodytų dviejų „šventybių“ tegalima įžiūrėti tik tą 
skirtumą, kad persai ir turkai „įisikalė sau į galvą“ kitokią nesąmo- 
nę, negu krikščioniškosios germanų tautos.— Tokia yra jo, bažny- 
čios tėvo verta, maniera „laiku atsikratyti“ istorijos.— Jacques le 
bonhomme taip menkai tesuvokia tikrąsias, materialias priežastis, 
dėl kurių tam tikromis socialinėmis sąlygomis yra uždraudžiama po- 
ligamija ir kraujomaiša, jog šį draudimą jis telaiko tikėjimo dogma 
ir jam, kaip ir kiekvienam miesčioniui, atrodo, kad žmogaus įkali- 


* — amžinybės žvilgsniu. Red. 
** — visuomeniniu gyviu. Red, 

nimas už tokius nusižengimus tereiškia, jog „papročių tyrumas“ 
įkalina jį „papročių pataisos namuose“ (p. 61),— kaip ir iš viso ka- 
lėjimus jis telaiko papročių pataisos namais; šiuo atveju jis stovi 
žemiau už apsišvietusį buržua, kuris geriau negu jis supranta, — 
plg. literatūrą apie kalėjimus, — kaip atsiranda šie papročių patai- 
sos namai. „Štirnerio“ „kalėjimai“— tai trivialiausios Berlyno biur- 
gerio iliuzijos, tačiau jam vargu ar nusipelno jie „papročių pataisos 
namų“ pavadinimo. 

Kai Štirneris, vadovaudamasis „epizodiškai įterpiamu“ „istori- 
niu apmąstymu“, atrado, kad „žmogus ištisai su visais savo suge- 
bėjimais turi pagaliau būti religingas“ (p. 64), tai „po to iš tikrųjų“ 
„nereikia stebėtis“, — „nes dabar mes esame perdėm religingi“, — 
„kad“ priesaika, „kurią duoda prisiekusieji, pasmerkia mus mirti ir 
kad policininkas, kaip geras krikščionis, „tarnybine priesaika“ 
patupdo mus į cypę“. Kai žandaras sulaiko jį už rūkymą 
Tirgartene"?, tai cigarą jam išmuša iš burnos ne žandaras, gaunantis 
už tai algą iš karališkosios Prūsijos vyriausybės ir dalį baudpinigių, 
o „tarnybinė priesaika“. Visai taip pat buržua galia prisiekusiųjų 
teisme — dėl šventeiviškos išvaizdos, kurią čia įgauna šie amis du 
commerce*,— virsta Štirneriui priesaikos galia, „Šventybe“. „Iš tik- 
rųjų, sakau jums, aš neradau taip didelio tikėjimo Izraelyje“ (Mato 
evangelija, 8, 10). 

„Daugeliui mintis virsta taisykle, todėl ne jie turi taisyklę, o at- 
virkščiai, — pastaroji turi juos, ir kartu su taisykle jie vėl įgauna 
tvirtą poziciją“. Tačiau „tai ne norinčiojo ar lenktyniaujančiojo da- 
lykas, bet pasigailinčiojo dievo“ (Laiškas romėnams, 9, 16). Todėl 
šventasis Maksas, pats būdamas skaudžiai paliestas, tame pačiame 
puslapyje pateikia mums daugelį taisyklių: štai pirmoji, pagrindinė 
taisyklė — jokių taisyklių; paskui antroji taisyklė — neturėti jokios 
tvirtos pozicijos; trečioji taisyklė: „Nors Mes ir privalome turėti 
dvasią, bet dvasia neprivalo turėti Mūsų“; ir ketvirtoji taisyklė — 
reikia klausyti ir savo kūno balso, „nes, tik klausydamas savo kūno 
balso, žmogus pilnutinai supranta save, ir, tik pilnutinai save supra- 
tęs, jis tampa suprantančiu arba protingu“. 


C. Nešvarių nešvarioji dvasių istorija 


a. Negrai ir mongolai 


Dabar mes sugrįžiame prie „vienintelės“ istorinės konstrukcijos 
ir vardų davimo sistemos pradžios. Vaikas tampa negru, jaunuolis — 
mongolu. Žiūrėk „Senojo testamento ekonomiją". 

„Istorinį apmąstymą apie Mūsų mongolus, kurį aš šioje vietoje noriu epizo- 
diškai įterpti, aš duodu visai nepretenduodamas į nuodugnumą arba bent į tik- 
rumą, o vien dėl to, kad, man atrodo, jis galėtų padėti išaiškinti visa kita“ (p. 87). 


Šventasis Maksas stengiasi „išsiaiškinti“ savo frazes apie vaiką 
ir jaunuolį, duodamas jiems pasaulinius vardus, o šiuos pasaulinius 


* — prekybos draugai. Red. 

vardus — pakišdamas jiems savo frazes apie vaiką ir jaunuolį. „Neg- 
riškumas reiškia senovę, priklausomybę nuo daiktų“ (vaikas); „mon- 
goliškumas — priklausomybės nuo minčių laikotarpį, krikščioniškąją 
epochą“ (jaunuolis). (Plg. „Senojo testamento ekonomiją“.) „„Ateičiai 
skirti žodžiai: Aš esu daiktų pasaulio savininkas, ir Aš esu minčių 
pasaulio savininkas“ (p. 87, 88). Ši „ateitis“ 20 puslapyje jau kartą 
buvo, samprotaujant apie vyrą, ir ji vėliau, pradedant nuo 226 p., 
dar kartą bus. 

Pirmasis „istorinis apmąstymas, visai nepretenduojantis į nuodug- 
numą arba bent į tikrumą“: kadangi Egiptas yra Afrikos šalis, kur 
gyvena negrai, vadinasi, „negriškajai erai“ „priklauso“ (p. 88) nie- 
kuomet nebuvę „Sezostrio žygiai" ir „Egipto reikšmė" (kurią jis tu- 
rėjo ir valdant Ptolomėjams, Napoleono ekspedicija į Egiptą, Mu- 
hamedas Ali, Rytų klausimas, Diuveržjės de Orano brošiūros ir t. t.) 
ir „apskritai Šiaurės Afrikos reikšmė“ (vadinasi, Kartagenos reikš- 
mė, Hanibalo žygis į Romą ir „taip pat lengvai" Sirakūzų ir Ispani- 
jos reikšmė, vandalai, Tertulianas, maurai, Al Husein Abu Ali Ben 
Abdalach Ibn Sina, piratų valstybės, prancūzai Alžyre, Abd el Ka- 
diras, Pėre“ Anfantenas ir keturios naujos „Šarivario“ rupūžės) 
(p. 88). Taigi ir čia Štirneris išaiškina Sezostrio žygius ir t. t., pri- 
skirdamas juos negriškajai erai, o negriškąją erą — „epizodiškai 
įterpdamas“ ją kaip istorinę savo vieninielių minčių „apie Mūsų 
vaikystės metus" iliustraciją. 

Antrasis „istorinis apmąstymas“: „„Mongoliškajai erai priklauso 
hunų ir mongolų žygiai iki pat rusų“ (ir Wasserpolacken'!); hunų 
ir mongolų žygiai greta rusų savo ruožtu „išaiškinami“ tuo, kad jie 
priskiriami „mongoliškajai erai“, o „mongoliškoji era“ — nurodant, 
kad tai yra era jau mūsų girdėtos frazės — ryšium su jaunuolio 
paveikslu — apie „priklausomybę nuo minčių“. 

Trečiasis „istorinis apmąstymas“. 

Mongoliškoje eroje „manojo Aš vertė jokiu būdu negali būti laikoma aukšta, 
nes kietojo Ne-Aš deimanto kaina yra per aukšta, kadangi jis dar tebėra per 
tvirtas ir neįveikiamas, kad Aš galėčiau jį absorbuoti ir praryti. Čia žmonės dar 
tik nepaprastai skubiai šliaužioja po ši nejudamą pasaulį, po šią substanciją, kaip 
smulkūs parazitai po kūną, kurio sultimis jie minta, vis dėlto negalėdami jo 
praryti. Tai parazitų skubrumas, mongolų praktinis veiklumas. O kinams visa 
lieka po senovei ir t. t. Todėl“ (kadangi kinams visa lieka po senovei) „mūsų 
mongoliškoje eroje kiekvienas pakitimas tebuvo reformatoriškas, ištaisantis, o ne 
griaunantis, ne naikinantis arba sunaikinantis. Substancija, objektas lieka. Visas 
mūsų praktinis veiklumas tėra skruzdžių plušėjimas ir blusų šokinėjimas... žongli- 
ravimas ant objektyvybės lyno“ ir t. t. (p. 88. Plg. Hegelio „Istorijos filosofiją“, 
p. 113, 118, 119 (nesuminkštinta substancija), 140 ir t. t, kur Kinija suprantama 
kaip „substancialybė“). 

Taigi mes čia sužinome, kad tikrajame, kaukaziškame amžiuje 
žmonės vadovausis taisykle, kad žemę, „substanciją“, „objektą“, „ne- 
judamą pasaulį“ reikia praryti, „suėsti“, „sunaikinti“, „absorbuoti“, 
„sugriauti“, o kartu su žeme — ir nuo jos neatskiriamą Saulės sistemą. 
Pasaulį ryjantis „Štirneris“ supažindino mus 36 puslapyje su mon- 
golų „reformatoriškąja, arba ištaisomąja, veikla“ jau kaip su jau- 


* — Tėvas. Red. 

nuolio ir krikščionio „pasaulio išganymo ir pasaulio pataisymo“ 
planais. Tuo būdu mes dar nė kiek nepažengėme į priekį. Visam 
„vieninteliam“ istorijos supratimui būdinga tai, kad aukščiausioji 
šios mongoliškosios veiklos pakopa pavadinama „moksline“, o iš 
to jau dabar galima padaryti išvadą, kurią šventasis Maksas mums 
pasako vėliau, būtent: kad mongoliškojo dangaus užbaigimas yra 
Hegelio dvasių karalystė. 

Ketvirtasis „istorinis apmąstymas”. Pasaulis, kuriame šliaužioja 
mongolai, dabar, padedamas „blusos šuolio“, virsta „„pozityviu“, pas- 
tarasis — „įstatais“, o įstatai, padedami vienos pastraipos 89 pusla- 
pyje, virsta „dorove“. ,Dorovė savo pirmąja forma yra kaip įpro- 
tis“, taigi ji pasireiškia kaip asmuo; bet čia pat ji virsta erdve: 
„Veikti pagal savo šalies papročius ir įpročius čia“ (t. y. dorovės 
srityje) „reiškia būti dorovingam“. „Todėl“ (kadangi tai vyksta do- 
rovės kaip įpročio srityje) „grynas, dorovinis veikimas paprasčiau- 
sia forma praktikuojamas... Kinijoje!” 

Šventajam Maksui nesiseka parinkti pavyzdžių. 116 puslapyje 
iis tokiu pat būdu primeta šiaurės amerikiečiams „padorumo reli- 
giją". Abi apgavikiškiausias pasaulio tautas — patriarchalinius suk- 
čius, kinus, ir civilizuotus sukčius, jankius, jis laiko „nuoširdžiais“, 
„dorovingais“ ir „„padoriais“. Jeigu jis žvilgterėtų į savo špargalką, 
jis pamatytų, kad „Istorijos filosofijos" 81 puslapyje šiaurės ameri- 
kiečiai, o 130 puslapyje — kinai klasifikuojami kaip sukčiai. 

„Kažkas“, šis ištikimas mūsų šventojo prasčioko draugas, dabar 
padeda jam pereiti prie naujovės, o nuo pastarosios jungtukas „ir“ 
vėl grąžina jį prie įpročio, — ir štai jau paruošta medžiaga 

Penktajam istoriniam apmąstymui, kuris yra vienas svarbiausių 
kozirių. „Iš tikrųjų nėra jokios abejonės, kad žmogus, įpročio pade- 
damas, apsisaugo nuo daiktų įsibrovimo, nuo pasaulio“, pavyzdžiui, 
nuo bado, 

„Ar“— kaip iš to visai natūraliai išplaukia — 

„susikuria savo paties pasaulį';— kaip tik dabar „Štirneriui“ rei- 
kalingą,— 

„kuriame jis tik ir jaučiasi jaukiai ir kaip namie“, — „tik“ po to, 
kai jis, „įpročio padedamas“, pasijuto esamame „pasaulyje“ „jau- 
kiai“ — 

„t. y. susikuria dangų“ — nes Kinija vadinama Dangiškąja im- 
perija. 

„Juk dangus neturi jokios kitokios prasmės, kaip tik tą, kad jis 
yra tikroji žmogaus tėvynė“, — tuo tarpu, atvirkščiai, jo prasmė yra 
ta, kad tikroji žmogaus tėvynė atrodo jam netikra, — 

„kur jau niekas Svetimas juo nedisponuoja',—t. y. kur kažkas 
Savas disponuoja juo kaip kažkas Svetimas, ir toliau vis ta pati sena 
giesmelė. „Tiksliau“, kaip sako šventasis Brunas, arba „taip pat leng- 
vai“, kaip sako šventasis Maksas, šis sakinys turėtų būti toks: 
Štirnerio teiginys, nepretenduojantis į nuo- Apvalytas teiginys. 
dugnumą arba bent į tikrumą. „Iš tikrųjų nėra jokios abejonės“, 

„Iš tikrųjų nėra jokios abejonės, kad kad, Kiniją pavadinus Dangiškąja impe- 
žmogus, įpročio padedamas, apsisaugo rija, „Štirneriui“ kalbant kaip tik apie 

nuo daiktų įsibrovimo, nuo pasaulio, ir 
susikuria savo paties pasaulį, kuriame 
jis tik ir jaučiasi jaukiai ir kaip namie, 
t. y. susikuria dangų. Juk „dangus“ ne- 
turi jokios kitokios prasmės, kaip tik 
tą, kad jis yra tikroji žmogaus tėvynė, 
kur jau niekas Svetimas juo nedispo- 
nuoja ir neviešpatauja jam, kur jokia 
žemiškoji įtaka jau nebeatskiria jo nuo 
paties savęs, žodžiu, kur žemiškosios 
strazdanos yra pašalintos ir kova su pa- 
sauliu pasibaigusi, taigi, kur žmogui jau 
nieko nebeatsakyta“ (p. 89). 


Kiniją ir turint „įproti“ nemokšiškumu 
„apsisaugoti nuo daiktų įsibrovimo, nuo 
pasaulio, ir kurti savo paties pasaulį, 
kuriame jis tik ir jaučiasi jaukiai ir“ 
kaip namie“,—kad dėl to iš Dangiš- 
kosios Kinijos imperijos jis „kuria“ sau 
„dangų“. „Juk“ pasaulio, daiktų įsibro- 
vimas „neturi jokios kitokios prasmės, 
kaip tik tą“, kad pasaulis, daiktai, „yra 
tikras“ Vienintelio pragaras, „kuriame“ 
viskas „juo disponuoja ir viešpatauja 
jam“ kaip kažkas „Svetimas“, bet kurį 
jis moka pasiversti „„dangumi" taip, kad 


„atsiskiria“ nuo bet kurios „žemiškųjų“, 
istorinių faktų bei ryšių „įtakos“ ir todėl 
daugiau jų nebevengia; „žodžiu“, kalba- 
ma apie tokią sritį, „kur yra pašalintos 
žemiškosios“, istorinės „strazdanos“ ir kur 
Štirneris „pasaulio“ „pabaigoje“ jau „ne- 
beranda” jokios „kovos“ —ir tuo, žino- 
ma, viskas pasakyta. 


Šeštasis „istorinis apmąstymas“. 90 puslapyje Štirneris vaizduo- 
jasi, kad 

„Kinijoje viskas yra numatyta; kad ir kas atsitiktų, kinas visuomet žino, kaip 
jis turi elgtis, ir jam nereikia dar prisiderinti prie aplinkybių; joks nenumatytas 
atsitikimas nenukelia jo iš jo ramybės dausų“. 


Nenukelia jo iš ramybės dausų ir anglų bombardavimas — kinas 
tiksliai žinojo, „kaip jis turi elgtis“, ypač jam nepažįstamų garlai- 
vių ir šrapnelinių sviedinių atžvilgiu??, 

Šventasis Maksas tai yra paėmęs iš Hegelio „Istorijos filosofijos“, 
p. 118 ir 127, kur jis, aišku, turėjo pridurti nuo savęs šį tą Vienin- 
telio, kad galėtų paruošti savo anksčiau nurodytą apmąstymą. 


„Tuo būdu“, tęsia šventasis Maksas, „į pirmąją apsišvietimo kopėčių pakopą 
žmonija pakyla iš įpročio, ir kadangi ji vaizduojasi, kad, pasiekusi kultūrą, ji yra 
įkopusi į dangų, į kultūros, arba antrosios prigimties, karalystę, tai ji tikrai pakyla 
į pirmąją dangaus kopėčių pakopą“ (p. 90). 


„Tuo būdu“, vadinasi, todėl, kad Hegelis pradeda istoriją nuo 
Kinijos ir kad „kinas niekuomet nepraranda savitvardos“, „Štirne- 
ris“ paverčia žmoniją asmeniu, kuris „pakyla į pirmąją kultūros ko- 
pėčių pakopą“ ir dargi „iš įpročio“, nes Kinija teturi Štirneriui tik 
tokią reikšmę, kad ji yra įsikūnijęs „įprotis“. Dabar mūsų kovoto- 
jui, žengiančiam į mūšį prieš Šventybę, belieka paversti „kopėčias“ 
„dangaus kopėčiomis“, nes Kinija dar vadinama ir Dangiškąja impe- 
rija. „Kadangi žmonija vaizduojasi“ („ir iš kur“ Štirneris „taip gerai 
žino, ką“ žmonija vaizduojasi, žr. Vigandą, p. 189) —o tai Štirneris 
ir turėjo įrodyti, —kad ji, pirma, paverčianti „kultūrą“ „kultūros 
dangumi“ ir, antra, „kultūros dangų" — „dangaus kultūra“ (tariamas 
žmonijos įsivaizdavimas, kuris iškyla 91 puslapyje kaip Štirnerio 
įsivaizdavimas ir todėl įgauna jam prideramą išraišką), „tai ji tik- 
rai pakyla į pirmąją dangaus kopėčių pakopą“. Kadangi ji vaizduo- 
jasi, kad ji pakylanti į pirmąją dangaus kopėčių pakopą... tai... 

ji tikrai į ją pakyla! „Kadangi“ „jaunuolis“ „„vaizduojasi“, kad tam- 
pa gryna dvasia, tai jis tikrai ja tampa! Žiūrėk samprotavimus apie 
„jaunuolį“ ir „krikščionį“, apie perėjimą iš daiktų pasaulio į dvasios 
pasaulį, kur jau duota paprasta šių „vienintelės“ minties dangaus ko- 
pėčių formuluotė. 

Septintasis istorinis apmąstymas. P. 90. ,Mongolai" (jie eina be- 
tarpiškai po dangaus kopėčių, kurias pasitelkęs, tariamai vaizduo- 
damasis žmoniją, „Štirneris“ konstatavo tam tikrą dvasinę esmę), 
„mongolai nustatė dvasinių esmių buvimą“ (tiksliau, „Štirneris“ nu- 
statė savo fantastinį vaizdavimąsi apie dvasinę mongolų esmę), 
„O kaukaziečiai tūkstančius metų kovojo su šiomis dvasinėmis es- 
mėmis, stengdamiesi pagrindinai jas suprasti". (Jaunuolis, kuris tam- 
pa vyru ir stengiasi „prasiskverbti už minčių pasaulio“; krikščionis, 
kuris „nuolat trokšta“ „pažinti dievybės gelmes“.) Kadangi kinai 
konstatavo dievas žino kokių dvasinių esmių buvimą („Štirneris“ ne- 
konstatuoja nė vienos tokios esmės, išskyrus savo dangaus kopė- 
čias), tai kaukaziečiai turi tūkstančius metų tūpčioti apie „šias“ kinų 
„dvasines esmes"; negana to, dviem eilutėmis toliau Štirneris kons- 
tatuoja, kad jie tikrai „šturmavo mongolų dangų, tieną“, ir po to 
tęsia: „Kada gi jie sugriaus šį dangų, kada gi pagaliau jie taps 
tikrais kaukaziečiais ir atras pačius save?“ Čia yra negatyvi vieny- 
bė, kuri jau anksčiau pasireiškė vyro pavidalu, o dabar pasirodo 
kaip „tikras kaukazietis“, t. y. ne kaip negriškas, ne kaip mongoliš- 
kas, o kaip kaukaziškas kaukazietis. Tuo būdu šis pastarasis atski- 
riamas kaip sąvoka, kaip esmė nuo tikrųjų kaukaziečių ir priešpa- 
statomas jiems kaip „kaukaziečio idealas“, kaip „pašaukimas“, ku- 
riame „jie“ turi „atrasti pačius save“, jis priešpastatomas jiems kaip 
„paskirtis“, „uždavinys“, kaip „Šventybė“, kaip „šventas“ kauka- 
zietis, „tobulas“ kaukazietis, „kuris ir yra“ kaukazietis „danguje — 
dievas”. 

„Atkaklia mongolų rasės kova žmonės pastatė dangų"— taip ma- 
no „Štirneris“ 91 puslapyje, bet jis užmiršta, kad tikrieji mongolai 
kur kas daugiau rūpinosi avinais, negu dausomis“,— „kai atėjo 
kaukaziečių genties žmonės ir... kol jie turi reikalą su dangumi... 
ėmėsi šturmuoti šį dangų". Pastatė dangų, kai... kol jie turi rei- 
kalą... ėmėsi. Nepretenzingas „istorinis apmąstymas“ čia išreikštas 
consecutio temporum“*, kuris taip pat „nepretenduoja“ į klasišku- 
mą „arba bent“ į gramatinį taisyklingumą; istorijos konstrukciją ati- 
tinka frazių konstrukcija; „tuo apsiriboja“ „Štirnerio“ „pretenzijos“ 
ir „tuo pačiu pasiekia savo galutinį tikslą“. l 

Aštuntasis istorinis apmąstymas, apmąstymų apmąstymas, visos 
Štirnerio istorijos alfa ir omega, yra toks: Jacques le bonhomme 
visą ligšiolinį tautų judėjimą, kaip jau matėme iš pat pradžios, te- 
laiko vien dausų kaita (p. 91), ką ir taip galima išreikšti: lig šiol 
viena po kitos einančios kaukaziečių rasės kartos, nieko daugiau 
neveikdamos, tekovojo su dorovės sąvoka (p. 92), ir „tuo apsiriboja 
visas jų darbas“ (p. 91). Jeigu jos būtų išmetusios iš galvos šią 

* — žodžių žaismas: „Hammel"— „avinas“, „Himmel"— „dangus, dausos“. Red, 

** — laikų nuoseklumu. Red. 

nelemtą dorovę, šį vaiduoklį, jos būtų prie ko nors priėjusios; o da- 
bar — jos nepasiekė nieko, visiškai nieko, ir šventasis Maksas, baus- 
damas jas, verčia, kaip moksleivius, iškalti savo pamoką. Šią jo 
pažiūrą į istoriją visiškai atitinka tai, kad pabaigoje (p. 92) jis iš- 
kviečia spekuliatyvinės filosofijos šešėlį, idant „jame ši dangaus 
karalystė, dvasių ir šmėklų karalystė, rastų savo reikiamą tvarką“, 
ir kad vėliau šią spekuliatyvinę filosofiją jis supranta kaip „išbaigtą 
dvasių karalystę“. 

Kodėl kiekvienas, kuris istoriją supranta Hegelio prasme, turi 
pagaliau prieiti prie spekuliatyvinėje filosofijoje išbaigtos ir sutvar- 
kytos dvasių karalystės kaip prie visos ligšiolinės istorijos išda- 
vos,— labai paprastą šios paslapties išaiškinimą „Štirneris“ galėtų 
rasti paties Hegelio veikale. Norint gauti šį rezultatą, „reikia dva- 
sios sąvoką imti pagrindu ir po to parodyti, kad istorija yra pačios 
dvasios procesas“ („Filosofijos istorija“, III, p. 91). Primetus istorijai 
„dvasios sąvoką“ kaip jos pagrindą, žinoma, labai lengva „parody- 
ti“, kad ji visur iškyla aikštėn, ir po to leisti šiam procesui „rasti 
savo reikiamą tvarką“. 

Leidęs viskam „rasti savo reikiamą tvarką“, šventasis Maksas da- 
bar gali su įkvėpimu sušukti: „„Norėti pasiekti laisvę dvasiai — tai 
yra mongoliškumas“ ir t. t. (plg. 17 p.: „Iškelti į šviesą gryną mintį 
ir t. t.— tai yra jaunuolio džiaugsmas“ ir t. t.). Jis gali toliau veid- 
mainiškai pasakyti: „Todėl krinta į akis, kad mongoliškumas... at- 
stovauja nejutimiškumui ir nenatūralumui“ ir t. t.,— tuo tarpu čia 
jis turėtų pasakyti: krinta į akis, kad mongolas tėra perrengtas jau- 
nuolis, kuris, kaip daiktų pasaulio neigimas, taip pat gali būti pava- 
dintas „nenatūralumu“, „nejutimiškumu“ ir t. t. 

Dabar mes vėl pasiekėme tą vietą, kur „jaunuolis“ gali virsti 
„Vyru“. „Bet kas pavers Dvasią jos Nieku? Tasai, kuris, padedamas 
dvasios, parodė, kad gamta yra niekinga, baigtinė, praeinanti" 
(t. y. vaizdavosi ją tokią, — o tai padarė, pagal 16 ir tol. puslapius, 
jaunuolis, vėliau krikščionis, paskiau mongolas, paskiau mongoliš- 
kas kaukazietis, o iš tikrųjų — tik idealizmas), „tik tasai vienas gali 
pažeminti“ (būtent savo vaizduotėje) „iki to paties niekingumo ir 
dvasią“ (vadinasi, krikščionis ir t. t.? Ne, sušunka „Štirneris“, grieb- 
damasis čia tokio pat sukčiavimo, kaip ir 19 bei 20 puslapyje, kalbė- 
damas apie vyrą). „Aš galiu tai padaryti, tai gali padaryti kiekvienas 
iš Jūsų, kuris veikia ir kuria kaip neapribotas Aš“ (savo vaizduotė- 
je), „žodžiu, tai gali padaryti — egoistas" (p. 93), t. y. vyras, kauka- 
ziškas kaukazietis, kuris šiuo atveju yra tobulas krikščionis, tikras 
krikščionis, šventasis, Šventybė. 

Prieš pereidami prie tolimesnio vardų davimo, „mes“ taip pat 
„iterpsime“ „šioje vietoje“ „istorinį apmąstymą“ apie tai, iš kur at- 
sirado Štirnerio „istorinis apmąstymas apie mūsų mongoliškumą“, 
tačiau mūsų apmąstymas skiriasi nuo Štirnerio apmąstymo tuo, kad 
jis aiškiai „pretenduoja į nuodugnumą ir tikrumą“. Visas jo isto- 
rinis apmąstymas, kaip ir jo samprotavimai apie „Senovės žmones“, 
yra iškeptas iš Hegelio minčių nuotrupų. 

Negriškumą jis vaizduojasi kaip „vaiką“, nes Hegelio „Istorijos 
filosofijos“ 89 puslapyje sakoma: 

„Afrika yra istorijos vaikystės šalis“. „„Apibrėždami afrikinę“ (negriškają) „,dva- 
sią, mes turime visiškai atsisakyti visuotinumo kategorijos“ (p. 90), t. y. nors vaikas 
arba negras ir turi minčių, bet jis dar nežino minties kaip tokios. „Negrų są- 
monė dar nėra pasiekusi tvirto objektyvumo, kaip, pavyzdžiui, dievas, įsialymas, 
kuriuose žmogus galėtų stebėti savo esmę“... „todėl jis visai nežino absoliučios 
esmės. Negras yra visai nepažabotas natūralus žmogus“ (p. 90). „Nors jie ir turi 
suprasti savo priklausomybę nuo gamtinio prado" (nuo daikių, kaip sako „Štirneris“), 
„tačiau to nepakanka, kad jie imtų suprasti kažką aukštesnio“ (p. 91). 


Čia mes vėl randame visus štirneriškuosius vaiko ir negro api- 
būdinimus — priklausomybę nuo daiktų, nepriklausomybę nuo min- 
čių ir ypač nepriklausomybę nuo „Minties“, nuo „Esmės“, nuo „ab- 
soliučios"“ (šventos) „esmės“ ir t. t. 

Mongolus ir ypač kinus jis rado Hegelio veikale kaip istorijos 
pradžią, o kadangi Hegeliui istorija taip pat yra dvasių istorija (tik 
ne taip vaikiškai, kaip „Štirneriui"), tai, savaime suprantama, mon- 
golai atnešė dvasią į istoriją ir yra pirmieji visokios „Šventybės“ 
atstovai. Specialiai 110 puslapyje Hegelis dar apibūdina „mongolų“ 
(dalai-lamos) „karalystę“ kaip „dvasininkų“, kaip „teokratinio vieš- 
patavimo karalystę“, kaip „dvasinę, religinę karalystę“ — priešingai 
pasaulietinei kinų imperijai. Aišku, „Štirneris“ turėjo sutapatinti Ki- 
nija su mongolais. Hegelio veikalo 140 puslapyje randame net „mon- 
goliškąjį principa”, iš kurio „Štirneris“ padarė „mongoliškumo“ są- 
voką. Tarp kita ko, jeigu jis jau norėjo suvesti mongolus į „idea- 
lizmo“ kategoriją, tai jis galėjo „rasti“ dalai-lamos kulte ir budizme 
visai kitokias „dvasines esmes“, negu jo išklibusios „dangaus kopė- 
čios". Bet jis netgi nerado laiko reikiamai peržiūrėti Hegelio „Is- 
torijos filosofiją“. Štirnerio pažiūros į istoriją savitumas ir vienin- 
teliškumas yra tas, kad egoistas virsta „„bejėgiu“ Hegelio kopijuo- 
toju. 


b. Katalikybė ir protestantizmas 
(Plg: „Senojo testamento ekonomiją") 


Tai, ką mes čia vadiname katalikybe, „Štirneris“ vadina „vidur- 
amžiais"; bet kadangi jis suplaka (kaip ir „„visur“) šventąją, religinę 
viduramžių esmę, viduramžių religiją su tikraisiais, pasaulietiniais 
viduramžiais, su jų kūnu ir krauju, tai mes bevelijame iš karto pa- 
vadinti dalyką jo tikruoju vardu. 

„Viduramžiai“ buvo „ilgas laikotarpis, kai buvo tenkinamasi tiesos turėjimo 
iliuzija" (tuomet žmonės nieko daugiau nenorėjo ir nieko daugiau nedarė), „rimtai 
negalvojant apie tai, ar nereikia pačiam būti teisingam, kad galėtum turėti tiesą“... 


„Viduramžiais žmonės“ (atseit, per visus viduramžius) „marino savo kūną, kad 
galėtų priimti į save Šventybę“ (p. 108). 


Pažiūrą į dieviškumą katalikų bažnyčioje Hegelis apibūdina taip: 


„i absoliutybę žiūrima kaip į grynai išorinį daiktą“ (krikščionybė, besireiš- 
kianti kaip išorinė būtis) („Filosofijos istorija“, III, p. 148 ir kitose vietose). Tiesą 

sakant, individas turi apsivalyti, kad galėtų priimti į save tiesą, bet „ir tai atlie- 
kama išoriniu būdu, išpirkomis, pasninkais, savęs plakimu, keliavimu po šventąsias 
vietas, maldininkavimu“ (ten pat, p. 140). 


Šį perėjimą „Štirneris“ padaro tokia fraze: 


„Beje, kaip itempiamos ir savo akys, kad būtų galima pamatyti tolimą daik- 
tą... taip buvo marinamasi ir t.t." 


Kadangi „Štirneris“ viduramžius sutapatina su katalikybe, tai 
jie, aišku, ir užbaigiami Liuteriu. P. 108. Pastarajam pritaikomas 
toks apibūdinimas, koks jau buvo samprotaujant apie jaunuolį, be- 
sikalbant su Šeliga ir kitose vietose: 


„Jei žmogus nori suvokti tiesą, jis turi pasidaryti ioks pat teisingas, kaip pati 
tiesa. Tik tas, kuris jau turi tiesą tikėjimo forma, gali joje dalyvauti“. 


Hegelis taip sako apie liuteronybę: 


„Evangelijos tiesa egzistuoja tik tikrame santykyje su ja pačia... Esminis 
dvasios santykis tėra tik dvasiai... Taigi dvasios santykis su šiuo turiniu yra 
toks, kad nors turinys ir yra esminis, bet taip pat esminis dalykas yra ir tai, 
kad šventoji ir pašvenčianti dvasia santykiuoja su šiuo turiniu“ („Filosofijos is- 
torija”, HI, p. 234). „Tai ir yra Liuterio tikėjimas: reikalaujama, kad jis“ (t. y. žmo- 
gus) „tikėtų, ir tik šis jo tikėjimas gali turėti tikrąją reikšmę“ (ten pat, p. 230). 
„Liuteris... teigia, kad dieviška tik tiek yra dieviška, kiek tai priimama šiame 
subjektyviame tikėjimo dvasingume“ (ten pat, p. 138). „Bažnyčios“ (katalikų) „mo- 
kymas yra tiesa kaip esamoji tiesa“ („Religijos filosofija"??, II, p. 331). 


„Štirneris“ tęsia: 

„Tuo būdu kartu su Liuteriu atsiveria pažinimas, kad tiesa, kuri yra mintis, eg- 
zistuoja tik mąstančiam žmogui, o tai reiškia, kad žmogus turi laikytis „visai kito 
požiūrio, pagrįsto tikėjimu“ (per appos.*), „mokslinio, arba mąstymo, požiūrio, tai- 
komo savo objektui, minčiai" (p. 110). 

Be pakartojimo, kurį „Štirneris“ vėl čia „įterpia“, vertas dėmesio 
tik perėjimas nuo tikėjimo prie mąstymo. Hegelis taip atlieka šį 
perėjimą: 

„Bet, antra, ši dvasia" (t. y. šventoji ir pašvenčianti dvasia) „yra iš esmės ir 
mąstanti dvasia. Mąstymas kaip toks ir joje turi išsivystyti" ir t. t. (p. 234). 


„Štirneris“ tęsia: 


„Ši mintis“ („kad Aš esu dvasia, tik dvasia“) „eina per visą reformacijos is- 
toriją iki pat šios dienos“ (p. 111). 


„Štirneriui", pradedant nuo XVI amžiaus, nėra kitos istorijos, be 
reformacijos istorijos, bet ir pastaroji jam tėra tokia, kaip ją su- 
pranta ir vaizduoja Hegelis. 

Šventasis Maksas vėl parodė savo begalinį tikėjimą. Jis vėl pri- 
ėmė pažodžiui visas vokiečių spekuliatyvinės filosofijos iliuzijas kaip 
tiesą, negana to — jis padarė jas dar labiau spekuliatyvines, dar 
abstraktesnes. Jam tėra tik religijos ir filosofijos istorija, bet ir 
ši — tik per Hegelį, kuris ilgainiui tapo visuotine špargalka, infor- 
maciniu žodynu visiems naujiems vokiškiesiems principų spekulian- 
tams ir sistemų fabrikantams. 


* — panaudojant priedėlį. Red. 

Katalikybė =santykis su tiesa kaip su daiktu, vaikas, negras, „Se- 
novės žmogus". 


Protestantizmas — santykis su tiesa dvasioje, jaunuolis, mongo- 
las, „Naujasis žmogus". 


Visa ši konstrukcija buvo nereikalinga, nes visa tai jau buvo 
skirsnyje apie „dvasią“. 

Kaip jau buvo užsimenama „Senojo testamento ekonomijoje“, 
protestantizmas leidžia vėl parodyti vaiką ir jaunuolį naujais ,„pa- 
keistais pavidalais“, o tai „Štirneris“ ir daro 112 puslapyje, kur jis 
anglų empirinę filosofiją traktuoja Kaip vaiką, priešingai vokiečių 
spekuliatyvinei filosofijai, kuri traktuojama kaip jaunuolis. Čia jis 
vėl nurašinėja Hegelį, kuris šiuo atveju, kaip ir apskritai, labai daž- 
nai figūruoja „Knygoje“ beasmeniškai [Man]. 

„Bekonas buvo išvarytas"— t. y. Hegelis išvarė — „iš filosofijos karalystės“. 


„Ir iš tikrųjų tai, kas vadinama anglų filosofija, matyt, nenuėjo toliau atradimų, 
kuriuos padarė vadinamosios šviesios galvos, tokios kaip Bekonas ir Jumas“ (p. 112). 


Hegelis tai pasako šiais žodžiais: 


„Bekonas iš tikrųjų yra tikras vadas ir atstovas to, kas Anglijoje vadinama 
filosofija ir toliau ko anglai tuo tarpu dar nėra nuėję“ („Filosofijos istorija“, 
Il, p. 254). 


Tuos, kuriuos „Štirneris“ vadina „šviesiomis galvomis“, Hegelis 
vadina (ten pat, p. 255) „apsišvietusiais pasauliečiais“,— pastaruo- 
sius šventasis Maksas kartą paverčia net „vaiko sielos naivumu", 
nes anglų filosofai turi atstovauti vaikui. Dėl tos pačios vaikiškos 
priežasties „Bekonas neturėjo domėtis teologiniais klausimais ir pa- 
grindiniais teiginiais“, kad ir ką bekalbėtų jo veikalai (ypač knygos 
„Apie mokslų plėtotę“, „Naujasis organonas" ir „Bandymai"”$). 
Atvirkščiai, „vokiečių mintis... įžiūri... gyvenimą tik pačiame pa- 
žinime“ (p. 112), nes ji yra jaunuolis. Ecce iterum Crispinus!” 

Kokiu būdu Štirneris paverčia Kartezijų vokiečių filosofu, skai- 
tytojas gali pats pasižiūrėti „Knygos" 112 puslapyje. 


D. Hierarchija 


Jacques le bonhomme lig šiol dėstė istoriją, laikydamas ją tik 
abstrakčių minčių produktu,— arba, tiksliau, savo vaizdinių apie 
abstrakčias mintis produktu, — laikydamas ją pavaldžią šiems vaiz- 
diniams, kurie visi galiausiai ištirpsta „Šventybėje“. Šį ,Šventybės“, 
minties, Hegelio absoliutinės idėjos viešpatavimą empiriniam pasau- 
liui jis toliau vaizduoja kaip dabartinį istorinį santykį, kaip šventųjų 
ideologų viešpatavimą nepašventintam pasauliui — kaip hierarchiją. 
Šioje hierarchijoje tai, kas anksčiau buvo pateikiama vienas po 
kito, egzistuoja vienas greta kito, taigi viena iš dviejų tokių koegzis- 
tuojančių vystymosi formų viešpatauja kitai. Tuo būdu jaunuolis 
viešpatauja vaikui, mongolas negrui, Naujasis žmogus Senovės žmo- 
gui, pasiaukojantis egoistas (citoyen) egoistui paprasta šio žodžio 
prasme (bourgeois) ir t. t. — žiūrėk „Senojo testamento ekonomiją“. 

„Daiktų pasaulio“ „panaikinimas“, kurį įvykdo „dvasios pasaulis“, 
čia pasireiškia kaip „minčių pasaulio“ „viešpatavimas“ „daiktų pa- 
sauliui“. Visai natūralu, kad viešpatavimas, kuris iš pat pradžios 
priklausė istorijoje „minčių pasauliui“, jos pabaigoje vaizduojamas 
ir kaip realus, faktiškai egzistuojantis mąstančiųjų viešpatavimas — 
ir galiausiai, kaip mes pamatysime, kaip spekuliatyvinių filosofų 
viešpatavimas — daiktų pasauliui, taigi po to šventajam Maksui 
jau belieka stoti į kovą su ideologų mintimis bei pažiūromis ir jas 
įveikti, kad galėtų pasidaryti „daiktų pasaulio ir minčių pasaulio 
savininku“. 


„Hierarchija yra minčių viešpatavimas, dvasios viešpatavimas. Mes esame hie- 
rarchiški iki šios dienos, mes esame prispausti tų, kurie remiasi mintimis, o min- 
tys“— kas gi nėra seniai to pastebėjęs?— „tai Šveniybė“ (p. 97). (Nuo priekaišto, 
kad jis visoje savo „Knygoje“ kuriąs tik „mintis“, t. y. „Šventybę“, Štirneris 
pasirūpino apsiginti tuo, kad jis tikrai niekur joje nesukūrė nė vienos minties. 
Beje, Vigando žurnale jis priskiria sau „mąstymo virtuoziškumą“, t. y., pagal jo 
aiškinimą, „Šventybės“ fabrikavimo virtuoziškumą,— ir tam mes neprieštarausime.) — 
„Hierarchija yra aukščiausias dvasios viešpatavimas“ (p. 467)— „Viduramžių hie- 
rarchija tebuvo silpna hierarchija, nes ji turėjo leisti, kad šalia jos nevaržomai 
egzistuotų visokiausias pasaulietinis barbariškumas“ (tuojau paaiškės, „iš kur Štir- 
neris taip gerai žino, ką turėjo daryti hierarchija“), „ir tik reformacija užgrūdino 
hierarchijos jėgą“ (p. 110). „Štirneris“ iš tikrųjų mano, kad „dvasių viešpatavimas 
niekuomet anksčiau nebuvo toks visuotinis ir visagalis“, kaip po reformacijos; jis 
mano, kad šis dvasių viešpatavimas, „užuot atplėšęs religinį principą nuo meno, 
valstybės ir mokslo, atvirkščiai, visai iškėlė juos iš tikrovės į dvasios karalystę ir 
padarė religinius“. 

Ši pažiūra į naująją istoriją dar daugiau išplečia vis tą pačią 
spekuliatyvinės filosofijos iliuziją apie dvasios viešpatavimą istori- 
joje. Be to, ši vieta parodo. kaip tikintis Jacques le bonhomme 
visą laiką aklai vadovaujasi savąja iš Hegelio paimta ir tapusia 
jam tradicine pasaulėžiūra, kurią jis laiko realiu pasauliu ir šiuo pa- 
grindu „kuria“. Šioje vietoje galėtų atrodyti „savas“ ir „vienintelis“ 
tik požiūris apie dvasios viešpatavimą kaip apie hierarchiją — ir čia 
mes vėl „įterpsime“ trumpą „istorinį apmąstymą“ apie Štirnerio 
„hierarchijos“ kilmę. 

Hegelis pasisako tokiais „„pakeistais pavidalais“ apie hierarchijos 
filosofiją: 


„Mes matėme Platono „Valstybėje“ tą idėja, kad valdyti turi filosofai; dabar“ 
(katalikiškais viduramžiais) „yra atėjęs laikas, kai teigiama, kad viešpatauti turi 
tai, kas dvasiška; tačiau tai, kas dvasiška, įgavo tą prasmę, kad viešpatauti turi 
dvasininkija, dvasininkai. Vadinasi, tai, kas dvasiška, yra paversta ypatinga būty- 
be, individu” („Filosofijos istorija“, III, p. 132) — „Tuo pačiu dievas yra palikęs 
tikrovę, žemiškąjį gyvenimą... nedaugelis atskirų individų yra šventi, visi kiti yra 
nešventi" (ten pat, p. 136). „Tai, kad dievas yra palikęs“, tiksliau taip nusakoma: 
„Visos šios formos“ (šeima, darbas, valstybės gyvenimas ir t. t.) „laikomos nie- 
kingomis, nešventomis“ („Religijos filosofija“, II, p. 343) — „Tai yra susijungimas 
su pasaulietiniu gyvenimu, kuris yra nesutaikytas, kuris yra pasaulietinis gyve- 
nimas, šiurkštus savyje“ (kitose vietose Hegelis šiam tikslui taip pat vartoja žodį 
„barbariškumas“; pavyzdžiui, plg. „Filosofijos istoriją“, III, p. 136), „ir, kaip šiurkš- 
tus savyje, tėra pajungiamas viešpatavimui" („Religijos filosofija“, II, p. 342, 343) — 
„Tuo būdu šis viešpatavimas“ (katalikų bažnyčios hierarchija) „yra aistros vieš- 
patavimas,— nors jis turi būti dvasinio prado viešpatavimas“ („Filosofijos istorija“, 
II, p. 134)— „Bet tikras dvasios viešpatavimas negali būti dvasios viešpatavimas 
ta prasme, kad tai, kas priešinga dvasiai, būtų jai pajungta“ (ten pat, p. 131)— 


130 


„Tikroji prasmė yra ta, kad dvasinis pradas kaip toks“ (pagal „Štirmnerį"— „Šven- 
tybė") „turi būti apsprendžiantis pradas, ir taip yra buvę iki mūsų laikų; antai mes 
matome prancūzų revoliucijoje“ (sekdamas Hegelį, tai mato ir „Štirneris“), „kad 
viešpatauti turi abstrakti mintis; sutinkamai su ja turi būti nustatomos valstybių 
konstitucijos ir įstatymai, ji turi sudaryti žmonių ryšius, ir žmonės turi suprasti, 
jog tai, kam jie teikia reikšmės, yra abstrakčios mintys, laisvė ir lygybė ir t. t.“ 
(„Filosofijos istorija“, III, p. 132). Tikras protestantizmo įgyvendinamas dvasios 
viešpatavimas, priešingai jo netobulai formai katalikiškoje hierarchijoje, toliau 
apibrėžiamas ta prasme, kad „tai, kas pasaulietiška, yra sudvasinama savyje“ („Fi- 
losofijos istorija“, II, p. 185); „kad tai, kas dieviška, realizuojama tikrovės sri- 
tyje“ (vadinasi, išnyksta katalikiškas supratimas, kad dievas yra palikęs tikrovę — 
„Religijos filosofija“, II, p. 344); kad „prieštaravimas“ tarp šventumo ir pasaulie- 
tiškumo „išsprendžiamas dorovėje“ („Religijos filosofija“, II, p. 343); kad „dorovės 
institutai“ (santuoka, šeima, valstybė, įsigytas turtas ir t. t.) yra „dieviški, šventi“ 
(„Religijos filosofija“, II, p. 344). Ši tikrą dvasios viešpatavimą Hegelis išreiškia 
dviem formomis: „Valstybė, vyriausybė, teisė, nuosavybė, civilinė santvarka“ (ir, 
kaip žinome iš kitų jo veikalų, taip pat menas, mokslas ir t. t.) — „Visa tai yra 
religinis dalykas... pasireiškęs baigtinumo forma" („Filosofijos istorija“, 
II, p. 185). Ir pagaliau šis religinio, dvasinio ir t. t. prado viešpatavimas formu- 
luojamas kaip filosofijos viešpatavimas: „Dvasinio prado supratimas dabar“ (XVIII am- 
žinje) „yra pačia savo esme pamatas, ir todėl viešpatavimas yra atitekęs filosofijai“ 
(„Istorijos filosofija“, p. 440). 

Tuo būdu Hegelis priskiria katalikiškajai viduramžių hierarchi- 
jai ketinimą „būti dvasios viešpatavimu" ir po to laiko ją ribota, ne- 
tobula šio dvasios viešpatavimo forma, kurios užbaigimą jis įžiūri 
protestantizme ir jo tariamame tolesniame vystymesi. Kad ir kaip 
tai būtų neistoriška, vis dėlto Hegelis yra pakankamai istoriškas 
ir neišplečia „hierarchijos“ pavadinimo už viduramžių ribų. Tačiau 
šventasis Maksas iš to paties Hegelio žino, kad vėlesnioji epocha 
yra ankstesniosios „tiesa“, vadinasi, tobulo dvasios viešpatavimo epo- 
cha yra tiesa tos epochos, kurioje dvasia dar netobulai viešpatavo, tad 
protestantizmas yra hierarchijos tiesa, vadinasi — tikroji hierarchija. 
Bet kadangi tik tikroji hierarchija verta hierarchijos pavadinimo, 
tai aišku, kad viduramžių hierarchija turėjo būti „silpna“; ir Štir- 
neriui nesunku tai įrodyti, nes anksčiau pateiktose ir šimtuose kitų 
Hegelio veikalų vietų kaip tik vaizduojamas dvasios viešpatavimo 
viduramžiais netobulumas. Štirneriui tereikėjo tai nurašyti, ir visa 
jo „paties“ veikla čia buvo pakeisti žodžius „dvasios viešpatavimas“ 
žodžiu „hierarchija“. Paprastos išvados, kurią padarius dvasios vieš- 
patavimas jam tiesiog virsta hierarchija, jis galėjo netgi visai ne- 
daryti, kai vokiečių teoretikams buvo madinga pasekmę vadinti jos 
priežastimi ir pritaikyti, pavyzdžiui, teologijos kategoriją viskam, 
kas yra kilę iš teologijos ir dar nėra visai pasiekę šių teoretikų 
principų lygio,— pavyzdžiui, Hegelio spekuliacijai, Štrauso panteiz- 
mui ir t. t„— triukas, labai paplitęs 1842 metais. Iš anksčiau nu- 
rodytų vietų taip pat išplaukia, kad Hegelis 1) prancūzų revoliuciją 
laiko nauja ir tobulesne šio dvasios viešpatavimo faze, 2) filosofus 
laiko XIX amžiaus pasaulio valdovais, 3) teigia, kad dabar tarp 
žmonių viešpatauja tik abstrakčios mintys, 4) kad jau jis santuoką, 
šeimą, valstybę, įsigytą turtą, civilinę santvarką, nuosavybę ir pan. 
laiko „dieviško ir švento prado įsikūnijimu“, „religiniais dalykais“ 
ir 5) kad dorovė, kaip pasaulietinis šventumas arba kaip pašvęs- 
las pasaulietiškumas, vaizduojama kaip tobuliausioji ir paskutinė 

dvasios viešpatavimo pasauliui forma, — vis tai yra dalykai, ku- 
riuos žodis į žodį pakartoja „Štirneris“. 

Apie Štirnerio hierarchiją neverta daugiau kalbėti ir dėl jos ką 
nors įrodinėti. Nebent galima dar pasakyti, kodėl šventasis Maksas 
nurašinėjo Hegelį, — tačiau tai yra faktas, kuriam išaiškinti vėl rei- 
kalingi materialiniai faktai, ir todėl atsakyti į šį klausimą tegalima 
tiems, kurie pažįsta Berlyno atmosferą. Kitas klausimas — kaip susi- 
darė Hegelio vaizdinys apie dvasios viešpatavimą; apie tai žiūrėk 
anksčiau. 

Sventasis Maksas pasisavina Hegelio tezę apie pasaulinį filosofų 
viešpatavimą ir paverčia šį viešpatavimą hierarchija, pasitelkda- 
mas be galo nekritišką savo lengvatikybę ir „dieviška“ arba, atvirkš- 
čiai, bedievišką nemokšiškumą, kuris pasitenkina vien istorijos ,,per- 
žvelgimu“ (t. y. paviršutinišku Hegelio pateikiamų istorinių duome- 
nų peržiūrėjimu), neapsunkindamas savęs daugelio „daiktų“ apie 
istoriją „žinojimu“. Apskritai jis, tur būt, bijojo, kad, pradėjęs ,„mo- 
kytis“, jau nebegalės „šalinti ir naikinti“ (p: 96) ir tuo būdu paskęs 
„tuščiame kenksmingų vabzdžių plušėjime“,— gana rimta priežastis 
„Nnepereiti“ prie savo paties nemokšiškumo „pašalinimo ir panaiki- 
nimo". 

Kai pirmą kartą kuriama, kaip kad darė Hegelis, iokia konstruk- 
cija visai istorijai ir dabartiniam pasauliui visa jo apimtimi, tai 
neįmanoma padaryti be gausių pozityvių žinių, neįsigilinus bent 
vietomis į empirinę istoriją, be didelės energijos ir įžvalgumo. Ir 
atvirkščiai, jei pasitenkinama jau esamos kito sukurtos konstrukci- 
jos panaudojimu ir jos perdirbimu savo paties tikslams, pateikiant 
šiai „savo“ pažiūrai patvirtinti atskirus pavyzdžius (sakysim, neg- 
rus ir mongolus, katalikus ir protestantus, prancūzų revoliuciją 
ir t. t.) — būtent tai ir daro mūsų kovotojas prieš Šventybę,— tai 
šiuo atveju visai nereikia pažinti istorijos. Viso tokio panaudojimo 
rezultatas būtinai esti komiškas; komiškiausia, kai iš praeities stai- 
ga peršokama į betarpiškiausią dabartį; tokio reiškinio pavyzdį mes 
jau matėme samprotavimuose apie „keistuoliškumą“. 

Kai dėl tikros viduramžių hierarchijos, tai čia tepastebėsime, kad 
liaudžiai, plačiosioms žmonių masėms, jos nebuvo. Plačiosioms ma- 
sėms tebuvo tik feodalizmas, o hierarchija egzistavo tik tiek, kiek 
ji pati buvo arba feodalizmas, arba antifeodališkumas (feodalizmo 
ribose). Paties feodalizmo pagrindas yra grynai empiriniai santykiai. 
Hierarchija ir jos kovos su feodalizmu (tam tikros klasės ideologų 
kovos prieš pačią šią klasę) tėra feodalizmo ir paties feodalizmo 
sąlygomis kilusių bei vykstančių kovų ideologinė išraiška; šioms 
kovoms priklauso ir feodališkai organizuotų nacijų savitarpio kovos. 
Hierarchija yra ideali feodalizmo forma; feodalizmas yra politinė 
viduramžinių gamybos ir bendravimo santykių forma. Taigi feoda- 
lizmo kovą prieš hierarchiją tegalima išaiškinti, tik atskleidus šiuos 
praktinius, materialinius santykius; pastaruoju atveju savaime dings- 
ta visas ligšiolinis istorijos supratimas, kuris aklai priėmė vidur- 
amžių iliuzijas ir ypač tas iliuzijas, kurias iškėlė vienas prieš kitą 
imperatorius ir popiežius, tarp savęs kovodami, 

Kadangi šventasis Maksas tik paverčia Hegelio abstrakcijas apie 
viduramžius ir hierarchiją „,„prašmatniais žodžiais ir skurdžiomis min- 
timis“, tai mums nėra reikalo plačiau kalbėti apie tikrąją, istorinę 
hierarchiją. 

Jau iš to, kas išdėstyta, aišku, kad triuką galima ir apversti, bū- 
tent — katalikybę galima suprasti ne tik kaip parengiamąją tikrosios 
hierarchijos pakopą, bet ir kaip jos paneigimą; pastaruoju atveju 
katalikybė —dvasios paneigimas, ne-dvasia, jutimiškumas, ir tuomet 
atsiranda didysis mūsiškio Jacques le bonhomme teiginys, kad jė- 
zuitai „Mus išgelbėjo nuo jutimiškumo smukimo ir žuvimo“ 
(p. 118). Kas būtų „Mums“ nutikę, jeigu jutimiškumas vis dėlto 
būtų „žuvęs“, mes nesužinome. „Štirneriui" neegzistuoja visas mate- 
rialinis judėjimas, pradedant nuo XVI amžiaus, kuris ne tik išgel- 
bėjo „Mus“ nuo jutimiškumo „smukimo“, bet, atvirkščiai, kur kas 
labiau išugdė „jutimiškumą“,— visa tai sukūrė jėzuitai. Tarp kita 
ko, palyginkite Hegelio „Istorijos filosofiją“, p. 425. 

Perkeldamas senąjį kunigų viešpatavimą į naujuosius laikus, 
šventasis Maksas tuo išaiškino naujuosius laikus kaip „klerikaliz- 
mq”; vėliau, nagrinėdamas, kuo šis perkeltas į naujuosius laikus 
kunigų viešpatavimas skiriasi nuo senojo kunigų viešpatavimo vi- 
duramžiais, jis vaizduoja jį kaip ideologų viešpatavimą, kaip ,„„mo- 
kinystės dvasią“. Tuo būdu klerikalizmas=—=hierarchija kaip dvasios 
viešpatavimas, mokinystės dvasia= dvasios viešpatavimas kaip hie- 
rarchija. 

Šį paprastą perėjimą prie klerikalizmo — kuris anaiptol nėra per- 
ėjimas — „Štirneris“ atlieka, darydamas tris sunkius pakeitimus. 

Pirma, „klerikalizmo sąvoką“ jis „randa“ kiekviename, „kuris 
gyvena kokiai nors didžiai idėjai, teisiajam reikalui“ (vis tas pat 
teisusis reikalas!), „kokiam nors mokymui ir t. t.” 

Antra, Štirneris „susiduria“ savo iliuzijų pasaulyje su „sena pa- 
saulio iliuzija“, pasaulio, „kuris dar neišmoko išsiversti be kleri- 
kalizmo“, būtent — „gyventi ir kurti tam tikros idėjos vardan ir t. t.” 

Trečia, „tai yra idėjos arba klerikalizmo viešpatavimas“, būtent: 
„pvz.“ (pavyzdžiui!), „Robespjeras, Sen-Žiustas ir t. t.“ (ir taip toliau!) 
„buvo gryni kunigai“ ir pan. Vadinasi, visi trys pakeisti pavidalai, 
kuriuose klerikalizmas yra „rastas“, „aptiktas“ ir „pašauktas“ (visa 
lai 100 puslapyje), teišreiškia tai, ką šventasis Maksas jau ne kartą 
anksčiau mums yra sakęs, būtent — dvasios, idėjos, Šventybės vieš- 
patavimą „gyvenimui“ (ten pat). 

Tuo būdu primetęs istorijai „idėjos viešpaiavimą arba klerika- 
lizmą“, šventasis Maksas, -aišku, nesunkiai gali vėl atrasti šį „„kleri- 
kalizmaą“ visoje ligšiolinėje istorijoje ir tuo pačiu pavaizduoti, ,,„pvz., 
Robespjerą, Sen-Žiustą ir t. t.” kaip kunigus ir sutapatinti juos su 
Inokentijumi III ir Grigaliumi VII; taip bet koks vieninteliškumas 
išnyksta Vienintelio akivaizdoje. Juk iš tikrųjų visa tai tėra skirtingi 
vardai, skirtingi drabužiai vieno asmens, „Klerikalizmo“, kuris nuo 
krikščionybės pradžios kūrė visą istoriją. Kokiu būdu, taip supran- 
lant istoriją, „visos karvės tampa žalos“, nes visi istoriniai skirtumai 
„panaikinami“ ir „išnyksta“ „„klerikalizmo sąvokoje“,— apie tai šven- 

tasis Maksas mums tuojau duoda pritrenkianti pavyzdį: „pvz. Ro- 
bespjeras, Sen-Žiustas ir t. t." Čia iš pradžių nurodomas Robespje- 
ras kaip Sen-Žiusto „pavyzdys“, o Sen-Žiustas — kaip Robespjero „ir 
taip toliau“ pavyzdys. Po to sakoma: „Prieš šiuos šventųjų interesų 
atstovus stovi ištisas nesuskaičiuojamų „asmeninių“, pasaulietinių 
interesų pasaulis“. Kas gi stovėjo prieš juos? Žirondistai ir termido- 
rininkai, kurie nuolat kaltino juos, tikruosius revoliucinės jėgos, 
t. y. vienintelės tikrai revoliucinės klasės, „,nesuskaičiuojamos“ ma- 
sės atstovus (žr., „pvz.“, R. Levasero „Memuarus“ „ir t. t.”, „t.y.“ Nu- 
garės „Kalėjimų istoriją“, Barerį, Du laisvės"? (ir prekybos) draugus; 
Mongajaro „Prancūzijos istoriją“, ponios Rolan „Kreipimąsi į pali- 
kuonis“, Ž. B. Luvės ,„Memuarus“ ir net šlykščias Boljės „Istorines 
apybraižas" ir t. t. ir t. t., taip pat visų revoliucijos tribunolo posė- 
džių protokolus „ir t. t."), — kurie juos kaltino „šventųjų interesų“, 
konstitucijos, laisvės, lygybės, žmogaus teisių, respublikonizmo, tei- 
sės, sainte propriėtė“ pažeidimu, „pvz.“, valdžių suskirstymo, žmo- 
niškumo, dorovės, nuosaikumo „ir t. t.“ pažeidimu. Prieš juos sto- 
vėjo visi kunigai, kaltinę juos visų svarbiausių ir antraeilių religijos 
ir moralės katekizmo punktų pažeidimu („pvz.“, žr. M. R. „Revoliu- 
cijos meto Prancūzijos dvasininkų istoriją“, Paryžius, prekiautojas 
katalikiškomis knygomis, 1828 „ir t. t."). Istorinį biurgerio komen- 
tarą, kad règne de la terreur**, „pvz, Robespjeras, Sen-Žiustas 
ir t. t.” kirto galvas honnêtes gens*** (žiūrėk, „pvz.“, nesuskaičiuo- 
jamus naivaus p. Pelijės raštus, Monžua „Robespjero sąmokslą“ 
„Ar t. t.“),— šį komentarą šventasis Maksas išreiškia tokiu pakeiti- 
mu: „Kadangi revoliuciniai kunigai arba mokytojai tarnavo Žmo- 
gui, jie kirto galvas žmonėms“. Aišku, tai išvaduoja šventąjį Mak- 
są nuo sunkios pareigos tarti bent „vieninteli“ žodelį apie tikrąsias, 
empirines galvų kirtimo priežastis, pagristas labiausiai pasaulieti- 
niais interesais, tiesa, ne biržos spekuliantų, o „nesuskaičiuojamos“ 
masės interesais. Vienas ankstesnis „kunigas“, Spinoza, nesidrovėjo 
dar XVII amžiuje būti „griežtu“ šventojo Makso „„mokytoju“ ir pa- 
reiškė: , Nemokšiškumas nėra argumentas". Todėl šventasis Maksas 
taip nekenčia kunigo Spinozos, kad stoja už jo antikunigą, kunigą 
Leibnicą, ir visiems tokiems stebinantiems reiškiniams, kaip, „pvz.", 
terorizmas, galvų kirtimas „ir t. t.“, sukuria „pakankamą pagrindą“, 
kurį būtent sudaro tai, kad „dvasiniai žmonės isikalė kažką tokio 
i galvą“ (p. 98). 

Palaimintasis Maksas, kuris viskam rado pakankamą pagrindą 
(„Aš dabar radau pagrindą, kuris amžiams įtvirtino Mano inkarą“, 
ir ne kur kitur, kaip tik, „pvz.“, idėjoje, „,pvz., Robespjero, Sen-Žius- 
to ir t. t" „klerikalizme“ „ir t. t.", Žorž Sand, Prudonas, skaisčioji 
Berlyno siuvėja ir pan.), „nekaltina buržuazijos klasės, kad ji pasi- 
klausė savo egoizmo, kokio dydžio erdvę galima duoti revoliucinei 
Idėjai“. Šventajam Maksui „revoliucinė Idėja“, įkvėpusi 1789 metais 


* — šventosios nuosavybės. Red, 
** — viešpataujant terorui. Red. 
*** — padoriems žmonėms. Red. 

habits bleus* ir honnêtes gens, yra ta pati, kaip ir 1793 metų san- 
kiulotų „idėja“, ta pati idėja, dėl kurios tariamasi, ar galima jai 
„duoti erdvės“, — tačiau šiuose Makso samprotavimuose visai „ne- 
duodama erdvės“ jokiai „idėjai“. 

Dabar mes prieiname prie šiuolaikinės hierarchijos, prie idėjos 
viešpatavimo kasdieniniame gyvenime. Visa antroji „Knygos“ dalis 
perpildyta kovos prieš šią „hierarchiją“. Todėl mes plačiai ją nagri- 
nėsime, tik kalbėdami apie šią antrąją dalį. Bet kadangi šventasis 
Maksas jau čia, kaip ir skirsnyje apie „keistuoliškumą“, iš anksto 
mėgaujasi savo idėjomis ir kartoja pradžioje vėlesnius dalykus, kaip 
ir, kalbėdamas apie vėlesnius dalykus, kartoja pradžią, mes priva- 
lome jau dabar pateikti keletą jo hierarchijos pavyzdžių. Jo knygų 
kūrimo metodas yra vienintelis „egoizmas“, randamas visoje įo kny- 
goje. Jo paties pomėgis yra atvirkščiai proporcingas skaitytojo po- 
mėgiui. 

Kadangi biurgeriai reikalauja mylėti savo karalystę, savo režimą, 
tai, pasak Jacques le bonhomme, jie nori „sukurti meilės karalystę 
žemėje“ (p. 98). Kadangi jie reikalauja gerbti savo viešpatavimą ir 
šio viešpatavimo santykius, vadinasi, nori uzurpuoti viešpatavimą 
pagarbai, tai jie, pasak to paties prasčiokėlio, reikalauja, kad ap- 
skritai viešpatautų Pagarba, pagarbą jie laiko juose gyvenančia 
šventąja dvasia (p. 95). Iškreiptą formą, kuria šventeiviška ir veid- 
mainiška buržua ideologija vaizduoja savo atskirus interesus kaip 
visuotinius interesus, Jacgues le bonhomme, kurio tikėjimas įsteng- 
tų išjudinti iš vietos kalnus, laiko tikruoju, pasaulietiniu buržuazinio 
pasaulio pagrindu. Kodėl ši ideologinė apgaulė įgauna mūsų šven- 
tajam kaip tik tokią formą, mes pamatysime, kalbėdami apie „poli- 
tinį liberalizmą". 

Šventasis Maksas pateikia mums naują pavyzdį 115 puslapyje, 
kalbėdamas apie šeimą. Jis pareiškia, kad nors ir labai lengva 
emancipuotis nuo savo šeimos viešpatavimo, tačiau „atsisakymas 
klausyti lengvai sukelia sąžinės graužimą“, todėl žmonės tvirtai lai- 
kosi šeimos meilės, šeimos sąvokos, tuo būdu įgydami „šventąją 
šeimos sąvoką“, „Šventybę“ (p. 116). 

Mūsų gerasis vyrukas vėl mato Šventybės viešpatavimą ten, 
kur viešpatauja grynai empiriniai santykiai. Buržua žiūri į savo re- 
žimo institutus, kaip žydas į įstatymą: jis apeina juos, kiek tai pa- 
vyksta padaryti kiekvienu atskiru atveju, bet nori, kad visi kiti jų 
laikytųsi. Jei visi buržua masiškai ir iš karto pradėtų nesilaikyti 
buržuazinių institutų, tai jie nustotų buvę buržua, — žinoma, toks 
elgesys jiems neateina į galvą ir jokiu būdu nepriklauso nuo jų 
noro ar valios. Ištvirkęs buržua apeina santuoką ir slapta laužo san- 
luokos ištikimybę; pirklys apeina nuosavybės: institutą: spekuliuo- 
dāmas, sukeldamas bankrotus ir t. t., jis atima iš kitų nuosavybę; 
jaunas buržua pasidaro nepriklausomas nuo savo paties šeimos, 
kai gali tai padaryti — jis praktiškai panaikina sau šeimą. Tačiau 
santuoka, nuosavybė, šeima lieka teoriškai nepaliestos, nes prak- 
tiškai jos yra pagrindai, kuriais remiasi buržuazijos viešpatavimas, 


N — mėlynuosius frakus. Red. 

nes jos savo buržuazine forma yra sąlygos, kurių dėka buržua yra 
buržua, — lygiai kaip įstatymas, kuris nuolat apeinamas, padaro reli- 
gingą žydą religingų žydu. Ši buržua pažiūra į savo gyvenimo sąly- 
gas įgauna vieną jos visuotinių formų buržuazinio moralumo pavi- 
dalu. Iš viso negalima kalbėti apie šeimą „kaip tokią“. Istoriškai 
buržuazija suteikia šeimai buržuazinės šeimos pobūdį, kurioje nuo- 
bodulys ir pinigai yra jungianti gija ir kuriai savybingas taip pat 
buržuazinis šeimos pakrikimas, netrukdantis pačiai šeimai ir toliau 
egzistuoti. Jos nešvarų egzistavimą atitinka šventas požiūris į ją 
oficialioje frazeologijoje ir visuotiniame veidmainiškume. Kur šei- 
ma tikrai panaikinta, pavyzdžiui, tarp proletarų, ten yra kaip tik 
atvirkščiai, negu mano „Štirneris“. Ten šeimos sąvokos visai nėra, 
bet užtat vietomis neabejotinai pasitaiko palankumas šeimai, pagrįs- 
tas labai realiais santykiais. XVIII amžiuje šeimos sąvoką panaikino 
filosofai, nes tikroji šeima jau buvo pradėjusi irti civilizacijos vir- 
šūnėje. Nutrūko vidinis šeimos ryšys, suiro atskiros dalys, iš kurių 
komponuojama šeimos sąvoka, pavyzdžiui, klusnumas, pietetas, san- 
tuokinė ištikimybė ir t. t.; tačiau realusis šeimos kūnas, turtinis san- 
tykis, santykis, pašalinantis kitas šeimas, priverstinis gyvenimas 
drauge — santykiai, kuriuos sąlygojo jau vaikų buvimas, šiuolaiki- 
nių miestų struktūra, kapitalo susidarymas ir t. t„— visa tai išliko, 
nors ir su gausiais pažeidimais, nes būtiną šeimos egzistavimą ap- 
sprendžia šeimos ryšys su gamybos būdu, kuris nepriklauso nuo 
buržuazinės visuomenės valios. Šis neišvengiamumas ryškiausiai pa- 
sireiškė prancūzų revoliucijos metu, kai įstatymas akimirkai buvo 
beveik visai panaikinęs šeimą. Šeima tebeegzistuoja net XIX am- 
žiuje, tik jos irimo procesas pasidarė dar labiau visuotinis, ir tai 
sukėlė ne požiūris į šeimą, o dar labiau išsivysčiusi pramonė ir kon- 
kurencija; šeima vis dar tebeegzistuoja, nors jos suirimą jau seniai 
yra paskelbę prancūzų ir anglų socialistai, ir per prancūzų romanus 
tai pagaliau yra pasiekę ir vokiškuosius bažnyčios tėvus. 

Dar vienas idėjos viešpatavimo kasdieniniame gyvenime pavyz- 
dys. Kadangi mokytojai dėl jų menkų algų gali guostis šventumu 
to reikalo, kuriam jie tarnauja (tai tegalima tik Vokietijoje), tai 
Jacgues le bonhomme tikrai tiki, kad ši frazeologija yra jų nedi- 
delio atlyginimo priežastis (p. 100). Jis tiki, kad „Šventybė“ turi 
dabartiniame buržuaziniame pasaulyje tikrąją piniginę vertę, jis ti- 
ki, kad „Šventybės“ panaikinimas taip galėtų padidinti skurdžias 
Prūsijos valstybės lėšas (apie tai, be kita ko, plg. Brauningą“"), kad 
kiekvienas kaimo mokytojas staiga galėtų būti apmokamas kaip mi- 
nistras. 

Tai yra nesąmonės hierarchija. 

„Paskutinis šios didingos“ hierarchijos „katedros akmuo“, kaip 
sako didysis Micheletas, „kartais“ yra „Kažko“ darbas. 

„Kartais žmonės skirstomi į dvi klases, į apsišvietusius ir neapsišvietusius". 
(Kartais beždžionės skirstomos į dvi klases, į uodeguotas ir beuodeges.) „Pirmieji 
domėjosi, kiek jie buvo verti savo vardo, mintimis, dvasia". Jie „„pokrikščioniškuoju 
laikotarpiu viešpatavo ir reikalavo už savo mintis... pagarbos“. Neapsišvietę (gyvu- 
lys, vaikai, negras) yra „bejėgiai“ prieš mintis ir „yra jų užvaldomi. Tokia hie- 
rarchijos prasmė". 

„Vadinasi, apsišvietę“* (jaunuolis, mongolas, Naujasis žmogus) 
vėl domisi tik „Dvasia“, grynąja mintimi ir t. t., jie yra metafizikai 
iš profesijos ir galiausiai — hegelininkai. „Todėl“ „neapsišvietę“* 
yra nehegelininkai. Be abejo, Hegelis buvo „labiausiai apsišvietęs"* 
hegelininkas, ir todėl jame „aiškiai pasireiškė, kaip būtent labiau- 
siai apsišvietęs žmogus ilgisi daiktų“. Reikalas yra tas, kad „apsi- 
švietęs" bei „neapsišvietęs“ ir savyje kiekvienas susiduria vienas 
su kitu, taip pat kiekviename žmoguje „neapsišvietęs“ susiduria su 
„apsišvietusiu“. O kadangi Hegelis labiausiai ilgisi daiktų, vadinasi, 
to, kas yra „neapsišvietusio“ dalia, tai čia taip pat paaiškėja, kad 
„labiausiai apsišvietęs“ žmogus kartu yra ir „labiausiai neapsišvie- 
tęs“. „Čia“ (Hegeliui) „tikrovė turi pilnutinai atitikti mintį, ir jokia 
sąvoka neturi būti nereali". Tai reiškia: čia paprastas tikrovės 
supratimas turi pilnutinai įgauti savo filosofinę išraišką, tačiau He- 
gelis, atvirkščiai, šiuo atveju įsivaizduoja, kad, „vadinasi“, kiek- 
viena filosofinė išraiška susikuria ją atitinkančią tikrovę. Hegelio 
iliuziją apie savo filosofiją Jacgues le bonhomme laiko grynu He- 
gelio filosofijos pinigu. 

Hegelio filosofija, kuri hegelininkų viešpatavimo nehegelinin- 
kams metu apvainikuoja hierarchiją, dabar užkariauja paskutinę pa- 
saulinę karalystę. 

„Hegelio sistema buvo didžiausia mąstymo despotija ir patvaldystė, dvasios 
visagalybė“ (p. 97). 


Tuo būdu mes čia patenkame į Hegelio filosofijos dvasių kara- 
lystę, kuri tęsiasi nuo Berlyno ligi Halės ir Tiubingeno, į dvasių 
karalystę, kurios istoriją yra parašęs ponas Bairhoferis, o reikiamą 
statistinę medžiagą surinkęs didysis Micheletas. 

Pasiruošimas šiai dvasių karalystei buvo prancūzų revoliucija, 
kuri „nieko kito ir nepadarė, kaip tik daiktus pavertė daiktų vaiz- 
diniais“ (p. 115; plg. anksčiau Hegeli apie revoliuciją, p. [162— 
163]). „Šitaip žmonės liko valstybės piliečiais“ (tiesa, „Štirneris“ tai 
yra pasakęs anksčiau, bet juk „Štirneris sako ne tai, ką jis mano, 
o ka jis mano — neįmanoma išreikšti“, Vigandas, p. 149) ir „gyveno 
refleksija, turėdami tam tikra objektą, apie kurį reflekiavo, kurį" 
(per appos.**) „didžiai gerbė ir kurio bijojo“. Vienoje vietoje 98 pus- 
lapyje „Štirneris" sako: „Kelias į pragarą yra grįstas gerais norais“, 
o mes pasakysime: kelias į Vienintelį yra grįstas blogomis išvado- 
mis. priedėliais, kurie jam yra iš kinų pasiskolintos „dangaus kopė- 
čio". „obiektyviojo prado lynas“ (p. 88), ant kurio jis atlieka sa- 
vuosius „blusos šuolius“. Po viso to „naujajai filosofijai arba naujie- 
siems laikams“ — o nuo dvasių karalystės atsiradimo naujieji laikai 
ir yra ne kas kita, kaip naujoji filosofija, — buvo nesunku „paversti 
vyzistuojančius objektus įsivaizduojamais, t. y. sąvokomis" (p. 114), — 
kio darho tecėjas ir yra šventasis Maksas. 

Mcs matėme, kaip mūsų liūdnojo vaizdo riteris dar „prieš atsi- 
radus kalnams”, kuriuos jis paskiau išjudino savo tikėjimu iš vietos, 


" Originale berlyniečių tarme (Jebildeten, Unjebildeten, allerjebildetste). Red. 
1! -- panaudojus priedėlį. Red. 

dar savo knygos pradžioje kiek įkabindamas lėkė į didijį savo „di- 
dingosios katedros“ tikslą. Jo „asiliukas“ — šį vaidmenį atlieka prie- 
dėlis — vos spėjo kilnoti kojas; pagaliau dabar, p. 114, mūsų riteris 
pasiekė savo tikslą ir, galingojo „arba“ padedamas, pavertė nau- 
juosius laikus naująja filosofija. 

Tuo pačiu senovė (t. y. senieji ir naujieji, negriškieji ir mongo- 
liškieji, o iš tikrųjų tik priešštirneriškieji laikai) „yra pasiekusi sa- 
vo galutinį tikslą“. Dabar mes galime aiskleisti paslaptį, kodėl šven- 
tasis Maksas visą pirmąją savo knygos dalį pavadino „Žmogus“ ir 
visą savo stebuklų, šmėklų ir riterių istoriją pavaizdavo kaip „Žmo- 
gaus“ istoriją. Žinoma, žmonių idėjos ir mintys buvo idėjos ir min- 
tys apie save ir savo santykius, buvo jų supratimas apie save, apie 
žmones apskritai, nes tai buvo ne vien atskiro asmens, bet atskiro 
asmens, susijusio su visa visuomene, supratimas —ir apie visą vi- 
suomenę, kurioje žmonės gyveno. Nuo jų nepriklausomos są- 
lygos, kuriomis jie gamino savo gyvenimą, su jomis susijusios bū- 
tinos bendravimo formos ir viso to sąlygojami asmeniniai ir socia- 
liniai santykiai, — kiek juos išreiškė mintys,— turėjo įgauti idealių 
sąlygų ir būtinų santykių formą, t. y. pasireikšti sąmonėje kaip api- 
brėžimai, kurie kyla iš žmogaus kaip tokio sąvokos, iš žmogaus 
esmės, iš žmogaus prigimties, iš žmogaus apskritai. Tai, kas buvo 
žmonės, kas buvo jų santykiai, atsirado sąmonėje kaip žmogaus 
kaip tokio, jo gyvenimo būdų arba jo artimiausių loginių apibrė- 
žimų vaizdinys. Ir štai po to, kai ideologai padarė prielaidą, kad 
idėjos ir mintys lig šiol valdė istoriją, kad šių idėjų ir minčių istorija 
ir yra vienintelė lig šiol buvusi istorija, kai jie pradėjo vaizduotis, 
kad tikrieji santykiai prisiderino prie žmogaus kaip tokio ir jo idea- 
lių santykių, t. y. loginių apibrėžimų, kai jie apskritai žmonių po- 
žiūrio į save istoriją pavertė jų tikrosios istorijos pagrindu, — po viso 
to nebuvo nieko lengvesnio, kaip sąmonės, idėjų, Šventybės, nusi- 
stovėjusių pažiūrų istoriją pavadinti „Žmogaus“ istorija ir pakeisti 
ja tikrąją istoriją. Nuo visų savo pirmtakų šventasis Maksas tesi- 
skiria tuo, kad jis nieko neišmano apie šiuos vaizdinius,— net juos 
savavališkai izoliavus nuo tikrojo gyvenimo, kurio produktas jie bu- 
vo,—ir visa jo niekinga kūryba tėra tai, kad jis, kopijuodamas He- 
gelio ideologiją, parodo, jog nežino net kopijuojamo originalo.— 
Jau iš to aišku, kokiu būdu jis gali priešpastatyti savo fantazijai 
apie Žmogaus istoriją tikrojo individo Vienintelio forma istoriją. 

Vienintelė istorija pradžioje vyksta stoikų mokykloje Atėnuose, 
po to beveik ištisai Vokietijoje ir pagaliau Kupfergrabeno kran- 
tinėje"š Berlyne, kur yra pasistatęs savo pili „naujosios filosofijos 
arba naujųjų laikų“ despotas. Jau iš to matyti, apie kokį išimtinai 
nacionalinį ir vietinį reikalą čia yra kalbama. Vietoj visuotinės is- 
torijos šventasis Maksas pateikia keletą, be to, labai skurdžių ir 
neteisingų, aiškinimų apie vokiečių teologijos ir filosofijos istoriją. 
Jei mes kitą kartą, atrodo, ir paliekame Vokietiją, tai ir šiuo atveju 
vienintelis tikslas yra teigti, kad kitų tautų veikla ir mintys, pa- 
vyzdžiui, prancūzų revoliucija, „pasiekia savo galutinį tikslą“ Vo- 
kietijoje, ir būtent Kupiergrabeno krantinėje. Pateikiami tik na- 

cionaliniai vokiečių faktai, jie dėstomi ir aiškinami nacionaliniu 
vokiškų būdu, ir rezultatas visada gaunamas nacionalinis vokiškas. 
Bet ir tai dar ne viskas. Mūsų šventojo galvosena ir išsilavinimas yra 
ne tik vokiški, bet ir kiaurai berlynietiški. Hegelio filosofijai ski- 
riamas vaidmuo yra tas pat, kurį ji atlieka Berlyne, ir Štirneris su- 
plaka Berlyną su pasauliu ir pasaulio istorija. „Jaunuolis“ yra 
berlynietis; knygoje nuolat sutinkami gerieji biurgeriai yra Berlyno 
filisteriai, nuolatiniai alinių lankytojai. Remiantis tokiomis prielaido- 
mis, tegalima gauti rezultatą, apribotą siaurų nacionalinių ir vieti- 
nių rėmų. „Štimneris“ ir visa jo filosofinė kompanija, kurioje jis yra 
silpniausias ir tamsiausias, tėra praktinis šauniojo Hofmano fon Fa- 
lerslebeno šaunių eilėraštukų komentaras: 

Tik Vokietijoj, tik Vokietijoj 

Gyvent norėčiau amžinai"?, 

Vietinė berlynietiška mūsų šauniojo šventojo išvada, kad pasau- 
lis „yra visas pasibaigęs“ Hegelio filosofijoje, dabar įgalina jį be 
didelių išlaidų įkurti savo „paties“ pasaulinę karalystę. Hegelio fi- 
losofija yra viską pavertusi mintimis, Šventybe, vaiduokliu, dvasia, 
dvasiomis, šmėklomis. Su jomis „Štirneris“ ir kovos, savo vaizduotėje 
jas įveiks ir ant jų lavonų įkurs savo „paties“ „vienintelę“ „kūnišką- 
ją“ pasaulinę karalystę, pasaulinę „vientiso žmogaus“ karalystę. 

„Nes mūsų kova yra ne prieš kūną ir kraują, bet prieš kunigaikščius ir val- 
džias, prieš šių tamsybių pasaulio valdovus, prieš piktumo dvasias padangėse" (Laiš- 
kas eleziečiams, 6, 12). 

Dabar „Štirneris“ „kojas apsiavė pasiryžimu" kovoti su mintimis. 
Jam nereikia „griebtis“ „tikėjimo skydo“, nes jis niekuomet nebuvo 
paleidęs jo iš rankų. Apsiginklavęs nelaimės „šalmu“ ir neprotin- 
gumo „kalaviju“ (plg. ten pat), jis žygiuoja į mūšį. „Taip pat buvo 
jam duota kariauti prieš šventuosius“, bet jam nebuvo duota juos 
„nugalėti“ (Jono apreiškimas, 13, 7). 


5. Laimingas savo konstrukcija „Štirneris“ 


Dabar mes vėl esame toje pačioje vietoje, kurioje buvome, kai 
19 puslapyje buvo kalbama apie jaunuolį, virtusį vyru, ir 90 pus- 
lapyje — apie mongolišką kaukazietį, kuris virto kaukazišku kau- 
kaziečiu ir „atrado patį save“. Taigi mes matome, kaip paslaptingas 
individas, kurio „sunkias gyvenimo kovas“ mums rodo šventasis 
Maksas, trečią kartą atranda save. Tik dabar visa istorija jau yra 
praeityje, ir mes, atsižvelgdami į gausią mūsų apdorotą medžiagą, 
turime mesti retrospektyvų žvilgsnį į milžinišką pražudyto Žmogaus 
lavoną. 

Kai šventasis Maksas, jau seniai užmiršęs savo istoriją, viename 
lolesnių puslapių teigia, kad „genialumas nuo seno laikomas naujų 
pasaulinių istorinių kūrinių kūrėju“ (p. 214), tai mes jau žinome, kad 
bent jo istorijai to negali prikišti net pikčiausi jo priešai, nes joje 
visai nefigūruoja asmenybės, jau nekalbant apie genijus, o aptinka- 
mos tik suakmenėjusios mintys luošės ir Hegelio vilkolakiai. 

Repetitio est mater studiorum”. Šventasis Maksas, išdėstęs visą 
savąją „filosofijos arba laiko“ istoriją, tik ieškodamas progos pa- 
teikti keletą paviršutiniškų etiudų apie Hegelį, pagaliau dar kartą 
pakartoja visą savo vienintelę istoriją. Tačiau jis tai daro, nukryp- 
damas į gamtos mokslo istoriją, ir tuo būdu pateikia mums svarbių 
paaiškinimų apie „vienintelį“ gamtos mokslą; šis nukrypimas susijęs 
su tuo, kad kiekvieną kartą, Kai „pasaulis“ turi jam atlikti svarbų 
vaidmenį, jis čia pat virsta gamta. „Vienintelis“ gamtos mokslas 
iš karto pradedamas jo -bejėgiškumo pripažinimu. Jis nagrinėja ne 
tikrąjį pramonės ir gamtos mokslo sąlygojamą žmogaus santykį su 
gamta, o skelbia jo fantastinį santykį su gamta. „Kaip maža gali 
įveikti žmogus! Jis turi leisti saulei judėti savo orbita, jūrai — ban- 
guoti, kalnams — stiebtis į padangę“ (p. 122). Šventasis Maksas, kaip 
ir visi šventieji, mėgsta stebuklus, taciau pats įstengia padaryti tik 
loginį stebuklą. Todėl jis pyksta, kad negali priversti saulės šokti 
kankaną, jis sielvartauja, kad nepajėgia nuraminti jūros, jis pikti- 
nasi, kad turi leisti kalnams stiebtis į padangę. Nors 124 puslapyje 
pasaulis jau senovės pabaigoje tampa „proziškas“, tačiau mūsų šven- 
tajam jis tebėra be galo neproziškas. Jam vis tebejuda savo orbita 
„saulė“, o ne žemė, ir jam skaudu, kad jis negali à la Jozuė įsa- 
kyti: „Saule, sustok!“ Štirneris 123 puslapyje atranda, kad senovės 
pabaigoje „dvasia“ ėmė „vėl veržliai kunkuliuoti ir putoti, nes jos 
viduje atsirado dujos“ (dvasios), „ir, nustojus veikti kylančiam iš 
išorės mechaniniam impulsui, savo nuostabų žaidimą pradėjo žadi- 
namos iš vidaus cheminės įiampos. 

Šioje frazėje glūdi svarbiausieji duomenys „vienintelės“ gamtos 
filosofijos, kuri jau ankstesniame puslapyje priėjo išvadą, kad gamta 
žmogui yra „neįveikiama“. Pasaulietinė fizika nieko nežino apie me- 
chaninį impulsą, kuris nustoja veikęs, — šis atradimas yra ištisai 
vienintelės fizikos nuopelnas. Pasaulietinė chemija nežino „dujų“, 
žadinančių „chemines įtampas“, ir dargi „iš vidaus“. Dujos, esančios 
naujuose junginiuose, naujuose cheminiuose santykiuose, nesužadina 
jokių „įtampų“, o galiausiai atleidžia įtampas, nes jos pereina į la- 
šelinį agregatinį būvį ir tuo smarkiai sumažina savo tūrį, pasida- 
rydamos mažesnės kaip viena tūkstantoji jų pirmesnio dydžio. Jei 
šventasis Maksas jaučia savo paties „viduje“ „dujų“ sužadintas 
„įtampas“, tai yra grynai „mechaniniai impulsai“ ir jokiu būdu ne 
„Cheminės įtampos“; jie atsiranda tam tikriems mišiniams dėl fizio- 
loginių priežasčių chemiškai virstant kitais; šiuo atveju dalis sudė- 
tinių ankstesnio mišinio elementų tampa dujiniais, todėl įgauna di- 
desnį tūrį ir, nesant laisvos erdvės, duoda į išorę „mechaninį im- 
pulsą“ arba spaudimą. Kad šios nesančios „cheminės įtampos“ 
„žaidžia“ šventojo Makso „viduje“ — šįkart kaip tik jo galvoje — 
be galo „nuostabų žaidimą“, „tai mes matome iš to vaidmens“, kurį 
jos atlieka „vieninteliame“ gamtos moksle. Beje, šventasis Maksas 
galėtų daugiau nebeslėpti nuo pasaulietinių gamtininkų, kokią be- 
"prasmybę jis vadina beprotiškais žodžiais „cheminės įtampos“, be 


* — Kartojimas yra mokslų motina. Red. 

to dar „sužadinamos viduje“ (lyg „mechaninis impulsas", veikiantis 
skrandį, taip pat jo „nežadintų viduje"). 

„Vienintelis“ gamtos mokslas buvo parašytas tik todėl, kad šį- 
kart šventasis Maksas negalėjo prideramai paliesti Senovės žmonių, 
netaręs kartu keleto žodžių apie „daiktų pasaulį“, apie gamtą. 

Senovės žmonės, įtikinėja čia mus Štirneris, senovės pasaulio pa- 
baigoje virsta grynais stoikais, „kurių negali išvesti iš kantrybės 
joks pasaulio žlugimas“ (tad kiek gi kartų jis turi žlugti?) (p. 123). 
Tuo būdu Senovės žmonės tampa kinais, kurių taip pat „negali nu- 
kelti iš jų ramybės dausų joks nenumatytas atsitikimas“ (arba pra- 
simanymas) (p. 88). Jacques le bonhomme netgi rimtai tiki, kad 
į senovės pabaigą „nustojo veikti iš išorės kylantis mechaninis im- 
pulsas“. Kiek tai atitinka tikrąją romėnų ir graikų padėtį senovės 
pabaigoje, kai jie dėl visiško savo netvirtumo ir netikrumo vargu ar 
galėjo priešpastatyti „mechaniniam impulsui“ bent vis inertiae* li- 
kuti,— šiuo klausimu plg., be kita ko, Lukianą. Galingi mechaniniai 
impulsai, kuriuos patyrė pasaulinė Romos imperija dėl jos pasidali- 
jimo tarp kelių cezarių po jų savitarpio karų, dėl milžiniško nuo- 
savybės, ypač žemės nuosavybės, koncentravimosi Romoje ir jo su- 
kelto Italijos gyventojų sumažėjimo, dėl hunų ir germanų verži- 
mosi,— šie impulsai, mūsų šventojo istoriko nuomone, „nustojo veik- 
ti"; tik „cheminės įtampos“, tik „dujos“, krikščionybės „sužadintos 
viduje“, sugriovė Romos imperiją. Didžiuliai žemės drebėjimai Va- 
karuose ir Rytuose, kurie, be kita ko, „mechaniniais impulsais“ pa- 
laidojo jos miestų griuvėsiuose šimtus tūkstančių gyventojų, nepa- 
likdami, aišku, nepakeitę ir žmonių sąmonės, irgi anot „Štirnerio“, 
tikriausiai „neveikė“ arba buvo cheminės įtampos. Ir „iš tikrųjų“ (|) 
„Senovės istorija baigiasi tuo, kad Aš gauna nuosavybę į pasaulį“, 
ir tai įrodoma biblijos posakiu: „Man“ (t. y. Kristui) „tėvas yra ati- 
davęs visus daiktus“. Taigi čia Aš= Kristus. Ir šiuo atveju Jacques 
le bonhomme tiki krikščioniu, kad šis galėtų išjudinti iš vietos kal- 
nus ir t. t, jei „tik jis panorėtų". Jis skelbia save kaip krikščionį 
pasaulio valdovu, bet toks jis yra tik kaip Krisius; jis skelbia save 
„pasaulio savininku“. „Tuo pačiu egoizmas laimėjo pirmąją visišką 
pergalę, nes Aš iškėlė Save pasaulio savininku" (p. 124). Norėdamas 
prilygti tobulam krikščioniui, Štirmerio Aš dabar teturi užbaigti ko- 
va, atsikratyti ir dvasios (ir tai jam pavyko, dar prieš atsiradus kal- 
nams). „Palaiminti dvasios skurdžiai, nes jų yra dangaus karalystė“. 
Šventasis Maksas pasiekė dvasios skurdo viršūnę ir net giriasi tuo, 
džiūgaudamas viešpaties akivaizdoje. 

Dvasios skurdžius šventasis Maksas tiki, kad, sunykus senajam 
pasauliui, susidarė fantastinės krikščionių dujos. Senasis krikščionis 
neturėjo šiame pasaulyje jokios nuosavybės, todėl jis tenkinosi savo 
įsivaizduojama dangiškąja nuosavybe ir savo dieviškuoju savininko 
litulu. Užuot paskelbęs pasaulį žmonių įgytu, jis paskelbė patį save 
ir savo nuskurdusius brolius „įgytaisiais žmonėmis“ (Pirmasis Petro 
laiškas, 2, 9). Krikščioniškasis pasaulio vaizdinys yra, pasak „Štir- 
nerio”, tasai pasaulis, kuriuo tikrai virsta suiręs senasis pasaulis, 


* — inercijos jėgos. Red. 

nors tai, geriausiu atveju, tėra vaizduotės pasaulis, į kurį išsigimė 
senovės vaizdinių pasaulis ir kuriame krikščionis gali tikėjimo jėga 
išjudinti iš vietos kalnus, jaustis galingas ir siekti, kad „mechaninis 
impulsas nustotų veikęs“. Kadangi, pasak „Štirnerio“, žmonių jau 
nebesąlygoja išorinis pasaulis ir mechaninis poreikio impulsas jau 
nebeskatina gaminti, kadangi mechaninis impulsas, vadinasi, ir lyti- 
"nis aktas, iš viso nustojo veikęs, tai žmonės galėjo egzistuoti toliau 
tik stebuklu. Be abejo, „Štirnerio“ dujinio turinio vokiečių frazie- 
riams ir mokytojams kur kas lengviau pasitenkinti krikščioniškąja 
nuosavybės fantazija, — kuri iš tiesų tėra krikščioniškosios fantazi- 
jos nuosavybė, — negu parodyti tikrųjų senovės pasaulio nuosavy- 
bės ir gamybos santykių persitvarkymą. 

Tas pats pirmykštis krikščionis, kuris Jacgues le bonhomme 
vaizduotėje buvo senovės pasaulio savininkas, iš tikrųjų priklausė 
daugiausia savininkų pasauliui, buvo vergas ir galėjo būti parduo- 
tas prekyvietėje. Tačiau „Štirneris“, laimingas savo konstrukcija, ir 
toliau nesuvaldomai džiūgauja. 


„Laimėta pirmoji nuosavybė, pirmoji didybė!“ (p. 124). 


Tokiu pat būdu Štirnerio egoizmas ir toliau laimi nuosavybę bei 
didybę ir iškovoja „visiškas pergalės“. Teologinis pirmykščio krikš- 
čionio santykis su senovės pasauliu atskleidžia tobulą visos jo nuo- 
savybės ir visos jo didybės pirmavaizdį. 

Ši krikščionio nuosavybė taip motyvuojama: 

„Pasaulis yra nudievintas... tapo proziškas, jis yra Mano nuosavybė, kuria 
Aš disponuoju, kaip Man (t. y. dvasiai) patinka“ (p. 124). 


Tai reiškia: pasaulis yra nudievintas, vadinasi, jis yra išvaduotas 
nuo Mano fantazijų Mano paties sąmonei; jis pasidarė proziškas, 
vadinasi, jis žiūri į Mane proziškai ir tvarko Mane savo mėgiamų 
prozišku būdu, nors Man tai nepatinka. Negana to, kad „Štirneris“ 
čia iš tiesų mano, jog senovėje nebuvę proziško pasaulio ir jog 
pasaulyje tuomet gyvenusi dievybė, — jis falsifikuoja net krikščioniš- 
kąją pažiūrą, kuri nuolat apverkia savo bejėgiškumą pasaulio atžvil- 
giu ir net savo fantazijoje pasiektą pergalę prieš ši pasaulį tevaiz- 
duoja kaip idealią, perkeldama ją į pasaulio pabaigą. Ir tik po to, 
kai reali pasaulietinė valdžia uždėjo ant krikščionybės savo ranką 
ir ėmė ją išnaudoti, krikščionybė — dabar, žinoma, nustojusi būti 
atitrūkusi nuo pasaulio — galėjo pradėti vaizduotis esanti pasaulio 
savininkė. Šventasis Maksas primeta krikščioniui tokį pat neteisin- 
gą santykį su senovės pasauliu, kaip ir jaunuoliui — „su vaiko pa- 
sauliu“; jo vaizduojamas egoisto santykis su krikščionio pasauliu. 
yra toks pat, koks yra vyro santykis su jaunuolio pasauliu. 

Dabar krikščioniui belieka kiek galint greičiau virsti dvasios 
skurdžiumi ir pažinti dvasios pasaulio niekingumą,— tai jis padarė 
su daiktų pasauliu — kad po to galėtų „disponuoti, kaip jam pa- 
tinka“, ir dvasios pasauliu, nes tuo tikslu jis ir taps tobulu krikščio- 
niu, egoistu. Taigi krikščionio santykis su senovės pasauliu yra pa- 
vyzdys egoisto santykiui su naujuoju pasauliu. Pasiruošimas šiam 

dvasios skurdui ir buvo „beveik dviejų tūkstančių metų“ gyvenimo 
turinys, gyvenimo, kurio pagrindinės epochos, aišku, aptinkamos tik 
Vokietijoje. 

„Po įvairiausių pasikeitimų šventoji dvasia ilgainiui tapo absoliutine idėja, kuri 
vėl, visaip lūždama, suskilo į įvairias žmonių meilės, pilietinės dorybės, protin- 
gumo ir t. t. idėjas“ (p. 125, 126). 


= Vokiškasis namisėda čia vėl viską apverčia aukštyn kojomis. 
Zmogaus meilės ir pan. idėjas, šias jau visai susidėvėjusias mone- 
tas, — ypač dėl smarkios jų cirkuliacijos XVIII amžiuje — Hegelis 
pavertė absoliutinės idėjos sublimatu, tačiau, ir perkaltos, jos nepra- 
dėjo kursuoti užsienyje, kaip ir popieriniai Prūsijos pinigai. 

Visai nuosekli, tačiau jau nebe pirmą kartą Štirnerio pateikiama 
išvada iš jo pažiūros į istoriją yra tokia: „Sąvokos visur turi atlikti 
lemiamą vaidmenį, sąvokos turi reguliuoti gyvenimą, sąvokos turi 
viešpatauti. Tai yra religinis pasaulis, kuriam Hegelis suteikė sis- 
teminę išraišką“ (p. 126) ir kurį mūsų geraširdis prasčiokas laiko 
tikruoju pasauliu taip patikliai, jog sekančiame 127 puslapyje jis 
pareiškia: „Dabar pasaulyje viešpatauja vien dvasia“. Įsitvirtinęs 
šiame iliuzijų pasaulyje, jis net gali (p. 128) įrengti „altorių“, o pas- 
kiau „aplink šį altorių“ „pastatyti bažnyčią“, kurios „sienos“ žengia 
į priekį ir „juda vis tolyn“. „Per trumpą laiką ši bažnyčia apima 
visą žemę“; Jis, Vienintelis, ir Šeliga, jo tarnas, yra už bažnyčios, 
„Slankioja palei jos sienas, ir štai jie nusviedžiami į patį kraštą“; 
„Klykdamas iš kankinamo bado“, šventasis Maksas šaukia savo tar- 
mui: „Dar vienas žingsnis, ir Šventybės pasaulis bus nugalėjęs“. Bet 
Šeliga staiga „pasineria į didžiausią bedugnę“, esančią aukščiau jo,— 
literatūrinis stebuklas! Tr tai suprantama: kadangi žemė yra rutulys, 
o bažnyčia jau yra apėmusi visą žemę, tai bedugnė gali būti tik 
aukščiau Šeligos. Todėl jis, priešingai svorio dėsniui, užpakaliu pa- 
kyla į dangų ir tuo būdu pagerbia „vienintelį“ gamtos mokslą — 
tai padaryti jam yra juo lengviau, kad pagal 126 p. „daikto prigim- 
čiai ir santykio sąvokai“ „Štirneris“ yra abejingas, „jis nesiremia 
jomis savo samprotavimuose arba išvadose“, o ir „santykis, į kurį“ 
Šeliga „suėjo“ su svoriu, „pats yra vienintelis dėl" Šeligai būdingo 
„vieninteliškumo“ ir visai „nepriklauso“ nuo svorio prigimties arba 
nuo to, į kokią „skiltį suveda“ šį santykį „kiti“, pavyzdžiui, gamtinin- 
kai. Ir pagaliau „Štirneris“ primygtinai mus prašo „neatskirti“ Šeli- 
gos „veikimo nuo tikrojo“ Šeligos „ir nevertinti jo žmogiškuoju 
požiūriu". 

Tuo būdu įtaisęs savo ištikimajam tarnui prideramą vietelę dan- 
guje, šventasis Maksas pereina prie savo paties aistrų. 95 puslapyje 
jis yra atradęs, kad net „kartuvės“ turinčios „šventumo spalvą“; 
„žmogus sudreba, jas palytėjęs, jose yra kažkas klaiku, t. y. svetima, 
nesava“. Norėdamas įveikti šį kartuvių svetimumą, jis paverčia jas 
savo paties kartuvėmis, o tai jis gali padaryti, tik jose pasikarda- 
mas. Ir šią paskutinę auką egoizmui aukoja liūtas iš Judo giminės. 
Šventasis Kristus leidžiasi prikalamas prie kryžiaus, ne kryžių, 
o žmones norėdamas išgelbėti nuo jų nuodėmingumo; nuodėmin- 

gas krikščionis pats pasikaria kartuvėse, norėdamas išgelbėti kar- 
tuves nuo šventumo arba patį save — nuo įsikūnijusio kartuvėse 
svetimumo. 


„Pasiekta pirmoji didybė, laimėta pirmoji nuosavybė, iškovoia 
pirmoji visiška pergalė!“ Šventasis karys dabar jau įveikė istoriją, 
jis pavertė ją mintimis, grynomis mintimis, kurios yra ne kas kita, 
kaip mintys, taigi amžių pabaigoje priešais jį testovi vien minčių 
kariuomenė. Ir štai jis, šventasis Maksas, dabar jau užsimetęs ant 
pečių savąsias „kartuves“, kaip asilas — kryžių, ir jo tarnas Šeliga, 
sutiktas danguje kojos spyriais ir grįžęs nuleista galva pas savo 
poną, — dabar jie abu leidžiasi į žygį prieš šią minčių kariuomenę 
arba, tiksliau, vien prieš Šventybės aureolę, gaubiančią šias mintis. 
Šį kartą kovoti su Šventybe imasi Sanča Pansa, kupinas pamokomų 
sentencijų, taisyklių ir posakių, o Don Kichotas atlieka jo paklus- 
naus ir ištikimo tarno vaidmenį. Dorasis Sanča kaujasi taip pat 
narsiai, kaip kitados caballero Manchego“; jis, kaip ir pastarasis, 
mongoliškųjų avinų bandą dažnai laiko šmėklų spiečiumi. Apkūni 
Maritornes „ilgainiui, po įvairiausių pasikeitimų ir visokiausių lū- 
žių“ virto skaisčia Berlyno siuvėja, žūstančia nuo mažakraujystės, 
o tai ir įkvėpė šventąjį Sančą parašyti elegiją, kuri įtikino visus 
referendarus ir gvardijos leitenantus, jog teisingas yra Rablės tei- 
ginys, kad pasaulį vaduojančiam „kariui pirmasis ginklas yra kel- 
nių atvartas“. 

Sančos Pansos žygdarbius sudaro tai, kad jis pažįsta visos jam 
priešiškos minčių kariuomenės menkumą ir tuštumą. Visa jo di- 
džiulė veikla apsiriboja vien pažinimu, kuris iki amžių pabaigos 
palieka visa nepaliesta ir tepakeičia tik savo pažiūrą — ir tai ne 
į daiktus, o į filosofines frazes apie daiktus. 

Taigi po to, kai pas mus pabuvojo Senovės žmonės vaiko, neg- 
ro, negriškų kaukaziečių, gyvulio, katalikų, anglų filosofijos, neapsi- 
švietusių, nehegelininkų, daiktų pasaulio ir realizmo pavidalu, kai 
pabuvojo Naujieji žmonės jaunuolio, mongolo, mongoliškų kauka- 
ziečių, Žmogaus, protestantų, vokiečių filosofijos, apsišvietusių, he- 
gelininkų, minčių pasaulio ir idealizmo pavidalu, kai įvyko visa, 
kas buvo nuo amžių nustatyta sergėtojų taryboje, pagaliau išsipildė 
laikas. Negatyvi abiejų pradų vienybė, jau pasireiškusi vyro, kau- 
kaziečio, kaukaziško kaukaziečio, tobulo krikščionio, tarno pavidalu, 
matomu „atspindyje lyg mįslė“ (Pirmasis laiškas korintiečiams, 13, 
12), — ši negatyvi didybės kupina vienybė, dabar, po Štirnerio kan- 
čių bei jo mirties kartuvėse ir Šeligos paėmimo į dangų, sugrįždama 
prie savo pradinio paprasčiausio vardų teikimo, gali pasirodyti pa- 
dangėje, spindėdama visa savo jėga ir šlove. „Ir štai pasakyta“: 
kas anksčiau buvo „Kažkas“ (plg. „Senojo testamento ekonomiją“), 
dabar tapo „Aš — neigiama realizmo ir idealizmo, daiktų pasaulio 
ir dvasios pasaulio vienybe. Šią realizmo ir idealizmo vienybę Še- 

lingas vadina „indiferencija“, arba berlyniečių tarme „Jleichjiltig- 
keit"*; Hegeliui ji yra negatyvi vienybė, kurioje panaikinti abu 
momentai. Šventasis Maksas, kuriam, kaip tikram vokiečių speku- 
liatyviniam filosofui, vis neleidžia užsnūsti „priešybių vienybė“, tuo 
nepasitenkina. Jis nori įžvelgti šią vienybę kokiame nors „kūniš- 
kame individe“, „vientisame žmoguje“, ir čia jam padėjo Fojerba- 
chas savo veikalais „„Anekdota“ ir „Ateities filosofija“. Taigi šis 
Štirnerio „Aš“, kurio pasirodymas reiškia ligšiolinio pasaulio pa- 
baigą, yra ne „kūniškas individas“, o priedėliais sustiprintu Hegelio 
metodu sukonstruota kategorija, su kurios tolesniais „blusos šokinė- 
jimais" mes susipažinsime „Naujajame testamente“. Čia tepažymė- 
sime, kad šis Aš galiausiai realizuojamas todėl, kad jis lygiai taip 
pat kuria sau iliuzijas apie krikščionio pasaulį, kaip krikščionis — 
apie daiktų pasaulį. Kaip krikščionis pasisavina daiktų pasaulį, „įsi- 
kaldamas į galvą“ kiekvieną fantastinę nesąmonę apie jį, taip ir 
„Aš“ pasisavina krikščioniškąji pasaulį, minčių pasaulį, padedamas 
fantastinių vaizdinių apie jį. „Štirneris“ tiki tuo, ką krikščionis įsi- 
vaizduoja apie savo santykį su pasauliu, jam tai yra priimtina, ir 
jis geraširdiškai tai kartoja. 

„Nes mes esame tos nuomonės, kad žmogus yra pateisinamas tikėjimu be įsta- 
tymo darbų“ (Laiškas romėnams, 3, 28). 


Hegelis, kuriam naujasis pasaulis taip pat buvo virtęs abstrak- 
čių minčių pasauliu, taip apibūdina naujųjų laikų filosofo uždavinį, 
priešingai senovės filosofui: Senovės filosofas turėjo išsivaduoti nuo 
„natūralios sąmonės“, „apvalyti individą nuo netarpiško, jutiminio 
gyvenimo būdo ir paversti jį mąstoma ir mąstančia substancija“ 
(dvasia), o naujųjų laikų filosofas turi „panaikinti tvirtas, apibrėžtas, 
sustingusias mintis“. Tai, — priduria jis— ir daro „dialektika“ („Fe- 
nomenologija", p. 26, 27). „Štimeris“ nuo Hegelio skiriasi tuo, kad 
tą pat padaro be dialektikos. 


6. Laisvieji 


Kuo čia dėti „laisvieji“, paaiškinama „Senojo testamento ekono- 
mijoje“. Mes neatsakome už tai, kad Aš, prie kurio mes jau bu- 
vome beprieiną visai arti, dabar vėl nutolsta nuo mūsų į neaprėžią 
tolį. Ir iš viso mes nekalti, kad neperėjome prie Aš tuoj pat — jau 
„Knygos“ 20 puslapyje. 


A. Politinis liberalizmas 


Raktas į šventojo Makso ir jo pirmtakų pareikštą kritiką libera- 
lizmo atžvilgiu yra vokiečių buržuazijos istorija. Panagrinėsime kai 
kuriuos šios istorijos momentus, pradedant nuo prancūzų revoliu- 
cijos. 

Vokietijos būklė praėjusio amžiaus pabaigoje pilnutinai atsispin- 
di Kanto „Praktinio proto kritikoje“*?. Tuo metu, kai prancūzų 


* -— „abejingumu“. Red. 

buržuazija, įvykdžiusi didžiausią istorijoje revoliuciją, atėjo į valdžią 
ir užkariavo Europos žemyną, kai politiškai jau emancipuota anglų 
buržuazija revoliucionizavo pramonę ir pajungė sau Indiją politiniu, 
o visą likusį pasaulį — komerciniu atžvilgiu, — tuo pat metu bejė- 
giai vokiečių biurgeriai tepasiekė „gerą valia“. Kantas nusiramino 
vien „gera valia“, net jeigu ji visai bevaisė, ir šios geros valios 
įgyvendinimą, harmoniją tarp jos ir individų poreikių bei poelgių 
perkėlė į aną pasaulį. Ši Kanto gera valia visiškai atitinka vokiečių 
biurgerių bejėgiškumą, prislėgtumą ir dvasini skurdą. Smulkūs vo- 
kiečių biurgerių interesai niekada nepajėgė išsivystyti į bendrus, 
nacionalinius klasės interesus, todėl juos nuolat išnaudojo visų kitų 
nacijų buržuazija. Šiuos smulkius vietinius interesus atitiko, iš vie- 
nos pusės, tikras vietinis ir provincialus vokiečių biurgerių ribotu- 
mas, o iš antros pusės — jų kosmopolitinis pasipūtimas. Pradedant 
nuo reformacijos laikų, vokiečių vystymasis apskritai įgavo grynai 
smulkiaburžuazinį pobūdį. Didžioji senosios feodalinės bajorijos da- 
lis buvo sunaikinta valstiečių karuose; liko arba smulkūs, imperijai 
tiesiogiai pavaldūs kunigaikščiai, kurie pamažu išsikovojo tam tik- 
rą nepriklausomybę ir pamėgdžiojo absoliutinę monarchiją mažiau- 
siu ir provincialiausiu mastu, arba smulkūs dvarininkai, kurie, iš- 
švaistę paskutinius savo turto trupinius mažuose valdovų rūmuose, 
po to gyveno iš pajamų, gaunamų už mažas tarnybas mažose armi- 
jose ir vyriausybinėse kanceliarijose, arba pagaliau užkampio jun- 
keriai, kurių gyvenimo būdo būtų gėdinęsis kukliausias anglų skvai- 
ras arba prancūzų gentilhomme de province*. Žemdirbystėje nebuvo 
nei parceliacijos, nei stambiosios gamybos; ji buvo tvarkoma tokiu 
būdu, kuris, nepaisant išlikusios baudžiavinės priklausomybės ir 
lažo, niekada neskatino valstiečių emancipuotis,— ir dėl to, kad pats 
šis ūkininkavimo būdas neleido susidaryti aktyviai revoliucinei kla- 
sei, ir dėl to, kad nebuvo tokią valstiečių klasę atitinkančios revo- 
liucinės buržuazijos. 

Kai dėl biurgerių, tai čia reikia pažymėti tik kai kuriuos bū- 
dingus momentus. Būdinga tai, kad drobės manufaktūra, t. y. pra- 
monė, kurios pagrindas buvo ratelis ir rankinės audimo staklės, 
įgavo Vokietijoje tam tikrą reikšmę kaip tik tuo metu, kai Ang- 
lijoje šie gremėzdiški prietaisai buvo išstumiami mašinų. Ypač reikš- 
mingi Vokietijos santykiai su Olandija. Olandija — vienintelė Han- 
zos dalis, įgavusi komercinę reikšmę, — atsiskyrė, atplėšdama Vo- 
kietiją, išskyrus du uostus (Hamburgą ir Bremeną), nuo pasaulinės 
prekybos, ir nuo to laiko ėmė viešpatauti visai vokiečių prekybai. 
Vokiečių biurgeriai buvo perdaug bejėgiai, kad galėtų apriboti olan- 
dų vykdomą išnaudojimą. Nedidelės Olandijos buržuazija su jos 
išsivysčiusiais klasiniais interesais buvo galingesnė už kur kas gau- 
sesnius Vokietijos biurgerius, kuriems stokojo bendrų interesų ir 
kuriems buvo būdingi susiskaidę smulkūs interesai. Interesų susi- 
skaidymą atitiko ir politinės organizacijos susiskaidymas — smulkios 
kunigaikštystės ir laisvieji imperijos miestai. Kaip galėjo atsirasti 
politinė koncentracija šalyje, kurioje nebuvo jokių ekonominių to- 

kios koncentracijos sąlygų? Kiekvienos atskiros gyvenimo sferos 
bejėgiškumas (čia geriausiu atveju galima kalbėti tik apie buvusius 
luomus ir negimusias klases ir jokiu būdu ne apie esamus luomus 
bei klases) neleido nė vienai iš jų pasiekti išimtinio viešpatavimo. 
Būtina tokios padėties išdava buvo ta, kad čia pasireiškusios šlykš- 
čiausia, pusiau patriarchaline forma absoliutinės monarchijos epo- 
choje ta ypatinga sfera, kuriai dėl darbo pasidalijimo teko valdyti 
viešuosius interesus, įgijo pernelyg didelę nepriklausomybę, O pas- 
taroji šiuolaikinės biurokratinės sistemos sąlygomis dar labiau pa- 
didėjo. Tuo būdu valstybė konstitavosi lyg į savarankišką jėgą, ir 
ši būklė, kuri kitose šalyse tebuvo praeinanti — pereinamoji pako- 
pa,— Vokietijoje išliko ligi šiol. Būtent šia valstybės būkle tenka 
aiškinti ir daugiau niekur neaptinkamą padorią valdininkų galvo- 
seną, ir visas Vokietijoje paplitusias iliuzijas apie valstybę, ir ta- 
riamaą vokiečių teoretikų nepriklausomybę nuo biurgerių — tariamą 
prieštaravimą tarp formos, kuria šie teoretikai išreiškia biurgerių 
interesus, ir pačių šių interesų. 

Būdingą formą, kurią Vokietijoje įgavo tikrais klasiniais intere- 
sais pagrįstas prancūzų liberalizmas, mes vėl aptinkame Kanto pa- 
žiūrose. Kantas išreiškė vokiečių biurgerių interesus, juos pagra- 
žindamas. Nei jis, nei vokiečių biurgeriai nepastebėjo, kad šios 
teorinės buržuazijos mintys buvo pagristos materialiniais interesais 
ir materialinių gamybinių santykių sąlygota ir apspręsta valia; todėl 
Kantas atskyrė šią teorinę išraišką nuo jos išreiškiamų interesų, 
materialiai motyvuotus prancūzų buržuazijos valios apibrėžimus jis 
padarė grynais „laisvos valios“, valios savyje ir sau, žmogaus va- 
lios savęs apibrėžimais ir tuo būdu pavertė ją grynai ideologiniais 
sąvokų apibrėžimais bei moraliniais postulatais. Todėl smulkūs vo- 
kiečių buržua pasibaisėję nusigręžė ir nuo šio energingo buržuazi- 
nio liberalizmo praktikos, vos tik jam pradėjus reikštis tiek teroro 
viešpatavimu, tiek ir begėdišku buržuaziniu lobimu. 

Viešpataujant Napoleonui, vokiečių biurgeriai dar labiau buvo 
paskendę savo smulkiuose reikaluose ir savo didžiose iliuzijose. 
Apie smulkią vertelgiškumo dvasią, tuomet viešpatavusią Vokieti- 
joje, šventasis Sanča gali, be kita ko, paskaityti Žaną Polį — jei 
nurodysime tik jam vienam prieinamus beletristinius šaltinius. Vo- 
kiečių biurgeriai, kurie plūdo Napoleoną už tai, kad jis vertė juos 
gerti cikoriją ir trikdė jų ramybę kariuomenės paskirstymu po bu- 
tus ir konskripcija, visą savo moralinę neapykantą išliejo ant Na- 
poleono, o visą savo susižavėjimą skyrė Anglijai; iš tiesų Napoleo- 
nas, išvalęs vokiečių Augijo arklides ir nutiesęs civilizuotus kelius, 
daugiausia jiems pasitarnavo, o anglai tik laukė patogios progos 
pradėti juos eksploatuoti à tort et à travers*. Tokie pat smulkiabur- 
žuaziški pasirodė esą vokiečių kunigaikščiai, manydami, kad jie 
kovoja už legitimizmo principą ir priešinasi revoliucijai, tuo tarpu 
iš tikrųjų jie tebuvo apmokami anglų buržuazijos landsknechtai. 
Buvo visai natūralu, kad šių visuotinių iliuzijų atmosferoje privile- 
gijuoti iliuzijoms luomai — ideologai, mokytojai, studentai, ,„Tu- 

gendbundo'“?! nariai — vaidino svarbiausią vaidmenį, išreikšdami vi- 
suotinį svajingumą ir interesų stoką jiems pritinkančia išpūsta forma. 

Liepos revoliucija — mes tepažymime keletą svarbiausių punktų, 
peršokdami tarpinę stadiją, — primetė vokiečiams iš išorės tokias po- 
litines formas, kurios atitiko išvystytą buržuazija. Kadangi ekono- 
miniai vokiečių santykiai dar toli gražu nebuvo pasiekę tokios išsi- 
vystymo pakopos, kuriai atitiktų šios politinės formos, tai biurge- 
riai priėmė šias formas tik kaip abstrakčias idėjas, kaip principus 
savyje ir sau, kaip dievobaimingus norus ir frazes, kaip kantinius 
valios ir žmonių savęs apibrėžimus, kokie jie turėtų būti. Todėl 
jie žiūrėjo į jas kur kas dorovingiau ir ne taip savanaudiškai, kaip 
kitos nacijos, t. y. jie parodė be galo savotišką ribotumą, ir visi 
jų siekimai buvo nesėkmingi. 

Pagaliau nuolat stiprėjanti užsienio konkurencija ir pasauliniai 
santykiai — Vokietija vis mažiau ir mažiau galėjo likti nuošalyje 
nuo pastarųjų — sutelkė išskaidytus vietinius vokiečių interesus 
į tam tikrą bendrumą. Vokiečių biurgeriai ėmė galvoti, ypač pra- 
dedant nuo 1840 metų, kaip užtikrinti šiuos bendrus interesus; jie 
tapo nacionalistais ir liberalais ir ėmė reikalauti apsauginių muitų 
ir konstitucijų. Tuo būdu dabar jie pasiekė maždaug tą pakopą, 
kurią prancūzų buržuazija buvo pasiekusi 1789 metais. 

Jei spręsime apie liberalizmą ir valstybę, paisydami tik vokie- 
čių vietinių įspūdžių, kaip kad daro Berlyno ideologai, arba pasi- 
tenkinsime vokiečių biurgerių iliuzijų apie liberalizmą kritika, užuot 
supratę liberalizmą, siedami jį su tikraisiais interesais, iš kurių jis 
yra kilęs ir su kuriais išvien jis realiai ir teegzistuoja, tai, aiškų, 
pricisime banaliausias išvadas. Šis vokiečių liberalizmas, koks jis 
buvo ligi pat pastarojo meto, jau savo populiaria forma tėra, kaip 
matėme, svajingumas, ideologinis tikrojo liberalizmo atspindys. Tai- 
gi labai lengva paversti visą jo turinį filosofija, grynais savokų 
apibrėžimais, „proto pažinimu“! O jei, nelaimei, netgi šį biurgerių 
dvasia persunktą liberalizmą imsi nagrinėti tik tuo negyvenimiškuų 
pavidalų, kurį jam suteikė Hegelis ir jo paveikti mokytojai, tai bū- 
tinai prieisi išvadą, priklausančią išimtinai Šventybės sričiai. Dabar 
mes tai pamatysime iš Sančos liūdno pavyzdžio. 

„Pastaruoju metu“ aktyviuosiuose sluoksniuose „taip daug bu- 
vo kalbama“ apie buržua viešpatavimą, „jog nereikia stebėtis, jei 
žinia apie tai“, kad ir padedant berlyniečio Bulio išverstam T. Bla- 
nui? ir t. t, „pasiekė ir Berlyną“ ir sudomino ten geraširdžius mo- 
kytojus (Vigandas, p. 190). Tačiau negalima sakyti, kad „Štirneris" 
savuoju paplitusių pažiūrų pasisavinimo metodu būtų „susikūręs 
ypač vaisingą ir naudingą būdą“ (Vigandas, ten pat), — tai jau buvo 
matyti iš to, kaip jis panaudojo Hegelį, ir dar labiau išryškės toliau. 

Mūsiškis mokytojas pastebėjo, kad pastaruoju metu liberalai þu- 
vo sutapatinami su buržua. Bet kadangi šventasis Maksas sutapatina 
buržua su geraisiais biurgeriais, su smulkiaisiais vokiečių biurge- 
riais, tai jis nesupranta, ką iš tikrųjų reiškia frazė, kurią jis žino 
tik iš svetimų lūpų, nesuvokia tos jos prasmės, kurią yra išreiškę 
visi kompetentingi autoriai; jis būtent nemato, kad liberalinės fra- 

zės yra idealistinė realių buržuazijos interesų išraiška; atvirkščiai, 
jis mano, kad galutinis buržua tikslas yra tapti tobulu liberalu, vals- 
tybės-piliečiu. Maksui ne bourgeois yra citoyen tiesa, o atvirkščiai — 
citoyen yra bourgeois tiesa. Šis toks pat šventas, kaip ir vokiškas 
supratimas prieina ligi to, kad 130 puslapyje „pilietiškumas“ (su- 
prask: buržuazijos viešpatavimas) paverčiamas „mintimi, vien tik 
mintimi“, o „valstybė“ pasireiškia kaip „tikras žmogus“, kuris ,,Žmo- 
gaus teisėse“ apdovanoja kiekvieną atskirą buržua „Žmogaus“ tei- 
sėmis, suteikia jam tikrąjį pašventinimą. Ir visa tai daroma po to, 
kai iliuzijos apie valstybę ir žmogaus teises jau buvo pakankamai 
išaiškintos žurnale „„Deutsch-Franzėsische Jahrbiicher“*— faktas, ku- 
ri šventasis Maksas pagaliau pažymi savo „„Apologetiniame komen- 
tare” anno“* 1845. Todėl jis ir gali paversti buržua — atskyręs jį, 
kaip liberalą, nuo jo paties, kaip empirinio buržua, — šventuoju libe- 
ralu, kaip kad valstybę jis paverčia „Šventybe“, o buržua santykį 
su šiuolaikine valstybe — šventuoju santykiu, kultu (p. 131), — tuo 
iš esmės jis ir baigia savąją politinio liberalizmo kritiką. Politinį li- 
beralizmą jis pavertė „Šventybe"***, 

Čia pateiksime keletą pavyzdžių, kaip šventasis Maksas išpuošia 
šią savo nuosavybę istorinėmis arabeskomis. Tam tikslui jis panau- 
doja prancūzų revoliuciją, apie kurią jo makleris istorijos klausi- 
mais, šventasis Brunas, aprūpino jį šiokiais tokiais duomenimis su- 
tinkamai su jų sudaryta tiekimo sutartimi. 

Keliais iš Baji pasiskolintais ir vėl iš šventojo Bruno „,„Memuarų“ 
paimtais žodžiais pareiškiama, kad „ligtoliniai pavaldiniai įgyja“ dėl 
generalinių štatų sušaukimo „supratimą, jog jie yra savininkai" 
(p. 132). Kaip tik atvirkščiai, mon brave“***! Ligtoliniai savininkai 
dabar savo darbais parodo supratimą, kad jie jau nebėra pavaldi- 
niai, — supratimą, kuris buvo pasiektas jau seniai, pavyzdžiui, fi- 
ziokratų, o polemine forma prieš buržua — Lengės veikale „Civi- 
linių įstatymų teorija“, 1767, Mersjės, Mabli veikaluose ir apskritai 
veikaluose prieš fiziokratus. Šią mintį tuoj pat suprato ir revoliu- 
cijos pradžioje, pavyzdžiui, Briso, Fošė, Maratas, organizacija „„Cerc- 
le social"Š? ir visi demokratiniai Lafajeto priešai. Jei šventasis Mak- 
sas suprastų reikalą taip, kaip jis vyko nepriklausomai nuo jo 
maklerio istorijos klausimais, tai jis nesistebėtų, kad „Baji žodžiai 
juk skamba taip, [tartum nuo šiol kiekvienas būtų savininkas. .."] 


[-.. „Štirneris" mano, kad ,„„geriesiems biurgeriams“] vis vien, 
[kas gina juos] ir jų principus, — absoliutinis ar konstitucinis kara- 
lius, ar respublika ir t. t." — „„(Geriesiems biurgeriams“, ramiai gurkš- 


* Žurnale „„Deutsch-Franzėsische Jahrbücher” tai buvo padaryta, sutinkamai su 
dėstomo klausimo pobūdžiu, tik prancūzų revoliucijos paskelbtų žmogaus teisių at- 
žvilgiu. Beje, visą šį konkurencijos kaip „Žmogaus teisių“ supratimą galima rasti 
buržuazijos atstovų veikaluose dar prieš šimtą metu (Džonas Hempdenas, Petis, 
Buagilberis, Čaildas ir t. t.). Liberalų teoretikų santykio su buržua klausimą plg. 
su tuo, kas pasakyta anksčiau apie klasės ideologų santykį su pačia šia klase. 

** — melais. Red. 

* Toliau rankraštyje išbraukta: „ir iuo jis „pasiekia galutinį“ kiekvienos kri- 
tikos „tikslą“, ir visos katės tampa pilkos; tuo pačiu jis pripažįsta, kad jis nežino 
likrojo buržuazijos viešpatavimo pagrindo ir tikrosios jo esmės“. Red. 

titt — drauguži. Red. 

nojantiems savo šviesųjį alų kurioje nors Berlyno aludėje, be abejo, 
tai yra „vis vien“; tačiau istoriniams buržua tai toli gražu ne vis 
vien. „Gerasis biurgeris“ „Štirneris“ čia vėl vaizduojasi,— kaip jis 
tai daro visame šiame skyriuje, — kad prancūzų, amerikiečių ir anglų 
buržua yra gerieji Berlyno filisteriai, nuolatiniai aludžių lankytojai. 
Nurodytas sakinys, išvertus jį iš polilinių iliuzijų kalbos į supran- 
tamą žmonių kalbą, reiškia: girdi, buržua yra „vis vien“, ar jie tiktai 
vieni viešpatauja, ar jų politinę ir ekonominę valdžią apriboja kitos 
klasės. Šventasis Maksas mano, kad absoliutinis karalius ir apskritai 
bet kas galėių apginti buržuaziją taip pat gerai, kaip ji pati apsi- 
gina. Ir net „jos principus“, kurių esmė yra valstybinės valdžios 
pajungimas taisyklei „chacun pour soi, chacun chez soi"* ir jos 
eksploatavimas šiam tikslui, — netgi šiuos „principus“ galėtų apginti 
„absoliutinis karalius"! Tegu šventasis Maksas pasako mums tokią 
šalį, kurioje, esant išvystytai prekybai bei pramonei ir vykstant 
smarkiai konkurencijai, buržua paveda „absoliutiniam karaliui“ gin- 
ti savo interesus. 

Šiuo būdu pavertęs istorinius buržua beistoriniais vokiečių fi- 
listeriais, „Štirneris“, aišku, gali nežinoti jokių kitų buržua, išskyrus 
„geraširdžius biurgerius ir ištikimuosius valdininkus“ (|!) — dvi šmėk- 
los, kurios drįsta pasirodyti tik „šventojoje“ vokiečių žemėje, — ir 
gali sujungti juos į vieną „paklusnių tarnų“ klasę (p. 138). Tegu 
jis nors kartą įsižiūri į šiuos paklusnius tarnus Londono, Mančeste- 
rio, Niujorko ir Paryžiaus biržose. Kadangi šventasis Maksas yra 
geros formos, jis gali viską daryti the whole hog““* ir, patikėjęs vienu 
ribotu „21 lanko“ teoretiku, kad „liberalizmas yra proto pažinimas, 
pritaikytas mūsų esamiems santykiams“*“, sali pareikšti, kad „libe- 
ralai yra uolūs proto rėmėjai“. Iš šių [...| frazių matyti, kad vo- 
kiečiai dar labai menkai tėra atsikratę savo pirmųjų iliuzijų apie 
liberalizmą. „Abraomas prieš viltį tikėjo vilčiai... todėl tai ir buvo 
jam įskaityta į teisumą“ (Laiškas romėnams, 4, 18 ir 22). 

„Valstybė moka gerai, kad jos gerieji piliečiai galėtų nebijodami mokėti blogai; 
ji užsitikrina sau tarnus, iš kurių, gerai jiems atlygindama, sudaro jėgą geriesiems 
piliečiams saugoti — policiją; ir gerieji piliečiai mielai moka valstybei didelius 
mokesčius, kad galėtų mokėti kuo mažesnes sumas savo darbininkams“ (p. 152). 

O iš tikrųjų: buržua gerai moka savo valstybei ir verčia naciją 
mokėti jai už tai, kad buržua galėtų nebijodami mokėti blogai; gerai 
apmokėdami valstybinius tarnautojus, jie užsitikrina pastarųjų jėgą, 
kuri juos saugo, — policiją; jie mielai moka ir verčia naciją mokėti 
didelius mokesčius, kad galėtų nebijodami užkrauti savo mokamas 
sumas saviesiems darbininkams kaip duoklę (kaip atskaitymą iš dar- 
bo užmokesčio). Čia „Štirneris“ daro naują ekonominį atradimą, 
kad darbo užmokestis yra duoklė, mokestis, kurį buržua moka pro- 
letarui, o kiti, eiliniai ekonomistai mokesčius laiko duokle, kurią 
proletaras.moka buržua. 

Nuo šventojo biurgeriškumo mūsų šventasis bažnyčios tėvas da- 
bar pereina prie Štirnerio „vienintelio“ proletariato (p. 148). Pasta- 


* — kiekvienas sau, kiekvienas pas save. Red. 
** — atsakančiai. Red. 

rąjį sudaro „sukčiai, prostitutės, vagys, plėšikai ir žudikai, lošėjai, 
beturčiai žmonės be aiškaus užsiėmimo ir lengvabūdžiai subjektai“ 
(ten pat). Jie yra „pavojingasis proletariatas"; akimirkai „Štirneris“ 
paverčia juos „atskirais rėksniais“, pagaliau „„valkatomis“, kurių to- 
bula išraiška yra „dvasiniai valkatos“, „nesilaikantys nuosaikios gal- 
vosenos“. ... „Tokią plačią prasmę turi vadinamasis proletariatas, 
arba“ (per appos.*) „,pauperizmas!“ (p. 149). 

sus syvus“. Išeina, kad visas proletariatas susideda iš nusigyvenusių 
buržua ir nusigyvenusių proletarų, iš kolekcijos driskių, kurių yra 
buvę visais laikais ir kurie masiškai egzistavo, žlugus viduramžių 
santvarkai, prieš masiškai susidarant paprastam proletariatui; tuo 
šventasis Maksas galėtų įsitikinti, susipažinęs su anglų ir prancūzų 
įstatymų leidyba bei atitinkama literatūra. Apie proletariaią mūsų 
šventasis turi visai tokį pat supratimą, kaip ir „gerieji minkštašir- 
džiai biurgeriai“ ir ypač „ištikimieji valdininkai“. Rodydamas nuo- 
seklumą, jis sutapatina proletariatą su pauperizmu, kai iš tikrųjų 
pauperizmas tėra nusigyvenusio proletariato būklė, ta paskutinė pa- 
kopa, į kurią smunka buržuazijos spaudžiamas jėgų netekęs prole- 
taras, — ir pauperiu tampa tik toks proletaras, kuris visai netenka 
energijos. Plg. Sismondį, Ueidą® ir kt. Pavyzdžiui, „Štirnerį“ ir jo 
kompaniją tam tikromis sąlygomis proletaras gali laikyti paupe- 
riais, bet jokiu būdu ne proletarais. 

Tokios yra „paties“ šventojo Makso pažiūros apie buržuaziją ir 
proletariatą. Tačiau su šiomis iliuzijomis apie liberalizmą, geruosius 
biurgerius ir valkatas jis, aišku, nieko nepasiekia, todėl, norėdamas 
pereiti prie komunizmo, jis neišvengiamai turi pasitelkti tikruosius, 
paprastus buržua ir proletarus, kiek jis pažįsta juos iš nuogirdų. Tai 
atsitinka 151 ir 152 puslapyje, kur liumpenproletariatas virsta „„dar- 
bininkais“, paprastais proletarais, o buržua „ilgainiui“ „tarpais“ 
atlieka daugelį „įvairiausių pasikeitimų“ ir „visokiausių lūžių“. Vie- 
noje eilutėje sakoma: „Turtingieji viešpatauja“; tai — paprasti bur- 
žua; šešiomis eilutėmis toliau — ,„Buržua yra tai, kas jis yra iš vals- 
tybės malonės"; tai jau šventieji buržua; dar šešiomis eilutėmis to- 
liau: „Valstybė yra biurgeriškumo status**"; šiuo atveju kalbama 
apie paprastus buržua; po to aiškinama, kad „valstybė“ perduoda 
„turtingiesiems“ „jų turtą valdyti leno teisėmis“ ir kad „kapitalistų“ 
„pinigai ir turtas“ yra „valstybinis turtas“, valstybės perduotas val- 
dyti „leno teisėmis“; vadinasi, kalbama apie šventuosius buržua. 
Pabaigoje ši visagalė valstybė vėl virsta „turtingųjų“, t. y. paprastų 
buržua „valstybe“; su tuo suderinama viena tolesnių vietų: „„Revo- 
liucijos dėka buržuazija tapo visagalė“ (p. 156). Šių „sielą dras- 
kančių“ ir „baisingų“ prieštaravimų net šventasis Maksas niekada 
nebūtų sulipdęs,— bent niekada nebūtų drįsęs jų paskelbti — jeigu 
jam nebūtų padėjęs vokiškas žodis „„Būrger“, kurį jis savo nuožiūra 
vienu atveju gali aiškinti kaip „citoyen“, kitu — kaip „bourgeois“, 
trečiu — kaip vokiečių „gerasis biurgeris". 

* — panaudojant priedėli. Red. 

** — būklė. Red. 

Prieš tęsdami mintį, mes dar turime konstatuoti du didžiuosius 
politinius bei ekonominius atradimus, kuriuos „subrandino“ mūsų 
dorovingasis „sielos gelmėse“ ir kurie siejasi su aprašytuoju 17 pus- 
lapyje „jaunuolio džiaugsmu“, nes taip pat yra „grynosios mintys". 

Visa esamų socialinių santykių blogybe 150 puslapyje padaroma 
tai, kad „biurgeriai ir darbininkai tiki pinigų „tiesa““. Jacques le- 
bonhomme čia vaizduojasi, kad „biurgeriai“ ir „darbininkai“, išsi- 
sklaidę visose civilizuotose pasaulio šalyse, vieną gražią dieną staiga 
gali užprotokoluoti, kad jie „netiki“ „pinigų tiesa“; jis netgi mano, 
kad jei ši nesąmonė būtų galima, tai jau tuo būtų kažkas pasiekta. 
Jis tiki, kad kiekvienas Berlyno literatas taip pat lengvai gali pa- 
šalinti „pinigų tiesą“, kaip jis šalina iš savo galvos dievo arba 
Hegelio filosofijos „tiesą“. Kad pinigai yra būtinas tam tikrų ga- 
mybos ir bendravimo santykių produktas ir lieka „tiesa“, kol šie 
santykiai egzistuoja, tai, aišku, visai nerūpi tokiam šventajam vyrui, 
koks yra šventasis Maksas, kuris žvelgia į dangų, o nuodėmingajam 
pasauliui atgręžia savo nuodėmingą pasturgalį. 

Antrasis atradimas daromas 152 puslapyje: čia teigiama, kad 
„darbininkas negali panaudoti savo darbo“, nes „patenka į rankas" 
„tiems, kurie” yra gavę „valdyti leno teisėmis“ „kokį nors valsty- 
binį turtą“. Tai tėra tolesnis aiškinimas jau anksčiau cituoto teigi- 
nio iš 151 p., kad valstybė iščiulpia iš darbininko visus syvus. Čia 
kiekvienas tuojau „pateikia“ „labai paprastą samprotavimą“ (kad 
„Štirneris“ to nedaro, netenka dėl to „stebėtis“): kaip gi atsitiko, kad 
valstybė nedavė ir „darbininkams“ kokio nors „valstybinio turto“ 
„valdyti leno teisėmis“? Jei šventasis Maksas būtų uždavęs sau šį 
klausimą, jis tikriausiai būtų apsiėjęs be savosios „šventojo“ biur- 
geriškumo konstrukcijos, nes tuomet jis tikrai būtų pastebėjęs, koks 
yra turtingųjų santykis su šiuolaikine valstybe. 

Sprendžiantis buržuazijos ir proletariato priešingumui — tai žino 
netgi „Štirneris"— prieinama prie komunizmo. Bet kaip prie to pri- 
einama, žino tiktai „Štirneris“. 

„Darbininkai turi savo rankose milžinišką jėgą... jiems tereikia nutraukti darbą 


ir tame, kas jų padirbta, įžiūrėti savo nuosavybę ir savo vartojimo objektą. Tai 
yra čia vienur, čia kitur staiga kylančių darbininkų bruzdėjimų prasmė“ (p. 153). 


Darbininkų bruzdėjimai, dėl kurių, dar viešpataujant Bizantijos 
imperatoriui Zenonui, buvo išleistas specialus įstatymas (Zeno, de 
novis operibus constitutio“), kurie „staiga kilo“ XIV amžiuje kaip 
Žakerija ir Uoto Tailerio sukilimas, 1518 metais — kaip evil May- 
day sukilimas Londone ir 1549 metais — kaip didelis odininko Keto 
sukilimas, dėl kurių vėliau, 2-siais ir 3-siais Eduardo VI viešpata- 
vimo metais, buvo išleistas 15-sis aktas ir daugelis panašių parla- 
mento aktų; bruzdėjimai, kurie netrukus po to, 1640 ir 1659 metais 
(aštuoni sukilimai per vienerius metus), kilo Paryžiuje ir, jau pra- 
dedant nuo XIV amžiaus, matyt, buvo dažnas reiškinys Prancūzijoje 
ir Anglijoje, sprendžiant iš to meto įstatymų leidybos; tasai nuolati- 
nis karas, kurį nuo 1770 m. Anglijoje ir nuo revoliucijos meto Pran- 


* — Zenonas, potvarkis dėl naujų darbų. Red, 

cūzijoje darbininkai jėga ir gudrumu kariauja prieš buržuaziją — 
visa tai šventajam Maksui egzistuoja tik „čia vienur, čia kitur“, 
Silezijoje, Poznanėje, Magdeburge ir Berlyne, „kaip praneša vokie- 
čių laikraščiai". 

Tai, kas padirbta, kaip įsivaizduoja Jacques le bonhomme, egzis- 
tuotų ir reprodukuotųsi ir toliau kaip „įžiūrėjimo“ ir „vartojimo“ 
objektas, net jeigu gamintojai „nutrauktų darbą“. 

Kaip ir anksčiau, kalbėdamas apie pinigus, mūsų gerasis biur- 
geris čia vėl paverčia „darbininkus“, išsisklaidžiusius po visą civi- 
lizuotąjį pasaulį, uždara visuomene, kuri, norėdama išsivaduoti iš 
visų sunkumų, teturi priimti tam tikrą nutarimą. Šventasis Maksas, 
be abejo, nežino, kad, pradedant vien tik nuo 1830 m., Anglijoje 
būta mažiausia penkiasdešimt mėginimų, -kad dabar daromas dar 
vienas mėginimas sujungti visus bent Anglijos darbininkus į vie- 
ningą asociaciją ir kad sėkmingai įgyvendinti visus šiuos planus 
trukdė perdėm empirinės priežastys. Jis nežino, kad net darbininkų 
mažuma, jeigu ji susivienija, siekdama nutraukti darbą, labai greitai 
esti priversta griebtis revoliucinių veiksmų, — faktas, apie kurį jis 
galėtų sužinoti iš Anglijos 1842 metų sukilimo ir iš dar ankstesnio 
Velso 1839 metų sukilimo, kai revoliucinis darbininkų sąjūdis pir- 
mą kartą pilnutinai pasireiškė „šventuoju mėnesiu“, kuris buvo 
paskelbtas, kartu ginkluojantis visai liaudžiai. Čia mes vėl matome, 
kaip šventasis Maksas visur stengiasi įpiršti Žmonėms savo nesą- 
monę kaip „giliausią“ istorinių faktų „prasmę“ (tai jam pavyksta 
nebent jo beasmenio „kažkas“ atžvilgiu) — istorinių faktų, „kuriems 
jis primeta savo prasmę ir kurie dėl to būtinai turėjo baigtis ne- 
sąmone“ (Vigandas, p. 194). Beje, nė vienam proletarui neateis į gal- 
vą paklausti šventąjį Maksą apie proletarinio judėjimo „prasmę“ ar- 
ba paprašyti patarimo, kaip veikti šiuo metu prieš buržuaziją. 

Atlikęs šį didijį žygi, mūsų šventasis Sanča sugrįžta pas savo 
Maritornes ir griausmingai trimituoja: 


„Valstybė yra pagrįsta darbo vergove. Jei darbas bus išlaisvintas, valstybė žus“ 
(p. 153). 


Šiuolaikinė valstybė, buržuazijos valdžia, yra pagrįsta darbo lais- 
ve. Juk šventasis Maksas pats — ir ne kartą! tiesa, gan karikatūriš- 
kai!— yra paėmęs iš „Deutsch-Franzosische Jahrbücher” tą tiesą, 
kad kartu su religijos, valstybės, mastymo ir t. t. laisve — vadinasi. 
„tarpais“ „taip pat“ „gal būt“ kartu ir su darbo laisve — išsilaisvinu 
ne Aš, o tik kas nors iš mano pavergėjų. Darbo laisvė yra laisva 
darbininkų savitarpio konkurencija. Šventajam Maksui labai nesi- 
seka tiek visose kitose srityse, tiek ir politinėje ekonomijoje. Dar- 
bas jau yra laisvas visose civilizuotose šalyse; dabar svarbu ne tai, 
kad darbas būtų išlaisvintas, o tai, kad šis laisvas darbas būtų pa- 
naikintas. 


B. Komunizmas 


Šventasis Maksas komunizmą vadina „socialiniu liberalizmu", 
nes jis puikiai žino, kaip nemėgsta žodžio liberalizmas 1842 metų 


153 


radikalai ir pažangiausieji Berlyno laisvamaniai“". Šis pakeitimas 
duoda jam kartu progą ir suteikia drąsos įdėti į „socialinių liberalų“ 
lūpas bet kokią tiesą, kuri iki „Štirnerio“ dar nė karto nebuvo 
pasakyta ir, vadinasi, kurios paneigimas kartu turi paneigti ko- 
munizmą. 

Komunizmas įveikiamas eile iš dalies loginių, iš dalies istorinių 
konstrukcijų. 

Pirmoji loginė konstrukcija, 

Kadangi „Mes esame paversti egoistų tarnais“, „Mes neturime“ patys „tapti 
egoistais... o geriau padarykime, kad egoistų visai nebūtų. Padarykime juos visus 
driskiais, tegu niekas neturi nieko, kad „visi“ turėtų. — Taip sako socialiniai li- 
beralai.— Kas gi yra tasai asmuo, kurį jūs vadinate „visais“? Tai yra „visuo- 
menė"“ (p. 153). 


Pasitelkęs keletą kabučių, čia Sanča paverčia „visus“ asmeniu, 
visuomene asmens, subjekto pavidalu =šventąja visuomene, Šventy- 
be. Dabar mūsų šventasis jaučiasi savo vietoje ir gali išlieti ant 
„Šventybės“ visą savo ugningos rūstybės srautą, ir tuo komunizmas, 
aišku, yra sunaikinamas. 

Šventasis Maksas čia vėl įdeda savo nesąmonę į „socialinių li- 
beralų“ lūpas, pateikdamas ją kaip jų kalbų prasmę, ir tuo nereikia 
„stebėtis“. Pirmiausia jis sutapatina ko nors „turėjimą“ privataus 
savininko teise su „turėjimu“ apskritai. Užuot išnagrinėjęs tam tik- 
rus privatinės nuosavybės santykius su gamyba, užuot išnagrinėjęs 
ko nors „turėjimą“ žemvaldžio, rantjės, komersanto, fabrikanto, dar- 
bininko teisėmis — šiuo atveju „turėjimas“ būtų visai konkretus tu- 
rėjimas, būtų svetimo darbo rikiavimas,— jis paverčia visus šiuos 
santykius „turėjimu kaip tokiu“* 


. . . . . . . . . . . . . . . 


politinį liberalizmą, kuris paskelbė „naciją“ vyriausiąja savininke. 
Taigi komunizmui jau nėra reikalo „šalinti“ „asmeninę nuosavybę“, 
o lieka daugiausia sulyginti „lenų“ paskirstymą, įvesti čia ėgalitė**. 
Apie visuomenę kaip „vyriausiąją savininkę“ ir apie „driskius“ tegu 
šventasis Maksas pažvelgia, be kita ko, į 1840 metų „Ėgalitaire“: 


„Socialinė nuosavybė yra prieštaravimas, tačiau socialinis turtas yra komu- 
nizmo išdava. Furjė, priešingai saikingiems buržuaziniams moralistams, šimtus kartų 
kartoja savo teiginį: socialinė blogybė yra ne tai, kad kai kurie turi per daug, 
o tai, kad visi turi per mažai“, — dėl to jis ir signalizuoja veikale „Neteisinga 
pramonė" (Paryžius, 1835, p. 410) „apie turtingųjų neturtingumą". 


Visai taip pat dar 1839 metais — taigi prieš pasirodžius Veitlingo 
„Garantijoms“šš — Paryžiuje išėjusiame vokiečių komunistiniame 
žurnale „Die Stimme des Volks" (2-ji knyga, p. 14) sakoma: 

„Privatinė nuosavybė, šis tiek išgirtas, uolus, nuoširdus, nekaltas „privatus 
įgijimas“, daro aiškią žalą gyvenimo turtingumui“. 


* Čia trūksta keturių puslapių, kuriuose baigiama „pirmoji loginė konstrukcija" 
ir pradedama „antroji loginė konstrukcija“. Red. $ 
** — lygybę. Red. ' 

Čia šventasis Sanča laiko komunizmu kai kurių pereinančių į ko- 
munizmą liberalų pažiūrą ir kai kurių labai praktiniais sumetimais 
politiškai kalbančių komunistų išsireiškimo manierą. 

Kai „Štirneris“ perdavė nuosavybę „visuomenei“, visi šios vi- 
suomenės nuosavybės dalininkai jam čia pat virto beturčiais ir dris- 
kiais, nors jie — net pagal jo požiūrį į komunistinę santvarką — 
„turi“ „vyriausiąją savininkę“.— Jo geranoris pasiūlymas komunis- 
tams — „padaryti žodį „driskius“ tokiu pat garbingu kreipiniu, ko- 
kiu revoliucija padarė žodį „pilietis““,— yra įtikinamas pavyzdys, 
kaip jis suplaka komunizmą su kažkuo jau seniai praėjusiu. Revo- 
liucija „padarė garbingu kreipiniu“ net žodį „sans-culotte““, prie- 
šingai „honnėtes gens“**, kurie jo labai skurdžiame vertime pasi- 
darė geraisiais biurgeriais. Šventasis Sanča tai daro tuo tikslu, kad 
išsipildytų pranašo Merlino knygoje parašyti žodžiai apie tris tūks- 
tančius ir tris šimtus antausių, kuriuos turės kirsti sau ateities 
vyras: 


Es menester, que Sancho tu escudero 

Se dé tres mil azotes, y tre cientos 

En ambas sus valientes posaderas 

Al aire descubiertas, y de modo 

Que le escuezan, le amarguen y le enfaden. 
(Don Quijote, tomo II, cap. 35.)*** 


Šventasis Sanča konstatuoja, kad „visuomenės pakėlimas į vy- 
riausiąją savininkę“ būtų „antras asmeninio prado apiplėšimas žmo- 
niškumo interesais“, — tuo tarpu iš tikrųjų komunizmas tėra visai 
baigtas „apiplėšimas“ to, „ką yra priplėšęs asmeninis pradas“. „„Ka- 
dangi plėšimas jam neabejotinai yra biaurus, tai” šventasis Sanča, 
„pavyzdžiui, mano“, kad jis „jau“ anksčiau minėtu „teiginiu“ „yra 
pasmerkęs“ komunizmą („Knyga“, p. 102). „Jei" „Štirneris“ „pajuto“ 
komunizme „net plėšimą“, „tai kaip gi jo galėjo neapimti „gilaus 
pasibiaurėjimo"“ ir „teisingo pasipiktinimo“ juo jausmas!“ (Vigan- 
das, p. 156). Ta proga mes siūlome „Štirneriui“ parodyti mums tokį 
buržua, kuris, rašydamas apie komunizmą (arba čartizmą), nepateik- 
tų su dideliu patosu tos pačios beprasmybės. Tai, kas buržua yra 
„asmeniška“, komunizmas būtinai „apiplėš“. 

Pirmasis korolarijus. 


P. 349. „Liberalizmas tuojau pareiškė, kad žmogus pačia savo esme turi būti ne 
nuosavybė, o savininkas. Kadangi šiuo atveju buvo kalbama apie Žmogų, o ne 
apie atskirą asmenį, tai nuosavų gėrybių kiekio klausimas, ypač dominantis kaip 
tik atskirus asmenis, buvo paliktas jų nuožiūrai. Todėl atskirų asmenų egoizmas, 
nustatant šį kiekį, gavo visišką veikimo laisvę ir pradėjo nepaliaujamą kon- 
kurenciją". à 


* — bekelniai. Red. 
** — padoriems žmonėms. Red. 
*** — Ginklanešys tavasis Sanča Pansa, 
Abu sėdynės savo žandus storus 
Išvertęs oran, turi įsikirst 
Tris tūkstančius ir tris šimtus botagų 
Taip, kad jam oda degtų bei perštėtų. 
(„Don Kichotas“, t. II, persk. XXXV.) Red. 


Tai reiškia: liberalizmas, t. y. liberalūs privatūs savininkai, pran- 
cūzų revoliucijos pradžioje apgaubė privatinę nuosavybę liberaline 
aureole, paskelbdami ją žmogaus teise. Jie turėjo tai padaryti jau 
dėl savo revoliucionizuojančios partijos padėties, jie netgi buvo 
priversti ne tik suteikti Prancūzijos kaimo gyventojų masėms nuo- 
savybės teisę, bet ir leisti joms paimti tikrąją nuosavybę, ir visa 
tai jie galėjo padaryti, nes jų nuosavų gėrybių „kiekis“, kuris juos 
pirmiausia domino, dėl to liko nepaliestas ir net buvo patikimai 
apdraustas.— Toliau mes čia matome, kad šventasis Maksas konku- 
renciją išveda iš liberalizmo, — štai kokį antausį jis kerta istorijai, 
atsikeršydamas už tuos antausius, kuriuos jis anksčiau buvo privers- 
tas kirsti sau pačiam. Tą manifestą, su kuriuo, pasak jo, „čia pat 
pasirodo" liberalizmas, „tiksliau mums paaiškina“ Hegelis, kuris 
1820 metais pareiškė tokią mintį: 


„Išorinių daiktų atžvilgiu yra protinga“ (t. y. pridera man kaip protui, kaip 
žmogui), „Kad aš turėčiau nuosavybę... Todėl ką ir kiek aš turiu, yra teisinis 
atsitiktinumas“ („Teisės filosofija“8?, $ 49). 


Čia Hegeliui būdinga tai, kad jis buržua frazę paverčia tikra są- 
voka, nuosavybės esme, ir „Štirneris“ tiksliai jį pamėgdžioja. Ką 
tik pateiktu samprotavimu šventasis Maksas dabar grindžia savo 
tolesnį pareiškimą, kad 


komunizmas „iškėlė turto kiekio klausimą ir atsakė į jį ta prasme, kad žmogus. 
turi turėti tiek, kiek jam reikia. Bet ar galės mano egoizmas tuo pasitenkinti? .. 
Ne, aš turiu turėti tiek, kiek aš sugebu pasisavinti“ (p. 349). 


Čia pirmiausia reikia pastebėti, kad komunizmas anaiptol nesire- 
mia Hegelio „Teisės filosofijos“ 49 paragrafu ir jo formuluote: „ką 
ir kiek“. Antra, „Komunizmas“ nė negalvoja duoti ką nors „Žmogui“, 
nes „Komunizmas“ jokiu būdu nemano, kad „Žmogui“ ko nors „rei- 
kia“, — nebent trumpo kritinio nušvietimo. Trečia, Štirneris primeta 
komunizmui sąvoką „reikia“ ta prasme, kaip ją supranta šiuolaikinis 
buržua, ir tuo būdu daro skirtumą, kuris dėl savo menkumo gali 
turėti reikšmės tik dabartinėje visuomenėje ir jos idealiame atvaiz- 
de — Štirnerio „atskirų rėksnių“ ir laisvųjų siuvėjų sąjungoje. „Štir- 
neris“ vėl parodė, kad jis įstengia giliai „įžvelgti“ į komunizmo es- 
mę. Ir pagaliau, iškeldamas reikalavimą turėti tiek, kiek jis sugeba 
pats pasisavinti (jei tik šis reikalavimas nėra paprasta buržuazinė 
frazė, kad kiekvienas turi turėti tiek, kiek jis sugeba įsigyti, turi 
turėti teisę laisvai turtėti) — iškeldamas šį reikalavimą, šventasis 
Sanča vaizduojasi, kad komunizmas jau yra įgyvendintas ir leidžia 
jam laisvai ugdyti ir panaudoti savo „sugebėjimus“, — o tai, kaip 
ir patys jo „sugebėjimai“, priklauso anaiptol ne nuo vieno Sančos, 
bet ir nuo gamybos ir bendravimo santykių, kuriems esant jis gy- 
vena. (Plg. toliau skirsnį apie „Sąjungą“.) Beje, ir pats šventasis 
Maksas veikia ne pagal savo mokymą, nes visoje jo „Knygoje“ jam 
„yra reikalingi“ daiktai, ir jis vartoja daiktus, kurių „nesugebėjo“ 
„įsisavinti“. 

Antrasis korolarijus. 


„Tačiau socialreformatoriai Mums skelbia kažkokią visuomeninę teisę. Atskira 
asmenybė čia tampa visuomenės verge“ (p. 246). „Komunistų nuomone, kiekvienas 
turi naudotis amžinosiomis žmogaus teisėmis“ (p. 238). 


Apie žodžius „teisė“, „darbas“ ir t. t„ kaip juos vartoja prole- 
tariniai autoriai ir kaip į juos turi žiūrėti kritika, mes kalbėsime 
ryšium su „tikruoju socializmu“ (žr. II tomą). Kai dėl teisės, tai 
mes kartu su daugeliu kitų esame pabrėžę komunizmo priešingumą 
teisei, tiek politinei ir privatinei, tiek ir teisei jos bendriausia for- 
ma — kaip žmogaus teisei. Žiūrėk ,„Deutsch-Franzosische Jahrbū- 
cher”, kur privilegija, pirmenybinė teisė, suprantama kaip tai, kas 
atitinka susietą su luomais privatinę nuosavybę, o teisė — kaip tai, 
kas atitinka konkurencijos, laisvos privatinės nuosavybės būklę 
(p. 206 ir kitur); pati gi žmogaus teisė suprantama kaip privilegija, 
o privatinė nuosavybė — kaip monopolija. Toliau, teisės kritika ten 
yra susieta su vokiečių filosofija ir pavaizduota kaip išvada iš reli- 
gijos kritikos (p. 72); kartu aiškiai pabrėžiama, kad teisės aksiomos, 
kurios turinčios atvesti prie komunizmo, yra privatinės nuosavybės 
aksiomos, o bendroji valdymo teisė — įsivaizduojama privatinės nuo- 
savybės teisės prielaida (p. 98, 99)“, 

Beje, iškelti nurodytąją frazę prieš Babefą, laikyti jį teoriniu ko- 
munizmo atstovų — tai galėjo ateiti į galvą tik mūsiškiam mokyto- 
jui iš Berlyno. Tačiau „Štirneris“ drįsta 247 puslapyje tvirtinti, kad 


komunizmas, pagal kurį „visi žmonės iš prigimties turi lygias teises, paneigia 
savo paties tezę, teigdamas, kad žmonės iš prigimties neturi jokių teisių. Nes jis, 
pavyzdžiui, nenori pripažinti, kad tėvai turi teisių į vaikus, jis panaikina šeimą. 
Apskritai visas šis revoliucinis arba babuvistinis principas (plg. „Komunistai Švei- 
carijoje", komisijos pranešimas, p. 3) yra pagrįstas religine, vadinasi, klaidinga 
pažiūra". 

Į Angliją atvyksta jankis, ten jis susiduria su taikos teisėju, ku- 
ris draudžia jam plakti savo vergą, ir jis pasipiktinęs šaukia: Do you 
call this a land of liberty, where a man can't larrup his nigger?“ 

Šventasis Sanča čia užsitraukia dvigubą gėdą. Pirma, „lygių žmo- 
gaus teisių“ panaikinimu jis laiko tai, kad pripažįstamos vaikams „iš 
prigimties lygios teisės“ tėvų atžvilgiu, kad vaikams ir tėvams su- 
teikiamos lygios žmogaus teisės. Antra, dviem puslapiais prieš tai 
Jacques le bonhomme pasakoja, kad valstybė nesikiša, kai tėvas 
muša sūnų, nes ji pripažįsta šeimos teisę. Vadinasi, tai, ką jis, iš 
vienos pusės, laiko privatine (šeimos) teise, iš antros pusės — suveda 
į „lygias iš prigimties žmogaus teises“. Pagaliau jis mums prisipa- 
žįsta, kad Babefą jis pažįsta tik iš Bliunčlio pranešimo, o tame savo 
pranešime (p. 3) Bliunčlis savo ruožtu prisipažįsta, kad visą savo 
išmintį jis yra pasisėmęs iš teisių daktaro, šauniojo L. Šteino". 
Kokios gilios yra šventojo Sančos žinios apie komunizmą, galima 
spręsti iš ką tik pateiktos citatos. Kaip šventasis Brunas yra jo mak- 
leris revoliucijos klausimais, taip šventasis Bliunčlis — jo makleris 
komunizmo klausimais. Tokiomis sąlygomis nereikia stebėtis, jei mū- 


* — Ir jūs vadinate laisva šalį, kur žmogus negali išplakti savo negro? Red. 

siškio kūrybos dievo žodyje revoliucijos fraternitė“ po keleto eilu- 
čių paverčiama „dievo vaikų lygybe“ (kokioje krikščionių dogmati- 
koje kalbama apie ėgalitė**?). 

Trečiasis korolarijus. 


P. 414. Kadangi bendrumo principas savo kulminaciją pasiekia komunizme, todėl 
komunizmas = „meilės valstybės apoteozė“. 


Čia iš savo sufabrikuotos meilės valstybės šventasis Maksas 
išveda komunizmą, kuris, aišku, dėl to ir lieka išimtiniu Štirnerio 
komunizmu. Šventasis Sanča težino viena iš dviejų — arba egoizmas, 
arba pretenzija į žmonių paslaugas, gailestingumą ir išmaldas. Be 
šios dilemos jam nieko nėra. 

Trečioji loginė konstrukcija. 

„Kadangi visuomenėje pastebimos didžiausios blogybės, tai ypač" (|) „engia- 


mieji“ (I) „mano, kad dėl to kalta visuomenė, ir laiko savo uždaviniu atrasti tik- 
rąją visuomenę“ (p. 155). 


Atvirkščiai, „Štirneris“ „laiko savo uždaviniu“ atrasti visuomenę, 
kuri jam patiktų***, šventąją visuomenę, visuomenę kaip Šventybės 
įsikūnijimą. Tie, kurie šiandieną yra „visuomenėje“ „engiamieji“, 
„Mano“ tik apie tai, kaip reikėtų įgyvendinti visuomenę, kuri jiems 
patiktų, o tuo tikslu, remiantis esamomis gamybinėmis jėgomis, pir- 
miausia reikia panaikinti dabartinę visuomenę, Jei, e. g.****, kokioje 
nors mašinoje „pastebimi dideli trūkumai“, jeigu ji, pavyzdžiui, ne- 
veikia, ir tie, kuriems ta mašina reikalinga (pavyzdžiui, pinigams 
gaminti), randa tą trūkumą pačioje mašinoje ir stengiasi ją pertvar- 
kyti ir t. t., tai jie, šventojo Sančos nuomone, laiko savo uždaviniu 
ne pataisyti mašiną sau, o atrasti tikrąją mašiną, šventąją mašiną, 
mašiną kaip Šventybės įsikūnijimą, Šventybę mašinos pavidalu, ma- 
šiną danguje. „Štirneris“ jiems pataria kaltės ieškoti „savyje“. Ar 
ne jų kaltė, kad jiems, pavyzdžiui, reikia kauptuko ir plūgo? Argi 
jie negalėtų plikais nagais sodinti į žemę bulves ir rausti jas iš ten? 
Šia proga šventasis duoda jiems 156 puslapyje tokį pamokymą: 

„Tai tėra senas reiškinys, kad pradžioje kaltės ieškoma bet kur kitur, tik ne 
savyje, — vadinasi, valstybėje, turtingųjų savanaudiškume, kuris kaip tik ir yra 
mūsų kaltė”, 

„Engiamasis“, kuris „valstybę“ laiko pauperizmo „kaltininke“, 
yra, kaip jau anksčiau matėme, ne kas kitas, kaip pats Jacgues le 
bonhomme. Antra, „engiamasis“, kuris guodžiasi tuo, kad dėl visko 
„Kaltas“ „turtingųjų savanaudiškumas“, vėl yra ne kas kitas, kaip Jac- 
gues le bonhomme. Tikslesnių duomenų apie kitus engiamuosius jis ga- 
lėtų gauti iš siuvėjo ir filosofijos daktaro Džono Uotso „Fakty ir prasi- 
manymų“, iš Hobsono „Vargšų palydovo“ ir kt. Ir, trečia, kas gi 
yra tas „mūsų kaltės“ subjektas? Ar tik ne proletaro vaikas, kuris, 
jau ateidamas į pasaulį, serga skrupulu, kuris auginamas opiumu 


* — brolybė. Red. 
** — lygybę. Red. : 
*** Žodžių žaismas: „die rechte Gesellschaft"— „tikra visuomenė“, „ihm rech- 
te Gesellschaft"— „visuomenė, kuri jam patinka". Red. 
**** — exempli gratia — pavyzdžiui. Red. 

ir septintų metų siunčiamas į fabriką, — arba atskiras darbininkas, 
iš kurio čia reikalaujama, kad jis vienas „sukiltų“ prieš pasaulinę 
rinką, — o gal mergaitė, kuri arba turi mirti badu, arba tapti prosti- 
tute? Ne, „mūsų kaltės“ subjektas — tik tas, kas „visos kaltės“, t. y. 
visos dabartinės pasaulio santvarkos „kaltės“ ieško „savyje“, vadi- 
nasi, ir vėl ne kas kitas, kaip pats Jacques le bonhomme. „Tai tėra 
senas“ krikščioniškojo pasinėrimo savyje ir germaniškosios speku- 
liatyvinės atgailos su jos idealistine frazeologija „reiškinys“, kur 
Aš, tikrasis žmogus, neturiu keisti tikrovės, nes tai aš galiu padaryti 
tik išvien su kitais, o turiu pasikeisti savyje. „Tai yra vidinė rašy- 
tojo kova su pačiu savimi“ („Šventoji šeima“, p. 122, plg. p. 73, 
121 ir 306)92. 

Taigi, šventojo Sančos nuomone, visuomenės engiamieji ieško 
tikrosios visuomenės. Jeigu jis būtų nuoseklus, jis turėtų liepti, kad 
ir tie, kurie „kaltės ieško valstybėje“, — o jam tai juk tie patys 
asmenys, — ieškotų ir tikrosios valstybės. Bet tai jam netinka, nes 
jis yra girdėjęs, kad komunistai nori panaikinti valstybę. Šį valsty- 
bės panaikinimą dabar jis turi konstruoti, o tai šventasis Sanča 
atlieka, ir vėl savo „asiliuko“, priedėlio, padedamas, tokiu būdu, 
kuris „atrodo labai paprastas": 


„Kadangi darbininkų būklė yra varginga [Notstand], tai esamoji dalykų būklė 
[Stand der Dinge], t. y. valstybė [Staat] (status=Stand) turi būti panaikinta“ 
(ten pat). 


Taigi: 
Varginga būklė =esamoji dalykų būklė. 
Esamoji dalykų būklė =būklė [Stand]. 


Stand = Status* 
Status =Staat**. 


Išvada: varginga būklė —valstybė. 

Kas gali „atrodyti paprasčiau“? „Reikia tik stebėtis“, kad anglų 
buržua 1688 metais ir prancūzų buržua 1789 metais „nepriėjo“ prie 
tokių pat „paprastų samprotavimų“ ir lygčių, nors tais laikais lygtis 
„Stand=Status=der Staat" buvo dar kur kas teisingesnė. Iš to išei- 
na, kad visur, kur yra „„varginga būklė“, „apskritai valstybė", kuri 
neabejotinai yra ta pati ir Prūsijoje, ir Šiaurės Amerikoje, turi būti 
panaikinta. 

Dabar šventasis Sanča savo papratimu duoda mums keletą Salia- 
mono prilyginimų. 

Saliamono prilyginimas Nr. 1. 


P. 163. „Kad visuomenė nėra joks Aš, kuris galėtų duoti ir t. L, o įrankis, iš 
kurio mes galime gauti naudos, kad mes neturime visuomeninių pareigų, o tetu- 
rime visuomeninių interesų, kad mes neprivalome aukoti visuomenei aukų, o jei 
kartais ką nors ir aukojame, tai aukojame Sau, — apie tai socialiniai liberalai ne- 
galvoja, nes jie yra pavergti religinio principo ir uoliai siekia sukurti kažkokią — 
šventąją visuomenę“. 


* — būklė. Red. 
** — valstybė. Red. 

Iš to išplaukia šie „įsigilinimai“ į komunizmo esmę: 

1) Šventasis Sanča visai užmiršo, kad ne kas kitas, o jis pats 
pavertė „visuomenę“ kažkokiu „„Aš" ir todėl jis yra tik savo paties 
„Visuomenėje“. 

2) Jis mano, kad komunistai tik ir laukia, kad „visuomenė“ jiems 
kažką „duos“, tuo tarpu iš tikrųjų jie tenori susikurti visuomenę. 

3) Dar iki pradėjus visuomenei egzistuoti, jis paverčia ją įrankiu, 
iš kurio nori gauti naudos, užuot siekęs, kad jis ir kiti žmonės, vi- 
suomeniškai tarpusavyje bendradarbiaudami, sukurtų visuomenę, 
t. y. pati ši „įrankį“. 

4) Jis mano, kad komunistinėje visuomenėje gali būti kalbama 
apie „pareigas“ ir „interesus“, apie dvi viena kitą papildančias prie- 
šingumo puses, priešingumo, kuris yra tik buržuazinėje visuomenė- 
je (prisidengdamas interesu, mąstantis buržua visuomet įterpia kaž- 
ką trečią tarp savęs ir savo gyvybinės veiklos; šiai manierai klasi- 
kinę formą yra suteikęs Bentamas, kurio nosis turėjo turėti tam tikrą 
interesą, prieš ryždamasi pauostyti. Plg. „Knygoje“ apie teisę į sa- 
vo nosi, p. 247). 

5) Šventasis Maksas mano, kad komunistai nori „aukoti aukas" 
„Visuomenei“, tuo tarpu jie tenori paaukoti esamą visuomenę; šiuo 
atveju komunistų supratimą, kad jų kova yra bendras visų buržua- 
zinę santvarką peraugusių žmonių reikalas, jis turėtų vadinti auka, 
kurią jie aukoja sau. 

6) Apie tai, kad socialiniai liberalai yra pavergti religinio prin- 
cipo ir 

7) kad jie siekia sukurti kažkokią šventąją visuomenę, — apie 
tai iau anksčiau buvo pakankamai pasakyta. Kaip „uoliai“ šventa- 
sis Sanča „siekia“ sukurti „šventąją visuomenę“, kad ja galėtų pa- 
neigti komunizma,— mes jau matėme. 

Saliamono prilyginimas Nr. 2. 

P. 277. „Jei domėjimasis socialiniu klausimu būtų mažiau aistringas ir aklas, 
tuomet Žmonės... suprastų, kad visuomenė negali atsinaujinti, kol tie, kurie ją 
sudaro ir konstituoja, lieka nepasikeitę". 

„Štirneris“ čia mano, kad komunistiniai proletarai, kurie revo- 
liucionizuoja visuomenę ir naujaip grindžia gamybos santykius bei 
bendravimo forma, — o toks pagrindas yra jie patys kaip nauji žmo- 
nės, ju naujas gyvenimo būdas, — kad šie proletarai lieka „nepa- 
sikeitę“. Nuolatinė šių proletarų varoma propaganda, jų kasdieni- 
nės tarpusavio diskusijos pakankamai įrodo, kaip jie patys nenori 
likti „nepasikeitę“ ir kaip jie iš viso nenori, kad žmonės liktų 
„nepasikeitę“. ,,Nepasikeitę“ jie liktų tik tada, jeigu imtų kartu su 
šventuoju Sanča „ieškoti kaltės savyje“; bet jie labai gerai žino, 
kad. tik pasikeitus aplinkybėms, jie nustos buvę „nepasikeitę“, ir 
todėl jie pasiryžę pirmąja proga pakeisti šias aplinkybes. Revoliu- 
cinėje veikloje paties savęs pakeitimas sutampa su aplinkybių pa- 
keitimu.— Šis didysis prilyginimas išaiškinamas tokiu pat didžiu pa- 
vyzdžiu, kuris, aišku, vėl paimtas iš „Šventybės“ pasaulio. 

„Jei, pavyzdžiui, iš žydų tautos turėjo kilti visuomenė, kuriai buvo lemta pa- 
skleisti naują tikėjimą visoje žemėje, tai šie apaštalai neturėjo likti fariziejais“. 

Pirmieji krikščionys =visuomenė, turinti skleisti tikėjimą (įkur- 
ta anno“* 1). 
=Congregatio de propaganda fide? (įkurta 
anno 1640). 
Anno 1 = Anno 1640. 
Ši visuomenė, kuri 


turėjo atsirasti =Šie apaštalai. 

Šie apaštalai = Ne-žydai. 

Žydų tauta = Fariziejai. 

Krikščionys = Ne-fariziejai. 5 


=Ne-žydų tauta. 


Kas gali atrodyti paprasčiau? 

Sustiprinęs save šiomis lygtimis, šventasis Maksas ramiai taria 
didžius istorinius žodžius: 

„Žmonės, visai neketinę vystytis, visuomet norėjo kurti visuomenę", 


Tačiau žmonės, visai nenorėję kurti visuomenės, padarė kaip 
tik tai, kad visuomenė išsivystė — nes jie visuomet norėjo vysty- 
tis tik kaip atskiros asmenybės ir todėl išsivystė tik visuomenėje 
ir jos dėka. Beje, tik tokiam šventajam, koks yra mūsų Sanča, gali 
ateiti į galvą atskirti „žmonių“ vystymąsi nuo „visuomenės“, ku- 
rioje šie žmonės gyvena, vystymosi ir šiuo fantastiniu pagrindu to- 
liau fantazuoti. Be to, jis užmiršo savąją, šventojo Bruno jam įteigtą 
tezę, kurioje jis ką tik iškėlė žmonėms moralinį reikalavimą keisti 
save ir tuo pačiu savo visuomenę, — vadinasi, tezę, kurioje jis su- 
tapatino žmonių vystymąsi su jų visuomenės vystymusi. 

Ketvirtoji loginė konstrukcija. 


156 puslapyje jis priešingai valstybės piliečiams įdeda į komunistų lūpas tokius 
žodžius: „Mūsų esmė yra ne ta" (!), „kad visi Mes esame lygūs valstybės vaikai" (!), 
„o la, kad visi Mes egzistuojame vienas kitam. Visi Mes esame lygūs tuo, kad 
visi Mes egzistuojame vienas kitam, kad kiekvienas dirba kitam, kad, kiekvienas 
iš mūsų yra darbininkas“. Toliau jis deda lygybės ženklą tarp „egzistavimo 
darbininko pavidalu“ ir „kiekvieno iš Mūsų egzistavimo, galimo tik kito dėka“, 
taigi kitas, „pavyzdžiui, dirba, kad aprengtų Mane, o Aš— kad tenkinčiau jo 
malonumų poreikį, jis — kad maitintų Mane, o Aš— kad šviesčiau jį. Vadinasi, 
bendras darbas yra Mūsų vertė ir Mūsų lygybė.— Kokią naudą Mums duoda 
pilietybė? Naštą. O kaip vertinamas Mūsų darbas? Kiek galint mažiau... Ką Jūs 
galite priešpastatyti Mums? Ir vėl tik darbą!" „Tik už darbą Mes privalome 
Jums atsilyginti"; „tik dėl naudos, kurią Jūs Mums teikiate“, „Jūs turite tam tikras 
teises į Mus“. „Mes norime būti Jūsų vertinami tik tiek, kiek Mes Jums duodame; 
bet Mes Jus vertinsime lygiai taip pat“. „Vertę apsprendžia darbai, kurie turi 
Mums tam tikrą vertę, t. y. visiems naudingi darbai... Kas atlieka naudingą 
darbą, tas neturi būti žemesnis už bet kurį kitą, kitaip tariant: visi (visiems 
naudingi) darbininkai yra lygūs. Bet kadangi darbininkas yra vertas savo atlygi- 
nimo, tai tegu ir atlyginimas bus lygus“ (p. 157, 158). 


„Štirneriui“ „komunizmas“ prasideda „esmės“ ieškojimų; jis vėl, 
kaip geraširdis „jaunuolis“, tenori „prasiskverbti už daiktų“. Kad 
komunizmas yra praktiškiausias judėjimas, kuris praktinėmis prie- 
monėmis siekia praktiškų tikslų, ir kad jis, kovodamas prieš vokie- 


* — metais, Red. 


11 K. Marksas ir F. Engelsas 161 


čių filosofus, gal tik Vokietijoje gali valandėlę domėtis „esmės“ 
klausimu, — tai mūsų šventajam, be abejo, nė kiek nerūpi. Šis Štir- 
nerio „komunizmas“, apsėstas tokio „esmės“ ilgesio, todėl ir tepri- 
eina tik prie filosofinės kategorijos, prie „buvimo vienas kitam“, — 
prie kategorijos, kuri vėliau keliomis prievartinėmis lygtimis — 
buvimas vienas kitam = egzistavimas tik kito dėka 
=egzistavimas darbininko pavidalu 
=visuotinio darbo karalystė — 
kiek priartinama prie empirinio pasaulio. Beje, mes siūlome šventa- 
jam Sančai murodyti, pavyzdžiui, Oveno kūriniuose (juk Ovenas, 
kaip anglų komunizmo atstovas, gali būti laikomas ne mažiau bū- 
dingu „komunizmui“, negu, pavyzdžiui, nekomunistiškas Prudonas“, 
iš kurio yra paimta ir sudaryta didesnė dalis ką tik pacituotų tei- 
ginių) bent vieną vietą, kur būtų galima rasti nors žodį iš pateiktų 
teiginių apie „esmę“, visuotinio darbo karalystę ir t. t. Beje, mums 
nėra reikalo eiti taip toli. Jau anksčiau cituoto komunistinio vokie- 
čių žurnalo „Die Stimme des Volks" trečiojoje knygoje sakoma: 


„Tai, kas dabar vadinama darbu, tėra visai mažytė didžiulio, galingo gamybos 
proceso dalis; religija ir moralė teikiasi vadinti darbu tik biaurias ir pavojingas 
gamybos rūšis, dargi nesidrovėdamos pagražinti jas visokiausiais posakiais, tartum 
palaiminimais (arba užkeikimais), kaip antai: „dirbti veido prakaite“— kaip dievo 
išmėginimas; „darbas daro gyvenimą malonų“— paskatinimui ir t. t. To pasaulio, 
kuriame mes gyvename, moralė labai protingai vengia vadinti darbu tai, ką žmonės 
atlieka laisvai iš patraukimo. Šią veiklą, nors ir ji yra gamybos procesas, moralė 
visaip niekina. Ji mielai ją plūsta kaip tuštybę, kaip tuščią malonumą, pomėgių 
ieškojimą. Komunizmas demaskavo šią veidmainišką skelbėją, šią skurdžią moralę“. 

Visą komunizmą kaip visuotinio darbo karalystę šventasis Mak- 
sas suveda į lygų darbo užmokestį — atradimas, kuris vėliau kar- 
tojamas tokiais trimis „lūžiais“: p. 357 — „Prieš konkurenciją stoja 
driskių visuomenės principas — dalybos. Tad nejaugi Aš, labai ga- 
bus, neturiu turėti jokios pirmenybės prieš negabų?“ Toliau, p. 363, 
jis kalba apie „visuotinę taksą žmonių veiklai komunistinėje visuo- 
menėje“. Ir pagaliau, p. 350, jis primeta komunistams tą mintį, kad 
„darbas“ yra „vienintelis“ žmonių „turtas“. Tuo būdu šventasis Mak- 
sas vėl įveda į komunizmą privatinę nuosavybę dvejopa forma — 
dalybų ir samdomojo darbo forma. Cia, kaip ir anksčiau, sampro- 
taudamas apie „plėšimą“, šventasis Maksas vėl skelbia banaliausias 
ir ribočiausias buržuazines pažiūras kaip savo „paties“ „įžvelgimus“ 
į komunizmo esmę. Jis įrodė visai nusipelnęs garbės — mokytis iš 
Bliunčlio. Kaip tipiškas smulkusis buržua, šventasis Maksas bijo, kad 
jis, „labai gabus“, „neturės jokios pirmenybės prieš negabų“,— nors 
jis labiausiai turėtų bijoti, kad nebūtų paliktas savo paties „ga- 
bumams". 

Be to, mūsų „gabusis“ mano, kad pilietybės teisėms proletarai 
yra abejingi, nors iš anksto jis padarė prielaidą, kad proletarai jas 
turi. Visai taip pat jis anksčiau vaizdavosi, kad buržua yra abejingi 

* Išbraukta išnaša: ,Prudonas, kurį komunistinis darbininkų žurnalas „La fra- 
ternitė" griežtai kritikavo už lygaus darbo užmokesčio koncepciją, už „darbuotoją 
apskritai“ ir už kitus ekonominius prietarus, aptinkamus kūriniuose šio įžymaus 
rašytojo, iš kurio komunistai neperėmė nieko, išskyrus nuosavybės kritiką...“ Red. 

valdymo formai. Pilietybė, t. y. aktyvi pilietybė darbininkams yra 
tokia svarbi, jog ten, kur jie turi ją, pavyzdžiui, Amerikoje, jie 
„gauna“ iš to „naudos“, o kur jie pilietinių teisių neturi, jie sten- 
giasi jas įsigyti. Palygink Šiaurės Amerikos darbininkų diskusijas 
gausybėje mitingų, visą anglų čartizmo, prancūzų komunizmo ir re- 
lormizmo istoriją. 

Pirmasis korolarijus. 

„Darbininkas, įsisąmoninęs, jog svarbiausia jame yra tai, kad jis yra darbi- 


ninkas, laikosi toli nuo egoizmo ir paklūsta darbininkų visuomenės vyresnybei, kaip 
kad biurgeris buvo atsidavęs“ (!) „konkurencijos valstybei“ (p. 162). 


Bet darbininkas teįsisąmonina tai, kad, buržua požiūriu, svar- 
biausia jame yra tai, kad jis yra darbininkas, kuris dėl to gali paro- 
dyti savo jėgą ir prieš buržua kaip tokį. Abu šventojo Sančos atra- 
dimus, „biurgerio atsidavimą“ ir „konkurencijos valstybę”, tegalima 
užregistruoti kaip naują mūsų „gabiojo“ „gabumų“ įrodymą. 

Antrasis korolarijus. 

„Komunizmas turi siekti „bendros gerovės“. Juk tikrai atrodo taip, lyg tuomet 
niekas nebus nuskriaustas. Bet kokia gi bus ta gerovė? Argi visiems tas pat 
yra gerovė? Argi visiems vienodai gera tomis pat sąlygomis?.. Jeigu taip, va- 
dinasi, kalbama apie „tikrąją gerovę“. Ar tuo būdu Mes neprieisime kaip tik prie 
to punkto, kur prasideda religijos tironija?.. Visuomenė dekretavo, kad tam tikra 
gerovė yra „tikroji gerovė“, ir šia gerove vadinamas, pavyzdžiui, dorai užsidirbtas 
pomėgis, bet Tau geriau patinka malonus tingėjimas; tokiu atveju visuomenė... 
būdama protingai atsargi, neteiks to, kas yra Tau gerovė. Skelbdamas bendrą 
gerovę, komunizmas kaip tik panaikina gerovę tų asmenų, kurie lig šiol gyveno 
iš savo rentos“ ir t. t. (p. 411, 412). 

„Jeigu taip“, tai iš čia išplaukia tokios lygtys: 

Bendra gerovė = Komunizmas. 

= Jeigu taip, tai 

= Visiems tas pat yra gerovė. 

= Visiems vienodai gera tomis pat sąlygomis. 

=Tikroji gerovė. 

= (Šventoji gerovė, Šventybė, Šventybės viešpata- 
vimas, hierarchija). 

= Religijos tironija. 

Komunizmas =religijos tironija. 

„Juk tikrai atrodo taip", lyg čia „Štirneris“ būtų pasakęs apie 
komunizmą tą pat, ką jis lig šiol kalbėjo apie visa kita. 

Kaip giliai mūsų šventasis yra „įžvelgęs“ į komunizmo esmę, 
matyti ir iš to, kad jis priskiria komunizmui siekimą įgyvendinti 
„dorai užsidirbtą pomėgį" kaip „tikrąją gerovę“. Kas, be „Štirnerio“ 
ir kelių Berlyno batsiuvių ir siuvėjų, gali galvoti apie „dorai užsi- 
dirbtą pomėgį“* ir dargi priskirti tai komunistams, kuriems atkrinta 
puls viso šio priešingumo tarp darbo ir pomėgio pagrindas! Tegu 
müsų moralusis šventasis bus dėl to ramus. „Doras uždarbis“ bus 


" Toliau rankraštyje išbraukta: „Kas, be Štirnerio, gali priskirti amoraliems 
revoliuciniams proletarams tokias moralines kvailystes. Juk proletarai, kaip žino- 
ma visame civilizuotame pasaulyje (prie kurio, tiesa, Berlynas, būdamas tik „,apsi- 
Avlelęs", nepriklauso), turi nedorą ketinimą ne „dorai užsidirbti“ savo „,pasiturėji- 
mų", o iškovoti jį!“ Red. 

paliktas jam ir tiems, kuriems jis, pats to nežinodamas, atstovau- 
ja, — jo smulkiesiems, pramonės laisvės nuskurdintiems ir morališkai 
„pasipiktinusiems“ amatininkams meistrams. „Malonus tingėjimas“ 
taip pat ištisai priklauso trivialiausiai buržuazinei pažiūrai. Tačiau 
visos nagrinėjamos frazės viršūnė yra gudragalviškas buržuazinis 
supratimas, kad komunistai nori panaikinti rentininko „gerovę“, 
o vis dėlto kalba apie „visų gerovę“. Taigi „Štirneris“ mano, kad 
komunistinėje visuomenėje dar tebebus rantjė, kurių „gerovę“ tek- 
tų panaikinti. Jis teigia, kad rentininko „gerovė“ yra savybinga in- 
dividams, kurie dabar yra rantjė, kad ji yra neatskiriama nuo jų 
individualybės; jis vaizduojasi, kad šiems individams negali būti 
jokios kitos „gerovės“, išskyrus tą, kurią sąlygoja jų, kaip rantjė, 
padėtis. Toliau, jis mano, kad komunistinė visuomenės santvarka 
jau ir tuomet yra sukurta, kai visuomenė dar tebekovoja prieš rantjė 
ir panašius*. Šiaip ar taip, komunistai jokiu būdu nesidrovės nu- 
versti buržuazijos viešpatavimą ir panaikinti jos „gerovę“, kai tik 
įstengs tai padaryti“*. Jiems visiškai nesvarbu, kad ši jų priešams 
bendra, klasinių santykių sąlygota „gerovė“ taip pat asmeninės ,„ge- 
rovės" pavidalu šaukiasi į kažkokį bukaprotiškai suponuotą senti- 
mentalumą. 
Trečiasis korolarijus. 


190 puslapyje komunistinėje visuomenėje „vėl atsiranda rūpestis kaip darbas“. 


„ Gerasis biurgeris „Štirneris“, jau besidžiaugiantis, kad komuniz- 
mo šąlygomis vėl rasiąs savo mėgstamą „rūpestį“, vis dėlto šįkart 
apsiriko. „Rūpestis“ yra ne kas kita, kaip prislėgta ir nerimastinga 
nuotaika, kuri būtinai lydi miesčionių darbą, skurdžią veiklą, sie- 
kiant užsitikrinti menką uždarbį. „Rūpestis“ savo gryniausiu pavi- 
dalu klesti gerojo vokiečių biurgerio gyvenime, kur jis yra 'chro- 
niškas ir „visuomet lygus pačiam sau“, skurdus ir niekingas, tuo 
tarpu proletaro skurdas įgauna aštrią, stiprią formą, skatina jį į žūt- 
būtinę kovą, revoliucionizuoja jį ir todėl sukelia ne „rūpestį“, o aist- 
rą. Jei komunizmas nori panaikinti ir biurgerio „rūpestį“, ir prole- 
taro skurdą, tai, savaime suprantama, jis negalės to padaryti, 
nepanaikindamas vieno ir kito priežasties — „darbo“. 

Dabar pereiname prie istorinių komunizmo konstrukcijų. 

Pirmoji istorinė konstrukcija. 


„Kol žmogaus garbei ir orumui pakako vieno tikėjimo, nieko negalima buvo 
pasakyti prieš bet kokį, netgi sunkiausią darbą“.— „Visą savo vargą engiamosios 


* Toliau rankraštyje išbraukta: „Ir pabaigoje jis iškelia komunistams mora- 
linį reikalavimą, kad jie ramiai pasmerktų save amžinam rantjė, pirklių, pramoni- 
ninkų ir t. t. išnaudojimui, — nes jie negali panaikinti šio išnaudojimo, kartu nesu- 
naikindami šių ponų „gerovės“! Jacques le bonhomme, kuris čia pasireiškia kaip 
stambiųjų buržua čempionas, gali nesivarginti dorovės pamokslų skaitymų komu- 
nistams, kurie kasdien gali klausytis panašių: pamokslų, kur kas geriau sakomų jo 
„gerųjų biurgerių“". Red, 

** Toliau rankraštyje išbraukta: „ir jie nesidrovės tai padaryti kaip tik todėl, 
kad jiems „visų“ „gyvų individų“ „gerovė“ yra svarbesnė už esamų visuomenės 
klasių „gerovę“. „Gerovė“, kuria tenkinasi rentininkas kaip rentininkas, yra ne in- 
divido kaip tokio „gerovė“, o rentininko gerovė, ne individuali, o bendra šios . 
klasės gerovė“. Red. 

klasės tegalėjo pakelti tol, kol jos buvo krikščionys“ (geriausiu atveju jos buvo 
krikščionys tol, kol pakėlė savo vargą), „nes krikščionybė“ (stovinti su lazda už 
jų nugaros) „„užgniaužia jų murmėjimą ir piktinimąsi dar užuomazgoje“ (p. 158). 


„Iš kur „Štirneris“ taip gerai žino“, ką galėjo daryti engiamosios 
klasės, mes sužinome iš pirmojo „Allgemeine Literatur-Zeitung“ nu- 
merio, kuriame „kritika knygrišio pavidalu“ cituoja tokią vietą iš 
vienos nereikšmingos knygos”: 


„Šiuolaikinis pauperizmas įgavo politinį pobūdį; jei anksčiau elgeta nuolankiai 
pakeldavo savo likimą ir laikė jį dievo valia, tai dabartinis driskius klausia, ar turi 
jis skurdžiai gyventi tik todėl, kad jis atsitiktinai gimė skarmaluose“. 


Dėl šios galingos krikščionybės įtakos baudžiauninkų išsivadavi- 
mas buvo susijęs su kruviniausia ir įnirtingiausia kova kaip tik 
prieš dvasinius feodalus, ir ta kova buvo laimėta, nepaisant bet kokio 
kuniguose įsikūnijusios krikščionybės murmėjimo ir piktinimosi (plg. 
Idenas, „Vargšų istorija“, I knyga; Gizo, „Civilizacijos istorija Pran- 
cūzijoje“; Montėjus, „Įvairių luomų prancūzų istorija““? ir t. t.). 
Tuo tarpu, iš antros pusės, smulkūs kunigai, ypač viduramžių pra- 
džioje, kurstė baudžiauninkus „murmėti“ prieš pasaulietinius feo- 
dalus ir „piktintis“ jais (tarp kita ko, plg. bent garsiąją Karolio 
Didžiojo kapituliariją). Taip pat palygink tai, kas buvo pasakyta 
anksčiau apie „engiamąsias klases“ ir jų sukilimus XIV amžiuje, 
kalbant apie „čia vienur, čia kitur staiga kylančius darbininkų bruz- 
dėjimus'“. 

Ankstesnės darbininkų sukilimų formos kiekvienu atveju buvo 
susijusios su to meto darbo išsivystymo pakopa ir jos sąlygojama 
nuosavybės forma, o komunistiniai sukilimai tiesiogiai arba netie- 
siogiai — su stambiąja pramone. Tačiau, nesigilindamas į šią sudė- 
lingą istoriją, šventasis Maksas įvykdo šventąjį perėjimą nuo kant- 
rių engiamųjų klasių prie nekantrių engiamųjų klasių: 

„Dabar, kai kiekvienas šviesdamasis turi tapti žmogumi“ („o iš kur“, pavyz- 


džiui, Katalonijos darbininkai „žino“, kad „kiekvienas šviesdamasis turi tapti žmo- 
gumi"?2), „žmogaus pritvirtinimas prie mašininio darbo sutampa su vergove“ (p. 158). 


Vadinasi, iki Spartako ir vergų sukilimo krikščionybė neleido, 
kad „žmogaus pritvirtinimas prie mašininio darbo“ „sutaptų su ver- 
gove"; o Spartako laikais ne kas kita, kaip sąvoka „žmogus“, pa- 
naikino šį santykį ir pirmą kartą sukūrė vergovę. „O gal“ Štirneris 
yra „netgi“ kai ką girdėjęs apie šiuolaikinių darbininkų bruzdėjimų 
sąryšį su mašinine gamyba ir čia norėjo užsiminti apie tai? Šiuo 
ulveju ne mašininio darbo įvedimas darbininkus pavertė maištinin- 
kais, o sąvokos „žmogus“ įvedimas mašininį darbą — vergove.— „Jei 
tokia yra dalykų būklė“, tai „juk tikrai atrodo“, lyg čia būtų „vie- 
nintelė“ darbininkų judėjimo istorija. 

Antroji istorinė konstrukcija. 


„Buržuazija paskelbė materialaus pomėgio evangeliją ir dabar stebisi, kad šis 
mokymas randa šalininkų tarp Mūsų, proletarų“ (p. 159). 


Ką tik darbininkai norėjo įgyvendinti „Žmogaus“ sąvoką, Šven- 
lybę, o dabar jie staiga savo mintis nukreipė į „materialų pomėgį“, 

į pasaulietiškus dalykus; ten buvo kalbama apie darbo „naštą“, 
o čia — tik apie pomėgio darbą. Šventasis Sanča čia muša save per 
ambas sus valientes posaderas*— muša materialią istoriją, pirma, ir 
Štirnerio šventąją istoriją, antra. Pagal materialią istoriją kaip tik 
aristokratija pirmoji evangelijos pomėgi pakeitė pasaulietinio pomė- 
gio evangelija, o blaivioji buržuazija ėmė dirbti veido prakaite, ne- 
paprastai vylingai palikdama aristokratijai pomėgį, kuris buržuazijai 
buvo uždraustas jos pačios įstatymų (tokiomis sąlygomis aristokra- 
tijos galybė pinigų pavidalu ėmė plaukti į buržua kišenes). 

Pagal Štirnerio istoriją buržuazija tenkinosi, ieškodama „Šventy- 
bės", laikydamasi valstybės kulto ir „paversdama visus esamus ob- 
jektus vaizduotės produktais“; prireikė jėzuitų, kad būtų galima „iš- 
gelbėti jutimiškumą nuo visiško žlugimo“. Pagal tą pačią Štirnerio 
istoriją buržuazija revoliucijos būdu užgrobė visą valdžią, vadinasi, 
užgrobė ir jos evangeliją, materialaus pomėgio evangeliją, nors pa- 
gal tą pačią Štirnerio istoriją mes dabar susilaukėme, kad „pa- 
saulyje viešpatauja tik idėjos“. Tuo būdu Štirnerio hierarchija atsi- 
dūrė „entre ambas posaderas“**. 

Trečioji istorinė konstrukcija. 

P. 159: „Buržuazijai išvadavus žmones nuo atskirų individų įsakinėjimo ir sa- 


vivalės, liko ta savivalė, kuri atsiranda iš santykių konjunktūros ir gali būti pa- 
vadinta aplinkybių atsitiktinumu. Liko — laimė ir laimės vaikai“. 


Po to šventasis Sanča verčia komunistus „rasti įstatymą ir naują 
tvarką, kuri padarys galą šiems svyravimams" (ar kaip ten juos 
vadina), — tvarką, dėl kurios komunistai, jo žiniomis, teturi tik su- 
šukti: „Nuo šiol tebus ši tvarka šventa!“ (tiksliau, jis pats turėtų 
'sušukti: mano vaizduotės netvarka tebus šventa komunistų tvarka!). 
„Čia yra išmintis“ (Jono apreiškimas, 13, 18). „Kas turi išmanymo, 
tesuskaitai skaičių“ nesąmonių, kurias Štirneris — paprastai toks dau- 
"giakalbis, nuolat gromuliuojantis savo gromulį — čia įspraudžia į ke- 
leta [eilučių]. 

Pirmasis teiginys savo bendriausia forma reiškia: buržuazijai pa- 
naikinus feodalizmą, liko buržuazija. Arba: panaikinus „Štirnerio" 
vaizduotėje asmenų viešpatavimą, liko padaryti kažką visai atvirkš- 
čia. „Juk tikrai atrodo“, tartum būtų galima susieti dvi visai skir- 
tingas istorines epochas, ir tas ryšys bus šventas ryšys, ryšys kaip 
Šventybė, ryšys danguje. 

Beje, pareikšdamas šį teiginį, šventasis Sanča nesitenkina anks- 
čiau nurodyta nesąmonės „mode simple“***, jis siekia būtinai privesti 
dalyką iki nesąmonės „mode composė"**** ir „bicomposė“*****, 
Iš tikrųjų: pirma, šventasis Maksas tiki išvaduojančių save buržua 
tvirtinimais, kad, išvaduodami save nuo atskirų individų įsakinėjimo 
ir savivalės, jie išvaduoja nuo atskirų individų įsakinėjimo ir savi- 
valės apskritai visą visuomenės masę. Antra, iš tikrųjų jie išsivadavo 


* — sėdynės žandus storus. Red. 
** — „tarp sėdmenų". Red. 
*** — „paprasta rūšimi". Red. 
**** — „sudėtingos rūšies". Red. 
***** — „dvigubai sudėtingos rūšies“. Red. 

ne nuo „atskirų individų įsakinėjimo ir savivalės", o nuo korporaci- 
jos, cecho, luomų viešpatavimo, todėl po to jie ir galėjo kaip tikrieji 
atskiri buržua nukreipti „įsakinėjimą ir savivalę“ prieš darbininkus. 
Trečia, jie tik plus ou moins“ panaikino idealistinę ankstesnio atskirų 
individų įsakinėjimo ir savivalės regimybę, kad ją pakeistų šiuo 
materialios, šiurkščios formos įsakinėjimu bei savivale. Jis, bur- 
žua, daugiau nebenorėjo, kad jo „įsakinėjimą ir savivalę" -apribotų 
ligšiolinis monarche, bajorijoje ir korporacijoje susikoncentravusios 
politinės valdžios „įsakinėjimas ir savivalė"; tai galėtų apriboti 
nebent tik buržuazinių įstatymų išreikšti bendrieji apskritai visos 
buržuazijos klasės interesai. Jis tepadarė viena: panaikino įsakinė- 
jimą ir savivalę atskirų buržua įsakinėjimui ir savivalei (žr. „Politi- 
nis liberalizmas"). 

Po to ėmęs nagrinėti santykių konjunktūrą, kuri, įsiviešpatavus 
buržuazijai, virto visai kita visai kitų santykių konjunktūra, šven- 
tasis Sanča, užuot tikrai ją išanalizavęs, palieka šią konjunktūrą kaip 
visuotinę „konjunktūros ir t. t.” kategoriją ir suteikia jai dar labiau 
neapibrėžtą „aplinkybių atsitiktinumo“ pavadinimą, — tartum „atski- 
rų individų įsakinėjimas ir savivalė“ patys nebūtų „santykių kon- 
junktūra“. Tuo būdu pašalinęs realų komunizmo pagrindą, būtent 
tam tikrą santykių konjunktūrą buržuazinės santvarkos sąlygomis, 
dabar jis jau gali ir komunizmą, po to pakibusį ore, paversti savo 
šventuoju komunizmu. „Juk tikrai atrodo“, tartum „Štirneris" yra 
„tik idealaus“, įsivaizduojamo istorinio „turto žmogus“, tartum jis 
yra „visiškas driskius“. Žr. „Knygą“, p. 362. 

Visa ši didžioji konstrukcija arba, tiksliau, jos didžioji premisa 
labai patetiškai pakartojama 189 puslapyje tokia forma: 


„Politinis liberalizmas panaikina ponų ir tarnų nelygybę; jis sukuria beval- 
dystę, anarchiją“ (!); „dabar ponas atskiriamas nuo atskiro individo, nuo egoisto, 
ir galėtų virsti šmėkla, įstatymu arba valstybe“. 

Šmėklų viešpatavimas= (hierarchija) =bevaldystė, lygi „,visaga- 
lių” buržua viešpatavimui. Kaip matome, šis šmėklų viešpatavimas, 
priešingai, yra daugelio tikrųjų ponų viešpatavimas; taigi komu- 
nizmą tokiu pat pagrindu buvo galima laikyti išsivadavimu iš šios 
daugelio viešpatijos. Tačiau šventasis Sanča to nedrįso padaryti, 
nes tuomet būtų sugriuvusios tiek jo loginės komunizmo konstruk- 
cijos, tiek ir visa „laisvųjų“ konstrukcija. Bet, deja, taip yra visoje 
„Knygoje“. Viena vienintelė išvada iš nuosavų mūsų šventojo pre- 
misų, vienas vienintelis istorinis faktas sugriauna daugybę jo įžvel- 
gimų ir rezultatų. 

Ketvirtoji istorinė konstrukcija.— 350 puslapyje šventasis Sanča 
išveda komunizmą tiesiai iš baudžiavos panaikinimo. 

I. Didžioji premisa: 

„Buvo laimėta nepaprastai daug, kai žmonės pasiekė, kad juos buvo pradėta 


laikyti“ (!) „savininkais. Tuo buvo panaikinta baudžiava, ir kiekvienas, kuris lig tol 
pals buvo nuosavybė, dabar tapo ponu“. 


* — daugiau ar mažiau. Red. 

(Pagal nesąmonės mode simple tai vėl reiškia: baudžiava buvo 
panaikinta, kai tik ji buvo panaikinta.) Šios nesąmonės mode com- 
posé yra šventojo Sančos įsitikinimas, kad žmonės tapo „savinin- 
kais“ dėl šventojo stebėjimo, dėl to, kad žmonės „laikė“ ir „buvo 
laikomi“, tuo tarpu tikrovėje sunkiausia ir buvo tapti „savininkais“, 
o laikymas savininkais atėjo jau vėliau pats savaime; o nesąmonės 
mode bicomposė yra toks teigimas: kai baudžiavos panaikinimas, 
kuris pradžioje dar tebuvo dalinis, pradėjo vystyti savo išdavas ir 
tuo būdu tapo visuotinis, jau nebegalima buvo „pasiekti“, kad bau- 
džiauninkai „būtų laikomi“ pateisinančiais turėjimo išlaidas (savinin- 
kui šis turėjimas pasidarė perdaug nuostolingas); taigi plačiosios 
masės, „kurios lig tol pačios buvo nuosavybė“, t. y. pavergtieji 
darbininkai, dėl to „tapo“ ne „ponais“, o tik laisvais darbininkais. 


II. Mažoji istorinė premisa apima maždaug aštuonis šimtmečius, 
ir, „aišku, ne iš karto galima išvysti visą jos turinio gilybę“ (plg. 
Vigandą, p. 194). 


„Tačiau nuo šiol jau nebepakanka Tavo turėjimo ir Tavo turto, ir jis jau 
nebebus pripažįstamas; užtai padidėja Tavo darbo proceso ir paties Tavo darbo 
vertė. Dabar mes vertiname tai, kad Tu pajungi sau daiktus, kaip anksčiau" (2) „„ver- 
tinome tai, kad Tu juos turėjai. Tavo darbas yra Tavo turtas. Tu dabar esi už- 
dirbtų, o ne paveldėtų dalykų ponas arba savininkas“ (ten pat). 


„Nuo šiol" — „jau nebe“ — „užtat“ — „dabar'— „kaip anksčiau" — 
„Gdabar“— „ne“ — „arba“ — toks yra šio sakinio turinys. 

Nors „Štirneris“ ir priėjo „dabar“ prie to, kad Tu (t. y. Šeliga) 
esi uždirbtų, o ne paveldėtų dalykų ponas, vis dėlto „dabar“ jam 
kyla mintis, kad šiuo metu yra kaip tik priešingai — ir štai iš abiejų 
išsigimusių jo premisų gimsta komunizmas kaip vilkatas. 

III. Komunistinė išvada. 


„Bet kadangi ŠIUO METU visa yra paveldėta ir kiekvienas Tau priklau- 
:santis skatikas turi ne darbo, o paveldėjimo žymę“ (kulminacinė nesąmonė), „TAI 
visa turi būti perlydyta". 


Šiuo pagrindu Šeliga gali vaizduotis esąs pasiekęs tokį tašką, iš 
kurio jis mato tiek viduramžių komunų atsiradimą bei žlugimą, tiek 
ir XIX amžiaus komunizmą. Ir tuo pačiu šventasis Maksas, nepai- 
sant visko, ką jis „paveldėjo“ ir „užsidirbo“, yra priėjęs ne prie 
„daiktų pajungimo sau“, o geriausiu atveju tik prie nesąmonės „tu- 
rėjimo“. 

Konstrukcijų mėgėjai dar gali 421 puslapyje pamatyti, kaip šven- 
tasis Maksas, pradžioje sukonstravęs komunizmą iš baudžiavos, da- 
bar jį konstruoja dar kaip baudžiavinę priklausomybę nuo vieno 
siuzereno — visuomenės, — visai taip pat, kaip anksčiau jis yra pa- 
vertęs priemonę, kuria mes ką nors įgyjame, „Šventybe“, iš kurios 
„malonės“ mums kai kas duodama. Dabar, baigdami, mes dar su- 
stosime prie kai kurių „įžvelgimų“ į komunizmo esmę, išplaukiančių 
iš anksčiau nurodytų premisų. 

Pirma, „Štirneris“ pateikia naują išnaudojimo teoriją, kurios es- 
mė yra ta, kad 

„darbininkas segtukų fabrike dirba tik vieną segtuko dalį, tai, kas padirbta, 
perduoda iš rankų į rankas kitam ir šio kito yra panaudojamas, eksploatuoja- 
mas“ (p. 158). 


Tuo būdu čia „Štirneris“ atranda, kad fabriko darbininkai išnau- 
doja vienas kitą, nes „tai, kas padirbta“, jie „perduoda iš rankų 
į rankas kitam“, todėl fabrikantas, kurio rankos visai nedirba, ne- 
gali ir išnaudoti darbininkų. Čia „Štirneris“ pateikia ryškų pavyzdį 
tos liūdnos būklės, į kurią komunizmas yra įstūmęs vokiečių teore- 
tikus. Dabar jie turi domėtis ir tokiais labai žemiškais dalykais, kaip 
segtukų fabrikai ir t. t., kurių atžvilgiu jie elgiasi kaip tikri bar- 
barai, kaip indėnai odžibuėjai ir Naujosios Zelandijos gyventojai. 

„Priešingai“, Šiirnerio komunizmas „skelbia“ (ten pat): 


„Kiekvieno darbo tikslas turi būti „Žmogaus“ pasitenkinimas. Todėl jis“ („Žmo- 
gus") „ir turi tapti jame meistru, t. y. turi mokėti atlikti jį kaip kažką vientisą“. 


„Žmogus“ turi tapti meistru!— „Žmogus“ lieka segtukų galvučių 
gamintoju, bet jis persiėmęs raminančio supratimo, kad segtuko 
galvutė sudaro segtuko dalį ir jis moka pagaminti visą segiuką. 
Nuovargis ir pasibiaurėjimas, kurį sukelia amžinai kariojamas seg- 
tukų galvučių gaminimas, šio supratimo dėka virsta „Žmogaus pa- 
sitenkinimu“. O, Prudone! 

Tolesnis įžvelgimas: 


„Kadangi komunistai tik laisvą veiklą laiko žmogaus esme“ (iterum Crispinus*), 
„tai jiems, kaip ir visiems šiokiadienės galvosenos atstovams, greta jų negyvo 
darbo reikia sekmadienio, tam tikro pakilimo ir džiugesio". 


Be čia įspraustos „žmogaus esmės“, nelaimingasis Sanča turi pa- 
versti „laisvą veiklą“ — komunistams tai yra išplaukiantis iš laisvo 
visų sugebėjimų vystymosi kūrybinis „vientiso subjekto“ (kalbant 
„Štirneriui“ suprantamu būdu) gyvenimo pasireiškimas — „negyvu 
darbu“, nes juk pastebi mūsų berlynietis, jog čia kalbama ne apie 
„sunkų minties darbą“. Pasinaudodamas šiuo paprastu pakeitimu, 
jis jau ir gali priskirti komunistams „šiokiadienę galvoseną“. O kar- 
tu su miesčionio šiokiadieniais, aišku, į komunizmą prasiskverbia 
ir miesčionio sekmadienis. 


P. 161; „Sekmadieniška komunizmo pusė yra ta, kad komunistas mato Tavyje 
žmogų, brolį“. 


Taigi čia komunistas yra ir „Žmogus“, ir „Darbininkas“. Šventa- 
sis Sanča tai vadina (nurodytoje vietoje) „dvejopa paskirtimi, ku- 
rią komunistas priskiria žmogui, — materialaus ir dvasinio įgijimo 
srityje“. 

Vadinasi, čia jis vėl įveda į komunizmą net „įgijimą“ ir biuro- 
kratiją, ir dėl to, suprantama, komunizmas „pasiekia savo galutinį 
tikslą” ir nustoja buvęs komunizmas. Tiesą sakant, šventasis Sanča 
ir negalėjo kitaip padaryti, nes jo vėliau konstruojamoje „Sąjungo- 
je" kiekvienas taip pat gauna „dvejopą paskirtį“ — kaip žmogus ir 
kaip „Vienintelis“. Šį dualizmą jis iš anksto įteisina, įbrukdamas jį 


* — vėl Krispinas. Red. 

komunizmui, — metodas, su kuriuo mes dar susidursime jo sampro- 
tavimuose apie lenų sistemą ir jos panaudojimą. 

344 puslapyje „Stirneris“ mano, kad „komunistai“ nori „geruoju 
išspręsti nuosavybės klausimą“, o 413 puslapyje jie, pasak jo, netgi 
apeliuoja į žmonių pasiaukojimą ir į kapitalistų savęs išsižadėjimo 
jausmą!“ Pradedant nuo Babefo laikų, keletas pasireiškusių komu- 
nistinių buržua, kurie buvo nerevoliuciniai,— reiškinys labai retas; 
o didelė komunistų dauguma visose šalyse yra revoliucinė. Kokios 
nuomonės yra komunistai apie „turtingųjų savęs išsižadėjimo jaus- 
mą“ ir apie „žmonių pasiaukojimą“, šventasis Maksas galėtų suži- 
noti iš keleto Kabės vietų, t. y. kaip tik iš to komunisto, kuris 
daugiau negu kiti gali sudaryti apeliavimo į dėvoūment, į pasiau- 
kojimą, įspūdį**. Šios vietos yra nukreiptos prieš respublikonus ir 
ypač prieš p. Biušės — paskui kurį dar seka Paryžiuje labai nedi- 
delis darbininkų skaičius — atakas prieš komunizmą: 


„Taip pat yra su pasiaukojimu (dėvoūment); tai yra p. Biušės mokymas, šįkart 
atpalaiduotas nuo savo katalikiškos formos, nes p. Biušė neabejotinai bijo, kad 
jo katalikybė yra darbininkų masėms biauri ir atstumianti. „Norint tinkamai atlikti 
savo pareigą (devoir)— sako Biušė,— reikia pasiaukojimo (dėvoūment)“.— Tesuvokia, 
kas gali, skirtumą tarp devoir ir dėvoiiment.— „Mes reikalaujame pasiaukojimo iš 
visų; tiek dėl didžios nacionalinės vienybės, tiek dėl darbininkų susivienijimo... 
Teikia, kad mes būtume susivieniję, visada pasiaukojantys (dėvouės), pasiryžę ginti 
vieni kitus“.— Reikia, reikia — tai lengva pasakyti, ir tai jau seniai sakoma, ir dar 
labai ilgai bus sakoma taip pat nesėkmingai, jei nebus pagalvota apie kitas prie- 
mones! Biušė skundžiasi turtingųjų egoizmu; bet kokia nauda iš tokių skundų? 
Biušė laiko priešais visus, kurie nenori aukotis". 

„„Jeigu,— sako jis— egoizmo pavergtas žmogus atsisako pasiaukoti kitiems, ką. 
tuomet daryti?.. Mes atsakysime, nė valandėlės nedvejodami: visuomenė visuomet 
turi teisę atimti iš mūsų tai, ką mūsų pareiga liepia jai paaukoti... Pasiaukojimas 
yra vienintelė priemonė mūsų pareigai įvykdyti. Kiekvienas iš mūsų turi aukotis 
visur ir visada. Kas iš egoizmo atsisako atlikti savąją pasiaukojimo pareigą, 
tas turi būti priverstas tai padaryti“.— Taip Biušė ragina visus žmones: aukokitės, 
aukokitės! Tegalvokite, kaip pasiaukoti! Argi tai nereiškia — visai nesuprasti žmo- 
gaus prigimties ir mindžioti ją? Argi tai neklaidinga pažiūra? Mes beveik norėtume 
pasakyti — vaikiška, nevykusi pažiūra“. (Kabė, „L'Atelier doktrinų paneigimas“, 
p. 19, 20.) 


Toliau, p. 22, Kabė įrodo respublikonui Biušė, kad jis būtinai pri- 
eina prie įvairių „pasiaukojimo aristokratijos“ laipsnių, ir po to iro- 
niškai klausia: 


„Kuo gi virsta dėvoūment? Kur dingsta dėvoūment, jei žmonės tesiaukoja tam, 
kad pasiektų hierarchijos viršūnę?.. Tokia sistema dar galėtų kilti galvoje žmo- 
gaus, svajojančio tapti popiežiumi arba kardinolu, — tačiau darbininkų galvose!!!“ — 
„Ponas Biušė nenori, kad darbas taptų malonia pramoga ir kad žmogus dirbtų 
savo paties gerovei ir kurtų sau naujus pomėgius. Jis teigia... „kad žmogus egzis- 


* Toliau rankraštyje išbraukta: „Šventasis Maksas čia vėl priskiria sau drą- 
siojo puolimo ir smūgio išmintį, tartum visas jo tauškėjimas apie sukylantį prole- 
tariatą nėra nevykęs Veitlingo ir jo susidedančio iš vagių „proletariato“ pakarto- 
jimas, — Veitlingas yra vienas iš nedaugelio komunistų, kuriuos jis pažįsta iš 
Bliunčlio malonės". Red. 

** Toliau rankraštyje išbraukta: „Prancūzijoje visi komunistai priekaištauja sen- 
simonistams ir furjeristams dėl taikingumo, skirdamiesi nuo jų daugiausia atsisaky- 
mu bet kokį „klausimą spręsti geruoju“, — kaip Anglijoje čartistai daugiausia ski- 
riasi tuo pačiu požymiu nuo socialistų“. Red. 

tuoja žemėje tik tam, kad įvykdytų paskirtį, pareigą (une fonction, un devoir)". 
„Ne,— skelbia jis komunistams, — žmogus, ši didi jėga, yra sukurtas ne sau pačiam 
(n'a point été fait pour lui-même)... Tai primityvi mintis. Žmogus yra darbininkas 
(ouvrier) pasaulyje, jis turi dirbti darbą (oeuvre), kurį jo veiklai nurodo moralė, 
lai yra jo pareiga... Niekuomet nepamiršime, kad mes turime atlikti aukštą 
paskirtį (une haute fonction), kuri prasidėjo pirmąją žmogaus gyvenimo dieną ir 
pasibaigs tik kartu su žmonija“. — Bet kas gi atskleidė ponui Biušė visus šiuos 
puikius daiktus? (Mais qui a révélé toutes ces belles choses a M. Buchez lui-mėme,— 
Štirneris tai išverstų taip: Ir iš kur Biušė taip gerai žino, ką žmogus turi daryti?) — 
O pagaliau tesuvokia kas gali. — Biušė sako toliau: „Kaip? Žmogus turėjo laukti 
tūkstančius amžių, kad sužinotų iš jūsų, komunistų, jog jis sukurtas sau pačiam 
ir vienintelis jo tikslas — gyventi, tenkinant visus galimus pomėgius?.. Tačiau ne- 
leistina taip klysti. Negalima užmiršti, „kad mes sukurti darbui (faits pour travailler), 
nuolatiniam darbui ir kad mes tegalime reikalauti tik to, ko reikia gyvenimui (la 
suffisante vie), t. y. tokios gerovės, kuri įgalintų mus tinkamai atlikti savo paskirtį. 
Visa kita, ko neapima ši sritis, yra kvaila ir pavojinga“.— Bet įrodykite tai, iro- 
dykite! Ir nesitenkinkite, kaip pranašas, vien pranašystėmis! Jūs tuoj pat imate 
kalbėti apie tūkstančius amžių! Ir paskui — kas gi teigia, kad mūsų buvo laukiama 
per visus amžius? O jūsų argi buvo laukiama su visomis jūsų teorijomis apie 
dėvoūment, devoir, nationalité française, association ouvriėre“? „Pagaliau,— sako 
Biušė,-—- mes prašome jus neisižeisti dėl to, ką esame pasakę“.— Mes esame tokie pat 
mandagūs prancūzai ir taip pat prašome jus neįsižeisti" (p. 31). „Patikėkite mumis — 
sako Biušė,— yra communautė“*“, kuri jau seniai sukurta ir kurios nariai esate ir 
jūs". — „Patikėkite mumis, Biušė, — baigia Kabė,— tapkite komunistu!" 


„Pasiaukojimas“, „pareiga“, „socialinė pareiga“, „visuomenės tei- 
sė“, „žmogaus pašaukimas, paskirtis“, „žmogui skirtas darbininko 
vaidmuo“, „moralės reikalas“, „darbininkų susivienijimas“, „gyve- 
nimo reikmenų kūrimas“ — argi tai ne tie patys dalykai, kuriais 
šventasis Sanča kaltina komunistus ir kurių nebuvimu kaltina tuos 
pat komunistus p. Biušė, kurio iškilmingai pareikštus priekaištus iš- 
juokia Kabė? Ar nėra jau čia netgi Štirnerio „hierarchijos“? 

Pagaliau 169 puslapyje šventasis Sanča smogia komunizmui mir- 
tiną smūgį, pareikšdamas tokį teiginį: 


„Atimdami (!) ir nuosavybę, socialistai nepaiso, kad ji yra tvirtai įsišaknijusi 
kiekvieno prigimtyje. Argi tik pinigai ir turtas yra nuosavybė, o gal ir kiekviena 
mano nuomonė yra kažkas mano, nuosava? Reiškia, kiekviena nuomonė turi būti 
panaikinta arba nuasmeninta". 


Argi šventojo Sančos nuomonė, netapdama ir kitų nuomone, su- 
teikia jam galios ką nors valdyti, netgi vadovauti svetimai nuomo- 
nei? Iškeldamas čia prieš komunizmą savo nuomonės kapitalą, šven- 
lasis Maksas vėl tepanaudoja prieš jį seniausius ir trivialiausius 
buržuazinius kaltinimus, manydamas, jog yra pasakęs kažką nauja, 
nes jam, „apsišvietusiam“ berlyniečiui, šios nuvalkiotos banalybės 
yra naujos. Kartu su daugeliu kitų ir po daugelio kitų maždaug 
prieš trisdešimt metų — ir vėliau — tą pat yra kur kas geriau pasa- 
kęs Destiutas de Trasi čia cituojamoje knygoje. Pavyzdžiui: 

„Buvo organizuotas tikras nuosavybės procesas, buvo pateikiami argumentai 
už ir prieš ją, tartum mes įgalinti nuspręsti, turi būti žemėje nuosavybė ar ne; 


bet tai reiškia visiškai nesuprasti žmogaus prigimties“ („Traktatas apie valią“, Pa- 
ryžius, 1826, p. 18). 


* — pasiaukojimą, pareigą, prancūzų tautybę, darbininkų susivienijimą. Red. 
** — bendrija. Red. 

Ir štai p. Destiutas de Trasi imasi įrodinėti, kad propriėtė, indi- 
vidualitė ir personnalitė“ yra identiškos, kad sąvokoje „Aš“ jau yra 
„Mano“, ir natūralų privatinės nuosavybės pagrindą įžiūri tame, 
kad 


„gamta yra suteikusi žmogui neišvengiamą ir neatimamą nuosavybę, savo indi- 
vidualybės nuosavybę“ (p. 17).— Individas „aiškiai mato, kad šis Aš yra išimtinis. 
savininkas kūno, kurį jis sudvasina, organų, kuriuos jis judina, visų jų sugebėjimų, 
visų jų jėgų ir jų atliekamų veiksmų, visų jų aistrų ir poelgių; nes visa tai pasi- 
baigia ir prasideda kartu su šiuo Aš, egzistuoja tik jo dėka, išjudinama tik jo 
veikimo; ir joks kitas asmuo negali nė panaudoti šių įrankių, nė būti tokiu pat 
būdu jų veikiamas“ (p. 16)— „Nuosavybė yra jeigu ir ne visur, kur yra jaučiantis 
individas, tai, šiaip ar taip, visur, kur yra norintis individas“ (p. 19). 


Taigi, sutapatinęs privatinę nuosavybę ir asmenybę, Destiutas de 
Trasi, žaisdamas žodžiais: propriėtė** ir propre“**, prieina — kaip ir 
„Štirneris“, žaidžiantis žodžiais: Mein**** ir Meinung*****, Eigen- 
tum****** ir Eigenheit******* — tokią išvadą: 

„Vadinasi, yra visai tuščias dalykas ginčytis, ar negeriau, kad niekas iš mūsų 
neturėtų nieko nuosavo (de discuter s'il ne vaudrait pas mieux que rien ne fût 
propre a chacun de nous)... kiekvienu atveju tai prilygsta klausimui, ar nepagei- 
daujama, kad mes būtume visai kitoki, negu esame, arba net tyrinėjimui — ar 
negeriau būtų, kad mūsų visai nebūtų“ (p. 22). 


„Tai labai populiarūs“, jau tradiciniais tapę priekaištai komuniz- 
mui, „ir kaip tik todėl“ nereikia „stebėtis, kad Štirneris“ juos kar- 
toja. 

Jeigu ribotas buržua sako komunistams: panaikindami nuosavy- 
bę, t. y. mano kaip kapitalisto, dvarininko, fabrikanto egzistavimą ir 
savo kaip darbininkų egzistavimą, jūs panaikinate mano ir savo 
individualybę; atimdami iš Manęs galimybę išnaudoti jus, darbinin- 
kus, pasiglemžti pelną, palūkanas arba rentą, jūs atimate iš manęs 
galimybę egzistuoti kaip individui; vadinasi, jeigu buržua pareiškia 
komunistams: panaikindami mano kaip buržua egzistavimą, jūs pa- 
naikinate mano kaip individo egzistavimą, jeigu. jis šitaip sutapatina 
save kaip buržua su savimi kaip individu, — tai bent negalima ne- 
pripažinti jam atvirumo ir begėdiškumo. Buržua tikrai taip yra: jis 
laiko save individu tik tiek, kiek jis yra buržua. 

Bet kai pasirodo buržuazijos teoretikai ir suteikia šiam teigimui 
bendrą išraišką, kai jie ir teoriškai sutapatina buržua nuosavybę su 
individualybe ir nori logiškai pateisinti šį sutapatinimą,— tik tuomet 
ši nesąmonė tampa kilni ir šventa. 

Anksčiau „Štirneris“ neigė komunistinį privatinės nuosavybės pa- 
naikinimą, pirma paversdamas privatinę nuosavybę „turėjimu“, 
o paskiau veiksmažodį „turėti“ paskelbdamas nepakeičiamu žodžiu, 
amžina tiesa, nes ir komunistinėje visuomenėje gali atsitikti, kad 


* — nuosavybė, individualybė ir asmenybė. Red. 
** — nuosavybė, Red. 
*** — savas, nuosavas. Red. 
**** — mano. Red. 
***** — nuomonė. Red. 
****** — nuosavybė. Red. 


kaka ypatybė. Red. 

Štirneris „turės“ skrandžio skausmų. Lygiai taip pat jis dabar pa- 
grindžia privatinės nuosavybės nepašalinamumą, paversdamas ją 
nuosavybės sąvoka, eksploatuodamas etimologinį žodžių Eigentum 
ir eigen“ sąryšį ir paskelbdamas žodį „savybingas“ amžina tiesa, 
nes juk, ir komunistinei santvarkai esant, gali atsitikti, kad jam 
bus „savybingi" skrandžio skausmai. Visa ši teorinė nesąmonė, ieš- 
kanti prieglobsčio etimologijoje, būtų negalima, jei tikroji privatinė 
nuosavybė, kurią komunistai siekia panaikinti, nebūtų paversta 
abstrakčia „apskritai nuosavybės“ sąvoka. Šis pavertimas, iš vie- 
nos pusės, atpalaiduoja nuo reikalo ką nors pasakyti arba bent šį 
tą žinoti apie tikrąja privatinę nuosavybę, o iš antros — leidžia leng- 
vai aptikti komunizme prieštaravimą, nes ir po (tikrosios) nuosavy- 
bės panaikinimo komunizmo sąlygomis, aišku, nesunku rasti jame 
dar visokiausių daiktų, kuriems galima pritaikyti „apskritai nuosa- 
vybės"“ sąvoką. Žinoma, tikrovėje yra kaip tik atvirkščiai**. Priva- 
tinę nuosavybę iš tikrųjų aš turiu tik tuo atveju, jeigu aš turiu ką 
nors, ką galima parduoti, o man savybingos ypatybės jokiu būdu 
negali būti pirkimo-pardavimo objektas. Mano švarkas yra mano 
privatinė nuosavybė tik tol, kol aš galiu jį realizuoti, užstatyti arba 
parduoti, kol jis gali būti pirkimo-pardavimo objektas. Netekęs 
šios savybės, virtęs skudurais, jis dar gali tebeturėti man visokių 
savybių, kurios padaro jį man vertingą, jis net gali tapti mano 
savybe ir padaryti mane apdriskusiu individu. Tačiau nė vienam 
ekonomistui neateis į galvą priskirti ši švarką mano privatinei nuo- 
savybei, nes jis neleidžia man disponuoti jokiu, net mažiausiu, sve- 
timo darbo kiekiu. Gal tik teisininkas, privatinės nuosavybės ideo- 
logas, dar gali ką nors panašaus paistyti. Privatinė nuosavybė su- 
svetimina ne tik žmonių, bet ir daiktų individualybę. Žemė neturi 
nieko bendro su žemės renta, mašina — su pelnu. Žemės savininkui 
žemė teturi tik žemės rentos reikšmę, jis išnuomoja savo sklypus 
ir gauna rentą; šią savybę žemė gali prarasti, neprarasdama nė vie- 
nos jai savaime būdingų savybių, pavyzdžiui, tam tikros savo der- 
lingumo dalies; šios savybės matas ir net jos buvimas priklauso 
nuo visuomeninių santykių, kurie sukuriami ir panaikinami, nepri- 
sidedant atskiriems žemės savininkams. Taip yra ir su mašina. Kaip 
maža bendro turi pinigai, bendriausioji nuosavybės forma, su asme- 
niniu savitumu, kaip jie net tiesiogiai priešingi jam, tai jau Šekspy- 
ras žinojo geriau už mūsų teorizuojančius smulkiuosius buržua: 

Juk aukso skambesio pakanka čia 

Juodžiausiąjį paversti į balčiausią 

Ir šlykštų padaryti nuostabiu, 

Visus melus — tiesa, niekingą — aukštu 

Tr bailį — kilniaširdžiu narsuoliu, 

Ir tai, kas sena,— ir skaisčiu, ir jaunu! 

Taip, apgavikas šis blizgąs pradės... 


* — savas, savybingas, ypatingas, nuosavas. Red. 

** Toliau rankraštyje išbraukta: „Tikroji privatinė nuosavybė yra kaip tik la- 
biausiai visuotinis dalykas, kuris neturi nieko bendra su individualybė ir netgi ją 
griauna. Kiek aš pasireiškiu kaip privatus savininkas, tiek aš nepasireiškiu kaip 
individas — tezė, kurią kasdien įrodo vedybos iš apskaičiavimo“. Red. 

Prieš persenusią piktžaizdę klupdys jis žmones... 
„.„.Bedantei senai našlei 

Jaunikių duos; gegužio gėlėmis 

Išpuoš tą pūvančių žaizdų suėstą kūną, 

Kurį jau net ligoninė ir ta 

Pasišlykštėjusi neįsileidžia! .. 
...Tu, dieve regimas, 

Sujungiantis tuos prieštaringus daiktus, 

Liepiąs jiems glamonėtis! . „°° 


Žodžiu tariant, žemės renta, pelnas ir t. t., šios tikro privatinės 
nuosavybės egzistavimo formos, yra visuomeniniai santykiai, kurie 
atitinka tam tikrą gamybos pakopą, ir jie yra „individualūs“ tik tol, 
kol dar nėra pavirtę esamųjų gamybinių jėgų varžtais. 

Pasak Destiuto de Trasi, dauguma žmonių, proletarai, jau se- 
niai turėjo prarasti bet kokią individualybę, nors mūsų dienomis 
atrodo taip, kad kaip tik tarp jų labiausiai išsivysto individualybė. 
Buržua, panaudodamas savo kalbą, gali lengvai įrodyti merkantili- 
nių ir individualinių ar net bendražmogiškųjų santykių tapatumą, 
nes pati ta kalba yra buržuazijos produktas, ir todėl kaip tikrovėje, 
taip ir kalboje pirkimo-pardavimo santykiai yra tapę visų kitų san- 
tykių pagrindu. Pavyzdžiui, propriėtė — nuosavybė ir savybė; pro- 
perty — nuosavybė ir savitumas; „eigen“— merkantiline ir individua- 
line prasme; valeur, value, Wert“; commerce, Verkehr**; ėchange, 
exchange, Austausch*** ir t. t. Visi šie žodžiai vartojami tiek pa- 
laikant komercinius santykius, tiek ir individų kaip tokių savybėms 
bei tarpusavio santykiams žymėti. Kitose šiuolaikinėse kalbose yra 
visai taip pat. Jei šventasis Maksas rimtai ketina panaudoti šį dvi- 
prasmiškumą, jis gali lengvai padaryti naujų puikių ekonominių 
atradimų, ir ničnieko nenusimanydamas politinėje ekonomijoje; ir 
tikrai, jo pateikiami nauji ekonominiai faktai, apie kuriuos kalbė- 
sime vėliau, ištisai priklauso šios sinonimikos sričiai. 

Buržua žaismą žodžiais Eigentum ir Eigenschaft“*** mūsų gerašir- 
dis ir lengvatikis Jacgues priima taip rimtai, taip skrupulingai šven- 
tai, kad ir savo paties savybes, kaip pamatysime vėliau, jis sten- 
giasi vertinti kaip privatus savininkas. 

Pagaliau, p. 412, „Štirneris“ moko komunizmą, kad 


„iš tikrųjų puolama“ (vadinasi, komunistai puola) „ne nuosavybę, o nuosavybės 
izoliavimą“. i 

Šiuo savo naujuoju apreiškimu šventasis Maksas tik pakartoja 
seną gudrybę, kurią jau ne kartą yra panaudoję, pavyzdžiui, sen- 
simonistai. Palygink kad ir „„Paskaitas apie pramonę ir finansus“, 
Paryžius, 1832, kur, be kita ko, sakoma: 


„Nuosavybė ne panaikinama, o pakeičiama jos forma... tik nuo šiol ji tampa 
tikru personiftikavimu... tik nuo šiol ji įgauna savo tikrąjį individualų pobūdį“ 
(p. 42, 43). 


— vertė, kaina. Red. 

** — prekyba, bendravimas. Red. 
*** — mainai. Red. 
**** — nuosavybė ir savybė. Red. 

Kadangi ši frazė, kurią paleido į apyvartą prancūzai ir išpūtė 
ypač Pjeras Leru, labai palankiai priėmė spekuliatyviniai vokiečių 
socialistai ir panaudojo tolesnėms spekuliacijoms, pagaliau davė 
pagrindą reakcinėms intrigoms ir praktiniam sukčiavimui, tai mes 
ir išnagrinėsime ją ne čia, kur ji nieko nereiškia, o vėliau, kalbė- 
dami apie „tikrąjį socializmą". 

Šventasis Sanča, sekdamas Reicharto panaudotu Venigeriu, su 
ypatingu malonumu padaro proletarus, vadinasi, ir komunistus „gdris- 
kiais'. 362 puslapyje jis apibrėžia savo „driskių“ kaip „žmogų, tu- 
rintį tik idealų turtą“. Jei Štirnerio „driskiai“ įkurs kada nors, kaip 
Paryžiaus elgetos XV amžiuje, savo driskių karalystę, tai šventasis 
Sanča tuomet bus driskių karalius, nes jis yra jau „išbaigtas“ dris- 
kius, žmogus, kuris neturi net idealaus turto ir todėl gyvena iš savo 
nuomonės kapitalo palūkanų. 


C. Humaniškasis liberalizmas 


Šventajam Maksui išaiškinus liberalizmą ir komunizmą kaip ne- 
tobulus filosofinio „žmogaus“, o tuo pačiu ir apskritai naujosios vo- 
kiečių filosofijos egzistavimo būdus (tai padaryti jis turėjo teisę, 
nes ne tik liberalizmas, bet ir komunizmas įgavo Vokietijoje smul- 
kiaburžuazinę ir kartu egzaltuotą ideologinę formą), dabar jam jau 
visai lengva pavaizduoti naujausias vokiečių filosofijos formas, ku- 
rias jis pavadino „„humaniškuoju liberalizmu“, kaip tobulą liberaliz- 
mą ir komunizma ir kartu kaip vieno ir kito kritiką. 

Panaudojant šią šventąją konstrukciją, dabar gaunami tokie trys 
džiuginantys pakeitimai (plg. taip pat „Senojo testamento ekono- 
miją“): 

1) Atskiras individas nėra žmogus, todėl jis nieko ir nereiškia — 
neturi jokios asmeninės valios, klauso įsakymų. „Jis bus pavadin- 
tas“: „bešeimininkis“— politinis liberalizmas, kurį jau anksčiau iš- 
nagrinėjome. 

2) Atskiras individas neturi nieko žmogiško, todėl nėra nei Ma- 
no, nei Tavo, arba nuosavybės: „beturtis““— komunizmas, kurį mes 
taip pat jau išnagrinėjome. 

3) Kritikoje atskiras individas turi užleisti vietą tik dabar atras- 
tam Žmogui: „bedieviškas“ = ,„bešeimininkio"“ ir „beturčio“ tapaty- 
bė — humaniškasis liberalizmas (p. 180, 181).— Savo viršūnę nepa- 
lenkiamas Jacgues ortodoksalumas pasiekia 189 puslapyje, plačiau 
išdėstant šią pastarąją negatyvią vienybę: 

„Nuosavybės egoizmas neteks savo paskutinio turto, kai taps beprasmis net 
pareiškimas „mano dievas“, nes“ (didysis „Nes“!) „dievas yra tik tada, kai jam 
rūpi išganyti kiekvieną atskirą individą taip pat, kaip šis pastarasis ieško dievuje 
savo išganymo“. 


Pagal tai prancūzų buržua tik tada „neteks“ savo „paskutinės“ 
„nuosavybės“, kai iš kalbos bus pašalintas žodis adieu“. Visai su- 
tinkamai su ankstesne konstrukcija nuosavybė dievui, šventoji nuo- 


* — sudie. Red. 

savybė danguje, fantazijos nuosavybė, nuosavybės fantazija čia pa- 
skelbiama svarbiausiąja nuosavybe ir paskutiniu nuosavybės išgel- 
bėjimo inkaru. 

Iš šių trijų iliuzijų apie liberalizmą, komunizmą ir vokiečių fi- 
losofiją dabar jis sulipdo savo naują —ir, ačiū „Šventajam“, šįkart 
paskutinį — perėjimą į „Aš“. Prieš pasekdami jį šiuo klausimu, dar 
žvilgterėkime į jo paskutinę „sunkią gyvenimo kovą“ su „„humaniš- 
kuoju liberalizmu". 

Po to, kai mūsų dorybingasis Sanča, atlikdamas savo naująjį 
vaidmeni kaip caballero andante* ir net kaip caballero de la tristi- 
sima figura**, išvaikščiojo skersai ir išilgai visą istoriją, visur grum- 
damasis ir „sutrindamas į dulkes“ dvasias bei šmėklas, „slibinus ir 
stručius, miško dvasias ir nakties vaiduoklius, dykumų žvėris ir lau- 
kines kates, pelikanus ir ežius“ (plg. pranašo Izaijo knygą, 34, 11— 
14), kokį palengvėjimą jis turi dabar pajusti, atvykęs pagaliau po 
klaidžiojimų visose šiose įvairiose šalyse į savąją Baratarijos salą, 
i „šalį“ kaip tokią, kur „Žmogus“ vaikštinėja in puris naturalibus!*** 
Dar kartą prisiminkime jo didžiąją tezę, jam įpirštą dogmą, kuria 
yra pagrįsta visa jo istorijos konstrukcija. Pagal ją 

„tiesos, išplaukiančios iš Žmogaus sąvokos, yra gerbiamos ir laikomos šven- 
tomis būtent kaip šios sąvokos apreiškimai"; „šios šventos sąvokos apreiškimai“, 


net „pašalinus kai kurias šios sąvokos pagalba atsiskleidusias tiesas, nepraranda 
savo šventumo" (p. 51). 


Vargu ar. tikslinga kartoti tai, ką mes jau esame šventajam au- 
toriui įrodę, nagrinėdami kiekvieną jo pateiktą pavyzdį, būtent, kad 
visai ne šventoji „Žmogaus“ sąvoka, o tikrieji žmonės, tikrai bend- 
raudami, yra sukūrę empirinius santykius, ir jau vėliau, atgaline da- 
ta, Žmonės šiuos santykius konstruoja, vaizduoja, vaizduojasi, įtvir- 
tina ir pateisina kaip sąvokos „Žmogus“ apreiškimą. Taip pat prisi- 
minkime ir jo hierarchiją. O dabar pereikime prie humaniškojo li- 
beralizmo. 


44 puslapyje, kur šventasis Maksas „trumpai“ „priešpastato vie- 
ną kitai teologinę Fojerbacho pažiūrą ir Mūsų pažiūrą“, Fojerbachui 
nepriešpastiatoma nieko, išskyrus frazę. Jau fabrikuojant dvasias, 
mes matėme, kaip „Štirneris“ pakėlė į dangų savo skrandį (trečiasis 
dioskuras, šventasis užtarėjas, saugotojas nuo jūrligės), nes jis ir jo 
skrandis yra „skirtingi visai skirtingų daiktų pavadinimai“ (p. 42). 
Tuo būdu esmė iš pradžių čia pasireiškia ir kaip esamas daiktas. Ir 
„Štai sakoma“ (p. 44): 


„Aukščiausioji esybė neabejotinai yra žmogaus esmė, bet kaip tik todėl, kad 
ji yra jo esmė, o ne jis pats, yra visai vis tiek, ar mes matome šią esybę ne 
žmoguje ir stebime ją kaip „dievą“, ar ją randame žmoguje ir vadiname „žmogaus 
esme" arba „Žmogumi“. Aš nesu nei dievas, nei „Žmogus“, nei aukščiausioji esybė, 
nei Mano esmė, ir todėl iš tikrųjų vis tiek, ar Aš šią esmę mąstau Manyje ar ne 
Manyje". 


2 


— klajojantis riteris. Red. 
— liūdniausio vaizdo riteris. Red. 
— nuogas kaip užgimė. Red. 

Tuo būdu „Žmogaus esmė" čia suponuojama kaip esamas daik- 
tas, ji yra „aukščiausioji esybė", ji nėra „Aš“, ir šventasis Maksas, 
užuot ką nors pasakęs apie „esmę“, pasitenkina paprastu pareiški- 
mu, kad, girdi, „vis tiek“, „ar Aš ją mąstau Manyje ar ne Manyje“, 
šioje ar kitoje vietoje. Kad šis abejingumas esmės atžvilgiu anaiptol 
nėra paprastas stiliaus nerūpestingumas, išplaukia jau iš to, kad jis 
pats skiria esminga ir neesminga ir kad jam gali figūruoti net 
„kilni Egoizmo esmė“ (p. 71). Beje, visa tai, ką lig šiol vokiečių 
teoretikai yra kalbėję apie esme ir ne-esmę, jau yra kur kas geriau 
pasakęs Hegelis „Logikoje“. 

Beribis „Štirnerio“ tikėjimas vokiečių filosofijos iliuzijomis kon- 
centruotai pasireiškia, kaip matėme, tuo, kad jis visą laiką primeta 
istorijai „Žmogų“ kaip vienintelį veikiantį asmenį ir mano, kad 
„Žmogus“ yra sukūręs istoriją. Dabar mes tai vėl pamatysime, „Štir- 
neriui“ aiškinant Fojerbachą, kurio iliuzijas jis besąlygiškai priima, 
kad galėtų jų-pagrindu toliau konstruoti. 

P. 77: „Apskritai Fojerbachas tik sukeičia vietomis subjektą ir predikatą, teik- 
damas pirmenybę pastarajam. Tačiau jis pats sako: „Meilė yra šventa ne todėl, 
kad ji yra dievo predikatas (ir žmonėms dėl to ji niekuomet nebuvo šventa), 
o ji yra dievo predikatas, kadangi yra dieviška savo pačios prigimtimi ir sau 
pačiai“. Todėl jis galėtų prieiti išvadą, kad kovą reikėjo pradėti prieš pačius 
predikatus, prieš meilę ir visas šventybes. Kaip jis galėjo tikėtis nukreipti žmones 
nuo dievo, kai jis paliko jiems dievybę? Tr jei, kaip sako Fojerbachas, svarbiau- 
sias dalykas žmonėms visuomet yra buvę dievo predikaiai, o ne pats dievas, tai 
Fojerbachas ramia sąžine galėtų palikti jiems šiuos blizgučius ir toliau, nes juk 
lėlytė — tikrasis branduolys — liko nepaliesta". 

Kadangi taip sako „pats“ Fojerbachas, tai Jacques le bonhomme 
to visiškai pakanka patikėti, jog žmonės vertino meilę dėl to, 
kad ji „yra dieviška savo pačios prigimtimi ir sau pačiai“. O jeigu 
iš tikrųjų buvo kaip tik atvirkščiai, negu sako Fojerbachas, — 
ır mes „drįstame tai pasakyti“ (Vigandas, p. 157) — jeigu žmonėms 
nei dievas, nei jo predikatai niekuomet nebuvo svarbiausias daly- 
kas ir šis teigimas tėra religinė vokiečių teorijos iliuzija, — vadina- 
si, mūsiškiam Sančai atsitiko tas pat, kas jam atsitiko jau Servan- 
teso knygoje, kai, jam miegant, po jo balnu įbedė keturis baslius 
ir iš po jo nuvedė jo asiliuką. 

Remdamasis šiais Fojerbacho pasisakymais, Sanča pradeda kovą, 
kurią visai taip pat jau Servantesas yra pavaizdavęs devyniolikta- 
jame perskyrime, kur ingenioso hidalgo* kaujasi su predikatais, su 
apsimuturiavusiais vyrais, kai šie neša laidoti pasaulio lavoną ir, 
susipainioję savo mantijose bei drobulėse, negali pajudėti, taigi mū- 
siškiam hidalgui nesunku savo kartimi juos parblokšti ir ligi soties 
apkulti. Paskutinis mėginimas dar kartą pasinaudoti iki koktumo 
nuvalkiota religijos kaip savarankiškos sferos kritika, laikantis vo- 
kiečių teorijos prielaidų, vis dėlto įsigudrinus vaizduoti, kad nesi- 
laikai jų, ir dargi išvirti iš šio iki paskutinės gyslelės apgraužto kau- 
lo elgetišką Ramfordo srėbalą „„Knygai“— šis mėginimas buvo kova 
prieš materialius santykius ne tikruoju jų pavidalu, netgi ne prieš 
žemiškąsias iliuzijas, kokias susidarė apie juos žmonės, praktiškai 


* — išradingasis hidalgas. Red. 

pasinėrę šiuolaikiniame pasaulyje, o prieš dangiškąjį šių santykių — 
kaip predikatų, dievo emanacijų, angelų — žemiškojo pavidalo ekst- 
raktą. Taip dangaus karalystė buvo vėl apgyvendinta, ir senajam 
šios dangaus karalystės eksploatavimo būdui vėl buvo gausiai duo- 
ta naujo maisto. Taip tikroji kova vėl buvo pakeista kova su reli- 
gine iliuzija — su dievu. Šventasis Brunas, kuris duoną pelnosi iš teo- 
logijos, savo „sunkioje gyvenimo kovoje“ prieš substanciją pro aris 
et focis“ mėgina tą pat — būdamas teologu, peržengia teologijos 
ribas. Jo „substancija“ yra ne kas kita, kaip dievo predikatai, su- 
jungti vienu vardu; išskyrus pavadinimą „asmenybė“, kurį jis pasi- 
lieka sau, — tai tokie dievo predikatai, kurie vėl yra ne kas kita, kaip 
sudievinti pavadinimai žmonių vaizdinių apie savo tam tikrus empi- 
rinius santykius, — vaizdinių, už kurių vėliau dėl praktinių priežasčių 
jie laikosi veidmainiškai įsikibę. Panaudojant paveldėtus iš Hegelio 
teorinius ginklus, žinoma, negalima net suprasti empirinio, materialaus 
šių žmonių elgesio. Fojerbachui demaskavus religinį pasaulį kaip 
iliuziją žemiškojo pasaulio, kuris pačiam Fojerbachui dar tebefigū- 
ruoja kaip frazė, vokiečių teorijai savaime iškilo klausimas, į kurį 
Fojerbachas neatsakė: kaip atsitiko, kad žmonės „įsikalė į galvą“ 
šias iliuzijas? Šis klausimas net vokiečių teoretikams praskynė kelią 
į materialistinę pasaulėžiūrą, kuri anaiptol neapsieina be prielaidų, 
o empiriškai tiria tikrąsias materialias prielaidas kaip tokias ir todėl 
pirmą kartą tikrai yra kritinė pasaulėžiūra. Šis kelias jau buvo nu- 
žymėtas žurnale „Deutsch-Franzėosische Jahrbūcher“— „Įvade į He- 
gelio teisės filosofijos kritiką“ ir straipsnyje „Žydų klausimu“, Ta- 
čiau visa tai tuomet dar buvo įvilkta į filosofinę frazeologiją, todėl 
iš tradicijos įsibrovę ten filosofiniai posakiai — „žmogaus esmė“, 
„giminė“ ir pan.— davė vokiečių teoretikams pageidaujamą preteks- 
tą neteisingai suprasti tikrąją galvoseną bei manyti, kad ir čia vėl 
iš naujo teverčiami jų sudėvėti teoriniai švarkai; juk vokiečių filo- 
sofijos Dottore Graziano, daktaras Arnoldas Rugė, tuomet manė, kad 
jis čia ir toliau galėsiąs gremėzdiškai skeryčioti galūnėmis ir pui- 
kautis savo pedantiškai juokdariška kauke. Reikia „palikti filosofi- 
ją“ (Vigandas, p. 187, plg. Heso „Paskutinius filosofus“, p. 8), reikia 
iššokti iš jos ir imtis tirti tikrovę kaip paprastam žmogui. Tam rei- 
kalui ir literatūroje yra gausios, aišku, filosofams nežinomos me- 
džiagos. Ir kai po to vėl kada nors susidursi su tokiais žmonėmis, 
kaip Krumacheris arba „Štirneris“, tai suprasi, kad jie seniausiai „at- 
siliko” ir tebėra žemiausioje pakopoje. Filosofija ir tikrojo pasaulio 
tyrimas santykiuoja vienas su kitu, kaip onanizmas ir lytinė meilė. 
Šventasis Sanča, kuris, neturėdamas minčių, — tai mes konstatuoja- 
me kantriai, o jis labai patetiškai, — vis dėlto lieka grynųjų minčių 
pasaulyje, gali, žinoma, iš jo išsivaduoti, tik pasitelkdamas moralinį 
postulatą, „minčių nebuvimo“ postulatą („Knyga“, p. 196). Jis yra 
biurgeris, kuris gelbstisi nuo prekybos bangueroute cochonne“ ir 
dėl to, aišku, tampa ne proletaru, o neturtingų ir subankrutavusiu 
biurgeriu. Štirneris tampa ne praktinio gyvenimo žmogumi, o be- 
minčiu, subankrutavusiu filosofu. 


* — altoriui ir namų židiniui apginti. Red. 

Iš Fojerbacho paveldėti dievo predikatai, kaip tikrosios žmonėms. 
viešpataujančios jėgos, hierarchai, — štai tas vietoj empirinio pasau- 
lio įbruktas vilkatas, kurį ir suranda „Štirneris“. Taigi visas jo „sa- 
vitumas“ ištisai yra pagrįstas tik tuo, kas jam „įskiepyta“. „Štirne- 
ris“ (žr. taip pat 63 p.) prikiša Fojerbachui, kad jo pasiektas rezul- 
tatas yra niekas, nes Fojerbachas paverčia predikatą subjektu ir 
atvirkščiai. Tačiau pats „Štirneris“ dar nepalyginti mažiau gali pa- 
siekti, nes šiuos Fojerbacho predikatus, paverstus subjektais, jis 
šventai laiko tikrosiomis pasaulį valdančiomis asmenybėmis, šias fra- 
zes apie santykius — tikraisiais santykiais, apdovanodamas juos pre- 
dikatu „šventi“, paversdamas šį predikatą subjektu, „Šventybe“, tai- 
gi darydamas lygiai ią pat, ką pats prikiša Fojerbachui. Ir štai, vi- 
siškai išsivadavęs šiuo būdu nuo tam tikro turinio, apie kurį buvo 
kalbama, jis pradeda savo kovą, t. y. duoda valią savo „neapykan- 
tai“, prieš šią „Šventybę“, kuri, žinoma, visuomet lieka ta pati. Fo- 
įerbachas dar supranta,— už tai šventasis Maksas jį ir kaltina — 
„kad jis kalba tik „apie tam tikros iliuzijos panaikinimą“" („Knyga", 
p. 77), nors kovą prieš tą iliuziją Fojerbachas laiko vis dar labai 
svarbia. „Štirneriui“ ir šis supratimas „yra visai išnykęs“, jis tikrai 
tiki, kad abstrakčios ideologijos mintys viešpatauja dabartiniame 
pasaulyje, jis mano, kad, kovodamas prieš „predikatus“, prieš są- 
vokas, jis puola nebe iliuziją, o tikrąsias viešpataujančias pasaulio 
jėgas. Iš to atsirado jo maniera viską statyti aukštyn kojomis, tuo 
paaiškinama jo begalinė lengvatikybė laikyti grynu pinigu visas 
šventeiviškas iliuzijas, visus veidmainiškus buržuazijos užtikrinimus. 
Beje, kad „lėlytė“ nėra „blizgučių“ „tikrasis branduolys“ ir koks 
nepagrįstas šis gražusis jo palyginimas, geriausiai matyti iš „Štirne- 
rio” savosios „lėlytės“— iš jo „Knygos“, kurioje nėra jokio — nei 
„tikro“, nei „netikro“ „branduolio“ ir kurioje net tas truputis, dar 
aptinkamas jos 491 puslapyje, vargu ar gali būti pavadintas „bliz- 
gučiais“.— Bet jeigu jau būtinai norima rasti joje kokį nors „bran- 
duolį", tai šis branduolys yra smulkusis vokiečių buržua. 

O iš kur atsirado šventojo Makso neapykanta „predikatams“, tai 
labai naiviai paaiškina jis pats „,„Apologetiniame komentare". Jis pa- - 
teikia tokią vietą iš „Krikščionybės esmės“ (p. 31): „Tikrasis ateistas. 
tėra tas, kuriam dieviškosios esmės predikatai, pavyzdžiui, meilė, 
išmintis, teisingumas, yra niekas, o ne tas, kuriam tik šių predikatų 
subjektas yra niekas“, ir po to sušunka triumfuodamas: „Argi viso 
to nėra pasakęs Štirneris?"— „Čia yra išmintis“. Šventasis Maksas 
rado ką tik nurodytoje vietoje užuominą, ką reikia daryti, norint 
nueiti „toliau už visus“. Jis tiki Fojerbachu, kad minėtoji vieta at- 
skleidžia „tikrojo ateisto“ „esmę“, ir gauna iš jo „uždavinį“ — pasi- 
daryti „tikruoju ateistu”. „Vienintelis“ — „tikrasis ateistas“. 

Dar su didesne lengvatikyste, negu Fojerbacho atžvilgiu, jis',„vei- 
kia“ šventojo Bruno arba „Kritikos“ atžvilgiu. Pamažu mes pama- 
tysime, kaip jis prisiima viską, ką jam įperša „Kritika“, kaip jis 
pasiduoda policinei jos priežiūrai, kaip ji teigia jam jo gyvenimo 
būdą, jo „pašaukimą“. O tuo tarpu pakanka pateikti jo tikėjimo 
„Kritika“ pavyzdėlį — nurodyti, kad 186 puslapyje jis vaizduoja 

„Kritiką“ ir „Masę“ kaip du asmenis, kurie tarpusavyje kovoja ir 
„stengiasi išsivaduoti nuo egoizmo“, o 187 puslapyje jas abi „laiko 
tuo, kuo jos... dedasi”. 

Ilga Senojo testamento kova, kai žmogus buvo mokytojas, ve- 
dantis į Vienintelį, baigiasi kova prieš humaniškąjį liberalizmą; lai- 
kas išsipildė, ir malonės bei džiaugsmo evangelija nusileidžia iš 
aukštybių nuodėmingajai žmonijai. 


Kova dėl „Žmogaus“ yra įvykdymas žodžio, Servanteso parašy- 
to dvidešimt pirmajame perskyrime, „kuriame pasakojama apie didį 
nuotykį ir vertingąjį laimikį — Mambrino šalmą“. Mūsiškis Sanča, 
kuris visur pamėgdžioja savo buvusį poną ir dabartinį tarną, „pri- 
siekė laimėti“ sau „Mambrino šalmą" — Žmogų. Veltui ieškojęs įvai- 
riuose savo „žygiuose“* trokštamo šalmo tarp Senovės ir Naujųjų 
žmonių, liberalų ir komunistų, „netrukus“ jis „pastebėjo raitelį, ku- 
ris ant galvos buvo užsidėjęs kažkokį daiktą, žvilgantį lyg auksas". 
Ir štai jis sako Don Kichotui-Šeligai: „Jei tiktai neklystu, prie mū- 
sų artinasi žmogus, užsidėjęs ant galvos Mambrino šalmą, dėl kurio, 
kaip žinai, esu davęs priesaiką“. „Pagalvokite, jūsų malonybe, ką 
sakote, o dar labiau, ką darote“, — atsako per tą laiką pragudrėjęs 
Don Kichotas. „Argi tu nematai, kad į mus pilku obuolmušiu arkliu 
joja raitelis, užsidėjęs ant galvos auksinį šalmą?" — „Aš tiktai matau 
ir pastebiu, — atsakė Don Kichotas,— kažkokį žmogų, kurs joja ant 
pilko asilo (panašaus į jūsiškį) ir turi ant galvos kažin kokį bliz- 
ganti daiktą“.— „Tai ir bus Mambrino šalmas“, tarė Sanča. 

Tuo tarpu prie jų ramia ristele prijoja ant savo asiliuko, Kriti- 
kos, šventasis kirpėjas Brunas, o ant jo galvos — kirpėjo lėkštė; šven- 
tasis Sanča puola jį su ietimi rankoje, šventasis Brunas nušoka nuo 
savo asilo, meta lėkštę žemėn (todėl čia, susirinkime, mes ir ma- 
tėme jį be šios lėkštės) ir skuodžia per lauką, „nes jis yra įsikūnijęs 
Kritikas". Šventasis Sanča, labai nudžiugęs, pakelia Mambrino šal- 
mą ir, Don Kichotui pastebėjus, kad jis yra visai panašus į kirpėjo 
lėkštę, atsako: „Šis garsus užburtas, „virtęs šmėkla" šalmas kažkokiu 
keistu būdu, matyti, buvo patekęs į rankas tokiam žmogui, kursai 
nesuprato ir neįvertino jo reikšmės; jis, nežinodamas, ką darąs, bus 
vieną jo pusę sulydęs, o iš antrosios pasidirbęs, kaip tu sakai, sku- 
tamąją lėkštę; bet kad ir koks jis atrodytų neprityrusiai akiai, Man, 
gerai pažįstančiam jo vertę, yra visai nesvarbu“. 

„Antroji didybė, antroji nuosavybė dabar laimėta!“ 

Ir štai laimėjęs pagaliau savo šalmą — „Žmogų“, jis sukyla prieš 
jį, ima žiūrėti į jį kaip į savo „visiškai nesutaikinamą priešą“ ir 
tiesiai jam pareiškia (kodėl, pamatysime vėliau), kad Jis (šventasis 
Sanča) yra ne „Žmogus“, o „Nežmogus, Nežmogiškasis". Kaip šis 
„Nežmogiškasis“ jis dabar pasitraukia į Siera Moreną, kad atgailau- 
damas galėtų pasiruošti Naujojo testamento didybei. Ten jis nusi- 
rengia iki „nuogo kūno“ (p. 184), kad pasiektų savo savitumą ir 

F Žodžių žaismas: „Auszüge” reiškia „žygius“, taip pat „ištraukas“, „išra- 
šus”. Red. 

pralenktų tai, ką daro jo pirmtakas Servanteso knygos dvidešimt 
penktajame perskyrime: „Skubiai nusimovęs kelnes, jis liko vienais 
marškiniais ant nuogo kūno ir, ilgai nedelsdamas, padarė du šuolius 
ore, o paskui du sykius apsivertė per galvą, atidengdamas tokius 
dalykus, kurių antrą sykį jo ištikimasis ginklanešys nebenorėjo ma- 
tyti, ir todėl, patraukęs Rosinantą už pavadžių, nujojo sau smagus". 
„Nežmogiškasis“ toli pralenkė savo pasaulietinį pirmavaizdį. Jis 
„ryžtingai atsuka nugarą sau pačiam, tuo būdu nusisukdamas 
ir nuo nerimą keliančio kritiko“ ir „palikdamas ji“. Po to ,,„Nežmo- 
giškasis“ ima ginčytis su „palikta“ Kritika, „niekina patį save“, 
„mąsto save, palygindamas su kitu“, „įsakinėja dievui“, „ieško savo 
geresniojo Aš ne savyje“, gailisi, kad jis dar nebuvo vienintelis, 
pasiskelbia Vieninteliu, „egoistišku ir Vienintieliu „— nors vargu ar 
jam reikėjo tai pareikšti po to, kai jis drąsiai atgręžė nugarą į patį 
save. Visa tai ,,Nežmogiškasis“ padarė savo jėgomis (žr. Pifisterio 
„Vokiečių istoriją“), ir štai dabar, nušvitęs ir triumfuodamas, jis įjo- 
ja ant savo asiliuko į Vienintelio karalystę. 


Senojo testamento pabaiga. 


NAUJASIS TESTAMENTAS: „AŠ“ 


1. Naujojo testamento ekonomija 


Senajame testamente mūsų pamokymų objektas buvo „vieninte- 
lė" logika praeities rėmuose, o dabar mes turime dabartį „„vieninte- 
lės“ logikos rėmuose. Mes jau pakankamai nušvietėme „Vienintelį“ 
jo įvairiais prieštvaniniais „lūžiais“— kaip vyrą, kaukazišką kau- 
kazietį, tobulą krikščionį, humaniškojo liberalizmo tiesą, negatyvią 
realizmo ir idealizmo vienybę ir t. t. ir t. t. Kartu su istorine „„Aš“ 
konstrukcija griūva ir pats „Aš“. Šis „Aš“, istorinės konstrukcijos 
pabaiga, nėra „kūniškasis“ Aš, kūnu gimęs iš vyro ir moters ir 
nereikalingas jokios konstrukcijos, kad galėtų egzistuoti; tai yra 
dviejų kategorijų, „idealizmo“ ir „realizmo“, dvasiškai pagimdytas 
„Aš“, grynas mintinis egzistavimas. 

Naujasis testamentas, kuris jau suiro kartu su savo prielaida, 
Senuoju testamentu, turi visai taip pat išmintingai sutvarkytą namų 
ūkį, kaip ir Senasis testamentas, tačiau „su įvairiais pakeitimais“, 
kaip matyti iš šios lentelės: 

I. Savitumas=Senovės žmonės, vaikas, negras ir t. t. savo 
tiesoje, atkaklus kopimas iš „daiktų pasaulio“ į „savo“ pažiūrą 
ir į šio pasaulio užvaldymą. Tai atvedė Senovės žmones į išsi- 
vadavimą nuo pasaulio, Naujuosius — į išsivadavimą nuo dva- 
sios, liberalus — į išsivadavimą nuo asmenybės, komunistus — 
į išsivadavimą nuo nuosavybės, humaniškuosius liberalus — į iš- 
sivadavimą nuo dievo,— taigi apskritai į išsivadavimo (laisvės) 
kategoriją kaip tikslą. Paneigta išsivadavimo kategorija yra sa- 
vitumas, kuris, aišku, neturi kito turinio, kaip tik šį išsivadavimą. 

Savitumas yra filosofiškai sukonstruota savybė, būdinga visoms 
Štirnerio individo savybėms. 

II. Savininkas — kaip toks yra Štirneris, įžvelgęs daiktų pa- 
saulio ir dvasios pasaulio netikrumą; taigi — Naujieji žmonės, 
krikščionybės fazė loginiame vystymesi: jaunuolis, mongolas.— 
Kaip Naujieji žmonės virsta trejopai apibrėžtais laisvais, taip ir 
savininkas suskyla į tris tolesnius apibrėžimus: 

1. Mano valdžia — atitinka politinį liberalizmą, kuriame 
pasireiškia teisės tiesa; teisė kaip „Žmogaus“ valdžia virsta 
valdžia „„Aš“ teisės prasme. Kova prieš valstybę kaip tokią. 

2. Mano bendravimas — atitinka komunizmą; šiuo atveju 
pasireiškia visuomenės tiesa, ir visuomenė, kaip „Žmogaus“ 
įtarpintas bendravimas (savo formomis kaip kalėjimo visuo- 
menė, šeima, valstybė, civilinė visuomenė ir t. t.), pakeičiama 
bendravimu, kuriame ima dalyvauti „„Aš“. 

3. Manasis pasitenkinimas savimi — atitinka kritinį, huma- 
niškąjį liberalizmą, kuriame kritikos tiesa, absoliutinės savi- 
monės prarijimas, išnykimas ir tiesa pasireiškia kaip savęs 
prarijimas, o kritika kaip išnykimas Zmogaus naudai virsta iš- 
nykimu „„Aš“ naudai. 

Kaip matėme, individų savotiškumas buvo pakeistas visuoti- 
ne savitumo kategorija, kuri buvo išsivadavimo, apskritai laisvės 
paneigimas. Taigi ypatingų individo savybių aprašymas ir vėl 
tegali būti tik šios „laisvės“ trimis jos „lūžiais“ paneigimas; da- 
bar kiekviena iš šių neigiamų laisvių paverčiama, ją paneigiant, 
teigiama savybe. Be abejo, kaip Senajame testamente išsivada- 
vimas nuo daiktų pasaulio ir nuo minčių pasaulio jau buvo 
suprantamas kaip abiejų šių pasaulių pasisavinimas, taip ir čia 
Šis savitumas, arba daiktų ir minčių pasisavinimas, vėl bus pa- 
vaizduotas kaip visiškas išsivadavimas. 

„Aš“ su jo nuosavybe, su jo pasauliu, kurį sudaro ką tik „sig- 
malizuotos“ savybės, yra savininkas. Kaip pats savimi pasiten- 
kinantis ir pats save praryjantis pradas, tai yra antrojo laipsnio 
„Aš“, savininko savininkas, nuo kurio šis pradas tiek pat yra 
išsivadavęs, kiek ir turi jį; vadinasi, tai — „absoliuti neigiamy- 
bė“, dvigubai apibrėžta: kaip indiferencija, „abejingumas“, ir 
kaip neigiamas santykis su savimi, su savininku. Jo nuosavybės 
teisė į pasaulį ir jo išsivadavimas nuo pasaulio dabar yra virtę 
šiuo neigiamu santykiu su savimi, šiuo savininko išnykimu sa- 
vyje ir jo priklausymu sau. Tuo būdu apibrėžtas Aš yra — 

III. Vienintelis, kurio turinys vėl suvedamas į tai, kad jis yra 
savininkas plius filosofinis „neigiamo santykio su savimi“ apibrė- 
žimas. Giliamintis Jacgues apsimeta, kad apie šį Vienintelį neva 
nieko negalima pasakyti, nes jis yra gyvas, kūniškas, nekonstruo- 
jamas individas. Bet čia greičiau yra taip pat, kaip su Hegelio 
absoliutinė idėja „Logikos“ pabaigoje ir su absoliutine asmenybe 
„Enciklopedijos“ pabaigoje, apie kurias taip pat nieko negali- 
ma pasakyti, nes konstrukcijoje jau yra visa, kas gali būti pa- 
sakyta apie tokias sukonstruotas asmenybes. Hegelis tai žino 


ir nesidrovi pripažinti, tuo tarpu Štirneris veidmainiškai teigia, 
kad jo „Vienintelis“ dar yra kažkas kitas, o ne vien sukonstruo- 
tas Vienintelis, kad jis yra kažkas nenusakomas, būtent — gyvas 
kūniškas individas. Ši veidmainiška regimybė išnyks, jei visa tai 
apversime aukštyn kojomis, jei Vienintelį apibrėšime kaip savi- 
ninką ir pasakysime apie savininką, kad visuotinė savitumo ka- 
tegorija yra jo visuotinis apibrėžimas; tuo bus pasakyta ne tik 
visa, kas „gali būti pasakyta” apie Vienintelį, bet ir visa, kas jis 
apskritai yra — minus Jacques le bonhomme fantazijos apie jį. 
„O, koks didelis Vienintelio turtingumas, kokia gili išmintis ir pažinimas! 
Kokios nesuvokiamos jo mintys ir kokie nežinomi jo keliai!" 


„Štai, tai pasakyta apie vieną jo kelių dalį; o mes girdėjome vos silpną jo 
žodžių šnibždėjimą!“ (Jobo knyga, 26, 14). 


2. Su savimi sutariančio egoisto 
fenomenologija, arba Mokymas 
apie išteisinimą 


Kaip jau esame mate „Senojo testamento ekonomijoje“ ir toliau, 
tikrojo, su savimi sutariančio egoisto, apie kurį kalba šventasis San- 
ča, jokiu būdu negalima suplakti su trivialiu kasdieniškų egoistu, 
su „egoistu paprasta prasme“. Priešingai, ir pastarasis (daiktų pasau- 
lio vergas, vaikas, negras, Senovės žmogus ir t. t.), ir pasiaukojantis 
egoistas (minčių pasaulio vergas, jaunuolis, mongolas, Naujasis žmo- 
gus ir t. t.) yra jo prielaida. Tačiau jau tokios yra pačia savo pri- 
gimtimi Vienintelio paslaptys, kad šis priešingumas ir išplaukianti 
iš jo negatyvi vienybė — „su savimi suiariantis egoistas" — tegali bū- 
ti išnagrinėti tik čia, Naujajame testamente. 

Kadangi šventasis Maksas nori pavaizduoti „tikrąjį egoistą" kaip 
kažką visai nauja, kaip visos ankstesnės istorijos tikslą, jis turi, iš 
vienos pusės, įrodyti pasiaukojantiesiems, dėvoūment* skelbėjams, 
kad jie yra egoistai iš prievartos, o egoistams paprasta prasme — 
kad jie yra pasiaukojantys, kad jie nėra tikrieji, šventieji egoistai. — 
Pradėsime nuo pirmųjų, nuo pasiaukojančiųjų. 

Mes jau daugybę kartų esame matę, kad Jacques le bonhomme 
pasaulyje visi yra Šventojo apsėsti. „Tačiau vis dėlto yra skirtu- 
mas" tarp „apsišvietusiųjų ir neapsišvietusiųjų". Apsišvietusieji, ku- 
rie domisi gryna mintimi, čia pasirodo mums kaip Šventojo „„apsės- 
ti" par excellence**. Tai yra „pasiaukojantys“ savo praktiniu pa- 
vidalu. 

„Tad kas gi yra pasiaukojantis? Visai" (I), „žinoma“ (!!), „pasiaukojantis, gal 
būt“ (!!!), „yra tasai, kuris dėl vieno dalyko, dėl vieno tikslo, vieno noro, vienos 
aistros aukoja visa kita... Jį valdo viena aistra, kuriai jis aukoja visas kitas. 
Bet argi šie pasiaukojantys yra nesavanaudžiai? Kadangi jie turi tik vieną viešpa- 
taujančią aistrą, tai jie ir tesirūpina tik vieno dalyko patenkinimu, bet užtat — 
juo uoliau. Egoistiški yra visi jų poelgiai, bet tai — vienašališkas, neišplėtolas, ri- 
botas egoizmas; tai — apsėstumas" (p. 99). 


* — pasiaukojimo. Red. 


** — daugiausia. Red. 

Taigi, šventojo Sančos supratimu, jie turi tik vieną viešpataujan- 
čią aistrą; nejaugi jie privalo galvoti ir apie tas aistras, kurias turi 
ne jie, o kiti, kad galėtų pakilti iki visapusiško, išplėtoto, neriboto 
egoizmo, kad galėtų atitikti šį svetimą „šventojo“ egoizmo mastą? 

Tarp kitko šioje vietoje kaip ,,pasiaukojančio, apsėsto egoisto" 
pavyzdys pateikiamas taip pat „šykštusis“ ir „malonumų trokštan- 
tysis” (veikiausiai todėl, kad jis, Štirnerio nuomone, trokšta „„Malo- 
numo“ kaip tokio, švento malonumo, o ne visokiausių tikrų malo- 
numų),— taip pat, kaip, „pvz. Robespjeras, Sen-Žiustas ir t. t.“ 
(p. 100). „Tam tikru doroviniu požiūriu samprotaujama“ (t. y. mūsų 
šventasis, „su savimi sutariantis egoistas“, samprotauja savo paties, 
su savimi labiausiai nesutariančiu požiūriu) „maždaug taip“: 


„Bet jeigu aš vienai aistrai aukoju kitas, tai aš tuo dar neaukoju šiai aistrai 
Savęs ir nieko iš to, dėl ko Aš tikrai esu Aš pats“ (p. 386). 


Šie abu „su savimi nesutariantys“ teiginiai privertė šventąjį Mak- 
są įžvelgti tą „menką“ skirtumą, kad nors ir galima paaukoti, „pvz.“, 
šešias, septynias „ir t. t.“ aistras dėl kitos vienos vienintelės aistros, 
ir toliau paliekant „tikrai pačiu Savimi“, tai, dieve gink, negalima 
aukoti dešimties arba dar daugiau aistrų. Tiesa, nei Robespjeras, nei 
Sen-Žiustas nebuvo „tikrai Aš pats“, kaip nei vienas, nei antras 
nebuvo tikrai „Žmogus“, bet jie tikrai buvo Robespjeras ir Sen- 
Žiustas, šie vieninteliai, nepalyginami individai. 

Įrodinėti „„pasiaukojantiems“, kad jie egoistai, yra senas triukas, 
kurį jau yra pakankamai panaudoję Helvecijus ir Bentamas. „Pa- 
ties“ šventojo Sančos triuką sudaro „egoistų paprasta prasme“, bur- 
žua, pavertimas ne-egoistais. Tiesa, Helvecijus ir Bentamas įrodinėja 
ponams buržua, kad jie savo ribotumu praktiškai kenkia sau, 0 „pa- 
ties“ šventojo Makso triukas yra įrodyti, kad buržua neatitinka 
egoisto „idealo“, „sąvokos“, „esmės“, „pašaukimo“ ir t. t. ir kad jų 
santykis su savimi nėra absoliutus neigimas. Jam ir čia tesivaidena 
vis tas pats smulkusis vokiečių buržua. Tarp kita ko, pastebėsime, 
kad „šykštusis“ 99 puslapyje figūruoja mūsų šventajam kaip „pa- 
siaukojantis egoistas“, o „„gobšusis“, atvirkščiai, 78 puslapyje priski- 
riamas prie „egoistų paprasta prasme“, prie „nešvariųjų, nuodėmin- 
gujų'. 

Ši antroji ankstesnių egoistų klasė 99 puslapyje taip apibrė- 
žiama: 

„Taigi šie žmonės“ (buržua) „yra ne pasiaukojantys, ne dvasingi, ne idealūs, ne 


nuoseklūs, ne entuziastai; jie yra egoislai paprasta prasme, savanaudžiai, teieškantys 
sau naudos, blaivūs, apdairūs ir t. t." 


Kadangi „Knygoje“ ne viskas tiksliai seikėjama, tai jau skyriuo- 
se apie „keistuoliškumą“ ir „politinį liberalizmą“ turėjome progos 
pamatyti, kaip Štirneris padaro triuką — paverčia buržua ne-egois- 
tais — daugiausia dėl savo nemokšiškumo, dėl visiško tikrųjų žmo- 
nių ir santykių nežinojimo. Tas pats nemokšiškumas ir čia yra jam 
svertas. 

„Tam“ (t. y. Štirnerio fantazijai apie nesavanaudiškumą) „priešinasi atkakli pa- 
sauliečio galva, tačiau tūkstančius metų pastarasis buvo pavergtas bent tiek, kad 
turėjo nulenkti savo nepaklusnų sprandą ir pripažinti aukštesnes už save jėgas“ 
(p. 104). Egoistai paprasta prasme „elgiasi pusiau kunigiškai ir pusiau pasaulietiškai, 
tarnauja dievui ir mamonai“ (p. 105). 


78 puslapyje mes sužinome: „dangaus mamona ir žemės dievas 
reikalauja abu savęs išsižadėjimo visai žokiu pat laipsniu“, tad ne- 
galima suprasti, kokiu būdu savęs išsižadėjimas mamonai ir savęs 
išsižadėjimas dievui gali būti priešpastatomi kaip „pasaulietiška“ ir 
„Kkunigiška“. 

106 puslapyje Jacques le bonhomme klausia save: 


„Tačiau kodėl egoizmas tų, kurie teigia asmeninį interesą, vis dėlto nuolat 
lenkiasi kunigiškam, arba pamokomajam, t. y. idealiniam interesui?“ 


(Čia, beje, reikia „signalizuoti“, kad šioje vietoje buržua vaiz- 
duojami kaip asmeninių interesų atstovai.) Taip yra štai kodėl: 


„Jų asmenybė jiems patiems atrodo perdaug menka, perdaug nereikšminga — 
ir ji tikrai yra tokia —kad galėtų pretenduoti į viską ir pilnutinai pasireikšti, Tai 
neabejotinai rodo tas dalykas, kad jie skirsto pačius save į dvi asmenybes, į am- 
žinąją ir laikinąją, ir sekmadieniais rūpinasi amžinąja asmenybe, o šiokiadieniais — 
laikinąja. Kunigas glūdi juose, todėl jie negali nuo jo išsivaduoti". 

Čia Sančą apima abejonės, susirūpinęs jis klausia: „ar neištiks 
tas pat“ savitumo, egoizmo nepaprasta prasme? 

Mes pamatysime, kad šis jaudinantis klausimas buvo iškeltas pa- 
grįstai. Nespės gaidys pragysti du kartus, kai šventasis Jokūbas 
(Jacques le bonhomme) triskart „išsigins“ savęs. ) 

Didžiai nepatenkintas, jis atranda, kad abi istorijoje pasireiškian- 
čios pusės, privatus atskirų asmenų interesas ir vadinamasis visuo- 
tinis interesas, visuomet lydi viena kitą. Kaip paprastai, šį faktą 
jis atranda neteisinga forma, savo šventąja forma, idealinių interesų, 
Šventybės, iliuzijos požiūriu. Jis klausia: kokiu būdu paprasti egois- 
tai, asmeninių interesų atstovai, kartu yra valdomi visuotinių inte- 
resų, mokytojų, hierarchijos? Ir į šį klausimą jis atsako ta prasme, 
kad biurgeriai ir t. t. „patys sau atrodo perdaug menki“, o tai, jo 
nuomone, „neabejotinai rodo“ jų religingumas — būtent ta aplin- 
kybė, kad jie skirsto save į laikinąją ir į amžinąją asmenybę; vadi- 
nasi, jų religingumą jis aiškina jų religingumu, iš anksto pavers- 
damas visuotinių ir asmeninių interesų kovą kovos miražu, paprastu 
refleksu religinėje fantazijoje. 

Kai dėl idealo viešpatavimo, — žiūrėk ankstesniame skirsnyje apie 
hierarchiją. 

Išvertus Sančos pompastiškos formos klausimą į paprastą kalbą, 
jis bus „toks“: 

"Kaip atsitinka, kad asmeniniai interesai visuomet išsivysto prieš 
asmenų norą į klasinius interesus, į bendruosius interesus, kurie pa- 
sidaro savarankiški atskirų asmenų atžvilgiu ir, būdami savaran- 
kiški, įgauna visuotinių interesų formą, kaip tokie pradeda prieš- 
tarauti tikriems individams ir šiame prieštaravime, būdami apibrėžti 
kaip visuotiniai interesai, gali būti sąmonės suvokiami kaip ideali-- 

niai ir net kaip religiniai, šventieji interesai? Kaip atsitinka, kad 
pačiame šiame procese, kai asmeniniai interesai ima savarankiškai 
egzistuoti kaip klasiniai interesai, asmeninis individo elgesys būti- 
nai sudaiktėja, susvetimėja ir kartu be jo egzistuoja kaip nuo jo 
nepriklausanti, bendravimo sukurta jėga, virsdamas visuomeniniais 
santykiais, daugeliu jėgų, kurios apsprendžia, subordinuoja individą 
ir todėl yra įsivaizduojamos kaip „šventos“ jėgos? Jei Sanča su- 
prastų bent tą faktą, kad tam tikrų, žinoma, nuo valios nepriklau- 
somų, gamybos būdų rėmuose visuomet prieš žmones viršų paima 
svetimos praktinės jėgos, nepriklausomos ne tik nuo pavienių at- 
skirų asmenų, bet ir nuo jų visumos, jis galėtų būti gana abejingas, 
ar šis faktas yra suvokiamas religine forma ar jis yra iškreipiamas 
egoisto vaizduotėje, — egoisto, kuris visas jam viešpataujančias jė- 
gas suveda į įsivaizdavimus, — iškreipiamas taip, kad egoistas pasta- 
to aukščiau savęs Nieką. Tuomet Sanča apskritai nusileistų iš spe- 
kuliacijos karalystės į tikrovės karalystę; nuo to, kuo žmonės taria 
save esant, jis pereitų prie to, kas jie yra tikrovėje, nuo to, ką jie 
vaizduojasi, prie to, kaip jie veikia ir turi veikti tam tikromis ap- 
linkybėmis. Tai, kas jam atrodo esąs mąstymo produktas, jis su- 
prastų kaip gyvenimo produktą. Tuomet jis neprieitų iki jo verto 
absurdo — aiškinti asmeninių ir visuotinių interesų skilimą tuo, kad 
žmonės šį skilimą įsivaizduoja iaip pat religine forma ir taria save 
esant (tai tėra žodžio „įsivaizdavimas“ pakeitimas kitu žodžiu) to- 
kiais arba kitokiais. 

Beje, net ir toje absurdiškoje smulkiaburžuazinėje vokiškoje for- 
moje, kuria Sanča suvokia asmeninių ir visuotinių interesų prieš- 
taravimą, jis turėtų įžvelgti, kad individai visuomet vadovavosi ir 
negalėjo nesivadovauti savimi ir todėl abi jo pažymėtos pusės tėra 
asmeninio individų vystymosi pusės; jos abi yra vienodai sukeltos 
individų empirinių gyvenimo sąlygų, abi tėra to paties asmeninio. 
žmonių vystymosi išraiškos, todėl abi tik tariamai prieštarauja viena 
kitai. Kai dėl to, kokia yra ypatingų vystymosi sąlygų ir darbo pa- 
sidalijimo apsprendžiama vieta, kuri teko konkrečiam individui, ar 
individas daugiau atstovauja vienai ar kitai priešybės pusei, ar jis 
daugiau yra egoistas ar pasiaukojantis, tai — jau visai antraeilis 
klausimas, kuris galėtų įgyti kokią nors reikšmę tik tada, jeigu jis 
būtų iškeltas tam tikrose istorinėse epochose tam tikrų individų at- 
žvilgiu. Kitu atveju šis klausimas tegalėjo privesti tik prie mora- 
liškai šarlataniškų frazių. Tačiau Sanča, kaip dogmatikas, čia klysta 
ir teranda tik vieną išeitį: jis paskelbia, kad Sančos Pansos ir Don 
Kichotai gimsta tokie ir Don Kichotai įkala į Sančų galvas visokias 
nesąmones; kaip dogmatikas, jis ima vieną dalyko pusę, jo suprastą 
pamokomai, priskiria ją individams kaip tokiems ir pareiškia savo 
priešiškumą kitai pusei. Todėl jam, kaip dogmatikui, ir kita pusė 
iš dalies atrodo kaip paprasta dvasinė būklė, dėvoūment*, iš dalies 
tik kaip „principas“, o ne santykis, kuris būtinai atsiranda iš viso 
ankstesnio natūralaus individų gyvenimo būdo. Be abejo, šį „prin- 
cipą" belieka „išmesti iš galvos“, nors, pagal mūsiškio Sančos ideo- 

* — pasiaukojimas. Red. 

logiją, jis kuria visokiausius empirinius daiktus. Pavyzdžiui, 180 pus- 
lapyje „gyvenimo arba visuomenės principas" „yra sukūręs“ „vi- 
suomeninį gyvenimą, bet kurį mandagumą, bet kurį broliškumą 
ir visa kita...“ Tiksliau atvirkščiai: gyvenimas yra sukūręs šį 
principą. 

Mūsų šventajam komunizmas yra visai nesuprantamas, nes ko- 
munistai nepriešpastato nei egoizmo pasiaukojimui, nei pasiauko- 
jimo egoizmui ir teoriniu atžvilgiu nesuvokia šio priešingumo nei 
jo sentimentalia, nei jo pompastiška ideologine forma; atvirkščiai, 
jie atskleidžia materialias jo šaknis, kurioms išnykus, jis išnyksta 
pats savaime. Komunistai iš viso neskelbia jokios moralės, o Štirne- 
ris ją skelbia kuo plačiausiai. Jie nekelia žmonėms moralinio rei- 
kalavimo: mylėkite vienas kitą, nebūkite egoistai ir t. t.; atvirkščiai, 
jie puikiai žino, kad ir egoizmas, ir pasiaukojimas yra tam tikromis 
aplinkybėmis būtina individų savęs teigimo forma. Taigi komunistai 
anaiptol nenori, kaip mano šventasis Maksas ir paskui jį kartoja 
jo ištikimasis Dottore Graziano (Arnoldas Rugė,— už tai šventasis 
Maksas jį vadina „nepaprastai gudria ir politiška galva“, Vigandas, 
p. 192), panaikinti „privatų žmogų“, siekiant įtikti „visuotiniam“, 
pasiaukojančiam žmogui: tai — gryniausia fantazija, apie kurią jie 
abu galėjo rasti reikiamų paaiškinimų jau žurnale „Deutsch-Fran- 
zosische Jahrbücher". Komunistai teoretikai, tas nedaugelis, turįs 
laiko domėtis istorija, skiriasi kaip tik tuo, kad tik jie yra atradę, 
jog visada istorijoje „visuotinį interesą“ kuria individai, apibrėžti 
kaip „privatūs žmonės“. Jie žino, kad šis priešingumas tėra tariamas, 
nes vieną jo pusę, vadinamąją „visuotinę“, nuolat kuria kita pusė, 
privatus interesas, ir pirmoji anaiptol nėra pastarajam savarankiška 
jėga, turinti savarankišką istoriją — tad šis priešingumas praktiškai 
tolydžio vis panaikinamas ir naujai kuriamas. Taigi šiuo atveju tu- 
rime ne „negatyvią“ Hegelio dviejų priešingumo pusių „vienybę“, 
o materialiai sąlygotą ankstesnio, materialiai sąlygoto individų egzis- 
tavimo būdo panaikinimą, kai išnyksta kartu ir šis priešingumas su 
jo vienybe. 

Taigi matome, kaip „su savimi sutariantis egoistas“, priešingai 
„egoistui paprasta prasme“ ir „pasiaukojančiam egoistui“, iš pat 
pradžios remiasi iliuzija apie abi šių egoistų kategorijas ir apie tik- 
ruosius tikrų žmonių santykius. Asmeninių interesų atstovas yra 
„egoistas paprasta prasme“ tik dėl savo būtino priešingumo bend- 
riesiems interesams, kurie ligšiolinio gamybos ir bendravimo būdo 
sąlygomis ėmė savarankiškai egzistuoti kaip visuotiniai interesai, 
įgaudami žmonių vaizduotėje idealių interesų formą ir reikšmę. 
Bendrųjų interesų atstovas yra „pasiaukojantis“ tik dėl savo prie- 
šingumo asmeniniams interesams, užfiksuotiems privačių interesų 
forma, tik dėl to, kad bendrieji interesai yra apibrėžti kaip visuo- 
tiniai ir idealūs interesai. 

Abu, ir „pasiaukojantis egoistas", ir „egoistas paprasta prasme“, 
galiausiai susitinka savęs išsižadėdami. 

P. 78: „Tad savęs išsižadėjimas yra bendras šventųjų ir nešventųjų, švariųjų 
ir nešvariųjų bruožas: nešvarusis išsižada visų geresnių jausmų, visokios gėdos, 

net natūralaus baugumo ir klauso tik jį valdančios aistros. Švarusis išsižada savo 
natūralaus santykio su pasauliu... Pinigų troškimo skatinamas gobšusis išsižada 
visų sąžinės raginimų, visokio garbės jausmo, bet kokio atlaidumo ir gailesčio; 
jis į nieką neatsižvelgia, jis pasiduoda aistrai. Taip pat elgiasi ir šventasis: jis. 
padaro save pajuokos objektu pasaulio akyse, yra „kietaširdis“, „griežtai tei- 
singas“, nes jį valdo nenugalimas troškimas“. 


„Gobšusis“, kuris čia pasireiškia kaip nešvarusis, nešventasis. 
egoistas, taigi kaip egoistas paprasta prasme, tėra moralinių chres- 
tomatijų vaikams ir romanų pamėgta tema, tačiau tikrovėje jis pa- 
sitaiko tik kaip išimtinė figūra ir anaiptol nėra gobšiųjų buržua at- 
stovas, — kuriems, atvirkščiai, nėra reikalo išsivaduoti nuo „sąžinės. 
raginimų“, „garbės jausmo“ ir t. t. arba apsiriboti viena gobšumo 
aistra. Priešingai, jų gobšumas yra susijęs su daugybe naujų — poli- 
tinių ir kitokių — aistrų, kurias patenkinti buržua jokiu būdu neat- 
sisako. Nesigilindami į šį klausimą, dabar pereisime prie Štirnerio. 
„savęs išsižadėjimo“. 

Čia šventasis Maksas vietoj savęs išsižadančio Aš pakiša kitą 
Aš, kuris egzistuoja tik šventojo Makso vaizduotėje. Jo vaizduoja- 
mi „nešvarieji“ aukoja tokias visuotines savybes, kaip „geresnieji 
jausmai“, „gėda“, „baugumas“, „garbės jausmas“ ir t. t., ir jis net 
neklausia, ar nešvarusis taip pat turi šias savybes. Išeina, lyg „ne- 
švarusis“ būtinai turėtų turėti visus šiuos bruožus! Bet ir tuo atveju, 
jei „nešvarusis“ visa tai turėtų, šių savybių paaukojimas vis vien 
nebūtų savęs išsižadėjimas; tuo tebūtų konstatuojamas — net „su 
savimi sutariančios“ moralės pateisinamas — faktas, kad dėl vienos. 
aistros aukojama daug kitų aistrų. Ir pagaliau, šios teorijos po- 
žiūriu, „savęs išsižadėjimas“ yra visa, ką Sanča daro ir ko nedaro. 
Ar nori jis laikytis šios pozicijos, ar ne. ..* 


* Šios vietos tęsinio rankraštyje nėra. Teišliko ne visa tokia išbraukta vieta: 
„-.-jis, egoistas — paties savęs neigimas. Siekdamas kokio nors intereso, jis neigia 
abejingumą šiam interesui; ką nors veikdamas, jis neigia nieko neveikimą. Todėl 
Sančai, kaip „egoistui paprasta prasme“, labai lengva įrodyti savajam „kliuviniui“, 
kad jis nuolat neigia pats save, nes Nuolat neigia priešingumą to, ką jis daro, 
ir niekuomet neneigia savo tikrojo intereso. 

Sutinkamai su savąja savęs neigimo teorija, Sanča gali sušukti (p. 80): „Argi, 
pavyzdžiui, nesavanaudiškumas yra netikras ir niekur jo nėra? Atvirkščiai, jis — 
labai įprastas!“ 

Mes tikrai džiaugiamės smulkiųjų vokiečių buržua sąmonės „,nesavanaudiš- 
kumu“... 

Jis čia pat pateikia gerą šio nesavanaudiškumo pavyzdį, nurodydamas Frankės 
našlaičių namus, O'Konelį, šventą Bonifacijų, Robespjerą, Kernerį. .. 

...Apie O'Konelį tai žino Anglijoje kiekvienas vaikas. Tik Vokietijoje ir ypač 
Berlyne dar galima manyti, kad O'Konelis — „nesavanaudis“, O'Konelis, kuris „be 
paliovos dirba“, kad galėtų išlaikyti savo pavainikius ir padidintų savo turtą; 
kuris ne be reikalo savo pelningą advokato praktiką (10000 svarų per metus) 
iškeitė į dar pelningesnę — ypač Airijoje, kur jis neturi konkurentų, — agitatoriaus 
praktiką (20—30 000 svarų per metus); kuris kaip tarpininkas „kietaširdiškai“ iš- 
naudoja airių valstiečius, verčia juos gyventi kiaulidėse, o pats— šis karalius 
Danas — laiko savo rūmuose Merion-skvere kunigaikštišką dvarą ir kartu nesiliau- 
ja ašarojęs dėl apgailėtino šių valstiečių likimo, „nes jį yra apėmęs nenugalimas 
troškimas“. Kiekvieną kartą jis priveda judėjimą ligi tokio taško, kuris leidžia 
užsitikrinti nacionalinę duoklę ir vado padėtį, ir kasmet, surinkęs duoklę, jis 
meta bet kokią agitaciją ir tenkina kūną savo dvare Derineine. Už O'Konelio il- 
gametį teisinį šarlataniškumą ir begėdiškiausią judėjimo, kuriame jis dalyvavo, 

Nors* šventasis Maksas 420 puslapyje sako: 

„Ant mūsų [epochos] vartų užrašyta ne... pažink pats Save, o realizuok Savo 
vertę" (čia mūsiškis mokytojas vėl paverčia tikrąją, jo atrastą vertės realizaciją 
moraliniu realizacijos įsakymu) — 
tačiau jei ne ankstesniam „pasiaukojančiajam“, tai „egoistui pa- 
prasta prasme“ turi galioti „žinomas Apolono" posakis: 

„Pažinkite patys Save vis iš naujo, tik pažinkite, kas Jūs esate iš tikrųjų, ir 
atsisakykite Savo beprotiškos aistros būti ne tuo, kas Jūs esate!" 

„Nes“: 

„Tai atveda prie apgauto egoizmo reiškinio, kur Aš patenkinu ne Save, o tik 
vieną Savo geismą, pavyzdžiui, laimės troškimą.— Visi Jūsų poelgiai tėra paslėptas, 
pridengtas... egoizmas, nesąmoningas egoizmas, bet kaip tik todėl ne egoizmas, 
o vergovė, tarnavimas, savęs išsižadėjimas. Jūs esate egoistai ir kartu neegoistai, 
nes Jūs išsižadate egoizmo“ (p. 217). 

„Jokia avis, joks šuo nesistengia tapti tikruoju“ egoistu (p. 443); 
„joks gyvulys“ neragina kitų: pažinkite patys Save vis iš naujo, 
tik pažinkite, kas Jūs esate iš tikrųjų. — „Juk Jūsų prigimtis yra“ 
egoistiška, „Jūs esate“ egoistiškos „prigimtys, t. y.“ egoistai. „Bet 
kaip tik todėl, kad Jūs jau esate tokie, Jums nereikia dar tik tapti 
tokiais“ (ten pat). Prie to, kas Jūs esate, priklauso ir Jūsų sąmonė, 
o kadangi Jūs esate egoistai, Jūs turite ir Jūsų egoizmą atitinkančią 
sąmonę, taigi Jūs neturite nė mažiausio pagrindo klausyti moralinio 
Štirnerio pamokslo, gilintis į save ir atgailauti. 

Čia Štirneris vėl griebiasi senos filosofinės gudrybės, prie kurios 
mes dar sugrįšime. Filosofas nesako tiesiai: Jūs nesate žmonės. Jis 
sako: Jūs visada buvote žmonės, bet Jūs nesupratote, kas Jūs esate, 
ir būtent todėl iš tikrųjų Jūs nebuvote tikri žmonės. Todėl Jūsų 
pasireiškimas neatitiko Jūsų esmės. Jūs buvote žmonės ir Jūs ne- 
buvote žmonės.— Filosofas čia netiesiogiai pripažįsta, kad tam tikrą 
sąmonę atitinka ir tam tikri žmonės bei tam tikros aplinkybės. Tačiau 
kartu jis mano, kad jo moralinis reikalavimas žmonėms — reikala- 
vimas pakeisti savo sąmonę ir sukurs šią pakeistą sąmonę, O žmo- 
nėse, kurie pasikeitė dėl pasikeitusių empirinių sąlygų ir kurie da- 
bar, aišku, turi ir kitą sąmonę, jis temato tik pasikeitusią [sąmo- 
nę|.— Taip yra ir su ta Jūsų [sąmone, kurios Jūs slapta] trokštate; 
[šia] prasme Jūs esate [slapti, nesąmoningi] egoistai, t. y. Jūs tikrai 
esate egoistai, kiek Jūs esate nesąmoningi, bet Jūs esate ne-egoistai, 
kiek Jūs esate sąmoningi. Arba: Jūsų dabartinės sąmonės pagrindas 
yra tam tikra būtis, nesutampanti su ta būtimi, kurios Aš reika- 
lauju; Jūsų sąmonė yra sąmonė egoisto, koks jis neturi būti, ir 
todėl ji rodo, kad Jūs patys esate tokie egoistai, kokie Jūs neturite 
būti, kitaip sakant: Jūs turite būti ne tokie, kokie Jūs iš tikrųjų 
esate. Visas šis sąmonės atskyrimas nuo sudarančių jos pagrindą in- 


išnaudojimą jo ėmė nekęsti net anglų buržua, nors apskritai jis buvo jiems labai 
naudingas. 

Beje, aišku, kad šventajam Maksui — žmogui, kuris atrado tikrąji egoizmą, 
labai rūpėjo parodyti, kad pasaulyje lig šiol viešpatavo nesavanaudiškumas. Todėl 
jis ir pasako (Vigandas, p. 165) didžią tezę, kad pasaulis „nuo amžių yra ne- 
egoistiškas". Geriausiu atveju galima pasakyti, kad „egoistas“ pasirodydavo ret- 
karčiais kaip Štirnerio pirmtakas ir „nuversdavo ištisas tautas""“. Red, 

* Puslapio pradžioje Markso pastaba: „III. Sąmonė“. Red. 

dividų ir jų tikrųjų santykių, ši fantazija, kad dabartinės buržuazinės 
visuomenės egoistas neturįs atitinkančios jo egoizmą sąmonės, — vi- 
sa tai tėra senas filosofinis kvailiojimas, kurį Jacques le bonhomme 
čia nuolankiai priima ir pamėgdžioja*. Sustosime ties Štirnerio pa- 
teikiamu „jaudinančiu“ gobšuolio „pavyzdžiu“. Ši gobšuolį, kuris 
nėra „gobšuolis“ apskritai, o gobšus yra Jonas arba Petras, visai 
individualiai apibrėžtas, „vienintelis“ gobšuolis, kurio gobšumas nė- 
ra „gobšumo“ kategorija (šventojo Makso abstrahuota iš plataus, 
komplikuoto „vienintelio“ jo gyvenimo pasireiškimo) ir „nepriklau- 
so nuo to, kokioje skiltyje jį pateikia kiti“ (pavyzdžiui, šventasis 
Maksas), — šį gobšuolį jis nori moralizuoti, įrodinėdamas jam, kad 
jis „tenkina ne save, o vieną savo aistrų“. [Tačiau „tik akimirką 
Tu esi Tu, tik akimirksniškas Tu esi tikrai. Tas, kas atskirtas nuo 
Tavęs, nuo akimirksniško“, yra absoliučiai aukštesnis, pavyzdžiui, 
pinigai. Tačiau, „tiksliau sakant“, jeigu pinigai ir yra „Tau“ aukštes- 
nis pomėgis, jeigu jie yra arba nėra Tau kažkas „absoliučiai aukš- 
tesnis". ..]** gal būt, „išsižadu“ savęs?— Jis mano, kad gobšumas val- 
do mane dieną ir naktį; bet jis mane valdo, tik jį mąstant. Tai jis 
paverčia „dienomis ir naktimis“ tuos gausius momentus, kai Aš vi- 
sada esu akimirksniškas, visada Aš pats, visada tikras, taip pat tik 
jis vienu moraliniu sprendimu apima įvairius mano gyvenimo pa- 
sireiškimo momentus ir teigia, kad jie tėra gobšumo patenkinimas. 
Kai šventasis Maksas daro sprendimą, kad Aš patenkinu tik vieną 
savo aistrų, o ne Save, jis priešpastato Mane, kaip visai vientisą 
būtybę, Man pačiam. „O kas gi sudaro šią visai vientisą bū- 
tybę? Kaip tik ne Tavo akimirksniška būtybė, ne tai, kas Tu esi 
šią akimirką“, taigi, pasak paties šventojo Makso, ją sudaro šven- 
toji „esmė“ (Vigandas, p. 171). Kai „Štirneris“ sako, kad Aš turiu 
pakeisti Savo sąmonę, tai juk Aš žinau, kad mano akimirksniška są- 
monė taip pat priklauso mano akimirksniškai būčiai, ir šventasis 
Maksas, ginčydamas šią mano sąmonę, pasmerkia kaip slaptas mo- 
ralistas visą mano gyvenimo kelią***. Ir po to — „argi Tu esi tik tol, 
kol Tu galvoji apie Save, argi Tu esi tik savimonės dėka?" (Vigan- 
das, p. 157, 158). Ar Aš galiu būti kas nors kitas, kaip tik egoistas? 
Pavyzdžiui, ar gali Štirneris būti kas nors kitas, kaip tik egoistas, — 
vis vien, ar jis išsižada savo egoizmo ar ne? „Jūs esate egoistai ir 
Jūs nesate egoistai, kai Jūs išsižadate egoizmo“, skelbi Tu. | 

Nekaltas, „apgautas“, „nepripažintas“ mokytojau! Yra kaip tik 
atvirkščiai. Mes, egoistai paprasta prasme, Mes, buržua, puikiai ži- 
nome, kad charité bien ordonnée commence par soi-mėme****, ir pa- 

* Toliau rankraštyje išbraukta: „Šis kvailiojimas juokingiausiai atrodo istorijoje, 
kur vėlesnė epocha, aišku, turi kitokį supratimą apie ankstesnę epochą, negu ši 
pastaroji pati apie save, — štai, pavyzdžiui, graikai suprato save kaip graikai, 
o ne taip, kaip juos suprantame mes, ir priekaištas graikams, kad jie neturėjo 
patys apie save šio mūsų supratimo apie juos, t. y. „supratimo apie tai, kas jie 
iš tikrųjų buvo“, virsta priekaištu, kodėl jie buvo graikai". Red. 
** Toliau seka smarkiai pažeista vieta. Red. 

*** Čia, rankraščio puslapio pradžioje, Markso vėl pažymėta: „III (Sąmo- 

nė)“. Red. 


**** — teisingai suprantama artimo meilė pradeda nuo savęs, t. y. kiekvienas 


yra pats sau artimiausias. Red. 


190 


sakėlę: „Mylėk savo artimą, kaip pats save“, mes jau seniai išaiški- 
nome ta prasme, kad kiekvienas yra artimas pačiam sau. Tačiau 
mes neigiame, kad esame beširdžiai egoistai, išnaudotojai, paprasti 
egoistai, kurių širdys negali persiimti kilniais jausmais ir savo arti- 
mųjų interesus padaryti savo pačių interesais, o tai, tarp mūsų kal- 
bant, tereiškia, kad mes teigiame savo interesus kaip mūsų arti- 
mųjų interesus. Tu neigi „paprastą“ vienintelio egoisto egoizmą tik 
todėl, kad Tu „išsižadi savo natūralių santykių su pasauliu“. Todėl 
Tu nesupranti, kad mes padarome praktinį egoizmą tobulą, kaip tik 
atsisakydami nuo egoizmo frazeologijos, — mes, kuriems rūpi įgy- 
vendinti tikruosius egoistinius interesus, o ne šventąjį egoizmo in- 
tercsą. Beje, galima buvo numatyti, —ir čia buržua šaltai atsuka 
šventajam Maksui nugarą, — kad jau jeigu Jūs, vokiškieji mokytojai, 
imsitės ginti egoizmą, tai Jūs paskelbsite ne tikrą, „pasaulietišką ir 
aiškų, kaip diena“ („Knyga“, p. 455), egoizmą, t. y. „jau ne tai, kas 
vadinama“ egoizmu, o egoizmą nepaprasta, pamokomąja prasme, 
filosofinį arba driskių egoizmą. 

Taigi egoistas nepaprasta prasme yra „tik dabar rastas“. „Įsižiū- 
rėkime kiek arčiau į šį naują radinį“ (p. 11). 

Iš to, kas buvo ką tik pasakyta, jau seka, kad ankstesniems egois- 
tams užtenka pakeisti savo sąmonę, ir jie tampa egoistais nepa- 
prasta prasme, kad, vadinasi, su savimi sutariantis egoistas tesiskiria 
nuo ankstesnių tik sąmone, t. y. tik kaip žinovas, kaip filosofas. Iš 
šventojo Makso viso istorijos supratimo toliau išplaukia, kad jei vi- 
siems ankstesniems egoistams viešpatavo tik „Šventybė“, tai tikrasis 
egoistas tik prieš „Šventybę“ ir turi kovoti. „Vienintelė“ istorija 
mums parodė, kaip šventasis Maksas pavertė istorinius santykius 
idėjomis ir po to egoistą — nusidėjėliu prieš šias idėjas, kaip kiek- 
vienas egoistinis savęs teigimas buvo jo paverstas nusidėjimu šioms 
idėjoms, kaip, pavyzdžiui, privilegijuotųjų valdžia buvo paversta 
nusidėjimu lygybės idėjai, despotizmo nuodėme. Todėl, kalbant apie 
konkurencijos laisvės idėją, „Knygoje“ sakoma, kad privatinę nuo- 
savybę autorius supranta (p. 155) kaip „asmeniška“... didelį... pa- 
siaukojantį egoistą... neabejotinai ir būtinai... tegali įveikti, tik 
paversdamas juos šventais ir po to įtikinėdamas, kad jis panaikina 
jų šventumą, t. y. savo šventą pažiūrą į juos, vadinasi, tepanaikina 
juos tiek, kiek jie egzistuoja jame kaip šventajame“. 

P. 50**: „Toks, koks Tu esi kiekvieną akimirką, Tu ir esi Savo kūrinys, ir 
būtent šiame kūrinyje Tu neturi prarasti Savęs, kūrėjo. Tu pats, palyginus su 
Savimi, esi aukštesnė būtybė, t. y. Tu esi ne tik kūrinys, bet taip pat ir Kūrėjas; 


ir Tu, kaip nesavanoriškas egoistas, būtent tai ir išleidi iš akių, todėl ši aukštesnė 
būtybė yra Tau svetima“, 


Truputį kitoks tos pat išminties variantas pateikiamas „Knygos“ 
239 puslapyje: 


„Giminė yra Niekas“ (vėliau ji taps įvairiausiais daiktais, žiūrėk: „Pasitenki- 
nimas"), „ir kai atskiras individas pranoksta savo individualybę, tai būtent čia 


* Ši rankraščio vieta išliko tik dalinai. Red. 
** Markso pastaba puslapio pradžioje: „II (Kūrėjas ir kūrinys)". Red. 


191 


Jis pats pasireiškia kaip atskira asmenybė; jis yra tik tiek, kiek jis kyla vis 
aukščiau, kiek jis nelieka tas, kas jis yra, kitaip jis būtų sustingęs, negyvas“. 


Šių teiginių — savo „kūrinio“ atžvilgiu Štirneris čia pat elgiasi 
kaip „kūrėjas“, „anaiptol neprarasdamas juose savęs“: 


„Tik akimirką Tu esi, tik akimirksniškas Tu esi tikrai. Kiekvieną momentą 
Aš esu visai tas, kas Aš esu... Tai, kas atskirta nuo Tavęs, akimirksniško“, yra 
kažkas „absoliučiai aukštesnis“... (Vigandas, p. 170); o 171 puslapyje (ten pat) 
„Tavo būtybė“ apibrėžiama kaip „Tavo akimirksniška būtybė“. 


Šventasis Maksas „Knygoje“ sako, kad, būdamas akimirksniška 
būtybė, jis kartu yra dar ir kita, aukštesnė būtybė, tačiau „„Apolo- 
getiniame komentare“ jo individo „akimirksniška būtybė“ sutapati- 
nama su jo „visai vientisa būtybe“, ir kiekviena būtybė kaip „aki- 
mirksniška" paverčiama „absoliučiai aukštesne būtybe". Taigi „Kny- 
goje" jis kiekvieną akimirką yra aukštesnė būtybė, palyginus su tuo, 
kas jis yra šią akimirką, tuo tarpu „Komentare“ visa tai, kas jis 
betarpiškai nėra tam tikrą akimirką, yra „absoliučiai aukštesnė bū- 
tybė", šventoji būtybė.— Ir po viso šio skilimo „Knygos“ 200 pusla- 
pyje pareiškiama: 


„Aš nieko nežinau apie skilimą į „netobulą“ ir „tobulą“ Aš". 


Dabar „su savimi sutariančiam egoistui" jau nebereikia aukotis 
niekam aukštesniam, nes jis pats sau ir yra aukštesnis, ir šį skilimą 
tarp „aukštesnio“ ir „žemesnio“ jis perkelia į patį save. Taip iš 
tikrųjų (šventasis Sanča contra“ Fojerbacha, „Knyga“, p. 243) „aukš- 
tesnei būtybei teko patirti ne ką kita, kaip metamorfozę". Tikrasis 
šventojo Makso egoizmas yra egoistinis santykis su tikruoju egoiz- 
mu, su pačiu savimi, koks jis yra „kiekvieną akimirką“. Šis egois- 
tinis santykis su egoizmu yra pasiaukojimas. Šventasis Maksas kaip 
kūrinys iš šios pusės yra egoistas paprasta prasme, o kaip kūrėjas — 
jis yra pasiaukojantis egoistas. Mes susipažinsime ir su priešinga 
puse, nes abi šios pusės įteisinamos kaip tikri refleksiniai apibrėži- 
mai, nes jos paklūsta absoliučiai dialektikai, kuriai kiekviena iš jų 
yra savyje savo pačios priešingumas. , 

Prieš gilinantis į šią ezoterinės formos misteriją, reikia ją išnag- 
rinėti atskirais sunkių jos gyvenimo kovų etapais. 

[Bendriausią savybę — egoista, suderintą kaip kūrėją su pačiu sa- 
vimi dvasios pasaulio požiūriu — Štirneris pasiekia 82 ir 83 pus- 
lapyje. 

„Krikščionybė siekė išvaduoti Mus nuo gamtinio apsprendimo (gamtos sąlygoto 
apsprendimo), nuo potraukių kaip varomosios jėgos; taigi ji norėjo, kad žmogus 
nepasiduotų savo potraukiams. Tai nereiškia, kad jis neturi turėti potraukių, tačiau 
potraukiai neturi jo valdyti, jie neturi pasidaryti tvirti, neįveikiami, nepalaužiami. 
Kai dėl šių krikščionybės machinacijų prieš potraukius, tai argi mes negalėtume jų 
pritaikyti ir jos pačios įsakymui, kad mus apspręstų dvasia...? ...Tuomet tai 
prilygtų dvasios panaikinimui, visų minčių panaikinimui. Kaip ten reikėjo pasa- 
kyti... taip dabar mes pasakytume: Tiesa, Mes turime turėti dvasią, tačiau dvasia 
neturi Mūsų valdyti“.] 


* — prieš, Red. 

„Tačiau tie, kurie prisijungė prie Kristaus, nukryžiavo kūną kar- 
tu su aistromis ir geiduliais“ (Laiškas galatams, 5, 24), — pagal Štir- 
nerį išeina, kad jie elgiasi su savo nukryžiuotomis aistromis ir gei- 
duliais kaip tikri savininkai. Jis parsisamdo skleisti krikščionybę, 
bet nesitenkina vienu nukryžiuotu kūnu, o nori nukryžiuoti ir dva- 
sią, t. y. „visą subjektą“. 

Krikščionybė tik todėl norėjo išvaduoti mus nuo kūno viešpata- 
vimo ir „potraukių kaip varomosios jėgos“, kad į mūsų kūną, į mū- 
sų potraukius ji žiūrėjo kaip į kažkokį mums svetimą dalyką; ji tik 
todėl norėjo panaikinti mūsų gamtinį sąlygotumą, kad mūsų prigim- 
ti ji laikė mums nepriklausančia. Iš tikrųjų, jeigu aš pats nesu 
gamta, jeigu mano įgimti potraukiai, visa įgimta mano organizacija 
nepriklauso man pačiam, — o taip moko krikščionybė, — tai man at- 
rodys, kad bet kurį gamtinį sąlygotumą — vis vien, ar jis bus su- 
keltas įgimtos mano paties organizacijos ar vadinamosios išorinės 
gamtos — yra apsprendęs kažkas svetimas; šiuo atveju gamtinis są- 
lygotumas man atrodys kaip varžtai, kaip man taikoma prievarta, 
kaip dvasios heteronomija, priešingai dvasios autonomijai. Šią krikš- 
čionišką dialektiką Štirneris priima daug negalvodamas ir po to pri- 
taiko ją ir mūsų dvasiai. Beje, krikščionybė taip ir neišvadavo mūsų 
iš potraukių valdžios, — bent ta miesčioniška siaura prasme, kurią 
šventasis Maksas primetė krikščionybei; ji nenuėjo toliau tuščio, 
praktiškai bevaisio moralinio priesako. Moralinį priesaką Štirneris 
laiko realiu veiksmu ir papildo jį tolesniu kategoriniu imperatyvu: 
„Tiesa, Mes privalome turėti dvasią, tačiau dvasia neturi Mūsų val- 
dyti", —ir todėl visas jo su savimi sutariantis egoizmas, „„nuodug- 
niau panagrinėjus“, kaip pasakytų Hegelis, leidžiasi suvedamas į tiek 
pat komišką, kiek ir pamokoma bei stebimąją moralinę filosofiją. 

Ar potraukis tampa tvirtas ar ne, t. y. ar jis įgyja mūsų atžvilgiu 
išimtinę valdžią — tai, beje, nepašalina tolesnio vystymosi, — pri- 
klauso nuo to, ar leidžia materialios aplinkybės, „blogos“ gyvenimo 
sąlygos normaliai tenkinti šį potraukį ir, iš antros pusės, ugdyti visą 
potraukių visumą. O šios pastarosios ugdymas savo ruožtu pri- 
klauso nuo to, ar mes gyvename tokiomis aplinkybėmis, kurios lei- 
džia mums visapusiškai veikti ir tuo pačiu pilnutinai išvystyti visus 
mūsų įgimtus gabumus. Nuo tikrųjų santykių sanklodos ir nuo šių 
santykių sąlygojamos kiekvieno individo vystymosi galimybės pri- 
klauso ir tai, ar pasidaro mintys tvirtos ar ne,— pavyzdžiui, įkyrios 
vokiečių filosofų, šių „visuomenės aukų“, qui nous font pitié“, idė- 
jos yra glaudžiausiai susijusios su vokiečių sąlygomis. Beje, Štir- 
neriui potraukių valdžia tėra tuščia frazė, kuri suteikia jam abso- 
liutaus šventojo orumą. Antai, sugrįžę prie gobšuolio „jaudinančio 
pavyzdžio“, mes randame: 


„Gobšuolis yra ne savininkas, o vergas, ir jis nieko negali padaryti sau, kartu 
nedarydamas to savo ponui“ (p. 400). 


Niekas negali ko nors padaryti, kartu nedarydamas to dėl kurio 
nors savo poreikio ir dėl šio poreikio organo, — tai Štirneriui reiš- 


* — kurių mums gaila. Red. 


13 K. Marksas ir F. Engelsas 193 


kia, kad šis poreikis ir jo organas tampa jo ponu, lygiai kaip jau 
anksčiau jis paskelbė priemonę poreikiui patenkinti (plg. skirsnius 
apie politinį liberalizmą ir komunizmą) savo ponu. Štirneris negali 
valgyti, kartu nevalgydamas dėl savo skrandžio. Jei žemiškos sąly- 
gos kliudo jam patenkinti savo skrandį, tai šis jo skrandis tampa 
jo ponu, troškimas valgyti tampa įkyriu troškimu, o mintis apie 
valgį — įkyria idėja,— kartu tai yra jam pavyzdys, kaip žemiškos 
sąlygos veikia jo potraukių ir idėjų tvirtėjimo procesą. Todėl San- 
čos „Maištas“ prieš potraukių ir minčių sutvirtėjimą tėra bejėgiškas 
moralinio susivaldymo priesakas ir naujas įrodymas, kad jis trivia- 
liausiai smulkiųjų biurgerių galvosenai tik suteikia pompastišką 
ideologinę išraišką“. 

Taigi šiame pirmajame pavyzdyje jis kovoja, iš vienos pusės, su 
savo kūno troškimais, o iš antros — su savo dvasios mintimis, iš vie- 
nos pusės — su savo kūnu, iš antros — su savo dvasia, kai jie, jo 
kūriniai, nori pasidaryti savarankiški jo, savo kūrėjo, atžvilgiu. Kaip 
mūsų šventasis kovoja šią kovą, koks yra jo kaip kūrėjo santykis 
su savo kūriniais, mes dabar pamatysime. 


Krikščionį „paprasta prasme", chrétien „simple“**, kalbant Furjės žodžiais, „te- 


valdo vien dvasia, ir jis nekreipia dėmesio į jokius „kūno“ ikalbinėjimus. Tačiau 
palaužti dvasios tironiją Aš tegaliu tik „kūnu“, nes, tik supratęs ir savo kūno balsą, 


* Toliau rankraštyje išbraukta: „Komunistai, puldami materialią bazę, kuria 
yra pagrįstas lig šiol neišvengiamas troškimų arba minčių tvirtėjimo procesas, 
yra vieninteliai, dėl kurių istorinio veikimo tikrai tirpsta tvirtėjantys troškimai 
bei mintys ir liaujasi buvę, kaip visiems ligšioliniams moralistams „iki pat" Štir- 
nerio, bejėgišku moraliniu priesaku. Komunistinė organizacija dvejopai veikia troš- 
kimus, kuriuos sukelia individe dabartiniai santykiai; dalis šių troškimų — būtent 
tie, kurie egzistuoja esant bet kuriems santykiams ir kurių tik forma bei kryptis 
yra įvairių visuomeninių santykių keičiamos, —kinta ir esant šiai visuomeninei 
formai, nes suteikiamos priemonės normaliam jų vystymuisi; o kita dalis — būtent 
tie troškimai, kurie atsiranda tik tam tikros visuomeninės formos, tam tikrų gamy- 
bos ir bendravimo sąlygų dėka,— visai netenka jiems reikalingų gyvavimo sąlygų. 
Būtent kokie potraukiai Komunistinės organizacijos sąlygomis tik pasikeičia, o ko- 
kie išnyksta,— tegalima išaiškinti tik praktiniu būdu, pakeičiant realius, praktinius 
potraukius, o ne palyginant juos su ankstesniais istoriniais santykiais. 

Abu žodžiai: „tvirti“ ir „troškimai“, kuriuos mes ką tik esame pavartoję, norė- 
dami sumušti Štirneri šiuo „vieninteliu“ faktu, žinoma, yra visai netinkami. Kad 
dabartinėje visuomenėje vienas individo poreikis gali būti patenkinamas visų kitų 
nenaudai ir kad yra moralinis reikalavimas, pagal kurį to „neturi būti“, kad būtent 
taip plus ou moins [daugiau ar mažiau] ir gyvena visi dabartinio pasaulio individai 
ir kad tuo pačiu yra negalimas laisvas viso individo vystymasis,— šį faktą Štir- 
neris, kuris nieko nežino apie empirinį jo sąryšį su esama visuomenine santvarka, 
formuluoja taip, kad nesutariančių su savimi egoistų „troškimai sustingsta“. Troš- 
kimas jau vien dėl savo buvimo yra kažkas „tvirto“, ir tik šventajam Maksui ir jo 
kompanijai gali ateiti į galvą mintis neleisti, pavyzdžiui, savo lytiniam potraukiui 
pasidaryti „tvirtu“, koks jis yra jau iš prigimties ir koks jis nustotų buvęs tik 
dėl kastracijos arba impotencijos. Kiekvienas poreikis, esąs vieno arba kito „troš- 
kimo“ pagrindu, taip pat yra kažkas „tvirto“, ir šventasis Maksas, kad ir kaip 
stengtųsi, nepanaikins šio „tvirtumo“ ir nepasieks, pavyzdžiui, tokios būklės, kad 
jam nereikėtų valgyti tam tikrais „tvirtais“ laiko tarpais. Komunistai nė negalvoja 
panaikinti šio savo troškimų ir poreikių tvirtumo, kaip kad Štirneris savo fantazi- 
jomis tai primeta jiems ir visiems kitiems žmonėms; jie tesiekia tokios gamybos 
ir bendravimo organizacijos, kuri jiems užtikrintų normalų, t. y. tik pačių poreikių 
ribojamą visų poreikių patenkinimą“. Red. 

** — „paprastą“ krikščionį. Red. 

žmogus visiškai supranta save, ir, tik visiškai supratęs save, jis tampa suprantančiu 
arba protingu... Bet vos tik kūnas prabyla, ir dargi — kitaip ir negali būti — 
aistringu tonu... tuomet jam“ (mūsų chrétien simple) „vaidenasi velniški balsai, 
balsai prieš dvasią... ir jis uoliai kovoja prieš juos. Jis nebūtų krikščionis, jei 
norėtų juos pakęsti" (p. 83). 


Taigi, kai jo dvasia nori tapti jo atžvilgiu savarankiška, šventa- 
sis Maksas šaukiasi savo kūno pagalbos, o sukilus jo kūnui, jis pri- 
simena, kad jis yra ir dvasia. Tai, ką krikščionis daro viena kryp- 
timi, šventasis Maksas daro iš karto abiem kryptimis. Jis yra „su- 
dėtingas“ krikščionis (chrétien „„composė“), jis dar kartą parodo sa- 
ve kaip tobulą krikščionį. 

Čia, šiame pavyzdyje, šventasis Maksas kaip dvasia nepasirciš- 
kia kaip savo kūno kūrėjas, ir atvirkščiai; jis jau randa savo kūną 
ir savo dvasią, ir tik tuomet, kai viena kuri nors pusė sukyla, jis 
prisimena, kad jis dar turi ir kitą pusę; ir tada iškelia šią kitą pusę 
kaip savo tikrąjį Aš prieš pirmąja. Taigi čia šventasis Maksas yra 
kūrėjas tik tiek, kiek jis yra „ir kitas apibrėžimas“, kiek jis turi dar 
ir kitą savybę be tos, kuriai jam šiuo momentu patogu pritaikyti 
„kūrinio“ kategoriją. Visą jo kūrybinę veiklą čia sudaro geras noras 
suprasti save, ir suprasti save visiškai arba būti protingu“, suprasti 
save kaip „visai vientisą būtybę“, kaip būtybę, skirtingą nuo „jo 
akimirksniškos būtybės“ ir net tiesiog priešingą tai, kokia yra jo 
būtybė šią „akimirką“. 

[Dabar pereisime prie vienos mūsų šventojo „sunkių gyvenimo 
kovų“: 

P. 80, 81: „Mano uolumas gali prilygti fanatiškiausiam uolumui, tačiau kartu 
aš žiūriu į jį labai šaltai, nepasitikėdamas ir kaip jo nesutaikinamiausias priešas; 
Aš lieku jo teisėjas, nes Aš esu jo savininkas". 


Jei šis šventojo Sančos pasisakymas apie save yra prasmingas,| 
lai jo kūrybinė veikla čia apsiriboja tuo, kad jis, būdamas uolus, 
supranta šį savo uolumą, kad jis nuolat mąsto apie jį, kad jis, 
kaip mąstantis Aš, žiūri į save kaip į tikrąjį Aš. Sąmonė — štai ką 
jis savavališkai pavadina „kūrėjo“ vardu. Jis yra „kūrėjas“ tik tiek, 
kiek jis yra sąmoningas. 

„Dėl to Tu užmiršti pati Save smagiame užsimiršime... Bet argi Tu esi tik 
lada, kai Tu mąstai apie Save, ir išnyksti, kai Tu užmiršti Save? Kas gi neužmiršta 


#avọs kiekvieną akimirką, kas gi neišleidžia savęs iš akių tūkstantį kartų per va- 
landą?” (Vigandas, p. 157, 158). 


Aišku, Sanča to negali užmiršti savajam „užsimiršimui“ ir todėl 
„Žiūri“ į jį „kartu kaip jo nesutaikinamiausias priešas“. 

Šventasis Maksas kaip kūrinys dega nepaprastu uolumu tą patį 
momentą, kai šventasis Maksas kaip kūrėjas, padedamas savo mąs- 
tymo, jau yra iškilęs aukščiau šio savo uolumo; arba: tikras šven- 
lasis Maksas dega uolumu, o reflektuojantis šventasis Maksas vaiz- 
tluojasi esąs iškilęs aukščiau šio uolumo. Šis iškilimas refleksijoje 

" Taigi čia šventasis Maksas visiškai pateisina Fojerbacho „jaudinantį pa- 
vyzdį" apie heterą ir mylimąją. Pirmojoje žmogus „suprato“ tik savo kūno, arba 
tik L balsa, o antrojoje jis suprato save visą, arba ją visą. Žiūrėk Vigan- 
dq, p. i b 

aukščiau to, kas jis yra tikrovėje, vėliau beletristiniu stiliumi nuo- 
taikingai ir įdomiai aprašomas kaip tokia būklė, kurioje jis išlaiko 
savo uolumą; tai reiškia, kad į jo priešiškumą savo uolumui nerei- 
kia žiūrėti rimtai, nors šventasis Maksas ir žiūri į jį „labai šaltai“, 
„nepasitikėdamas“ ir kaip „nesutaikinamiausias jo priešas“.— Kiek 
šventasis Maksas yra uolus, t. y. kiek uolumas yra jo tikroji savybė, 
tiek jis žiūri į ji ne kaip kūrėjas; o kiek jis žiūri į jį kaip kūrėjas, 
jis neturi tikro uolumo,— uolumas yra jam svetimas, nesavybingas. 
Kol jis yra uolus, jis nėra uolumo savininkas, o kai tik jis tampa 
jo savininku, jis nustoja buvęs uolus. Jis, vientisas Kompleksas, 
kiekvieną akimirką yra, kaip kūrėjas ir savininkas, visų savo sa- 
vybių visuma, išskyrus vieną, kurią įis priešpastato sau — visų kitų 
savybių visumai — kaip kūrinį ir nuosavybę, — tuo būdu jam visuo- 
met yra svetima būtent ia savybė, kurią jis ypač pabrėžia kaip sa- 
vo savybę. 

Kad ir kaip fantastiškai skamba tikroji šventojo Makso istorija 
apie jo žygdarbius, kurie vyksta jame pačiame, jo sąmonėje, vis 
dėlto neabejotinas yra tas faktas, kad yra reflektuojančių individų, 
kurie mano, kad savo refleksijoje ir per ją jie yra pakilę aukščiau 
visko“, tuo tarpu iš tikrųjų jie niekuomet nepakyla aukščiau ref- 
leksijos. 

Šį manevrą — teigti save prieš kokią nors konkrečią savybę kaip 
asmenį, turinti ir kitus apibrėžimus, šiame pavyzdyje — kaip priešin- 
go siekiančios refleksijos turėtoją, vėl galima pritaikyti, reikiamai 
įvairuojant, bet kuriai savybei. Pavyzdžiui, mano abejingumas gali 
būti ne mažesnis už labiausiai persisotinusio žmogaus abejingumą; 
tačiau kartu aš žiūriu į šį savo abejingumą be galo karštai, nepasi- 
tikėdamas ir kaip nesutaikinamiausias jo priešas, ir t. t. 

[Nereikia užmiršti, kad šis vientisas visų jo savybių komplek- 
sas, tasai savininkas, kurio pavidalu šventasis Sanča reflektuodamas 
stoja prieš vieną konkrečią savybę, šiuo atveju yra ne kas kita, kaip 
paprasta Sančos refleksija apie šią vieną savybę. Šią savybę jis 
pavertė savuoju Aš, iškeldamas — vietoj vientiso komplekso — vie- 
na, grynai reflektyvią savybę ir pastatydamas prieš kiekvieną savo 
savybę, kaip ir prieš visas jas, tik vieną refleksijos savybę, tam tik- 
rą Aš,] ir kartu iškeldamas save kaip isivaizduojamajį Aš. 

Dabar šią priešišką pažiūrą į pati save, šią pompastišką savo 
paties interesų ir savybių Bentamo buhalterijos“! parodiją išdėsto 
jis pats. 

P. 188: „Vienas arba kitas interesas, ko jis bebūtų siekęs, yra įsigijęs Ma- 
nyje sau vergą, jeigu Aš negaliu jo atsikratyti; jau ne jis yra Mano nuosavybė, 


* Toliau rankraštyje išbraukta: „Iš tikrųjų visa tai tėra pompastiškas atvaizda- 
vimas buržua, kuris kontroliuoja kiekvieną savo sielos judesį, kad neturėtų nuo- 
stolio, tačiau kartu giriasi visokiausiomis savo savybėmis, pavyzdžiui, filantropine 
aistra, į kurią jis turėtų žiūrėti „labai šaltai, nepasitikėdamas ir kaip nesutaikina- 
miausias priešas“, kad neprarastų čia savęs kaip savininko, o liktų filantropijos 
savininku. Tačiau šventasis Maksas aukoja savybę, į kurią jis žiūri kaip „nesu- 
taikinamiausias priešas“, dėl savojo reflektuojančio Aš, dėl savo refleksijos, tuo 
tarpu buržua aukoja savo polinkius ir troškimus visuomet dėl konkretaus likro 
intereso". Red. 

o Aš esu jo nuosavybė. Tad atsiliepkime į kritikos nurodymą — laisvai jaustis 
lik griaunant". 


„Mes"!— Kas esame „„Mes"? „Mums“ nė į galvą neateina „atsi- 
liepti" į „kritikos nurodymą“.— Taigi šventasis Maksas, kuris šią 
akimirką yra policinėje „kritikos“ priežiūroje, čia reikalauja „vie- 
nodos visų gerovės“, „lygios visų gerovės tuo pačiu atžvilgiu“, „tie- 
sioginio tironiško religijos viešpatavimo". 

Jo suinteresuotumas nepaprasta prasme čia pasirodo kaip dangiš- 
kasis nesuinteresuotumas. 

Beje, mums čia jau nebėra reikalo plačiai kalbėti apie tai, kad 
csamoje visuomenėje visiškai nuo šventojo Sančos nepriklauso, „ar 
įsigyja jame koks nors interesas sau vergą“ ir „ar galės jis šio in- 
tcreso atsikratyti“. Interesų sutvirtėjimas dėi darbo pasidalijimo ir 
klasinių santykių yra kur kas aiškesnis, negu „troškimų“ ir „minčių“ 
sutvirtėjimas. 

Kad galėtų pranokti kritinę kritiką, mūsų šventasis bent turėtų 
imtis griauti griovimą, nes antraip griovimas lieka interesas, kurio 
jis negali atsikratyti, kuris jame yra įsigijęs vergą. Griovimas jau 
nebėra jo nuosavybė, bet jis yra griovimo nuosavybė. [Jeigu jis 
ką tik pateiktame pavyzdyje norėtų būti nuoseklus, jis turėtų trak- 
luoti savo uolumą prieš savo „uolumą“ kaip „interesą“ ir žiūrėti 
i ji „kaip nesutaikinamiausias priešas“. Bet jis turėtų atsižvelgti ir 
i savo „labai šaltą“ nesuinteresuotumą savo „labai šaltu“ uolumu 
ir lygiai taip pat pasidaryti „labai šaltas"; savaime suprantama, tuo 
būdu jis išgelbėtų savo pradinį „interesą“, o kartu ir save, nuo 
„pagundos“ suktis ant savo spekuliatyvinio kulno.] — Tačiau, užuot 
lai padaręs, įis ramiausiai kalba toliau (ten pat): 


„Aš tesirūpinsiu užtikrinti Sau Savo nuosavybę“ (t. y. apsaugoti Save nuo 
Savo nuosavybės), „ir, norėdamas ją užsitikrinti, Aš nuolat ją suimu atgal į Save, 
sunaikinu joje mažiausią savarankiškumo polėkį ir praryju ją pirma, negu ji spėja 
sutvirtėti ir tapti ikyria idėja arba manija". 


Ir kaip Štirneris įsigudrina „ryti“ tuos asmenis, kurie yra jo 
nuosavybė! 

Štirneris ką tik leido, kad „kritika“ duotų jam tam tikrą „,pa- 
šaukimą“. Jis teigia, kad šį „pašaukimą“ jis čia pat vėl praryja — 
189 puslapyje jis sako: 


„Tačiau Aš tai darau ne dėl savo žmogiškojo pašaukimo, o Pats Save tam 
pašaukdamas". 


Kai aš tam nepašaukiu savęs, tuomet aš, kaip mes ką tik girdė- 
jome, esu vergas, nesavininkas, netikras: egoistas ir žiūriu į save 
ne kaip kūrėjas, ką aš turėčiau daryti kaip tikras egoistas; taigi, 
jci kas nors nori būti tikras egoistas, jis turi pašaukti save šiam 
„kritikos“ nurodytam pašaukimui. Vadinasi, tai yra visuotinis pa- 
šaukimas, pašaukimas visiems, ne tik jo pašaukimas, bet ir jo pa- 
šuukimas.— Antra vertus, tikrasis egoistas čia pasireiškia kaip dau- 
pumai individų nepasiekiamas idealas, nes (p. 434) „iš prigimties 
ribotos galvos neginčijamai sudaro gausiausią žmonių klasę“ — 

o kaip gi šios „ribotos galvos“ galėtų suvokti savęs ir viso pasaulio 
neriboto prarijimo paslaptį. — Beje, visi šie siaubingi posakiai — su- 
naikinti, praryti ir t. t.— tėra naujas anksčiau minėto „labai šalto 
nesutaikinamiausio priešo“ variantas. 

Pagaliau dabar mes galime kaip reikiant suprasti Štirnerio prie- 
kaištus komunizmui. Jie buvo ne kas kita, kaip išankstinis, paslėp- 
tas įteisinimas jo su savimi sutariančio egoizmo, kuriame šie prie- 
kaištai atgyja savo kūnu. [„Lygi visų gerovė tuo pačiu atžvilgiu“ 
atgyja kaip reikalavimas, kad „visi Mes jaustumės laisvi griaunant". 
„Rūpestis“ atgyja ir kaip vienintelis „rūpestis“ užtikrinti sau savąjį 
Aš kaip nuosavybę; tačiau „ilgainiui“ vėl atsiranda „rūpestis, kaip" 
galima pasiekti vienybę — kūrėjo ir kūrinio vienybę. Ir pagaliau 
vėl pasirodo humanizmas, kuris kaip tikrasis egoistas iškyla empiri- 
nių individų akyse kaip nepasiekiamas idealas.| Taigi frazę „„Kny- 
gos“ 117 puslapyje reikia užrašyti taip: Su savimi sutariantis egoiz- 
mas stengiasi visiškai paversti kiekvieną žmogų „slapta policine vals- 
tybe”. Šnipė ir seklė „refleksija“ stebi kiekvieną dvasios ir kūno 
judesį, ir kiekvienas veiksmas bei mintis, kiekvienas gyvenimo pa- 
sireiškimas yra jai refleksijos reikalas, t. y. policijos reikalas. Šis 
žmogaus skilimas į „įgimtą potraukį" ir „refleksiją“ (vidinis plebė- 
jiškumas, kūrinys ir vidaus policija, kūrėjas) ir yra su savimi su- 
tariantis egoistas“. 

Hesas („Paskutiniai filosofai“, p. 26) padarė mūsų šventajam prie- 
kaištą, kad 

„jis nuolat yra slaptoje policinėje savo kritinės sąžinės priežiūroje... Jis ne- 
užmiršo „kritikos nurodymo... laisvai jaustis tik griaunant“... Egoistas — be pa- 
liovos primena jam kritinė jo sąžinė — niekuo neturi domėtis tiek, kad visas atsi- 
duotų savo dalykui“, ir pan. 


Šventasis Maksas „įgalioja save" taip į tai atsakyti: 
Jei „Hesas sako apie Štirneri, kad jis nuolat esąs ir t. t, tai tereiškia, kad 
jis, kai kritikuoja, nori kritikuoti ne kaip pakliuvo" (t. y., pastebėsime skliaus- 


teliuose, ne vieninteliu būdu), „neplepėti niekų, o būtent tikrai" (t. y. žmoniškai) 
„kritikuoti“. 


„Ką reiškė“, kai Hesas kalbėjo apie slaptą policiją ir t. t, yra 
taip aišku iš nurodytų Heso žodžių, jog net „vienintelis“ šių žodžių 
supratimas, būdingas šventajam Maksui, tegali būti išaiškintas tik 
kaip sąmoningas nesusipratimas. Jo „mąstymo virtuoziškumas" čia 
virsta melo virtuoziškumu, kurio mes, aišku, jam neprikišime, nes 
jis čia buvo jam vienintelė išeitis; tačiau šis melo virtuoziškumas 
labai blogai derinasi su subtiliais, skrupulingais svarstymais dėl tei- 
sės meluoti, kuriuos jis pateikia kitoje „Knygos“ vietoje. Beje, mes 
jau įrodėme Sančai,— daugiau, negu jis to vertas, — kad, „jis, kai 
kritikuoja“, anaiptol „nekritikuoja tikrai“, o „kritikuoja kaip pa- 
kliuvo“ ir „plepa niekus". 

* Toliau rankraštyje išbraukta: „Beje, jeigu, pasak šventojo Makso, „vienas 
aukštas prūsų karininkas“ sako: „Kiekvienas prūsas nešiojasi krūtinėje savo žan- 


darą“, tai jis, matyt, norėjo pasakyti: karaliaus žandarą; tik „su savimi sutariantis 
egoistas“ nešiojasi krūtinėje savo paties žandarą“. Red. 


198 


Taigi tikrojo egoisto kaip kūrėjo pažiūra į save kaip į kūrinį pra- 
džioje buvo apibrėžta taip, kad prieš apibrėžimą, kuriame jis fik- 
savo save kaip kūrinį — pavyzdžiui, prieš save kaip mąstantijį, kaip 
(lvasią,— jis teigė save kaip būtybę, turinčią dar ir kitą apibrėžimą, 
jis teigė save kaip kūną. Toliau jis teigė save jau ne kaip tikrai 
dar ir kitaip apibrėžtą būtybę, o kaip paprastą iš viso dar ir kitokio 
upibrėžtumo vaizdinį — taigi mūsų ką tik pateiktame pavyzdyje 
ir kaip nemąstančią būtybę, kaip būtybę, neturinčią minčių arba 
abejinga mąstymui; tačiau ir šį vaizdinį jis vėl atmeta, kai tik pa- 
aiškėja jo beprasmiškumas. Žiūrėk anksčiau apie sukimąsi ant spe- 
kuliatyvinio kulno. Vadinasi, kūrybinė veikla čia buvo refleksija, 
kad šis konkretus apibrėžimas, šiuo atveju mąstymas, gali būti jam 
ir abejingas, vadinasi, ji buvo apskritai reflektavimas; dėl to jis, 
aiškų, ir sukuria tik refleksinius apibrėžimus, jeigu iš viso jis ką 
nors sukuria (pavyzdžiui, priešingumo vaizdinį, kurio paprasta esmė 
pridengiama įvairiausiomis ugningomis arabeskomis). 

Kai dėl jo kaip kūrinio turinio, tai mes matėme, kad jis niekur 
nesukuria šio turinio, šių konkrečių savybių, pavyzdžiui, savo mąs- 
tymo, savo uolumo ir t. t, o tik duoda refleksinį šio turinio kaip 
kūrinio apibrėžimą, tik vaizdinį, kad šios konkrečios savybės 
yra jo kūriniai. Visas savo savybes jis turi iš anksto, o iš kur jos 
atsirado, jam nesvarbu. Taigi jam nėra reikalo jas ugdyti, pavyz- 
(Ižiui, mokytis šokti, kad būtų galima tapti savo kojų ponu, arba 
lavinti savo mintį medžiaga, kurią ne kiekvienas turi ir kuri ne 
kiekvienam yra prieinama, kad būtų galima tapti savo mąstymo sa- 
vininku; jam taip pat nėra reikalo galvoti apie visuomeninius san- 
lykius, nuo kurių tikrovėje priklauso, kiek individas gali iš- 
sivystyti. 

Iš tikrųjų Štirneris tik išsivaduoja nuo vienos savybės, pasitelk- 
damas kitą (t. y. išsivaduoja nuo likusių savo savybių pajungimo 
šiai „kitai“). Tačiau faktiškai, kaip jau esame parodę, jis nuo jos 
išsivaduoja tik ta sąlyga, jeigu ne tik ši savybė yra laisvai išsivys- 
čiusi ir nėra likusi paprastas gabumas, [bet ir visuomeniniai santy- 
kiai leido jam tolygiai išvystyti visą savybių visumą — būtent darbo 
pasidalijimo dėka — ir jeigu jie dėl to įgalino jį daugiausia reali- 
zuoti vieną vienintelę aistrą, pavyzdžiui, aistrą rašyti knygas. Iš 
viso beprasmiška manyti, kaip kad mano šventasis Maksas, jog ga- 
lima patenkinti vieną kurią nors aistrą, atskirai nuo visų kitų, kad 
palima ją patenkinti], nepatenkinant kartu savęs, viso gyvo indivi- 
do, Jeigu ši aistra įgauna abstraktų, izoliuotą pobūdį, jeigu ji mano 
atžvilgiu tampa tam tikra svetima jėga, jeigu tuo būdu individo 
patenkinimas tampa vienašališkas vienos vienintelės aistros paten- 
kinimas, — tatai priklauso visai ne nuo sąmonės arba „geros valios“ 
ir juo labiau ne nuo to, kad stokotų refleksijos apie savybės sąvoką, 
kaip kad vaizduojasi šventasis Maksas. 

Tai. priklauso ne nuo sąmonės, o nuo būties, ne nuo mąstymo, 
© nuo gyvenimo; tai priklauso nuo individo empirinio išsivystymo 
ir jo gyvenimo pasireiškimo, kurie savo ruožtu priklauso nuo visuo- 

meninių santykių. Jeigu aplinkybės, kuriomis šis individas gyvena, 
leidžia jam tik vienašališkai ugdyti kurią nors vieną savybę visų 
kitų savybių nenaudai, jeigu jos duoda jam medžiagos ir laiko tik 
vienai šiai savybei išugdyti, tai šio individo išsivystymas ir tebus 
vienašališkas, sužalotas. Čia nepadės joks moralinis mokymas. O tas 
būdas, kokiu vystysis ši viena, daugiausia kultivuojama savybė, sa- 
vo ruožtu priklauso, iš vienos pusės, nuo medžiagos, kuri teikiama 
jos vystymuisi, o iš antros — nuo laipsnio ir būdo, kuriuo yra už- 
gniaužiamos visos kitos savybės. Kaip tik todėl, kad, pavyzdžiui, 
mąstymas yra šio konkretaus individo mąstymas, jis yra jo mąsty- 
mas, kurį apsprendžia jo individualybė ir tos sąlygos, kuriomis jis 
gyvena; taigi mąstančiam individui visai nėra reikalo ilgai reflek- 
tuoti apie mąstymą kaip tokį, norint paskelbti savo mąstymą savo 
paties mąstymu, savo nuosavybe, — jis iš pat pradžios yra jo paties, 
savitai apibrėžtas mąstymas, ir kaip tik šis jo savitumas [tapo šven- 
tajam Maksui šios savybės „priešybe“, savitumu, kuris yra tik „sa- 
vyje'|. Pavyzdžiui, mąstymas individo, kurio gyvenimas apima di- 
delę įvairios veiklos ir įvairių praktinių santykių su pasauliu sritį, 
taigi yra įvairiapusiškas gyvenimas, — tokio individo mąstymas yra 
toks pat universalus, kaip ir kiekvienas kitas jo gyvenimo pasi- 
reiškimas. Todėl jis nesustingsta kaip abstraktus mastymas ir nėra 
reikalingas sudėtingų refleksijos triukų, kai individas pereina nuo 
mąstymo prie kokio nors kito gyvenimo pasireiškimo. Jis visada 
nuo pat pradžios yra individo vientiso gyvenimo momentas, kuris 
pagal reikalą čia išnyksta, čia vėl ima reikštis. 

Kitaip yra įspraustam į siaurus rėmus Berlyno mokytojui arba 
rašytojui, kurio veikla apsiriboja sunkiu darbu, iš vienos pusės, 
ir mMėgavimusi mintimi — iš antros, kurio pasaulis prasideda nuo 
Moabito, o baigiasi Kepeniku ir yra sandariai užsklęstas už Ham- 
burgo vartų!“, kurio santykius su šiuo pasauliu skurdi jo padėtis 
gyvenime yra apribojusi minimumu. Aišku, tokiam individui, kai jis 
jaučia minties poreikį, mąstymas neišvengiamai pasidaro toks pat 
abstraktus, kaip ir pats šis individas bei jo gyvenimas, jis tampa 
jam, neturinčiam jokio atsparumo, inertiška jėga, kurios veikla įga- 
lina individą akimirkai išsivaduoti iš jo „biauraus pasaulio“, aki- 
mirką patirti malonumą. Tokiam individui tas nedaugelis likusių po- 
traukių, kurie atsiranda ne tiek iš bendravimo su išoriniu pasauliu, 
kick iš žmogaus kūno sandaros, pasireiškia tik reperkusiniais impul- 
sais, t. y. jie, ribotai besivystydami, pasidaro tokie pat vienašališki 
ir brutalūs, kaip ir jo mąstymas, pasirodo tik dideliais laiko tarpais, 
skatinami nepaprastai išaugusio vyraujančio potraukio (remiami be- 
tarpiškų fizinių priežasčių, [pavyzdžiui, pilvo spazmų), pasireiškia 
audringai bei smurtingai, šiurkščiai išstumdami paprastą, įgimtą po- 
traukį, ir galiausiai dėl to dar labiau padidėja jų valdžia mąstymui. 
Savaime suprantama, kad mokykliška pamokomoji mintis ir mokyk- 
liškai pamokomai reflektuoja bei gudragalviškai samprotauja apie 
šį empirinį faktą. Tačiau paprastas pareiškimas, kad Štirneris ap- 
skritai „kuria“ savo savybes, nepaaiškina net jų vystymosi tam tik- 
ra kryptimi]... Ar šios savybės ugdomos universaliai ar vietiniu mas- 

lu, ar jos įveikia vietinį ribotumą ar lieka jo nelaisvėje, tai pri- 
klauso ne nuo Štirnerio, bet nuo pasaulinio bendravimo ir nuo jo 
bei vietovės, kurioje jis gyvena, dalyvavimo tame bendravime. Pa- 
lankiomis salygomis atskirus asmenis įgalina išsivaduoti iš jų vieti- 
nio ribotumo anaiptol ne tai, kad individai retlektuodami vaizduoja- 
si, jog jie yra panaikinę arba ketina panaikinti savo vietinį ribo- 
lumą, o tik tas faktas, kad jie savo empirinėje tikrovėje ir dėl 
empirinių poreikių yra pasiekę tokią būklę, kai turi kurti pasaulinį 
bendravimą“. 

Vienintelis dalykas, kurį mūsų šventasis pasiekia, varginančiai 
reftlektuodamas apie savo savybes ir aistras, yra tas, kad šia savo 
nesiliaujančia kazuistika ir plušėjimu apie jas jis apnuodija mėga- 
vimąsi jomis ir jų tenkinimą. 

Šventasis Maksas kuria, kaip jau buvo pasakyta, tik save kaip 
kūrinį, t. y. jis apsiriboja tuo, kad pritaiko sau šią kūrinio kate- 
goriją. [Jo kaip kūrėjo veiklą sudaro tai, kad jis žiūri į save kaip 
į kūrinį, ir šio savęs suskaldymo į kūrėją ir kūrinį, kaip savo paties 
produkto, jis netgi nesirūpina vėl panaikinti. Skilimas į „susijusį 
su esme" ir „nesusijusį su esme“ pasidaro jam permanentiniu gy- 
venimo procesu, vadinasi — tuščia regimybe, t. y. jo paties gyveni- 
mas egzistuoja tik „grynoje" refleksijoje, net netapdamas tikrąja 
būtimi; kadangi ši pastaroji visą laiką yra už jo ir jo refleksijos, tai 
veltui jis stengiasi vaizduoti refleksiją esant susijusią su esme, 


„Bet kadangi šis priešas“ (būtent tikrasis egoistas kaip kūrinys)] „kuria save 
pralaimėdamas, kadangi sąmonė, fiksuodamasi jame, užuot išsivadavusi nuo jo, 
nuolat sustoja ties juo ir nuolat mato save suteptą ir kadangi šis jo siekimo turinys 
kartu yra žemiausias, tai mes matome tik savimi ir savo mažais darbais" (t. y. ne- 
veiklumu) „apribotą ir savyje besiknaisiojančią, tokią pat nelaimingą, kaip ir 
skurdžią asmenybę“ (Hegelis). 


Tai, ką mes lig šiol esame pasakę apie Sančos skilimą į kūrėją ir 
kūrinį, pagaliau jis pats dabar išreiškia logine forma: kūrėjas ir kū- 
rinys virsta prileidžiančiuoju Aš ir prileidžiamuoju Aš, resp.“* (ka- 
dangi jo [savojo Aš] prielaida yra teigimas) teigiančiuoju Aš ir 
teigiamuoju Aš: 


„Aš savo ruožtu remiuosi tam tikra prielaida, nes Aš prileidžiu Save; tačiau 
Mano prielaida nesiekia savo tobulybės“ (veikiau šventasis Maksas siekia ją pa- 
žeminti), „o tėra Man mėgavimosi ir mitybos objektas“ (pavydėtinas mėgavimasis!). 
„Aš mintu vien Savo prielaida ir esu tik tiek, kiek ją ryju. Bet todėl" (didysis 
„todėl"!) „murodytoji prielaida visai nėra prielaida; nes kadangi“ (didysis „mes 
kadangi"!) „Aš esu Vienintelis“ (reikia suprasti; tikrasis, su savimi sutariantis 
egoistas), „tai Aš nieko nežinau apie teigiančiojo ir teigiamojo Aš" („netobulo“ ir 
„tobulo“ Aš arba Žmogaus) „dvejopumą“— reikia suprasti: mano Aš tobulumas 
lèra tai, kad aš kiekvieną akimirką suvokiu save kaip netobulą Aš, kaip kūrinį — 
„tačiau“ (visų didžiausias „tačiau“!) „tai, kad Aš ryju Save, tereiškia, kad Aš 
esu”, (Reikia suprasti: Ta aplinkybė, kad Aš esu, čia tereiškia, kad aš vaizduotėje 


* Toliau rankraštyje išbraukta: „Šventasis Maksas vienoje vėlesnėje, pasaulie- 
linėje vietoje pripažįsta, kad Aš gauna iš pasaulio (Fichtės) „impulsą“. Kad komu- 
nistai nori paimti savo kontrolėn ši „impulsą“, kuris (jei nepasitenkinama tuščia 
lraze), tiesa, tampa labai sudėtingas ir įvairiai apibrėžtas „impulsas“,— tai, žinoma, 
šventajam Maksui yra perdaug drąsi mintis, kad jis galėtų prie jos sustoti“. Red. 

** — respective — atitinkamai. Red. 


201 


ryju savo turimą prielaidos kategoriją.) „Aš neprileidžiu Savęs, nes kiekvieną aki- 
mirką Aš dar tik apskritai teigiu arba kuriu Save“ (t. y. teigiu ir kuriu kaip pri- 
leistąjį, teigiamąjį arba sukurtąji), „ir Aš esu tik todėl, kad Aš esu ne prileistasis, 
o teigiamasis“ (reikia suprasti: ir esu tik todėl, kad Aš esu prileistas, jau prieš 
man teigiant), „ir teigiamasis vėl tik tuo momentu, kai Aš teigiu Save, t. y. Aš 
esu kūrėjas ir kūrinys viename asmenyje“. 


Štirneris yra „teigiamas vyras“, nes jis visuomet yra Aš, kuris 
yra teigiamas, o jo Aš yra „taip pat ir vyras“ (Vigandas, p. 183). 
„Todėl“ jis yra teigiamas vyras; „nes kadangi“ jo aistros niekuo- 
met neskatina jo ekscesams, „tai“ jis yra tai, ką biurgeriai vadina 
teigiamu vyru, „tačiau“ ta aplinkybė, kad jis yra teigiamas vyras, 
„tereiškia“, kad jis visuomet veda savo paties kitimų ir lūžių ap- 
skaitą. 

Tai, kas lig šiol — šįkart, paskui Štirnerį, kalbant Hegelio žo- 
džiais — tebuvo „mums“, būtent visa kūrybinė jo veikla, neturinti 
jokio kito turinio, be bendrų refleksinių apibrėžimų, dabar tai „tei- 
giama“ paties Štirnerio. Šventojo Makso kova prieš „Esmę“ būtent 
čia pasiekia savo „galutinį tikslą“, nes jis patį save sutapatina su 
esme ir net su grynai spekuliatyvine esme. [Kūrėjo ir kūrinio san- 
tykis virsta savęs prileidimo atskleidimu, t. y. Štirneris paverčia 
visai „bejėgišku“ ir painiu supratimu tai, ką Hegelis „mokyme apie 
esmę“ sako dėl refleksijos. Iš tikrųjų, kadangi šventasis Maksas 
ištraukia vieną savo refleksijos momentą, būtent teigiančiąją ref- 
leksija, tai jo fantazijos tampa ,„negatyviomis"“, nes jis — kad at- 
skirtų save kaip teigiantijį nuo savęs kaip teigiamojo — paverčia 
save ir pan. „savęs prileidimu“, o refleksiją — mistine kūrėjo ir kū- 
rinio priešybe.] Tarp kita ko, reikia pastebėti, kad Hegelis nagri- 
nėja šiame „Logikos“ skyriuje „kūrybinio Nieko“ „machinacijas“, 
o tuo ir paaiškinama, kodėl šventasis Maksas jau 8 puslapyje turėjo 
„teigti“ save kaip šį „kūrybinį Nieką“. 

Dabar mes „epizodiškai įterpsime“ keletą vietų iš to, kaip Hege- 
lis aiškina savęs prileidimą, kad galėtume jas sulyginti su šventojo 
Makso aiškinimu. Bet kadangi Hegelis rašo ne taip padrikai ir „kaip 
pakliuvo“, kaip mūsiškis Jacques le bonhomme, mes privalome su- 
rinkti šias vietas iš įvairių „Logikos“ puslapių, kad galėtume su- 
derinti jas su didžiąja Sančos teze. 

„Esmė prileidžia pačią save, ir šios prielaidos panaikinimas yra ji pati. Kadangi 
ji yra savęs atstūmimas nuo savęs arba abejingumas sau, neigiamas santykis su 
savimi, tai ji tuo būdu priešpastato save pačiai sau.., teigimas neturi prielaidos... 
kita teigia tik pati esmė... Taigi refleksija tėra neigiamas pačios savęs pradas. 
Kaip prileidžiančioji, ji tėra teigiančioji refleksija. Vadinasi, jos esmė yra būti 
pačia savimi ir ne pačia savimi tam tikroje vienybėje“ („kartu kūrėju ir kūriniu“) 
(Hegelio „Logika“, II, p. 5, 16, 17, 18, 22). | 

Turint galvoje Štirnerio „mąstymo virtuoziškumą“, galima būtų 
tikėtis, kad jis imsis tolesnių Hegelio „Logikos“ tyrinėjimų. Tačiau 
jis nuo to protingai susilaikė. Priešingu atveju jis būtų pamatęs, 
kad jis, kaip vien „teigiamasis“ Aš, kaip kūrinys, t. y. kiek jis turi 
esamąją būtį, tėra tariamasis Aš, o „esmė“, kūrėjas jis yra tik tiek, 
kiek jis neegzistuoja, o tik vaizduojasi save. Mes jau matėme ir 
dar paskiau pamatysime, kad visos jo savybės, visa jo veikla ir visas 

jọ požiūris į pasaulį yra tuščia regimybė, kurią jis susikuria, yra 
ne kas kita, kaip „žongliravimas ant objektyvybės lyno“. Jo Aš 
visuomet yra nebylus, paslėptas „Aš“, paslėptas jo įsivaizduojama- 
me kaip esmė Aš. 

Kadangi tikrasis egoistas savo kūrybinėje veikloje tėra speku- 
llalyvinės refleksijos arba grynosios esmės parafrazė, tai, „pasak 
mito“, „natūralaus dauginimosi keliu“ ir atsiranda tai, kas paaiš- 
kėjo jau nagrinėjant tikrojo egoisto „sunkias gyvenimo kovas“, — 
bulent, kad jo „kūriniai“ apsiriboja paprasčiausiais refleksiniais api- 
brėžimais, [kaip tapatybė, skirtumas, lygybė, nelygybė, priešingu- 
mas ir pan., — refleksiniais apibrėžimais, kuriuos jis mėgina išsiaiš- 
kinti savuoju „Aš“, „kurio garsas yra pasiekęs patį Kelną“. Apie 
jo prielaidų neturintį Aš mes kuria proga dar „kai ką išgirsime“.] 
larp kita ko, žr. „Vienintelį“. 

Kaip Sančos istorijos konstrukcijoje vėlesnis istorinis reiškinys 
paverčiamas, sekant Hegelio metodu, priežastimi, ankstesnio reiški- 
nio kūrėju, taip su savimi sutariančiam egoistui šios dienos Štirne- 
iis virsta vakar dienos Štirnerio kūrėju, nors, kalbant jo kalba, šios 
dienos Štirneris yra vakar dienos Štirnerio kūrinys. Tiesą sakant, 
ielleksija visa tai apverčia aukštyn kojomis, ir refleksijoje vakar 
dienos Štirneris yra šios dienos Štirnerio kūrinys kaip refleksijos 
produktas, kaip vaizdinys, — visai taip pat, kaip refleksijos ribojami 
išorinio pasaulio santykiai yra Štirneriui jo refleksijos kūriniai. 

P. 216: „Ieškokile „savęs išsižadėjime“ ne laisvės, kuri kaip tik ir atskiria Jus 
nuo pačių Savęs, o ieškokite Savęs“ (t. y. ieškokite Savęs pačių savęs išsižadėjime), 
„lupkite egoistais, tegu kiekvienas Jūsų tampa visagalis Aš!“ 


Po viso to, kas buvo anksčiau išdėstyta, mes neturime stebėtis, 
kai vėliau šventasis Maksas vėl į šią tezę žiūri kaip kūrėjas bei 
nesutaikinamiausias priešas ir „suveda“ savo kilnų moralinį postu- 
latą: „Tegu kiekvienas tampa visagalis Aš!“ į tai, kad ir šiaip kiek- 
vienas daro, ką jis gali, o jis gali tai, ką jis daro, ir, aišku, tuo 
pačiu jis yra šventajam Maksui „visagalis“.— Beje, ką tik pateikta- 
me teiginyje yra sukoncentruota visa su savimi sutariančio egoisto 
beprasmybė. Pirma iškeliamas moralinis ieškojimo priesakas, būtent 
savęs ieškojimo priesakas. Tai išreiškiama tuo būdu, kad žmogus 
luri pasidaryti kažkuo, kuo jis dar nėra, būtent egoistu, o šis egois- 
las apibrėžiamas kaip „visagalis Aš“, kuriame savotiška galia yra 
iš tikros galios virtusi Aš, visagalybe, fantastiniu galios supratimu. 
ľaigi ieškoti savęs — reiškia tapti kažkuo kitu, negu esi, būtent tapti 
visagaliu, t. y. niekuo, negalimu dalyku, fantasmagorija. 


Dabar jau esame nuėję taip toli, jog galime atskleisti vieną gi- 
liausių Vienintelio paslapčių ir kartu išspręsti problemą, kuri jau 
seniai laiko civilizuotąjį pasaulį baimingai įsitempusį. 

Kas yra Šeliga? Pradedant nuo kritinio „Literatur-Zeitung“ pasi- 
rodymo (žr. „Šventąją šeimą“ ir t. t.), to klauste klausia kiekvie- 
nas, kuris sekė vokiečių filosofijos vystymąsi. Kas yra Šeliga? Visi 

klausia, visi nepatikliai klausosi, girdedami barbariškai skambant 
šį vardą, — bet niekas neatsako. 

Kas yra Šeliga? Šventasis Maksas duoda mums šios „Visų pa- 
slapčių paslapties“ raktą. 

Šeliga, tai — Štirneris kaip kūrinys; Štirneris, tai — Šeliga kaip 
kūrėjas. Štirneris — tai „Knygos“ personažas „Aš“, Šeliga — tai jos 
„Tu“. Todėl Štirneris kaip kūrėjas laiko savo kūrinį — Šeligą savo 
„nesutaikinamiausiu priešu“. Kai tik Šeliga nori pasidaryti Štirnerio 
atžvilgiu savarankiškas, — nelaimingą mėginimą šia kryptimi jis pa- 
darė leidinyje „Norddeutsche Blėūtter“,— šventasis Maksas vėl „su- 
ima“ jį „į save“; toks eksperimentas, nukreiptas prieš šį Šeligos 
mėginimą, yra padarytas Vigando „Apologetinio komentaro“ 176— 
179 puslapiuose. Tačiau kūrėjo kova prieš kūrinį, Štirnerio — prieš 
Šeligą tėra tariamoji kova: [dabar Šeliga nukreipia prieš savo kū- 
rėją paties šio kūrėjo frazes — pavyzdžiui, teigimą, „kad kūnas kaip 
toks, kūnas savaime yra minčių nebuvimas“ (Vigandas, p. 148). Kaip 
matėme, čia šventasis Maksas turėjo galvoje tik gryną mėsą — kūną 
prieš jam susiformuojant, ir šiuo atveju jis apibrėžė kūną kaip „kita 
minties atžvilgiu“, kaip ne-mintį ir ne-mastymą,] taigi kaip minčių 
nebuvimą; o vėliau kitoje vietoje jis tiesiai pasisako, kad tik minčių 
nebuvimas (kaip anksčiau tik mėsa, taigi abi sąvokos sutapatinamos) 
išgelbsti jį nuo minčių (p. 196).— Kur kas įtikinamesnį šio paslap- 
tingo sąryšio įrodymą pateikia Vigandas. Mes jau matėme „Knygos“ 
7 puslapyje, kad „Aš“, t. y. Štirneris, yra „Vienintelis“. „Komentaro“ 
153 puslapyje jis dabar kreipiasi į savąjį „Tu“: „Tu“... esi „frazės 
turinys”, būtent „Vienintelio“ turinys, ir tame pačiame puslapyje 
sakoma: „Tai, kad jis pats, Šeliga, yra frazės turinys, jis išleidžia iš 
akių“. „Vienintelis“ yra frazė, kaip žodis į žodį sako šventasis Mak- 
sas. Kaip „Aš“, t. y. paimtas kaip kūrėjas, jis yra frazės savininkas; 
šis yra šventasis Maksas. Kaip „Tu“, t. y. paimtas kaip kūrinys, jis 
yra frazės turinys; šis yra Šeliga, kaip mums ką tik buvo pasakyta. 
Šeliga kaip kūrinys pasireiškia kaip pasiaukojantis egoistas, kaip 
išsigimęs Don Kichotas; Štirneris kaip kūrėjas pasireiškia kaip egois- 
tas paprasta prasme, kaip šventasis Sanča Pansa. 

Taigi čia pasirodo kita kūrėjo ir kūrinio priešingumo pusė, ir 
kiekviena iš abiejų pusių turi savo priešingumą pati savyje. Sanča 
Pansa — Štirneris, egoistas paprasta prasme, čia įveikia Don Kicho- 
tą — Šeligą, pasiaukojantį ir iliuzinį egoistą, nugali ji būtent kaip 
Don Kichotą savo tikėjimu pasauliniu Šventojo viešpatavimu. [Ap- 
skritai kas gi buvo Štirnerio egoistas paprasta prasme, jei ne Sanča 
Pansa, kas buvo jo pasiaukojantis egoistas — jei ne Don Kichotas, 
o jų savitarpio santykis ligšioline jo forma — jei ne Sančos Pansos — 
Štirnerio santykis su Don Kichotu — Šeliga? Dabar kaip Sanča Pansa 
Štirneris priklauso sau kaip Sanča, tik norėdamas įtikinti Šeligą kaip 
Don Kichota, kad jis pralenkia jį donkichotiškumu, ir sutinkamai su 
šiuo vaidmeniu, kaip iš anksto duotas visuotinis donkichotiškumas, 
nesiima jokių priemonių prieš buvusio savo pono donkichotiškumą 
(šiam donkichotiškumui jis prisiekia kaip ištikimiausias tarnas)], šiuo 
atveju parodydamas Servanteso jau aprašytą klastingumą. Todėl 

savo turinio esme jis yra praktiško smulkaus biurgerio gynėjas, bet 
jis kovoja prieš smulkųjį biurgerį atitinkančią sąmonę, kuri galiau- 
siai suvedama į idealizuojamas smulkaus biurgerio pažiūras apie 
jam nepasiekiamą buržuaziją. 

Taigi dabar Don Kichotas kaip Šeliga stojo tarnauti savo buvu- 
siam ginklanešiui. 

Kiekviename puslapyje Sanča parodo, kad jis, ir iš naujo „pa- 
sikeitęs“, išlaikė savo senuosius įpročius. „Rijimas“ ir „ėdimas“ vis 
tebėra svarbiausios jo savybės, „įgimtas baugumas" dar tiek jį te- 
bevaldo, kad ir Prūsijos karalius, ir kunigaikštis Henrikas LXXII 
virsta jo akyse „kinų bogdichanu“ arba „sultonu“, ir jis drįsta kal- 
bėti tik apie „v....... * rūmus“; kaip ir anksčiau, jis be paliovos 
barsto aplink save patarles ir posakėlius iš savo kelionės krepšelio, 
vis tebebijo „šmėklų“ ir net pareiškia, kad jos vienos tėra baisios; 
vienintelis skirtumas tas, kad Sančą, kol jis nebuvo šventas, apgau- 
dinėdavo mužikai smuklėje, o dabar, kai jis tapo šventas, jis toly- 
džio apgaudinėja pats save. 

Bet grįžkime prie Šeligos. Kas nėra seniai atradęs, kad Šeliga pri- 
dėjo pirštą prie visų „frazių“, kurias šventasis Sanča yra įdėjęs į lūpas 
savajam „Tu“? Ir ne vien šio „Tu“ frazėse, bet ir tose frazėse, kurio- 
mis Šeliga pasireiškia kaip kūrėjas, taigi kaip Štirneris, visuomet 
galima aptikti Šeligos pėdsakus. Bet kadangi Šeliga yra kūrinys, tai 
„Šventojoje šeimoje" jis tegalėjo pasireikšti vien kaip „paslaptis“. 
Atskleisti šią paslaptį teistengė Štirneris kaip kūrėjas. Tiesa, mes 
spėjome, kad pagrindas čia yra kažkoks didis, šventas įvykis. Ir 
mes nesuklydome. Vienintelis įvykis yra tikrai nematytas ir negir- 
dėtas, jis netgi pranoksta nuotykį su vėjo malūnais dvidešimtajame 
Servanteso perskyrime. 


3. Jono Teologo apreiškimas, 
arba „Naujosios išminties logika" 


Pradžioje buvo žodis, logos. Jame buvo gyvybė, ir ta gyvybė 
buvo žmonių šviesa. Šviesa šviečia tamsybėje, bet tamsybė jos ne- 
apėmė. Buvo tikroji šviesa, ji buvo pasaulyje, ir pasaulis nepažino 
jos. Jis atėjo į savo nuosavybę, ir savieji jo nepriėmė. O tiems, ku- 
rie jį priėmė, [tikintiems į Vienintelio vardą, jis suteikė galią būti 
savininkais. Bet kas yra kada nors matęs Vienintelį? 

Dabar panagrinėkime šią „pasaulio šviesą“ „Naujosios išminties 
logikoje", nes šventasis Sanča nepasitenkina savo ankstesniais su- 
naikinimais. 

Savaime suprantama, kad mūsų „vienintelio“ autoriaus genialu- 
mo pagrindas yra nuostabi eilė asmeninių pranašumų, kurie sudaro 
jo ypatingą mąstymo virtuoziškumą. Kadangi] visi šie pranašumai 
jau buvo plačiai parodyti anksčiau, tai čia pakaks pateikti trumpą 
svarbiausių jo pranašumų sąrašą: nevalyvumas mąstant — painu- 
mas — nenuoseklumas — neslepiamas bejėgiškumas — begaliniai kar- 
tojimai — nuolatinis prieštaravimas pačiam sau — nepalyginami paly- 


* — vokiečių. Red. 

ginimai — mėginimai įbauginti skaitytoją — sistemingas svetimų min- 
čių prievartavimas, naudojant svertais žodelius „Tu“, „Kažkoks“, 
„Kažkas“ ir t. t. ir nepaprastai piktnaudžiaujant jungtukais „Nes“, 
„Dėl to“, „Todėl“, „Kadangi“, „Taigi“, „Tačiau“ ir t. t — nemokšišku- 
mas — sremėzdiški užtikrinimai — iškilmingas lengvapėdiškumas — 
revoliucinės frazės ir romios mintys — švebeldžiavimas — pompastiš- 
kas vulgarumas ir koketavimas pigiu nešvankumu — pasiuntinio 
Nantės!?! pavertimas absoliučia sąvoka — priklausomybė nuo Hege- 
lio tradicijų ir nuvalkiotų Berlyno frazių — žodžiu, skystas elgetų 
srėbalas (per ištisus 491 puslapį), paruoštas pagal Ramfordo receptą. 

Šiame elgetų srėbale plaukioja tarytum kaulai daugybė perėjimų, 
kurių keletą pavyzdėlių mes čia pateiksime, norėdami viešai pra- 
linksminti vokiečių publiką, kuri šiaip tokia prislėgta: 

„Argi mes negalėlume — bet juk —- kartais pritariama — Tačiau galima — To 
likrumui. .. reikalinga ypač tai, kad dažnai... minima —ir tai vadinasi — Dabar, 
baigdami pasakysime, turėtų būti aišku — tuo tarpu — čia, tarp kitko, galima pa- 
galvoti — jeigu ne — arba jei, pavyzdžiui, nebūtų — toliau tai veda... prie to, jog... 
nesunku — Tam tikru požiūriu samprotaujama maždaug taip, — pvz., ir t. t." ir pan., 
ir „tai lieka“ visokiausiuose „pakitimuose“, 


Jau čia pat mes galime nurodyti [vieną loginį triuką, apie kurį 
negalima pasakyti, ar jis kyla iš išgarbinto Sančos dorumo ar iš jo 
minčių nedorumo. Šio triuko esmė yra ištraukti iš kokio nors vaiz- 
dinio arba sąvokos, turinčios daugelį aiškiai susiformavusių pusių, 
vieną pusę kaip lig šiol vienintelę ir vieningą, primesti ją sąvokai 
kaip jos vienintelį apibrėžiumą ir po to iškelti prieš ją bet kurią 
kitą pusę nauju pavadinimu kaip kažką originalaus. Taip buvo pa- 
sielgta, kaip vėliau pamatysime, su laisvės ir savitumo sąvokomis]. 

Tarp kategorijų, kilusių ne tiek iš Sančos asmenybės, kiek iš vi- 
suotinio sąmyšio, kuris šiuo metu yra apėmęs vokiečių teoretikus, 
pirmają vietą užima — menkutis skyrimas, menkystės užbaigimas. 
Kadangi mūsų šventasis visą laiką tūpčioja apie „„skausmingiausius" 
priešingumus, kaip atskirybė ir bendrybė, privatus interesas ir vi- 
suotinis interesas, paprastas egoizmas ir pasiaukojimas ir t. t., tai 
pagaliau prieinama prie menkiausių abiejų pusių savitarpio nuolaidų 
ir sandėrių, kurie vėl yra pagrįsti subtiliausiais skyrimais; pastarųjų 
sambūvis išreiškiamas žodelyčiais „taip pat“, o jų vėlesnis išskyri- 
mas — skurdžių žodelyčiu „kiek“. Pavyzdžiui, tokie menkučiai sky- 
rimai yra šie: kokiu būdu žmonės išnaudoja vienas kitą, tačiau nė 
vienas to nedaro kito nenaudai; tam tikri dalykai man gali būti sa- 
vybingi arba įskiepyti —ir su tuo susijusi konstrukcija tam tikro 
žmogiško darbo ir tam tikro vienintelio darbo, egzistuojančių vienas 
šalia kito; tai, kas būtina žmogaus gyvenimui, ir tai, kas būtina vie- 
ninteliam gyvenimui; tai, kas priklauso grynajai asmenybei, ir tai, 
kas iš esmės yra atsitiktinis dalykas, — tam atskirti šventasis Mak- 
sas, savo požiūriu, neturi visai jokio kriterijaus; tai, kas priklauso 
prie individo skarmalų, ir tai, kas priklauso prie jo odos; tai, nuo 
ko jis išsivaduoja neigdamas, ir tai, ką jis pasisavina; ar jis aukoja 
vien savo laisvę ar vien savo savitumą, 0 pastaruoju atveju jis taip 
pat aukoja, bet tik tiek, kiek jis iš tikrųjų nieko neaukoja; bendra- 

vimas su kitu — kaip varžtai ir kaip asmeninis santykis. Vieni šių 
skyrimų yra absoliučiai menki, kiti netenka, bent Sančai, bet kurios 
prasmės ir turinio. Šių menkučių skyrimų viršūne galima laikyti sky- 
rimą tarp to, kad pasaulį yra sukūręs individas, ir tarp impulso, kurį 
jis gauna iš pasaulio. Jei, pavyzdžiui, čia jis geriau įsigilintų į šį 
impulsą, atsižvelgdamas į visą poveikių, kuriuos šis impulsas jam 
daro, apimtį ir įvairumą, [jis pagaliau rastų prieštaravimą tame, 
kad jis taip pat aklai priklauso nuo pasaulio, kaip ir egoistiškai ideo- 
logiškai jį kuria. (Žiūrėk: „Mano pasitenkinimas“.) Tuomet jis ne- 
gretintų savųjų „taip pat“ ir „tiek“ arba „žmogiško“ darbo ir „vie- 
nintelio“ darbo, vienas dalykas nesigrumtų su kitu, vienas neužpultų 
iš užpakalio kito, ir jam nereikėtų keisti pati save „su savimi suta- 
riančiu egoistu"; o mes žinome, kad šio pastarojo nereikėjo keisti,| 
nes jau iš pat pradžios jis buvo išeities taškas. 

Ši skyrimų menkystė pereina per visą „Knyga“, ji yra pagrin- 
dinis ır kitų loginių triukų svertas ir ypač aiškiai pasireiškia tiek 
pat savimi patenkinta, kiek ir juokingai pigia moraline kazuistika. 
Antai pavyzdžiais mums paaiškinama: kada tikrasis egoistas turi tei- 
sę meluoti ir kada jis šios teisės neturi; kiek apgauti svetimą pa- 
sitikėjimą yra „niekintina“ ir kiek tai nėra niekintina; kiek impera- 
torius Sigizmundas ir Prancūzijos karalius Pranciškus I turėjo teisę 
sulaužyti savo priesaiką ir kiek toks jų poelgis buvo „gėdingas“, — 
ir kitos tokios pat subtilios istorinės iliustracijos. Šių kruopščių 
skyrimų ir kazuistinių klausimėlių fone ypač yra ryškus mūsiškio 
Sančos abejingumas. Jam viskas yra vienoda, ir jis atmeta visus 
tikruosius praktinius ir mintinius skirtumus. Apskritai jau dabar mes 
galime pasakyti, kad jo sugebėjimas skirti anaiptol neprilygsta jo 
sugebėjimui neskirti, visas kates daryti pilkas Šventojo naktį ir bet 
kurį daiktą paversti kuo tik nori, — tai menas, kurio adekvatinė iš- 
raiška yra priedėlis. 

Apkabinki, Sanča, savo „asiliuka“, čia tu vėl jį suradai! Jis 
linksmai atšuoliuoja pas tave, pamiršęs spyrius, kuriais tu ji vaišinai, 
ir skardžiu balsu sveikina tave. Atsiklaupki priešais jį, apkabinki jo 
kaklą ir įvykdyk savo pašaukimą, kurį tau yra skyręs Servantesas 
XXX perskyrime. 

Priedėlis — tai šventojo Sančos asiliukas, loginis ir istorinis jo lo- 
komotyvas, varomoji „Knygos“ jėga, trumpiausiai ir paprasčiausiai 
išreikšta. Norint paversti vieną pažiūrą kita arba įrodyti dviejų 
visai skirtingų dalykų tapatumą, surandamos kelios tarpinės grandys, 
kurios iš dalies savo prasme, iš dalies savo etimologine sudėtimi ir 
iš dalies vien savo skambėjimu tinka nustatyti tariamam sąryšiui 
tarp abiejų pagrindinių pažiūrų. Po to šios grandys pridedamos kaip 
priedėlis prie pirmosios pažiūros, ir būtent taip, kad vis labiau 
nutolstama nuo išeities taško ir vis labiau priartėjama prie norimos 
vietos. Kai priedėlių grandinė jau yra taip paruošta, kad ją galima 
be pavojaus uždaryti, tuomet baigiamoji pažiūra, panaudojant brūkš- 
nį, taip pat pridedama kaip priedėlis —ir triukas baigtas. Tai be 
galo patogus būdas kontrabanda pratempti mintis, ir jis tuo veiks- 
mingesnis, kuo labiau jis tarnauja svarbiausių samprotavimų svertu. 

Sėkmingai padarius šį triuką keletą kartų iš eilės, galima, einant 
šventojo Sančos pėdomis, išmesti vieną po kitos tarpines grandis 
ir pagaliau pakeisti visą priedėlių grandinę keletu būtiniausių 
kablelių. 

Dabar priedėli galima, kaip jau anksčiau esame matę, ir apsukti 
ir tuo būdu prieiti prie naujų, sudėtingesnių triukų ir dar įstabes- 
nių rezultatų. Ten pat mes matėme, kad priedėlis yra matematikoje 
žinomos begalinės eilės loginė forma. 

Šventasis Sanča panaudoja priedėlį dvejopai: pirma, grynai 10- 
giškai, kanonizuodamas pasaulį, — čia šis kanonizavimas padeda jam 
paversti bet kurį pasaulietinį dalyką „„Šventybe“, ir, antra, istoriškai, 
nagrinėdamas įvairių epochų sąryšį ir jas apibendrindamas,— čia 
kiekviena istorinė pakopa yra suvedama į vieną vienintelį žodį, ir 
galiausiai gaunamas rezultatas, kad, pasiekę paskutinę istorinės ei- 
lės grandį, mes nė per plauką nesame pasistūmėję toliau už pir- 
mąją grandį, ir pagaliau visoms šios eilės epochoms yra pritaikoma 
viena vienintelė abstrakti kategorija, tokia kaip idealizmas, priklau- 
somybė nuo minčių ir t. t. O jei istorinei priedėlių eilei reikia su- 
teikti pažangos regimybę, tai pasiekiama tuo būdu, kad baigiamoji 
frazė suprantama kaip eilės pirmosios epochos užbaigimas, o tarpi- 
nės grandys — kaip kylančios vystymosi pakopos, vedančios į pas- 
kutinę, baigiamąją frazę. 

Greta priedėlių eina sinonimika, kurią šventasis Sanča eksploa- 
tuoja įvairiais būdais. Jei du žodžiai yra susiję etimologiškai arba 
bent skamba vienodai, tai jie laikomi solidariai atsakingais vienas 
už kitą, o jeigu vienas žodis turi įvairias reikšmes, tai jis pagal 
reikalą vartojamas čia viena, čia kita reikšme, ir šventasis Sanča 
apsimeta, kad jis kalba apie vieną dalyką, turėdamas galvoje įvai- 
rius jo „lūžius“. Specialią sinonimikos šaką dar sudaro vertimas, 
kai koks nors prancūzų arba lotynų kalbos posakis papildomas vo- 
kiečių kalbos posakiu, kuris pirmąjį išreiškia tik pusiau ir kartu 
turi dar visai kitokias reikšmes, — pavyzdžiui, kaip matėme anks- 
čiau, žodis „respektieren“ verčiamas: „jausti gilią pagarbą ir baimę“ 
ir t. t. Taip pat prisiminkime žodžius Staat, Status, Stand, Notstand 
ir t. t. Skirsnyje apie komunizmą mes jau turėjome progos susipa- 
žinti su gausiais tokio dviprasmiškų posakių vartojimo pavyzdžiais. 
Čia išnagrinėkime trumpai dar vieną etimologinės sinonimikos pa- 
vyzdį. 

„Žodis „Gesellschaft“* yra kilęs iš žodžio „Sal“. Jei salėje (Saal) yra daug 
žmonių, tai salė padaro tai, kad jie yra visuomenėje. Jie yra visuomenėje ir su- 
daro daugiausia saloninę visuomenę, kalbėdamiesi įprastinėmis saloninėmis frazėmis. 


O ten, kur mes turime tikrąjį bendravimą, jį reikia laikyti nepriklausomu nuo vi- 
suomenės" (p. 286). 


Kadangi „žodis „Gesellschaft“ yra kilęs iš „Sal“" (tarp kita ko — 
tai netiesa, nes pirminės visų žodžių šaknys yra veiksmažodžiai), 
tai „Sal“ turi sutapti su „Saal“. Tačiau „Sal“ senovės aukštutinių 
vokiečių tarme reiškia pastatą; Kisello, Geselle, iš kurio yra kilusi 


* — visuomenė, draugija. Red. 

Gesellschaft, reiškia namiškį, taigi „Saal“ čia paimta visai savava- 
liškai. Bet tai nesvarbu; „Saal“ čia pat paverčiama „Salon“, lyg 
tarp senovės aukštutinių vokiečių „Sal“ ir naujųjų laikų prancūzų 
„Salon“ nebūtų maždaug tūkstančio metų ir tiek ir tiek mylių atstu- 
mo. Taip visuomenė virto salonine visuomene, kurioje, pagal mies- 
čionišką vokiečių supratimą, bendraujama tik frazėmis ir nėra jokio 
tikro bendravimo.— Beje, šventajam Maksui juk tėra svarbu pavers- 
ti visuomenę „Šventybe“, ir jis galėtų tai padaryti kur kas trum- 
pesniu keliu, jeigu jis kiek giliau susipažintų su etimologija ir dirs- 
telėtų į bet kurį kamieninių žodžių žodyną. Koks jam būtų buvęs 
radinys, jeigu jis ten būtų atradęs etimologinį žodžių „Gesellschaft“ 
ir „selig““ sąryšį; Gesellschaft — selig — heilig — das Heilige** — 
kas gali būti paprasčiau? 

Jei etimologinė „Štirnerio“ sinonimika yra teisinga, tai komunis- 
tai ieško tikrosios grafystės, grafystės kaip šventybės. Kaip Ge- 
sellschaft yra kilusi iš Sal, pastatas, taip Graf (gotų garavjo) — iš 
gotų ravo, namas. Sal, pastatas =Rūvo, namas, taigi Gesellschaft= 
Grafschaft“**. Abiejų žodžių priešdėliai ir priesagos yra vienodi, 
kamieniniai skiemenys turi vienodą reikšmę, taigi šventoji komu- 
nistų visuomenė ir yra šventoji grafystė, grafystė kaip Šventybė,— 
kas gali būti paprasčiau? Šventasis Sanča tai nujautė, įžvelgdamas 
komunizme lenų sistemos, t. y. grafysčių sistemos užbaigimą. 

Sinonimiką mūsų šventasis vartoja, iš vienos pusės, empiriniams 
santykiams pakeisti spekuliatyviniais: žodį, vartojamą tiek prakti- 
niame gyvenime, tiek ir filosofinėje spekuliacijoje, jis vartoja jo 
spekuliatyvine reikšme, pasako keletą frazių apie šią spekuliatyvinę 
reikšmę ir po to mano, kad tuo jis sukritikavo ir tuos realius san- 
tykius, kurie taip pat pažymimi šiuo žodžiu. Taip jis elgiasi su žo- 
džiu „spekuliacija“. 406 puslapyje „spekuliacija“ iš dviejų pusių 
„pasireiškia“ kaip viena esmė, įgaunanti „dvejopą pasireiškimą“,— 
o, Šeliga! Jis šėlsta prieš filosofinę spekuliaciją ir mano, kad tuo 
yra susidorojęs ir su komercine spekuliacija, apie kurią jis ničnieko 
nežino.— Iš antros pusės, tą pačią sinonimiką jis, slaptas smulkusis 
buržua, vartoja buržuaziniams santykiams (žiūrėk, kas anksčiau pa- 
sakyta skirsnyje ,„Komunizmas“ apie kalbos sąryšį su buržuaziniais 
santykiais) paversti asmeniniais, individualiniais santykiais, kurių 
negalima paliesti, kartu nepaliečiant individo individualybės, ,„sa- 
vitumo"“ ir „vieninteliškumo“. Taip, pavyzdžiui, Sanča panaudoja 
etimologinį Geld**** ir Geltung*****, Vermėgen*“***** ir vermė- 
gen“****** saryšį ir t. t. 

Sinonimika, sujungta su priedėlių, sudaro svarbiausią svertą jo 
apgavikiškų triukų, kuriuos mes jau daugybę kartų esame demaska- 


* — palaimintas, šventas. Red. 


* — visuomenė, palaimintas, šventas, šventybė. Red. 
* — visuomenė= grafystė. Red. 


„**** — pinigų. Red. 
***** reikšmės. Red. 
****** turto. Red. 


******* sugebėti, įstengti, pajėgti. Red. 


vę. Norėdami parodyti pavyzdžiu, koks lengvas yra šis menas, ir 
mes padarysime tokį triuką à la Sanča. 

Wechsel“ kaip kilimas yra reiškinio dėsnis [Gesetz], sako Hege- 
lis. Iš čia — galėtų tęsti „Štirneris“— atsiranda toks reiškinys, kaip 
įstatymo [Gesetzes] prieš suklastotus vekselius griežtumas; aukščiau 
reiškinio iškylantis dėsnis, dėsnis kaip toks, šventasis dėsnis, dėsnis 
kaip kažkas šventa, kaip Šventybė — štai prieš ką čia nusidedama 
ir štai už ką turi būti atkeršyta, pritaikant bausmę. Arba kitaip: 
Wechsel jo „dvejopu pasireiškimu“, kaip vekselis (lettre de change) 
ir kaip kitimas (changement), veda į Verfall“* (échéance ir déca- 
dence). Beje, smukimas kaip kitimo išdava pastebimas istorijoje kaip 
Romos imperijos, feodalizmo, Vokietijos imperijos ir Napoleono 
viešpatavimo žlugimas. „Perėjimas nuo“ šių didžiulių istorinių krizių 
„prie“ dabartinių prekybos krizių „yra nesunkus“, ir tuo taip pat 
paaiškinama, kodėl šias prekybos krizes visuomet sąlygoja vekselių 
termino pasibaigimas. 

Arba jis taip pat galėtų — kaip yra padaręs su „turtu“ ir „pini- 
gais“— pateisinti „vekselį“ etimologiškai ir „tam tikru požiūriu maž- 
daug taip samprotauti"“: be kita ko, komunistai nori panaikinti vek- 
seli (lettre de change). Bet argi kitimas (changement) kaip tik nėra 
didžiausias malonumas pasaulyje? Taigi jie nori negyvo, nejudamo, 
Kinijos — tai reiškia: šiuolaikinis kinas ir yra komunistas. „Iš čia“ 
komunistų tirados prieš Wechselbriefe“** ir Wechsler****. Tartum 
kiekvienas laiškas nėra Wechselbrief — laiškas, konstatuojantis tam 
tikrą pakitimą, ir tartum kiekvienas žmogus nėra Wechselnder*****, 
Wechsler******| 

Norėdamas suteikti savo konstrukcijos ir savo loginių triukų pa- 
prastumui didelio įvairumo regimybę, šventasis Sanča pasitelkė epi- 
zodą. Retkarčiais jis „epizodiškai“ įterpia kokią nors vietą, kuri pri- 
klauso kitai knygos daliai -arba ir visai galėtų būti išleista, ir tuo 
būdu nutraukia ir šiaipjau sutraukytą vadinamojo savo dėstymo 
giją. Tada naiviai pareiškiama, kad „Mums“ „neina kaip iš rago", 
ir tai po daugelio pakartojimų sukelia tam tikrą skaitytojo nejaut- 
rumą visokiam, net didžiausiam padrikumui. Skaitydamas „Knygą“, 
prie visko pripranti ir galiausiai neprieštaraudamas sutinki ištverti 
net blogiausia. Beje, patys šie epizodai, [kaip ir reikėjo tikėtis iš 
šventojo Sančos, tėra tariami: jie yra jau šimtus kartų pavartotų 
frazių pakartojimas kitais pavadinimais. 

Šventajam Maksui tuo būdu pasireiškus savo asmeninėmis sa- 
vybėmis, o paskiau atskleidus save savuosiuose skyrimuose, sinoni- 
mikoje ir epizoduose kaip „regimybę“ ir kaip „esmę“, mes prieina- 
me prie tikrojo logikos apvainikavimo ir užbaigimo, prie „sąvokos“. 

Sąvoka yra „Aš“ (žiūrėk Hegelio „Logiką“, 3 dalis), logika kaip 
Aš. Tai yra grynas Aš santykis su pasauliu, santykis, atpalaiduotas 


* — kitimas; vekselis. Red. 
** — termino pasibaigimą; smukimą. Red. 
*** — paskolos lakštus. Red. 


**** — pinigų keitėjus. Red, 
***** — kintantis. Red. 
****** — permainingas, nepastovus žmogus. Red, 

nuo visų jam egzistuojančių realių santykių; tai yra formulė visoms 
lygtims, kuriomis šventasis vyras išreiškia kasdieniškas sąvokas. 
Jau anksčiau mes atskleidėme,] kaip Sanča, taikydamas šią formulę, 
veltui „stengiasi“ išsiaiškinti, pasitelkęs visokiausių dalykų, tik įvai- 
rius grynai retleksinius apibrėžimus, tokius kaip tapatumas, prie- 
šingumas ir t. t. 

Pradėsime išsyk nuo kokio nors konkretaus pavyzdžio, kad ir 

nuo „Aš“ ir tautos santykio. 
Aš esu ne tauta 
Tauta = Ne-Aš 
Aš=Ne-tauta. 
Taigi Aš esu tautos neigimas, tauta yra Manyje panaikinta. 
Antroji lygtis gali būti išreikšta ir tokia šalutine lygtimi: 
Tautos-Aš nėra 

arba: 

Tautos Aš yra Mano Aš Niekas. 

Taigi visas menas yra 1) tai, kad neiginys, kuris pradžioje buvo 
jungtyje, pirma prijungiamas prie subjekto, o paskiau — prie pre- 
dikato, ir 2) kad neiginys, žodelis „ne“, suprantamas pagal reikalą 
kaip nevienodumo, skirtumo, priešingumo ir tiesioginio panaikinimo 
išraiška. Šiame pavyzdyje jis suprantamas kaip absoliutus panaiki- 
nimas, kaip visiškas paneigimas; mes pamatysime, kad — priklauso- 
mai nuo to, ko šią akimirką šventajam Maksui reikia, — žodelis „ne“ 
vartojamas ir kitomis reikšmėmis. Tuo būdu tautologinis sprendi- 
mas, kad Aš esu ne tauta, virsta nauju grandioziniu atradimu, kad 
Aš esu tautos panaikinimas. 

Nurodytoms lygtims net nereikėjo, kad šventasis Sanča turėtų 
kokį nors supratimą apie tautą; jam pakako žinoti, kad Aš ir tauta 
yra „visai skirtingi visiškai skirtingų daiktų pavadinimai"; pakako 
to, kad šiuose dviejuose žodžiuose [Ich ir Volk] nėra nė vienos 
bendros raidės. Norint dabar, egoistinės logikos požiūriu, toliau spe- 
kuliatyviai mąstyti apie tautą, pakanka prikergti prie tautos ir prie 
„Aš“ iš išorės, iš kasdieninio patyrimo, bet kurį trivialų apibrėžimą, 
ir medžiaga naujoms lygtims jau bus paruošta. Kartu sudaroma re- 
gimybė, kad įvairūs apibrėžimai yra įvairiai kritikuojami. Tuo būdu 
ir bus dabar spekuliatyviai postringaujama apie laisvę, laimę ir tur- 
tingumą: 

Pagrindinės lygtys: tauta= Ne-Aš. 

Lygtis Nr. 1: Tautos laisvė = Ne-Mano laisvė. 

Tautos laisvė = Mano ne-laisvė. 
Tautos laisvė = Mano nelaisvė. 

(Tai galima apversti ir aukštyn kojomis, tuomet gausime didį tei- 
ginį: Mano nelaisvė= vergovė yra tautos laisvė.) 

Lygtis Nr. 2: Tautos laimė = Ne-Mano laimė. 

Tautos laimė = Mano ne-laimė. 
Tautos laimė = Mano nelaimė. 

(Apvertus aukštyn kojomis: Mano nelaimė, mano skurdas yra 

tautos laimė.) 

Lygtis Nr. 3: Tautos turtingumas — Ne-Mano turtingumas. 
Tautos turtingumas = Mano ne-turtingumas. 
Tautos turtingumas — Mano neturtingumas. 

(Apvertus aukštyn kojomis: Mano neturtingumas yra tautos tur- 
tingumas.) Tai galima tęsti ad libitum“, taip pat pritaikyti ir ki- 
tiems apibrėžimams. 

Šioms lygtims sudaryti, be bendriausio žinojimo tų vaizdinių, ku- 
riuos Štirneris gali sujungti į vieną junginį su žodžiu „tauta“, dar te- 
reikia žinoti, koks teigiamas posakis tinka gautam neigiamos formos 
rezultatui, pavyzdžiui, „neturtingumas“ [Armut] tinka „ne-turtingu- 
mui“, ir t. t. Vadinasi, kad būtų galima šiuo būdu daryti nepaprastai 
stebinančius atradimus, visai pakanka mokėti kalbą taip, kaip ją 
išmokstama kasdieniniame gyvenime. 

Taigi visas menas čia yra tas, kad Ne-Mano turtingumas, Ne- 
Mano laimė, Ne-Mano laisvė paverčiami Mano ne-turtingumų, Ma- 
no ne-laime, Mano ne-laisve. „Ne“, kuris pirmojoje lygtyje yra vi- 
suotinis neigimas, išreiškiantis visas galimas nevienodumo formas, — 
pavyzdžiui, jis gali tereikšti, kad tai yra Mūsų bendras, o ne Mano 
išimtinis turtingumas, — šis „ne“ [virsta antrojoje lygtyje Mano tur- 
tingumo, Mano laimės ir t. t. neigimu ir priskiria Man ne-laimę, 
nelaimę, vergovę. Jeigu Man yra neigiamas tam tikras turtingumas, — 
pavyzdžiui, tautos turtingumas, bet jokiu būdu ne turtingumas ap- 
skritai, — tai, Sančos nuomone, reiškia, kad Man turi būti priskirtas 
neturtingumas. Ir tai čia pasiekiama tuo būdu, kad Mano ne-laisvė 
taip pat išreiškiama teigiama forma, taigi ji paverčiama Mano „Ne- 
laisve". Bet juk Mano ne-laisvė dar gali reikšti šimtus kitų dalykų — 
pavyzdžiui, mano „nelaisvę“, ne-laisvę nuo mano kūno ir t. t.]. 

Mes ką tik rėmėmės antraja lygtimi: Tauta= Ne-Aš. Bet mes ga- 
lėtume išeities tašku imti ir trečią lygtį: Aš= Ne-tauta, ir tuomet 
pagal nurodytą būdą, pavyzdžiui, pritaikant turtingumui, galiausiai 
išeitų, kad „Mano turtingumas yra tautos neturtingumas“. Tačiau 
šiuo atveju šventasis Sanča pasielgtų kitaip, jis iš viso panaikintų 
turtinius tautos santykius ir pačią tautą ir po to prieitų tokia iš- 
vadą: Mano turtingumas yra ne tik tautos turtingumo, bet ir pačios 
tautos panaikinimas. Taigi čia ir išryškėja, kaip savavaliavo šventa- 
sis Sanča, kai jis ir ne-turtingumą pavertė neturtingumu. Šiuos įvai- 
rius metodus mūsų šventasis naudoja pakaitomis, o neiginį vartoja 
čia viena, čia kita reikšme. Kokia dėl to pasidaro painiava, „iš karto 
mato“ net ir „tas, kuris nėra skaitęs Štirnerio knygos“ (Vigandas, 
p. 191). 

Visai taip pat „veikia“ „Aš“ ir prieš valstybę. 

Aš esu ne valstybė. 
Valstybė = Ne-Aš. 

Aš= Valstybės „Ne“. 
Valstybės Niekas= Aš, 

Arba kitais žodžiais: Aš esu „kūrybinis Niekas“, kuriame vals- 
tybė yra išnykusi. 

Šią paprastą melodiją galima padainuoti bet kuria tema. 


* — kiek nori. Red. 

Visos šios lygtys yra pagrįstos didžiu teiginiu: Aš nesu Ne-Aš. 
Šis Ne-Aš pavadinamas įvairiais vardais, kurie, iš vienos pusės, 
gali būti grynai loginiai pavadinimai, pavyzdžiui, būtis savyje, ki- 
tabūtis, o iš antros — konkrečių vaizdinių, tokių kaip tauta, valstybė 
ir t. t., pavadinimai. Bet tuo galima sukurti minties vystymo regi- 
mybę: remiantis šiais pavadinimais ir lygtimi arba priedėlių eile, 
vėl pamažu galima juos suvesti į Ne-Aš, kuriuo jie buvo iš pat 
pradžių pagrįsti. Kadangi šiuo būdu įvedami realūs santykiai pasi- 
reiškia tik kaip įvairios Ne-Aš modifikacijos — ir skirtingos tik savo 
pavadinimu, — tai apie pačius šiuos realius santykius galima visai 
nekalbėti. Tai yra juo komiškiau, [kad realūs santykiai yra pačių 
individų santykiai, ir kas juos skelbia Ne-Aš santykiais], tas teįrodo, 
kad jis nieko apie juos nežino. Šis metodas taip supaprastina da- 
lyką, kad net „didžiulė dauguma, kurią sudaro ribotos iš prigimties 
galvos“, gali išmokti šio triuko daugiausia per dešimt minučių. Tai 
kartu mums duoda kriterijų šventojo Sančos „vieninteliškumui“. 

Ne-Aš, stovinti priešais mano Aš, šventasis Sanča toliau apibrė- 
žia ta prasme, kad jis yra tai, kas svetima mano Aš, kad jis yra 
Svetimybė. „Todėl“ Ne-Aš ir Aš santykis yra susvetimėjimo santy- | 
kis. Mes ką tik davėme loginę formulę, kuriuo būdu šventasis San- 
ča vaizduoja bet kurį objektą arba bet kurį santyki kaip svetimą 
manajam Aš, kaip mano Aš susvetimėjimą; o iš antros pusės, šven- 
tasis Sanča, kaip pamatysime, ir vėl gali bet kurį objektą arba 
santyki pavaizduoti kaip mano Aš sukurtą ir jam priklausantį. Iš 
pradžios nepaisydami jam būdingos savivalės bet kurį santykį vaiz- 
duoti arba nevaizduoti (nes anksčiau pateiktos lygtys tinka viskam) 
kaip susvetimėjimo santykį, mes jau čia matome, [kad jam terūpi 
visus tikruosius santykius, taip pat ir tikruosius individus iš anksto 
paskelbti esant susvetimėjusius (tuo tarpu dar tebevartojant šį filo- 
sofini posakį), paversti juos visai abstrakčia susvetimėjimo fraze. 
Reiškia, vietoj uždavinio — atvaizduoti tikruosius individus, tikrai 
susvetimėjusius ir gyvenančius empirinėmis šio susvetimėjimo są- 
lygomis — mes čia turime reikalą vis su tuo pačiu metodu: užuot 
atskleidus visų grynai empirinių santykių vystymąsi, pakišama tuš- 
čia mintis apie susvetimėjimą, apie Svetimybę, Šventybę. Paskutinė 
ir aukščiausia susvetimėjimo kategorijos] (ir vėl reflektyvaus api- 
brėžimo, kurį galima suprasti kaip priešingumą, skirtumą, netapa- 
tumą ir t. t.) pakišimo išraiška yra ta, kad „Svetimybė“ vėl paver- 
čiama „Šventybe“, susvetimėjimas paverčiamas Aš santykiu su bet 
kuriuo daiktu kaip su Šventybe. Mes verčiau išaiškinsime čia nau- 
dojamą loginį procesą, panagrinėję šventojo Sančos santykį su Šven- 
tybe, nes tai yra vyraujanti formulė, ir prabėgomis pastebėsime, kad 
„Svetimybė“ taip pat yra suprantama ir kaip „Esamybė“ (per 
appos.*), kaip tai, kas yra be Manęs, kas yra nepriklausomai nuo 
Manęs (per appos.), kas yra savarankiška Mano nesavarankiškumo 
dėka, — taigi visa, kas egzistuoja nepriklausomai nuo šventojo San- 
čos, pavyzdžiui, Bloksbergą!??, jis gali atvaizduoti kaip Šventybę. 


* — panaudojus priedėlį. Red. 

Kadangi Šventa yra kažkas svetima, tai visa svetima yra paver- 
čiama Šventybe; kadangi visa Šventa yra varžtai, pančiai, tai visi 
varžtai, visi pančiai paverčiami Šventybe. Tuo būdu šventasis Sanča 
jau yra laimėjęs tai, kad visa svetima tampa jam vien regimybe, 
vien vaizdiniu, nuo kurio jis lengvai išsivaduoja, tiesiog protestuo- 
damas prieš jį ir pareikšdamas, kad jis šio vaizdinio neturi. Čia 
išeina visai tas pat, ką mes matėme, turėdami reikalą su egoistu, 
nesutariančiu su savimi: žmonės turi pakeisti tik savo sąmonę, ir 
viskas pasaulyje bus all right“. 

Tai, ką mes išdėstėme, parodė, kaip visus tikruosius santykius 
šventasis Sanča kritikuoja, vien paskelbdamas juos „Šventybe“, ir 
kaip jis kovoja prieš juos, vien kovodamas prieš savo šventą vaiz- 
dinį apie juos. Šis paprastas triukas — paversti visa Šventybe — 
jam pavyko, kaip jau anksčiau esame smulkiai išsiaiškinę, todėl, 
kad Jacques le bonhomme patikėjo filosofijos iliuzijomis, ideologinę, 
spekuliatyvinę tikrovės išraišką, atskirtą nuo jos empirinės bazės, 
priėmė kaip pačią tikrovę [visai taip pat ir smulkiųjų biurgerių iliu- 
zijas apie buržuaziją priėmė kaip „šventą“ buržuazijos „esmę“] ir 
todėl galėjo manyti, jog turi reikalą vien su mintimis ir vaizdi- 
niais. Taip pat lengvai ir žmonės virto jam „šventais“; atskyrus 
jų mintis nuo jų pačių ir nuo jų empirinių santykių, galima buvo 
paskelbti žmones paprastais šių minčių indais, ir tuo būdu, pavyz- 
džiui, iš buržua buvo sukurtas šventasis liberalas. 

Teigiamas [galiausiai tikinčio Sančos] santykis su ĮŠventybe (šį 
santykį jis vadina pagarba) taip pat figūruoja „meilės“ vardu. „„Mei- 
le" vadinama pagarbi pažiūra į „Žmogų“,] Šventybę, idealą, aukš- 
tesnę būtybę, arba atitinkamas žmogiškas, šventas, idealus, esminis 
santykis. Vadinasi, tai, kas dar išreiškiama kaip esamoji Šveniybės 
būtis, pavyzdžiui, valstybė, kalėjimai, kankinimas, policija, gyveni- 
mas ir t. t, Sanča taip pat gali laikyti „kitu“ „meilės“ „pavyzdžiu“. 
Ši naujoji nomenklatūra įgalina jį rašyti naujus skyrius apie tai, ką 
jis jau yra paneigęs Šventybės ir pagarbos vardu. Tai yra sena 
istorija apie piemenaitės Toralbos jos šventuoju pavidalu ožkas. Ir 
kaip kitados, šios istorijos padedamas, jis vedžiojo už nosies savo 
poną, taip dabar visoje knygoje jis vedžioja už nosies pats save 
ir publiką, tačiau neįstengdamas nutraukti savo istorijos taip pat 
sąmojingai, kaip yra daręs anais laikais, kai jis dar buvo paprastas 
ginklanešys. Apskritai po to, kai Sanča buvo kanonizuotas, jis ne- 
teko viso savo įgimto sąmojaus. 

Pirmasis sunkumas, matyt, atsiranda dėl to, kad ši Šventybė labai 
įvairi savyje, taigi, ir kritikuojant kokią nors konkrečią šventenybę, 
reikėtų nekreipti dėmesio į jos šventumą ir kritikuoti patį konkretų 
jos turinį. Šventasis Sanča aplenkia šią povandeninę uolą tuo būdu, 
kad visa, kas yra konkretu, jis pateikia tik kaip vieną Šventybės 
„pavyzdį“; kaip kad ir Hegelio „Logikoje“ yra nesvarbu, ar „būčiai 
sau“ paaiškinti pateikiamas atomas ar asmenybė, o traukos pavyz- 
džiu — saulės sistema, magnetizmas ar lytinė meilė. Taigi jei ,Kny- 
ga" knibždėte knibžda pavyzdžių, tai anaiptol ne atsitiktinis dalykas; 


* — gerai. Red. 

jo pagrindas yra giliausioji „Knygoje“ naudojamo minčių vystymo 
metodo esmė. Tai yra „vienintelė“ šventojo Sančos galimybė su- 
kurti turinio regimybę; tokio reiškinio pirmavaizdį jau pateikė Ser- 
vantesas, kurio Sanča taip pat nuolat kalba pavyzdžiais. Todėl Sanča 
ir gali pasakyti: „Kitas Šventybės“ (nesuinteresuotumo) „pavyzdys 
yra darbas“. Jis galėtų tęsti: kitas pavyzdys yra valstybė, dar ki- 
tas — šeima, dar kitas — žemės renta, dar kitas — šv. Jokūbas (Saint- 
Jacques le bonhomme*), dar kitas — šventoji Uršulė su jos vienuo- 
lika tūkstančių mergelių. Tiesa, visi šie dalykai, jo supratimu, turi 
tą bendrą bruožą, kad jie yra „Šventybė“. Tačiau kartu jie yra 
visai skirtingi dalykai, ir būtent tai sudaro jų apibrėžtumą. [Kai 
apie juos kalbama jų apibrėžtumo požiūriu, tai kalbama apie juos 
tik tiek, kiek jie nėra „Šventybė“. 

Darbas nėra žemės renta, o žemės renta nėra valstybė, taigi rei- 
kia nustatyti, kas yra valstybė, žemės renta, darbas be įsivaizduo- 
jamo jų šventumo, ir šventasis Maksas griebiasi tokio metodo: jis de- 
dasi kalbas apie valstybę, darbą ir t. t, bet vėliau „valstybę apskri- 
tai“ apibūdina kaip tam tikros idėjos — meilės, būties vienas kitam, 
esamybės, valdžios atskiriems asmenims — ir, panaudodamas brūkš- 
nį, — „Šventybės“ tikrovę; bet tai jis galėjo pasakyti pačioje pra- 
džioje. Arba apie darbą sakoma, kad jis laikomas gyvenimo uždavi- 
niu, pašaukimu, paskirtimi — „Šventybe“.] Vadinasi, valstybė ir 
darbas tėra paskelbiami jau iš anksto tuo pat būdu paruošta ypatinga 
Šventybės rūšimi, ir po to ši ypatinga Šventybė vėl išnyksta visuo- 
tinėje „Šventybėje“; žinoma, visa tai galima padaryti, ir nieko ne- 
pasakius apie darbą ir valstybę. Tą patį gromulą dabar galima vis 
iš naujo gromuliuoti kiekviena patogia proga, ir visa, kas neva yra 
kritikos objektas, mūsų Sančai tėra dingstis abstrakčioms idėjoms ir 
subjektais paverstiems predikatams (jie yra ne kas kita, kaip surū- 
šiuota Šventybė, kurios visada turima pakankama atsarga) paskelb- 
ti tuo, kuo jie buvo pripažinti jau pačioje pradžioje, t. y. Šventybe. 
Jis iš tikrųjų visiems daiktams yra suteikęs jų išsamią, klasikinę 
išraišką, pasakydamas apie juos, kad jie yra „kitas Šventybės pa- 
vyzdys“. Apibrėžimai, patekę jam iš nuogirdų ir neva susiję su tu- 
riniu, yra visai nereikalingi, ir, smulkiau juos panagrinėjus, tikrai 
pasirodo, kad jie neduoda jokio apibrėžimo, jokio turinio, o tėra 
nemokšiškos banalybės. Ši pigų „mąstymo virtuoziškumą“, kuris 
pajėgus susidoroti su bet kokiu objektu dar prieš jį pažinęs, aišku, 
kiekvienas gali įsisavinti net ne per dešimt, kaip kad sakėme anks- 
čiau, o per kokias penkias minutes. Šventasis Sanča grasina mums 
„Komentare“ „traktatais“ apie Fojerbachą, apie socializmą, civilinę 
visuomenę, ir viena tik Šventybė težino, dar apie ką. Mes jau iš 
anksto galime šiuos traktatus paprasčiausiai išreikšti tokiu būdu: 

Pirmasis traktatas: Kitas Šventybės pavyzdys yra Fojerbachas. 

Antrasis traktatas: Kitas Šventybės pavyzdys yra socializmas. 

Trečiasis traktatas: Kitas Šventybės pavyzdys yra civilinė vi- 
suomenė. 


* — šventasis Jokūbas, prasčiokas. Red. 

Ketvirtasis traktatas: Kitas Šventybės pavyzdys yra „traktatas“, 
kupinas Štirnerio dvasios. 

Ir t. t. in infinitum*. 

Antroji povandeninė uola, į kurią, kiek pagalvojęs, šventasis 
Sanča būtinai turėjo sudužti, yra jo paties tvirtinimas, kad kiek- 
vienas individas yra visiškai skirtingas nuo visų kitų, kad jis yra 
vienintelis. Kadangi kiekvienas individas yra visai kitoks, negu ki- 
tas individas, tai daiktas, kuris vienam individui yra svetimas, šven- 
tas, jokiu būdu neturi būti ir net negali būti toks ir kitam individui. 
Tr bendras pavadinimas, kaip valstybė, religija, dorovė ir t. t., ne- 
turi mūsų klaidinti, nes šie pavadinimai tėra abstrakcijos, kilusios 
iš tikro atskirų individų požiūrio, ir šie objektai dėl visai skirtingo 
vienintelių individų požiūrio į juos tampa kiekvienam iš šių individų 
vieninteliais objektais, taigi visai skirtingais objektais, turinčiais tik 
bendrą pavadinimą. Vadinasi, šventasis Sanča geriausiu atveju te- 
galėtų pasakyti: valstybė, religija ir t. t. Man, šventajam Sančai, 
yra Svetimybė, Šventybė. Tačiau vietoj to jie turėjo jam virsti ab- 
soliučia Šventybe, Šventybe visiems individams, nes kaip gi kitaip 
jis būtų galėjęs sufabrikuoti savo konstruotą Aš, savąjį su savimi 
sutariantį egoistą ir t. t., kaip apskritai jis būtų galėjęs parašyti visą 
savo „Knygą“? Kad Sanča iš viso nesirūpina padaryti kiekvieną 
„Vienintelį“ savo paties „vieninteliškumo“ matu, kad jis taiko savo 
paties „vieninteliškumą“ kaip matą, kaip moralinę normą visiems 
kitiems individams, įsprausdamas juos, kaip ir pridera tikram mora- 
listui, į savąją Prokrusto lovą, — tai, beje, matyti jau iš jo nuomonės 
apie visų užmiršta šviesaus atminimo Klopštoką. Pastarajam jis 
sako moralinį pamokymą — „žiūrėti į religiją visiškai savaip“, ir 
tuomet Klopštokas pasiektų ne savitą religiją — tokia turėtų būti 
teisinga išvada (išvada, kurią „Stirneris“ pats daro gausybę kartų, 
pavyzdžiui, kalbėdamas apie pinigus), o „religijos sunykimą ir pra- 
rijimą“ (p. 85), t. y. visuotinį, o ne savitą, vienintelį rezultatą. Tar- 
tum Klopštokas iš tiesų nebūtų priėjęs prie „religijos sunykimo ir 
prarijimo“, ir dargi prie visiškai savito, vienintelio sunykimo, kokį 
štai šis vienintelis Klopštokas ir tegalėjo „pateikti“, — prie sunyki- 
mo, kurio vieninteliškumą „Štirneris“ galėtų suvokti jau vien iš 
daugybės nevykusių pamėgdžiojimų. Pasirodo, Klopštoko pažiūra 
į religiją nebuvo „savita“, nors ji buvo visai savotiška, kaip tik 
tokia, kuri ir padarė Klopštoką Klopštoku. Matote, Klopštoko pažiūra 
į religiją būtų buvusi „savita“ tik ta sąlyga, jeigu jis į ją būtų 
žiūrėjęs ne kaip Klopštokas, o kaip šiuolaikinis vokiečių filosofas. 

„Ėgoistas paprasta prasme“, kuris nėra toks nuolankus, kaip Še- 
liga, ir kuris jau anksčiau kėlė visokius prieštaravimus, čia daro 
mūsų šventajam tokį priekaištą: čia, tikrajame pasaulyje, aš rūpi- 
nuosi — ir tai aš puikiai žinau, rien pour la gloire“**,— tik savo nau- 
da ir daugiau niekuo. Be to, man dar malonu galvoti ir apie naudą 
danguje, apie savo nemirtingumą. Tad nejaugi aš turiu paaukoti šį 
egoistinį supratimą dėl vienos tik su savimi sutariančio egoizmo 

* — be galo. Red. 
** — nė kiek nesigirdamas. Red. 

sąmonės, kuri man neduoda nė skatiko? Filosofai man sako: tai ne- 
žmogiška. Kas man rūpi? Argi aš ne žmogus? Argi nėra žmogiška 
visa, ką aš darau, jau vien dėl to, kad aš tai darau, be to, argi man 
ne vis tiek, „kokioje skiltyje pateikia“ mano veiksmus „kiti“? Juk 
tu, Sanča, taip pat esi filosofas, nors ir subankrutavęs, ir jau dėl 
savo filosofijos Tu negali tikėtis piniginio kredito, o dėl savo su- 
bankrutavimo — idėjinio kredito — Tu man sakai, kad aš nežiūriu 
į religiją savaip. Vadinasi, Tu man sakai ta pat, ką ir kiti filosofai, 
tačiau Tau, kaip paprastai, tai visai neturi prasmės, nes Tu vadini 
„savitu“ tai, ką jie vadina „žmogišku“. Kitaip argi Tu galėtum kal- 
bėti apie kokį nors kitą savitumą, be Savo paties savitumo, argi 
Tu galėtum vėl paversti savo požiūrį visuotiniu? Ir aš, jei nori, Žiūriu 
į religiją savaip kritiškai. Pirma, aš visai nesidrovėsiu čia pat ją 
paaukoti, jei tik ji panorės kliudyti mano komercijoje; toliau, varant 
savo biznį, man naudinga turėti religingo žmogaus vardą (kaip ma- 
no proletarui yra naudinga, jeigu jis bent danguje valgys pyragą, 
kurį aš valgau čia); ir pagaliau aš paverčiu dangų savo nuosavybe. 
Jis yra une propriété ajoutée à la propriėtė“, nors jau Monteskjė, 
visai kitoks žmogus, negu Tu, mėgino mane įtikinti, kad dangus — 
tai une terreur ajoutée à la terreur“*“. Kaip aš žiūriu į dangų, taip 
į jį nežiūri niekas kitas, ir dėl šio vienintelio santykio, į kurį aš su 
juo suėjau, jis yra vienintelis objektas, vienintelis dangus. Vadi- 
nasi, tu kritikuoji geriausiu atveju Savo vaizdinį apie mano dangų, 
o ne mano dangų. Jau nekalbant apie nemirtingumą! Tu čia pasidarai 
tiesiog juokingas. Aš išsižadu savo egoizmo, — teigi Tu, įsiteikda- 
mas filosofams, — nes įamžinu jį ir skelbiu niekingais ir bereikšmiais 
gamtos ir mąstymo dėsnius, kai tik jie nori primesti mano būčiai 
paskirtį, kurią ne aš pats esu sukūręs ir kuri man labai nemaloni, — 
būtent mirtį. Tu vadini nemirtingumą „biauriu stabilumu“ — lyg aš 
negalėčiau be paliovos „judriai“ gyventi, kol šiame ar aname pa- 
saulyje gerai sekasi prekyba ir aš galiu lobti iš kitų dalykų, nei 
Tavo „Knyga“. Ir kas gali būti „stabilesnis“ už mirtį, kuri prieš mano 
valią nutraukia mano judėjimą ir panardina mane į visuotinybę, 
į gamtą, į giminę, į — Šventybę? O valstybė, įstatymas, policija! 
Tegu tai ir yra svetimos jėgos vienam ar kitam „Aš“; bet aš juk 
žinau, jog tai mano paties jėgos. Bet, jei nori, — ir čia buržua, šįkart 
maloningai linktelėjęs galva, vėl atsisuka nugara į mūsų šventąjį — 
ir toliau šėlk prieš religiją, dangų, dievą ir pan. Juk aš žinau, kad 
visame, kas mane domina, — privatinė nuosavybė, vertė, kaina, pi- 

Mes ką tik matėme, kokie skirtingi yra įvairūs individai. Bet 
kiekvienas individas dar yra skirtingas ir savyje. Todėl šventasis 
Sanča, reflektuodamas apie save kaip apie kurios nors vienos savo 
savybės turėtoją, t. y. suvokdamas, apibrėždamas save kaip „Aš“, 
turintį vieną šių apibrėžtumų, gali apibrėžti kitų savybių objektą ir 
pačias šias kitas savybes kaip Svetimybę, Šventybę; ir taip jis gali 
elgtis iš eilės su visomis savo savybėmis. Pavyzdžiui, tai, kas yra 

* — nuosavybė, pridėta prie nuosavybės. Red. 

** — bauginimas, pridėtas prie bauginimo. Red. 

objektas jo kūnui, yra Šventa jo dvasiai, arba tai, kas yra objektas 
jo poilsio poreikiui, yra Šventa jo judėjimo poreikiui. Šiuo triuku 
ir yra pagrįstas jo anksčiau aprašytas kiekvieno veikimo ir nevei- 
kimo virtimas savęs išsižadėjimu. Beje, jo Aš yra ne tikras Aš, o tik 
anksčiau pateiktų lygčių Aš, tas pats Aš, kuris formaliojoje logikoje, 
mokyme apie sprendimus figūruoja kaip Kajus. 

„Kitas pavyzdys“, būtent bendresnis pasaulio kanonizavimo pa- 
vyzdys, yra praktinių kolizijų, t. y. kolizijų tarp individų ir prakti- 
nių jų gyvenimo sąlygų pavertimas idealiomis kolizijomis, t. y. ko- 
lizijomis tarp šių individų ir tų vaizdinių, kuriuos jie susidaro arba 
isikala į galvą. Šis triukas taip pat yra labai paprastas. Kaip šven- 
tasis Sanča jau anksčiau paversdavo individų mintis savarankiško- 
mis būtybėmis, taip čia jis idealųjį tikrų kolizijų atsispindėjimą at- 
skiria nuo pačių šių kolizijų ir suteikia jam savarankišką egzista- 
vimą. Tikrieji prieštaravimai, kurių sąlygomis individas gyvena, 
paverčiami prieštaravimais tarp individo ir jo vaizdinio arba — 
kaip šventasis Sanča pasakoja tai paprasčiau — prieštaravimais tarp 
individo ir, vaizdinio kaip tokio, Šventybės. Taip jis įsigudrina pa- 
versti tikrą koliziją, jos idealiojo atvaizdo pirmavaizdį, šios ideolo- 
ginės regimybės išdava. Tuo būdu jis pasiekia tokį rezultatą, kad 
neva kalbama ne apie praktinį praktinės kolizijos panaikinimą, o tik 
apie atsisakymą nuo šios kolizijos vaizdinio; šiam atsisakymui jis, 
kaip tikras moralistas, atkakliai ragina žmones. 

Tuo būdu, šventajam Sančai pavertus visus prieštaravimus ir ko- 
lizijas, kurių salygomis individas gyvena, šio individo prieštaravi- 
mais ir kolizijomis su kokiu nors vienu jo vaizdiniu, pasidariusiu 
nepriklausomu nuo jo ir pajungusiu jį sau, taigi ir „lengvai“ pavirs- 
tančiu į vaizdinį kaip tokį, šventą vaizdinį, Šventybę,— individui 
telieka viena: nusidėti prieš šventąją dvasią, abstrahuotis nuo šio 
vaizdinio ir Šventybę paskelbti šmėkla. Ši loginė apgavystė — tai, 
kad individas apgauna pats save, — yra mūsų šventajam viena svar- 
biausių egoisto pastangų. Tačiau kiekvienas supras, kaip lengva šiuo 
būdu, remiantis egoistiniu požiūriu, visus vykstančius istorinius konf- 
liktus ir judėjimus paskelbti antraeiliais, visai nieko apie juos neži- 
nant,— tam tereikia išpešti keletą frazių, paprastai vartojamų tokiais 
atvejais, paversti jas nurodytu būdu „„Šventybe“, pavaizduoti indivi- 
dus kaip šios Šventybės pajungtus ir po to pasirodyti žmogumi, kuris 
nekenčia „Šventybės kaip tokios“. 

Tolesnė šio loginio triuko šaka ir ypač mėgiamas mūsų šventojo 
manevras yra naudojimas tokių žodžių, kaip paskirtis, pašaukimas, 
uždavinys ir t. t; tai jam nepaprastai palengvina paversti Šventybe 
viską, ką tik nori. Iš tikrųjų, vykdydamas pašaukimą, paskirtį, už- 
davinį ir t. t., individas yra savo paties vaizdinyje kitoks, negu jis 
yra tikrovėje,— ten jis yra Svetimybės, taigi ir Šventybės įsikūni- 
jimas; ir savo vaizdinį apie tai, kas jis turi būti, jis iškelia prieš 
savo tikrąją būtį kaip tai, kas Teisėta, Idealu, Šventa. Tuo būdu 
šventasis Sanča gali, kai jam to reikia, viską paversti Šventybe, 
panaudodamas tokią „priedėlių“ eilę: paskirti save kuriam nors tiks- 
lui, t. y. pasirinkti sau kokią nors paskirtį (šiam žodžiui galima teikti 

kokį nori turinį), pasirinkti sau paskirtį kaip tokią, pasirinkti sau 
šventą paskirtį, pasirinkti sau paskirti kaip Šventybę, t. y. Šventybę 
kaip paskirtį. Arba: būti paskirtu, t. y. turėti tam tikrą paskirtį, 
turėti paskirtį kaip tokią, šventą paskirtį, paskirti kaip Šventybę, 
Šventybę kaip paskirtį, turėti Šventybę savo paskirtimi, turėti Šven- 
tybės paskirtį. 

Dabar jam, žinoma, telieka uoliai raginti žmones, kad jie savo 
paskirtimi pasirinktų paskirties nebuvimą, savo pašaukimu — pašau- 
kimo nebuvimą, savo uždaviniu — uždavinio nebuvimą, nors visoje 
savo „Knygoje“ „ligi pat“ „Komentaro“ jis tik ir teskiria žmonėms. 
visokiausias paskirtis, kelia jiems uždavinius ir, kaip pamokslinin- 
kas tyruose, šaukia juos į tikrojo egoizmo evangeliją, — egoizmo, 
apie kurį, tiesa, ne veltui pasakyta: visi yra pašaukti, bet tik vie- 
nas — O Konelis — yra išrinktas. 

Mes jau anksčiau matėme, kaip šventasis Sanča atskiria individų 
vaizdinius nuo jų gyvenimo sąlygų, nuo jų praktinių kolizijų ir 
prieštaravimų, kad po to galėtų juos paversti Šventybe. Dabar šie 
vaizdiniai pasirodo paskirties, pašaukimo, uždavinio forma. Pašau- 
kimas šventajam Sančai turi dvejopą formą: pirma, pašaukimas, kurį 
Man skiria kiti, — tokių pavyzdžių mes jau turėjome anksčiau, kai 
buvo kalbama apie laikraščius, perpildytus politikos, ir apie kalėjimus, 
kuriuose mūsų šventasis įžiūrėjo papročių pataisos namus“. Be to, 
pašaukimas yra dar toks, kuriuo tiki pats individas. Išplėšus Aš iš 
visų jo empirinių gyvenimo santykių, iš jo veiklos, iš jo egzistavimo 
sąlygų, atskyrus jį nuo pasaulio, kuris yra jo pagrindas, ir nuo jo 
paties kūno, jam, aišku, neliks kito pašaukimo ir kitos paskirties, 
kaip tik būti loginių sprendimų Kajumi ir padėti šventajam Sančai 
sudarinėti anksčiau nurodytas lygtis. Priešingai, tikrovėje, kur indi- 
vidai turi poreikių, jie jau vien dėl to turi tam tikrą pašaukimą ir 
tam tikrą uždavinį, ir pradžioje dar nesvarbu, ar tai yra jų pašau- 
kimas jų pačių požiūriu. Tačiau aišku, kad individai, kadangi jie 
turi sąmonę, susidaro taip pat ir tam tikrą šio empirinės jų būties 
jiems duoto pašaukimo vaizdinį ir tuo sudaro šventajam Sančai 
progą įsikibti į žodi „pašaukimas“, t. y. į tą išraišką, kurią tikros 
individų gyvenimo sąlygos įgauna jų vaizdiniuose, visai nekreipiant 
dėmesio į pačias šias gyvenimo sąlygas. Pavyzdžiui, proletaras, ku- 
rio, kaip ir bet kurio kito žmogaus, pašaukimas yra patenkinti savo 
poreikius, bet kuris negali patenkinti net šių savo poreikių, bendrų 
ir visiems kitiems žmonėms; kurį reikalas dirbti kasdien keturiolika 
valandų padaro lygų gyvuliui kroviniams nešioti; kurį konkurencija 
pažemina iki daikto, prekybos objekto būklės; kurį iš jo paprastos 
gamybinės jėgos padėties, vienintelės jam likusios būklės, išstumia 
kitos, galingesnės gamybinės jėgos, — šis proletaras jau vien dėl to 
turi realų uždavinį — revoliucionizuoti savo santykius. Žinoma, jis 


* Toliau rankraštyje išbraukta: „Apie toki pašaukimą, kai vieną iš klasės gy- 
venimo sąlygų išskiria šią klasę sudarantys individai ir pateikia ją kaip visuo- 
tini reikalavimą visiems žmonėms, kai buržua visų žmonių pašaukimu skelbia 
politiką ir dorovę, be kurių jis negali išsiversti — apie tai mes smulkiai kalbėjome 
jau anksčiau". Red. 


220 


gali tai įsivaizduoti kaip savo „pašaukimą“, jis taip pat gali, jei 
nori, varyti propagandą, išreikšti šį savo „pašaukimą“ taip, kad at- 
rodytų, jog daryti viena arba kita yra žmogiškas proletaro pašau- 
kimas,— juo labiau, kad jo padėtis neleidžia jam patenkinti net tų 
poreikių, kurie kyla iš jo betarpiškos žmogiškos prigimties. Šventa- 
jam Sančai nerūpi šio vaizdinio pagrindą sudaranti realybė, prakti- 
nis šio proletaro tikslas, — jis tvirtai laikosi įsikibęs į žodį „,pašau- 
kimas" ir skelbia jį Šventybe, o proletarą — Šventybės vergu. Tai 
lengviausias būdas laikyti save esant pranašesnį už viską ir „eiti 
toliau“. 

Ypač esant ligšioliniams santykiams, kai visuomet viešpatavo 
viena klasė, kai atskiro individo gyvenimo sąlygos tolydžio sutap- 
davo su tam tikros klasės gyvenimo sąlygomis, taigi, kai praktinis 
kiekvienos naujai kylančios klasės uždavinys turėjo kiekvienam jos 
atskiram nariui atrodyti kaip visuotinis uždavinys ir kai kiekviena 
klasė tikrai galėjo nuversti savo pirmtakę ne kitaip, kaip tik išva- 
duodama visų klasių individus nuo atskirų ligšiolinių varžtų, — ypač 
tokiomis aplinkybėmis reikėjo, kad viešpatauti siekiančios klasės 
individų uždavinys būtų vaizduojamas kaip bendras žmogiškas už- 
davinys. 

Tačiau jei buržua, pavyzdžiui, įrodinėja proletarui, kad jo, pro- 
letaro, žmogiškasis uždavinys yra dirbti kasdien keturiolika valan- 
dų, tai proletaras visai pagrįstai ta pačia kalba gali atsakyti, kad, 
priešingai, jo uždavinys yra nuversti visą buržuazinį režimą. 

Mes jau ne kartą matėme, kaip šventasis Sanča iškelia daugybę 
uždavinių, kurie visi išnyksta galutiniame, visiems žmonėms esan- 
čiame tikrojo egoizmo uždavinyje. Tačiau netgi ten, kur jis nereflek- 
tuoja, nesuvokia savęs kaip kūrėjo ir kūrinio, jis, pasitelkęs žemiau 
pateikiamą menkutį skyrimą, užsibrėžia sau tokį uždavinį: 

P. 466: „Ar Tu norėsi toliau mąstyti, yra Tavo reikalas. Jeigu Tu nori pa- 
siekti mąstymo srityje ką nors reikšminga, tai“ (prasideda Tau keliamos sąlygos 
ir paskyrimai) „tai... vadinasi, kiekvienas, kuris nori mąstyti, būtinai turi užda- 
vinį, kurį jis tuo pačiu sąmoningai ar nesąmoningai užsibrėžia; tačiau niekas neturi 
uždavinio mąstyti“. 

Pradžioje nekalbėdami apie šio teiginio turinį kitais požiūriais, 
pasakysime, kad jis yra neteisingas jau paties šventojo Sančos po- 
žiūriu, nes su savimi sutariantis egoistas, nori jis to ar nenori, ne- 
abejotinai turi „uždavinį“ mąstyti. Jis turi mąstyti, iš vienos pusės, 
kad galėtų laikyti pažabojęs kūną, kurį gali sutramdyti tik dvasia, 
mintis, o iš antros pusės, — kad galėtų atlikti savo reflektyvinę kaip 
kūrėjo ir kūrinio paskirtį. Todėl jis ir kelia savęs pažinimo „už- 
davinį“ visam apgautų egoistų pasauliui — „uždavinį“, kurio, aišku, 
be mąstymo negalima įvykdyti. 

Norint perkelti nagrinėjamąjį teiginį iš menkučio skyrimo for- 
mos į loginę formą, pirmiausia reikia išmesti žodį „reikšminga“. 
Kiekvienam žmogui tas „reikšminga“, kurį jis nori pasiekti mąsty- 
mo srityje, bus kitoks priklausomai nuo jo išsilavinimo, nuo jo gy- 
venimo santykių ir nuo jo tikslo tuo momentu. Taigi šventasis Mak- 
sas neduoda mums čia jokio tvirto kriterijaus, kuriuo galėtume 

nustatyti, kada prasideda uždavinys, kurį žmogus užsibrėžia savo mąs- 
tymu, ką gali pasiekti mintis, neužsibrėžiant jokio uždavinio,— jis. 
apsiriboja sąlyginiu žodžiu „reikšminga“. Bet man „reikšminga“ vi- 
sa, kas skatina mane mąstyti, „reikšminga“ visa tai, apie ką aš mąs- 
tau. Todėl vietoj posakio: „Jeigu Tu nori pasiekti mąstymo srityje 
ką nors reikšminga“, reikėtų pasakyti: „Jeigu Tu iš viso nori mąs- 
tyti'. Bet tai priklauso visai ne nuo Tavo noro ar nenoro, nes Tu 
turi samonę ir gali patenkinti savo poreikius tik veikdamas, o čia 
Tu privalai naudotis ir savo sąmone. Toliau, reikia atmesti hipote- 
tinę formą. „Jeigu Tu nori mastyti“, tai Tu iš karto užsibrėži ,„už- 
davinį“ mąstyti; šio tautologinio sakinio šventajam Sančai nebuvo 
reikalo taip iškilmingai skelbti. Visas šis teiginys apskritai buvo 
įvilktas į šią menkučio skyrimo ir iškilmingos tautologijos formą tik 
tuo tikslu, kad būtų galima paslėpti tokį turinį: kaip apibrėžtas, kaip 
tikras, Tu turi tam tikrą apibrėžimą, tam tikrą paskirtį, tam tikrą už- 
davinį vis tiek, ar Tu tai supranti ar ne*.— Šis uždavinys kyla iš 
Tavo poreikio ir jo sąryšio su esamuoju pasauliu. O tikroji Sančos 
išmintis tėra teigimas, jog nuo Tavo valios priklauso, ar Tu mąs- 
tai, gyveni ir pan., ar Tu iš viso esi kuriuo nors būdu apibrėžtas. 
Kitaip, būkštauja jis, apibrėžimas nustotų buvęs Tavuoju savęs api- 
brėžimu. Jeigu Tu sutapatini patį Save su Savo refleksija arba, pagal 
reikalą, su Savo valia, tai savaime suprantama, kad šioje abstrak- 
cijoje viskas, ko nesukelia Tavo refleksija arba Tavo valia, nėra 
Tavo savęs apibrėžimas, — taigi, pavyzdžiui, ir Tavo kvėpavimas, 
Tavo kraujo apytaka, mąstymas, gyvenimas ir t. t. Tačiau šventajam 
Sančai savęs apibrėžimą sudaro netgi ne valia, o, kaip jau matėme 
skirsnyje apie tikrąjį egoistą, reservatio mentalis““, pasireiškianti 
abejingumu bet kokiam apibrėžtumui — abejingumu, kuris čia vėl 
pasirodo kaip apibrėžimo nebuvimas. Panaudojus jo „savąją“ prie- 
dėlių eilę, tai įgautų tokį pavidalą: priešingai bet kokiam tikram 
apibrėžimui jis laiko neapibrėžtumą savo apibrėžimu, kiekvieną 
konkrečia akimirką jis atskiria nuo savęs save kaip neturintį api- 
brėžimų, taigi kiekvieną konkrečią akimirką jis yra ir kitas, negu 
jis iš tikrųjų yra, jis yra trečiasis asmuo, ir būtent kitas apskritai, 
šventasis kitas, priešingas bet kokiam vieninteliškumui, neapibrėž- 
tas, visuotinis, paprastas, žodžiu — driskius. 

Jei šventasis Sanča gelbstisi nuo apibrėžimo šuoliu į neapibrėž- 
tumą (o neapibrėžtumas taip pat yra apibrėžimas, ir blogiausias api- 
brėžimas), tai praktinė, moralinė viso šio triuko esmė — be to, kas 
jau anksčiau buvo pasakyta, kalbant apie tikrąjį egoistą — tėra apo- 
logija to pašaukimo, kuris ligšioliniame pasaulyje jėga buvo prime- 
tamas kiekvienam individui. Jei, pavyzdžiui, darbininkai savo komu- 
nistinėje propagandoje teigia, kad kiekvieno žmogaus pašaukimas, 

* Toliau rankraštyje išbraukta: „Tu negali nei gyventi, nei valgyti, nei mie- 
goti, nei judėti, nei iš viso ką nors daryti, nesurasdamas Sau kokios nors paskirties, 
kokio nors uždavinio — teorija, kuri tuo būdu, užuot išsivadavusi nuo uždavinių 
kėlimo, nuo pašaukimo ir t. t. (o į tai ji pretenduoja), tik dar ryžtingiau paverčia 
kiekvieną gyvenimo pasireiškimą, dar daugiau — patį gyvenimą, tam tikru „užda- 
viniu"". Red. 

** — mintinė išlyga. Red. 

paskirtis, uždavinys yra įvairiapusiškai vystyti visus savo sugebėji- 


šito jis siekia išlaisvinti žmones tuo būdu, jog individą, kuris jo pa- 
ties sugebėjimų dėka išvystyto darbo pasidalijimo yra suluošintas ir 
pajungtas kokiam nors vienašališkam pašaukimui, jis ima ginti nuo 
jo paties poreikio tapti kitu, nuo poreikio, kurį, kaip jo pašaukimą, 
jam yra pareiškę kiti. Tai, kas čia teigiama kaip pašaukimas, pa- 
skirtis, kaip tik yra neigimas to pašaukimo, kurį lig šiol praktiškai 
sąlygodavo darbo pasidalijimas, t. y. neigimas vienintelio tikrai eg- 
zistuojančio pašaukimo,— vadinasi, tai yra apskritai bet kokio pa- 
šaukimo neigimas. Visapusiškas individo pasireiškimas tik tuomet 
nebeatrodys kaip idealas, kaip pašaukimas ir t. t., kai išorinio pa- 
saulio poveikį, kuris sukelia tikrą įgimtų individo gabumų vysty- 
mąsi, ims kontroliuoti patys individai, kaip to nori komunistai. 

Pagaliau visi plepalai apie pašaukimą vėl turi egoistinėje logi- 
koje pašaukimą — padaryti, kad būtų galima įtraukti Šventybę į pa- 
čius daiktus, ir priskirti mums sugebėjimą panaikinti juos, net jų 
nepalietus. Pavyzdžiui, vienas arba kitas individas laiko darbą, pre- 
kybą ir t. t. savo pašaukimu. Dėl to pastarieji virsta šventu darbu, 
šventa prekyba, Šventybe. Tikrasis egoistas nelaiko jų savo pašau- 
kimu; tuo jis yra panaikinęs šventą darbą ir šventą prekybą. Dėl 
to jie lieka tai, kas jie yra, o jis — tuo, kas buvo. Jam netgi nekyla 
mintis pasekti, kad darbas, prekyba ir t. t., šie individų gyvenimo 
būdai, būtinai veda — o tai sąlygoja tikrasis jų turinys ir jų vysty- 
masis — prie tų ideologinių vaizdinių, su kuriais jis kovoja kaip su 
savarankiškomis būtybėmis,— jo kalba tai reiškia: kuriuos jis ka- 
nonizuoja. 

Visai taip pat, kaip šventasis Sanča kanonizuoja komunizmą, kad 
paskiau, skyriuje apie „Sąjungą“, juo tikriau galėtų pratempti savo 
šventą vaizdinį apie jį kaip „savo“ išradimą, — taip pat triukšmingai 
jis kovoja prieš „pašaukimą, paskirtį, uždavinį“ tik tam, kad vėliau 
atkurtų juos visoje savo knygoje kaip kategoriškąjį imperatyvą. 
Visur, kur atsiranda sunkumų, Sanča juos suskaldo tokiu katego- 
riškuoju imperatyvu: „realizuok Savo vertę“, „vėl pažinkite Save“, 
„tegu kiekvienas tampa visagaliu Aš“ ir t. tt Apie kategoriškąjį 
imperatyvą žiūrėk skirsnį „Sąjunga“, apie „pašaukimą“ ir t. t.— 
skirsni ,„Pasitenkinimas“. 

Dabar mes esame atskleidę svarbiausius loginius triukus, kuriais 
šventasis Sanča kanonizuoja esamąjį pasaulį ir tuo kritikuoja bei 
praryja jį. O iš tikrųjų jis praryja tik pasaulio Šventybę, paties 
pasaulio net nepaliesdamas. Savaime suprantama, kad jo praktinė 
pažiūra į pasaulį dėl to turi būti visai konservatyvi. Jeigu jis no- 
rėtų kritikuoti, tai pasaulietinė kritika prasidėtų kaip tik ten, kur 
išnyksta bet kuri šventumo aureolė. Kuo labiau normali tam tikros 
visuomenės bendravimo forma, taigi ir viešpataujančiosios klasės 
sąlygos, išvysto savo priešingumą į priekį pažengusioms gamybi- 
nėms jėgoms, kuo didesnis dėl to yra nesutarimas pačioje viešpa- 
laujančiojoje klasėje bei tarp jos ir pajungtos klasės, — tuo netei- 

singesnė tampa, žinoma, ir sąmonė, kuri pirmiau atitiko šią bend- 
ravimo formą, t. y. ji nustoja buvusi sąmonė, atitinkanti šią formą, 
tuo labiau ankstesni tradiciniai šių bendravimo santykių vaizdiniai, 
kurie tikruosius asmeninius interesus ir t. t. ir t. t. yra suformula- 
vę kaip visuotinius interesus, nusmunka ligi tuščių idealizuo- 
jančių frazių, sąmoningos iliuzijos, sąmoningos veidmainystės. Bet 
kuo labiau gyvenimas demaskuoja jų melagingumą, kuo labiau jie 
netenka reikšmės pačiai sąmonei, — tuo atkakliau jie yra ginami, 
tuo veidmainiškesnė, morališkesnė ir šventesnė tampa šios norma- 
lios visuomenės kalba. Kuo veidmainiškesnė tampa ši visuomenė, 
juo lengviau tokiam lengvatikiam žmogui, koks yra Sanča, visur 
įžvelgti Šventybės, Idealybės vaizdinį. Iš visuotinio visuomenės 
veidmainiškumo jis, lengvatikis, gali abstrahuoti visuotinį tikėjimą 
į Šventybę, Šventybės viešpatavimą ir net pripažinti šią Šventybę 
esamos visuomenės pjedestalu. Jis yra apmulkintas šio veidmainiš- 
kumo, iš kurio jis turėtų pasidaryti kaip tik priešingą išvadą. 

Galiausiai Šventojo pasaulis susikoncentruoja „,„Žmoguje“. Kaip 
jau matėme visame „Senajame testamente“, Sanča visą ligšiolinę is- 
toriją grindžia „Žmogumi“ „ kaip aktyviu subjektų; „Naujajame tes- 
tamente" šį „Žmogaus“ viešpatavimą jis išplečia i visą esamąjį, 
dabartinį fizinį ir dvasinį pasauli, taip pat ir į dabar egzistuojančių 
individų savybes. Viskas priklauso „Žmogui“, ir tuo pasaulis paver- 
čiamas „Žmogaus pasauliu“. Šventybė kaip asmuo yra „Žmogus“, 
kuris šventajam Sančai tėra kitas Sąvokos, Idėjos pavadinimas. Ži- 
noma, nuo tikrųjų daiktų atskirti žmonių vaizdiniai ir idėjos būtinai 
remiasi ne tikraisiais individais, o filosofinės vaizduotės individu, 
atskirtu nuo jo tikrovės, tik mintiniu individu, „Žmogumi“ kaip 
tokiu, žmogaus sąvoka. Tuo baigiasi jo tikėjimas filosofija. 

_ Dabar, kai visa yra paversta „Šventybe" arba tuo, kas priklauso 
„Žmogui“, mūsų šventasis gali žengti toliau į pasisavinimą, atsisa- 
kydamas „Šventybės“ vaizdinio arba ,Žmogaus“ kaip aukščiau jo sto- 
vinčios jėgos vaizdinio. Jei svetimybė yra paversta Šventybe, pliku 
vaizdiniu, tai tuo pačiu šis svetimybės vaizdinys, kurį jis laiko realiai 
esančia svetimybe, aišku, yra jo nuosavybė. Pagrindinės formulės 
žmogaus pasauliui pasisavinti (būdas, kuriuo Aš, nustojęs gerbti 
Šventybę, užvaldo pasaulį) yra jau anksčiau pateiktose lygtyse. 

Savo savybėms šventasis Sanča, kaip matėme, viešpatauja jau 
kaip su savimi sutariantis egoistas. Kad galėtų pasidaryti pasaulio 
viešpačiu, jam tereikia paversti pasaulį savo savybe. Paprasčiausias 
būdas šiam tikslui pasiekti yra tas, kad Sanča „Žmogaus“ savybę 
su visa glūdinčia joje beprasmybe tiesiog paskelbia savo savybe. 
Pavyzdžiui, jis priskiria sau kaip Aš savybę visuotinės žmonių mei- 
lės beprasmybę, teigdamas, jog jis myli „kiekvieną“ (p. 387) ir myli 
egoistiškai, nes „meilė daro jį laimingą“. Kas tuti tokią laimingą 
prigimtį, tas, be abejo, priklauso prie tų, apie kuriuos pasakyta: 
Vargas Jums, jeigu Jūs papiktinsite nors vieną iš šių mažutėlių! 

Antrasis metodas yra tas, kad šventasis Sanča mėgina ką nors 
išsaugoti kaip savo savybę, paversdamas ją — kada tai neišvengia- 

mai jam atrodo kaip santykis — „Žmogaus“ santykiu, jo egzistavimo 
būdu, šventu santykiu ir tuo atstumdamas ją nuo savęs. Šventasis 
Sanča tai daro netgi ten, kur savybė, atskirta nuo santykio, kuriuo 
ji yra realizuojama, virsta gryna nesąmone. Pavyzdžiui, 322 pusla- 
pyje jis nori išsaugoti nacionalinį pasididžiavimą, paskelbdamas „tau- 
tiškumą savo savybe, naciją — savo savininke ir valdove“. Jis ga- 
lėtų tęsti: religingumas yra Mano savybė, Aš nė nemanau atsisa- 
kyti nuo jo kaip nuo Savo savybės — religija yra Mano valdovė, 
Šventybė. Šeimos meilė yra Mano savybė, šeima — Mano valdovė. 
Teisingumas yra Mano savybė, teisė — Mano valdovė, politikavimas 
yra Mano savybė, valstybė — Mano valdovė. 

Trečiasis pasisavinimo būdas naudojamas tada, kai kokią nors 
svetimą jėgą, kurios spaudimą jis jaučia praktiškai, jis visiškai at- 
meta kaip šventą, jos nepasisavindamas. Šiuo atveju jis įžiūri sve- 
timoje jėgoje savo paties bejėgiškumą ir šį pastarąjį laiko savo 
savybe, savo kūriniu, kurį jis kiekvieną akimirką pranoksta kaip 
kūrėjas. Pavyzdžiui, taip yra su valstybe. Ir čia jam laimingai pasi- 
taiko turėti reikalą ne su kažkuo svetima, o tik su savo paties savy- 
be, kurios atžvilgiu jam tereikia įtvirtinti save kaip kūrėją, kad 
galėtų ją įveikti. Taigi kokios nors savybės stoką jis taip pat laiko 
blogiausiu atveju savo savybe. Kai šventasis Sanča miršta iš bado, 
tai šio reiškinio priežastis yra ne maisto stoka, o jo paties bado 
turėjimas, jo paties bado savybė. Jeigu jis iškrenta pro savo langą 
ir nusisuka sprandą, tai atsitinka ne todėl, kad jį meta žemyn svorio 
jėga, o todėl, kad sparnų neturėjimas, nesugebėjimas skraidyti, yra 
jo paties savybė. 

Ketvirtasis metodas, kurį jis kuo sėkmingiausiai naudoja, yra tas, 
kad visa, kas yra vienos jo savybių obiektas, jis kaip savo objektą 
paskelbia savo nuosavybe, nes jis, kokios nors vienos savo savybės 
padedamas, santykiuoja su šiuo objektu, kad ir koks bebūtų šis san- 
tykis. Vadinasi, tai, kas lig šiol buvo vadinama regėjimu, klausa, 
lytėjimu ir t. t, mūsų nekaltasis igijėjas Sanča vadina nuosavybės 
įgijimu. Krautuvė, i kurią aš žiūriu, yra — kaip mano matoma — 
mano akies objektas, ir jos atsispindėjimas mano tinklainėje yra 
mano akies nuosavybė. Tr štai krautuvė, be jos santykio su akimi, 
tampa jos nuosavybe, ir ne tik akies nuosavybe, bet ir jo paties 
nuosavybe, kuri taip pat yra apversta aukštyn kojomis, kaip yra 
apverstas aukštyn kojomis krautuvės atvaizdas jo tinklainėje. Kai 
krautuvės sargas nuleis štorą (arba, kaip sako Šeliga, „„užuolaidas ir 
uždangas“), jo nuosavybė išnyks, ir jam, kaip subankrutavusiam 
buržua, teliks graudus buvusio spindesio atsiminimas. Jei „Štirneris" 
praeis pro rūmų virtuvę, jis neabejotinai įgys ten kepamų fazanų 
kvapo nuosavybę, bet pačių fazanų jis nė nepamatys. Vienintelė 
tvirta nuosavybė, kurią jis čia įgyja, yra daugiau ar mažiau garsus 
gurguliavimas jo pilve. Beje, ką būtent ir kiek jam pavyks pamatyti, 
tai priklauso ne vien nuo pasaulyje esančios dalykų padėties, kurią 
anaiptol ne jis yra sukūręs, bet taip pat nuo jo piniginės ir nuo 
gyvenimo padėties, kuri jam teko dėl darbo pasidalijimo ir kuri, 

gal būt, užkerta jam kelią į labai daug ką, kad ir Kokios godžios 
būtų jo akys ir ausys. 

Jei šventasis Sanča paprastai ir tiesiai pasakytų, kad visa, kas 
yra jo vaizduotės objektas, kaip jo įsivaizduojamas objektas, t. y. 
kaip jo įsivaizdavimas apie objektą, yra jo vaizdinys, t. y. jo nuo- 
savybė (tą pat galima pasakyti ir apie stebėjimą ir t. t.), tai būtų 
galima tik stebėtis, koks vaikiškai naivus yra žmogus, kuris tokią 
trivialybę laiko vertingu radinių ir rimtu įgijiniu. Tačiau ta aplin- 
kybė, kad jis šią spekuliatyvinę nuosavybę pakeičia nuosavybe 
apskritai, žinoma, turėjo padaryti magišką įspūdį nepasiturintiems 
vokiečių ideologams. 

Jo objektas yra taip pat kiekvienas kitas žmogus savo veikimo 
sferoje, „ir, kaip jo objektas,— jo nuosavybė“, jo kūrinys. Kiek- 
vienas Aš sako kitam (žiūrėk p. 184): „Man Tu esi vien tai, kas 
Tu esi Man“ (pavyzdžiui, mano exploiteur“), „būtent Mano objek- 
tas, ir, kaip Mano objektas, Mano nuosavybė“. Todėl esi ir mano 
kūrinys, kurį aš kaip kūrėjas galiu kiekvieną akimirką praryti ir 
suimti atgal į Save. Taigi kiekvienas Aš žiūri į kitą Aš ne kaip 
į savininką, o kaip į savo nuosavybę; ne kaip į „Aš“ (žiūrėk p. 184), 
o kaip į būtį Jam, kaip į objektą; ne kaip į priklausantį sau, o kaip 
į priklausantį jam, kitam, kaip į susvetimėjusį sau. „Tad abu laiky- 
kime tuo, kuo jie dedasi“ (p. 187), savininkais, priklausančiais sau, 
ir tuo, „kuo jie laiko vienas kitą“, nuosavybe, kažkuo, priklausan- 
čiu Svetimam. Jie yra savininkai ir kartu nėra savininkai (plg. 
p. 187). Tačiau šventajam Sančai visuose jo santykiuose su kitais 
svarbu ne tikrasis santykis, o tai, ką kiekvienas gali įsivaizduoti, 
tai, kas jis yra tik savo relleksijoje. 

Kadangi visa, kas yra „Aš“ objektas, kartu yra per kokią nors 
jo savybę ir jo objektas, taigi ir jo nuosavybė, — pavyzdžiui, smū- 
giai, kuriuos jis patiria kaip jo galūnių, jo jausmo, jo vaizduotės ob- 
jektą, kartu yra jo objektas, vadinasi, ir jo nuosavybė, — tai jis gali 
pasiskelbti kiekvieno jam esančio objekto savininku. Šiuo būdu 
jis gali savo aplinkinį pasaulį — kad ir kaip šis būtų jam žiaurus, 
kad jis ir pažemintų jį į „Žmogų, turintį tik idealinį turtą, į dris- 
kių“,— paskelbti savo nuosavybe, o save — jo savininku. Iš antros 
pusės, kadangi kiekvienas „Aš“ objektas yra ne tik Mano objektas, 
bet ir mano objektas, tai kiekvienas objektas su tokiu pat abejin- 
gumu jo turiniui gali būti paskelbtas Ne-nuosavu, Svetimu, Šventu. 
Todėl tą patį objektą ir tą patį santykį galima vienodai lengvai ir 
vienodai sėkmingai paskelbti tiek Šventybe, tiek ir Mano nuosavy- 
be. Visa priklauso nuo to, bus pabrėžtas žodis „Mano“ ar žodis „ob- 
jektas“. Pasisavinimo metodas ir kanonizavimo metodas tėra du 
skirtingi vieno ,pakitimo“ „lūžiai“. 

Visi šie metodai tėra teigiami posakiai paneigti tam, kas anksčiau 
minėtose lygtyse buvo teigiama kaip svetimybė „Aš“ atžvilgiu; tik 
šis neigimas vėl, kaip ir anksčiau, imamas įvairiomis reikšmėmis. 
Pirma, neigimas gali būti apibrėžtas grynai formaliai, taigi šiuo ai- 
veju jis visai neliečia turinio,— kaip tai esame matę, kai buvo 

kalbama apie žmonių meilę, ir kitais atvejais, kur visas jo išreiš- 
kiamas pakitimas tėra tai, kad įnešamas abejingumo supratimas. 
Arba gali būti neigiama visa objekto arba predikato sfera, visas 
turinys, kaip buvo religijos ir valstybės atveju. Arba pagaliau, tre- 
čia, galima neigti vieną tik jungti, mano lig šiol svetimą santykį 
su predikatu, ir pabrėžti žodį „Mano“, kad aš žiūrėčiau į tai, kas 
Mano, kaip savininkas,— taip, pavyzdžiui, yra su pinigais, kurie 
tampa Mano paties kalybos moneta. Pastaruoju atveju Žmogaus 
savybė, kaip ir jo santykis gali netekti bet kurios prasmės. Kiek- 
viena Žmogaus savybė, kadangi Aš suimu ją atgal į save, išnyksta 
mano turimoje ,„Aš“ savybėje. Apie kiekvieną šių savybių jau ne- 
galima pasakyti, kas ji yra. Ji tik savo vardu lieka ta, kas ji buvo. 
Kaip „Mano“, kaip Manyje išnykęs apibrėžiumas, ji netenka bet 
kokio apibrėžtumo tiek kitų, tiek ir Manęs atžvilgiu, ji teegzis- 
tuoja tik kaip Mano savybė, kurią aš teigiu, kaip tariamoji savybė. 
Toks, pavyzdžiui, yra Mano mąstymas. Tai, kas tinka Mano savy- 
bėms, gali tikti ir daiktams, kurie yra susiję su Manimi ir kurie, 
kaip jau matėme anksčiau, taip pat iš esmės yra tik Mano savy- 
bės, — tokia, pavyzdžiui, yra krautuvė, į kurią Aš žiūriu. Kadangi 
mąstymas tuo būdu visiškai skiriasi Manyje nuo visų kitų savy- 
bių,— kaip, pavyzdžiui, juvelyrinė krautuvė visiškai skiriasi nuo 
dešrinės' ir t. t„— tai skirtumas vėl pasirodo kaip regimybės skir- 
tumas, pasireikšdamas ir išoriškai tuo, kaip Aš pasirodau kitų at- 
žvilgiu. Tuo pačiu šis panaikintas apibrėžtumas laimingai vėl at- 
gijo, jis turi būti ir suformuluotas senaisiais posakiais, jeigu iš viso 
ji galima išreikšti žodžiais. (Beje, apie ne-etimologines šventojo San- 
čos iliuzijas dėl kalbos mes dar kai ką išgirsime.) 

Vietoj ankstesnės paprastos lygties mes čia turime antitezę. Sa- 
vo paprasčiausia forma ji skamba maždaug taip: 


Žniogaus mąstymas — Mano mąstymas, egoistinis mąstymas, 
kur žodis „Mano“ reiškia tik tai, kad žmogus gali ir neturėti minčių, 
taigi žodis „Mano“ panaikina mąstymą. Jau painesnė ši antitezė yra 
sekančiame pavyzdyje: 


Pinigai kaip žmogaus maien E | Mano paties kalybos pinigai 
priemonė — kaip egoisto mainų priemonė — 
kur nesąmonė visiškai atsiskleidžia.— Dar painesnė tampa ši anti- 
tezė ten, kur šventasis Maksas pateikia kokį nors apibrėžimą ir nori 
sudaryti plataus išvystymo regimybę. Čia atskira antitezė virsta an- 
titezių eile. Pavyzdžiui, pradžioje sakoma: 


Teisė apskritai kaip aean [Teisė yra tai, ką Aš noriu lai- 
teisė |kyti teise. 

Čia taip pat sėkmingai vietoj teisės galima būtų vartoti bet kurį 
kitą žodį, nes pripažinta, kad jis jau nebeturi jokios prasmės. Nors 
ši nesąmonė ir toliau tebevaidina vaidmenį, tačiau, norėdamas pa- 
sistumti į priekį, jis turi pateikti dar kokį nors kitą, visiems žinomą 
teisės apibrėžimą, kurį būtų galima vartoti tiek grynai asmenine, 
liek ir ideologine prasme,— pavyzdžiui, jėgą kaip teisės pagrindą. 

Tik tuo atveju, jei pirmojoje tezėje minima teisė dar turi ir kitą 
apibrėžtumą, kuris įtvirtinamas antitezėje, ši antitezė gali duoti kaž- 
kokį turinį. Dabar mes gauname: 


Teisė — Žmogaus jėga | = (3 ėga — Mano teisė, 


o toliau tai yra paprastai suvedama į tokią lygtį: 
Jėga kaip Mano teisė = Mano jėga. 


Šios antitezės yra ne kas kita, kaip pozityviai išreikšti anksčiau 
nurodytų neigiamų lygčių pertvarkymai; iš tų lygčių jau visuomet 
išeidavo antitezės baigiamojoje grandyje. Jos net pralenkia šias lyg- 
tis savo paprastu didingumu ir didžiu naivumu. 

Kaip anksčiau šventasis Sanča galėjo visa laikyti svetimu, esan- 
čiu be jo, šventu, taip dabar jis taip pat lengvai gali visa laikyti 
savo gaminiu, kažkuo, kas yra tik jo dėka, savo nuosavybe. Iš 
tikrųjų, kadangi jis visa yra pavertęs savo savybėmis, tai jam be- 
lieka žiūrėti į jas taip, kaip jis su savimi sutariančio egoisto pa- 
vidalu žiūrėjo į savo pradines savybes, — procedūra, kurios mums 
čia nėra reikalo kartoti. Tokiu būdu mūsiškis mokytojas iš Berlyno 
tampa absoliučiu pasaulio valdovu — „žinoma, tas pat gali atsitikti 
kiekvienai žąsiai, kiekvienam šuniui, kiekvienam arkliui“ (Vigan- 
das, p. 187). 

Tikras loginis eksperimentas, kuris sudaro visų šių pasisavinimo 
formų pagrindą, tėra ypatinga kalbos forma, būtent parafrazė, vieno 
kokio nors santykio kaip kažkokio kito santykio išraiškos, jo egzis- 
tavimo būdo aprašymas. Kaip mes ką tik matėme, kiekvienas santy- 
kis gali būti pavaizduotas kaip nuosavybės santykio pavyzdys, ir 
lygiai taip pat ji galima pavaizduoti kaip meilės, jėgos, išnaudoji- 
mo ir t. t. santykį. Šventasis Sanča rado šį parafrazės metodą jau 
filosofinėje spekuliacijoje, kur jis atlieka vieną iš pagrindinių vaid- 
menų. Žiūrėk toliau apie „išnaudojimo teoriją“. 

Įvairios pasisavinimo kategorijos tampa emocinėmis kategorijo- 
mis, kai tik sudaroma praktikos regimybė ir į pasisavinimą tenka 
žiūrėti rimtai. Emocinė teiginio forma: Aš prieš Svetimybę, Šven- 
tybę, prieš „Žmogaus“ pasaulį yra gyrimasis. Skelbiamas atsisaky- 
mas nuo pagarbos Šventybei (pagarba, gerbimas ir pan.— tokios yra 
emocinės kategorijos, kuriomis Sanča išreiškia santykį su Šventybe 
arba su trečiuoju asmeniu kaip Šventybe), ir šis permanentinis atsi- 
sakymas vadinamas veiksmu, kuris atrodo juo komiškesnis, kai San- 
ča visą laiką kovoja tik prieš savo pašventinančio vaizdinio 
šmėklą. Tačiau, antra vertus, kadangi pasaulis, nepaisydamas Sančos 
atsisakymo nuo pagarbos Šventybei, elgiasi su juo biauriai, jis jau- 
čia vidinį pasitenkinimą, pareikšdamas šiam pasauliui, jog jam tik 
reikia galios prieš pasaulį, kad galėtų elgtis su juo be jokios pa- 
garbos. Šis grasinimas su jo pasaulį triuškinančia reservatio menta- 
lis“ užbaigia padėties komizmą. Pirmajai gyrimosi formai priklauso 
šventojo Sančos pareiškimai, kad jis „nebijo“ „Poseidono ir kerš- 

tingųjų eumenidžių rūstybės“ (p. 16), „nebijo prakeikimo“ (p. 58), 
„nereikalingas atleidimo“ (p. 242) ir t. t, ir jo baigiamasis užtikri- 
nimas, kad jis yra „biauriausiai išniekinęs" Šventybę. Antrajai for- 
mai priklauso jo grasinimas mėnuliui 218 puslapyje: 


„Jei tik Aš galėčiau Tave nutverti, Aš Tave tikrai nutverčiau, ir jei tik Aš 
rasiu būdą Tave pasiekti, Tu Manęs niekuo neišgąsdinsi... Aš nepasiduodu Tau,“ 
o tik laukiu ateinant mano valandos. Tegu Aš ir sutinku šią akimirką su tuo, kad 
negaliu duoti Tau pajusti mano jėgos, bet tai Aš Tau dar priminsiu!'— 


parašęs šią apostrofą, mūsų šventasis nusmunka žemiau duobėje 
esančio Pfefelio mopso. Tokia pat vieta yra ir 425 puslapyje, kur jis 
„neatsisako nuo valdžios gyvenimui ir mirčiai“ ir t. t. 


Pagaliau gyrimosi praktika vėl gali virsti grynai teorine praktika, 
nes mūsų šventasis pompastiškiausiais žodžiais praneša apie savo 
atliktus darbus, kurių jis niekuomet nėra atlikęs, ir mėgina skam- 
biomis frazėmis pavaizduoti tradicines trivialybes kaip savo origi- 
nalius kūrinius. Tai iš esmės yra būdinga visai knygai, kuri mums 
ypač peršama kaip savo minčių vystymas, o faktiškai tėra blogai 
nurašyta jo istorijos konstrukcija, be to, tai būdinga teigimui, kad 
„Knyga“ „parašyta, matyt, prieš žmogų“ (Vigandas, p. 168), ir dau- 
gybei atskirų užtikrinimų, tokių kaip: „Vienu gyvojo Aš dvelktelė- 
jimu' Aš nušluoju tautas“ (Knygos 219 p.), „Aš tiesiai imuosi reika- 
lo“ (p. 254), „tauta yra negyva“ (p. 285), toliau, užtikrinimui, kad 
jis „rausiasi teisės viduriuose“ (p. 275), ir pagaliau pagyrūniškam, 
citatomis ir aforizmais papuoštam iššūkiui „kūniškam priešui“ (p. 280). 

Gyrimasis jau pats savaime yra sentimentalus. Tačiau, be to, 
sentimentalumas yra Knygoje ir kaip aiški kategorija, atliekanti tam 
tikrą vaidmenį ypač teigiamo pasisavinimo atveju, kuris jau liovėsi 
buvęs paprastas pasisakymas prieš svetimybę. Nors ir labai paprasti 
yra mūsų lig šiol išnagrinėti pasisavinimo metodai, vis dėlto Sanča, 
išdėstydamas juos smulkiau, turėjo sukurti regimybę, kad Aš įgyja 
jais ir nuosavybę „paprasta prasme“, o tai jis galėjo pasiekti, tik 
intensyviai išpūtęs šį Aš, tik apraizgęs save ir kitus sentimentaliais 
kerais. Sentimentalumo apskritai negalima išvengti, kadangi jis ne- 
sivaržydamas priskiria sau „Žmogaus“ predikatus kaip savo paties 
predikatus — pavyzdžiui, teigdamas, kad „myli“ „kiekvieną“ „iš 
egoizmo“, — ir tuo būdu suteikia savo savybėms besaikį pompastiš- 
kumą. Antai 351 puslapyje jis paskelbia „vaiko šypseną“ „savo nuo- 
savybe" ir ten pat graudingiausiais posakiais vaizduoja civilizaci- 
jos pakopą — kurioje seneliai jau nebežudomi — kaip pačių šių se- 
nelių rankų darba ir t. t. Šiam sentimentalumui ištisai priklauso ir 
jo pažiūra į Maritornes. 

Sentimentalumo ir gyrimosi vienybė yra maišias. Nukreiptas 
į išorę, prieš kitus, jis yra gyrimasis; nukreiptas į vidų, kaip murmė- 
jimas savyje, jis yra sentimentalumas. Maištas yra specifinė filis- 
lerio bejėgiško biaurėjimosi išraiška, Jis piktinasi, galvodamas apie 
ateizma, terorizmą, komunizmą, karaliaus nužudymą ir t. t. Objektas, 
prieš kurį maištauja šventasis Sanča, yra Šventybė; todėl maištas, 
nors jis apibūdinamas ir kaip nusikaltimas, galų gale yra nuodėmė. 

Taigi maištas jokiu būdu neturi pasireikšti kaip koks nors veiks- 
mas, nes jis tėra „nuodėmė“ prieš „Šventybę“. Todėl šventasis Sanča 
pasitenkina tuo, kad „išmeta iš savo galvos“ „šventumą“ arba „sve- 
timumo dvasią“ ir įvykdo savo ideologinį pasisavinimą. Bet kadangi 
dabartis ir ateitis iš viso yra sujauktos jo galvoje ir jis čia teigia, 
kad jau viską yra pasisavinęs, čia sako, kad dar reikia visa įgyti — 
tai jam, tuščiažodžiaujant apie maištą, kartais visai atsitiktinai ateina 
į galvą, kad tikroji svetimybė tebesipriešina jam ir tada, kai jis jau 
yra susidorojęs su šventa svetimybės aureole. Taip galvojant arba, 
tiksliau, prasimanant, maištas virsta įsivaizduojamu veiksmu, o Aš 
virsta „Mes“. Su tuo mes arčiau susipažinsime vėliau. (Žiūrėk skirs- 
nį „Maištas“.) 

Tikrasis egoistas, šis, kaip paaiškėjo iš išdėstytos medžiagos, di- 
džiausias konservatorius, pagaliau prirenka tuziną pilnų krepšių 
„Žmogaus pasaulio“ skeveldrų, — „nes niekas neturi būti prarasta!“ 
Kadangi visa jo veikla apsiriboja tuo, kad su minčių pasauliu, kuris 
teko jam iš filosofinės tradicijos, jis mėgina padaryti keletą nuval- 
kiotų, Kazuistinių triukų, tai savaime suprantama, kad tikrojo pa- 
saulio jam visai nėra, ir todėl jis ramiai tebeegzistuoja toliau. „Nau- 
jojo testamento“ turinys mums tai įrodys detaliai. 


Taip „mes pasiekėme pilnametystės ribą ir nuo šiol esame paskelbti pilname- 
čiais“ (p. 86). 


4 Savitumas 


„Susikurti sau savitą, nuosavą pasaulį — reiškia pasistatyti sau dangų“ („Kny- 
gos“ 89 p.)*. 


Mes jau esame „įžvelgę“ į vidinę šio dangaus šventovę; dabar 
mes pasistengsime „dar kai ką“ apie ją sužinoti. Tačiau „Naujajame 
testamente“ mes rasime tą patį veidmainiškumą, kuris yra būdingas 
jau Senajam testamentui. Kaip pastarajame istoriniai duomenys te- 
buvo kelių paprastų kategorijų pavadinimai, taip ir čia, Naujajame 
testamente, visi pasaulietiniai santykiai tėra kaukės, tėra kiti pava- 
dinimai to skurdaus turinio, kurį mes sukrapštėme „Fenomenologijo- 
je" ir „Logikoje“. Neva kalbėdamas apie tikrąjį pasaulį, šventasis 
Sanča visuomet kalba tik apie šias skurdžias kategorijas. 


„Tu nori ne laisvės turėti visus šiuos puikius daiktus... Tu nori turėti juos 
iš tikrųjų... turėti juos kaip Savo nuosavybę... Tu privalėtum būti ne tik laisvas, 
Tu privalėtum būti ir savininkas“ (p. 205). 


* Toliau rankraštyje išbraukta: „Lig šiol filosofai laisvę apibrėždavo dvejopai. 
Iš vienos pusės, ji buvo apibrėžiama kaip galia; kaip viešpatavimas aplinkybėms 
ir santykiams, kuriems esant gyvena individas: taip ją apibrėždavo visi materialis- 
tai. Iš antros pusės, ji buvo laikoma apsisprendimu, išsivadavimu nuo tikrojo pa- 
saulio, vien tariama dvasios laisve: taip ją apibrėždavo visi idealistai, ypač vo- 
kiečių idealistai. — Anksčiau, „Fenomenologijoje“, mes matėme, kaip tikrasis šven- 
tojo Makso egoistas ieško dirvos savo egoizmui visko panaikinime, išsivadavimo — 
idealistinės laisvės fabrikavime, ir. todėl yra komiška, kai dabar, skyriuje apie 
savitumą, jis iškelia prieš „išsivadavimą“ priešingą apibrėžimą: galią jį apspren- 
džiančioms aplinkybėms — materialistinę laisvę“. Red. 

Viena seniausių formulių, prie kurių priėjo prasidedantis sociali- 
nis judėjimas, — priešingumas tarp socializmo jo skurdžiausiu pavi- 
dalu ir liberalizmo čia paverčiamas tam tikra „su savimi sutariančio 
egoisto" sentencija. Tačiau koks senas yra šis priešingumas net 
Berlynui, mūsų šventasis galėtų pamatyti jau iš to, kad jis su baime 
yra minimas dar Rankės leidinyje „Historisch-politische Zeitschrift“, 
Berlynas, 1831. 


„Tai, kaip Aš naudojuosi ja“ (laisve), „priklauso nuo Mano savitumo“ (p. 205). 


Didysis dialektikas tai gali taip pat apversti aukštyn kojomis ir 
pasakyti: „Tai, kaip Aš naudojuosi Mano savitumu, priklauso nuo 
Mano laisvės“.— Dabar jis tęsia: 


„Laisvas — nuo ko?" 


Taip čia paprastu brūkšniu laisvė tuojau pat paverčiama laisve 
nuo kažko ir per appos.“— nuo „visko“. Tačiau šįkart priedėlis pa- 
teikiamas kaip tam tikra tezė, neva pilniau apibrėžianti dalyką. Tuo 
būdu gavęs šį didį rezultatą, Sanča pasidaro sentimentalus. 

„O, ko tik netenka nusimesti!” Pirma „baudžiavos jungą“, paskiau daugelį kitų 
jungų, ir pagaliau tai nepastebimai priveda prie to, kad „tobuliausias savęs išsi- 
žadėjimas pasirodo esąs ne kas kita, kaip laisvė, laisvė... nuo savojo Aš, ir sie- 
kimas laisvės kaip kažko absoliutaus. .. atima iš Mūsų savitumą“. 


Be galo nevykusiai išvardinant visokius jungus, išsivadavimas 
nuo baudžiavos, kuris buvo baudžiauninkų individualybės pripažini- 
mas ir kartu tam tikros empirinės ribos panaikinimas, čia sutapati- 
namas su kur kas ankstesne krikščioniška idealistine Laiškų romė- 
nams ir korintiečiams laisve, ir dėl to laisvė apskritai paverčiama 
savęs išsižadėjimu. Tuo mes jau galėtume baigti kalbą apie laisvę, 
nes dabar neginčijamai ji yra „Šventybė“. Konkretų istorinį išsiva- 
davimo aktą šventasis Maksas paverčia abstrakčia „Laisvės“ kate- 
gorija, o ši kategorija paskui vėl apibrėžiama išsamiau, pasitelkiant 
visai kitą istorinį reiškinį, kuriam taip pat gali būti pritaikyta bend- 
ra „Laisvės“ sąvoka. Štai ir visas triukas, kuriuo baudžiavos jungo 
nusimetimas paverčiamas savęs išsižadėjimu. 

Norėdamas padaryti vokiečių biurgeriui savąją laisvės teoriją 
aiškią kaip diena, Sanča dabar pradeda deklamuoti kalba, būdinga 
biurgeriui, ypač Berlyno biurgeriui: 

„Bet kuo Aš darausi laisvesnis, tuo daugiau prievartos susikaupia prieš Mano 
akis, tuo bejėgiškesnis Aš jaučiuosi. Nelaisvas laukinės gamtos sūnus dar nejaučia 
nė vieno iš visų tų apribojimų, kurie varžo „apsišvietusį“ žmogų, jis mano esąs 
laisvesnis, negu pastarasis. Išsikovodamas Sau laisvę, Aš susikuriu Sau naujas ribas 
ir naujus uždavinius; vos tik Aš išradau geležinkelius, jau vėl jaučiuosi silpnas, 
nes Aš dar nepajėgiu sklandyti ore it paukštis, ir vos Aš spėjau išspręsti kokią 
nors problemą, kurios neaiškumas baugino Mano dvasią, jau Mane apninka be- 
galinė daugybė kitų ir t. t.” (p. 205, 206). 


O, „bejėgiškasis“ beletriste biurgeriams ir kaimiečiams! 
Tačiau ne „nelaisvas laukinės gamtos sūnus“, o „apsišvietę žmo- 
nės“ „mano“, kad laukinis yra laisvesnis už apsišvietusį žmogų. Kad 


al 


" — panaudojus priedėlį. Red. 

„laukinės gamtos sūnus“ (kurį į sceną išvedė F. Halmas)!*š nežino 
apsišvietusio žmogaus apribojimų, nes negali jų patirti, tai yra taip 
pat aišku, kaip yra aišku tai, kad „apsišvietęs“ Berlyno biurgeris, 
pažįstantis „laukinės gamtos sūnų“ tik iš teatro, nieko nežino apie 
laukinio apribojimus. Yra toks paprastas faktas: laukinio apriboji- 
mai yra kitoki, negu civilizuoto žmogaus apribojimai. Jų abiejų pa- 
lyginimas, kurį daro mūsų šventasis, yra fantastinis palyginimas, 
vertas „apsišvietusio“ berlyniečio, kurio visas išsilavinimas tėra tas, 
kad jis ničnieko nežino nė apie vieną iš jų. Yra aiškų, kad jis 
nieko nežino apie laukinio apribojimus, nors, aprašius daug naujų 
kelionių, žinoti ką nors apie tai nėra joks menas; bet kad jis nežino 
ir apsišvietusio žmogaus apribojimų, įrodo jo pavyzdys apie gele- 
žinkelius ir skraidymą ore. Dykinėjantis smulkusis biurgeris, kuriam 
geležinkeliai yra lyg iš dangaus nukritę ir kuris būtent todėl ir 
mano pats juos išradęs, toks biurgeris, kartą pervažiavęs geležin- 
keliu, tuojau ima fantazuoti apie skraidymą ore. O iš tikrųjų pirma 
atsirado balionas ir tik po to geležinkeliai. Šventasis Sanča turėjo 
tai apversti aukštyn kojomis, nes kitaip kiekvienas pamatytų, kad, 
išradus oro balioną, dar toli buvo iki minties apie geležinkelius, tuo 
tarpu taip lengva įsivaizduoti atvirkščią dalyką. Sanča apskritai ap- 
verčia empirinius santykius aukštyn kojomis. Kai vežimai ir furgo- 
nai jau nebegalėjo patenkinti išsivysčiusių susisiekimo poreikių, kai, 
greta kitų aplinkybių, stambiosios pramonės sąlygota gamybos cent- 
ralizacija pareikalavo naujų priemonių visos jos produktų masės 
pervežimui paspartinti ir išplėsti, tuomet buvo išrastas garvežys, ir 
tuo pačiu atsirado galimybė panaudoti geležinkelius tolimam susi- 
siekimui. Čia išradėjui ir akcininkams rūpėjo jų pelnas, o apskritai 
komerciniams sluoksniams — gamybos kaštų sumažinimas; išradimo 
galimybė ir net jo absoliutus būtinumas kilo iš empirinių sąlygų. Šio 
naujo išradimo pritaikymą sąlygojo įvairiose šalyse įvairios empi- 
rinės aplinkybės, pavyzdžiui, Amerikoje — reikalas suvienyti atski- 
tas šios didžiulės šalies valstijas ir sujungti pusiau civilizuotus vi- 
dinės žemyno dalies rajonus su jūra ir jų produktų sandėliavimo 
vietomis. (Plg., tarp kitko, M. Ševaljė, „Laiškai apie Šiaurės Ame- 
riką.) Kitose šalyse, kur,— kaip, pavyzdžiui, Vokietijoje,— pasiro- 
džius kiekvienam naujam išradimui, tik gailimasi, kad jis neužbaigia 
išradimų eros, — tokiose šalyse po atkaklaus priešinimosi šiems biau- 
riems geležinkeliams, kurie nesuteikia mums sparnų, konkurencija 
vis dėlto priverčia pagaliau juos pripažinti ir atsisakyti vežimų bei 
Turgonų,— kaip kitados teko atsisakyti nuo garbingo, dorybingo ra- 
telio. Nesant Vokietijoje galimybės kitaip pelningai pritaikyti ka- 
pitalą, geležinkelių tiesimas čia pasidarė dominuojanti pramonės ša- 
ka. Vokietijos geležinkelių tiesimo vystymasis ir jos nesėkmės 
pasaulinėje rinkoje ėjo koja į koją. Tačiau niekur geležinkeliai ne- 
tiesiami, įsiteikiant „Laisvės nuo ko nors“ kategorijai; tuo šventa- 
sis Maksas galėtų įsitikinti jau iš to, kad niekas netiesia geležinke- 
lių, norėdamas pasidaryti laisvas nuo savo pinigų maišo. Biurgeris 
norėtų skraidyti it paukštis. Iš to kyla jo ideologinė neapykanta 
geležinkeliams. Pozityvi šios jo neapykantos esmė yra ta, kad jis 

didžiai mėgsta vežimus, furgonus ir vieškelius. Sanča aistringai trokš- 
ta „nuosavo pasaulio“, kuris, kaip matėme anksčiau, yra dangus. 
Todėl jis nori pakeisti garvežį Elijo ugnies vežimu ir pakilti į dausas. 
Kai tikras apribojimų panaikinimas, kuris kartu yra ir labai tei- 
giamas gamybinės jėgos išvystymas, reali energija ir neatidėliotinų 
poreikių patenkinimas, individų galios išplėtimas, virto šio dykinė- 
iančio ir tamsaus žiūrovo akyse paprastu išsivadavimu nuo tam tik- 
ro apribojimo, iš kurio jis vėl gali logiškai susilipdyti išsivadavimo 
nuo bet kokio apribojimo postulata, po to viso šio samprotavimo 
pabaigoje pasirodo tai, kas buvo numanoma jau pradžioje: 


„Būti laisvam nuo ko nors tereiškia neturėti ko nors, būti išsivadavusiam nuo 
ko nors“ (p. 206). 


Ir jis čia pat pateikia labai nevykusį šio teiginio pavyzdį: „Jis 
yra laisvas nuo galvos skausmo — tai lygu — Jis yra išsivadavęs nuo 
jo“, tarytum šis „išsivadavimas“ nuo galvos skausmo nėra lygus 
visai pozityviam sugebėjimui disponuoti savo galva, tarytum jis 
nėra lygus nuosavybei į savo galvą; tarp kita ko, kęsdamas galvos 
skausmus, aš buvau savo nesveikos galvos nuosavybė. 

„„Išsivaduodami“ mes įigyvendiname laisvę, į kurią šaukia krikščionybė,— išsi- 
vaduodami nuo nuodėmės, nuo dievo, nuo dorovės ir t. t." (p. 206). 

Todėl mūsų „tobulasis krikščionis“ ir randa savo savitumą, tik 
„išsivaduodamas“ nuo „minčių“, „paskirties“, „pašaukimo“, „įstaty- 
mo“, „valstybės santvarkos“ ir t. t., ir šaukia savo brolius Kristuje 
„gerai jaustis tik griaunant“, t. y. „išsivaduojant“, kuriant „tobulą“, 
„krikščioniškąją laisvę“. 

Jis tęsia: 

„Tačiau ar turime mes, pavyzdžiui, paaukoti laisvę todėl, kad ji yra krikščio- 
niškasis idealas? Ne, niekas neturi būti prarasta“ (voilà notre conservateur tout 


trouvė*), „taip pat ir laisvė, bet ji turi tapti mūsų nuosava laisve, o tokia ji, turė- 
dama laisvės formą, tapti negali" (p. 207). 


Čia mūsų „su savimi“ (toujours et partout**) „sutariantis egois- 
tas“ užmiršta, kad jau Senajame testamente mes krikščioniškojo lais- 
vės idealo dėka, t. y. laisvės iliuzijos dėka tapome „daiktų pasaulio“ 
„savininkais“; jis taip pat užmiršta, jog po to mums tereikėjo išsi- 
vaduoti tik nuo „minčių pasaulio“, kad galėtume pasidaryti ir šio 
pasaulio „savininkais“; jis užmiršta, kad čia „savitumas“ buvo jam 
laisvės, išsivadavimo išdava. 

Išaiškinęs laisvę kaip išsilaisvinimą nuo ko nors, o pastarąjį 
savo ruožtu — kaip „išsivadavimą“ krikščioniškojo laisvės idealo, 
taigi ir „Žmogaus“ laisvės prasme, mūsų šventasis gali šios prepa- 
ruotos medžiagos pagrindu realizuoti praktinį savo logikos kursą. 
Pirmoji paprasčiausia antitezė skamba: 


Žmogaus Laisvė — Mano Laisvė, 


kur antitezėje laisvė liaujasi egzistavusi „laisvės forma". Arba: 
Išsivadavimas Žmogaus naudai ) — ( Išsivadavimas Mano naudai. 


* — štai jis, mūsiškis konservatorius, visas toks, koks yra. Red. 
** — visuomet ir visur. Red. 

Abi šios antitezės su gausia deklamacijų palyda pereina per visą 
skyrių apie savitumą, tačiau vien jomis mūsų pasaulio užkariautojas 
Sanča tepasiektų labai nedaug, jis vargu ar užvaldytų netgi Bara- 
tarijos salą. Anksčiau, kai jis stebėjo žmonių veiksmus iš savo „nuo- 
savo pasaulio“, iš savo „dangaus“, jis, kalbėdamas apie savo laisvės 
abstrakciją, paliko nuošalyje du tikrojo išsivadavimo momentus. Pir- 
masis momentas buvo tas, kad individai išsivaduodami patenkina 
konkretų, jų tikrai jaučiamą poreikį. Pašalinus šį momentą, tikrus 
individus pakeitė „Žmogus apskritai“, o tikro poreikio patenki- 
nimą — siekimas fantastinio idealo, laisvės kaip tokios, „Žmogaus 
laisvės“.— Antrasis momentas buvo tas, kad sugebėjimas, lig šiol 
glūdintis išsivaduojančiuose individuose tik kaip įgimtas gabumas, 
dabar pradeda funkcionuoti kaip tikra jėga arba kad jau esama jė- 
ga, pašalinus apribojimą, padidėja. Žinoma, apribojimo pašalinimą, 
kuris tėra naujos jėgos sukūrimo išdava, galima laikyti ir reikalo 
esme. Tačiau ši iliuzija kyla tik tuo atveju, jeigu politika laikoma 
empirinės istorijos baze arba jeigu — kaip kad daro Hegelis — vi- 
sur stengiamasi įžiūrėti neigimo neigimą, arba pagaliau jeigu, naują 
jėgą jau sukūrus, pradedama reflektuoti apie šį naują kūrinį — kaip 
tai daro tamsus Berlyno biurgeris.— Šį antrąjį momentą palikęs nuo- 
šalyje savo paties naudojimui, šventasis Sanča dėl to įgauna tam 
tikrą apibrėžtumą, kurį jis gali priešpastatyti likusiai abstrakčiai 
„Laisvės“ caput mortuum“. Tuo būdu jis gauna šias naujas anti- 
tezes: 


Laisvė — neturiningas svetimos| | Ike mo — tikras savos jėgos 
"jėgos pašalinimas. J turėjimas. 
Arba: 


Laisvė — svetimos jėgos B in Aa jėgos turė- 
mimas. jimas. 


Norėdami šventąjį Sanča įtikinti, kad jis savo paties „jėgą“, ku- 
rią jis čia priešpastato laisvei, paima iš tos pačios laisvės ir kaip 
išdaigininkas nepastebimai perkelia į save, mes nesiūlysime jam 
dirstelėti į materialistus arba komunistus, o tik nukreipsime jį 
į „Prancūzijos akademijos žodyną“, kur jis ras, kad žodis libertė** 
dažniausiai vartojamas puissance*** prasme. Bet jeigu šventasis San- 
ča vis dėlto norėtų teigti, kad jis kovoja ne prieš „libertė“, o prieš 
„laisvę“, mes patarsime jam žvilgterėti į Hegelio raštus ir ten pa- 
sidomėti apie neigiamąją ir teigiamąją laisvę. Jam, kaip smulkiajam 
vokiečių biurgeriui, bus maloni baigiamoji šio skyriaus pastaba. 

Antitezę galima išreikšti ir taip: 


fgavitumas, tikrasis išsivadavi- 
= | Mas ir mėgavimasis savąja bū- 


Laisvė, idealistinis siekimas ES 
timi. 


vaduoti ir kova prieš kitabūtį. 
* Pažodžiui: negyvai galvai; perkeltine prasme: palaikams. Red, 


** — laisvė. Red. 
*** — valdžios, jėgos. Red. 

Šitaip pigia abstrakcija alskyręs savitumą nuo laisvės, Sanča ap- 
simeta, kad jis tik dabar pradeda tai skirti, ir sušunka: 


„Koks skirtumas tarp laisvės ir savitumo!“ (p. 207). 


Mes pamatysime, kad, be bendrų antitezių, jis nėra nieko pa- 
siekęs ir kad lygia greta su šiuo savitumo apibrėžimu nuolat į jo 
samprotavimus komiškiausiai įsipina ir savitumas „paprasta prasme“. 


„Viduje galima būti laisvu, nepaisant vergovės būklės, nors ir vėl tik nuo 
daug ko, bet ne nuo visko; nuo savo pono rimbo, nuo jo valdingų užgaidų 
ir t. t. vergas negali būti Jaisvas”, 

„Užtat savitumas — tai visa Mano esmė ir būtis, tai Aš pats. Aš esu laisvas 
nuo to, nuo ko Aš esu išsivadavęs; Aš esu savininkas to, kas yra Mano galioje 
arba kam Aš turiu galios. Savo nuosavas Aš esu kiekvienu metu ir bet kuriomis 
aplinkybėmis, jei tik Aš moku turėti Save ir neeikvoju Savo jėgų kitiems. Aš 
negaliu tikrai norėti būti laisvas, nes Aš negaliu... to padaryti; Aš tegaliu to 
trokšti ir to siekti, nes tai lieka idealas, šmėkla. Tikrovės varžtai kiekvieną aki- 
mirką giliai veržiasi į Mano kūną. Bet Aš lieku Savo nuosavas. Priklausydamas 
kaip baudžiauninkas kokiam nors valdovui, Aš mąstau tik apie Save ir apie Savo 
naudą; tiesa, jo smūgiai pataiko į Mane, Aš nesu laisvas nuo jų— bet Aš ken- 
čiu juos tik Savo naudai, pavyzdžiu, norėdamas jį apgauti, lyg būčiau 
kantrus, ir susilpninti jo įtarimus arba vengdamas Savo pasipriešinimu užsitraukti 
Sau ką nors blogesnio. Bet kadangi Aš visą laiką turiu galvoje Save ir Savo 
nuosavą naudą“ (kai tuo tarpu smūgiai turi savo galioje ji ir jo nugarą), „tai Aš 
griebiu už plaukų kiekvieną patogią progą“ (t. y. jis „trokšta“, jis „siekia“ pirmos 
patogios progos, kuri vis dėlto „lieka idealas, šmėkla“), „norėdamas sutriuškinti 
vergvaldį. Ir jeigu Aš tuomet išsilaisvinu nuo jo ir jo rimbo, tai tėra Mano anks- 
tesnio egoizmo pasekmė. Gal būt, čia kas nors pasakys, kad Aš, ir būdamas ver- 
gas, buvau laisvas, būtent „savyje“ arba „viduje“; tačiau „laisvas savyje“ dar 
nėra „tikrai laisvas“, ir laisvas „viduje“ nėra tas pat, kas laisvas „išorėje“. At- 
virkščiai, Savas, Savo nuosavas Aš buvau visiškai, tiek viduje, tiek ir išorėje. 
Mano kūnas, valdomas žiauraus valdovo, nėra „laisvas“ nuo kankinimo kančių 
ir rimbo smūgių; tačiau nuo kankinimo traška Mano kaulai, nuo smūgių trūk- 
čioja Mano raumenys, ir Aš vailoju, nes vaitoja Mano kūnas. Mano dejonės 
ir drebulys įrodo, kad Aš dar tebepriklausau Sau, kad Aš esu Savo nuosavas“ 
(p. 207, 208). 


Muūusiškis Sanča, kuris šiuo atveju vėl vaidina beletristą smulkie- 
siems biurgeriams ir kaimiečiams, čia įrodinėja, kad, nepaisydamas 
gausių smūgių, kuriuos jis gavo jau iš Servanteso, jis visuomet buvo 
savo savitumo turėtojas ir kad šie smūgiai veikiau priklausė jo „sa- 
vitumui". „Savo nuosavas" jis yra „kiekvienu metu ir bet kuriomis 
aplinkybėmis“, jei tik jis moka turėti save. Taigi čia savitumas yra 
hipotetinis ir priklauso nuo jo intelekto, kuriuo jis laiko vergišką 
kazuistiką. Vėliau šis intelektas taip pat tampa mąstymu, kai jis 
pradeda „mąstyti“ apie save ir savo „naudą“, ir šis mąstymas bei 
ši mintinė „nauda“ sudaro jo mintinę „nuosavybę“. Toliau aiškinama, 
kad jis kenčia smūgius „Savo naudai", — čia savitumas vėl suveda- 
mas į „naudos“ įsivaizdavimą, ir jis „kenčia“ blogį, kad netaptų 
„ko nors blogesnio“ „savininku“. Vėliau paaiškėja, kad intelektas 
laip pat yra išlygos apie „pirmą patogią progą“ „savininkas“, t. y. 
paprasto reservatio mentalis* savininkas ir pagaliau, „sutriuški- 
nęs“ — anticipuodamas idėją —- „„vergvaldį“, jis yra šio anticipavimo 
„Savininkas“, tuo tarpu dabar vergvaldys iš tiesų trypia jį kojomis. 


* — mintinės išlygos. Red. 

Vadinasi, čia jis sutapatina save su savo sąmone, kuri stengiasi nu- 
raminti save visokiomis išmintingomis sentencijomis, o pabaigoje 
jis sutapatina save su savo kūnu, teigdamas, kad visiškai, tiek vi- 
duje, tiek ir išorėje, jis yra „Savo nuosavas“, kol jame dar tebėra 
nors viena gyvybės, kad ir nesąmoningos gyvybės, kibirkštėlė. To- 
kie reiškiniai, kaip „kaulų“ traškėjimas, raumenų trūkčiojimai ir t. t., 
kuriuos — išvertus iš vienintelio gamtos mokslo kalbos į patologijos 
kalbą — galvanizmo būdu galima būtų rasti ir jo lavone, čia pat jį 
nuėmus nuo kartuvių, kur jis ką tik mūsų akyse buvo pasikoręs, 
ir kuriuos tuo pat būdu būtų galima rasti net negyvoje varlėje— 
šie reiškiniai čia yra jam įrodymas, kad jis „visiškai“, „tiek viduje, 
tiek ir išorėje“, dar tebėra „Savo nuosavas“, dar tebeturi galios 
sau. Tas pats faktas, kuriuo pasireiškia vergvaldžio valdžia ir savi- 
tumas, — būtent, kad yra mušamas jis, o ne kas nors kitas, kad kaip 
tik jo kaulai „traška“, jo raumenys trūkčioja ir jis negali to pa- 
keisti, — šis faktas mūsų šventajam čia yra jo paties savitumo ir ga- 
lios įrodymas. Taigi kai jis, Surinamo spanso bocko!?'* būdu kankina- 
mas, negali pajudinti nei rankos, nei kojos, nei iš viso jokio kito 
kūno nario ir yra priverstas kęsti visa, kas jam bebūtų daroma,— 
tokiomis aplinkybėmis jo galia ir savitumas yra ne tai, kad jis gali 
disponuoti savo kūno nariais, o tas faktas, kad tai yra jo nariai. 
Savo savitumą čia jis vėl išgelbėjo tuo, kad visą laiką žiūrėjo į save 
kaip į kitaip apibrėžtą: čia kaip į paprastą sąmonę, čia kaip į nesą- 
moningą kūną (žr. „Fenomenologiją“). 

Aišku, šventasis Sanča „iškenčia“ savąją smūgių porciją oriau, 
negu tikrieji vergai. Kad ir kiek misijonieriai, besirūpindami verg- 
valdžių interesais, įtikinėtų vergus, kad jie „kenčia“ smūgius „Savo 
naudai“, vergai nepatikės tokiems plepalams. Jie nesivadovauja ta 
šalta ir baiminga refleksija, kuri teigia, kad antraip jie „užsitrauks 
ką nors blogesnio“, jie taip pat negalvoja, kad „savo kantrybe ap- 
gaus vergvaldį“,— atvirkščiai, jie tyčiojasi iš savo kankintojų, juo- 
kiasi iš jų bejėgiškumo, iš jų nesugebėjimo net priversti juos nusi- 
žeminti ir užgniaužia savyje kiekvieną „dejonę“, kiekvieną skun- 
dą, kol jiems tai leidžia fizinis skausmas. (Žiūrėk Šarlio Konto 
„Traktatą apie įstatymų leidybą“.) Taigi jie ir „viduje“, ir „išorėje“ 
yra ne savęs „savininkai“, o tik savo atkaklumo „savininkai“,— tai 
neblogiau galima išreikšti ir šiais žodžiais: jie nėra „laisvi“ nei „vi- 
duje“, nei „išorėje“, bet yra laisvi vienu požiūriu, būtent — jie laisvi 
„Viduje“ nuo savęs žeminimo, o tai parodo ir „išorėje“. Kadangi 
„Štirneris“ gauna smūgius, jis yra smūgių savininkas, taigi ir laisvas 
nuo to, kad nebūtų mušamas; ši laisvė, šis išsivadavimas priklauso 
jo savitumui. 

Jei šventasis Sanča skiriamuoju savitumo požymiu laiko išlygą — 
„pirma patogia proga“ pabėgti, o savo tuo būdu pasiekiamą „išsi- 
laisvinimą“— „tik savo ankstesnio egoizmo“ (savo, t. y. su savimi 
sutariančio egoizmo) ,„pasekme“, tai iš to išeina, kad, jo manymu, 
sukilę Haiti! negrai ir pabėgę įvairių kolonijų negrai norėjo išva- 
duoti ne save, o apskritai „Žmogų“. Vergas, pasiryžęs išsivaduoti, 
jau turi būti pakilęs aukščiau tokios minties, kad vergovė yra jo 

„savitumas“. Jis turi būti „laisvas“ nuo šio „savitumo“. Be to, konk- 
retaus individo „savitumas“ gali būti ir savęs „žeminimas“. Jei „kaž- 
kas“ teigs priešingą dalyką, tai reikš, kad jis matuoja šį savitumą 
„svetimu matu“. 

Pabaigoje šventasis Sanča keršija už gautus smūgius, kreipdama- 
sis į savo „savitumo“ „savininką“ — į vergvaldį šiais žodžiais: 

„Mano koja nėra „laisva“ nuo pono smūgių, bet tai yra Mano koja, ir ji yra 
nenutraukiama. Tegu jis Man ją nutraukia ir įsižiūri, ar jis tikrai įgijo Mano koją! 


Jo rankose tebus tik Mano kojos. lavonas, kuris taip pat nėra Mano koja, kaip 
negyvas šuo jau nebėra šuo“ (p. 208). 


Bet tegu Sanča, kuris šiuo atveju mano, kad vergvaldys norėtų 
turėti jo gyvą koją, matyt, savo naudojimui — tegu jis „įsižiūri“, 
kas jam dar paliko iš „nenutraukiamos“ kojos. Jam beliko tik savo 
kojos netekimas, ir jis tapo vienakoju savo nutrauktos kojos savi- 
ninku. Jeigu jis turi kasdien aštuonias valandas sukti kojaminį 
malūną, tai ilgainiui idiotu taps būtent jis, ir tuomet idiotizmas bus 
jo „savitumas“. Tegu teisėjas, tokia bausme jį nuteisęs, „įsižiūri“, 
ar jis vis dar laiko savo „rankose“ Sančos protą. Tačiau vargšui 
Sančai iš to naudos nebus. 

„Pirmoji nuosavybė, pirmoji didybė iškovota!“ 

Parodęs šiais, asketo vertais pavyzdžiais — su nemažais beletristi- 
niais gamybos kaštais — skirtumą tarp laisvės ir savitumo, mūsų 
šventasis visai netikėtai 209 puslapyje pareiškia, kad 

„tarp savitumo ir laisvės yra dar gilesnė praraja, negu paprastas žodinis skir- 
tumas“. 

Ši „gilesnė praraja“ yra ta, kad anksčiau duotas laisvės apibrė- 
žimas yra kartojamas „įvairiais pakitimais“ bei „lūžiais“ ir dauge- 
lyje „epizodinių intarpų“. Iš „Laisvės“ kaip „Išsivadavimo“ apibrė- 
žimo kyla klausimai: nuo ko turi būti žmonės laisvi (p. 209) ir t. t., 
kyla ginčai dėl šio „nuo ko“ (ten pat) (kaip smulkusis vokiečių 
biurgeris, jis ir čia įžiūri tikrųjų interesų kovoje tik vaidus dėl šio 
„nuo ko“ apibrėžimo, ir, aišku, jam atrodo labai keista, kad „pilie- 
tis” nenori būti laisvas „nuo pilietybės“, p. 210). Teiginys, kad paša- 
linti kokį nors apribojimą reiškia nustatyti naują apribojimą, vėliau 
yra kartojamas tokia forma: „Siekimas konkrečios laisvės visada 
apima siekimą naujo viešpatavimo“, p. 210 (mes čia sužinome, kad 
buržua siekė revoliucijoje ne savo viešpatavimo, o „įstatymo vieš- 
patavimo"— žiūrėk anksčiau apie liberalizmą); o po to seka išvada, 
kad joks individas nenori išsivaduoti nuo to, kas jam yra „visai 
prie širdies, pavyzdžiui, nuo neįveikiamo mylimosios žvilgsnio“ 
(p. 211). Toliau paaiškėja, kad laisvė yra „fantomas“ (p. 211), „sap- 
nas“ (p. 212); vėliau, tarp kita ko, sužinome, kad „gamtos balsas“ 
irgi tampa „savitumu“ (p. 213), bet užtat „dievo ir sąžinės balsą“ 
reikia laikyti „velnio darbu“, ir autorius išdidžiai pareiškia: „Yra gi 
lokių bedieviškų žmonių“ (kurie tai laiko velnio darbu); „ir ką Jūs 
jiems padarysite?“ (p. 213, 214). Bet ne gamta turi apspręsti Mane, 
o Aš turiu apspręsti Savo gamtą, — sako toliau su savimi sutariantis 
egoistas. Ir mano sąžinė taip pat yra „gamtos balsas“. 

Šiuo atveju taip pat paaiškėja, kad gyvulys „eina labai teisingų 
keliu“ (p. 214). Toliau mes sužinome, kad „laisvė tyli apie tai, kas 
turi įvykti po Mano išsivadavimo“ (p. 215). (Žiūrėk „Saliamono Gies- 
mių giesmę“.) Anksčiau minėtą „gilesnę prarają“ baigiama rodyti 
tuo, kad šventasis Sanča pakartoja smūgių sceną ir šįkart kiek aiš- 
kiau pasisako apie savitumą: 

„Net nelaisvas, netgi surakintas tūkstančiais grandinių, Aš vis dėlto esu, ir 


Aš esu ne tik ateityje, ne tik viltyje, kaip yra savybinga laisvei; netgi kaip nie- 
kingiausias vergas Aš esu — dabartyje" (p. 215). 


Taigi čia jis priešpastato save ir „Laisvę“ kaip du asmenis, o sa- 
vitumas tampa paprasta esamybe, paprasta dabartimi, ir būtent „nie- 
kingiausia“ dabartimi. Vadinasi, savitumas čia yra paprastas asmeni- 
nio tapatumo konstatavimas. Štirneris, kuris jau anksčiau konsti- 
tavo save kaip „slaptą policinę valstybę“, čia virto pasų valdyba. 
„Tegu nieko nebus prarasta“ iš „žmogaus pasaulio“! (Žiūrėk „Salia- 
mono Giesmių giesmę“.) 

Pagal 218 puslapį savo savitumą taip pat galima „prarasti“ dėl 
„atsidavimo“, „nuolankumo“, nors anksčiau buvo pasakyta, kad sa- 
vitumas negali išnykti, kol mes iš viso esame nors ir „niekingiausiu“ 
arba „nuolankiausiu“ pavidalu. Bet argi „niekingiausias“ vergas nėra 
kartu „nuolankiausias“? Pagal vieną iš ankstesnių savitumo aprašymų 
„prarasti“ savo savitumą galima, tik praradus savo gyvybę. 


218 puslapyje savitumas kaip viena laisvės pusių, kaip jėga vėl 
priešpastatomas laisvei kaip išsivadavimui, o tarp priemonių, ku- 
riomis Sanča, jo pareiškimu, užtikrina savo savitumą, nurodomas 
„Vveidmainiškumas“, „apgaulė“ (priemonės, kurias vartoja Mano sa- 
vitumas, nes jis turėjo „nusilenkti“ išorinio pasaulio sąlygoms) 
ir t. t, „nes priemonės, kurias Aš vartoju, prisiderina prie to, kas 
Aš esu". Mes jau matėme, kad tarp šių priemonių reikšmingiausias 
yra priemonių nebuvimas, o tai ir vėl paaiškėja iš jo bylos su mė- 
nuliu (žiūrėk anksčiau „Losiką“). Po to įvairumo dėlei laisvė suvo- 
kiama kaip „išsilaisvinimas“: „tai reiškia, Aš galiu turėti laisvę tik 
tiek, kiek Aš ją sukuriu Sau savo savitumu“; ir visiems, ypač vo- 
kiečių, ideologams įprastas laisvės kaip savęs apibrėžimo apibrėžimas 
čia figūruoja kaip savitumas. Vėliau tai paaiškinama pavyzdžiu: 
atseit, „avys“ neturėtų jokios „naudos“ iš to, „jeigu joms būtų su- 
teikta žodžio laisvė“ (p. 220). Koks trivialus yra čia jo savitumo 
kaip išsilaisvinimo supratimas, matyti jau ir iš to, kad jis kartoja 
nuvalkiotas frazes apie dovanotą laisvę, paleidimą į laisvę, išsiva- 
davimą ir t. t. (p. 220, 221). Priešingumas tarp laisvės kaip išsiva- 
davimo ir savitumo kaip šio išsivadavimo neigimo taip pat nupie- 
'šiamas ir poetiškai: 

„Laisvė žadina Jūsų pyktį ant visko, kas Jūs nesate“ (taigi ji yra piktas savi- 
tumas, arba, šventojo Sančos nuomone, tulžingos natūros, pvz. Gizo, neturi savo 
„savitumo“? Ir, pykdamas ant kitų, argi Aš nesigėriu Savimi?); „egoizmas ragina 
Jus džiaugtis pačiu Savimi, mėgautis Savimi“ (reiškia, egoizmas yra save džiuginanti 
laisvė; beje, mes jau esame susipažinę, kas yra su savimi sutariančio egoisto 
džiaugsmas ir mėgavimasis). „Laisvė yra ir lieka ilgesys“ (tartum ilgesys taip 
pat nėra ypatingos rūšies individų, būtent krikščioniškų germaniškų individų, savi- 

tumas, jų mėgavimasis— ir nejaugi „bus prarastas“ šis ilgesys?) „Savitumas yra 
tikrovė, pati savaime pašalinanti visą tą nelaisvę, kuri kliudo Jūsų pačių kelyje“ 
(vadinasi, kol nelaisvė nėra pašalinta, mano savitumas yra kliūčių apgaubtas savi- 
tumas. Smulkiajam vokiečių buržua vėl yra būdinga tai, kad visi apribojimai ir 
visos kliūtys jam yra pašalinami „patys savaime“, nes jis pats dėl to niekada 
nepajudins nė piršto, o tuos apribojimus, kurie nėra pašalinami „patys savaime“, 
jis iš įpročio pavers savo savitumu. Prabėgomis pastebėsime, kad čia savitumas 
pasireiškia kaip veikiantis asmuo, nors vėliau jis pažeminamas į paprastą jo savi- 
ninko aprašymą) (p. 215). 


Ta pati antitezė vėl pasirodo tokia forma: 


„Kaip saviti, Jūs tikrai esate išvaduoti nuo visko, o tai, kas Jums dar tebėra 
pasilikę, Jūs tai patys esate priėmę; toks yra Jūsų pasirinkimas ir tokia Jūsų 
valia. Savitas — tai gimęs laisvas, o laisvas — dar tik ieškantis laisvės“. 


Tačiau 252 puslapyje šventasis Sanča „pripažįsta“, „kad kiekvie- 
nas gimsta kaip žmogus, vadinasi, šiuo požiūriu visi naujagimiai 
yra lygūs". 

Tai, nuo ko Jūs kaip saviti nesate „išsivadavę“, yra „toks Jūsų 
pasirinkimas ir tokia Jūsų valia“, kaip, pavyzdžiui, smūgiai anksčiau 
išnagrinėtame pavyzdyje su vergu.— Kvaila parafrazė! Taigi savitu- 
mas čia paverčiamas įsivaizdavimu, kad šventasis Sanča savo noru 
yra priėmęs ir pasilikęs sau visa tai, nuo ko jis nėra „išsivadavęs“, 
pavyzdžiui, badą, jeigu jis neturi pinigų. Jau nekalbant apie dau- 
gybę dalykų, pavyzdžiui, apie tarmę, skrupulą, hemorojų, skurdą, 
vienakojiškumą, prievartinį filosofavimą, kuriuos jam yra primetęs 
darbo pasidalijimas, ir t. t. ir t. t., jau nekalbant apie tai, kad nuo 
jo visai nepriklauso, „priims“ jis šiuos dalykus ar ne, vis vien jis 
yra priverstas — net jeigu mes akimirką priimsime jo prielaidas — 
visuomet ką nors pasirinkti tik iš tų konkrečių dalykų, kurie sudaro 
jo gyvenimo sferą ir kurių anaiptol nėra sukūręs jo savitumas. Pa- 
vyzdžiui, kaip Airijos valstietis jis tegali pasirinkti arba valgyti 
bulves, arba mirti badu, be to, ir tai pasirinkdamas, jis ne visuomet 
yra laisvas. Pateiktame sakinyje teip pat reikia atkreipti dėmesį 
į gražutį priedėlį, kuriuo, visai kaip teisėje, „priėmimas“ tiesiog 
sutapatinamas su „pasirinkimu“ ir „valia“. Beje, negalima pasakyti 
nei sąryšyje su tuo, nei be šio sąryšio, ką šventajam Sančai reiškia 
„gimęs laisvas“. 

Ir bene jam įdiegtas jausmas nėra jo jausmas, kurį jis yra pri- 
ėmęs? Ir bene mes nesužinome 84 ir 85 puslapyje, kad „įdiegti“ 
jausmai jokiu būdu nėra „savi“ jausmai? Tarp kita ko, čia paaiš- 
kėja, kaip jau matėme Klopštoko atveju (šis čia pateikiamas kaip 
pavyzdys), kad „savitas“ elgesys anaiptol nesutampa su individualiu 
elgesiu, nors, matyt, Klopštokui krikščionybė yra buvusi „visai prie 
širdies“ ir jokiu būdu „nekliudė jo kelyje". 

„Savitam nėra reikalo išsivaduoti, nes jis jau iš pat pradžių atmeta visa, išsky- 
rus save... Dar būdamas vaikiško garbinimo nelaisvėje, jis jau dirba ta kryptimi, 
kad „išsivaduotų“ iš šios nelaisvės“. 

Kadangi savitam nėra reikalo išsivaduoti, tai jis, dar būdamas 
vaikas, jau dirba ta kryptimi, kad išsivaduotų, ir visa tai yra 
todėl, kad jis, kaip matėme, yra „gimęs laisvas“. „Būdamas vaikiško 

garbinimo nelaisvėje“, jis reflektuoja jau laisvai, būtent savitai, 
apie šią savo paties nelaisvę. Bet tai neturi mūsų stebinti: mes jau 
„senojo testamento" pradžioje matėme, koks vunderkindas buvo šis 
su savimi sutariantis egoistas. 


„Savitumas dirba mažajame egoiste ir sukuria jam trokštamą „laisvę““". 


Ne „Štirneris“ gyvena, o „savitumas“ gyvena, „dirba“ ir „kuria“ 
jame. Čia mes sužinome, kad ne savitumas yra savininko aprašy- 
mas, o savininkas tėra savitumo parairazė. 

Kaip matėme, „išsivadavimas“ savo aukščiausioje pakopoje buvo 
išsivadavimas nuo savo paties Aš, savęs išsižadėjimas. Mes taip 
pat matėme, kad „išsivadavimas“ buvo priešpastatytas „savitumui“ 
kaip savęs teigimas, kaip savanaudiškumas. Tačiau mes lygiai taip 
pat matėme, kad ir pats šis savanaudiškumas irgi buvo savęs išsi- 
žadėjimas. 

Kurį laiką mes skaudžiai pasigesdavome „Šventybės“. Bet staiga 
vėl ją atrandame droviai prigludusią skyriaus apie savitumą pabai- 
goje, kur ji 224 puslapyje įteisinama tokiu nauju pakitimu: 


„Į dalyką, kuriuo Aš savanaudiškai užsiimu“ (arba visai neužsiimu), „Aš žiūriu 
kitaip, negu į tą, kuriam Aš nesavanaudiškai tarnauju“ (arba kuriuo Aš užsiimu). 


Tačiau šventasis Maksas nesitenkina šia įstabia tautologija, ku- 
rią jis yra „priėmęs“ „savo pasirinkimu ir savo valia“; čia vėl staiga 
pasirodo scenoje seniai užmirštas „kažkas“, šikart kaip naktinis sar- 
gas, konstatuojantis Šventybės tapatumą, ir pareiškia, kad jis 


„galėtų nustatyti toki skiriamąjį požymį: vienam dalykui Aš galiu nusidėti 
arba padaryti nuodėmę“ (tautologija, verta ypatingo dėmesiol), „o kitą tik lengva- 
būdiškai prarasti, atstumti nuo Savęs, netekti jo, t. y. padaryti kvailybę“ (taigi jis 
gali lengvabūdiškai save prarasti, gali netekti savęs, — netekti gyvybės). „Abu šiuos 
požiūrius galima pritaikyti prekybos laisvei, nes“ iš dalies ji laikoma Šventybe, 
o iš dalies — ne, arba, kaip tai nuodugniau išreiškia pats Sanča, „nes iš dalies 
į ją žiūrima kaip į laisvę, kurią galima suteikti arba atimti priklausomai nuo ap- 
linkybių, o iš dalies — kaip į tokią laisvę, kurią reikia laikyti šventa bet kuriomis 
aplinkybėmis“ (p. 224, 225). 


Čia Sanča vėl parodo „savitą“ „įžvelgimą“ į klausimą apie preky- 
bos laisvę ir apsauginius muitus. Tuo jam duodamas „pašaukimas“ — 
nurodyti nors vieną vienintelį atvejį, kai prekybos laisvė buvo lai- 
koma „šventa“ 1) todėl, kad ji yra „laisvė“, ir 2) kad ji buvo laiko- 
ma „šventa“ „bei kuriomis aplinkybėmis“. Šventybę galima panau- 
doti bet kuriam tikslui. 

Po to, kai savitumas, pasitelkus logines antitezes ir fenomenolo- 
ginį „taip pat-ir kito-apibrėžtumo-turėjimą“, buvo, kaip matėme, 
sukonstruotas iš specialiai šiam tikslui iš anksto apdorotos „lais- 
vės", — čia šventasis Sanča visa, kas jam buvo prie širdies (pavyz- 
džiui, smūgius), „priskyrė“ savitumui, o tai, kas jam buvo ne prie 
širdies, jis „priskyrė“ laisvei — po to mes pagaliau sužinome, kad 
visa tai dar nebuvo tikrasis savitumas. 


„Savitumas,— sakoma 225 puslapyje, —iai visai ne idėja, kaip kad laisvė 
ir t. t., jis yra tik savininko aprašymas“. 

Mes pamatysime, kad šis „savininko aprašymas“ yra paneigti lais- 
vę jos trimis šventojo Sančos jai primestais liberalizmo, komunizmo 
ir humanizmo lūžiais, suvokti laisvę jos tiesoje ir pavadinti šį, pagal 
anksčiau išdėstytą logiką, labai paprastą minties procesą tikrojo Aš. 
aprašymu. 


Visas skyrius apie savitumą tėra trivialiausias savęs gražinimas, 
kuriuo smulkusis vokiečių biurgeris guodžiasi dėl savo paties bejė- 
giškumo. Kaip ir Sanča, jis mano, kad buržuazinių interesų kovoje 
prieš feodalizmo liekanas ir prieš absoliutinę monarchiją kitose ša- 
lyse visa tereiškia tik principus, klausimą, nuo ko turi išsivaduoti 
„Žmogus“. (Taip pat žiūrėk anksčiau apie politinį liberalizmą.) To- 
dėl prekybos laisvę jis laiko vien laisve ir, kaip kad Sanča, nepa- 
prastai rimtai postringauja apie tai, ar turi „Žmogus“ turėti „bet 
kuriomis aplinkybėmis“ prekybos laisvę ar ne. O jeigu jo pastangos. 
išsivaduoti niekingai žlunga — ir tokiomis aplinkybėmis tai yra ne- 
išvengiama, — jis, ir vėl kaip Sanča, guodžiasi, kad neva „Žmogus“ 
arba jis pats negali „tapti laisvas nuo visko“, kad laisvė esanti labai 
neapibrėžta sąvoka, todėl net Meternichas ir Karolis X galėję ape- 
liuoti į „tikrąją laisvę“ („Knygos“ p. 210; čia tik reikia pastebėti, 
kad būtent reakcionieriai, ypač istorinė mokykla ir romantikai!" — 
ir vėl visai kaip Sanča — tikrąją laisvę matė savitumuose, pavyz- 
džiui, Tirolio valstiečių savitumuose, apskritai savotiškame individų, 
o paskui ir vietovių, provincijų bei luomų vystymesi) — Smulkusis 
biurgeris šiuo atveju guodžiasi ir tuo, kad jeigu jis kaip vokietis 
ir nėra laisyas, užtat jam už visas jo kančias atlygina jo nenugin- 
čijamas savitumas. Jis nelaiko —ir dar kartą kaip Sanča — laisvės 
jėga, kurią jis išsikovoja, ir todėl savo bejėgiškumą paskelbia jėga. 

Bet tai, ką paprastas smulkusis vokiečių biurgeris guosdamasis 
tyliai kalba vienas sau, širdyje, tai berlynietis skelbia kaip sąmo- 
jingą galvoseną. Jis didžiuojasi savo skurdžiu savitumu ir savitu 
skurdumu. 


5 Savininkas 


Apie tai, kaip „Savininkas“ suskyla į tris „lūžius“: į „Mano jėgą“, 
„Mano bendravimą“ ir „Mano pasitenkinimą“, žiūrėk skirsnį „Nau- 
jojo testamento ekonomija“. Mes čia pat pereiname prie pirmojo 
šių lūžių. 


A. Mano jėga 


Skyrius apie jėgą savo ruožtu turi trichotominę struktūrą, nes 
jame kalbama: 1) apie teisę, 2) apie įstatymą ir 3) apie nusikaltimą. 
Rūpestingai stengdamasis nuslėpti šią trichotomiją, Sanča labai daž- 
nai pasitelkia „epizodą“. Visą šio skyriaus turinį mes pateiksime len- 
telės pavidalu su reikiamais epizodiniais intarpais. 

I. Teisė 
A. Kanonizavimas apskritai 


Kitas Šventybės pavyzdys yra teisė. 
Teisė yra ne Aš 


=svetima teisė 
=esamoji teisė. 
Visa esamoji teisė —svetima teisė 

=teisė, kylanti iš svetimų (ne iš Manęs) 

=svetimų suteikta teisė 

= (teisė, kurią Man kažkas suteikia, ku- 
Tia man leidžiama naudotis) (p. 244, 
245). j 


Pastaba Nr. 1. Skaitytojas nustebs, kodėl dešinioji lygties Nr. 4 
dalis staiga pasirodo lygtyje Nr. 5 kaip kairioji jos dalis, o deši- 
niąja pastarosios lygties dalimi tampa dešinioji lygties Nr. 3 dalis; 
tuo būdu kairiojoje pusėje vietoj „teisės“ staiga pasirodo „visa 
esamoji teisė". Tai padaryta, norint sukurti iliuziją, kad šventasis 
Sanča kalba apie tikrą, esamąją teisę, nors tai jam nė į galvą neat- 
eina. Apie teisę jis kalba tik tiek, kiek ji įsivaizduojama kaip šven- 
tas „predikatas“. 

Pasiaba Nr. 2. Apibrėžus teisę kaip „svetimą teisę“, ją galima 
bet kaip pavadinti, pavyzdžiui, „sultono teise“, „liaudies teise“ 
ir t. t, priklausomai nuo to, kaip būtent šventasis Sanča nori api- 
brėžti tą svetimybę, iš kurios jis gauna šią teisę. Tai leidžia Sančai 
toliau pasakyti, kad „svetimą teisę suteikia gamta, dievas, liaudies 
rinkimai ir t. t.” (p. 250), taigi „ne Aš“. Naivus yra tik tas būdas, 
kuriuo mūsų šventasis, pasitelkdamas sinonimiką, mėgina parodyti, 
kad anksčiau pateiktas paprastas lygtis jis neva yra išvystęs. 

„Jei koks nors kvailys laiko Mane teisiu“ (o kas tuomet, jei tasai kvailys, 
laikantis jį teisiu, yra jis pats?), „tai Aš pasidarau nepatiklus Savo teisės atžvilgiu“ 
(„Štirneriui“ naudinga norėti, kad taip iš tiesų ir būtų). „Bet net jeigu ir išminčius 
laiko Mane teisiu, tai vis dėlto dar nereiškia, kad Aš esu teisus. Teisus Aš ar ne — 
tai visai nepriklauso nuo to, kad kvailys ar išminčius pripažįsta Mano teisę. Ta- 
čiau Mes lig šiol esame siekę šios teisės. Mes ieškome teisės ir tuo tikslu krei- 
piamės į teismą... Bet ko gi Aš ieškau šiame teisme? Aš ieškau sultono teisės, 
ne Savo teisės, Aš ieškau svetimos teisės... taigi aukščiausiosios cenzūros teisme 
Aš ieškau cenzūros teisės“ (p. 244, 245). . 


=ne mano teisė | 
| Šventybė 


Šiame meistriškai suformuluotame teiginyje stebina gudrus sino- 
nimikos panaudojimas. Pripažinimas ko nors teisiu paprasta žodžio 
prasme sutapatinamas su teisės pripažinimu juridine prasme. Dar 
įstabesnis yra didis, galis kalnus išjudinti tikėjimas tuo, kad „į teis- 
mą kreipiamasi“ neva dėl malonumo apginti savo teisę, — tikėjimas, 
pagal kurį teismai atsiradę dėl nenuolaidžiavimo, dėl noro bylinė- 
tis“. Pagaliau įsidėmėtina ir tai, su kokiu gudrumu čia Sanča — 


* Toliau rankraštyje išbraukta: „Kokia yra apskritai mūsų šventojo prasčio- 

kaip ir anksčiau lygties Nr. 5 atveju — iš anksio kontrabanda pra- 
tempia konkrečius pavadinimus, šiuo atveju — „sultono teisę“, kad 
po to juo patikimiau galėtų pritraukti savo visuotinę „svetimos tei-- 
sės“ kategoriją. 
Svetima teisė =ne Mano teisė. 
Turėti tapusią Mano teise 
svetimą teisę —nebūti teisiu 
=neturėti jokios teisės 
=būti beteisiu (p. 247). 


Mano teisė =ne Tavo teisė 
= Tavo neteisumas. 
Tavo teisė = Mano neteisumas. 


Pastaba: „Jūs norite būti teisūs kitų atžvilgiu“ (iš tikrųjų reikėjo pasakyti: 
būti savaip teisūs). „To jūs negalite pasiekti, jų atžvilgiu jūs visada būsite „ne- 
teisūs“, nes jie nebūtų jūsų priešai, jeigu jie taip pat nebūtų „savaip“ teisūs. Jie 
visada jus „laikys neteisiais“... Jeigu jūs liekate teisės sferoje, jūs liekate — byli- 
nėjimosi sferoje“ (p. 248, 253). 


„Tačiau panagrinėkime dalyką dar iš kitos pusės“. Pakankamai 
patvirtinęs savo žinias apie teisę, šventasis Sanča dabar gali pasi- 
tenkinti, dar kartą apibrėždamas teisę kaip Šventybę ir šia proga 
pakartodamas kai kuriuos jau anksčiau Šventybei duotus epitetus, 
šįkart pridurdamas žodį „teisė“. 


„Argi teisė nėra religinė sąvoka, t. y. kažkas Šventa?“ (p. 247). 

„Kas gali, jeigu jis neturi religinio požiūrio, klausti apie „teisę“?“ (ten pat). 

„Teisė „savyje ir sau“. Taigi be santykio su Manimi? „Absoliuti teisė"! Taigi 
atskirta nuo Manęs.— „Esanti savyje ir sau!" — Absoliuti! Amžina teisė, kaip am- 
žina tiesa"— Šventybė (p. 270). 

„Jūs išsigandę atsitraukiate nuo kitų, nes jums atrodo, kad šalia jų jūs matote 
teisės šmėklą!“ (p. 253). 

„Jūs slankiojate aplinkui, norėdami palenkti į savo pusę šį vaiduoklį“ (ten pat). 

„Teisė —tai vaiduoklio įskiepyta keistybė“ (dviejų anksčiau pateiktų teiginių 
sintezė) (p. 276). 

„Teisė — tai... įkyri idėja“ (p. 270). 

„Teisė — tai dvasia..." (p. 244). 

„Nes teisę gali suteikti tik dvasia“ (p. 275). 


kėlio pažiūra į teismą, matyti jau iš to, kad kaip pavyzdį jis nurodo aukščiau- 
siosios cenzūros teismą, kuris gali būti laikomas teismu nebent tik prūso akimis; 
tai teismas, kuris apsiriboja vien administracinėmis priemonėmis ir kurio kompe- 
tencijai nepriklauso nei bausmių skyrimas, nei civilinių bylų nagrinėjimas. Kad 
individai turi kaip savo pagrindą dvi visai skirtingas gamybos būkles — tada, kai 
teismas ir vykdomoji valdžia yra atskirti vienas nuo kito, ir tada, kai, atvirkščiai, 
jie patriarchališkai sutampa, — tai nerūpi šventajam, kuris neva visuomet yra užsi- 
ėmęs tikrais individais. 

Anksčiau nurodytos lygtys čia paverčiamos „pašaukimu“, „paskirtimi“, „užda- 
viniu”, moraliniais priesakais, kuriuos šventasis Maksas griausmingųu balsu skie- 
pija sumišusiai savo ištikimojo tarno Šeligos sąžinei. Į pastarąji šventasis Maksas 
čia kreipiasi trečiuoju asmeniu, žodžiu „Jis“, visai kaip prūsų puskarininkis (jo 
paties „žandaras“ kalba jo lūpomis). Tegu Jis pamėgina apsaugoti nuo bet kurių 
pažeidimų savo teisę valgyti —ir t. t. Proletarų teisė valgyti niekada nebuvo 
„pažeidžiama“, ir vis dėlto „savaime“ išeina, kad jie gana dažnai negali „naudotis“ 
šia teise“. Red. 

Dabar šventasis Sanča dar kartą aiškina tai, ką jis jau yra aiški- 
nęs Senajame testamente, būtent — kas yra „įkyri idėja“; šiuo at- 
veju skirtumas tėra tas, kad čia visur šmėkščioja „teisė“ kaip „ki- 
tas“ „įkyrios idėjos“ „pavyzdys“. 

„Teisė pradžioje yra Mano mintis, arba jis“ (!) „prasideda Manyje. Tačiau 
jeigu jis išsiveržė iš Manęs" (vulgo*: paspruko nuo manes), „jeigu „Žodis“ pasi- 
reiškė išorėje, tai jis tapo kūnu“ (ir šventasis Sanča gali ligi soties jo prisivalgyti), 
„tapo įkyria idėja“, — dėl to visa Stirnerio knyga susideda iš „įkyrių idėjų“, kurios 
„išsiveržė“ iš jo, bet kurias mes sugavome ir uždarėme į pagarsėjusius „papročių 
„pataisos namus“. „Dabar Aš jau nebegaliu išsivaduoti nuo minties“ (minčiai išsi- 
vadavus nuo jo!); „kaip Aš besisuku, ji stovi priešais Mane“. (Kaselė kybo užpa- 
kalyje jo!.) „Taigi žmonės nesugebėjo sutvarkyti minties apie „teisę“, kurią jie 
patys yra sukūrę. Jų kūrinys ištrūko iš jų valdžios. Tai yra absoliuti teisė, ab- 
solvuota“ (o, sinonimika!) „ir atsiskyrusi nuo Manęs. Gerbdami ją kaip absoliutą, 
mes nebegalime jos vėl praryti, ir ji atima iš Mūsų kūrybinę galią; kūrinys yra 
praaugęs kūrėją, jis yra savyje ir sau. Tad nebeleiskime teisei vaikščioti laisvai...“ 
(mes čia pat pritaikysime šį patarimą pačiam šiam sakiniui ir prirakinsime jį gran- 
dine, iki jo vėl prireiks) (p. 270). 


Tuo būdu pašventinęs teisę visokiausiais išbandymais vandeniu 
ir ugnimi ir ją kanonizavęs, šventasis Sanča tuo pačiu ją panai- 
kino. 


„Kartu su absoliučia teise žūva pati teisė, tuo pašalinamas ir teisės sąvokos 
viešpatavimas“ (hierarchija). „Nes nereikia pamiršti, kad Mums nuo senų senovės 
"yra viešpatavusios sąvokos, idėjos bei principai ir kad tarp šių valdovų teisės 
sąvoka arba teisingumo sąvoka buvo viena iš svarbiausių“ (p. 276). 


Mums nėra staigmena, kad teisiniai santykiai čia vėl pasireiškia 
kaip teisės sąvokos viešpatavimas ir kad Štirneris užmuša teisę, jau 
vien paskelbdamas ją sąvoka, taigi ir Šventybe; apie tai žiūrėk „Hie- 
rarchiją“. Štirneriui teisė atsiranda ne iš žmonių materialinių santy- 
kių ir iš to kylančios jų savitarpio kovos, o iš jų kovos su savo 
vaizdiniu, kurį jie turi „išmesti iš galvos“. Žiūrėk „Logika“. 

Prie šios paskutinės teisės kanonizavimo formos priklauso dar 
"tokios trys pastabos. 

1 pastaba. . 


„Kol ši svetima teisė sutampa su Mano teise, Aš, be abejo, rasiu joje taip 
pat ir pastarąją“ (p. 245). 


Tegu tuo tarpu šventasis Sanča pagalvoja apie šį teiginį. 
2 pastaba. 


„Tereikia įsėlinti egoistiniam interesui, ir visuomenė yra žuvusi... kaip tai 
įrodo, pavyzdžiui, Romos valstybė su jos išvystyta privatine teise“ (p. 278). 


Pagal tai Romos visuomenė jau iš pat pradžių turėjo būti žuvusi 
Romos visuomenė, nes egoistinis interesas „dešimtyje lentelių“ 108 
buvo kur kas ryškesnis, negu imperatorių laikų „išvystytoje priva- 
tinėje teisėje“. Taigi šioje nelaimingoje reminiscencijoje iš Hegelio 
privatinė teisė laikoma egoizmo, o ne Šventybės simptomu. Ir čia 


šventasis Sanča turėtų pagalvoti apie tai, kiek privatinė teisė yra 


susijusi su privatine nuosavybe ir kokiu mastu privatinė teisė są- 
* — paprastai, liaudies kalba, Red. 

lygoja daugybę kitų teisinių santykių (plg. „Privatinė nuosavybė, 
valstybė ir teisė“), apie kuriuos šventasis Maksas tegali pasakyti, 
kad jie yra Šventybės įsikūnijimai. 

3 pastaba. 


„Jeigu teisė ir išplaukia iš sąvokos, tai vis dėlto ji pradeda egzistuoti tik todėl, 
kad ji yra naudinga poreikiams". 


Taip sako Hegelis („Teisės filosofija“, $ 209, priedas), iš kurio 
ir pasisavino mūsų šventasis sąvokų hierarchiją šiuolaikiniame pa- 
saulyje. Taigi Hegelis aiškina teisės egzisiavimą empiriniais indivi- 
dų poreikiais ir gelbsti sąvoką tik paprastu tvirtinimu. Mes matome, 
kad Hegelis elgiasi nepalyginti materialistiškiau, negu mūsų „kūniš- 
kasis Aš“— šventasis Sanča. 


B. Pasisavinimas, 
panaudojant paprastą antitezę 


a. Žmogaus teisė — Mano teisė. 

b. Zmogiškoji teisė — Egoistinė teisė. 

c. Svetima teisė=turėti sve-| | | Mano teisė =turėti Savo paties 
timų suteiktą teisę J suteiktą teisę. 

d. Teisė yra tai, ką BE, E p yra tai, ką Aš laikau tei- 
laiko teisinga singa. 


„Tai yra egoistinė teisė, t. y. Aš tai laikau teisinga, todėl tai yra teisė“ 
(passim“; pastarasis sakinys yra 251 puslapyje). 


1 pastaba. 


„Aš suteikiau Sau teisę žudyti, jeigu Aš to neuždraudžiu pačiam Sau, jeigu 
Aš pats nebijau žudymo kaip teisės pažeidimo“ (p. 249). 


Iš tikrųjų reikėtų pasakyti: Aš žudau, jeigu Aš to neuždraudžiu 
pačiam Sau, jeigu Aš nebijau žudymo. Visas šis sakinys tėra daug 
žadantis antitezės „c“ antrosios lygties išvystymas, kur žodžiai „tu- 
rėti suteiktą teisę“ yra netekę prasmės. 

2 pastaba. 


„Aš sprendžiu, ar teisinga tai, kas yra Manyje; ne Manyje nėra jokios teisės“ 
(p. 249)— „Ar mes esame tai, kas yra mumyse? Ne, kaip mes nesame ir tai, kas 
yra ne mumyse... Kaip tik todėl, kad mes nesame dvasia, kuri gyvena mumyse, 
kaip tik todėl mes turėjome perkelti ją į išorę... mąstyti ją esančią ne mumyse... 
aname pasaulyje“ (p. 43). 


Taigi pagal savo paties tezę, pateiktą 43 puslapyje, šventasis San- 
ča vėl turi perkelti „jame esančią“ teisę „į išorę“, būtent — „į aną 
pasaulį“. Bet jeigu jis kada nors panorės šiuo būdu ką nors pasi- 
savinti, jis galės perkelti „i šave“ moralę, religija, visą „Šventybę“ 
ir spręsti, ar tai „jame“ yra Moralu, Religinga, Šventa; „ne jame 
nėra jokios“ moralės, religijos, šventumo, — sako jis, kad vėliau 
43 puslapyje vėl galėtų perkelti juos į išorę, į aną pasaulį. Taip 


* — įvairiose vietose. Red. 

užtikrinamas „visų daiktų atkūrimas“ pagal krikščioniškąjį pirma- 
vaizdį. 
3 pastaba. 


„Ne Manyje nėra teisės: ką Aš laikau teisinga, tai ir yra teisė. Gal būt, 
dėl to tai dar nepasidaro teisinga kitiems“ (p. 249). 


Iš tikrųjų reikėtų pasakyti: kas atrodo Man teisinga, yra teisin- 
ga Man, bet ne kitiems. Dabar mes jau turėjome pakankamai pa- 
vyzdžių, kokius sinoniminius „blusos šuolius“ daro šventasis Sanča, 
vartodamas žodį „teisė“. „Teisė“ ir „teisinga“, juridinė „teisė“, „tei- 
singa” moraline prasme, tai, kas jam yra „teisinga“, ir t. t. — visa tai 
vartojama sumišai, pagal reikalą. Tegu šventasis Maksas pamėgina 
išversti savo teiginius apie teisę į kokią nors kitą kalbą, ir jų be- 
prasmiškumas bus kuo aiškiausias. Kadangi „Logikoje“ mes esame 
smulkiai šią sinonimiką išnagrinėję, tad čia galime pasitenkinti nu- 
rodydami tai, kas jau buvo ten pasakyta. 

Anksčiau nurodytas sakinys dar pateikiamas tokiais trimis „pa- 
kitimais": 

A. „Ar Aš esu teisus ar ne —tai gali pasakyti ne koks kitas teisėjas, o tik 
Aš pats. Kiti tegali spręsti ir svarstyti tik tai, ar jie sutinka su Mano teise, taip 
pat ar ši Mano teisė ir jiems yra kaip teisė“ (p. 246). 

B. „Būtent visuomenė nori, kad kiekvienas gautų savo teisę, bet tik visuomenės 
sankcionuotą teisę, visuomeninę teisę, o ne iš tikrųjų savo teisę“ (reikėtų pasakyti: 
kad kiekvienas gautų „savo“'— žodis „teisė“ čia visai nieko nepasako. Dabar jis 
toliau giriasi:) „O Aš duodu arba imu Sau teisę iš savo jėgų pilnatvės... Savo 
teisės savininkas ir kūrėjas“ („kūrėjas“ tik tiek, kiek jis skelbia teisę savo mintimi 
ir po to įtikinėja, kad yra atgal suėmęs šią mintį į save), „Aš nepripažįstu jokio 
kito teisės šaltinio, išskyrus Save,— nei dievo, nei valstybės, nei gamtos, nei žmo- 
gaus, nei dieviškosios, nei žmogiškosios teisės“ (p. 269). 

C. „Kadangi žmogiškoji teisė visuomet yra kažkas duota, tai tikrovėje visuo- 
met ji tėra teisė, kurią žmonės vieni kitiems duoda, t. y. perleidžia“ (p. 251). 
„Atvirkščiai, egoistinė teisė yra ta teisė, kurią Aš Sau duodu arba imu“. 


Tačiau, „baigdami pasakysime, peršasi išvada“, kad tūkstantme- 
tėje Sančos karalystėje egoistinė teisė, esanti savitarpio „susitarimų“ 
objektas, nelabai skiriasi nuo: tos teisės, kurią žmonės vieni kitiems 
„duoda“ arba „perleidžia“. 


4 pastaba. 


„Baigdamas Aš dar turiu pašalinti tą kompromisinį išraiškos būdą, kuriuo Aš 
norėjau naudotis tik tol, kol rausiausi teisės viduriuose ir tepalikau šį žodį. Bet 
iš tikrųjų kartu su sąvoka netenka savo prasmės ir žodis. Tai, ką Aš vadinau 
Savo teise, jau visai nebėra teisė" (p. 275). 


Kiekvienas iš pirmo žvilgsnio supras, kodėl šventasis Sanča pa- 
liko anksčiau nurodytose antitezėse „žodį“ teisė. Kadangi jis visai 
nekalba apie teisės turinį, o dar mažiau jį kritikuoja, tai jis, ir pa- 
likęs vien žodį „teisė“, gali apsimesti kalbąs apie teisę. Išleidus 
antitezėje žodį teisė, joje ir telieka tik „Aš“, „Mano“ ir kitos gra- 
matinės įvardžio pirmojo asmens formos. Turinys čia visuomet pri- 
kergiamas tik pavyzdžiais, bet ir jie, kaip matėme, visuomet buvo 
tautologijos, sakysime: jeigu Aš žudau, tai Aš žudau ir t. t.; šiuose 
pavyzdžiuose žodžiai „teisė“, „turėti suteiktą teisę“ ir t. t. tebuvo 

vartojami, tik siekiant pridengti paprastą tautologiją ir kaip nors 
susieti ją su antitezėmis. Taip pat ir sinonimikos paskirtis tebuvo 
sukurti regimybę, jog čia kalbama apie kažkokį turinį. Beje, yra 
visiškai aišku, kokia beribė gyrimosi versmė yra šie tušti plepalai 
apie teisę. 

Taigi visą „rausimąsi teisės viduriuose“ tesudaro tai, kad šven- 
tasis Sanča „panaudojo kompromisinį išraiškos būdą“ ir „tepaliko 
žodį“, nes ničnieko nežinojo, ką galėtų pasakyti apie dalyką. Jei 
pripažinsime, kad išnagrinėta antitezė turi kokią nors prasmę, bū- 
tent, jei tarsime, kad „Štirneris“ tiesiog norėjo parodyti joje savo 
pasibiaurėjimą teise, tai tokiu atveju neišvengiamai turėsime pri- 
eiti išvadą, kad ne jis „rausėsi“ „teisės viduriuose“, o teisė „rausėsi“ 
jo viduriuose, ir jis tik protokolavo, kad teisė jam ne prie širdies. 
Tegu Jacques le bonhomme „džiaugiasi šia savo teise"! 

Norėdamas suteikti šiai tuštybei kokį nors turinį, šventasis Sanča 
dar griebiasi ir kito loginio manevro: jis taip „virtuoziškai“ supina 
kanonizavimą su paprasta antiteze ir kartu taip uoliai užmaskuoja 
ją daugybe epizodų, kad vokiečių publika ir vokiečių filosofai to, 
aišku, negalėjo įžvelgti. 


C. Pasisavinimas, 
panaudojant sudėtingą antitezę 


Dabar „Štirneris“ turi pavartoti empirinį teisės apibrėžimą, kurį 
jis gali priskirti atskiram individui, taigi jis turi pripažinti, kad tei- 
sėje, be šventumo, dar yra kažkas kita. Čia jis galėtų ir nesigriebti 
visų savo sunkių machinacijų, nes, pradedant nuo Makiavelio, Hob- 
so, Spinozos, Bodeno ir kitų naujųjų laikų mąstytojų, jau nekalbant 
apie ankstesnius mąstytojus, jėga buvo vaizduojama kaip teisės 
pagrindas; tuo teorinis politikos nagrinėjimas buvo išlaisvintas nuo 
moralės, ir iš esmės buvo iškeltas tik savarankiško politikos trak- 
tavimo postulatas. Vėliau, XVIII amžiuje Prancūzijoje ir XIX am- 
žiuje Anglijoje, visa teisė buvo pripažinta privatine teise (apie tai 
šventasis Maksas net neužsimena), o pastaroji — visai konkrečia 
jėga, privačių savininkų jėga, bet čia anaiptol nebuvo pasitenki- 
nama vien frazėmis. 

Taigi šventasis Sanča jėgos apibrėžimą išveda iš leisės ir pa- 
aiškina jį taip: 

„Mes esame įpratę klasifikuoti valstybes priklausomai nuo to, kaip yra su- 
skirstyta „aukščiausioji valdžia“... taigi aukščiausioji prievarta! Prievarta prieš ką? 
Prieš atskirą individą... valstybė naudoja prievartą... valstybės elgesys yra prie- 
vartinė veikla, ir savo prievartą ji vadina teise... Visuma... turi valdžią, kuri 
vadinama teisėta, t. y. kuri yra teisė“ (p. 259, 260). 


Per „Mums“ „įprasta“ mūsų šventasis prieina prie savo trokšta- 
mos valdžios ir dabar gali „pagalvoti apie savo įprastą dalyką". 
Teisė, žmogaus jėga — Jėga, Mano teisė. 
Tarpinės lygtys: 
Turėti suteiktą teisę= Būti įgalintam. 
Suteikti Sau teisę= Įgalinti Save. 

„Antitezė: 


Įgyti teisę iš žmogaus. = [Bati Savęs įgalintu. 


Pirmoji antitezė: 
Teisė, žmogaus jėga — Jėga, Mano teisė 
dabar virsta 


Žmogaus teisė — E „Aš“ jėga, 
Mano jėga, 


nes tezėje teisė ir jėga yra tapačios, o antitezėje turi būti ,,pašalin- 
tas" „kompromisinis išreiškimo būdas“, kadangi teisė, kaip matėme, 
yra „netekusi savo prasmės“. 

1 pastaba. Pompastiškos ir pretenzingos anksčiau pateiktų anti- 
tezių ir lygčių parairazės pavyzdžiai: 

„Kuo tu turi galios būti, tam tu ir turi teisę“. „Aš kiekvieną teisę ir kiek- 
vieną teisės įgijimą kildinu iš Savęs, Aš turiu teisę daryti visa tai, kam Aš turiu 
galios“.— „Aš nereikalauju jokios teisės, todėl Man nereikia ir pripažinti kokią 
nors teisę. Ką Aš galiu gauti Sau jėga, tai Aš ir gaunu Sau, o ko Aš negaliu gauti 
Sau jėga, tam Aš neturiu ir teisės ir t. t — Man visai nesvarbu, turiu Aš teisę 
ar ne; jei tik Aš turiu galios, tai Aš jau ir esu savęs įgalintas, ir man nereikia 
jokio kito įgalinimo arba teisės įgijimo“ (p. 248, 275). 


2 pastaba. Pavyzdžiai, kaip šventasis Sanča atranda, kad jėga yra 
realus teisės pagrindas: 


„Taip sako „komunistai“" (betgi iš kur „Štirneris“ žino, ką sako komunistai? 
Juk be Bliunčlio pranešimo, Bekerio „Liaudies filosofijos“ ir keleto kitų dalykų 
jis nieko nė girdėti nėra girdėjęs apie komunistus): „Lygus darbas duoda žmo- 
nėms teisę į lygų pomėgį... Ne, lygus darbas neduoda Tau šios teisės. Teisę 
į lygų pomėgį teduoda Tau tik lygus pomėgis... Mėgaujiesi, vadinasi, Tu turi 
teisę į pomėgį... Jeigu Jūs pasiekėte pomėgį, jis yra Jūsų teisė; o jeigu Jūs tik 
trokšite jo, nepasiekdami jo, jis, kaip ir anksčiau, liks „įsigytinė teisė“ tų, kurie 
turi pomėgio privilegiją. Jis yra jų teisė visai taip pat, kaip jis taptų Jūsų teise, 
jeigu Jūs jį pasiektumėte" (p. 250). 


Tai, kas čia priskiriama komunistams, palyginkite su tuo, kas 
anksčiau buvo pasakyta skirsnyje „Komunizmas“. Šventasis Sanča 
čia vėl vaizduoja proletarus kaip „uždarą visuomenę“, kuriai terei- 
kia nuspręsti „paimti“, kad jau sekančią dieną būtų galima galu- 
tinai pribaigti visą ligšiolinę pasaulio santvarką. Tačiau tikrovėje 
proletarai pasiekia šią vienybę tik ilgalaikiu vystymusi, kuriame 
tam tikrą vaidmenį atlieka ir apeliavimas į savo teisę. Beje, šis ape- 
liavimas į savo teisę tėra priemonė jiems pasidaryti „Jais“, revo- 
liucine, susitelkusia mase.— Kai dėl paties ankstesnio teiginio, tai 
jis nuo pradžios ligi pabaigos yra puikus tautologijos pavyzdys; tuo 
lengvai galime įsitikinti, išleidę — be jokios žalos turiniui — tiek jė- 
gą, tiek ir teisę. Antra, ir pats šventasis Sanča daro skirtumą tarp 
asmeninio ir daiktinio turto, vadinasi, tuo jis skiria pomėgį nuo 
jėgos, kuri įgalina turėti pomėgį. Aš galiu turėti didelę asmeninę 
jėgą (sugebėjimą) gėrėtis, neturėdamas reikiamos daiktinės jėgos 
(pinigų ir t. t.). Tokiomis sąlygomis mano realus „pomėgis“ tebėra 
hipotetinis. 

„Jei karaliaus vaikas statosi aukštesnis už kitus vaikus, — tęsia mūsiškis mo- 
kytojas, pasitelkdamas pavyzdžius, kurie tinka tik vaikų chrestomatijai — tai jau 
yra jo veiksmas, užtikrinantis jo pranašumą, ir jei kiti vaikai šiam veiksmui pri- 
taria ir jį pripažįsta, tai yra jų veiksmas, kuris padaro juos vertus būti paval- 
diniais” (p. 250). 


Šiame pavyzdyje visuomeninis karaliaus vaiko santykis su ki- 
tais vaikais laikomas karaliaus vaiko jėga —ir dargi asmenine jo 
jėga —ir kitų vaikų bejėgiškumu. Kitų vaikų „veiksmu“ čia laiko- 
ma tai, kad jie leidžiasi karaliaus vaiko Kkomanduojami, o tuo ge- 
riausiu atveju teįrodoma, kad kiti vaikai yra egoistai. „Savitumas 
veikia mažuosiuose egoistuose“ ir skatina juos išnaudoti karaliaus 
vaiką, pelnytis iš jo. 


„Sakoma“ (t. y. Hegelis sako), „Kad bausmė yra nusikaltėlio teisė. Bet ir ne- 
baudžiamumas taip pat yra jo teisė. Pavyksta jam sumanymas — jis yra teisus, 
o nepavyksta — jis taip pat yra teisus. Jeigu kas nors beprotiškai drąsiai leidžiasi 
į pavojus ir dėl to žūva, mes sakome: taip jam ir reikėjo, jis nieko kito ir ne- 
norėjo. O jeigu jis įveikia pavojus, t. y. jeigu nugali jo paties jėga, jis taip pat 
yra teisus. Jeigu vaikas, žaisdamas peiliu, susipiausto,— taip jam ir reikia; o jeigu 
jis nesusipiausto;— tai jam irgi taip reikia. Todėl taip reikia ir nusikaltėliui, 
jeigu jis kenčia dėl savo rizikingo poelgio: kodėl gi jis rizikavo, žinodamas ga- 
limas pasekmes?“ (p. 255). 


Šio teiginio pabaigoje į nusikaltėlį nukreipiame klausime, kodėl 
jis rizikavo, paslėptu pavidalu yra sutelkta visos frazės beprasmybė, 
tikrai verta mūsiškio mokytojo. Ar taip reikėjo nusikaltėliui, kuris, 
lipdamas į kokį nors namą, nukrito ir susilaužė koją, arba vaikui, 
kuris susipiaustė?— tuo būdu rezultatas, gaunamas nagrinėjant visus 
šiuos svarbius klausimus, kuriais, aišku, tegali domėtis tik šventasis 
Sanča, tėra tas, kad atsitiktinumas čia paskelbiamas Mano jėga. Tai- 
gi „Mano jėga“ pirmajame pavyzdyje buvo mano veiksmas, antra- 
jame — nuo manęs nepriklausantys visuomeniniai santykiai, trečia- 
jame — atsitiktinumas. Beje, skyriuje apie savitumą mes jau buvo- 
me susidūrę su tokiais prieštaringais apibrėžimais. 

Prie anksčiau pateiktų vaikų chrestomatijai tinkamų pavyzdžių 
Sanča prikergia dar tokį nuotaikingą teiginį: 


„Juk priešingu atveju teisė būtų kažkas savavališka. Tigras, kuris Mane puola, 
yra teisus, ir Aš, kuris jį nudobiu, taip pat esu teisus. Aš saugau nuo jo ne 
Savo teisę, o Save" (p. 251). 


Pirmojoje šio sakinio dalyje šventasis Sanča sueina į teisinį san- | 
tykį su tigru, o antrojoje dalyje jis suvokia, kad čia iš esmės nėra 
jokio teisinio santykio. Todėl „teisė yra kažkas savavališka". ,Žmo- 
gaus“ teisė išnyksta „Tigro“ teisėje. 

Tuo baigiama teisės kritika. Nors mes jau seniai esame suži- 
noję iš šimto ankstesnių rašytojų, kad teisė yra atsiradusi iš prie- 
vartos, čia mes dar iš šventojo Sančos sužinome, kad „teisė“ yra 
„Žmogaus prievarta“; tuo būdu jis laimingai pašalina visus klausi- 
mus apie teisės sąryšį su tikrais žmonėmis bei jų santykiais ir su- 
fabrikuoja savo antitezę. Sanča pasitenkina tuo, kad panaikina teisę 
tokiu pavidalu, kokiu jis ją teigia, būtent — kaip Šventybę, t. y. pa- 
naikina Šventybę, o teisę palieka nepaliestą. 

Ši teisės kritika yra papuošta daugybe epizodų — būtent plepa- 
lais apie visokiausius niekus, apie kuriuos „paprastai“ kalbama 
pas Štehelį!9? nuo dviejų iki keturių popiet. 

1 epizodas.— „Žmogaus teisė“ ir „įsigytinė teisė”. 

„Kai revoliucija paskelbė „lygybę“ teise, ji pasitraukė į religijos sritį, į Šven- 
tybės, idealo sritį. Todėl nuo to laiko kovojama dėl šventų, neperleidžiamų žmo- 
gaus teisių. Prieš amžiną žmogaus teisę visai Natūraliai ir vienodai teisėtai iške- 
liama „įsigytinė esamojo teisė“, teisė prieš teisę, kur, aišku, viena pusė smerkia 
kitą kaip beteisiškumą. Toks yra ginčas dėl teisės, pradedant nuo revoliucijos 
iaikų“ (p. 248). 


Pradžioje Sanča pakartoja savo teiginį, kad žmogaus teisės yra 
„Šventybė“ ir todėl nuo to laiko kovojama dėl žmogaus teisių. 
Tuo šventasis Sanča teįrodo, kad materiali šios kovos bazė liko jam 
šventa, t. y: svetima. 

Kadangi ir „žmogaus teisė“ ir „įsigytinė teisė“ — abi yra „teisės“, 
tai jos yra „vienodai teisėtos“, ir šįkart — istorine prasme „teisėtos“. 
Kadangi jos abi yra „teisės“ juridine prasme, todėl jos yra „vie- 
nodai teisėtos“ istorine prasme. Šiuo būdu galima nepaprastai greit 
susidoroti su kuo tik nori, neturint nė mažiausio supratimo apie 
dalyko esmę. Pavyzdžiui, apie kovą dėl grūdų įstatymų Anglijoje 
galima pasakyti: prieš fabrikantų pelną (naudą) „visai natūraliai ir 
vienodai teisėtai“ „iškeliama“ renta, kuri taip pat yra pelnas (nau- 
da). Nauda prieš naudą, „kur, aišku, viena pusė smerkia kitą. Tokia 
yra kova“ dėl grūdų įstatymų Anglijoje, pradedant nuo 1815 metų. — 
Beje, Šiirneris galėjo iš pat pradžių pasakyti: esamoji teisė yra žmo- 
gaus teisė, žmogiškoji teisė. Tam tikru požiūriu „įprasta“ ją vadinti 
ir „įsigytine teise“. Tad kurgi tuomet skirtumas tarp „žmogaus tei- 
sės“ ir „įsigytinės teisės”? 

Mes jau žinome, kad svetima, šventa teisė yra tai, ką man yra 
davęs svetimas. Bet kadangi žmogaus teisės yra vadinamos ir natū- 
raliomis, įgimtomis teisėmis ir kadangi šventajam Sančai pavadi- 
nimas ir yra pats daiktas, tai, vadinasi, jos ir yra man duotos iš 
prigimties, t. y. paties gimimo. 

Tačiau „įsigytines teises galima suvesti į vieną ir tą patį, būtent —į prigimti, 
kuri duoda Man teisę, t. y. į gimimą ir, toliau, į paveldėjimą“ ir taip toliau. 
„Aš esu gimęs žmogumi yra lygu: Aš esu gimęs karaliaus sūnumi". 


Apie tai kalbama 249 ir 250 puslapiuose, kur, be kita ko, Babe- 
fui priekaištaujama, kad jis neturėjęs šio dialektinio talento panai- 
kinti skirtumą. Kadangi „Aš“ „visais atvejais“ „taip pat“ yra ir žmo- 
gus — kaip vėliau sutinka šventasis Sanča — ir todėl šiam Aš yra 
„taip pat“ naudinga tai, ką jis turi kaip žmogus, — pavyzdžiui, jam 
kaip berlyniečiui yra naudingas Berlyno Tirgartenas,— tai jam „vi- 
sais atvejais“ „taip pat“ yra naudinga žmogaus teisė. Bet kadangi jis 
anaiptol ne „visais atvejais“ gimsta „karaliaus sūnumi“, tai jam 
anaiptol ne „visais atvejais“ yra naudinga „įsigytinė teisė“. Todėl 
teisės srityje yra esminis skirtumas tarp „žmogaus teisės“ ir „įsigy- 
tinės teisės“. Jei Sanča neturėtų slėpti savo logikos, tai „čia reikėtų 
pasakyti": Po to, kai Aš, Mano manymu, panaikinau teisės sąvoką 

tuo būdu, kuriuo Aš apskritai esu „pratęs“ naikinti sąvokas, — po 
to kova dėl šių abiejų specialių teisės rūšių tampa kova sąvokoje, 
kurią Aš panaikinau Savo manyme. „Todėl“ Aš toliau galiu ją pa- 
likti ramybėje. 

Kad visa atrodytų nuodugniau, šventasis Sanča dar galėtų pri- 
durti tokį naują pakitimą: Žmogaus teisė taip pat yra įsigyta, taigi 
ji yra įsigytinė, o įsigytinė teisė — tai žmonėms priklausanti, žmo- 
giškoji teisė, žmogaus teisė. 

Beje, kad tokias sąvokas, atskyrus jas nuo jų pagrindo — nuo 
empirinės tikrovės, galima kaip pirštinę išversti į kitą pusę, tai ga- 
na aiškiai yra įrodęs jau Hegelis, kuriam šio metodo naudojimas, 
priešingai abstraktiems ideologams, buvo teisėtas. Todėl šventajam 
Sančai visai nebuvo reikalo savo „bejėgiškomis“ „machinacijomis“ 
daryti jį juokingą. 

Lig šiol įsigytinė teisė ir žmogaus teisė „buvo suvedamos“ tuo 
tikslu „į vieną ir tą pati", kad šventasis Sanča galėtų paversti į Nie- 
ką tą kovą, kuri vyksta istorijoje nepriklausomai nuo jo galvos. 
Mūsų šventasis dabar mums įrodo, kad jis yra toks pat sąmojingas, 
darydamas subtilius skyrimus, kaip ir visagalis savo mene viską su- 
versti į vieną krūvą, kad galėtų sukelti naują baisią kovą, vykstan- 
čią jo galvos „kūrybiniame Nieke”. 

„Aš esu linkęs su Jumis sutikti“ (kilniaširdis Sanča), „kad kiekvienas gimsta 
žmogumi“ (vadinasi, sutinkamai su anksčiau minėtu priekaištu Babefui —ir „kara- 
liaus sūnumi“), „taigi naujagimiai šiuo atžvilgiu yra lygūs... ir tik todėl, kad jie 
pasireiškia ir veikia ne kitaip, o tik kaip žmonių vaikai, kaip pliki žmogeliukai“. 
Atvirkščiai, suaugusieji yra „savo pačių kūrybos vaikai“. Jie „turi kažką daugiau, 
negu įgimtas teises, jie yra įgiję teisių“. (Nejaugi Štirneris mano, kad vaikas 
išeina iš motinos įsčių be savo paties veiksmo, kurio dėka jis tik ir įgyja „teisę“ 
būti už motinos įsčių, ir nejaugi kiekvienas vaikas nepasireiškia ir neveikia jau 
nuo pat pradžios kaip „vienintelis“ vaikas?) „Koks priešingumas, koks kovos lau- 
kas! Senoji įgimtų teisių ir įsigytinių teisių kova!“ (p. 252). 


Kokia barzdotų vyrų kova su žindomais kūdikiais! 

Beje, Sanča pasisako prieš žmogaus teises tik todėl, kad „maujai- 
siais laikais“ vėl pasidarė „įprasta“ kalbėti prieš jas. O iš tikrųjų 
jis yra „įsigijęs“ ir šias įgimtas žmogaus teises. Skyriuje apie savi- 
tumą jau turėjome „gimusį laisvą“; ten Sanča pavertė savitumą 
įgimta žmogaus teise, tiesiog gimusio pavidalu pasireikšdamas ir 
veikdamas jau kaip laisvas žmogus. Dar daugiau: „Kiekvienas Aš 
yra jau gimęs nusikaltėlis prieš valstybę“, valstybinis nusikaltimas 
tampa įgimta žmogaus teise, ir jau vaikas nusikalsta prieš kažką, 
ko vaikui dar nėra, bet kam, atvirkščiai, vaikas egzistuoja. Pagaliau 
„Štirneris“ paskui kalba apie „gimusias ribotas galvas“, „gimusius 
poetus“, „gimusius muzikus“ ir ir. t. Kadangi čia jėga (muzikinė, 
poetinė, resp.“ ribotas sugebėjimas) yra įgimta, o teisė=jėga, tai 
mes matome, kaip „Štirneris“ priskiria šiam ,„Aš“ įgimtas žmogaus 
teises, nors šįkart lygybė ir nefigūruoja tarp šių teisių. 

2 epizodas. Privilegijuotas ir lygiateisis. Kovą dėl privilegijų ir 
lygių teisių mūsiškis Sanča pirmiausia paverčia kova tiesiog dėl 

„sąvokų“: privilegijuotas ir lygiateisis. Taip jis išsivaduoja nuo 
reikalo ką nors žinoti apie viduramžių gamybos būdą, kurio politinė 
išraiška buvo privilegija, ir apie šiuolaikinį gamybos būdą, kurio 
išraiška yra tiesiog teisė, lygi teisė, taip pat apie santykį tarp šių 
abiejų gamybos būdų ir juos atitinkančių teisinių santykių. Jis net 
gali suteikti abiem anksčiau minėtoms „sąvokoms“ dar paprastesnę 
išraišką: lygus ir nelygus ir parodyti, kad žmogus esti vieno ir to 
paties dalyko (pavyzdžiui, kitų žmonių, šuns ir t. t.) atžvilgiu čia 
abejingas, — t. y. jam daiktai yra lygūs, — čia neabejingas, t. y. jam 
yra jie nelygūs, skirtingi, pirmenybiniai ir t. t. ir t. t. 

„Žemos padėties brolis tegul giriasi savo išaukštinimu" (Saint-Jacques le bon- 
homme!!?, 1, 9). 


II. Įstatymas 


Čia mes turime atskleisti skaitytojui didžiulę mūsų šventojo vy- 
ro paslaptį, būtent: visą savo samprotavimą apie teisę jis pradeda 
bendru teisės aiškinimu, kuris „veržiasi“ iš jo, kol jis kalba apie 
teisę, ir tik tuomet gali būti jo apvaldytas, kai jis ima kalbėti visai 
apie ką nors kita, būtent — apie įstatymą. Tuomet evangelija krei- 
pèsi į mūsų šventąjį: neteiskite ir patys nebūsite teisiami, — ir jis. 
atvėrė savo burną ir kalbėjo mokydamas: 


„Teisė yra visuomenės dvasia“. (O visuomenė yra Šventybė.) „Jeigu visuomenė: 
turi valią, tai ši valia kaip tik ir yra teisė: visuomenė egzistuoja tik teisės dėka. 
Bet kadangi ji egzistuoja tik dėl to“ (ne dėl teisės, o tik dėl to), „kad ji viešpa- 
tauja atskiriems individams, tai teisė yra jos valdoviškoji valia" (p. 244). 


T. y. „teisė... yra... turi... tai... kaip tik... egzistuoja tik... 
bet... kadangi egzistuoja tik dėl to... kad... tai... valdoviškoji 
valia“. Šis sakinys yra Sančos tobulybės įsikūnijimas. 

Šis sakinys kitados „išsiveržė“ iš mūsų šventojo, nes jis netiko 
jo tezėms, o dabar jis iš dalies vėl jo apvaldomas, nes dabar jis iš. 
dalies vėl tinka jo tikslams. 


„Valstybės gyvuoja tol, kol yra viešpataujančioji valia ir kol ši viešpataujan- 
čioji valia yra laikoma lygiareikšme savo valiai. Pono valia yra įstatymas“ (p. 256). 


Visuomenės valdoviškoji valia= teisė, 
Viešpataujančioji valia = įstatymas — 
Teisė =įstatymas. 

„Kartais“, t. y. kaip jo „samprotavimo“ apie istatyma iškaba, dar 
iškeliamas skirtumas tarp teisės ir įstatymo, kuris — nuostabu — 
beveik tiek pat mažai turi bendro su jo „samprotavimu“ apie ista- 
tymą, kaip ir „išsiveržęs“ iš jo teisės apibrėžimas su ,,samprotavi- 
mu“ apie „teisę“: 

„Tačiau kas yra teisė, kas tam tikroje visuomenėje laikoma teisėtu, tai įgauna 
ir žodinę išraišką — įstatyme” (p. 255). 

Šis teiginys yra „gremėzdiška“ Hegelio teiginio kopija: 


„Tai, kas atitinka įstatymą, yra šaltinis pažinti tam, kas yra teisė arba, tikriau 
sakant, kas yra teisėta“. 

Ką šventasis Sanča vadina: „įgauti žodinę išraišką“, tai Hege- 
lis taip pat vadina: „teigiamas“ [gesetzt], „įsisąmonintas“ ir t. t. „Tei- 
sės filosofija“, $ 211 ir sek. 

Visai suprantama, kodėl šventasis Sanča turėjo pašalinti teisę 
kaip „valią“ arba kaip visuomenės „valdoviškąją valią“ iš savo „„sam- 
protavimo“ apie teisę. Jis galėjo suimti teisę atgal į save kaip savo 
jėgą tik ta sąlyga, jei teisė buvo apibrėžta kaip žmogaus jėga. 
Todėl jis turėjo dėl savo antitezės išlaikyti materialistinį „jėgos“ 
apibrėžimą ir leisti „išsiveržti“ idealistiniam „valios“ apibrėžimui. 
Kodėl jis dabar, kalbėdamas apie „įstatymą“, vėl gaudo „valią“, mes 
suprasime, išnagrinėję antitezę apie įstatymą. 

Teoretikai, kurie teisės pagrindu laikė jėgą, buvo tikrojoje isto- 
rijoje griežčiausiai priešingi tiems, kurie teisės baze laikė valią. 
Šventasis Sanča galėtų įžvelgti šiame priešingume taip pat priešin- 
gumą tarp realizmo (vaikas, Senovės žmogus, negras ir t. t.) ir idea- 
lizmo (jaunuolis, Naujasis žmogus, mongolas ir t. t.). Laikant jėgą 
teisės baze, kaip daro Hobsas ir t. t., teisė, įstatymas ir t. t. tampa 
vien kitų santykių, kuriais yra pagrįsta valstybės valdžia, simptomu, 
jų išraiška. Materialinis individų gyvenimas, kuris anaiptol nepri- 
klauso tik nuo jų „valios“, jų gamybos būdas ir bendravimo forma, 
kurie sąlygoja vienas kitą, yra reali valstybės bazė ir lieka ja 
visose pakopose, kuriose dar tebėra reikalingas darbo pasidalijimas 
ir privatinė nuosavybė, visiškai nepriklausomai nuo individų valios. 
Šie tikrieji santykiai jokiu būdu nėra valstybės valdžios sukurti; 
atvirkščiai, jie patys yra jos kuriamoji jėga. Nors individai, viešpa- 
taujantys esant šiems santykiams, ir turi konstituoti savo jėgą kaip 
valstybę, jie turi suteikti šių konkrečių santykių sąlygojamai savo 
valiai visuotinę išraišką, t. y. išreikšti ją kaip valstybės valią, kaip 
įstatymą. Tos išraiškos turinį visada sąlygoja šios klasės santykiai, 
ir tai aiškiausiai įrodo privatinė ir baudžiamoji teisė. Kaip nuo 
idealistinės šių individų valios arba savivalės nepriklauso jų kūnų 
sunkumas, taip nuo jų valios nepriklauso ir tai, kad jie realizuoja 
savo valią įstatymo forma, padarydami ją nepriklausomą nuo as- 
meninės kiekvieno atskiro individo savivalės. Kartu jų asmeninis 
viešpatavimas turi konstituotis kaip bendras viešpatavimas. Jų as- 
meninė jėga yra pagrįsta gyvenimo sąlygomis, kurios vystosi kaip 
bendros daugeliui individų ir kurių išsaugojimą jie, kaip viešpatau- 
jantys individai, turi užtikrinti prieš kitus individus, užtikrindami 
jas kaip sąlygas, galiojančias visiems. Šios jų bendrų interesų sąly- 
gojamos valios išraiška yra įstatymas. Kaip tik nepriklausomų vie- 
nas nuo kito individų savęs teigimas ir savo valios teigimas, kuris 
šiuo jų savitarpio santykių pagrindu būtinai yra egoistiškas, padaro 
būtiną savęs išsižadėjimą įstatyme ir teisėje; savęs išsižadėjimas — 
išimtiniu atveju, savo interesų teigimas — dažniausiai (kurį dėl to 
laiko savęs išsižadėjimu ne jie, o tik „su savimi sutariantis egois- 
tas"). Tas pat pasakytina apie pajungtas klases, nuo kurių valios 
lygiai taip pat nepriklauso, yra įstatymas ir valstybė ar ne. Pavyz- 
džiui, kol gamybinės jėgos dar nėra tiek išsivysčiusios, kad galėtų 
padaryti konkurenciją nereikalingą, ir dėl to jos vienaip ar kitaip 

vis iš naujo sukelia konkurenciją, tol pajungtosios klasės norėtų 
negalimo, jei turėtų „valią“ panaikinti konkurenciją, o kartu su ja 
valstybę ir įstatymą. Beje, ši „valia“ tegali atsirasti pirmiau, negu 
santykiai išsivysto tiek, kad galėtų ją sukurti, taip pat tik ideologų 
vaizduotėje. Kai pakankamai išsivystę santykiai sukuria šią valią, 
ideologas gali ją įsivaizduoti kaip gryną savivalę, taigi ir kaip ga- 
limą visais laikais ir bet kuriomis aplinkybėmis. 

Panašiai kaip teisė, ir nusikaltimas, t. y. izoliuoto individo kova 
prieš viešpataujančius santykius, taip pat neatsiranda iš grynos sa- 
vivalės. Atvirkščiai, jis kyla iš tų pačių sąlygų, kaip ir esamas vieš- 
patavimas. Tik tie patys aiškiaregiai, kurie teisę ir įstatymą laiko 
tam tikros savaimingos visuotinės valios viešpatavimu, gali nusi- 
kaltimą laikyti paprastu teisės ir įstatymo pažeidimu. Taigi ne vals- 
tybė egzistuoja viešpataujančios valios dėka, o atvirkščiai — iš ma- 
terialinio individų gyvenimo būdo atsirandanti valstybė turi ir vieš- 
pataujančios valios formą. Jei pastaroji netenka viešpatavimo, tatai 
reiškia, jog pasikeitė ne tik individų valia, bet ir jų materiali būtis 
bei gyvenimas ir tik todėl pasikeitė jų valia. Pasitaiko, kai teises 
ir įstatymus „paveldima“, tačiau jie nebėra tuomet viešpataujantys, 
o tėra nominalūs. To ryškių pavyzdžių teikia senovės romėnų ir 
anglų teisės istorija. Jau anksčiau esame matę, kad filosofai, atskyrę 
mintis nuo jų bazės, t. y. nuo individų ir jų empirinių santykių, 
pradėjo vaizduotis atskirą grynųjų minčių vystymąsi ir jų istoriją. 
Visai taip pat ir čia vėl galima atskirti teisę nuo jos realios bazės, 
ir tuo būdu gausime kažkokią „viešpataujančiųjų valią“, kuri įvai- 
riais laikais įvairiai modifikuojasi ir turi savo kūriniuose, įstaty- 
muose, atskirą, savarankišką istoriją. Tuo politinė ir pilietinė istorija 
ideologiškai paverčiama vienas kitą pakeičiančių įstatymų viešpa- 
tavimo istorija. Tokia yra specifinė teisininkų ir politikų iliuzija, 
kurią sans fagon* pasisavina Jacques le bonhomme. Jis susidaro to- 
kią pat iliuziją, kokią turi, pavyzdžiui, Fridrichas Vilhelmas IV, ku- 
ris taip pat laiko įstatymus paprastu valdoviškosios valios užgaidu ir 
todėl visuomet vaizduojasi, kad jie sudūžta, atsitrenkę į pasaulio 
„šiurkštų Nieką“. Kiekvienas jo visai nekaltas užgaidas tėra reali- 
zuojamas tik išleidžiant kabineto įsaką. Tegu jis tik pamėgina iš- 
leisti įsakymą dėl dvidešimt penkių milijonų paskolos, t. y. dėl šim- 
tas dešimtosios Anglijos valstybinės skolos dalies, ir jis pamatys, 
kieno valia yra jo valdoviškoji valia. Beje, mes ir vėliau turėsime 
progą įsitikinti, kad Jacgues le bonhomme naudojasi kaip dokumen- 
tais savo suvereno ir žemiečio iš Berlyno fantomais ir šmėklomis, 
kad galėtų austi iš jų savo paties teorinių keistybių tinklą apie tei- 
sę, įstatymą, nusikaltimą ir t. t. Tatai neturi mūsų stebinti, nes ir 
„Vossische Zeitung“ šmėkla jam taip pat dažnai šį tą „pateikia“, — 
pavyzdžiui, teisinę valstybę. Net paviršutiniškiausiai išnagrinėjus 
įstatymų leidybą, — pavyzdžiui, vargšų įstatymų leidybą visose ša- 
lyse,— galima įsitikinti, ko tepasiekdavo viešpataujantys, vaizduo- 
damiesi, kad gali ką nors įgyvendinti viena savo „valdoviškąja va- 
lia“, t. y. vien kaip geros valios turėtojai. Beje, šventasis Sanča 

turi priimti teisininkų ir politikų iliuziją apie valdoviškąją valią, 
kad galėtų kuo pilniausiai atskleisti savo paties valią lygtimis ir. 
antitezėmis, kuriomis mes tuoj pat pasigėrėsime, ir įstengtų vėl iš- 
mesti iš savo galvos mintį, kurią jis pats yra įsikalęs į galvą. 


„Laikykite, mano broliai, tikru džiaugsmu, kuomet jūs patenkate į įvairius iš- 
mėginimus“ (Saint-Jacques le bonhomme, 1, 2) — 
Įstatymas =valdoviškoji valstybės valia, 
=valstybės valia. 


Antitezės: 
Valstybės valia, svetima valia — Mano valia, sava valia. 
Valdoviškoji valstybės valia — Mano Paties valia 
— Mano savivalė. 
Valstybės pavaldiniai, klausan- „Patys sau pavaldiniai (Vienin- 
tys valstybės įstatymo — Jteliai), turintys savo įstatymą 
savyje“ (p. 268). 
Lygtys: 
A. Valstybės valia = Ne-Mano valia. 
B. Mano valia = Ne-valstybės valia. 
C. Valia = Noras. 
D. Mano valia = Valstybės nenoras 
= Valia prieš valstybę 
= Pasipriešinimas valstybei. 
E. Norėti ne-valstybės = Savivalė, 
Savivalė = Nenorėti valstybės. 
F. Valstybės valia = Mano valios niekas 
= Mano bevališkumas. 
G. Mano bevališkumas = Valstybės valios būtis. 


(Jau iš to, kas buvo anksčiau pasakyta, žinome, kad valstybės 
valios > yra lygi valstybės būčiai, o iš to gaunama tokia nauja 
lygtis: 


H. Mano bevališkumas = Valstybės būtis. 

I. Mano bevališkumo niekas = Valstybės nebūtis. 
K. Savivalė = Valstybės niekas. 
L. Mano valia = Valstybės nebūtis. 


1 pastaba. Jau pagal anksčiau cituotą teiginį, paimtą iš 256 pus- 
lapio, 


„Valstybės gyvuoja tol, kol viešpaiaujančioji valia yra laikoma lygiareikšme 
savo valiai“. 


2 pastaba. 

„Kuris tam, kad galėtų būti" (autorius kreipiasi į valstybės sąžinę), „turi dėti 
viltis į kitų bevališkumą, tasai yra sukurtas šių kitų rankomis, kaip kad ponas 
yra sukurtas tarno rankomis“ (p. 257). (Lygtys F. G. H. I.) 

3 pastaba. 


„Mano paties valia yra Valstybės pražūtis. Todėl pastaroji smerkia ją kaip 


savivalę. Mano palies valia ir Valstybė yra mirtini priešai, tarp kurių negalima 
amžina taika“ (p. 257).— „Todėl ji ir seka tikrai visus, ji kiekviename įžiūri egois- 
tą" (savivalę), „o egoisto ji bijo“ (p. 263). „Valstybė... priešinasi dvikovai... yra 
baudžiamos net kiekvienos peštynės“ (nors šiuo atveju ir nebūtų šaukiamasi poli- 
cijos pagalbos) (p. 245). 


4 pastaba. 


„Jai, Valstybei, būtinai reikia, kad niekas neturėtų savo valios; jei kas nors 


turėtų tokią valią, tai Valstybė turėtų jį izoliuoti“ (įkalinti, ištremti); „jeigu ją | 


turėtų visi“ („kas yra šis asmuo, kurį jūs vadinate „Visi“?“), „tai jie pašalintų 
valstybę" (p. 257). 


Tai galima pasakyti ir retoriškai: 


„Kokia nauda iš Tavo įstatymų, jeigu niekas jų nesilaiko; „kam Tavo įsakymai, 
jeigu niekas jų neklauso?“ (p. 256)*. 


5 pastaba. 


Paprasta antitezė „valstybės valia — Mano valia“ toliau įgauna motyvavimo 
regimybę: „Net jeigu kas nors įsivaizduotų, kad kiekvienas atskiras tautos individas 
pareiškia vienodą valią ir kad dėl to atsiranda tobula visuotinė valia“ (|), „tai ir 
šiuo atveju reikalas nė kiek nepasikeistų. Argi Aš nebūčiau šiandien ir vėliau 
susietas Mano vakarykštės valios?.. Mano kūrinys, t. y. tam tikra Mano valios 
išraiška, taptų Mano valdovų; o Aš... kūrėjas, būčiau suspaustas Savo gyvenimo 
sraute, Savo išnykime... Kadangi Aš vakar turėjau valią, tai šiandien Aš esu 
pasmerktas bevališkumui. Vakar Aš turėjau laisvą valią, o šiandien Aš neturiu 
laisvos valios“ (p. 258). 


Seną, jau ne kartą tiek revoliucionierių, tiek ir reakcionierių pa- 
reikštą teiginį, kad, esant demokratijai, atskiros asmenybės vykdo 
savo suverenitetą tik vieną momentą, o po to vėl pasitraukia nuo 
viešpatavimo, — šį teiginį šventasis Sanča čia mėgina „gremėzdiš- 
kai“ pasisavinti, pritaikydamas jam savo fenomenologinę kūrėjo ir 
kūrinio teoriją. Tačiau kūrėjo ir kūrinio teorija atima iš šio teiginio 
bet kokią prasmę. Pagal šią savo teoriją šventasis Sanča šiandien 
yra bevalis ne todėl, kad jis yra pakeitęs vakarykštę savo valią, 
t. y. ne todėl, kad šiandien jis turi kitaip apibrėžtą valią ir kad ta 
nesąmonė, kurią jis vakar pavertė įstatymu kaip savo valios išraišką, 
tapo varžtais arba grandinėmis jo šiandieninei praskaidrėjusiai va- 


* Toliau rankraštyje išbraukta: „5 pastaba. „Stengiamasi įstatymą atskirti nuo 
savavališko įsakymo, potvarkio... Tačiau įstatymas dėl žmonių veiksmų... yra 
valios išreiškimas, taigi įsakymas (potvarkis)“ (p. 256)... „Aišku, kas nors gali 
paskelbti, kokius veiksmus jis leidžia savo atžvilgiu, ir tuo būdu uždrausti įstatymu 
priešingus veiksmus, grasindamas priešingu atveju pasielgti su įstatymo pažeidėjų 
kaip su priešu... Aš turiu sutikti, kad jis pasielgs su Manimi kaip su priešu, bet 
Aš niekuomet nepakęsiu, kad jis įsakinėtų Man kaip savo kreatūrai ir kad jo 
protas, o taip pat ir jo neprotingumas taptų man kelrode gija“ (p. 256)— Taigi čia 
mūsiškis Sanča visai nesipriešina įstatymui, kai pastarasis pažeidėją laiko priešu. 
Jo priešiškumas įstatymui yra nukreiptas tik prieš formą, o ne prieš turinį. Kiek- 
vienas baudžiantis įstatymas, grasinantis jam kartuvėmis arba mirties bausme su- 
laužant kaulus ratu, jam yra visai priimtinas, nes šį įstatymą jis gali laikyti karo 
paskelbimu. Šventasis Sanča nusiramina, jei tik jam suteikiama garbės — laikyti 
ji priešu, o ne kreatūra. O iš tikrųjų jis geriausiu atveju yra „Žmogaus“ priešas, 
tačiau Berlyno sąlygų kreatūra“. Red. 

liai. Atvirkščiai, pagal jo teoriją šiandieninė jo valia būtinai turi 
būti jo vakarykštės valios paneigimas, kadangi kaip kūrėjas jis pri- 
valo panaikinti savo vakarykštę valią. Tik kaip „bevalis“ jis yra 
kūrėjas, o kaip tikras valios turėtojas jis visuomet yra tik kūrinys. 
(Žiūrėk „Fenomenologiją“.) Tačiau iš to, kad jis „vakar turėjo valią“, 
anaiptol neišplaukia, kad jis šiandien yra „bevalis“; atvirkščiai, tai 
tereiškia, kad jis šiandien yra savo vakarykštės valios priešininkas 
nepriklausomai nuo to, ar vakarykštė valia yra įgavusi įstatymo ior- 
mą ar ne. Abiem atvejais jis gali ją panaikinti taip, kaip jis ap- 
skritai yra pratęs naikinti, būtent kaip savo valią. Tuo jis pilnutinai 
patenkina su savimi sutariantį egoizmą. Taigi čia visiškai nesvarbu, 
įgavo ar neįgavo jo vakarykštė valia kaip įstatymas tam tikrą eg- 
zistavimo formą ir ne jo galvoje,— ypač jei prisiminsime, kaip jau 
anksčiau „iš jo išsiveržęs žodis“ taip pat maištingai elgėsi jo at- 
žvilgiu. Toliau, juk šventasis Sanča nori anksčiau minėtame teigi- 
nyje laikytis ne savo savivalės, o savanoriškumo, valios laisvės, lais- 
vės, o tai yra sunkus su savimi sutariančio egoisto moralės kodekso 
pažeidimas. Pažeisdamas šį kodeksą, šventasis Sanča susižavėjęs nu- 
eina taip toli, jog paskelbia tikruoju savitumu anksčiau taip iško- 
neveiktą vidinę laisvę, vidinio priešinimosi laisvę. 

„Kaip tai pakeisti?"— sušunka Sanča.— „Tik vienu būdu: „nepripažinti jokios 
pareigos, t. y. nesupančioti Savęs arba nesileisti supančiojamam.— Tačiau Mane 


pančios:— Mano valios niekas negali supančioti, ir Mano vidinis priešini- 
masis lieka laisvas!“ (p. 258). 


„Būgnai ir trimitai skelbia 
Šlovę viešpačiui jaunam!“!!! 


Čia šventasis Sanča pamiršta „paprastai pasamprotauti", kad jo 
„valia“ iš tikrųjų yra „supančiota“ tiek, kiek ji prieš jo valią yra 
„vidinis priešinimasis. 

Anksčiau pateiktame teiginyje, kad atskira valia yra supančiota 
įstatymo forma išreikštos visuotinės valios, be kita ko, yra išbaigia- 
ma idealistinė pažiūra į valstybę, — pažiūra, kuriai viskas tėra valia 
ir kuri prancūzų bei vokiečių rašytojams buvo akstinas gudragalviš- 
kai filosofuoti“. 


* Toliau rankraštyje išbraukta: „Ar pasijus rytoj individo savivalė suvaržyta 
to įstatymo, kuri ji vakar padėjo įvesti, — tai priklauso nuo to, ar susidarė per 
tą laiką naujos aplinkybės, ar pasikeitė individo interesai tiek, kad vakar įvestas 
įstatymas jau nebeatitinka šių pasikeitusių interesų. Jeigu šios naujos aplinkybės 
turi reikšmės visos viešpataujančiosios klasės interesams, tai ši klasė pakeis įsta- 
tymą; o jeigu jos tėra reikšmingos tik atskiriems asmenims, tai, aišku, vidinis šių 
pastarųjų priešinimasis nesusilauks jokio daugumos dėmesio. 

Turėdamas šią vidinio priešinimosi laisvę, Sanča dabar gali vieno valios apri- 
bojimą atkurti kitų valia, o tai būtent ir yra anksčiau minėtos idealistinės pažiūros 
į valstybę pagrindas. 

„Juk viskas turi apsiversti aukštyn kojomis, jeigu kiekvienas galės daryti visa, 
ką jis nori. —Bet kas gi sako, kad kiekvienas gali daryti viską?“ („Ką jis nori“ 
čia protingai praleista) — 

„Tegu kiekvienas iš jūsų bus visagalis Aš!“ — štai ką anksčiau skelbė su sa- 
vimi sutariantis egoistas. 

„Kam,— sakoma toliau —kam gi Tu gyveni pasaulyje — Tu, kuris visai ne- 
privalai leisti daryti su Tavimi visiškai visa? Ginkis, ir niekas Tau nieko nepada- 

Beje, jei dalyko esmė tėra „valios turėjimas“, o ne „galėjimas 
ją įgyvendinti“, ir, blogiausiu atveju, tik „vidinis priešinimasis“, 
tai nesuprantama, kodėl šventasis Sanča žūt būt nori pašalinti tokį 
„Valiai“ ir „vidiniam priešinimuisi“ naudingą dalyką, koks yra vals- 
tybės įstatymas. 


„Įstatymas apskritai ir t. t — štai ką mes lig šiol esame pasiekę“ (p. 256), 


Kuo tik Jacgues le bonhomme netiki! 


Lig šiol išnagrinėtos lygtys visiškai naikino valstybę ir įstatymą. 
Tikrasis egoistas turėjo žiūrėti į abu visiškai neigiamai. Pasisavinimo 
čia pasigedome, bet užtat turėjome malonumą išvysti, kaip šventasis 
Sanča atlieka didį triuką — kaip jis paprastu valios pakeitimu, ku- 
ris, aišku, vėl priklauso tik nuo grynos valios, panaikina valstybę. 
Beje, čia nestokoja ir pasisavinimo, nors šiuo atveju jis tepasirodo 
prabėgomis ir tik vėliau galės „retkarčiais“ duoti šiokių tokių rezul- 
tatų. Dvi ankstesnės antitezės: 

Valstybės valia, svetima valia — Mano valia, sava valia, 

Valdoviškoji valstybės valia — Mano paties valia 
gali būti sujungtos draugėn dar ir tokiu būdu: 


Svetimos valios viešpatavimas | = „Savos valios viešpatavimas. 


Šioje naujoje antitezėje — kuria, tarp kita ko, tolydžio slapta 
remiasi šventasis Sanča, savo savivale panaikindamas valstybę, — 
jis įsisavina politinę iliuzija apie savivalės, ideologinės valios vieš- 
patavimą. Štirneris tai galėtų ir taip pasakyti: 

Įstatymo savivalė — Savivalės įstatymas. 

Tačiau šventasis Sanča dar nepasiekė šio posakių paprastumo. 

IH antitezėje mes jau turime „vidinį įstatymą“; bet jis dar tie- 
siau įsisavina įstatymą sekančioje antitezėje: 


Įstatymas, valstybės valios) Šajo i Mano valios išraiška, 
išraiška. Manoji valios išraiška. 


„Žinoma, kas nors gali paskelbti, kokius veiksmus jis leidžia savo atžvilgiu, 
taigi ir įstalymu uždrausti sau priešinga“ ir t. t. (p. 256). 


Ši uždraudimą būtinai lydi grasinimai. Pastaroji antitezė turi 
svarbią reikšmę skyriui apie nusikaltimą. 

Epizodai. 256 puslapyje mums pareiškiama, kad „įstatymas“ ne- 
siskiria nuo „savavališko isakymo, potvarkio“, nes jie abu= „valios 
išraiška“, taigi ir „įsakymas“.—254, 255, 260 ir 263 puslapiuose apsi- 
metama, jog kalbama apskritai apie valstybę, o iš tikrųjų pakišama 
Prūsijos valstybė ir nagrinėjami svarbiausieji ,„Vossische Zeitung“ 
klausimai — apie teisinę valstybę, valdininkų pakeičiamumą, valdi- 
rys” (p. 259). Ir kad galėtų pašalinti paskutinę skirtumo regimybę, jis už vieno 
„Tu“ staio dar „kelis milijonus“ „gynėjų“, tad visas jo samprotavimas pilnai gali 
būti „,„gremėzdiška“ pradžia valstybės teorijai Ruso prasme“. Red. 

ninkų išdidumą ir pan. nesamones. Vienintelis svarbus dalykas čia 
yra atradimas, kad senovės Prancūzijos parlamentai reikalavo teisės 
registruoti karaliaus ediktus, nes jie norėjo „teisti pagal savo pačių 
teisę“. Įstatymų registravimas Prancūzijos parlamentuose atsirado 
kartu su buržuazija ir paaiškinamas tuo, kad absoliutinę valdžią 
įgyjantiems karaliams būtinai reikėjo pasiteisinti tiek prieš feodalinę 
bajoriją, tiek ir prieš svetimas valstybes, nurodant į svetimą valią, 
nuo kurios neva priklausanti jų pačių valia, ir kartu duoti buržua 
kokią nors garantiją. Šventasis Maksas galėjo smulkiau apie tai 
sužinoti iš jo taip mėgiamo Pranciškaus I istorijos; beje, prieš nau- 
jai iškeldamas šį klausimą, jis galėjo pasiinformuoti 14-oje leidinio 
„(Generaliniai šiatai ir kiti nacionaliniai susirinkimai“ tomų, Pary- 
žius, 1788, apie tai, ko norėjo ir ko nenorėjo Prancūzijos parlamen- 
lai ir kokią reikšmę jie turėjo. Apskritai čia priderėtų įterpti trum- 
puti epizodą apie mūsiškio užkariavimų trokštančio šventojo apsi- 
skaitymą. Be tokių teorinių knygų, kaip Fojerbacho ir B. Bauerio 
veikalai, taip pat be Hegelio tradicijos, kuri yra jo pagrindinis 
šaltinis, — be šių būtiniausių teorinių šaltinių, mūsiškis Sanča panau- 
doja ir cituoja tokius istorinius šaltinius: prancūzų revoliucijos klau- 
simais — Rutenbergo ,„„Politines kalbas“ ir Bauerių ,Memuarus“; apie 
komunizmą — Prudoną, A. Bakerio „Liaudies filosofija“, „21 lanką“ 
ir Bliunčlio pranešimą; apie liberalizmą — „Vossische Zeitung“, 
„Sächsische Vaterlands-Blatter“, Badeno rūmų protokolus, vėl „21 
lanką“ ir „epochinįi" E. Bauerio veikalą; be to, čia vienur, čia kitur 
kaip istoriniai dokumentai dar cituojami: biblija, Šlioserio „Aštuo- 
nioliktasis amžius“, Lui Blano „Dešimties metų istorija“, Hinrichso 
„Politinės paskaitos“, Betinos „Ši knyga skirta karaliui“, Heso „Tri- 
archija“, ,„Deutsch-Franzosische Jahrbūcher“, Ciuricho „„Anekdota", 
Morico Karjerio veikalas apie Kelno katedrą, Paryžiaus perų rūmų 
1844 m. balandžio 25 d. posėdis, Karlas Nauverkas, „Emilija Galoti“, 
biblija — žodžiu, visa Berlyno skaitykla kartu su jos savininku Vili- 
baldu Aleksiu Kabaniu. Turėdami galvoje šiuos gilios šventojo San- 
čos erudicijos pavyzdėlius, mes lengvai suprasime, kodėl jam šiame 
pasaulyje yra taip daug Svetimo, t. y. Švento. 


III. Nusikaltimas 
1 pastaba. 


„Jeigu Tu prileidi, kad kitas laikytų Tave esant teisų, tai Tu ne mažiau turi 
prileisti, kad jis laikytų Tave esant neieisų. Jeigu jis Tave išteisina ir Tau atly- 
gina, tai lauk iš jo ir apkaltinimo bei bausmės. Lygiagrečiai teisės eina teisés 
pažeidimas, lygiagrečiai teisėtumo -— nusikaltimas. Kas — Tu — esi?— Tu — esi — nu- 
sikaltėlis!!“ (p. 262). 


Lygiagrečiai code civil“ eina code pénal**. Lygiagrečiai code 
pénal — code de commerce***. Kas Tu esi? Tu esi komersantas! 


* — civilinio kodekso. Red. 
* — baudžiamasis kodeksas. Red, 
**“* — komercinis, prekybos kodeksas. Red. 

Šventasis Sanča galėtų atpalaiduoti mus nuo šių šiurpulingų 
staigmenų. Jo žodžiai: „Jeigu Tu prileidi, kad kitas laikytų Tave 
esant teisų, tai Tu ne mažiau turi prileisti, kad jis laikytų Tave 
esant neteisų“, neturi jokios prasmės, jeigu jais norima duoti naują 
apibrėžimą. Juk jis pagal vieną iš anksčiau cituotų lygčių vis tiek 
turi gauti: Jeigu tu prileidi, kad kitas laikytų tave esant teisų, tai 
tu prileidi svetimos teisės pripažinimą, vadinasi, savo teisės pažei- 
dimą. 


A. Paprastas nusikaltimo ir bausmės 
kanonizavimas 


a) Nusikaltimas 


Kai dėl nusikaltimo, tai jis, kaip jau matėme, yra visuotinės su 
savimi sutariančio egoisto kategorijos — Šventybės paneigimo, nuo- 
dėmės pavadinimas. Anksčiau nurodytose antitezėse ir lygtyse, ku- 
riose nagrinėjami Šventybės pavyzdžiai (valstybė, teisė, įstatymas), 
neigiamas Aš santykis su šiomis šventybėmis — arba jungtis — taip 
pat galėjo būti pavadintas nusikaltimu, visai kaip dėl Hegelio lo- 
gikos, kuri taip pat yra Šventybės pavyzdys, šventasis Sanča gali 
pasakyti: Aš nesu Hegelio logika, Aš esu nusidėjėlis Hegelio logi- 
kos atžvilgiu. Kadangi buvo kalbama apie teisę, valstybę ir t. t., tai 
jis turėjo tęsti taip: kitas nuodėmės, arba nusikaltimo, pavyzdys yra 
vadinamieji juridiniai arba politiniai nusikaltimai. Vietoj šito jis 
vėl smulkiai mums pasakoja apie tai, kad šie nusikaltimai yra 

nuodėmė prieš Šventybę, 
iš „ ikyrią idėją, 
i „ Ššmėklą, 
1" " „Žmogų“. 


„Nusikaltėlis yra toks tik prieš ką nors šventa" (p. 268). 

„Būudžiamasis kodeksas egzistuoja tik Šventybės dėka“ (p. 318). 

„Iš įkyrios idėjos kyla nusikaltimai“ (p. 269). 

„Mes čia matome, kad ir vėl „Žmogus“ sukuria taip pat nusikaltimo, nuo- 
dėmės, o tuo pačiu ir teisės sąvoką". (Anksčiau buvo sakoma atvirkščiai.) „Žmo- 
gus, kuriame Aš neįžiūriu Žmogaus, yra nusidėjėlis“ (p. 268). 


1 pastaba. 


„Ar aš galiu tarti, kad Kažkas nusikalsta prieš Mane“ (teigiama priešingai 
revoliucijos laikotarpio prancūzų tautai), „metardamas, kad jis turi elgtis sutin- 
kamai su tuo, ką Aš laikau teisingu? Ir tokius veiksmus Aš vadinu Teisingumo, 
Gėrio ir t. t. įgyvendinimu, o nuo to nukrypstančius veiksmus — nusikaltimu. 
Todėl Aš manau, kad kiti turėtų siekti kartu su Manimi io paties tikslo... kaip 
būtybės, kurios turi klausyti kokio nors „protingo“ įstatymo" (Pašaukimas! Paskir- 
tis! Uždavinys! Šventybė!!!). „Aš nustaiau, kas yra Žmogus ir ką reiškia elgtis 
iš tikrųjų žmogiškai, ir iš kiekvieno reikalauju, kad jam šis įstatymas taptų norma 
ir idealu, o priešingu atveju jis bus nusidėjėlis ir nusikaltėlis"... (p. 267, 268). 


Čia jis lieja sielvarto ašaras prie kapo tų „savitų žmonių“, ku- 
riems teroro laikotarpiu suvereni tauta nukirto galvas Sventybės 
vardan. Toliau jis vienu pavyzdžiu parodo, kaip šiuo šventuoju po- 
žiūriu gali būti konstruojami tikrųjų nusikaltimų pavadinimai. 

„Jeigu, kaip revoliucijos laikotarpiu, ši šmėkla, Žmogus, yra suprantamas kaip 
„gerasis biurgeris“, tai kartu su šia žmogaus sąvoka nusiaiomi tam tikri „politiniai 
nusižengimai ir nusikaltimai“ (Sanča turėjo pasakyti: ši sąvoka ir t. t. pali nu- 
slato tam tikrus nusikaltimus) (p. 269). 


Piktnaudžiaudamas žodžio citoyen* sinonimika, revoliucijos san- 
kiulotus mūsiškis Sanča paverčia „geraisiais“ Berlyno „biurgeriais“. 
Tai yra puikus pavyzdys nepaprastos Sančos lengvatikybės, kuri ap- 
skritai yra vyraujanti jo savybė skyriuje apie nusikaltimą. Pagal 
šventąjį Maksą „gerieji biurgeriai ir dori valdininkai“ yra sąvokos, 
glaudžiausiai tarpusavyje susijusios. Taigi išeina, kad, „pvz., Ro- 
bespjeras, Sen-Žiustas ir t. t." buvo „dori valdininkai“, tuo tarpu 
Dantonas buvo kaltas dėl lėšų trūkumo kasoje ir išeikvojo valsty- 
bės pinigus. Šventasis Sanča davė Prūsijos biurgeriui ir kaimiečiui 
gerą revoliucijos istorijos pradžią. 

2 pastaba.— Tuo būdu pateikęs politinius ir juridinius nusikal- 
timus kaip apskritai nusikaltimo pavyzdi, būtent kaip jo sufabrikuo- 
tos nusikaltimo, nuodėmės, neigimo, priešiškumo, įžeidimo, Šventy- 
bės niekinimo, nepadoraus elgesio su Šventybe kategorijos pavyz- 
dį, — šventasis Sanča dabar gali ramiai pareikšti: 


„Nusikalsdamas egoistas lig šiol teigė save ir tyčiojosi iš Šventybės“ (p. 319). 


Šioje vietoje visi lig šiol padaryti nusikaltimai priskiriami su 
savimi sutariančiam egoistui, įrašomi į „kredito“ skiltį, nors vėliau 
mes vėl turėsme perkelti kai kuriuos jų į „„debito“ skiltį. Sanča 
mano, kad lig šiol nusikaltimai buvo daromi, tik norint pasityčioti 
iš Šventybės ir teigti save ne prieš daiktus, o prieš daiktuose įsikū- 
nijusią Šventybę. Kadangi vagystė, padaryta kokio nors vargšo, 
pasisavinusio svetimą talerį, gali būti priskirta nusikaltimo prieš 
įstatymą kategorijai, todėl šis mūsų vargšas vagystę įvykdė vien 
iš malonumo, kurį jam teikia įstatymo pažeidimas. Čia visai taip 
pat, kaip anksčiau Jacques le bonhomme vaizdavosi, kad istatymai 
iš viso leidžiami tik vardan Šventybės ir tik jos vardan vagys so- 
dinami į kalėjimą. 


b) Bausmė 


Kadangi mums čia tenka nagrinėti kaip tik juridinius ir politi- 
nius nusikaltimus, tai mes šia proga ir sužinome, kad tokie nusi- 
kaltimai „paprasta prasme“ dažniausiai užtraukia bausmę arba, kaip 
yra parašyta, „mirtis yra atpildas už nuodėmę“.— Savaime supran- 
tama, kad po viso to, ką mes jau esame sužinoję apie nusikaltimą, 
bausmė yra Sventybės savigyna ir atkirtis jos niekintojams. 

1 pastaba. 


„Bausmė tik tuomet turi prasmę, kai ji yra Šventybės pažeidimo išpirkimas" 
(p. 316). Skirdami bausmę, „Mes darome kvailystę, norėdami patenkinti teisę, 
šmėklą" (Šventybę). „Šventybė turi“ čia „gintis nuo žmogaus“. (Šventasis Sanča 
„daro čia kvailystę", klaidingai laikydamas „Žmogų“ „Vieninteliais“, „savitais Aš" 
ir t. t.) (p. 318). 


* — pilietis. Red. 

2 pastaba. 


„Baudžiamasis kodeksas egzistuoja tik Šventybės dėka ir, panaikinus bausmę, 
žūva pats savaime" (p. 318). 


Iš tikrųjų šventasis Sanča nori pasakyti šiai ką: panaikinus bau- 
džiamąjį kodeksą, bausmė žūva pati savaime, t. y. bausmė egzis- 
tuoja tik dėl baudžiamojo kodekso. „Bet argi" tik dėl bausmės eg- 
zistuojantis baudžiamasis kodeksas „nėra beprasmybė ir negi“ tik 
dėl baudžiamojo kodekso egzistuojanti bausmė „taip pat nėra be- 
prasmybė“? (Sanča contra“ Hesą, Vigandas, p. 186). Sanča čia apsi- 
rinka, manydamas, kad baudžiamasis kodeksas yra teologinės mora- 
lės vadovėlis. 

3 pastaba. Pavyzdžiu, kaip iš įkyrios idėjos kyla nusikaltimas, 
nurodysime štai ką: 

„Santuokos šventumas yra įkyri idėja. Iš šveniumo seka, kad neištikimybė 
yra nusikaltimas, ir todėl tam tikras santuokos įstatymas“ (dideliam „V......... P 
rūmų“ ir „visos R...... *** imperatoriaus", taip pat „Japonijos imperatoriaus“, 
„Kinijos imperatoriaus“ ir ypač „sultono“ apmaudui) „nustato už tai trumpesnę 
arba ilgesnę bausmę“ (p. 269). 


Fridrichas Vilhelmas IV, kuris mano galis leisti įstatymus pagal 
Šventybės mastą ir todėl nuolat kivirčijasi su visu pasauliu, gali 
pasiguosti radęs mūsų Sančos asmenyje bent vieną žmogų, kupiną 
tikėjimo valstybe. Tegu šventasis Sanča palygina Prūsijos santuokos 
įstatymą, kuris egzistuoja tik jo autoriaus galvoje, su praktikoje ga- 
liojančiais Code civil“*** nuostatais, ir jis pamatys skirtumą tarp 
šventųjų ir pasaulietinių santuokos įstatymų. Prūsų fantasmagorijoje 
šeimos šventumas valstybiniais sumetimais turi galioti tiek vyrui, 
tiek ir moteriai; o prancūzų praktikoje, kur į žmoną žiūrima kaip 
į privatinę vyro nuosavybę, už santuokinės ištikimybės sulaužymą 
baudžiama tik žmona, ir tiktai reikalaujant vyrui, kuris vykdo sa- 
vąja nuosavybės teisę. 


B. Nusikaltimo ir bausmės pasisavinimas, 
panaudojant antitezę 


Nusikaltimas Žmogaus prasme Žmogaus įstatymo (valstybės va- 


lios išraiškos, valstybės val- 
džios) pažeidimas, p. 259 ir 
sek. 


Nusikaltimas Mano prasme | Mano įstatymo (Mano valios iš- 


=; raiškos, Mano valdžios) pažei- 
| dimas, p. 256 ir passim*****, 


* — prieš. Red, 
** — Vokietijos. Red. 
*** — Rusijos. Red, 
— Prancūzijos civilinio kodekso. Red. 
— įvairiose vietose. Red. 


Aka 

Abi šios lygtys yra viena kitos atžvilgiu antitezės ir išplaukia 
lik iš priešingumo tarp „Žmogaus“ ir „Aš“. Jos tik susumuoja tai, 
kas jau buvo pasakyta. . 


Sventybė baudžia „Aš“ — „Aš“ baudžia „Save“. 

Nusikaltimas = priešiškumas D JPEN ORRO r =S Ma- 
Žmogaus istatymui (Šven- | | no įstatymui. 
tybei). 

Nusikaltėlis=Šventybės (Šven- | ps arba priešininkas = nusi- 
tybė kaip juridinis asmuo) kaltėlis prieš ,„Aš“,— prieš 
priešas arba priešininkas. | | kūniškajį „Aš“. 

Baudimas =Šventybės savigyna) _ |Mano savigyna=Aš baudžių 
prieš „Aš“. J | „Save“. 

Bausmė = Žmogaus pi _ [Patenkinimas (kerštas)= Aš bau- 
(kerštas) „AŠ“ atžvilgiu. l džiu „Save“. 


Paskutinėje antitezėje patenkinimas taip pat gali būti pavadin- 
las savęs patenkinimu, nes tai yra Manęs patenkinimas, priešingai 
Žmogaus patenkinimui. 

Jei nurodytose antitetinėse lygtyse fiksuosime tik pirmąjį jų 
narį, tai gausime tokią paprastų antitezių eilę, kur tezėje "visuomet 
bus šventas, visuotinis, svetimas pavadinimas, o antiitezėje — visuo- 
met pasaulietinis, asmeninis, pasisavintas pavadinimas. 


Nusikaltimas — Priešiškumas. 
Nusikaltėlis — Priešas arba priešininkas. 
Baudimas — Savigyna. 
Bausmė  (Patenkinimas, kerštas, savęs pa- 
ltenkinimas. 


Mes netrukus padarysime keletą pastabų apie šias lygtis ir an- 
titezes, kurios yra tokios paprastos, jog net „apsigimęs mulkis“ 
(p. 434) sugebės per penketą minučių įsisavinti šį „„vieninteli“ mas- 
tymo metodą. Tačiau pirma pateiksime patvirtinimui dar keletą kitų 
vietų, papildydami jau anksčiau pateiktas vietas. 

1 pastaba. 


„Mano atžvilgiu Tu niekuomet negali būti nusikaltėlis, o tegali būti priešinin- 
kas“ (p. 268}— ta pačia prasme kalbama ir apie „priešą“ (p. 256)— Nusikaltimas 


kaip Žmogaus priešiškumas iliustruojamas 268 puslapyje „tėvynės priešų“ pavyz- 
džiu— „Bausmės vietą turi (moralinis postulatas) užimti patenkinimas, kuris vėl 
turi tikslą — ne patenkinti teisę arba teisingumą, bet patenkinti Mus“ (p. 318). 


2 pastaba. Kovodamas su esamos valdžios šventumo aureole (su 
vėjo malūnu), šventasis Sanča neparodo, kad jis bent kiek pažintų 
Šią valdžią ir juo labiau ruoštųsi ją pulti; jis tik iškelia moralinį 
g g kad „Aš“ santykis su šia valdžia būtų formaliai pakeis- 
tas. (Žr. „Logiką“.) 

„Aš turiu laikyti Sau priimtinu“ (pompastiškas užtikrinimas), „kad jis“ (t. y Ma- 
no priešas, už kurio stovi keli milijonai žmonių) „laiko Mane savo priešu, bet 


Aš niekuomet neleisiu, kad jis elgtųsi su Manimi kaip su savo kreatūra ir kad 
jo protas arba neprotingumas taptų Man keliarodžiu" (p. 256, kur „priešas“ palieka 

mūsų anksčiau minėtam Sančai labai ribotą laisvę, būtent — alternatyvą: arba leisti, 
kad su juo būtų elgiamasi kaip su kreatūra, arba gauti per posaderas* Merlino 
paskirtas 3300 rykščių. Šią laisvę jam duoda kiekvienas baudžiamasis kodeksas, 
tiesa, iš anksto nepasiklausęs mūsų apsišaukėlio Sančos, kokia forma pranešti 
jam apie savo priešiškumą).— „Tačiau, imponuodami priešininkui kaip jėga“ (bū- 
dami jam „impozantiška jėga“), „Jūs vis tik dar nepasidarote dėl to pašventintų 
autoritetu — jei tik Jūsų priešininkas nėra pikiadarys. Jis neprivalo Jūsų vertinti 
ir gerbti, nors jis ir skaitytųsi su Jumis ir su Jūsų jėga“ (p. 258). 

Čia šventasis Sanča pasirodo kaip „smulkus prekiautojas"**, ku- 
ris nepaprastai rimtai svarsto skirtumą tarp sąvokų „imponuoti“ ir 
„būti vertinamam“, „skaitytis“ ir“ „gerbti“, — skirtumą daugiausia 
vienos šešioliktosios tikslumu. Kai šventasis Sanča su kuo nors „skai- 
tosi", „jis gyvena refleksija ir turi objektą, apie kurį reilektuoja, 
kurį jis vertina ir kuriam jaučia giliausią pagarbą ir baimę“ (p. 115). 

Anksčiau pateiktose lygtyse bausmė, kerštas, patenkinimas ir t. t. 
pavaizduoti tik kaip iš Manęs kylantys dalykai. Kadangi šventasis 
Sanča yra patenkinimo objektas, antitezes galima apversti aukštyn 
kojomis: tuomet savęs patenkinimas virs kito pasitenkinimu Manimi, 
arba Manęs patenkinimo išnykimu. 

3 pastaba. Tie ideologai, kurie galėjo įsivaizduoti, kad teisė, įsta- 
tymas, valstybė ir t. t. yra kilę iš visuotinės sąvokos, galiausiai iš 
žmogaus „sąvokos, ir yra sukurti dėl šios sąvokos, — tie patys ideo- 
logai, aišku, gali įsivaizduoti ir tai, kad nusikaltimai daromi tik dėl 
gryno sąvokos nepaisymo, kad apskritai nusikaltimai yra ne kas 
kita, kaip tyčiojimasis iš sąvokų, ir už juos baudžiama, tik siekiant 
patenkinti įžeistas sąvokas. Visa, ko reikėjo šiuo klausimu, mes jau 
esame pasakę anksčiau, kalbėdami apie teisę, ir dar anksčiau, kalbė- 
dami apie hierarchiją, todėl mes ten ir nukreipiame skaitytoją— 
Minėtose antitezėse kanonizuotiems apibrėžimams: nusikaltimas, 
bausmė ir pan. priešpastatomas kito apibrėžimo pavadinimas, kurį 
šventasis Sanča, savo mėgiamu papratimu, paima iš šių pirmųjų api- 
brėžimų ir pasisavina. Šis naujas apibrėžimas — kuris, kaip jau sa- 
kėme, čia tėra paprastas pavadinimas — turi, kaip pasaulietinis, 
apimti betarpiškai individualius santykius ir išreikšti faktinius santy- 
kius. (Žiūrėk „Logiką“.) Tačiau teisės istorija rodo, kad ankstyvo- 
siose ir primityviausiose epochose šie individualūs, faktiniai santy- 
kiai savo šiurkščiausiu pavidalu kaip tik ir buvo teisė. Išsivysčius 
civilinei visuomenei, t. y. asmeniniams interesams išsivysčius į kla- 
sinius interesus, teisiniai santykiai pasikeitė ir įgavo civilizuotą iš- 
raišką. Juos buvo pradėta laikyti jau ne individualiais, o visuotiniais 
santykiais. Kartu dėl darbo pasidalijimo atskirų individų kolizinių 


interesų apsauga atiteko nedaugeliui, ir tuo būdu išnyko taip pat. 


barbariškas teisės įgyvendinimo būdas. Visa šventojo Sančos teisės 

kritika apsiriboja nurodytose antitezėse tuo, kad jis skelbia civili- 

zuotą teisinių santykių išraišką ir civilizuotą darbo pasidalijimą esant 

„ikyrios idėjos“, Šventybės vaisiumi, o barbarišką konfliktų išraišką 

ir barbarišką jų sureguliavimo būdą, atvirkščiai, pasilieka sau. Pa- 
* — sėdmenis. Red. 


** Žodžių žaismas: „Schdcher"— „piktadarys“; „Schacherer"— „smulkus prekiau- 
tojas". Red. 

grindinis dalykas jam tėra pavadinimai, o paties dalyko jis visai 
neliečia, kadangi nežino tikrųjų santykių, kuriais yra pagrįstos šios 
įvairios teisės formos, ir juridinėje klasinių santykių išraiškoje įžiūri 
tik idealizuotus ankstesnių barbariškų santykių pavadinimus. Todėl 
Štirnerio sąvokose: valios išraiška mes vėl aptinkame dvikovą; prie- 
šiškumas, savigyna ir t. t. — kumščio teisės kopiją ir senovinės feo- 
dalinės buities praktiką; patenkinimas, kerštas ir t. t.— jus talio- 
nis“, senovės germanų baudpinigius, compensatio, satisfactio**,— žo- 
džiu, pagrindinius leges barbarorum*** ir consuetudines feudo- 
rum**** elementus, kuriuos Sanča yra paėmęs ne iš bibliotekų, 
o yra pamilęs ir pasisavinęs iš savo buvusio pono pasakojimų apie 
Galijos Amadį. Tuo būdu šventasis Sanča galiausiai vėl teprieina 
tik bejėgišką moralinį priesaką, kad kiekvienas pats turi teikti sau. 
patenkinimą ir vykdyti bausmę. Jis tiki Don Kichotu, kad paprastu 
moraliniu priesaku jis galės daiktines jėgas, kilusias iš darbo pasida- 
lijimo, be niekur nieko paversti asmeninėmis jėgomis. Kad juridiniai 
santykiai yra labai glaudžiai susiję su šių daiktinių jėgų vystymusi, 
kuri sąlygoja darbo pasidalijimas, tai parodo jau istorinis teismų 
valdžios vystymasis ir feodalų skundai dėl teisės vystymosi. (Žiū- 
rėk, pavyzdžiui, Montėjų, cit. vietoje, XIV, XV amžius.) Būtent 
epochoje tarp aristokratijos ir buržuazijos viešpatavimo, kai susi- 
durdavo abiejų klasių interesai, kai svarbią reikšmę pradėjo įgyti 
Europos nacijų savitarpio prekybos santykiai ir todėl patys 'tarp- 
tautiniai santykiai igavo civilinį pobūdį, — kaip tik šiuo laikotarpiu 
teismų valdžia darosi reikšminga; o viešpataujant buržuazijai, kai 
šis išsivystęs darbo pasidalijimas pasidaro visai neišvengiamas, teis- 
mų valdžia labiausiai suklesti. Kaip visa tai vaizduojasi darbo pa- 
sidalijimo vergai, teisėjai, ir juo labiau professores juris*****, yra 
visiškai nesvarbu. 


C. Nusikaltimas paprasta ir nepaprasta prasme 


Anksčiau matėme, kad nusikaltimas paprasta prasme buvo su- 
falsifikuotas ir dėl to įrašytas egoistui nepaprasta prasme į „kre- 
dito” skiltį, Dabar šis falsifikavimas išaiškėja. Čia nepaprastasis 
egoistas mano, kad jis daro tik nepaprastus nusikaltimus, kurie turi 
būti priešpastatyti paprastiems nusikaltimams. Todėl mes dabar įra- 
šome minėtam egoistui paprastus nusikaltimus į priešingą skiltį. 

Paprastų nusikaltėlių kovą prieš svetimą nuosavybę galima iš- 
reikšti ir taip (nors tai galioja kiekvienam konkurentui): 

jie „ieško svetimo gėrio“ (p. 265), 
ieško švento gėrio, 
ieško Šventybės, ir dėl to paprastas nusikal- 
tėlis virsta „tikinčiuoju“ (p. 265). 


— atpildo teisę pagal principą: akis už akį. Red. 
— atlyginimą, satisfakciją. Red, 

*** — barbarų įstatymų. Red. 
— feodalinių papročių. Red. 
— teisės profesoriai. Red. 


Tačiau šis egoisto nepaprasta prasme priekaištas nusikaltėliui pa- 
prasta prasme tėra tariamas, — juk ne kas kitas, kaip jis pats, visur 
ieško šventumo aureolės*. Iš esmės jis prikiša nusikaltėliui ne tai, 
kad pastarasis ieško „Šventybės“, o tai, kad jis ieško „Gėrio“. 

Kai šventasis Sanča susikūrė „savo pasaulį, dangų“ (šikart jis 
susikūrė savo paties galvoje dvikovų ir į dabartinį pasauli perkeltų 
klajojančių riterių pasaulį), kai jis kartu dokumentais įrodė savo, 
kaip riteriškojo nusikaltėlio, skirtingumą nuo paprastų nusikaltė- 
lių, — po to jis vėl pradeda kryžiaus žygį prieš „drakonus ir stručius, 
miškinius“, „vaiduoklius, šmėklas ir įkyrias idėjas“. Jo ištikimasis 
tarnas Šeliga su didžiausia pagarba šuoliuoja paskui jį. Tačiau 
jiems taip bekeliaujant, įvyko įstabus nuotykis su nelaimingaisiais, 
kuriuos varė ten, kur jie visiškai nenorėjo eiti, — kaip aprašyta Ser- 
vanteso XXII perskyrime. Tuo metu, kai mūsų klajojantis riteris 
ir jo tarnas Don Kichotas bidzeno ristele, Sanča pakėlė akis ir išvydo 
besiartinant apie dvylika pėsčių žmonių, surakinių antrankiais, su- 
kaustytų ilga grandine ir lydimų komisaro bei keturių žandarų, pri- 
klausančių šventajai hermandadai!'?, Šventojo hermandadai, Šven- 
tybei. Jiems prisiartinus, šventasis Sanča labai mandagiai paprašė 
jų sargybinius teiktis jam paaiškinti, kodėl šiuos žmones vedama 
surakintus grandinėmis.— Tai yra jo didenybės katorgininkai, va- 
romi į Špandau!!“, daugiau Jums nėra reikalo žinoti — Kaip, — su- 
šuko šventasis Sanča,— pavergti žmonės? Argi gali karalius naudoti 
smurtą prieš kokį nors „savo Aš“? Tokiu atveju Aš šaukiu Save 
įvykdyti Savo pašaukimą — užkirsti šiam smurtui kelią. „(Valstybės 
elgesys yra smurtinė veikla, kurią ji ir vadina teise. O smurtinę 
atskiro individo veiklą ji vadina nusikaltimu“. Ir šventasis Sanča 
ėmė pradžioje mokyti nusikaltėlius, sakydamas, kad jiems nėra ko 
sielvartauti, nes jie, ir būdami „nelaisvi“, yra „saviti“, ir nors, gal 
būt, jų „kaulai“ „traškės“ nuo rimbo kirčių ir net atskiriems iš jų 
bus „nutraukta koja“, bet, sakė jis, Jūs nugalėsite visas kliūtis — 
nes „Jūsų valios niekas negali supančioti!“ „Ir Aš tikrai žinau, kad 
pasaulyje nėra tokių burtų, kurie galėtų sužadinti ir priversti valią, 
kaip vaizduojasi kai kurie mulkiai, nes valia yra Mūsų laisva savi- 
valė, ir nėra tokių apdavų ir tokių kerų, kurie galėtų ją priversti“. 
Taip, „Jūsų valios niekas negali supančioti, ir Jūsų vidinis pasiprie- 
šinimas lieka laisvas!“ 

Bet kadangi šis pamokslas nenuramino katorgininkų, ir jie paei- 
liui ėmė pasakoti, kaip juos neteisingai nuteisė, tai Sanča tarė: „Iš 
visų Jūsų kalbų, brangieji broliai, supratau, kad nors ir esate nu- 
bausti už Savo kaltes, bet bausmės, kurias turėsite atkentėti, Jums 
nelabai patinka, ir Jūs čia keliaujate prieš savo norą be jokio malo- 
numo. Galimas daiktas, kad vieną iš Jūsų bus pražudęs lepšiškumas 
kankinimo metu, kitą — pinigų stoka, trečią — užtarytojų neturėji- 
mas ar pagaliau kreivas ieisėjo sprendimas: dėl to Jūs gal ir nera- 


* Žodžių žaismas: „scheinbar"— „tariamas“, „Heiligenschein"— „šventumo au- 
reolė“. Red, 

dote teisybės, kuri buvo Jūsų pusėje, t. y. „Jūsų teisės“. Visa tai 
verčia Mane parodyti Jums, kokiu tikslu dangus yra siuntęs Mane 
i pasaulį. Bet žinodamas, kad su savimi sutariančio egoisto išmintis 
draudžia griebtis prievartos ten, kur galima susitvarkyti geruoju, 
Aš paprašysiu poną komisarą ir ponus žandarus teiktis Jus atrišti 
ir leisti Jums ramiai keliauti. Juo labiau, gerbiamieji ponai žandarai, 
kad visi šie vargšai Jums asmeniškai nieko pikto nėra padarę. Ne- 
dera su savimi sutariančiam egoistui tapti budeliu kitų Vienintelių, 
kurie nėra padarę jam nieko blogo. Jums, matyt, „pirmoje vietoje 
yra pavogto kategorija“? Kodėl Jūs taip „kovojate prieš nusikalti- 
mus“? „Iš tikrųjų, iš tikrųjų sakau Jums“: „Jūs esate dorovės įkvėp- 
ti, Jūs kupini dorovės idėjos“, „Jūs persekiojote visa, kas jai prie- 
šiška“— Jūs, „vykdydami tarnybinę priesaiką, vedate“ šiuos varg- 
šus katorgininkus „į kalėjimą“, Jūs esate Šventybė! Todėl paleis- 
kite savo noru šiuos žmones. O jeigu Jūs to nepadarysite, Jums 
teks turėti reikalą su Manimi, kuris „nušluoja tautas vienu gyvojo 
Aš kvėptelėjimu“, kuris „įvykdo begalinį išniekinimą“ ir „nebijo net 


ET 


mėnulio““. 

„Pažvelkite į šį akiplėšą!"— sušuko komisaras.— „Geriau pasitai- 
syk barzdaskučio lėkštę ant savo galvos ir nešdinkis savo keliu!“ 

Tačiau šventasis Sanča, šio prūsiško grubumo įsiutintas, atstatė 
savo ietį ir puolė komisarą su tokiu greičiu, koks galimas tik „prie- 
dėliui“, ir čia pat parbloškė jį ant žemės. Tuoj kilo visuotinės muš- 
tynės, kurių metu katorgininkai išsilaisvino iš grandinių. Don Kicho- 
tas-Šeliga buvo vieno žandaro įmestas į Landvero kanalą, arba 
į Avių kanalą, o šventasis Sanča atliko didžiausius žygdarbius, ko- 
vodamas prieš Šventybę. Po kelių minučių žandarai buvo išblaškyti, 
Šeliga išropojo iš kanalo, ir Šventybė tuo tarpu buvo pašalinta. 

Tuomet šventasis Sanča surinko aplink save išvaduotus kator- 
gininkus ir pasakė jiems tokią kalbą („Knygos“ p. 265, 266): 


„Kas yra paprastas nusikaltėlis“ (nusikaltėlis paprasta prasme), „jei ne žmo- 
gus, kuris yra padaręs lemtingą klaidą“ (lemtingas beletristas biurgeriui ir 
kaimiečiui!), „siekdamas to, kas priklauso tautai, užuot ieškojęs Savo? Jis siekė 
niekingo“ (visuotinis katorgininkų murmėjimas dėl šio moralinio sprendimo) „sve- 
timo gėrio, jis padarė tai, ką daro tikintieji, trokštantys to, kas priklauso dievui" 
(nusikaltėlis kaip puikios sielos įsikūnijimas). „Ką daro dvasininkas, kuris moko 
nusikaltėlį? Jis sako nusikaltėliui, kokį didelį jis padarė teisės pažeidimą, išnie- 
kindamas savo veiksmu tai, kas yra valstybės pašventinta, — būtent valstybinę 
nuosavybę, prie kurios turi būti priskirtas ir valstybės pavaldinių gyvenimas, 
Tačiau dvasininkas verčiau galėtų prikišti nusikaltėliu, kad jis suteršė save" 
(Katorgininkų kikenimas dėl šio egoistinio banalios kunigų frazeologijos pasisavi- 
nimo) „tuo, jog nepaniekino svetimo, o pripažino jį vertu pagrobti“ (katorgininkų 
urzgimas). „Jis galėtų tai padaryti, jeigu nebūtų kunigas" (vienas iš katorgininkų: 
„paprasta prasmel“). O Aš „kalbu su nusikaltėliu kaip su egoisiu, ir jis gėdysis 
(begėdiškas garsus nusikaltėlių valio; jie nesijaučia, kad „būtų pašaukti gėdai); 
„jis gėdysis ne to, kad nusikalto prieš Jūsų įstatymus ir Jūsų gėrybes, o to, kad 
leido sau pasikėsinti į Jūsų apėjimo įstatymus“ (čia kalbama tik apie -„apėjimą“ 
„paprasta prasme"; o kitose vietose sakoma: „Aš apeinu uolą, kol negaliu jos 
susprogdinti“, ir „apeinu", pavyzdžiu, net „cenzūrą“), „kad drįso panorėti Jūsų 
gėrybių“ (pakartotinis valio); „jis gėdysis. . P 

Chinesas de Pasamontė, vagių vagis, kuris iš viso nebuvo labai 
kantrus, sušuko: „Nejaugi mes ir turime tik gėdyltis, rodyti nuolan- 
kumą, vos tik kunigas nepaprasta prasme ims mus „mokyti“?" 

„Jis gėdysis", tęsia Sanča, „kad neniekino Jūsų kartu su visais Jūsų sėbrais, 
kad jis per mažai buvo egoistas“. (Sanča čia prideda svetimą matą prie nusi- 
kaltėlio egoizmo. Dėl to kyla visuotinis katorgininkų staugimas; kiek sumišęs, 
Sanča sugrįžta prie pradėtos kalbos, retorišku gestu kreipdamasis į nesančius „ge- 
ruosius biurgerius“:) „Bet Jūs negalite kalbėti su juo egoisto kalba, nes Jūs neturite 
tos didybės, kuri būdinga nusikaltėliui, Jūs — prieš nieką nenusikalstate", 


Chinesas vėl įsiterpia: Kokia lengvatikybė, mielasis! Mūsų pri- 
žiūrėtojai kalėjime neabejotinai daro visokiausius nusikaltimus, jie 
eikvoja valstybės pinigus, kyšininkauja, prievartauja... 

„„ „jis vėl parodo savo lengvatikybę. Jau reakcionieriai žinojo, 
kad buržua, pasitelkę konstituciją, pašalina gaivališkai atsiradusią 
valstybę ir įsteigia, kuria savąją valstybę, kad „ilgainiui" (gaivališ- 
kai) „susidariusi steigiamoji valdžia perėjo į žmonių valią“, kad „ši 
sukurta valstybė — tartum sukurtas, nupieštas medis“ ir t. t. Žiūrėk 
Fjevė, „Politinė ir administracinė korespondencija“, Paryžius, 1815, 
„Atsišaukimas į Prancūziją prieš nuomonių skirtumus“; Sarano vy- 
resniojo „Le Drapeau blanc" ir Restauracijos laikotarpio „Gazette 
de France“, taip pat ankstesnius Bonaldo, De Maestro ir kt. veika- 
lus. Liberaliniai buržua savo ruožtu kaltina senuosius respubliko- 
nus, — apie kuriuos jie, aišku, žino ne daugiau, negu šventasis Mak- 
sas apie buržuazinę valstybę, — kad jų patriotizmas yra ne kas kita, 
kaip „dirbtinis žavėjimasis abstrakčia esme, bendra idėja“ (Benžame- 
nas Konstanas, „Apie užkariavimų dvasią“, Paryžius, 1814, p. 93), 
tuo tarpu reakcionieriai kaltino buržua, kad jų politinė ideologija 
yra ne kas kita, „kaip mistifikavimas, kurį turtingoji klasė skiepija 
neturtingosioms klasėms“ („Gazette de France“, 1831, vasaris) — 
295 puslapyje šventasis Sanča paskelbia valstybę „įstaiga tautai auk- 
lėti krikščioniškai" ir apie valstybės pagrindus tegali pasakyti, kad 
„įstatymų gerbimas“ „sutvirtina“ ją lyg „cementu“ arba kad Šven- 
tybės gerbimas (Šventybė kaip an „sutvirtina“ Šventa (p. 314). 

4 pastaba. 


„Jeigu valstybė yra šventa, tai turi būti cenzūra" (p. 316)— „Prancūzijos vy- 
riausybė ginčija spaudos laisvę ne kaip žmogaus teisę, bet ji reikalauja iš atskiros 
asmenybės. užstato įrodymui, kad ji tikrai yra žmogus“ (Quel bonhomme!** Jacques 
le bonhomme „ragina“ studijuoti rugsėjo įstatymus!) (p. 380). 


5 pastaba, iš kurios mes sužinome giliausias tiesas apie įvairias 
valstybės formas, kurias Jacgues Ie bonhomme paverčia kažkuo sa- 
vaimingu ir telaiko tik įvairiais mėginimais įgyvendinti tikrąją vals- 
tybę. 

„Respublika yra ne kas kita, kaip absoliutinė monarchija: juk neturi reikšmės, 
monarchas vadinamas valdovu ar tauta, nes ir viena, ir kita yra didybė“ (Šventy- 
bė)... „Konstitucionalizmas yra tolesnė pakopa respublikos atžvilgiu, nes jis yra 
irimo apimta valstybė“. Šis irimas taip paaiškinamas: „Konstitucinėje valstybėje... 
vyriausybė nori būti absoliuti ir tauta nori būti absoliuti. Abu šie absoliūtai“ 


* Čia rankraštyje trūksta 12 puslapių. Red. 
** — Koks naivus žmogus! Red, 

(t. y. abu Šveniybės įsikūnijimai) „turi vienas kitą išsekinti" (p. 302)— „Aš nesu 
valstybė, Aš esu kūrybinis valstybės Niekas“; „tuo būdu visi klausimai“ (apie 
konstituciją ir t. t.) „paskęsta tikrajame savo Nieke" (p. 310). 


Jis turėtų pridurti, kad ir pateiktieji teiginiai apie valstybės for- 
mas tėra parafrazė šio „Nieko“, kurio vienintelis kūrinys yra ką tik 
pateiktas teiginys: Aš nesu valstybė, Šventasis Sanča čia visai kaip 
vokiečių mokytojas kalba apie respubliką „kaip tokią“, kuri, aišku, 
yra daug senesnė už konstitucinę monarchiją, — pavyzdžiui, graikų 
respublikos. 

O kad tokioje demokratinėje atstovaujamojoje valstybėje, kokia 
yra Šiaurės Amerika, klasiniai susidūrimai jau yra pasiekę tokią 
formą, prie kurios konstitucinės monarchijos, tikrovės spaudžiamos, 
dar tik artėja, — apie tai, aišku, jis ničnieko nežino. Jo frazės apie 
konstitucinę monarchiją rodo, kad nuo 1842 m.— pagal Berlyno ka- 
lendorių — jis nieko neišmoko ir nieko neužmiršo. 

6 pastaba. 


„Valstybė už savo egzistavimą yra dėkinga tik tai nepagarbai, kurią Aš jaučiu 
Sau", ir, „išnykus šiam niekinimui, ji visiškai užges“ (išeina, kad tik nuo Sančos 
priklauso, kaip greitai „užges“ visos pasaulio valstybės. 3 pastabos pakartojimas 
aukštyn kojomis apverstoje lygtyje, žiūrėk „Logiką"): „ji egzistuoja tik tol, kol 
ji viešpatauja Man, tik kaip valdžia [Macht] ir valdžios turėtoja [mächtig]. Arba“ 
(ižymusis Arba, kuris irodo kaip tik atvirkščią dalyką tam, ką jis turi įrodyti) 
„galite Jūs įsivaizduoti valstybę, kurios visi gyventojai" (šuolis nuo „Aš“ į „Mes“) 
„neteikia jai visai jokios reikšmės [nichts aus ihm machen]“ (p. 377). 


Mums jau nebėra reikalo sustoti prie žodžių „„Macht“, „mäch- 
tig“ ir „machen“ sinonimikos. 

Iš to, kad kiekvienoje valstybėje yra žmonių, kurie teikia jai 
reikšmės, t. y. kurie valstybėje ir valstybės dėka patys įgauna reikš- 
mės, Sanča prieina išvadą, kad valstybė yra valdžia šiems žmonėms. 
Čia ir vėl viskas daroma, kad tik būtų galima išmesti iš galvos 
įkyrią valstybės idėją. Jacques le bonhomme vis dar tebesapnuoja, 
kad valstybė yra gryna idėja, ir tiki savarankiška šios valstybės 
idėjos galia. Jis iš tikrųjų yra „kupinas tikėjimo valstybe, valstybės 
apsėstas, jis yra politikas“ (p. 309). Hegelis idealizavo politinių ideo- 
logų pažiūrą į valstybę. Jie vis dar tebesirėmė atskirais individais, 
nors, tiesą sakant, tik šių individų valia; Hegelis paverčia bendrą 
šių individų valią absoliučia valia, o Jacques le bonhomme bona 
fide“ laiko šį ideologijos idealizavimą teisinga pažiūra į valstybę ir, 
persiėmęs šiuo tikėjimu, kritikuoja šią pažiūrą, Absoliutybę pa- 
skelbdamas Absoliutybe. 


5. Visuomenė kaip buržuazinė visuomenė 


Mes kiek ilgiau sustosime prie šio skyriaus, kadangi jis — ne 
netyčia — yra painiausias iš visų painių „Knygos“ skyrių ir kartu 
kuo puikiausiai parodo, kaip nesiseka mūsų šventajam pažinti daiktus 
jų paprastu pavidalu. Užuot vaizdavęs juos kaip žemiškus, jis juos 
pašventina, „iškilmingai pateikdamas“ skaitytojui tik šventą savo 

* — nuoširdžiai. Red. 

paties vaizdinį. Prieš prieidami prie tikrosios buržuazinės visuo- 
menės, mes dar išgirsime keletą naujų paaiškinimų apie nuosavybę 
apskritai ir apie nuosavybės santykį su valstybe. Šie paaiškinimai 
atrodo juo naujesni, kad jie duoda šventajam Sančai progos vėl 
pateikti savo mėgiamiausias lygtis apie teisę ir valstybę ir tuo 
būdu išreikšti savo „samprotavimus“ dar „įvairesniais pakitimais“ 
bei „lūžiais“. Suprantama, čia pakaks pateikti tik paskutinius šių 
mums jau žinomų lygčių narius, nes skaitytojas tikriausiai dar pa- 
mena jų sąryšį iš skirsnio „Mano jėga". 


Privatinė nuosavybė arba 
buržuazinė nuosavybė 


I II I |] 


Ne-Mano nuosavybė 

Šventa nuosavybė 

Svetima nuosavybė 

Gerbiamoji nuosavybė arba sve- 
_ timos nuosavybės gerbimas 


Kartu iš šių lygčių gaunamos tokios antitezės: 


Nuosavybė buržuazine prasme | 


„Žmogaus nuosavybė" 
(„Žmogaus turtas" 
Lygtys: Žmogus 
Privatinė nuosavybė arba A 
žuazinė nuosavybė 


Privatinė nuosavybė 
Teisė 
Privatinė nuosavybė 

| 


Zmogaus nuosavybė (p. 327, 
369). i 
[Nuosavybė egoistine prasme 
l (p. 327) 


— „Mano nuosavybė". 


1 | 


WOO) | 


I TIA! 


UI II |] 


Mano turtas). P. 324. 
teisė 
valstybės valdžia. 


|teisinė nuosavybė (p. 324), 


Mano teisės dėka (p. 332), 
užtikrinta nuosavybė, 
nuosavybė, gauta iš svetimų, 
nuosavybė, priklausanti sveti- 
mam, 

nuosavybė, priklausanti teisei, 

teisiškoji nuosavybė (p. 367, 
332), 

teisės sąvoka, 

kažkas dvasiška, 

visuotina, 

fikcija, 

grynoji mintis, 

įkyri idėja, 

šmėkla, 

šmėklos nuosavybė (p. 368, 324, 
332, 367, 369). 

teisės nuosavybė, 
valstybės valdžia. 
nuosavybė valstybės valdžioje, 
valstybinė nuosavybė, arba taip 

pat 


Nuosavybė - valstybinė nuosavybė. 


Valstybinė nuosavybė = Mano Ne-nuosavybė. 
Valstybė = vienintelis savininkas (p. 339, 
334). 


Dabar mes prieiname prie antitezių: 


Privatinė nuosavybė — egoistinė nuosavybė. 

Iš teisės (valstybės, seks ka, + k įgalinta tapti nuosavybe 
gavusi teisę tapti nuosavybe. (p. 339). 

„ Mano teisės dėka — Mano Mano valdžios arba prie- 

vartos dėka (p. 332). 
Svetimo duota nuosavybė — Mano paimta nuosavybė 

(p. 339). 

Teisinė kitų nuosavybė — Teisinė kito nuosavybė yra tai, 


kas Man yra teisė (p. 339). 


Tai galima pakartoti šimtu kitų formulių, jeigu, pavyzdžiui, val- 
džią pakeisime teisės turėjimu arba panaudosime jau mums žino- 
mas formules. 


Privatinė nuosavybė =svetimu- | Mano nuosavybė =dalyvavimas 
mas visų kitų nuosavybės at-; — į visų kitų nuosavybėje. 
žvilgiu. | 


Arba taip pat: 
Tik kai kurių objektų 
nuosavybė — Visko nuosavybė (p. 343). 


Atskyrimas, kaip santykis arba jungtis anksčiau nurodytose lyg- 
tyse, gali būti išreikštas ir tokiomis antitezėmis: 


Privatinė nuosavybė — Egoistinė nuosavybė. 


| („Atsisakyti nuo šventos pažiū- 


„Žiūrėti į nuosavybę kaip į Šven- ToS 1 nuosarybg, 


tą, į šmėklą", 
„gerbti ją“, nebelaikyti jos svetimu, 
|! !nebebijoti šmėklos, 
„turėti pagarbos nuosavybei“ | | neturėti pagarbos nuosavybei, 
(p. 324). 
turėti nuosavybės negerbimą 
kaip savo nuosavybę (p. 368, 
| (340, 343). 


Šiose lygtyse ir antitezėse esantys pasisavinimo modusai bus iš- 
baigti tik skirsnyje apie „Sąjungą“; kadangi mes tuo tarpu dar esa- 
me „šventojoje visuomenėje“, tai čia mus tedomina tik kanoni- 
zavimas. 

Pastaba. Jau skirsnyje „Hierarchija“ mes išnagrinėjome klausi- 
mą, kodėl nuosavybės santykis ideologų gali būti suprantamas kaip 
„Žmogaus“ santykis, kurio įvairias formas įvairiose epochose ap- 
sprendžia tai, kaip individai vaizduojasi „Žmogų“. Čia mes pasiten- 
kinsime tik nuoroda į ši skirsnį. 

1 samprotavimas. Apie žemės nuosavybės parceliavimą, servi 
tutų išpirkimą ir apie tai, kaip stambioji žemės nuosavybė praryji 
smulkiąją. 

Visus šiuos dalykus išvedama iš šventos nuosavybės ir iš lygties 
buržuazinė nuosavybė = Švento gerbimas. 


1) „Nuosavybė buržuazine prasme reiškia šventą nuosavybę ta prasme, kad 
Aš turiu gerbti Tavo nuosavybę. „Nuosavybės gerbimas!“ Todėl politikai norėtų, 
kad kiekvienas turėtų savąjį nuosavybės gabalėlį, ir iš dalies šiuo siekimu jie 
sukėlė neįtikimą parceliaciją“ (p. 327, 328)— 2) „Politiniai liberalai rūpinasi, kad 
būtų išpirkti, ko gero, visi servitutai ir kad kiekvienas savo žemėje būtų laisvas 
ponas, nors šioje žemėje tebūtų tik toks dirvos kiekis" (žemėje yra dirvos kiekis!), 
„kurį galima pakankamai patręšti vieno žmogaus mėšlu... Kad ir kokia ji būtų 
maža, bet tik nuosava, gerbiama nuosavybė! Kuo daugiau yra tokių savininkų, tuo 
daugiau valstybė turi laisvų žmonių ir gerų patriotų“ (p. 328)—3) „Politinis li- 
beralizmas, kaip ir visa religiška, tikisi pagarbos, humaniškumo, meilės dorybių. 
Todėl jis ir gyvena nuolat sielvartaudamas. Nes praktikoje žmonės negerbia nieko, 
ir mažas valdas nuolat vėl superka stambūs savininkai, o „laisvi žmonės“ tampa 
padienininkais. Jeigu, atvirkščiai, „smulkūs savininkai“ pagalvoių, kad ir stambi 
nuosavybė priklauso jiems, tai jie nešalintų savęs taip pagarbiai iš valdymo ir 
nebūtų kitų šalinami" (p. 328). 


1) Pirmiausia visas parceliavimo judėjimas, apie kurį šventasis 
Sanča težino tai, kad jis yra Šventas, čia išvedamas tiesiog iš fanta- 
zijos, kurią „politikai“ „yra įsikalę į galvą". Kadangi „politikai“ rei- 
kalauja „gerbti nuosavybę“, todėl jie „norėtų“ parceliavimo, kuris, 
beje, visur buvo įvykdytas dėl svetimos nuosavybės negerbimo! 
„Politikai“ tikrai „iš dalies yra sukėlę neįtikimą parceliaciją“. Reiš- 
kia, „politikų“ darbas buvo tai, kad Prancūzijoje dar ilgą laiką iki 
revoliucijos — kaip šiandieną Airijoje ir iš dalies Velse — buvo že- 
mės dirbimo parceliavimas ir kad žemei dirbti stambiu mastu stokojo 
kapitalų ir visų kitų sąlygų. Beje, ar iš tiesų „politikai“ labai šian- 
dieną „norėtų“ parceliavimo, šventasis Sanča gali matyti iš to, kad 
visi prancūzų buržua yra nepatenkinti parceliavimu ir dėl to, kad 
jis silpnina darbininkų savitarpio konkurenciją, ir dėl politinių su- 
metimų; toliau, jis tai gali matyti ir iš to, kad visi reakcionieriai (tai 
Sanča galėtų pamatyti ir iš senojo Arnto „„Atsiminimų“) laikė parce- 
liavimą tik žemės nuosavybės pavertimu šiuolaikine, pramonine, 
spekuliacine, išniekinta nuosavybe. Čia mes neaiškinsime mūsų 
šventajam, kokios yra ekonominės priežastys, dėl kurių buržua, įgi- 
ję valdžią, turi padaryti šį pakeitimą, kuris galimas tiek panaikinant 
pelną viršijančią žemės rentą, tiek ir parceliuojant. Taip pat neaiš- 
kinsime jam, kaip šio pakeitimo formos priklauso nuo konkrečios 
šalies pramonės, prekybos, laivybos ir t. t. išvystymo laipsnio. Ką 
tik pateikti teiginiai apie parceliavimą yra vien pompastiškas atpa- 
sakojimas to paprasto fakto, kad įvairiose vietovėse, „vienur ir ki- 
tur“, yra didelis parceliavimas. Tas atpasakojimas, išreikštas kano- 
nizuojančiu mūsiškio Sančos stiliumi, tinka viskam ir niekam. Šiaip 
minėti Sančos teiginiai tėra smulkaus vokiečių biurgerio fantazijos 
apie parceliavimą, kuris, aišku, jam yra Svetimas, „Šventas“. Plg. 
„Politinis liberalizmas“. 

2) Mūsų šventajam servitutų išpirkimas yra menkystė, esanti tik 
ı |Vokietijoje, kurios vyriausybės buvo priverstos įvykdyti šią prie- 
monę tik dėl to, kad kaimyninės šalys buvo labiau išsivysčiusios, 
ir dėl finansinių sunkumų, — šis išpirkimas jam čia yra tai, ko nori 
„politiniai liberalai“, kad galėtų sukurti „laisvus žmones ir gerus 
piliečius“. Sančos akiratis vėlgi nesiekia toliau Pomeranijos land- 
tago ir Saksonijos deputatų rūmų. Šis vokiškasis servitutų išpirki- 
mas niekuomet nėra davęs kokių nors politinių arba ekonominių 
rezultatų ir, būdamas pusinė priemonė, iš viso nepadarė jokios įta- 
kos. Apie istoriškai svarbų servitutų išpirkimą XIV ir XV amžiuje, 
kuris buvo įvykdytas dėl prasidėjusio prekybos, pramonės vysty- 
|mosi ir dėl to, kad žemės savininkams reikėjo pinigų, Sanča, aišku, 
|| vėlgi nieko nežino.— Tie patys žmonės, kurie — pavyzdžiui, Šteinas 
ir Finkė — norėjo įvykdyti Vokietijoje servitutų išpirkimą, kad, kaip 
|| mano Sanča, galėtų sukurti gerus piliečius ir laisvus žmones, vėliau 
| įsitikino, kad, norint sukurti „gerus piliečius ir laisvus žmones", vėl 
reikia grąžinti servitutus, kaip ir mėginama dabar padaryti Vestfa- 
lijoje. Iš to išeina, kad „pagarba“, kaip ir dievo baimė, gali pra- 
versti visais gyvenimo atvejais. 

3) Sančos nuomone, „stambūs savininkai“ „superka“ smulkiąją 
žemės nuosavybę todėl, kad praktikoje nėra „pagarbos nuosavy- 
| bei“.— Dvi kasdieniškiausios konkurencijos išdavos — koncentracija 
ir supirkimas, apskritai konkurencija, kurios nesti be koncentracijos, 
čia mūsų Sančai atrodo kaip pažeidimai buržuazinės nuosavybės, 
kuri vystosi konkurencijos sąlygomis. Buržuazinė nuosavybė pažei- 
džiama jau tuo, kad ji egzistuoja. Sančos nuomone, nieko negalima 
pirkti, nepasikėsinant į nuosavybę“. Kaip giliai šventasis Sanča 
perprato žemės nuosavybės koncentraciją, matyti jau iš to, kad jis 
mato joje tik akivaizdžiausią koncentracijos aktą, tik paprastą ,„su- 
pirkimą“. Beje, kokiu mastu smulkieji savininkai nustoja buvę sa- 
vininkais, tapdami padienininkais, to iš Sančos samprotavimų nega- 
lima nustatyti. Juk sekančiame puslapyje (p. 329) Sanča jau pats 
teigia, be galo iškilmingai pasisakydamas prieš Prudoną, kad jie lie- 
ka „jiems tekusios žemės naudojimo dalies savininkai“, būtent — 
darbo užmokesčio savininkai — „Tarp kita ko, istorijoje galima pa- 
stebėti maždaug“ štai ką: čia stambioji žemės nuosavybė praryja 
smulkiąją, čia smulkioji praryja stambiąją — du reiškiniai, kurie, 
šventojo Sančos nuomone, taikiai išnyksta tuo pakankamu pagrindu, 
kad „praktikoje žmonės negerbia nieko“. Taip galima pasakyti ir 
apie kitas gausias žemės nuosavybės rūšis. O paskui šis išmintinga- 
sis „jeigu smulkūs savininkai“ ir t. t.! Senajame testamente matėme, 
kaip šventasis Sanča, naudodamas spekuliatyvinį metodą, privertė 
ankstesnes kartas anticipuoti vėlesniųjų kartų patyrimą; dabar mes 
matome, kaip jis, naudodamas tuščio postringavimo metodą, skun- 
džiasi tuo, kad ankstesnės kartos neanticipavo ne tik vėlesniųjų kar- 


* Toliau rankraštyje išbraukta: „Prie šios nesąmonės Sanča prieina todėl, kad 
juridinę, ideologinę buržuazinės nuosavybės išraišką laiko tikrąja buržuazine nuo- 
savybe ir po to negali suprasti, kodėl gi tikrovė nenori atitikti šios jo iliu- 
zijos“. Red. 

tų minčių apie jas, bet ir jo paties nesąmonės. „Minčių gilumas““, 
tikrai vertas mokytojo! Jeigu teroristai būtų numatę, kad jie paso- 
dins į sostą Napoleoną, jeigu Ranimido ir Magna Charta!’ laikų 
anglų baronai būtų numatę, kad 1849 metais bus panaikinti grūdų 
įstatymai!!“, jeigu Krezas būtų numatęs, kad Rotšildas bus turtin- 
gesnis už jį, jeigu Aleksandras Didysis būtų numatęs, kad apie 
ji spręs Rotekas, o jo karalystė teks turkams, jeigu Temistoklis 
būtų numatęs, kad jis sumuš persus Otono Vaiko naudai, jeigu 
Hegelis būtų numatęs, kad jį taip „„vulgariai“ eksploatuos šventasis 
Sanča... jeigu, jeigu, jeigu! Bet apie kokius gi „smulkiuosius savi- 
ninkus" kalba šventasis Sanča? Apie nuosavybės netekusius valstie- 
čius, kurie žapo „smulkiaisiais savininkais“, tik suskaldžius stam- 
biąją žemės nuosavybę, ar apie tuos, kurie šiuo metu nusigyvena 
dėl koncentracijos? Šventajam Sančai abu šie atvejai tokie panašūs, 
kaip du kiaušiniai. Pirmuoju atveju smulkieji savininkai visai nepa- 
šalino savęs iš „stambiosios nuosavybės“; atvirkščiai, kiekvienas 
jų užvaldė ją tokiu mastu, kiek jo nepašalino kiti ir kiek jis turėjo 
galios tai padaryti. O ši jų galia nebuvo pagyrūniškoji Štirnerio 
galia, ji buvo sąlygota visiškai empirinių santykių, pavyzdžiui, jų 
vystymosi ir viso ankstesnio civilinės visuomenės vystymosi, vie- 
tovės ir didesnio ar mažesnio jų sąryšio su kaimynais, įgyto žemės 
sklypo dydžio ir skaičiaus tų, kurie jį savinosi, ji buvo sąlygota 
pramonės, bendravimo santykių, susisiekimo priemonių, gamybos 
įrankių ir t. t. ir t. t. Kad jie nepašalino savęs iš stambiosios žemės 
nuosavybės, matyti jau iš to, kad daugelis jų patys tapo stambiais 
žemės savininkais. Sanča apsijuokia visos Vokietijos akyse, teig- 
damas, kad šie valstiečiai turėjo peršokti per parceliavimo pakopą, 
kurios tuomet dar nebuvo ir kuri tuomet jiems tebuvo vienintelė 
revoliucinė forma, ir vienu šuoliu atsidurti jo su savimi sutariančio 
egoizmo karalystėje. Jau apskritai nekalbant apie šias jo nesąmo- 
nes, to meto valstiečiai negalėjo organizuotis komunistiškai, nes jie 
neturėjo visų priemonių, reikalingų įgyvendinti pirmajai komunis- 
tinės asociacijos sąlygai, būtent — kolektyviam ūkininkavimui; be 
to, parceliavimas greičiau buvo tik viena iš sąlygų, kurios vėliau 
sukėlė reikalą turėti tokią asociaciją. Apskritai komunistinis judė- 
jimas niekuomet negali kilti iš kaimo, o visuomet tik iš miestų. 
Antruoju atveju, kai šventasis Sanča kalba apie nusigyvenusius 
smulkiuosius savininkus, pastarieji vis dar tebeturi bendrą interesą 
su stambiaisiais žemės savininkais tiek visiškų beturčių klasės, tiek 
ir pramonės buržuazijos atžvilgiu. O jei šio bendro intereso ir nėra, 
tai jie vis vien nepajėgia pasisavinti stambiosios žemės nuosavybės, 
nes jie gyvena išsisklaidę ir visa jų veikla, visas jų gyvenimo bū- 
das padaro jiems negalimą susivienijimą, šią pirmąją tokio pasisa- 
vinimo sąlygą; savo ruožtu tokio judėjimo prielaida yra kur kas 
bendresnis, visai nuo jų nepriklausantis judėjimas. Pagaliau visa 
Sančos tirada reiškia, kad jiems tereikia išmesti iš savo galvos pa- 
garbą kitų nuosavybei. Apie tai mes dar šį tą išgirsime vėliau. 


* Originale berlyniečių tarme (Jescheitheit). Red, 

Pabaigoje prijungsime ad acta* dar vieną teiginį. „O praktikoje 
žmonės negerbia nieko“; tad dalyko esmė, matyt, yra „visai“ ne 
„pagarba“. 

Samprotavimas Nr. 2. Privatinė nuosavybė, valstybė ir teisė. 

„Jeigu, jeigu, jeigu!“ 

„Jeigu“ šventasis Sanča valandėlę paliktų nuošalyje paplitusias 
teisininkų ir politikų mintis apie privatinę nuosavybę, taip pat ir 
polemiką prieš juos, jeigu jis išnagrinėtų šią privatinę nuosavybę 
taip, kaip ji empiriškai egzistuoja, atsižvelgdamas i jos saryši su 
gamybinėmis individų jėgomis, tai visa jo saliamoniškoji išmintis, 
kurią jis dabar mums eikvoja, virstų nuliu. Tuomet vargu ar jis 
galėtų nepastebėti (nors jis, kaip Abakukas!!“, capable de tout““), 
kad privatinė nuosavybė yra bendravimo forma, būtina tam tikroje 
gamybinių jėgų vystymosi pakopoje; kad ši bendravimo forma tol 
negali būti panaikinta, tol yra būtina betarpiško materialinio gy- 
venimo gamybai, kol nėra sukurtos gamybinės jėgos, kurioms pri- 
vatinė nuosavybė tampa varžančiais pančiais. Šiuo atveju ir skai- 
tytojo neliktų nepastebėta, kad Sanča turėtų nagrinėti materialinius 
santykius, užuot suvedęs visą pasaulį į teologinės moralės sis- 
tema, kad galėtų jai priešpastatyti naują moralės sistemą, skelbian- 
čią save egoistine morale. Skaitytojo neliktų nepastebėta, jog esmė 
yra visai kiti dalykai, negu „pagarba“ ir nepagarba. „Jeigu, jeigu, 
jeigu!" 

Beje, šis „jeigu“ tėra anksčiau pateiktos Sančos frazės atgarsis; 
nes „jeigu“ Sanča būtų visa tai padaręs, jis, be abejo, nebūtų galė- 
jęs parašyti savo knygos. 

Kadangi šventasis Sanča tiki iliuzija politikų, teisininkų ir kitų 
ideologų, kurie apverčia aukštyn kojomis visus empirinius santy- 
kius, ir dargi priduria vokišku būdu ši tą nuo savęs, tai privatinė 
nuosavybė jam virsta valstybine nuosavybe, resp.***— teisine nuosa- 
vybe, kurios pagrindu dabar jis gali padaryti eksperimentą savo 
ankstesnėms lygtims pateisinti. Pirmiausia įsižiūrėkime, kaip privati- 
nė nuosavybė virsta valstybine nuosavybe. 

„Nuosavybės klausimą sprendžia tik valdžia" (priešingai, tuo tarpu valdžios 
klausimą sprendžia nuosavybė), „o kadangi tik valstybė yra valdžia — vis vien, ar 
biurgerių valstybė, ar driskių valstybė" (Štirnerio „Sąjunga"), „ar tiesiog žmonių 
valsiybė,— tai tik ji viena ir yra savininkė“ (p. 333). 


Greta vokiečių „biurgerių valstybės“ fakto čia vėl figūruoja vie- 
nodai sukonstruotos Sančos ir Bauerio iliuzijos, tuo tarpu niekur 
neminimos istoriškai svarbios valstybinės formos. Pirmiausia jis pa- 
verčia valstybę tam tikru asmeniu, „Valdžios turėtojų“. Tą faktą, 
kad viešpataujančioji klasė konstituoja savo bendrą viešpatavimą 
į viešąją valdžią, į valstybę, Sanča aiškina — vokišku smulkiaburžua- 
ziniu būdu jį iškreipdamas — taip, kad neva „valstybė“ konstituo- 
jasi šios viešpataujančiosios klasės atžvilgiu kaip trečioji jėga ir, 


* — prie bylos. Red, 
** — gali viską. Red, 
*** — respective — atitinkamai. Red. 

priešingai jai, absorbuoja visą valdžią. Dabar šį savo tikėjimą jis 
mėgins patvirtinti daugeliu pavyzdžių. 

Kadangi nuosavybė, viešpataujant buržuazijai, kaip ir visais lai- 
kais, yra susijusi su tam tikromis, pirmiausia su ekonominėmis. są- 
lygomis, kurios priklauso nuo gamybinių jėgų ir bendravimo išsi- 
vystymo laipsnio ir būtinai įgauna juridinę ir politinę išraišką, tai 
šventasis Sanča naiviai mano, kad 


„valstybė sieja nuosavybės turėjimą“ (car tel est son bon plaisir“) „su tam 
tikromis sąlygomis, kaip ji sieja su jomis apskritai viską, pavyzdžiui, santuoką“ 
(p. 335). 

Kadangi buržua neleidžia valstybei kištis į privačius savo intere- 
sus ir duoda jai tik tiek valdžios, kiek jos reikia jų pačių saugumui 
užtikrinti ir konkurencijai išlaikyti; kadangi buržua apskritai pasi- 
reiškia kaip valstybės piliečiai tik tiek, kiek to reikalauja jų priva- 
tūs santykiai, tai Jacques le bonhomme mano, kad jie yra „niekas“ 
prieš valstybę. 

„Valstybė tesuinteresuota tuo, kad pati būtų turtinga; valstybei nesvarbu, kad 
Mykolas turtingas, o Petras neturtingas... jie abu prieš ją yra niekas“ (p. 334). 


Tokią pat išmintį jis semiasi 345 puslapyje iš to fakto, kad vals- 
tybė pakenčia konkurenciją. 

Kadangi geležinkelio valdyba tesidomi savo akcininkais, tik kaip 
jie moka įnašus ir gauna dividendus, tai Berlyno mokytojas visai 
nekaltai pareiškia, kad akcininkai yra „niekas prieš valdybą, kaip 
visi mes esame nusidėjėliai prieš dievą“. Iš valstybės bejėgiškumo 
prieš privačių savininkų elgesį Sanča padaro išvadą, kad privatūs 
savininkai yra bejėgiai prieš valstybę ir kad jis pats yra bejėgis 
prieš vieną ir prieš kita. 

Toliau. Kadangi buržua yra suorganizavę savo nuosavybės ap- 
saugą valstybėje ir todėl „Aš“ negali paprastai atimti „iš tokio ir 
tokio fabrikanto“ jo fabriko, o tai gali padaryti tik buržuazinių 
sąlygų ribose, t. y. konkurencijos sąlygų ribose, tai Jacgues le 
bonhomme mano, kad 


„valstybė turi fabriką nuosavybės teisėmis, o fabrikantas — tik leno, valdymo 
teisėmis“ (p. 347). 

Visai taip pat ir šuo, kuris saugo mano namus, „turi“ šiuos na- 
mus „nuosavybės teisėmis“, o aš gaunu šiuos namus iš šuns tik 
„leno, valdymo“ teisėmis. 

Kadangi paslėpios materialinės privatinės nuosavybės sąlygos 
dažnai turi prieštarauti juridinei iliuzijai apie privatinę nuosavy- 
bę — pavyzdžiui, taip esti ekspropriacijos atveju,— tai Jacques le 
bonhomme iš to daro išvadą, kad 

„čia aiškiai krinta į akis šiaip paslėptas principas, kad tik valstybė yra savi- 
ninkė, o atskiras asmuo — turi leną“ (p. 335). 

„Čia aiškiai krinta į akis" tik tai, kad nuo mūsų šauniojo biur- 
gerio akių buvo nuslėpti už „Šventybės“ uždangos pasaulietiniai 


* — nes taip jai patinka, Red, 

nuosavybės santykiai ir kad jis vis dar tebeturi skolintis iš Kinijos 
„dangaus kopėčias“, kad galėtų „įkopti“ į tą „kultūros pakopą“, ku- 
rią civilizuotose šalyse yra pasiekę net mokytojai. Prieštaravimus, 
susijusius su privatinės nuosavybės egzisiavimu, čia Sanča paverčia 
privatinės nuosavybės neigimu; tą pat jis darė, kaip matėme anks- 
čiau, ir su prieštaravimais buržuazinėje šeimoje. 

Kadangi buržua ir apskritai visi buržuazinės visuomenės nariai 
turi konstituotis kaip „Mes“, kaip juridinis asmuo, kaip valstybė, 
kad galėtų užtikrinti bendrus savo interesus ir perduoti — jau dėl 
darbo pasidalijimo — save tuo būdu įgytą kolektyvią valdžią ne- 
daugeliui asmenų, tai Jacques le bonhomme vaizduojasi, kad 


„kiekvienas tik tol turi nuosavybės naudojimo teisę, kol jis nešiojasi savyje 
valstybės Aš arba yra lojalus visuomenės narys... Kas yra valstybės Aš, t. y. geras 
biurgeris arba pavaldinys, tasai kaip toks Aš— o ne kaip savasis Aš — ramiai 
naudojasi lenu" (p. 334, 335). 


Šiuo požiūriu kiekvienas tik tol turi geležinkelio akciją, kol jis 
„nešiojasi savyje“ valdybos „„Aš“, taigi geležinkelio akciją jis gali 
turėti tik kaip šventasis. 

Tuo būdu išsiaiškinęs privatinės ir valstybinės nuosavybės tapa- 
tumą, šventasis Sanča gali tęsti: 


„Kad valstybė neatima savavališkai iš atskiro individo to, ką jis yra gavęs iš 
valstybės, tai tereiškia, kad valstybė neapiplėšia pati savęs" (p. 334, 335). 


Kad šventasis Sanča negrobia savavališkai kitų nuosavybės, tai 
tereiškia, kad šventasis Sanča neapiplėšia pats savęs, nes juk į kiek- 
vieną nuosavybę jis „žiūri kaip į savo turtą. 

Netikslinga iš mūsų reikalauti, kad mes išnagrinėtume ir liku- 
sias šventojo Sančos fantazijas apie valstybę ir nuosavybę, pavyz- 
džiui, jo teiginį, kad valstybė „privilioja“ ir „atlygina“ atskirus 
individus, panaudodama nuosavybę, kad ji iš ypatingo klastingumo 
yra nustačiusi didelius žyminius mokesčius, norėdama nuskurdinti 
piliečius, kai jie yra nelojalūs, ir t. t. ir t. t. Mes iš viso nesusto- 
sime ir prie tos s mu lk ia buržuazinės vokiškos pažiūros į valstybės 
visagalybę, kuri jau aptinkama senųjų vokiečių teisininkų raštuose, 
o čia mums pateikiama iškilmingų ir pompastiškų užtikrinimų forma. 

Savo pakankamai įrodytą valstybinės ir privatinės nuosavybės 
tapatumą šventasis Sanča pagaliau dar mėgina patvirtinti ir etimo- 
logine sinonimika, tačiau čia jis plaka savo mokytumą en ambas 
posaderas“. 

„Mano privatinė nuosavybė [Privateigentum] yra tik tai, ką valstybė perleidžia 
Man iš savo turto, tuo pačiu atimdama (priviert) iš kitų valstybės narių: ji yra 
valstybinė nuosavybė“ (p. 339). 


Tačiau atsitiktinai paaiškėja, kad yra kaip tik atvirkščiai. Pri- 
vatinė nuosavybė Romoje, kuriai ir tegali būti taikoma ši etimolo- 
ginė gudrybė, tiesiogiai prieštaravo valstybinei nuosavybei. Tiesa, 
valstybė duodavo plebėjams privatinę nuosavybę, bet kartu ji ne- 
atimdavo iš „kitų“ jų privatinės nuosavybės, o atimdavo iš pačių 

* — į sėdmenis. Red. 

šių plebėjų jų valstybinę nuosavybę (ager publicus) ir politines jų 
teises, ir todėl būtent jie vadinosi privati, apiplėštieji, o ne tie fan- 
tastiški „kiti valstybės nariai“, apie kuriuos svaičioja šventasis San- 
ča. Jacques le bonhomme užsitraukia gėdą visose šalyse, visose 
kalbose ir visose epochose, vos tik pradeda kalbėti apie pozityvius 
faktus, apie kuriuos „Šventybė“ negali turėti apriorinių žinių. 

Nusivylimas dėl to, kad valstybė absorbuoja visą nuosavybę, ve- 
ja Sančą atgal į jo slapčiausią „pasipiktinusią“ savimonę, kur jį ap- 
stulbina atradimas, kad jis yra literatas. Savo nustebimą jis išreiš- 
kia tokiais įžymiais žodžiais: 

„Priešingai valstybei Aš vis aiškiau jaučiu, kad Man dar lieka viena didi ga- 
lia — galia pačiam Sau“. 


Toliau tai išplečiama tokiais žodžiais: 
„Savo mintyse Aš turiu tikrąją nuosavybę, kuria Aš galiu prekiauti" (p. 339). 


Taigi „driskius“ Štirneris, „tik idealaus turto žmogus", beviltiš- 
kai nutaria pradėti prekiauti sukrekėjusiu, surūgusiu savo minčių 
pienu. Tačiau kokios gi jis griebsis gudrybės, jeigu valstybė pa- 
skelbs jo mintis kontrabanda? Tik paklausykite: 

„Aš atsisakau nuo jų“ (be abejo, labai išmintingai) „ir keičiu jas į kitas“ 
(aišku, jeigu atsiras toks blogas biznierius, kuris sutiks su tokiais minčių mainais), 
„kurios ir taps Mano nauja, pirkta nuosavybe“ (p. 339). 


Mūsų dorasis biurgeris nenusiramina tol, kol bus juodu ant balto 
parašyta, kad jis yra sąžiningai nusipirkęs savo nuosavybę. Štai ji — 
Berlyno biurgerio paguoda visais jo valstybinių nelaimių ir policinio 
liūdesio atvejais: „Mintys neapdedanios muitais!" 

Privatinės nuosavybės pavertimas valstybine nuosavybe pagaliau 
suvedamas į pažiūrą, kad buržua turi nuosavybę tik kaip buržua 
giminės egzempliorius, — giminės, kuri kaip visuma neva vadinasi 
valstybe ir suteikia atskiriems individams nuosavybę leno teisėmis, 
Čia vėl visa apversta aukštyn kojomis. Buržua klasėje, kaip ir kiek- 
vienoje kitoje klasėje, bendromis ir visuotinėmis sąlygomis tampa 
tik išsivysčiusios asmeninės sąlygos, kuriomis turi nuosavybę ir gy- 
vena kiekvienas atskiras klasės narys. Anksčiau tokios filosofinės 
iliuzijos dar galėjo kursuoti Vokietijoje, bet dabar, kai pasaulinė 
prekyba pakankamai įrodė, kad buržuazinis pelnas visai nepriklau- 
so nuo politikos, o kad politika visiškai priklauso nuo buržuazinio 
pelno, — dabar tokios iliuzijos pasidarė visai juokingos. Jau XVIII 
amžiuje politika taip priklausė nuo prekybos, kad, pavyzdžiui, Pran- 
cūzijos valstybei paprašius paskolos, laiduoti už ją turėjo olan- 
dams privatus asmuo. 

Kad „Manęs nuvertinimas“, arba ,,pauperizmas“, yra „valstybės“ 
„realizavimas“ arba „buvimas“ (p. 336) — tai viena iš 1001 Štirnerio 
lygčių, kurią mes čia paminime tik todėl, kad ta proga sužinome 
šį tą naujo apie pauperizmą. 

„Pauperizmas yra Manęs nuvertinimas, tai — reiškinys, kuris įrodo, kad Aš 
negaliu realizuoti Savęs kaip vertės. Todėl valstybė ir pauperizmas yra vienas ir 

tas pat... Valstybė visuomet stengiasi gauti iš Manęs naudos, t. y. eksploatuoti 
Mane, išnaudoti, panaudoti, nors šis panaudojimas tebūtų tai, kad aš rūpinuosi 
proles* (proletariatu). Ji nori, kad aš būčiau jos kreatūra“ (p. 336). 


Jau nekalbant apie tai, kad šiuo atveju paaiškėja, kaip mažai 
nuo jo priklauso realizuoti save kaip vertę, nors jis ir gali visur 
ir visada įgyvendinti savo savitumą; kad čia pakartotinai, priešingai 
ankstesniems tvirtinimams, visai atskiriami vienas nuo kito esmė ir 
reiškinys, — jau nekalbant apie visa tai, čia vėl pasirodo ankstesnė 
smulkiaburžuazinė mūsų prasčioko nuomonė, kad „valstybė“ norinti 
jį eksploatuoti. Šiuo atveju mus tedomina tai, kad senovės romėnų 
etimologinė žodžio „„proletariatas“ kilmė čia naiviai pratempiama 
į šiuolaikinę valstybę. Nejaugi šventasis Sanča tikrai nežino, kad 
visur, kur yra išsivysčiusi šiuolaikinė valstybė, „rūpinimasis proles“ 
yra valstybei, t. y. oficialiesiems buržua, nemaloniausia proletariato 
veiklos forma? Gal reikėtų jam patarti išsiversti į vokiečių kalbą — 
jo paties labui — Maltų ir ministrą Diušatelį? Šventasis Sanča, kaip 
smulkusis vokiečių biurgeris, „priešingai valstybei“ „vis aiškiau“ 
„jautė“, kad jam „dar liko didi galia“, būtent — galia kurti sau min- 
tis valstybei pykdyti. Jeigu jis būtų anglų proletaras, jis pajustų, 
kad jam „liko galia“ dirbti vaikus valstybei pykdyti. 

Ir vėl jeremiados prieš valstybę! Ir vėl pauperizmo teorija! Kaip 
„Aš“, jis pirmiausia „sukuria“ „miltus, drobę arba geležį ir anglį“, 
šitaip vienu ypu panaikindamas darbo pasidalijimą. Po to jis ima 
„ilgai“ „skųstis“, kad jo darbas neapmokamas pagal jo vertę, ir pir- 
miausia sueina į konfliktą su tais, kurie apmoka darbą. Po to pasi- 
rodo valstybė kaip „taikintoja“. 


„Jeigu Aš nesu patenkintas kaina, kurią ji" (t. y. valstybė) „nustato mano 
prekei ir darbui, jeigu Aš pats siekiu nustatyti Savo prekės kainą, pats siekiu, 
kad ši kaina Man būtų sumokėta, tai Aš sueinų į konfliktą pirmiausia“ (didysis 
„Pirmiausia“!— ne su valstybe, o tik) „su prekės pirkėjais“ (p. 337). 


O kai tik jis nori užmegzti „tiesioginius santykius“ su šiais pir- 
kėjais, t. y. „pagriebti juos už gerklės", valstybė tuojau „įsikiša“, 
„atskirdama žmogų nuo žmogaus“ (nors buvo kalbama ne apie 
„žmogų apskritai“, o apie darbininką ir darbdavį, arba — tai jis nuo- 
lat painioja — apie prekių pirkėją ir pardavėją); be to, valstybė 
tai daro su piktu kėslu — „atsistoti viduryje kaip dvasia” (aišku, 
šventoji dvasia). 


„Su darbininkais, kurie reikalauja didesnio atlyginimo, elgiamasi kaip su nu- 
sikaltėliais, kai tik jie nori jį išplėšti” (p. 337). 

Čia mes vėl turime ištisą nesąmonių puokštę. Ponas Senioras 
būtų galėjęs nerašyti savo laiškų apie darbo užmokestį!**, jeigu 
būtų prieš tai užmezgęs „tiesioginius santykius“ su Štirneriu, juo 
labiau, kad šiuo atveju valstybė, žinoma, „nebūtų atskyrusi žmogaus 
nuo žmogaus“. Čia Sanča verčia valstybę pasireikšti triskart — pir- 
miausia „taikintojos“ vaidmenyje, vėliau — kainą nustatančiu veiks- 
niu, pagaliau „dvasia“, Šventybe. Kad šventasis Sanča po šlovingojo 


* — palikuonimis. Red. 

privatinės ir valstybinės nuosavybės sutapatinimo verčia valstybę 
nustatinėti ir darbo užmokestį, — tai liudija apie tiek pat puikų jo 
nuoseklumą, kiek ir apie visišką šio pasaulio reikalų nežinojimą. 
Tai, kad „su darbininkais, kurie nori išplėšti didesnį darbo užmo- 
kestį“, Anglijoje, Amerikoje ir Belgijoje jokiu būdu nesielgiama 
kaip su „nusikaltėliais“ ir kad, atvirkščiai, jie gana dažnai faktiškai 
pasiekia šį didesnį atlyginimą, — tai vėlgi yra nežinomas mūsų šven- 
tajam faktas, ir dėl to visa jo legenda apie darbo užmokestį nu- 
eina niekais. Kad darbininkai, net jeigu valstybė „neatsistotų vi- 
duryje“, nieko nepasiektų, „pagriebę už gerklės“ savo darbdavius, 
o jeigu ir pasiektų, tai šiaip ar taip kur kas mažiau, negu asociacijų 
ir streikų keliu, — aišku, kol jie yra darbininkai, o jų priešininkai 
kapitalistai, — tai taip pat faktas, kurį būtų galima pastebėti net Ber- 
lyne. Nereikia įrodinėti ir to, kad konkurencija pagrįsta buržuazinė 
visuomenė ir buržuazinė jos valstybė jau dėl viso savo materialinio 
pagrindo negali leisti piliečiams jokios kitos tarpusavio kovos, kaip 
tik konkurenciją, ir kad, žmonėms pradėjus „griebti vienas kitą už 
gerklės“, visuomenė ir valstybė turi stoti viduryje jų ne kaip „dva- 
sia“, o apsiginklavusios durtuvais. 

Beje, Štirnerio prasimanymas, kad individų turtėjimas buržuazi- 
nės nuosavybės pagrindu yra tik valstybės turtėjimas arba kad lig 
šiol kiekviena privatinė nuosavybė buvo valstybinė nuosavybė,— 
šis prasimanymas vėlgi apverčia istorinius santykius aukštyn kojo- 
mis. Besivystant ir kaupiantis buržuazinei nuosavybei, t. y. vystantis 
prekybai ir pramonei, atskiri individai vis labiau turtėjo, tuo tarpu 
valstybė vis labiau prasiskolindavo. Šis faktas pasireiškė jau pir- 
mosiose prekybinėse italų respublikose, o vėliau, pradedant nuo 
praėjusio šimtmečio, jis buvo ypač ryškus Olandijoje, kur biržos 
spekuliantas Pinta atkreipė dėmesį į šį reiškinį jau 1750 metais, ir 
dabar jis vėl pastebimas Anglijoje. Todėl mes ir matome, kad, vos 
tik buržuazija sukaupia pinigų, — valstybė turi jos prašyti išmaldos, 
o galiausiai ir tiesiog jai parsiduoti. Taip yra tokiu laikotarpiu, kai 
priešais buržuaziją stovi dar kita klasė, taigi valstybė gali dėtis 
turinti tam tikro savarankiškumo kiekvienos jų atžvilgiu. Net ir 
parsidavusi, valstybė vis yra reikalinga pinigų, todėl ji ir tebepri- 
klauso nuo buržua, bet užtat ji gali, kai to reikalauja buržua inte- 
resai, disponuoti didesnėmis lėšomis, negu kitos, mažiau išsivysčiu- 
sios ir todėl mažiau prasiskolinusios valstybės. Bet net mažiausiai 
išsivysčiusios Europos valstybės, Šventosios sąjungos nariai, nesu- 
laikomai artėja prie šio likimo ir bus buržua nupirktos iš varžyti- 
nių; ir tuomet Štirneris galės jas paguosti privatinės ir valstybinės 
nuosavybės tapatumu; ypač jis galės tuo paguosti savo paties su- 
vereną, kuris veltui stengiasi atitolinti tą valandą, kai valstybės val- 
džia bus parduota „pagedusiems“ „biurgeriams“. 

Dabar mes pereiname prie privatinės nuosavybės ir teisės santy- 
kio; čia mums kita forma vėl pateikiamas tas pats kratinys. Vals- 
tybinės ir privatinės nuosavybės tapatumas čia neva įgauna naują 
kryptį. Politinis privatinės nuosavybės pripažinimas teisėje laikomas 
privatinės nuosavybės pagrindu. 

„Privatinė nuosavybė gyvena iš teisės malonės. Tik teisė yra jos garantija — 
juk valdymas dar nėra nuosavybė; jis tampa Mano tik teisės sutikimu; tai yra ne 
faktas, o fikcija, mintis. Tai yra nuosavybė teisės dėka, teisinė nuosavybė, ga- 
rantuota nuosavybė; ji yra Mano ne Manęs dėka, o — teisės dėka" (p. 332). 


Šioje frazėje jau anksčiau nurodyta nesąmonė apie valstybinę 
nuosavybę pasidaro dar komiškesnė. Todėl tuojau pat pereisime prie 
to, kaip Sanča eksploatuoja fiktyviąją jus utendi et abutendi*. 


332 puslapyje mes sužinome, be anksčiau pateiktos puikios sentencijos, kad 
nuosavybė „yra neribota valdžia kokiam nors objektui, kuriuo Aš galiu disponuoti 
savo nuožiūra". Tačiau „valdžia nėra kažkas, kas egzistuoja savaime; ji egzistuoja 
tik valdingame Aš, Manyje, turinčiame valdžią“ (p. 366). Todėl nuosavybė nėra 
„daiktas“, „mėra šis medis; Mano valdžia jam, Mano disponavimas juo ir yra 
Mano“ (p. 366). Jis žino tik „daiktus“ ir „Aš“. „Atskirta nuo Aš“, įgavusi sava- 
rankišką egzistavimą, „šmėkla“ paversta „valdžia yra teisė". „Ši įamžinta valdžia" 
(samprotavimas apie paveldėjimo teisę) „neužgęsta, net Man mirus, bet yra perlei- 


rima į tai kaip į šmėklą... Žmogui savybinga žiūrėti į pavienį ne kaip į pavienį, 
o kaip į visuotinį“ (p. 368, 369). 

Taigi visos nelaimės vėl kyla iš individų tikėjimo teisės sąvoka, 
kurią jie turi išmesti iš savo galvos. Šventasis Sanča žino tik „daik- 
tus“ ir „Aš“, o apie visa, ko negalima įsprausti į šias skiltis, apie 
visus santykius jis teturi tik abstrakčias sąvokas, kurios jam todėl 
taip pat virsta „šmėklomis“. „Iš antros pusės“, jis, tiesa, kartais ne- 
aiškiai jaučia, kad visa tai yra „ne kas kita, kaip paprastas miražas“, 
ir kad „atskiro individo valdžia“ labai priklauso nuo to, ar kiti 
žmonės sujungia savo valdžią su jo valdžia. Bet galiausiai visa 
vis dėlto pasidaro „iliuzija“, kurią turi atskiri individai, „manydami, 
jog negali atsiimti savo valdžios“. Tad „iš tikrųjų“ geležinkelis pri- 
klauso ne akcininkams, o įstatams. Sanča tuojau pateikia kaip įtiki- 
namą pavyzdį paveldėjimo teisę. Jis ją aiškina ne kaupimo reikalu 
ir ne dar iki teisės egzistuojančia šeima, o juridine fikcija apie 
valdžios pratęsimą, apie jos išlaikymą ir po mirties. Tačiau, feodali- 
nei visuomenei virstant buržuazine, visos įstatymų leidybos vis la- 
biau ir labiau atsisako šios juridinės fikcijos. (Plg., pavyzdžiui, 
Napoleono kodeksą.) Čia nėra reikalo aiškinti, kad absoliuti tėvo 
valdžia ir majoratas — tiek natūraliai atsiradęs leninis majoratas, 
tiek ir vėlesnis — buvo pagrįsti labai konkrečiais materialiniais san- 
tykiais. Taip buvo ir senovės tautose toje epochoje, kai, išsivysčius 
privačiam gyvenimui, ėmė irti bendrija [Gemeinwesen]. (Geriausiai 
tai įrodo romėnų paveldėjimo teisės istorija.) Iš viso Sanča negalėjo 
parinkti labiau nevykusio pavyzdžio, kaip paveldėjimo teisė, kuri 
aiškiausiai parodo teisės priklausomybę nuo gamybinių santykių. 
Plg., pavyzdžiui, romėnų ir germanų paveldėjimo teisę. Suprantama, 

* 


— naudojimo ir disponavimo teisę, t. y. teisę naudotis ir disponuoti daiktu 
savo nuožiūra, Red. 

dar niekuomet nė vienas šuo nėra pavertęs kaulo fosforu, kaula- 
milčiais arba kalkėmis ir jam dar niekuomet „nieko nebuvo atėję 
į galvą“ apie jo „teisę“ į kaulą; visai taip pat ir šventajam Sančai 
niekuomet „nebuvo atėję į galvą“ pagalvoti, ar nėra teisė į kaulą, 
kurią įgyja žmonės, o ne šunys, susijusi su tuo, kad žmonės tam 
tikru būdu paverčia šį kaulą gamybos objektu, o šunys to padaryti 
negali, Apskritai jau vienas šis pavyzdys parodo visą Sančos kri- 
tikos ir jo tvirčiausio tikėjimo šiomis trivialiomis iliuzijomis me- 
todą. Ligšioliniai gamybiniai individų santykiai taip pat turi pasi- 
reikšti kaip politiniai ir teisiniai santykiai. (Žiūrėk ankstesnį tekstą.) 
Darbo pasidalijimo ribose šie santykiai turi pasidaryti savarankiški 
individų atžvilgiu. Visi santykiai gali būti išreikšti kalba tik kaip 
sąvokos. Įsitikinimas, kad šios bendros kategorijos ir sąvokos eg- 
zistuoja kaip paslaptingos jėgos, būtinai atsiranda todėl, kad realūs 
santykiai, kurių išraiška jos yra, egzistuoja savarankiškai. Šioms 
bendroms kategorijoms, be nurodytos jų reikšmės paprastoje sąmo- 
nėje, dar suteikia ir specialią reikšmę bei jas išvysto politikai ir 
teisininkai, kurie dėl darbo pasidalijimo paverčia šias sąvokas kultų 
ir laiko jas, o ne gamybinius santykius, tikruoju visų realių nuosa- 
vybės santykių pagrindu. Šventasis Sanča, ilgai negalvodamas, pri- 
ima šią iliuziją ir tuo pagrindu paskelbia teisinę nuosavybę privati- 
nės nuosavybės pagrindu, o teisės sąvoką — teisinės nuosavybės pa- 
grindu; po to visą savo kritiką jis gali apriboti teisės sąvokos pa- 
skelbimu sąvoka, šmėkla. Tuo šventajam Sančai viskas yra baigta. 
Jam nuraminti dar priminsime, kad visi ankstesni įstatymų rinkiniai 
į dviejų kaulą radusių šunų elgesį žiūrėjo kaip į teisę: vim vi 
repellere licere*— sako Pandektai!!?: idque jus natura comparatur**, 
tarp kita ko, čia teisė laikoma jus guod natura omnia animalia 
(žmones ir šunis) docuit“**; o vėliau organizuotas jėgos atrėmimas 
jėga „kaip tik“ ir tampa teise. 

Šventasis Sanča įsismaginęs savo mokytumą teisės istorijos sri- 
tyje patvirtina tuo, kad ima ginčytis su Prudonu dėl „kaulo“. 


Prudonas,— sako jis,— „mėgina mus įtikinti, kad visuomenė yra pirmutinė ne- 
priklausomos nuo senaties teisės turėtoja ir vienintelė jos savininkė; kad visuo- 
menės atžvilgiu vadinamasis savininkas yra tapęs vagių; kad visuomenė, atimdama 
iš kokio nors dabartinio savininko jo nuosavybę, nieko iš jo nepagrobia, nes ji 
tik realizuoja savo nepriklausomą nuo senaties teisę. Štai kur gali nuvesti visuo- 
menės kaip juridinio asmens šmėkla“ (p. 330, 331), 


Priešingai, Štirneris stengiasi mus „įtikinti“ (p. 340, 367, 420 
ir kt.), kad mes, t. y. beturčiai, esame padovanoję savininkams jų 
nuosavybę iš nežinojimo, bailumo arba geraširdiškumo ir t. t., ir 
ragina mus atsiimti savo dovaną. Tarp abiejų „įtikinėjimų“ skirtu- 
mas yra tas, kad Prudonas remiasi istoriniu faktu, o šventasis Sanča 
tik „įsikalė kažką į galvą“, kad galėtų duoti dalykui „naują kryptį“. 
O iš tikrųjų naujesnieji teisės istorijos tyrinėjimai yra nustatę, kad 
tiek Romoje, tiek ir germanų, keltų ir slavų tautose nuosavybė 


* — jėgą galima atremti jėga. Red. 
** — šią teisę duoda gamta. Red. 
*** — teise, kurios gamta išmokė visus gyvius. Red, 

vystytis pradėjo nuo bendruomeninės arba gentinės nuosavybės ir 
kad privatinė nuosavybė tikra šio žodžio prasme visur kilo uzurpa- 
vimo būdu; aišku, šito šventasis Sanča negalėjo išgauti iš savojo 
gilaus supratimo, kad teisės sąvoka yra sąvoka. Teisininkų dogma- 
tikų atžvilgiu Prudonas buvo visai teisus, pabrėždamas ši faktą ir 
apskritai kovodamas su jais jų pačių prielaidomis. „Štai kur gali 
nuvesti" teisės sąvokos kaip sąvokos „šmėkla“. Su Prudonu būtų 
galima nesutikti dėl jo anksčiau pateikto teiginio tik tada, jeigu 
jis gintų ankstesnę ir grubesnę nuosavybės formą, pasisakydamas 
prieš privatinę nuosavybę, išsivysčiusią iš šio pirmykščio bendrumo 
[Gemeinwesen]. Savąją Prudono kritiką Sanča reziumuoja išdidžių 
klausimu: 


„Kam taip sentimentaliai, lyg apiplėštas vargšas, šauktis pasigailėjimo?“ (p. 420). 


Matyt, sentimentalumas, kuris, beje, visai nebūdingas Prudonui, 
yra leistas tik Maritornes atžvilgiu. Sanča tikrai vaizduojasi, jog jis 
yra „vientisas žmogus“ palyginti su tokiu vaiduokliais tikinčiu sub- 
jektu, koks yra Prudonas. Jis laiko revoliuciniu savo pompastišką 
kanceliarinį stilių, kurio gėdytųsi net Fridrichas Vilhelmas IV. „„Pa- 
laiminti, kurie tiki!“ 

340 puslapyje mes sužinome, kad 


„Visi mėginimai sukurti protingus įstatymus apie nuosavybę plaukė iš meilės 
prieglobsčio į tuščią apibrėžimų jūrą“, 


Čia tinka ne mažiau įdomi frazė: 


„Ligšiolinis bendravimas buvo pagrįstas meile, abipusiu dėmesiu, rūpinimusi vie- 
nas kitu“ (p. 385). 


Čia šventasis Sanča nustebina pati save įstabiu paradoksu apie 
teisę ir bendravimą. Tačiau jei prisiminsime, kad „meile“ jis su- 
pranta meilę „Žmogui“, apskritai kažkam, kas yra savyje ir sau, 
Visuotiniam, kad jis meile supranta santyki su individu arba daiktu 
kaip su esme, su Šventybe, tai ši puiki regimybė išnyks kaip dūmas. 
Tuomet anksčiau pateikti jo orakuliški posakiai pavirs senomis, 
visoje „Knygoje“ mums gerokai įgrisusiomis trivialybėmis, kad du 
daiktai, apie kuriuos Sanča nieko nežino, — būtent šiuo atveju ligšio- 
linė teisė ir ligšiolinis bendravimas,— tėra „Šventybės“ ir kad iš 
viso lig šiol tik „sąvokos viešpatavo pasauliui“. Santykį su Šventybe, 
paprastai vadinamą „pagarba“, kartais galima tituluoti ir „meile“. 
(Žr. „Logiką“.) 

Pateiksime tik vieną pavyzdį, kaip šventasis Sanča paverčia įsta- 
tymų leidybą meilės santykiu, o prekybą — meilės intriga: 

„Viename registraciniame bilyje Airijai vyriausybė pasiūlė suteikti rinkimų 
teisę tik tiems, kurie moka penkis svarus sterlingų mokesčio vargšų naudai. Taigi 


tasai, kuris duoda išmaldą, įgyja politines teises arba tampa kai kur gulbės ordino 
riteriu“ (p. 344). 


Pirmiausia čia pastebėsime, kad šis „registracinis bilis", suteikian- 
tis „politines teises“, tebuvo municipalinis arba korporacinis bilis 
arba, kalbant Sančai suprantamesne kalba, „miestų nuostatai“, kurie 

galėjo suteikti ne „politines teises“, o tik miestų teises, rinkimų teisę 
vietos pareigūnams rinkti. Antra, Sanča, verčiantis Mak Kulochą, 
vis dėlto turėtų žinoti, ką reiškia to be assessed to the poor-rates at 
five pounds. Tai nereiškia „mokėti penkis svarus sterlingų mokesčio 
vargšų naudai", o reiškia būti įrašytu į šio mokesčio mokėtojų są- 
rašą kaip gyventojas to namo, kurio nuoma kasmet atsieina penkis 
svarus. Mūsų Berlyno prasčiokėlis nežino, kad mokestis vargšų nau- 
dai Anglijoje ir Airijoje yra vietinis mokestis, kuris yra skirtingas 
kiekviename mieste ir kiekvienais metais, tad būtų tikrai neįmano- 
ma susieti kokią nors teisę su šio tam tikro dydžio mokesčio mokė- 
jimu. Pagaliau Sanča mano, kad anglų ir airių mokestis vargšų 
naudai yra „išmalda'; o iš tikrųjų šie pinigai yra priemonė atviram 
ir tiesioginiam puolamajam karui, Kurį viešpataujančioji buržuazija 
kariauja prieš proletariatą. Jais padengiamos išlaidos išlaikyti darbo 
namams, kurie, kaip žinoma, yra maltusinė priemonė atbaidyti nuo 
pauperizmo. Mes matome, kaip Sanča „plaukia iš meilės prieglobs- 
čio į tuščią apibrėžimų jūrą“. 

Prabėgomis pastebėsime, kad vokiečių filosofija, kadangi jos iš- 
eities taškas tebuvo sąmonė, būtinai turėjo būti užbaigta moraline 
filosofija, o čia įvairūs didvyriai kivirčijasi dėl tikrosios moralės. 
Fojerbachas myli žmogų vardan žmogaus, šventasis Brunas jį myli 
todėl, kad jis to „nusipelno“ (Vigandas, p. 137), o šventasis Sanča, 
įsisąmoninęs egoizmą, myli „kiekvieną“, nes taip jam patinka („Kny- 
ga“, p. 387). 

Mes jau anksčiau, pirmajame samprotavime, esame girdėję, kaip 
pagarbos kupini smulkieji žemės savininkai pašalino save iš stam- 
biosios žemės nuosavybės. Šis pasišalinimas iš svetimos nuosavybės 
dėl pagarbos jai vaizduojamas apskritai kaip buržuazinės nuosavy- 
bės savybė. Remdamasis šia savybe, Štirneris įsigudrina išsiaiškinti, 
kodėl 


„buržuazinėjeę santvarkoje, nepaisant jos principo, kad kiekvienas turi būti sa- 
vininkas, daugumas iš esmės nieko neturi“ (p. 348). Taip „yra dėl to, kad daugumas 
džiaugiasi jau vienu galėjimu apskritai būti kad ir kokios poros skudurų savi- 
ninku“ (p. 349). 


Kad „daugumas“ teturi tik „kokią porą skudurų“, Šeliga laiko 
visai natūralia jų meilės skudurams pasekme. 


P. 343: „Taigi aš esu tik savininkas? Ne, tai lig šiol buvo savininkai, kurie 
užsitikrindavo savo žemės sklypelio turėjimą tuo, kad ir kitiems leido turėti kokį 
nors sklypeli; o dabar visa priklauso Man, Aš esu savininkas visko, ko Man 
reikia ir ką Aš galiu užvaldyti". 


Kaip anksčiau Sanča privertė smulkius žemės savininkus pagar- 
biai pasišalinti iš stambiosios nuosavybės, kaip dabar jis verčia 
kiekvieną jų pasišalinti iš kito nuosavybės, taip jis galėtų toliau, 
pereidamas prie detalių, dėl pagarbos pašalinti prekybinę nuosavybę 
iš žemės nuosavybės, fabrikinę nuosavybę iš tikrosios prekybinės 
nuosavybės ir t. t. ir tuo būdu gauti visai naują politinę ekonomiją 
Šventybės pagrindu. Ir tuomet jam beliktų išmesti iš galvos - tik 
pagarbą, kad jis vienu smūgiu galėtų padaryti galą darbo pasidali- 

jimui ir iš čia išplaukiančiai nuosavybės formai. Šios naujos politi- 
nės ekonomijos pavyzdi Sanča pateikia „Knygos“ 128 puslapyje, 
kur jis perka adatą ne iš shopkeeper“*, o iš pagarbos, ir ne už shop- 
keeper mokamus pinigus, o už pagarbą, kurią jis moka adatai. Beje, 
dogmatinis kiekvieno individo pasišalinimas iš svetimos nuosavybės, 
su kuriuo Sanča kovoja, yra gryna juridinė iliuzija. Esant dabarti- 
niam gamybos ir bendravimo būdui, kiekvienas muša per veidą šią 
iliuziją, galvodamas kaip tik apie tai, kaip išjungus visus kitus 
individus iš jiems priklausančios nuosavybės. Kaip yra su Sančos 
„nuosavybe viskam“, matyti jau iš šalutinio sakinio: „ko Man rei- 
kia ir ką Aš galiu užvaldyti”. Tai jis pats smulkiau išaiškina 353 pus- 
lapyje: „Jeigu Aš sakau: Man priklauso pasaulis, tatai iš tikrųjų iaip 
pat yra tuščias plepalas, turįs tik tokią prasmę, kad Aš negerbiu 
svetimos nuosavybės“, vadinasi, kad svetimos nuosavybės n e gerbi- 
mas yra jo nuosavybė. . 

Tokia mūsų Sančos širdžiai brangi privatinė nuosavybė užgau- 
na jį kaip tik savo išimtinumu, be kurio ji būtų nesąmonė, — jį už- 
gauna tas faktas, kad, be jo, dar yra kiti privatūs savininkai. Juk 
svetima privatinė nuosavybė yra šventa. Mes pamatysime, kaip 
jis savo „Sąjungoje“ įveikia šią nelaimę: mes įsitikinsime, kad jo 
egoistinė nuosavybė, nuosavybė nepaprasta prasme, yra ne kas ki- 
ta, kaip visapašventinančios jo fantazijos pakeista paprasta, arba 
buržuazinė, nuosavybė. 

Baigsime tokia Saliamono išmintimi: „Jeigu žmonės pasieks tai, kad neteks 
pagarbos nuosavybei, tai kiekvienas lurės nuosavybę... tuomet [sąjungos ir šiuo 


atžvilgiu pagausins aiskiro individo priemones ir užtikrins jo iškovotą nuosavy- 
bę" (p. 342)]**. 


[Samprotavimas Nr. 3. Apie konkurenciją paprasta ir nepaprasta 
prasme. 

Vieną rytą šio samprotavimo autorius, apsivilkęs priderama ei- 
lute, nuvyko pas p. ministrą Eichhorną: 

„Kadangi su fabrikantu nieko neišeina“ (nes p. finansų ministras nedavė jam 
nei vietos, nei pinigų savo fabrikui pastatyti, o p. teisingumo ministras neleido 
atimti fabriko iš fabrikanto — žiūrėk ankstesnį skirsnį apie buržuazinę nuosavybę), 
„Aš nutariau konkuruoti štai su tuo teisės profesoriumi; juk jis yra mulkis, ir 
Aš, kuris žinau šimtą kartų daugiau, nei jis, padarysiu, kad jo auditorija liks 
tuščia"“.— „Bet, mielas drauge, ar Tu mokeisi universitete ir ar esi gavęs mokslo 
laipsnį?"— „Ne, bet argi tai ką nors reiškia? Aš gerai išmanau tai, ko reikia 
dėstytojo darbui“.— „Man labai gaila, bet šioje srityje nėra konkurencijos laisvės. 
Aš nieko neturiu prieš tave asmeniškai, bet trūksta paties svarbiausio — daktaro 
diplomo, o Aš, valstybė, reikalauju diplomo“.— „Tad šit kokia yra konkurencijos 
laisvė — atsiduso autorius, — tik valstybė, Mano ponas, įgalina mane konkuruoti“. 
Po to nusimines jis grįžo namo (p. 347). 


Išsivysčiusiose šalyse jam nebūtų atėję į galvą prašyti valstybę 
leisti konkuruoti su teisės profesoriumi. Bet jeigu jis kreipiasi į vals- 
tybę kaip į darbdavį ir reikalauja iš jos atlyginimo, t. y. darbo už- 
mokesčio, taigi pats tampa konkurencijos santykių dalyviu, tai po 
jo mums jau žinomų samprotavimų apie privatinę nuosavybę ir 

* — krautuvininko. Red. 
** Rankraštyje trūksta keturių puslapių. Red. 

privati“, bendruomeninę nuosavybę, proletariatą, lettres patentes**, 
valstybę ir status“** ir t. t. vargu ar galima manyti, kad jam „pa- 
siseks“. Sprendžiant iš jo ligšiolinių žygdarbių, valstybė gali paskirti 
jį daugiausia „Šventybės“ zakristijonu (custos) kokiame nors nuo- 
šaliame valstybiniame Pomeranijos dvare. 

Pramogai mes galime čia „epizodiškai įterpti“ didį Sančos atra- 
dimą, kad tarp „neturtingųjų“ ir „turtingųjų“ yra „toks pat skirtu- 
mas“, „kaip tarp pasiturinčiųjų ir nepasiturinčiųjų“ (p. 354). 

Dabar vėl leisimės į „tuščią“ Štirnerio konkurencijos „apibrėži- 
mų“ „jūrą“: 

„Su konkurencija yra susijęs ne tiek“ (o, „Ne Tiek"!) „noras atlikti reikalą 
kiek galint geriau, kiek noras padaryti jį kiek galint pelningesnį, naudingesnį. 
Todėl žmonės studijuoja kokį nors mokslą dėl būsimos tarnybos (studijavimas dėl 
duonos kąsnio), mokosi keliaklupsčiavimo ir meilikavimo meno, įgyja patyrimą ir 
dalykinius įgūdžius, dirba dėl akių. Todėl žmonės, net jeigu pažiūrėti ir rūpinasi“ 
gerais darbais, tai iš tikrųjų turi galvoje tik naudingas kombinacijas ir pelną. 
Žinoma, niekas nenori būti cenzoriumi, bet užtat kiekvienas nori būti paaukštin- 
tas... kiekvienas bijo perkėlimo, o juo labiau atleidimo“ (p. 354, 355). 


Tegu mūsiškis prasčiokas susiranda politinės ekonomijos vado- 
vėlį, kuriame bent vienas teoretikas teigtų, jog, vykstant konku- 
rencijai, svarbiausia yra „geri darbai“ arba tai, kad būtų galima 
„atlikti reikalą kiek galint geriau“, o ne „padaryti jį kiek galint 
pelningesnį“. Beje, kiekvienoje šios rūšies knygoje jis gali rasti, kad 
privatinės nuosavybės sąlygomis, aišku, „geriausiai“ „atlieka rei- 
kalą“ labiausiai išvystyta konkurencija,— pavyzdžiui, Anglijoje. 
Smulkus prekybinis ir pramoninis sukčiavimas klesti tik ribotos kon- 
kurencijos sąlygomis, tarp kinų, vokiečių ir žydų, apskritai tarp 
prekių išnešiotojų po namus ir smulkių krautuvininkų. Tačiau mūsų 
šventasis nė neužsimena apie išnešiojamąją prekyba; jis težino tik 
viršetatinių valdininkų ir referentų konkurenciją, pasirodydamas 
čia kaip pavyzdingas karališkasis smulkus Prūsijos valdininkas. Taip 
pat sėkmingai jis galėtų pateikti kaip konkurencijos pavyzdį visų 
laikų rūmininkų lenktyniavimą dėl valdovo malonės, bet tai yra jau 
perdaug toli už jo smulkiaburžuazinio akiračio. 

Po šių nepaprastų nuotykių su viršetatiniais valdininkais, iždi- 
ninkais ir registratoriais įvyko didis šventojo Sančos nuotykis su 
garsiuoju Klavilenjo žirgu, kuris buvo Servanteso išpranašautas Nau- 
jajame testamente, XLI perskyrime. Sanča sėda ant stebuklingo poli- 
tinės ekonomijos žirgo ir, padedamas „Šventybės“, nustato darbo 
užmokesčio minimumą. Tiesa, čia jis vėl parodo savo įgimtą bailumą 
ir iš pradžių atsisako sėsti ant skrajojančio žirgo, kuris nuneš jį 
toli aukščiau debesų, į sriti, „kur gimsta kruša, sniegas, griaustinis 
ir žaibai". Tačiau „hercogas“, t. y. „valstybė“, padrąsina jį, ir po to, 
kai į balną sėda drąsesnis ir labiau prityręs Don Kichotas-Šeliga, 
mūsų narsusis Sanča taip pat užsiropščia ant arklio strėnų. Ir vos 
Šeligos rankai pasukus žirgo galvoje sraigtą, žirgas tuojau pakilo 

* — apiplėštuosius. Red, 
* — patentus. Red. 
*** — būklę, Red. 

aukštai į orą, ir visos damos — ypač Maritornes — sušuko jam įkan- 
din: „Tegu su savimi sutariantis egoizmas lydi Tave, narsusis riteri, 
ir Tave, dar narsesnis ginklanešy, ir tegu pavyksta jums išvaduoti 
mus nuo Malambruno šmėklos, nuo „Šventybės“. Bet tik išlaikyk 
pusiausvyrą, narsusis Sanča, kad nenukristum ir kad su Tavimi ne- 
atsitiktų taip, kaip su Faetonu, jam įsigeidus vairuoti saulės ve- 
žimą!“ 

„Jeigu mes prileisime“ (jis jau svyruoja hipotetiškai), „kad kaip tvarka 
priklauso valstybės esmei, taip ir pajungimas yra pagrįstas jos prigimtimi“ (malonus 
moduliavimas tarp „esmės“ ir  prigimties"— tų „ožkų“, kurias Sanča mato skris- 
damas), „tai pastebėsime, kad ,pajungtieji“ (aišku, reikėjo pasakyti: pajungiantieji) 
„arba privilegijuotieji nepaprastai apiplėšia ir apskaičiuoja žemesniuosius“ (p. 357). 


„Jeigu prileisime... tai pastebėsime“. Reikėjo pasakyti: tai pri- 
leisime. Prileidę, kad valstybėje yra „pajungiantieji“ ir „pajungtieji”, 
mes tuo pačiu „prileidome“, kad pirmieji turi „privilegijų“ palyginti 
su pastaraisiais. Tačiau stilistinį šios frazės grožį, kaip ir netikėtą 
tam tikro daikto „esmės“ ir „prigimties“ pripažinimą mes priskiria- 
me mūsiškio Sančos, išgąstingai balansuojančio skrendant, bailumui 
ir sumišimui, taip pat jo panosėje uždegtoms raketoms. Mes nesi- 
stebime netgi tuo, kad šventasis Sanča išveda konkurencijos pa- 
sekmes ne iš konkurencijos, o iš biurokratijos, ir šiuo atveju vėl 
teigia, kad darbo užmokestį nustato valstybė“. 

Jis nesupranta, kad nuolatiniai darbo užmokesčio svyravimai su- 
daužo į šipulius visą jo gražiąją teoriją; labiau įsigilinęs į pramo- 
nės santykius, jis, aišku, būtų radęs pavyzdžių, kai koks nors fabri- 
kantas sutinkamai su visuotiniais konkurencijos dėsniais galėtų būti 
savo darbininkų „apiplėšiamas“ ir „„apskaičiuojamas“, jeigu šie tei- 
siniai ir moraliniai posakiai nebūtų praradę konkurencijos sąlygo- 
mis bet kurios prasmės. 

Kokiu naiviu ir smulkiaburžuaziniu pavidalu atsispindi vieninte- 
lėje Sančos makaulėje visa apimantys pasauliniai santykiai, kokias 
jis, kaip mokytojas, deda pastangas, norėdamas gauti sau iš visų šių 
santykių tik naudingų moralės pamokų ir kartu paneigti šiuos san- 
tykius moraliniais postulatais,— tai vėl ryškiai parodo nykštukinis 
pavidalas, kuriame jam susitelkia konkurencija. Mes turime in ex- 
tenso** pacituoti šią puikią vietą, kad „niekas veltui nebūtų pra- 
rasta“. 


„Kai vėl dėl konkurencijos, tai ji yra tik todėl, kad ne visi imasi savo 
reikalo ir ne visi tarpusavyje dėl jo susitaria. Štai, pavyzdžiui, duona yra visų 
tam tikro miesto gyventojų reikmuo, todėl jie galėtų lengvai tarp savęs susitarti 
įsteigti visuomeninę kepyklą. Užuot tai padarę, jie perleidžia šio vartojimo reik- 
mens tiekimą vienas su kitu konkuruojantiems kepėjams, kaip kad mėsos tiekimą — 
mėsininkams, vyno — vyno prekiautojams ir t. t. ... Jeigu Aš nesirūpinu Savo 
reikalu, tai turiu pasitenkinti tuo, ką kiti teiksis Man duoti. Turėti duonos yra 


* Toliau rankraštyje išbraukta: „Jis čia vėl neatsižvelgia į tai, kad darbininkų 
„apskaičiavimas“ ir „apiplėšimas“ dabartiniame pasaulyje yra pagrįstas tuo, kad 
jie neturi turto ir kad šio turto neturėjimas tiesiogiai prieštarauja užtikrinimui, 
kurį visoki Sančos pakiša liberaliniams buržua, — užtikrinimui, kad žemėvaldos 
parceliavimo būdu jie suteikią nuosavybę kiekvienam“. Red. 

** — pilnai, ištisai, Red, 

Mano reikalas, Mano noras ir troškimas, o vis dėlto šis reikalas pavedamas 
kepėjams ir iš jų vaidų, rungtyniavimo, lenktyniavimo — žodžiu, iš jų konkuren- 
cijos daugiausia tikimasi gauti naudos, kurios negalima buvo tikėtis, esant cechinei 
santvarkai, kai duonos kepimas buvo visiška ir išimtinė cechų meistrų nuosavy- 
bė“ (p. 365). 


Mūsų smulkiajam biurgeriui būdinga tai, kad jis čia rekomen- 
duoja savo draugams miesčionims, priešingai konkurencijai, tokią 
priemonę, kaip visuomeninės kepyklos, kurios beveik visuomet bu- 
vo, esant cechinei santvarkai, ir kurias panaikino pigesnis, su kon- 
kurencija susijęs gamybos būdas. Ši jo rekomenduojama vietinio 
tipo priemonė galėjo išsilaikyti tik ribotų santykių sąlygomis ir bū- 
tinai turėjo žlugti, atsiradus konkurencijai, kuri panaikino vietinį 
ribotumą. Matydamas konkurenciją, jis net nesuprato, kad, pavyz- 
džiui, duonos „poreikis“ kasdien yra kitas, kad anaiptol ne nuo jo 
priklauso, ar rytoj duona dar bus „jo reikalas" ir ar kiti dar pripa- 
žins gyvybiniu reikalu jos poreiki; jis nesuprato, kad konkurenci- 
jos sąlygomis duonos kainą nustato gamybos kaštai, o ne kepėjų 
savivalė. Šventasis Sanča ignoruoja visus santykius, kuriuos pirmą 
kartą sukūrė konkurencija: vietinio ribotumo panaikinimą, susisieki- 
mo priemonių atsiradimą, išvystytą darbo pasidalijimą, pasaulinius 
santykius, proletariatą, mašinas ir t. t., ir liūdnai žvelgia atgal, į vi- 
duramžių miesčioniją. Apie konkurenciją jis težino tiek, kad ji yra 
„Vaidai, rungtyniavimas ir lenktyniavimas“; jos sąryšis su darbo 
pasidalijimu, su paklausos ir pasiūlos santykiu ir t. t. jo nedomina“. 
Tiesa, kad buržua visur, kur to reikalavo jų interesai (o apie tai 
jie nusimano daugiau, negu šventasis Sanča), kiekvieną kartą „su- 
sitardavo“, jeigu tai leido konkurencija ir privatinė nuosavybė, — 
apie tai liudija akcinės bendrovės, kurios pasirodė, atsiradus jūrų 
prekybai bei manufaktūrai, ir kurios apėmė visas joms prieinamas 
pramonės ir prekybos šakas. Tokie „susitarimai“, kurie, be kita ko, 
lėmė ištisos karalystės užkariavimą Ostindijoje, žinoma, yra smulk- 
mena palyginti su geraširdiška fantazija apie visuomeninę ke- 
pyklą; šią fantaziją vertėtų aptarti laikraštyje ,„Vossische Zei- 
tung“.— Kai dėl proletarų, tai jie — bent savo dabartiniu pavida- 
lu — yra atsiradę tik iš konkurencijos; jau ne kartą jie buvo įsteigę 
kolektyvines įmones, kurios betgi visada sužlugdavo, kadangi ne- 
pajėgė konkuruoti su „besivaidijančiais“ privačiais kepėjais, mėsi- 
ninkais ir t. t. ir kadangi proletarams, kurių interesai dėl paties 
darbo pasidalijimo dažnai esti priešingi, tėra galimas tik politinis 
„Susitarimas“, nukreiptas prieš visą dabartinę santvarką. Ten, kur 
konkurencijos vystymasis įgalina proletarus „susitarti“, ten jie „su- 


* Toliau rankraštyje išbraukta: „Jie būtų galėję iš pat pradžių „susitarti“. 
Kad tik konkurencija apskritai padaro galimą „susitarimą“ (vartojant ši moralės 
sričiai priklausantį žodį), kad dėl klasinių interesų priešingumo apie Sančos vi- 
suotinį „susitarimą“ negali būti nė kalbos — tai mūsų išminčiui mažai rūpi. Iš 
viso šie vokiečių filosofai vietos interesų apribotą savo skurdumą paverčia pasau- 
linės istorinės reikšmės dalyku, vaizduodamiesi, jog svarbiausiuose pagal savo is- 
torinę reikšmę santykiuose tetrūko tik jų išminties, ir reikalas būtų buvęs baigtas. 
„susitarimu“, viskas būtų reikiamai sutvarkyta. Kad su tokiomis fantazijomis toli 
nenueisi, matyti iš mūsiškio Sančos". Red. 

sitaria" dėl visai kitų dalykų, negu visuomeninės kepyklos“. „Su- 
sitarimo“ tarp konkuruojančių individų nebuvimas, kurį čia pastebi 
Sanča, kartu ir atitinka jo tolesnius samprotavimus apie konkuren- 
ciją, kuriais mes galime pasigėrėti ,Komentare"“ (Vigandas, p. 173), 
ir visiškai jiems prieštarauja. 


„Konkurencija buvo įvesta todėl, kad ji buvo laikoma gerove visiems. Dėl 


jos. buvo susikalbėta, mėginta prieiti prie jos išvien... dėl jos buvo susitarta 
maždaug taip, kaip medžiotojai laiko tikslinga susitarti... jiems išsisklaidant po 
mišką ir medžiojant „kas sau“... Tiesa, dabar pasirodo... kad, esant konkuren- 


cijai, ne kiekvienas gauna... sau naudos". 


„Pasirodo“, kad Sanča žino apie medžioklę tiek pat, kiek ir apie 
konkurenciją. Jis kalba ne apie medžioklę su varovais ir ne apie 
medžioklę su šunimis, bet apie medžioklę nepaprasta prasme. Jam 
dar belieka parašyti pagal minėtuosius principus naują pramonės 
bei prekybos istoriją ir įsteigti tokios nepaprastos medžioklės „Są- 
jungą“. 

Visai tokiu pat ramiu, maloniu kaimui skiriamo laikraščio sti- 
liumi jis pasisako apie konkurencijos sąryšį su dorovės santykiais. 

„Tas kūniškąsias gėrybes, kurių žmogus kaip toks“ (|) „negali išlaikyti, mes 
turime teisę iš jo atimti — tokia yra konkurencijos, verslo laisvės prasmė. Mums 
atitenka ir tai, ko jis negali išlaikyti iš dvasinių gėrybių. Tačiau yra neliečiamos 
pašventintos gėrybės. Pašventintos ir užtikrintos — kieno? .. Žmogaus ar sąvokos, 
šio dalyko sąvokos“. Kaip tokių pašventintų gėrybių pavyzdį jis nurodo „gyvybę“, 
„asmens laisvę“, „religiją“, „garbę“, „padorumo jausmą“, „gėdos jausmą“ ir t. t. 
(p. 325). 

Visas šias „pašventintas gėrybes“ Štirneris „turi teisę“ atimti iš- 
sivysčiusiose šalyse nors ir ne iš „žmogaus kaip tokio“, bet iš tikro 
žmogaus, — aišku, konkurencijos būdu ir jos sąlygomis. Didis kon- 
kurencijos įvykdytas visuomenės perversmas, kuris pavertė buržua 
savitarpio santykius ir jų santykius su proletarais grynai piniginiais 
santykiais, o visas anksčiau minėtas „pašventintas gėrybes“ — pre- 
kybos objektais, ir kuris sugriovė proletarams visus natūraliai su- 
sidariusius ir tradicinius santykius, pavyzdžiui, šeimos ir politinius 
santykius, kartu su visu jų ideologiniu antstatu,— ši galinga revo- 
liucija kilo, aišku, ne iš Vokietijos. Vokietija joje laikėsi tik pa- 
syviai: ji leido atimti iš savęs savo pašventintas gėrybes, negaudama 
už jas net paprastos kainos. Todėl ir mūsiškis smulkusis vokiečių 
biurgeris težino tik veidmainiškus buržua užtikrinimus dėl morali- 
nių jų konkurencijos ribų, — užtikrinimus tų pačių buržua, kurie 
kasdien trypia kojomis „pašventintas“ proletarų „gėrybes“, jų „gar- 
bę“, „gėdos jausmą“, „asmens laisvę“ ir atima iš jų net religinį mo- 
kymą. Šiose „„moralinėse ribose“, kurios yra jo prieglobstis, jis įžiūri 
tikrąją konkurencijos „prasmę“, o konkurencijos tikrovė neatitinka 
jos prasmės. 


* Toliau rankraštyje išbraukta: „Jie“ turi „susitarti“ dėl visuomeninės ke- 
pyklos. Kad šie „jie“, šie „visi“, kiekvienoje epochoje ir esant skirtingiems san- 
tykiams patys yra skirtingi individai, turintys skirtingus interesus, — tai, žinoma, visai 
nerūpi mūsiškiam Sančai. Apskritai visoje ligšiolinėje istorijoje individai darė tą 
klaidą, kad neisisavindavo čia pat tos įmantrios „išminties“, su kuria mūsiškiai 
vokiečių filosofai paskiau postringauja apie istoriją“. Red. 

Sanča tokia fraze reziumuoja savo konkurencijos tyrinėjimų re- 
zultatus: 


„Ar laisva yra konkurencija, kurią valstybė, šis pagal biurgeriškąjį principą 
aukščiausiasis valdovas, įspraudžia į tūkstančius ribų?“ (p. 347). 


„Biurgeriškasis“ Sančos „principas“— visur „valstybę“ paversti 
„valdovu“ ir konkurencijos ribas, kurias nulemia gamybos ir bend- 
ravimo būdas, laikyti tomis ribomis, į kurias „valstybė“ „įsprau- 
džia“ konkurenciją, — čia dar kartą išreiškiamas su prideramu „pa- 
sipiktinimu". 

„Pačiu paskutiniuoju metu“ šventąjį Sančą pasiekė „iš Pran- 
cūzijos“ visokios naujienos (plg. Vigandą, p. 190), be kita ko, ir 
kalbos apie asmenų sudaiktinimą konkurencijoje ir apie skirtumą 
tarp konkurencijos ir lenktyniavimo. Tačiau „vargšas berlynietis“ 
„iš kvailumo sugadino šiuos puikius daiktus“ (Vigandas, ten pat, kur 
io lūpomis kalba nešvari jo sąžinė). „Štai, pavyzdžiui, jis sako“ „Kny- 
gos“ 346 puslapyje: 


„Argi laisva konkurencija yra tikrai laisva? Dar daugiau, argi tai tikrai yra 
konkurencija, t. y. asmenų konkurencija, kuria ji dedasi, nes ji šiuo titulu grindžia 
savo teises?“ 


Pasirodo, ponia Konkurencija kažkuo dedasi, nes ji (t. y. keletas 
teisininkų, politikų ir jos palydos uodegoje besivelkančių svajingų 
smulkiųjų biurgerių) šiuo titulu grindžia savo teises. Panaudodamas 
šią alegoriją, Sanča pradeda taikyti „puikius daiktus“ „iš Prancūzi- 
jos" Berlyno meridianui. Mes aplenksime jau anksčiau išnagrinėtą 
absurdišką teigimą, kad „valstybė nieko neturi prieš Mano asmenį" 
ir, vadinasi, leidžia man konkuruoti, bet tik neduoda man „daikto“ 
(p. 347), ir pereisime tiesiai prie jo įrodymo, kad konkurencija visai 
nėra asmenų konkurencija. 


„Bet ar konkuruoja tikrai asmenys? Ne, ir vėl — tik daiktai! Pinigai — pirmiau- 
sia, ir t. t. Lenktyniaudami vienas būtinai atsilieka nuo kito. Tačiau yra didelis 
skirtumas, ar trūkstamos priemonės gali būti įgyjamos asmenine jėga ar jos te- 
gaunamos tik iš malonės, tik kaip dovana, ir dargi taip, kad, pavyzdžiui, neturtin- 
gesnis turi palikti turtingesniam, t. y. padovanoti jam jo turtą" (p. 348). 


Dovanos teoriją „mes mielai padovanosime jam“ (Vigandas, 
p. 190). Tegu jis dirstels į bet kurį teisės vadovėlį, į skyrių: „Sutar- 
tis“. Tuomet jis sužinos, ar „dovana“, kurią jis „turi padovanoti“, 
tebėra dovana. Kaip tik šiuo būdu Štirneris mums „dovanoja“ mūsų 
parašytą jo knygos kritiką, nes jis „turi palikti, t. y. padovanoti" 
ją mums. 

Sančai nėra fakto, kad iš dviejų konkurentų, turinčių vienodus 
„daiktus“, vienas nuskurdina kitą. Kad darbininkai tarpusavyje kon- 
kuruoja, nors jie visai neturi „daiktų“ (Štirnerio prasme), — šio fakto 
jam taip pat nėra. Pašalindamas darbininkų savitarpio konkurenciją, 
jis įvykdo vieną iš dievobaimingiausių norų mūsų „tikrųjų socialis- 
tų“, kurie tikriausiai jam karštai atsidėkos. Girdi, tarpusavyje kon- 
kuruoja „tik daiktai“, o ne „asmenys“.— Kovoja tik ginklai, o ne 
žmonės, kurie juos vartoja ir yra išmokę juos vartoti. Žmonės čia 

lereikalingi tam, kad būtų galima juos nušauti. — Taip konkurencinė 
kova atsispindi smulkiaburžuazinių mokytojų galvose; pastarieji šiuo- 
laikinių biržos baronų ir medvilnės lordų akivaizdoje guodžiasi min- 
limi, kad jiems trūksta tik „daikto“, ir jie nukreiptų prieš juos savo 
„asmeninę jėgą“. Ši ribota pažiūra pasidaro dar komiškesnė, jei 
alidžiau įsižiūrima į „daiktus“ ir neapsiribojama bendriausiais ir po- 
puliariausiais, pavyzdžiui, „pinigais“ (beje, pinigai nėra jau toks po- 
puliarus daiktas, kaip atrodo). Be kita ko, prie tų „daiktų“ priklauso 
ir lai, kad konkurentas gyvena tam tikroje šalyje ir tam tikrame 
mieste, kur jis turi tokias pat privilegijas, kaip ir jo konkurentai, 
kuriuos čia jis yra radęs; kad miesto ir kaimo savitarpio santykis 
yra pasiekęs aukštą išsivystymo pakopą; kad jis konkuruoja palan- 
kiomis geografinėmis, geologinėmis ir hidrografinėmis sąlygomis; 
kad Lijone jis dirba kaip šilko fabrikantas, Mančesteryje — kaip 
medvilnės fabrikantas, o kokioje nors ankstesnėje epochoje jis bu- 
vo, pavyzdžiui, armatorius Olandijoje; kad darbo pasidalijimas jo 
gamybos srityje, kaip ir kitose nuo jo visai nepriklausančiose ga- 
mybos srityse, yra smarkiai išsivystęs; kad susisiekimo priemonės 
jam užtikrina tokį pat pigų transportą, kaip ir jo konkurentams; 
kad jis randa nagingų darbininkų ir prityrusių prižiūrėtojų. Visų šių 
konkurencijai reikalingų „daiktų“ ir apskritai sugebėjimo konku- 
ruoti pasaulinėje rinkoje (kurios jis nežino ir negali žinoti dėl savo- 
sios valstybės teorijos ir visuomeninės kepyklos, bet kuri, deja, 
apsprendžia konkurenciją ir sugebėjimą konkuruoti) — visų šių 
„daiktų“ jis negali nei įgyti „asmenine jėga“, nei „gauti kaip dova- 
na” iš „valstybės“ „malonės“ (plg. 348 p.). Prūsijos valstybė, kuri 
mėgino visa tai „padovanoti“ savo Seehandlung!??, galėtų jam apie 
lai papasakoti šį tą labai pamokomo. Sanča čia pasireiškia kaip 
karališkasis prūsų Seehandlung filosofas, nes iš tikrųjų jo sampro- 
lavimai tėra platus Prūsijos valstybės iliuzijos apie savo visagalybę 
ir 5ochandlung iliuzijos apie savo sugebėjimą konkuruoti komen- 
laras. Beje, reikia pastebėti, kad konkurencija iš tikrųjų prasidėjo 
kaip „asmenų“, turinčių „asmeninių lėšų“, „konkurencija“. Baudžiau- 
ninkų išlaisvinimas, pirmoji konkurencijos sąlyga, pirmas „daiktų“ 
kaupimas, buvo grynai „asmeniniai“ aktai. Todėl jei Sanča nori 
daiktų konkurenciją pakeisti asmenų konkurencija, tai reiškia — jis 
nori grįžti į konkurencijos pradžią, kartu vaizduodamasis, kad jo 
gori norai ir jo nepaprastai egoistiška sąmonė gali duoti konkuren- 
cijos vystymuisi kitą kryptį. 

Sis didis vyras, kuriam nėra nieko švento ir kuris visiškai nesi- 
domi „daikto prigimtimi“ ir „santykio sąvoka“, vis dėlto turi paga- 
liau pripažinti asmeninės ir daiktinės savybės skirtumo „prigimtį“ 
tt klų abiejų savybių „santykio sąvoką“ kažkuo šventu, tuo būdu 
alninalkkydamas nuo jų „kūrėjo“ vaidmens. Bet šį jam šventą skirtu- 
mų, kokį jis nustato pateiktoje ištraukoje, galima panaikinti, nepa- 
darant tuo „begalinio išniekinimo“. Pirmiausia, jis pats jį panaikina, 
manydamas, kad daiktinės priemonės įgyjamos asmenine jėga, ir 
tuo būdu paversdamas asmeninę jėgą daiktine galia. Po to jis gali 
ramiai iškelti kitiems individams moralinį postulatą, reikalaudamas 

iš jų asmeninio santykio su juo pačiu. Visai taip pat meksikiečiai 
galėtų pareikalauti iš ispanų nešaudyti jų šautuvais, o žudyti kumš- 
čiais, arba, šventojo Sančos pasiūlymu, „griebti juos už gerklės“, 
kad ispanų santykis su jais būtų „„asmeninis“.— Jei koks nors indi- 
vidas gero maisto, rūpestingo auklėjimo ir fizinio lavinimosi dėka 
yra išvystęs savyje fizinę jėgą ir pasiekęs vikrumo, o kitas žmogus 
dėl blogo ir nesveiko maisto ir sutrikusio dėl to virškinimo, dėl 
apleistumo vaikystėje ir pernelyg didelio įtempimo niekuomet ne- 
galėjo įgyti „daiktų“, reikalingų muskulams užsiauginti — jau nekal- 
bant apie šių „daiktų“ turėjimą,— tai pirmojo „asmeninė jėga“ ant- 
rojo atžvilgiu yra grynai daiktinė. Netiesa, kad jis įgijo „trūkstamas 
priemones asmenine jėga“, — atvirkščiai, turimos daiktinės priemonės 
leido jam įsigyti „asmeninę jėgą“.— Beje, asmeninių priemonių vir- 
timas daiktinėmis ir daiktinių — asmeninėmis tėra viena konkuren- 
cijos pusių, visiškai neatskiriama nuo jos. Reikalavimas konkuruoti 
ne daiktinėmis, o asmeninėmis priemonėmis pavirsta moraliniu pos- 
tulatu, pagal kurį konkurencija ir ją sąlygojantys santykiai turi 
turėti ne tas pasekmes, kokios būtinai iš jų išplaukia. 

Štai dar viena, ir šįkart paskutinė, konkurencijos filosofijos re- 
ziumė: 

„Konkurencija kenčia dėl tos nepalankios aplinkybės, kad ne kiekvienas turi 
priemonių konkuruoti, nes šios priemonės yra imamos ne iš asmenybės, o iš 
atsitiktinumo. Daugumas neturi priemonių ir todėl“ (o, „Todė!“|) „yra nepasitu- 
Tintys“ (p. 349). 

Mes jau anksčiau esame jam nurodę, kad konkurencijoje pati 
asmenybė yra atsitiktinumas, o atsitiktinumas yra asmenybė. Kon- 
kurencijai reikalingos nuo asmenybės nepriklausančios „priemonės“ 
yra gamybos ir pačių asmenų bendravimo sąlygos, kurios konkuren- 
cijoje pasireiškia šių asmenų atžvilgiu kaip nepriklausoma jėga, kaip 
jiems atsitiktinės priemonės. Pagal Sančą žmonės išsivaduoja iš šių 
jėgų, išmesdami iš savo galvos šių jėgų vaizdinius — arba, teisin- 
giau, filosofinius ir religinius šių vaizdinių iškraipymus,— šiam rei- 
kalui tinka ir etimologinė sinonimika („sugebėjimas“, „turtas“ [,„ Ver- 
mėgen"] ir „galėti“ [„vermėogen"|), ir moraliniai postulatai (pavyz- 
džiui: Tegu kiekvienas bus visagalis Aš), ir beždžioniškos grimasos 
bei idilinės juokdariškos tirados prieš „Šventybę“. 

Jau anksčiau girdėjome skundus, kad dabartinėje civilinėje vi- 
suomenėje kaip tik dėl valstybės kaltės „Aš“ negali savęs realizuoti, 
t. y. negali pareikšti savo „sugebėjimų“. O dabar mes sužinome, kad 
„savitumas“ neduoda šiam „Aš“ priemonių konkuruoti, kad „jo ga- 
lia“ visai nėra galia ir kad jis lieka „nepasiturintis“, nors kiekvie- 
nas daiktas, „būdamas jo daiktas, yra ir jo nuosavybė“. Štai visiš- 
kas su savimi sutariančio egoizmo paneigimas. Bet visos šios kon- 
kuruoti „nepalankios aplinkybės“ išnyks, vos tik „Knyga“ įsiskverbs 
į visų sąmonę. Kol tai įvyks, Sanča tebeprekiauja mintimis, tačiau 
nedarydamas „gerų darbų“ arba „neailikdamas geriausiai savo 
darbo"*. 


* Toliau rankraštyje išbraukta: „Skirtumas tarp esmės ir reiškinio čia prasiveržia 
prieš Sančos valią“. Red. 

II. Maištas 


Visuomenės kritika užbaigiama senojo, šventojo pasaulio kritika. 
Maišto būdų mes peršokame į naują, egoistinį pasaulį. 

Kas apskritai yra maištas, mes jau matėme „Logikoje“: tai atsi- 
sakymas gerbti Šventybę. Tačiau čia maištas dar įgauna ypatingą. 
praktinį pobūdį. ' 


Revoliucija = šventas maištas. 
Maištas = egoistinė arba pasaulietinė re- 
voliucija. 
Revoliucija = esamų sąlygų perversmas. 
Maištas = perversmas Manyje. 
Revoliucija = politinis arba socialinis veiks- 
mas. 


Maištas = Mano egoistinis veiksmas. 
Revoliucija esamybės nuvertimas. 
Maištas = nuvertimo esamybė. 


Tr t. t. ir t. t. P. 422 ir sek. Būdą, kuriuo žmonės lig šiol nu- 
versdavo tą pasaulį, kurį jie jau rasdavo, aišku, taip pat reikėjo 
paskelbti šventu ir priešpastatyti jam „savo“ būdą esamajam pa- 
sauliui sugriauti. 


Revoliucija „yra esamų sąlygų arba statuso perversmas, perversmas valstybėje 
arba visuomenėje, ir todėl ji yra politinis arba socialinis veiksmas“. Kai dėl maišto, 
lai „nors neišvengiama jo pasekmė yra esamų sąlygų pakeitimas, bet jis kyla ne 
iš šio pakeitimo, o iš žmonių nepasitenkinimo savimi". „Jis yra atskirų individų 
sukilimas, pakilimas, negalvojant apie tai, kokia santvarka iš to išaugs. Revoliu- 
cijos tikslas buvo nauja sanivarka, o maištas priveda prie to, kad Mes jau nebe- 
leidžiame kitiems Mus tvarkyti, bet tvarkomės patys. Jis nėra kova prieš esa- 
mybę, nes jeigu jis pavyksta — esamybė žūva savaime; jis tėra Manęs išvadavimas 
iù csamybės. Jeigu Aš palieku esamybę jos pačios valiai, tuomet ji miršta ir 
supüva. Bet kadangi Mano tikslas yra ne nuversti esamybę, o Pačiam pakilti 
aukščiau jos, tai Mano ketinimas ir Mano veiksmas nėra politinio arba socialinio 
pobūdžio; atvirkščiai, būdami nukreipti tik į Mane ir į Mano savitumą, jie yra 
ogoisliški” (p, 421, 422). 


Les beaux esprits se rencontrent“. Tai, ką paskelbė tyruose šau- 
klančiojo balsas, dabar įvyko. Nuodėmingasis Jonas Krikštytojas, 
„Šlirneris“, rado savo šventąjį mesiją — „dr. Kulmaną iš Holšteino“. 
Klausykite: 


„Jūs turite ne griauti ir naikinti kliūtis, esančias Jūsų kelyje, bet jas apeiti ir 
palikti Ir kai Jūs apeisite jas ir paliksite, jos išnyks savaime, nes jos nebeturės 
malito” („Dvasios karalystė“ ir t. t, Ženeva, 1845, p. 116). : 


Skirlumas tarp revoliucijos ir Štirnerio maišto yra ne tai, — kaip 
mano blirneris, — kad pirmoji yra politinis arba socialinis veiksmas, 
o antrasis — egoistinis veiksmas; skirtumas tarp jų yra tas, kad re- 


voliucija yra veiksmas, o maištas nėra toks. Visą Štirnerio iškelia- 
mo pilošingumo beprasmybę čia pat parodo tai, kad jis kalba apie 


n Didieji protai susitinka. Red. 

„Revoliuciją“ kaip apie tam tikrą juridinį asmenį, kuris turi kovoti 
su „Esamybe“— kitu juridiniu asmeniu. Jei šventasis Sanča būtų iš- 
studijavęs įvairias iikras revoliucijas ir revoliucinius mėginimus, 
tai, gal būt, jis būtų radęs juose netgi tas formas, kurių buvimą jis 
neaiskiai jautė, kurdamas savo ideologinį „maištą“; pavyzdžiui, jis 
būtų jas radęs korsikiečių, airių, baudžiavinių Rusijos valstiečių veiks- 
muose ir apskritai necivilizuotose tautose. Toliau, jeigu jis būtų do- 
mėjęsis tikrais, kiekvienoje revoliucijoje „esančiais“ ındıvidais ir jų 
santykiais, užuot pasitenkinęs grynuoju Aš ir „Esamybe“, t. y. sub- 
stancija (frazė, Kuriai nuversti nereikia jokios revoliucijos, o pa- 
kanka tik klajojančio riterio, koks yra šventasis Brunas), tai, gal 
būt, jis būtų supratęs, kad kiekvieną revoliuciją ir jos rezultatą 
sąlygojo šie santykiai, poreikiai ir kad „politinis arba socialinis 
veiksmas" jokiu būdu nebuvo priešingas „egoistiniam veiksmui“. 
Koks gilus yra šventojo Sančos požiūris į „revoliuciją“, rodo šis 
jau minėtas jo posakis: „Nors maišto pasekmė yra esamų sąlygų 
pakeitimas, bet jis kyla ne iš šio pakeitimo“. Tai numato — kaip 
antitezę, — kad revoliucija kyla „iš esamų sąlygų pakeitimo“, t. y. 
kad revoliucija kyla iš revoliucijos. O maištas, atvirkščiai, „kyla iš 
žmonių nepasitenkinimo savimi“. Šis „nepasitenkinimas savimi“ pui- 
kiai tinka ankstesnėms frazėms apie savitumą ır „su savimi suta- 
riantį egoistą”, kuris visuomet gali žengti „savuoju keliu“, visuomet 
yra patenkintas savimi ir kiekvieną akimirką yra tas, kas jis gali 
būti. Nepasitenkinimas savimi yra arba nepasitenkinimas savimi tam 
tikroje būklėje, kuri apsprendžia visą asmenybę, pavyzdžiui, ne- 
pasitenkinimas savo kaip darbininko būkle, arba jis yra moralinis 
nepasitenkinimas. Vadinasi, pirmuoju atveju tai yra — kartu ir pa- 
grindinai — nepasitenkinimas esamais santykiais; antruoju atveju ne- 
pasitenkinimas savimi yra ideologinė pačių šių santykių išraiška, jo- 
kiu būdu neišeinanti iš jų sferos, o ištisai priklausanti prie šių san- 
tykių. Pirmasis atvejis veda, kaip mano Sanča, į revoliuciją; todėl 
maištui lieka tik antrasis atvejis — moralinis nepasitenkinimas sa- 
vimi. „Esamybė“ yra, kaip žinome, „Šventybė“; taigi „nepasitenki- 
nimą savimi“ galima suvesti į moralinį nepasitenkinimą savimi kaip 
šventu, t. y. kaip tikinčiu į Šventybę, į Esamybę. Tik apmaudingam 
mokytojui galėjo. ateiti į galvą grįsti savo samprotavimą apie revo- 
liuciją ir maištą pasitenkinimu ir nepasitenkinimu, t. y. nuotaiko- 
mis, išimtinai priklausančiomis smulkiaburžuaziniams sluoksniams, 
iš kurių, kaip nuolat matome, šventasis Sanča semiasi įkvėpimo. 
Mes jau žinome, kokią turi prasmę „išeiti už esamybės ribų“. 
Tai yra sena fantazija, kad valstybė iširsianti savaime, vos tik iš jos 
išstos visi jos nariai, ir kad pinigai neteksią savo reikšmės, jei tik 
visi darbininkai atsisakys juos imti. Jau hipotetinė šio teiginio for- 
ma rodo, koks fantastiškas ir bejėgis yra šis dievobaimingas pagei- 
davimas. Tai yra sena iliuzija, kad tik nuo žmonių gerų norų pri- 
klausąs esamų santykių pakeitimas ir kad esamieji santykiai esą tik 
idėjos. Sąmonės pakeitimas izoliuotai nuo santykių — ką filosofai 
laiko savo profesija, amatu — pats yra esamų sąlygų produktas ir 
neatskiriamas nuo jų. Šis idealus pakilimas aukščiau pasaulio yra 

ideologinė filosofų bejėgiškumo prieš pasaulį išraiška. Jų ideologinį 
gyrimąsi kasdien demaskuoja praktika. 

Šiaip ar taip, Sanča, rašydamas šias eilutes, „nepakėlė maišto“ 
prieš savo paties painiavą. Vienoje pusėje jam yra „esamų sąlygų 
pakeitimas“, o kitoje — „žmonės“, ir abi šios pusės yra visiškai 
viena nuo kitos atskirtos. Sanča nė nepagalvoja, kad „sąlygos“ nuo 
seno buvo šių žmonių sąlygos ir kad šios sąlygos niekuomet nega- 
lėjo būti pakeistos, nesikeičiant žmonėms ir, jeigu jau taip turi būti, 
nesant jiems „nepatenkintiems savimi“ senomis sąlygomis. Jis mano 
suduodąs mirtiną smūgį revoliucijai, teigdamas, kad jos tikslas yra 
nauja santvarka, tuo tarpu maištas neva priveda prie to, kad mes 
jau nebeleidžiame kitiems mus tvarkyti, bet tvarkomės patys. Bet 
jau iš to, kad „Mes“ tvarkomės „Patys“, kad maištininkai esame 
„Mes“, išplaukia, kad atskiras individas, nepaisant viso Sančos „vi- 
dinio priešinimosi“, turi „leisti“, kad „Mes“ „tvarkytume“ jį, taigi 
revoliucija ir maištas tik tuo tesiskiria vienas nuo kito, kad revo- 
liucijos atveju tai yra žinoma, o maišto atveju — žavimasi iliuzijo- 
mis. Paskiau Sanča lieka netikras, „pavyks“ maištas ar ne. Neaišku, 
kodėl maištas turi „nepavykti“, ir dar neaiškiau, kodėl jis turi pa- 
vykti, kai kiekvienas maištininkas žengia tik savuoju keliu. Juk 
čia būtinai turėtų įsiterpti pasaulietiniai santykiai, kurie parodytų 
maištininkams, kad reikalingas bendras veikimas, kuris būtų „poli- 
tinis arba socialinis“, nepriklausomai nuo to, ar jis yra kilęs iš 
egoistinių motyvų ar ne. Kitas „menkutis skyrimas“, ir vėl pagrįs- 
tas painiava, — tai Sančos daromas skirtumas tarp esamybės „nuver- 
timo“ ir „pakilimo“ aukščiau jos, lyg nuversdamas jis nepakiltų aukš- 
čiau esamybės, o pakildamas aukščiau jos — nenuverstų jos bent 
lokiu mastu, kiek ji egzistuoja jame pačiame. Beje, nei paprastas 
„Nuvertimas“, nei paprastas „pakilimas“ dar ničnieko nepasako; kad 
ir revoliucijoje esti „„pakilimas“— Sanča galėtų matyti iš to, kad 
prancūzų revoliucijoje raginimas „Levons-nous!“!?! buvo populiarus 
lozungas. 

„Kurti įstaigas — toks yra revoliucijos įsakymas“ (I), „pakilti arba sukilti — 
maišto reikalavimas. Revoliuciniai protai stengėsi parinkti valstybės santvarką, ir 
visą šį politinį laikotarpį virė kova dėl valstybės santvarkos ir su ja susijusių 
klausimų; taip ir socialiniai talentai buvo nepaprastai išradingi visuomeninių įstaigų 
srityje (falansteriai ir panašūs dalykai). Tačiau būti laisvam nuo bet kurios vals- 
lybės santvarkos — štai ko siekia maištininkas“ (p. 422). 


Tiesa, kad prancūzų revoliucijos pasekmė buvo daugelis įstaigų; 
Ilesa, kad Empėrung* yra kilęs iš žodžio „empor“**; taip pat tiesa, 
kad revoliucijos metu ir vėliau buvo kovojama dėl valstybės san- 
tvarkos; tiesa ir tai, kad buvo iškelti įvairūs socialinių sistemų pro- 
jektai; ne mažesnė tiesa yra ir tai, kad Prudonas yra kalbėjęs apie 
anarchiją. Iš šių penkių faktų Sanča sulipdė anksčiau pateiktą savo 
razo. 

Iš fakto, kad prancūzų revoliucija privedė prie „įstaigų“, Sanča 
daro išvadą, kad tai yra apskritai kiekvienos revoliucijos „įsaky- 


" maištas. Red. 
La aukštyn, į viršų. Red. 

mas“. Iš to, kad politinė revoliucija buvo politinė revoliucija, ku- 
rioje socialinis perversmas kariu įgavo oficialią išraišką kaip kova 
dėl valstybės santvarkos, Sanča, pasikliaudamas savuoju istorijos 
makleriu, daro išvadą, kad joje buvo kovojama dėl geriausios vals- 


tybės santvarkos. Prie šio atradimo, pasitelkdamas žodelius „taip | 


ir“, jis prijungia socialinių sistemų paminėjimą. Kaip buržuazijos 
epochoje buvo domimasi valstybės santvarkos klausimais, „taip ir“ 
mūsų laikais buvo sukurtos įvairios socialinės sistemos. Toks yra 
minčių sąryšingumas ankstesniame sakinyje. 

Jau iš to, ką mes esame anksčiau pasakę prieš Fojerbachą, iš- 
eina, kad ligšiolinės revoliucijos, kurios vyko darbo pasidalijimo 
sąlygomis, turėjo privesti prie naujų politinių įstaigų; iš to taip pat 
išeina, kad komunistinė revoliucija, panaikinanti darbo pasidalijimą, 
galiausiai pašalina politines įstaigas; iš to pagaliau išplaukia, kad 
komunistinė revoliucija derinsis ne prie „visuomeninių įstaigų, ku- 
Tias yra sukūręs socialinių talentų išradingumas“, bet prie gamybi- 
nių jėgų. 

„Tačiau būti laisvam nuo bet kurios valstybės santvarkos — štai 
ko siekia maištininkas!“ „Gimęs laisvas“, iš anksto nuo visko išsi- 
vadavęs, jis siekia amžių pabaigoje išsivaduoti ir nuo valstybės san- 
tvarkos. 

Dar reikia pastebėti, kad Sančos „maištui“ atsirasti padėjo viso- 
kios ankstesnės mūsų bonhomme iliuzijos, tarp kita ko, ir tikėjimas, 
kad revoliuciją darantys individai esą susiję kažkokiais idealiais 
ryšiais ir kad, „pakeldami skydą“, jie apsiriboją tuo, kad pakelia 
ant jo naują sąvoką, įkyrią idėją, šmėklą, vaiduoklį — „Šventybę“. 
Sanča verčia juos išmesti iš savo galvos šį idealų ryšį, ir dėl to jo 
vaizduotėje revoliucionieriai virsta kažkokia netvarkinga gauja, ku- 
ri tegali dar tik „maištauti“. Be to, jis yra girdėjęs, kad konkuren- 
cija yra visų karas prieš visus, ir šis teiginys, suplaktas su jo išnie- 
kinta revoliucija, yra svarbiausias Sančos „maišto“ veiksnys. 

„Ieškodamas, kad būtų aiškiau, palyginimo, Aš, priešingai lūkesčiui, prisiminiau 
krikščionybės įsteigimą“ (p. 423). „Kristus, — sužinome mes čia —buvo ne revo- 
liucionierius, o sukilęs maištininkas. Todėl jam buvo svarbu tik viena: „būkite 
tat gudrūs, kaip žalčiai““ (ten pat). 

Kad būtų galima pilnutinai patenkinti Sančos „lūkestį“ ir patei- 
sinti jo „tik“, iš viso neturėtų būti antrosios ką tik pacituoto Evan- 
gelijos posakio pusės (Mato evangelija, 10, 16): „ir neklastingi, kaip 
karveliai“. Čia Kristus turi figūruoti antrąkart kaip istorinis asmuo, 
kad galėtų atlikti tą patį vaidmenį, kokį anksčiau, kaip matėme, at- 
liko mongolai ir negrai. Ir vėl nežinoma, ar Kristus turi paaiškinti 
maištą ar maištas — Kristų. Krikščioniška germaniška mūsų šven- 
tojo lengvatikybė susikoncentruoja teigime, kad Kristus „išsekino 
viso pagoniško pasaulio gyvybės šaltinius, kuriems esant ir be to” 
(reikėtų pasakyti: ir be jo) „turėjo nuvysti esamoji valstybė" 
(p. 424)— Nuvytusi kunigiškos gražbylystės gėlė! Žr. anksčiau apie 
„senovės žmones". Beje, credo ut intelligam*, arba norėdamas rasti, 
„kad būtų aiškiau, palyginimą“. 


* — tikiu, norėdamas suprasti. Red. 

Mes jau esame matę iš gausybės pavyzdžių, kad mūsų šventa- 
jam visada dingsi galvoje tik šventoji istorija ir dar tokiose vietose, 
kur ji pasirodo „priešingai“ ne Štirnerio, o tik skaitytojo „lūkesčiui“. 
„Priešingai lūkesčiui“, ji ateina jam į galvą net ,„Komentare“, kur 
Sanča 154 puslapyje verčia „žydų recenzentus“ senojoje Jeruzalė- 
je — priešingai krikščioniškajam apibrėžimui: dievas yra meilė — 
sušukti: „Jūs matote, kad krikščionys skelbia tikėjimą į pagonių 
dievą; nes jeigu dievas yra meilė, tai jis yra dievas Amor, meilės 
dicvas!”— Bet, „priešingai lūkesčiui"“, Naujasis testamentas yra pa- 
rašytas graikiškai, ir „krikščioniškasis apibrėžimas“ skamba taip: 
D deòs 'ayknų šoTiV * (Pirmasis Jono laiškas, 4, 16), tuo tarpu „die- 
vas Amor, meilės dievas“, vadinasi "Epos. Todėl Sanča dar turi 
paaiškinti, kaip „žydų recenzentai" galėjo paversti dydrn į čpoc 
Sioje „Komentaro“ vietoje Kristus — vėl, „kad būtų aiškiau“, — paly- 
ginamas su Sanča, ir reikia pripažinti, kad abu yra nuostabiai pana- 
šūs, abu yra „kūniškos būtybės“, ir, šiaip ar taip, besidžiaugiantis 
įpėdinis tiki, kad abu jie egzistuoja ir, resp., abu yra vieninteliai. 
Kad Sanča yra šių dienų Kristus —į šią „įkyrią idėją“ „yra nu- 
kreipta“ visa jo istorinė konstrukcija. 

Maišto filosofija, ką tik mums pateikta blogų antitezių ir nuvy- 
lusių gražbylystės gėlių pavidalu, galų gale yra pagyrūniška parve- 
niu (parveniu — išsišokėlis, tasai, kuris prasiskverbė į viršų, maiš- 
lininkas*“*) apologija. Kiekvienas maištininkas, atliekantis savo 
„egoistinį veiksmą“, susiduria su ypatinga tikrove, aukščiau kurios 
jis stengiasi pakilti, nepaisydamas bendrųjų santykių. Jis stengiasi 
išsivaduoti iš esamybės tik tokiu mastu, kiek ji yra jam kliūtis, 
© visur kitur, atvirkščiai, jis veikiau stengiasi ją pasisavinti. Au- 
dėjas, „pakilęs“ iki fabrikanto, išsivaduoja tuo nuo savo staklių ir 
palieka jas; o kitur viskas eina savo keliu, ir mūsų „laimingasis“ 
maištininkas kelia kitiems tik veidmainišką moralini reikalavimą 
pasidaryti tokiais pat išsišokėliais, koks yra jis pats***. Taigi visos 
kovingos Štirnerio deklamacijos galiausiai yra ne kas kita, kaip 
moraliniai pamokymai iš Gelerto pasakėčių ir spekuliatyvinis biur- 
cceriškosios menkystės aiškinimas. 

Lig šiol matėme, kad maištas yra visa, tik ne veiksmas. 342 pus- 
lapyje mes sužinojome, kad „užgrobimo metodas nėra niekintinas, 
bet išreiškia gryna su savimi sutariančio egoisto veiksmą“. Iš tik- 
rujų reikėtų pasakyti: vienas su kitu sutariančių egoistų, nes antraip 
užgrobimas virsta necivilizuotu vagių „metodu“ arba civilizuotu bur- 
ñua „metodu“, ir pirmuoju atveju jis neturės pasisekimo, o antruo- 
ju — jis nebus joks „maištas“. Reikia pastebėti, kad su savimi suta- 
rianti egoista, kuris nieko neveikia, čia atitinka „grynasis“ veiksmas, 
L y, loks veiksmas, kurio tik ir galima tikėtis iš tokio neveiklaus 
individo, 


p (lievas yra gėris. Red. 


Žodžių žaismas: ,„„Emporkėmmling“— „išsišokėlis“, ,„Empörer"— „„maištinin- 
kas", Red, 

“i Toliau rankraštyje išbraukta: „Tokia yra sena smulkiojo buržua moralė: 
jis mano, kad pasaulis bus sutvarkytas geriausiai, jei kiekvienas pats pasistengs 
pažengti kiek galint daugiau ir jeigu jam visai nerūpės bendrieji reikalai“. Red. 

Tarp kita ko, sužinome, kas yra sukūręs plebsą, ir mes galime 
būti iš anksto tikri, kad jį sukūrė „dogma“ ir tikėjimas šia dogma, 
Šventybe, kuri čia figūruoja įvairumo dėlei kaip nuodėminga są- 
monė: 


„Tik tikėjimas, kad užgrobimas yra nuodėmė, nusikaltimas, tik ši dogma su- 
kuria plebsą... kalta yra tik senoji nuodėminga sąmonė“ (p. 342). 


Tikėjimas, kad sąmonė yra dėl visko kalta, yra jo dogma, kuri jį 
padaro maištininku, o plebsą — nusidėjėliu. 

Priešingai šiai nuodėmingai sąmonei egoistas tokiais žodžiais 
kursto save, resp. ir plebsą, grobti: 


„Aš sakau Sau: tai, kam Aš turiu valdžią, yra Mano nuosavybė, ir Aš turiu 
laikyti savo nuosavybe visa, ką pasiekti Aš jaučiuosi pakankamai stiprus ir t. t.” 
(p. 340). 


Taigi šventasis Sanča sako sau, kad jis nori kažką sau pasakyti, 
ragina save turėti tai, ką jis turi, ir savo tikrą santykį formuluoja 
kaip valdžios santykį — parafrazė, kuri apskritai yra visų jo pagyrų 
paslaptis. (Žiūrėk „Logiką“.) Kiekvieną akimirką būdamas tai, kas 
jis gali būti, vadinasi, ir turėdamas tai, ką gali turėti, paskui jis 
daro skirtumą tarp savo realizuotos, tikros nuosavybės, kurią jis 
priskiria kapitalams, ir savo galimos nuosavybės, savo nerealizuoto 
„jėgos jausmo“, kurį jis įrašo į savo pelnų ir nuostolių sąskaitą. 
Tai yra tikras indėlis į mokslą apie nuosavybės buhalteriją nepa- 
prasta prasme. 

Ką iš tikrųjų reiškia šis iškilmingas „sakyti“, Sanča išsiplepa 
vienoje jau cituotoje vietoje: 


„Jeigu Aš sakau Sau... tatai iš tikrųjų taip pat yra tuščias plepalas". 
Tenai jis tęsia toliau: 


„Egoizmas“ sako „neturtingam plebsui“, kad jį „sunaikintų“: „Griebk ir imk, 
ko Tau reikia!“ (p. 341). 


Koks „tuščias“ yra šis „plepalas“, tuojau matyti iš tokio pa- 
vyzdžio: 

„Bankininko turto Aš taip pat nelaikau kažkuo svetimu, kaip Napoleonas — 
karalių žemių. Mes“ („Aš“ staiga virsta „Mes“) „visai nebijome užkariauti šį 
turtą ir jau ieškome tam reikalingų priemonių. Taigi mes išvaduojame jį nuo 
svetimumo dvasios, kurios Mes bijodavome“ (p. 369). 


Kad Sanča nėra „išvadavęs“ bankininko turto nuo „svetimumo 
dvasios“, įrodo jo geranoris patarimas plebsui — „užkariauti“ šį tur- 
tą, jį užgrobiant. „Tegu jis užgrobs ir pažiūrės, kas liks jo rankose!" 
Liks ne bankininko turtas, o nereikalingas popierius, šio turto „la- 
vonas“, kuris visai taip pat nebėra turtas, „kaip negyvas šuo jau 
nebėra šuo“. Bankininko turtas yra turtas tik esamų gamybos ir 
bendravimo santykių ribose ir tegali būti „užkariautas“ tik šių san- 
tykių sąlygomis ir priemonėmis, galiojančiomis šiomis sąlygomis. 
O jei Sanča imtųsi kitų turto rūšių, tai jis isitikintų, kad ir ten yra 
ne geriau. Taigi „grynas su savimi sutariančio egoisto veiksmas“ 

valų gale tėra labai nešvarus nesusipratimas. „Štai kur gali nuvesti“ 
Sventybės „šmėkla“. 


Pasakęs sau tai, ką norėjo pasakyti, Sanča verčia sukilusį pleb- 
są pasakyti tai, ką jis yra jam nurodęs. Mat, Sanča paruošė maišto 
atvejui atsišaukimą ir kartu praktinį pamokymą, kuris turėtų būti 
iškabintas visose kaimo smuklėse ir platinamas tarp kaimo gyven- 
tojų. Šis atsišaukimas pretenduoja į vietą leidinyje „Der hinkende 
Bote“!22 ir hercogiškame Nasau kaimo kalendoriuje. Kol kas Sančos 
tendances incendiaires“ tesiekia kaimą, jos apsiriboja propaganda 
tarp bernų ir šėrikių, bet neliečia miestų, o tai dar kartą įrodo, 
kaip sėkmingai jis „išvadavo“ stambiąją industriją nuo „svetimumo 
dvasios“. Tačiau, šiaip ar taip, mes čia pacituosime kiek galint pla- 
čiau mūsų turimą vertingą dokumentą, kuris neturi žūti, kad, „kiek 
tai nuo Mūsų priklauso, prisidėtume prie tikrai pelnytos garbės pa- 
skleidimo“ (Vigandas, p. 191). 

Atsišaukimas išspausdintas 358 ir sek. puslapiuose ir prasideda 
tokiais žodžiais: 

„Kas gi užtikrina Jūsų nuosavybę, Jūs — privilegijuotieji?.. Tai, kad Mes 


susilaikome nuo puolimo, taigi ją užtikrina Mūsų gynyba... Tai, kad jūs naudojate 
Mums prievarią“. 


Pirma tai, kad mes susilaikome nuo puolimo, t. y. kad mes nau- 
dojame prievartą patiems sau, o paskiau tai, kad jūs naudojate 
prievartą mums. Cela va à merveille!** Eikime toliau. 

„Jeigu Jūs norite Mūsų pagarbos, tai pirkite ją už Mums priimtiną kainą... 
Mes tereikalaujame teisingo įvertinimo“. 

Pirma „maištininkai“ nori parduoti savo pagarbą už „jiems pri- 
imtiną“ kainą, o paskiau jie paskelbia „teisingą įvertinimą“ kainos 
kriterijumi. Pirma — savavališka kaina, o paskiau — kaina, kurią ne- 
priklausomai nuo savivalės nustato prekybos dėsniai, gamybos kaš- 
tai bei paklausos ir pasiūlos santykis. 


„Mes sutinkame palikti Jums Jūsų nuosavybę, jei tik Jūs reikiamai kompen- 


suosite šį palikimą... Jūs imsite šaukti dėl prievartos, vos tik Mes ištiesime 
ranką... Be prievartos Mes jų“ (t. y. austrių, kuriomis gardžiuojasi privilegijuo- 
tieji) „,negausime“... „Mes nieko nenorime iš Jūsų atimti, ničnieko“. 


Pirma mes „paliekame“ tai jums, paskiau mes tai atimame iš jūsų 
ir turime panaudoti „prievartą“, o galiausiai — verčiau norime nieko 
iš jūsų neimti. Mes tai paliekame jums tuo atveju, kai jūs patys nuo 
to atsisakote; prašviesėjimo akimirką, vienintelę akimirką, kokią mes 
turime, mes, tiesa, pastebime, kad šis „palikimas“ yra „rankos tie- 
simas“ ir „prievartos“ naudojimas, tačiau galiausiai mūsų vis vien 
negalima bus kaltinti, kad mes kažką „imame“ iš jūsų. Ir tuo rei- 
kalas baigiasi. 

„Mes plušame po dvylika valandų veido prakaite, o Jūs siūlote Mums už 


tai keletą skatikų. Tokiu atveju imkite ir Jūs už savo darbą lygų atlyginimą... 
Jokios lygybės!“ 


* — kurstomosios tendencijos. Red, 
** — Puiku! Red. 

„Sukilę“ bernai pasirodo kaip tikri Štirnerio „kūriniai“. 


„Jums tai nepatinka? Jums atrodo, kad už Mūsų darbą pilnai pakanka Mūsų 
gaunamo atlyginino, o Jūsų darbas yra aiyginunas daugeuu tukstancaıų set 
Jeigu Jūs neveruniumėie savo darbo taip aukšiai ir geriau auyginiumėte uz Musų 
daibą, tai Mes prireikus padarytume ką nors dar svarbesnio, negu darote Jūs uz 
daugelį 1ūkstančių taienių, o jeigu Jūs gautumėie tokį atlyginimą, kaip Mes, iai 
Jūs greit pasidarytumėte uoleshi, norėdami užsidirbti daugiau. Bet jeigu Jūs 
padarysite ką nors, kas Mums atrodys desimt ar simią Karių verungesius, negu 
Mūsų darbas,— ak“ (ak, tu, nuolankusis ir ištikimasis verge!) „tuomet Jūs ir gau- 
site už tai simtą karių daugiau; o Mes savo ruožtu taip pat galvojame padaryti 
Jums dalykų, us kuriuos sus sumokesie brangiau, negu paprastas padiems ap- 
mokėjimas“. 

Pirma maištininkai skundžiasi, kad jų darbas apmokamas per ma- 
žai. Pagaliau jie prižada, kad tik už didesnį padienį apmokėjimą 
jie diros darbą, už kurį „reikia mokėti brangiau, negu paprastas 
padienis apmokėjimas“. Toliau jie mano, kaa padarys nepaprastų 
dalykų, jei tik jie gaus daugiau, nors kartu jie tik tada tikisi iš 
kapitaiisvo nepaprastų darbų, jeigu jo „atlyginimas“ bus sumažintas 
lig: jų uždarbio. Pagaliau, įvykdę ekonominį triuką ir pavertę pel- 
ną — sią būtiną kapitalo iormą, be kurios jie žūtų kartu su kapiia- 
listu,— darbo užmokesčiu, jie padaro stebuklą: moka „šimtą kartų 
daugiau“, „negu jiems duoda jų darbas“, t. y. šimtą kartų daugiau, 
negu jie uždirba. „Tokia yra“ ką tik pateiktos frazės „prasmė“, jeigu 
Stirneris tikrai „mano tai, ką sako“. Bet jeigu tai tėra jo stilistinė 
klaida, jeigu maištininkai susirenka visi draugen pasiūlyti kapiialis- 
tui šimtą kartų daugiau, negu kiekvienas jų uždirba, tai jis siūlo 
kapitalistams tik tai, ką kiekvienas kapitalistas jau ir šiandieną turi. 
Juk aišku, kad kapitalisto darbas, sujungtas su jo kapitalu, duoda 
jam dešimt, resp. šimtą kartų daugiau, negu atskiram paprastam 
darbininkui duoda jo darbas. Taigi ir šiuo atveju, kaip visuomet, 
Sanča visa palieka po senovei. 

„Mes jau kaip nors susikalbėsime, jei tik susitarsime, kad niekas daugiau 
nebeturi dovanoti ką nors kitam. Tuomet Mes, gal but, prieisime iki to, kad 
mokėsime padorią kainą net luošiams, seniams ir ligoniams, neleisdami jiems žūti 
iš bado ir skurdo, nes jeigu Mes norime, kad jie gyventų, Mes turime užmokeii 
už šio Mūsų noro išsipildymą. Aš sakau užmokėti, taigi turiu galvoje ne skur- 
džią išmaldą“. 

Šis sentimentalus intarpas apie luošius ir t. t. turi parodyti, kad 
maištaujantys Sančos bernai jau yra „pakilę“ į tokį buržuazinės są- 
monės aukštį, kur jie nebenori nieko dovanoti ir gauti dovanai, ma- 
nydami, kad dviejų imančių santykiauti pusių vertė ir interesai yra 
užtikrinti, vos tik šis santykis įgavo pirkimo-pardavimo iormą. 

Po šio griausmingo Sančos vaizduotėje sukilusios liaudies atsi- 
šaukimo seka praktinis pamokymas dvarininko ir jo bernų dialogo 
forma, ir šįkart šeimininkas elgiasi kaip Šeliga, o bernai — kaip Štir- 
neris. Šiame praktiniame pamokyme a priori“ berlyniečių metodu 
konstruojami anglų streikai ir prancūzų darbininkų koalicijos. 

Bernų vadovas: „Ką Tu turi?" 

Dvarininkas: „Aš turiu 1000 margų dvarą“. 


* — nepriklausomai nuo patyrimo; čia: iš anksto. Red. 

Vadovas: „O Aš esu Tavo bernas ir nuo šiol Tavo žemę dirbsiu tik už ta- 
leri į dieną“. 

Dvarininkas: „Tada Aš pasamdysiu kitą“. 

Vadovas: „Tu nieko nerasi, nes Mes, bernai, daugiau nebedirbsime kitomis 
sąlygomis, ir jeigu atsiras kas nors, kuris sutiks imti mažiau, tai tegu jis saugojasi 
Mūsų. Štai ir tarnaitė dabar reikalauja tiek pat, ir Tu nerasi nė vienos už ma- 
žesnę kainą“. 

Dvarininkas: ,,„Na, tuomet Aš nuskursiu!" 

Bernai choru: „Neskubėk! Tiek, kiek Mes turime, Tu tikrai turėsi. O jeigu 
ne, mes padarysime tokią nuolaidą, kad Tu galėtum gyventi, kaip Mes.— Jokios 
lygybės!" 

Dvarininkas: „Bet Aš pripratau gyventi geriau!“ 

Bernai: „Mes nieko neturime prieš iai, bet tai ne Mūsų reikalas; jeigu Tu 
gali sutaupyti daugiau, prašom. Nejaugi Mes turime parsisamdyti už mažesnį atly- 
ginimą, kad Tu galėtum gyventi savo malonumui?“ 

Dvarininkas: „Bet juk Jums, neišsilavinusiems žmonėms, taip daug nereikia!" 

Bernai: „Taigi Mes ir imsime kiek daugiau, kad galėtume įgyti išsilavinimą, 
kurio Mums, ko gero, gali prireikti“. 

Dvarininkas: „Bet jeigu Jūs nuskurdinsite turtuolius, kas gi tada rems. meną 
ir mokslą?“ 

Bernai: „Na, kaip nors teks tuo pasirūpinti visiems kartu. Mes susidėsime, 
tai duos apvalią sumelę. Jūs, turtuoliai, vis tiek dabar perkate tik biauriausias 
knygas ir verksmingus madonų paveikslus arba porą miklių balerinos kojyčių“. 

Dvarininkas: „O, nelaimingoji lygybė!“ 

Bernai: „Ne, brangus, garbingas pone, jokios lygybės! Mes norime gauti tik 
tai, ko Mes verti, o jeigu Jūs verti daugiau, tai Jūs ir gausite daugiau. Mes te- 
reikalaujame teisingo įvertinimo ir tikimės pasirodyti verti tos kainos, kurią Jūs 
mokėsite“. 


Šio dramaturgijos šedevro pabaigoje Sanča pripažįsta, kad čia, 
šiaip ar taip, „yra reikalingas bernų vieningumas“. Kaip šis vie- 
ningumas pasiekiamas, nežinia. Mes tesužinome, kad bernai neke- 
tina kaip nors pakeisti esamų gamybos ir bendravimo santykių, 
o tenori priversti dvarininką atiduoti jiems tą pinigų kiekį, kuriuo 
jo išlaidos viršija bernų išlaidas. Mūsų geraširdžiam prasčiokui ne- 
įdomu, kad šis išlaidų skirtumas, padalytas visiems proletarams, duos 
kiekvienam jų gyvą nieką ir nė kiek nepagerins jų padėties. Kokiai 
žemės ūkio išsivystymo pakopai priklauso šie didvyriški bernai, mes 
iškart sužinome, pasibaigus dramai, kai jie virsta „namų tarnais“. 
Taigi jie gyvena patriarchato sąlygomis, kai darbo pasidalijimas dar 
yra labai menkai teišsivystęs ir kai visas jų sąmokslas „pasieks“ 
tą „savo galutinį tikslą“, kad dvarininkas nusives jų vadovą į dar- 
žinę ir atskaičiuos jam ten tiek ir tiek rykščių, — o labiau civilizuo- 
tose šalyse kapitalistas reikalą baigs tuo, kad uždarys kuriam laikui 
savo įmonę ir pasiūlys darbininkams „pasivaikščioti“. Kokią apskri- 
tai praktinę prasmę parodo Sanča visa savo grožinio kūrinio kon- 
strukcija, kaip griežtai jis laikosi tikroviškumo, matyti iš jo ori- 
ginalios idėjos surengti bernų streiką ir ypač iš jo minties apie 
„tarnaičių“ koaliciją. Ir koks naivumas manyti, kad grūdų kaina 
pasaulinėje rinkoje priklausysianti nuo šių Rytų Pomeranijos bernų 
keliamo didesnio darbo užmokesčio reikalavimo, o ne nuo paklau- 
sos ir pasiūlos santykio! Tiesiog sukrečiantį efektą daro nuostabi 
bernų pastaba apie naujausią grožinę literatūrą, apie paskutinę dai- 
lės parodą ir madingą šių dienų baleriną; tai stebina net po neti- 
kėlo dvarininko klausimo apie meną ir mokslą. Besiginčijantys virsta 


301 


kone draugais, vos tik pradeda kalbėti šia literatūrine tema, ir atsi- 
dūręs sunkioje būklėje dvarininkas akimirką net užmiršta apie jam 
gresiantį nuskurdimą, kad galėtų parodyti savo dėvoūment“ menui 
ir mokslui. Pagaliau maištininkai užtikrina jį esą padorūs ir, jį ra- 
mindami, pareiškia, kad jie vadovaujasi ne žemais interesais ir ne 
griovimo tendencijomis, o gryniausiais moraliniais motyvais. Jie te- 
reikalauja teisingo įvertinimo ir prisiekia savo garbe bei sąžine, kad 
bus verti didesnio atlyginimo. Visa tai turi vienintelį tikslą — užtik- 
rinti kiekvienam Savo, savo sąžiningą ir pelnytą uždarbį, „sąžiningai 
užsidirbtą pomėgį“. Ir, aišku, negalima reikalauti, kad šie padorūs. 
žmonės žinotų tą faktą, jog atlyginimas, apie kurį kalbama, priklau- 
so nuo darbo rinkos būklės, o ne nuo dorovinio kelių literatūriniu 
atžvilgiu išsilavinusių bernų pasipiktinimo. 4 

Šie Rytų Pomeranijos maištininkai yra tokie kuklūs, kad, nepai- 
sydami savo „vieningumo“, atveriančio jiems visai kitas galimybes, 
nori, kaip ir pirma, likti tarnais, ir „,padienio apmokėjimo taleris“ 
yra didžiausias jų troškimas. Todėl visai natūralu, kad ne jie moko 
jų galioje esantį dvarininką, o dvarininkas — juos. 

„Tvirta dvasia“ ir „stipri namų tarno savimonė“ taip pat pasi- 
reiškia „tvirta“ ir „stipria“ kalba, kuria kalba jis ir jo draugai. „Ko 
gero; — ha, — kaip nors — teks tuo pasirūpinti visiems kartu — apvali 
sumelė — brangus, garbingas pone — prašom". Jau anksčiau atsišau- 
kime mes skaitėme: „Prireikus — ak — mes galvojame padaryti — ką 
nors — gal būt, ko gero ir t. t./— Galima pagalvoti, kad ir bernai 
taip pat užsiropštė ant šaunaus Klavilenjo žirgo**. 

Taigi visas rėksmingas mūsiškio Sančos „maištas“ galiausiai pa- 
virsta streiku, bet streiku nepaprasta prasme, būtent — suberlyniniu 
streiku. Nors tikrieji streikai sudaro civilizuotose šalyse visuomet 
ne pačią svarbiąją darbininkų judėjimo dalį, nes darbininkų susi- 
vienijimas atveda prie kitų judėjimo formų, Sanča mėgina savo 
smulkiaburžuazinę streiko karikatūrą pavaizduoti kaip paskutinę ir 
tobuliausią pasaulinės istorinės kovos formą. 

Maišto bangos dabar mus išmeta į pažadėtosios žemės krantą, 
kur plaukia pienas ir medus, kur kiekvienas tikrasis izraelietis sėdi 
po savo fygmedžiu ir kur yra išaušusi tūkstantmetės „susitarimo“ 
karalystės aušra. 


III. Sąjunga 


Skirsnyje apie maištą mes pirma supažindinome skaitytoją su San- 
čos pagyrūniškumu, o paskiau išnagrinėjome „grynąjį su savimi su- 
tariančio egoisto veiksmą“ jo praktiniu pavidalu. Pereidami prie 
„Sąjungos“, mes padarysime atvirkščiai: pirma išnagrinėsime teigia- 
mas mūsų šventojo institucijas, o paskiau — jo iliuzijas apie šias 
institucijas. 

* — pasiaukojimą. Red. 

** Toliau rankraštyje išbraukta: „Prancūzijoje pagaminama palyginti daugiau, 

negu Rytų Pomeranijoje. Pasak Mišelio Ševaljės, Prancūzijoje, lygiai paskirsčius 


tarp gyventojų visą metinę produkciją, vienam žmogui tenka 97 frankai, o vienai 
šeimai tai sudaro..." Red. 

1) Žemės nuosavybė 


„Jeigu Mes nebenorime palikti žemę žemės savininkų rankose, bet norime 
pasisavinti ją Sau, tai tuo tikslu Mes susivienijame, sudarome Sąjungą, société" 
(draugiją), „kuri paskelbia Save savininku; Jeigu Mums tai pavyks, žemės savi- 
ninkų kaip tokių nebebus“.— Tuomet „žemė“ taps „užkariautojų nuosavybe... Ir 
šie atskiri individai kaip bendra masė elgsis su žeme ne mažiau savavališkai, negu 
atskiras izoliuotas individas, arba vadinamasis propriėtaire“. Taigi ir šiuo atveju 
nuosavybė išlieka, ir netgi kaip „išimtinė“, nes žmonija, ši didžioji draugija, iš- 
jungia atskirą individą iš savo nuosavybės, išnuomodama jam, duodama jam kaip 
atlyginimą, gal būt, tik jos dalį... Taip liks ir taip bus ateityje. Tai, kame nori 
turėti savo dalį visi, bus atimta iš atskiro individo, norinčio tai turėti tik sau 
vienam, ir taps bendrų turtu, Kiekvienas turi jame, kaip bendrame turte, savo 
dalį, ir ši dalis yra jo nuosavybė. Taip ir esant seniesiems mūsų santykiams, 
namas, priklausantis penkiems įpėdiniams, yra jų bendras turtas; tačiau penktoji 
pajamų dalis yra kiekvieno jų nuosavybė“ (p. 329, 330). 


Po to, kai mūsų narsieji maištininkai sudarė Sąjungą, draugiją, 
ir tokia forma iškovojo sau žemės sklypą, ši „sociėtė“, šis juridinis 
asmuo, „paskelbia save savininku“. Nesusipratimui išvengti autorius 
čia pat priduria, kad „ši draugija išjungia atskirą individą iš nuo- 
savybės, išnuomodama jam, duodama jam kaip atlyginimą, gal būt, 
tik jos dalį“. Tad šiuo būdu šventasis Sanča pasisavina sau ir savo 
„Sąjungai“ savo pažiūrą į komunizmą. Žinoma, skaitytojas pamena, 
kaip Sanča dėl savo neišmanymo kaltino komunistus, kad jie neva 
nori paversti visuomenę vyriausiuoju savininku, kuris duoda atski- 
ram individui pastarojo „turtą“ valdyti leno teisėmis. 

Šiuo atveju įdomu, kokias gi viltis „į bendro turto dalį“ žada 
Sanča savo šaunuoliams? Kiek vėliau tas pats Sanča sako — taip pat 
prieš komunistus — štai ką: „Ar turtas priklauso žmonių visumai, 
kuri duoda Man jo dalį, ar atskiriems savininkams, Man tai yra 
ta pati prievarta, nes abiem atvejais Aš nieko negaliu spręsti" (štai 
kodėl jo „bendra masė“ „atima“ iš jo tai, ko ji nenori palikti jam 
vienam, tuo būdu leisdama jam kaip reikiant pajusti bendros va- - 
lios galią). 

Trečia, mes čia vėl randame „išimtinumą“, kurį jis taip dažnai 
prikišdavo buržuazinei nuosavybei, skųsdamasis, kad „jam nepri- 
klauso net tas skurdus žemės sklypelis, kuriame jis trypčioja": jis 
veikiau turįs teisę ir galią tik plušti šiame sklypelyje kaip vargingas, 
užguitas lažininkas. 

Ketvirta, Sanča čia pasisavina lenų sistemą, kurią jis, savo di- 
džiam sielvartui, atrado visose visuomenės formose, egzistavusiose 
lig šiol tikrovėje arba tik projekte. Jo užkariautojų „draugija“ el- 
giasi maždaug taip, kaip elgėsi puslaukinių germanų „sąjungos“, ' 
kurios užkariavo romėnų provincijas ir įvedė ten primityvią leninę 
santvarką, dar smarkiai persipynusią su senąja gentine buitimi. Ji 
duoda kiekvienam atskiram individui gabalėlį žemės „kaip atlygini- 
mą“. Lenų sistema tos pakopos, kurioje yra Sanča ir šeštojo šimtme- 
čio germanai, tikrai daugeliu atžvilgių dar sutampa su „atlyginimo“ 
sistema. 


* — savininkas. Red. 


Beje, mūsų Sančos čia atkuriama gentinė nuosavybė, savaime su- 
prantama, labai greitai vėl turės privesti prie dabartinių santykių. 
Sanča pats tai jaučia, todėl jis ir sušunka: „Taip liks ir“ (nuostabu- 
sis Ir!) „taip bus ir ateityje“. O pabaigoje, pateikdamas savo didį 
pavyzdį apie namą, priklausantį penkiems įpėdiniams, jis įrodinėja, 
kad jam nė į galvą nedingteli peržengti mūsų senųjų santykių ribas. 
Visas jo žemės nuosavybės organizacijos planas teturi vieną tiks- 
lą — sugrąžinti mus aplinkiniu istoriniu keliu prie smulkiaburžuazi- 
nės paveldimos nuomos ir vokiečių imperijos miesių šeimos nuo- 
savybės. 

Iš mūsų senųjų, t. y. dabar esančių santykių Sanča įsisavino tik 
tą teisinę nesąmonę, kad atskiri individai, arba propriėtaires“, „sa- 
vavališkai“ elgiasi su žemės nuosavybe. „Sąjungoje“ šią įsivaizduo- 
jamą „savivalę“ vykdys „draugija“. „Sąjungai“ yra taip nesvarbu, 
kas bus su žeme, kad, „gal būt“, „draugija“ išnuomos aiskiriems 
individams žemės sklypus, o, gal būt, ir ne. Visa tai yra visiškai 
nesvarbu.— Kad su tam tikra žemdirbystės organizacija yra glaudžiai 
susijusi tam tikra veiklos forma, pajungta tam tikrai darbo pasida- 
lijimo pakopai,— šito, aišku, Sanča negali žinoti. Tačiau kiekvienas 
kitas žmogus puikiai mato, kaip nedaug čia tegali Sančos siūlomi 
smulkūs lažiniai valstiečiai padaryti, kad „kiekvienas jų taptų visa- 
galis Aš“, ir kaip jų nuosavybė į skurdžius žemės sklypelius nepa- 
naši į taip išliaupsintą „visko nuosavybę“. Tikrajame pasaulyje indi- 
vidų bendravimas priklauso nuo jų gamybos būdo, ir todėl Sančos 
„gal būt“, gal būt, visai sugriauna visą jo Sąjungą. Bet, „gal būt“, 
arba, tiksliau, neabejotinai čia išaiškėja tikroji Sančos pažiūra į bend- 
ravimo formą Sąjungoje, būtent ta pažiūra, kad egoistinio bendra- 
vimo pagrindas yra Šventybė. 

Čia Sanča demonstruoja pirmąją savo būsimos Sąjungos „įstai- 
gą”. Maištininkai, kurie siekė pasidaryti „laisvi nuo valstybės san- 
tvarkos“, „patys susitvarko“, „pasirinkdami“ žemės nuosavybės „san- 
tvarka“. Mes matome, kad Sanča buvo teisus, nesiedamas su nau- 
jomis „institucijomis“ jokių puikių vilčių. Tačiau kartu mes matome, 
kad tarp „socialinių talentų“ jis užima žymią vietą ir „yra nepa- 
prastai išradingas visuomeninių įstaigų srityje“. 


2) Darbo organizacija 


„Darbo organizacija tėra taikoma tokiems darbams, kuriuos Mums gali atlikti 
kiti — tokie, pavyzdžiui, yra gyvulių skerdimas, žemės darbas ir t. t; kiti darbai 
lieka egoistiniai, nes, pavyzdžiui, niekas negali sukurti vietoj Tavęs Tavo muzikos 
kūrinių, užbaigti Tavo padarytų paveikslų eskizų ir t. t. Niekas negali sukurti 
Rafaelio kūrinių, kaip tik jis pats. Pastarieji yra vienintelio individo darbai, ir 
juos "gali atlikti tik šis vienintelis, tuo tarpu pirmuosius reikia pavadinti žmogiš- 
kaisiais darbais“ (356 puslapyje tai sutapatinama su „visiems naudingais“ darbais), 
„nes savitumas čia turi maža reikšmės ir beveik kiekvienas žmogus gali būti to 
išmokytas“ (p. 355). 

„Mums visuomet naudinga susitarti dėl žmogiškųjų darbų, kad jie neatimtų 
viso Mūsų laiko ir visos Mūsų jėgos, kaip kad būva konkurencijos sąlygomis... 
Tačiau kas turi laimėti laiko? Kam žmogui reikia laiko daugiau, negu jo rei- 


* — savininkai. Red. 

kalinga išsekintai darbo jėgai atgaivinti? Į tai komunizmas neatsako. Kam? Kad 
būtų galima gėrėtis savimi kaip Vieninteliu, jam kaip žmogui atlikus savo dar- 
ba“ (p. 356, 357). 

„Dirbdamas darbą, Aš galiu atlikti tarnybines prezidento, ministro ir t. t. pa- 
reigas. Šioms pareigybėms tereikia bendro išsilavinimo, būtent tokio išsilavinimo, 
kuris yra visiems prieinamas... Tačiau jei kiekvienas gali eiti šias pareigybes, 
tai tik vienintelė, tik atskiram individui savybinga jėga suteikia joms, taip sakant, 
gyvybę ir reikšmę. Jei koks nors individas eina savo pareigybę ne kaip paprastas. 
žmogus, bet suteikia jai savo vieninteliškumo jėgą, tai jo negalima laikyti atly- 
gintų, jeigu jam bus apmokama tik kaip valdininkui arba kaip ministrui. Jeigu 
jis nusipelno Jūsų dėkingumo ir jeigu Jūs norite išlaikyti sau šią dėkingumo: 
vertą Vienintelio jėgą, tai Jūs turite mokėti jam ne vien kaip žmogui, kuris 
atlieka tik žmogišką darbą, bet kaip žmogui, kuris atlieka kažką vienintelio“ 
(p. 362, 363). 

„Jeigu Tu gali suteikti džiaugsmo tūkstančiams žmonių, tai tūkstančiai Tau 
už tai atlygins; juk nuo Tavęs priklauso nutraukti savo veiklą, ir todėl jie turi 
už ją Tau mokėti" (p. 351). 

„Negalima nustatyti bendros taksos Mano vieninteliškumui atlyginti, ką galima 
padaryti, apmokant už tuos darbus, kuriuos Aš atlieku kaip žmogus. Tik šiems 
pastariesiems darbams ir gali būti nustatyta taksa. Todėl nustatykite visuotinę 
taksą žmogiškiems darbams, bet neatimkite iš Savo vieninteliškumo to, kas jam 
pelnytai priklauso“ (p. 363). 


Kaip darbo organizacijos „Sąjungoje“ pavyzdys 365 puslapyje 
nurodomos jau minėtos visuomeninės kepyklos. Anksčiau mūsų San- 
čos numatyto vandališko parceliavimo sąlygomis šios visuomeninės 
įstaigos turi būti tikras stebuklas. 

Pirma reikia organizuoti žmogiškąjį darbą ir tuo jį taip suma- 
žinti, kad mūsų darbininkas, anksti užbaigęs savo darbą, paskui 
galėtų „gėrėtis savimi kaip Vieninteliu“ (p. 357); o 363 puslapyje 
Vienintelio „gėrėjimasis“ jau suvedamas į jo papildomą uždarbį — 
363 puslapyje Vienintelio gyvybinė veikla pasireiškia jau ne pas- 
kui, ne po žmogiškojo darbo; čia sakoma, kad ir žmogiškąjį darbą 
galima dirbti kaip vienintelį, ir tuomet už jį reikia papildomai at- 

„lyginti. Juk kitaip Vienintelis, kuriam rūpi visai ne jo vieninteliš- 
kumas, o didesnis atlyginimas, galėtų atidėti į šalį savo vieninteliš- 
kuma ir visuomenės apmaudui pasitenkinti paprasto žmogaus vaid- 
meniu, iškrėsdamas piktą juoką pats sau. 

Pagal 356 p. žmogiškasis darbas sutampa su visiems naudingu 
darbu, o pagal 351 ir 363 p.— vienintelis darbas pasireiškia būtent 
tuo, kad jis, kaip visiems naudingas arba bent daugeliui naudingas. 
darbas, yra apmokamas papildomai. 

Taigi darbo organizaciją „Sąjungoje“ sudaro žmogiškojo darbo 
atskyrimas nuo vienintelio darbo, taksos nustatymas pirmajam ir 
priedo kaulijimas antrajam. Šis priedas vėl yra dvejopas: pirma, už 
vienintelį žmogiškojo darbo atlikimą ir, antra, už vienintelį vieninte- 
lio darbo atlikimą; tai reikalauja ypač sudėtingos buhalterijos, ka- 
dangi darbas, kuris vakar buvo vienintelis (pavyzdžiui, medvilninių 
siūlų Nr. 200 verpimas), šiandien tampa žmogiškuoju darbu ir ka- 
dangi vienintelis žmogiškųjų darbų atlikimas reikalauja nuolatinio 
savęs šnipinėjimo savo naudai ir visuotinio šnipinėjimo visuomenės 
naudai. Tuo būdu visas šis nepaprastai svarbus organizacinis planas 
reiškia visiškai smulkiaburžuazinį įsisavinimą paklausos ir pasiūlos. 
dėsnio, kuris egzistuoja šiandien ir kurį nagrinėja visi ekonomistai. 

Sančai galėtų jau Adomas Smitas išaiškinti, o amerikietis Kuperis 
kiekybiškai suformuluoti tą dėsnį, pagal kurį yra nustatoma kaina 
toms darbo rūšims, kurias jis laiko vienintelėmis, pavyzdžiui, šokė- 
jos, įžymaus gydytojo arba advokato darbui. Remdamiesi šiuo dės- 
niu, naujieji ekonomistai išaiškino, kodėl gerai apmokama tai, ka 
jie vadina travail improductif“, ir kodėl yra nedidelis padienių že- 
mės ūkio darbininkų uždarbis, išaiškino apskritai visus darbo užmo- 
kesčio nevienodumus. Taip, dievui padedant, mes vėl atėjome prie 
konkurencijos, bet tokios sunykusios, kad Sanča gali siūlyti įstaty- 
mais nustatyti darbo užmokesčio taksą, jo normavimą, kaip kitados | 
yra buvę XIV ir XV šimtmetyje. 

Dar reikia paminėti, kad čia Sančos iškeltą idėją taip pat yra su- 
formulavęs kaip kažką visai nauja ponas mesijas — daktaras Geor- 
gas Kulmanas iš Holšteino. 

Tai, ką čia Sanča vadina žmogiškaisiais darbais, yra, išskyrus 
jo biurokratinės fantazijas, tas pat, kas paprastai suprantama kaip 
mašininis darbas ir kas, vystantis pramonei, vis labiau ir labiau at- 
liekama mašinomis. Tiesa, „Sąjungoje“, esant ką tik pavaizduotai 
žemės nuosavybės organizacijai, naudoti mašinas negalima, ir todėl 
su savimi sutariantys lažiniai valstiečiai bevelija tarpusavyje susi- 
tarti dėl šių darbų. Kai dėl „prezidentų“ ir „ministrų“, tai Sanča — 
this poor localized being**, kaip sako Ovenas,— apie juos spren- 
džia tik pagal betarpišką savo aplinką. 

Čia, kaip ir visur, Sančai nesiseka pateikti praktinių pavyzdžių. 
Jis mano, kad „niekas negali sukurti vietoj Tavęs Tavo muzikos 
kūrinių, užbaigti Tavo padarytų paveikslų eskizų. Niekas negali 
sukurti Rafaelio kūrinių, kaip tik jis pats“. Tačiau Sanča galėtų ži- 
noti, kad ne pats Mocartas, o kitas kompozitorius sukūrė didesnę 
Mocarto „Rekviem“ dalį ir galutinai jį užbaigė!??, kad Rafaelis pats 
yra „atlikęs“ tik nežymią savo freskų dalį. 

Jis vaizduojasi, kad vadinamieji darbo organizatoriai!?* norėjo 
organizuoti visą kiekvieno individo veiklą, tuo tarpu kaip tik jie 
skiria tiesiogiai produktyvų darbą, kuris turi būti suorganizuotas, ir 
netiesiogiai produktyvų darbą. Apie pastarąsias darbo rūšis organi- 
zatoriai visai nemanė, kaip vaizduojasi Sanča, kad kiekvienas turi 
atlikti Rafaelio 'darbą,— jie tik manė, kad kiekvienas, kuriame slypi 
Rafaelis, turi galėti nekliudomai lavintis. Sanča vaizduojasi, kad 
Rafaelis sukūrė savo paveikslus nepriklausomai nuo tuo metu bu- 
vusio Romoje darbo pasidalijimo. Jeigu jis palygintų Rafaelį su 
Leonardu da Vinčiu ir Ticianu, tai pamatytų, kiek pirmojo dailės 
kūriniai priklausė nuo tuometinio Romos suklestėjimo, kuriam jita- 
kos turėjo Florencija, antrojo kūriniai — nuo Florencijos padėties, 
o vėliau trečiojo kūriniai — nuo Venecijos išsivystymo, kuris buvo 
visai kitoks. Rafaelį, kaip ir kiekvieną kitą dailininką, sąlygojo ligi 
jo pasiekti techniniai meno laimėjimai, visuomenės organizacija ir 
darbo pasidalijimas jo gyvenamojoje vietovėje ir pagaliau darbo 


* — neproduktyviu darbu. Red. 
** — ši vargana, vietinio ribotumo sąlygota būtybė. Red. 

pasidalijimas visose šalyse, su kuriomis jo gyvenamoji vietovė tu- 
rėjo ryšių. Ar toks individas, kaip Rafaelis, išugdo savo talentą — 
tai visiškai priklauso nuo paklausos, kuri savo ruožtu priklauso nuo 
darbo pasidalijimo ir dėl jo susidariusių žmonių švietimo sąlygų. 

Skelbdamas mokslo ir meno darbo vieninteliškumą, Štirneris čia 
stovi kur kas žemiau buržuazijos lygio. Jau dabar pripažinta, jog 
reikia organizuoti šią „vienintelę“ veiklą. Orasas Vernė nebūtų tu- 
rėjęs laiko nė dešimtajai daliai savo paveikslų sukurti, jeigu jis 
juos būtų laikęs darbais, kuriuos „gali atlikti tik šis vienintelis“. 
Didžiulė vodevilių ir romanų paklausa Paryžiuje sukūrė darbo or- 
ganizaciją jiems gaminti, kuri, šiaip ar taip, duoda kai ką geresnio, 
negu jos „vieninteliai“ konkurentai Vokietijoje. Astronomijoje tokie 
žmonės, kaip Arago, Heršelis, Enkė ir Beselis, laikė reikalinga su- 
siorganizuoti bendriems stebėjimams ir tik po to pasiekė tam tikrų 
pakenčiamų rezultatų. Istoriografijoje „Vienintelis“ absoliučiai nie- 
ko negali padaryti, ir prancūzai taip pat ir šioje srityje darbo or- 
ganizacijos dėka jau seniai yra pralenkę visas kitas tautas. Beje, 
aišku, kad visos šios šiuolaikiniu darbo pasidalijimu pagrįstos orga- 
nizacijos vis dar teduoda labai menkus rezultatus ir yra žingsnis. 
pirmyn tik palyginti su lig šiol buvusiu siauru atskirumu. 


Be to, dar ypač reikia pabrėžti, kad Sanča suplaka darbo orga- 
nizaciją su komunizmu ir net stebisi, kodėl „komunizmas“ neatsako 
į jo abejojimus dėl šios organizacijos. Taip Gaskonijos kaimo vai- 
kinas stebisi, kad Arago negali jam pasakyti, kurioje žvaigždėje 
viešpats dievas yra įsitaisęs savo sostą. 

Nepaprastas menininko talento susikoncentravimas atskiruose in- 
dividuose ir su tuo susijęs jo susilpnėjimas plačiosiose masėse yra 
darbo pasidalijimo išdava. Net jeigu, esant tam tikriems visuomeni- 
niams santykiams, kiekvienas individas būtų puikus tapytojas, tai 
ši aplinkybė visai nepašalintų galimybės, kad kiekvienas taip pat 
būtų ir originalus tapytojas, taigi ir čia skirtumas tarp „žmogiškojo“ 
ir „vienintelio“ darbo paverčiamas paprasta nesąmone. Šiaip ar taip, 
esant komunistinei visuomenės organizacijai, išnyksta menininko pa- 
jungimas vietiniam ir nacionaliniam ribotumui, kuris kyla vien iš 
darbo pasidalijimo, o taip pat individo užsisklendimas kurio nors me- 
no ribose, dėl ko jis yra tik tapytojas, skulptorius ir t. t., ir jau vien 
jo veiklos pavadinimas gana aiškiai išreiškia jo profesinio išsilavi- 
nimo ribotumą ir jo priklausomybę nuo darbo pasidalijimo. Komu- 
nistinėje visuomenėje nėra tapytojų, o yra tik žmonės, sė be 
kitų užsiėmimų, dar ir piešia. 

Darbo organizacija, kaip ją supranta Sanča, aiškiai rodo, kad visi 
šie filosofiniai „substancijos“ riteriai pasitenkina vien frazėmis. Jų 
visų taip išgarsintas „substancijos“ pajungimas „subjektui“, viešpa- 
taujančios „subjektui“ „substancijos“ pavertimas paprasta šio sub- 
jekto „akcidencija“ pasirodo yra „tuščias plepalas“*. Todėl jie el- 


* Toliau rankraštyje išbraukta: „Jeigu Sanča rimtai žiūrėtų į savo frazes, jis 


turėtų išnagrinėti darbo pasidalijimą. Bet šito jis protingai išvengė, priimdamas be 
mažiausio svyravimo esamąjį darbo pasidalijimą, kad galėtų jį panaudoti savo 

giasi protingai, nenorėdami labiau gilintis į darbo pasidalijimą, 
į materialinę gamybą ir materialinį bendravimą, nuo kurių tik ir 
priklauso individų pajungimas tam tikriems santykiams ir tam tikrai 
veiklos rūšiai. Iš viso jiems terūpi kurti naujas frazes esamam pa- 
sauliui aiškinti, — frazes, kurios tuo tikriau yra juokingas pagyrū- 
niškumas, juo labiau šie žmonės mano esą pakilę aukščiau šio pa- 
saulio ir juo labiau jie priešpastato save pasauliui. Liūdnas to pa- 
vyzdys kaip tik ir yra Sanča. 


3) Pinigai 

„Pinigai yra prekė ir kartu esminė priemonė arba turtas, nes jie apsaugo turtą 
nuo sustingimo, išlaiko jo tekėjimą ir padeda jam cirkuliuoti. Jeigu jūs žinote 
geresnę mainų priemonę, puikų; bet tai ir vėl bus tam tikra pinigų almai- 
na“ (p. 364). 

353 puslapyje pinigai apibrėžiami kaip „plačiai vartojama arba 
kursuojanti nuosavybė“. 

Taigi „Sąjungoje“ pinigai, ši grynai visuomeninė nuosavybė, ne- 
beturinti nieko individualaus, yra paliekami. Kad Sanča yra visiškai 
pavergtas buržuazinių pažiūrų, rodo jo klausimas dėl geresnės mainų 
priemonės. Taigi jis pradžioje mano, kad mainų priemonė apskritai 
yra reikalinga, o paskiau teigia nežinąs kitos mainų priemonės, kaip 
tik pinigus. Jis nė kiek nesusimąsto dėl to, kad kiekvienas laivas, 
kiekvienas geležinkelis prekėms pervežti taip pat yra mainų prie- 
monės. Todėl Sanča, norėdamas kalbėti ne vien apie mainų prie- 
monę, bet specialiai apie pinigus, yra priverstas nagrinėti ir kitus 
pinigų apibrėžimus: tai, kad jie yra visuotinė, plačiai vartojama 
ir kursuojanti mainų priemonė, kad jie išlaiko kiekvienos nuosavy- 
bės tekėjimą, ir t. t. Kartu pasirodo ir tie ekonominiai apibrėžimai, 
kurių Sanča nežino, bet kurie kaip tik ir konstituoja pinigus; kartu 
su jais taip pat pasirodo ir visa dabartinė būklė, klasinis ūkis, bur- 
žuazijos viešpatavimas ir t. t. 

Bet iš pradžių mums kiek paaiškinama — labai savotiška — pini- 
gų krizių eiga „Sąjungoje“. 

Kyla klausimas: 

„Iš kur imti pinigų?.. Mokama ne pinigais, kurių gali pritrūkti, o savo turtu, 


kurio dėka Mes tik ir esame turtingi... Ne pinigai daro Jums žalą, o Jūsų nesu- 
gebėjimas jų paimti“. 


Ir štai pateikiamas moralinis pamokymas: 


„Įrodykite Savo sugebėjimą, pasitempkite —ir Jums nestokos pinigų, Jūsų pi- 
nigų, Jūsų kalybos pinigų... Žinok, kad Tu turi tiek pinigų, kiek turi valdžios, nes 
Tu turi tokią verię, kokią Tu Sau iškovojai“ (p. 353, 364). 


Pinigų valdžia, visuotinės mainų priemonės pavertimas savaran- 
kiška jėga tiek visuomenės atžvilgiu, tiek ir atskiro individo atžvil- 


„Sąjungai“. Labiau išnagrinėjęs ši dalyką, jis, aišku, pripažintų, jog darbo pasidali- 
jimas nepanaikinamas tuo, kad kas nors „išmeta jį iš savo galvos“. Filosofų kova 
prieš „substanciją“ ir jų visiškas nesirūpinimas darbo pasidalijimu — tuo materialių 
pagrindu, iš kurio ir yra kilęs substancijos fantomas,— tik įrodo, kad šie didvyriai 
tegalvoja panaikinti frazes, o anaiptol ne pakeisti tuos santykius, iš kurių šios 
frazės turėjo atsirasti“. Red. 

giu apskritai ryškiausiai parodo gamybos santykių atsiskyrimą nuo 
bendravimo santykių. Taigi, kaip paprastai, Sanča ničnieko nežino 
apie piniginių santykių sąryšį su visa gamyba ir bendravimu. Kaip 
geras biurgeris, jis ramiai palieka galioti pinigus, o kitaip ir negali 
būti, kai jis taip supranta darbo pasidalijimą ir žemės nuosavybės 
organizaciją. Daiktinė pinigų valdžia, kuri akivaizdžiai pasireiškia 
pinigų krizių metu, slėgdama — kaip permanentinė pinigų stoka — 
„turintį aistrą pirkti“ smulkųjį buržua, — ši pinigų valdžia taip pat 
yra su savimi sutariančiam egoistui labai nemalonus faktas. Jis išsi- 
vaduoja iš šios keblios būklės, apversdamas aukštyn kojomis įpras- 
tinę smulkiojo biurgerio pažiūrą ir tuo sudarydamas regimybę, kad 
individų santykis su pinigų valdžia tepriklauso tik nuo asmeninės 
savivalės. Šis sėkmingas minties posūkis įgalina jį pasakyti apstul- 
busiam, jau ir šiaip pinigų stokos prislėgtam smulkiajam biurgeriui 
moralinį pamokslą, paremtą sinonimika, etimologija ir umlautu“, 
tuo būdu tiesiog atmetant visus nepatogius klausimus apie pinigų 
stokos priežastis. 

Pinigų krizė pirmiausia yra tai, kad visi „turtai“ staiga netenka 
vertės mainų priemonių atžvilgiu ir „nesugeba“ susidoroti su pini- 
gais. Krizė yra kaip tik tuomet, kai nebegalima mokėti savo „turtu“, 
o reikia mokėti pinigais. Taip yra savo ruožtu ne dėl to, kad ima 
stokoti pinigų, kaip vaizduojasi smulkusis biurgeris, kuris spren- 
džia apie krizę pagal savo privatų skurdą; tai atsitinka dėl to, kad 
iškyla specifinis skirtumas tarp pinigų kaip visuotinės prekės, „„pla- 
čiai vartojamos ir kursuojančios nuosavybės“, ir visų kitų specialių 
prekių, kurios staiga nustoja buvusios plačiai vartojama nuosavybė. 
Čia mes nenagrinėsime, įsiteikdami Sančai, šio reiškinio priežasčių. 
Bepinigius ir nepaguodžiamus smulkiuosius krautuvininkus Sanča 
pirmiausia guodžia tuo, kad jų piniginio skurdo ir visos krizės prie- 
žastis yra ne pinigai, o šių krautuvininkų nesugebėjimas gauti pi- 
nigų. Ne arsenikas yra kaltas, kad žmogus, jo išgėręs, miršta, o šio 
žmogaus organizmo nesugebėjimas suvirškinti arseniką. 

Iš pradžių Sanča apibrėžė pinigus kaip esminį ir kartu specifinį 
turtą, kaip visuotinę mainų priemonę, kaip pinigus paprasta prasme; 
tačiau pastebėjęs, prie kokių sunkumų tai privestų, jis staiga viską 
išverčia į kitą pusę ir bet kokį turtą paskelbia pinigais, kad galėtų 
sukurti asmeninės valdžios regimybę. Krizės meto sunkumas kaip 
tik yra tas, kad „bet kuris turtas“ nustoja buvęs „pinigais“. Beje, 
visa tai paaiškinama biurgerio praktika, nes pastarasis „bet kurį 
turtą“ priima kaip mokėjimo priemonę tol, kol jis yra pinigai, ir 
tik tada pradeda spyriotis, kai pasidaro sunku paversti šį „turtą“ 
pinigais; šiuo atveju jis jau ir nebežiūri į jį kaip į „turtą“. Toliau, 
krizės meto sunkumas yra būtent ir tas, kad Jūs, smulkieji biurge- 
riai, į kuriuos čia kreipiasi Sanča, jau nebegalite pasiekti, kad 
cirkuliuotų Jūsų kalybos pinigai, Jūsų vekseliai, nes iš Jūsų reika- 
laujama pinigų, kuriuos kalėte ne Jūs ir iš kurių joks žmogus ne- 
nutuokia, kad jie yra perėję per Jūsų rankas. 


* — šaknies balsio palatalizacija. Red. 

Pagaliau Štirneris paverčia buržuazinį devizą: „Tu esi vertas 
tiek, kiek turi pinigų“, devizu: „Tu turi tiek pinigų, kiek esi vertas"; 
tai iš esmės nieko nepakeičia, o tik sukuria asmeninės valdžios re- 
gimybę ir tuo išreiškia trivialią buržuazinę iliuziją, jog kiekvienas 
pats esąs kaltas dėl to, kad neturi pinigų. Taip Sanča susidoroja su 
klasikiniu buržuaziniu posakiu: L'argent n'a pas de maitre* ir dabar 
gali, įlipęs į sakyklą, sušukti: „Įrodykite Savo sugebėjimą, pasitemp- 
kite, — ir Jums nestokos pinigų“. Je ne connais pas de lieu à la 
bourse où se fasse le transfert des bonnes intentions**. Prie to jis 
dar galėtų pridurti: „Stenkitės gauti kreditą, knowledge is power“**, 
sunkiau yra užsidirbti pirmąjį talerį, negu paskutinį milijoną, būkite 
saikingi ir tausokite savo pinigėlius, o svarbiausia — nesiveiskite 
taip smarkiai" ir t. t,— ir tuomet vietoj vienos asilo ausies jis paro- 
dytų iš karto abi. Apskritai mūsų didvyriui, kuriam kiekvienas yra 
tai, kas jis gali būti, ir kiekvienas daro tai, ką jis gali daryti, visi 
skyriai baigiasi moraliniais postulatais. 

Taigi pinigų sistema Štirnerio Sąjungoje yra dabar egzistuojanti 
pinigų sistema, išreikšta pagražinančia ir idiliškai svajinga smul- 
kiojo vokiečių biurgerio kalba. 

Sančai pademonstravus savo pilkio ausis, Don Kichotas-Šeliga iš- 
sitiesia visu savo ūgiu ir išdrožia iškilmingą kalbą apie šiuolaiki- 
nius klajojančius riterius, o pinigai paverčiami Dulsinėja iš Toboso, 
Tabrikantai ir komersantai, paimti en masse,*“***— riteriais, būtent 
pasipelnymo riteriais. Kitas, šalutinis šios kalbos tikslas — įrodyti, 
kad pinigai, būdami „esminė priemonė“, taip pat yra, „iš esmės 
imant, duktė“*****, Ir ištiesė jis savo dešinę ir tarė: 

„Nuo pinigų priklauso laimė ir nelaimė. Buržuaziniu laikotarpiu jie yra jėga 
todėl, kad jiems tik meilinamasi kaip merginai“ (šėrikei; per appositionem“*****. 
Dulsinėjai), „bet niekas nesujungia savęs su jais neišardomais santuokos ryšiais. 
Konkurencijoje atgyja visa meilinimosi brangiam daiktui romantika ir riteriškumas. 
Pinigai — aistros objektas — pagrobiami drąsiųjų pasipelnymo riterių“ (p. 364). 

Dabar Sanča giliai suprato, kodėl buržuaziniu laikotarpiu pinigai 
yra valdžia, — būtent, pirma, todėl, kad nuo jų priklauso laimė ir 
nelaimė, o antra, todėl, kad jie yra mergina. Toliau jis sužinojo, 
kodėl jis gali netekti savo pinigų: būtent todėl, kad mergina su 
niekuo nesti sujungta neišardomais santuokos ryšiais. Dabar varg- 
šelis žino, nuo ko priklauso jo padėtis. 

Šeliga, kuris tokiu būdu yra pavertęs biurgerį riteriu, dabar pa- 
verčia komunistą biurgeriu — ir būtent biurgeriu sutuoktiniu: 

„Kam nusišypso laimė, tasai parsiveda nuotaką pas save. Driskius yra lai- 
mingas, jis įsiveda ją į savo namus, į visuomenę, ir atima iš jos nekaltybę. Jo 
namuose ji yra nebe nuotaka, o žmona, ir kartu su nekaltybe išnyksta ir mer- 
gautinė pavardė. Kaip namų šeimininkė mergina — pinigų įkūnijimas — vadinama 


* — Pinigai neturi šeimininko. Red. 
** — Aš nežinau biržoje tokios vietos, kur perparduodami geri norai. Red. 
*** — žinojimas, mokslas yra jėga. Red. 


**** — kaip masė. Red. 

***** Dlo, „Šventoji šeima“, p. 266. (Žr. K. Marksas ir F. Engelsas. Šventoji 
šeima, arba kritinės kritikos kritika. Prieš Bruno Bauerį ir kompaniją, Vilnius, 
1960, p. 185.) Red. 

****** — pasitelkus priedėlį. Red. 

darbu, nes darbas yra vyro vardas. Ji yra vyro turtas. — Vaizdui išbaigti reikia 
pridurti, kad darbo ir pinigų vaikas vėl yra mergina“ („iš esmės imant, duktė“), 
„Netekėjusi“ (nejaugi Šeliga, kada nors matė, kad mergina išeitų iš motinos įsčių 
„ištekėjusi“?), „taigi pinigai“ (po ką tik pateikto įrodymo, kad bet kurie pinigai 
yra „netekėjusi mergina“, savaime aiškėja, kad „visos netekėjusios merginos" yra 
„pinigai"), „taigi pinigai, tačiau neabejotinai kilę iš darbo — savo tėvo" (toute 
recherche de la paternité est interdite!??). „Veido forma, visas pavidalas turi kitą 
išraišką“ (p. 364, 365). 

Žinoma, ši vedybų- laidotuvių- krikštynų istorija jau pati savaime 
pakankamai įrodo, kad ji, „iš esmės imant“, yra Seligos „duktė“ — 
ir būtent „neabejotinos kilmės“ duktė. Tačiau galutinė jos atsiradi- 
mo priežastis yra jo buvusio arklininko, Sančos, tamsumas. Tai iš- 
aiškėja pabaigoje, kai kalbėtojas vėl baimingai susirūpina pinigų 
„kalyba“ ir tuo išsiduoda, kad jis vis tebelaiko metalinius pinigus 
svarbiausia cirkuliacijos priemone. Jeigu jis daugiau domėtųsi eko- 
nominiais pinigų santykiais, užuot pynęs jiems žalią mergelės vaini- 
kėlį, jis sužinotų, kad — jau nekalbant apie valstybinius vertybinius 
popierius, akcijas ir t. t.— didesnę cirkuliacijos priemonių dalį su- 
daro vekseliai, o popieriniai pinigai yra palyginti nedidelė jų dalis 
ir metaliniai — dar mažesnė. Pavyzdžiui, Anglijoje vekselių ir bank- 
notų pavidalu cirkuliuoja 15 kartų daugiau pinigų, negu metalinių. 
O metalinius pinigus nustato vien gamybos kaštai, t. y. darbas. To- 
dėl kruopštus Štirnerio palikuonių gaminimo procesas čia buvo visai 
nereikalingas.— Iškilmingi Šeligos samprotavimai apie kažkokią dar- 
bu pagrįstą ir vis dėlto nuo šiuolaikinių pinigų skirtingą mainų 
priemonę, kurią jis radęs pas kai kuriuos komunistus, tik dar kartą 
įrodo mūsų tauriosios poros naivumą, kuri nepatikrinusi tiki viskuo, 
ką skaito. 

Baigę šią „riterišką ir romantišką“ „meilinimosi“ kampaniją, abu 
didvyriai parsiveda namo ne savo „laimę“ ir ne „nuotaką“, o juo 
labiau — ne „pinigus“. Čia geriausiu atveju vienas „driskius“ parsi- 
veda su savimi kitą driskių. 


4) Valstybė 


Mes matėme, kad Sanča palieka savo „Sąjungoje“ esamą žemė- 
valdos formą, darbo pasidalijimą ir pinigus tuo pavidalu, kokiu vaiz- 
duojasi šiuos santykius smulkusis biurgeris. Iš pirmo žvilgsnio aiš- 
kiai matyti, kad, esant tokioms prielaidoms, Sanča negali išsiversti 
be valstybės. 

Pirmiausia jo naujai įgyta nuosavybė turi įgauti garantuotos, tei- 
sinės nuosavybės formą. Mes jau girdėjome jo žodžius: 


„Tai, kame nori turėti savo dalį Visi, bus atimta iš atskiro individo, norinčio 
tai turėti tik sau vienam“ (p. 330). 


Taigi čia visų valia priešpastatoma pavienių individų valiai. Ka- 
dangi kiekvienas su savimi sutariančių egoistų gali nesutikti su kitais 
egoistais, vadinasi, sueiti į šį konfliktą, tai visuotinė valia turi turėti, 
priešingai pavieniams individams, ir savo specialią išraišką — 


„ir ši valia vadinama valstybės valia“ (p. 257). 

Jos apibrėžimai dabar tampa teisiniais apibrėžimais. Norint rea- 
lizuoti šią visuotinę valią, vėl yra reikalingos priverčiamosios prie- 
monės ir viešoji valdžia. 

„Sąjungos ir šioje srityje“ (nuosavybės srityje) „pagausins atskiro individo 
priemones ir užtikrins jo ginčijamą nuosavybę“ (taigi garantuos garaniuotą nuosa- 
vybę, t. y. teisinę nuosavybę, vadinasi, tokią nuosavybę, kurią Sanča turi ne 
„besąlygiškai“, o tik yra „gavęs leno teisėmis“ iš „Sąjungos“) (p. 342). 


Suprantama, kartu su nuosavybės santykiais atkuriama ir visa ci- 
vilinė teisė, todėl pats Sanča išdėsto, pavyzdžiui, mokymą apie su- 
tarti visiškai tokia pat prasme, kaip jį dėsto teisininkai. Tai matyti 
iš sekančio sakinio: 

„Neturi reikšmės ir tai, kad Aš pats atimu iš Savęs vieną arba kitą laisvę, 
pavyzdžiui, sudarydamas kokį nors kontraktą” (p. 409). 


Norėdamas „užtikrinti“ „ginčijamus“ kontraktus, jis turės — bet 
tai irgi „neturi reikšmės“ — vėl paklusti teismui ir visoms dabarti- 
nėms civilinio proceso išdavoms. 

Tuo būdu, „sėlindami tylutėliai iš patamsių“, mes vėl priartėja- 
me prie esamųjų santykių, bet tik nykštukinėje smulkaus vokiečių 
biurgerio vaizduotėje. ; 

Sanča prisipažįsta: 

„Laisvės atžvilgiu tarp valstybės ir Sąjungos nėra esminio skirtumo. Sąjunga 
taip pat negali atsirasti ir gyvuoti, kuriuo nors būdu neapribodama laisvės, kaip 
ir valstybė yra nesuderinama su beribe laisve. Laisvės apribojimas yra visur 
neišvengiamas, nes juk negalima išsivaduoti nuo visko; negalima skraidyti it paukš- 
čiui vien todėl, kad norėtųsi taip skraidyti, ir t. t. ... Sajungoje dar bus nemaža 
nelaisvės ir nesavanoriškumo, nes jos tikslas ir nėra laisvė, kurią ji, atvirkščiai, 
aukoja dėl savitumo, ir tik dėl savitumo“ (p. 410, 411). 


Tuo tarpu nepaisydami komiško laisvės ir savitumo skyrimo, tu- 
rime pastebėti, kad Sanča, pats to nenorėdamas, jau yra paaukojęs 
savo „Sąjungoje“ savo „savitumą“ dėl to, kad joje yra ekonominės 
įstaigos. Kaip tikras „valstybės fanatikas“, jis įžiūri apribojimus 
tik ten, kur prasideda politinės įstaigos. Jis neliečia senosios visuo- 
menės ir kartu individų pajungimo darbo pasidalijimui; bet šiuo at- 
vejų jis jau nebegali išvengti, kad darbo pasidalijimas ir darbo 
pasidalijimo sąlygotas tam tikras jo užsiėmimas bei tam tikra gy- 
venimo būklė būtinai neprimestų jam ir tam tikro išimtinio „savitu- 
mo“. Pavyzdžiui, jeigu jo dalia bus dirbti Vilenhole!?š šaltkalviu 
pameistriu, tai jam primestasis „savitumas“ bus išnarintas šlauni- 
kaulis, ir dėl to jis „vilks koją“; jeigu „titulinė jo Knygos šmėkla''127 
turės egzistuoti kaip verpėja, tai pastarosios „savitumas“ bus nutirpę 
keliai. Net jeigu mūsų Sanča laikysis savo senosios lažinio valstiečio 
profesijos, kurią jam jau Servantesas yra paskyręs ir kurią jis dabar 
vaizduoja kaip savo paties pašaukimą, ragindamas save įvykdyti šį 
pašaukimą, tai dėl darbo pasidalijimo ir miešto atitrūkimo nuo kai- 
mo jo „savitumas“ virs tuo, kad jis bus atskirtas nuo visos pasau- 
linių santykių sistemos, taigi ir nuo bet kokio mokslo, todėl taps ri- 
botu vietiniu gyvuliu. 

Taip dėl visuomeninės organizacijos Sanča malgré lui“ praranda 
„Sąjungoje“ savo savitumą, jei tik mes išimties tvarka savitumą 
laikysime individualybe. Kad jis dabar taip pat dėl politinės orga- 
nizacijos atsisako ir nuo savo laisvės, — yra visai nuoseklu ir tik dar 
aiškiau įrodo, kaip uoliai jis stengiasi įvesti savo „Sąjungoje“ da- 
bartinę santvarką. 

Taigi skirtumą tarp dabartinės tvarkos ir „Sąjungos“ sudaro es- 
minis laisvės ir savitumo skirtingumas. Mes jau matėme, koks es- 
mingas yra šis skirtingumas. Daugumas jo „Sąjungos“ narių, tur būt, 
taip pat ypatingai nesivaržys dėl šio skirtingumo ir skubiai dekre- 
tuos „išsivadavimą“ nuo pastarojo, o jei Sanča vis dėlto nenurims, 
tai šis daugumas, pasitelkęs jo paties „Knygą“, įrodys, kad, pirma, 
nėra jokių esmių, kad esmės ir esminiai skirtumai tėra „Šventybės“ 
įsikūnijimas; antra, kad „Sąjungai“ visai nerūpi „daikto prigimtis“ 
ir „santykio sąvoka“; ir, trečia, kad jis, daugumas, visai nesikėsina 
į jo savitumą, o tik neleidžia jam laisvai jo reikšti. Jis, gal būt, 
įrodys Sančai, jeigu Sanča „sieks išsivaduoti nuo valstybės san- 
tvarkos“, kad, įkalindamas jį, mušdamas, nutraukdamas jam koją, 
daugumas tik apriboja jo laisvę, kad Sanča partout et toujours** 
lieka „savitas“, kol jis dar gali rodyti moliusko, austrės arba bent 
galvanizuoto varlės lavono gyvybės reiškinius. Daugumas, kaip mes 
jau žinome, „nustatys tam tikrą kainą“ jo darbui ir „neleis tikrai 
laisvai” (|) „naudotis jo nuosavybe", tuo būdu apribodamas jo lais- 
vę, bet ne jo savitumą. Kaip tik tuo Sanča 338 puslapyje kaltina 
valstybę. „Ką gi turi daryti" mūsų lažinis valstietis Sanča? „Būti 
tvirtas ir nesiskaityti" su „Sąjunga“ (ten pat). O jeigu jis ims murmėti 
dėl jam nustatytų apribojimų, daugumas pagaliau jam atsikirs, kad, 
kol jis turi savitumą laikyti laisves savitumais, daugumas laisvai 
gali laikyti jo savitumus laisvėmis. 

Kaip anksčiau žmogiškojo ir vienintelio darbo skirtumas tebuvo 
skurdus paklausos ir pasiūlos dėsnio pasisavinimas, taip šiuo atveju, 
nustatydamas skirtumą tarp laisvės ir savitumo, Sanča tik skurdžiau- 
siai pasisavina santykį tarp valstybės ir civilinės visuomenės arba, 
kaip sako p. Gizo, tarp liberté individuelle“** ir pouvoir public****, 
Tai yra taip teisinga, kad toliau jis gali beveik žodis į žodį nura- 
šinėti Ruso: 

„Susitarimas, dėl kurio kiekvienas turi paaukoti dalį savo laisvės“, įvyksta 
„visai ne dėl kažko visuotinio arba bent dėl kokio nors kito žmogaus“, — atvirkš- 
čiai, „Aš stojau į šį kelią veikiau dėl savanaudiškumo. O kai dėl aukos, tai juk 
Aš aukoju tik tai, kas nėra Mano galioje, t. y. neaukoju ničnieko" (p. 418). 

Ši mūsų su savimi sutariančio lažinio valstiečio savybė yra bū- 
dinga kiekvienam kitam lažiniam valstiečiui ir apskritai kiekvienam 
individui, kada nors gyvenusiam žemėje. Taip pat palygink Godviną, , 
„Politinis teisingumas“!*š.— Be kita ko, Sanča, matyt, turi savybę 


— jam nenorint. Red. 

— visur ir visada. Red. 

— individualios laisvės. Red. 
— viešosios valdžios. Red. 

manyti, kad pagal Ruso individai sudarė sutartį iš meilės kažkam 
visuotiniam, o tai niekuomet nebuvo atėję Ruso į galvą. 

Tačiau viena paguoda yra jam likusi. 

„Valstybė yra švenia... Tačiau Sąjunga... nėra šventa“, Ir tai yra „didis. 
valstybės ir Sąjungos skirtumas“ (p. 411). 

Taigi visas skirtumas tėra tas, kad „Sąjunga“ yra tikra šiuolaikinė 
valstybė, o „valstybė“ yra Štirnerio iliuzija apie Prūsijos valstybę, 
kurią jis laiko valstybe apskritai. 


5) Maištas 


Sanča taip nepasitiki — ir visai pagrįstai — savo subtiliais vals- 
tybės ir Sąjungos, švento ir nešvento, žmogiško ir vienintelio, savi- 
tumo ir laisvės ir t. t. skyrimais, kad pagaliau ieško išsigelbėjimo 
su savimi sutariančio egoisto ultima ratio“— maište. Tačiau šįkart 
jis maištauja ne prieš patį save, kaip jis tvirtino anksčiau, o prieš 
„sąjungą“. Kaip pirma jis ieškojo atsakymo į visus klausimus tik 
„Sąjungoje“, taip dabar — tik maište. 

„Jeigu bendruomenė pažeidžia Mano teises, tai Aš sukylu prieš ją ir ginu 
Savo nuosavybę“ (p. 343). 

Jeigu maištas „nepavyks“, tai „Sąjunga“ „pašalins (įkalins, ištrems ir t. t.) jį“ 
(p. 256, 257). 

Sanča čia stengiasi pasisavinti 1793 metų droits de 1 homme**, 
tarp kurių buvo ir sukilimo teisė!?? — žmogaus teisė, kuri, aiškų, 
duoda karčius vaisius tam, kuris ja naudojasi savo „paties“ nuo- 
žiūra. 


Taigi visą istoriją apie Sančos „Sąjungą“ galima išreikšti taip. 
Jeigu anksčiau, kritikoje, jis žiūrėjo į esamus santykius tik iš 
iliuzijos pusės, tai dabar, kalbėdamas apie „Sąjungą“, jis mėgina 
ištirti šiuos santykius pagal jų tikrąjį turinį ir priešpastatyti šį tu- 
rinį ankstesnėms iliuzijoms. Aišku, darydamas šį mėginimą, mūsų 
nemokša turėjo skandalingai pralaimėti. Išimties būdu jis kartą mė- 
gino pasisavinti „daikto prigimtį“ ir „santykio sąvoką“, bet jam 
nepavyko „išvaduoti nuo svetimumo dvasios“ jokio daikto arba san- 
tykio. 

Dabar, susipažinus su „Sąjunga“ jos tikruoju pavidalu, mums be- 
lieka išnagrinėti fantastinius Sančos samprotavimus apie ją, t. y. iš- 
nagrinėti „Sąjungos“ religiją ir filosofiją. 


6) Sąjungos religija ir filosofija 


Mes čia vėl pradėsime nuo to punkto, nuo kurio anksčiau esame 
pradėję „Sąjungos“ apibūdinimą. Sanča vartoja dvi kategorijas: nuo- 
savybė ir turtas; iliuzijos apie nuosavybę daugiausia atitinka pateik- 

tus pozityvius duomenis apie žemės nuosavybę, o iliuzijos apie tur- 
tą — duomenis apie darbo organizaciją ir pinigų sistemą „Sąjun- 
goje”. 

A. Nuosavybė 


P. 331. „Man priklauso pasaulis". 
Aiškinama paveldima jo parcelės nuoma. 


P. 343. „Aš esu savininkas visko, ko man reikia”, — 


pagražinanti parafrazė to, kad jo poreikiai yra jo turtas ir kad tai, ko 
jam reikia kaip lažiniam valstiečiui, sąlygoja jo santykiai. Tokiu 
pat būdu ekonomistai teigia, kad darbininkas yra savininkas viso 
to, ko jam reikia kaip darbininkui. Žr. Rikardo samprotavimą apie 
darbo užmokesčio minimumą!3? 


P. 343. „Bet dabar viskas priklauso Man”. 


Muzikinis tušas jo darbo užmokesčio taksos, jo parcelės, jo nuo- 
latinės pinigų stokos garbei, jo pašalinimui iš visko, ko, „draugijos“ 
nuomone, jis neturi turėti vienas. Tą pačią mintį mes randame 327 
puslapyje, kur ji yra taip išreikšta: 

„Jo“ (t. y. kito žmogaus) „gėrybės yra Mano gėrybės, ir Aš disponuoju jomis 
kaip savininkas sutinkamai su Savo galia“. 

Šis griausmingas allegro marciale“ vėliau virsta švelnia kadenci- 
ja ir, pamažu krisdamas, nutupia ant žemės — toks įprastas Sančos 
likimas: 

P. 331. „Pasaulis priklauso Man. Argi Jūs" (komunistai) „teigiate ką nors 
kita savo priešinga teze: pasaulis priklauso visiems? Visi — tai juk Aš ir dar 
vienas Aš ir t. t.” (pavyzdžiui, „PYZ. Robespjeras, Sen-Žiustas ir t. t."). 


P. 415. „Aš esu Aš, ir Tu esi Aš, tačiau... šis Aš, kuriame Mes visi esame 
lygūs, tėra Mano mintis... tam tikras visuotinumas" (Šventybė). 


Praktinę šios temos variaciją duoda 

330 p., kur „individai kaip visuminė masė" (t. y. visi) priešpastatomi kaip 
reguliuojanti jėga „izoliuotam individui" (t. y. priešpastatomi Aš skirtingai nuo 
visų). 

Tuo būdu šie disonansai pagaliau virsta raminančiu baigiamuoju 
akordu, kuris reiškia, kad tai, ko Aš neturiu, būtinai yra kito „Aš“ 
nuosavybė. Taigi „nuosavybė viskam“ tik interpretuoja tą teiginį, 
kad kiekvienas turi išimtinę nuosavybę. 

P. 336. „Tačiau nuosavybė yra tik Mano nuosavybė, jeigu Aš ją turiu besą- 
lygiškai. Kaip besąlygiškas Aš, Aš turiu nuosavybę, varau laisvą prekybą“. 


Mes jau žinome, kad jei „Sąjungoje“ prekybos laisvė ir besą- 
lygiškumas yra negerbiami, tai tuo kėsinamasi tik į laisvę, o ne į sa- 
vitumą. „„Besąlygiška nuosavybė“ yra tinkamas „užtikrintos“, garan- 
tuotos nuosavybės papildymas „Sąjungoje“. 

P. 342. „Komunistų nuomone, bendruomenė turi būti savininkas. Kaip tik at- 
virkščiai: Aš esu savininkas ir tik susitariu su kitais dėl Savo nuosavybės“. 

* — karingas alegro. Red. 

329 puslapyje mes matėme, kaip „sociėtė padaro save savinin- 
ku”, o 330 puslapyje — kaip ji „pašalina atskirus individus iš jų 
nuosavybės". Apskritai mes matėme, kad buvo įvesta gentinė leni- 
nė santvarka, primityviausia pradinė leninės santvarkos forma. Pagal 
416 p. „feodalinė santvarka =nuosavybės nebuvimas“, ir dėl to pa- 
gal tą patį puslapį „Sąjungoje, ir tik Sąjungoje, nuosavybė yra pri- 
pažįstama“, ir ji pripažįstama tuo pakankamu pagrindu, „kad nebėra 
daugiau būtybės, iš kurios kas nors gautų savo turtą valdyti leno 
teisėmis" (ten pat). Tai reiškia, kad ligšiolinėje leninėje santvarkoje 
ta „būtybė“ buvo siuzerenas, o „Sąjungoje“ ja yra société. Iš čia 
mažiausia išplaukia, kad Sanča turi „išimtinę“, bet jokiu būdu ne 
„užtikrintą“ nuosavybę, įgalinančią pažinti ligšiolinės istorijos. 
„esmę“. 

Ryšium su 330 p., pagal kuri kiekvienas atskiras individas yra 
pašalinamas nuo to, ko, „sociėtė“ nuomone, jis neturi turėti vienas, 
taip pat ryšium su valstybine ir teisine „Sąjungos“ santvarka 369 
puslapyje pasakyta: 

„Teisinė ir teisėta kito nuosavybė bus tik ta, ką Tau patiks pripažinti jo 
nuosavybe. Kai tik tai Tau nebepatiks, ji Tau neteks savo teisėtumo, o iš 
absoliučios teisės į ją Tu pasijuoksi“. 

Taip jis nustato nuostabų faktą, jog tai, kas „Sąjungoje“ yra tei- 
sėta, gali jam nepatikti, — tokia yra nenuginčijama žmogaus teisė. 
Jeigu „Sąjungoje“ yra maždaug tokia įstaiga, kaip senieji Prancū- 
zijos parlamentai, kuriuos taip mėgsta Sanča, tai jis netgi galės už- 
protokoluoti ir atiduoti saugoti į registratūrą savo vidinį pasiprie- 
šinimą, o paskiau guostis, kad „ne nuo visko galima išsivaduoti". 

Matyt, visi šie teiginiai prieštarauja vienas kitam ir tikrai pa- 
dėčiai „Sąjungoje“. Tačiau raktas mįslei įminti yra jau minėta ju- 
ridinė fikcija, pagal kurią ten, kur Sanča yra pašalinamas iš kitų 
nuosavybės, jis tarsi tik susitaria su šiais kitais. Ši fikcija smulkiau 
išdėstoma tokiais teiginiais: 

P. 369: „Tam“ (t. y. svetimos nuosavybės gerbimui) „ateina galas, kai Aš, 
perleisdamas minėtąji medį kitam asmeniui, — kaip Aš perleidžiu kitam Savo lazdą 
ir t. t.,—nelaikau iš pat pradžios šio medžio kažkuo Man svetimu, t. y. šventu. 
Atvirkščiai... jis lieka Mano nuosavybė, kokiam terminui Aš jį beperleisčiau ki- 


tiems. Jis yra ir lieka Mano. Turte, priklausančiame bankininku, Aš neįžiūriu 
nieko svetima“. 


P. 328: „Aš nesitraukiu bailiai nuo Tavo ir Jūsų nuosavybės, o visada laikau 
ją Savo nuosavybe, kurioje nėra nieko, ką Aš turėčiau gerbti. Elkitės lygiai taip 
pat su tuo, ką Jūs vadinate Mano nuosavybe! Laikydamiesi šio požiūrio, mes 
lengviausiai galėsime vienas su kitu susitarti“. 

Jeigu Sanča pasikėsins į svetimą nuosavybę, tai jam pagal „Są- 
jungos“ įstatus „bus surengta pirtis“, ir, nors jis teigs, kad kaišioti 
pirštus, kur nereikia, yra jo „savitumas“, „Sąjunga“ vis tiek priims 
nutarimą, kad Sanča leido sau tam tikrą „laisvę“. Ir jeigu Sanča yra 
„laisvas“ kėsintis į svetimą turtą, tai „Sąjunga“ turi „savitumą“ 
priteisti už tai jį išplakti. 

Dalyko esmė yra tokia. Kaip matėme, buržuazinė ir ypač smul- 
kiaburžuazinė bei smulkiavalstietiška nuosavybė „Sąjungoje“ išlie- 
ka. Pasikeičia tik interpretavimas, „požiūris“, todėl Sanča visuomet 
ir pabrėžia „pagarbos“ momentą. „Susitarimas“ pasiekiamas dėl to, 
kad šią naują pagarbos filosofija ima gerbti visa „Sąjunga“. Šią filo- 
sofiją sudaro štai kas: pirma, į kiekvieną santykį, nepriklausomai 
nuo to, ar jį sukelia ekonominės sąlygos ar tiesioginė prievarta, 
žiūrima kaip į „susitarimo“ santykį; antra, vaizduojamasi, kad visą 
kitų nuosavybę jiems esame davę mes ir jie turi ją tik tol, kol 
mes nepajėgiame jos iš jų atimti, o jeigu mes niekuomet nepajėg- 
sime jos atimti, tai tant mieux*; trečia, ją sudaro tai, kad Sanča 
ir jo „Sąjunga“ teoriškai garantuoja abipusę savitarpio nepagarbą, 
tuo tarpu praktiškai „Sąjunga“, lazdos padedama, „susitaria“ su San- 
ča; ir pagaliau — kad šis „susitarimas“ tėra frazė, nes kiekvienas 
žino, jog kiti yra su juo sutikę, tik turėdami slaptą ketinimą atmesti 
ji pirma patogia proga. Aš įžiūriu Tavo nuosavybėje kažką Mano, 
kažką visuotina, o tai ir priveda mus prie šiuolaikinio vokiško filo- 
sofinio paprastos, ypatingos ir išimtinės privatinės nuosavybės aiš- 
kinimo. 

Be kita ko, tai nuosavybės filosofijai, kuri viešpatauja „Sąjun- 
goje", dar priklauso ir šie iš Sančos sistemos išplaukiantys kuriozai: 

Pagal 342 p. „Sąjungoje“ galima įgyti nuosavybę nepagarba; 
pagal 351 p. „visi Mes skendime pertekliuje“, ir Man „tereikia iš- 
tiesti ranką“, — tuo tarpu tikrovėje visa „Sąjunga“ tėra septynios lie- 
sos faraono karvės; ir pagaliau Sanča „puoselėja mintis“, „įrašytas 
jo Knygoje“, ir tai apdainuojama 374 puslapyje neprilygstamoje odė- 
je pačiam sau, parašytoje pagal tris Heinės odes Šlegeliui?!: „O Tu, 
kuris puoselėji tokias mintis, įrašytas Tavo knygoje, — kokia nesą- 
monė!“ Toks yra himnas, kurį Sanča iš anksto dekretuoja pačiam 
sau ir dėl kurio „Sąjunga“ vėliau su juo „susitars“. 

Pagaliau ir be „susitarimo“ aišku, kad nuosavybė nepaprasta pras- 
me, apie kurią jau kalbėjome skirsnyje apie fenomenologiją, ,„$ą- 
jungoje" turi būti laikoma, kaip „plačiai vartojama“ ir „kursuojanti 
nuosavybė“, mokėjimo priemone. Dėl paprastų faktų, pavyzdžiui, 
kad Aš jaučiu užuojautą, kad Aš kalbu su kitais, kad Man yra ampu- 
tuojama (resp. nutraukiama) koja, „Sąjunga“, aišku, sutiks, kad „jaus- 
mas, kurį patiria jaučiančios būtybės, taip pat yra Mano, yra nuo- 
savybė“ (p. 387); kad ir svetimos ausys bei liežuviai, kaip ir me- 
chaniniai santykiai, taip pat yra, Mano nuosavybė. Taigi turtų 
kaupimą „Sąjungoje“ daugiausia sudarys tai, kad visi santykiai leng- 
va parafraze bus paverčiami nuosavybės santykiais. Šis naujas bū- 
das jau dabar siautėjančioms „nelaimėms“ išreikšti yra „Sąjungoje“ 
„esminė priemonė arba turtas“, ir jis laimingai padengs neišvengia- 
mą, turint galvoje Sančos „socialinius talentus“, pragyvenimo prie- 
monių stoką. 


* — juo geriau. Red. 

B. Turtas 


P. 216: „Tegu kiekvienas Jūsų taps visagalis Aš!“ 

P. 353: „Galvok apie Savo turto padidinimą!“ 

P. 420: „Atminkite Savo gabumų vertę“; 

„Nežeminkite jų vertės“, 

„Nepasiduokite tam, kuris nori Jus priversti sumažinti vertę“, 

„Neklausykite to, kuris sako, kad Jūsų prekės wyertė neatitinka jos kainos“, 
„Nesutikite su juokinga kaina, kad netaptumėte pojuoku“, 

„Sekite narsiaisiais“ ir t. t.! 

P. 420: „Realizuokite Savo nuosavybės vertę!“ 

„Realizuok Savo paties vertę!“ 


Šios moralinės sentencijos, kurių Sanča yra išmokęs iš kokio nors 
Andalūzijos žydo vertelgos, mokiusio savo sūnų gyvenimo ir pre- 
kybos taisyklių, ir kurias dabar Sanča ištraukia iš savo krepšio, 
sudaro svarbiausią „Sąjungos“ turtą. Visų šių teiginių pagrindas yra 
toks didis teiginys 351 puslapyje: 


„Visa, ką Tu sugebi padaryti [vermagst], yra Tavo turtas [Vermėgenį". 


Arba šis teiginys neturi jokios prasmės, taigi teturi tik tautolo- 
ginę prasmę, arba jis yra nesąmonė. Jis yra tautologija, jeigu reiš- 
kia: ką Tu sugebi padaryti, tai Tu ir sugebi padaryti. Jis yra nesą- 
monė, jeigu Vermögen Nr. 2 turi reikšti turtą „paprasta prasme“, 
t. y. turtą prekybine prasme, vadinasi, jeigu jis yra pagrįstas šiuo 
etimologiniu žodžių panašumu. Juk koliziją sudaro būtent tai, kad 
iš mano sugebėjimo reikalaujama ne to, ką šis sugebėjimas gali pa- 
daryti; pavyzdžiui, iš mano sugebėjimo rašyti eiles reikalaujama, 
kad aš sugebėčiau paversti šias eiles pinigais. Iš mano sugebėjimo 
reikalaujama kažko, kas jokiu būdu nėra specifinis šio specialaus 
sugebėjimo produktas, — reikalaujama produkto, kuris priklauso nuo 
svetimų, nuo mano sugebėjimų nepriklausančių santykių. Šis sun- 
kumas turi būti „Sąjungoje“ išspręstas, pasitelkus etimologinę sino- 
nimiką. Mes matome, kad mūsų egoistiškasis mokytojas svajoja už- 
imti „Sąjungoje“ žymų postą. Beje, šis sunkumas tėra tariamas. Čia 
būdinga Sančai iškilminga, pompastiška maniera pateikiama įpras- 
tinė moralinė buržua sentencija: Anything is good to make mo- 
ney oi“. 


C. Moralė, bendravimas, išnaudojimo teorija 


P. 352. „Jūs elgiatės egoistiškai, laikydami vienas kitą ne savininkais ir ne 
driskiais arba darbininkais, o Jūsų turto dalimi, Jums naudingais subjektais. Tuomet 
Jūs nieko neduosite nei turėtojui, savininkui, už jo turtą, nei Tam, kuris dirba, 
o teduosite Tam, kuris Jums reikalingas. Ar reikalingas Jums karalius?— klausia 
- save šiaurės amerikiečiai. Ir atsako: Mums jis ir jo darbas neverti nė skatiko“. 


Užtat 229 puslapyje jis prikiša „buržuaziniam laikotarpiui“ 
štai ką: 

„Užuot ėmus Mane tokį, koks Aš esu, paisoma tik Mano nuosavybės, Mano 
savybių ir sudaroma su Manimi santuokinė sąjunga tik dėl Mano turto, tartum 
ši sąjunga yra sudaroma su tuo, ką Aš turiu, o ne su tuo, kas Aš esu", 

* — Iš visko galima išspausti pinigo. Red. 


318 


Kitaip tariant, paisoma tik to, kas Aš esu kitiems, Mano nau- 
dingumo, elgiamasi su Manimi kaip su naudingu subjektu. Sanča | 
spiaudo į „buržuazinio laikotarpio“ šulinį, kad tik jis vienas savo 
„Sąjungoje“ galėtų iš jo gerti. 

Jeigu dabartinės visuomenės individai laiko vienas kitą savinin- 
kais, darbininkais ir, jei jau Sanča to nori, driskiais, tai juk tai ir 
tereiškia, kad jie laiko vieni kitus naudingais subjektais, — faktas, 
kuriuo gali abejoti tik toks nenaudingas individas, koks yra Sanča. 
Kapitalistas, kuris darbininką „laiko darbininku“, paiso jo tik todėl, 
kad jam reikalingi darbininkai; taip pat ir darbininkas žiūri į ka- 
pitalistą, ir visai taip pat amerikiečiai, anot Sančos (gaila, kad jis 
nenurodė, iš kokio šaltinio yra paėmęs šį istorinį faktą), tik todėl 
nelaiko naudingu jokio karaliaus, kad jis jiems nėra naudingas kaip 
darbininkas. Sančos pavyzdys, kaip paprastai, yra labai nevykęs, 
nes iš tikrųjų jis įrodinėja kaip tik atvirkščią dalyką tam, ką Sanča 
norėtų įrodyti. 


P. 395. „Tu Man esi ne kas kita, kaip maistas, visai taip pat ir Mane Tu 
valgai ir vartoji Mes turime vienas su kitu tik vieną santykį — savitarpio rei- 
kalingumo, naudingumo, naudos santykį“. 

P. 416. „Niekas Man nėra gerbtinas asmuo, net ir Mano artimas; jis, Kaip 
ir kitos būtybės“ (|), „tėra daiktas, kuriuo Aš rūpinuosi arba ne, kuris yra įdomus 
arba neįdomus daiktas, naudingas arba nenaudingas subjektas“. 


Naudingumo santykis, kuris „Sajungoje“ turi būti vienintelis in- 
dividų savitarpio santykis, čia pat paverčiamas vienas kito „ėdimu“. 
„Tobuli“ „Sąjungos“ „krikščionys“, aišku, valgo ir komuniją, bet tik 
ne kartu vienas su kitu, o valgydami vienas kitą. 

Kad ši savitarpio išnaudojimo teorija, kurią iki šlykštumo ištęsė 
Bentamas, jau mūsų amžiaus pradžioje galėjo būti laikoma nueitų 
praeito šimtmečio etapu, įrodo Hegelis savo „Fenomenologijoje“. 
Žiūrėk ten skyrių „Švietimo kova su prietarais“, kur naudingumo 
teorija vaizduojama kaip paskutinis švietimo rezultatas. Kvailu at- 
rodantis visų įvairių žmonių savitarpio santykių suvedimas į vieną 
naudingumo santykį — ši pažiūrėti metafizinė abstrakcija kyla iš to, 
kad šiuolaikinėje buržuazinėje visuomenėje visi santykiai praktiškai 
yra pajungti tik vienam abstrakčiam pinigų bei vertelgystės santy- 
kiui. Šią teoriją sukūrė Hobsas ir Lokas pirmosios ir antrosios anglų 
revoliucijos epochoje, vykstant pirmiesiems mūšiams, kuriais bur- 
žuazija išsikovojo politinę valdžią. Ekonomistų raštuose ji, žinoma, 
randama jau ir anksčiau kaip tyli prielaida. Tikrasis šios naudingu- 
mo teorijos mokslas yra politinė ekonomija; tikrąjį turinį jai sutei- 
kia fiziokratai, kurie pirmieji politinę ekonomiją pavertė sistema. 
Jau Helvecijus ir Holbachas idealizuoja šią teoriją, ir tas idealiza- 
vimas visiškai atitinka opozicinį prancūzų buržuazijos vaidmenį re- 
voliucijos atžvilgiu. Holbachas visą individų veiklą, pasireiškiančią 
jų savitarpio bendravimu, pavyzdžiui, kalbą, meilę ir t. t., vaizduoja 
kaip naudingumo ir naudojimo santykius. Taigi tikrieji santykiai, 
kuriais jis remiasi, yra kalba, meilė, tam tikri veiksmingi tam tikrų 
individų savybių pasireiškimai. Tačiau šie santykiai čia neturi jiems 
savybingos specifinės reikšmės, o yra trečio, juos pakeičiančio 

santykio, būtent naudingumo arba naudojimo santykio, išraiška ir pa- 
sireiškimas. Šis perfrazavimas nustoja buvęs beprasmiškas ir savava- 
liškas tik tuomet, kai individų santykiai turi reikšmės ne patys sa- 
vaime, ne kaip savarankiškas pasireiškimas, o kaip kaukės, — tačiau 
kaip tokios kaukės, kuriomis dangstoma ne naudojimo kategorija, 
o realus trečiasis tikslas ir santykis, kuris vadinamas naudingumo 
santykiu. 

Žodinis maskaradas tik tuomet turi prasmę, kai jis yra nesąmo- 
ninga arba sąmoninga tikro maskarado išraiška. Šiuo atveju nau- 
dingumo santykis turi visai apibrėžtą prasmę, būtent tą, kad aš 
gaunu sau naudos, darydamas žalą kitam (exploitation de homme 
par Vhomme“); toliau, šiuo atveju nauda, kurią aš gaunu iš kokio 
nors santykio, apskritai yra svetima šiam santykiui, kaip kad anks- 
čiau, kalbėdami apie sugebėjimą, mes matėme, jog iš kiekvieno su- 
gebėjimo reikalaujama jam svetimo produkto; tai yra santykis, kurį 
apsprendžia visuomeniniai santykiai — o jis kaip tik ir yra naudin- 
gumo santykis. Visa tai tikrai yra savybinga buržua. Jam tik vienas 
santykis turi savaimingą reikšmę — išnaudojimo santykis; visi kiti 
santykiai jam egzistuoja tik tiek, kiek jis gali suvesti juos į šį vie- 
nintelį santykį, ir net ten, kur jis randa tokius santykius, kurių 
negalima tiesiogiai pajungti išnaudojimo santykiui, jis pajungia juos 
šiam santykiui bent savo vaizduotėje. Materiali šios naudos išraiška 
yra pinigai, kurie atstovauja visų daiktų, žmonių ir visuomeninių 
santykių vertei. Be to, jau iš pirmo žvilgsnio matyti, kad „naudo- 
jimo“ kategorija yra abstrahuota nuo tikrų bendravimo santykių, 
kuriuos aš turiu su kitais žmonėmis, bet jokiu būdu ne iš refleksijos 
ir vienos tik valios, ir kad po to — panaudojant grynai spekuliaty- 
vini metodą — šie santykiai, atvirkščiai, vaizduojami kaip šios nuo 
jų pačių abstrahuotos kategorijos tikrovė. Lygiai tokiu pat būdu ir 
tokia pat teise Hegelis pavaizdavo visus santykius kaip objektyvios 
dvasios santykius. Taigi Holbacho teorija yra istoriškai pateisinama 
filosofinė iliuzija apie tuo metu bekylančią Prancūzijoje buržuaziją, 
kurios troškimą išnaudoti dar buvo galima pavaizduoti kaip individų 
troškimą pilnutinai išsivystyti nuo senų feodalinių varžtų išsivada- 
vusio bendravimo sąlygomis. Beje, išsivadavimas, kaip jį supranta 
buržuazija, — t. y. konkurencija, — buvo XVIII amžiui vienintelis ga- 
limas būdas, kaip atverti individams naują laisvesnio vystymosi 
kelią. Teorinis šią buržuazinę praktiką atitinkančios sąmonės — 
savitarpio išnaudojimo sąmonės -— paskelbimas visuotiniu visų indivi- 
dų savitarpio santykiu taip pat buvo drąsus ir atviras žingsnis į prie- 
ki, buvo švietimas, atskleidžiantis, kokią žemišką prasmę turi poli- 
tinis, patriarchalinis, religinis ir idilinis išnaudojimo apdaras feo- 
dalizmo santvarkoje, apdaras, kuris atitiko tuometinę išnaudojimo 
formą ir kurį ypač susistemino absoliutinės monarchijos teoretikai. 

Net jeigu Sanča savo „Knygoje“ būtų padaręs tą pat, ką praei- 
tame šimtmetyje padarė Helvecijus ir Holbachas, vis vien ir tai 
būtų buvęs juokingas anachronizmas. Bet mes jau matėme, kad 
veiklų buržuazinį egoizmą jis pakeitė pagyrūnišku, su savimi suta- 


* — žmonių vienas kito išnaudojimas. Red. 

riančiu egoizmu. Vienintelis jo nuopelnas, taip pat pasiektas prieš 
jo valią ir be jo žinios, yra tas, kad jis išreiškia šiuolaikinių smul- 
kiųjų vokiečių biurgerių, siekiančių tapti tikrais buržua, lūkesčius. 
Visai natūralu, kad šių biurgerių praktinių veiksmų smulkmeniš- 
kumą, bailumą ir ribotumą atitinka rėksmingas, šarlataniškas ir pa- 
gyrūniškas „Vienintelio“ pasireiškimas tarp jų filosofinių atstovų; 
tikruosius šių biurgerių santykius visiškai atitinka tai, kad jie nė 
žinoti nenori apie savo teorinį rėksnį, o jis nieko nežino apie juos, 
kad jie nesutinka vienas su kitu, ir jis turi skelbti su savimi suta- 
riantį egoizmą. Dabar Sanča, gal būt, supras, kokia bambagysle jo 
„Sąjunga“ yra susieta su Muitų sąjunga!*?. 

Naudingumo ir išnaudojimo teorijos laimėjimai, įvairios jos fa- 
zės yra glaudžiai susiję su įvairiais buržuazijos vystymosi laikotar- 
piais. Helvecijaus ir Holbacho veikaluose ji, turint galvoje jos tik- 
rąjį turinį, dažniausiai tebuvo perfrazavimas to išreiškimo būdo, 
kurį yra vartoję absoliutinės monarchijos laikų rašytojai, ir nie- 
kuomet nenutoldavo nuo šio perfrazavimo. Ši teorija jiems tebuvo 
kitas išreiškimo būdas, veikiau noras laikyti visus santykius išnau- 
dojimo santykiu, išaiškinti žmonių bendravimą materialiais jų po- 
reikiais ir jų patenkinimo būdais, — veikiau tebuvo noras, o ne jo 
įgyvendinimas. Uždavinys buvo iškeltas. Hobsas ir Lokas turėjo 
prieš akis tiek ankstesnį olandų buržuazijos išsivystymą (abu jie kurį 
laiką gyveno Olandijoje), tiek ir pirmuosius politinius anglų buržua- 
zijos veiksmus, kuriais ji išsivadavo iš vietinio ir provincinio ribo- 
tumo, ir palyginti jau išsivysčiusią manufaktūros, jūrų prekybos ir 
kolonizavimo pakopą; ypač tai pasakytina apie Loką, kuris rašė 
pirmuoju anglų politinės ekonomijos laikotarpiu, kai atsirado akci- 
nės bendrovės, Anglijos bankas ir Anglijos viešpatavimas jūroje. 
Jų, ypač Loko, raštuose, išnaudojimo teorija dar yra betarpiškai su- 
sijusi su ekonominiu turiniu. 

Helvecijus ir Holbachas, be anglų teorijos ir ankstesnio olandų 
bei anglų buržuazijos išsivystymo, jau turėjo prieš akis ir prancūzų 
buržuaziją, kuri dar tebekovojo dėl savo išsivadavimo. Visam XVIII 
šimtmečiui būdinga komercinė dvasia buvo apėmusi spekuliacijos 
forma visas klases, ypač Prancūzijoje. Finansiniai vyriausybės sun- 
kumai ir iš to kylantys ginčai dėl apmokestinimo jau tuomet domino 
visą Prancūziją. Prie to prisidėjo dar tai, kad XVIII šimtmetyje 
Paryžius buvo vienintelis pasaulinės reikšmės miestas, vienintelis 
miestas, kuriame asmeniškai bendravo visų nacijų atstovai. Šios 
prielaidos kartu su universalesniu iš viso prancūzams būdingu cha- 
rakteriu suteikė Helvecijaus ir Holbacho teorijai savotišką visuotinį 
atspalvį, bet kartu atėmė iš jos teigiamą ekonominį turinį, kuris dar | 
buvo savybingas anglams. Teorija, kuri anglų veikaluose dar tebuvo 
paprastas tam tikro fakto konstatavimas, prancūzų raštuose tampa 
filosofine sistema. Šis teigiamo turinio neturįs visuotinumas, būdin- 
gas Helvecijui ir Holbachui, iš esmės skiriasi nuo turiningos visuo- 
tinybės, kurią pirmą kartą. aptinkame Bentamo ir Milio raštuose. 
Pirmoji teorija atitinka kovojančią, dar neišsivysčiusią buržuaziją, 
antroji — viešpataujančią ir išsivysčiusią buržuaziją. 

Helvecijaus ir Holbacho nuošalyje paliktą išnaudojimo teorijos 
turinį išvystė ir susistemino fiziokratai — Holbacho amžininkai; bet 
iiziokratai rėmėsi neišvystytais Prancūzijos ekonominiais santykiais, 
o Prancūzijoje tuo metu dar nebuvo palaužtas feodalizmas, kurio 
sąlygomis svarbiausia buvo žemės nuosavybė, todėl jie tiek buvo 
pavergti feodalinių pažiūrų, kad žemės nuosavybę ir žemės darbą 
paskelbė ta [gamybine jėga], kuri apsprendžia visą visuomenės san- 
tvarką. 

Toliau išnaudojimo teoriją vystė Anglijoje Godvinas ir ypač Ben- 
tamas, kuris prancūzų paliktą nuošalyje ekonominį turinį vėl ėmė 
tyrinėti — buržuazijai besiskinant kelią tiek Anglijoje, tiek ir Pran- 
cūzijoje. Godvino „Politinis teisingumas“ buvo parašytas ' teroro lai- 
kotarpiu, o pagrindiniai Bentamo veikalai — prancūzų revoliucijos 
metu ir po jos, vystant Anglijoje stambiąją pramonę. Pagaliau nau- 
dingumo teoriją su politine ekonomija pilnutinai sujungė Milis. 

Politinė ekonomija, kurią anksčiau gvildeno arba finansininkai, 
bankininkai ir pirkliai, taigi apskritai žmonės, turėję tiesioginį rei- 
kalą su ekonominiais santykiais, arba visapusiškai išsilavinę žmo- 
nės, kaip Hobsas, Lokas, Jumas, kuriems ji turėjo reikšmės kaip 
viena enciklopedinių žinių sritis, — ši politinė ekonomija tik fizio- 
kratų dėka virto atskiru mokslu ir nuo to laiko buvo nagrinėjama 
kaip tokia. Kaip atskiras specialus mokslas ji apėmė kitus — politi- 
nius, teisinius ir t. t.— santykius tiek, kiek ji laikė esant juos eko- 
nominiais santykiais. Tačiau tokį visų santykių pajungimą sau ji 
laikė tik viena šių pastarųjų puse, todėl visur kitur ji paliko jiems 
tam tikrą savarankišką reikšmę ir už politinės ekonomijos ribų. 
Pilnutinį visų esamų santykių pajungimą naudingumo santykiui, be- 
sąlygišką šio naudingumo santykio pavertimą vieninteliu visų kitų 
santykių turiniu pirmą kartą randame Bentamo raštuose, kur po 
prancūzų revoliucijos ir, esant išvystytai stambiajai pramonei, bur- 
žuazija pasireiškia jau nebe kaip atskira klasė, o kaip klasė, kurios 
egzistavimo sąlygos yra visos visuomenės egzistavimo sąlygos. 

Kai buvo išsemtos sentimentalios ir moralinės parafrazės, kurios 
sudarė prancūzams visą naudingumo teorijos turinį, tereikėjo, toliau 
vystant šią teoriją, tik atsakyti į klausimą, kokiu būdu galima nau- 
doti, išnaudoti individus ir santykius. Betgi atsakymą į šį klausimą 
jau buvo davusi politinė ekonomija, vadinasi, vienintelis galimas 
žingsnis pirmyn buvo įjungti į šią teoriją ekonominį turinį. Šį žings- 
nį žengė Bentamas. Tačiau politinėje ekonomijoje jau buvo išreikš- 
ta mintis, kad svarbiausius išnaudojimo santykius apsprendžia, ne- 
priklausomai nuo atskirų asmenų valios, gamyba kaip visuma ir kad 
atskiri individai jau randa juos egzistuojant. Todėl spekuliatyvi- 
niams naudingumo teorijos apmąstymams neliko jokio kito objekto, 
išskyrus atskirų asmenų poziciją šių svarbiausių santykių atžvilgiu, 
išskyrus tai, kad atskiri individai privačiai išnaudoja esamąjį pasau- 
lį. Apie tai Bentamas ir jo mokykla prapliupo ilgais moraliniais sam- 
protavimais. Dėl to visa esamojo pasaulio kritika, pareikšta naudin- 
gumo teorijos, taip pat įgavo ribotą pobūdį. Buržuazinių sąlygų 
ribojama, ji pajėgė kritikuoti tik tuos santykius, kurie buvo likę iš 

kurios nors ankstesnės epochos ir trukdė buržuazijai vystytis. Todėl, 
nors naudingumo teorija ir nustato visų esamųjų santykių sąryšį su 
ekonominiais, ji tai daro ribotu būdu. 

Naudingumo teorija iš pat pradžių turėjo visuotinio naudingumo 
teorijos pobūdį, tačiau šiuo atžvilgiu ji pasidarė turininga tik tuo- 
met, kai buvo pradėta nagrinėti ekonominius santykius, ypač darbo 
pasidalijimą ir mainus. Darbo pasidalijimo sąlygomis privatinė at- 
skiro asmens veikla tampa naudinga visiems; Bentamo bendras nau- 
dingumas suvedamas į tą patį bendrą naudingumą, kuris apskritai 
pasireiškia konkurencijoje. Kadangi buvo įjungti ekonominiai že- 
mės rentos, pelno ir darbo užmokesčio santykiai, buvo pradėta nag- 
rinėti ir tam tikrus atskirų klasių vykdomo išnaudojimo santykius, 
nes išnaudojimo būdas priklauso nuo išnaudojančiojo gyvenimo būk- 
lės. Ligi šios vietos naudingumo teorija galėjo remtis tam tikrais 
visuomeniniais faktais, o tolesni jos samprotavimai apie išnaudojimo 
būdą yra tuščias moralizavimas. 


Ekonominis turinys palaipsniui pavertė naudingumo teoriją pa- 
prasta esamybės apologija, įrodinėjimu, kad esamomis sąlygomis da- 
bartiniai žmonių savitarpio santykiai neva yra palankesni ir labiau- 
siai visiems naudingi. Tokio pobūdžio ši teorija yra visų naujųjų 
ekonomistų raštuose. | 

Naudingumo teorija turėjo bent tą pranašumą, kad ji padarė 
užuominą apie visų esamų santykių sąryšį su ekonominiais visuome- 
nės pagrindais, o Sančos samprotavimuose ji neteko bet kurio tei- 
giamo turinio; atitraukta nuo visų tikrųjų santykių, ji tėra tuščia 
atskiro biurgerio iliuzija apie asmeninį jo „sumanumą“, kurio pade- 
damas jis mano išnaudoti pasaulį. Beje, Sanča tik labai nedaugelyje 
vietų nagrinėja naudingumo teoriją net šiuo skystu pavidalu; beveik 
visa „Knyga“, kaip esame matę, yra užpildyta su savimi sutariančio 
egoizmo, t. y. iliuzijos apie šią smulkiojo buržua iliuziją. Bet netgi 
ir šias nedaugelį vietų Sanča galiausiai paverčia, kaip dar pamaity- 
sime, tuščiomis frazėmis. 


D. Religija 


„Šiame bendrume“ (būtent su kitais žmonėmis) „Aš įžiūriu ne ką kita, kaip 
Savo jėgos padidėjimą, ir Aš išlaikau ją tik tol, kol ji yra Mano padidėjusi jė- 
ga“ (p. 416). 

„Aš nebesižeminu prieš jokią jėgą ir sužinau, kad visos jėgos tėra Mano jėga 
ir kad Aš tuojau turiu jas pajungti Sau, jeigu jos grasina tapti jėga prieš Mane 
arba ant Manęs: kiekviena jų tegali būti tik viena Mano priemonių, kurios Man 
reikalingos, kad Aš galėčiau prasiskinti kelią“. 


Aš „įžiūriu“, aš „sužinau“, aš „turiu pajungti“, jėga „tegali būti 
tik viena Mano priemonių“. Jau nagrinėdami „Sąjungą“, matėme, 
ką turi reikšti šie moraliniai reikalavimai ir kiek jie atitinka tik- 
rovę. Su šia iliuzija apie jo jėgą yra glaudžiai susijusi ir kita iliu- 
zija — kad „Sąjungoje“ yra panaikinama „substancija“ (žiūrėk „Hu- 
maniškąjį liberalizmą“) ir Mad „Sąjungos“ narių santykiai niekuomet 
neįgauna atskirų individų atžvilgiu tvirtos formos. 

„Sąjunga, susivienijimas, šis amžinai tekantis visų elementų susivienijimas. .. 
Suprantama, ir iš sąjungos gali atsirasti visuomenė, bet tik taip, kaip iš minties 
atsiranda įkyri idėja... Jei kokia nors sąjunga susikristalizuoja į visuomenę, ji 
nustoja buvusi susivienijimu, nes susivienijimas yra nesiliaujantis vienijimasis; są- 
junga tuomet tampa suvienytumu, sąjungos arba susivienijimo lavonu — visuome- 
ne... Sąjunga neturi nei natūralinių, nei dvasinių saitų“ (p. 294, 408, 416). 


Kai dėl „natūralinių saitų“, tai, nepaisant Sančos „vidinio priešini- 
mosi”, jie egzistuoja „Sąjungoje“ kaip lažinis valstiečių ūkis, darbo 
organizacija ir t. t, o „dvasiniai saitai“ joje egzistuoja kaip Sančos 
filosofija. Kitais klausimais mums pakanka nurodyti tai, ką mes ne 
karta netgi skirsnyje „Sąjunga“ jau esame kalbėję, kaip dėl darbo 
pasidalijimo santykiai individų atžvilgiu tampa savarankiški. 

„Žodžiu, visuomenė yra šventa, Sąjunga yra Tau nuosava: visuomenė naudoja 
Tave, Tu naudoji Sąjungą“ ir t. t. (p. 418). 


E. Mokymo apie Sąjungą papildymai 


Lig šiol mes neturėjome jokios kitos galimybės sueiti į „Sąjungą“, 
išskyrus maištą, o dabar iš „Komentaro“ sužinome, kad „Egoistų 
sąjunga“ jau gyvuoja „šimtais tūkstančių“ egzempliorių kaip viena 
esamos civilinės visuomenės pusių ir yra mums prieinama be jokio 
maišto ir be jokio „Štirnerio“. Po to Sanča mums parodo 


„tokias sąjungas gyvenime. Faustas yra tokioje sąjungoje, kai jis sušunka: 
Čia aš esu žmogus“ (!), „čia aš galiu juo būti,-- Getė tai yra parašęs net juodu 
ant balto“ („tačiau humanusu vadinasi šventasis, žr. Getę"!33, plg. „Knygą“)... „Jei 
Hesas atidžiai įsižiūrėtų į tikrąjį gyvenimą, jis išvystų šimtus tūkstančių tokių — 
iš dalies greit praeinančių, iš dalies ilgai trunkančių — egoistinių sąjungų“. 

Po to Sanča sušaukia „vaikus“ žaisti Heso palangėje, priverčia 
„Keletą gerų pažįstamų“ nuvesti Hesą į smuklę ir susijungti su sa- 
vo „mylimąja“. 

„Aišku, Hesas nepastebės, kokie yra turiningi šie trivialūs pavyzdžiai ir kokie 
jie skirtingi nuo šventų visuomenių, net nuo broliškos, žmoniškos sveniųjų socia- 
listų visuomenės“ (Sanča contra* Hesą, Vigandas, p. 193, 194). 


Visai taip pat jau „Knygos“ 305 puslapyje „susivienijimas dėl 
materialinių tikslų ir interesų“ maloningai laikomas savanoriška 
egoistų sąjunga. 

Taigi čia „Sąjunga“ yra, iš vienos pusės, buržuazinės asociacijos 
ir akcinės bendrovės, o iš antros — visokie pramoginiai biurgerių 
būreliai, piknikai ir t. t. Kad pirmosios ištisai priklauso dabartinei 
epochai — yra žinoma, ir kad pastarieji ne mažiau — taip pat yra 
žinoma. Tegu Sanča panagrinėja kokios nors ankstesnės epochos, pa- 
vyzdžiui, feodalizmo laikotarpio, „sąjungas“ arba kitų tautų, pa- 
vyzdžiui, italų, anglų ir t. t, „sąjungas“ ir net vaikų „sąjungas“, 
kad būtų galima suprasti, kuo jos skiriasi. Šiuo naujuoju „Sąjun- 
gos“ aiškinimu jis tik patvirtina savo sustingusi konservatizmą. San- 
ča, apėmęs savo neva nauja institucija visą buržuazinę visuomenę, 
kuri buvo brangi jo širdžiai, dabar tesįstengia savo papildymuose 


* — prieš. Red, 

mus užtikrinti, kad jo „Sąjungoje“ bus ir linksminamasi, ir dargi 
linksminamasi labiausiai įprastiniu būdu. Žinoma, mūsų prasčiokas 
negalvoja, kokie nepriklausomai nuo jo egzistuojantys santykiai lei- 
džia — arba neleidžia — jam „palydėti keletą gerų pažįstamų 
į smuklę". 

Čia Štirnerio iš Berlyno gandų pagauta ir savo maniera perdirbta 
idėja paversti visą visuomenę savanoriškomis grupėmis priklauso 
Furjė. Tačiau Furjės raštuose ši idėja numato visišką visuomenės 
pertvarkymą ir yra pagrista esamų „sąjungų“, kuriomis taip žavisi 
Sanča, ir viso jų nuobodulio kritika. Furjė vaizduoja šio meto pra- 
mogavimo mėginimus, parodydamas jų sąryšį su esamais gamybos ir 
bendravimo santykiais, ir polemizuoja prieš juos; o Sanča nė ne- 
mano jų kritikuoti, jis nori juos ištisai perkelti į savo naują, laimę 
lcikiančią „savitarpio susitarimo“ santvarką, tuo dar kartą įrody- 
damas, kaip labai jis yra pavergtas esamos buržuazinės visuomenės. 

Pabaigoje Sanča pasako dar tokią oratio pro domo*, t. y. „Sąjun- 
vai" apginti. 

„Argi sąjunga, kurioje daugumas savo natūraliausių ir akivaizdžiausių interesų 
ulžvilgiu leidžiasi apgaudinėjamas, yra egoistų sąjunga? Argi egoistai yra susi- 
vieniję ten, kur vienas yra kito vergas arba baudžiauninkas?.. Visuomenes, ku- 
riosę vienų poreikiai yra tenkinami kitų nenaudai, kuriose, pavyzdžiui, vieni gali 
tenkinti poilsio > dėl to, kad kiti turi dirbti iki išsekimo. .. šias savo „egois- 
tines sąjungas“... Hesas... sutapatina su Štirnerio Egoistų sąjunga“ (p. 192, 193). 

Vadinasi, Sanča dievobaimingai pageidauja, kad jo savitarpio iš- 
naudojimu pagrįstoje „Sąjungoje“ visi jos nariai būtų vienodai ga- 
lingi, landūs ir t. t. ir t. t, kad kiekvienas išnaudotų kitus lygiai 
liek pat, kiek jis yra kitų išnaudojamas, ir kad nė vienas nebūtų 
„apgautas“ savo „matūraliausių ir akivaizdžiausių interesų“ atžvilgiu 
ir negalėtų „tenkinti savo poreikių kitų nenaudai“. Čia mes matome, 
kad Sanča pripažįsta „natūralius ir akivaizdžius“ visų „interesus“ ir 
„poreikius“, t. y. lygius interesus ir poreikius. Toliau, prisiminkime, 
kad pagal „Knygos“ 456 puslapi „plėšimas“ yra „moralinė cechų 
dvasios įskiepyta idėja“, o „išmintingai išauklėtam“ žmogui jis lieka 
„ikyri idėja, nuo kurios neapsaugos jokia minties laisvė“. Sanča 
„gauna savo mintis iš aukščiau ir laikosi jų“ (ten pat). Ši lygi visų 
jėga, sutinkamai su jo reikalavimu, yra ta, kad kiekvienas turi tapti 
„Visagalis“, t. y. visi turi tapti bejėgiais vienas kito atžvilgiu, — visai 
nuoseklus postulatas, sutampantis su idiliniu smulkiojo biurgerio sie- 
kimu vertelgiško pasaulio, kuriame kiekvienas suranda sau naudos. 
O gal mūsų šventasis staiga nei iš šio, nei iš to pradeda manyti esant 
visuomenę, kurioje kiekvienas gali nekliudomai tenkinti savo porei- 
kius, nedarydamas to „kitų nenaudai“, ir tokiu atveju išnaudojimo 
teorija vėl tampa beprasmiška individų tikrųjų savitarpio santykių 
parafraze. į 

„Prarijęs“ ir suvalgęs savo „Sąjungoje“ kitus, tuo būdu pavers- 
damas bendravimą su pasauliu į bendravimą su savimi, Sanča per- 
cina nuo šio netiesioginio pasitenkinimo prie tiesioginio pasitenki- 
nimo, valgydamas patį save. 


w 


— pažodžiui: kalbą savo namams apginti; perkeltine prasme: kalbą savo rei- 
kalui apginti. Red. 

C. Mano pasitenkinimas 


Filosofija, skelbianti pomėgį, yra Europoje tokia pat sena, kaip 
ir kireniečių mokykla. Kaip senovėje šios filosofijos pradininkai 
buvo graikai, taip naujaisiais laikais — prancūzai, ir dėl tų pačių 
priežasčių, nes jų temperamentas ir jų visuomenė daugiausia juos 
skatino siekti pomėgių. Pomėgio filosofija visuomet buvo tik są- 
mojinga tam tikrų, turėjusių pomėgio privilegiją visuomenės sluoks- 
nių frazeologija. Jau nekalbant apie iai, kad jų pomėgio būdas ir 
turinys visada buvo visos likusios visuomenės santvarkos sąlygoti 
ir turėjo visus jos prieštaravimus, — pomėgio filosofija tapdavo tuš- 
čia fraze, vos tik ji imdavo pretenduoti į visuotinę reikšmę ir skelb- 
davosi visos visuomenės pasaulėžiūra. Tokiais atvejais ji nusmuk- 
davo ligi pamokomojo moralizavimo, ligi sofistinio esamosios visuo- 
menės pagražinimo arba virsdavo savo priešybe, priverstinį asketizmą 
skelbdama pomėgiu. 

Naujaisiais laikais pomėgio filosofija atsirado, žlungant feodaliz- 
mui ir feodalinei kaimo bajorijai virstant malonumų ieškančia ir 
išlaidžia absoliutinės monarchijos laikų rūmų diduomene. Šioje di- 
duomenėje pomėgio filosofija dar tebeturi betarpiškos naivios pa- 
saulėžiūros formą,— toji pasaulėžiūra buvo išreikšta memuaruose, ei- 
lėraščiuose, romanuose ir t. t. Tikra filosofija ji tampa tik kai kurių 
revoliucinės buržuazijos rašytojų raštuose; tie rašytojai, iš vienos 
pusės, savo išsilavinimu ir gyvenimo būdu buvo susiję su rūmų 
sluoksniais, o iš antros — pritarė bendresniam buržuazijos galvojimo 
būdui, kylančiam iš bendresnių šios klasės gyvenimo sąlygų. Todėl 
ji buvo pripažinta abiejų klasių, nors visai skirtingais požiūriais. 
Jeigu bajorija šią frazeologiją taiko vien aukštesniam luomui ir šio 
luomo gyvenimo sąlygoms, tai buržuazija ją apibendrina ir taiko 
kiekvienam individui be skirtumo; tuo būdu buržuazija abstrahuoja 
pomėgio teoriją nuo šių individų gyvenimo sąlygų, paversdama ją 
lėkšta ir veidmainiška moraline doktrina. Kai vėliau vystymasis 
nuvertė bajoriją ir buržuazija suėjo į konfliktą su savo priešybe, 
proletariatu, bajorija pasidavė šventeiviškoms religinėms, o buržua- 
zija — iškilmingoms moralinėms ir griežtoms teorijoms arba pasken- 
do minėtame veidmainiškume, nors bajorija praktiškai jokiu būdu 
neatsisakė nuo pomėgių, o buržuazijai pomėgis įgavo net oficialią 
ekonominę formą — prabangos formą“. 


* Toliau rankraštyje išbraukta: „Viduramžiais pomėgiai buvo visiškai klasifi- 
kuoti; kiekvienas luomas turėjo savo specialius pomėgius ir savo specialų būdą 
mėgautis. Bajorija buvo luomas, turėjęs privilegiją — gyventi vien malonumui, o bur- 
žuazijai darbas ir pomėgis jau buvo atitrūkę, ir pomėgis buvo pajungtas darbui. 
Baudžiauninkai — klasė, skirta tiktai darbui — teturėjo labai nedaug ir ribotų po- 
mėgių, kurie jiems tekdavo veikiau atsitiktinai, priklausė nuo jų ponų užgaidų 
bei nuo kitų atsitiktinių aplinkybių, ir vargu ar reikia į juos atsižvelgti. — Viešpa- 
taujant buržuazijai, pomėgiai savo formą gavo iš visuomenės klasių. Buržuazijos 
pomėgius apsprendė medžiaga, šios klasės pagaminta įvairiose jos vystymosi pa- 
kopose, ir — tiek individai, tiek ir didėjantis pomėgių pajungimas piniginiam pasi- 
pelnymui — suteikė jiems tą nuobodų pobūdį, kurį jie tebeturi ir dabar. Proleta- 
riato pomėgiai —iš vienos pusės, dėl ilgos darbo dienos, kuri pomėgio poreikį 
padarė nepaprastai opų, o iš antros pusės, dėl proletarams prieinamų pomėgių 

Kiekvienos epochos individų pomėgių sąryšis su klasių santy- 
kiais ir juos iškeliančiomis gamybos ir bendravimo sąlygomis, ku- 
riomis šie individai gyvena, ribotumas ankstesnių pomėgio formų, 
esančių už tikrojo individų gyvenimo turinio ir jam prieštaraujan- 
čių, bet kurios pomėgio filosofijos sąryšis su jos randamomis tik- 
rovėje pomėgio formomis ir veidmainiškumas tokios filosofijos, kuri 
kreipiasi i visus be skirtumo individus, — visa tai, žinoma, galėjo 
būti atskleista tik tuomet, kai buvo galima kritikuoti esamosios 
santvarkos gamybos ir bendravimo sąlygas, t. y. kai priešingumas 
tarp buržuazijos ir proletariato iškėlė komunistinės ir socialistines 
pažiūras. Tuo buvo padarytas mirties nuosprendis bet kuriai mora- 
lei — vis tiek, asketizmo ar pomėgio moralei. 

Mūsų lėkštas, moralizuojantis Sanča, aišku, mano, kaip matyti 
iš visos jo „Knygos“, kad reikalo esmė tėra nauja moralė, nauja, 
kaip jam atrodo, pasaulėžiūra, kai kurių „ikyrių idėjų“ „išmetimas 
iš savo galvos“, ir po to visi bus patenkinti savo gyvenimu, galės 
gėrėtis juo. Todėl skyrius apie pasitenkinimą galėtų geriausiu at-. 
veju pateikti nauju pavadinimu tas pačias frazes ir sentencijas, ku- 
rias jis jau taip dažnai yra mums skelbęs savo „pasitenkinimui“. 
Šiame skyriuje originalu tėra tai, kad jis perkelia į dangų ir filoso- 
fiškai suvokietina kiekvieną pomėgį, pavadindamas jį „pasitenki- 
nimu”. XVIII amžiaus prancūzų pomėgio filosofija bent vaizdavo 
sąmojinga forma linksmą ir lengvabūdišką tuometinės visuomenės 
gyvenimo būdą, tuo tarpu visas Sančos frivoliškumas apsiriboja po- 
sakiais „rijimas“, „švaistymas“, tokiais vaizdiniais, kaip „šviesa“ 
(matyt, kalbama apie žvakę), ir atsiminimais iš gamtos mokslo sri- 
ties, kurie užbaigiami arba tokia beletristine nesąmone, kaip augalas 
„Siurbia eterio orą“, „paukščiai giesmininkai ryja vabalus“, arba, 
pavyzdžiui, tokiu absurdu, kad žvakė sudegina pačią save. Užtat 
čia mes vėl gėrimės nepaprastai iškilmingais ir rimtais pasisakymais 
prieš „Šventybę“, apie kurią mes sužinome, kad ji „pašaukimo — 
paskirties — uždavinio" pavidalu, kaip „idealas“, lig šiol apkartin- 
davo žmonėms jų pasitenkinimą. Nesigilindami į daugiau ar mažiau 
nešvarias formas, kuriomis „Pats“ gali būti „,pasitenkinime“ ne vien 
tuščia frazė, mes vis dėlto turime dar kartą trumpai išdėstyti skai- 
tytojui Sančos machinacijas prieš Šventybę, atsižvelgdami į nežy- 
mias šio skyriaus moduliacijas. 

„Pašaukimas, paskirtis, uždavinys, idealas“ yra, pakartosime čia 
trumpai, arba 

1) pažiūra į revoliucinius uždavinius, kuriuos kokiai nors engia- 
mai klasei diktuoja materialinės sąlygos; arwa 


kokybinio ir kiekybinio ribotumo,— įgavo savo dabartinę grubią formą.— Visų lig- 
šiolinių luomų ir klasių pomėgiai apskritai turėjo būti arba vaikiški, varginami, 
arba grubūs, nes jie visuomet buvo atskirti nuo visos individų gyvybinės veiklos, 
nuo tikrojo jų gyvenimo turinio ir daugiau ar mažiau pasireiškė tuo, kad tuščiai 
veiklai buvo suteikiamas tariamas turinys. Žinoma, tų ligšiolinių pomėgių kritika 
galėjo prasidėti tik tuomet, kai priešingumas tarp buržuazijos ir proletariato tiek 
išsivystė, jog pasidarė galima ir esamojo gamybos bei bendravimo būdo kri- 
tika”. Red, 

2) paprasta idealistinė parafrazė arba atitinkama sąmoninga iš- 
raiška tų individų veiklos būdų, kurie dėl darbo pasidalijimo yra 
tapę įvairiomis savarankiškomis profesijomis; arba 

3) sąmoninga išraiška, kurią įgauna kiekvienu konkrečiu atveju 
individų, klasių, nacijų reikalas ginti savo padėtį kokia nors visai 
apibrėžta veikla; arba 

4) idealiai išreikštos įstatymuose, moralėje 17 t. t. viešpataujan- 
čiosios klasės egzistavimo sąlygos (ankstesnio gamybos vystymosi 
sąlygotos), kurias šios klasės ideologai daugiau ar mažiau sąmo- 
ningai teorijoje paverčia kažkuo savaimingu ir kurios gali atrodyti 
atskirų šios klasės individų sąmonėje kaip pašaukimas ir t. t.; en- 
giamos klasės individams viešpataujančioji klasė iškelia jas kaip 
gyvenimo normą, iš dalies kaip savo viešpatavimo pagražinimą arba 
įsisąmoninimą, iš dalies kaip moralinę šio viešpatavimo priemonę. 
Čia, kaip ir apskritai dėl ideologų, reikia pastebėti, kad jie būtinai 
apverčia dalyką aukštyn kojomis ir laiko savo ideologiją kūrybine 
jėga ir visų visuomeninių santykių tikslu, o HETOPGJS ji tėra jų iš- 
` raiška ir simptomas. 

Apie mūsiškį Sančą mes žinome, kad jis be galo tvirtai tiki šių 
ideologų iliuzijomis. Kadangi žmonės priklausomai nuo įvairių savo 
gyvenimo sąlygų susidaro apie save, t. y. apie žmogų, įvairias pa- 
žiūras, tai Sanča mano, kad įvairios pažiūros yra sukūrusios įvairias 
gyvenimo sąlygas ir tuo būdu didmeniniai šių pažiūrų fabrikantai, 
t. y. ideologai, užvaldė pasaulį. Plg. p. 433. į 


„Mąstantieji viešpatauja pasaulyje“, „mintis viešpatauja pasauliui“; „kunigai 
arba mokytojai“ „įsikala į galvą visokius niekus“, „jie susikuria žmogaus idealą“, 
prie kurio turi prisiderinti kiti žmonės (p. 422). 


Sanča netgi visai tiksliai žino tą loginę išvadą, pagal kurią žmo- 
nės turėjo paklusti mokytojų kuriozams ir dėl savo kvailumo patys 
ėmė jų klausyti: 

„Kadangi Man“ (mokytojui) „tai įsivaizduojama, tatai yra galima žmonėms; 
kadangi tatai yra galima žmonėms, vadinasi, jie tokie ir turėjo būti, vadinasi, tai 
buvo jų pašaukimas; ir pagaliau į žmones reikia žiūrėti tik šio pašaukimo požiūriu, 


tik kaip į pašauktus. O tolesnė išvada? Ne atskiras asmuo yra žmogus, o mintis, 
idealas yra Žmogus — Giminė — Žmonija" (p. 441). 


Visos kolizijos su savimi arba su kitais, į kurias žmonės patenka 
dėl tikrųjų savo gyvenimo sąlygų, mūsiškiam mokytojui Sančai at- 
rodo kaip kolizijos tarp žmonių ir pažiūrų į „Žmogaus“ gyvenimą, 
kurias jie arba patys įsikalė į galvą, arba leidosi, kad mokytojai 
įkaltų jas į jų galvą. Jeigu jie išmestų iš galvos šias pažiūras, „kaip 
laimingai" galėtų „gyventi šie vargšai“, kokių „laimėjimų“ jie ga- 
lėtų pasiekti, o dabar jie turi „šokti pagal mokytojų ir lokių ve- 
džiotojų dūdelę“! (p. 435). (Pats menkiausias šių „lokių vedžiotojų“ 
yra mūsiškis Sanča, nes jis vedžioja už nosies tik patį save.) Jei, 
pavyzdžiui, žmonės beveik visuomet ir beveik visur —ir Kinijoje, 
ir Prancūzijoje — neįsikaltų sau į galvą, kad jie kenčia dėl gyven- 
tojų pertekliaus, tai kokį pragyvenimo priemonių perteklių šie 
„Vargšai“ tuojau pasijustų turį. 

Prisidengdamas samprotavimu apie galimybę ir tikrovę, Sanča 
čia vėl mėgina dėstyti savo senąją istoriją apie Šventybės viešpa- 
tavimą pasaulyje. Jam yra galima visa tai, ką koks nors mokytojas 
gali įsikalti į galvą apie mane, — ir, žinoma, Sančai nesunku įrodyti, 
kad ši galimybė neturi kitos tikrovės, kaip tik jo galvoje.— Iškil- 
mingas Sančos teigimas, kad „už žodžio galimas slypėjo kupinas pa- 
sekmių tūkstantmečių nesusipratimas“ (p. 441), pakankamai įrodo, 
kad jis negali paslėpti už žodžių tų pasekmių, kurios išplaukia iš 
jo tokio gilaus tūkstantmečių nesupratimo. 

Tačiau šis samprotavimas apie „galimybės ir tikrovės sutapimą“ 
(p. 439), apie tai, kas žmonės gali būti ir kas jie yra, samprotavimas, 
kuris taip puikiai derinasi su jo ankstesniais atkakliais raginimais 
padaryti visa, ką žmogus gali padaryti, ir t. t, priveda jį prie tam 
tikrų nukrypimų materialistinės aplinkybių teorijos klausimu. Šią 
teoriją mes tuojau smulkiau aptarsime. Tačiau prieš tai pateiksime 
dar vieną jo ideologinio iškraipymo pavyzdį. 428 puslapyje jis su- 
tapatina klausimą: „kaip galima užsitikrinti gyvenimą“, su klausi- 
mu: „kaip sukurti savyje tikrąjį Aš“ (arba taip pat „gyvenimą“). 
Pagal tą patį puslapį kartu su jo naująja moralės filosofija išnyksta 
„baimė dėl gyvenimo" ir prasideda „lėbavimas“. Kokia stebuklinga 
yra šios jo neva naujos moralės filosofijos jėga, — mūsiškis Salia- 
monas dar „iškalbingiau“ pasako tokia sentencija: 


„Laikyk Save galingesnių, negu pripažista Tave kiti, ir Tu būsi galingesnis; 
daugiau Save vertink, ir Tu turėsi daugiau“ (p. 483). 


Žiūrėk anksčiau, skirsnyje „Sąjunga“, Sančos būdą įsigyti nuo- 
savybę. 
Dabar pereisime prie jo aplinkybių teorijos. 


„Žmogus neturi pašaukimo, bet jis turi jėgų, kurios ir pasireiškia ten, kur 
jos yra, —nes juk jų būtis ir tėra jų pasireiškimas, —ir kurios, kaip ir pats gyve- 
nimas, negali būti neveiklios... Kiekvienas kiekvieną akimirką naudoja tiek jėgų, 
kiek jų turi“ („realizuokite Savo vertę, sekite drąsiaisiais, tegu kiekvienas Jūsų 
bus visagalis Aš“ ir t. t„— sakė anksčiau Sanča)... „Aišku, jėgas galima sustip- 
rinti ir padidinti, ypač priešo atrėmimu arba draugiška parama, tačiau ten, kur 
nematyti jų naudojant, galima būti tikram, kad jų nėra. Galima iš akmens įskelti 
ugnį, tačiau be smūgio ugnies nebus; visai taip pat ir žmogus yra reikalingas 
impulso. Todėl liepimas naudoti savo jėgas būtų nereikalingas ir beprasmiškas, nes 
jėgos visuomet savaime yra veiklios... Jėga — tai tik paprastesnis jėgos pasireiš- 
kimo pavadinimas“ (p. 436, 437). 


„Su savimi sutariantis egoizmas“, kuris savo nuožiūra paleidžia 
veikti arba palieka neveikiančias savo jėgas arba sugebėjimus ir 
taiko jų atžvilgiu jus utendi et abutendi“, čia staiga ir netikėtai 
lekia kūliavirsčia. Pasirodo, kad jėgos, jei tik jos yra, veikia sava- 
rankiškai, nesirūpindamos Sančos „nuožiūra“; jos veikia taip, kaip 
cheminės arba mechaninės jėgos, nepriklausomai nuo turinčio jas 
individo. Toliau mes sužinome, kad nėra jokios jėgos, jei nesama 
jos pasireiškimo; čia pat padaroma pataisa: jėga, kad ji galėtų reikš- 


* — naudojimo ir disponavimo teisę, t. y. teisę naudotis ir disponuoti daiktu 
savo nuožiūra. Red. : 


329 


tis, yra reikalinga impulso. Bet kaip Sanča spręs, ko būtent trūksta 
tada, kai jėga nepasireiškia: impulso ar pačios jėgos, — to mes ne- 
sužinome. Užtai mūsų vienintelis gamtininkas mus moko, kad „ga- 
lima iš akmens įskelti ugnį", — pavyzdys, už kurį labiau nevykusio, 
kaip ir įprasta Sančai, negalima nė sugalvoti. Sanča, kaip naivus 
kaimo mokytojas, mano, kad jeigu jis įskelia ugni, tai pastaroji gau- 
nama iš akmens, kuriame ji lig tol slypėjo. Tačiau kiekvienas ket- 
virtokas sugebės jam paaiškinti, kad tokiu visose civilizuotose ša- 
lyse jau seniai pamirštu būdu — trinant plieną ir akmenį — išgau- 
nant ugnį, kaip tik dėl šio trynimosi įkaitusios dalelės atsiskiria 
nuo plieno, o ne nuo akmens; taigi, kad „ugnis“, kuri Sančai yra 
ne tam tikras, atitinkamoje temperatūroje esantis tam tikrų kūnų 
santykis su kai kuriais kitais kūnais, ypač su deguonimi, o savaran- 
kiškas daiktas, „elementas“, įkyri idėja, „Šventybė“,— kad ši ugnis 
yra išgaunama ne iš akmens ir ne iš plieno. Visai taip pat sėkmingai 
Sanča galėtų pasakyti: iš chloro galima gauti baltintą drobę, bet 
jei nėra „impulso“, būtent nebaltintos drobės, tai „nieko negauna- 
ma“. Šia proga Sančos „pasitenkinimui“ mes nurodysime vieną anks- 
tesnį faktą iš „vienintelio“ gamtos mokslo srities. Odėje apie nusi- 
kaltimą sakoma: 


„Ar tenai tik ne griaustinis dunda, 
Ar nematai, kaip tyli skliautas, 
Jausdamas kažką nelemta?“ („Knyga“, p. 319). 

Griaustinis dunda, o skliautas tyli. Vadinasi, Sanča, be dangaus 
skliauto, žino kažkokią kitą vietą, kur griaudžia. Toliau, Sanča 
pastebi dangaus skliauto tylėjimą savo regėjimo organu — triukas, 
kurio daugiau niekas nepakartos. O gal Sanča girdi griausmą ir 
mato tylėjimą, abiem reiškiniams vykstant vienu metu.— Mes ma- 
tème, kaip Sančai skyriuje „Šmėkla" kalnai reiškė „kilnumo dvasią". 
Čia tylintis dangaus skliautas reiškia jam nuojautos dvasią. 

Beje, neaišku, kodėl čia Sanča taip piktinasi „liepimu naudoti 
savo jėgas“. Juk gali pasirodyti, kad šis liepimas yra nepakankamas 
„impulsas“, tasai „impulsas“, kuris, tiesa, negali paveikti akmens, 
bet kurio veiksmingumą Sanča gali stebėti bet kurio bataliono pra- 
tybose. Suprantama, šis „liepimas“ yra „impulsas“ net jo silpnoms 
jėgoms; tai išplaukia jau iš to, kad jis yra jam „kliuvinys““, 

Sąmonė taip pat yra jėga, kuri pagal anksčiau išdėstytą moky- 
mą taip pat „visuomet savaime yra veikli". Sutinkamai su tuo Sanča 
turėtų siekti pakeisti ne sąmonę, o nebent sąmonę veikianti „im- 
pulsą“, — bet tuomet visa jo knyga būtų veltui parašyta. Tačiau 
šiuo atveju jis laiko savo moralinius pamokslus ir „liepimus“ visai 
pakankamu „impulsu“. 


„Kuo kiekvienas gali tapti, tuo jis ir tampa. Nepalankios aplinkybės gali su- 
Kliudyti apsigimusiam poetui stovėti epochos aukštumoje ir kurti didžius kūrinius, 
kuriems būtinai reikalingas didelis pasiruošimas; bet jis rašys eiles nepriklausomai 
nuo to, ar jis bus bernas, ar jam teks laimė gyventi prie Veimaro valdovo rūmų. 


* Žodžių žaismas:  „AnstoB"— „impulsas“, „Stein des AnstoBes"— „kliuvi- 
nys”. Red. 

Apsigimęs muzikas gros, vis tiek ar visais instrumentais“ (šią fantaziją apie „visus 
instrumentus“ jis paėmė iš Prudono. Žiūrėk „Komunizmą“), „ar tik piemens vamz- 
deliu" (mūsiškis mokytojas čia, aišku, prisimena Vergilijaus ekloges). „„Apsigimęs 
filosofinis protas galės pasireikšti arba kaip universitetinis filosofas, arba kaip kaimo 
filosofas. Pagaliau apsigimęs kvailys visuomet liks bukaprotis. Ir reikia pasakyti, 
kad apsigimusios ribotos galvos neginčijamai sudaro gausiausią žmonių klasę. Na, 
ir kodėl gi žmonių giminėje neturi būti tų pačių skirtumų, kurie randami kiekvie- ` 
noje gyvulių veislėje?“ (p. 434). 


Sanča ir šįkart parinko savo pavyzdį, kaip paprastai, labai ne- 
vykusį. Priimant visas jo nesąmones apie apsigimusius poetus, mu- 
zikus, filosofus, jo pavyzdys įrodo, iš vienos pusės, tik tai, kad 
apsigimęs ir t. t. lieka tas, kas jis yra jau iš prigimties, — būtent poe- 
tas ir t. t; o iš antros pusės, kad apsigimęs ir t. t, kadangi vyksta 
jo tapsmo procesas, vystosi, gali „dėl nepalankių aplinkybių“ ne- 
tapti tuo, kuo jis galėtų tapti. Tad jo pavyzdys, iš vienos pusės, vi- 
siškai nieko neįrodo, iš antros — įrodo atvirkščią dalyką tam, ką 
reikėjo įrodyti, ò iš abiejų pusių kartu, jis įrodo, kad Sanča iš pri- 
gimties arba dėl aplinkybių priklauso „gausiausiai žmonių klasei. 
Užtat jis turi kartu su šia klase ir savo „bukumu“ tą paguodą, kad 
jis yra vienintelis „bukaprotis“. 

Sanča čia išgyvena nuotykį su užburtu gėrimu, kurį jam yra 
sutaisęs Don Kichotas iš rozmarino, vyno, alyvų aliejaus ir druskos; 
kaip pasakoja Servantesas septynioliktajame perskyrime, Sanča, iš- 
gėręs šį mišinį, ištisas dvi valandas, prakaituodamas ir raitydamasis, 
vėmė jį pro abi savo kūno angas. Materialistinis gėrimas, išgertas 
mūsų narsiojo ginklanešio savo pasitenkinimui, apvalo jį nuo viso 
jo egoizmo nepaprasta prasme. Anksčiau mes matėme, kad Sanča, 
prisiminęs „impulso“ būtinumą, staiga neteko viso savo iškilmingu- 
mo ir atsisakė nuo visų savo „sugebėjimų“, kaip kitados Egipto bur- 
tininkai, išvydę Mozės utėles; dabar mes matome du naujus dvasios 
silpnybės priepuolius: jis taip pat nusilenkia „nepalankių 
aplinkybių“ jėgai ir pagaliau net savo pradinę fizinę sandarą pripa- 
žįsta kažkuo, kas gali būti suluošinama, visiškai jam neprisidedant. 
Kas gi dabar belieka mūsų subankrutavusiam egoistui? Jo įgimta 
fizinė sandara yra ne jo galioje; „aplinkybių“ ir „impulso“, kurių 
veikiama ši sandara vystosi, jis negali kontroliuoti; „toks, koks jis 
yra kiekvieną akimirką, jis yra“ ne „savo paties kūrinys“, o kūri- 
nys, kurį yra sukūrusi jo įgimtų gabumų ir juos veikiančių aplinky- 
bių sąveika, — viso to Sanča jau nebeginčija. Nelaimingas „kūrėjas“! 
Nelaimingiausias „kūrinys“! 

Tačiau baisiausioji nelaimė ištinka pabaigoje. Sanča, nesitenkin- 
damas tuo, kad jam jau seniai yra atskaičiuota visi tres mil azotes 
y trecientos en ambas sus valientes posaderas“, pats galiausiai su- 
duoda sau dar vieną ir patį svarbiausią smūgį, paskelbdamas save 
giminės fanatiku. Ir dar kokiu fanatiku! Pirma, jis priskiria giminei 
darbo pasidalijimą, nes padaro ją atsakingą už tai, kad vieni žmonės 
yra poetai, kiti — muzikai, treti — mokytojai; antra, jis priskiria 
giminei esamus fizinius ir intelektualinius „,gausiausios žmonių 


* — trys tūkstančiai ir trys šimtai rykščių per galingus sėdmenis. Red, 

klasės“ trūkumus ir padaro ją atsakingą už tai, kad, viešpataujant 
buržuazijai, daugumas individų yra panašūs į jį patį. Laikantis jo 
pažiūrų į apsigimusias ribotas galvas, dabartinį skrupulo paplitimą 
reiktų aiškinti tuo, kad „giminę“ ypatingai žavi tokia padėtis, kai 
apsigimusios skrupuliozinės konstitucijos sudaro „gausiausią žmo- 
nių klasę“. Net paprasčiausi materialistai ir medikai išsivadavo nuo 
tokių naivių pažiūrų gerokai prieš tai, kai su savimi sutariantis 
egoistas buvo „giminės“, „nepalankių aplinkybių“ ir „impulso“ „pa- 
šauktas“ debiutuoti vokiečių publikai. Kaip anksčiau Sanča aiškino 
visą individų ir tuo pačiu jų santykių suluošinimą įkyriomis moky- 
tojų idėjomis, nesidomėdamas, kaip šios idėjos yra atsiradusios, taip 
dabar jis aiškina šį suluošinimą grynai fiziniu gimimo procesu. Jis 
visai negalvoja apie tai, kad vaikų sugebėjimas vystytis priklauso 
nuo tėvų išsivystymo ir kad visas šis suluošinimas, esant dabarti- 
niams visuomeniniams santykiams, yra atsiradęs istoriškai ir vėl gali 
būti istorinio vystymosi panaikintas. Net natūraliai atsiradę giminės 
skirtumai, pavyzdžiui, rasiniai skirtumai ir t. t., apie kuriuos Sanča 
visai nekalba, gali ir turi būti istorinio vystymosi pašalinti. Sanča, 
kuris šia proga vogčiomis žvilgteri į zoologiją ir čia atranda, kad 
„apsigimusios ribotos galvos“ yra gausiausia klasė ne tik tarp avių 
ir jaučių, bet ir tarp polipų bei infuzorijų, kurios visai neturi galvų, 
šis Sanča, tur būt, yra girdėjęs, kad taip pat gyvulių veisles galima 
taurinti ir veislių kryžminimo būdu kurti visai naujas, tobulesnes 
rūšis tiek žmonių pomėgiui, tiek ir pačių gyvulių pasitenkinimui. 
„Kodėl gi" Sančai iš čia nepadarius tam tikros išvados ir žmonių 
atžvilgiu? 2 l 

Šia proga mes norime „epizodiškai įterpti" tuos „pakeitimus“, 
kuriuos Sanča padaro giminės atžvilgiu. Mes pamatysime, kad į gi- 
minę jis žiūri visai taip pat, kaip į Šventybę: kuo labiau jis prieš 
ją triukšmauja, tuo labiau jis ja tiki. 

Nr. I. Mes jau matėme, kad giminė sukūrė darbo pasidalijimą 
ir dabartinėmis socialinėmis aplinkybėmis atsiradusį suluošinimą, ir 
būtent taip, kad giminė kartu su jos padarais laikoma kažkuo bet 
kuriomis aplinkybėmis nekintamu, kažkuo nuo žmonių kontrolės ne- 
priklausomu. 

Nr. II. 


„Giminė jau yra realizuota įgimtų gabumų dėka; o tai, ką Tu padarai iš šių 
įgimtų gabumų“ (pagal tai, kas buvo anksčiau kalbėta, reikėtų pasakyti: tai, ką 
iš jų padaro „aplinkybės“), „yra Tavęs realizavimas. Tavo ranka yra visiškai reali- 
zuota giminės prasme, kitaip ji būtų ne ranka, o, sakykime, letena... Tu darai 
iš jos tai, ką nori ir ką gali iš jos padaryti“ (Vigandas, p. 184, 185). 


Čia Sanča kita forma pakartoja tai, kas jau buvo pasakyta Nr. I. 

Taigi iš anksčiau pasakyto mes matome, kad giminė, nepriklau- 
somai nuo individų kontrolės ir jų istorinės vystymosi pakopos, ap- 
sprendžia visus įgimtus fizinius ir dvasinius gabumus, betarpišką 
individų būti ir užuomazgoje darbo pasidalijimą. 

Nr. III. Giminė lieka kaip „impulsas“, kuris tėra bendra išraiška 
„aplinkybių“, apsprendžiančių irgi giminės sukurto pirmutinio indi- 

vido vystymąsi. Čia giminė Sančai yra kaip tik ta paslaptinga jėga, 
kurią visi kiti buržua vadina daiktų prigimtimi ir kuriai jie priskiria 
visus santykius, kurie nuo jų, kaip buržua, nepriklauso ir kurių sa- 
vitarpio sąryšio jie dėl to nesupranta. 

Nr. IV. Giminė kaip tai, kas „galima žmogui“ ir kas yra „„žmo- 
gaus poreikis“, sudaro „Štirnerio sąjungoje“ darbo organizacijos pa- 
grinda; tai, kas galima visiems, ir bendras visų poreikis čia taip 
pat laikomi giminės produktu. 

Nr. V. Mes esame girdėję, kokią reikšmę turi „Sąjungoje“ su- 
sitarimas. 


P. 462: „Jeigu tenka susitarti ir užmegzti žodinį bendravimą, tai Aš, aišku, ga- 
liu pasinaudoti tik žmogiškomis priemonėmis, kurios yra Mano žinioje, kadangi Aš 
kartu esu žmogus“ (t. y. giminės egzempliorius). 


Taigi kalba čia laikoma giminės produktu. Tačiau už tai, kad 
Sanča kalba vokiškai, o ne prancūziškai, jis turi būti dėkingas visai 
ne giminei, o aplinkybėms. Beje, kiekvienoje šiuolaikinėje išsivys- 
čiusioje kalboje pirmykštė natūraliai atsiradusi kalba iškilo į nacio- 
nalinę kalbą iš dalies dėl istorinio kalbos vystymosi iš gatavos 
medžiagos, kaip romanų ir germanų kalbos, iš dalies dėl nacijų 
susikryžiavimo ir susimaišymo, kaip anglų kalba, iš dalies dėl eko- 
nominės ir politinės koncentracijos sąlygojamo tarmių koncentra- 
vimosi vienoje nacijoje. Savaime suprantama, ateis metas, kai indi- 
vidai ims pilnutinai kontroliuoti ir šį giminės produktą. O „Sąjungo- 
je“ bus kalbama kalba kaip tokia, šventa kalba, Šventybės kalba — 
hebrajiškai, ir kaip tik aramėjų tarme, kuria kalbėjo „įsikūnijusi 
esmė"— Kristus. Tai „atėjo“ mums čia į galvą „priešingai“ Sančos 
„lūkesčiui“ ir atėjo „vien todėl, kad, Mums atrodo, tai galėtų padėti 
išaiškinti visa kita“. 

Nr. VI. 277 ir 278 puslapiuose mes sužinome, kad „giminė atsi- 
skleidžia tautose, miestuose, luomuose, visokiose korporacijose", pa- 
galiau „šeimoje“, ir todėl natūralu, kad ji lig šiol „darė istoriją“. 
Taigi čia visa ligšiolinė istorija ligi pat nelaimingos Vienintelio 
istorijos tampa „giminės“ produktu, — ir būtent tuo pakankamu pa- 
grindu, kad ši istorija kartais buvo įspraudžiama į žmonijos, t. y. gi- 
minės istorijos pavadinimą. 

Nr. VII. Nurodytais teiginiais Sanča priskyrė giminei daugiau, 
negu bet kuris mirtingasis iki jo, ir dabar jis tai reziumuoja tokiu 
teiginiu: 

„Giminė yra Niekas... giminė tėra kažkas mąstoma“ (dvasia, šmėkla ir t. t.) 
(p. 239). 


Pagaliau išeina, kad šis Sančos „Niekas“, tapatingas „mąstomam', 
visai nieko nereiškia, nes juk pats Sanča yra „kūrybinis Niekas“, o gi- 
minė, kaip matėme, kuria labai daug, — vadinasi, ji gali ramiausiai 
likti „Niekas“. Apie tai Sanča pasakoja 456 puslapyje: 


„Būtis nieko nepateisina; tai, kas mąstoma, yra visai tas pat, kaip ir tai, kas 
nemąstoma". 

Pradedant 448 puslapiu, Sanča nuveja ilgiausią trisdešimties pus- 
lapių pynę, norėdamas įskelti „ugnį“ iš su savimi sutariančio egoisto 
mąstymo ir jo kritikos. Mes jau esame patyrę pernelyg daug jo 
mąstymo ir jo kritikos pasireiškimų, tad nėra reikalo „gundyti"* 
skaitytoją elgetišku Sančos srėbalu. Pakaks vieno šaukšto šio srė- 
balo. 


„Ar Jūs manote, kad mintys it paukščiai laisvai skrajoja aplink, todėl kiekvie- 
nas gali kurią nors jų pasigauti ir paskiau priešpastatyti ją Man kaip savo ne- 
liečiamą nuosavybę? Visa, kas skrajoja aplink, yra Mano” (p. 457). 


Čia Sanča pažeidžia mintinių slankų medžioklės taisykles. Mes 
matėme, kick jis yra prigaudęs aplink skrajojančių minčių. Jis manė 
galėsiąs jas pagauti, užberdamas joms ant uodegos Šventybės drus- 
kos. Šį milžinišką prieštaravimą tarp jo tikrosios nuosavybės minties 
steroje ir jo iliuzijos apie tai galima nurodyti kaip klasikinį ir vaiz- 
dingą visos jo nuosavybės nepaprasta prasme pavyzdį. Būtent šis 
kontrastas ir sudaro jo pasitenkinimą. 


6. Saliamono Giesmių giesmė, 
arba 
Vienintelis 


Cessem do sabio Grego, e do Troiano, 
As navegacočs grandes gue fizeram; 
Calle-se de Alexandro, e de Trajano 
„A fama das victorias gue tiveram, 


Cesse tudo o que a Musa antigua canta, 

Que outro valor mais alto se alevanta. 

E vós, Spreides minhas. .. 

Dai-me huma furia grande, e sonorosa, 

E nað de agreste avena, on frauta ruda; 

Mas de tuba canora, e bellicosa 

Que o peito accende, e o côr ao gesto muda**, 


įkvėpkite man, o Šprė nimfos, giesmę, vertą didvyrių, kovojančių 
jūsų krante prieš Substanciją ir Žmogų, giesmę, kuri pasklis visame 
pasaulyje ir bus giedama visose šalyse, — nes kalbama apie žmogų, 
kuris nuveikė 


* Žodžių žaismas: „Ansto8“ reiškia „impulsą“ ir „pagundą“. Red, 
** — Užtenka šlovint gudrų Odisėją, 

Jo keliones. platybėj okeano; 

Užtenka girti kantrųjį Enėją 

Tr liaupsint Aleksandrą ir Trajaną. 


Užtenka jau dainuot vadus, jų kovą, 

Tą šaunią, gražią, žiląją senovę! 

Dabar jūs, nimfos Šprė... 

Suteikit balsą, gaudžiantį tvirtai, 

Kuris ne kaip fleita švelni čiulbėtų, 

O gaustų kaip trimitai, kaip ragai 

Ir drąsą kvėptų pergalei laimėti... Red, 

Mais do que promettia a força humana*, 


daugiau, negu gali padaryti vien „žmogiškoji“ jėga,— apie žmo- 
gų, kuris 


„..edificara 
Novo reino que tanto sublimara**, 


kuris įsteigė naują karalystę tolimoje šalyje, būtent „Sąjungą“, — 
čia kalbama apie 


tenro, e novo ramo florescente 
De huma arvore de Christo, mais amada***, 


apie tą, kuris yra 


certissima esperanca 
Do augmento da peguena Christiandade, 


„Viltis tikriausia klestėti, plėstis kukliai krikščionybei" — žodžiu, kal- 
bama apie kažką, „dar niekuomet nebuvusį“, apie „Vienintelį“****, 

Visa, ką mes rasime šioje dar negirdėtoje Giesmių giesmėje apie 
Vienintelį, jau buvo anksčiau pateikta „Knygoje“. Mes paminime 
šį skyrių tik tvarkos dėlei; kad galėtume tai prideramai atlikti, mes 
buvome atidėję kai kurių punktų nagrinėjimą ligi šios vietos, o ki- 
tus čia trumpai pakartosime. 

Sančos „Aš“ atliko pilną sielų persikėlimo ciklą. Mes jau matė- 
me jį kaip su savimi sutariantį egoistą, lažinį valstietį, prekiautoją 
mintimis, nelaimingą konkurentą, savininką, vergą, kuriam nutrau- 
kiama koja, matėme jį kaip Sančą, pakilusį į orą dėl gimimo ir ap- 
linkybių sąveikos, ir dar šimtais kitų pavidalų. Čia jis atsisveikina 
su mumis kaip „Nežmogus'“,—su tuo pačiu devizu, su kuriuo jis 
iškilmingai įžengė į Naujojo testamento buveinę. 

„Tikras žmogus yra tiktai — Nežmogus" (p. 232). 

Tai yra viena iš tūkstančio ir vienos lygčių, kuriose Sanča išdės- 
to savo legendą apie Šventybę. 

Sąvoka „žmogus“ nėra tikras žmogus. 


Sąvoka „žmogus“ —,,Žmogus". 
„Zmogus“ =netikras žmogus. 
Tikras žmogus =ne-žmogus 
= Nežmogus. 
„Tikras žmogus yra tiktai — Nežmogus". 
Sanča stengiasi išsiaiškinti šią nesudėtingą tezę tokiais pakei- 
timais: 

„Nėra jau taip sunku pasakyti keliais žodžiais, kas yra Nežmogus; tai yra 


žmogus, kuris neatitinka žmogiškumo sąvokos, Logika vadina tokią nuomonę ab- 
surdiška. Argi mes turėtume teisę pareikšti nuomonę, kad anas gali būti žmogus, 


* — Daugiau, negu įmanoma žmogaus jėgoms. Red. 
** — praturtino pasaulį 
Nauja karalija, kilnia, didinga. Red. 
*** — „„jaunutę medžio šaką, 


kuri žiedais linkte į Kristų linksta. Red. 
**** Plg, Kamoensas, „Luziados“, I, 1—7. 

nebūdamas žmogus, jei nebūtų prileidžiama hipotezė, kad žmogaus sąvoka gali 
būti atskirta nuo egzistavimo, esmė — nuo reiškinio? Sakoma: nors anas ir atrodo 
esąs žmogus, bet jis nėra žmogus. Daugelį šimtmečių žmonės kartojo šią absurdišką 
nuomonę, dar daugiau — per visą šį ilgą laiką buvo tik nežmonės. Koks atskiras 
individas galėtų būti laikomas atitinkančiu savo sąvoką?" (p. 232). 

Ir čia pagrinde glūdinti mūsiškio mokytojo fantazija apie mo- 
kytoją, kuris susikūrė „Žmogaus“ idealą ir „įkalė jį į galvą" kitiems, 
yra „Knygoje“ svarbiausia. 

Sanča vadina hipoteze mintį, kad galima atskirti „žmogaus“ są- 
voką nuo jo egzistavimo, „žmogaus“ esmę nuo jo reiškinio, — lyg 
pačiuose jo žodžiuose jau nebūtų išreikšta šio atskyrimo galimybė. 
Kai jis sako: „sąvoka“, jis kalba apie kažką skirtinga nuo „egzista- 
vimo”; kai jis sako: „esinė“, jis išreiškia kažką skirtinga nuo „reiš- 
kinio“. Ne jis priešpastato šias išraiškas vieną kitai, bet jos pačios 
yra tam tikro priešingumo išraiškos. Todėl vienintelis klausimas 
galėtų būti toks: ar galėtų Sanča ką nors išreikšti šiais požiūriais? 
Norėdamas atsakyti į šį klausimą, jis turėtų išnagrinėti tikruosius 
žmonių santykius, kurie šiuose metafiziniuose santykiuose tik gavo 
kitus vardus. Beje, paties Sančos samprotavimai apie su savimi su- 
tariantį egoistą ir apie maištą rodo, kaip atskiriamas vienas požiūris 
nuo kito, o jo samprotavimas apie savitumą, galimybę ir tikrovę — 
skyriuje ,„Pasitenkinimas"— rodo, kaip vienu metu šiuos požiūrius 
galima sujungti draugėn ir vieną nuo kito atskirti. 

Absurdiška filosofų nuomonė, kad tikras žmogus nėra žmogus, . 
abstrakcijos sferoje universaliausiai, viską apimdama, išreiškia fak- 
tiškai egzistuojantį universalų prieštaravimą tarp žmonių santykių 
ir jų poreikių. Absurdiška abstrakčios tezės forma visiškai atitinka 
pačiais kraštutiniais tapusių buržuazinės visuomenės santykių ab- 
surdiškumą. Visai tokia pat absurdiška Sančos nuomonė apie jo ap- 
linką — „jie yra egoistai ir jie nėra egoistai"— atitinka faktinį prieš- 
taravimą tarp smulkiųjų vokiečių biurgerių būties ir jų uždavinių, 
kuriuos jiems yra primetę esamieji santykiai ir kurie gyvena juose 
kaip dievobaimingi norai ir geismai. Beje, filosofai paskelbė žmones 
nežmogiškais ne todėl, kad pastarieji neatitiko žmogaus sąvokos, 
o todėl, kad šių žmonių susidaryta žmogaus sąvoka neatitiko tikro- 
sios žmogaus sąvokos, arba todėl, kad jie neturėjo tikro supratimo 
apie žmogų. Tout comme chez nous“ mums pateikiama „Knygoje“, 
kur Sanča irgi paskelbia žmones neegoistais tik todėl, kad jie neturi 
tikro supratimo apie egoizmą. 

Visiškai neginčijamos tezės, kad žmogaus vaizdinys nėra tikras 
žmogus, kad daikto vaizdinys nėra pats daiktas, — šios tezės, kuri 
pritaikoma ir akmeniui, ir akmens vaizdiniui ir pagal kurią Sanča 
turėtų pasakyti, kad tikras akmuo tėra neakmuo, galima būtų ir 
neminėti dėl jos begalinio trivialumo ir neabejotino tikrumo. Bet 
mums jau žinoma Sančos fantazija, kad lig šiol žmonės patekdavo 
į visokiausias nelaimes tik dėl vaizdinių ir sąvokų viešpatavimo, 
leidžia jam vėl susieti su šia teze savo senąsias išvadas. Sena 
Sančos nuomonė, jog užtenka išmesti iš galvos tam tikrus vaizdinius, 

kad pašalintume iš pasaulio tuos santykius, iš kurių yra kilę šie 
| vaizdiniai, — ši nuomonė čia atgaivinama tokia forma: užtenka iš- 
mesti iš galvos vaizdinį žmogus, kad būtų panaikinti tie tikrieji 
santykiai, kurie šiandien vadinami nežmogiškais,— vis tiek, ar šis 
predikatas „nežmogiškas“ tebus nuomonė individo, suėjusio į prieš- 
taravimą su savo santykiais, ar jis bus esamos viešpataujančiosios 
visuomenės nuomonė apie pajungtą klasę, esančią už šios visuo- 
menės ribų. Ištrauktas iš jūros ir perkeltas į Kupfergrabeną ban- 
ginis, jeigu jis turėtų sąmonę, aišku, paskelbtų šią „nepalankių ap- 
linkybių“ sąlygojamą būklę prieštaraujančia banginio prigimčiai, 
nors Sanča galėtų jam įrodyti, jog ši būklė jau vien dėl to atitinka 
banginio prigimtį, kad ji yra jo, banginio, būklė, — visai taip pat tam 
tikromis aplinkybėmis samprotauja ir žmonės. 
185 puslapyje Sanča iškelia svarbų klausimą: 


„Bet kaip pažaboti nežmogų, kuris juk tūno kiekviename individe? Kaip pa- 
daryti, kad kartu su žmogumi neišleistume į laisvę ir nežmogaus? Liberalizmas 
turi savo mirtiną priešą, neįveikiamą antagonistą, kaip dievas — velnią: šalia žmo- 
gaus visuomet stovi nežmogus, egoistas, individas. Valstybė, visuomenė, žmonija 
negali įveikti šio velnio". 

„Tūkstančiui metų pasibaigus, šėtonas bus paleistas iš savo kalėjimo: jis išeis, 
suvedžios tautas, esančias keturiuose žemės kampuose, Gogą ir Magogą, ir surinks 
jas į kovą... Jie užėjo ant žemės platumo ir apstojo šventųjų stovyklas ir my- 
limąjį miestą“ (Jono apreiškimas, 20, 7—8). 

Klausimas, kaip jį supranta pats Sanča, vėl tampa gryna nesąmo- 
ne. Jis vaizduojasi, kad lig šiol žmonės visuomet susidarydavę žmo- 
gaus sąvoką ir po to išsivaduodavę tiek, kiek tai būdavo reikalinga, 
siekiant realizuoti savyje šią sąvoką, ir kad jų išsikovotos laisvės 
mastą kiekvieną kartą apspręsdavęs atitinkamas jų supratimas apie 
žmogaus idealą; šiuo atveju kiekviename individe būtinai susida- 
rydavęs tam tikras likutis, kuris neatitikdavo šio idealo ir todėl kaip 
„nežmogiškas“ likdavo neišvaduotas arba tapdavo laisvas tik malg- 
Té eux“. 

O tikrovėje yra buvę, suprantama, taip, kad žmonės kiekvieną 
‘karta išsivaduodavo tiek, kiek jiems tai diktuodavo ir leisdavo ne 
‘ju žmogaus idealas, o esamos gamybinės jėgos. Tačiau visų ligšio- 
linių laisvės iškovojimų pagrindas buvo ribotos gamybinės jėgos; 
šių gamybinių jėgų sąlygojama, visai visuomenei nepakankama ga- 
myba darė vystymąsi galimą tik tada, kai vieni asmenys tenkino 
savo poreikius kitų sąskaita; todėl vieni — mažuma — gavo vysty- 
mosi monopolį, o kiti — dauguma, — nuolat kovodami dėl būtiniau- 
sių poreikių patenkinimo, laikinai (t. y. kol susikūrė naujos revoliu- 
cionizuojančios gamybinės jėgos) visai negalėjo vystytis. Tuo būdu 
visuomenė lig šiol vystėsi, esant priešingumui, kuris senovėje buvo 
priešingumas tarp laisvųjų ir vergų, viduramžiais — tarp bajorijos 
ir baudžiauninkų, naujaisiais laikais — tarp buržuazijos ir proleta- 
riato. Tuo paaiškinamas, iš vienos pusės, nenormalus, „nežmogiš- 
kas“ būdas, kuriuo engiamoji klasė tenkino savo poreikius, ir iš 
antros — ta siaura erdvė, kurioje vystėsi bendravimas, o kartu ir 


* — nepaisydamas jų valios. Red. 


22 K. Marksas ir F. Engelsas 337 


visa viešpataujančioji klasė; taigi šis vystymosi siaurumas yra ne 
tik vienos klasės pašalinimas iš vystymosi, bet ir protinis pašali- 
nančios klasės ribotumas; „tai, kas nežmogiška", tampa ir viešpa- 
taujančiosios klasės dalia. Šis vadinamasis „mežmogiškas“ yra toks 
pat dabartinių santykių produktas, kaip ir „žmogiškas“; tai yra jų 
neigiamoji pusė, jokia nauja revoliucine gamybine jėga nepagrįstas 
maištas prieš viešpataujančiuosius santykius, pagrįstus esamomis ga- 
mybinėmis jėgomis, ir prieš šiuos santykius atitinkantį poreikių ten- 
kinimo būdą. Teigiamas žodis „,žmogiškas“ atitinka konkrečius tam 
tikroje gamybos pakopoje viešpaiaujančius santykius ir jų sąlygo- 
jamą poreikių tenkinimo būdą, kaip ir neigiamas žodis „nežmogiš- 
kas" atitinka tos pat gamybos pakopos kasdien vis iš naujo sukelia- 
mus mėginimus paneigti šiuos esamo gamybos būdo sąlygomis vieš- 
pataujančius santykius ir kartu su jais viešpataujantį poreikių 
tenkinimo būdą. 

Tokios pasaulio istorijai reikšmingos kovos virsta mūsų šventa- 
jam paprasta kolizija tarp šventojo Bruno ir „masės“. Plg. visą hu- 
maniškojo liberalizmo kritiką, ypač 192 ir sekančiuose puslapiuose. 

Taigi mūsų naivusis Sanča su savo naivia sentencijėle apie ne- 
žmogų ir su savuoju supratimu apie žmogų, išmetantį Save iš savo 
galvos, dėl ko išnyksta taip pat nežmogus ir nebelieka individams 
jokio mato, galiausiai prieina tokią išvadą. Fizinį, intelektualinį ir 
socialinį suluošinimą ir pavergimą, kuriam individą pasmerkia esa- 
mieji santykiai, Sanča laiko šio individo individualumu ir savitumu; 
kaip eilinis konservatorius, jis kuo ramiausiai pripažįsta šiuos san- 
tykius, visiškai patenkintas tuo, kad jis išmetė iš savo galvos filo- 
sofų supratimą apie šiuos santykius. Kaip čia jis skelbia primestą 
individui atsitiktinumą jo individualumu, taip anksčiau (plg. „Logi- 
ką"), kalbėdamas apie savąjį Aš, jis atsydavo ne tik nuo bet kurio 
atsitiktinumo, bet ir apskritai nuo bet kurio individualumo. 

Šį savo „nežmogiškai" didį rezultatą Sanča apdainuoja tokiame: 
Kyrie eleison“, ir tai jis įdeda į „Nežmogiško“ lūpas: 

„Aš buvau niekingas, nes ieškojau Savojo geresnio Aš ne Savyje; 

Aš buvau nežmogiško įkūnijimas, nes svajojau apie žmogišką; 

Aš buvau panašus į šventuolius, kurie trokšta savo tikrojo Aš ir visuomet 
lieka vargšai nusidėjėliai; 

Aš mąsčiau Save, tik palygindamas su kuo nors kitu; 

Aš nebuvau viskas visame, Aš nebuvau vienintelis; 

Bet dabar Aš jau nebesivaizduoju Sau, kad esu nežmogiško įkūnijimas; 


Jau nebematuoju Savęs žmogaus matu ir nebeleidžiuų, kad kiti Mane taip 
matuotų; 


Jau nebepripažįstu ko nors aukščiau Savęs.— 
Anksčiau Aš buvau nežmogiško įkūnijimas, bet dabar nebesu toks, dabar Aš 


esu — Vienintelis!“ Aleliuja! 

Mes šiuo atveju nesigilinsime į tai, kaip ,Nežmogiškas“, kuris, 
pasakysime tarp kita ko, tik todėl taip nudžiugo, kad „aisuko nu- 
garą“ „į patį save ir į kritiką“, šventąjį Bruną,— kaip čia šis „Ne- 
žmogiškas“ „vaizduojasi"— arba „nebesivaizduoja"— sau patį save. 
Mes tepažymėsime, jog ,,Nežmogiškas“, arba „Vienintelis“, čia api- 

būdinamas tuo, kad devyni šimtąjį kartą meta iš galvos Šventybę, 
laigi — ir mes savo ruožtu turime tai pakartoti devyni šimtąjį kar- 
tą — viskas lieka po senovei, jau nekalbant, kad tai tėra dievo- 
baimingas noras. 

Čia Vienintelis mums pasirodo pirmą kartą. Sanča, kuris, aidint 
ką tik minėtai litanijai, yra įšvenčiamas į riterius, dabar gauna savo 
naują, kilnų vardą. Sanča pasiekia savo vieninteliškumą, tik išmes- 
damas iš galvos „Žmogų“. Kartu jis nustoja „„mąstęs save, tik paly- 
gindamas su kuo nors kitu“ ir „pripažinęs ką nors aukščiau savęs“. 
Jis tampa nepalyginamas. Tai yra vėl ta pati sena Sančos fantazija, 
kad ne individų poreikiai, o jų vaizdiniai, idėjos, „Šventybė"— čia 
„Žmogaus“ pavidalu — yra vienintelis tertium comparationis* ir vie- 
nintelis individų ryšys. Jis išmeta iš galvos tam tikrą vaizdinį ir to- 
dėl tampa vienintelis. 

Kad galėtų tapti „vieninteliu“ jo vartojama prasme, pirmiausia 
jis turi mums įrodyti savo laisvę nuo prielaidų. 

P. 470: „Tavo mąstymas turi kaip prielaidą ne mąstymą, o Tave. Reiškia, Tu 
vis dėlto prileidi Save? Taip, bet ne Sau, o Savo mąstymui. Pirma Savo mąsiymo 
esu — Aš. Iš čia seka, kad pirma Mano mąstymo nėra minties arba kad Mano 
mąstymas neturi jokios prielaidos. Nes prielaida, kokia Aš esu Savo mąstymui, yra 
ne mąstymo sukurta, ne sumanyta prielaida, bet mąsiymo savininkas, ir ji teįrodo, 
kad mąstymas yra ne kas kita, kaip — nuosavybė". 

„Mes mielai pripažistame“, kad Sanča mąsto ne anksčiau, negu 
mąsto, ir kad jis — kaip ir kiekvienas kitas — šiuo atžvilgiu yra mąs- 
tytojas be prielaidų. Visai taip pat mes galime jam pritarti, kad 
jokia mintis negali būti jo būties prielaida, t. y. kad ne mintys yra 
jį sutvėrusios. Jeigu Sanča akimirką atsipalaiduos nuo viso savo 
idėjinio šlamšto, — o tai, turint galvoje skurdų jo idėjų asortimentą, 
nesunku padaryti, — tai liks jo tikrasis Aš, bet šis jo tikrasis Aš bus 
įspraustas į jam egzistuojančius tikruosius išorinio pasaulio santy- 
kius. Tuo pačiu jis akimirką atsipalaiduos nuo visų dogminių prie- 
laidų, bet užtat tik dabar atsiras jam tikrosios prielaidos. Ir šios 
tikrosios prielaidos taip pat yra jo dogminių prielaidų prielaidos, 
o dogminės prielaidos, nori jis ar ne, griš pas jį ir veiks kartu su 
tikrosiomis prielaidomis, kol jis gaus kitas tikrąsias, o kartu ir kitas 
dogmines prielaidas, arba kol jis materialistiškai pripažins tikrąsias 
prielaidas savo mąstymo prielaidomiš, ir tada visai išnyks dogminės 
prielaidos. Kaip dogminė su savimi sutariančio egoizmo prielaida 
yra jam duota kartu su jo ligšioliniu vystymusi ir dabartine berly- 
nietiška jo aplinka, taip ši prielaida, nepaisant visos jo tariamos lais- 
vės nuo prielaidų, išliks jam tol, kol jis įveiks jos tikrąsias prie- 
laidas. 

Kaip tikras mokytojas, Sanča vis dar tebesiekia Hegelio išgar- 
sėjusio „mąstymo be prielaidų“, t. y. mąstymo be dogminių prie- 
laidų, o tai ir Hegeliui tebuvo dievobaimingas noras. Sanča tikėjosi 
vikriu šuoliu tai pasiekti ir net pakilti dar aukščiau, medžiodamas 
laisvą nuo prielaidų Aš. Bet nei vieno, nei kito jam nepavyko pa- 
gauti, 

Dabar Sanča mėgina savo laimę kitu būdu. 


P. 214, 215. „Išsemkite“ laisvės reikalavimą! „Kas turi pasidaryti laisvas? Tu, 
Aš, Mes. Nuo ko laisvi? Nuo visko, kas nėra Tu, Aš, Mes. Taigi Aš esu branduolys... 
Kas gi liks, jeigu Aš išsivaduosiu nuo visko, kas nesu Aš? Tik Aš ir nieko dau- 
giau, kaip Aš“. 


„Štai kokia buvo pudelio esmė! 
Keliaujantis scholastas? Tai juokina mane"!34, 


„Viskas, kas nėra Tu, Aš, Mes“, čia, žinoma, ir vėl yra dogminis 
vaizdinys, kaip valstybė, tautybė, darbo pasidalijimas ir t. t. Ka- 
dangi kiekvienas šis vaizdinys yra sukritikuotas, — tai, Sančos nuo- 
mone, jau yra padariusi „Kritika“, būtent kritinė kritika, — tai jis ir 
vaizduojasi esąs išsivadavęs ir nuo tikros valstybės, nuo tikros tau- 
tybės ir nuo tikro darbo pasidalijimo. Vadinasi, Aš, kuris čia yra 
„branduolys“, kuris „yra išsivadavęs nuo visko, kas nėra Aš“, ir 
vėl yra tas pats laisvas nuo prielaidų Aš su viskuo, nuo ko jis 
anaiptol nėra išsivadavęs. 


Bet jeigu Sančos ketinimas, nagrinėjant „išsivadavimo“ problemą, 
būtų išsivaduoti ne nuo vienų kategorijų, o nuo tikrųjų varžtų, tai 
paaiškėtų, kad šio išsivadavimo prielaida yra toks pakitimas, kuris 
yra bendras jam ir didžiulei daugybei kitų žmonių, ir kad šis išsi- 
vadavimas savo ruožtu sąlygoja pasaulio būklės pakitimą, kuris vėl 
yra bendras jam ir kitiems. Tad nors jo „Aš“ „lieka“ ir po išsiva- 
davimo, bet tai jau visai pakitęs Aš, turįs bendrą su kitais individais 
pakitusią visuomeninę padėtį, kuri yra jam ir kitiems individams 
bendra tiek jo, tiek ir jų laisvės prielaida; dėl to jo „Aš“ vieninte- 
„liškumas, nepalyginamumas ir nepriklausomumas vėl subyra į dulkes. 
Sanča mėgina savo laimę dar trečiu būdu. 


P. 237: „Jų gėda yra ne tai, kad jie“ (žydai ir krikščionys) „pašalina vienas 
kitą, o tai, kad tai įvyksta tik pusiau. Jeigu jie pilnutinai galėtų būti egoistai, jie 
visiškai pašalintų vienas kitą“. 

P. 273: „Kas nori tik pašalinti priešingumą, tas supranta jo reikšmę pernelyg 
formaliai ir silpnokai. Atvirkščiai, priešingumas turi būti paaširintas“. 

P. 274: „Jūs tik tuomet nebeslėpsite savo priešingumo, jeigu Jūs jį visiškai 
pripažinsite ir jeigu kiekvienas ims teigti save siela ir kūnu kaip vienintelį... Pas- 
kutinis ir griežčiausias priešingumas —- priešingumas tarp Vienintelio ir kito Vienin- 
telio —iš esmės pranoksta tai, kas vadinama priešingumu... Tu kaip Vienintelis 
nebeturi nieko bendra su kitais individais, taigi ir nieko, kas Tave skirtų nuo jų 
arba kas būtų jiems priešiška... Priešingumas išnyksta visiškame... atskirume arba 
vieninteliškume“. 

P. 183: „Aš nenoriu nei turėti ką nors ypatingo, nei būti kažkas ypatingas 
palyginti su kitais; Aš Savęs ir nematuoju kitais... Aš noriu būti viskas, kas Aš 
galiu būti, ir turėti viską, ką Aš galiu turėti. Kas man rūpi, ar kiti yra kažkas 
panašaus į Mane, ar jie turi ką nors panašaus? Visiškai lygiu, tuo pačiu jie 
negali nei būti, nei gali to turėti. Aš nedarau jiems jokios žalos, kaip Aš nedarau 
žalos uolai, būdamas už ją pranašesnis — galėdamas judėti. Jeigu jie galėtų lai 
turėti, jie tai turėtų. Nedaryti kitiems žmonėms jokios žalos — šiai ką reiškia rei- 
kalavimas neturėti privilegijų... Nereikia laikyti savęs „kažkuo ypatingu”, pavyz- 
džiui, žydu arba krikščionimi, Bet Aš ir nelaikau Savęs kažkuo ypatingu, Aš 
laikau Save vieninteliu. Tiesa, Aš esu panašus į kitus, bet tai iškyla tik lyginant 
arba reflektuojant; o iš tikrųjų Aš esu nepalyginamas, vienintelis Mano kūnas — 
ne jų kūnas, Mano dvasia — ne jų dvasia. Jeigu Jūs pritaikysite jiems bendras 
sąvokas: „kūnas“, „dvasia“, tai bus Jūsų mintys, neturinčios nieko bendra su Mano 
kūnu, su Mano dvasia“. 

P. 234: „Žmonių visuomenė žūva nuo egoistų, nes jie jau nebėra susiję vienas 
su kitu kaip žmonės, o veikia egoistiškai. kaip Aš prieš visiškai nuo Manęs skir- 
lingą ir Man priešišką Tu". 

P. 180: „Tartum ne visuomet vienas individas ieškos kito, tartum ne visuomet 
vienas derinsis prie kito, jeigu jis yra jo reikalingas. Bet skirtumas yra tas, kad 
dabar vienas individas tikrai vienysis su kitu individu, o anksčiau jis buvo surištas 
su juo pančiais“. 

P. 178: „Tik būdami vieninteliai, Jūs galite vienas su kitu bendrauti kaip tai, 
kas Jūs tikrai esate". 

Kai dėl Sančos iliuzijos apie Vienintelių „kaip to, kas jie tikrai 
yra“, bendravimą, apie „individo susivienijimą su individu“, trum- 
pai tariant — apie „Sąjungą“, tai viso to mes galutinai atsikratome. 
Čia tepastebėsime štai ką: jei „Sąjungoje“ kiekvienas laikė kitą tik 
savo objektu, savo nuosavybe ir atitinkamai su juo elgėsi (plg. 
p. 167 ir nuosavybės bei išnaudojimo teoriją), tai „Komentare“ (Vi- 
gandas, p. 157), atvirkščiai, Baratarijos salos gubernatorius pamato 
ir pripažįsta, kad kitas taip pat priklauso sau pačiam, kad sau jis 
yra Savas, vienintelis, ir, turėdamas šią savybę, jis taip pat tampa 
Sančos objektu, nors ir nebe jo nuosavybe. Iš šios beviltiškos būk- 
lės jį išgelbsti tik netikėtai jam dingtelėjusi mintis, kad jis, būda- 
mas „saldžiai užsimiršęs, pamiršta čia Save“, — pomėgis, kurį jis „tei- 
kia Sau tūkstantį kartų per valandą“ ir kurį jam dar pasaldina saldi 
nuovoka, kad jis, tai darydamas, vis dėlto dar ne „visai išnyko". 
Taigi šiuo atveju pasireiškia sena išmintis: kiekvienas yra tiek sau, 
tiek ir kitiems. 

Dabar susumuosime kuklų iškilmingų Sančos frazių turinį. 

Skambias frazes apie „priešinguma“, kuris turi būti paaštrintas 
ir iškeltas iki kraštutinumo, ir apie „ypatingybę“, kurios Sanča ne- 
nori turėti kaip savo pranašumo, galima išreikšti kaip viena ir tą 
pat. Sanča nori arba, tiksliau, mano, jog nori, kad individai vien 
tik asmeniškai tarpusavyje bendrautų, kad jų bendravimui netar- 
pininkautų kažkas trečias, koks nors daiktas (plg. ,,„Konkurenciją“). 
Šis trečias čia yra „ypatingybė“ arba ypatingas, ne absoliutus prie- 
šingumas, t. y. dabartinių visuomeninių santykių sąlygojama indi- 
vidų padėtis vienas kito atžvilgiu. Pavyzdžiui, Sanča nenori, kad 
du individai būtų vienas kitam „priešingi“, kaip buržua ir prole- 
taras, jis protestuoja prieš tą „ypatingybę“, kuri yra buržua „prana- 
šumas“ proletaro atžvilgiu; jis norėtų, kad jie imtų vien tik asme- 
niškai santykiauti, kad jie tarpusavyje bendrautų vien kaip indi- 
vidai. Jis negalvoja apie tai, kad, esant darbo pasidalijimui, asmeni- 
niai santykiai būtinai ir neišvengiamai išsivysto į klasinius santykius, 
kurie yra įtvirtinami; todėl visi jo plepalai tėra dievobaimingas 
noras, kurį jis tikisi realizuoti, įkalbėdamas šių klasių individus iš- 
mesti iš galvos mintį apie savo „priešingumą“ ir apie savo „ypatin- 
gą" „privilegiją“. Anksčiau cituotuose teiginiuose Sanča apskritai 
viską paverčia tik tuo, kuo žmonės laiko save ir kuo jis laiko juos, 
ko nori jie ir ko nori jis. Siekiant panaikinti „„priešingumą“ ir „„ypa- 
lingybę“, neva pakanka pakeisti „nuomonę“ ir „norą“. 

Netgi tai, kas sudaro individo kaip tokio pranašumą prieš kitą 
individą, mūsų laikais kartu yra visuomenės produktas. Realizuojant 

šį pranašumą, jis vėl turi pasireikšti kaip privilegija, kaip jau esame 
tai parodę Sančai, kalbėdami apie konkurenciją. Toliau, individas 
kaip toks, paėmus jį patį savaime, yra pajungtas darbo pasidaliji- 
mui, kuris padaro jį vienašališką, suluošina, apriboja. 


Kokią prasmę, geriausiu atveju, gali turėti Sančos priešingumo 


paaštrinimas ir ypatingumo panaikinimas? Tokią, kad individų san- 
tykiai turi būti jų savitarpio laikysena vienas kito atžvilgiu, o jų 
abipusiai skirtumai — savęs skyrimas (kaip vienas empirinis Aš ski- 
ria save nuo kito). Bet ir viena, ir kita yra arba — kaip kad Sančos 
kūryboje — ideologinis esamybės perfrazavimas, nes individų santy- 
kiai bet kokiomis aplinkybėmis gali būti ne kas kita, kaip jų savi- 
tarpio laikysena, o jų skirtumai — ne kas kita, kaip jų savęs sky- 
rimas; arba tai tėra dievobaimingas noras, kad jie turėtų taip lai- 
kytis vienas kito atžvilgiu ir iaip skirti save vienas nuo kito, kad 
jų savitarpio santykis nevirstų savaiminguų, nuo jų nepriklausomu 
visuomeniniu santykiu ir kad jų savitarpio skirtumai neiįgytų daik- 
tinio (nuo asmens nepriklausomo) pobūdžio, kokį jie įgydavo ligi 
šiol ir dar tebeigyja kasdien. 

Visuomet ir bet kuriomis aplinkybėmis „išeities taškas" indivi- 
dams buvo „jie patys“, bet kadangi jie nebuvo vieninteliai ta pras- 
me, kad būtų nereikalingi ryšio vienas su kitu, — nes jų poreikiai, 
t. y. jų prigimtis ir jų tenkinimo būdas, siejo juos vieną su kitu 
(lyčių santykiai, mainai, darbo pasidalijimas),— tai jie turėjo už- 
megzti santykius. Bet kadangi jie ėmė bendrauti ne kaip gryni Aš, 
o kaip tam tikros savo gamybinių jėgų ir poreikių vystymosi pa- 
kopos individai, ir kadangi šį bendravimą savo ruožtu lėmė gamyba 
ir poreikiai, tai kaip tik individualiniai, asmeniniai individų ryšiai, 
jų kaip individų savitarpio laikysena sukūrė ir kasdien naujai kūria 
esamuosius santykius. Jie ėmė vieni su kitais bendrauti tokie, ko- 
kie jie buvo, jiems „išeities taškas“ buvo „jie patys“ tokie, kokie 
jie buvo nepriklausomai nuo savo „pasaulėžiūros“. Aišku, šią „pa- 
saulėžiūrą"— net filosofų iškraipytą — visuomet sąlygojo tik jų tik- 
rasis gyvenimas. Taigi iš čia išplaukia, kad individo vystymąsi są- 
lygoja vystymasis visų kitų individų, su kuriais jis tiesiogiai arba 
netiesiogiai bendrauja, ir kad įvairios individų kartos, užmezgančios 
savitarpio santykius, yra susijusios viena su kita, kad fizinį vėlesnių 
kartų egzistavimą sąlygoja jų pirmtakai, kad šios -vėlesnės kartos 
paveldi ankstesnių kartų sukauptas gamybines jėgas ir bendravimo 
formas, o tai nulemia šių vėlesnių kartų savitarpio santykius. Žo- 
džiu, mes matome, kad vyksta vystymasis ir kad atskiro individo 
istorija jokiu būdu negali būti atplėšta nuo ankstesnių ar bendra- 
laikių individų istorijos, bet yra jos lemiama. 

Individualinio santykio pavirtimas savo priešybe — grynai daik- 
tiniu santykiu, pačių individų daromas individualybės ir atsitikti- 
numo skyrimas yra, kaip jau esame parodę, istorinis procesas ir 
įvairiose vystymosi pakopose įgauna skirtingas, vis ryškesnes ir 
universalesnes formas. Dabartinėje epochoje daiktinių santykių vieš- 
patavimas individams, kai atsitiktinumas slopina individualybę, yra 
įgavęs ryškiausią ir universaliausią formą, iškeldamas egzistuojan- 

tiems individams visiškai apibrėžtą uždavinį. Jis yra iškėlęs jiems 
uždavinį: vietoj santykių ir atsitiktinumo viešpatavimo individams 
įvesti individų viešpatavimą atsitiktinumui ir santykiams. Jis neiš- 
kėlė, kaip mano Sanča, reikalavimo, kad „Aš vystyčiau Save“, ką 
lig šiol kiekvienas individas darydavo ir be kilnaus Sančos patari- 
mo, bet įsakmiai pareikalavo išsivaduoti nuo visai apibrėžto vysty- 
mosi būdo. Šis dabartinių santykių diktuojamas uždavinys sutampa 
su uždaviniu suorganizuoti visuomenę komunizmo pagrindais. 

Mes jau anksčiau parodėme, kad panaikinimą tos santvarkos, ku- 
riai esant santykiai tampa savarankiški individų atžvilgiu, indivi- 
dualybė yra pajungta aitsitiktinumui, o asmeniniai individų santykiai 
yra pajungti bendriems klasių santykiams ir t. t.,— kad šios san- 
tvarkos panaikinimą galiausiai sąlygoja darbo pasidalijimo panai- 
kinimas. Mes taip pat parodėme, kad darbo pasidalijimo panaikini- 
mą sąlygoja bendravimo ir gamybinių jėgų išsivystymas ligi tokio 
universalumo, kai privatinė nuosavybė ir darbo pasidalijimas tampa 
jiems varžtais. Toliau mes parodėme, kad privatinė nuosavybė gali 
būti panaikinta, tik visapusiškai išsivysčius individams, nes esamos 
bendravimo formos ir esamos gamybinės jėgos yra visapusiškos ir 
tik visapusiškai besivystantys individai gali jas pasisavinti, t. y. pa- 
versti jas laisva savo gyvenimo veikla. Mes parodėme, kad šiuo 
metu individai turi panaikinti privatinę nuosavybę, kadangi gamy- 
binės jėgos ir bendravimo formos yra tiek išsivysčiusios, jog, vieš- 
pataujant privatinei nuosavybei, virto griaunamosiomis jėgomis, ir 
kadangi klasių priešingumas yra pasidaręs visų didžiausias. Paga- 
liau mes parodėme, kad privatinės nuosavybės ir darbo pasidalijimo 
panaikinimas kartu yra individų susivienijimas dabartinių gamybi- 
nių jėgų ir pasaulinių santykių sukurtu pagrindu. 

Komunistinėje visuomenėje — vienintelėje visuomenėje, kur sa- 
vitas ir laisvas individų vystymasis jau nebėra frazė, — šį vystymąsi 
sąlygoja kaip tik individų ryšys, kurį iš dalies sudaro ekonominės 
prielaidos, iš dalies būtinas laisvo visų vystymosi solidarumas ir 
pagaliau individų universalaus pobūdžio veikla esamų gamybinių 
jėgų pagrindu. Taigi čia kalbama apie individus tam tikroje isto- 
rinėje vystymosi pakopoje, jokiu būdu ne bet kokius atsitiktinius 
individus, jau nekalbant apie neišvengiamą komunistinę revoliuciją, 
kuri pati yra bendra jų laisvo vystymosi sąlyga. Aišku, individų tu- 
rimas savitarpio santykių supratimas taip pat taps visai kitoks, ir 
todėl jis nebus nei „meilės principas“ arba dėvoūment“, nei ego- 
izmas. i 

Taigi „„vieninteliškumas“— suprantamas savito vystymosi ir indi- 
vidualaus elgesio prasme, kaip jau buvo kalbėta anksčiau, — numato 
ne tik visai kitus dalykus, negu gera valia ir teisingas supratimas, 
bet kaip tik ir kažką priešinga Sančos fantazijoms. Jam tėra jis 
esamų santykių pagražinimas, lašelis gydomojo balzamo vargšei, be- 
jėgei, aplinkos skurdo nualintai sielai. 


* — pasiaukojimas. Red. 

Sančos „nepalyginamumas“ yra to pat vertas, kaip ir jo „vienin- 
teliškumas“. Jis pats prisimins, — jeigu jis dar galutinai „mesutirpo“, 
„saldžiai užsimiršęs“— kad darbo organizacija „Štirnerio egoistų 
sąjungoje“ buvo grindžiama ne tik poreikių palyginamumu, bet ir 
jų lygybe. Ir jis numato „Sąjungoje“ ne tik lygius poreikius, bet ir 


lygia veiklą, taigi vienas individas gali ,žmogiškame darbe“ pakeisti 


kitą. O papildomas „Vienintelio“ atlyginimas, apvainikuojantis jo 
pastangas, — argi jis nebuvo grindžiamas kaip tik tuo, kad „Vie- 
nintelio“ darbas buvo palyginamas su kitų individų darbu ir dėl 
jo pranašumo buvo geriau apmokamas? Ir iš viso kaip gali Sanča 
kalbėti apie nepalyginamumą, jeigu jis palieka pinigus — šį prak- 
tiškai virtusį savarankiška jėga palyginimą, jeigu jis pavaldus jiems 
ir, norėdamas palyginti save su kitais, matuoja save šiuo universaliu 
matu? Taigi visai aišku, kad jis pats paneigia melagingą savo tezę 
apie nepalyginamumą. Nėra nieko lengviau, kaip pavadinti lygybę 
ir nelygybę, panašumą ir nepanašumą refleksiniais apibrėžimais. 
Nepalyginamumas taip pat yra refleksinis apibrėžimas, kurio prie- 
laida yra palyginimo veikla. Bet norint įrodyti, kad palyginimas 
jokiu būdu nėra grynai savavališkas refleksinis apibrėžimas, pa- 
kanka pateikti tik vieną pavyzdį, būtent pinigus, šį nusistovėjusį 
visų žmonių ir daiktų tertium comparationis“. 

Beje, nepalyginamumas gali turėti įvairias reikšmes. Vienintelė 
reikšmė, į kurią čia gali būti atsižvelgiama, būtent „vienintelišku- 
mas“ originalumo prasme, numato, kad nepalyginamo individo veik- 
la tam tikroje sferoje skiriasi nuo kitų tos pačios sferos individų 
veiklos. Persiani yra nepalyginama dainininkė būtent todėl, kad ji 
yra dainininkė ir yra lyginama su kitomis dainininkėmis, ir tai ly- 
gina žmonės, turintys normalią ausų konstrukciją ir muzikinį išsi- 
lavinimą, tad jie gali pažinti jos nepalyginamumą. Persiani daina- 
vimas yra nepalyginamas su varlės kurkimu, nors ir čia būtų galimas 
palyginimas, kuris šiuo atveju būtų žmogaus ir varlės, o ne Persiani 
ir šios vienintelės varlės palyginimas. Tik pirmuoju atveju galima 
kalbėti apie individų palyginimą, o antruoju yra palyginamos tik 
jų rūšies arba šeimos savybės. Trečią nepalyginamumo rūšį — Per- 
šiani dainavimo nepalyginamumą su kometos uodega — mes palie- 
kame Sančos „pasitenkinimui“, nes jam aiškiai malonūs tokie „ab- 
surdiški sprendimai", nors, tiesą sakant, net ir šis absurdiškas paly- 
ginimas turi kažkokį realumą dabartinių santykių absurdiškumo 
sąlygomis. Pinigai yra bendras visų, net skirtingiausių daiktų matas. 

Beje, Sančos nepalyginamumas ir vėl yra ta pati tuščia frazė, 
kaip ir jo vieninteliškumas. Individai daugiau neturi būti matuojami 
kažkokiu nuo jų nepriklausomu tertium comparationis, © palygini- 
mas turi virsti jų savęs skyrimu, t. y. laisvu jų individualybės vys- 
tymusi, ir būtent jiems išmetant iš savo galvos „įkyrias idėjas". 

Beje, Sanča žino tik tą palyginimo būdą, kurį naudoja rašeivos 
ir plepiai ir kuris leidžia padaryti tas gilias išvadas, kad Sanča nėra 
Brunas, o Brunas nėra Sanča. Bet užtat jis visai nėra susipažinęs 


* — palyginimo pagrindą, kriterijų. Red. 

su mokslais, kurie yra pasiekę didelių laimėjimų tik dėl palygini- 
mo ir skirtumų nustatymo lyginamų objektų sferoje ir kuriems pa- 
lyginimas įgauna visuotinai reikšmingą pobūdį, — su tokiais moks- 
lais, kaip lyginamoji anatomija, botanika, kalbotyra ir t. t. 

Didžiosios nacijos — prancūzai, šiaurės amerikiečiai, anglai — 
nuolat save lygina viena su kita tiek praktiškai, tiek ir teoriškai, 
liek konkuruodamos, tiek vystydamos mokslą. Smulkūs krautuvi- 
ninkai ir miesčionys, kaip kad vokiečiai, bijo palyginimo ir konku- 
rencijos, todėl jie slepiasi už nepalyginamumo skydo, kurį jiems 
pagamino jų filosofinių etikečių fabrikantas. Sanča uždraudė sau 
bet kokį palyginimą, atsižvelgdamas ne tik į jų, bet ir į savo 
paties interesus. 

415 puslapyje Sanča sako: 


„Nėra nieko, lygaus Man”, 


o 408 puslapyje bendravimas su „Sau lygiais“ vaizduojamas kaip 
visuomenės išnykimas bendraujant: 


„Vaikas teikia pirmenybę bendravimui su Sau lygiais, o ne visuomenei“. 


Tačiau Sanča kartais vartoja posakius „lygus Man“ ir apskritai 
„Lygus“ „tas pats“ prasme,— plg., pavyzdžiui, anksčiau cituotą vietą 
183 puslapyje: 


„Visiškai lygiu, tuo pačiu jie negali nei būti, nei gali to turėti“. 


Tr tuo jis pasiekia savo baigiamąjį „naują pakitimą“, kurį jis 
ypač panaudoja „„Komentare". 

Individų vieninteliškumas, originalumas, „savas“ vystymasis, ku- 
rių, Sančos nuomone, nėra, pvz., visuose „„žmogiškuose darbuose“, 
nors niekas neneigs, kad vienas krosnininkas stato krosnį ne „tuo 
pačiu“ būdu, kuriuo stato kitas; „vienintelis“ individų vystymasis, 
kurio, to paties Sančos nuomone, nėra religinėje, politinėje ir t. t. 
sferose (žiūrėk „Fenomenologiją“), nors niekas neneigs, kad iš visų 
asmenų, išpažįstančių islamą, nė vienas neišpažįista jo „tuo pačiu“ 
būdu ir šiuo atžvilgiu kiekvienas jų yra „vienintelis“, kad visai taip 
pat nė vienas iš visų piliečių nežiūri į valstybę „tuo pačiu“ būdu 
jau vien dėl to, kad tai yra jo pažiūra, o ne kito pažiūra; visas šis 
išgarbintas „vieninteliškumas“, kuris taip skiriasi nuo asmens „ta- 
patumo”, identiškumo, jog Sanča visus ligšiolinius individus telaiko 
beveik tik vienos šeimos „egzemplioriais“, — taigi šis „vienintelišku- 
mas“ čia yra ne kas kita, kaip policijos nustatomas asmens tapatin- 
gumas su pačiu savimi, tėra tai, kad vienas kuris individas nėra 
kitas individas. Taip pasaulio šturmuotojas Sanča nusmunka į pasų 
skyriaus raštininkus. l 

„Komentaro” 184 puslapyje jis labai saldžiai ir didžiai patenkin- 
tas aiškina, jog Jis nepasidaro sotus dėl to, kad Japonijos impera- 
torius valgo, nes jo skrandis ir Japonijos imperatoriaus skrandis yra 
„vieninteliai“, „nepalyginami skrandžiai“, t. y. ne tie patys skran- 
džiai. Jeigu Sanča mano, kad tuo jis panaikino ligšiolinius 
socialinius santykius arba bent gamtos dėsnius, tai jo naivumas jau 

pernelyg didelis ir jis kyla tik iš to, kad filosofai vaizdavo socia- 
linius santykius ne kaip šių, sau tapačių individų savitarpio santy- 
kius, o gamtos dėsnius —ne kaip šių konkrečių kūnų savitarpio 
santykius. 

Senąjį teiginį (kuris figūruoja pirmajame kiekvieno fizikos va- 
dovėlio puslapyje kaip kūnų nelaidumo teorija) Leibnicas yra išreiš- 
kęs tokiais garsiais klasikiniais žodžiais: 

„Tačiau reikia, kad kiekviena monada skirtųsi nuo bet kurios kitos, nes gam- 
toje nesti dviejų būtybių, tiksliai sutampančių viena su kita“ („Filosofijos princi- 
pai arba tezės ir t. t.“). 

Čia Sančos vieninteliškumas nusmunka iki savybės, kuri yra 
bendra jam ir utėlei bei kiekvienai smiltelei. 

Didžiausias savęs demaskavimas, kokiu tik galėjo baigtis filoso- 
fija, yra tas, kad ji vaizduoja kaip vieną didžiausių atradimų kiek- 
vienam kaimo prasčiokui ir policijos seržantui suprantamą pažiūrą, 
jog Sanča nėra Brunas, ir kad šio skirtumo faktą ji laiko -tikru ste- 
buklu. 

Taip mūsų „mąstymo virtuozo“ „kritinis džiūgavimas“ virto ne- 
kritiniu miserere. 


Po visų šių nuotykių mūsų „vienintelis“ ginklanešys vėl atplau- 
kia į savo ramų uostą —į gimtąją lūšnelę. Čia „džiūgaudama“ jį 
pasitinka „titulinė jo Knygos šmėkla". Pirmasis jos Klausimas: kaip 
jaučiasi asiliukas? 

— Geriau, negu jo ponas, — atsako Sanča. 

— Ačiū dievui, kad jis buvo man toks gailestingas; bet papasa- 
kok dabar man, mano drauge, ką davė Tau Tavoji ginklanesto tar- 
nyba? Koki naują rūbą Tu atvežei man? 


— Aš nieko panašaus neatvežiau,— atsako Sanča, — bet užtat Aš 
atvežiau „kūrybinį Nieką, Nieką, iš kurio Aš pats kaip kūrėjas kuriu 
viską". Tai reiškia, kad Tu mane dar pamatysi kaip bažnyčios tėvą 
ir salos arkivyskupą, ir būtent pačios geriausios salos, kokią tiktai 
gali rasti. 

— Duok dieve, vyreli mano, ir kiek galint greičiau, nes tai mums 
labai praverstų. Bet kas per daiktas yra ta sala, aš vis niekaip ne- 
suprantu. 

— Medus ne asilo burnai,— atsako Sanča.— Ateis laikas, žmona, 
ir Tu pamatysi. Tarp kitko, jau dabar galiu Tau pasakyti, kad nieko 
nėra pasaulyje maloniau, kaip garbingas nuotykių ieškojimas, pasi- 
vertus su savimi sutariančiu egoistu ir liūdnojo vaizdo ginklanešiu. 
Tiesa, šių nuotykių „galas dažniausiai esti ne toks malonus“, kad 
„žmogiškasis poreikis būtų patenkintas“ (tan como el hombre quer- 
ria“), nes iš šimto pasitaikiusių nuotykių paprastai devyniasdešimt 
devyni baigiasi kreivai ir šleivai. Aš tai žinau iš savo patyrimo, nes 
buvo ir tokių nuotykių, kuriuose mane apgaudavo, buvo tokių, ku- 


* — kaip to žmogus norėtum. Red. 

riuose apkuldavo, ir aš vos išnešdavau savo kailį. Bet vis dėlto tai — 
puikus dalykas, nes kiekvieną kartą, kai klaidžioji po visą istoriją, 
cituoji visas Berlyno skaityklos knygas, visose kalbose įsitaisai eti- 
mologinėms nakvynėms, iškraipai visose šalyse politinius faktus, pa- 
gyrūniškai meti iššūkius visiems slibinams ir stručiams, kaukams, 
velniams ir „šmėkloms“, pešiesi su visais bažnyčios tėvais ir filo- 
sofais,— kiekvieną kartą yra patenkinamas „vienintelis“ poreikis ir 
pagaliau už visa tai atsakai tik savo paties kupra (plg. Servantesą, 
I, persk. 52). 


2. APOLOGETINIS KOMENTARAS 


Nors kitados Sanča, dar būdamas pažemintas (Servantesas, persk. 
26 ir 29), visaip „abejojo“, ar priimti pelningą bažnytinę vietą, vis 
dėlto, apsvarstęs pasikeitusias aplinkybes ir savo ankstesnę paren- 
giamają garbingosios brolijos sargo padėti (Servantesas, persk. 21), 
jis pagaliau nutarė „išmesti iš galvos“ šias abejones. Jis tapo Bara- 
tarijos salos arkivyskupu bei kardinolu ir kaip toks sėdi nūnai, nu- 
taisęs iškilmingą miną, nepaprastai oriai, kaip ir pritinka vyriausiam 
dvasininkui, tarp įžymiųjų mūsų susirinkimo dalyvių. Dabar, po ilgo 
„Knygos“ epizodo, mes sugrįžtame prie šio susirinkimo. 

Tiesa, mes pripažįstame, kad „brolis Sanča" savo naujoje padė- 
tyje labai pasikeitė. Dabar jis atstovauja ecclesia triumphans“, prie- 
šingai ecclesia militans**, kurioje jis buvo anksčiau. Karingas „Kny- 
gos“ fanfaras pakeitė iškilmingas rimtumas, vietoj „Aš“ prabilo „Štir- 
neris”. Tai rodo, kokia teisinga yra prancūzų patarlė: qu'il n'y 
a qu'un pas du sublime au ridicule“**. Po to, kai Sanča tapo baž- 
nyčios tėvu ir rašo ganytojiškus laiškus, jis vadina save tik „Štirne- 
riu". Šio „vienintelio“ pasitenkinimo būdo jis išmoko iš Fojerbacho, 
bet, deja, šis būdas jam pritinka ne daugiau, kaip jo asilui — groti 
kanklėmis. Jam kalbant apie save trečiuoju asmeniu, kiekvienas ma- 
to, kad Sanča „kūrėjas“ kreipiasi, it Prūsijos puskarininkis, į savo 
„kūrinį"— Štirnerį trečiuoju asmeniu ir kad jo anaiptol nereikia 
painioti su Cezariu. Įspūdis darosi dar komiškesnis, kai sužinai, kad 
šis Sančos nenuoseklumas kyla tik iš jo noro konkuruoti su Fojer- 
bachu. Sančos „pasitenkinimas“ savuoju didelio žmogaus vaidmeniu 
čia tampa malgré lui**** pomėgiu kitiems. 

Sančos „Komentaro“ „ypatingybė“, kiek mes jos „nepanaudojo- 
me“ jau epizode, yra ta, kad jis vaišina mus eile naujų variacijų 
žinomomis temomis, kurios nuobodžiai jau buvo atliktos „Knygoje“. 
Sančos muzika, kuri, it indų Višnu žynių muzika, težino tik vieną 
gaidą, čia atliekama keliais registrais aukščiau. Tačiau ir šiuo atveju 
— triumfuojančiai bažnyčiai. Red. 

** — kovojančiai bažnyčiai, Red. 


— nuo didingo iki juokingo tėra vienas žingsnis. Red. 
— prieš jo norą. Red. 

jos svaiginantis veikimas, aišku, lieka toks pat. Pavyzdžiui, prisiden- 
giant smukliška priešingumo tarp „įdomaus“ ir „neįdomaus“, vėliau 
tarp „įdomaus“ ir „absoliučiai įdomaus“ iškaba, čia vėl dėstomas 
priešingumas tarp „„egoistiško“ ir „švento“ — naujovė, kuri, beje, te- 
gali sudominti tik prėskos duonos, vulgo“ macų, mėgėjus. Pykti 
ant „apsišvietusio“ Berlyno miesčionio už beletristinį suinteresuoto 
pavertimą idomiu, aišku, negalima.— Visos pagal pamėgtą Sančos 
manierą „mokytojų“ sukurtos iliuzijos čia pasireiškia „kaip sunku- 
mai — abejonės", kurias „sukūrė tik dvasia“ ir kurias ,„vargšės sie- 
los, leidusios įteigti sau šias abejones“, „turi... įveikti Iengvabūdiš- 
kumu” (garsingasis išmetimas iš galvos) (p. 162). Po to seka „svars- 
tymas“, ar „abejones“ reikia išmesti iš galvos „mąstymu“ ar „minčių 
stokojimu", ir kritinis moralinis adagio, kuriame jis išlieja savo siel- 
vartą minoriniais akordais: „Negalima užgniaužti mąstymo, sakysi- 
me, džiūgavimu“ (p. 166). 

Norėdamas nuraminti Europą, ypač prislėgtą Old merry and 
young sorry England**, Sanča, šiek tiek apsipratęs savo vyskupiš- 
koje chaise persėe***, kreipiasi iš šios aukštybės tokiu maloningu 
ganytojo laišku: 

„Štirneriui visai nebrangi civilinė visuomenė, ir jis anaiptol negalvoja išplėsti 
ją taip, kad ji prarytų valstybę ir šeimą“ (p. 189). 

Tegu turi tai galvoje p. Kobdenas ir p. Diunuajė. 

Kaip arkivyskupas, Sanča tuojau paima į savo rankas dvasinės 
policijos funkcijas ir 193 puslapyje pareiškia Hesui papeikimą už 
„policijos taisykles pažeidžiantį“ asmenų sumaišymą, tuo labiau 
nedovanotiną, kuo nuolat smarkiau mūsų bažnyčios tėvas neriasi iš 
kailio, siekdamas nustatyti jų tapatumą. Norėdamas įrodyti tam pa- 
čiam Hesui, kad „Štirneriui“ yra būdingas ir „melo didvyrišku- 
mas“— ši ortodoksinė su savimi sutariančio egoisto savybė, jis 
188 puslapyje užtraukia savo giesmę: „Tačiau Štirneris jokiu būdu 
nesako, priešingai Heso tvirtinimui, jog visa ankstesnių egoistų klai- 
da buvusi ta, kad jie visiškai nesuprato savo egoizmo“. Plg. sky- 
rių „Fenomenologija“ ir visą „Knygą“. Kitą su savimi sutariančio 
egoisto savybę — lengvatikybę — jis parodo 182 puslapyje, kur jis 
„neginčija“ Fojerbacho nuomonės, kad „individas yra komunistas“. 
Tolesnį jo policinės valdžios pasireiškimą mes randame 154 pusla- 
pyje, kuriame jis bara visus savo recenzentus už tai, kad jie, „la- 
biau” neįsigilinę „į egoizmą, kaip jį supranta Štirneris“. Visi jie, 
žinoma, padarė klaidą, manydami, jog kalbama apie tikrą egoizmą, 
kai iš tikrųjų buvo kalbama tik apie tai, kaip „Štirneris“ jį su- 
pranta. 

Sančos sugebėjimą būti bažnyčios tėvu patvirtina „Apologetinia- 
me komentare“ dar ir tai, kad šis komentaras pradedamas veidmai- 
nišku pareiškimu: . 

„Gal būt, trumpas atsakymas bus naudingas jeigu ne minėtiesiems recenzentams, 
lai bent kai kuriems kitiems knygos skaitytojams“ (p. 147). 


* — liaudies kalba. Red. 
** — senąją linksmą ir jaunąją liūdną Angliją. Red. 
*** — krasėje. Red. 

Čia Sanča apsimeta pasiaukojančiu ir teigia, kad sutinka paaukoti 
savo brangų laiką publikos „naudai“, nors jis visur mus įtikinėja, 
kad visada turis galvoje tik savo paties naudą, nors ir šiuo atveju 
jis tesistengia išgelbėti tik savąjį bažnyčios tėvo kailį. 

Tuo būtų išsemtas „Komentaro“ „savitumas“. Tačiau „Vieninte“ 
li", kuris, beje, jau randamas ir „Knygoje“ (p. 491), mes laikėme lig 
šiol atsargai ne tiek „kai kurių kitų skaitytojų“ „maudai“, kiek pa- 
ties „Štirnerio“ naudai. Ranka ranką prausia, iš ko neginčijamai iš- 
eina, kad „individas yra komunistas". 

Filosofams vienas sunkiausių uždavinių yra nusileisti iš minties 
pasaulio į tikrąjį pasaulį. Kalba yra betarpiška minties tikrovė. Kaip 
filosofai išskyrė mąstymą į savarankišką jėgą, taip jie turėjo išskirti 
ir kalbą į atskirą, savarankišką karalystę. Čia yra filosofinės kalbos 
paslaptis; joje mintys, išreikštos žodžiais, turi atskirą savo turinį. 
Uždavinys nusileisti iš minčių pasaulio į tikrąjį pasaulį virsta užda- 
viniu nusileisti iš kalbos aukštybių į gyvenimą. 

Mes jau parodėme, kad mintys ir idėjos išskiriamos į savaran- 
kišką jėgą dėl to, kad asmeniniai individų santykiai ir ryšiai paver- 
čiami savarankiškais. Mes parodėme, kad išimtinis sistemingas ideo- 
logų ir filosofų užimtumas šiomis mintimis, taigi ir šių minčių susis- 
teminimas yra darbo pasidalijimo išdava ir kad ypač vokiečių 
filosofija yra vokiečių smulkiaburžuazinių santykių išdava. Filoso- 
fams tereikėtų paversti savo kalbą paprasta kalba, iš kurios ji yra 
abstrahuota, ir jie sužinotų, kad jų kalba tėra iškreipta tikrojo 
pasaulio kalba, bei suprastų, kad nei mintys, nei kalba savaime nesu- 
daro atskiros karalystės, kad jos tėra tikrojo gyvenimo pasireiškimai. 

Sanča, kuris eina pėda pėdon paskui filosofus, būtinai turi ieš- 
koti filosofinio akmens, skritulio kvadratūros ir gyvybės eliksyro, 
turi ieškoti „Žodžio“, kuris kaip toks turėtų stebuklingą galią išvesti 
iš kalbos ir minčių karalystės į tikrąjį gyvenimą. Ilgus metus bend- 
raudamas su Don Kichotu, Sanča yra taip jo paveiktas, jog nepa- 
stebi, kad šis jo „uždavinys“, šis jo „pašaukimas“ tėra išdava jo 
tikėjimo storais filosofiniais riterių romanais. į 

Sanča pradeda tuo, jog vėl mums vaizduoja Šventybės ir idėjų 
viešpatavimą- pasaulyje, ir šikart naujaip — kaip kalbos arba frazės 
viešpatavimą. Kalba, kai tik ji išskiriama į savarankišką jėgą, aišku, 
virsta fraze. 

151 puslapyje Sanča vadina dabartinį pasaulį „frazės pasauliu, 
pasauliu, kurio pradžioje buvo žodis“. Jis smulkiai išdėsto motyvus, 
dėl kurių jis vaikosi stebuklingojo žodžio: 

„Filosofinė spekuliacija siekė surasti predikatą, kuris būtų toks visuolinis, kad 
apimtų kiekvieną... Kad predikatas apimtų kiekvieną, kiekvienas turi pasireikšti 
jame kaip subjektas, t. y. nė vien kaip tai, kuo jis yra, bet ir kaip tas, kas jis 
yra“ (p. 152). 


Kadangi spekuliacija „ieškojo“ tokių predikatų, kuriuos Sanča 
anksčiau vadino pašaukimu, paskirtimi, uždaviniu, gimine ir t. t... 
tai ir tikrieji žmonės lig šiol „ieškojo“ savęs „žodyje, logose, pre- 
dikate" (p. 153). Lig šiol buvo naudojamasi vardu, kai kalbos sri- 


350 


tyje buvo norima vieną individą atskirti nuo kito tiesiog kaip ta- 
pačius asmenis. Tačiau Sanča nepasitenkina paprastais vardais; ka- 
dangi filosofinė spekuliacija iškėlė jam uždavinį rasti tokį visuotinį 
predikatą, kuris apimtų kiekvieną kaip subjektą, tai Sanča ieško 
filosofinio, abstraktaus vardo, ieško „Vardo“, pranokstančio visus 
vardus, — visų vardų vardo, vardo kaip kategorijos, kuris, pavyz- 
džiui, atskirtų Sančą nuo Bruno ir juos abu nuo Fojerbacho taip 
tiksliai, kaip juos vieną nuo kito atskiria jų pačių vardai, ir kuris 
kartu ne mažiau tiktų jiems visiems trims, kaip ir visiems kitiems 
žmonėms bei visoms gyvoms būtybėms,— naujovė, kuri galėtų ne- 
paprastai supainioti visus vekselinius lakštus ir santuokos sandorius 
ir t. t. ir vienu mostu nušluoti nuo žemės paviršiaus visas notarines 
kontoras bei civilinės metrikacijos biurus. Šis stebuklingas vardas, 
šis burtų žodis, kuris kalboje yra kalbos mirtis, šis asilo tiltas“ 
į gyvenimą, šis aukščiausias kiniškų dangaus kopėčių laiptelis yra — 
Vienintelis. Stebuklingos šio žodžio savybės apdainuojamos tokio- 
mis strofomis: 


„Vienintelis — tėra paskutinis, mirštantis pasisakymas apie Tave ir apie Mane, 
tai pasisakymas, kuris virsta nuomone: 

pasisakymas, kuris jau nebėra pasisakymas, 

tilstantis, nebylus pasisakymas“ (p. 153). 

„Jame“ (Vienintelyje) „tai, kas nepasakyta, yra svarbiausia“ (p. 149). 

Jis „neturi apibrėžimo“ (ten pat). 

„Jis nurodo savo turinį, esantį už arba anapus sąvokos“ (ten pat). 

Jis yra „sąvoka be apibrėžimo, ir jokios kitos sąvokos negali padaryti jo la- 
biau apibrėžto“ (p. 150). 

Jis yra filosofiškas pasaulietinių vardų „krikšias“ (p. 150). 

„Vienintelis — tai žodis be minties. 

Jis neturi jokio mintinio turinio". 

„Jis išreiškia tą“, „kas negali egzistuoti antrą kartą, taigi ir negali būti iš- 
reikštas; 

Nes jeigu jis galėtų būti tikrai ir pilnutinai išreikštas, tai jis egzistuotų antrą 
kartą, įsikūnijęs išraiškoje“ (p. 151). 


Taip apdainavęs šio žodžio savybes, jis tokiomis antistrofomis pa- 
gerbia rezultatus, gautus, atradus jo stebuklingą jėgą: 


„Kartu su Vieninteliu užbaigiama absoliutinių minčių karalystė“ (p. 150). 
„Jis yra užbaigiamasis mūsų frazių pasaulio akmuo“ (p. 151). 

„Jis yra logika, kuri baigiasi kaip frazė" (p. 153). 

„Vienintelyje mokslas gali ištirpti gyvenime, 

nes mokslo Tai virsta į Tą ir Tą, 

Kuris jau nebeieško savęs žodyje, logose, predikate" (p. 153). 


Tiesa, Sanča, nelaimei, iš savo recenzentų patyrimo įsitikino, 
kad ir Vienintelis gali būti „fiksuotas kaip sąvoka“ ir kad „būtent 
taip elgiasi priešininkai“ (p. 149), kurie yra tokie pikti Sančos prie- 
šininkai, jog jie visai nejaučia laukiamo magiško stebuklingojo 
žodžio veikimo, o dainuoja it operoje: Ce n'est pas ça, ce n'est pas 
cal** Nepaprastai įniršęs ir iškilmingai rimtas Sanča pasisako ypač 

* Originale žodžių žaismas: die Eselsbrūcke (asilo tiltas) reiškia pagalbinę prie- 
monę bukiems arba tingiems mokiniams (kažkas panašu į „špargalką“). Red, 

** — Tai ne tas, tai ne tas! Red. 

prieš savo Don Kichotą-Šeligą, kurį nesusipratimas skatina sukelti 
atvirą „maištą“ ir visiškai nesuprasti savo kaip „kūrinio“ padėties: 


„Jeigu Šeliga suprastų, kad Vienintelis, kuris yra visiškai tuščia frazė arba 


| 


kategorija, kartu jau nėra kategorija, jis, gal būt, pripažintų ji kaip vardą to, kas | 


jam dar neturi vardo“ (p. 179). 


Taigi Sanča čia aiškiai pripažįsta, kad jis ir jo Don Kichotas | 


siekia to paties tikslo, tik esant tokiam skirtumui, kad Sanča mano 
atradęs tikrąją Aušrinę, tuo tarpu Don Kichotas vis dar tamsoje 
Sklendžia virš niūraus pasaulio 
Plytinčių beribių jūrų“. 
Fojerbachas „Ateities filosofijoje“, p. 49, sakė: 
„Būtis, pagrįsta vien neišreiškiamu, ir pati yra kažkas neišreiškiama. Taip, ne- 


išreiškiama. Kur išnyksta žodžiai, tik ten prasideda gyvenimas, tik ten atsiskleidžia 
būties paslaptis". 


Sanča rado perėjimą nuo išreiškiamo į neišreiškiamą, jis rado 


žodį, kuris tuo pat metu yra ir kažkas daugiau, ir kažkas mažiau, 
negu žodis. 

Mes matėme, kad visa perėjimo nuo mąstymo į tikrovę, taigi ir 
nuo kalbos į gyvenimą problema egzistuoja tik filosofinėje iliuzi- 
joje, taigi yra teisėta tik filosofinei sąmonei, kuriai negali būti aiš- 
kus jos tariamo gyvenimo atsižadėjimo pobūdis ir kilmė. Ši didi 
problema, kai tik ji iš viso apsėdo mūsų ideologų galvas, žinoma, 
turėjo pastūmėti vieną šių klajojančių riterių galiausiai išvykti ieš- 
koti žodžio, kuris kaip žodis sudaro minėtą perėjimą, kaip žodis 
nustoja buvęs tik žodis, kaip žodis paslaptingu virškalbiniu būdu 
nurodo kelią iš kalbos į tikrąjį jos pažymimą objektą, kuris, trum- 
piau sakant, atlieka tarp žodžių tą patį vaidmenį, kokį krikščionių 
fantazijoje atlieka tarp žmonių dievažmogis išganytojas. Tuščiausia 
ir bukiausia galva tarp filosofų turėjo „pribaigti“ filosofiją, paskelb- 
dama, kad minčių stokojimas joje pačioje reiškia filosofijos galą, 
taigi ir pergalingą įžengimą į „kūniškąjį“ gyvenimą. Jos filosofinis 
bemintiškumas jau savaime buvo filosofijos galas, kaip ir jos ne- 
išreiškiama kalba — bet kurios kalbos galas. Sančos triumfą dar 
sąlygojo tai, kad iš visų filosofų jis mažiausiai nusimano apie tik- 
Tuosius santykius, todėl filosofinės kategorijos jam neteko paskuti- 
nio ryšių su tikrove likučio, taigi ir paskutinio prasmės likučio. 

Tad eiki, nuolankusis ir ištikimasis tarne Sanča, eiki arba, tiks- 
liau, risnoki ant savo asilo, skubėki pasimėgauti savo Vieninteliu, 
„išnaudoki“ iki paskutinės raidės savo „Vienintelį“, kurio stebuk- 
lingą titulą, jėgą ir narsumą jau yra apdainavęs Kalderonas tokiais 
žodžiais!“*; 

Vienintelis — 
El valiente Campeon, 
El generoso Adalid, 
El gallardo Caballero, 


El ilustre Paladin, 
El siempre fiel Cristiano, 


* Meistras Konradas fon Viurcburgas, „Aukso kalvė”, 143 posmas. 

El Almirante feliz 

De Africa, el Rey soberano 
De Alexandria, el Cadė 

De Berberia, de Egipto el Cid, 
Morabito, y Gran Señor 

De Jerusalen*. 


„Baigiant reikėtų priminti" Sančai, didžiajam Jeruzalės valdovui, 
apie tai, kaip Servantesas „kritikavo“ Sančą— „Don Kichotas“, 


persk. 20, 1617 metų Briuselio leidimo 171 p. (Plg „Komentarą“, 
p. 194.) 


* — Narsusis kovotojas, 
Kilnusis vadas, 
Šaunusis riteris, 
Garsusis paladinas, 
Ištikimasis krikščionis, 
Laimingasis Afrikos admirolas, 
Vyriausiasis Aleksandrijos valdytojas, 
Berberijos kadis, 
Egipto sidas, 
Marabutas ir 
Didysis Jeruzalės 
Valdovas, Red. 


23 K. Marksas ir F. Engelsas 


LEIPCIGO SUSIRINKIMO UŽDARYMAS 


Išvaikę iš susirinkimo visus savo oponentus, šventasis Brunas 
ir šventasis Sanča, dar vadinamas Maksu, sudaro amžiną sąjungą 
ir užtraukia tokį jaudinantį duetą, draugiškai linkčiodami vienas ki- 
tam galvomis kaip du mandarinai. 


Šventasis Sanča 
„Kritikas yra tikrasis masės vadas... Jis yra jos valdovas ir karvedys išsi- 
vaduojamajame kare prieš egoizmą“ („Knyga“, p. 187). 
Šventasis Brunas 
„Maksas Štirneris yra kryžiuočių vadas ir karvedys“ (prieš Kritiką). „Kartu 
jis yra šauniausias ir narsiausias iš visų kovotojų“ (Vigandas, p. 124). 
Šventasis Sanča 


„Dabar mes pereiname prie to, kad pateiktume politinį ir socialinį liberalizmą 
humaniškajam arba kritiniam liberalizmui“ (t. y. kritinei kritikai) „įvertinti“ („ Kny- 
ga", p. 163). 


Šventasis Brunas 


„Prieš Vienintelį ir jo nuosavybę krinta politinis liberalas, norįs palaužti sa- 
vivalę, ir socialinis liberalas, norįs sunaikinti nuosavybę. Jie krinta nuo kritinio“ 
(t. y. iš Kritikos pavogto) „Vienintelio peilio“ (Vigandas, p. 124). 


Šventasis Sanča 


„Nuo Kritikos nėra apsaugota nė viena mintis, nes Kritika yra pati mąstanti 
dvasia... Kritika arba, tiksliau, Jis“ (t. y. šventasis Brunas) („Knyga“, p. 195, 199). 


Šventasis Brunas 
(pertraukia jį nusilenkdamas) 


„Tik kritinis liberalas... nenori kristi prieš Kritiką, nes Jis pats yra kritikas“ 
(Vigandas, p. 124). 


Šventasis Sanča 


„Kritika, ir tik Kritika, stovi epochos aukštumoje... Taip socialinių teorijų 
Kritika neabejotinai yra visų tobuliausia... Joje savo gryniausią išraišką pasiekia 
krikščioniškasis meilės principas, tikrasis socialinis principas, joje daromas pas- 
kutinis galimas eksperimentas, siekiant išvaduoti žmones nuo išimtinumo ir savi- 
tarpio atstūmimo: tai yra kova prieš egoizmą jos paprasčiausia ir todėl šiurkš- 
čiausia forma“ („Knyga“, p. 177). 

Šventasis Brunas 


„Šis Aš yra... praeitos istorijos epochos užbaigimas ir jos kulminacinis taškas. 
Vienintelis yra paskutinis prieglobstis senajame pasaulyje, paskutinis kampelis, iš 
kurio senasis pasaulis gali pulti” kritinę Kritiką... „Šis Aš yra į aukščiausią laipsnį 
pakeltas, galingiausias ir stipriausias senojo pasaulio“ (t. y. krikščionybės) „egoiz- 
mas. ...Šis Aš yra šiurkščiausio šiurkštumo substancija“ (Vigandas, p. 124). 


Po šio nuoširdaus dialogo abu didieji bažnyčios tėvai uždaro 
susirinkimą. Tada jie tyliai paspaudžia vienas kitam ranką. Vienin- 
telis „užmiršta patį save, saldžiai užsimiršdamas", bet vis dėlto „ga- 
lutinai neištirpsta“. O kritikas triskart „nusišypso“ ir po to, „įsiti- 
kinęs pergale, nesulaikomai ir pergalingai žengia savo keliu“. 


II tomas 


VOKIEČIŲ SOCIALIZMO, 
ATSTOVAUJAMO ĮVAIRIŲ JO PRANAŠŲ, 
KRITIKA 


„TIKRASIS SOCIALIZMAS" 


Toks pat santykis, kokį mes parodėme pirmajame tome (plg. 
„Šventasis Maksas“, „Politinis liberalizmas“) tarp ligšiolinio vokie- 
čių liberalizmo ir prancūzų bei anglų buržuazijos judėjimo, yra tarp 
vokiečių socializmo ir Prancūzijos bei Anglijos proletariato judėji- 
mo. Greta vokiečių komunistų atsirado rašytojų, kurie perėmė kai 
kurias komunistinės prancūzų ir anglų idėjas ir suplakė jas su sa- 
vosiomis vokiškomis filosofinėmis prielaidomis. Šie „socialistai“, ar- 
ba „tikrieji socialistai“, kaip jie save vadina, komunistinę užsienio 
literatūrą laiko ne tam tikro realaus judėjimo išraiška ir padarinių, 
o grynai teoriniais veikalais, kurie — visiškai taip pat, kaip jie vaiz- 
duojasi vokiečių filosofinių sistemų atsiradimą, — esą kilę iš ,„gryno- 
sios minties“. Jie negalvoja, kad šių veikalų pagrindas, net kai jie 
skelbia sistemas, yra praktiniai poreikiai, tam tikrų šalių tam tikros 
klasės gyvenimo sąlygų visuma. Jie aklai tiki kai kurių šių lite- 
ratūrinių partijos atstovų iliuzija, kad jiems rūpinti „protingiausia“ 
visuomenės santvarka, o ne tam tikros klasės.ir tam tikros epochos 
poreikiai, Vokiečių ideologija, kuri yra pavergusi šiuos „tikruosius 
socialistus“, neleidžia jiems įžvelgti tikrojo santykio. Savo veikla 
„nemoksliškų“ prancūzų ir anglų atžvilgiu jie siekia pirmiausia su- 
kelti atitinkamą vokiečių publikos panieką šių užsieniečių paviršuti- 
niškumui arba „grubiam“ empirizmui, išaukštinti „vokiečių mokslą“ 
ir priskirti jam misiją — parodyti pagaliau pasauliui komunizmo ir 
socializmo tiesą, absoliutinį, „tikrąjį socializmą“. Ir jie tučtuojau ima- 
si darbo, norėdami, kaip „vokiečių mokslo“ atstovai, atlikti šią mi- 
siją; nors dažniausiai šis „vokiečių mokslas“ jiems yra beveik toks 
pat svetimas, kaip prancūzų ir anglų veikalai originalo kalba, ku- 
riuos jie težino tik iš Šteino, Elkerso!?“ ir pan. kompiliacijų. Ir kas 
gi yra ta „tiesa“, kurią jie priskiria socializmui ir komunizmui? 'Pa- 
sitelkę vokiečių, ypač Hegelio ir Fojerbacho ideologiją, jie stengiasi 
išsiaiškinti socialistinės ir komunistinės literatūros idėjas, kurios 
jiems yra visiškai nesuvokiamos iš dalies dėl to, kad jie nežino net 
grynai literatūrinio šių idėjų sąryšio, iš dalies dėl to, kad jie, kaip 
jau minėjome, klaidingai supranta šią literatūrą. Jie atplėšia ko- 
munistines sistemas, kaip ir kritinius bei poleminius komunistinius 
raštus nuo realaus judėjimo, kurio paprasta išraiška jie yra, ir po 

to savavališkai juos susieja su vokiečių filosofija. Jie atsieja tam 
tikrų istorijos sąlygotų gyvenimo sričių supratimą nuo pačių šių 
gyvenimo sričių ir matuoja jį tikrosios, absoliutinės, t. y. vokiečių 
filosofinės sąmonės matu. Jie visiškai nuosekliai paverčia šių konk- 
rečių individų santykius „Žmogaus“ santykiais, jie aiškina šių konk- 
rečių individų mintis apie jų santykius ta prasme, tartum jos būtų 
mintys apie „Žmogų“. Kartu jie nukrypsta nuo realaus istorinio 
pagrindo į ideologijos sriti ir, nežinodami tikrojo sąryšio, lengvai 
gali — „absoliučiu“ arba kuriuo nors kitu ideologiniu metodu — su- 
konstruoti fantastinį sąryšį. Šitoks prancūzų idėjų vertimas į vokiečių 
ideologų kalbą ir šis savavališkai sufabrikuotas komunizmo ir vo- 
kiečių ideologijos sąryšis ir sudaro vadinamąjį „tikrąjį socializmą", 
kuris viešai skelbiamas — kaip skelbia toriai apie Anglijos konsti- 
tuciją — „nacijos pasididžiavimu ir visų kaimyninių tautų pavydo 
objektu“. 

Taigi šis „tikrasis socializmas" yra ne kas kita, kaip proletarinio 
komunizmo ir daugiau ar mažiau jam giminingų Prancūzijos ir Ang- 
lijos partijų bei sektų atsimainymas vokiečių dvasios danguje ir, 
kaip mes tuojau pamatysime, vokiečių širdies danguje. „Tikrasis 
socializmas“, kuris dedasi esąs pagrįstas „mokslu“, pirmiausia ir 
pats yra tam tikras ezoterinis mokslas; jo teorinė literatūra galioja 
tik tiems, kuriems yra atskleistos „„mąstančiosios dvasios" paslaptys. 
Bet jis turi ir egzoterinę literatūrą; domėdamasis visuomeniniais, eg- 
zoteriniais santykiais, jis jau vien dėl to turi varyti savotišką pro- 
pagandą. Šioje egzoterinėje literatūroje jis apeliuoja jau ne į vo- 
kiečių „„mąstančiąją dvasią“, o į vokiečių „širdį“. O tai daryti visai 
lengva, nes „tikrasis socializmas“, domėdamasis jau ne realiais žmo- 
nėmis, o „Žmogumi“, yra praradęs bet kokią revoliucinę aistrą ir 
vietoj jos paskelbęs visuotinę žmonių meilę. Todėl jis kreipiasi ne 
į proletarus, o į du gausiausius Vokietijos žmonių sluoksnius: į smul- 
kiuosius biurgerius su jų filantropinėmis iliuzijomis ir kaip tik į šių 
smulkiųjų biurgerių ideologus, į filosofus ir filosofų pasekėjus; jis 
kreipiasi apskritai į šiuo metu Vokietijoje viešpataujančią „kasdieni- 
nę“ ir nekasdieninę sąmonę. 

Sutinkamai su Vokietijoje faktiškai esamomis sąlygomis būtinai 
"turėjo susidaryti ši tarpinė sekta, neišvengiamai buvo ieškoma komp- 
romiso tarp komunizmo ir viešpataujančiųjų pažiūrų. Neišvengiama 
buvo ir tai, kad daugybė vokiečių komunistų, kurie iš pradžių pasi- 
rėmė filosofija, atėjo ir tebeeina į komunizmą kaip tik tuo vado- 
vaudamiesi, o kiti, kurie negali išsivaduoti iš ideologijos varžtų, 
skelbs šį „tikrąjį socializmą“ ligi savo palaimingos mirties. Todėl 
mes negalime žinoti, ar tebesilaiko „tikrojo socializmo" požiūrio, ar 
nuėjo į priekį tie jo atstovai, kurių čia kritikuojami veikalai buvo 
parašyti prieš tam tikrą laiką. Mes iš viso nieko neturime prieš 
atskirus asmenis; mes tenagrinėjame išspausdintus dokumentus, iš- 
reiškiančius kryptį, neišvengiamą tokiai balai, kokia yra Vokietija. 

Be to, „tikrasis socializmas“ neabejotinai atvėrė masei „Jauno- 
sios Vokietijos“ beletristų““7, daktarų stebukladarių ir kitų literatų 
plačią dirvą socialiniam judėjimui eksploatuoti. Nesant Vokietijoje 
tikros, aistringos, praktinės partinės kovos, pradžioje ir socialinis 
judėjimas buvo grynai literatūrinis. „Tikrasis socializmas“ tobuliau- 
siai išreiškia tokį socialinį literatūrinį judėjimą, kuris atsirado be 
tikrųjų partinių interesų ir kuris dabar, susiformavus komunistų 
partijai, nori išlikti, jos nepaisydamas. Savaime suprantama, kad, at- 
siradus Vokietijoje tikrai komunistų partijai, „tikrieji socialistai" tu- 
rès vis labiau tenkintis tik smulkiųjų biurgerių publika, o šios 
publikos atstovų ieškoti tarp impotentiškų ir nusmukusių literatų. 


—— Š 


I 


„RHEINISCHE JAHRBÜCHER"!38, 
arba 
„TIKROJO SOCIALIZMO“ FILOSOFIJA 


A. „KOMUNIZMAS, SOCiALIZMAS, HUMANIZMAS"*!39 


„RHEINISCHE JAHRBÜCHER”, T. I, P. 167 IR SEK. 


Mes pradedame nuo šio straipsnio, nes jame labai sąmoningai ir 
su didele savigarba atskleidžiamas vokiškas nacionalinis „tikrojo 
socializmo“ pobūdis. 


P. 168. „Matyt, prancūzai nesupranta savo pačių genijų. Čia jiems į pagalbą 
ateina vokiečių mokslas, kuris duoda socializmą kaip protingiausią — jei tik protą 
galima laipsniuoti — visuomenės santvarką“. 


Taigi čia „vokiečių mokslas“ duoda „socializmą“ kaip tam tikrą, 
būtent „protingiausią“ „visuomenės santvarką". Socializmas tampa 
tik visagalio, išmintingiausio, visa apimančio, netgi sukūrusio visuo- 
menę vokiečių mokslo šaka. Tiesa, socializmas yra prancūzų kilmės, 
bet prancūzų socialistai buvo „savyje“ vokiečiai, todėl tikri prancū- 
zai jų ir „nesuprato“. Todėl mūsų autorius gali pasakyti: 

„Komunizmas yra prancūziškas, socializmas — vokiškas reiškinys; prancūzų lai- 
mė, kad jie turi tokį laimingą visuomeninį instinktą, kuris kada nors galės atstoti 
jiems mokslines studijas. Šis rezultatas buvo nužymėtas abiejų tautų vystymosi. 
Prancūzai per politiką atėjo į komunizmą“ (dabar, aišku, jau žinome, kaip pran- 
cūzų tauta atėjo į Komunizmą); „vokiečiai per metafiziką, kuri pagaliau virto ant- 
ropologija, atėjo į socializmą“ (būtent į „tikrąjį socializmą“). „Abu galiausiai iš- 
tirpsta humanizme“, 


Pavertus komunizmą ir socializmą dviem abstrakčiomis teorijo- 
mis, dviem principais, nebelieka, žinoma, nieko lengvesnio, kaip iš- 
galvoti kokią nors hegelinę šių abiejų priešybių vienybę bet kuriuo 
neapibrėžtu pavadinimu. Tai leidžia ne tik mesti perveriamą žvilgsnį 
į „abiejų tautų vystymąsi“, bet ir kuo puikiausiai išryškinti speku- 
liatyviai mąstančio individo pranašumą prieš prancūzus ir vokiečius. 

Beje, ši tezė beveik žodis į žodį nurašyta iš Piutmano „Būrger- 
buch", p. 43 ir kt. 40 Ir apskritai autoriaus „mokslinis“ socializmo 
„tyrinėjimas“ tėra konstruojantis atgaminimas idėjų, esančių minė- 
toje knygoje, „Dvidešimt viename lanke“ ir kituose vokiečių komu- 
nizmo atsiradimo epochos veikaluose. 

Pateiksime bent keletą šiame straipsnyje prieš komunizmą iškel- 
tų prieštaravimų pavyzdžių. 


P. 168. „Komunizmas nesujungia atomų į organinę visumą“. 

Reikalavimas sujungti atomus į „organinę visumą“ nėra protin- 
gesnis už skritulio kvadratūros reikalavimą. 


„Komunizmas, kaip jam faktiškai atstovaujama jo svarbiausiame centre, Pran- 
cūzijoje, yra grubi priešybė egoistiniam krautuvininkų valstybės suirimui; jis ne- 
pakyla aukščiau šios politinės priešybės, nepasiekia besąlyginės laisvės, laisvės be 
prielaidų“ (ten pat). 


Voilà” vokiškas ideologinis „besąlyginės laisvės, laisvės be prie- 
laidų" postulatas, laisvės, kuri tėra praktinė formulė „besąlyginiam 
mąstymui, mąstymui be prielaidų“. Aišku, prancūzų komunizmas 
yra „grubus“, nes jis yra teorinė išraiška tikros priešybės, aukščiau 
kurios, mūsų autoriaus nuomone, jis turėtų pakilti, vien įsivaizduo- 
damas esąs šią priešybę jau įveikęs. Plg., tarp kitko, „Būrgerbuch“, 
p. 43. i 


„Tironija sėkmingai gali gyvuoti ir esant komunizmui, nes jis neleidžia giminei 
toliau gyvuoti” (p. 168). 


Vargšė giminė! Lig šiol „giminė“ gyvavo vienu metu su „tironi- 
ja“; bet kadangi komunizmas panaikina „giminę“, tai kaip tik todėl 
jis gali išsaugoti „tironiją“. Bet kaip, mūsų „tikrojo socialisto” nuo- 
mone, komunizmas pradeda naikinti „giminę“? Jis „turi priešais sa- 
ve masę“ (ten pat). 


„Žmogus, esant komunizmui, nesupranta savo esmės... komunizmas priveda jo 
priklausomybę iki kraštutinio, brutaliausio santykio, iki priklausomybės nuo gru- 
bios materijos —iki darbo atitrūkimo nuo pomėgio. Žmogus nepasiekia laisvos do- 
rovinės veiklos". 


Norėdami tinkamai įvertinti „mokslinį tyrinėjimą“, kuris privedė 
mūsų „tikrąjį socialistą“ prie šio tvirtinimo, atkreipsime dėmesį į to- 
kį teiginį: 

„Prancūzų socialistai ir komunistai... teoriškai jokiu būdu nėra supratę so- 
cializmo esmės... net radikalieji“ (prancūzų) „komunistai dar toli gražu neįveikė 
priešingumo tarp darbo ir pomėgio... dar nepakilo iki minties apie laisvą veiklą... 
Skirtumas tarp komunizmo ir krautuvininkų pasaulio tėra tas, kad, esant komunizmui, 


visiškas tikros žmogaus nuosavybės nusavinimas turi būti išvaduotas nuo bet kokio 
atsitiktinumo, t. y. turi būti idealizuotas“ („Būrgerbuch“, p. 43). 


Taigi mūsų „tikrasis socialistas“ prancūzams čia prikiša, kad jie 
teisingai supranta savo faktinę visuomeninę padėtį, užuot padėję 
„Žmogui“ įsisąmoninti „savo esmę“. Visi šių „tikrųjų socialistų“ 
priekaištai prancūzams tėra tai, kad Fojerbacho filosofija nėra pas- 
kutinis viso jų judėjimo žodis. Mūsų autoriaus išeities taškas yra 
jau esamas teiginys apie darbo atitrūkimą nuo pomėgio. Bet, užuot 
pradėjęs nuo šio teiginio, jis ideologiškai apverčia klausimą aukš- 
tyn kojomis, pradeda nuo to, kad žmogus neturi supratimo, iš to 
daro išvadą apie „priklausomybę nuo grubios materijos“ ir verčia 
šią priklausomybę realizuotis kaip „darbo atitrūkimą nuo pomėgio“. 
Beje, mes dar pamatysime, kokias išvadas prieina mūsų „tikrasis 


* — Štai. Red. 

socialistas“ savo nepriklausomybe „nuo grubios materijos“.— Ap- 
skritai visi šie ponai labai jautrūs. Viskas, o ypač materija juos šo- 
kiruoja, visur jie skundžiasi grubumu. Anksčiau mes jau turėjome 
„grubią priešybę“, dabar turime „brutaliausią santykį“, „priklauso- 
mybę nuo grubios materijos“: 

Byloti vokietis suskato: 

Nedriskite grubiai mylėti, 

Nes galite pakenkt sveikatai!*!, 

Aišku, vokiečių filosofija, apsisiautusi socializmo skraiste, krei- 
piasi dėl akių į „grubią tikrovę“, bet kartu ji visada yra pakankamai 
nuo jos nutolusi ir šaukia jai, isteriškai susierzinusi: noli me tan- 
gere!“ 

Po šių mokslinių priekaištų prancūzų komunizmui mes randame 
keletą istorinio pobūdžio svarstymų, kurie puikiai parodo mūsų „tik- 
rojo socialisto” „laisvą dorovinę veiklą“, jo „mokslinį tyrinėjimą“ 
ir jo nepriklausomybę nuo grubios materijos. 

170 puslapyje autorius prieina „išvadą“, kad „grubus“ (dar kar- 
tą!) „prancūzų komunizmas“ tik vienas ir „tėra“. Šios apriorinės tie- 
sos konstrukcija sukuriama, vadovaujantis dideliu „visuomeniniu 
instinktu“, ir parodo, kad „žmogus suprato savo esmę“. Tik pa- 
klausykite: 

„Nėra jokio kito komunizmo, nes tai, ką yra davęs Veitlingas, tėra perdirbtos 
furjeristinės ir komunistinės idėjos, su kuriomis jis susipažino Paryžiuje ir Že- 
nevoje". > 


„Nėra jokio” anglų komunizmo, „nes tai, ką yra davęs Veitlingas 
ir t. t.” Tomas Moras, leveleriai, Ovenas, Tompsonas, Uotsas, Ho- 
liokas, Harnis, Morganas, Sautvelis, Gudvinas Barmbis, Grivsas, Ed- 
monsas, Hobsonas, Spensas be galo nustebtų, resp. apsiverstų iš nu- 
stebimo karste, jeigu išgirstų, kad visi jie nėra komunistai — „nes“ 
Veitlingas važinėjo į Paryžių ir Ženevą. 

Beje, Veitlingo komunizmas, atrodo, ne visai sutampa su „grubiu 
prancūzų komunizmu“, vulgo**— babuvizmu, nes jis apima ir „fur- 
jeristines idėjas“. 

„Komunistai buvo ypač stiprūs, kurdami sistemas arba iš karto gatavas visuo- 


menės santvarkas (Kabės „Ikarija“, Veitlingas, ,„Gerovė“). Tačiau visos sistemos 
yra dogminio diktatorinio pobūdžio“ (p. 170). 


Pareiškęs savo nuomonę apie sistemas apskritai, „tikrasis socia- 
lizmas“, suprantama, nusikratė reikalo tyrinėti pačias komunistinės 
sistemas. Vienu smūgiu jis įveikė ne tik „Ikarija“M2, bet ir visas 
filosofines sistemas, pradedant nuo Aristotelio ir baigiant Hegeliu, 
įveikė „Gamtos sistemą“!4, Linėjaus ir Žiusjės botanikos sistemas 
ir net Saulės sistemą. Beje, kai dėl pačių šių sistemų, tai jos beveik 
visos atsirado komunistinio judėjimo pradžioje ir tuomet tarnavo 
propagandai kaip liaudies romanai, kurie visai atitiko dar neišsivys- 
čiusią ką tik pradedančių judėti proletarų sąmonę. Kabė pats vadina 


* — neliesk manęs! Red. 
tt 


* — paprastai. Red. 

savo „Ikariją“ roman philosophigue“, ir spręsti apie Kabė reikia 
ne iš jo sistemos, o iš jo poleminių raštų ir apskritai iš visos jo 
kaip partijos vadovo veiklos. Kai kurie šių romanų, pavyzdžiui, Fur- 
jės sistema, yra kupini tikros poetinės dvasios, o kiti, kaip Oveno 
ir Kabės sistemos, visai neturi fantazijos ir parašyti su pirklišku 
išskaičiavimu arba juridiškai gudriai prisitaikant prie apdorotinos 
klasės pažiūrų. Partijai besivystant, šios sistemos netenka bet kokios 
reikšmės ir geriausiu atveju išlieka tik nominaliai, kaip lozun- 
gai. Kas Prancūzijoje tiki Ikarija, o Anglijoje — Oveno planais, ku- 
riuos jis skelbė tam tikroms klasėms įvairiomis modifikacijomis, atsi- 
žvelgdamas į aplinkybes arba į propagandos tikslus? Tikrojo šių sis- 
temų turinio neišreiškia sisteminės jų formos, ir tai geriausiai įrodo 
ortodoksiniai furjeristai iš „Démocratie pacifique“, kurie, nepaisant 
viso jų ortodoksiškumo, yra tiesioginiai Furjės antipodai, buržuazi- 
niai doktrinieriai. Tikrasis visų epochinės reikšmės sistemų turinys 
yra jų atsiradimo laiko poreikiai. Kiekvienos jų pagrinde glūdi visas 
ankstesnis nacijos vystymasis, istorinė klasinių santykių forma su jų 
politinėmis, moralinėmis, filosofinėmis ir kitomis pasekmėmis. Apie 
šią komunistinių sistemų bazę ir apie šį jų turinį visiškai nieko 
nepasako tezė, kad visos sistemos yra dogminės ir diktatorinės. Vo- 
kiečiai neturėjo išsivysčiusių klasinių santykių, kokius turėjo anglai 
ir prancūzai. Todėl vokiečių komunistai galėjo paimti savo sistemos 
bazę tik iš gyvenimo sąlygų to luomo, iš kurio jie buvo kilę. Ir 
visai suprantama, kad šiomis sąlygomis vienintelė esanti komunisti- 
nė vokiečių sistema buvo prancūzų idėjų atgaminimas, laikantis 
smulkiųjų amatų santykių apribotos pasaulėžiūros. 

Tironiją, kuri išlieka komunizmo sąlygomis, rodo „beprotiška 
Kabės mintis, kad visi iki vieno prenumeruotų jo „Populaire““ 
(p. 168). Jeigu mūsų bičiulis pradžioje iškreipia reikalavimus, ku- 
riuos kelia savo partijai jos vadovas, priverstas tai daryti tam tikrų 
aplinkybių ir pavojaus išsklaidyti nedideles pinigines lėšas, ir po 
to šiuos reikalavimus matuoja „žmogaus esmės“ matu, tai jis, aišku, 
turi prieiti išvadą, kad šis partijos vadovas ir visi kiti jo partijos 
nariai yra „bepročiai“ ir kad, atvirkščiai, sveiką protą turi tik ne- 
partinės figūros, tokios kaip jis pats ir „žmogaus esmė“. Beje, iš 
Kabės knygos „Teisingoji mano linija“V* jis galėtų susipažinti su 
tikrąja padėtimi. 

Pabaigoje visas priešingumas tarp mūsų autoriaus ir apskritai vo- 
kiečių „tikrųjų socialistų“ bei ideologų, iš vienos pusės, ir tikrojo 
kitų tautų judėjimo — iš antros, reziumuojamas tokiu klasikiniu tei- 
giniu. Girdi, vokiečiai apie viską sprendžia sub specie aeterni** 
(pagal Žmogaus esmę), o užsieniečiai į viską žiūri praktiškai, atsi- 
žvelgdami į realiai esančius žmones ir santykius. Užsieniečiai mąsto 
ir veikia savo laikui, vokiečiai — amžinybei. Šį pripažinimą mūsų 
„tikrasis socialistas“ taip formuluoja: 

„Komunizmas parodo savo vienašališkumą jau savo pavadinimu, reiškiančiu 
priešingumą konkurencijai; bet nejaugi šis šališkumas, kuris dabar dar gali turėti 
reikšmės kaip partijos vardas, bus amžinas?” 

* — filosofiniu romanu, Red. 

** — amžinybės požiūriu. Red. 

Taip radikaliai sunaikinęs komunizmą, mūsiškis autorius pereina 
prie jo priešybės — prie socializmo. 

„Socializmas įveda anarchinę santvarką, kuri yra esminė savita žmonių gi- 
minės, taip pat ir visatos ypatybė" (p. 170) ir kuri kaip tik todėl neegzistavo lig 
šiol „Žmonių giminei“. 

Laisva konkurencija yra per „grubi“, tad mūsų „tikrasis socialis- 
tas“ negali jos paskelbti „anarchine santvarka". 


„Kupinas pasitikėjimo doroviniu žmonijos branduoliu“, „socializmas“ dekretuoja, 
kad „lyčių susijungimas yra ir turi būti tik aukščiausia meilės pakopa, nes tik 
tai, kas natūralu, yra tikra, o tikra yra dorovinga“ (p. 171). 

Argumentas už tai, kodėl „susijungimas ir t. t. ir t. t. yra ir 
turi būti“, tinka viskam. Pavyzdžiui, „kupinas pasitikėjimo“ bež- 
džionių giminės „doroviniu branduoliu“, „socializmas“ gali taip pat 
dekretuoti, kad tarp beždžionių natūraliai randamas onanizmas „yra 
ir turi būti tik aukščiausia meilės“ sau pačiam „pakopa, nes tik tai, 
kas natūralu, yra tikra, o tikra yra dorovinga". 

O iš kur socializmas gauna matą tam, kas „natūralu“, — sunkų 
pasakyti. 

„Veikla ir pomėgis sutampa žmogaus savilume. Vieną ir kitą nulemia šis savi- 
tumas, o ne mūsų išorėje esantys produktai". 

„Bet kadangi šie produktai yra būtini veiklai, t. y. tikrajam gyvenimui, ir 
kadangi jie dėl visos žmonijos bendros veiklos yra tartum nuo jos atsiskyrę, tai 
jie ir visiems yra arba turi būti bendras tolesnio vystymosi substratas (turio 
bendrumas)". 

„Tiesa, mūsų dabartinė visuomenė taip sulaukėjo, kad atskiri asmenys su žvė- 
rišku godumu puola kitų darbo produktus ir kartu leidžia savo esybei pūti nieko 
neveikiant (rantjė); būtina šios padėties išdava vėl yra ta, kad kiti asmenys, kurių 
nuosavybė (jų žmogiškoji esybė) sunyksta ne dėl nieko neveikimo, o dėl išseki- 
nančio įtempimo, yra priversti dirbti it mašinos (proletarai)... Tačiau abu mūsų 
visuomenės poliai, rantjė ir proletarai, yra vienoje išsivystymo pakopoje, abu yra 
priklausomi nuo daiktų, esančių jų išorėje“, kitaip tariant: abu yra „negrai“, kaip 
pasakytų šventasis Maksas (p. 169, 170). 


Šios mūsiškio ,,„mongolo“ „išvados“ apie „mūsų negriškumą“ yra 
labiausiai išbaigtas dalykas iš viso to, ką „tikrasis socializmas“ lig 
šiol „tartum atskyrė nuo savęs kaip būtiną tikrajam gyvenimui 
produktą“ ir ką, jo nuomone, turint galvoje „žmogaus savitumą“, 
„Visa žmonija“ turėtų „pulti su žvėrišku godumu“. 

„Rantjė“, „proletarai“, „it mašinos“, „turto bendrumas" — šie ke- 
turi vaizdiniai kiekvienu atveju yra mūsiškiam mongolui „jo išorėje 
esantys produktai“, kurių atžvilgiu jo „veikla“ ir jo „pomėgis“ tėra 
vaizduoti juos tik kaip anticipuotus jo paties „it mašininio darbo“ 
rezultatų pavadinimus. 

Mes sužinome, kad visuomenė sulaukėjo ir todėl individai, suda- 
rantys šią visuomenę, kenčia dėl visokių ydų. Visuomenė atskiriama 
nuo šių individų, ji virsta kažkuo savarankišku, ji sulaukėja savitu 
būdu, ir tik dė! šio jos sulaukėjimo kenčia individai. Pirmoji šio 
sulaukėjimo pasekmė yra sąvokos: „plėšrusis žvėris“, „neveiklus“ ir 
„Savo pūvančios esybės“ turėtojas, ir po to, o siaube, sužinome, kad 
visa tai yra „rantjės“ bruožai. Čia belieka pastebėti, kad šis „savo 
esybės puvimas“ tėra filosofiškai mistifikuotas būdas „neveiklumui“ 

išaiškinti, o apie praktines šio „neveiklumo“ ypatybes autorius, ma- 
tyt, mažai tenusimano. 

Antroji „būtina“ šios pirmosios sulaukėjimo pasekmės „išdava“ 
yra dvi tokios sąvokos: „savo žmogiškosios esybės sunykimas dėl 
išsekinančio įtempimo“ ir „vertimas dirbti it mašinos“. Abi jos yra 
„būtina išdava to, kad rantjė leidžia savo esybei pūti“, o paprasta 
kalba, kaip mes vėl pasibaisėdami sužinome, tai reiškia ,„,prole- 
tarus”. 

Taigi čia nustatomas priežastinis sąryšis yra toks: proletarai eg- 
zistuoja ir dirba it mašinos, ir tai yra mums duotas faktas. Bet kodėl 
proletarai turi „dirbti it mašinos“? Todėl, kad rantjė „leidžia savo 
esybei pūti“. O kodėl rantjė leidžia savo esybei pūti? Todėl, kad 
„Mūsų dabartinė visuomenė taip sulaukėjo“. O kodėl ji taip sulau- 
kėjo? To belieka paklausti viešpaties dievo. 

Mūsų „tikrajam socialistui“ yra būdinga, kad rantjė ir proletarų 
priešingumą jis laiko „mūsų visuomenės poliais“. Šis priešingumas, 
kuris buvo beveik visose daugiau ar mažiau išsivysčiusiose visuo- 
menės pakopose ir apie kurį nuo neatmenamų laikų postringavo 
visi moralistai, vėl iškeliamas pačioje proletarinio judėjimo pradžio- 
įe, tuo metu, kai proletariatas dar tebeturėjo bendrų interesų su 
pramonės ir smulkiąja buržuazija. Palygink, pavyzdžiui, Kobeto ir 
P. L. Kurjės arba Sen-Simono raštus. Sen-Simonas iš pradžių dar 
priskirdavo pramonės kapitalistus prie travailleurs“ priešingai oi- 
sifs“*, ranijė. Pasakyti šią banalybę apie proletarų ir rantjė priešin- 
gumą —ir ne paprasta, o šventa filosofine kalba,—ir suteikti šiai 
vaikiškai minčiai ne ją atitinkančią, o dievišką, abstrakčią išraiš- 
ką,— šitaip yra čia, kaip ir visais kitais atvejais, pagrįstas vokiečių 
mokslas, kurį išbaigė „tikrasis socializmas“. Šis pagrįstumas apvai- 
nikuojamas pabaigoje. Čia mūsų „tikrasis socialistas“ paverčia vi- 
siškai skirtingas proletarų ir rantjė išsivystymo pakopas „viena išsi- 
vystymo pakopa“, nes jis gali nutylėti jų tikrąsias išsivystymo pa- 
kopas, apibendrindamas jas filosofine fraze: „priklausomybė nuo 
daiktų, esančių jų išorėje“. Šiuo atveju „tikrasis socializmas“ yra 
radęs tą išsivystymo pakopą, kurioje visų išsivystymo pakopų skir- 
tingumas trijose gamtos karalystėse, geologijoje ir istorijoje visiš- 
kai išnyksta. £ 

Nepaisydamas savo neapykantos „priklausomybei nuo daiktų, 
esančių jo išorėje“, mūsų „tikrasis socialistas“ vis dėlto pripažįsta, 
kad jis nuo jų priklauso, „nes produktai“, t. y. kaip tik šie daiktai 
„yra būtini veiklai" ir „tikrajam gyvenimui“. Šio drovaus pripažini- 
mo mūsų autoriui prireikė, kad jis galėtų praskinti kelią filosofinei 
turto bendrumo konstrukcijai, kuri virsta tokia aiškia nesąmone, jog 
užtenka tik atkreipti į ją skaitytojo dėmesį. 

Dabar imkime pirmąjį iš anksčiau cituotų teiginių. Čia vėl ape- 
liuojama į veiklai ir pomėgiui būtiną „nepriklausomybę nuo daik- 
tų“. Veiklą ir pomėgi „nulemia“ „žmogaus savitumas“. Užuot 


* — dirbančiųjų. Red. 
** — dykinėtojams. Red. 

ieškojęs šio savitumo aplinkinių žmonių veikloje ir pomėgyje,— čia 
jis labai greitai pamatytų, kokią reikšmę turi ir mūsų išorėje esan- 
tys produktai, — jis kalba apie jų abiejų ,„sutapimą“ „žmogaus savi- 
tume”. Užuot įžvelgęs žmonių savitumą jų veikloje ir šios veiklos 
sąlygojamame pomėgių patenkinimo būde, jis aiškina veiklą ir po- 
mėgi „žmogaus savitumu“, o tuo užkertamas kelias bet kokiai to- 
lesnei diskusijai. Nuo realių individo poelgių jis vėl pabėga į savo 
neišreiškiamą, nesuvokiamą savitumą. Be to, čia mes matome, ką 
„tikrieji socialistai“ laiko „laisva veikla“. Mūsiškis autorius neatsar- 
giai išduoda mums savo paslaptį, sakydamas, kad ji yra tokia veik- 
la, kurios „nenulemia daiktai, esantys mūsų išorėje“; vadinasi, ji 
yra actus purus, grynoji, absoliuti veikla, kuri yra ne kas kita, kaip 
tik veikla, ir galiausiai vėl tampa „grynojo mąstymo“ iliuzija. Ši 
grynoji veikla, suprantama, labai užsiteršia, kai ji turi materialų 
substratą ir materialų rezultatą; „tikrasis socialistas“ užsiima tokia 
užteršta veikla tik labai nenoriai ir niekina jos produktą, vadinda- 
mas jį jau nebe „rezultatu“, o „tik žmogaus aimata“ (p. 169). Todėl 
subjektas, kuriuo yra pagrįsta ši grynoji veikla, turi būti anaiptol 
ne realus jutiminis žmogus, o tik mąstančioji dvasia. Vokišku būdu 
taip išaiškinta „laisvoji veikla“ tėra kita formulė anksčiau minėtai 
„besąlyginei laisvei, laisvei be prielaidų“. Beje, kad šie plepalai 
apie „laisvąją veiklą“, kuri „tikriesiems socialistams“ tėra priemonė 
jų neišmanymui apie tikrąją gamybą dangstyti, — kad jie galiausiai 
virsta „grynuoju mąstymu“, tai mūsų autorius įrodo jau tuo, jog 
paskutinis jo žodis yra tikrojo pažinimo postulatas. 

„Ši abiejų svarbiausių mūsų laikų partijų“ (būtent grubaus prancūzų komunizmo 
ir vokiečių socializmo) „atsiskyrimą lėmė paskutinių dvejų melų vystymasis, kuris 
prasidėjo ypač nuo Heso „Veiksmo filosofijos“— Hervego „Dvidešimt viename lan- 
ke“, Todėl buvo metas kiek plačiau nušviesti visuomeninių partijų lozungus“ 
(p. 173). ` 

Taigi mes čia turime, iš vienos pusės, Prancūzijoje tikrai esančią 
komunistų partiją su savo literatūra, o iš antros — keletą vokiečių 
pusmokslininkių, siekiančių filosofiškai išsiaiškinti šios literatūros 
idėjas. Pasirodo, šie vokiečių pusmokslininkiai visai taip pat, kaip 
ir prancūzų komunistai, yra viena „svarbiausių mūsų laikų partijų“, 
kitaip tariant, jie yra partija, turinti be galo didelę reikšmę ne tik 
savo artimiausiai priešybei, prancūzų komunistams, bet taip pat ang- 
lų čartistams ir komunistams, Amerikos nacionalreformistams ir ap- 
skritai visoms kitoms „mūsų laikų“ partijoms. Deja, visos minėtos 
partijos nieko nežino apie šios „svarbiausios partijos“ buvimą. Bet 
jau nuo senokų laikų vokiečių ideologai turi tokią manierą: kiek- 
viena literatūrinė jų frakcija, o ypač frakcija, mananti, kad ji „daro 
Tadikaliausias išvadas“, skelbiasi esanti ne tik „viena svarbiausių 
partijų“, bet netgi „svarbiausioji mūsų laikų partija“. Antai tarp 
kitų partijų mes turime „svarbiausią“ kritinės kritikos „partiją“, 
„Svarbiausią“ su savimi sutariančio egoizmo „partiją“, o dabar — 
„svarbiausią“ „tikrųjų socialistų“ „partiją“. Šiuo būdu Vokietija gali 
priskaičiuoti ir visą šimtą „svarbiausių partijų“, apie kurių buvimą 
yra žinoma tik Vokietijoje, bet ir čia jas žino tik siauras moksli- 

ninkų, pusmokslininkių ir literatų luomas. Visi jie mano suką visuo- 
tinės istorijos svertą, o iš tikrųjų jie tik verpia begalinę savo fan- 
tazijų giją. 

Šios „svarbiausios“ „tikrųjų socialistų“ „partijos“ atsiradimą lė- 
mė „paskutinių dvejų metų vystymasis, kuris prasidėjo ypač nuo 
Heso „Filosofijos““, t. y. ši partija „atsirado“ tada, kai mūsiškis 
autorius „pradėjo“ veltis į socializmą, būtent „per paskutinius dvejus 
metus“. Todėl jam ir „buvo metas“ tam tikrais „lozungais“ „kiek 
plačiau“ apšviesti save klausimu, ką būtent jis laiko „„visuomeninė- 
mis partijomis“. 

Tuo būdu įveikęs komunizmą ir socializmą, mūsiškis autorius at- 
skleidžia mums tobulesnę abiejų vienybę — humanizmą. Nuo šio 
momento mes įžengiame į „Žmogaus“ sritį, ir nuo šiol visa tikroji 
mūsų „tikrojo socializmo“ istorija vyksta tik Vokietijoje. 


„Humanizmas išsprendžia visus ginčus dėl pavadinimų. Kam komunistai, kam 
socialistai? Mes — žmonės“ (p. 172) — tous frères, tous amis*. 


Kam plaukti, broliai, prieš srovę? 
Kam plaukt, po paraliais? 

Nuo Templovo kalno sušukim 
Verčiau: „Tegyvuoja karalius!"!45 

Kam žmonės, kam žvėrys, kam augalai, kam akmenys? Mes — 
kūnai! 

Toliau seka istorinis samprotavimas, kuris yra pagrįstas vokie- 
čių mokslu ir kuris „kada nors padės“ prancūzams „pakeisti jų vi- 
suomeninį instinktą“. Senovė — naivumas, viduramžiai — romantika, 
naujieji laikai — humanizmas. Pasitelkęs šias tris trivialybes, mūsų 
autorius, aišku, istoriškai sukonstravo savo humanizmą ir parodė, 
jog pastarasis yra ankstesnių HumanioraV“9 tiesa. Apie tokias kon- 
strukcijas palygink pirmojo tomo skyrių „Šventasis Maksas“, kuris 
šią prekę fabrikuoja kur kas sumaniau ir mažiau diletantiškai. 


172 puslapyje mums pranešama, kad 


„paskutinis scholastizmo rezultatas yra gyvenimo skilimas, kurį Hesas pa- 
naikino". 

Taigi teorija čia vaizduojama kaip „gyvenimo skilimo“ priežastis. 
Neaišku, kodėl šie „tikrieji socialistai“ iš viso kalba apie visuome- 
nę, jeigu jie kartu su filosofais mano, kad visus realius skilimus 
sukelia sąvokų skilimas. Kupini šio filosofinio tikėjimo pasaulį ku- 
riančia ir pasaulį griaunančia sąvokų galia, jie, žinoma, gali taip 
pat vaizduotis, kad toks ir toks individas „panaikino gyvenimo ski- 
limą“ tam tikru sąvokų „panaikinimu“. Šie „tikrieji socialistai“, kaip 
ir visi vokiečių ideologai, nuolat suplaka literatūros vaizduojamą 
istoriją su tikrąja istorija kaip lygiareikšmius dalykus. Beje, ši ma- 
niera yra labai suprantama vokiečiams, dangstantiems menką vaid- 
menį, kurį jie atliko ir tebeatlieka tikrojoje istorijoje, tuo, kad jie 
iliuzijas, kurių jie visuomet turėjo labai gausiai, prilygina tikrovei. 


* — visi mes broliai, visi — bičiuliai. Red. 

Dabar pažvelgsime į „paskutinius dvejus metus“, kai vokiečių 
mokslas kuo nuodugniausiai išsprendė visus klausimus, palikdamas 
kitoms tautoms tik jo dekretų vykdymą. 


„Fojerbachas tik vienašališkai atliko, t. y. tik pradėjo antropologijos darbą, 
žmogaus vykdomą savosios“ (Fojerbacho ar žmogaus?) „jam susvetimėjusios esmės + 
atkovojimą; jis panaikino religinę iliuziją, teorinę abstrakciją, dievažmogį, o Hesas 
sugriovė jo“ (Heso ar žmogaus?) „politinę iliuziją, jo sugebėjimų, jo veiklos 
abstrakciją, t. y. turtą. Tik Heso darbu Žmogus buvo išvaduotas nuo paskutinių 
už jo esančių jėgų, tapo pajėgus dorovinei veiklai — visas ankstesnio“ (iki Heso) 
„laiko nesavanaudiškumas tebuvo tariamas —ir buvo grąžintas jo orumas: iš tik- 
rųjų, argi anksčiau“ (iki Heso) „žmogus buvo laikomas tuo, kas jis buvo? Argi 
jis nebuvo vertinamas pagal jo turtą? Jo pinigai sudarė jo reikšmę“ (p. 171). 


Visiems šiems didiems žodžiams apie išvadavimą ir t. t. yra bū- 
dinga tai, kad išvaduojamasis ir t. t. visada tėra „Žmogus“. Nors 
- pagal ką tik pateiktą nuomonę galima būtų manyti, kad „turtas“, 
„pinigai“ ir t. t. yra išnykę, tačiau iš sekančio sakinio mes su- 
žinome: 

„Tik sugriovus šias iliuzijas“ (pinigai, traktuojami sub specie aeterni“, aišku, 


tėra iliuzija: l'or n'est qu'une chimėre“*), „galima pradėti galvoti apie naują, žmo- 
gišką visuomenės santvarką“ (ten pat). 


Bet tai visiškai nereikalinga, nes 

„Natūrali, būtina Žmogaus esmės pažinimo išdava yra tikrai žmogiškas gyve- 
nimas“ (p. 172). 

"Ateiti per metafiziką, per politiką ir t. t. į komunizmą arba į so- 
cializmą — šios „tikrųjų socialistų“ labai mėgstamos frazės tereiškia, 
kad vienas arba kitas rašytojas pritaikė savo ligšiolinio požiūrio fra- 
zeologijai komunistines idėjas, patekusias jam iš šalies bei atsira- 
dusias visiškai kitomis sąlygomis, ir suteikė įoms šį požiūrį atitin- 
kančią išraišką. Ar vyrauja vienas arba kitas šių požiūrių kokioje 
nors visoje tautoje, ar komunistinė jos galvosena turi politinį, me- 
tafizinį ar kitą atspalvį, — tai, žinoma, priklauso nuo viso šios tautos 
vystymosi. Iš fakto, kad daugumos prancūzų komunistų pažiūros 
turi politinį atspalvį — iš fakto, kuriam priešingas kitas faktas, bū- 
tent, kad labai daug prancūzų socialistų yra visiškai atsiję nuo poli- 
tikos, — mūsiškis autorius daro išvadą, kad prancūzai „yra atėję 
į komunizmą“ „per politika“, politiškai besivystydami. Šis apskritai 
Vokietijoje labai paplitęs teiginys rodo ne tai, kad mūsų autorius 
ką nors supranta apie politiką, ypač apie politinį prancūzų vysty- 
mąsi arba apie komunizmą, o tik tai, kad jis kartu su visais ideolo- 
gais laiko politiką savarankiška sfera, kuri pati savitai, savarankiš- 
kai vystosi. 

Kitas „tikrųjų socialistų“ mėgstamas žodelis yra „tikroji nuosavy- 
bė", „tikroji, asmeninė nuosavybė“, „tikroji“, „visuomeninė“, „gy- 
va“, „natūrali“ ir t. t. ir t. t. nuosavybė; šiuo atveju labai būdinga, 
kad privatinei nuosavybei pažymėti jie vartoja posakį „vadinamoji 
nuosavybė“. Mes jau pirmajame tome nurodėme, kad ši terminolo- 


* — amžinybės požiūriu. Red. 
* — auksas tėra chimera. Red. 

gija yra kilusi iš sensimonistų, tačiau pastariesiems ji niekuomet 
nebuvo įgavusi šios vokiškos metatizinės, mistinės formos ir socia- 
listinio judėjimo pradžioje buvo tam tikru mastu pateisinama, tu- 
rint galvoje bukaprotišką buržua klyksmą. Beje, baigiamasis daugu- 
mos sensimonistų vystymosi etapas įrodo, kaip lengvai ši „tikroji 
nuosavybė“ vėl virsta „paprasta privatine nuosavybe“. 

Vaizduojantis komunizmo priešingumą privatinės nuosavybės pa- 
sauliui grubiausia forma, t. y. abstrakčia forma, iš kurios yra paša- 
lintos visos realios šio priešingumo sąlygos, gaunamas priešingumas 
tarp nuosavybės ir nuosavybės nebuvimo. Tokiu atveju šio priešin- 
gumo panaikinimą galima suprasti kaip vienos arba kitos jo pusės 
panaikinimą: arba kaip nuosavybės panaikinimą, ir tada atsiranda 
visuotinis nuosavybės nebuvimas, skurdas, arba kaip nuosavybės 
nebuvimo panaikinimą, kuris yra tikrosios nuosavybės įvedimas. Iš 
tikrųjų vienoje pusėje yra tikri privatūs savininkai, o kitoje — ko- 
munistiniai, nuosavybės neturintys proletarai. Šis priešingumas kas- 
dien aštrėja ir priartina krizę. Tad jei proletarų atstovai teore- 
tikai nori ką nors pasiekti savo literatūrine veikla, jie pirmiausia 
turi stengtis pašalinti visas frazes, kurios silpnina šio priešingumo 
aštrumo supratimą, visas frazes, kurios tušuoja šį priešingumą ir 
netgi buržua sudaro progą jų filantropinių svajonių pagrindu priar- 
tėti prie komunistų, kad būtų saugiau. Tačiau visas šias blogas 
savybes mes randame „tikrųjų socialistų“ mėgstamuose žodeliuose, 
ypač „tikrojoje nuosavybėje“. Mes puikiai žinome, kad saujelė 
vokiečių frazierių neįstengs pražudyti komunistinio judėjimo. Bet 
vis dėlto tokioje šalyje, kokia yra Vokietija, kur filosofinės frazės 
jau ištisus šimtmečius turi tam tikros galios, kur nėra esamų kitose 
tautose aštrių klasinių priešingumų, o tai ir šiaipjau silpnina ko- 
munistinės sąmonės aštrumą ir ryžtingumą,— tokioje šalyje reikia 
kovoti prieš bet kokias frazes, kurios galėtų dar labiau susilpninti 
ir praskiesti supratimą apie visišką komunizmo priešingumą esamai 
pasaulio tvarkai. 

Ši tikrosios nuosavybės teorija laiko ligšiolinę realią privatinę 
nuosavybę tik regimybe, o abstrahuotą iš šitos realios nuosavybės 
supratimą — tiesa ir šios regimybės tikrove; taigi ji yra perdėm 
ideologiška. Ji tik aiškiau ir konkrečiau išreiškia pažiūras smulkiųjų 
biurgerių, kurių filantropinių siekimų ir dievobaimingų norų tikslas 
taip pat yra nuosavybės nebuvimo panaikinimas. 

Šiame. straipsnyje mes vėl pamatėme, kokia siaura nacionaline 
pasaulėžiūra yra pagrįstas tariamas vokiečių universalizmas ir kos- 
mopolitizmas. 


Prancūzai ir rusai sausumą valdo, 
O britams jūros priklauso, 

Mes baisiai išdidūs sapnų karalystėj, 
Valdovai joj esam stipriausi. 

Čia mes hegemoniją turim, 

Čia esam nesusiskaldę, 

Lai kitos tautos pasauly 

Derlingas lygumas valdo'?, 

Vokiečiai, jausdami didžiulį pasitenkinimą, priešpastato kitoms 
tautoms šią fantastinę sapnų karalystę, „žmogaus esmės“ karalystę, 
kaip visuotinės istorijos išbaigimą ir tikslą; kiekvienoje veiklos sri- 
tyje jie laiko savo fantazijas galutiniu sprendimu apie kitų tautų 
veiklą, ir kadangi jie visur tėra žiūrovai, stebėtojai, tai jie laiko 
save pašauktais teisti visą pasauli, teigdami, kad visa istorija savo 
galutinį tikslą pasiekia Vokietijoje. Mes jau daug kartų įsitiki- 
nome, kad šis išpūstas ir beribis nacionalinis išdidumas atitinka la- 
bai skurdžią, vertelgišką ir smulkią amatininkišką praktiką. Jeigu 
nacionalinis ribotumas visur yra biaurus, tai būtent Vokietijoje jis 
tampa šlykštus, nes čia jis jungiamas su iliuzija, kad vokiečiai yra 
pakilę aukščiau nacionalinio ribotumo ir visų realių interesų, ir 
iškeliamas prieš tas tautybės, kurios atvirai pripažįsta savo na- 
cionalinį ribotumą ir tai, kad jos remiasi realiais interesais. Beje, 
"visose tautose nacionalinis inertiškumas dabar pastebimas jau tik 
tarp buržua ir jų literatų. 


B. „SOCIALIZMO STATYBINIAI AKMENYS*!48 


„„RHEINISCHE JAHRBÜCHER”, P. 155 IR SEK. 


Šiame straipsnyje beletristiniu poetiniu prologu skaitytojas pir- 
miausia paruošiamas sunkioms „tikrojo socializmo“ tiesoms suvokti. 
Prologo pradžioje „laimė“ paskelbiama „galutiniu visų siekimų, visų 
judėjimų, praėjusių tūkstantmečių sunkių ir nenuilstamų pastangų 
tikslu“. Keletu trumpų brūkštelėjimų mums, taip sakant, pateikiama 
laimės siekimo istorija: 

„Sugriuvus senojo pasaulio pastatui, žmogaus širdis su savo troškimais susi- 
rado prieglobsti aname pasaulyje; ten ji perkėlė savo laimę“ (p. 156). 

Iš čia visos žemiškojo pasaulio nesėkmės. Naujaisiais laikais žmo- 
gus atsisveikino su anuo pasauliu, ir štai mūsų „tikrasis socialistas“ 
klausia: 


„Ar gali žmogus vėl sveikinti žemę kaip savo laimės šalį? Ar jis vėl atpažino 
joje savo pirmykštę tėvynę? Kodėl gi jis ir toliau atskiria gyvenimą nuo laimės, 
kodėl jis nepašalina paskutinės kliūties, kuri vis dar tebeskaldo žemės gyvenimą 
į dvi priešiškas puses?“ (ten pat). 

„Mano švenčiausių jausmų šalie!“ ir t. t. 


Po to autorius kviečia „Žmogų“ pasivaikščioti, ir „Žmogus“ su 
tuo mielai sutinka. „Žmogus“ išeina į „gamtos prieglobstį“ ir ten, 
be kita ko, taip išlieja savo širdį kaip „tikrasis socialistas": 

„„!.Margos gėlės... aukšti ir išdidūs ąžuolai... jų augimas ir žydėjimas, jų 
gyvenimas — tai jų pasitenkinimas, jų laimė... begalinė daugybė mažyčių gyvū- 
nėlių pievose... miško paukščiai... žvitri kumeliukų banda... aš matau“ (sako 
„Zmogus“), „kad šie gyvūnai nepažįsta ir netrokšta jokios kitos laimės, be tos, 
kurią jiems teikia jų gyvenimo pasireiškimas ir mėgavimasis juo. Kai sutemsta, 
mano akys išvysta. nesuskaičiuojamą daugybę pasaulių, kurie skrieja, sukdamiesi 
pagal amžinus dėsnius, begalinėje erdvėje. Šį sukimąsi aš laikau gyvybės, judėjimo 
ir laimės vienybe“ (p. 157). 

„Žmogus“ galėtų pamatyti gamtoje dar daug kitų dalykų, pavyz- 
džiui, įnirtingiausią augalų ir gyvulių konkurenciją; jis galėtų, pa- 

vyzdžiui, pamatyti, kaip augmenijos pasaulyje, jo „aukštų ir išdi- 
džių ąžuolų miške“, šie aukšti ir išdidūs kapitalistai atima pragy- 
venimo reikmenis iš mažo krūmo, kuris galėtų sušukti: terra, agua, 
aere et igni interdicti sumus*; jis galėtų pamatyti parazitinius auga- 
lus, šiuos augmenijos gyvenimo ideologus, toliau — atvirą karą tarp 
„miško paukščių“ ir „begalinės daugybės mažyčių gyvūnėlių“, tarp 
jo „pievų“ žolės ir „žvitrios kumeliukų bandos“. Jis galėtų pamatyti 
„nesuskaičiuojamoje daugybėje pasaulių“ tikrą dangišką feodalinę 
monarchiją su jos duokliniais valstiečiais ir grytelninkais, iš kurių 
atskiri, pavyzdžiui, mėnulis, nepaprastai skursta, aere et agua inter- 
dicti**; jis išvystų lenų sistemą, kurioje net tėvynės neturintys kla- 
jūnai, kometos, yra susiskaldę į luomus ir kurioje, pavyzdžiui, as- 
teroidinės skeveldros byloja apie laikinus nemalonius nuotykius, 
o meteoritai, šie nuodėmingieji angelai, droviai slenka „begaline 
erdve“, kol susiras kur nors kuklų prieglobstį O dar toliau jis 
susidurtų su reakcinėmis sustingusiomis žvaigždėmis. 


„Visos šios būtybės, lavindamos ir išreikšdamos visas gyvybės galias, kuriomis 
jas yra apdovanojusi gamta, čia randa savo laimę, pasitenkinimą ir mėgavimąsi 
gyvenimu". 


Tai reiškia: matydamas gamtos kūnų sąveiką, jų jėgų pasireiš- 
kimą, „Žmogus“ mano, kad šie gamtos kūnai čia randa savo lai- 
mę ir t. t. f 

„Žmogus“ dabar yra mūsų „tikrojo socialisto” išpeikiamas už 
savo skilimą: 


„Argi žmogus taip pat nėra kilęs iš pirmapradžio pasaulio, argi jis nėra 
gamtos sutvėrimas, kaip ir visos kitos būtybės? Argi jo nesudaro fos pačios me- 
džiagos, argi jis nėra apdovanotas tomis pačiomis visuotinėmis galiomis ir savy- 
bėmis, kurios teikia gyvybės visiems daiktams? Kodėl gi jis vis dar tebeieško savo 
laimės žemėje kažkokiame žemiškame anapusiškajame pasaulyje?“ (p. 158). 


„Tos pačios visuotinės galios ir savybės“, bendros žmogui ir 

„Visiems daiktams“, yra sankaba, nelaidumas, tūris, svoris ir t. t.,.— 
` žodžiu, tos savybės, kurių smulkų sąrašą galima rasti pirmajame 
kiekvieno fizikos vadovėlio puslapyje. Deja, neaišku, kaip galima, 
tuo remiantis, įrodyti, kad žmogus neturėtų „ieškoti savo laimės 
kažkokiame žemiškame anapusiškajame pasaulyje“. Tačiau,— įtiki- 
nėja mūsų „tikrasis socialistas" žmogų, — 


„Pažvelkite į laukų lelijas“. 
Taip, pažvelkite į laukų lelijas! Pažiūrėkite, kaip ožkos ėda jas, 


kaip persodina jas į savo atvarto kilpą „Žmogus“, kaip jos lūžta 
nuo nedorų šėrikės ir asilų varovo glamonių! 


„Pažvelkite į laukų lelijas, jos nedirba, neverpia, ir vis dėlto jūsų dangiškasis 
tėvas jas maitina“. 


Eikite pas jas ir darykite, kaip jos daro! 


* — mums uždrausta naudotis žeme, vandeniu, oru ir šviesa. Red. 
** — nes jiems uždrausta naudotis oru ir vandeniu. Red. 

Tuo būdu sužinoję apie „Žmogaus“ vienybę su „visais daiktais", 
toliau mes sužinome apie jo skirtumą nuo „visų daiktų“. 


„Tačiau žmogus pažįsta save, supranta pats save, Kai tuo tarpu kitose būty- 
bėse gamtos instinktai ir galios pasireiškia atskirai ir nesąmoningai, žmoguje jie 
susivienija ir pasidaro sąmoningi... Jo prigimtis yra veidrodis visos gamtos, kuri 
jame pažįsta save. Taigi — jeigu gamta pažįsta save manyje, tai aš pažįstu save 
gamtoje, jos gyvenime pažistu savo gyvenimą. Taip ir mes išgyvename tai, ką 
gamta yra įdėjusi į mus“ (p. 158). 


Visas šis prologas yra naivaus filosofinio mistifikavimo pavyz- 
dys. „Tikrasis socialistas“ remiasi mintimi, kad gyvenimo ir laimės 
susiskaldymas į dvi puses turi išnykti. Šiai tezei įrodyti jis pasi- 
telkia gamtą ir iškelia teiginį, kad joje nėra šio susiskaldymo, o iš 
to daro išvadą, kad ir žmogui, kuris irgi yra gamtos kūnas ir turi 
bendras visiems kūnams savybes, taip pat neturi būti šio susiskal- 
dymo. Kur kas labiau pagrįstai Hobsas, remdamasis gamta, galėjo 
įrodyti savo bellum omnium contra omnes“, o Hegelis, kurio kon- 
strukcija remiasi mūsų „tikrasis socialistas“, kur kas labiau pagrįstai 
galėjo įžvelgti gamtoje susiskaldymą į dvi puses, nelabą absoliuti- 
nės idėjos laikotarpį, ir net gyvulį pavadinti konkrečia dievo baimės 
išraiška. Tuo būdu mistifikavęs gamtą, mūsų „tikrasis socialistas“ 
po to mistifikuoja žmogaus sąmonę, paversdamas ją jo mistifikuo- 
tos gamtos „veidrodžiu“. Žinoma, jei priskirsime gamtai sąmonės 
pasireiškimą — mintinę dievobaimingo noro dėl žmonių santykių iš- 
raišką, tai, savaime suprantama, sąmonė pasirodys esanti tiktai veid- 
rodis, kuriame gamta stebi pačią save. Remiantis tuo, kad žmogus 
esąs tik pasyvus veidrodis, kuriame gamta pasiekia sąmoningumą, 
dabar įrodinėjama, kad „Žmogus“ ir savo sferoje turi panaikinti 
skilimą, kurio gamtoje nesą, — kaip kad anksčiau tatai buvo įrodi- 
nėjama remiantis tuo, jog žmogus yra tik gamtos kūnas. Tačiau 
geriau įsižiūrėkime į pastarąjį teiginį, kuriame koncentruojasi visa 
ši nesąmonė. 

Žmogus turi savimonę — toks yra pirmasis nurodomas faktas. 
Atskirų gamtos būtybių instinktai ir jėgos paverčiami „Gamtos“ 
instinktais ir jėgomis, kurie, suprantama, skyrium „pasireiškia“ šio- 
se atskirose būtybėse. Toks mistifikavimas buvo reikalingas, kad pas- 
kiau būtų galima sufabrikuoti šių „Gamtos“ instinktų ir jėgų susi- 
jungimą žmogaus savimonėje. Savaime suprantama, jog tuo pačiu 
žmogaus savimonė paverčiama gamtos savimone, esančia jame. To- 
liau šis mistifikavimas tarsi vėl panaikinamas tuo, kad žmogus atsi- 
revanšuoja gamtai: atkeršydamas už tai, kad gamta randa jame 
savo savimonę, jis dabar ieško joje savo savimonės; tokia yra pro- 
cedūra, kai jis, žinoma, randa joje tik tai, ką jis pats yra į ją 
įdėjęs minėto mistifikavimo būdu. 

Taip jis laimingai sugrįžta prie to, nuo ko buvo pradėjęs, ir šis 
sukimasis ant kulno pastaruoju metu vadinamas Vokietijoje... vys- 
ty musi. 

Po šio prologo išdėstoma „tikrojo socializmo“ doktrinos esmė. 

* — visų karą prieš visus. Red. 

PIRMASIS STATYBINIS AKMUO 


P. 160. „Sen-Simonas mirties patale pasakė savo mokiniams: „Visą mano gy- 
venimą išreiškia viena mintis — užtikrinti visiems žmonėms kuo laisviausią jų 
įgimtų gabumų ugdymą“. Sen-Simonas buvo socializmo skelbėjas“. 

Ši tezė vystoma anksčiau pavaizduotu „tikrųjų socialistų“ meto- 
du, susiejant ją su prologe esančiu gamtos mistifikavimu. 

„Gamta, kaip kiekvieno gyvenimo pagrindas, yra iš pačios savęs kylanti ir 
i pačią save sugrįžtanti vienybė, kuri apima visą nesuskaičiuojamą savo reiškinių 
įvairovę ir be kurios nėra nieko“ (p. 158). 

Mes jau susipažinome su mėginimu paversti įvairius gamtos kū- 
nus ir jų savitarpio santykius įvairiais šios mistinės „vienybės“ 
paslaptingos esmės „reiškiniais“. Naujas dalykas šioje tezėje tėra 
tas, kad pirmiau gamta joje vadinama „kiekvieno gyvenimo pa- 
grindu“, o tuoj po to sakoma, kad „be jos nėra nieko“; vadinasi, 
kad ji apima ir „gyvenimą“, taigi negali būti vien jo pagrindas. 

Po šių griausmingų žodžių eina centrinė viso straipsnio tezė: 

„Kiekvienas šių reiškinių, kiekvienas atskiras gyvenimas egzistuoja ir vystosi 
tik dėl savo priešingumo, savo kovos su išoriniu pasauliu; jis remiasi tik sąveika 
su bendru gyvenimu, su kuriuo jis dėl savo prigimties vėl yra sujungtas į vieną 
visumą, į organinę visatos vienybę“ (p. 158, 159). 

Ši centrinė tezė toliau taip paaiškinama: 


„Iš vienos pusės, alskiras gyvenimas randa savo pagrindą, savo šaltinį ir mais- 
tą bendrame gyvenime, o iš antros — bendras gyvenimas, nuolat kovodamas, siekia 
praryti atskirą gyvenimą ir panaikinti jį savyje“ (p. 159). 

Kadangi ši tezė buvo pasakyta apie visus atskirus gyvenimus, 
„todėl“ ji gali būti pritaikyta ir žmogui, kaip iš tikrųjų ir atsi- 
tinka: l 

„Todėl žmogus gali vystytis tik bendrame gyvenime ir per jį“ (Nr. I, ten pat). 


Toliau nesąmoningam atskiram gyvenimui priešpastatomas sąmo- 
ningas gyvenimas, visuotiniam gamtos gyvenimui — žmonių visuo- 
menė ir po to ką tik cituotas teiginys pakartojamas tokia forma: 


„Pagal savo prigimtį tik bendraudamas su kitais žmonėmis ir tik per šį bend- 
ravimą aš galiu išvystyti savo gyvenimą, sąmoningai mėgautis juo, pasiekti savo 
laimę" (Nr. II, ten pat). 


Dabar apie ši atskiro žmogaus vystymąsi visuomenėje, kaip 
anksčiau apskritai apie „atskirą gyvenimą“, sakoma štai kas: 


„Priešingumas tarp atskiro gyvenimo ir visuotinio gyvenimo taip pat ir vi- 
suomenėje tampa žmogaus sąmoningo vystymosi sąlyga. Aš vystausi, nuolat ko- 
vodamas, nuolat priešindamasis visuomenei, kuri mano atžvilgiu reiškiasi kaip 
apribojanti jėga, ir siekiu apsisprendimo, laisvės, be kurios negali būti jokios 
laimės. Mano gyvenimas — tai nuolatinis išsivadavimas, nuolatinė kova ir pergalė 
prieš sąmoningą ir nesąmoningą išorinį pasaulį, kurį aš stengiuosi pajungti sau 
ir panaudoti savo gyvenimo pomėgiu. Taigi savisaugos instinktas, siekimas savo 
laimės, laisvės, pasitenkinimo yra natūralūs, t. y. protingi gyvenimo pasireiš- 
kimai" (ten pat). 


Toliau: 


„Todėl aš reikalauju iš visuomenės, kad ji suteiktų man galimybę iškovoti iš 
jos savo pasiteūkinimą, savo laimę, kad ji atvertų areną mano kovos troškimui— 

Kaip atskiras augalas reikalauja dirvos, šilumos, saulės, oro ir lietaus, kad galėtų 
augti, žaliuoti, žydėti ir duoti vaisių, taip ir žmogus nori rasti visuomenėje 
sąlygas visapusiškam visų savo poreikių, polinkių ir įgimtų gabumų išugdymui ir 
patenkinimui. Visuomenė turi suteikti jam galimybę išsikovoti sau laimę. Kaip jis 
panaudos šią galimybę, ką jis padarys iš savęs, iš savo gyvenimo, tai priklauso 
nuo jo, nuo jo individualybės. Apie mano laimę negali niekas, be manęs, spręsti“ 
(p. 159, 160). 

Po to seka kaip galutinė viso samprotavimo išvada Sen-Simono 
tezė, pacituota jau šio „statybinio akmens“ pradžioje. Tuo būdu 
prancūzų aforizmą pagrindžia vokiečių mokslas. Kas gi yra šis 
pagrindimas? 

Kaip jau matėme anksčiau, gamtai priskiriamos kai kurios idė- 
jos, kurias „tikrasis socialistas“ norėtų matyti įgyvendintas žmonių 
visuomenėje. Kaip anksčiau atskiras žmogus, taip dabar visa visuo- 
menė laikoma gamtos veidrodžiu. Iš gamtai priskirtų pažiūrų dabar 
galima padaryti tolesnę išvadą apie žmonių visuomenę. Kadangi 
autorius nesileidžia į istorinio visuomenės vystymosi nagrinėjimą ir 
pasitenkina šia sausa analogija, tai neaišku, kodėl visuomenė nėra 
buvusi visais laikais tikslus gamtos atvaizdas. Todėl frazės apie vi- 
suomenę, kuri atskiro individo atžvilgiu reiškiasi kaip apribojanti 
jėga ir t. t„ tinka visoms visuomenės formoms. Suprantama, esant 
tokiai visuomenės sandarai, įsibrauna nenuoseklumų. Pavyzdžiui, 
priešingai harmonijai, apie kurią pasakojama prologe, čia reikia pri- 
pažinti kovą gamtoje. Mūsų autorius visuomenę, „bendrą gyveni- 
mą“, supranta ne kaip ją sudarančių „atskirų gyvenimų“ sąveiką, 
o kaip ypatingą egzistenciją, kuri dar ypatingai sąveikauja su šiais 
„atskirais gyvenimais“. Jei šio samprotavimo pagrindas yra koks 
nors sąryšis su tikraisiais santykiais, tai tik iliuzija apie valstybės 
savarankiškumą privataus gyvenimo atžvilgiu ir tikėjimas šiuo ta- 
riamu savarankiškumu kaip kažkuo absoliučiu. Beje, čia, kaip ir vi- 
same straipsnyje, iš tikrųjų kalbama ne apie gamtą ir visuomenę, 
o tik apie dvi kategorijas: Atskirumą ir Visuotinumą, kurioms duo- 
dami skirtingi vardai ir apie kurias sakoma, kad jos sudaro priešin- 
gumą, kurį sutaikyti yra labai pageidaujama. 

Iš „atskiro gyvenimo“ teisių pripažinimo „bendro gyvenimo" at- 
žvilgiu išeina, kad poreikių tenkinimas, įgimtų gabumų ugdymas, 
meilė sau ir t. t. yra „natūralūs, protingi gyvenimo pasireiškimai“. 
Iš visuomenės kaip veidrodinio gamtos atvaizdo supratimo išeina, 
kad, esant visoms ligšiolinėms visuomenės formoms, įskaitant ir da- 
bartinę, šie gyvenimo pasireiškimai pilnutinai išsivystydavo ir bū- 
davo pripažįstamas jų teisėtumas. 

Tačiau staiga 159 puslapyje mes sužinome, kad „šiandieninėje 
mūsų visuomenėje“ šie protingi, natūralūs gyvenimo pasireiškimai 
vis dėlto „labai dažnai yra slopinami“ ir „paprastai tik dėl to persi- 
gema į iškrypimą, luošumą, egoizmą, ydą ir t. t." 

Vadinasi, kadangi visuomenė vis dėlto neatitinka gamtos, savo 
pirmavaizdžio, tai „tikrasis socialistas“ „reikalauja“ iš visuomenės, 
kad ji sukonstruotų save pagal gamtą, ir įrodinėja savo teisę į šį 
reikalavimą nelaimingu augalo pavyzdžiu. Pirma, augalas visai „ne- 
reikalauja“ iš gamtos visų anksčiau išvardytų egzistavimo sąlygų; 

tačiau jei šių sąlygų jis nesuras, tai jis visai nepasidarys augalu, 
o liks tik sėkla. Toliau, jo „lapų, žiedų ir vaisių“ savybės labai pri- 
klauso nuo „dirvos“, „šilumos“ ir t. t„ žodžiu — nuo klimatinių ir 
geologinių sąlygų, kuriomis jis auga. Taigi augalui priskirtą „rei- 
kalavimą"“ galima laikyti visiška jo priklausomybe nuo esamų egzis- 
tavimo sąlygų; tuo tarpu, remdamasis kaip tik šiuo reikalavimu, mū- 
sų „tikrasis socialistas“ mano turįs teisę reikalauti, kad ir visuome- 
nė susitvarkytų pagal jo individualų „savitumą“. „Tikros socialisti- 
nės“ visuomenės reikalavimas yra grindžiamas įsivaizduojamu ko- 
koso palmės reikalavimu, kad „bendras gyvenimas“ suteiktų jai 
Šiaurės poliuje „dirvą, šilumą, saulę, orą ir lietų“. 

Paminėtasis atskiro individo reikalavimas visuomenei išvedamas 
iš tariamo dviejų metafizinių asmenų — Atskirumo ir Visuotinumo — 
savitarpio santykio, o ne iš tikro visuomenės vystymosi. Tam pa- 
kanka paskelbti atskirus individus Atskirumo atstovais, jo įkūniji- 
mais, o visuomenę — Visuotinumo įkūnijimu, — ir visas triukas yra 
baigtas. Kartu ir Sen-Simono teiginiui apie laisvą įgimtų gabumų 
ugdymą vėl suteikiama teisinga išraiška ir jis tikrai pagrindžiamas. 
Ši teisinga išraiška yra ta nesąmonė, kad visuomenę sudarantys 
individai išlaiko savo „savitumą“, kad jie nori likti, kas jie yra, 
kartu reikalaudami iš visuomenės pakeitimo, kuris gali atsirasti tik 
iš jų pačių pasikeitimo. 


ANTRASIS STATYBINIS AKMUO 


„Kas tęst dainos nebegalės, 

Lai ją iš naujo vėl pradės" 149, 
„Begalinė įvairovė visų atskirų 2 
būtybių, draugėn sujungtų, ir sudaro visatos kūną“ (p. 160). 


Taip mes vėl esame nublokšti į nelemto straipsnio pradžią ir 
turime dar kartą išklausyti visą šią komediją apie atskirą gyvenimą 
ir bendrą gyvenimą. Vėl mums atsiskleidžia gili šių dviejų gyveni- 
mų sąveikos paslaptis, restauré à neuf“ nauju posakiu „poliarinis 
santykis“ ir atskiro gyvenimo pavertimu paprastu bendro gyvenimo 
„simboliu“, „aivaizdu“. Šis straipsnis kaleidoskopiškai atsispindi sa- 
vyje,— tokia jau yra minčių dėstymo maniera, būdinga visiems „tik- 
riesiems socialistams“. Su savo teiginiais jie elgiasi kaip toji pre- 
kiautoja vyšniomis, kuri jas pardavinėjo pigiau pirkimo kainos, va- 
dovaudamasi teisingu ekonominiu principu: reikia pelnytis iš masės. 
„Tikrajam socialistui“ tatai yra juo labiau būtina, nes jo vyšnios 
supuvo, nespėjusios prisirpti. 

Štai keletas šio atsispindėjimo savyje pavyzdžių: 


„Statybinis akmuo“ Nr. I, p. 158, 159. „Statybinis akmuo“ Nr. II, p. 160, 161. 


„Kiekvienas atskiras gyvenimas eg- 

„Kiekvienas atskiras gyvenimas eg-  zistuoja ir vystosi bendrame gyvenime 

zistuoja ir vystosi tik dėl savo priešin- ir per jį, o bendras gyvenimas egzis- 

gumo... remiasi tik sąveika su bendru tuoja ir vystosi tik atskirame gyvenime 
gyvenimu, ir per jį“. (Sąveika.) 


* — atnaujinta. Red. 

su kuriuo jis dėl savo prigimties 
vėl yra sujungtas į vieną visumą. 


Organinė visatos vienybė. 


Iš vienos pusės, atskiras gyvenimas 
randa savo pagrindą, šaltini ir maistą 
bendiame gyvenime, 


o iš antros — bendras gyvenimas, 
nuolat kovodamas, siekia praryti atskirą 
gyvenimą. 

Todėl (p. 159) 

tai, kas nesąmoningam atskiram gy- 
venimui yra nesąmoningas visuotinis pa- 
saulio gyvenimas, tai sąmoningam... gy- 
venimui yra žmonių visuomenė. 


Aš galiu išsivystyti tik bendrauda- 
mas su kitais žmonėmis ir tik per šį 
bendravimą... Priešingumas tarp atskiro 
ir visuotinio gyvenimo taip pat atsiranda 
ir visuomenėje“ ir t. t. 

„Gamta... yra... vienybė, kuri ap- 
ima visą nesuskaičiuojamą savo reiški- 
nių įvairovę“. 


„Atskiras gyvenimas vystosi... kaip 
visuotinio gyvenimo dalis, 


Vienybė kaip viena visuma yra pa- 
saulio organizmas. 

Jis” (bendras gyvenimas) „tampa 
dirva ir maistu jo" (atskiro gyvenimo) 
„vystymuisi“ „„„„abu jie grindžia vie- 
nas kitą... 


Abu jie tarpusavyje kovoja ir yra 
vienas kitam priešiški. 


Iš to išeina (p. 161), 

kad ir sąmoningas atskiras gyveni- 
mas yra sąlygojamas sąmoningo bendro 
gyvenimo ir..." (atvirkščiai). 


„Atskiras žmogus vyslosi tik visuo- 
menėje ir per visuomenę, visuomenė" vi- 
ce versa“ ir t. t. 


„Visuomenė yra vienybė, kuri ap- 
ıma ir sujungia į vieną visumą visą at- 
skirų žmonių gyvenimo vystymosi įvai- 


IOVĘ“. 


Nesitenkindamas šiuo kaleidoskopišku vaizdu, mūsiškis autorius 
dar ir kitu būdu pakartoja savo paprastus teiginius apie Atskirumą 
ir Visuotinumą. Iš pradžių jis iškelia šias visai sausas abstrakcijas 
kaip absoliutinius principus ir iš to daro išvadą, kad tikrovėje vėl 
turi atsirasti tas pats santykis. Jau vienas šis dalykas leidžia jam, 
prisidengiant dedukcija, dukart pasakyti visus savo teiginius: pir- 
miau abstrakčia forma, o po to, kaip išvadą iš jos, lyg ir konkrečia 
forma. Be to, jis dar įvairina konkrečius pavadinimus, kuriuos duoda 
abiem savo kategorijoms. Ir štai Visuotinumas pasireiškia iš eilės 
kaip gamta, nesąmoningas bendras gyvenimas, sąmoningas bendras 
gyvenimas, visuotinis gyvenimas, pasaulio organizmas, visa apimanti 
vienybė, žmonių visuomenė, bendrumas, organinė -visatos vienybė, 
visuotinė laimė, bendra gerovė ir t. t., o atitinkamai Atskirumas pa- 
sireiškia kaip nesąmoningas ir sąmoningas atskiras gyvenimas, indi- 
vido laimė, savo gerovė ir t. t. Su kiekvienu šių pavadinimų mes 
turime vėl išklausyti tas pačias frazes, kurios jau ne kartą buvo 

"pasakytos apie Atskirumą ir Visuotinumą. 

Taigi antrasis „statybinis akmuo“ neduoda nieko naujo, palygi- 
nus su pirmuoju. Bet kadangi prancūzų socialistai vartoja žodžius 
ėgalitė, solidaritė, unitė des intėrėts**, tai mūsų autorius stengiasi 
juos suvokietinti ir tuo būdu paversti „tikrojo socializmo“ „sta- 
tybiniais akmenimis". 

„Kaip sąmoningas visuomenės narys, aš kiekvieną kitą jos narį laikau skir- 
tinga nuo manęs, priešpriešineė man, bet kartu ir man lygia būtybe, besiremiančia 
bendru pirmapradžiu būties pagrindu ir kylančia iš jo. Kiekvieną bendražmogį 


* — atvirkščiai. Red. 
** — lygybė, solidarumas, interesų vienybė. Red, 


378 


aš laikau priešingų man dėl jo savitos prigimties ir lygiu man dėl jô visuotinės 
prigimties. Todėl žmonių lygybės, kiekvieno teisės gyventi pripažinimas yra pa- 
grįstas bendros, visiems vienodos žmogaus prigimties įsisąmoninimu; lygiai taip 
pat meilė, draugystė, teisingumas ir visos visuomeninės dorybės yra pagrįstos na- 
tūralaus žmonių sąryšio ir vienybės jausmu. Jeigu lig šiol jos buvo vadinamos 
pareigomis ir buvo reikalaujama, kad žmonės jas vykdytų, iai visuomenėje, pa- 
grįstoje ne išorine prievarta, o vidinės žmogaus prigimties supratimu, t. y. protu, 
jos tampa laisvais, natūraliais gyvenimo pasireiškimais. Todėl prigimtį atitinkan- 
čioje, t. y. protingoje visuomenėje gyvenimo sąlygos turi būti vienodos visiems 
nariams, t. y. turi būti visuotinės“ (p. 161, 162). 


Autorius turi didelį talentą pradžioje iškelti kokį nors teiginį 
asertoriškai, o paskui, pasinaudojant žodeliais todėl, vis dėlto ir t. t., 
pateisinti jį kaip iš paties savęs išplaukiančią išvadą. Jis taip pat 
sugeba prabėgomis pratempti i šią savotišką dedukciją tapusius tra- 
diciniais socialistinius teiginius, pasitelkdamas tokius posakius, kaip 
„jeigu buvo“, „jeigu yra“, „tai turi“, „tai tampa" ir t. t. 

Pirmasis „statybinis akmuo“ mums parodė, iš vienos pusės, indi- 
vida, o iš antros — visuotinybę, pasireiškiančią jo atžvilgiu kaip 
visuomenė. Čia šis priešingumas vėl pasirodo, ir šįkart individas 
suskyla savyje į savitą ir visuotinę prigimtį. Po to daroma išvada, 
kad „žmonių lygybė“ ir bendrumas yra kilę iš visuotinės prigimties. 
Taigi visiems žmonėms bendri santykiai čia pasirodo kaip „žmogaus 
esmės", prigimties padarinys, o iš tikrųjų jie, kaip ir lygybės su- 
pratimas, yra istorijos padariniai. Tačiau, nepasitenkindamas tokiu 
pareiškimu, autorius lygybę pagrindžia tuo, kad ji ištisai remiasi 
„bendru pirmapradžių būties pagrindu“. Iš prologo, p. 158, mes su- 
žinojome, kad žmogus „sudarytas iš tų pačių medžiagų, kad jis yra 
apdovanotas tomis pačiomis visuotinėmis galiomis ir savybėmis, ku- 
rios teikia gyvybės visiems daiktams“. Pirmasis „statybinis akmuo" 
mums parodė, kad gamta yra „kiekvieno gyvenimo pagrindas“, taigi 
„bendras pirmapradis būties pagrindas“. Vadinasi, autorius smarkiai 
pralenkė prancūzus, įrodydamas, „kaip sąmoningas visuomenės na- 
rys“, ne tik žmonių tarpusavio lygybę, bet ir jų lygybę su kiekviena 
blusa, kiekviena skujine šluota, kiekvienu akmeniu. 

Mes mielai tikime, kad „visos visuomeninės" mūsų „tikrojo so- 
cialisto" „dorybės“ yra pagrįstos „natūralaus žmonių sąryšio ir vie- 
nybės jausmu“, nors šiuo „natūraliu sąryšiu“ yra pagrįstos ir feoda- 
linės prievolės, vergovė ir visos visų epočhų visuomeninės nelygy- 
bės. Tarp kitko, pastebėsime, kad šis „natūralus žmonių sąryšis“ 
yra žmonių kasdien pertvarkomas istorijos padarinys, kuris visuo- 
met buvo labai natūralus, kad ir koks nežmoniškas ir nenatūralus jis 
atrodė ne tik „Žmogaus“, bet ir kiekvienos vėlesnės revoliucinės 
kartos teismui. 

Dar atsitiktinai sužinome, kad dabartinė visuomenė remiasi „iš- 
orine prievarta“. „Tikrieji socialistai" „išorine prievarta“ supranta 
ne apribojančias materialines esamų individų gyvenimo sąlygas, o tik 
valstybinę prievartą, durtuvus, policiją, patrankas, kurie, toli gražu 
nebūdami visuomenės pagrindas, tėra jos pačios susiskaldymo išda- 
va. Tai jau buvo parodyta „Šventojoje šeimoje“, o dabar pakartoti- 
nai pirmajame šio veikalo tome. 

Dabartinei „išorine prievarta pagrįstai“ visuomenei „socialistas“ 
priešpastato tikrosios visuomenės idealą: ši visuomenė esanti pa- 
grįsta „vidinės žmogaus prigimties supratimu, t. y. protu“. Taigi ji 
yra pagrįsta supratimo supratimu, mąstymo mąstymu. Net „tikrojo 
socialisto“ išsireiškimai nebeskiria jo nuo filosofų. Jis pamiršta, kad 
tiek „vidinė“ žmonių „prigimtis“, tiek ir jų šios prigimties „supra- 
timas", „t. y.“ jų „protas“, visais laikais buvo istorinis produktas 
ir kad netgi tuomet, kai, jo nuomone, jų visuomenė buvo pagrįsta 
„išorine prievarta“, jų „vidinė prigimtis“ atitiko šią „išorinę prie- 
vartą“. 

163 puslapyje pasirodo Atskirumas ir Visuotinumas su savo 
įprasta palyda — atskira gerove ir bendra gerove. Analoginius sam- 
protavimus apie šių dviejų gerovių santykį galima rasti kiekviename 
politinės ekonomijos vadovėlyje, kur kalbama apie konkurenciją, 
taip pat, be kita ko, Hegelio raštuose, — tik geriau suformuluotus. 

Pavyzdžiui, „Rheinische Jahrbücher", p. 163: 


„Remdamas bendrą gerovę, aš remiu savo paties gerovę, o remdamas savo paties 
gerovę, aš remiu bendrą gerovę“. 


Hegelio „Teisės filosofija“, p. 248 (1833): 


„Remdamas savo tikslą, aš remiu visuotinybę, o pastaroji savo ruožtu remia 
mano tikslą“. 


Taip pat plg. „Teisės filosofiją“, p. 323 ir sek., apie piliečio san- 
tykį su valstybe. 


„Todėl kaip galutinis rezultatas gaunama sąmoninga atskiro gyvenimo ir bendro 
gyvenimo vienybė, harmonija" („Rheinische Jahrbücher", p. 163). 


„Kaip galutinis rezultatas“ tai gaunama būtent iš to, kad 

„šis poliarinis santykis tarp atskiro ir visuotinio gyvenimo yra tai, jog kartais 
jie kovoja ir yra vienas kitam priešiški, o kartais abu vienas kitą sąlygoja ir 
grindžia". 

Iš čia „kaip galutinis rezultatas“ geriausiu atveju išplaukia har- 
monija tarp disharmonijos ir harmonijos, o iš viso šio begalinio vi- 
siems žinomų frazių kartojimo išplaukia tik autoriaus tikėjimas, kad 
jo betikslis kankinimasis su Atskirumo ir Visuotinumo kategorijo- 
mis esąs tikroji visuomeninių klausimų sprendimo forma. 

Autorius baigia tokiu tušu: 

„Organinės visuomenės pagrindas yra visuotinė lygybė, ir ji vystosi priešta- 
ravimų tarp individų ir visuotinybės būdu į laisvą sąskambį, į atskiros ir visuo- 
tinės laimės vienybę, į socialinę“ (!) „visuomeninę“ (!!) „harmoniją, į veidrodinį 
visuotinės harmonijos atsispindėjimą“ (p. 164). 

Tik iš kuklumo galima buvo pavadinti šį teiginį „statybiniu ak- 
meniu“. Betgi jis yra ištisa pirmapradė „tikrojo socializmo“ uola. 


TREČIASIS STATYBINIS AKMUO 
„Žmogaus kova su gamta yra pagrįsta poliariniu mano atskiro gyvenimo ir 
visuotinio gamtos gyvenimo priešingumu, jų sąveika. Kai ši kova pasireiškia kaip 


sąmoninga veikla, ji vadinasi darbu“ (p. 164). 

Atvirkščiai, ar nereikėtų pasakyti, kad supratimas apie „poliari- 
nį priešingumą“ yra pagrįstas žmonių kovos su gamta stebėjimu? 
Pirma iš fakto gaunama abstrakcija, o paskiau pareiškiama, kad šis 
faktas yra pagrįstas šia abstrakcija. Labai pigus metodas pasirodyti 
vokiškai giliu ir spekuliatyviniu. 

Pavyzdžiui: 

Faktas: Katė ryja pelę. 

Refleksija: Katė — gamta, pelė — gamta, katė ryja pelę= gamta 
ryja gamtą — gamta ryja pati save. 

Filosofinis fakto vaizdavimas: Tuo, kad gamta ryja pati save, 
yra pagrįsta tai, kad katė ryja pelę. 

Šiuo būdu mistifikavus žmogaus kovą su gamta, mistifikuojama 
ir sąmoninga žmogaus veikla gamtos atžvilgiu, nes ji suprantama 
kaip šios tikros kovos plikos abstrakcijos reiškimasis. Pagaliau pra- 
tempiamas kasdieninis žodis darbas kaip šio mistifikavimo rezulta- 
tas, — žodis, kuris nuo pat pradžios buvo mūsų „tikrajam socia- 
listui“ ant liežuvio galo, bet kurį jis drįso ištarti, tik reikiamai jį 
pagrindęs. Darbas konstruojamas vien iš paprasto abstraktaus supra- 
timo apie Žmogų ir gamtą, todėl ir apibrėžiamas tokiu būdu, kuris 
vienodai tinka ir netinka visoms darbo išsivystymo pakopoms. 


„Pagal tai darbas yra kiekviena sąmoninga žmogaus veikla, kuria jis stengiasi 
pajungti gamtą savo viešpatavimui dvasiniu ir materialiniu atžvilgiu, norėdamas 
paversti ją sąmoningu savo gyvenimo pomėgiu ir panaudoti ją savo dvasiniam 
arba kūniškam pasitenkinimui" (ten pat). 

Atkreipkime dėmesį vien į tokią puikią išvadą: 


„Kai ši kova pasireiškia kaip sąmoninga veikla, ji vadinasi darbų; pagal 
tai darbas yra kiekviena sąmoninga žmogaus veikla“ ir t. t. 

Už šį gilų supratimą mes turime būti dėkingi „poliariniam prie- 
šingumui". 

Prisiminkime anksčiau cituotą Sen-Simono teiginį apie libre dė- 
veloppement de toutes les facultės“. Taip pat kartu prisiminkime, 
kad Furjė šiandieninį travail rėpugnant“* norėjo pakeisti travail 
attrayant***. „„Poliariniam priešingumui“ mes esame dėkingi už tokį 
filosofinį šių teiginių pagrindimą ir išaiškinimą: 

„Bet kadangi" (šis „bet“ turi reikšti, kad čia nėra jokio sąryšio) „gyvenimas, 
kiekvieną kartą atsiskleisdamas, lavindamas savo jėgas bei sugebėjimus ir leisdamas 
jiems pasireikšti, turi pasiekti malonumą, pasitenkinimą, tai iš to išeina, kad pats 
darbas turi būti įgimtų žmogaus gabumų atskleidimas ir ugdymas ir turi teikti 
malonumo, pasitenkinimo bei laimės. Todėl pats darbas būtinai turi tapti 
laisvu gyvenimo pasireiškimu ir dėl to — pomėgiu" (ten pat). 


Čia parodyta tai, kas žurnalo „Rheinische Jahrbücher" pratar- 
mėje buvo pažadėta, būtent — „kaip vokiečių mokslas apie visuo- 
menę savo ligšiolinėje išsivystymo pakopoje skiriasi nuo pran- 
cūzų ir anglų mokslo“ ir ką reiškia „moksliškai išdėstyti komunizmo 
teoriją“. 

* — laisvą visų įgimtų gabumų ugdymą. Red, 


** — atstumiantį darbą. Red. 
* — patraukliu darbu. Red. 

Sunku atskleisti kiekvieną loginį liapsusą, esantį šiose keliose ei- 
lutėse, išvengiant nuobodulio. Pirma nurodysime klaidas formalio- 
sios logikos atžvilgiu. 

Norint įrodyti, kad darbas, kaip gyvenimo pasireiškimas, turi 
teikti malonumo, tariama, kad gyvenimas, kiekvieną kartą pasireikš- 
damas, turi teikti malonumo, o iš to daroma išvada, kad gyvenimas 
turi teikti malonumo ir tada, kai jis pasireiškia kaip darbas. Nepa- 
sitenkindamas tuo, kad jis, pasitelkęs parafrazę, pavertė postulatą 
išvada, ir pačią išvadą autorius daro neteisingai. Iš to, kad „gyve- 
nimas, kiekvieną kartą aisiskleisdamas, turi pasiekti malonumą“, jis 
gauna išvadą, kad darbas, kuris yra viena iš šio gyvenimo aitsisklei-- 
dimo formų, „pats turi būti įgimtų žmogaus gabumų“, taigi vėl gy- 
venimo, „atskleidimas ir ugdymas". Vadinasi, darbas turi būti tai, kas 
jis yra. Kaip iš viso darbas galėtų kada nors nebūti „įgimtų žmogaus 
gabumų atskleidimas“?— Bet tai dar ne viskas. Kadangi darbas turi 
būti kaip tik tai, „todėl“ jis „būtinai turi” tapti toks, arba dar ge- 
riau: kadangi darbas „turi būti įgimtų žmogaus gabumų atskleidi- 
mas ir ugdymas“, todėl jis būtinai turi tapti kažkuo visai kitu, bū- 
tent „laisvu gyvenimo pasireiškimu“, apie ką lig šiol visai nebuvo 
kalbama. Taigi anksčiau iš gyvenimo malonumo postulaio tiesiai 
buvo išvestas darbo kaip malonumo postulatas, o čia šis pastarasis 
postulatas pateikiamas kaip išvada iš naujo postulato — iš „gyveni- 
mo laisvo pasireiškimo darbe“. 

Kai dėl šio teiginio turinio, tai neaišku, kodėl darbas ne visuo- 
met buvo tai, kas jis turi būti, ir kodėl jis turi tapti toks dabar 
arba kodėl jis turi tapti kažkuo, kuo jis lig šiol neturėjo tapti. Ta- 
čiau, tiesa, lig šiol dar nebuvo išaiškinta žmogaus esmė ir poliarinis 
žmogaus ir gamtos priešingumas. 

Po to „moksliškai pagrindžiamas“ komunistinis išigians apie vi- 
suomeninę darbo produktų nuosavybę: 


„Bet“ (šis naujas „bet“ turi tokią pat prasmę, kaip ir ankstesnis) „darbo pro- 
duktas turi kartu tarnauti tiek individo, dirbančiojo laimei, tiek ir visuotinei laimei. 
Tai pasiekiama savitarpiškumu, savitarpiniu visų visuomeninių veiklų papildymu“ 
(ten pat). 

Ši tezė tėra neaiški — dėl intarpo „laimė“— kopija to, ka pa- 
kartoja kiekviena ekonominė knyga apie konkurenciją ir darbo pa- 
sidalijimą. 

Pagaliau filosofiškai pagrindžiamas prancūziškasis darbo organi- 
zacijos traktavimas: 


„Darbas, kaip laisva veikla, teikianti malonumo ir kartu tarnaujanti visuotinei 
gerovei, yra darbo organizacijos pagrindas“ (p. 165). 


Kadangi darbas dar tik turi ir privalo tapti „malonumo teikian- 
čia ir t. t. laisva veikla“, taigi dar nėra tokia, tai veikiau reikėtų 
manyti, kad, atvirkščiai, — darbo organizacija yra „darbo, kaip malo- 
numą teikiančios veiklos“, pagrindas. Tačiau mūsiškiam autoriui vi- 
sai pakanka vien tik darbo, kaip tokios veiklos, sąvokos. 

Pabaigoje autorius mano pasiekęs savo straipsniu tam tikrų „re- 
zultatų“. 

Šie „statybiniai akmenys“ ir „rezultatai“ kartu su kitais granito 
luitais, esamais „Dvidešimt viename lanke“, metraštyje „Būrgerbuch“ 
ir rinkinyje „Neue Anekdota“!59, sudaro tą uolą, ant kurios „tikrasis 
socializmas“ — alias* socialinė vokiečių filosofija — ketina pastatyti 
savo bažnyčią. 

„Progai pasitaikius, mes dar išgirsime keletą himnų, keletą ištrau- 
kų iš cantique allégorique hėbraigue et mystigue“*, kuri bus gie- 
dama šioje bažnyčioje. 


* — kitais atvejais. Red, 
** — alegorinės ir mistinės žydų giesmės. Red. 

KARLAS GRIUNAS 
„SOCIALINIS JUDĖJIMAS PRANCŪZIJOJE IR BELGIJOJE“ 


(DARMSTATAS, 1845),151 
arba 
„„TTKROJO SOCIALIZMO" ISTORIOGRAFIJA 


„Iš tiesų, jei čia nereikėtų iš karto apibūdinti ištisos gaujos... mes dar svies- 
tume plunksną į šali... Ir štai ji“ (Munto „Visuomenės istorija“) „dabar pasirodo 
su tomis pat pretenzijomis dideliam būriui skaitančios publikos, kuri godžiai griebia 
viską, kas turi etiketę: socialinis, nes tikra nuojauta jai pasako, kokios ateities 
paslaptys glūdi šiame žodelyje. Dviguba atsakomybė tenka rašytojui, ir jis turi būti 
dvigubai nubaustas, jeigu jis ėmėsi darbo, neturėdamas jam pašaukimo!" 

„Mes, tiesą sakant, nenorime ginčytis su ponu Muntu dėl to, kad apie faktinius 
Prancūzijos ir Anglijos socialinės literatūros laimėjimus jis težino tai, ką jam yra 
pasakęs ponas L. Šteinas, kurio knyga galėjo būti labiau ar mažiau pripažinta, kai 
ji pasirodė... Tačiau šiandien... postringauti apie Sen-Simoną, vadinti Bazarą ir 
Anfanteną dviem sensimonizmo šakomis, statyti po jų Furjė, plepėti niekus apie 
Prudoną ir t. t.!.. Ir vis dėlto mes mielai žiūrėtume į tai pro pirštus, jei bent 
socialinių idėjų genezė būtų išdėstyta originaliai ir naujai". 


Tokia pompastiška, radamantine!*? sentencija ponas Griunas pra- 
deda („Neue Anekdota”, p. 122, 123) Munto „Visuomenės istorijos“ 
recenziją. 


Koks nustebintas bus skaitytojas artistiniu pono Griuno talentu, 
sužinojęs, kad po šia kauke jis paslėpė tik savo tuomet dar negi- 
musios knygos savikritiką. 

Ponas Griunas pateikia mums įdomų reginį — „tikrojo socializ- 
mo“ susiliejimą su „Jaunosios Vokietijos“ rašeivų literatūriškumu. 
Paminėtoji knyga parašyta kaip laiškai damai, ir jau iš to skaity- 
tojas gali suprasti, jog čia giliaminčiai „tikrojo socializmo“ dievai 
pasirodo vainikuoti „jaunos literatūros“ rožėmis ir mirtomis. Suskin- 
kime šių rožių puokštę: 


„„Karmanjolė“ pati skambėjo mano galvoje... Tačiau šiaip ar taip baisu, kad 
„Karmanjolė“ gali jei ne visai įsikurti vokiečių rašytojo galvoje, tai bent joje 
papusryčiauti" (p. 3). 

„Jei čia būtų senasis Hegelis, aš nutverčiau jį už ausų: Kaip, gamta yra 
dvasios kitabūtis? Kaip, Jis yra naktinis sargas?“ (p. 11). 

„Briuselis tam tikra prasme atstovauja prancūzų Konventui: jis turi savo 
Kalno partiją ir savo Slėnio partiją“ (p. 24). 

„Politikos Liuneburgo stepė" (p. 80). 

„Marga, poetiška, nenuosekli, fantastiška chrizalidė" (p. 82). 

„Restauracijos liberalizmas, šis kaktusas be dirvos, kuris, kaip parazitinis au- 
galas, apsivijo apie deputatų rūmų suolus“ (p. 87, 88). 

Kad kaktusas nėra nei „be dirvos“, nei „parazitinis augalas“, — 
tai tiek pat mažai gadina šį gražų vaizdą, kaip negadina ankstesnio 
vaizdo tas faktas, kad nėra nei „margų“, nei „poetiškų“, nei „ne- 
nuoseklių“ „„chrizalidžių“ arba lėlių. 


„Bet aš pats atrodau sau šiame vandenyne“ (laikraščių ir laikraščių bendra- 
darbių Monpansjės kabinete) „antruoju Nojumi, kuris paleidžia savo balandžius, 
norėdamas sužinoti, ar galima kur nors pasistatyti trobeles arba užveisti vynuogy- 
nus, ar galima sudaryti su užsirūstinusiais dievais protingą sutartį“ (p. 259). 


Ponas Griunas kalba čia, matyt, apie savo veiklą kaip laikraš- 
čio korespondentas. 


„Kamilis Demulenas — tai buvo žmogus. Steigiamasis susirinkimas buvo suda- 
rytas iš filisterių. Robespjeras buvo dorybingas magnetizuotojas. Žodžiu, naujoji 
istorija — tai žūtbūlinė kova prieš krautuvininkus ir. magnetizuotojus!!!“ (p. 311). 

„Laimė yra pliusas, bet pliusas ikso laipsnyje“ (p. 203). 


Taigi laimė =+x; tokia formulė randama tik estetinėje pono 
Griuno matematikoje. 


„Kas yra darbo organizacija? Ir tautos atsakė sfinksui tūkstančiu laikraščių 
balsų... Prancūzija dainuoja strofą, o Vokietija — senoji mistinė Vokietija — an- 
tistrofą“ (p. 259). . 

„Šiaurės Amerika man yra netgi biauresnė, negu senasis pasaulis, nes šis 
krautuvininkų pasaulio egoizmas trykšta raudona akiplėšiškos sveikatos spalva... 
nes visa ten yra taip paviršutiniška, taip nepagrįsta, beveik norėčiau pasakyti — 
taip provinciška. .. Jūs vadinate Ameriką naujuoju pasauliu; tai — seniausias iš visų 
senų pasaulių. Mūsų padėvėti drabužiai ten laikomi paradiniais rūbais“ (p. 101, 324). 


Lig šiol tebuvo žinoma, jog ten yra dėvimos nedėvėtos vokiškos 
kojinės, nors jos yra per blogos „,paradiniams“ rūbams. 


„Logiškai tvirtas šių institucijų garantizmas“ (p. 461). 


Nevertas tas tikrai „žmogum“ vadintis, 
Jei ko nedžiugina tokie žiedai!!9š 


Koks gracingas gyvumas! Koks akiplėšiškas naivumas! Koks did- 
vyriškas plaukiojimas estetikos jūroje! Koks heiniškas nerūpestingu- 
mas ir genialumas! 

Mes apgavome skaitytoją. Pono Griuno beletristika visai nepuo- 
šia „tikrojo socializmo“ mokslo; atvirkščiai, mokslas tik užpildo šių 
beletristinių tauškalų tuštumas. Jis sudaro, taip sakant, jų „socia- 
linį foną". 

Vienoje pono Griuno apybraižoje — „Fojerbachas ir socialistai“ 
(„Deutsches Būrgerbuch“, p. 74) — yra toks teiginys: 


„Minint Fojerbachą, tuo pačiu suminimas visas filosofijos darbas, pradedant 
Bekonu Verulamiečiu ir baigiant šiomis dienomis; kartu taip pat pasakoma, ko galų 
gale nori ir ką reiškia filosofija, nurodoma į žmogų kaip į paskutini visuotinės 
istorijos rezultatą. Ir tai yra Llikresnis — nes labiau pagrįstas — požiūris į reikalą, 
negu postringavimai apie darbo užmokestį, konkurenciją, apie konstitucijų ir vals- 
tybės santvarkų trūkumus... Mes radome Žmogų, žmogų, kuris yra išsivadavęs 
nuo religijos, nuo negyvų minčių, nuo viso, kas jam svetima, ir nuo visų iš čia 
išplaukiančių praktinių pasekmių. Mes radome gryną, tikrą žmogų“. 

Viena ši frazė pakankamai išaiškina „pagrįstumo“ ir „tikrumo“ 
laipsnį, kurio galima ieškoti pono Griuno rašiniuose. Jis nesilei- 
džia į smulkius klausimus. Apsiginklavęs nepajudinamu tikėjimu 
vokiečių filosofijos rezultatais, kaip juos yra išdėstęs Fojerbachas, 
būtent, kad „Žmogus“, „grynas, tikras žmogus“, esąs galutinis vi- 
suotinės istorijos tikslas, kad religija esanti atsiskyrusi žmogaus 
esmė, kad žmogaus esmė esanti žmogiškoji visų daiktų esmė ir ma: 
tas; apsiginklavęs kitomis vokiečių socializmo tiesomis (žiūrėk anks- 
čiau), pagal kurias ir pinigai, samdomasis darbas ir t. t. esą žmogaus 
esmės atsiskyrimai, o vokiečių socializmas esąs vokiečių filosofijos 
įgyvendinimas ir teorinė užsienio socializmo bei komunizmo tie- 
sa ir t. t,— ponas Griunas vyksta į Briuseh ir Paryžių, būdamas 
įsitikinęs, kad „tikrasis socializmas“ yra visiškai patenkintas 
savimi. | 

Galingi trimito garsai, kuriais ponas Griunas šlovina „tikrąjį so- 
cializmą“ ir vokiečių mokslą, nustelbia visa, ką šiuo atžvilgiu yra 
nuveikę kiti jo vienatikiai. Kai dėl „tikrojo socializmo“, tai tie 
liaupsinimai, matyt, trykšta iš širdies gelmių. Pono Griuno kuklumas 
neleidžia jam pasakyti nė vieno teiginio, kurio jau anksčiau nebūtų 
pareiškęs koks nors kitas „tikrasis socialistas“ „Dvidešimt viename 
lanke“, metraštyje „Būrgerbuch“ ir rinkinyje „Neue Anekdota". Taip 
visa jo knyga tesiekia vienintelio tikslo — užpildyti prancūzų socia- 
linio judėjimo konstrukcijos schemą, kurią Hesas yra davęs ,„„Dvi- 
dešimt viename lanke“, p. 74—88, ir tuo patenkinti ten pat, p. 88, 
nurodyta poreikį. O kai dėl vokiečių filosofijos liaupsinimo, tai 
pastaroji turi būti jam tuo labiau dėkinga, kuo mažiau jis ją pažįs- 
ta. Nacionalinis „tikrųjų socialistų“ išdidumas, didžiavimasis Vokie- 
tija kaip „Žmogaus“, „žmogaus esmės“ šalimi, lyginant ją su kitomis 
paprastomis tautybėmis, jame pasiekia savo viršūnę. Čia pat pateik- 
sime keletą atitinkamų pavyzdžių: 

„Bet aš norėčiau žinoti, ar neturi jie visi, prancūzai ir anglai, belgai ir šiaurės 
amerikiečiai, pirma iš mūsų pasimokyti“ (p. 28). 


Toliau ši mintis taip dėstoma: 


„Šiaurės amerikiečiai man atrodo iš pagrindų proziški, ir, nepaisant visos įsta- 
tymų jiems suteiktos laisvės, jie turi mokytis socializmo tik iš mūsų“ (p. 101). 


Ypač po to, kai nuo 1829 m. jie turi savo socialistinę demo- 
kratinę mokyklą, prieš kurią jų ekonomistas Kuperis kovojo jau 
1830 metais. 

„Belgų - demokratai! Nejaugi tu manai, kad jie yra nuėję bent pusę to nuo- 


tolio, kurį nuėjome mes, vokiečiai? Aš buvau dargi susirėmęs su vienu jų, kuris 
laisvos žmonijos realizavimą laiko chimera!" (p. 22). 


Čia „Žmogaus“, „žmogaus esmės“, „žmonijos“ tautybė puikuo- 
jasi prieš belgų tautybę. 
„Prancūzai, palikite Hegelį ramybėje, kol jūs jo nesuprasite“. (Mes manome, 


jog ta, šiaip labai silpna, teisės filosofijos kritika, kurią yra davęs Lerminjė, 
parodo gilesnį Hegelio supratimą, negu visa, ką kada nors yra parašęs ponas 

Griunas savo vardu arba gua* „Ernst von der Haide"**.) „Negerkite metus nei 
kavos, nei vyno; nekurstykite savo dvasios jokia jaudinančia aistra; leiskite Gizo 
valdyti ir atiduokite Alžyrą Maroko valdžion“ (kaip galėtų Marokas viešpatauti 
Alžyrui, net jeigu prancūzai atsisakytų nuo Alžyro!); „sėdėkite kokioje nors man- 
sardoje ir studijuokite „Logiką“ kartu su „Fenomenologija“. Kai pagaliau po metų 
sulysę, paraudusiomis akimis jūs nulipsite į gatvę ir susidursite su pirmuoju pa- 
sitaikiusiu dabita arba viešu šauklių, tai nesumiškite, Juk per tą laiką jūs tapote 
dideli, galingi žmonės, jūsų dvasia yra panaši į ąžuolą, maitinamą stebuklingomis“ 
(H) „sultimis; visa, į ką tik jūs pažvelgiate, atskleidžia jums savo slapčiausias 
ydas; jūs, kaip sutvertosios dvasios, vis dėlto prasiskverbiate į gamtos vidų; jūsų 
žvilgsnis užmuša, jūsų žodis perkelia kalnus, jūsų dialektika yra aštresnė už 
aštriausią giljotiną. Jūs atvykstate į Rotušę —ir buržuazijos nelieka nė kvapo. 
Jūs įžengiate į Burbonų rūmus--ir jie sugriūva, visi jų deputatų rūmai virsta 
nihilum album“**, Gizo išnyksta, Liudvikas Pilypas nublanksta ir virsta istorine 
schema, ir iš visų šių žuvusių momentų griuvėsių pakyla išdidžiai ir pergalingai 
absoliutinė laisvos visuomenės idėja. Be juoko, Hegelį jūs galite nugalėti tik tada, 
jeigu jūs patys pirma tapsite Hegeliu. Kaip jau anksčiau sakiau: Moro mylimoji 
gali mirti tik nuo jo rankos“ (p. 115, 116). 


Kiekvienam trenks į nosį beletristinis puvimo kvapas, skleidžia- 
mas šių „tikrojo socializmo“ teiginių. Kaip ir visi „tikrieji socialis- 
tai", ponas Griunas nepamiršta vėl pateikti mums senų plepalų 
apie prancūzų paviršutiniškumą: 

„Likimas mane pasmerkė tam, kad kiekvieną kartą, kai aš iš arti stebiu pran- 
cūzų dvasią, matyčiau jos nepakankamumą ir paviršutiniškumą“ (p. 371). 


Ponas Griunas neslepia nuo mūsų, kad jo knyga siekia išaukš- 
tinti vokiečių socializmą kaip prancūzų socializmo kritiką: 


„Dabartinės vokiečių literatūros plebsas prikišdavo mūsų socialistiniams sie- 
kiams, kad jie esą prancūzų beprotybių pamėgdžiojimas. Niekas lig šiol nelaikė 
reikalinga paneigti tai bent vienu žodeliu. Perskaitęs šią knygą, šis plebsas turės 
susigėsti, jei tik jis dar turi gėdos jausmą. Jam greičiausiai nė į galvą nebuvo 
atėję, kad vokiečių socializmas yra prancūzų socializmo kritika, kad jis ne tik 
nelaiko prancūzų naujos „Contrat social“**** įšradėjais, bet, atvirkščiai, reikalauja, 
kad jie savo žinias pirma pasipildytų vokiečių mokslu. Šiuo metu čia, Paryžiuje, 
ruošiamasi išleisti Fojerbacho „Krikščionybės esmės“ vertimą. Tegu prancūzams 
bus naudinga vokiečių mokykla! Kad ir koks būtų šalies ekonominės padėties, 
čionykštės politikos būklės rezultatas, šiaip ar taip kelią į žmogišką gyvenimą 
ateityje atveria tik humanistinė pasaulėžiūra. Nepolitinė, paniekinta vokiečių tauta, 
ši tauta, kuri netgi nėra tauta, yra padėjusi kertinį ateities rūmo akmenį“ (p. 353). 


Žinoma, „tikrajam socialistui", kuris taip gerai pažįsta „žmogaus 
esmę", nėra reikalo žinoti, „koks bus“ tam tikroje šalyje jos „„eko- 
nominės padėties ir politikos būklės rezultatas". 

Kaip „tikrojo socializmo" apaštalas, ponas Griunas nesitenkina — 
taip pat kaip ir jo bendraminčiai apaštalai — išdidžiu kitų tautų tam- 
sumo priešpastatymu vokiečių visažinybei. Jis pasitelkia savo senąją 
literatūrinę praktiką, jis beatodairiška besibastančiam pasaulio tu- 
ristui būdinga maniera primeta save įvairių socialistinių, demokra- 
tinių ir komunistinių partijų atstovams ir, apuostęs juos iš visų pu- 
sių, stoja prieš juos kaip „tikrojo socializmo" apaštalas. Vienintelis 
jo uždavinys — mokyti juos, kuo nuodugniausiai aiškinti jiems apie 

* — kaip. Red. 
tt „Stepių Ernstas“. Red. 


t — grynu nieku. Red, 
kė „Visuomeninės sutarties“. Red. 

laisvą žmoniją. „Tikrojo socializmo“ pranašumas, lyginant jį su 
Prancūzijos partijomis, čia virsta asmeniniu pono Griuno pranašumu 
šių partijų atstovų atžvilgiu. Pagaliau tatai netgi įgalina ne tik pa- 
versti prancūzų partijų vadus pono Griuno pjedestalu, bet ir iš- 
vilkti į dienos šviesą gausybę visokių paskalų, kurios turi atlyginti 
vokiečių provincialą už jo pastangas, siekiant įsisavinti tokius turi- 
ningus „tikrojo socializmo“ teiginius. 

„Visas Kaiso veidas rodė plebėjišką džiaugsmą, kai aš jam patvirtinau savo 
didelį pasitenkinimą jo kalba“ (p. 50). 

Ponas Griunas tuojau ėmė šviesti Katsą apie prancūzų terorizmą 
ir „buvo toks laimingas, susilaukęs savo naujo draugo pritarimo“ 
D AS A . 

Visai kitaip reikšminga buvo jo įtaka Prudonui: 

„Man buvo be galo malonu būti tam tikra prasme privatdocentu žmogaus, 


kurio proto aštrumas, gal būt, nebuvo pralenktas nuo Lesingo ir Kanto laikų“ 
(p. 404). 


Lui Blanas tėra „jo apskretęs vaikiščias“ (p. 314). 


„Jis paklausė apie mūsų reikalus, didžiai susidomėjęs, bet kartu labai ne- 
nusimanydamas. Mes, vokiečiai, žinome“ (2) „prancūzų reikalus beveik taip pat 
gerai, kaip patys prancūzai; mes bent studijuojame“ (2) „juos“ (p. 315). 


O apie „tėvelį Kabė“ mes sužinome, kad jis yra „ribotas“ (p. 382). 
Ponas Griunas pateikia jam klausimų, ir Kabė 


priverstas „prisipažinti, kad jis nelabai į juos gilinosi. Aš“ (Griunas) „tai buvau 
seniai pastebėjęs, ir tuomet, aišku, viskas baigėsi, juo labiau, kai aš prisiminiau, 
jog Kabės misija jau seniai yra baigta“ (p. 381). 

Vėliau mes pamatysime, kaip ponas Griunas sugebėjo pavesti 
Kabė naują „misiją“. 

Pirma nurodysime schemą ir dvi—tris bendras iš kitų perimtas 
mintis, kurios sudaro Griuno knygos griaučius. Ir viena, ir kita yra 
nurašyta iš Heso, kurį ponas Griunas kuo puikiausiai perfrazuoja. 
Dalykus, kurie jau Heso veikaluose buvo labai neaiškūs ir mistiški, 
bet pradžioje — „Dvidešimt viename lanke“ — buvo verti pripažini- 
mo, ir pasidarė nuobodūs bei reakcingi tik dėl amžino jų kartojimo 
metraštyje ,„Biūrgerbuch“, rinkinyje „Neue Anekdota” ir žurnale 
„Rheinische Jahrbücher” tuo metu, kai jie jau buvo pasenę, — šiuos 
dalykus ponas Griunas paverčia visiška nesąmone. 

Hesas sintetina prancūzų socializmo vystymąsi su vokiečių filo- 
sofijos vystymusi — Sen-Simona su Šelingu, Furjė su Hegeliu, Pru- 
dona su Fojerbachu. Plg., pavyzdžiui, „Dvidešimt vienas lankas“, 
p. 78, 79, 326, 327; „Neue Anekdota”, p. 194, 195, 196, 202 ir sek. 
(Paralelė tarp Fojerbacho ir Prudono. Pavyzdžiui, Hesas: ,Fojerba- 
chas — tai vokiečių Prudonas“ ir t. t, „Neue Anekdota“, p. 202; 
Griunas: „Prudonas — tai prancūzų Fojerbachas“, p. 404.) Šis sche- 
matizmas — toks, kokį jį pateikia Hesas, ir sudaro visą vidinį Griuno 
knygos saryšį. Skirtumas tėra tas, kad ponas Griunas neužmiršta su- 
teikti Heso teiginiams beletristini apvalkala. Ponas Griunas kuo sąži- 
ningiausiai nurašo netgi aiškias Heso klaidas, pavyzdžiui, jo teigimą 

(„Neue Anekdota", p. 192), kad teoriniai samprotavimai sudaro prak- 
linių judėjimų „socialinį foną“ ir „teorinę bazę“. (Pavyzdžiui, Griu- 
nas rašo 264 puslapyje: „Socialinis XVIII amžiaus politinio klausimo 
lonas... buvo tuo pat metu abiejų filosofinių krypčių — sensualistų 
ir deistų — ,„produktas“.) Tokia yra ir mintis, kad, norint visiškai 
sukritikuoti esamą visuomenę, pakanka susieti Fojerbachą su prak- 
tika, pritaikyti jį socialiniam gyvenimui. Jeigu prie to pridėsime 
tolesnę kritiką, kurią Hesas nukreipia prieš prancūzų komunizmą 
ir socializmą, pavyzdžiui, tokius teiginius, kad „Furjė, Prudonas 
ir t. t. neperžengė samdomojo darbo kategorijos ribos“ („Būrger- 
buch”, p. 40 ir kt.), kad „Furjė norėtų padaryti pasaulį laimingą 
naujomis egoizmo asociacijomis“ („Neue Anekdota“, p. 196), kad 
„net radikalūs prancūzų komunistai dar neįveikė darbo ir po- 
mėgio priešingumo, dar nepakilo iki gamybos ir vartojimo vienybės 
r t t.” („Būrgerbuch“, p. 43), kad „anarchija yra politinio viešpa- 
tavimo sąvokos neigimas“ („Dvidešimt vienas lankas“, p. 77) ir t. t. 
ir t. t, — jeigu visa tai pridėsime, tai gausime ištisą prancūzų kriti- 
ką, kaip ją yra pateikęs ponas Griunas, tą pačią kritiką, kurią ponas 
Griunas turėjo kišenėje, dar prieš išvykdamas į Paryžių. Be to, kas 
paminėta, ponui Griunui palengvina suvesti sąskaitas su prancūzų 
socialistais bei komunistais ir daugelis Vokietijoje iš tradicijos pa- 
plitusių frazių apie religiją, politiką, tautybę, apie tai, kas yra žmo- 
giška ir nežmogiška, ir t. t. ir t. t„— frazių, kurios „tikriesiems so- 
cialistams“ atiteko iš filosofų. Jam visur belieka ieškoti „Žmogaus“ 
bei žodžio „žmogiškas“ ir lieti apmaudą, kai jo neranda. Pavyz- 
džiui: „Tu politikuoji —tu esi ribotas“ (p. 283). Ir visai taip pat 
ponas Griunas gali toliau šaukti: Tu esi tautiškas, religingas, do- 
miesi politine ekonomija, Tu turi dievą, reiškia — Tu nesi žmogiškas, 
Tu esi ribotas — o tai jis ir daro visoje knygoje. Tuo, aišku, iš 
esmės kritikuojama politika, tautybė, religija ir t. t. ir kartu pakan- 
kamai nušviečiamas kaip tik kritikuojamų rašytojų savotiškumas 
bei jų sąryšis su visuomenės vystymusi. 

Jau iš čia matyti, kad Griuno jovalas yra kur kas prastesnis už 
Šteino knygą, — pastarasis bent mėgino išdėstyti socialistinės litera- 
tūros sąryšį su tikruoju prancūzų visuomenės vystymusi. Šiuo at- 
veju vargu ar Teikia priminti, kad ponas Griunas tiek kalbamojoje 
knygoje, tiek ir rinkinyje „Neue Anekdota” iš aukšto ir su di- 
džiausia panieka žiūri į savo pirmtakus. 

Bet argi sugebėjo ponas Griunas bent teisingai nurašyti tai, ką 
jis išskaitė Heso ir kitų autorių raštuose? Ar išsaugojo jis savosios 
visai nekritiškai ir patikliai priimtos schemos rėmuose bent reika- 
lingą medžiagą, ar teisingai ir pilnai jis išdėstė atskirų socialistinių 
rašytojų mintis pagal pirmuosius šaltinius? Juk iš tikrųjų tai yra 
minimaliausi reikalavimai, iškeltini žmogui, iš kurio turi mokytis 
šiaurės amerikiečiai ir prancūzai, anglai ir belgai, kuris buvo Pru- 
dono privaldocentas ir kuris nesiliauja didžiavęsis prieš paviršutiniš- 
kus prancūzus vokišku nuodugnumu. 

SENSIMONIZMAS 


Iš visos sensimonistinės literatūros ponas Griunas nėra laikęs ran- 
kose nė vienos knygos. Pagrindiniai jo šaltiniai yra: pirmiausia, jo 
taip niekinamas Lorencas Šteinas, toliau, pagrindinis Šteino šalti- 
nis — L. Rebo!“* (užtat 260 puslapyje, siekdamas atgrasinti, jis ir va- 
dina poną Rebo filisteriu; tame pačiame puslapyje jis stengiasi 
pavaizduoti dalyką taip, kad Rebo visai atsitiktinai patekęs jam 
į rankas tuomet, kai jis jau seniai buvo nutraukęs ryšius su sen- 
simonistais) ir atskiros vietos iš Lui Blano raštų. Mes tuojau tai 
tiesiai įrodysime. 

Pirma palyginkime, ką ponas Griunas sako apie paties Sen-Simo- 
no gyvenimą. 

Pagrindinis šaltinis Sen-Simono gyvenimui nušviesti yra jo auto- 
biografijos fragmentai Olendo Rodrigo išleistuose „Sen-Simono raš- 
tuose“ ir savaitraščio „„Organisateur“ 1830 m. gegužės 19 d. nume- 
ryje!“?. Taigi čia mes turime visus dokumentus: 1) pirmuosius šalti- 
nius, 2) Rebo, kuris padarė iš jų ištraukas, 3) Šteiną, kuris panau- 
dojo Rebo, 4) beletristinį pono Griuno leidinį. 


Ponas Griunas: „Sen-Simonas dalyvauja amerikiečių išsivadavimo kovoje, ypa- 
tingai nesidomėdamas pačiu karu: jam dingteli į galvą mintis, jog galima sujungti 
abu milžiniškus vandenynus" (p. 84). 

Šieinas, p. 143: „Iš pradžių jis stojo į karinę tarnybą... ir išvyko su Bujė 
į Ameriką... Šiame kare, kurio reikšmę jis, beje, puikiai suprato... karas kaip 
toks, sakė jis, manęs nedomino, o tedomino šio karo tikslas, ir t. t“... „Po bergž- 
džio mėginimo sudominti Meksikos vicekaralių planu iškasti didelį kanalą abiem 
vandenynams sujungti“. 

Rebo, p. 77: „Būdamas kareivis kovoje už Amerikos nepriklausomybę, jis tar- 
navo Vašingtono vadovaujamas... pats karas manęs nedomino, sako jis, tačiau jo 
tikslas mane domino labai gyvai, ir šis domėjimasis įgalino mane kantriai pakelti 
jo sunkumus“. 


Ponas Griunas tenurašo tai, kad Sen-Simonas „ypatingai nesi- 
domėjo pačiu karu“, bet praleidžia svarbiausią dalyką — būtent jo 
domėjimąsi šio karo tikslu. 

Ponas Griunas toliau praleidžia tai, kad Sen-Simonas norėjo 
apginti savo planą pas vicekaralių, ir todėl šis planas lieka vien 
„Aingtelėjusia į galvą mintimi“. Jis nepažymi ir to, kad Sen-Simonas 
tai padarė „jau taikos metu“, — nes Šteinas datuoja šią aplinkybę 
tik metais. 

Čia pat ponas Griunas tęsia: 


„Vėliau“ (kada?) „jis nubrėžia prancūzų ir olandų ekspedicijos i anglų Indiją 
planą“ (ten pat). 

Šteinas: „1785 metais jis nuvyko į Olandiją, norėdamas suplanuoti jungtinę 
prancūzų ir olandų ekspediciją prieš anglų kolonijas Indijoje“ (p. 143). 


Šteinas čia pateikia neteisingus duomenis, o Griunas juos sąži- 
ningai nusirašo. O pats Sen-Simonas pasakoja štai ką: hercogas La 
Vogiujonas įkalbėjo Generalinius štatus organizuoti kartu su Pran- 
cūzija jungtinę ekspediciją į anglų kolonijas Indijoje. Apie save 

ben-Simonas tesako, jog „metus jis siekė (poursuivi) įgyvendinti šį 
planą“. 


Ponas Griunas: „Ispanijoje jis nori iškasti kanalą nuo Madrido ligi jūros“ 
(len pat). 


Sen-Simonas nori iškasti kanalą — kokia nesąmonė! Anksčiau jam 
buvo dingtelėjusi į galvą mintis, o dabar jis nori. Čia Griunas iš- 
kraipo faktus ne todėl, kad jis sąžiningai nusirašo Šteiną, kaip anks- 
čiau nurodytu atveju, o todėl, kad jis tai daro paviršutiniškai. 

Šteinas, p. 144: „1786 metais grįžęs į Prancūziją, jis jau sekančiais metais 


išvyko į Ispaniją, norėdamas pasiūlyti Ispanijos vyriausybei planą užbaigti kasti 
kanalą nuo Madrido ligi jūros". 


Greitai skaitydamas, ponas Griunas galėjo paimti savo paminėtą 
teiginį iš atitinkamos Šteino knygos vietos, kuri bent jau gali suda- 
ryti įspūdį, kad kanalo kasimo planas ir viso projekto idėja pri- 
klausė Sen-Simonui. O iš tikrųjų pastarasis nubrėžė tik planą pa- 
šalinti finansinius sunkumus, kurie atsirado, vykdant jau seniai 
pradėtą kanalo kasimą. 


Rebo: „Po šešerių metų jis pateikė Ispanijos vyriausybei planą iškasti kanalą, 
kuris turėjo būti laivybos linija tarp Madrido ir jūros“ (p. 78). 


Ta pati klaida, kaip ir Šteino knygoje. 

Sen-Simonas, p. XVII: „Ispanijos vyriausybė nutarė iškasti kanalą, kuris su- 
jungtų Madridą su jūra; šis sumanymas įstrigo, nes vyriausybei trūko darbininkų 
ir pinigų; aš susitariau su grafu de Kabariusu, dabartiniu finansų ministru, ir mes 
pateikėme vyriausybei tokį projektą" ir t. t. 

Ponas Griunas: „Prancūzijoje jis spekuliuoja ant nacionalinių turtų“. 


Iš pradžių Šieinas aprašo Sen-Simono padėtį revoliucijos metu 
ir po to ima kalbėti apie jo spekuliavimą nacionaliniais turtais (p. 144 
ir sek.). Bet iš kur ponas Griunas paėmė savo absurdišką posakį 
„spekuliuoti ant nacionalinių turtų“, užuot kalbėjęs apie spekuliaci- 
ją nacionaliniais turtais? Ir tai mes galime paaiškinti skaitytojui, pa- 
teikdami originalą: 

Rebo, p. 78: „Sugrižęs į Paryžių, jis užsiėmė spekuliacija ir spekuliavo su r 
les domaines nationaux"“. 


Ponas Griunas iškelia minėtą savo teiginį, jo visiškai nemotyvuo- 
damas. Mes nesužinome, kodėl Sen-Simonas spekuliavo nacionali- 
niais turtais ir kodėl šis savaime trivialus faktas turi reikšmės jo 
gyvenime. Juk ponas Griunas nelaiko reikalinga nurašyti iš Šteino 
ır Rebo, kad Sen-Simonas norėjo įsteigti kaip bandymą mokslinę 
mokyklą ir stambią pramonės įmonę ir minėtomis spekuliacijomis 
įgyti šiam tikslui reikalingą kapitalą. Pats Sen-Simonas kaip tik tuo 
motyvuoja savo spekuliacijas (,„Raštai“, p. XIX). 


Ponas Griunas: „Jis veda, kad galėtų parodyti vaišingumą mokslui, kad ištirtų 
žmonių gyvenimą, kad iščiulptų juos psichologiškai“ (ten pat). 


* — nacionaliniais turtais; žodis „sur“ savaime turi ir prielinksnio „ant" reikš- 
mę. Red, 

Ponas Griunas čia staiga peršoka per vieną svarbiausių Sen-Si- 
mono gyvenimo laikotarpių — per jo gamtos mokslo studijų ir ke- 
lionių laikotarpį. Bet ką gi reiškia — vesti, kad būtų galima parodyti 
vaišingumą mokslui, vesti, kad būtų galima psichologiškai iščiulpti 
žmones (kurių nevedi), ir t. t.? Visas reikalas yra štai koks: Sen- 
Simonas vedė, kad galėtų turėti saloną ir tirti jame tarp kitų žmo- 
nių ir mokslininkus. 


Tai Šteinas 149 puslapyje taip išdėsto: „Jis vedė 180i metais... Aš pasinau- 
dojau santuoka, kad galėčiau tirti mokslininkus“. (Plg. Sen-Simonas, p. 23.) 


Dabar, sulyginus su originalu, pono Griuno nesąmonė pasidaro 
suprantama ir išaiškinta. 

„Psichologinis žmonių iščiulpimas“ Šteinui ir pačiam Sen-Simo- 
nui reiškia mokslininkų stebėjimą visuomeniniame gyvenime. Sen- 
Simonas norėjo, visiškai laikydamasis savo pagrindinės socialistinės 
pažiūros, ištirti mokslo įtaką mokslininkų asmenybei ir jų elgsenai 
kasdieniniame gyvenime. Ponas Griunas tai paverčia absurdiškų, ne- 
suprantamu, romantiškų užgaidu. 


Ponas Griunas: „Jam gresia skurdas“ (kaip, kodėl?), „jis dirba perrašinėtoju 
kažkokiame lombarde už tūkstantį frankų per metus — jis, grafas, Karolio Didžiojo 
palikuonis; po to” (kada ir kodėl?) „jis gyvena iš vieno buvusio tarno malonės; 
vėliau“ (kada ir kodėl?) „jis mėgina nusišauti, bet ji išgelbsti, ir jis pradeda naują 
gyvenimą, aisidėdamas studijoms ir propagandai. Tik dabar jis parašo abu pa- 
grindinius savo veikalus“. 


„Jam gresia“, „po to“, „vėliau“, „dabar“ — šiais žodžiais ponas 
Griunas mano pakeisti atskirų Sen-Simono gyvenimo momentų chro- 
nologiją ir sąryšį. 


Šteinas, p. 156, 157: „Prie to prisidėjo naujas ir baisesnis priešas — vis labiau 
slegiantis išorinis skurdas... Po šešių mėnesių kankinamo laukimo jam pasiūlo- 
ma—" (net šį brūkšni ponas Griunas paėmė iš Šteino, tik jis buvo toks gudrus, 
kad ji padėjo po žodžio „lombardas“) „perrašinėiojo vieta Iombarde" (ne „kažko- 
kiame lombarde“, kaip gudriai pakeičia ponas Griunas, nes, kaip žinoma, Paryžiuje 
yra tik vienas, valdiškas lombardas), „apmokama tūkstančio frankų alga per metus. 
Įstabus anų laikų laimės nepastovumas! Liudviko XIV garsiojo rūmininko vaikaitis, 
hercogo karūnos ir didžiulių turtų įpėdinis, Prancūzijos peras iš gimimo ir Ispani- 
jos grandas tampa perrašinėtoju kažkokiame lombarde!" 


Čia paaiškėja Griuno klaida dėl lombardo; Šteino knygoje šis 
žodis yra savo vietoje. Norėdamas dar kuo nors skirtis nuo Šteino, 
ponas Griunas vadina Sen-Simoną tik „grafu“ ir „Karolio Didžiojo 
palikuoniu“. Pastarąjį nurodymą jis paėmė iš Šteino, p. 142, ir Rebo, 
p. 77, kurie vis dėlto yra gana atsargūs ir tesako, kad Sen-Simonas 
pats kildino save iš Karolio Didžiojo. Vietoj Šteino pateikiamų tei- 
giamų faktų, kurie tikrai verčia stebėtis, kaip skurdo Sen-Simonas 
Restauracijos metais, ponas Griunas tesistebi tuo, kad grafas ir ta- 
riamas Karolio Didžiojo palikuonis iš viso gali taip smukti. 

Šteinas: „Jis išgyveno dar dvejus metus“ (po mėginimo nusižudyti) „ir per 
tą laiką padarė, gal būt, daugiau, negu per tiek pat savo ankstesnio gyvenimo 
dešimtmečių. Dabar buvo užbaigtas „Pramonininkų katekizmas““ (apie šį seniai 


pradėto veikalo užbaigimą ponas Griunas sako: „Tik dabar jis parašo“ ir t. t.) „ir 
„Naujoji krikščionybė“ ir t. t." (p. 164, 165). 

169 puslapyje Šteinas abu šiuos veikalus vadina „abiem pagrin- 
(liniais jo gyvenimo kūriniais“. 

Taigi ponas Griunas ne tik nukopijavo Šteino klaidas, bet ir pats 
iš neaiškių Šteino vietų sufabrikavo naujas klaidas. Norėdamas nu- 
slėpti nusirašinėjimą, jis ima tik akivaizdžiausius faktus, bet atima 
iš jų faktų pobūdį, išplėšdamas juos iš chronologinio sąryšio bei iš 
visos jų motyvavimo grandies ir praleisdamas net svarbiausias tar- 
pines jų grandis. Mūsų ką tik pateikti fragmentai yra stačiai viskas, 
ką ponas Griunas praneša apie Sen-Simono gyvenimą. Judrus, veik- 
lus Sen-Simono gyvenimas Griuno vaizdavimo yra paverčiamas eile 
užgaidų bei įvykių, kurie yra mažiau įdomūs, negu bet kurio to 
meto valstiečio arba spekulianto gyvenimas kokioje nors judrioje 
Prancūzijos provincijoje. Ir vis vien, pateikęs skaitytojui šią biogra- 
finę terlionę, jis sušunka: „visas šis tikrai civilizuotas gyvenimas!" 
Jis netgi nesidrovi 85 puslapyje pasakyti: „Sen-Simono gyvenimas — 
tai paties sensimonizmo veidrodis“, lyg Griuno būdas vaizduoti Sen- 
Simono „gyvenimą“ galėtų būti veidrodis ko nors kito, kaip tik 
„pačios“ pono Griuno manieros fabrikuoti knygas. 

Mes kiek plačiau kalbėjome apie šią biografiją, nes ji yra klasi- 
kinis nuodugnumo pavyzdys,— būtent taip ponas Griunas rašo apie 
prancūzų socialistus. Kaip jau čia dirbtinai nerūpestingai jis atmeta, 
praleidžia, iškraipo, kaitalioja, siekdamas užmaskuoti nusirašinėji- 
mą, — taip ir toliau mes pamatysime, kaip ponas Griunas puoselėja 
savo sieloje visus neramaus plagiatoriaus požymius: jis tyčia sujau- 
kia, norėdamas apsunkinti sulyginimą su originalu; citatose iš savo 
pirmtakų jis praleidžia sakinius bei atskirus žodžius, kai jų gerai 
nesupranta, būdamas nesusipažinęs su originalais; fantazuoja ir pa- 
gražina dalyką neaiškiomis frazėmis; klastingai užsipuola tuos pa- 
čius žmones, kuriuos jis nusirašinėja. O nusirašinėja ponas Griunas 
nepaprastai skubotai, iodėl dažnai remiasi dalykais, apie kuriuos 
niekada nėra skaitytojui kalbėjęs, bet kurie jam, kaip Šteino skai- 
tytojui, yra įstrigę į galvą. 

Dabar parodysime, kaip ponas Griunas išdėsto Sen-Simono dokt- 
riną. 


1. „ŽENEVOS GYVENTOJO LAIŠKAI SAVO AMŽININKAMS"!55 


Iš Šteino knygos ponas Griunas nevisiškai suprato, koks yra są- 
ryšis tarp mokslininkų rėmimo plano, išdėstyto ką tik cituotame vei- 
kale, ir fantastinio brošiūros priedo. Apie šį veikalą jis pasisako 
taip, tarytum jame būtų kalbama daugiausia apie tam tikrą visuo- 
menės organizaciją, ir užbaigia tokiais žodžiais: 

„Dvasinė valdžia — mokslininkų rankose, pasaulietinė valdžia — savininkų ran- 
kose, rinkimai — visuotiniai" (p. 85; plg. Šteiną, p. 151; Rebo, p. 83). 


Sakinį: „teisė skirti asmenis, pašauktus eiti žmonijos vadų pa- 
reigas, priklauso kiekvienam“, kurį Rebo cituoja iš Sen-Simono 
(p. 47), o Šteinas bejėgiškiausiai išverčia, — šį sakinį ponas Griunas 
sutapatina su „visuotiniais rinkimais“, ir dėl to jis netenka bet 

kurios prasmės. Sen-Simonas kalba apie niuioninės tarybos rinkimus, 
ponas Griunas — apskritai apie rinkimus. 

Ponas Griunas, kokiais keturiais ar penkiais nuo Šteino ir Rebo 
nusirašytais sakiniais susidorojęs su ,„Laiškais ir t. t.“ ir jau pradėjęs 
kalbėti apie „Naująją krikščionybę“, staiga vėl sugrižta prie šių 
laiškų. 

„Tačiau, aiškų, vienu abstrakčių mokslu toli nenuvažiuosi“. (O konkrečiu ne- 


mokšiškumu, kaip matome, dar mažiau) „Juk abstraktaus mokslo požiūriu „savi- 
ninkai“ ir „Kiekvienas —tai dar skirtingi dalykai" (p. 87). 


Ponas Griunas užmiršta, kad lig šiol jis yra kalbėjęs tik apie 
„visuotinius rinkimus“, o ne apie „kiekvieną“. Tačiau Šteino ir Rebo 
knygose jis randa žodžius „tout le monde““ ir todėl žodį „kiekvie- 
nas“ rašo kabutėse. Toliau jis pamiršta, kad jis nepateikė tokio Štei- 
no sakinio, kuris motyvuoja jo paties sakinyje pavartotą žodelį 
„juk“. 

„Jam“  (Sen-Simonui) „lygia greta su išmintingais arba žinančiais pasireiškia 
atskirai propriėtaires*“ ir tout Ie monde. Tiesa, jie dar nėra atskirti vienas nuo 
kito tikra Tiba... Tačiau jau šitame miglotame tout le monde vaizde slypi užuo- 
mazga tos klasės, kurią suprasti ir pakelti vėliau tapo pagrindine jo teorijos ten- 


dencija— slypi užuomazga classe la plus nombreuse et la plus pauvre“**; ir iš. 
tikrųjų ši tautos dalis tuomet egzistavo tik potencialiai“ (p. 154). 


Šteinas pabrėžia, kad Sen-Simonas jau skiria propriétaires ir tout 
le monde, tačiau dar labai neaiškiai. O ponas Griunas tai iškreipia, 
pareikšdamas, kad Sen-Simonas apskritai dar daro ši skirtumą. Su- 
prantama, tai yra didelė Sen-Simono klaida. Ji paaiškinama tik tuo, 
kad „Laiškuose“ jis laikosi abstraktaus mokslo požiūrio. Tačiau, 
deja, atitinkamoje vietoje Sen-Simonas visiškai nekalba, kaip mano 
ponas Griunas, apie skirtumus kažkokioje būsimojoje visuomenės 
santvarkoje. Ragindamas dalyvauti pasirašyme, jis kreipiasi į visą 
žmoniją, kuri, kaip jam atrodo, būdama tokia, kokia yra dabar, 
skirstosi į tris klases, — ne į savants****, propriétaires ir tout le 
monde, kaip mano Šteinas, o į 1) savants ir artistes***** ir visus libe- 
ralių idėjų žmones, 2) naujovių priešininkus, t. y. propriétaires, jei- 
gu jie savęs nepriskiria prie pirmosios klasės, 3) surplus de l'huma- 
nité que se raille au mot: Egalitė******, Šios trys klasės sudaro tout 
le monde. Plg. Sen-Simonas, „Laiškai“, p. 21, 22. Beje, kadangi ki- 
toje vietoje Sen-Simonas sako, kad savo siūlomą valdžios suskirs- 
tymą jis laiko naudingu visoms klasėms, tai, matyt, ten, kur jis 
kalba apie šį suskirstymą, 47 puslapyje, tout le monde atitinka 
surplus*******, kuri remia lozungą „Lygybė“, nors tai nepašalina 
kitų klasių. Taigi Šteinas iš esmės teisingai perteikė Sen-Simono 
minti, nors ir neatkreipė dėmesio į 21 ir 22 puslapio turinį, o ponas 


* — visi kiti. Red. + 
** — savininkai. Red. 
*** — - gausiausios ir neturtingiausios klasės. Red. 
**** Z mokslininkus. Red. 


***** — menininkus. Red. 


****** likusią žmoniją, kuri remia lozungą: Lygybė. Red. 
******* — likusią žmoniją. Red. 

Griunas, visai nesusipažinęs su originalu, įsikibo į smulkų Šteino 
apsirikimą, darydamas iš jo samprotavimo visišką nesąmonę. 

Bet štai dar nuostabesnis pavyzdys. 94 puslapyje, Kur ponas Griu- 
nas kalba jau ne apie Sen-Simoną, o apie jo mokyklą, mes netikė- 
lai sužinome štai ką: 

„Vienoje savo knygų Sen-Simonas pasako paslapiingus žodžius: moterims bus 


leista, jos netgi galės būti skiriamos. Iš šios beveik nevaisingos sėklos išaugo visas 
neitikimas triukšmas dėl moterų emancipacijos“. 


Žinoma, jeigu Sen-Simonas kalbėjo kažkokiame savo veikale apie 
leidimą moterims ir jų skyrimą nežinia kur, tai yra labai „paslap- 
tingi žodžiai“. Bet ši paslaptis yra tik ponui Griunui. „Viena“ Sen- 
Simono „knygų“ yra ne kas kita, kaip „Ženevos gyventojo laiškai“. 
Čia Sen-Simonas, pareiškęs, kad kiekvienas žmogus gali balsuoti už 
kandidatus į niutoninės tarybos arba jos sekcijų narius, toliau sako: 
„Moterims bus leista balsuoti, jos galės būti skiriamos“, žinoma, 
i kokią nors vietą šioje taryboje arba jos sekcijose. Šteinas cituoja 
šią vietą kaip reikia, nurodydamas į pačią knygą, ir kartu daro to- 
kią pastabą: 


Čia ir t. t. „yra užuomazgoje visi jo vėlesnių pažiūrų ir netgi jo mokyklos 
pažiūrų pėdsakai, ir net pirmoji mintis apie moterų emancipaciją“ (p. 152). 

Šteinas specialioje pastaboje taip pat teisingai pabrėžia, kad 
Olendas Rodrigas savo 1832 metų leidime išspausdino šią vietą po- 
leminiais sumetimais juodu šriftu kaip vienintelę Sen-Simono raš- 
tuose randamą vietą moterų emancipacijos naudai. Griunas, norė- 
damas nuslėpti savo nusirašinėjimą, perkelia šią vietą iš knygos, iš 
kurios ji paimta, į Sen-Simono mokyklą, daro iš to minėtą nesąmonę, 
paverčia „užuomazgą“, apie kurią kalba Šteinas, „sėkla“ ir vaikiškai 
mano, kad kaip tik iš čia ir išaugo moterų emancipacijos teorija. 

Ponas Griunas ryžtasi pareikšti nuomonę apie prieštaravimą, ku- 
ris esąs tarp „Ženevos gyventojo laiškų“ ir „Pramonininkų katekiz- 
mo“ ir kurį sudarą tai, kad „Katekizmas“ reikalauja pripažinti tra- 
vailleurs* teises. Žinoma, ponas Griunas turėjo rasti šį skirtumą 
tarp jo iš Šteino ir Rebo paimto „Laiškų“ turinio ir taip pat paimto 
„Katekizmo“ turinio. Bet jeigu jis būtų paskaitęs patį Sen-Simoną, 
tai vietoj šio prieštaravimo jis būtų jau „Laiškuose“ radęs „sėklą“ 
tos pažiūros, kuri tarp kitų pažiūrų buvo išvystyta „Katekizme“. 
Pavyzdžiui: 

„Visi žmonės dirbs“ (,„Laiškai“, p. 60). „Jeigu jo“ (turtingojo) „smegenys ne- 
bus pritaikytos darbui, jis turės dirbti rankomis; nes Niutonas tikrai nepaliks 
šioje planetoje... darbininkų, kurie savo noru lieka dirbtuvėje nenaudingi“ (p. 64). 


2. „POLITINIS PRAMONININKŲ KATEKIZMAS'' 57 


Kadangi Šteinas paprastai šį veikalą cituoja kaip „„Pramoninin- 
kų katekizmą“, tai ponas Griunas nė nežino kito jo pavadinimo. 
O ponas Griunas turėtų nurodyti bent teisingą antraštę juo labiau, 


* — darbininkų. Red. 

kad ten, kur jis apie šį veikalą kalba ex officio“, jis skiria jam tik 
dešimt eilučių. 

Nurašęs nuo Šteino, kad Sen-Simonas šiame veikale gina darbo 
viešpatavimą, ponas Griunas tęsia: 

„Pasaulis dabar jam dalijasi į dykūnus ir pramonininkus“ (p. 85). 


Čia ponas Griunas klastoja. Jis priskiria „,„Katekizmui“ skyrimą, 
kurį jis randa Šteino rašiniuose tik daug vėliau, pastarajam išdės- 
tant Sen-Simono mokyklos pažiūras. 


Šteinas, p. 206: „Dabar visuomenė susideda tik iš dykūnų ir iš darbininkų“ 
(Anfantenas). 

„Katekizme“ vietoj šio skirstymo, kurį jam priskiria Griunas, 
randamas skirstymas į tris klases: į classes féodale, intermédiaire 
et industrielle“*,— skirstymas, apie kurį ponas Griunas, aišku, nieko 
negalėjo pasakyti, nes jis nusirašinėjo nuo Šteino, o paties „Kate- 
kizmo“ neskaitė. 

Po to ponas Griunas dar kartą pakartoja, kad „Katekizmo“ turi- 
nys yra darbo viešpatavimas, ir taip užbaigia savąją šio veikalo 
charakteristiką: 

„Kaip respublikonizmas sako: viskas liaudžiai, viskas per liaudį, taip Sen- 
Simonas sako: viskas pramonei, viskas per pramonę" (ten pat). 

Šteinas, p. 165: „Kadangi viskas vyksia per pramonę, tai jai viskas ir turi 
vykti", 

Kaip teisingai Šteinas nurodo (p. 160, pastaba), jau Sen-Simono 
veikale „Pramonė“, parašytame 1817 metais“, yra epigrafas: Tout 
par l'industrie, tout pour elle***. Taigi pono Griuno duotą „„Katekiz- 
mo” charakteristiką sudaro tai, kad, be minėtos klastotės, jis ir ne- 
teisingai cituoja, pateikdamas jam visai nežinomo daug ankstesnio 
veikalo epigrafą. 

Štai kaip nuodugniai buvo vokiečių kritikuojamas veikalas „Po- 
litinis pramonininkų katekizmas“! Tačiau ir kitose labai padrikose 
Griuno literatūrinės mišrainės vietose mes randame atskirų pastabų 
apie šį dalyką. Gėrėdamasis savo paties gudrumu, ponas Griunas. 
suskirsto tai, ką jis yra radęs Šteino duotoje šio veikalo charakte- 
Tistikoje, ir po to pagirtinai drąsiai visa tai perdirba. 

Ponas Griunas, p. 87: „Laisva konkurencija buvo nešvari, paini sąvoka, są- 
voka, kurioje glūdėjo naujas kovos ir nelaimių, kovos tarp kapitalo ir darbo bei 
kapitalo neturinčio darbininko nelaimių pasaulis. Sen-Simonas apvalė pramonės 
sąvoką, jis suvedė ją į darbininkų sąvoką, jis suformulavo ketvirtojo luomo, pro- 
letariato, teises ir skundus. Jis turėjo panaikinti paveldėjimo teisę, nes ji tapo 
darbininko, pramonininko beteisiškumu. Tokia yra jo „Pramonininkų katekizmo“ 
reikšmė“. 

Ponas Griunas rado Šteino knygoje, p. 169, tokią pastaba apie 
„Katekizmą“: 

„Tikroji Sen-Simono reikšmė, gal būt, yra ta, kad jis numatė, jog šis prieš- 
taravimas“ (tarp buržuazijos peuple****) „yra neišvengiamas“. 

— Specialiai. Red. 
— feodalų, tarpinę ir pramonininkų klases. Red. 


— Viskas per pramonę, viskas jai. Red. 
— liaudies. Red. 


Toks yra originalas, iš kurio ponas Griunas paėmė mintį apie 
„Katekizmo“ „reikšmę“. 


Šteinas: „Jis“ (Sen-Simonas ,„„Katekizme“) „pradeda nuo pramonės darbininko 
sąvokos". 


Iš to ponas Griunas padaro savo baisingą nesąmonę, kad Sen- 
Simonas, esą, įžiūrėjo laisvoje konkurencijoje „nešvarią sąvoką“, 
„apvalė pramonės sąvoką ir suvedė ją į darbininkų sąvoką“. Kad 
pono Griuno supratimas apie laisvą konkurenciją ir pramonę yra 
labai „nešvarus“ ir „painus“, jis parodo kiekviename žingsnyje. 

Nepasitenkindamas šia nesąmone, jis jau ryžtasi tiesioginiam me- 
lui, įtikinėdamas, kad Sen-Simonas reikalavęs panaikinti paveldėji- 
mo teisę. 

Vis taip pat remdamasis savo supratimu, kaip Šteinas yra išdės- 
tęs ,,Katekizmą“, jis sako 88 puslapyje: 


„Sen-Simonas nustatė proletariato teises, jis jau iškėlė naują lozungą: pra- 
monininkai, darbininkai turi pakilti į pirmąją valdžios pakopą. Tai buvo vienaša- 
liška, bet kiekviena kova yra susijusi su vienašališkumuų; kas nėra vienašališkas, 
tas negali kovoti". 


Ponas Griunas savo retorika apie vienašališkumą pats čia viena- 
šališkai iškraipo Šteino pažiūras, teigdamas, kad Sen-Simonas norė- 
jęs „pakelti į pirmąją valdžios pakopą“ darbininkus tikra šio žodžio 
prasme, proleiarus. Plg. 102 p., kur kalbama apie Mišelį Ševaljė: 


„M. Ševaljė dar kalba apie pramonininkus, labai juos užjausdamas... Tačiau 
mokiniui, skirtingai nuo mokytojo, pramonininkai jau nebėra proletarai; jis sujungia 
į vieną sąvoką kapitalistą, įmonininką ir darbininką, taigi priskiria dykūnus kate- 
gorijai, kuri turėtų apimti tik neturtingiausią ir gausiausią klasę“. 


Sen-Simonas prie pramonininkų priskiria, be darbininkų, ir fab- 
ricants, nėgotiants“, žodžiu — visus veiklius kapitalisius, į kuriuos 
jis daugiausia ir kreipiasi. Ponas Griunas galėjo tai rasti jau pir- 
majame „Katekizmo“ puslapyje. Tačiau jis, niekad nematęs pačios 
knygos, beletristiškai fantazuoja apie ją iš nuogirdų. 

Nagrinėdamas „Katekizmą“, Šteinas sako: „Nuo... Sen-Simonas pereina prie 
pramonės istorijos ir nagrinėja jos santykį su valstybės valdžia... Jis yra pirmas, 
kuris suprato, kad pramonės moksle slypi valstybinis momentas... Negalima neigti, 


kad jam pavyko duoti žymų impulsą. Nes tik nuo jo laikų Prancūzija turi „Poli- 
tinės ekonomijos istoriją“" ir t. t. (p. 165, 170). 


Pats Šteinas labai miglotai kalba apie „valstybinį momentą“ „pra- 
monės moksle“. Tačiau, čia pat pridurdamas, kad valstybės istorija 
yra kuo glaudžiausiai susijusi su liaudies ūkio istorija, jis parodo, 
jog turi teisingą nuovoką. 

Dabar pažiūrėkime, kaip ponas Griunas vėliau, kalbėdamas apie 
sensimonistų mokyklą, pasisavina šį Šteino minties fragmentą. 


„Sen-Simonas savo „Pramonininkų Katekizme“ mėgino pateikti pramonės isto- 
rija, iškeldamas joje valstybinį elementą. Taigi pats mokytojas davė pradžią po- 
litinei ekonomijai" (p. 99j. 


* — fabrikantus, pirklius, Red. 

„Taigi“ ponas Griunas pirmiausia perdirba Šteino „valstybinį 
momentą" į „valstybinį elementą" ir, praleisdamas konkretesnius 
Šteino pateiktus duomenis, paverčia šią mintį absurdiška fraze. Šį 
„Statybininkų atmestą akmenį“* ponas Griunas tikrai padarė „ker- 
tiniu” savo „Laiškų ir tyrinėjimų“ „akmeniu“. Tačiau kartu jis tapo 
jam ir kliuviniu. Ir dar daugiau. Tuo tarpu. kai Šteinas sako, kad 
Sen-Simonas, iškėlęs pramonės moksle ši valstybinį momentą, davė 
pradžią politinės ekonomijos istorijai, ponas Griunas verčia Sen-Si- 
moną duoti pradžią pačiai politinei ekonomijai. Ponas Griunas sam- 
protauja maždaug taip: ekonomija jau buvo prieš Sen-Simoną; bet, 
kaip pasakoja Šteinas, būtent jis iškėlė pramonėje valstybinį mo- 
mentą, taigi padarė ekonomiją valstybinę, o valstybinė ekonomi- 
ja=politinė ekonomija, vadinasi, Sen-Simonas davė pradžią politi- 
nei ekonomijai. Ponas Griunas nenuginčijamai parodo nepaprastą 
gyvumą, konstruodamas savo spėliojimus. 

Tą būdą, kuriuo, pasak pono Griuno, Sen-Simonas duoda pradžią 
politinei ekonomijai, atitinka ir būdas, kuriuo jis duoda pradžią 
moksliniam socializmui: 


„Jame“ (sensimonizme) „glūdi... mokslinis socializmas, nes Sen-Simonas visą 
savo gyvenimą ieškojo naujo mokslo“! (p. 82). 


3. „NAUJOJI KRIKŠČIONYBĖ*!99 


Tuo pat puikiu būdu, kaip lig šiol, ponas Griunas ir čia pateikia 
ištraukas iš Šteino ir Rebo ištraukų, beletristiškai jas pagražindamas 
ir negailestingai sutraukydamas tai, kas jų knygose yra tarpusavyje 
susijusios grandys. Mes pateiksime tik vieną pavyzdį, norėdami pa- 
rodyti, kad Griunas niekuomet nėra laikęs rankose ir šio veikalo. 


„Sen-Simonas norėjo nustatyti vieningą pasaulėžiūrą, tinkančią tiems organi- 
niams istorijos laikotarpiams, kuriuos jis aiškiai priešpastato kritiniams. Nuo Liute- 
yio laikų mes, jo nuomone, gyvename kritinį laikotarpi; Sen-Simonas sumanė pa- 
grįsti naujo organinio laikotarpio pradžią. Iš čia — naujoji krikščionybė“ (p. 88). 


Sen-Simonas niekada ir niekur nėra priešpastatęs organinių isto- 
rijos laikotarpių kritiniams. Čia ponas Griunas aiškiai meluoja, Tik 
Bazaras ėmė taip skirstyti. Ponas Griunas rado Šteino ir Rebo kny- 
gose, kad Sen-Simonas „Naujojoje krikščionybėje" pripažįsta Liute- 
rio duotą kritiką, bet laiko nepakankama jo pozityvią, dogminę 
doktriną. Ponas Griunas suplaka šį teiginį su savo atsiminimų apie 
sensimonistų mokyklą fragmentais, paimtais iš tų pačių šaltinių, ir iš 
to sufabrikuoja minėtą savo tvirtinimą. 

Vieninteliu šaltiniu pasirinkęs Šteiną bei jo vadovą Rebo ir nu- 
rodytu būdu sulipdęs keletą beletristinių frazių apie Sen-Simono gy- 
venimą ir veiklą, ponas Griunas baigia tokiu šūksniu: 

„Ir šį Sen-Simoną moralės filisteriai — p. Rebo ir su juo visas būrys jį pa- 
mėgdžiojančių vokiečių — manė esant reikalinga imtis globoti, giliamintiškai, kaip 
jiems įprasta, skelbdami, kad tokio žmogaus, tokio gyvenimo negalima matuoti 


* Žodžių žaismas: Stein — pavardė, „Stein“— „akmuo“. Red. 

įprastiniu matu!-- Tad pasakykite, ar ne mediniai jūsų matai? Pasakykite tiesą, 
mums bus malonu išgirsti, kad jie yra padaryti iš tvirto ąžuolo kamieno. Duokite 
juos šen, mes juos dėkingai priimsime kaip brangią dovaną, mes jų, gink dieve, 
nesudeginsime! Mes tik norime jais išmatuoti filisterių nugaras“ (p. 89). 


Tokiomis gyvomis beletristinėmis frazėmis ponas Griunas nori įro- 
dyti savo pranašumą prieš tuos, kurie jam buvo pavyzdžiu. 


4. SENSIMONISTŲ MOKYKLA 


Kadangi ponas Griunas sensimonistus skaitė lygiai tiek pat, kiek 
ir patį Sen-Simoną, vadinasi, visai neskaitė, jis bent turėtų išrašyti 
tvarkingas ištraukas iš Šteino ir Rebo, laikytis chronologinio nuo- 
seklumo, pasakoti įvykių eigą, atsižvelgdamas į jų sąryšį ir pažymė- 
damas reikalingus momentus. Užuot tai daręs, jis, savo nešvarios 
sąžinės paskatintas, daro kaip tik atvirkščiai, viską kiek galint su- 
jaukdamas, praleisdamas būtiniausius dalykus ir viską supainioda- 
mas netgi daugiau, negu dėstydamas Sen-Simoną. Čia mes turime 
pasisakyti dar trumpiau, nes priešingu atveju, norėdami nurodyti 
kiekvieną jo plagiatą ir kiekvieną klaidą, mes turėtume parašyti to- 
kią pat storą knyga, kokia yra parašęs ponas Griunas. 

Apie laikotarpį nuo Sen-Simono mirties iki Liepos revoliucijos — 
apie ši svarbiausio teorinio sensimonizmo vystymo laikotarpį — mes 
visai nieko nesužinome. Taigi svarbiausioji sudėtinė sensimonizmo 
dalis, esamos santvarkos kritika, ponui Griunui visiškai atkrinta. Ir 
iš tikrųjų sunku buvo ką nors apie tai pasakyti, nesusipažinus su 
pačiais šaltiniais, ypač su spauda. 

Savo kursą apie sensimonistus ponas Griunas pradeda tokiu tei- 
giniu: 

„Kiekvienam pagal jo sugebėjimą, kiekvienam sugebėjimui pagal jo darbus — 
tokia yra praktinė sensimonizmo dogma". 

Ponas Griunas seka Rebo, kuris laiko (p. 96) šį teiginį pereina- 
muoju punktu nuo Sen-Simono prie sensimonistų, ir po to sako: 

„Tai betarpiškai išplaukia iš paskutinių Sen-Simono žodžių: užtikrinti visiems 
žmonėms laisviausią jų įgimtų gabumų ugdymą“. 

Čia ponas Griunas panorėjo būti skirtingas nuo Rebo. Šią „prak- 
tinę dogma“ Rebo sieja su „Naująja krikščionybe“. Ponas Griunas tai 
laiko Rebo prasimanymu ir nesivaržydamas pakeičia „Naująją krikš- 
čionybę“ paskutiniais Sen-Simono žodžiais. Jis nežinojo, kad Rebo 
tedavė pažodinę ištrauką iš „Sen-Simono doktrinos išdėstymo“, pir- 
mieji metai, p. 70. 

Ponas Griunas negali suprasti, kokiu būdu čia Rebo knygoje, po 
keleto ištraukų apie religinę sensimonizmo hierarchiją, staiga iš kaž- 
kur atsiranda „praktinė dogma“. Tuo tarpu šis teiginys gali būti 
vertinamas kaip nuoroda į naują hierarchiją tik tuo atveju, jeigu 
jį suprasime turint sąryšį su religinėmis „Naujosios krikščio- 
nybės“ idėjomis; be šių idėjų jis reikalauja, daugiausia, tik įprastinės 

visuomenės klasifikacijos; o ponas Griunas vaizduojasi, kad jau iš 
vieno šio teiginio išplaukia hierarchija. Jis sako 91 puslapyje: 


„Kiekvienam pagal jo sugebėjimą —tai reiškia padaryti katalikinę hierarchiją 
visuomenės santvarkos įstatymu. Kiekvienam sugebėjimui pagal jo darbus: tai reiš- 
kia ir dirbtuvę paversti zakristija, ir visą civilinį gyvenimą paversti kunigų vieš- 
patija“. 

Rebo knygoje, minėtoje „Išdėstymo“ ištraukoje, jis randa tokią 
vietą: 

„Atsiras tikrai visuotinė bažnyčia... visuotinė bažnyčia tvarko tiek pasaulie- 
tinius, tiek ir dvasinius reikalus... Mokslas yra šventas, pramonė yra šventa... 
ir kiekvienas turtas yra bažnyčios turtas, ir kiekviena profesija yra religinė funk- 
cija, pakopa socialinėje hierarchijoje— Kiekvienam pagal jo sugebėjimą, kiekvie- 
nam sugebėjimui pagal jo darbus“. 


Ponui Griunui aiškiai pakako tik apversti aukštyn kojomis šią 
vietą, tik paversti ankstesnes tezes išvadomis iš paskutinės tezės, 
kad galėtų gauti savo visai nesupraniamą tezę. 

Griunas „taip painiai ir chaotiškai“ atkūrė sensimonizmą, kad 
90 puslapyje „praktinę dogmą“ jis- pirma paverčia „dvasiniu prole- 
tariatu“, šį dvasinį proletariaią — „dvasių hierarchija“, o šią „dva- 
sių hierarchiją“ — hierarchijos viršūne. Jeigu jis būtų paskaitęs bent 
„Išdėstymą“, jis būtų pastebėjęs, kad religinė „Naujosios krikščio- 
nybės“ koncepcija, siejant ją su klausimu, kaip gi yra apibrėžiamas 
capacitė*, būtinai verčia pripažinti hierarchiją ir jos viršūnę. 

Visą 1828—1829 m. „Išdėstymo“ nagrinėjimą ir kritiką ponas 
Griunas išsemia vienu teiginiu: à chacun selon sa capacité, à cha- 
que capacité selon ses oeuvres*“*. Be to, „Producteur“ 99 ir „Organisa- 
teur” jis temini vos vieną kartą. Jis sklaido Rebo ir skyriuje „„Tre- 
čioji sensimonizmo epocha“, p. 126 (Šteinas, p. 205), randa tokį frag- 
mentą: 


u.. ìr po kelių dienų „Globe“ išėjo su paantrašte: „Laikraštis, skirtas Sen-Si- 
mono doktrinai“; pirmajame laikraščio puslapyje šis mokslas buvo taip reziu- 
muotas: ? 


Religija 
Mokslas Pramonė 
Visuotinė asociacija“. 
Nuo minėto teiginio ponas Griunas dabar tiesiai peršoka į 1831 
metus, taip apdorodamas Rebo (p. 91): 


„Sensimonistai išreiškė savo sistemą tokia schema, kurios formuluotė daugiau- 
sia priklauso Bazarui: 


Religija 
Mokslas Pramonė 
Visuotinė asociacija“. 
* — sugebėjimas. Red. 


** — kiekvienam pagal jo sugebėjimą, kiekvienam sugebėjimui pagal jo dar- 
bus. Red. 

Ponas Griunas praleidžia tris teiginius, kurie taip pat yra „„Glo- 
be“!9! antraštėje ir visi susiję su praktinėmis socialinėmis reformo- 
mis. Jie randami ir Šteino, ir Rebo knygose. Jis tai daro, norėdamas 
paversti šią paprastą laikraščio iškabą sistemos „schema“. Jis nutyli, 
kad nurodytoji „schema“ yra „Globe“ antraštėje, ir, iškreipęs šio 
laikraščio antraštės tekstą, dabar gali sukritikuoti visą sensimoniz- 
mą gudria pastaba, kad religija stovi viršuje. Tarp kitko, jis galėtų 
rasti Šteino knygoje, kad dienraštyje „Globe“ yra visai kitaip. Dien- 
raštyje „Globe“ yra kuo išsamiausiai ir rimčiausiai kritikuojama — 
beje, to ponas Griunas negalėjo žinoti — esama santvarka, ypač jos 
ekonominė būklė. 

Iš kur ponas Griunas gavo naujų, be to, svarbių žinių, kad šios. 
„schemos formuluotė“, kurią sudaro keturi žodžiai, „daugiausia pri- 
klauso Bazarui“, sunku pasakyti. 

Nuo 1831 m. sausio ponas Griunas dabar šoka atgal į 1830 m. 
spalį: 

„Bazaro laikotarpiu“ (iš kur šis laikotarpis atsirado?), „netrukus po Liepos re- 
voliucijos, sensimonistai pateikė deputatų rūmams trumpą, bet išsamų savo tikėjimo 
išpažinimą, atsakydami ponams Diupenui ir Mogenui, kurie iš tribūnos aukštybių 
kaltino juos skelbiant turto ir žmonų bendrumą“. 

Po to pateikiamas šis sensimonistų kreipimasis, prie kurio ponas. 
Griunas priduria tokią pastabą: 


„Kaip visa tai protinga ir nuosaiku! Bazaras redagavo šį rūmams įteiktą do- 
kumentą“ (p. 92—94). 


Kai dėl šios baigiamosios pastabos, tai Šteinas 205 puslapyje 
sako: 


„Sprendžiant iš šio dokumento formos ir tono, mes kartu su Rebo nė kiek 


" nesvyruodami pripažįstame, kad jį sudarė daugiau Bazaras, negu Anfantenas“, 


O Rebo 123 puslapyje sako: 


„Iš šio dokumento formos ir jo palyginti nuosaikaus tono nesunku matyti, kad 


jis atsirado greičiau Bazaro, negu jo kolegos iniciatyva“. 


Rebo spėjimą, kad greičiau Bazaras, negu Anfantenas parodė ini- 
ciatyvos parengti minėtą kreipimąsi, — šį spėjimą geniali pono Griu- 
no drąsa paverčia kategorišku tvirtinimu, kad minėtą dokumentą 
ištisai redagavo Bazaras. Perėjimas prie šio dokumento yra išverstas 
iš Rebo (p. 122): 

„Ponai Diupenas ir Mogenas iš tribūnos aukštybių pareiškė, kad yra susida- 
riusi sekta, skelbianti turto ir žmonų bendrumą“. 

Ponas Griunas tik atmeta Rebo nurodomą datą ir užtat sako: 
„netrukus po Liepos revoliucijos“. Apskritai chronologija nėra tin- 
kamas būdas, kuriuo ponas Griunas stengiasi emancipuotis nuo savo 
mlakų. Nuo Šteino jis čia atsiskiria tuo, jog įrašo į tekstą tai, 
ką Šloinas yra pasakęs pastaboje, praleidžia įžanginę kreipimosi dalį, 


fondu do production (gamybinį kapitalą) verčia „nekilnojamuoju 
tų Uu“, © Classement social des individus (visuomeninę individų kla- 
siškac Ija) „visuomenine atskirų asmenybių tvarka". 

Po to seka keletas netvarkingų pastabų apie sensimonistų mo- 
kyklos istoriją, kurios yra tokia pat Šteino, Rebo ir L. Blano minčių 
mozaika, kaip ir ankstesnis Sen-Simono gyvenimo pavaizdavimas. 
Tegu pats skaitytojas tai patikrins pono Griuno knygoje. 

Mes papasakojome skaitytojui visa, ką ponas Griunas galėjo 
pasakyti apie sensimonizmą Bazaro laikotarpiu, t. y. nuo Sen-Simo- 
no mirties iki pirmojo skilimo. Dabar jis gali kirsti savo beletristi- 
niu kritiniu koziriu, pavadindamas Bazarą „blogu dialektiku" ir tęs- 
damas toliau: 


„Tačiau tokie yra respublikonai. Katonas arba Bazaras — jie moka tik mirti; 
jeigu jie nenusiduria durklu, tai baigia širdies sprogimu“ (p. 95). 

„Praėjus keliems mėnesiams po šio ginčo, jam“ (Bazarui) „sprogo širdis“ (Štei- 
nas, p. 210). 


Kiek pono Griuno pastaba yra teisinga, parodo tokie respubli- 
konai, kaip Levaseras, Karno, Bareris, Bijo-Varenas, Buonarotis, Tes- 
tas, d'Aržansonas ir t. t. ir t. t. 

Po to seka kelios banalios frazės apie Anfanteną. Čia mes atkrei- 
piame dėmesį tik į šį pono Griuno atradimą: 

„Argi iš šio istorinio reiškinio galiausiai nepaaiškėja, kad religija yra ne kas 
kita, kaip sensualizmas, kad materializmas gali drąsiai pretenduoti į tokią pat 
kilmę, kaip pati šventoji dogma?" (p. 97). 

Savimi patenkintas ponas Griunas apsidairo: „Ar jau kas nors pa- 
galvojo apie tai?“ Jis niekuomet nebūtų „apie tai pagalvojęs“, jeigu 
anksčiau nebūtų „apie tai pagalvojęs“ „„Hallische Jahrbücher" ry- 
šium su romantikų klausimu. Beje, būtų galima tikėtis, kad nuo to 
laiko pono Griuno apmąstymai galėjo pažengti į priekį. 

Kaip matėme, ponas Griunas iš viso nieko nežino apie ekono- 
minę sensimonistų kritiką. Tačiau jis panaudoja Anfanteną, norė- 
damas tarti keletą žodžių ir apie ekonomines Sen-Simono doktrinos 
išvadas, apie kurias jis jau anksčiau faniazavo. Rebo knygoje, p. 129 
ir sek., ir Šteino knygoje, p. 206, jis randa ištraukas iš Anfanteno 
„Politinės ekonomijos“. Betgi ir čia Griunas iškreipia klausimą: 
būtiniausių gyvenimo reikmenų mokesčių panaikinimą, kurį Rebo ir 
Šteinas, sekdami Anfantenu, teisingai vaizduoja kaip paveldėjimo 
teisės projektų išdavą, jis paverčia atskira, nepriklausoma priemone 
greta šių projektų. Savo originalumą jis parodo ir tuo, kad iškraipo 
chronologinę tvarką, iš pradžių kalbėdamas apie dvasininką Anfan- 
teną ir apie Menilmontaną!9?, o paskiau apie ekonomistą Anfanteną, 
tuo tarpu jo pirmtakai Anfanteno ekonominius veikalus nagrinėja 
ryšium su Bazaro, vadinasi, tuo pat metu ir „Globe“, kuriam jie 
buvo rašomi!®?, laikotarpiu. Čia Bazaro laikotarpį jis panaudoja Me- 
nilmontano laikotarpiui apibūdinti, o vėliau, kalbėdamas apie po- 
litinę ekonomiją ir M. Ševaljė, jis vėl pasitelkia Menilmontano lai- 
kotarpi. Tam progą jam duoda „Naujoji knyga“!9“*: Rebo spėjimą, 
kad šio veikalo autorius buvo M. Ševaljė, jis savo papratimu pa- 
verčia kategorišku tvirtinimu. 

Tuo būdu ponas Griunas išdėstė sensimonizmą „visa jo apimti- 
mi” (p. 82). Jis įvykdė savo pažadą — „kritiškai nenagrinėti sensi- 

monistinės literatūros“ (ten pat), todėl labai nekritiškai jis susipai- 
niojo visai kitoje „literatūroje"— Šteino ir Rebo knygose. Užuot 
nagrinėjęs sensimonistinę literatūrą, jis mums pateikia keletą paaiš- 
kinimų apie M. Ševaljės 1841—1842 metų politinės ekonomijos pa- 
skaitas, kai šis jau seniai nebuvo sensimonistas. Rašydamas apie 
sensimonizmą, ponas Griunas turėjo galvoje šių paskaitų kritiką 
žurnale „Revue des deux Mondes”, kurią jis įstengė panaudoti tik 
tuo pat būdu, kokiu jis anksčiau panaudojo Šteiną ir Rebo. Čia 
mes pateiksime vieną jo kritinio įžvalgumo pavyzdėlį: 


„Ten jis tvirtina, kad nepakankamai pagaminama. Ši pastaba yra visiškai verta 
senosios ekonominės mokyklos su jos surembėjusiu vienašališkumu... Kol politinė 
ekonomija nesupras, kad gamyba priklauso nuo vartojimo, tol šis vadinamasis moks- 
las neišleis jokios naujos šakelės“ (p. 102). 

Mes matome, kaip iškilo aukščiau visų ekonominių veikalų pasi- 
skolinta iš „tikrojo socializmo“ pono Griuno frazeologija apie var- 
tojimą ir gamybą. Jau nekalbant apie tai, kad jis kiekvieno eko- 
nomisto knygoje gali rasti, jog pasiūla priklauso ir nuo paklausos, 
t. y. jog gamyba priklauso nuo vartojimo, — Prancūzijoje yra netgi 
speciali ekonominė mokykla, Sismondžio mokykla, kuri nori nusta- 
tyti gamybos priklausomybę nuo vartojimo, skirtingą nuo tos pri- 
klausomybės, kuri ir šiaip yra dėl laisvos konkurencijos. Ir ši mo- 
kykla griežčiausiai prieštarauja ekonomistams, kuriuos puola ponas 
Griunas. Beje, tik vėliau mes pamatysime, kad ponas Griunas sėk- 
mingai eksploatuoja jam patikėtą kapitalą — gamybos ir vartojimo 
vienybę. 

Už nuobodulį, kurį ponas Griunas sukėlė skaitytojui savo skys- 
tomis, falsifikuotomis ir frazėmis išpuoštomis ištraukomis iš Šteino 
ir Rebo knygų, jis atlygina jį tokiu trykštančiu, humanistiškai lieps- 
ningu ir socialistiškai spindinčiu jaunųjų vokiečių fejerverku: 


„Visas sensimonizmas kaip socialinė sistema buvo ne kas kita, kaip minčių 
liūtis, kurią išliejo į Prancūzijos dirvą palaimingas debesis“ (anksčiau, p. 82— 
83,— „šviesos masė, bet dar kaip šviesos chaosas“ (I), „o ne kaip sutvarkytas 
spinduliavimas“). „Tai buvo spektaklis, kuris tuo pat metu darė ir labiausiai 
sukrečiantį, ir labiausiai linksminanti poveikį. Pats autorius mirė dar prieš pastatymą, 
vienas režisierius — spektaklio metu; o kiti režisieriai ir visi aktoriai nusimetė 
savo teatrinius kostiumus, skubiai apsirengė savo civiliniais drabužiais, grižo namo 
ir dėjosi, lyg nieko nebūtų buvę. Tai buvo įdomus, pabaigoje kiek supainiotas 
spektaklis; kai kurie aktoriai šaržavo,— štai ir viskas“ (p. 104). 

Heinė labai teisingai yra pasakęs apie savo pataikūnus: „Aš 
sėjau slibinų dantis, o pioviau blusas". 


FURJERIZMAS 


Be kelių iš „Keturių judėjimų“!95 išverstų vietų apie meilę, mes 
ir čia nesužinome nieko, ko jau Šteinas pilniau nebūtų išdėstęs. Su 
morale ponas Griunas susidoroja teiginiu, kurį jau gerokai prieš 
Furjė yra pareiškę šimtai kitų rašytoju: 

„Moralė, pasak Furjės, yra ne kas kita, kaip sistemingas mėginimas nuslo- 
pinti žmogaus aistras" (p. 147). 

Krikščioniškoji moralė niekuomet savęs kitaip neapibrėždavo. 
Tuo, kad Furjė kritikuoja dabartinį žemės ūkį ir pramonę, ponas 
Griunas visai nesidomi, o jo prekybos kritikos klausimu pasitenki- 
na, išversdamas keletą bendrų teiginių iš vieno „Keturių judėjimų“ 
skyriaus „Įvado“ („Politinės ekonomijos kilmė ir ginčai dėl preky- 
bos“, „Keturių judėjimų“ 332, 334 p.). Po to pateikiamos kelios iš- 
traukos iš „Keturių judėjimų“ ir viena iš „Traktato apie asociaci- 
ją“!9ė apie prancūzų revoliuciją kartu su lentelėmis apie civilizaciją, 
jau žinomomis iš Šteino. Taip kritinė Furjės idėjų dalis, ši svar- 
biausioji jų dalis, išdėstoma labai paviršutiniškai ir paskubomis dvi- 
dešimt aštuoniuose pažodinių vertimų puslapiuose, ir šie vertimai 
apima, išskyrus labai nedaugelį, tik pačius bendriausius ir abstrak- 
čiausius dalykus, sujaukdami į vieną krūvą svarbius ir nesvarbius 
dalykus. 

Po to ponas Griunas ima dėstyti Furjės sistemą. Pilniau ir geriau 
ji yra seniai išdėstyta jau Šteino cituotame Churoa veikale. Tiesa, 
ponas Griunas laiko „absoliučiai būtinu dalyku“ duoti savo gilius 
išaiškinimus apie Furjės „serijas“, tačiau vienintelis dalykas, ką jis 
gali padaryti šia kryptimi, — tai pažodžiui išversti citatų iš paties 
Furjės ir po to sulipdyti, kaip pamatysime vėliau, keletą beletristi- 
nių frazių apie skaičiaus prigimtį. Jis visai nesistengia parodyti, 
kaip Furjė priėjo prie šių serijų ir kaip jis ir jo mokiniai jas sukon- 
stravo; jis netgi visai nepaaiškina apie vidinę šių serijų konstruk- 
ciją. Tokias konstrukcijas, kaip ir Hegelio metodą, galima kritikuoti 
tik parodant, kaip jos yra sukuriamos, ir tuo įrodant, jog tu esi jas 
apvaldęs. 

Pagaliau ponas Griunas paverčia visai antraeiliu priešingumą 
tarp travail répugnant ir travail attrayant“*, kurį Šteinas bent kiek 
pabrėžia. 

Svarbiausias viso šio dėstymo dalykas yra kritika, kurią ponas 
«Griunas nukreipia prieš Furjė. Mes priminsime skaitytojui tai, ką 
jau anksčiau sakėme apie Griuno kritikos šaltinius, ir dabar keletų 
pavyzdžių parodysime, kaip ponas Griunas pirma priima „tikrojo 
socializmo" teiginius, o paskiau juos iškreipia ir falsifikuoja. Vargu 
ar reikia minėti, kad Furjės skirstymas tarp kapitalo, talento ir dar- 
bo suteikia puikią progą didžiai gudrauti, kad čia galima be galo 
postringauti apie tokio skirstymo negalimumą ir neteisingumą, apie 
samdomojo darbo įvedimą ir t. t., visai nekritikuojant šio skirstymo, 
pasirėmus tikru darbo ir kapitalo santykiu. Dar prieš poną Griuną 
visa tai nepalyginamai geriau yra pasakęs Prudonas, tačiau ir jis 
netgi nepalietė klausimo esmės. 

Furjės psichologijos kritiką, kaip ir visą savo kritiką, ponas Griu- 
nas semiasi iš „žmogaus esmės": 


„Nes žmogiškoji esmė yra visa visame“ (p. 190). 

„Furjė taip pat apeliuoja į šią žmogiškąją esmę, kurios vidinę buveinę“ (!) „jis 
mums savaip atskleidžia dvylikos aistrų lentelėje; ir jis, kaip ir visos doros ir 
protingos galvos, nori įkūnyti vidinę žmogaus esmę tikrovėje, praktikoje. Tai, kas 
yra viduje, turi pasireikšti ir išorėje, ir tuo būdu iš viso turi būti panaikintas vidaus 

* — atstumiančio darbo ir patrauklaus darbo. Red, 

ir išorės skirlumas. Žmonijos istorijoje knibžda socialistų, jeigu mes norėsime juos 
atpažinti pagal ši požymį... kiekvieno apibūdinimui tėra svarbu tai, ką jis su- 
pranta žmogaus esme“ (p. 190). 


Arba, tiksliau, „tikriesiems socialistams" tėra svarbu pakišti kiek- 
vienam mintis apie žmogaus esmę ir paversti įvairias socializmo pa- 
kopas įvairiomis filosofinėmis žmogaus esmės koncepcijomis. Ši ne- 
istorinė abstrakcija verčia poną Griuną čia paskelbti, kad pašali- 
namas bet koks vidaus ir išorės skirtumas, ir tuo sukelti grėsmę 
tolesniam žmogaus esmės gyvavimui,. Beje, visiškai neaišku, kodėl 
vokiečiai taip baisiai giriasi savo išmintimi apie žmogaus esmę, kai 
visa jų išmintis — trijų visuotinių savybių: proto, širdies ir valios 
pripažinimas — yra visiems žinomas dalykas jau nuo Aristotelio ir 
stoikų laikų. Šiuo požiūriu ponas Griunas prikaišioja Furjė tai, kad 
jis „suskaldo“ žmogų į dvylika aistrų. 


„Apie šios lentelės pilnumą, kalbant psichologiškai, aš visai nešnekėsiu; aš 
laikau ją nepakankama" (čia publika, „kalbant psichologiškai“, gali nusiraminti) — 
„Ar išaiškina mums šis tuzinas, kas yra žmogus? Nė kiek. Furjė taip pat sėk- 
mingai būtų galėjęs išvardyti penkis jausmus. Jie išreiškia visą žmogų, jeigu juos 
išaiškinsime, jeigu mokėsime išaiškinti jų žmogiškąjį turinį“ (tartum šis „žmogiš- 
kasis turinys“ visai nepriklausytų nuo gamybos ir žmonių bendravimo pakopos). 
„Dar daugiau, visą žmogų išreiškia neigi vienas jausmas, jutimiškumas, žmogus 
jaučia kitaip, negu gyvulys“, ir t. t. (p. 205). 


Mes matome, kaip čia ponas Griunas mėgina pirmą kartą vi- 
soje knygoje kažką pasakyti, Fojerbacho požiūriu, apie Furjės psi- 
chologiją. Mes taip pat matome, kokia fantazija yra šis „visas žmo- 
gus“, kurį „išreiškia“ viena vienintelė tikro individo savybė ir kuris 
yra filosofo išaiškinamas, remiantis šia savybe; iš viso kas tai per 
„žmogus“, kuris traktuojamas ne jo realioje istorinėje veikloje ir 
būtyje, o gali būti kildinamas iš jo paties ausies spenelio arba 
kokio nors kito požymio, kuriuo jis skiriasi nuo gyvulio. Šis žmo- 
gus „reiškiasi“ savyje kaip savo paties votis. Kad žmogaus jutimiš- 
kumas yra žmogiškas, o ne gyvuliškas,— šis atradimas, aišku, pa- 
daro nereikalingą ne tik bet kokį psichologinio aiškinimo mėgi- 
nimą, bet kartu yra ir visos psichologijos kritika. 

Meilės traktuotę Furjės raštuose ponas Griunas gali kritikuoti 
labai lengvai, nes apie tai, kaip Furjė kritikuoja dabartinius meilės 
santykius, jis sprendžia, remdamasis tomis fantazijomis, kurių pa- 
grindu Furjė mėgino susidaryti laisvos meilės supratimą. Kaip tikras 
vokiečių filisteris, ponas Griunas rimtai žiūri į šias fantazijas. Iš 
tikrųjų tik į jas jis ir žiūri rimtai. Bet jeigu jau jis norėjo įsigilinti 
į šią sistemos pusę, tai nesuprantama, kodėl jis neįsigilino ir į Fur- 
jės samprotavimus apie auklėjimą, kurie yra geriausi iš to, kas iš 
viso yra šioje srityje, ir kurie rodo, jog Furjė yra genialiai daug 
ką įžvelgęs. Beje, iš pono Griuno samprotavimų apie meilę aiškiai 
matyti, kad jis, kaip tikras jaunųjų vokiečių beletristas, yra mažai 
ka išmokęs iš Furjės duotos kritikos. Jis mano, jog nesvarbu, ar 
išeities taškas yra santuokos panaikinimas, ar privatinės nuosavy- 
bės panaikinimas: vienas dalykas visuomet turįs sukelti kitą. Tačiau 
reikia turėti grynai beletristinę fantaziją, norint remtis kita santuo- 

kos irimo forma, negu ta, kuri jau dabar praktiškai yra buržuazi- 
nėje visuomenėje. Paties Furjės veikaluose jis galėtų pastebėti, jog 
šis visuomet remiasi tik gamybos pertvarkymu. 

Ponas Griunas stebisi, kad Furjė, kuris visur remiasi polinkiu 
(Furjė tai vadina trauka), daro visokius „matematinius“ bandymus, 
todėl jis ir vadina Furjė, p. 203, „„matematiniu socialistu“. Bet, ir 
nekreipdamas dėmesio į Furjės gyvenimo aplinkybes, ponas Griu- 
nas turėtų labiau įsigilinti į trauką, ir tuomet jis greitai įsitikintų, 
kad tokio gamtinio santykio negalima tiksliau apibrėžti be apskai- 
čiavimų. Užuot tai padaręs, jis pateikia mums beletristines, su hege- 
liškomis tradicijomis sujauktas filipikas prieš skaičių, kur yra to- 
kių vietų: 


Furjė „apskaičiuoja Tavo nenormaliausio skonio molekules" — 


tikras stebuklas!-— ir toliau: 

„Taip žiauriai persekiojama civilizacija buvo grindžiama beširdiška daugybos 
lentele... skaičius nėra kažkas apibrėžta... Kas yra Vienetas? Vienetas neturi 
ramybės, jis tampa Dvejetu, Trejetu, Ketvertu'— 
žodžiu, jis yra panašus į vokiečių kaimo pastorių, kuris taip pat 
„neturi ramybės“, kol įsitaiso žmoną ir devynetą vaikų... 

„Skaičius užmuša visa, kas esminga ir realu. Ką reiškia pusė proto, trečda- 
lis tiesos?” 

Jis taip pat galėtų paklausti: kas yra pažaliavęs logaritmas? .. 

„Organiškai vystydamasis, skaičius išeina iš proto“ — 
teiginys, kuriuo yra pagrįsta fiziologija ir organinė chemija (p. 203, 
204). 

„Kas skaičių laiko daiktų matu, tas tampa, — ne, tas jau yra egoistas“. 

Prie šio teiginio jis mano galis prijungti iš Heso pasiskolintą (žr. 
anksčiau) tezę, ją iškreipdamas: 

„Visas Furjės organizacinis planas yra pagrįstas vien egoizmu... Kaip tik 
Furjė yra blogiausia civilizuoto egoizmo išraiška“ (p. 206, 208). 

Jis čia pat tai įrodo, pasakodamas, kaip pasaulyje, sutvarkyta- 
me pagal Furjės principus, didžiausias vargšas, kasdien maitinda- 
masis penkis kartus, valgo kiekvieną dieną keturiasdešimt patie- 
kalų, o žmogus gyvena 144 metus ir t. t. Grandiozinis žmonių 
gyvenimo paveikslas, kurį Furjė su naiviu humoru priešpastato kuk- 
liam Restauracijos laikotarpio žmonių vidutiniškumui, teduoda ponui 
Griunui progos paimti nekalčiausią jo pusę ir duoti jai moralinius 
filisteriškus komentarus. 

Skaitydami pono Griuno priekaištus Furjė už jo prancūzų revo- 
liucijos koncepciją, mes kartu suvokiame, kaip pats Griunas supran- 
ta revoliucijos metą: 

„Jeigu bent prieš keturiasdešimt metų“ (sako jis Furjės vardu) „būtų žinota 
apie asociaciją, tai revoliucijos būtų buvę galima išvengti. Bet kaip atsitiko“ 
(klausia ponas Griunas), „kad ministras Tiurgo buvo susipažinęs su teise į darbą 


ir vis dėlto Liudviko XVI galva nusirito nuo ešafoto? Juk teise į darbą būtų buvę 
lengviau išmokėti valstybės skolą, negu vištų kiaušiniais“ (p. 211). 

Ponas Griunas nepastebėjo tik tos smulkmenos, kad teisė į darbą, 
apie kurią kalba Tiurgo, yra laisva konkurencija, o šiai laisvai kon- 
kurencijai užtikrinti ir buvo reikalinga revoliucija. 

Visą savąją Furjės kritiką ponas Griunas gali reziumuoti teigi- 
niu, kad Furjė nedavė „civilizacijos“ „nuodugnios kritikos“. O kodėl 
Furjė to nepadarė? Paklausykime: 


„Buvo kritikuojami civilizacijos reiškiniai, bet ne jos pagrindai; civilizacija kaip 
esamybė buvo parodyta biauria, juokinga, tačiau jos šaknys nebuvo ištirtos. Nei 
politika, nei religija nebuvo patrauktos į kritikos teismą, todėl žmogaus esmė liko 
neištirta“ (p. 209). 


Taigi čia ponas Griunas paskelbia, kad tikri žmonių gyvenimo 
santykiai yra reiškiniai, o religija ir politika — šių reiškinių pa- 
grindas ir šaknys. Iš šios nuvalkiotos tezės matyti, kaip „tikrieji 
socialistai“, priešingai tam, kaip prancūzų socialistai vaizduoja tik- 
rovę, iškelia kaip aukštesnę tiesą ideologines vokiečių filosofų fra- 
zes ir kartu stengiasi susieti savo objektą, žmogaus esmę, su visuo- 
menės prancūziškosios kritikos rezuliatais. Savaime suprantama, jei 
religija ir politika yra laikomos materialinių gyvenimo santykių 
pagrindu, tai galiausiai viskas paverčiama žmogaus esmės tyrinėji- 
mais, t. y. supratimu, kurį žmogus turi apie save.— Kartu matome, 
kaip mažai ponui Griunui rūpi, ką nurašinėti; vėlesnėje vietoje, kaip 
ir leidinyje „Rheinische Jahrbücher", jis savaip pasisavina tai, kas 
buvo pasakyta metraštyje „Deutsch-Franzosische Jahrbücher“ apie 
citoyen* ir bourgeois“* santykį ir kas tiesiai prieštarauja ankstes- 
nei tezei. 

Lig šiol mes neparodėme skaitytojui, kaip ponas Griunas dėsto 
tezę apie gamybą ir vartojimą, kurią jis yra perėmęs kaip „tikrojo 
socializmo“ priesaką. Šios tezės išdėstymas yra nuostabus pavyzdys, 
kaip ponas Griunas pritaiko „tikrojo socializmo“ teiginius, kuriais jis 
matuoja prancūzų veiklą, ir kaip jis, išplėšdamas šiuos teiginius iš 
visiško neapibrėžtumo būklės, paverčia juos gryna nesąmone. 

„Gamybą ir vartojimą galima teorijoje ir išorinėje tikrovėje išskirti erdvės ir 
laiko atžvilgiu, tačiau savo esme jie yra viena ir tas pat. Argi kokia nors 
paprasčiausia amatininkiška veikla — pavyzdžiui, duonos kepimas — nėra gamyba, 
kuri šimtams kitų žmonių tampa vartojimu? Argi ji nėra tokia net pačiam kepėjui, 
kuris juk vartoja grūdus, vandenį, pieną, kiaušinius ir t. t. Argi avalynės ir dra- 
bužių vartojimas nėra gamyba batsiuviams ir 'siuvėjams?.. Argi aš, valgydamas 
duoną, negaminu? Aš gaminu labai daug ką: aš gaminu malūnus, duonkubilius, 
krosnis, taigi ir plūgus, akėčias, spragilus, malūnų ratus, staliaus darbą, mūrininko 
darbą“ („taigi ir" stalius, mūrininkus ir valstiečius, „taigi ir“ jų tėvus, „taigi ir“ 
visus jų protėvius, „taigi ir"— Adomą). „Argi aš gamindamas nevartoju? Žinoma, 
kad taip, ir be to didžiuliu mastu... Kai aš skaitau knygą, tai aš, aišku, vartoju 
pirmiausia ilgamečio darbo produktą; kai aš laikau ją sau arba gadinu, aš vartoju 
medžiagą ir popieriaus fabriko, spaustuvės, knygrišio darbą. Bet argi aš šiuo atveju 
nieko negaminu? Gal būt, aš gaminu naują knygą, taigi ir naują popierių, naują 
rinkinį, naujus spausdinimo dažus, naujus knygrišybos įrankius; jeigu aš ją tik 
skaitau ir jeigu ją skaito dar tūkstantis kitų žmonių, tai mes, patys vartodami, 
gaminame naują leidimą, taigi ir visas tas medžiagas, kurios reikalingos jam. 
paruošti. Visa tai gaminantys žmonės savo ruožtų vartoja daugybę žaliavos, kuri 

* — piliečio. Red. 
** — Čia: civilinės visuomenės nario. Red. 

turi būti pagaminta ir kuri tik vartojimo dėka gali būti pagaminta... Žodžiu, 
veikla ir vartojimas —tai viena ir tas pat; tik mūsų iškreiptas pasaulis atplėšė 
juos vieną nuo kito, įterpė tarp jų vertės ir kainos sąvoką ir šia sąvoka perplėšė 
žmogų, o su žmogumi ir visuomenę“ (p. 191, 192). 

Iš tikrųjų gamyba ir vartojimas dažnai vienas kitam prieštarauja. 
Bet, girdi, pakanka teisingai išaiškinii šį prieštaravimą, pakanka 
suprasti tikrąją gamybos ir vartojimo esmę, ir bus galima atkurti 
abiejų vienybę bei pašalinti bet kurį prieštaravimą. Todėl ši vo- 
kiška ideologinė teorija yra visiškai tinkama esamam. pasauliui; 
gamybos ir vartojimo vienybė įrodoma pavyzdžiais iš dabartinės 
visuomenės, ji egzistuoja savyje. Ponas Griunas pirmiausia įrodo, 
kad apskritai yra santykis tarp gamybos ir vartojimo. Jis išvedžioja, 
kad jis negalėtų dėvėti švarko arba valgyti duonos, jei šie daiktai 
nebūtų gaminami, ir kad šiandieninėje visuomenėje esama žmonių, 
kurie gamina švarkus, kurpes, duoną, o kiti žmonės yra šių daiktų 
vartotojai. Ponas Griunas laiko šią pažiūrą nauja. Jis ją išreiškia 
klasikine, beletristine ideologine kalba. Pavyzdžiui: 


„Manoma, kad kavos, cukraus ir t. t. naudojimas yra tik vartojimas; bet argi 
šis naudojimas nėra gamyba kolonijose?" 


Jis taip pat galėtų paklausti: argi šis naudojimas nėra vergui 
negrui mėgavimasis“ botago kirčiais ir pylos gamyba kolonijose? 
Mes matome, kad, šitaip pompastiškai dėstant, tėra išgarbstoma esa- 
ma padėtis. Kitas pono Griuno teiginys tvirtina, kad jis vartoja 
gamindamas, būtent naudoja žaliavas ir apskritai gamybos kaštus; 
žodžiu, tai — numatymas, kad iš nieko niekas nepasidaro, kad žmo- 
gui reikalinga medžiaga. Kiekvienoje politinės ekonomijos knygoje, 
skyriuje ,„Atgaminamasis vartojimas“, jis galėtų rasti aprašymą, 
kokie sudėtingi savitarpio ryšiai atsiranda šio santykio ribose, jei 
nepasitenkinama kartu su ponu Griunu trivialia tiesa, kad be odos 
negalima pasiūti aulinių batų. 

Taigi ponas Griunas yra tuo tarpu įsitikinęs, kad, norint vartoti, 
reikia gaminti ir kad gamyboje naudojama žaliava. Tikras sunku- 
mas jam prasideda tada, kai jis nori įrodyti, kad jis gamina varto- 
damas. Čia ponas Griunas visai nesėkmingai mėgina bent kiek iš- 
siaiškinti trivialiausią ir bendriausią paklausos ir pasiūlos santykį. 
Jis supranta, kad jo vartojimas, t. y. paklausa, gamina naują pa- 
siūlą. Tačiau jis užmiršta, kad jo paklausa turi būti efektyvi pa- 
klausa, kad jis turi pasiūlyti ekvivalentą už jo reikalaujamą pro- 
duktą, norėdamas tuo sukelti naują gamybą. Ekonomistai taip pat 
nurodo, jog vartojimas ir gamyba yra neatskiriami, jog paklausa ir 
pasiūla yra absoliučiai tapačios, ir būtent kai jie nori įrodyti, kad 
perprodukcijos niekuomet nebūna; tačiau šiuo atveju jie nekalba 
tokių absurdiškų ir banalių dalykų, kaip ponas Griunas. Beje, visi 
bajorai, kunigai, rantjė ir t. t. lygiai tuo pat būdu nuo neatmenamų 
laikų įrodinėjo, kad įie gamina. Toliau ponas Griunas užmiršta, kad 
šiandien duoną gamina gariniai malūnai, o anksčiau ją gamino vėjo 
ir vandens malūnai, dar anksčiau — rankiniai malūnai, kad šie įvai- 


* Žodžių žaismas: „GenuB“ reiškia „naudojimą“ ir „mėgavimąsi“. Red, 

zūs duonos gaminimo būdai visai nepriklauso nuo paprasto jos val- 
gymo akto ir kad, vadinasi, čia turima reikalo su istoriniu gamybos 
vystymu, — apie tai „labai daug ką gaminantis“ ponas Griunas ne- 
galvoja. Ponas Griunas net nenutuokia, jog kartu su šiomis įvai- 
riomis gamybos pakopomis yra duoti ir įvairūs gamybos santykiai 
su vartojimu, įvairūs abiejų prieštaravimai, kad šiuos prieštaravimus 
galima suprasti, tik išnagrinėjus to meto gamybos būdą ir visą juo 
pagrisią visuomenės santvarką, o išspręsti šiuos prieštaravimus te- 
galima, tik praktiškai pakeitus esamą gamybos būdą ir juo pagrįstą 
santvarką. Jei ponas Griunas jau savo kitų pavyzdžių trivialumu 
stovi daug žemiau už paprasčiausius ekonomistus, tai savo pavyz- 
džiu dėl knygos jis įrodo, jog šie yra kur kas „žmogiškesni“ už jį. 
Jie visiškai nereikalauja, kad jis, suvartojęs kokią nors knygą, tuč- 
tuojau pagamintų naują! Jie yra patenkinti, kad jis tuo gamina savo 
paties išsilavinimą, taigi apskritai teigiamai veikia gamybą. Pralei- 
dęs tarpinį narį, mokėjimą grynaisiais, kurį ponas Griunas, tiesiog 
atsydamas nuo jo, padaro nereikalingą, bet kurio dėka tik ir tampa 
jo paklausa efektyvi — tai padaręs, ponas Griunas paverčia atgami- 
namajį vartojimą kažkokiu stebuklu. Jis skaito ir vienu savo skai- 
tymu įgalina šrifto liejikus, popieriaus fabrikantus ir spaustuvinin- 
kus gaminti naują šriftą, naują popierių, naujas knygas. Vienas jo 
vartojimas atlygina visiems šiems žmonėms gamybos kaštus. Beje, 
mes jau pakankamai lig šiol parodėme, kaip virtuoziškai ponas 
Griunas moka senose knygose skaityti naujas knygas ir kokie yra 
jo, kaip naujo popieriaus, naujo šrifto, naujų spausdinimo dažų ir 
naujų knygrišybos įrankių gamintojo, nuopelnai komerciniam pa- 
sauliui. Pirmasis laiškas Griuno knygoje baigiamas tokiais žodžiais: 
„Aš ketinu mestis į pramonę“. Niekur visoje knygoje ponas Griu- 
nas neatsisako nuo šio savo devizo. 

Tad kas gi buvo visa pono Griuno veikla? Norėdamas įrodyti 
„tikrojo socializmo“ teiginį apie gamybos ir vartojimo vienybę, 
ponas Griunas griebiasi trivialiausių politinės ekonomijos teiginių 
apie paklausą ir pasiūlą, o pastaruosius norėdamas panaudoti savo 
tikslams, jis išmeta iš jų būtinas tarpines grandis ir tuo paverčia 
juos grynomis fantazijomis. Taigi visos jo veiklos branduolys tėra 
nemokšiškas ir fantastinis esamos santvarkos pašventinimas. 

Dar yra būdinga socialistinė Griuno išvada, kuria jis vėl ne- 
sklandžiai teatpasakoja savo pirmtakus vokiečius. Gamyba ir var- 
tojimas egzistuoja atskirai, nes mūsų iškreiptas pasaulis yra juos 
vieną nuo kito atplėšęs. Kaip gi to ėmėsi šis iškreiptas pasaulis? 
Jis įterpė tarp abiejų tam tikra sąvoką. Šiuo intarpų jis perplėšė 
žmogų. Tuo nepasitenkindamas, jis perplėšia ir visuomenę, t. y. patį 
save. Ši tragedija įvyko 1845 metais. 

Vartojimo ir gamybos vienybę, kuri „tikriesiems socialistams“ 
pradžioje turėjo tą prasmę, kad pati veikla turi teikti malonumo 
(tiesa, jiems tai buvo grynai fantastinis įsivaizdavimas), ponas Griu- 
nas toliau aiškina tokia kryptimi, kad „vartojimas ir gamyba, kal- 
bant ekonomiškai, turi vienas kitą padengti“ (p. 196), kad produktų 
neturi būti daugiau, negu jų reikia betarpiškam vartojimui, o tai, 

aišku, sustabdytų bet kokį judėjimą. Todėl jis rimtu veidu prikai- 
šioja Furjė, kad jis, girdi, nori pažeisii šią vienybę perprodukcija. 
Ponas Griunas pamiršta, kad perprodukcija sukelia krizes tik dėl 
savo poveikio mainomajai produktų vertei ir kad mainomoji vertė 
yra išnykusi ne tik Furjės raštuose, bet ir geriausiame pono Griuno 
sukurtame pasaulyje. Apie šią filisterišką kvailybę galima pasakyti 
tik tai, kad ji tikrai verta „tikrojo socializmo“. 

Ponas Griunas daugelyje vietų su dideliu pasitenkinimu kartoja 
savąji „tikrojo socializmo“ teorijos apie gamybą ir vartojimą ko- 
mentarą. Antai, kalbėdamas apie Prudoną, jis rašo: 


„skelbkite socialinę vartotojų laisvę, ir jūs turėsite tikrąją gamybos lygybę“ 
(p. 433). 


Nieko nėra lengvesnio, kaip tai skelbti! Klaida lig šiol tebuvo ta, 


„kad vartotojai buvo neišauklėti, neišsilavinę, kad ne visi žmoniškai vartoja“ 
(p. 432). „Šis požiūris, kad vartojimas yra gamybos matas, o ne atvirkščiai, yra 
kiekvienos ligšiolinės ekonominės pažiūros mirtis“ (ten pat). „Esant tikram žmonių 
savitarpio solidarumui, tiesa tampa netgi tas teiginys, kad kiekvieno vartojimas 
numato visų vartojimą“ (ten pat). 

Kiekvieno vartojimas konkurencijos aplinkybėmis plus ou moins* 
numato nuolatinį visų vartojimą, kaip kiekvieno gamyba numato 
visų gamybą. Todėl tėra svarbu, kaip, kokiu būdu tai vyksta. Į tai 
ponas Griunas atsako tik moraliniu žmoniško vartojimo, „tikrosios 
vartojimo esmės“ pažinimo postulatu (p. 432). Kadangi apie tik- 
ruosius gamybos ir vartojimo santykius jis nieko neišmano, tai jam 
nieko kito nebelieka, kaip tik pasislėpti paskutiniame „tikrojo so- 
cializmo" prieglobstyje — žmogaus esmėje. Dėl tos pačios priežasties 
jam visą laiką išeities taškas yra ne gamyba, o vartojimas. Remian- 
tis gamyba, reikia pagalvoti apie tikrąsias gamybos sąlygas ir apie 
gamybinę žmonių veiklą. O remiantis vartojimu, galima pasiten- 
kinti pareiškimu, kad dabar vartojama „nežmoniškai“, galima pasi- 
"tenkinti reikalavimu „žmoniškai vartoti“, auklėti, kaip iš tikrųjų 
reikia vartoti, ir panašiomis frazėmis, nė kiek nesigilinant į tikrus 
žmonių gyvenimo santykius ir į jų veiklą. 

Pagaliau dar reikia paminėti, kad būtent tie ekonomistai, kurie 
rėmėsi vartojimu, buvo reakcionieriai ir ignoravo revoliucinį kon- 
kurencijos ir stambiosios pramonės elementą. 


„RIBOTASIS TĖVELIS KABĖ“ IR PONAS GRIUNAS 


Savo ekskursą apie Furjės mokyklą ir apie poną Rebo ponas 
Griunas užbaigia tokiais žodžiais: 


„Aš noriu įteigti darbo organizatoriams jų esmės supratimą, aš noriu jiems 
istoriškai parodyti, iš kur jie yra kilę... šiems išsigimėliams... kurie nėra sukūrę 
iš savęs nė mažiausios minties. O vėliau, gal būt, turėsiu progos susidoroti su 
ponu Rebo, ir ne tik su ponu Rebo, bet ir su ponu Žejumi. Iš esmės imant, 
pirmasis yra ne toks jau blogas, jis tik kvailas; o antrasis yra daugiau nei kvai- 
las, jis yra mokytas. 

Taigi“ (p. 260). 


* — daugiau ar mažiau. Red. 

Gladiatoriška pono Griuno poza, jo grasinimai Rebo adresu, jo 
panieka mokytumui, jo griausmingi pažadai — visa tai tikri požy- 
miai, kad jis ruošiasi atlikti didžius darbus. Pilnai „suprasdami jo 
esmę“, mes iš šių simptomų suvokėme, kad ponas Griunas čia yra 
pasirengęs vienam baisingiausių plagiaių. Tam, kuris yra perpratęs 
pono Griuno taktiką, jo turgiškas rėksmingumas negali atrodyti ne- 
kaltas. Jis visur turi gudrius išskaičiavimus. 

„Taigi“: 

Seka skyrius, pavadintas 


„Darbo organizacija!“ 
„Kur gimė ši mintis?— Prancūzijoje.— Bet kaip?“ 
Vėl paantraštė: 
„Retrospektyvinis žvilgsnis į XVIII amžių". 
„Kur gimė šis“ pono Griuno skyrius?— „Prancūzijoje.— Bet kaip?“ 
Skaitytojas tai čia pat sužinos. 
Dar kartą priminsime skaitytojui, kad ponas Griunas čia ketina 


įteigti prancūzų darbo organizatoriams jų esmės supratimą nuodug- 
nia, vokiečiams būdinga istorine demonstracija. 


Taigi: 
Ponui Griunui pastebėjus, kad Kabė yra „ribotas“ ir kad jo „mi- 
sija jau seniai yra baigta“ —o tai, aišku, jis seniai pastebėjo, — 


dar, „žinoma“, nereiškė, kad iš tiesų „visa pasibaigė“. Atvirkščiai, 
jis skyrė Kabė naują misiją — keliomis savavališkai ir paskubomis 
parinktomis citatomis sudaryti vokiškajai pono Griuno XVIII am- 
žiaus socialistinio judėjimo istorijai prancūzišką „foną“. 

Nuo ko jis pradeda? — Nuo „gamybinio“ skaitymo. 

Kabė savo „Kelionės į Ikariją“ XII ir XIII skyriuose palyginti 
netvarkingai pateikia senųjų ir naujųjų autorių nuomones komu- 
nizmo naudai. Jis anaiptol nepretenduoja pavaizduoti visą istorinį 
judėjimą. Komunizmas prancūzų buržua atrodo kaip kažkoks įtar- 
tinas asmuo. Gerai, sako Kabė, aš pateiksiu jums parodymus gar- 
bingiausių visų laikų žmonių, kurie palankiai atsiliepia apie mano 
kliento būdą; ir Kabė elgiasi kaip advokatas. Netgi jo klientui ne- 
palankius parodymus jis paverčia palankiais. Iš advokato negalima 
reikalauti istorinės tiesos. Jei koks nors garsus žmogus atsitiktinai 
pasakė žodį prieš pinigus, prieš nelygybę, turtą, prieš socialinę 
netvarką, tai Kabė nusitveria šio žodžio, prašo jį pakartoti, padaro 
jį šio asmens tikėjimo simboliu, spausdina jį, ploja rankomis ir, 
rodydamas ironišką geraširdystę, kreipiasi į savo įširdusį buržua: 
„Klausykite, klausykite, argi jis nebuvo komunistas?“ Jis nepralei- 
džia nieko — nei Monteskjės, nei Sijeso, nei Lamartino, netgi nei 
Gizo; visi yra komunistai malgré eux*. Voilà mon Communiste tout 
trouvé!** 


* — be jų žinios. Red. 


** — Ir štai mano komunistas išbaigtas. Red. 

Gamybiškai nusiteikęs ponas Griunas skaito Kabės surinktas ci- 
tatas XVIII amžiui apibūdinti; jis nė akimirkos neabejoja, kad visa | 
tai yra teisinga, jis fantazuoja skaitytojui apie mistinį viename Ka- 
bės puslapyje atsitiktinai susitinkančių rašytojų sąryšį ir visą šią 
maišatį užpila beletristiniu jaunųjų vokiečių padažu, pakrikštydamas 


ją anksčiau nurodyta antrašte. 
Taigi: 


Ponas Griunas. 


Savo apžvalgą ponas Griunas 
pradeda tokiais žodžiais: 


„Socialinė idėja nenukrito iš dan- 
gaus, ji atsirado organiškai, t. y. kaip 
laipsniško vystymosi išdava. Aš čia ne- 
galiu parašyti jos pilnos istorijos, ne- 
galiu pradėti nuo indų ir kinų, po to 
pereiti į Persiją, Egiptą ir Judėją, iš- 
kvosti graikus ir romėnus apie jų visuo- 
meninę sąmonę, apklausti krikščionybę, 
neoplatonizmą ir patristiką, išklausyti 
viduramžius ir arabus, ištirti reformaciją 
bei atbundančią filosofiją ir taip ateiti 
iki XVIII šimtmečio“ (p. 261). 


Kabė, 


Savo citatas Kabė pradeda to- 
kiais žodžiais: 

„Jūs, kolektyviškumo priešininkai, 
teigiate, kad jo naudai esama tik atsi- 
tiktinių nuomonių, paviršutiniškų ir ne- 
vertų pasitikėjimo. Taigi aš apklausiu 
jūsų akivaizdoje istoriją ir visus filoso- 
fus: klausykite! Aš nekalbėsiu jums apie 
gausias senovės tautas, kuriose buvo įgy- 
vendintas turto bendrumas! Taip pat 
nekalbėsiu nei apie hebrajus... nei apie 
Egipto žynius, nei apie Minosą. .. Likur- 
gą ir Pitagorą... nei apie Koniucijų ir 
Zaratustrą, kurių pirmasis paskelbė šį 
principą Kinijoje, o antrasis — Persijoje“ 
(„Kelionė į Ikariją“, antrasis leidimas, 
p. 470). 


Po mūsų pacituotų vietų Kabė pereina prie graikų ir romėnų 


istorijos, apklausia krikščionybę, neoplatonizmą, patristiką, vidur- 
amžius, reformaciją, atbundančią filosofiją. Plg. Kabė, p. 471—482. 
Nurašyti šiuos vienuolika puslapių ponas Griunas palieka kitiems, 
„Kantresniems žmonėms, jeigu knygų dulkės paliko jų širdyse rei- 
kalingą“ (žinoma, nurašinėjimui) „humanizmą“. Griunas, p. 261. Tik 
užuomina apie socialinę arabų sąmonę priklauso ponui Griunui. Mes 
nekantraudami laukiame jo paaiškinimų, kuriuos jis pateikė pasau- 
liui šiuo klausimu. „Aš turiu apsiriboti XVIII šimtmečių“. Eisime 
paskui poną Griuną į XVIII šimtmetį ir tik prieš tai pastebėsime, 
kad Griuno knygoje yra pabraukti beveik visur tie patys žodžiai, 
kaip ir Kabės knygoje. 


Ponas Griunas: „Lokas, sensualizmo Kabė: „Bet pasiklausykite, ką su- 


kūrėjas, sako: Tasai, kuris turi daugiau, 
negu jam reikia savo poreikiams paten- 
"kinti, peržengia proto ir pradinio tei- 
singumo ribas ir vagia kitų turtą. Kiek- 
vienas perteklius yra uzurpacija, ir vargs- 
tančiojo išvaizda turi sužadinti turtuolio 
sieloje sąžinės graužimą. Ištvirkę žmo- 
nės, paskendę prabangoje ir malonumuo- 
se, drebėkite, nes ateis diena, kai ne- 
laimingasis, stokojantis būtiniausių da- 
lykų, tikrai supras žmogaus teises. Ap- 
gaulė, neištikimybė, savanaudiškumas su- 
kūrė turto nelygybę, kuri yra žmonių 
giminės nelaimė, nes ji sutelkė visus 

šunka Lokas savo puikioje knygoje „Ci- 
vilinis valdymas": „Tasai, kuris turi dau- 
giau, negu jam reikia savo poreikiams 
patenkinti, peržengia proto ir pradinio 
teisingumo ribas ir vagia kitų turtą. 
Kiekvienas perteklius yra uzurpacija, ir 
varguolio išvaizda turi sužadinti turtuo- 
lio sieloje sąžinės graužimą. Ištvirkę žmo- 
nės, paskendę prabangoje ir malonu- 
muose, drebėkite, nes ateis diena, kai 
nelaimingasis, stokojantis būtiniausių da- 
lykų, tikrai supras žmogaus teises“. Ir 
pasiklausykite jo toliau: „„Apgaulė, ne- 
ištikimybė, savanaudiškumas, sutelkdami 


kentėjimus vienoje pusėje — greta tur- 
tų, o kitoje — greta skurdo. Todėl filo- 
sofas turi laikyti pinigų vartojimą vienu 
pragaištingiausių žmonių išradingumo pra- 
simanymų" (p. 266). 


vienoje pusėje visas ydas greta turto, 
o kitoje — visas nelaimes greta skurdo, 
sukūrė turto nelygybę, kuri yra žmonių 
giminės nelaimė“ (šią frazę ponas Griu- 
nas pavertė nesąmone). „Todėl filosofas 


turi laikyti pinigų vartojimą vienu pra- 
gaištingiausių žmonių išradingumo pra- 
simanymų”” (p. 485). 

Iš šių Kabės citatų ponas Griunas daro išvadą, kad Lokas buvęs 
„pinigų sistemos priešininkas“ (p. 264), „labiausiai apsišvietęs pi- 
nigų ir bet kokio poreikius viršijančio turto priešininkas“ (p. 266). 
Deja, šis Lokas buvo vienas pirmųjų mokslinių pinigų sistemos gy- 
nėjų, uolus valkatų ir pauperių plakimo šalininkas, vienas šiuolai- 


kinės politinės ekonomijos doyens*, 


Ponas Griunas: „Jau Bosiuė, Mo 
vyskupas, sako savo „Politikoje, paim- 
toje iš šventojo rašto“: „Be vyriausybių“ 
(„be politikos“ — juokingas pono Griuno 
papildymas) „žemė su visomis jos gė- 
rybėmis būtų toks pat bendras visų 
žmonių turtas, kaip oras ir šviesa; pa- 
gal amžiną gamtos teisę niekas neturi 
ypatingos teisės į ką nors. Viskas pri- 
klauso visiems, o nuosavybė yra kilusi 
iš civilinio valdymo“. XVII šimtmečio 
kunigas yra pakankamai garbingas pa- 
sakyti tokias mintis, tokias pažiūras! Taip 
pat ir vokietis Puffendorias, kuris yra 
žinomas“ (t. y. žinomas ponui Griunui) 
„tik iš Šilerio epigramos, sakė: „Dabar- 
tinė turto nelygybė yra neteisingumas, 
kuris dėl turtuolių begėdiškumo ir varg- 
šų bailumo gali sukelti kitas nelygybes“" 
(p. 270). Ponas Griunas prie to priduria: 
„Tačiau nenukrypsime į šalį, liksime 
Prancūzijoje“. 


Kabė: „Pasiklausykite barono de 
Puifendorfo, prigimtinės teisės profeso- 
riaus Vokietijoje ir valstybės patarėjo 
Stokholme ir Berlyne; savo knygoje apie 
prigimtinę ir tarptautinę teisę jis panei- 
gia Hobso ir Grocijaus doktriną apie 
absoliutinę monarchiją, skelbia natūrali- 
nę lygybę, broliškumą, pirmykštį turtų 
bendrumą ir pripažįsta, kad nuosavybė 
yra žmogiškas institutas, kad ji yra ki- 
lusi iš bičiuliškų dalybų, kurių tikslas 
buvo užtikrinti kiekvienam, ir ypač dar- 
bininkui, pastovų, bendrą arba atskirą, 
valdymą, ir kad, vadinasi, dabartinė tur- 
tų nelygybė yra neteisingumas, kuris tik 
dėl turtuolių begėdiškumo ir vargšų bai- 
lumo sukelia kitas nelygybes“ (absurdiš- 
kai pono Griuno išversta). 

„Ir Bosiuė, Mo vyskupas, Prancūzi- 
jos dofino mokytojas, garsusis Bosiuė — 
argi ir jis nepripažįsta savo „Politikoje, 
paimtoje iš šventojo rašto“, kurią jis 
paruošė dofinui mokyti, kad be vyriau- 
sybių žemė ir visos gėrybės būtų toks 
pat bendras visų žmonių turtas, kaip 
oras ir šviesa; pagal amžiną gamtos 
teisę niekas neturi ypatingos teisės į ką 
nors; viskas priklauso visiems, nuosavy- 
bė yra kilusi tik iš civilinio valdymo" 
(p. 486). 0 


Pono Griuno „nukrypimas“ nuo Prancūzijos yra tas, kad Kabė 


cituoja vokietį, o Griunas net vokišką pavardę rašo neteisinga 
prancūzo rašyba. Jau nekalbant, kad jis vietomis neteisingai verčia 
ir praleidžia, jis stebina savo pataisymais. Kabė iš pradžių kalba 
apie Pufendorią, o paskiau apie Bosiuė; ponas Griunas iš pradžių 
kalba apie Bosiuė, o paskiau apie Pufendorfą. Kabė kalba apie Bo- 
siuė kaip apie garsų žmogų; ponas Griunas vadina jį „kunigu“, 
Kabė, cituodamas Pufendorfą, pasako jo titulus; ponas Griunas at- 
virai pareiškia, kad Pufendorfas yra žinomas tik iš Šilerio epigramos. 
Dabar jis yra jam žinomas taip pat iš Kabės citatos, ir pasirodo, 


* — seniūnų, Red. 

kad ribotas prancūzas Kabė yra nuodugniau, negu ponas Griunas, 
išstudijavęs ne tik savo tautiečius, bet ir vokiečius. 

Kabė sako: „Aš skubu pereiti prie didžiųjų XVIII šimtmečio filo- 
sofų ir pradedu nuo Monteskjės“ (p. 487); ponas Griunas, norėda- 
mas pereiti prie Monteskjės, pradeda „XVIII šimtmečio įstatymų 
leidybos genijaus“ vaizdavimu (p. 282). Palyginkite jų abiejų pa- 
teikiamas citatas iš Monteskjės, Mablio, Ruso, Tiurgo. Mums čia 
pakanka palyginti tai, ką Kabė ir ponas Griunas rašo apie Ruso ir 
Tiurgo. Kabė nuo Monteskjės pereina prie Ruso; ponas Griunas taip 
konstruoja šį perėjimą: „Ruso buvo radikalus politikas, kaip Mon- 
teskjė buvo konstitucinis politikas“. 


Ponas Griunas cituoja iš Ruso: „Di- 
džiausia nelaimė jau yra ištikusi, kai 


Kabė: „Dabar pasiklausykite Ruso, 
nemirtingos „Visuomeninės sutarties” au- 


reikia ginti vargšus ir laikyti pažabotus toriaus... pasiklausykite, ką jis sako: 
tortuolins At E L“ ski kskeseks šaka sius is d „Žmonės yra lygūs savo teisėmis. Gamta 
EE ba O iseis A sesesesssecsseee. padarė visas gėrybes bendras... dalybų 


(ir baigia žodžiais) „iš ko išplaukia, kad 
socialinė būklė yra žmonėms naudinga 
tik tada, kai visi jie turi šį tą ir 
niekas neturi per daug“. Ruso, pasak 
pono Griuno, „painiojasi ir labai svy- 
ruoja, kai jis turi pasisakyti klausimu: 
kaip pasikeičia ankstesnis turtas, lauki- 
niam žmogui įstojus į visuomenę? Kaip 
atsako Ruso? Jis atsako: gamta visas gė- 
rybes padarė bendras"... (Griunas baigia 
žodžiais:) „dalybų atveju kiekvieno da- 
lis tampa jo nuosavybe“ (p. 284, 285). 


Genialios pono Griuno naujovės čia, pirma, yra tai, 


atveju kiekvieno dalis tampa jo nuo- 
savybe. Visais atvejais visuomenė vi- 
sada yra vienintelis visų gėrybių savi- 
ninkas“" (esminis punktas, kurį ponas. 
Griunas praleido). ,„Pasiklausykite toliau:“ 
„„„(Kabė baigia žodžiais:) „iš kur iš- 
plaukia, kad socialinė būklė yra žmo- 
nėms naudinga tik tada, kai visi jie turi 
šį tą ir niekas neturi per daug. 

Pasiklausykite, dar pasiklausykite, ką 
sako Ruso savo „Politinėje ekonomijoje": 
„Didžiausia nelaimė jau yra ištikusi, kai 
reikia ginti vargšus ir laikyti pažabo- 
tus turtuolius““ ir t. t. ir t. t. (p. 489, 
490). 


kad jis 


sujaukia i vieną krūvą citatas iš „Visuomeninės sutarties“ ir iš 
„Politinės ekonomijos“ ir, antra, kad jis pradeda nuo to, kuo Kabė 
baigia. Kabė išvardija cituojamus Ruso veikalus, o ponas Griunas 
juos nutyli. Šią taktiką mes aiškiname tuo, kad Kabė kalba apie 
tokią Ruso „Politinę ekonomiją“, su kuria ponas Griunas negalėjo 
susipažinti net iš Šilerio epigramos. Ponui Griunui, perpratusiam 
visas „Enciklopedijos“ paslaptis (plg. 263 p.), liko paslaptis, kad 
Ruso „Politinė ekonomija“ yra ne kas kita, kaip straipsnis „En- 
ciklopedijoje“ apie politinę ekonomiją. 

Dabar pereisime prie Tiurgo. Čia ponas Griunas jau nebesitenki- 
na paprastu citatų nurašinėjimu,— jis nurašo nuo Kabės ir jo duotą 
Tiurgo charakteristiką: 


Ponas Griunas: „Vieną kilniausių ir 
tuščiausių mėginimų pasodinti naują se- 
no, kuriam visur grėsė žlugimas, dirvoje, 
yra padaręs Tiurgo. Tačiau veltui. Aris- 
tokratija sukelia dirbtinį badą, provo- 
kuoja maištus, intriguoja ir šmeižia tol, 
kol geraširdis Liudvikas atleidžia savo 
ministrą, Aristokratija nenorėjo klausyti, 
reiškia, reikėjo loisti jai pajusti, Žmo- 


Kabė: „Ir vis dėlto, nors karalius 
pareiškia, kad jis ir jo ministras (Tiurgo) 
yra vieninteliai rūmuose liaudies drau- 
gai, nors liaudis siunčia jiems savo pa- 
laiminimus, nors filosofai žavisi juo ir 
Volteras nori prieš mirtį pabučiuoti ran- 
ką, pasirašiusią tiek įsakų liaudies la- 
bui,-- aristokratija daro sąmokslus, netgi 
organizuoja plačiu mastu badą ir malñ- 


nijos vystymasis visada žiauriausiai ker- 
šija tiems geriesiems angelams, kurie 
paskutinį kartą atkakliai perspėja dėl ka- 
tastrofos. Prancūzų liaudis laimino Tiur- 
go, Volteras prieš mirtį troško pabučiuoti 
jam ranką; karalius pavadino jį savo 
draugu...  Tiurgo — baronas, ministras, 
vienas paskutinių feodalų — brandino 
mintį, jog reikia išrasti naminę spaus- 
dinimo mašiną spaudos laisvei pilnuti- 
nai užtikrinti“ (p. 289, 290). 


tus, norėdama jį pražudyti, ir savo intri- 
gomis bei šmeižtais sukelia prieš refor- 
matorių Paryžiaus salonų įtūžimą ir pra- 
žudo patį Liudviką XVI, priversdama jį 
atstatydinti  dorybingąji ministrą, kuris 
būtų galėjęs jį išgelbėti (p. 497)— Griž- 
kime prie Tiurgo, barono, Liudviko XVI 
ministro pirmaisiais jo valdymo metais, 
kuris norėjo panaikinti pikinaudžiavimus, 
įvykdė daugybę reformų, svajojo sukurti 
naują kalbą ir spaudos laisvei užtikrinti 


pats dirbo, norėdamas išrasti naminę 
spausdinimo mašiną“ (p. 495). 


Kabė vadina Tiurgo baronu ir ministru, ponas Griunas tai nurašo 
iš jo. Norėdamas pagražinti Kabės tekstą, jis paverčia jauniausią 
Paryžiaus pirklių prėvėt“ sūnų „vienu seniausių feodalų“. Kabė 
klysta, vaizduodamas 1775 metų badą ir maištą aristokratijos rankų 
darbu. Dar lig šiol nėra išaiškinta, kas buvo triukšmo dėl bado ir 
su tuo susijusio judėjimo sukėlėjai. Šiaip ar taip, parlamentai ir 
liaudies prietarai čia atliko kur kas didesnį vaidmenį, negu aristo- 
kratija. Nereikia nė kiek stebėtis, kad ponas Griunas nurašo šią 
„riboto tėvelio“ Kabės klaidą. Jis tiki juo, kaip evangelija. Remda- 
masis Kabės autoritetu, ponas Griunas priskiria Tiurgo prie komu- 
nistų — Tiurgo, vieną fiziokratų mokyklos vadovų, griežčiausią lais- 
vos konkurencijos šalininką, lupikavimo gynėją, Adomo Smito mo- 
kytoja. Tiurgo buvo didis vyras, nes jis atitiko savo laikotarpį, o ne 
pono Griuno prasimanymus. Mes parodėme, kaip šie yra atsiradę. 

Dabar kalbėsime apie prancūzų revoliucijos vyrus. Kabė stato 
į nepaprastai keblią padėtį savąji buržua, prieš kurį jis pasisako, 
priskirdamas prie komunizmo pirmtakų Sijesą, ir būtent todėl, kad 
Sijesas pripažįsta teisių lygybę ir nuosavybę išveda tik iš valsty- 
binės sankcijos (Kabė, p. 499—502). Ponas Griunas, kurį „likimas 
pasmerkė tam, kad kiekvieną kartą, stebėdamas iš arti prancūzų 
dvasią, matytų jos nepakankamumą ir paviršutiniškumą“, drąsiai tai 
nurašo ir vaizduojasi, kad toks senas partijos vadas, kaip Kabė, yra 
pašauktas apsaugoti pono Griuno „humanizmą“ nuo „knygų dul- 
kių“. Kabė tęsia: „Pasiklausykite garsiojo Mirabo!" (p. 504). Ponas 
Griunas 292 puslapyje sako: „Pasiklausykime Mirabo!“ ir cituoja kai 
kurias Kabės iškeltas vietas, kur Mirabo pasisako už lygų pali- 
kimo paskirstymą broliams ir seserims. Ponas Griunas sušunka: 
„Komunizmas šeimai!“ (p. 292). Naudodamas šį metodą, ponas Griu- 
nas galėtų peržiūrėti visus buržuazinius institutus ir visur rastų 
žiupsnelį komunizmo, taigi tie institutai, paimti kartu, būtų išbaig- 
tas komunizmas. Jis gali Napoleono kodeksą pakrikštyti Code de 
la communautė** ir viešnamius, kareivines bei kalėjimus palaikyti 
komunistinėmis kolonijomis. 

Šias nuobodžias citatas baigsime Kondorsė. Dviejų knygų paly- 
ginimas ypač vaizdžiai parodys skaitytojui, kaip ponas Griunas 
praleidžia, suplaka, čia cituoja pavardes, čia jų necituoja, išmeta 

ok 


noniüno, Kod, 
Bondrumo kodeksu, Red, 


chronologines datas, tačiau visur tiksliai laikosi Kabės tvarkos, net 
kai pastarasis griežtai nesilaiko chronologijos, ir pagaliau visada 
pasitenkina blogai ir bailiai užmaskuota Kabės ištrauka. 


Ponas Griunas: 
tas yra Kondorsė, Jis supranta turto pa- 
skirstymo neteisingumą, jis atleidžia ne- 
turtingai liaudžiai... jei liaudis truputį 
vagiliauja iš principo, tai dėl to yra 
kaltos įstaigos“. 

„Savo žurnale „Socialinis  švieti- 
mas“... jis pripažista netgi stambius ka- 
pitalistus. .." 


„Kondorsė pasiūlė Įstatymų leidžia- 
majam susirinkimui padalyti 100 milijo- 
nų — trijų emigravusių princų turtą — 
į 100 tūkstančių dalių... Jis organizuoja 
švietimą ir visuomeninės pagalbos įsiai- 
gas” (plg. originalo tekstą). 


„Savo pranešime Įstatymų leidžiama- 
jam susirinkimui apie visuomenės auk- 
lėjimą Kondorsė sako: „Suteikti visiems 
žmonių giminės individams priemones sa- 
vo poreikiams patenkinti... toks yra švie- 
timo uždavinys ir tokia valstybės val- 
džios pareiga ir t. t."" (Čia ponas Griu- 
nas komiteto pranešimą apie Kondorsės 
planą paverčia paties Kondorsės prane- 
šimu.) (Griunas, p. 293, 294.) 


„Radikalus žirondis- | 


Kabė: „Paklausykite, kaip Kondorsė 
savo atsakyme Berlyno akademijai įro- 
dinėja“... (čia Kabė pateikia didelę fra- 
zę; jis baigia): „Atseit, tik dėl įstaigų 
netinkamumo liaudis taip dažnai truputi 
vagiliauja iš principo“, 

„Pasiklausykite, kaip savo žurnale 
„L'instruction sociale“... jis pakenčia 
netgi stambius kapitalistus“. Ir t. t. 
ir t t 

„Pasiklausykite, ką kalbėjo 1792 m. 
liepos 6 d. iš Įstatymų leidžiamojo su- 
sirinkimo tribūnos vienas žirondistų va- 
dovų, filosofas Kondorsė: Išleiskite dek- 
retą apie nedelsiamą trijų prancūzų 
princų (Liudviko XVIII Karolio X ir 
princo Kondės", —tai ponas Griunas pra- 
leidžia) „turto išpardavimą... jis siekia 
beveik 100 milijonų, ir vietoj trijų prin- 
cų jūs gausite šimtą tūkstančių pilie- 
čių... Organizuokite švietimą ir visuo- 
meninės pagalbos įstaigas. 


Bet pasiklausykite, ką sako visuo- 
menės švietimo komitetas savo praneši- 
me Įstatymų leidžiamajam susirinkimui 
apie Kondorsės parengtą auklėjimo pla- 
ną, 1792 m. balandžio 20 d.: „Visuome- 
nės auklėjimas turi suteikti visiems in- 
dividams priemones savo poreikiams pa- 
tenkinti... toks turi būti pirmasis 
nacionalinio švietimo tikslas, ir šiuo po- 
žiūriu jis yra politinei valdžiai teisingu- 
mo pareiga"“ ir t. t. ir t. t. (p. 502, 503, 
505, 509). 


Ponas Griunas, kuris, taip begėdiškai nurašinėdamas Kabė, keti- 


na istorinių ekskursų būdu įteigti prancūzų darbo organizatoriams 
jų esmės supratimą, dargi elgiasi pagal principą: Divide et impera*. 
Čia pat tarp citatų jis pareiškia savo galutinę nuomonę apie žmo- 
nes, su kuriais jis ką tik susipažino iš kokio nors vieno fragmento, 
po to įpina keletą frazių apie prancūzų revoliuciją ir visa tai pa- 
dalija į dvi puses keleta citatų iš Morelio, kurį ponui Griunui labai 
laiku įvedė en vogue** Paryžiuje Vilgardelis ir kurio svarbiausios 
vietos jau gerokai prieš poną Griuną buvo išverstos Paryžiaus laik- 
raštyje ,„Vorwarts“!97. Norint parodyti, kaip netvarkingai ponas Griu- 
nas verčia, pakanka pateikti keletą sensacingų pavyzdžių: 


Morelis: „Interesas sudarko širdis ir apkartina maloniausius ryšius, paversda- 
mas juos sunkiomis grandinėmis; mūsų visuomenėje suiuoktiniai nekenčia šių gran- 
dinių, nekęsdami vienas kito“. 


* — Skaldyk ir valdyk. Red. 
* — į madą. Red. 


* 

Ponas Griunas: „Interesas padaro širdis nenatūralias ir apkartina maloniausius 
ryšius, paversdamas juos sunkiomis grandinėmis; ' mūsų sutuoktiniai nekenčia šių 
grandinių ir priedo — savęs" (p. 274). 


Gryna nesąmonė. 


Morelis: „Mūsų siela... jaučia tokį pašėlusi troškulį, jog ji dūsta, kad jį nu- 
malšintų". 

Ponas Griunas: „Mūsų siela... jaučia tokį pašėlusį troškulį, jog ji uždusina, 
kad jį numalšintų“ (ten pat). 


Vėl gryna nesąmonė. 


Morelis: „Asmenys, kurie siekia reguliuoti papročius ir diktuoti įstatymus" 
ir t. t. 

Ponas Griunas: „Tie, kurie dedasi asmenimis, reguliuojančiais papročius ir dik- 
tuojančiais įstatymus“ ir t. t. (p. 275). 


Visos trys klaidos, kurios tenka tik vienai Morelio knygos vie- 
tai, užima keturiolika pono Griuno eilučių. Ten, kur jis dėsto Mo- 
relį, taip pat randami dideli Vilgardelio kūrinių plagiatai. 

Visą savo išmintį apie XVIII amžių ir revoliuciją ponas Griunas 
gali reziumuoti tokiais žodžiais: 


„Sensualizmas, deizmas ir teizmas ėmė išvien šturmuoti senąjį pasaulį. Senasis 
pasaulis sugriuvo. Kai turėjo būti sukurtas naujas pasaulis, tuomet deizmas nu- 
galėjo Steigiamajame susirinkime, teizmas Konvente, o grynajam sensualizmui buvo 
nukirsta galva arba jis buvo priverstas tylėti" (p. 263). 


Mes matome, kad filosofinė pono Griuno maniera susidoroti su 
istorija, pasitelkus keletą bažnytinių istorinių kategorijų, yra že- 
miausio lygio — plikos beletristinės frazės lygio ir tarnauja tik ara- 
beska jo plagiatams. Avis aux philosophes!* 

Mes neliesime pono Griuno samprotavimų apie komunizmą. Is- 
torines žinias jis nusirašė iš Kabės brošiūrų. „Kelionė į Ikariją" trak- 
tuojama pagal mėgstamą „tikrojo socializmo" manierą (plg. „Bürger- 
buch” ir „Rheinische Jahrbücher“). Ponas Griunas įrodo savo nu- 
simanymą ne tik apie prancūzų, bet ir apie anglų reikalus, Kabė 
vadindamas ,komunistiniu Prancūzijos O'Koneliu“ (p. 382), ir po 
to priduria: 

„Jis galėtų isakyti mane pakarti, jei turėtų galios ir žinotų, ką aš galvoju 
ir rašau apie jį. Šie agitatoriai yra mums pavojingi, nes jie riboti“ (p. 383). 


PRUDONAS 


„Ponas Šteinas pats išdavė sau puikų neturtingumo. liudijimą, traktuodamas 
šį Prudoną en bagaitelle“*"“. (plg. „Dvidešimt vieną lanką“, p. 84). „Beje, norint 
suprasti šią įsikūnijusią logiką, reikia kažko daugiau, negu Hegelio pasenusio 
kratinio“ (p. 411). 


Ponas Griunas ir šiame skyriuje yra ištikimas sau. Tam parodyti 
pakaks keleto pavyzdžių. 


i 


Perspėjimas filosofams! Red. 
i 


kaip niekniekį. Red. 

437—444 puslapiuose jis išverčia keletą ištraukų politinės ekono- 
mijos klausimais iš Prudono argumentų, kad nuosavybė yra negali- 
ma, ir pabaigoje sušunka: 


„Prie šios nuosavybės kritikos, kuri yra visiškas jos panaikinimas, mes netu- 
rime ko pridurti! Mes čia nenorime rašyti naujos kritikos, kuri vėl panaikintų 
gamybos lygybę, lygių darbininkų susiskaldymą. Jau anksčiau aš nurodžiau, kas 
reikalinga, o visa kita" (t. y. ko ponas Griunas nenurodė) „paaiškės, kuriant naują 
visuomenę, nustatant tikrus valdymo santykius“ (p. 444). 


Taip ponas Griunas stengiasi išvengti gilinimosi į Prudono pa- 
žiūras politinės ekonomijos klausimais ir kartu mėgina pranokti 
jas. Visi Prudono įrodymai yra klaidingi, tačiau ponas Griunas šias 
klaidas pamatys tik tada, kai jas parodys kiti. 

„Šventojoje šeimoje“ pateiktas pastabas apie Prudoną, būtent, 
kad Prudonas kritikuoja politinę ekonomiją politinės ekonomijos po- 
žiūriu, o teisę — juridiniu požiūriu, ponas Griunas nurašė. Tačiau 
jis taip mažai suprato, [apie ką čia kalbama, jog praleido pačią 
esmę — tvirtinimą, kad Prudonas iškelia prieš teisininkų ir ekono- 
mistų praktiką jų iliuzijas, ir nurodytam teiginiui paaiškinti pateikia 
visai absurdiškas frazes.] 

Svarbiausia Prudono knygoje „Apie tvarkos sukūrimą žmonijo- 
je“ 98 yra jo dialectique sėrielle“, mėginimas duoti mąstymo me- 
todą, kuris savarankiškas mintis pakeistų mąstymo procesu. Prudo- 
nas ieško prancūziškuoju požiūriu dialektikos, kokią tikrai yra da- 
vęs Hegelis. Taigi giminingumas Hegeliui čia yra tikras, o ne pagal 
fantastinę analogiją. Vadinasi, tam, kuris jau buvo sukritikavęs He- 
gelio dialektiką, šiuo atveju būtų nesunku kritikuoti Prudono dia- 
lektiką. Tačiau iš „tikrųjų socialistų“ jokiu būdu negalima buvo to 
reikalauti, jeigu net filosofas Fojerbachas, kurį jie priskyrė prie 
savųjų, nesugebėjo to padaryti. Ponas Griunas tikrai juokingai mė- 
gina išvengti savo uždavinio. Kaip tik ten, kur jis turėtų paleisti 
į darbą savo sunkiąją vokiečių artileriją, jis iškrečia nepadorų pokš- 
tą. Užpildęs keletą puslapių Prudono knygos vertimais, staiga jis, 
pasitelkęs daug žadanti beletristinį captatio benevolentiae*“, pa- 
reiškia, kad Prudonas su visa savo dialectique sėrielle tik vaidina 
mokslininką. Tiesa, jis skuba jį paguosti sušukdamas: 


„Ak, mano brangus drauge, kai dėl mokyiumo“ (ir „privatdocentūros“), „tai 
neapsigauk. Mes turėjome užmiršti visa tai, ką mūsų mokytojai ir universitetų 
mašinos“ (išskyrus Steiną, Rebo ir Kabė) „su tokiu begaliniu vargu, su tokiu jų 
ir mūsų pasibiaurėjimu stengėsi mums įdiegti“ (p. 457). 


Įrodydamas, kad dabar jis mokosi jau ne „su tokiu begaliniu 
vargu“, nors, gal būt, vis dar su „tokiu pat pasibiaurėjimu“, ponas 
Griunas, pradėjęs savo socialistinius tyrinėjimus ir laiškus Paryžiuje 
lapkričio 6 d., jau iki ateinančios sausio 20 d. „būtinai“ užbaigė ne 
tik savo tyrinėjimus, bet ir baigė vaizduoti „viso proceso padarytą 
tikrą bendrą įspūdį“. 


k 


— serijinė dialektika. Red. 
— mėginimą įgyti palankumą. Red. 

Vv 


„DAKTARAS GEORGAS KULMANAS Iš HOLŠTEINO“, 
arba 
„TIKROJO SOCIALIZMO" PRANAŠYSTĖ 


„NAUJASIS PASAULIS, 
ARBA DVASIOS KARALYSTĖ ŽEMĖJE. 
APREIŠKIMAS"'!69 


„Nebuvo žmogaus", sakoma pratarmėje, „kuris būtų išreiškęs visas mūsų kan- 
čias ir visą mūsų ilgesi bei viltis, žodžiu — visa, kas labiausiai jaudina mūsų epo- 
chą. Šioje skausmingoje abejonių ir lūkesčių kovoje jis turėjo išeiti iš savo dvasinės 
vienatvės ir išspręsti mums mįslę, kuri gaubia mus visus, įsikūnijusi tokiais ryškiais 
paveikslais. — Šis žmogus, kurio laukia mūsų epocha, pasirodė. Tai — daktaras Geor- 
gas Kulmanas iš Holšteino“. 


Taigi Augustas Bekeris, šių eilučių autorius, leidosi įkalbamas 
labai naivaus proto ir labai abejotino būdo žmogaus, patikėdamas 
„juo, kad nė viena mįslė dar nėra išspręsta, nė viena veiksminga 
jėga dar nėra sužadinta; komunistinis judėjimas, jau apėmęs visas 
civilizuotas šalis, esąs tuščias riešutas, kuriame negalima surasti 
branduolio, esąs pasaulio kiaušinis, sudėtas didžios pasaulio vištos 
be gaidžio; o tikrasis riešuto branduolys ir tikrasis gaidys, vištidės 
pasididžiavimas, — tai daktaras Georgas Kulmanas iš Holšteino! .. 

Tačiau šis didysis pasaulio gaidys iš tikrųjų yra paprasčiausias 
koplūnas, kuris vienu metu buvo maitinamas vokiečių amatininkų 
Šveicarijoje ir kuris neišvengs savo likimo. 

Mes anaiptol nelaikome daktaro Kulmano iš Holšteino visai ei- 
liniu šarlatanu ir gudriu apgaviku, kuris pats visai netikėtų gydo- 
mąja savo gyvybės eliksyro galia ir visa savo makrobiotika te- 
siektų vieno — išlaikyti savo paties gyvybę; ne, mes puikiai žinome, 
kad šis aukštybių įkvėptas daktaras yra spiritualisiinis šarlatanas, 
dievobaimingas apgavikas, mistinis gudruolis, kuris, kaip ir visa jo 
padermė, vis dėlto nėra perdaug išrankus priemonių atžvilgiu, nes 
jo ypata yra augte suaugusi su jo šveniuoju tikslu. Šventieji tikslai 
kaip tik visada kuo glaudžiausiai suauga su šventomis ypatomis, nes 
jie yra grynai idealistinio pobūdžio ir egzistuoja tik galvose. Visi 
idealistai, tiek filosofiniai, tiek ir religiniai, tiek senieji, tiek ir nau- 
jieji, tiki įkvėpimais, apreiškimais, išganytojais, stebukladariais, ir 
tik nuo jų išsilavinimo priklauso, ar šis tikėjimas įgauna grubią,i; 
religinę ar mokslišką, filosofinę formą, kaip ir vien nuo jų energijos 
intensyvumo, nuo jų būdo, visuomeninės padėties ir t. t. priklauso 
tai, ar jie į tikėjimą stebuklais žiūri pasyviai ar aktyviai, t. y. ar 
jie yra ganytojai stebukladariai, ar jų avys, ir, toliau, ar jie čia 
siekia teorinių ar praktinių tikslų. 

Kulmanas yra labai energingas vyras, turįs tam tikrą filosofinį 
išsilavinimą; į tikėjimą stebuklais jis žiūri anaiptol ne pasyviai ir 
šiuo atveju siekia labai praktinių tikslų. 

Augustui Bekeriui ir Kulmanui tėra bendra tik nacionalinė dva- 
sios liga. Pirmasis, kaip doras vyras, „gailisi žmonių, kurie nepajėgia 
suvokti, kad epochos valia ir mintis gali būti išreikštos tik atskirų 
asmenybių“ .— Idealistui kiekvienas pasaulį pertvarkantis judėjimas 
egzistuoja tik tam tikro išrinktojo galvoje, ir pasaulio likimas pri- 
klauso nuo to, ar nebus ši galva, turinti visą išminti kaip savo 
privatinę nuosavybę, mirtinai sužeista kokiu nors realistiniu akmeniu 
pirma, negu ji spės paskelbti savo apreiškimus.— „Argi ne taip?“ — 
iššaukiančiai klausia Augustas Bekeris.— „Surinkite draugėn visus 
kurios nors epochos filosofus ir teologus, tegu jie svarsto ir bal- 
suoja, ir tuomet pažiūrėsime, kas iš to išeis!“ 

Ideologui visa istorijos raida yra tik teorinės istorinio vystymosi 
abstrakcijos, susidariusios visų „kurios nors epochos filosofų ir teo- 
logu" „galvose“, ir kadangi neimanoma „surinkti draugėn“ visų šių 
„galvų“, kad jos „svarstytų ir balsuotų“, tai būtinai turi būti viena 
šventa galva, esanti visų šių filosofinių ir teologinių galvų priešaky- 
je, ir ši priešakinė galva yra spekuliatyvinė bukų galvų vienybė — 
išganytojas. 

Ši galvų sistema yra tokia pat sena, kaip Egipto piramidės, į ku- 
rias ji yra kiek panaši, ir tokia pat nauja, kaip Prūsijos monarchija, 
kurios sostinėje ji neseniai atgijo atjaunėjusiu pavidalu.— Idealisti- 
niai dalailamos turi su tikrais dalailamomis tai bendra, jog jie no- 
rėtų įsikalbėti, kad pasaulis, iš kurio jie gauna sau maistą, negalįs 
egzistuoti be jų šventų ekskrementų.— Vos tik ši idealistinė bepro- 
tybė tampa praktine, tuojau paaiškėja jos žalingas pobūdis: jos 
klerikalinis valdžios troškimas, religinis fanatizmas, šarlataniškumas, 
pietistinis veidmainiškumas, dievobaiminga apgaulė. Stebuklas — tai 
asilų tiltas. iš idėjų -viešpatijos į praktikos viešpatiją. Toks asilų til- 
tas yra ponas daktaras Georgas Kulmanas iš Holšteino; jis yra aukš- 
tybių įkvėptas, todėl jo stebuklingas žodis būtinai išjudins iš vietos 
stabiliausius kalnus; tai — paguoda kantriems padarams, kurie ne- 
jaučia savyje pakankamos energijos šiems kalnams susprogdinti na- 
tūraliu paraku; tai — prieglobstis akliesiems ir bailiesiems, kurie ne- 
sugeba pastebėti materialinio sąryšio įvairiai suskaidytuose revoliu- 
cinio judėjimo reiškiniuose. 

„Lig šiol“, sako Augustas Bekeris, „trūko jungties“. 

Šventasis Georgas be didelio vargo įveikia visas realias kliūtis, 
paversdamas visus realius daiktus idėjomis ir pasiskelbdamas spe- 
kuliatyvine jų vienybe; todėl jis gali jas „valdyti ir tvarkyti": 

i „Idėjų visuomenė yra pasaulis. Ir jų vienybė tvarko ir valdo pasaulį" (p. 138). 
Šioje „idėjų visuomenėje“ mūsiškis pranašas šeimininkauja, kaip 
jo širdis geidžia. 

„Taigi keliausime po ją, mūsų pačių idėjos vedami, ir viską kuo smulkiausiai 
išnagrinėsime, nes to reikalauja mūsų metas“ (p. 138). 

Kokia spekuliatyvinė nesąmonės vienybė! 

Tačiau popierius viską pakenčia, ir vokiečių publika, kuriai pra- 
našas pateikė savo orakulo sakymus, taip menkai pažinojo filosofinį 
savo tėvynės vystymasi, jog netgi nepastebėjo, kad didysis pranašas 
savo spekuliatyviniais orakulo sakymais tekartoja banaliausias filo- 
sofines frazes, pritaikydamas jas savo praktiniams tikslams. 

Kaip medicininių stebukladarių ir stebuklingų gydymo priemo- 
nių pagrindas yra gamtos dėsnių nepažinimas, taip ir socialinių ži- 
niuonių bei panacėjų pagrindas yra socialinio pasaulio dėsnių ne- 
pažinimas, o daktaras žiniuonis iš Holšteino kaip tik yra socialistinis 
ganytojas stebukladaris iš Niderempto. 

Šis ganytojas stebukladaris pirmiausia praneša savo avims: 


„Aš regiu priešais save išrinktųjų susirinkimą; jie dar iki manęs stengėsi žodžiu 
ir darbu prisidėti prie mūsų meto gerovės, o dabar atvyko čia pasiklausyti, ką 
aš pasakysiu apie žmonijos džiaugsmus ir sielvartus". 

„Jau daugelis yra kalbėję ir rašę žmonijos vardu, bet dar niekas nepasakė, 
nuo ko ji iš tikrųjų kenčia, ko ji tikisi ir laukia ir kaip ji galėtų įgyvendinti 
savo lūkesčius. Tačiau kaip tik tai aš ir noriu pasakyti". 

Tr jo avys tiki juo. 

Ši „šventoji dvasia“, kuri jau pasenusias socialistines teorijas pa- 
verčia tuščiausiomis, bendriausiomis abstrakcijomis, nepateikia vi- 
same savo kūrinyje nė vienintelės originalios minties.— Net forma, 
stilius neturi nieko originalaus. Šventąjį biblijos stilių jau kur kas 
sėkmingiau yra pamėgdžioję kiti. Šiuo atžvilgiu Kulmanas paėmė 
pavyzdžiu Lamenė, tačiau jis tėra Lamenės karikatūra. Čia parody- 
sime mūsų skaitytojams keletą jo stiliaus grožybių: 

„Pirmiausia pasakykite man, kaip jūs jaučiatės, galvodami, kas jus nutiks 
amžinybėje? 

Daugelis juokiasi ir sako: „Kas man amžinybė". 

Kiti prasitrina akis ir klausia: „„Amžinybė — kas tai yra?..“ 

Toliau, kaip jūs jaučiatės, galvodami apie valandą, kai jus prarys kapas?“ 

„Ir aš girdžiu daugelį balsų“.— Tarp jų vienas sako štai ką: 

„Naujaisiais laikais mokoma, kad dvasia yra amžina, kad mirties atveju ji 
tik vėl susijungs su dievų, iš kurio yra išėjusi. Tačiau tie, kurie tai skelbia, 
negali man pasakyti, kas gi tuomet iš manęs liks. O, geriau būčiau visai negimęs! 
O jeigu aš ir neišnyksiu — o, mano tėvai, mano seserys, mano broliai, mano 
vaikai ir visi, kuriuos aš myliu, ar pamatysiu aš jus kada nors vėl? O, geriau 
aš būčiau niekuomet jūsų nematęs!“ ir t. t. 

„Toliau, kaip jūs jaučiatės, kai imate galvoti apie begalybę?" ... 

Mums pyksta širdis, pone Kulmanai, ne nuo minties apie mirtį, 
o nuo jūsų fantazavimo apie mirtį, nuo jūsų stiliaus, nuo skurdžių 
jūsų priemonių žmonių širdims paveikti! 

„Kaip tu jautiesi“, brangus skaitytojau, kai girdi kalbant kuni- 
gą, kuris vaizduoja savo avims pragarą labai karštą, o jų sielas 
padaro labai minkštas, kurio visa gražbylystė tesiekia paleisti į dar- 
bą savo klausytojų ašarų liaukas ir kuris spekuliuoja tik savo bend- 
ruomenės bailumu? 

Kai dėl tuščio „pranašysčių“ turinio, tai pirmoji dalis, arba įvadas 
į „Naujajį pasaulį“, tėra paprasta mintis: kad ponas Kulmanas iš 
Holšteino yra atėjęs į pasaulį, idant įkurtų žemėje „dvasios kara- 
lystę“, „dangaus karalystę“; kad iki jo nė vienas žmogus nežinojo, 


421 


kas yra tikrasis pragaras ir kas — tikrasis dangus; kad pragaras — 
tai ligšiolinė visuomenė, dangus — būsimoji visuomenė, „dvasios ka- 
ralystė“, o jis pats yra trokštama šventoji „dvasia“... 

Visos šios didžios mintys anaiptol nėra originalios paties šven- 
tojo Georgo mintys, ir jam nebuvo reikalo vykti į varginančią ke- 
lionę iš Holšteino į Šveicariją, išeiti iš „savo dvasinės vienatvės“ 
ir, nusileidus pas amatininkus, „apsireikšti“ jiems, norint parodyti 
„pasauliui“ šį „regėjimą“. 

Kai dėl to, kad ponas dr. Kulmanas iš Holšteino yra „trokštama 
šventoji dvasia“, tai ši mintis, žinoma, yra išimtinė, privatinė jo nuo- 
savybė ir visuomet liks tokia. 

Ir štai šventasis mūsų šventojo Georgo raštas dėstomas, sutin- 
kamai su jo paties „apreiškimu“, pagal tokį planą: 


„Jis atskleis“, sako jis, „dvasios karalystę žemiškuoju pavidalu, kad jūs išvys- 
tumėte jos puikumą ir pamatytumėte, kad niekas, be dvasios karalystės, negali 
išganyti. — Iš antros pusės, jis nuims uždangą nuo jūsų ašarų pakalnės, kad jūs 
išvystumėte savo vargą ir pažintumėte visų savo kentėjimų priežastis. Po to aš 
nurodysiu kelią iš šios vargingos dabarties į džiaugsmingą ateitį. Norėdami pa- 
siekti šį galutinį tikslą, sekite savo dvasioje paskui mane į tą aukšiumą, nuo 
kurios prieš mūsų akis atsivers tolimas kraštas“. 


Taigi pirma pranašas leidžia mums išvysti savo „gražųjį kraštą“, 
savo dangaus karalystę. Tačiau mes matome tik skurdžiai insceni- 
zuotą iškreiptą sensimonizmą, karikatūriškai apvilktą Lamenės rū- 
bais, papuoštą iš pono Šteino pasiskolintais atsiminimais. 

Pacituosime svarbiausius apreiškimus apie dangaus karalystę, ku- 
rie įgalins mus suprasti pranašišką metodą. Pavyzdžiui, 37 puslapy- 
je sakoma: 


„Pasirinkimas yra laisvas, ir jį lemia kiekvieno žmogaus polinkis. O žmogaus 
polinki lemia įgimti jo gabumai”. 

„Jei visuomenėje“, pranašauja šventasis Georgas, „kiekvienas seka savo polin- 
kiu, tai yra išvystomi visi įgimti šios visuomenės gabumai, o jei taip, tai visuomet 
ir pagaminama tai, ko visiems reikia — tiek dvasios karalystėje, tiek ir materijos 
karalystėje. Nes visuomenė visada turi tiek pat įgimtų gabumų ir jėgų, kiek ji 
turi poreikių“... „Potraukiai yra proporcingi pašaukimams“, taip pat plg. Prudoną. 


Čia ponas Kulmanas skiriasi nuo socialistų ir komunistų tik iš- 
kraipy mais, kuriuos sąlygoja tai, kad jis siekia praktinių tikslų, ir, 
be abejonės, jo ribotumas. Jis suplaka įgimtų gabumų bei sugebė- 
jimų skirtingumą su turto nelygybe ir su šios turto nelygybės sąly- 
gojama vartojimo nelygybe ir todėl polemizuoja prieš komunizmą. 

„Niekas ten“ (t. y. komunizmo sąlygomis) „neturės teisės turėti kokio nors 
pranašumo prieš kitus“, piktinasi pranašas, „niekas neturės teisės turėti didesnio 
turto ir gyventi geriau, kaip kitas... Ir jeigu jūs tuo abejojate ir nenorite pri- 
tarti jų riksmui, tai jie tyčiojasi iš jūsų, keikia bei persekioja jus ir siunčia jus 
į kartuves“ (p. 100). 

Ir vis dėlto kartais Kulmanas pranašauja visai teisingai. 


„Todėl jų gretose yra visi tie, kurie šaukia: Šalin bibliją! Pirmiausia šalin 
krikščionių religiją, nes tai yra nusižeminimo ir vergiškos galvosenos religija! Iš 
viso šalin bet kurį tikėjimą! Mes nieko nežinomė apie dievą ir nemirtingumą. 
Tai tėra prasimanymas, kurį jie panaudoja savo naudai“ (reikėtų pasakyti: kurį 

kunigai panaudoja savo naudai) „ir kuriam visokeriopai pritaria melagiai ir ap- 
gavikai. Tikrai, kas dar tiki tokiais dalykais, yra didžiausias kvailys!“ 

Kulmanas ypač įnirtingai polemizuoja prieš principinius prieši- 
ninkus, kurie skelbia mokymą apie tikėjimą, nusižeminimą ir nely- 
gybę, t. y. mokymą apie „luomo ir prigimties skirtumus“. 

Savo socializmą jis grindžia šlykščiu mokymu apie likimo lemtą 
vergovę — mokymu, kuris, Kulmano išreikštas, smarkiai primena 
Fridrichą Romerį,— jis grindžia jį teokratine hierarchija ir galiausiai 
šventa savo paties ypata! 


„Kiekvienai darbo šakai", sakoma 42 puslapyje, „vadovauja sumaniausias, ku- 
ris pats kartu dirba, o kiekvienai šakai poreikių tenkinimo karalystėje vadovauja 
tas, kuris, pats dalyvaudamas vartojime, yra labiausiai patenkintas gyvenimu— 
Tačiau kaip visuomenė yra nedaloma ir teturi vieną dvasią, taip ir visai jos san- 
tvarkai vadovauja ir ją valdo tik vienas žmogus. Ir šis yra išmintingiausias, dory- 
bingiausias ir švenčiausias". 


34 puslapyje mes sužinome: 


„Jeigu žmogaus dvasia siekia dorybės, tai žmogus ištiesia ir judina savo 
narius, jis vysto, kuria ir formuoja visa savyje ir už savęs pagal savo norą. 
O jeigu jo dvasia jaučiasi gerai, žmogus turi tai jausti visa savo esybe. Šiai 
kodėl žmogus valgo ir geria, ir mėgaujasi, štai kodėl jis dainuoja ir žaidžia, ir 
šoka, bučiuoja ir verkia, ir juokiasi“. 


Tiesa sakant, mintis, kad žiūrėjimas į dievą veikia apetitą, o dva- 
sios palaima — lytinį instinktą, taip pat nėra kulmanizmo privatinė 
nuosavybė; tačiau ši mintis, šiaip ar taip, išaiškina mums kai ku- 
rias tamsias vietas mūsų pranašo knygoje. 

Pavyzdžiui, 36 puslapyje: 


„Vieną ir kitą“ (turtą ir vartojimą) „apsprendžia jo" (t. y. žmogaus) „darbas. 
Darbas yra jo poreikių matas“. (Taip Kulmanas iškreipia teiginį, kad komunistinė 
visuomenė, kaip visuma, turi visada tiek pat įgimtų gabumų ir jėgų, kiek ir po- 
reikių.) „Nes darbas yra idėjų ir instinktų pasireiškimas. O jais ir yra pagrįsti 
poreikiai. Bet kadangi įgimti žmonių gabumai ir poreikiai visuomet yra skirtingi 
ir taip paskirstyti, kad pirmieji gali būti ugdomi, o antrieji patenkinami tik tuo 
atveju, jei kiekvienas visuomet gamina visiems ir jei visų pagamintas produktas 
iškeičiamas ir paskirstomas pagal nuopelnus“ (?), „tai kiekvienas gauna už savo 
darbą tik vertę“. 


Visos šios tautologinės nesąmonės,— kaip ir sekantieji teiginiai 
ir daugelis kitų, kurių mes, gailėdami skaitytojo, necituosime,— ži- 
noma, liktų mums neįžvelgiama paslaptis, nepaisant A. Bekerio iš- 
girto „apreiškimo“ „kilnaus paprastumo ir aiškumo“, jei praktiniai 
tikslai, kurių siekia pranašas, neduotų mums rakio.— Viskas čia pat 
pasidarys aišku. 

„Vertė“, toliau pranašauja ponas Kulmanas, „nustato pati save pagal visų 
poreikį" (?). „Vertėje visuomet glūdi kiekvieno individo darbas, ir už tai“ (?) „jis 
gali gauti sau visko, ko tik jo širdis geidžia“. 

„Matote, mano bičiuliai“, sakoma 39 puslapyje, „tikrų žmonių visuomenė vi- 
suomet laiko gyvenimą... savęs... auklėjimo mokykla. Ir kartu ji nori būti pa- 
laiminga. Tačiau kažkas panašaus“ (?) „būtinai turi pasireikšti ir tapti matomu“ (?), 
„kitaip tai“ (?) „yra negalima“. 


Ką ponas Georgas Kulmanas iš Holšteino norėjo pasakyti, teig- 
damas, kad „kažkas panašaus“ (gyvenimas? ar palaima?) turi „pa- 

sireikšti" ir „tapti matomu“, nes kitaip „tai“ yra „negalima“, ką 
jis norėjo pasakyti, pareikšdamas, kad „darbas“ „glūdi vertėje“ ir 
kad už tai (už ką?) galima gauti sau visko, ko tik širdis geidžia; 
ką jis pagaliau turėjo galvoje, kalbėdamas apie „vertę“, kuri nu- 
stato pati save pagal „poreikį“,— viso šito vėl negalima suprasti, 
jei neprisiminsime viso apreiškimo esmės, jo praktinės esmės. 

Todėl pamėginsime praktiškai paaiškinti. 

Kaip sužinome iš Augusto Bekerio, šventajam Georgui Kulmanui 
iš Holšteino labai nesisekė tėvynėje. Jis išvyko į Šveicariją ir ten 
išvydo visai „naują pasaulį"— komunistinės vokiečių amatininkų 
draugijas. Tai jam patiko, ir jis čia pat prisiderina prie komunizmo 
ir komunistų. Kaip pasakoja Augustas Bekeris, jis visuomet „nenu- 
ilstamai dirbo, norėdamas toliau išvystyti savo mokymą ir iškelti 
ji į didžiosios epochos aukštį“, t. y. tarp komunistų jis ad majorem 
Dei gloriam“ tapo komunistu. 

Iš pradžių viskas klojosi labai gerai. 

Tačiau vienas esmingiausių komunizmo principų, kuriuo komu- 
nizmas skiriasi nuo bet kurio reakcinio socializmo, yra empirinis, 
žmogaus prigimtimi pagrįstas įsitikinimas, kad smegenų ir apskritai 
protinių sugebėjimų skirtumai nesukelia skrandžio ir fizinių poreikių 
skirtumų; iš to išeina, kad neteisingas, mūsų dabartiniais santykiais ` 

„pagrįstas teiginys: „kiekvienam pagal jo sugebėjimus“ turi būti — 

kiek jis susijęs su vartojimu siaura šio žodžio prasme — paverstas 

“Af teiginiu: „kiekvienam pagal jo poreikius“; kitaip tariant, veiklos, 

M Adarbo skirtingūmas negali būti pagrindas turto bei vartojimo nely- 
“| gybei ir privilegijoms. 

Su tuo mMūsiškis pranašas negalėjo sutikti, nes privilegija, prana- 
šumas, išskirtinumas ir yra pranašo niežulys. „Tačiau kažkas pana- 
šaus būtinai turi pasireikšti ir tapti matomu, kitaip tai yra nega- 
lima“. Be praktinių pirmenybių, be juntamo niežulio pranašas nebūtų 
pranašas, jis būtų ne praktinis, o tik teorinis dievo žmogus, filosofas. 
Todėl pranašas turi išaiškinti komunistams, kad veiklos, darbo skir- 
tingumas sukelia skirtumus ir vertės bei palaimos (arba vartojimo, 
uždarbio, malonumų: visa tai yra tas pat) srityje, o kadangi kiek- 
vienas pats nustato savo palaimą, kaip ir savo darbą, tai iš to iš- 
plaukia, kad jis, pranašas, — čia ir glūdi praktinė apreiškimo pras- 
mè — yra vertas geresnio gyvenimo, negu paprastas amatininkas“*, 

Dabar visos tamsios mūsų pranašo pamokslų vietos pasidaro aiš- 
kios: kiekvieno individo „turtas“ ir „vartojimas“ atitinka jo „dar- 
bą“; žmogaus „darbas“ yra jo „poreikių“ matas, vadinasi, kiekvie- 
nas gauna „vertę“ už savo darbą; „vertė“ nustato pati save pagal 
„poreikį“; kiekvieno darbas „glūdi“ vertėje, ir už tai kiekvienas gali 
gauti sau visko, ko tik jo „širdis“ geidžia; pagaliau išrinktųjų „pa- 
laima“ turi „pasireikšti ir tapti matoma“, nes kitaip ji yra „ne- 
galima“. 

Dabar visa ši nesąmonė tampa suprantama. 


* — didesnei dievo garbei. Red. 
** Beje, vienoje neišleistoje paskaitoje mūsiškis pranašas tai yra pasakęs visai 
atvirai. 

Mes nežinome, kaip iš tikrųjų atrodo praktinės dr. Kulmano pre- 
tenzijos amatininkų atžvilgiu. Tačiau mes žinome, kad jo mokymas 
yra pagrindinė kiekvieno dvasinio ir pasaulietinio valdžios troškimo 
dogma, mistinė kiekvieno šventeiviškai slepiamo pomėgių troškimo 
skraistė, kiekvienos niekšybės pagražinimas ir gausybės iškraipymų 
šaltinis. 

Mes dar turime parodyti skaitytojui tą kelią, kuris, kaip įtikinėja 
ponas Kulmanas iš Holšteino, „veda iš šios vargingos dabarties 
į džiaugsmingą ateitį“. Šis kelias yra žavus ir smagus, kaip pavasaris 
gėlių lauke — arba kaip gėlių laukas pavasarį. 


„Tyliai ir švelniai ateina pavasaris, šilta ranka subrandina pumpurus, —ir pum- 
purai virsta Žiedais,— jis pašaukia vieversį ir lakštingalą —ir pažadina žiogelį žo- 
lėje.-- Tegu taip pat, kaip pavasaris, ateis ir naujasis pasaulis“ (p. 114 ir sek.). 


Tikrai idiliškai piešia mūsiškis pranašas perėjimą iš dabartinio 
socialinio izoliuotumo į bendrumą. Kaip jis tikrą visuomenę paverčia 
„idėjų visuomene“, kad galėtų „keliauti po ją, savo idėjos vedamas, 
ir viską kuo smulkiausiai išnagrinėti, nes to reikalauja jo metas“, 
taip tikrą socialinį judėjimą, kuris jau visose civilizuotose šalyse 
pasireiškia kaip baisaus visuomenės perversmo pirmtakas, jis pa- 
verčia maloniu, ramiu pasikeitimu, tyliu jaukiu gyvenimu, kada visi 
šio pasaulio turtingieji ir valdantieji gali ramiausiai miegoti.— Idea- 
listui tikrovė yra teorinės realių įvykių abstrakcijos, jų idealiniai 
ženklai, o realūs įvykiai — tik „ženklai to, kad senasis pasaulis žen- 
gia į pražūtį“. 

„Kodėl jūs taip nedrąsiai imatės šiandieninių reiškinių“, griaudžia 118 pusla- 
pyje pranašas, „juk jie tėra ženklai to, kad senasis pasaulis žengia į pražūtį; 
kodėl jūs eikvojate savo jėgas tokiems siekiams, kurie negali patenkinti jūsų vil- 
čių ir lūkesčių?“ 

„Jūs turite ne griauti ir naikinti kliūtis, stovinčias jūsų kelyje, bet apeiti ir 
palikti jas. Ir kai jūs jas apeisite ir paliksite, tuomet jos išnyks savaime, nes jos 
nebeturės maisto“. 


„Jeigu jūs ieškote tiesos ir skleidžiate šviesą, melas ir tamsa jūsų tarpe iš- 
nyksta" (p. 116). 

„Tačiau daugelis pasakys: „Kaip mes galime kurti naują gyvenimą, kol tebėra 
senoji santvarka, kuri kliudo mums tai daryti? Ar nereikia pirma ją sugriauti?“"— 
„Jokiu būdu“ atsako išmintingiausias, dorybingiausias ir švenčiausias, „jokiu bū- 
du. Jeigu jūs gyvenate kartu su kitais viename name, kuris aptriušo ir pasidarė 
jums ankštas bei nepatogus, o kiti nori jame likti gyventi, tai juk jūs nesugriau- 
site jo ir negyvensite po atviru dangumi, bet pirma pasistatysite naują būstą, 
į kurį ir persikelsiie, kai jis bus užbaigtas, palikdami senąjį namą jo paties liki- 
mui” (p. 120). 


Toliau pranašas ištisuose dviejuose puslapiuose pateikia taisyk- 
les, kaip galima įsėlinti į naują pasaulį. Po to jis tampa karingas. 


„Jums negana susivienyti ir atsisakyti nuo senojo pasaulio.— Jūs turėsite griebtis 
prieš jį ir ginklo, norėdami jį įveikti ir išplėsti bei sustiprinti savo karalystę, 
tačiau ne prievartos, o laisvo įtikinėjimo būdu“. 


Bet jei vis dėlio reikėtų paimti į ranką tikrą kardą ir rizikuoti 


savo realia gyvybe, norint „jėga iškovoti dangaus karalystę“, tai to- 
kiu atveju pranašas prižada savo šventajai kariaunai rusišką nemir- 

tingumą (rusai tiki, kad jie prisikels tose vietovėse, kuriose yra gy- 
venę, jeigu jie žus nuo priešo kare): 

„O tie, kurie žuvo kelyje, naujai užgims ir taps dar puikesni, negu yra buvę 
anksčiau. Todėl“ (todėl!) „nesirūpinkite dėl savo gyvybės ir nebijokite mirties“ 
(p. 129). 

Taigi, — ramina pranašas savo šventąją kariauną,— ir kovodami 
tikrais ginklais, jūs turėsite rizikuoti savo gyvybe ne iš tikrųjų, 
o tik tariamai. 

Pranašo mokymas ramina kiekviena prasme, ir po šių jo šven- 
tojo rašto pavyzdžių jau netenka stebėtis, kad jam pritarė kai ku- 
rios geraširdės naktinės kepuraitės. 


F. ENGELSAS 


„TIKRIEJI SOCIALISTAIT''!70 


Po to, kai buvo parašytos anksčiau pateiktos „tikrųjų socialis- 
tų“ charakteristikos, praėjo daug mėnesių. Per tą laiką „tikrasis so- 
cializmas“, kuris lig tol pasirodydavo tik sporadiškai čia vienur, čia 
kitur, ėmė smarkiai augti. Jis susirado atstovų visose tėvynės dalyse, 
Jis netgi įgavo reikšmės kaip tam tikra literatūrinė partija. Dar 
daugiau, dabar jis jau skirstosi į daugelį grupių, kurios, nors ir yra 
glaudžiai susietos bendrų vokiečių nuoširdumo ir mokytumo saitų, 
bendrų siekių ir tikslų, vis dėlto kartu yra viena nuo kitos atskirtos, 
nes kiekviena jų turi savo atskirą individualybę. Taigi, kalbant 
įmantria pono Griuno kalba, „chaotiška“ „tikrojo socializmo“ „švie- 
sos masė“ ilgainiui virto „sutvarkyta šviesa“; ji susikoncentravo 
į žvaigždes ir žvaigždynus, kuriems švelniai, ramiai spindint, vokie- 
čių biurgeriai gali be rūpesčio atsidėti savo: planams — dorai įsigyti 
nedidelį turtą ir savo viltims — pakelti žemesniąsias tautos klases. 

Mes negalime išsiskirti su „tikruoju socializmu“, pirma plačiau 
neaptarę bent labiausiai išvystytų jo grupių. Mes pamatysime, kad 
kiekviena iš jų, pradžioje išsiliejusi visuotinės žmonių meilės Paukš- 
čių take, vėliau dėl prasidėjusio rūgimo, dėl „tikrojo dvasios paki- 
limo žmonijos labui“ (kaip sako ponas dr. Liuningas, tikrai kompe- 
tentingas autoritetas) virto atskirais dribsniais ir atsiskyrė nuo li- 
beralių buržuazinių išrūgų; mes pamatysime, kaip kiekviena jų pas- 
kiau kurį laiką figūravo socialistiniame danguje kaip ūkas, kaip šis 
ūkas darėsi vis didesnis ir šviesesnis ir pagaliau it raketa suskilo 
į grupę akinančių žvaigždžių ir žvaigždynų. 

Seniausioji, anksčiau už visas savarankiškai išsivysčiusi grupė 
yra Vestfalijos socializmo grupė. Dėl nepaprastai svarbaus šios gru- 
pės ginčo su karališkąja Prūsijos policija, dėl Vestfalijos pažangiųjų 
vyrų uolumo, ginant viešumą, vokiečių publikai pavyko perskaityti 
visą šios grupės istoriją Kelno, Triro ir kituose laikraščiuose. Todėl 
mums reikia čia paminėti tik būtiniausius dalykus. 

Vestfalijos socializmas gyvuoja Bilefeldo apylinkėje, Teutoburgo 
miške. Kitados laikraščiuose pasirodė paslaptingų užuominų apie 
mistinį ankstyvosios jo epochos pobūdį. Tačiau netrukus jis baigė 
ūko stadiją; pirmajame ,„Westphalisches Damptboot“ numeryje jis 

atsiskleidė ir parodė nustebusiam žvilgsniui gausybę mirgančių 
žvaigždžių. Mes esame šiaurėje nuo pusiaujo, ir, kaip sako senos 
eilės: 

Matyti šiaurėj Jautis, Avinas, Vėžys, 

Dvyniai ir Liūtas, ir Mergelės spindesys. 

„Mergelių“ buvimą jau seniai buvo konstatavusi „geroji spauda"; 
„Liūtas“ buvo tas pats cheruskas Hermanas, kuris, atsiskleidus Vest- 
falijos ūkui, tuoj pat paliko savo brangius draugus ir nuo šiol kaip 
liaudies tribūnas!'! krato iš Amerikos savo šviesius karčius. Netru- 
kus nusekė paskui jį „dėl nemalonių likimo staigmenų“ Vėžys. 
Nors dėl to Vestfalijos socializmas liko našlys, bet užtat ne mažiau 
aktyviai tęsė savo veiklą. Iš Dvynių vienas taip pat išvyko į Ame- 
riką įkurti ten kolonijos; kol jis ten buvo dingęs, kitas išrado „liau- 
dies ūkį jo ateities forma“ (plg. Liuningas, „Dies Buch gehört dem 
Volke”, antrieji leidimo metai)!?. Bet visos šios skirtingos figūros. 
yra palyginti nežymios. Visos grupės centras yra Avinas ir Tauras, 
šios tikrai vestfališkos žvaigždės, kurių globojamas ,„Westphalisches 
Dampfboot" saugiai skrodžia bangas!?š, 

„Westphalisches Dampfboot“ ilgą laiką laikėsi „tikrojo socializ- 
mo“ mode simple“, „Nebuvo naktį valandos“, kad jis nelietų karčių 
ašarų dėl kenčiančios žmonijos vargų. Jis iš visų jėgų skelbė žmo- 
gaus, tikro žmogaus, tikro, realaus žmogaus, tikro, realaus, gyvo 
žmogaus evangeliją, tačiau jo jėgos, aišku, buvo nelabai didelės. 
Jis buvo minkštos širdies ir ryžių košę su pienu mėgo labiau, negu 
ispaniškuosius pipirus. Todėl jo kritika buvo labai švelni, ir jis 
mielai prisijungė prie tokių pat gailestingų, meilių recenzentų, o ne 
prie neseniai atsiradusio beširdžio, šalto sprendimų aštrumo. Jis 
buvo dosnios širdies, bet nelabai drąsus, todėl jam pagailo net be- 
širdės „Šventosios šeimos“. Labai sąžiningai jis pranešdavo, kokioje 
veiklos fazėje yra Bilefeldo, Miunsterio ir kitos vietinės sąjungos, 
siekusios pakelti darbo žmonių klases. Didžiausias dėmesys buvo 
atkreiptas į svarbius įvykius Bilefeldo muziejuje. O kad Vestfalijos 
biurgeris ir kaimietis žinotų, kas dedasi pasaulyje, kiekvieno nu- 
merio pabaigoje buvo duodama mėnesinė „pasaulio įvykių“ apžval- 
ga. Šiose apžvalgose buvo liaupsinami tie patys liberalai, kurie ki- 
tuose to paties numerio straipsniuose buvo puolami. Kartu Vestfa- 
lijos biurgeriui ir kaimiečiui dar buvo pranešama, kada pagimdė 
karalienė Viktorija, kad Egipte siaučia maras ir kad rusai pralaimė- 
jo mūšį Kaukaze. 

Kaip matome, ,(Westphalisches Dampfboot" buvo žurnalas, kuris 
pilnai galėjo pretenduoti į visų palankiai nusiteikusių žmonių dėkin- 
gumą ir buvo vertas begalinio pono Fr. Šnakės pagyrimo žurnale 
„Gesellschaftsspiegel“!"*, Tauras, maloniai šypsodamasis, redaktoria- 
vo pelkėtoje „tikrojo socializmo" ganykloje. Nors cenzorius jį kar- 
tais ir apkarpydavo, vis dėlto jam niekuomet neteko dūsauti: „tai 
buvo geriausia vieta“; Vestfalijos Tauras buvo kinkomasis, o ne 
veislinis gyvulys. Net „Der Rheinische Beobachter” niekuomet ne- 


* — paprasto pavidalo. Red. 

driso apkaltinti pasikėsinimu prieš dorovę nei ,„Westphalisches 
Dampfboot“ apskritai, nei atskirai dr. Oto Liuningo. Žodžiu, buvo 
galima manyti, kad ,,„Dampfboot“, kuris, uždarius jam Vezerį, plau- 
kioja tik mitine, į žvaigždžių pasaulį perkelta Eridano upe! (nes 
prie Bilefeldo kitų upių nėra), — kad šis „Dampfboot” yra pasiekęs 
aukščiausią žmogiško tobulumo laipsnį. 

Tačiau, ir dėdamas daug pastangų, ,„Dampfboot“ lig šiol išvys- 
tė tik paprasčiausią „tikrojo socializmo“ fazę. 1846 metais, vasarė- 
jant, jis išėjo iš po Tauro ženklo ir prisiartino prie Avino ženklo, 
arba, kalbant istoriškai tiksliau, veikiau Avinas prisiartino prie jo. 
Avinas buvo daug keliavęs žmogus ir visiškai atitiko savo metą. 
Jis paaiškino Taurui, kaip iš tikrųjų dabar yra pasaulyje, kad „rea- 
lūs santykiai" dabar esą svarbiausias dalykas ir todėl reikią padaryti 
naują posūkį. Tauras visiškai su juo sutiko, ir nuo tos akimirkos 
„„Westphalisches Dampfboot“ teikia dar kilnesnį vaizdą: jis įgavo 
„tikrojo socializmo“ mode composė*. 


„Avinas ir Tauras“ manė, jog geriausias būdas padaryti šį grakš- 
tų posūkį — tai išspausdinti mūsų kritiką prieš Niujorko ,„„Volks- 
Tribun", mūsų pasiųstą šiam laikraščiui rankraščio pavidalu ir jo 
priimtą. ,,Dampfboot“, kuris dabar nepabūgo užpulti savo paties Liū- 
to, esančio toli Amerikoje („tikrojo socializmo“ mode composė yra 
kur kas drąsesnis, negu jo mode simple), beje, buvo toks gudrus, 
jog prie minėtos kritikos prijungė tokią džiuginančią pastabą: „Jei 


nieko prieš tai neturėsime. 


Taigi „tikrojo socializmo“ mode composė yra pakankamai pa- 
ruoštas, ir dabar jis šuoliais lekia pirmyn naujuoju keliu. Avinas, iš 
prigimties karingas padaras, negali nurimti, matydamas. ligšiolinę 
geraširdę kritiką; naująjį Vestfalijos avių bandos aviną vadą apima 
kovos įkarštis, ir pirma, negu jo nedrąsūs draugai spėja jį sulaikyti, 
jis, panarinęs ragus, puola dr. Georgą Širgesą Hamburge. Anksčiau 
į dr. Širgesą ,,Dampfboot“ vairininkai nežiūrėjo taip blogai, bet da- 
bar pasidarė kitaip. Vargšas dr. Širgesas yra „tikrojo socializmo“ 
mode simplicissimus**, ir mode composé, kuris dar visai neseniai pats 
buvo labai naivus, negali jam to atleisti. Todėl „Dampfboot” 1846 m. 
rugsėjo numeryje, p. 409—414, Avinas negailestingai pramuša skyles 
jo „Werkstatt“! sienose. Pasigėrėkime valandėlę šiuo reginiu. 

Keletas „tikrųjų socialistų" ir soi disant*** komunistų, kiek susi- 
pažinę su nuostabiomis Furjės satyromis prieš buržuazijos gyvenimo 
sąlygas, išvertė jas į vokiečių biurgerių moralės kalbą. Čia jie at- 
rado' jau praėjusio šimtmečio švietėjams ir pasakėčių rašytojams 
žinomą teoriją apie turtingųjų nelaimę, ir tai davė jiems medžiagos 
nepabaigiamoms moralinėms tiradoms. Dr. Georgas Širgesas, dar 
nepakankamai susipažinęs su tikrosios doktrinos paslaptimis, anaip- 
tol nemano, kad „turtingieji yra taip pat nelaimingi, kaip ir varg- 

* — sudėtingą pavidalą. Red. 
** — paprasčiausias pavidalas. Red. 

*** — vadinamųjų. Red. 

šai". Vestfalijos avinas vadas už tai smogia jam piktai ragu, kaip 
yra vertas to žmogus, kurį „laimėjimas loterijoje... galėtų padaryti 
laimingiausiu ir labiausiai patenkintų žmogumi pasaulyje“. 


Taip, šaukia mūsiškis stoiškasis Avinas, „nepaisant pono Širgeso, vis dėlto yra 
tiesa, kad vienas turtas negali padaryti žmones laimingus, kad labai didelė mūsų 
turtuolių dalis... visai nesijaučia laimingi". (Tu teisus, dorasis Avine, sveikata 
yra gėris, kurio negalima lyginti net su jokiu aukso kiekiu) „Jei turtuolis ir 
nekenčia bado bei šalčio, tai juk yra ir kitų vargų“ (pavyzdžiui, venerinės ligos, 
ilgai trunkantis lietingas oras, o Vokietijoje, be kita ko, ir sąžinės graužimas), 
„Kurių spaudimo jis negali išvengti“. (Ypač nuo mirties neišgelbsti jokios žolelės.) 
„Žvilgtelėkime į daugumos šeimų vidaus gyvenimą... ten viskas pašvinkę ir su- 
puvę... Vyras paskendęs biržos ir prekybos reikaluose“ (beatus ille qui procul 
negotiis!7?š — nuostabu, kaip vargšas dar spėja padirbti keletą vaikų)... „pažemin- 
tas į pinigų vergą“ (vargšelis!), „žmona yra išauklėta neturininga“ (išskyrus jos 
nėštumo metą), „tuščia salonine dama arba gera šeimininke, kurią tedomina 
virimas, skalbimas bei vaikų priežiūra“ (ar Avinas vis dar tebekalba apie „turtuo- 
lius'?) „ir geriausiu atveju liežuvininkų draugija“ (kaip matome, mes vis dar 
tebesiremiame išimtinai vokiškomis sąlygomis, kuriomis „gera šeimininkė“ puikiau- 
siai gali pasišvęsti tam, kuo „ji domisi“; pakankamas pagrindas būti be galo 
„nelaiminga“); „be to, abu neretai be paliovos tarpusavyje kariauja... net tėvų 
ir vaikų ryšys dažnai nutraukiamas dėl socialinių santykių“ ir t. t. ir t. t. 


Didžiausias kančias mūsų autorius pamiršo. Kiekvienas „turtin- 
gas“ vokiečių šeimos tėvas galėtų jam pasakyti, kad sutuoktinių ne- 
santaika ilgainiui tampa poreikiu, kad ištvirkusius vaikus galima iš- 
siųsti į Bataviją ir juos užmiršti, bet užtat vagiliaujantys ir nepa- 
klusnūs tarnai dabar yra nepakeliama ir, besiplečiant iš liaudies 
kilusių vyrų ir moterų demoralizacijai, beveik neišvengiama 
„blogybė“. 

Jeigu ponai Rotšildas, Fiulšironas ir Dekazas Paryžiuje, Samiuelis 
Džonsas Loidas, Beringas ir lordas Vestminsteris Londone perskaitytų 
šį „turtingųjų“ vargų aprašymą, kaip jie pritartų gerajam Vestfali- 
jos Avinui! 


.. „Tačiau, parodydami" (kaip buvo padaryta anksčiau), „kad mūsų santykių 
spaudimas" (būtent atmosferos spaudimas — 15 svarų į vieną kvadratinį colį) „taip 
pat slegia ir turtingą, nors ir ne taip smarkiai, kaip vargšą, mes gavome rezultatą, 
kuris apskritai gaunamas, aprašant mūsų santykius ir santvarką: išaiškinimą kiek- 
vienam, kas nori su tuo susipažinti“. (Bemaž atrodo, kad „tikrojo socializmo“ mode 
composė atveju dar mažiau „gaunamas“, negu mode simple atveju.) „Turtingųjų 
nepasitenkinimas, aišku, nesukels perversmo proletarų naudai, tam reikalingos 
galingesnės varomosios spyruoklės“ (būtent: rašomosios plunksnos*); „taip pat nieko 
nepasieksi žodžiais: „„Apsikabinkite, milijonai! Pasauli, šis pabučiavimas tau“; ta- 
čiau vienodai nenaudinga plušti dedant lopus ir naudojant smulkias paliatyvines 
priemones“ (sakykime, mėginti įvesti taiką anksčiau aprašytame nelaimingame na- 
mų ūkyje) „ir dėl to visiškai pamiršti didelį dalyką — tikras reformas“ (matyt, 
turima galvoje ištuoka). 


Ankstesnio „aišku“ sugretinimas su tolesniu „taip pat“ ir „ta- 
čiau vienodai nenaudinga“ duoda, „aišku“, apgailėtiną pavyzdį pai- 
niavos, kuri susidaro vestfaliečio galvoje dėl perėjimo nuo paprasto 
„tikrojo socializmo“ prie sudėtingo; mūsų širdgėla „taip pat“ nesu- 
mažės, mums perskaičius sekančiame puslapyje (p. 413), kad „poli- 


* Žodžių žaismas: „Triebfeder"— „varomoji spyruoklė", „Schreibfeder"— „rašo- 
moji plunksna“. Red. 

tiškai išvystytose šalyse. .. yra būklė be jokių apribojimų“, „tačiau“ 
tai „vienodai“ nerodo istorinio Vestfalijos socializmo išmanymo, kai 
tame pačiame puslapyje sakoma: „egoizmas... didžiausio revoliu- 
cijos klestėjimo laikotarpiu, Konvento metu, dažnai netgi buvo bau- 
džiamas',— tur būt, lazdos smūgiais. Tačiau „mes neturime jokio 
pagrindo tikėtis geresnių rezultatų iš tolesnės „mūsų Avino“ veik- 
los, ir todėl, veikiausiai, mes negreit prie jo sugrišime". 

Geriau pažiūrėkime, ką veikia Tauras. Šis tuo tarpu yra užsiėmęs 
„pasaulio įvykiais“, kelia 421 puslapyje (1846 m. rugsėjo numeris) 
„tik tokius klausimus, kuriuos būtina kelti“, ir galvotrūkčiais metasi 
į tą politiką, kurią paskui „Šarivari“ ponas Gizo praminė „didžiąja 
politika". Ir čia pažanga yra akivaizdi palyginti su ankstesniu pa- 
prasto socializmo laikotarpiu. Pateiksime keletą pavyzdžių. 

Vestfaliją pasiekė gandas, kad dėl piniginių sunkumų, kuriuos 
pergyvena Prūsijos vyriausybė, ji lengvai gali būti priversta oktro- 
juoti konstituciją. Kartu laikraščiai praneša apie piniginius sunku- 
mus Berlyno biržoje. Mūsų vestfališkasis kinkomasis gyvulys, kuris 
nėra stiprus politinėje ekonomijoje, tout bonnement“* sutapatina pi- 
niginius Berlyno vyriausybės sunkumus su visai skirtingais Berlyno 
komersantų piniginiais sunkumais ir sukuria tokią įžvalgią hipotezę: 


„-gal būt, dar šiemet provincijų luomų atstovybės bus sujungtos į visos 


matyt, negali jų pašalinti. Ir net gali būti, kad pradėtų ir planuojamų geležin- 
kelių tiesimą dėl pinigų stokos ištiks rimtas pavojus, ir tokiu atveju valstybė 
lengvai“ (o, sancta simplicitas!**) „galėtų perimti aiskirų linijų tiesimą“ (nepaprastai 
sąmojinga), „o tai ir vėl būtų negalima be paskolos“. 


Paskutinė mintis labai teisinga. Naivioje Vestialijoje žmonės vis 
dar tiki, kad jie gyvena valdomi patriarchalinės vyriausybės. Net 
mūsų kraštutinis socialistas mode composė mano, jog Prūsijos vy- 
riausybė yra naivi ir duos konstituciją jau tuo tikslu, kad užsienio 
paskola išvaduotų iš sunkumų Berlyno biržą. Laimingas lengvatikis! 

Tačiau gera mūsų vestfališkojo kinkomojo gyvulio uoslė puikiau- 
siai pasireiškia jo pastabose apie užsienio politiką. Prieš keletą mė- 
nesių „tikrojo socializmo“ mode composė suuodė tokias naujas Pa- 
ryžiaus ir Londono paslaptis, kurias mes pranešime skaitytojui pra- 
linksminti: 

Rugsėjo numeris. 


„Prancūzija.— Ministerija laimėjo rinkiminėje Kampanijoje, kaip ir reikėjo ti- 
kėtis“ (kada gi iš viso vestialietis tikėjosi ko nors „kito“, negu to, „ko reikėjo 
tikėtis“?). „Tegu ji ir buvo paleidusi į darbą visus papirkimo svertus, tegu ir 
paveikė Anri pasikėsinimas... šiaip ar taip, senoji opozicija (Tjeras, Baro) gerokai 
pralaimėjo. Tačiau ir ponas Gizo nebegalės pasikliauti tokia kompaktiška, konser- 
vatyvia ir quand mėme*** už ministeriją balsuojančia partija, nes ir jų k 
partija suskilo į dvi dalis: į conservateurs bornės*' * kurių laikraščiai yra „„Dėbats" i 
„Époque“, ir į conservateurs progressifs“****, kurių organas yra „Presse““. (Tauras 


— naiviai. Red. 
— o, šventasis naivume! Red. 


*** — bet kuriomis aplinkybėmis. Red. 
**** — ribotus konservatorius. Red. 
"121 


** — pažangiuosius konservatorius. Red. 

tik užmiršta, kad ponas Gizo pirmutinis savo kalboje Lizjės rinkėjams pasinaudojo 
posakiu „pažangusis konservatizmas“.) „Apskritai“ (čia, „kaip ir reikėjo tikėtis“, 
vėl atsiranda jau anksčiau nurodytas keistas Avino padrikumas) „abstraktūs poli- 
tiniai partiniai klausimai, kurių esmė buvo tik ta, ar ministru turi būti Tjeras ar 
Gizo” (Vestfalijoje tai vadinama „abstrakčiais politiniais partiniais klausimais“, — 
ten vis dar manoma, kad lig šiol Prancūzijoje visko „esmė buvo tik ta"!), „yra. 
kiek nustumti į antrą vietą. Politiniai ekonomai — Blanki. .. išrinkti į rūmus, todėl 
ten, gal būt" (vestfaliečiams apšviesti), „dienotvarkėje bus ir politinės ekonomijos 
klausimų“ (štai kaip Vestfalijoje suprantami „klausimai“, kurie ten lig šiol buvo 
„dienotvarkėje“!). P. 426, 427. 


Klausimas: Kodėl anglų aristokratija primygtinai reikalauja baus- 
ti kareivius kūno bausmėmis? Atsakymas: 

„Jei bus panaikintas plakimas, reikės įvesti kitą rekrutų ėmimo sistemą, o jei 
bus geresni kareiviai, tai reikės ir geresnių karininkų (!!), kurie sieks laipsnio 
savo nuopelnais, o ne pinigais arba protekcijomis. Kaip tik todėl aristokratija ir 
priešinasi „kūno bausmių panaikinimui“, nes ji dėl to netenka naujos atramos — 
savo „jaunesniųjų sūnų“ aprūpinimo. Tačiau vidurinioji klasė žingsnis po žingsnio 
siekia savo naudos, ir ji dar laimės taip pat čia“. 

(Kokios pasakos! Anglų žygiai į Indiją, Afganistaną ir t. t. įrodo, 
kad jiems šiuo metu „nereikia geresnių karininkų“, o Anglijos vi- 
durinioji klasė nenori nei geresnių karininkų, nei geresnių kareivių, 
nei kitos rekrutų ėmimo sistemos, ir jai visai nerūpi plakimo panaiki- 
nimas. Tačiau reikalas tas, kad ,„Dampfboot“ jau kuris laikas temato 
Anglijoje tik viduriniosios klasės kovą su aristokratija.) P. 428. 

Spalio numeris. 


Prancūzija.— „Ponas Tjeras neteko jam daug metų priklausiusio organo „Cons- 
titutionne!": laikraštį nupirko vienas konservatyvus deputatas, ir dabar jis pamažu 
ir nepastebimai" (žinoma, „pastebimai“ tik „tikrojo socializmo“ mode composė*) 
„pereina į konservatorių stovyklą. Ponas Tjeras seniai grasino, kad, jeigu jam 
pasidarys nebepakenčiama, jis vėl imsis savo senosios plunksnos laikraštyje „Na- 
tional”, ir jis dabar, matyt, tikrai yra nupirkęs „„National““. 


(Deja, „1830 m. National" buvo konstitucionalistinis ir orleanis- 
tinis, t. y. visai kitoks, negu respublikoniškasis „1834 m. National“, 
kurį ponas Tjeras, „matyt, tikrai yra nupirkęs" anno“* 1846. Beje, 
„Damptboot" tapo neatsakingos, apgavikiškos išmonės auka. Kaž- 
koks nedoras piktadarys ir gerų sumanymų priešas pakišo redakto- 
riui keletą „„Corsaire-Satan“ numerių, ir štai ,,Dampfboot“, it koks 
orakulas, kartoja bona fide“** gandus, figūruojančius šiame laikraš- 
tyje, kuris moraliniu atžvilgiu anaiptol netinka skaitytojui vestfa- 
liečiui. Juk „„Dampfboot“ negalėjo abejoti, kad „Corsaire-Satan“ tu- 
rinys yra ne mažiau dorovingas ir jo spaudos pašaukimo supratimas. 
yra toks pat aukštas, kaip ir jo paties!) 

„Ar perėjo ponas Tjeras, žengęs šį žingsnį, pas respublikonus, pamatysime 
vėliau". 


Garbingasis cheruskai, šį žodelį „ar“ tu paėmei ne iš „„Corsaire“; 


cela sent la forêt teutoburgienne d'une lieue!“*** — Užtat jis lei- 
* — sudėtingam pavidalui. Red. 
** — metais. Red. 
*** — iš geros valios. Red, 
**** — jis per mylią trenkia Teutoburgo mišku. Red. 

džiasi prekybos laisvę ginančio „Corsaire“ įkalbamas, kad agitacijai 
"už libre ėchange* Prancūzijoje būtų priskirtas toks pasisekimas 
ir tokia reikšmė, kurių ši agitacija ten visai neturi. 

„Mūsų pranašystės, kad visos pramonės šalys nueis tuo pat keliu ir turės 
pasiekti tuos pat tikslus, kaip ir Anglija... matyt, ne tokios jau neteisingos, nes 
jos dabar pildosi. Taigi ir mes, „nepraktiški teoretikai“, atrodo, taip pat gerai 
pažįstame (tikruosius santykius“ (valio!), „kaip ir „praktiški žmonės“, kurie taip 
didžiuojasi savo patyrimu, savo praktinės padėties žinojimu, ir mes netgi geriau 
už „praktiškus žmones“ įvertiname šiuos santykius“. 


Nelaimingi Teutoburgo „teoretikai“! Jūs net „nepažįstate“ „tik- 
rųjų“ „Corsaire-Satan“ „santykių“! (Šie gražūs dalykėliai yra 479 


puslapyje.) 
Lapkričio numeris. 


Prancūzija.— „Veltui mokslininkai suka sau galvas klausimu, iš kur kyla šie 
taip dažnai pasikartojantys potvyniai. Anksčiau Akademijos įsakymu buvo kertamos 
ošiančios girios kalnuose kaip blogybės priežastys, paskiau šios girios vėl buvo. 
sodinamos, o blogybė liko ta pati“ (p. 522). 

„Veltui“ imtų „mokslininkai sukti sau galvas“ klausimu, kas čia 
yra didžiausia nesąmonė: 1) vestfalietis mano, kad Prancūzijoje Aka- 
demija gali leisti įsakymus, ypač įsakymus kirsti girias; 2) jis mano, 
kad girios buvo iškirstos ne malkoms ir pelnui, o dėl potvynių; 
3) jis mano, kad mokslininkai suka sau galvas dėl šių potvynių 
priežasčių; 4) jis mano, kad kitados girios buvo laikomos potvynių 
priežastimi, o Prancūzijoje kiekvienas vaikas žino, kad kaip tik 
girių išnaikinimas yra jų priežastis, ir 5) jis mano, kad girios Pran- 
cūzijoje vėl yra sodinamos, betgi ypač Prancūzijoje skundžiamasi, 
jog nesirūpinama giriomis, jog girios vis labiau naikinamos, neski- 
riant dėmesio jų atkūrimui (plg., be specialių žurnalų, „Réforme“, „Na- 
tional”, „Démocratie pacifigue“ ir kitus 1846 m. spalio ir lapkričio 
mėnesių opozicinius laikraščius). Vestfalijos Taurui nesiseka visais 
atžvilgiais. Jeigu jis klauso „„Corsaire-Satan“, jis susipainioja; o jeigu 
klauso savo paties genijaus, jis taip pat susipainioja. 

„Tikrasis socializmas“ savo antruoju laipsniu atliko, kaip ma- 
tėme, didžius žygdarbius aukštosios politikos srityje. Koks įžvalgu- 
mas, koks minčių gilumas palyginti su ankstesniais pranešimais apie 
„pasaulio įvykius“! Koks nuodugnus „realių santykių“ pažinimas! 
Tačiau žurnalui „,Dampiboot“ svarbiausias „realus santykis“ yra ka- 
rališkųjų Prūsijos karininkų padėtis. Leitenantas Anekė, jau kuris 
laikas linksniuojamas vokiečių periodinėje spaudoje; svarbus ginčas 
Bilefeldo muziejuje dėl špagos nešiojimo; iš to kylantys teismo 
procesai dėl garbės įžeidimo ir t. t.—- štai kas svarbiausia spalio ir 
lapkričio numeriuose. Mes gauname įdomių pranešimų ir apie 
nerealizuotą ketinimą išleisti „Deutsche Zeitung“, apie XVII šimt- 
metyje žuvusią Prancūzijos elgetų karalystę, kurią yra aprašęs Mon- 
tėjus, ir apie kitus tokius pat „realius“ santykius. Protarpiais šmėkš- 
čioja čia vienur, čia kitur daugybos ženklas!??, kuris pilnutinai atsto- 
vauja dar „tikrojo socializmo“ mode simple ir nepaprastai naiviai 


* — prekybos laisvę. Red. 

sujaukia į krūvą visus savo lozungus: vokiečių teorija ir prancūzų 
praktika turi susijungti; turi būti įgyvendintas komunizmas, kad bū- 
tų galima įgyvendinti humanizmą (p. 455—458), ir t. t. Retkarčiais 
Avinui arba pačiam Taurui dar išsiveržia tokie praeities atgarsiai, 
bet tai nė kiek nesutrikdo dieviškosios „realių santykių“ harmo- 
nijos. 

Dabar palikime pagrindinę Vestfalijos armijos dalį ir pasižiūrė- 
kime, kaip manevruoja nuo jos atsiskyręs būrys, apsikasęs palaimin- 
tajame Vupertalyje po kažkokios apkūnios Nemezidės!® sijonu. Nuo 
seniai kažkoks ponas Fr. Šnakė Persėjo vaidmenyje laikė priešais 
publiką, kaip Gorgonos skydą, „„Gesellschaitsspiegel' — ir dar taip 
sėkmingai, kad ne tik publika užmigo ant „„Gesellschaftsspiegel“, 
bet ir „„Gesellschaiftsspiegel“ užmigo ant publikos. Tačiau mūsų Per- 
sėjas pasirodė esąs juokdarys. Pasiekęs šį pavydėtiną rezultatą, jis 
praneša (paskutinis numeris, paskutinis puslapis): 1) kad „„Gesell- 
schaftsspiegel" užmigo, 2) kad, norint išvengti ateityje pavėlavimų, 
geriausia ji gauti paštu. Taip jis ir mirė, taisydamas savo paskutines 
spaudos klaidas. 

Jau šis dėmesys „realiems santykiams“ rodo, kad ir čia susidu- 
riame su „tikrojo socializmo“ mode composé. Vis dėlto Avinas ir 
Tauras gerokai skiriasi nuo mūsiškio Persėjo. Reikia pripažinti, kad 
Avinas ir Tauras stengiasi likti ištikimi „realiems santykiams“, 
t. y. Vestfalijos ir apskritai Vokietijos santykiams. Įrodymas — anks- 
čiau minėta širdį verianti scena su Avinu, įrodymas — nuoširdūs vo- 
kiečių politinio gyvenimo aprašymai, kuriuos pateikia Tauras, bet 
kuriuos mes turėjome praleisti. Pradėdami laikytis naujo požiūrio, 
jie pasiėmė iš mode simple visų pirma paprastą, nepadailintą mies- 
čioniškumą, vokiečių tikrovę. Kai dėl pasisakymo už žmogų, už 
vokiečių teoriją ir t. t., tai ši sritis paliekama visokiems daugybos 
ženklams ir kitoms antraeilėms žvaigždėms. Žurnalui „„Gesellschafts- 
spiegel" yra kaip tik atvirkščiai. Čia vadas Persėjas atsiskiria kiek 
galėdamas nuo smulkiaburžuazinės tikrovės, kurios panaudojimą jis 
perleidžia savo palydai, o pats, sekdamas mitu, pakyla į vokiečių 
teorijos eterį. Jis juo labiau gali rodyti tam tikrą panieką „realiems 
santykiams“, nes laikosi kur kas konkretesnio požiūrio. Jei betar- 
piškai Vestfalijos žvaigždės sudaro mode composė, tai Persėjas yra 
tout ce gu'il y a de plus composė en Allemagne“. Vis dėlto savo 
drąsiausio ideologinio skrydžio metu jis visuomet laikosi „„materia- 
linės bazės“, ir šis tvirtas pagrindas teikia jam kovoje tokios drąsos, 
kad ją dar daug metų minės ponai Guckovas, Šteinmanas, Opicas ir 
kitos įžymios asmenybės. Tačiau mūsiškio Persėjo „materialinę bazę" 
daugiausia sudaro štai kas!?!; 


1) „Tik panaikinus materialinę mūsų visuomenės bazę, privatų pasipelnymą, 
žmogus taip pat pasidaro kitas“ (numeris X, p. 53). 

Jei tik mode simple, kuris taip dažnai pareikšdavo šią labai seną 
mintį, žinotų, kad privatus pasipelnymas yra materialinė mūsų visuo- 
menės bazė, tai jis virstų mode composė ir, mūsiškio Persėjo auspi- 


— sudėtingiausia, kas iš viso yra Vokietijoje. Red. 

cijų padedamas, galėtų visiškai dievobaimingai ir padoriai toliau 
ramiai ir nuolankiai gyventi. Bet kadangi jis pats neturėjo jokios 
materialinės bazės, jam atsitiko tai, apie ką yra rašęs pranašas Getė: 
Jei be sėdynės ponas gimtų, 
Ant ko jis atsisėstų?!8? 

Kiek ši bazė, privatus pasipelnymas, yra „materialinė“, matyti, 
be kita ko, iš šios vietos: 

„Egoizmas, privatus pasipelnymas" (kurie, vadinasi, yra tapatūs; taigi „egoiz- 
mas" taip pat yra „materialinė bazė") „griauna pasaulį principu: kiekvienas sau“ 
ir t. t (p. 53). 

Atseit, tai yra „materialinė bazė“, kuri „griauna“ ne „materiali- 
niais“ faktais, o idealiais „„principais“.— Skurdas, kaip žinoma (jeigu 
tai dar nežinoma, Persėjas minėtoje vietoje pats tai išaiškina), taip 
pat yra viena „mūsų visuomenės“ pusių. Tačiau, kaip sužinome, ne 
„materialinė bazė, privatus pasipelnymas"“, bet, au contraire“, 


„transcendentiškumas įstūmė žmoniją į skurdą" (p. 54 — visos trys citatos pa- 
imtos iš to paties straipsnio). 


Tad tegu „transcendentiškumas“ kuo greičiau išvaduos nelaimin- 
gąjį Persėją „iš skurdo, į kurį“ ji „įstūmė“ „materialinė bazė“. 


2) „Tikrąją masę išjudina taip pat ne idėja, o „teisingai suprastas interesas“... 


Socialinėje revoliucijoje... konservatyvios partijos egoizmui priešpastatomas kil- 
nesnis išganymo trokštančios“ (I!) „liaudies egoizmas“ („išganymo trokštanti“ liaudis, 
kuri daro revoliuciją!)... „liaudis kovoja kaip tik už savo „teisingai suprastą 


interesą“ prieš išimtinį, brutalų privatininkų interesą, remdamasi dorovine jėga ir 
nuolatiniu uolumu"“ (numeris XII, p. 86). 

Mūsiškio „išganymo trokštančio“ Persėjo „teisingai suprastas in- 
teresas", kuris, be abejo, „remiasi dorovine jėga ir nuolatiniu uo- 
lumu“, yra tas, kad „konservatyvios partijos egoizmui būtų prieš- 
pastatytas kilnesnis“ tylėjimo „egoizmas“, nes jis „neišjudina nė 
vienos idėjos“, nesukompromituodamas „tikrojo socializmo“ mode 
composė. 


3) „Neturtas yra viena nuosavybės pasekmių, o nuosavybė yra privatinė nuo- 
savybė ir savo prigimtimi — išskirtinė!!" (XII, 79). 

4) „Kokios asociacijos čia turimos galvoje, negalima nustatyti; bet jeigu auto- 
rius turi galvoje egoistines kapitalistų asociacijas, tai reiškia — jis pamiršo svarbias 
amatininkų asociacijas prieš darbdavių savivalę“!! (XII, 80). 


Persėjas yra laimingesnis. Kokių nesąmonių jis norėjo pripliaukš- 
ti — „negalima nustatyti“, bet jeigu jis „turėjo galvoje“ tik stilis- 
tines nesąmones, tai jis nė kiek „nepamiršo“ ir ne mažiau „svarbios“ 
nesąmonės — loginės nesąmonės. Dėl asociacijų dar priminsime, kad 
84 puslapyje paaiškinamos „asociacijos tikrąja prasme, kurios didi- 
na proletarų sąmoningumą ir sukuria energingą (|) proletarinę (!!) 
bendrą (!!!) opoziciją prieš esamą padėtį“. 

Jau anksčiau, kalbėdami apie poną Griuną, nurodėme „tikrųjų 
socialistų“ įprotį pasisavinti nesuprantamus samprotavimus, atmin- 
tinai iškalant atskirus teiginius ir lozungus!“ Mode composé 


* — atvirkščiai. Red. 

skiriasi nuo mode simple tik didesniu šių aplinkiniais keliais jam te- 
kusių ir todėl juo skubiau prarytų, nesuvirškintų kąsnių kiekiu ir 
to sukeltu baisingu skrandžio raižymu. Mes matėme, kaip vestfa- 
liečiui su kiekvienu žodžiu išsprūsta iš burnos „realūs santykiai“, 
„politinės ekonomijos klausimai“ ir t. t, kaip bebaimis Persėjas ope- 
ruoja „materialine baze“, „teisingai suprastu interesu“, „proletarinė 
opozicija“. Be to, šis paskutinis Veidrodžio riteris įsivedė vartoti 
savo nuožiūra „pinigų feodalizmą“, kurį vis dėlto geriau būtų palikti 
jo autoriui — Furjė. Jis taip mažai galvoja apie šį terminą, kad 
XII numeryje, p. 79, teigia, jog šis feodalizmas „vietoj feodalinės 
aristokratijos tik sukuria turto aristokratiją“, o iš to seka, 1) kad 
„pinigų feodalizmas“, t. y. „turto aristokratija“ „sukuria“ pati save 
ir 2) kad „feodalinė aristokratija“ nebuvo „turto aristokratija“. Po 
to 79 puslapyje jis teigia, kad „pinigų feodalizmas“ (t. y. bankininkų 
feodalizmas, kurio vasalai yra smulkesni kapitalistai ir pramoni- 
ninkai, jeigu ir toliau kalbėsime vaizdingai) ir „pramonės“ feoda- 
lLizmas (kurio vasalai yra proletarai) yra „viena“. 

Prie „materialinės bazės“ laisvai prisijungia dar toks dievobai- 
mingas Veidrodžio riterio pageidavimas (kuris primena džiaugsmin- 
gą vestfaliečio viltį, kad Prancūzijos deputatų rūmai perskaitys jiems, 
teutoburgiečiams, pamokyti politinės ekonomijos paskaitų kursą): 

„Tačiau mes turime pažymėti, kad iš mums atsiųstų (niujorkiškio) ,„Volks- 
Tribun" numerių mes lig šiol beveik dar nieko nesužinojome... apie Amerikos 
prekybą ir pramonę... Trūksta pamokomų pranešimų apie Amerikos pramonines ir 
politines bei ekonomines sąlygas, iš kurių vis dėlto“ (argi?) „visuomet kyla socia- 
linė reforma“ ir t. t. (X, p. 56). 

Taigi ,„Volks-Tribun“, laikraštis, kuris nori varyti populiarią pro- 
pagandą pačioje Amerikoje, smerkiamas ne už tai, kad atvirkščiai 
pradeda savo darbą, o už tai, kad neteikia žurnalui ,„(Gesellschafts- 
spiegel" „pamokomų pranešimų“ apie reikalus, su kuriais žurnalo pa- 
geidaujamu pavidalu jis visai neturi nieko bendra. Nuo tada, kai 
Persėjas aptiko „materialinę bazę“ ir nežino, ką su ja veikti, jis iš 
kiekvieno reikalauja apie tai paaiškinimų. 

Be to, Persėjas mums dar pasakoja, kad konkurencija nuskurdi- 
na smulkiąją vidurinę klasę, kad 

„drabužių... pasiūtų iš sunkių medžiagų... prabangiškumas... labai apsunkina" 
(XII, p. 83.— Persėjas, matyt, mano, kad atlaso rūbas sveria tiek pat, kiek šarviniai 
marškiniai) —ir panašiai. 

O kad skaitytojui neliktų jokios abejonės, kas yra mūsų Per- 
sėjo pažiūrų „materialinė bazė", X numeryje, p. 53, sakoma: 

„Ponas Guckovas iš pradžių turėtų susipažinti su vokiečių visuomeniniu moks- 
lu, ir tuomet jo nejaudintų atsiminimai apie neleistiną prancūzų komunizmą, Ba- 
befą, Kabė...", 
ir 52 puslapyje: 

„vokiečių komunizmas nori pavaizduoti tokią visuomenę, kurioje darbas ir po- 
mėgis yra tapatūs ir išorinio atlyginimo vienas nuo kito jau nebeatskirti“. 

Anksčiau esame matę, kas yra „vokiečių visuomeninis mokslas“ 
ir kas ta visuomenė, kurią norima „pavaizduoti“; šiuo atveju mes 
patekome anaiptol ne į geriausią visuomenę. 

Kai dėl Veidrodžio riterio bendražygių, tai jie „vaizduoja“ bw 
galo nuobodžią „visuomenę“. Kurį laiką jie vaidino vokiečių biur 
gerio ir kaimiečio apvaizdos vaidmenį. Joks stogdengys nenukrilo 
nuo stogo, joks. mažas vaikas neįkrito į vandenį be „„Gesellschalls 
spiegel" žinios ir noro. „Dorfzeitung“ ši konkurencija ėmė darylis 
pavojinga, tačiau, jo laimei, Veidrodžio brolija netrukus nutraukė 
šią varginančią veiklą: vienas po kito brolijos nariai nusikamavęą 
užmigo. Veltui buvo imtasi visu priemonių jiems išjudinti ir įlieti 
žurnalui naujų gyvybinių jėgų; Gorgonos skydo itaka — jo galia 
paversti akmeniu — pasireiškė ir bendradarbiams; visa baigėsi tuo, 
kad mūsų Persėjas su savo skydu ir savo „materialine baze“ liko 
vienišas — liko „viena tarp lavonų mylinti širdis“!8*; neįmanoma ap- 
kūnios Nemezidės talija virto griuvėsiais, ir „„Gesellschaftsspiegel“ 
nustojo gyvavęs. 

Ramybė jo palaikams! O mes dabar padarysime posūkį ir paieš- 
kosime kur nors netoliese šiaurės pusrutulyje kito, šviesesnio žvaigž- 
dyno. Priešais mus savo švytinčia uodega spindi Ursa Major“, di- 
dysis lokys, arba lokių majoras Piutmanas, dar vadinamas Septyn- 
žvaigždžių, nes jis visuomet pasirodo tarp septyneto, kad galėtų už- 
pildyti reikalaujamuosius dvidešimt lankų!“". Narsusis kareiva! Jam 
įgriso stovėti ant keturių kojų dangaus žemėlapyje, ir štai jis ga- 
liausiai atsistojo ant užpakalinių kojų ir apsiginklavo, kaip pasa- 
kyta: tad apsivilkite dabar charakterio mundierių ir užsiriškite per- 
petinę įsitikinimų juostą, prisitvirtinkite ant pečių pompastiškumo 
antpečius, užsidėkite trikampę įkvėpimo skrybėlę ir papuoškite Savo 
vyrišką krūtinę trečiojo laipsnio pasiaukojimo ordinu, prisisekite 
neapykantos tironams kardą ir apsiaukite pasiryžimu varyti propa- 
gandą, kiek galint sumažindami gamybos kaštus. Šitaip išsipuošęs, 
pasirodo mūsiškis majoras savo batalionui, išsitraukia kardą, suko- 
manduoja: ramiai!— ir pasako tokią kalbą: 

Kareiviai! Iš leidyklos vitrinos aukštybių į jus žvelgia keturias- 
dešimt luidorų! Apsidairykite, didvyriškieji „visa apimančios visuo- 
meninės reformos“ gynėjai, ar jūs matote saulę? Tai — Austerlico 
saulė, kuri pranašauja mums pergalę, kareiviai! 


„Jėgų iki galo išlikti narsiais ir bebaimiais mums teikia supratimas, kad mes 
kovojame tik už vargšus ir nuskriaustuosius, už apgautus ir nusivylusius. Nieko 
nėra pusinio. Tai nėra pusiška, ką mes giname, tai nėra neaišku” (veikiau yra 
kažkas visai painu), „ko mes norime; todėl mes esame ryžtingi ir, nepaisant nieko, 
visuomet ištikimi liaudžiai, engiamajai liaudžiai“ („Rheinische Jahrbücher", t. II, 
Pratarmė). i 


Ginklus aukštyn!— Ramiai!— Ginklu gerbk!— Tegyvuoja naujoji 
visuomenės santvarka, kurią mes pataisėme pagal Babefą keturioli- 
koje lauko statuto skirsnių ir 63-se straipsniuose! 


„Aišku, galiausiai visai nesvarbu, ar bus taip, kaip mes manome, bet vis 
dėlto bus kitaip, negu mano priešas, kitaip, negu yra buvę lig šiol! Visos 
niekšiškos įstaigos, kurios šimtmečius savo šuniškais darbais naikino tautas ir 
žmones, žus!“ („Rheinische Jahrbücher”, II, p. 240). 


* — Didieji grįžulo ratai, arba Didysis lokys. Red. 

Po velnių! Ramiai!— Ginklus ant peties! Kairėn!— Ginklus že- 
myn! Būgną! Pirmyn!— Tačiau lokys savo prigimtimi yra tikras vo- 
kiškas gyvulys. Sukėlęs šia kalba visuotinį audringą valio ir tuo 
būdu atlikęs vieną drąsiausių mūsų amžiaus darbų, jis įsitaiso kaip 
namie ir duoda valią savo minkštai, meilės kupinai širdžiai ilgoje 
švelnioje elegijoje apie ,„veidmainiškumą“ („Rheinische Jahrbücher“, 
II, p. 129—149). Mūsų supuvusiais, savanaudiškumo kirmgraužų kiau- 
rai suėstais laikais yra — deja!— individų, kurių krūtinėje neplaka 
karšta širdis, kurių akių niekuomet nesuvilgo užuojautos ašara, ku- 
rių tuščioje makaulėje dar nė karto nėra blyksterėjęs akinantis spin- ` 
duliuojančio žmogiško užsidegimo žaibas. O, skaitytojau! Jeigu Tu 
rasi tokį žmogų, duok jam paskaityti didžiojo lokio ,(Veidmainišku- 
mą“, ir jis verks, verks, verks! Jis pamatys, koks jis yra skurdus, 
menkas ir plikas, nes, ar jis būtų teologas, teisininkas, medikas, 
valstybės veikėjas, pirklys, šluotadirbys ar durininkas,— jis ras čia 
kiekvienam luomui specialiai atskleistą tik jam savybingą veidmai- 
niškumą. Čia jis pamatys, kad veidmainiškumas visur yra susisukęs 
sau gūžtą, ypač pamatys, „koks sunkus prakeikimas yra teisininkų 
veidmainiškumas". Jeigu tai neprivers jo atgailauti ir pasitaisyti, tai 
jis nėra vertas būti gimusiu didžiojo lokio amžiuje. Tikrai, reikia 
būti doru, „nesofistišku“, kaip sako anglai, lokiu, kad taip galėtum 
kiekviename žingsnyje užuosti nedorovingo pasaulio veidmainišku- 
mą. Kur tik didysis lokys bepasisuktų, jis visur aptinka veidmainiš- 
kumą. Jam yra taip pat, kaip jo pirmtakui „Lili parke" 189; 


Ir štai žiūriu — jau galas tako, 
Vien spalvos mirga, kaip gražu! 
Aplinkui žmonės juokias, šneka, 
Aš bėgu pamažu, 

Atgal žvelgiu, 

Piktai urzgiu, 

Tačiau ir vėlei galas tako... 
Piktai urzgiu, 

Žingsniu staigiu 

Pribėgu kitą galą tako, 
Apsisuku, atgal žvelgiu... 


Ir suprantama, nes kaip galima išvengti veidmainiškumo mūsų iki 
pat pamatų sugedusioje visuomenėje! Tačiau liūdna! 

„Kiekvienas gali būti medisant, sūffisant, perfid, mauzios* ir viskuo, kuo nori, nes 
yra rasta priderama forma" (p. 145). 


Tikrai galima nusivilti, ypač, jei esi Ursa Major! 


„Deja! Melas suteršė ir šeimą... melo gija driekiasi per šeimą ir yra pavel- 
dima iš kartos į kartą“. 
Ir vargas, triskart vargas šeimų galvoms vokiečių tėvynėje! 
Staiga jis šėlti ima siautulingai, 
Pro šnirpšles veržiasi dvasia galinga, 
Laukinė prigimtis matyti — 


ir Ursa Major vėl atsistoja ant užpakalinių kojų: 


* — šmeižėjas, išdidus, neištikimas, klastingas. Red. 

„Būki prakeiktas, egoizme! Kaip siaubingai tu plasnoji viršum žmonių galvų! 

Su savo juodais sparnais, su savo šaižiu kranksėjimu... Prakeikimas egoizmui!.. 
Milijonai milijonų vargšų vergų... kurie verkia ir rauda, skundžias ir aimanuoja... 
Prakeikimas egoizmui!.. Prakeikimas egoizmui!.. Balo žynių gauja... Maro alsavi- 
mas!.. Prakeikimas egoizmui!.. Egoizmo pabaisa...“ (p. 146—148). 

Kasaus šeriuotą savo sprandą, 

Į darbą neipratęs. 

Šaipydamies dantis galanda, 

Iš juoko medžiai kratos. 

Aš bėgu nuo vejos kriketo, 

Nuo dailiai pakirptos žolės. 

Į visa tai koktu žiūrėti... 

Bet bukas į mane vėl dėbtelės. 


Nusikamuoju pagaliau išvargęs, 
Guluos, kur srūva marmuro kaskados. 
Vartaus, stenu, vaitoju apsiblausęs, 

Ir mano skundų klausos 

Vien balto gipso Oreadės. 


Tačiau didžiausias visos šios jeremiados „veidmainiškumas'— tai 
vaizduoti tokį iš lėkštų beletristinių frazių ir romanų reminiscencijų 
sulipdytą žodžių tvaną kaip šiuolaikinės visuomenės „veidmainišku- 
mo“ aprašymą ir dėtis, jog kenčiančios žmonijos labui baisiai pik- 
tiniesi šia baidykle. 

Kas bent kiek pažįsta dangaus žemėlapį, tas žino, kad Ursa 
Major ten nuoširdžiai šnekučiuojasi su labai nuobodžios išvaizdos 
individu, kuris vedasi pririštus ant saito keletą kurtų ir vadinasi 
„Jaučiagoniu“. Šis pasikalbėjimas atkuriamas žvaigždėtame „tikrojo 
socializmo“ danguje metraščio „Rheinische Jahrbücher" II tomo 
241—-256 puslapiuose. Jaučiagonio vaidmenį prisiima tas pats ponas 
Zemigas, apie kurio straipsnį „Socializmas, komunizmas, humaniz- 
mas“ jau esame kalbėję anksčiau. Kreipdamiesi į jį, mes atsiduria- 
me Saksonijos grupėje, kurios svarbiausia žvaigždė yra jis, todėl jis 
ir parašė tomelį apie „Saksonijos reikalus“. Dėl šio tomelio Ursa Ma- 
jor mūsų cituotoje vietoje palankiai suniurzgia ir „be galo paten- 
kintas“ cituoja iš ten ištisus puslapius. Šių citatų pakanka apibū- 
dinti visai knygelei, ir tai juo labiau vietoje, nes užsienyje Jaučia- 
gonio veikalų negalima gauti. 

Nors Jaučiagonis „Saksonijos reikaluose“ nusileidžia nuo savo 
spekuliacijos aukštybių prie „realių santykių“, vis vien jis su visa 
savo Saksonijos grupe, kaip ir Ursa Major, kūnu ir siela priklauso 
„tikrojo socializmo“ mode simple. Apskritai mode composė pasibai- 
gia vestfaliečiais ir Veidrodžio brolija, ypač Avinu, Tauru ir Persėju. 
Todėl Saksonijos grupė ir visos kitos grupės tėra tolesnis jau anks- 
čiau apibūdinto paprasto „tikrojo socializmo" išvystymas. 

Jaučiagonis, kaip biurgeris ir žmogus, aprašantis pavyzdinę kons- 
titucinę vokiečių valstybę, visų pirma užsiundo vienu savo kurtų 
liberalus. Mums nėra jokio reikalo gilintis į šią karštą filipiką, nes 
visos tokios „tikrųjų socialistų“ tirados yra ne kas kita, kaip lėkštas 
vokiškas prancūzų socialistų duotos to paties dalyko kritikos per- 
dirbimas. Su Jaučiagoniu yra lygiai taip pat, kaip su kapitalistais; 

jis turi, jo paties žodžiais, Prancūzijos „darbininkų“ ir literatūrinių 
jų atstovų „pagamintus produktus“, „nes yra aklai paveldėjęs sve- 
timus kapitalus“ („Rheinische Jahrbücher“, II, p. 256). Jis netgi jų 
vokiškai neperdirbo, nes tai jau buvo pirma jo padarę kiti (plg. 
„Deutsches Būrgerbuch“, „Rheinische Jahrbücher", I ir t. t). Jis 
tik padidino šį „aklą paveldėjimą“ keliais ne tik vokiečių, bet spe- 
cialiai saksų „aklumo“ pasireiškimais. Antai jis mano (ten pat, 
p. 243), kad liberalai pasisako už „viešą teismo procesą, norėdami 
panaudoti teismo salę savo retorinių deklamacijų pratyboms!“ Taigi 
Jaučiagonis, nepaisant jo įniršio prieš buržua, kapitalistus ir t. t., 
įžiūri liberaluose ne tiek juos pačius, kiek jų apmokamus tarnus, 
advokatus. 

Sąmojingų mūsų Jaučiagonio liberalizmo tyrinėjimų rezultatas 
vertas dėmesio. Dar niekuomet „tikrasis socializmas“ taip ryžtingai 
nereiškė savo politinės reakcinės tendencijos. 


„Tačiau jūs... proletarai... kuriuos ši liberalioji buržuazija kitados išjudino 
ir įkalbėjo pradėti riaušes (aisiminkite 1830 m.), būkite atsargūs! Neremkite jos 
siekimų ir kovos... tegu ji kovoja viena. Tai, ką ji pradeda... tėra jos labui. 


Bet pirmiausia niekuomet nedalyvaukite politinėse revoliucijose, visuomet kylan- 
čiose tik iš nepatenkintos mažumos, kuri, trokšdama valdžios, nuverčia viešpatau- 
jančią valdžią ir siekia paimti valdymą į savo rankas!“ (p. 245, 246). 


Jaučiagonis turi tvirčiausią teisę į Saksonijos karališkosios vy- 
riausybės dėkingumą — ji gali jį apdovanoti mažiausiai Rautenkro- 
ne'š?. Jei būtų galima manyti, kad vokiečių proletariatas paklausys 
jo patarimo, tai pavyzdinė feodalinė-smulkiaburžuazinė-valstietiško- 
ji-biurokratinė Saksonijos valstybė ilgą laiką būtų saugi. Jaučiago- 
niui vaidenasi, kad tai, kas yra gera Prancūzijai ir Anglijai, kur 
buržuazija viešpatauja, turi būti gera ir Saksonijai, kur buržuazija 
dar toli gražu neviešpatauja. Beje, kad netgi Anglijoje ir Prancūzi- 
joje proletariatas negali likti abejingas klausimams, kurie visų pir- 
ma, aišku, išreiškia tik kokį nors buržuazijos arba tam tikros jos 
frakcijos interesą, — apie tai Jaučiagonis gali kasdien pasiskaityti 
proletariniuose tų šalių laikraščiuose. Tokie klausimai Anglijoje, be 
kita ko, yra valstybinės bažnyčios panaikinimas, vadinamasis nacio- 
nalinės skolos eguitable adjustment“, tiesioginiai mokesčiai; Pran- 
cūzijoje — rinkimų teisės suteikimas smulkiajai buržuazijai, miestų 
muitų panaikinimas ir t. t. 

Pagaliau visas saksų „išgarbintas liberalumas tėra tuščias gar- 
sas. .. bergždžios rietenos“"— ne todėl, kad tuo nieko nebus pasiekta 
ir buržuazija nepažengs nė žingsnio į priekį, o todėl, kad „jūs“, libe- 
ralai, „tuo negalite iš pagrindų pagydyti sergančios visuomenės“. 
P. 249. Juo mažiau jie gali tai padaryti, nes jie netgi nelaiko vi- 
suomenės sergančia. 

Bet užteks apie tai. 248 puslapyje Jaučiagonis paleidžia antrąjį 
ekonominį kurtą. 

Leipcige... „atsirado ištisos naujos miesto dalys“ (Jaučiagonis žino tokias miesto 


dalis, kurios „atsiranda“ ne kaip „naujos“, o iš pat pradžių — kaip senos). „Tačiau 
kartu butų klausimu išryškėjo slegiantis neproporcingumas, nes pasirodė, kad nėra 


* — teisingas sutvarkymas. Red. 

butų už tam tikrą (!) vidutinę kainą. Kiekvienas, kuris stato namą, siekia didelių 
nuompinigių" (| reikia pasakyti — didesnių buto nuompinigių), „todėl jo namas yra 
prieinamas tik šeimoms, turinčioms didelį namų ūkį; jau dėl kitokių butų stokos 
atskiros šeimos yra priverstos nuomoti didesnį butą, negu joms reikia ir leidžia 
lėšos. Taigi auga skolos, daugėja teisminių turto aprašymų, vekselių protestų 
ir t. t!” (Šis „!” vertas antrojo (!)). „Žodžiu, vidurinis luomas tiesiog turi būti 
išstumtas”. 


Primityvus šio ekonominio kambarinio šuniuko naivumas gali tik 
stebinti. Jaučiagonis mato, kad apsišvietusio Leipcigo miesto smul- 
kioji buržuazija nusigyvena, mūsų požiūriu, labai juokingu būdu. 
„Mūsų dienomis, kai visi skirtingumai žmonių giminėje išnyksta" 
(p. 251), šis reiškinys turėtų džiuginti ir jį; tačiau, atvirkščiai, tai 
jam kelia sielvartą ir verčia ieškoti šio reiškinio priežasčių. Tokio- 
mis priežastimis jis laiko piktavališką statybos spekuliantų suma- 
nymaą už pernelyg didelius buto nuompinigius apgyvendinti rūmuo- 
se kiekvieną smulkų siuvėją ir pirštinių dirbėją. Leipcigo „statyto- 
jai“, kaip aiškina mums Jaučiagonis visai bejėgiška ir padrika saksų 
kalba — vokiečių kalba jos negalima pavadinti, yra aukščiau visų 
konkurencijos dėsnių. Jie stato brangesnius butus, negu reikia jų 
nuomotojams, jie orientuojasi ne į rinkos būklę, o į „didelius nuom- 
pinigius“. Bet kurioje kitoje vietoje tai baigtųsi tuo, kad jie turėtų 
išnuomoti savo butus už mažesnę kainą, negu jie verti, o Leipcige 
jiems pavyksta pajungti rinką savo bon plaisir“ ir priversti nuo- 
mininkus nusigyventi dėl aukštos buto nuomos! Jaučiagonis musę 
palaikė drambliu, laikiną paklausos ir pasiūlos neatitikimą gyve- 
namųjų namų rinkoje — nuolatine būkle, net smulkiosios buržuazi- 
jos nusigyvenimo priežastimi. Tačiau tokį naivumą galima atleisti 
Saksonijos socializmui, kol jis dar „dirba darbą, kuris vertas Žmo- 
gaus ir už kurį Žmonės „jį“ laimins“ (p. 242). 

Mes jau žinome, kad „tikrasis socializmas“ yra didelis hipo- 
chondrikas. Tačiau buvo galima tikėtis, kad Jaučiagonis, parodęs 
pirmajame „Rheinische Jahrbücher” tome tokią žavingą sprendimo 
drąsą, bus išsigydęs nuo šios ligos. Nieko panašaus. 252 ir 253 pus- 
lapyje Jaučiagonis paleidžia sekantį inkščiantį kambarinį šuniuką ir 
tuo paskandina ekstazėje Ursam Majorem: 

„Drezdeno šaulių šventė... liaudies šventė, ir mes nespėjome atsidurti lankoje, 
kai priešais mus graudžiai sukliko aklųjų vargonėliai; konstitucija jų nepadaro 
sočiais... pasigirdo mugės „artistų“ šauksmai; šie savo sąnarių sukinėjimu links- 
mino visuomenę, kurios pati santvarka yra baisingai ir šlykščiai išsukinėta“. 

(Kai lyno akrobatas atsistoja ant galvos, Jaučiagoniui tai reiš- 
kia šiuolaikinį aukštyn kojomis apverstą pasaulį; mistinė sukimosi 
ratu prasmė yra bankrotas; žongliravimo kiaušiniais paslaptis yra 
„tikro socialistinio“ rašytojo karjera, — šis, nepaisant visų „sukinėji- 
musi", kartais gali slystelėti ir suteršti kiaušinio tryniu visą savo 
„materialinę bazę“; vargonėliai — tai konstitucija, kuri nepadaro so- 
čių, būgnas — spaudos laisvė, kuri nepadaro sočiu, senų gremėzdų 
krautuvė — „tikrasis socializmas“, kuris taip pat nepadaro sočiu. 


* — savivalei. Red. 

Įsigilinęs į šią simboliką, Jaučiagonis dūsaudamas skverbiasi per mi- 
nią ir galiausiai prieina, kaip anksčiau Persėjas, prie išdidaus jaus- 
mo, kad jis „vienas tarp pabaisų yra mylinčios širdies“.) 


„O ten, palapinėse, bordelių savininkai dirba savo begėdišką darbą" (seka ilga 
tirada)... „Prostitucija, maro užkrėsta pabaisa, tu esi paskutinis mūsų šiandieninės 
visuomenės vaisius“ (ne visuomet paskutinis, papildomai dar gali atsirasti pavai- 
nikis)... „Aš galėčiau papasakoti istoriją, kaip mergaitė puolė i kojas svetimam 
vyriškiui..." (seka istorija)... „aš galėčiau papasakoti daug istorijų, bet ne, ne- 
noriu“ (betgi jis ką tik jau papasakojo)... „Ne, ji, visuomenė, nesisieloja dėl 
nelaimingų skurdo ir suvedžiojimo aukų, bet užtat ji tempia prie teisėjo krėslo 
įžūlius sąvadautojus... ne, ne, ir ne juos! Jie daro tą pat, ką ir visi kiti, jie 
prekiauja, kaip prekiauja visi“ ir t. t. 


Taigi „tikrasis socialistas“ išteisino visus individus ir suvertė 
kaltę neliečiamai „visuomenei“. Così fan tutti'“3,— pagaliau tėra 
svarbu turėti draugiškus santykius su visu pasauliu. „Tikrasis so- 
cializmas" nežino prostitucijos būdingiausios pusės, to, kad ji kaip 
tik akivaizdžiausiai parodo, kaip buržuazija išnaudoja proletariatą 
betarpiškai paties kūno atžvilgiu, kad „veiksmus sukeliantis širdies 
skausmas“ (p. 253) su savo moraliniu elgetų srėbalu bankrutuoja 
ir prasideda keršto trokštanti aistra, klasinė neapykanta. Priešingai, 
jis apverkia prostitutes kaip žuvusias bakalėjos pardavėjas ir smul- 
kias siuvėjas, kuriomis jis jau nebegali gėrėtis kaip „kūrybos vai- 
niku", „gėlių taurelėmis, dvelkiančiomis švenčiausių ir saldžiausių 
jausmų aromatu“. Pauvre petit bonhomme!* 

Saksonijos socializmo žiedas yra mažutis savaitinis laikraštukas 
„Veilchen. Nekaltos šiuolaikinės kritikos lapeliai“!š?. Redaktorius ir 
leidėjas — G. Šliuselis Bautceno mieste. Taigi žibuoklės iš esmės 
yra raktažolės**. Šias gležnas gėleles taip yra aprašęs laikraštyje 
„Trier'sche Zeitung”! (šių metų sausio 12 d. numeryje) priklausantis 
tai pačiai kompanijai Leipcigo korespondentas: 

„Sveikindami „Veilchen“, mes galime sveikinti pažangą, vystymąsi grožinėje 
Saksonijos literatūroje; nors ir labai jaunas yra šis laikraštis, jis iš visų jėgų 
stengiasi sutaikinti seną politinį saksų neryžtingumą su socialine dabarties teorija“. 

Šiems arkisaksams „senas saksų neryžtingumas“ dar nėra pakan- 
kamai neryžtingas. Jie turi pusiau jį atmiešti „sutaikinimu“. Labai 
„Nekaltas“ dalykas! 

Savo akimis mes išvydome tik vieną vienintelę šių žibuoklių. 
Tačiau 

Kukli, daiiutė, santūri 
Žibutė stiebės dubury!®, 


Draugas Jaučiagonis šiame numeryje — pirmajame 1847 metais, 
reikšdamas pagarbą, deda prie „nekaltų dabarties“ damų kojų ke- 
letą glotnių eilėraštukų. Tarp kita ko, juose sakoma: 


O neapykanta tironams! Kaip dygliai tavieji 
Dar puošia širdis moterų švelnias — 


* — Vargšas prasčiokas! Red. 


** Žodžių žaismas: „Schlisselblume“ („raktažolė“) taip pat gali reikšti „Šliuselio 
gėlė", Red. 

palyginimas, kurio drąsumas tuo tarpu, matyt, „papuošė“ „švelnią“ 
mūsų Jaučiagonio „širdį“ sąžinės graužimo „dygliais“. 


„Ne vien nuo meilės pokštų skruostai dega" — 


tad nejaugi Jaučiagonis, kuris, tiesa, „galėtų papasakoti daug isto- 
rijų“, bet „nenori“ to daryti, nes jau yra jas papasakojęs, kuris 
nekalba apie jokius kitus „dyglius“, kaip tik apie „neapykantos 
tironams" dyglius, — nejaugi šis padorus ir išsilavinęs žmogus tikrai 
gali priversti „degti“ „puikius“ moterų ir merginų „skruostus“ nuo 
dviprasmiškų „meilės pokštų“? 


Ne vien nuo meilės pokštų skruostai dega, 
Jie dega laisvės ilgesio liepsna, 

Šventa liepsna, kuri it rožėm 

Nurausvina juos šviest spalva švelnia. 


„Laisvės ilgesio“ liepsną, žinoma, galima lengvai atskirti iš jos 
skaistesnės, padoresnės, „švelnios“ spalvos nuo tamsiai raudonos 
„meilės pokštų“ liepsnos; tai ypač lengva padaryti tokiam žmogui, 
kaip Jaučiagonis, kuris gali atskirti „neapykantos tironams dyglius“ 
nuo visų kitų „dyglių“. 

„Veilchen“ čia pat duoda mums progą susipažinti su viena tų 
gražuolių, kurios „švelnią širdį“ „puošia neapykantos tironams dyg- 
liai" ir kurios „nurausvinti skruostai" „dega laisvės ilgesio liepsna". 
Būtent: „tikro socialistinio“ žvaigždėto dangaus Andromeda (panelė 
Luiza Oto) — ši surakinta, prie nenatūralių aplinkybių uolos prikalta 
šių laikų moteris, aplink kurią šėlsta seni prietarai, — pateikia „šiuo- 
laikinę nekaltą“ poetinių Alfredo Meisnerio kūrinių „kritiką“. Tai 
yra tikrai savotiškas, bet žavingas reginys: čia tarpusavyje kovoja 
švelnus vokietės merginos drovumas ir trykštantis dvasios pakilu- 
mas, susižavėjimas „poetų karaliumi“, kuris priverčia virpėti slap- 
čiausias moters širdies stygas ir išgauna iš jų pagarbos garsus, be- 
veik sutampančius su gilesniais ir švelnesniais jausmais, garsus, ku- 
rie, būdami nekaltai nuoširdūs, yra geriausias dainiaus atlyginimas. 
Pasiklausykime, kaip visas naivus šių garsų betarpiškumas išreiškia 
malonius nekaltos sielos prisipažinimus,— juk tai sielai daug kas 
dar yra neaišku šiame piktybių pasaulyje. Pasiklausykime, kartu at- 
mindami, jog skaisčioms sieloms viskas yra skaistu. 


Taip, „gilų nuoširdumą, kuriuo dvelkia Meisnerio eilės, galima tik pajusti, bet 
jo negalima išaiškinti tiems, kurie nepajėgia to pajusti. Šios giesmės yra auksinis 
atspindys tos karštos liepsnos, kurią poetas uždegė ant laisvės altoriaus, paauko- 
damas savo širdies šventenybę. Tai yra atspindys, kurio spindėjimas verčia mus 
prisiminti Šilerio žodžius: palikuonys nepastebėdami praeis pro tą rašytoją, kuris 
nebuvo didesnis už savo kūrinius. O čia mes jaučiame, kad šis poetas pais yra 
dar didesnis, negu jo gražios giesmės“ (tikrai, panele Andromeda, tikrai), „kad 
jame yra kažkas neišreiškiama, kažkas, kas „stovi aukščiau bet kokios regimybės“, 
kaip sako Hamletas“. (O tu, nujautimo kupinas angele!!'?) „Šis kažkas yra tai, 
ko neturi daugelis naujųjų laisvės dainių — pavyzdžiui, visiškai neturi Hofmanas 
fon Falerslebenas ir Prucas“ (nejaugi iš tikrųjų taip?), „iš dalies ir Hervegas, ir 
Freiligratas; gal būt, šis kažkas ir yra genijus“. 

Gal būt, tai ir yra Jaučiagonio „dyglys“, gražioji panele! 


„Žinoma,— sakoma tame pačiame straipsnyje,— kritika turi savo pareigų, tačiau 
ji man atrodo labai medinė tokio poeto atžvilgiu“. 


Kaip mergiškai nekaltai! Aišku, jauna, tyra mergaitės siela turi 
„atrodyti“ pačiai sau „labai medinė" palyginti su poetu, kuris turi 
tokį nuostabų „kažką“. 


„Mes skaitome toliau ir toliau, iki paskutinio posmo, kuris turėtų amžinai likti 
mūsų visų atmintyje: 
Ir pagaliau ateina... 
Toji diena... 
Už rankų susikibę, tautos randa kelią 
Padangių rūmuosna tarsi vaikai, 
Ir meilės taurę, meilės taurę kelia 
Už meilę tarp tautų išgert linksmai. .." 


Čia panelė Andromeda nugrimzta į reikšmingą tylėjimą — „už 
rankų susikibę tarsi vaikai“. Netrukdysime jos. 

Po to mūsų skaitytojai tikriausiai norės arčiau susipažinti su 
poetų karaliumi Alfredu Meisneriu ir jo „kažkuo“. Jis yra „tikro 
socialistinio“ žvaigždėto dangaus Orionas ir tikrai nedaro gėdos 
savo postui. Prisisegęs žvilganti poezijos kardą, apsisiautęs „savo 
sielvarto apsiaustu“ (A. Meisnerio „Eilėraščių“ 2 leidimas, Leipci- 
gas, 1846, 67 ir 260 p.), jis nervingai mojuoja paslaptingumo vėzdu, 
pergalingai triuškindamas visus teisaus reikalo priešininkus. Jo pė- 
domis, kaip Mažasis šuo, seka kažkoks Moricas Hartmanas; jis, taip 
pat gindamas teisų reikalą, energingai iškiauksi antraštę: „Taurė ir 
kardas" (Leipcigas, 1845). Kalbėdami žemės kalba, pasakysime, jog 
mes kartu su šiais didvyriais patenkame į vietovę, kuri jau seniai 
tiekia „tikrajam socializmui“ daug stiprių rekrutų, būtent — į Bohe- 
mijos miškus. 

Pirmas „tikrasis socialistas“ Bohemijos miškuose, kaip žinome, 
buvo Karlas Moras. Jam nepavyko užbaigti atgaivinimo; jo metas 
nesuprato jo, ir jis pats pasidavė į teisingumo rankas. Orionas-Meis- 
neris nutarė eiti šio kilnaus žmogaus pėdomis ir — bent dvasios sfe- 
roje — priartinti prie tikslo jo kilnųjį darbą. Jam, Karlui Morui Ant- 
rajam, šiame darbe padeda, atlikdamas dorojo Šveicerio vaidmenį, 
minėtasis Moricas Hartmanas, Canis minor*, kuris elegiškomis eilė- 
mis liaupsina dievą, karalių ir tėvynę ir ypač lieja dėkingų prisimi- 
nimų ašaras ant geraširdžio imperatoriaus Juozapo kapo. Dėl likusių 
gaujos narių tepastebėsime, kad nė vienas iš jų, matyt, lig šiol ne- 
buvo pakankamai protingas ir sąmojingas, kad prisiimtų Špigelber- 
go vaidmenį!“?, 

Jau iš pirmo žvilgsnio matyti, kad Karlas Moras Antrasis yra 
nepaprastas žmogus. Jis mokėsi vokiečių kalbos Karlo Beko mo- 
kykloje, todėl jis kalba netgi už rytietišką puošnesne kalba. Tikė- 
jimas jam yra „drugelis“ (p. 13), širdis — „gėlė“ (p. 16), vėliau — 


* — Mažasis šuo. Red. 

„tuščia giria“ (p. 24), pagaliau — „peslys“ (p. 31). Vakaro dangus 
jam yra (p. 65) — 

Kraujuotas lyg akiduobė uždribus, 

kurioj nebėr akies žvalios gyvybės. 

Jo mylimosios šypsena, tai — „žemės vaikas, kuris meilinasi die- 
vo vaikams“ (p. 19). 

Dar kur kas labiau, negu pompastiška vaizdų kalba, Meisneris 
skiriasi nuo paprastų mirtingųjų savo begaliniu pasaulio sielvartu. 
Šiuo atžvilgiu jis yra tikras Karlo Moro Pirmojo sūnus ir įpėdinis, 
kai 65 puslapyje jis nurodo, kad „beprotiškas pasaulio sielvartas“ 
yra vienas pirmųjų kiekvieno „pasaulio išganytojo“ reikalavimų. Ir 
tikrai pasaulio sielvartu Orionas-Moras pralenkia visus savo pirm- 
takus ir konkurentus. Pasiklausykime jo paties: 


„Liūdesio nukryžiuotas, aš buvau miręs“ (p. 7). „Šita širdis pašvęsia mirčiai“ 
(p. 8). „Mano siela apsiniaukusi“ (p. 10). „Senas liūdesys“ jam „skundžiasi tuš- 
čioje širdies girioje“ (p. 24). „Būtų buvę geriau visai negimti, bet gera būtų ir 
mirtis“ (p. 29). 

Ir valandą šią skaudžią, nykią, 

Kai užmiršta esi visų, 

Prisipažink, širdie, sau tykiai, 

Kaip tau gyvent nyku, baisu (p. 30). 

100 puslapyje jam „kraujuoja“ „paslėptos žaizdos“, 101 puslapyje 
jis žmonijos labui taip biauriai jaučiasi, jog vengdamas, „kad ne- 
plyšių krūtinė“, turi prispausti prie jos rankas „kaip varžtus“, 
o 79 puslapyje jis yra pašauta gervė, kuri rudenį negali išskristi su 
savo seserimis į pietus ir kuri „savo švino perskrostais sparnais“ 
blaškosi krūme, „plaka puošniomis kruvinomis plunksnomis“. O iš 
kur šis visas sielvartas? Nejaugi visi šie skundai tėra paprastas Ver- 
terio meilės ilgesys, padidintas mūsų poeto nepasitenkinimo dėl savo 
kentėjimų? Jokiu būdu. Mūsų poetui, tiesa, teko daug iškentėti, bet 
visuose savo kentėjimuose jis mokėjo rasti tam tikrą visuotinę pusę. 
Jis dažnai nurodo, pavyzdžiui, 64 puslapyje, kad moterys yra ne 
kartą iškrėtusios jam piktą pokštą (iprastinė vokiečių, ypač poetų, 
dalia), kad gyvenime jis yra patyręs daug kartybių; bet visa tai 
jam teįrodo, kad „pasaulis yra netikęs ir kad reikia pakeisti visuo- 
meninius santykius. Jo asmenyje kentėjo ne Alfredas Meisneris, 
o žmonija, todėl iš visų savo vargų jis padaro tik tą išvadą, kad 
būti žmogumi yra didelis menas ir sunki našta. 

Čia (dykumoj) išmok, širdie, kas beįvyktų, 
Pakęsti žmogui skirtą būtį piktą (p. 66). 
Saldusis skausme, laime sielvarto rami, 
Kaip skaudamai saldu būt žmogumi (p. 90). 

Toks kilnus sielvartas gali tikėtis nejautriame mūsų pasaulyje tik 
abejingumo, įžeidžiančio atstūmimo ir pajuokos. Karlas Moras Ant- 
rasis tuo įsitikina iš savo patyrimo. 

Anksčiau mes jau matėme, kad „šaltas pasaulis pamiršo“ jį. Šiuo 
atžvilgiu jam tikrai labai bloga: 

Išvengti geisdamas žmonių šaltų patyčių, 
Kalėjimą pasistačiau kaip karstas šaltą (p. 227). 

Jis dar kartą mėgina pakelti savo nuotaiką: 


Tu, veidmainy, kurs tyčiojies, sakyki, 
Ar skausmas toks yra, kurs šios širdies neskrostų, 
Arba aistra, kuri manoj krūtinėj neliepsnotų? (p. 212). 

Bet vis dėlto jam darosi labai sunku, jis pasitraukia nuo žmonių, 
išeina 65 puslapyje „į tyrus“, o 70 puslapyje — „į negyvenamus 
kalnus". Visai kaip Karlas Moras Pirmasis. Čia upelis jam paaiškina: 
kadangi visas pasaulis kenčia, — pavyzdžiui, kenčia erelio sudrasky- 
tas ėriukas, kenčia sakalas, kenčia nendrė, čaižoma vėjo,— tai „ko- 
kios menkos yra žmogaus kančios“, todėl žmogui nelieka nieko kita, 
kaip „žūti džiūgaujant“. Bet kadangi jam atrodo, kad „džiūgavimas“ 
netrykšta jam iš širdies gilumos, o „žūti“ jam ne visai patinka, tai 
jis joja pasiklausyti „stepės balsų“. Bet čia jam nutinka dar blogiau. 
Trys paslaptingi raiteliai prijoja vienas po kito prie jo ir gana tie- 
siais žodžiais pataria jam leistis palaidojamam: 

„Tikrai geriau tau būtų... 
Į lapų krūvą įsikasti 
Ir, padengiam jų, mirti po drėgna velėna" (p. 75). 

Tai yra jo kentėjimų viršūnė. Žmonės atstumia jį kartu su jo 
sielvartu, jis kreipiasi į gamtą, bet ir čia randa tik piktus veidus 
ir šiurkščius atsakymus. Tr po to, kai Karlo Moro Antrojo skausmas 
mums gerokai įgriso „savo puošniomis kruvinomis plunksnomis“, 
mes 211 puslapyje aptinkame sonetą, kuriuo poetas laiko reikalinga 
pasiteisinti: 

.. .nebylus, be ūpo 
Aš tavo skausmą ir žaizdas nešuos abuojai, 
Beprasmių skundų nekartoju lūpom 
Ir patirtim kokčia nesididžiuoju!! 

Tačiau „pasaulio išganytojas“ turi būti ne tik kankinys, bet ir 
beprotis. Todėl „jo krūtinėje šėlsta ir beprotiškai veržiasi aistra“ 
(p. 24); kai jis myli, „jo saulės liepsnote liepsnoja“ (p. 17), jo „mei- 
lė yra žaibavimas, jo poezija — audra“ (p. 68). Netrukus mes turė- 
sime pavyzdi, kokia beprotiška yra ši beprotybė. 

Greitomis peržvelgsime keletą socialistinių Oriono-Moro eilė- 
raščių. $ 

Nuo 100-ojo iki 106-ojo puslapio jis, išskleidęs savo „puošnias 
kruvinas plunksnas“, skraido, kad skrisdamas žvilgsniu aprėptų šio 
meto visuomenės nelaimes. Jis pašėlusiai lekia Leipcigo gatvėmis, 
apimtas „beprotiško pasaulio sielvarto“. Jį gaubia naktis, naktis ir 
jo širdyje. Pagaliau jis sustoja. Paslaptingas demonas prieina prie 
jo ir nakties sargo tonu klausia: ko jis ieškąs taip vėlai gatvėje? 
Karlas Moras Antrasis, kuris šią akimirką tebuvo užsiėmęs tuo, kad 
spaudė rankų „varžtais“ savo „besprogstančią“ krūtinės ląstą, dabar 
įbedė į demoną „liepsnote liepsnojančias“ savo akių „saules“ ir pa- 
galiau prabilo (p. 102): 

Žvelgdamas žvaigždėtą naktį švelnią, 

Aš tikėjimo šviesoj regiu, it saulėj, 

Kad tasai, kurs mirė ant Golgotos kalno, 
Dar išganymo neatnešė pasauliui. 


446 


Štai „kiek daug” mato Karlas Moras Antrasis! Prisiekiame ,tuš- 
čia“ širdies „giria“, jo „sielvarto apsiaustu“, sunkia našta būti žmo- 
gumi, prisiekiame švino perskrostais mūsų poeto sparnais ir apskritai 
viskuo, kas dar yra šventa Karlui Morui Antrajam, — nereikėjo jam 
lėkti naktį gatve, rizikuojant, kad sprogs krūtinė, kad jis gaus plau- 
čių uždegimą, ir šaukti kažkokį ypatingą demoną vien tuo tikslu, 
kad pagaliau galėtų mums pranešti šį atradimą! Bet pasiklausykime 
toliau. Demonas nenori tuo nusiraminti. Tuomet Karlas Moras Ant- 
rasis papasakojo, kaip puolusi mergina pagriebė jį už rankos ir tuo 
sukėlė jame visokiausių skausmingų apmąstymų, kurie galiausiai iš- 
siveržė tokia apostrofa: 


Moterie! Kalta dėl tavo vargo 

Tik visuomenė negailestinga! 

Kaip blyški, liūdna auka guli tu 

Ant pagoniškojo (!!) nuodėmės altoriaus, 
Idant kitos moterys, nekaltos, doros, 

Be dėmės sau prieglobsty namų paliktų. 


Demonas, kuris dabar pasirodė esąs paprasčiausias buržua, ne- 
sutinka su šiose eilutėse išdėstyta „tikra socialistine“ prostitucijos 
teorija ir visai paprastai pareiškia: kiekvienas yra savo laimės kal- 
vis, „kiekvienas pats yra kaltas dėl savo kaltės" ir kitas buržuazinės 
frazes; jis pastebi: „visuomenė yra tuščias garsas“ (jis, matyt, yra 
skaitęs Štirnerį) ir reikalauja, kad Karlas Moras pasakotų toliau. 
Tasai sako, kad matė proletarų butus ir girdėjo vaikų verksmą. 


Motinos suvytusioj krūty 

Saldaus pieno nebeliko nė lašelio. 

Ir vaikai iš bado mirė nekalti. 

Vis dėlto (!!) koksai stebuklas vyksta, 
Kad iš rausvo kraujo motinos krūty 
Baltas pienas atsiradęs trykšta. 


Kas yra matęs šį stebuklą, mano jis, tas neturi sielvartauti, jeigu 
jis ir negali tikėti, kad Kristus iš vandens padarė vyną. Vestuvių 
Kanoje istorija, matyt, padarė mūsų poetą labai palankų krikščio- 
nybei. Pasaulio sielvartas čia tampa toks gilus, kad Karlas Moras 
Antrasis netgi nebepajėgia nuosekliai kalbėti. Demoniškasis buržua 
mėgina jį nuraminti ir prašo pasakoti toliau: 

Kūdikiai išblyškę, alkani 
Ten, kur kaminai iškilę rūksta 


Ir kur ratai geležies — ugny, 
Šokio taktą mušdami, bedūksta. 


Įdomu žinoti, koks buvo ten fabrikas, kur Karlas Moras Antrasis 
matė „ratus ugny“, ir dargi ratus, kurie „mušė“ šokio taktą! Tegali 
būti tas fabrikas, kur buvo fabrikuojamos mūsų poeto eilės, taip pat 
„mušančios šokio taktą“.— Po to šis tas pasakojama apie vaikų būk- 
lę fabrikuose. Tai atsiliepia demoniškojo buržua kišenei, nes jis, be 
abejo, yra ir fabrikantas. Jis taip pat susijaudina ir atkerta, kad 
visa tai — nesąmonė, kad proletarų vaikai — tai driskių šunauja, ku- 
Ti mums visai nerūpi, kad genijus dar niekad nėra žuvęs dėl tokių 
menkniekių, kad iš viso atskiri asmenys neturi reikšmės, svarbu visa 

žmonija, o ji prasimuš ir be Alfredo Meisnerio. Vargas ir skurdas — 
tokia yra žmonių dalia; be to, 


Kas kvailai kūrėjo padaryta, 
Niekad to neištaisys žmogus. 


Po to jis išnyksta, palikdamas mūsų prislėgtą poetą vieną. Poetas 
krato savo sumišusią galvą ir negali sugalvoti nieko geresnio, kaip 
eiti namo ir visa tai pažodžiui išdėti popieriuje, o paskiau — išspaus- 
dinti. 

109 puslapyje „kažkoks vargšas“ nori nusiskandinti; Karlas Mo- 
ras Antrasis jį kilniai sulaiko ir paklausia priežasties. Vargšas pasa- 
koja, kad yra daug keliavęs: 


Kur Anglijoj tirštam rūke 
Gamyklos kruvinai (!) liepsnoja, 
Mačiau, kaip bukame skausme 
Naujasis pragaras vaitoja. 


Vargšas yra matęs keistų dalykų Anglijoje, kur čartistai kiek- 
viename fabrikų mieste veikia daug plačiau, negu visos Vokietijos 
politinės, socialistinės ir religinės partijos, paimtos kartu. Tur būt, 
jis pats buvo „bukas“. 


Suvirpęs siaubo šiurpuliais, 
Taip pat išvydau Prancūzijoj, 
Kaip proletarai jau būriais 
Tarsi karšta lava vilnija. 


„Vargšas“, jis tai „išvydo, suvirpęs siaubo šiurpuliais“! Taigi vi- 
sur jis mato „neturtingųjų ir turtingųjų kovą“, jis pats yra „vienas 
heliotų“,—ir kadangi turtingieji nieko nenori girdėti, o „liaudies 
triumfo diena dar tokia tolima“, tai jis mano, kad jam nieko kita 
nelieka, kaip šokti į vandenį — Ir Meisneris, šių argumentų jėgos 
sugniuždytas, jį atleidžia. „Lik sveikas, daugiau Tavęs nebelaikau!" 

Mūsiškis poetas labai gerai padarė, leisdamas ramiai paskęsti 
šiam bukam bailiui, kuris Anglijoje nieko nepamatė, kuris išsigando 
proletarinio judėjimo Prancūzijoje ir juo pasibaisėjo ir kuris yra 
toks niekingas, kad neprisijungė prie savo klasės kovos prieš jos 
engėjus. Vis vien šis subjektas niekam daugiau nebuvo tikęs. 

237 puslapyje Orionas-Moras kreipiasi Tirtėjaus himnu „į mote- 
ris“. „Dabar, kai vyrai bailiai nuodėmiauja“, jis siūlo šviesiaplau- 
kėms Vokietijos dukroms pakilti ir „paskelbti laisvės žodį“. Mūsų 
švelnios blondinės neturėjo laukti šio kvietimo, — publika „išsigan- 
dusi ir pasibaisėjusi“ matė pavyzdžių, kokius kilnius darbus gali 
atlikti Vokietijos moterys, vos tik jos pradeda dėvėti kelnes ir rū- 
kyti cigarus. 

Dabar, kai mūsų poetas iškritikavo esamą visuomenę, pažiūrėki- 
me, kokie yra jo pia desideria socialiniu atžvilgiu. Pabaigoje me: 
randame kapota proza parašytą „Susitaikymą“, kuris daugiau negi 

* — geri troškimai. Red, 

pamėgdžioja K. Beko „Prisikėlimą“, išspausdintą jo eilių rinkinio 
gale. „Susitaikyme“, be kita ko, sakoma: 


„Ne todėl žmonija gyvena ir kovoja, kad ji gimdo atskirus žmones.— Pati 
žmonija yra vienas žmogus“. Todėl mūsų poetas, „atskiras žmogus“, aišku, yra „ne 
žmogus“. „Tačiau jis ateis, tasai laikas... tuomet pakils žmonija, mesijas, dievas, 
atsiskleidžiantis žmonijoje“... Bet šis mesijas ateis tik „po daugelio tūkstančių 
metų, naujas išganytojas, kuris skelbs“ (veikti jis paliks kitiems) „darbo pasidali- 
jimą, broliškai vienodą visiems žemės vaikams"... ir tuomet „noragas, dvasios 
apšviestos žemės simbolis... vidinės pagarbos ženklas... pakils, spindėdamas, ap- 
vainikuotas rožėmis, neigi gražesnis už seną krikščionių kryžių“. 

Tai, kas bus po „daugelio tūkstančių metų“, mums, tiesą sakant, 
nelabai svarbu. Todėl mums nėra reikalo tyrinėti, ar pasistūmės to 
meto žmonės bent per colį į priekį, išgirdę naujojo išganytojo ,„mo- 
kymą“, ar jie iš viso norės klausyti kokio nors „išganytojo“, ar bro- 
liška šio „išganytojo“ teorija yra įgyvendinama ar jai gresia bankro- 
tas. „Taip daug“ mūsų poetas šįkart „nemato“. Šioje ištraukoje įdo- 
mus tėra pagarbus keliaklupsčiavimas prieš ateities šventybę, prieš 
idilinį „moragą“. „Tikrųjų socialistų“ gretose lig šiol aptikdavome 
tik biurgerį, o čia jau pastebime, kad Karlas Moras Antrasis paro- 
dys mums ir kaimietį šventiniais drabužiais. Iš tikrųjų mes matome, 
kaip jis (154 puslapyje) žvelgia nuo kalno į žavingą slėnį, kur ar- 
tojai ir piemenys, tyliai džiaugdamiesi, linksmi ir pasitikėdami die- 
vu, dirba kasdieninį savo darbą; ir štai 


Dvejonių prislėgta širdie, 
Kokia graži daina neturto! 


Čia neturtas nėra ,,parsiduodanti moteris. Jis yra vaikas ir jo ne- 
J 
kaltas nuogumas!" 


Ir supratau, kad linksmas, pamaldus 
Taps tik tada žmogus, kurs daug ką kentė, 
Kai, saldžiai užsimiršęs ir ramus, 
Iš mielo darbo kaime ims gyventi. 
Norėdamas dar aiškiau pasakyti, kokia yra jo tikroji pažiūra, jis 
159 puslapyje vaizduoja mums kaimo kalvio šeimos laimę ir linki, 
kad jo vaikai 


To maro nepažintų, 
Kurį su aršumu 

Pikti kvailiai vadintų 
Mokyklom, švietimu. 

„Tikrasis socializmas“ negalėjo nurimti, kol kartu su biurgerių 
idilija nebuvo reabilituota ir valstiečių idilija, kartu su Lafonteno 
romanais — ir Gesnerio piemenų scenos. Atstovaudamas ponui Alfre- 
dui Meisneriui, jis pasirėmė Rochovo „Vaikų draugu“!?! ir, laikyda- 
masis šio pakilaus požiūrio, paskelbė, kad žmogaus paskirtis — tapti 
valstiečiu. Kas galėjo tikėtis tokio vaikiško naivumo iš „beprotiško 
pasaulio sielvarto“ poeto, iš „liepsnote liepsnojančių saulių“ turėto- 
jo, iš „žaibuojančio“ Karlo Moro Jaunesniojo? 

Nepaisant jo valstietiško ilgesio romaus kaimo gyvenimo, jis vis 
dėlto pareiškia, kad tikroji jo veiklos sfera yra dideli miestai. Todėl 
mūsų poetas išvyko į Paryžių, kad ir čia išvystų, 

„Suvirpęs siaubo šiurpuliais, 

„.„.Kaip proletarai jau būriais 

Tarsi karšta lava vilnija“. 
Hėlas! il n'en fut rien“. Vienoje korespondencijoje iš Paryžiaus, 
išspausdintoje žurnale „„Grenzboten“, jis praneša, jog yra baisiai nu- 
sivylęs. Garbingas poetas visur ieškojo šių triukšmingų proletarų 
masių, netgi Olimpijos cirke!“, kur tuomet, griaudžiant patrankoms 
ir bildant būgnams, buvo rodoma prancūzų revoliucija; bet vietoj 
ieškomų niūrių dorybingų didvyrių ir atšiaurių respublikonų jis 
terado tik besijuokiančius, judrius, be galo džiugios nuotaikos ap- 
imtus žmones, kurie daug labiau domėjosi gražiomis moterimis, ne- 
gu didžiais žmonijos klausimais. Lygiai taip pat jis ieškojo deputatų 
rūmuose „prancūzų liaudies atstovų“, o terado tik saujelę nutukusių 
plepių storapilvių. 

Ir tikrai nedovanotina, kad Paryžiaus proletarai nesurengė Karlo 
Moro Jaunesniojo garbei kokios nors nedidelės Liepos revoliucijos, 
kuri būtų davusi jam progos „išsigandusiam ir pasibaisėjusiam“ su- 
sidaryti apie juos geresnę nuomonę. Dėl visų šių nesėkmių mūsų 
garbingas poetas ima visa gerkle klykti ir kaip naujasis Jona, kurį 
„tikrasis socializmas“ išspiovė iš savo vidurių, jis pranašauja Nine- 
vijos prie Senos žlugimą; apie tai galima plačiau pasiskaityti ko- 
respondencijoje iš Paryžiaus, išspausdintoje žurnalo „Grenzboten“ 
1847 m. [14-ajame] numeryje, kur mūsų poetas taip pat labai links- 
mai pasakoja, kaip jis palaikė bon bourgeois du marais** prole- 
taru ir kokie keisti dėl to kilo nesusipratimai. 

Jo „Žižką“ mes mielai dovanojome jam, nes ši knyga yra sta- 
čiai nuobodi. 

Jau įsikalbėję apie eiles, paminėsime keletu žodžių tuos šešis šau- 
kimus į revoliuciją, kuriuos mūsų Freiligratas išleido antrašte „Ca 
ira“, Herizau, 1846. Pirmasis šių šaukimų yra vokiečių „Marselietė“; 
ji apdainuoja „drąsų piratą“, kuris „vadinasi — tiek Austrijoje, tiek 
ir Prūsijoje — revoliucija“. Šiam laivui, kuris plaukia su savo vė- 
liava ir yra žymus garsiojo vokiečių laivyno sustiprinimas in parti- 
bus infidelium!““, yra skirtas kreipimasis: 

Į turtų puošnųjį laivyną 
Atgręžk pabūklų koseres! 
Lai pražūtį godumas ras 
Gelmėj putoto vandenyno! 

Beje, visa ši daina yra tokia nuotaikinga, jog, nepaisant jos ap- 
imties, ją geriau dainuoti pagal melodiją „Pirmyn, jūreiviai, pakel- 
kit inkarą!" 

Būdingiausias yra eilėraštis „Kaip tai daroma“, t. y. kaip Freili- 
gratas daro revoliuciją. Štai atėjo sunkūs laikai, žmonės badauja, 


-* — Deja! iš to nieko neišėjo. Red, 
** — gerą pelkių miesčionį. Red. 

vaikšto apdriskę. „Kur gauti duonos ir drabužių?“ Šiomis aplinky- 
bėmis atsiranda „drąsus vyrukas“, kuris žino, kaip padėti nelaimėje. 
Jis nuveda visą minią į landvero coighauzą ir išdalija karinę uni- 
formą, kurią čia pat visi užsivelka. „Išbandymui“ imama į rankas 
ir šautuvus ir manoma, kad „būtų išdaiga“, juos su savimi pasiėmus: 
Čia mūsų „drasiajam vyrukui“ dingteli mintis, kad „visas šis persi- 
rengimo pokštas, ko gero, gali būti pavadintas maištu, įsilaužimu ir 
plėšimu“, todėl gali tekti „dėl savo mundieriaus įsivelti į peštynes“. 
Todėl nutariama pasiimti taip pat šalmus, kardus ir šovinines ir vie- 
toj vėliavos iškelti elgetos krepšį. Taip jie išeina į gatvę. Tuomet 
pasirodo „karališkoji kariuomenė“, generolas įsako šaudyti, tačiau 
kareiviai džiūgaudami puola į glėbį juokingai persirengusiam land- 
verui. Kadangi visi yra įsismaginę, tai ir vėl „juokais“ patraukiama 
į sostinę, kur susilaukiama paramos. Taip dėl „persirengimo pokšto“ 
„griūva sostas, krinta karūna, virpa valstybės pamatai“, ir „liaudis 
pergalingai pakelia seniai nuleistą savo galvą“. Viskas vyksta taip 
greitai, taip sklandžiai, kad visos šios procedūros metu nė vienas 
„proletarinio bataliono“ narių, ko gero, nespėjo išrūkyti pypkės. 
Reikia pripažinti, kad niekur revoliucijos nevyksta linksmiau ir lais- 
viau, negu mūsų Freiligrato galvoje. Iš tiesų, reikia visos karčios 
kaip tulžis „Allgemeine Preußische Zeitung“ hipochondrijos, kad to- 
kį nekaltą, idilišką pasivaikščiojimą po užmiestį būtų galima pa- 
laikyti valstybės išdavyste. 

Paskutinė „tikrųjų socialistų“ grupė, apie kurią mes dabar kal- 
bėsime, yra Berlyno grupė. Iš šios grupės mes taip pat paimsime tik 
vieną būdingą individą, būtent — poną Ernstą Dronkę, nes jis nema- 
ža nusipelnė vokiečių literatūrai, išrasdamas naują grožinės kūrybos 
būdą. Mūsų tėvynės romanistai ir novelistai ilgą laiką stokojo me- 
džiagos. Dar niekuomet nebuvo jaučiama, kad taip pabrangių jų 
verslui reikalinga žaliava. Tiesa, prancūzų fabrikai tiekė daug tinka- 
mos medžiagos, tačiau ši pasiūla negalėjo: patenkinti paklausos juo 
labiau, kad daug dalykų tučtuojau buvo pateikiama vartotojams 
vertimų pavidalu ir tai sukėlė romanistams pavojingą konkurenciją. 
Tuomet pasireiškė pono Dronkės talentas: Ofiucho, gyvatnešio „tik- 
rame socialistiniame“ de+1guje, pavidalu jis iškėlė aukščiau galvos 
didžiulį besiraitantį vokiečių policinių įstatymų smauglį, kad per- 
dirbtų jį savo „Policiniuose apsakymuose“ į eilę įdomiausių novelių. 
Iš tikrųjų, šiuose painiuose, slidžiuose it gyvatė įstatymuose yra tu- 
riningiausios medžiagos grožinei tokios rūšies kūrybai. Kiekviename 
paragrafe slypi romanas, kiekviename potvarkyje — tragedija. Ponas 
Dronkė, kuris pats, kaip Berlyno literatas, yra ištvėręs įnirtingą 
kovą su policeiprezidiumu, galėjo šiuo atveju kalbėti iš savo paties 
patyrimo. Pasekėjų, einančių pramintu keliu, netruks: veikimo dirva 
yra turtinga. Prūsijos teisė, be kita ko, yra neišsenkantis įtemptų 
konfliktų ir stebinančių efektų šaltinis. Vien ištuokos, alimentų ir 
mergystės įstatymai — jau nekalbant apie skyrius nenatūralių malo- 
numų klausimais — duoda vokiečių romanų pramonei žaliavos šim- 
tams metų. Be to, nėra nieko lengvesnio, kaip poetiškai apdoroti 
vieną tokių paragrafų; kolizija ir jos baigtis jau yra duotos, belieka 

pridėti tik detales, kurios imamos iš pirmo po ranka pakliuvusio 
Bulverio, Diumos arba Siu romano, šis tas apkarpoma — ir apsaky- 
mas baigtas. Taigi galima tikėtis, kad vokiečių biurgeris ir kaimietis, 
taip pat studiosus juris arba cameralium“ ilgainiui gaus ištisą seriją 
šiuolaikinių įstatymų komentarų, kurie leis jiems žaismingai, be jo- 
kio pedantiškumo, nuodugniai susipažinti su šiuo dalyku. 

Iš pono Dronkės pavyzdžio matome, kad mūsų lūkesčiai nėra per- 
dėti. Vien iš valdinybės įstatymų jis sulipdė dvi noveles. Vienoje 
jų (policinė ištuoka) Kurheseno literatas (vokiečių literatų herojai 
visada yra literatai) veda prūsę, negavęs įstatymo reikalaujamo ma- 
gistrato sutikimo. Dėl to jo žmona ir vaikai netenka teisės į Kur- 
heseno valdinybę; todėl sutuoktiniai išsiskiria, policijos padedami. 
Literatas įsiunta, pasmerkia esamą santvarką, už tai kažkoks leite- 
nantas iššaukia jįį dvikovą ir nuduria. Policinės komplikacijos buvo 
susijusios su išlaidomis, kurios prarijo visą jo turtą. Žmona, ište- 
kėdama už užsieniečio, neteko Prūsijos valdinybės ir pagaliau bai- 
siai nuskurdo. Antrajame apsakyme — valdinybės teisės tema — vie- 
nas vargšas 14 metų vežiojamas iš Hamburgo į Hanoverį ir iš Ha- 
noverio į Hamburgą; vienur jis patiria priverstinio darbo saldumą, 
kitur — kalėjimo žavumą, ir abiejuose Elbės krantuose jis mušamas 
lazda. Tuo pačiu būdu aprašoma ta biauri padėtis, kai dėl policijos 
piktnaudžiavimų galima skųstis tik pačiai policijai. Labai graudingai 
vaizduojama, kaip Berlyno policija savo potvarkiu dėl nedirbančių 
tarnaičių išsiuntimo padeda plisti prostitucijai; panašiai vaizduoja- 
mos ir kitos įdomios kolizijos. 

„Tikrasis socializmas" geraširdiškiausiai leidosi apmulkinamas 
pono Dronkės. Policines istorijas, verksmingus vokiečių miesčionių 
vargų aprašymus „Žmonių neapykantos ir atgailos“!97 tonais jis pri- 
ėmė kaip dabartinės visuomenės konfliktų atvaizdavimą; jis patikė- 
jo, kad čia yra socialistinė propaganda; jis nė akimirkos nepagal- 
vojo, kad tokios verksmingos scenos yra visiškai negalimos Pran- 
cūzijoje, Anglijoje ir Amerikoje, nors tų šalių santvarka yra tiesiog 
priešinga bet kokiam socializmui; taigi jis nepagalvojo, kad ponas 
Dronkė varo ne socialistinę, o liberalinę propagandą. Tačiau „tik- 
rajam socializmui“ tatai yra juo labiau atleistina, nes ir pats ponas 
Dronkė apie tai nepagalvojo. 

Ponas Dronkė dar yra parašęs apsakymų ;,Iš liaudies gyvenimo". 
Čia ir vėl jaudindamiesi skaitome apsakymą apie literatus, kuris 
turi sukelti publikos užuojauta rašytojų profesionalų skurdui. Šis 
apsakymas, matyt, įkvėpė Freiligratą, ir jis parašė jaudinanti eilė- 
raštį, kuriuo maldauja užuojautos literatui ir šaukia: „Juk ir jis — 
proletaras!“ Kai ateis metas vokiečių proletarams atsiskaityti su 
buržuazija ir kitomis turtingųjų klasėmis, jie ponams literatams, 
šiai iš visų parsidavėliškų klasių šlykščiausiai klasei, žibinto stulpu 
parodys, kokie proletarai yra šie ponai. Kiti apsakymai Dronkės 
knygoje neturi nė lašelio fantazijos ir yra sudurstyti, mažai ką nu- 
tuokiant apie tikrąjį gyvenimą. Jie skirti tik tam, kad socialistines 

pono Dronkės mintis būtų galima įdėti į lūpas kaip tik tokiems 
žmonėms, kuriems jos mažiausiai tinka. 

Be to, ponas Dronkė parašė knygą apie Berlyną, kuri lygiuojasi 
į šiuolaikinį mokslą, t. y. kurioje pateikiamas pastarųjų metų litera- 
tūroje plačiai pasklidusių jaunahegelininkių, Bauerio, Fojerbacho, 
Štirnerio, „tikrųjų socialistinių“ ir komunistinių pažiūrų kratinys. 
Tačiau galutinė viso šio dėstymo išvada yra ta, kad Berlynas, nepai- 
sant nieko, yra šiuolaikinio mokslo centras, intelektualinio gyveni- 
mo centras ir pasaulinis miestas, turintis du penktadalius milijono 
gyventojų, kurio konkurencijos reikia sergėtis Paryžiui ir Londonui. 
Net grizečių yra Berlyne — bet, dangus yra liudininkas, jos taip pat 
atitinka jo skonį! 

Berlyno „tikrųjų socialistų" rateliui priklauso ir ponas Fridrichas 
Zasas, kuris taip pat yra parašęs knygą apie Berlyną, savo dvasinį 
gimtąjį miestą. Tačiau mes esame susipažinę tik su vienu šio pono 
eilėraščiu, išspausdintu Piutmano „Albume“ (p. 29), apie kurį tuoj 
kalbėsime kiek plačiau. Šiame eilėraštyje „senosios Europos ateitis“ 
apdainuojama motyvu „Lenora šiurpiai susapnavo“!?š, pavartojant 
šlykščiausius posakius, kokius tik mūsiškis autorius galėjo rasti vo- 
kiečių kalboje, ir darant kuo daugiau gramatikos klaidų. Pono Zaso 
socializmo esmė yra ta, kad Europa, „paleistuvė“, netrukus turi žūti. 


Jaunikis tavo — kirminas kapų. 
Klausyk, kaip su triukšmu šiurpiu 
Per vestuves totoriai ir kazokai 

Į dvokią tavo lovą šoka! 

Prie tuščio seno sarkofago 

Tavasis karstas atsidurs... 

Tavųjų milžinų lavonai 

Suskeldėjo (tfu, po velnių!) pašonėj, 
Kaip skeldėjo kad Memfis ir Palmira. 
Susuks erelis girių 

Tau lizdą ant sušvinkusios kaktos, 
Ištvirkėle, tu be doros! 


Matyt, poeto fantazija ir kalba yra ne mažiau „išklerusios“, negu 
jo istorijos supratimas. 

Šiuo mūsų poeto žvilgsniu į ateitį mes užbaigiame įvairių „tik- 
rojo socializmo“ žvaigždynų apžvalgą. Iš tikrųjų — pro mūsų te- 
leskopą praplaukė spindinti žvaigždynų eilė. „Tikrasis socializmas" 
su savo armija užėmė kaip tik labiausiai spindinčią dangaus dalį! 
Ir aplink šiuos visus šviesius žvaigždynus, išsiskirdamas švelniu biur- 
geriškosios filantropijos spindesiu, driekiasi it Paukščių takas 
„Triersche Zeitung“ — laikraštis, prisijungęs prie „tikrojo socializ- 
mo“ savo kūnu ir siela. Nebuvo nė vieno įvykio, bent mažiausiai 
lietusio „tikrąjį socializmą“, kad „Trier'sche Zeitung“ nebūtų entu- 
ziastingai pasireiškęs. Pradedant leitenantu Aneke ir baigiant gra- 
fiene Hacfelt, pradedant Bilefeldo muziejumi ir baigiant ponia As- 
ton, „Trier'sche Zeitung“ taip energingai kovojo už „tikrojo socia- 
lizmo“ interesus, kad net jo kaktą išpylė kilnumo prakaitas. Jis yra 
romumo, gailestingumo ir žmonių meilės Paukščių takas“ tikriausia 


* — „Milchstraše“— „Paukščių takas“ pažodžiui reiškia „Pieno taką, gatvę, 
kelią". Red. 

šio žodžio prasme ir tik labai retais atvejais virsta rūgusiu pienu. 
Tad tegu jis ir toliau tyliai ir ramiai, kaip ir dera tikram Paukščių 
takui, teka savo vaga, nesiliaudamas aprūpinti padoriuosius Vokie- 
tijos biurgerius minkštaširdiškumo sviestu ir miesčioniškumo sūriu; 
jam nėra ko baimintis, kad kas nors nugriebs nuo jo grietinėlę — 
jis yra perdaug vandeningas, kad ant jo grietinėlė galėtų nusistoti. 

Kad mes galėtume išsiskirti su „tikruoju socializmu“ šviesiai ir 
linksmai nusiteikę, jis pabaigai suruošė mums šventę — „Albuma, 
išleistą H. Piutmano, Borna, pas Reichę, 1847". Didiesiems grįžulo 
ratams saugant, čia uždegamas toks sietynas, šviesesnio už kurį 
nepamatysi nė Romoje per velykas. Visi socialistiniai poetai, savo 
noru arba priversti, pristatė tam reikalingų raketų, kurios pakilo 
į padangę kaip šnypščiantis, žėrintis pėdas ir, pokšėdamos ore, iš- 
sisklaidė į milijonus žvaigždžių, nutvieskusių dienos šviesa mūsų 
niūrius kaip naktis reikalus. Tačiau, ak, žavusis reginys trunka tik 
akimirką: fejerverkas sudega ir palieka tik smilkstančius dūmus, 
- nuo kurių naktis atrodo dar tamsesnė, negu iš tikrųjų yra — dūmus, 
pro kuriuos spindi, kaip nekintamai skaisčios žvaigždės, tik septyni 
Heinės eilėraščiai, patekę, didžiai mūsų nuostabai ir ne mažesniam 
Didžiųjų grįžulo ratų sumišimui, į šią draugiją. Tačiau dėl to nesi- 
jaudinkime, taip pat neimkime giliai į širdį, kad ir daugelis čia per- 
spausdintų Vejerto kūrinių turi jaustis nejaukiai šioje kompanijoje, 
ir pasigėrėkime iki valios fejerverko įspūdžiu. 

Mes čia randame labai įdomių temų. Pavasaris apdainuojamas 
tris ar keturis kartus su didžiausiu dvasios pakilimu, kokį tik gali 
parodyti „tikrasis socializmas“. Ne mažiau kaip aštuonios suvedžio- 
tos merginos pavaizduotos mums visokiausiais požiūriais. Mes čia 
matome ne tik patį suvedžiojimo aktą, bet ir jo pasekmes; kiekvie- 
nam pagrindiniam nėštumo laikotarpiui atstovauja mažiausiai vienas 
subjektas. Po to, kaip ir turi būti, seka gimdymas, o po jo — vaik- 
žudystė arba savižudybė. Tik gaila, kad čia nėra Šilerio motinos 
vaikžudės; tačiau leidėjas, matyt, galvojo, jog pakanka, kad žinomas 
šauksmas: „Juozapai, Juozapai!“ ir t. t.!9*9 skamba visoje knygoje. 
Kaip yra sudėtos šios suvedžiojimo dainos, galima spręsti jau iš 
vienos strofos, parašytos pagal žinomos lopšinės motyvą. Ponas Liud- 
vigas Keleris 299 puslapyje dainuoja: 


Verki, motin, verki! 
Plyšta dukteriai širdis! 
Verki, motin, verki! 

Jos vainikas nebegrįš! 
Prašymą: „Ak, būk dora!" 
Sviedė vėjui jos dukra! 

Apskritai „Albumas“ yra tikra nusikaltimų apoteozė. Be minėtų 
gausių vaikžudysčių, ponas Karlas Ekas dar apdainuoja „Miško pik- 
tadarybę“; švabą Hilerį, nužudžiusį penketą savo vaikų, apdainuoja 
ponas Johanesas Šeras trumpu eilėraščiu, o pats Ursa Major — be 
galo ilgu eilėraščiu. Atrodo, kad esi vokiečių mugėje, kur rylininkai 
be galo, be krašto kartoja savo pasakojimus apie žmogžudystes. 

Pragaro sūnau kraujuotas, 
Tark, kaip žemėj gyvenai? 

Tavosios žudynių puotos 
Žmones gąsdino seniai. 

Gal gyvybių visą šimtą 

Išžudyt buvai miklus, 

Tu netroškai jų kankinti, 

Greit nusukdavai kaklus, ir t. t. 


Labai sunku pasirinkti iš šių jaunyste trykštančių rašytojų ir kupinų 
gyvenimo šilumos jų kūrinių; o iš esmės nesvarbu, vadiniesi Teo- 
doru Opicu ar Karlu Eku, Johanesu Šeru ar Jozefu Šveiceriu,— visi 
šie dalykai yra vienodai gražūs. Paimkime, koks pakliuvo. 

Pirmiausia vėl susitiksime su mūsų bičiuliu Jaučiagoniu-Zemigu, 
kuris stengiasi iškelti pavasarį į spekuliatyvinę „tikrojo socializ- 
mo“ aukštybę (p. 35): 


Pabusk, pabusk, pavasaris jau švinta, 
Laukus ir klonius slėgę pančiai krinta, 
Audringai skinas Jaisvė kelią... 


Kokia yra ši laisvė, mes tuojau sužinome: 


Kam gerbiat nukryžiuotuosius niauriuosius? 
Neklaups prieš juos nepavergltas žmogus. 
Jie išnaikino ąžuolus šventuosius, 

Išvijo laisvę gynusius dievus! 


Atseit, tai yra nepaliestų germanų miškų laisvė. Šių miškų paunks- 
mėje Jaučiagonis gali ramiai mąstyti apie „socializmą, komunizmą, 
humanizmą“ ir panorėjęs kultivuoti „neapykantos tironams dyglius“. 
Apie pastaruosius mes sužinome: 


Nežydi jokia rožė be dyglių, 


todėl galima tikėtis, kad ir besiskleidžianti „rožė“ — Andromeda grei- 
tai įgys savo „dyglį“ ir „nebeatrodys“ pati sau tokia „medinė“, kaip 
anksčiau. Jaučiagonis taip pat veikia „Veilchen"— kurių, tiesa, tuo- 
met dar nebuvo — naudai, sukurdamas čia atskirą eilėraštį, kurio 
pavadinimas ir priedainis yra toks: „Pirkite žibuokles! Pirkite ži- 
buokles! Pirkite žibuokles!" (p. 38). 

Ponas N.. h.. z.s*, rodydamas girtiną uolumą, pasistengė para- 
šyti trisdešimt du puslapius skystų eilių, neišreikšdamas jomis nė 
vienos minties. Štai, pavyzdžiui, ,„Proletarų daina“ (p. 166). Proleta- 
rai išeina į gamtos prieglobstį — jeigu mes imtume pasakoti, iš kur 
jie išeina, tai nebūtų pabaigos — ir pagaliau po ilgų pratarmių pra- 
pliumpa tokia apostrofa: 


O Gamta, o Motina gyvybės, 

Mus apglėbus meile stebuklinga, 
Suteikei daug laimės mums beribės. 
Protas stebis, kaip esi didinga! 

Ak, išgirsk, kokie mūs norai kilnūs! 
Ak, išgirsk, ką mes karštai žadėjom! 
Skelbkit šitai jūroms, upių vilnys! 
Oški tarp pušų, gegužio vėjau! 


* — Noihauzas. Red. 

Tuo pačiu įgyjama nauja tema, apie kurią ilgai postringaujama 
vis tuo pačiu tonu. Pagaliau keturioliktoje eilutėje sužinome, ko šie 
žmonės iš tikrųjų nori, bet apie tai neverta čia kalbėti. 

Taip pat įdomu susipažinti su ponu Jozefu Šveiceriu: 


Siela — tai mintis, o kūnas — tai darbai, veikla; 
Pažinimas — vyras, o veikimas — tai žmona miela, 


Prie šito laisvai prisijungia tai, ko nori ponas J. Šveiceris, būtent: 
Ak, iraškėt, liepsnot geidžiu, gamton išėjęs, 
Aš laisvės spindinčia ugnim, 
Kol užlies šią skiedrą degančią vandens nešėjas, 
Rūsčiai vadinamas mirtim (p. 213). 
Jo noras išsipildo. Šiuose eilėraščiuose jis jau „traška“ iki soties, 
o kad jis yra ir „skiedra“, tai matyti iš pirmo žvilgsnio; bet jis yra 
labai juokinga „skiedra': 
Su iškelta galva, sukryžiuotom rankom 
aš stoviu laisvas ir laimingas! (p. 216). 
Šioje pozoje jis, tur būt, yra nuostabus. Deja, Leipcigo rugpiūčio 
bruzdėjimas??? verčia jį išeiti jį gatvę, ir ten jis pamato graudžių 
dalykų: 
Prieš mane — o siaube, — krauju girti, 
Čiulpia rasą mirtiną žmonių daigai švelnieji (p. 217). 
Hermanas Everbekas taip pat nesuteršė savo vardo. Jis užtraukia 
227 puslapyje „Kovos dainą“, kurią, be abejonės, jau yra bliovę 
cheruskai Teutoburgo miške: 


Kovojam narsiai mes už laisvę, 
Už esmę to, kas mūs širdy. 


Ar tik tai nėra nėščių moterų kovos daina? 
Ir ne dėl ordinų, dėl aukso, 
Ir ne iš įgeidžių tuščių. 
Kovojam mes už ateities kartas, ir t. t. 


Kitame eilėraštyje mes sužinome: 


Šventos visos žmonių mintys, 
Didžiai šventi ir jų jausmai. 
Kamuojas sielos, nukankintos 
Šitų minčių, jausmų seniai. 


Visai taip pat, kaip kamuojamasi nuo „jausmų ir minčių“, galima 
„nusikamuoti“ ir nuo tokių eilių. 

Mes gėrį, grožį mylim 

Šiame pasaulyje karštai, 


Darbuojamės žmonijos labui 
Ryžtingai, atkakliai. 


Ir tai atlygina mūsų darbą derliumi jausmingų eilėpalaikių, kokių 
ir pats Liudvigas Bavarietis negalėtų išrasti. 

Ponas Richardas Reinhartas yra tylus ir rimtas jaunuolis. Jis 
„tyliu ir ramiu savęs atskleidimo žingsniu nueina ilgą kelią“ ir pa- 

teikia mums eilių „jaunosios žmonijos“ gimimo dienai, kuriose pa- 
sitenkina apdainuodamas: 


Tyrą laisvę, meilės saulę, 

Tyrą meilę, laisvės šviesą, 

Taikią meilę, draugystės šviesą. 
Šiuose šešiuose puslapiuose mums pasidaro lengva ant širdies: „mei- 
lė" pakartojama šešiolika kartų, „šviesa“ — septynis kartus, „„sau- 
lė"— penkis kartus, „laisvė“ — aštuonis kartus, jau nekalbant apie 
„žvaigždes“, „„vaiskumą“, „dienas“, „pomėgius“, „džiaugsmus“, „ra- 
mybę“, „rožes“, „liepsnas“, „tiesas“ ir kitus tokius antraeilius gyve- 
nimo malonumus. Jei kam nors teks laimė būti tokiu būdu apdai- 
nuotam, jis tikrai gali žengti į kapą ramybėje. 

Bet kuriems galams mes sustojame prie visų šių eilėkalių, kai 
mes galime išnagrinėti tokius meistrus, kaip ponas Rudolfas Švert- 
leinas ir Ursa Major! Palikime visus šiuos — kad ir mielus, bet dar 
labai netobulus — mėginimus jų likimui ir nukreipkime žvilgsnį į so- 
cialistinės poezijos tobulybę! 

Ponas Rudolfas Švertleinas dainuoja: 


„Pirmyn!“ 

Mes raiteliai gyvenimo. Valio! (triskart) 

Kur skubat, raiteliai gyvenimo? 

Mes skriejame į mirtį. Valio! 

Mes pučiam trimitus. Valio! (triskart) 

Ką jūs trimituojate? 

Mes skelbiam, trimituojam mirtį. Valio! 

Toli pulkai paliko. Valio! (triskart) 

Ką veikia ten jūsų pulkai? 

Jie miega amžinu miegu. Valio! 

Klausyk! Gal trimituoja priešai? Valio! (triskart) 

Vargas jums, trimitininkai! 

Dabar mes skriejame į mirtį. Valio! 
Vargas tau, vargše trimitininke!— Mes matome, kad gyvenimo rai- 
telis, kupinas džiugaus narsumo, lekia ne tik į mirtį, — jis vienodai 
drąsiai lekia ir į didžiausią nesąmonę, kurioje jaučiasi taip pat gerai, 
kaip utėlė kailiniuose. Keletu puslapių toliau gyvenimo raitelis ati- 
dengia „Ugnį“: 

Mes išmintingi, žinom tiek dalykų, 

Toli taip nunešė mus pažanga... 

Bet irklu negali bangos įdaužti, 

Kad šmėkla paausy tau nesugaustų. 
Reikėtų, kad gyvenimo raiteliui „paausy sugaustų“ kiek galint kie- 
tesnis kūnas ir atimtų jam norą tąsytis su šmėklomis. 

Kask obuolį! Ir tarp dantų ir Vaisiaus 

Tau šmėkla priešais tuoj išdygs; 

Tad lėk lenkčių, tvirtai laikydamasis karčių, — 

Vaiduoklis eržilo ausim išstyps. 
Gyvenimo raiteliui taip pat kažkas „išstypo“ abiejose galvos pusėse, 
bet tai ne „eržilo ausys'— 


Aplinkui hienos — tavo mintys — zuja, 
Apglėbki ją, kuri apvaldė širdį. 

Su šiuo gyvenimo raiteliu yra taip pat, kaip ir su kitais narsiais ka- 
riautojais. Mirties jis nebijo, tačiau „vaiduokliai“, „šmėklos“ ir ypač 
„mintys“ verčia jį drebėti kaip epušės lapą. Norėdamas nuo jų iš- 
sigelbėti, jis nutaria padegti visą pasauli, „ryžtasi kelti visuotinį 
pasaulio gaisrą“. 

Sugriauti — šūkis mūsų šiandieninis! 

Sugriauti — proga nedermei išspręsti! 

Lai į elementus išsidalinęs, 

Ir kūnas, ir dvasia bedegdami užgęsta! 

Pasaulis, kaip krosnis rūdos ugninės, 

Suviręs turi naujas formas rasti. 

Pasaulis, gimęs iš ugnies ir kraujo, 

Galės istoriją pradėti naują. 


Gyvenimo raitelis pataikė kaip pirštu į akį. Vienintelė galimybė 
padaryti galą nedermei, glūdinti didžiajame šiandieniniame šūkyje, 
raginime išsidalyti į elementus, — ši galimybė yra kaip tik ta, kad 
rūda, krosnyje bedegdama, virstų kūnu ir dvasia, t. y. kad dabarti- 
nio pasaulio istorijos sugriovimas virstų naujas formas kuriančių 
ugniniu pasaulio teismu arba, kitaip tariant, kad velniai griebtų visą 
pasaulį, deganti pradžios ugnyje. 

O dabar pakalbėsime apie seną mūsų bičiulį Ursa Major. Mes jau 
minėjome Hileriadą. Ji prasideda viena didele tiesa: 


O liaudie, dievo numylėtoji, suprask, 
Kaip valkatai sunku pasauli sveikint; 
Neteks išvysti laisvės niekados. 


Privertęs mus išklausyti visą graudžią istoriją su visomis smulkiau- 
siomis jos detalėmis, Ursa Major vėl pratrūksta eilėmis apie „veid- 
mainiškumą". 


Prakeiktas būk, pasauli atšiaurus! 
Prakeiktas būki, pinige biaurus! 

Juk be tavęs nebūtų tiek žiaurybių, 
Be godulio nebūtų siaubo tiek... 
Vien tik per jus vaikų tiek išžudyta! 
Byloja tiesą jums daina poeto. 

Ir laukiu, sviedęs pasmerkimą šitą, 
Kad keršto valanda greičiau ateitų! 


Gali atrodyti, kad Ursa Major čia yra baisingai drąsus, ,„bylodamas" 
žmonėms „tiesą sava poeto daina". Bet reikia nusiraminti ir nedre- 
bėti dėl jo kepenų bei saugumo. Turtingieji nepadarys blogo mūsų 
didžiajam lokiui, kaip ir didysis lokys jiems nieko nepadarys. Jis 
tik mano, kad senajam Hileriui reikėjo arba nukirsti galvą, arba: 


Po galva kuo lengviausią pūką povo 
Padėt žudikui, kad giliam miege 
Pamirštų jis —ir jūs visų gerovei — 
Jog teko skirtis su dalia smagia. 

O kai nubustų jis, lai sidabriniais 
Garsais skambėtų arfų du šimtai, 

Kad niekad vaiko klyksmas priešmirtinis 
Ausų, širdies neerzintų piktai. 

Ir daug ką kita jam suteikti miela, 

Kas nuodėmes išpirkt padėtų jam, 
Tada gal taptų vėl laisva jo siela, 
Nurimtų sąžinė džiaugsme tyliam (p. 263). 

Minkštaširdiškumo minkštaširdiškumas — tokia yra iš tikrųjų „tik- 
rojo socializmo“ tiesa! „Jūsų gerovei“! „Sąžinės nuraminimas"! Ursa 
Major suvaikėja ir seka vaikams pasakas. Yra žinoma, kad jis vis 
dar tebelaukia „greičiau ateinant keršto valandos“. 

Tačiau daug linksmesnės už Hileriadą yra „Kapinių idilijos"“. Pra- 
džioje autorius mato, kaip laidojamas vargšas, girdi jo našlės skun- 
dus, po to mato, kaip laidojamas jaunas, kare kritęs kareivis, kuris 
buvo vienintelis seno tėvo ramstis, po to vaiką, kurį nužudė jo mo- 
tina, ir pagaliau turtuolį. Visa tai pamatęs, jis „susimąsto“, ir štai 

Mano žvilgsnis, aiškus ir šviesus, 

Prasiskverbė į paslaptingą gelmę kapo (p. 284). 
Deja, jo eilės yra „neaiškios“ ir „nešviesios“, kad būtų galima pra- 
siskverbti i jų „gelmę“. 


Ir įdavė man paslapčių raktus. 


Užtat jam liko visai „paslaptinga“ tai, kas yra „aišku“ visam 
pasauliui, būtent — baisingas jo eilių netikumas. Aiškiaregis lokys 
matė, kaip „beregint įvyko stebuklų stebuklas“. Vargšo žmogaus 
pirštai virto koralais, jo plaukai — šilku, ir tai padarė jo našlę la- 
bai turtingą. Iš kareivio kapo išsiveržė liepsna, kuri prarijo kara- 
liaus rūmus. Ant vaiko kapo išaugo rožė, kurios nuostabus kvapas 
pasiekė motiną kalėjime. Turtuolis dėl sielų persikėlimo virto žalčiu, 
ir Ursa Major pats patyrė malonumą, leisdamas savo jauniausiajam 
sūnui jį sutrypti! Taigi Ursa Major mano, kad „vis dėlto kiekvienas 
mūsų sulauks nemirtingumo“. 

Beje, mūsiškis lokys vis tik yra narsus. 273 puslapyje jis griaus- 
mingu balsu meta iššūkį „savo nelaimei". Jis jos nepaiso, nes: 

Galingas liūtas slypi mano širdyje, 
Toks pat drąsus, koks ir stiprus, vikrus... 
Tu pasisaugok jo plėšrių nagų! 


Taip, Ursa Major „trokšta kovos“, jis „nebijo žaizdų". 


PRIEDAI 


K. MARKSAS 


TEZĖS APIE FOJERBACHĄ?*! 


1 


Viso ligšiolinio materializmo — įskaitant ir fojerbachinį — pagrin- 
dinis trūkumas yra tas, kad daiktas, tikrovė, jutimiškumas imamas 
tik objekto forma, arba stebėjimo forma, o ne kaip jutiminė žmo- 
gaus veikla, praktika, ne subjektyviai. Todėl ir atsitiko, kad veik- 
lumo pusė, priešingai materializmui, buvo vystoma idealizmo, tačiau 
tik abstrakčiai, nes idealizmas, aišku, nepažįsta tikros, jutiminės veik- 
los kaip tokios. Fojerbachas nori tyrinėti jutiminius objektus, iš 
tikrųjų skirtingus nuo mintinių objektų, bet pačią žmogaus veiklą 
jis ima ne kaip daiktinę veiklą. Todėl „Krikščionybės esmėje“ jis 
tik teorinį elgesį nagrinėja kaip tikrą žmogaus elgesį, o praktika 
imama ir fiksuojama tik jos nešvaria, vertelgiška pasireiškimo forma. 
Todėl jis nesupranta „revoliucinės“, „praktinės kritinės“ veiklos 
reikšmės. 


2 


Klausimas, ar žmogaus mąstymui pasiekiama daiktinė tiesa, yra 
ne teorijos klausimas, bet praktikos klausimas. Praktiškai žmogus 
turi įrodyti savo mąstymo teisingumą, t. y. tikrumą ir galią, šiapu- 
siškumą. Ginčas, ar mąstymas, kuris izoliuojasi nuo praktikos, yra 
tikras ar netikras, — tai grynai scholastinis klausimas. 


3 


Materialistinė teorija, kad žmonės yra aplinkybių ir auklėjimo 
produktai, vadinasi, kad pasikeitę žmonės yra kitų aplinkybių ir 
pakeisto auklėjimo produktai, užmiršta, kad aplinkybes keičia kaip 
tik žmonės ir kad auklėtojas pats turi būti išauklėtas. Todėl ji ne- 
išvengiamai skirsto visuomenę į dvi dalis, kurių viena iškyla viršum 
visuomenės (pavyzdžiui, Robertas Ovenas). 

Aplinkybių ir žmogaus veiklos pakitimo sutapimas gali būti nag- 
rinėjamas ir racionaliai suprantamas tik kaip revoliucinė praktika. 

4 


Fojerbachas remiasi religinio susvetimėjimo faktu, pasaulio su- 
dvejinimu į religinį, įsivaizduojamąjį pasaulį ir į tikrąjį pasaulį. Jis 
stengiasi religinį pasaulį suvesti į jo žemiškąjį pagrindą. Jis nepa- 
stebi, kad, atlikus šį darbą, svarbiausias dalykas dar lieka nepada- 
rytas. Būtent, tas faktas, kad žemiškasis pagrindas pats atsiskiria 
nuo savęs ir įsikuria debesyse kaip savarankiška viešpatija, gali būti 
paaiškintas tik tuo, kad šis žemiškasis pagrindas pats yra suskilęs ir 
pats sau prieštarauja. Vadinasi, pastarasis, pirma, pats turi būti su- 
prastas savo prieštaravime, o po to praktiškai surevoliucintas, paša- 
linant tą prieštaravimą. Taigi, pavyzdžiui, atradus, kad žemiškoji 
šeima atskleidžia šventosios šeimos paslaptį, žemiškoji šeima pati turi 
būti teoriškai sukritikuota ir praktiškai revoliuciniu būdu pertvar- 
kyta. 


5 


Nepatenkintas abstrakčių mąstymu, Fojerbachas apeliuoja į juti- 
minį stebėjimą; bet jutimiškumą jis nagrinėja ne kaip praktinę, ju- 
timinę žmogaus veiklą. 


6 


Religinę esmę Fojerbachas suveda į žmogaus esmę. Bet žmogaus 
esmė nėra abstraktas, priklausantis atskiram individui. Savo tikrovė- 
je ji yra visuomeninių santykių visuma. 

Todėl Fojerbachas, neįsileisdamas į šios tikrosios esmės kritiką, 
yra priverstas: 

1) abstrahuotis nuo istorijos eigos ir nagrinėti religinį jausmą 
ĮGemūt] kaip kažką savaimingą ir tarti esant abstraktų — izoliuotą — 
žmogų individą; 

2) todėl jam žmogaus esmė gali būti nagrinėjama tik kaip „gi- 
minė“, kaip vidinis, nebylus, daugelį individų tik natūraliai jungian- 
tis bendrumas. 


7 


Todėl Fojerbachas nemato, kad „religinis jausmas“ pats yra vi- 
suomeninis produktas ir kad abstraktus individas, kurį jis analizuoja, 
iš tikrųjų priklauso tam tikrai visuomenės formai. 


8 


Visuomenės gyvenimas iš esmės yra praktinis. Visas misterijas, 
kurios teoriją veda į misticizmą, racionaliai išsprendžia žmogaus 
praktika ir šios praktikos supratimas. 

9 


Daugiausia, ką gali pasiekti siebėtojiškasis materializmas, t. y. 
materializmas, kuris jutimiškumą supranta ne kaip praktinę veiklą, 
tai — stebėti atskirus individus „civilinėje visuomenėje". 


10 
Senojo materializmo požiūris yra „Civilinė“ visuomenė; naujojo 


materializmo požiūris yra žmonių visuomenė, arba pu viguomene MA 
žmonija. 


11 


r Filosofai tik įvairiai aiškino pasaulį, bet uždavinys yra jį pa- 
eisti. 


Vienuoliktoji tezė apie Fojerbachą iš K. Markso užrašų knygutės 


30 K. Marksas ir F. Engelsas 


K. MARKSAS 


HEGELINĖ FENOMENOLOGIJOS KONSTRUKCIJA 202 


1. Savimonė vietoj žmogaus. Subjektas — objektas. 

2. Daiktų skirtingumai nesvarbūs todėl, kad substancija supran- 
tama kaip savęs skyrimas, arba todėl, kad proto savęs skyrimas, su- 
gebėjimas atskirti, jo veikimas suprantamas kaip esminis dalykas. 
Taigi Hegelis pateikė — neperžengdamas spekuliacijos — tikruosius, 
apimančius dalyko esmę, skyrimus. 

3. Susvetimėjimo panaikinimas sutapatinamas su daiktiškumo pa- 
naikinimu (viena pusė, ypač išvystyta Fojerbacho). 

4. Tu panaikini dalyką, kurį vaizduojiesi, panaikini dalyką kaip 
sąmonės objektą, ir tai sutapatinama su tikruoju daiktiniu panaikini- 
mu, su besiskiriančiu nuo mąstymo jutiminiu veiksmu, praktika ir 
realia veikla. (Dar reikia išplėsti.) 


K. MARKSAS 


DARBO APIE ŠIUOLAIKINĘ VALSTYBĘ 
PLANO METMENYS %3 


1. Šiuolaikinės valstybės aisiradimo istorija arba prancūzų revo- 
liucija. 

Politinės sistemos savęs iškėlimas — suplakama su antikine vals- 
tybe. Revoliucionierių pažiūra į civilinę visuomenę. Visų elementų 
sudvejinimas į civilinius ir valstybinius. 

2. Žmogaus teisių paskelbimas ir valstybės konstitucija. Indivi- 
duali laisvė ir viešoji valdžia. 

Laisvė, lygybė ir vienybė. Tautos suverenitetas. 

3. Valstybė ir civilinė visuomenė. 

4. Atstovaujamoji valstybė ir chartija. 

Konstitucinė atstovaujamoji valstybė, demokratinė atstovaujamo- 
ji valstybė. 

5. Valdžių suskirstymas. Įstatymų leidžiamoji ir vykdomoji 
valdžia. 

6. Įstatymų leidžiamoji valdžia ir įstatymų leidybos rūmai. Po- 
litiniai klubai. 

7. Vykdomoji valdžia. Centralizacija ir hierarchija. Centralizaci- 
ja ir politinė civilizacija. Federacinė sistema ir industrializmas. Vals- 
tybės valdymas ir komunų valdymas. 

8'. Teisminė valdžia ir teisė. 

8". Tautybė ir tauta. 

9'. Politinės partijos. 

9". Rinkimų teisė, kova dėl valstybės ir civilinės visuomenės pa- 
naikinimo [Aufhebung]. 


PASTABOS 
IŠ K. MARKSO UŽRAŠŲ KNYGUTĖS?** 


Dieviškasis egoistas priešingai egoistiniam žmogui. 
Revoliucijos meto klaida dėl antikinio valstybingumo. 
„Savoka“ ir „substancija“. 

Revoliucija — Šiuolaikinės valstybės atsiradimo istorija. 


F. ENGELSAS 


FOJERBACHAS 205 


a) Visą Fojerbacho filosofiją sudaro 1) gamtos filosofija — pasy- 
vus gamtos garbinimas, kupinas susižavėjimo keliaklupsčiavimas 
prieš jos didybę ir visagalybę,— 2) antropologija, būtent a) fiziolo- 
gija — tame, kas čia pasakyta, nėra nieko naujo, palyginti su tuo, 
ką yra kalbėję materialistai apie kūno ir sielos vienybę, tik pasa- 
kyta ne taip mechaniškai, bet užtat kiek pompastiškiau, f) psicho- 
logija, kuri iš esmės tėra meilę sudievinantys ditirambai, panašiai 
kaip gamtos kultas, šiaip — nieko naujo, 3) moralė, reikalavimas — 
atitikti ,, Žmogaus“ sąvoką; impuissance mise en action“. Plg. $ 54, 
p. 81: „Dorovingas ir protingas žmogaus požiūris į skrandį yra toks, 
kad šis traktuojamas ne kaip gyvuliškas, o kaip žmogiškas tvari- 
nys“.— $61: „Žmogus. .. kaip morali būtybė“ ir gausūs postringavi- 
mai apie dorovę „Krikščionybės esmėje". 


b) Kad dabartinėje vystymosi pakopoje žmonės gali tenkinti sa- 
vo poreikius tik visuomenėje, kad iš viso jau nuo pat pradžios, kai 
žmonės gyvena, jie buvo reikalingi vienas kito ir galėjo ugdyti 
savo poreikius bei sugebėjimus ir t. t. tik bendraudami, — visa tai 
Fojerbachas išreiškė taip, kad 


„atskiras žmogus kaip toks neturi savyje žmogaus esmės“, kad „žmogaus 
esmė yra tik bendrumas, žmogaus vienybė su žmogumi, vienybė, kuri betgi pa- 
grįsta skirtumo tarp Aš ir Tu realybe.— Žmogus savaime yra žmogus (paprasta pras- 
me), o žmogus, bendraujantis su žmogumi, — Aš ir Tu vienybė, yra Dievas“ (t. y. žmo- 
gus daugiau negu paprasta prasme) ($ 61, 62, p. 83). 


Filosofija priėjo iki to, kad trivialų būtino žmonių bendravimo 
faktą, kurio nežinojimas iš viso būtų užkirtęs kelią kada nors atsi- 
rasti antrajai žmonių kartai ir kuriuo yra pagrįstas jau lyčių skir- 
tingumas,— šį faktą viso savo vystymosi pabaigoje ji iškėlė kaip 
didžiausią rezultatą. Ir dargi mistine „Aš ir Tu vienybės“ forma. 


* — veiksmu paverstas bejėgiškumas. Red. 

Šios frazės visai nebūtų buvę, jei Fojerbachas xat škėyįv* nebūtų 
mąstęs apie lytinį aktą, giminės pratęsimo aktą, apie Aš ir Tu bend- 
rumą**. Ir kai jo bendrumas tampa praktiniu, jis taip pat apsiriboja 
lytiniu aktu ir susitarimu dėl filosofinių minčių ir problemų, „tikrąja 
dialektika“ ($64), dialogu, „žmogaus — tiek dvasinio, tiek ir fizi- 
nio — pagaminimu" (p. 67). Ką šis „pagamintas“ žmogus vėliau dar 
veikia, be to, kad jis vėl „gamina“ „dvasinius“ ir „fizinius“ ,„žmo- 
nes“, — apie tai nekalbama. Fojerbachas tik ir težino bendravimą 
tarp Dviejų, težino 

„tiesą, kad jokia būtybė nėra viena savaime tikra, tobula, absoliuti būtybė, 
kad tiesa ir tobulybė tėra dviejų savo esme vienodų būtybių susijungimas, jų 
vienybė" (p. 83, 84). 


`c) „Ateities filosofijos“ pradžia tuojau įrodo skirtingumą tarp mū- 
sų ir jo: 
$1: „Naujųjų laikų uždavinys buvo realizuoti ir sužmoginti dievą, teologiją 


paversti antropologija, pirmąją ištirpdyti antroje“. Plg. „Teologijos neigimas yra 
naujųjų laikų esmė“ („Ateities filosofija“, p. 23). 


d) Skirtumas, kurį daro Fojerbachas tarp katalikybės ir protes- 
lantizmo 2-ajame paragrafe — katalikybė: „teologija“ „domisi tuo, kas 
yra dievas pats savaime“, turi „spekuliatyvią ir kontempliatyvią 
' tendenciją"; protestantizmas tesidomi kristologija, palikdamas dievą 
pačiam sau, o spekuliaciją ir kontempliaciją — filosofijai, — šis skir- 
tumas yra ne kas kita, kaip darbo pasidalijimas, sukeltas poreikio, 
atitinkančio menkai teišvystytą mokslą. Vien šiuo teologijoje esamu 
poreikiu Fojerbachas aiškina protestantizmą, o prie to paskui jau 
laisvai prijungiama ir savarankiška filosofijos istorija. 


e) „Būtis nėra visuotinė, nuo daiktų atskiriama sąvoka. Ji yra viena su tuo, 
kas yra... Būtis yra esmės pasireiškimas. Kas yra mano esmė, tai yra mano būtis. 
Žuvis gyvena vandenyje, bet nuo šios būties negalima atskirti jos esmės. Jau 
kalba sutapatina būtį ir esmę. Tik žmonių gyvenime būtis atsiskiria nuo esmės, 
bet taip pat tik nenormaliais, nelaimingais atvejais; čia atsitinka, kad žmogaus 
esmės nesti tenai, kur yra jo būtis, bet kaip tik dėl šio atsiskyrimo jau ir iš 
tikrųjų jis nesti savo siela ten, kur jis tikrai yra savo kūnu. Tu esi tik ten, kur yra 
tavo širdis. Tačiau visi daiktai — išskyrus nenatūralius atvejus — mielai esti tenai, 
kur jie yra, ir mielai esti tai, kas jie yra“ (p. 47). 


* — pagrindinai. Red. . 

** Būtent todėl, kad Žmogus= galva +-širdis ir kad Žmogui sukurti reikia dvie- 
jų. — taigi, jiems bendraujant, vienas pasireiškia kaip galva, kitas kaip širdis — 
vyras ir moteris. Kitaip būtų nesuprantama, kodėl du yra žmogiškesni už vieną. 
Sensimonistinis individas. 

Puiki esamybės panegirika. Išskyrus nenatūralius atvejus, nedau- 
geli nenormalių atvejų, Tu mielai septintų metų tampi durininku 
anglies kasykloje, vienas po keturiolika valandų išbūni tamsoje, ir 
jei tokia Tavo būtis, tai tokia ir Tavo esmė. Visai taip pat — prisu- 
kėjas prie selfaktoriaus. Tokia yra jau Tavo „esmė“, kad Tu turi 
būti pajungtas kokiai nors darbo šakai. Plg. „Tikėjimo esmė“?08, 
p. 11, „nenumalšintas alkis"... 


f) §48, p. 73: „Priemonė priešingiems arba prieštaringiems apibrėžimams be 
prieštaravimo suvienyti vienoje būtybėje yra tik Jaikas. Bent taip yra gyvoje 
būtybėje. Tik tuo būdu čia — pvz., žmoguje — iškyla aikštėn prieštaravimas: dabar 
mane valdo ir pripildo šis apibrėžimas, šis ketinimas, o vėliau — visai kitas, netgi 
priešingas apibrėžimas". 

Tai Fojerbachas vadina 1) prieštaravimu, 2) prieštaravimų suvie- 
nijimu ir 3) tai, jo nuomone, turi daryti laikas. Be abejo, „pripildy- 
tas“ laikas, bet vis dėlto laikas, o ne tai, kas jame vyksta. Tai= 
teiginiui, kad kitimas galimas tik laike. 


ATSAKYMAS 
| B. BAUERIO ANTIKRITIKĄ 207 


Briuselis, lapkričio 20 d. Žurnale „„Wigand's Vierteljahrsschrift“, 
tomas III, p. 138 ir sek., Brunas Baueris mikčiodamas ištarė keletą 
žodžių, atsakydamas į Engelso ir Markso veikalą „Šventoji šeima, 
arba Kritinės kritikos kritika. 1845". Pirmiausia B. Baueris praneša, 
kad Engelsas ir Marksas jo nesupratę, nepaprastai patikliai ir naiviai 
jis pakartoja savo senas pretenzijas, jau seniai virtusias nieku frazes 
ir apgailestauja, kad abu paminėti rašytojai nežino jo žodelių apie 
„nepaliaujamas Kritikos kovas ir pergales“, apie tai, kaip ji „nai- 
kina ir kuria“, apie tai, kad ji esanti „vienintelė istorijos jėga“, 
apie tai, kaip „vien kritikas ir tik kritikas sugriovė religiją kaip vi- 
sumą ir valstybę įvairiais jos pasireiškimais“, kaip „dirbo ir tebe- 
dirba kritikas“ ir t. t., vis tuo pačiu daug žadančių užtikrinimų ir 
patetiškų prisipažinimų tonu. Pačiame savo atsikirtime Baueris pa- 
teikia tiesiog naują, nuostabų pavyzdį, „kaip dirbo ir tebedirba kri- 
tikas”. Ir būtent — „darbštusis“ kritikas prieina išvadą, kad labiau 
atitiks jo tikslą, jeigu savo šūksnių ir citatų objektu jis pasirinks, 
vietoj pačios Engelso ir Markso knygos, vidutinišką ir painią šios 
knygos recenziją, išspausdintą žurnale „Wesiphūlisches Dampiboot“ 
(gegužės numeris, p. 206 ir sek.) — klastotė, kurią jis kritiškai atsar- 
giai slepia nuo skaitytojo. 

Nusirašinėdamas iš „Dampfboot“ puslapių, Baueris nutraukia šį 
„sunkų“ kopijavimo „darbą“ tik paprastu, bet reikšmingu pečių trūk- 
čiojimu. Nuo to laiko, kai kritinei kritikai jau neliko ką bepasakyti, 
pečių trūkčiojimas tapo visa jos esme. Ji randa išsigelbėjimą pečių 
raumenyse, nors didžiai neapkenčia jutimiškumo, kurio ji nemoka 
vaizduotis kitaip, kaip „lazdos“ forma (žiūrėk „Wigand's Viertel- 
jahrsschrift“, p. 130), bausmės priemonės savo teologiniam nuogu- 
mui forma. 

Vestiališkasis recenzentas, paviršutiniškai skubėdamas, perteikia 
jo referuojamos knygos turinį juokingomis reziumė, tiesiog priešta- 
raujančiomis pačiai knygai. „Darbšiusis“ kritikas nusirašo šią re- 
cenzento terlionę, pakiša ją Engelsui ir Marksui ir triumfuodamas 
šaukia, kreipdamasis į nekritinę masę, kurią jis vienu žvilgsniu pa- 
verčia dulkėmis, o kitu — koketiškai prisivilioja: „Žiūrėkite, kokie 
mano priešininkai!“ 

Tad sugretinkime dokumentinius duomenis pažodžiui. 
Recenzentas žurnale „Westphälisches Dampfboot“: 


„Norėdamas išžudyti žydus, jis“ (B. Baueris), „paverčia juos teologais, o po- 
litinės emancipacijos klausimą — žmogaus emancipacijos klausimu. Norėdamas su- 
naikinti Hegelį, jis paverčia jį ponu Hinrichsu; o norėdamas susidoroti su prancūzų 
revoliucija, komunizmu, Fojerbachu, jis suklinka: „masė, masė, masė!“ ir dar 
kartą: „masė, masė, masė!“ ir nukryžiuoja šią masę vardan dvasios, kuria yra 
kritika, šis tikrasis absoliutinės idėjos įsikūnijimas Bruno iš Šarlotenburgo asme- 
nyje” („Westphalisches Dampfboot“, ten pat, p. 212). 


„„Darbštusis“ kritikas: 


„Kritinės kritikos kritikas“ „galiausiai suvaikėja“, „jis pasirodo theatro mun- 
di* arlekinu“ ir „nori mus įtikinti“, neva „jis visai rimtai teigia, kad Brunas Baueris, 
norėdamas išžudyti žydus, ir t. t. ir t. t./— seka žodis į žodį visa ką tik pateikta 
vieta iš „Westphūlisches Dampfboot“, kurios visai nėra „Šventojoje šeimoje“ („Wi- 
gand's Vierteljahrsschrift“, p. 142). 

Su tuo palyginkite, kaip išdėstyta kritinės kritikos pažiūra žydų 
klausimu ir politinės emancipacijos klausimu „Šventojoje šeimoje“, 
tarp kita ko, 163—185 puslapiuose, jos pažiūra į prancūzų revoliu- 
ciją, p. 185—195, į socializmą ir komunizmą, p. 22—74, p. 211 ir sek., 
p. 243—244, taip pat visą skyrių apie kritinę kritiką, įkūnytą Rudol- 
fo, Geroldšteino kunigaikščio, asmenyje, p. 258—333. Apie kritinės 
kritikos pažiūrą į Hegelį žiūrėk „spekuliatyvinės konstrukcijos" pa- 
slapti ir tolesnį dėstymą, p. 79 ir sek., toliau p. 121 ir 122, p. 126— 
128, p. 136—137, p. 208—209, p. 215—227 ir p. 304—308; apie kri- 
tinės kritikos pažiūrą į Fojerbachą žiūrėk p. 138—141 ir pagaliau 
apie kritinių kautynių prieš prancūzų revoliuciją, materializmą ir 
socializmą išdavas ir tendencijas — p. 214—215208, 

Iš šių vietų paaiškės, kad vestfališkojo recenzento jų pagrindu 
duota reziumė yra visiškai iškreipta, perdėm neteisinga — tai grynas 
jo prasimanymas. „Grynasis“ ir „darbštusis“ kritikas, būdamas „kū- 
rybingai ir naikinamai“ apsukrus, pakiša šią reziumė originalui. 

Toliau! 

Recenzentas žurnale ,„Westphčūlisches Dampiboot“: 


„Į jo“ (būtent B. Bauerio) „banalų savęs apoteozavimą, kuriuo jis stengiasi iro- 
dyti, jog ten, kur jis anksčiau buvo sukaustytas masės prietarų, tas sukaustymas 
tebuvo būtina kritikos iliuzija, Marksas atsako ketinimu išleisti tokį scholastinį 
traktatėlį; „Kodėl mergelės Marijos prasidėjimą turėjo įrodyti kaip tik ponas 
Brunas Baueris“ ir t. t. ir t. t." („Damptboot“, p. 213). 


„Darbštusis kritikas“: 


„Jis“ (kritinės kritikos kritikas) „nori mums įrodyti“ —ir galiausiai pats ima 
„tikėti“ savo apgaule — jog ten, kur anksčiau Baueris buvo sukaustytas masės 
prietarų, dabar jis nori parodyti šį sukaustymą tik kaip būtiną kritikos iliuziją, 
o ne atvirkščiai — kaip kritikos vystymosi būtinos eigos išdavą, ir todėl šis kritikas 
siūlo kaip atsakymą į šį „banalų savęs apoleozavimą“ tokį scholastinį traktatėlį: 
„Kodėl mergelės Marijos prasidėjimą ir t. t. ir t. t." (,„Wigand's Vierteljahrsschrift“, 
p. 142—143). 


* — pasaulio arenoje. Red. 

„Šventojoje šeimoje“, p. 150—16370, skaitytojas ras specialų 
skirsnį apie Bruno Bauerio savigyną, bet, deja, šiame skirsnyje net 
neužsimenama apie minėtą scholastinį traktatėlį, kuris, vadinasi, ir 
nėra siūlomas kaip atsakymas į Bruno Bauerio savigyną, kaip tai 
vaizduojasi vestfališkasis recenzentas ir kaip tai iš jo paslaugiai 
nusirašo Brunas Baueris neva kaip citatas iš „Šventosios šeimos“, 
vietomis netgi kabutėse. O iš tikrųjų apie traktatėlį kalbama kitame 
skirsnyje ir kita proga. (Žiūrėk „Šventąją šeimą“, p. 164 ir 165210) 
Kokia prasme ten apie tai kalbama, tegu skaitytojas pats pasižiūrės 
ir dar kartą pasigėrės „grynuoju“ „„darbščiojo kritiko“ buklumu. 

Baigdamas „darbštusis“ kritikas sušunka: 


„Visa tai“ (t. y. samprotavimai, kuriuos Brunas Baueris perėmė iš ,„West- 
phalisches Dampiboot" ir pakišo „Šventosios šeimos" autoriams), „suprantama, stip- 
riai užčiaupia Bruno Bauerio burną ir nukreipia kritiką į tikrąjį kelią. Atvirkščiai, 
Marksas parodė mums reginį, jame pats galiausiai pasireikšdamas kaip linksmas 
komediantas“ („Wigand's Vierteljahrsschrift“, p. 143). 


Kad būtų galima tai suprasti „atvirkščiai“, reikia žinoti, kad vest- 
fališkasis recenzentas, pas kurį Brunas Baueris dirba perrašinėtoju, 
diktuoja savo kritiniam ir darbščiajam raštininkui štai ką: 


„Pasaulinė istorinė drama“ (t. y. Bauerio kritikos kova prieš masę) „virsta be. 
ypatingo meno linksmiausia komedija" („Westphalisches Dampfboot“, p. 213). 


"Čia nelemtas perrašinėtojas pašoksta iš vietos: perrašyti savo pa- 
ties nuosprendį — tai ne jo jėgoms. „Atvirkščiai! — pertraukia jis 


diktuojanti  vestfališkąjį  recenzentą,— „atvirkščiai... Marksas... 
linksmiausias komediantas!',—ir jis šluosto nuo kaktos šaltą pra- 
kaitą. 


Griebdamasis be galo nevykusios klastotės, itin apverktinų iš- 
kraipymų, Brunas Baueris tik patvirtino paskutinėje instancijoje mir- 
ties nuosprendį, kurį jam padarė Engelsas ir Marksas „Šventojoje 
šeimoje“. 


PASTABOS 
PAVARDŽIŲ RODYKLĖ 


PASTABOS 


! „Vokiečių ideologija. Naujosios vokiečių filosofijos, atstovaujamos Fojerbacho, 
B. Bauerio ir Štirnerio, ir vokiečių socializmo, alsiovaujamo įvairių jo pranašų, 
kritika" — bendras K. Markso ir: F. Engelso veikalas, parašytas 1845—1846 metais. 

Marksas ir Engelsas 1845 metų pavasarį nutarė bendromis jėgomis parašyti šią 
knygą ir, pradedant nuo 1845 metų rugsėjo mėnesio, kaip reikiant ėmėsi darbo. 

Maždaug 50 spaudos lankų rankraštis susideda iš dviejų tomų, kurių pirmajame 
pateikiama pohegelinės filosofijos, o antrajame — „tikrojo socializmo“ kritika. 

„Vokiečių ideologija“ iš esmės buvo parašyta iki 1846 metų vasaros. Iki to 
laiko buvo paruošta didesnė pirmojo tomo dalis —- skyriai, skirti B. Bauerio ir 
M. Štirnerio pažiūrų kritikai („Leipcigo susirinkimas“), taip pat didesnė antrojo tomo 
dalis. Pirmojo tomo I skyrius (L. Fojerbacho pažiūrų kritika) dar buvo rašomas 
1846 metų antrojoje pusėje, bet taip ir nebuvo užbaigtas. 

1846 metų gegužės mėnesį pagrindinė pirmojo tomo rankraščio dalis buvo 
J. Veidemajerio pergabenta iš Briuselio į Vestialiją, kur ją ketino išleisti vietiniai 
įmonininkai — „tikrieji socialistai“ J. Mejeris ir R. Rempelis. Tačiau 1846 metų 
liepos mėnesį, persiuntus į Vestfaliją didesnę antrojo tomo rankraščio dalį, šie 
leidėjai atsisakė spausdinti „Vokiečių ideologiją“. 1846—1847 metais Marksas ir 
Engelsas ne kartą mėgino surasti Vokietijoje leidėją, kuris apsiimtų išspausdinti 
šį veikalą. Tačiau dėl policijos daromų kliūčių ir atsisakius leidėjams, kurie buvo 
suinteresuoti atstovai tų krypčių, prieš kurias Marksas ir Engelsas kovojo — mėgi- 
nimai paskelbti veikalą nedavė vaisių. Marksui ir Engelsui tebesant gyviems, buvo 
išspausdintas tik vienas, IV „Vokiečių ideologijos“ antrojo tomo skyrius žurnalo 
„Das Westphalische Dampfboot“ 1847 metų rugpiūčio ir rugsėjo numeryje. 

Keletas „Vokiečių ideologijos“ pirmojo tomo II skyriaus puslapių. (šio leidi- 
mio 80—82 p.) beveik pažodžiui sutampa su anoniminiu straipsneliu, kuris buvo 
išspausdintas žurnalo „Gesellschaftsspiegel“ VII numeryje (1846 m. sausis; skyrius 
„Pranešimai ir pastabos“, p. 6—8) ir datuotas: „Briuselis, lapkričio 20 d.“ 

„Gesellschaftsspiegel“ VI numeryje (skyrius „Pranešimai ir pastabos“, p. 93— 
96) buvo išspausdintas anoniminis straipsnelis, kurio antroji pusė vietomis pažo- 
džiui sutampa su „Vokiečių ideologijos“ antrojo tomo V skyriumi. 

Veikalo pavadinimo ir pirmojo bei antrojo tomų antraščių rankraštyje ne- 
išliko. Jie duoti remiantis K. Markso straipsniu „Pastabos prieš Karlą Griuną". 

J Pirmojo tomo I skyriaus antraštė duota redakcijos, remiantis Markso ir En- 
“gelso pastabomis šio skyriaus paraštėse, taip pat atsižvelgiant į šio skyriaus turinį. 

Apie pirmojo tomo I skyrių žr. 2 pastabą. 

Pirmojo tomo III skyrius „Šventasis Maksas“ redakcijos suskirstytas į dvi 
dalis — „1. Vienintelis ir jo nuosavybė“ ir „2. Apologetinis komentaras“, — re- 
miantis autorių duotais nurodymais skyriaus pradžioje ir visu šio skyriaus turiniu 
(rankraštyje apsirikimas: „7. Apologetinis komentaras"). 

„Vokiečių ideologijos“ antrojo tomo II ir III skyrių rankraštyje nėra. 

Kai kurios išlikusio rankraščio vietos yra nukentėjusios nuo „graužiančios pelių 
kritikos“. Tos vietos, atkurtos remiantis išlikusiomis frazių dalimis, pateikiamos 
laužtiniuose skliaustuose. Rankraštyje pasitaikantys praleidimai pažymėti išnašose. 
Visi būtini redakciniai intarpai, kurių yra nedaug, taip pat suskliausti laužtiniais 
skliaustais.— 3 


2 „Vokiečių ideologijos“ pirmojo tomo I skyriuje sutelktas pagrindinis teigia- 
mas viso veikalo turinys. Todėl šis skyrius yra svarbiausias ir turi savarankišką 
reikšmę. 

Jo rankraštis susideda iš trijų rankraščio juodraščio dalių ir dviejų skyriaus 
pradžios švarraščių. Pagal tai skyriaus tekstas yra suskirstytas į keturias dalis. 

Šio skyriaus I dalis — tai antrasis švarraščio variantas, papildytas iš pirmojo 
švarraščio varianto tuo, kas nebuvo panaudota antrajame variante, II dalis yra 
viso skyriaus esmė, kokia ji buvo išdėstyta iš pat pradžių. III ir IV dalis — 
tai teoriniai nukrypimai, perkelti iš skyriaus apie Štirnerį (1-ojo tomo III skyrius). 
Bendrą kiekvienos šių keturių dalių turinį galima taip: apibūdinti. I dalis: Įvadas, 
bendroji pohegelinės vokiečių filosofijos idealizmo charakteristika. Materialistinio 
istorijos supratimo prielaidos, esmė ir bendrieji kontūrai, II dalis: Materialistinė 
istorinio proceso koncepcija ir išvados iš materialistinio istorijos supratimo. Ap- 
skritai idealistinio istorijos supratimo kritika, ypač jaunahegelininkių ir Fojerbacho 
kritika. III dalis: Kaip atsirado idealistinis istorijos supratimas. TV dalis: Gamybinių 
jėgų, darbo pasidalijimo ir nuosavybės formų vystymasis. Klasinė visuomenės struk- 
tūra. Politinis antstatas. Visuomeninės sąmonės formos. 

Visos redakcijos duotos antraštės ir reikalingi redakciniai intarpai pateikiami 
laužtiniuose skliaustuose, kuriuose taip pat nurodyti rankraščio puslapių numeriai. 
Markso ir Engelso sunumeruoti pagrindinio, antrojo švarraščio varianto lapai šiame 
leidinyje redakcijos pažymėti raide „I“ ir skaičiumi: [l. 1] ir t. t. Pirmojo švarraš- 
čio varianto puslapiai autorių nėra sunumeruoti. Šiame leidinyje jie redakcijos 
pažymėti raide „p“ ir skaičiumi: [p. 1] ir t. t. Markso sunumeruoti trijų juodraš- 
tinių rankraščio dalių puslapiai šiame leidinyje pažymėti tiesiog skaičiumi: [1] 
ir t. t.— 13 


3 Turimas galvoje pagrindinis D. F. Štrauso veikalas „Jėzaus gyvenimas“ 
(D. F. Strauß. Das Leben Jezu, Bd. 1—2. Tübingen, 1835—1836), davęs pradžią 
filosofinei religijos kritikai ir Hegelio mokyklos skilimui į senahegelininkius ir 
jaunahegelininkius.— 13 


4 Diadochai — Aleksandro Makedoniečio karvedžiai, pradėję po jo mirties įnir- 
tingą savitarpio kovą dėl valdžios. Šios kovos metu (IV a. pabaiga—III a. pradžia 
prieš m. e.) Aleksandro monarchija, kuri buvo netvirta karinė bei administracinė 
sąjunga, suskilo į keletą atskirų valstybių. —13 


5 „Pasaulį sukrečiančios frazės“ — posakis iš anoniminio straipsnio žurnale ,„Wi- 
gand's Vierteljahrsschrift“, 1845, t. IV, p. 327. Žr. šio leidinio 72 p. 

„Wigand's Vierteljahrsschrift“ („Vigando trimėnesis“) — filosofinis jaunahege- 
lininkių žurnalas. Leido O. Vigandas Leipcige 1844—1845 metais. Žurnale bendra- 
darbiavo B. Baueris, M. Štirneris, L. Fojerbachas ir kt.— 15 


ë Terminas ,„Verkehr" „Vokiečių ideologijoje“ yra labai plataus turinio. Jis 
apima materialinį ir dvasinį atskirų individų, socialinių grupių ir ištisų šalių bend- 
ravimą. Marksas ir Engelsas šiame veikale parodo, kad materialinis bendravimas, 
ir pirmiausia žmonių bendravimas gamybos procese, yra kiekvieno kitokio bend- 
ravimo pagrindas. „Vokiečių ideologijoje“ vartojami terminai ,„Verkehrsform“, ,„Ver- 
kehrsweise“, „Verkehrsverhaltnisse“, „Produktions- und Verkehrsverhalinisse“ („bend- 
ravimo forma“, „bendravimo būdas“, „bendravimo santykiai“, „gamybos ir bend- 
ravimo santykiai“) išreiškia gamybinius santykius, kaip juos tuomet suprato Marksas. 
ir Engelsas. Gamybinių santykių sąvoka tada dar tik formavosi jų teorijoje.— 17 


7 Terminas „Stamm“, kuris „Vokiečių ideologijoje“ verčiamas „gentis“, 5-ajame 
XIX amžiaus dešimtmetyje turėjo istorijos moksle platesnę prasmę, negu dabar. 
Jis reiškė visumą žmonių, kilusių iš vieno protėvio, ir apėmė dabartines „giminės“ 
(Gens) ir „genties“ (Stamm) sąvokas. Pirmą kartą šias sąvokas tiksliai apibrėžė ir 
vieną nuo kitos atskyrė L. H. Morganas knygoje „Senovės visuomenė“ (1877). 

Šiame svarbiausiame įžymaus amerikiečių etnografo ir istoriko veikale buvo pirmą 
kartą išaiškinta giminės, kaip pagrindinio pirmykštės bendruomeninės santvarkos 
narvelio, reikšmė ir tuo buvo padėtas mokslinis pagrindas visai pirmykštės visuo- 
menės istorijai. Apibendrinęs Morgano tyrinėjimų rezultatus, Engelsas visapusiškai 
aiskleidė „giminės“ ir „genties“ sąvokų turinį savo veikale „Šeimos, privatinės 
nuosavybės ir valstybės kilmė“ (1884) (žr. F. Engelsas. Šeimos, privatinės nuosavy- 
bės ir valstybės kilmė. Vilnius, 1970)— 17 


ë Romos liaudies tribūnų Licinijaus ir Sekstijaus agrarinis įstatymas buvo pri- 
imtas 367 metais prieš m. e. po plebėjų kovos prieš patricijus. Jis draudė Romos 
piliečiams turėti daugiau kaip 500 jugerių (apie 125 ha) žemės iš valstybinio 
žemės fondo (ager publicus)— 18 


3 Turimas galvoje B. Bauerio straipsnis „Liudvigo Fojerbacho charakteristika" 
žurnale ,(Wigand's Vierteljahrsschrift“, 1845, t. III, p. 86—146.— 23, 34 


10 Žr. Hegelis. „Istorijos filosofija“, Įvadas, Geografinis pasaulinės istorijos pa- 
grindas.— 24 


NU Turimas galvoje B. Bauerio pasisakymas jo straipsnyje „Liudvigo Fojerba- 
cho charakteristika“ („Wigand's Vierteljahrsschrift“, 1845, t. III, p. 130). Žr. šio 
leidinio 67 ir 74 p.— 25 


12 „Deutsch-Franzosische Jahrbücher“ („Vokiečių-prancūzų metraštis“) buvo lei- 
džiamas Paryžiuje vokiečių kalba. Metraštį redagavo K. Marksas ir A. Rugė. Pa- 
sirodė tik pirmasis, dvigubas numeris 1844 metų vasario mėnesį. Jame buvo 
išspausdinti K. Markso darbai: „Žydų klausimu“ ir „Dėl Hegelio teisės filosofijos 
kritikos. Įvadas“, taip pat F. Engelso darbai: „Politinės ekonomijos kritikos met- 
menys” ir „Anglijos padėtis. Tomas Karleilis, „Praeitis ir dabartis““ (žr. K. Mapxc 
u D. Barenbc. CognHenua, 2 M3A., T. I, crp. 382—413, 414—429, 544—571, 572—579). 
Šie darbai reiškė galutinį Markso ir Engelso perėjimą prie materializmo ir komu- 
nizmo. Svarbiausia priežastis, dėl kurios buvo nustota leisti žurnalą, buvo prin- 
cipiniai Markso nesutarimai su buržuaziniu radikalu Ruge.— 28 


Iš Šią išvadą, kad proletarinė revoliucija gali laimėti tik vienu metu išsivys- 
čiusiose kapitalistinėse šalyse ir, vadinasi, kad revoliucija negali laimėti vienoje 
šalyje, labiausiai išbaigė Engelsas savo darbe „Komunizmo principai" (1847). Ji buvo 
teisinga ikimonopolistinio kapitalizmo laikotarpiu. Naujomis istorinėmis sąlygomis, 
monopolistinio kapitalizmo laikotarpiu, V. Leninas, remdamasis savo atrastu dėsniu 
apie kapitalizmo ekonominio ir politinio vystymosi netolygumą imperializmo epo- 
choje, priėjo naują išvadą — kad socialistinė revoliucija iš pradžių gali laimėti 
keliose arba net vienoje, atskirai paimtoje šalyje ir kad revoliucija negali vienu 
metu laimėti visose šalyse arba daugumoje šalių. Ši nauja išvada pirmą kartą buvo 
suformuluota V. Lenino straipsnyje „Apie Jungtinių Europos Valstijų lozungą“ 
(1915)— 31 

14 Kontinentinė sistema, arba kontinentinė blokada — 1806 metais Napoleono I 
įvesta tvarka, kai Europos kontinento šalims buvo draudžiama prekiauti su Anglija. 
Kontinentinė blokada žlugo, Napoleonui pralaimėjus karą Rusijoje.— 33 


15 „Marselietė“, „Karmanjolė“, „Ca ira“— XVIII amžiaus pabaigos buržuazinės 
prancūzų revoliucijos laikotarpio revoliucinės dainos. Daina „Ca ira“ turėjo prie- 
dainį: „Ah! ca ira, ca ira, Ga ira. Des aristocrates à la lanterne!“ („Kaip viskas 
sekasi gerai. Aristokratus ant žibinto!“)— 34 


16 Žodžiai iš M. Štirnerio knygos „Vienintelis ir jo nuosavybė" (M. Stirner. 
Der Einzige und sein Eigenthum. Leipzig, 1845). Žr. šio leidinio 116—121 p.— 35 


17 Šis posakis paimtas iš B. Bauerio straipsnio „Liudvigo Fojerbacho charakte- 
ristika“ (žr. „Wigand's Vierteljahrsschrift“, 1845, t. III, p. 139).— 37 


18 Žodis iš M. Štirnerio knygos „Vienintelis ir jo nuosavybė“. Žr. šio leidinio 
94—99, 121—127 p— 37 


1 „Hallische Jahrbücher” ir „Deulsche Jahrbilcher“— taip sutrumpintai buvo 
vadinamas jaunahegelininkių literatūros ir filosofijos žurnalas, kuris buvo leidžiamas 

kasdien atskirų lapelių forma Leipcige nuo 1838 metų sausio iki 1841 metų birželio 
mėnesio pavadinimu „Hallische Jahrbücher für deutsche Wissenschaft und Kunst” 
(„Halės metraštis vokiečių mokslo ir meno klausimais“) ir nuo 1841 metų liepos iki 
1843 metų sausio mėnesio pavadinimu „Deutsche Jahrbücher für Wissenschaft und 
Kunst” („Vokiečių metraštis mokslo ir meno klausimais“). 1843 metų sausio mėnesį 
žurnalas buvo vyriausybės uždraustas.— 37 


2 B. Bauer. Geschichte der Politik, Cultur und Aufklärung des achtzehnten 
Jahrhunderts, Bd. 1—2, Charlottenburg, 1843—1845 (B. Baueris. Aštuonioliktojo šimt- 
mečio politikos, kultūros ir švietimo istorija, t. 1—2. Šarlotenburgas, 1843—1845) — 38 


2! Daina apie Reiną — nacionalistų plačiai panaudotas smulkiaburžuazinio vokiečių 
poeto N. Bekerio eilėraštis „Vokiečių Reinas“; šis eilėraštis buvo parašytas 1840 me- 
tais, ir nuo to laiko jam daug kartų buvo sukuriama muzika — 38 


22? Turimas galvoje L. Fojerbacho straipsnis „Apie „Krikščionybės esmę" ryšium 
su „Vieninteliu ir jo nuosavybe““ žurnale „(Wigand's Vierteljahrsschrift“, 1845,-t. II, 
p. 193—205. Straipsnis baigiamas taip: „Vadinasi, F[ojerbacho| negalima pavadinti 
nei materialistu, nei idealistu, nei tapatybės filosofu. Tad kas gi jis yra? Jis minti- 
mis yra tas pat, kas ir tikrovėje, dvasia tas pat, kas ir kūnu, jutimiška savo 
esybe: jis yra žmogus, arba, tiksliau-— nes žmogaus esybę F. teigia tik pasireiš- 
kiančią visuomeniškumu,— jis visuomeninis žmogus, Komunistas“ (A. Deūepoax. Ms- 
Gpamsbie bunocobckue Nponsgeaennsa, T. II. MockBa, 1955, crp. 420).— 38. 


23 L. Feuerbach. Grundsätze der Philosophie der Zukunft. Zürich und Winter- 
thur, 1843, S. 47 (L. Fojerbachas. Pagrindiniai ateities filosofijos pradmenys. Ciu- 
richas ir Vinterturas, 1843, p. 47). 


Savo pastabose, pavadintose „Fojerbachas“, matyt, skirtose „Vokiečių ideologi- 
jos“ pirmojo tomo I skyriui, Engelsas cituoja atitinkamą Fojerbacho knygos vietą 
ir ją komentuoja (žr. šio leidinio 470 p.)— 38 


24 Marksas ir Engelsas turi galvoje „Vokiečių ideologijos" pirmojo tomo III sky- 
rių (žr. šio leidinio 130—132 p.). Ši skyriaus apie Fojerbachą dalis iš pradžių buvo 
III skyriaus sudėtine dalimi ir sekė betarpiškai po teksto, kurį čia Marksas ir 
Engelsas turi galvoje. Atitinkamoje III skyriaus vietoje Marksas ir Engelsas cituoja 
Hegelio veikalą „Istorijos filosofija“ ir kt.— 41 


235 Lyga prieš grūdų įstatymus — Anglijos pramonės buržuazijos organizacija, 
įsteigta 1838 metais Mančesterio fabrikantų Kobdeno ir Braito. Vadinamieji grūdų 
įstatymai, siekiantys apriboti arba uždrausti grūdų įvežimą iš užsienio, buvo įvesti 
Anglijoje stambiųjų žemvaldžių lendlordų naudai. Reikalaudama visiškos prekybos 
laisvės, Lyga siekė panaikinti grūdų įstatymus, norėdama sumažinti darbininkų darbo 
užmokestį ir susilpninti ekonomines bei politines žemės aristokratijos pozicijas. Šią 
kovą prieš žemės aristokratiją pramonės buržuazija laimėjo: 1846 metais buvo pri- 
imtas bilis dėl grūdų įstatymų panaikinimo.— 43 


2 „Sąjunga“ („Verein“), pagal Štirnerį — savanoriškas egoistų susivienijimas 
(žr. šio leidinio 302—325 p.)— 44 


* J. Aikin. A Description of the Country from thirty to forty Miles round 
Manchester. London, 1795 (Dž. Eikinas. Mančesterio apylinkių trisdešimt—keturias- 
dešimt mylių spinduliu aprašymas. Londonas, 1795).— 49 


28 Cituojamas „Lettre sur la Jalousie du Commerce" („Laiškas apie rungtynia- 
vimą prekyboje“) iš I. Pinto knygos „Traité de la Circulation et du Crédit". Amster- 
dam, 1771 („Traktatas apie cirkuliaciją ir kreditą“. Amsterdamas, 1771), p. 234 ir 
283.— 49 


2 A. Smith. An Inquiry into the Nature and Causes of the Wealth of Nations. 
London, 1776 (A. Smitas. Tautų turto prigimties ir priežasčių tyrinėjimas. Londo- 
nas, 1776)— 50 


3 Žr. knygą: J. J. Rousseau. Du Contract social; ou, Principes du droit politi- 
gue. Amsterdam, 1762 (Ž. Ž. Ruso. Apie visuomeninę sutartį, arba Politinės teisės. 
principai. Amsterdamas, 1762).— 56 

3l Turimi galvoje M. Štirnerio samprotavimai jo straipsnyje „Štirnerio recen- 
zentai", išspausdintame žurnale „Wigand's Vierteljahrsschrift“, 1845, t. III, p. 187. 
Žr. šio leidinio 68 p.— 57 


32 Anglija buvo užkariauta normanų 1066 metais; Neapolis — 1130 metais.— 58 


* Rytų Romos imperija — valstybė, kuri 395 metais išsiskyrė iš vergvaldinės 
Romos imperijos su centru Konstantinopolyje. Vėliau ji buvo pavadinta Bizantija; 
gyvavo, iki ją užkariavo turkai 1453 metais.— 59 


34 Italijos miestas Amalfis X—XI amžiuje klestėjo kaip prekybos centras. Amal- 
fio miesto jūrų teisė (Tabula Amalphitana) galiojo visoje Italijoje ir buvo plačiai 
paplitusi Viduržemio jūros šalyse.— 64 


35 „Hunų mūšis“— garsus Kaulbacho paveikslas, nutapytas 1834—1837 metais. 
Paveikslas vaizduoja kritusių karių vėlių kautynes, vykstančias ore viršum kautynių 
lauko.— 67 


36 „Das Westphūlische Dampiboot“ („Vestfalijos garlaivis“) — „tikrųjų socialistų“ 
mėnraštis; buvo leidžiamas Bilefelde nuo 1845 m. sausio iki 1846 m. gruodžio mėn. 
ir Paderborne nuo 1847 m. sausio iki 1848 m. kovo mėn.; žurnalą redagavo O. Liu- 
ningas.— 67 


37 Turimas galvoje jau minėtas M. Štirnerio straipsnis „Štirnerio recenzentai“ 
„žurnale „Wigand's Vierteljahrsschrift“, 1845, t. III, p. 147—194.— 68 


38 Santa casa (šventasis namas) — taip vadinosi inkvizicijos rūmai Madride.— 68 


9 Dottore Graziano (Daktaras Graciano) —italų kaukių komedijos personažas; 
pseudomokslininko, pedanto tipas.— 68 


*0 Antruoju B. Bauerio knygos „Die gute Sache der Freiheit und meine eigene 
Angelegenheit". Zürich und Winterthur, 1842 („Teisus laisvės reikalas ir mano 
paties reikalas“. Ciurichas ir Vinterturas, 1842) tomu čia ironiškai vadinamas 
B. Bauerio straipsnis apie Fojerbachą žurnale ,(Wigand's Vierteljahrsschrift" (žr. 9 pa- 
stabą).— 69 


4l Kalbama apie L. Fojerbacho knygas: „Geschichte der neuern Philosophie. 
Darstellung, Entwicklung und Kritik der Leibnitz'schen Philosophie“. Ansbach, 1837 
(„Naujosios filosofijos istorija. Leibnico filosofijos išdėstymas, analizė ir kritika“. 
"Ansbachas, 1837); „Pierre Bayle". Ansbach, 1838 („Pjeras Beilis“. Ansbachas, 1838); 
„Das Wesen des Christenthums“. Leipzig, 1841 („Krikščionybės esmė“. Leipcigas, 
1841) ir apie L. Fojerbacho straipsnį „Zur Kritik der „positiven Philosophie““ („Dėl 
„pozityviosios filosofijos“ kritikos“), išspausdintą anonimiškai žurnale „Hallische 
Jahrbücher", 1838 m. (žr. 19 pastabą). — 69 


42 Žr. K. Marksas ir F. Engelsas. Šventoji šeima, arba kritinės kritikos kritika. 
Vilnius, 1960, p. 153.— 70 


* Oregono klausimas — klausimas dėl Šiaurės Amerikos Ramiojo vandenyno pa- 
krantėje esančios Oregono srities valdymo. Kova dėl Oregono užgrobimo pasibaigė 
1846 metais, padalinant šią sriti tarp JAV ir Anglijos.— 70 


4 B. Bauer. Kritik der evangelischen Geschichte der Synoptiker, Bd. 1—2. Leip- 
zig, 1841; Bd. 3, Braunschweig, 1842 (B. Baueris. Sinoptikų evangelijų istorijos kri- 
tika, t. 1—2, Leipcigas, 1841; t. 3, Braunšveigas, 1842), 

B. Bauer. Das entdeckte Christenthum. Zūrich und Winterthur, 1843 (B. Baueris. 
Atskleistoji krikščionybė. Ciurichas ir Vinterturas, 1843). 

G. W. F. Hegel. Phänomenologie des Geistes. Bamberg und Würzburg, 1807 
(G. V. F. Hegelis. Dvasios fenomenologija. Bambergas ir Viurcburgas, 1807); šis 
veikalas „Vokiečių ideologijoje“ cituojamas iš leidimo: G. W. F. Hegel. Werke. 
2-te Aufl. Bd II. Berlin, 1841 (G. V. F. Hegelis. Raštai. 2-asis leid. T. II. Berlynas, 
1841)— 70 

45 Žr. K. Marksas ir F. Engelsas. Šventoji šeima, arba kritinės kritikos kritika. 
Vilnius, 1960, p. 152 ir sek. ir 209—211.— 71 


45 Žr. K. Marksas ir F. Engelsas. Šventoji šeima, arba kritinės kritikos kritika, 
p. 152—155.—71 


* Žr. K. Marksas ir F. Engelsas. Šventoji šeima, arba kritinės kritikos kritika, 
p. 86 ir sek.— 73 


* Tai perfrazuota replika iš Šekspyro komedijos „Dvyliktoji naktis“ vokiškojo 
vertimo 3-ojo veiksmo 2-osios scenos: žodis „malonė“ (Gunst) čia pakeistas žodžiu 
„menas“ (Kunst)— 76 


49 Iš „Literatur-Zeitung“ cituojamas posakis buvo pateiktas „Šventojoje šeimoje“ 
(žr. K. Marksas ir F. Engelsas. Šventoji šeima, arba kritinės kritikos kritika, p. 163). 

„Literatur-Zeįtung“ — sutrumpintas mėnraščio „Allgemeine  Literatur-Zeitung“ 
(„Visuotinis literatūros laikraštis“) pavadinimas; leido jaunahegelininkis B. Baueris 
Šarlotenburge nuo 1843 metų gruodžio iki 1844 metų spalio mėnesio.— 78 


50 Žr. K. Marksas ir F. Engelsas. Šventoji šeima, arba kritinės kritikos kritika, 
p. 12— 79 


51 Žr. K. Marksas ir F. Engelsas. Šventoji šeima, arba kritinės kritikos kritika, 
p. 130.— 80 


5 „Rheinische Zeitung für Politik, Handel und Gewerbe” („Reino laikraštis po- 
litikos, prekybos ir pramonės klausimais“) — dienraštis, buvo leidžiamas Kelne nuo 
1842 m. sausio 1 d. iki 1843 m. kovo 31 d. Laikraštį įsteigė Prūsijos absoliutizmo 
atžvilgiu opoziciškai nusiteikusios Reino buržuazijos atstovai. Bendradarbiauti laik- 
raštyje buvo pakviesti ir kai kurie jaunahegelininkiai. Nuo 1842 metų balandžio 
mėnesio K. Marksas tapo „Rheinische Zeitung“ bendradarbiu, o nuo tų pat metų 
spalio mėnesio — vienu iš jo redaktorių. Laikraštyje „Rheinische Zeitung“ buvo 
išspausdinta ir F. Engelso straipsnių. Markso redaguojamas, „Rheinische Zeitung“ 
pradėjo įgauti vis aiškesnį revoliucinį, demokratini pobūdį. Vyriausybė įvedė šiam 
laikraščiui ypatingai griežtą cenzūrą, o paskiau jį uždarė. — 80 


5 Žodžiai iš Šilerio dramos „Valenšteino mirtis", IV veiksmas, 12-0ji sce- 
na.— 81 


5t Žr. K. Marksas ir F. Engelsas. Šventoji šeima, arba kritinės kritikos kriti- 
ka, p. 109—117 ir 119.— 82 


5 „Was jehen mir die įrinen Beeme an?” („Kas man rūpi žali medžiai?" — 
berlyniečių tarme) —- Heinė. „Kelionių vaizdai. Luko vandenys“, ketvirtasis skyrius 
(perfrazuota).— 85 


56 Knyga: Max Stirner. Der Einzige und sein Eigenthum. Leipzig, Verlag von 
Otto Wigand, 1845 (Maksas Štirneris. Vienintelis ir jo nuosavybė. Leipcigas, Oto 
Vigando leidykla, 1845) — pasirodė 1844 metų pabaigoje. —85 


57 Turimi galvoje kritiniai pasisakymai prieš Štirnerio knygą: Šeligos straipsnis 
„Vienintelis ir jo nuosavybė“ žurnale „Norddeutsche Blätter“, 1845 metų kovo 
mėnesio numeris; Fojerbacho straipsnis „Apie „Krikščionybės esmę“ ryšium su 
„Vieninteliu ir jo nuosavybe““ žurnale „„Wigand's Vierteljahrsschrift“, 1845, 
t. II; Heso brošiūra „Die letzten Philosophen”. Darmstadt, 1845 („Paskutiniai filo- 
sofai“. Darmštatas, 1845). Štirneris atsakė į šią kritiką ir gynė savo knygą žurnalo 
„Wigand's Vierteljahrsschrift“ 1845 metų III tome — straipsnyje „Štirnerio recen- 
zentai", Šis straipsnis „Vokiečių ideologijoje“ ironiškai vadinamas Štirnerio knygos 
„apologetiniu komentaru“. — 85 


58 Ridžent-strit — viena pagrindinių Londono gatvių — 91 


5 G. W. F. Hegel. Encyclopūdie der philosophischen Wissenschaften im Grund- 
risse. Heidelberg, 1817 (G. V. F. Hegelis. Filosofijos mokslų enciklopedijos pagrindai. 
Heidelbergas, 1817). Šis veikalas susideda iš trijų dalių: 1) logika, 2) gamtos filo- 
sofija, 3) dvasios filosofija.— 94 

5 G. W. F. Hegel. Vorlesungen über die Naturphilosophie. In: Werke, Bd. VII. 
Berlin, 1842 (G. V. F. Hegelis. Gamtos filosofijos paskaitos.— Km.: Raštai, t. VII. Ber- 
lynas, 1842).— 94 


6l Jacques le bonhomme (Žakas prasčiokas) — ironiška valstiečio pravardė Pran- 
cūzijoje.— 98 


62 Sezostris — legendarinis senovės Egipto faraonas.— 99 


6 Emanuelis — Žano Polio romano „Hesperus, arba 45-ios šunų pašto dienos“ 
personažas.— 102 


6 Integer vitae scelerisque purus (nepriekaištingo gyvenimo ir nusikaltimų ne- 
suterštas žmogus).— Horacijus. „Odės”, pirmoji knyga, XXII odė, I eilutė— 103 


65 Aristotelio veikalas „Apie sielą".— 105 


6 G. W. F. Hegel. Vorlesungen über die Geschichte der Philosophie, Bd. 3. In: 
Werke. 2-te Aufl. Bd. XV. Berlin, 1843 (G. V. F. Hegelis. Filosofijos istorijos pa- 
skaitos, t. 3.— Kn.: Raštai. 2-asis leid. T. XV. Berlynas, 1843).— 108 


67 Ištikimasis Ekartas — vokiečių viduramžių padavimų didvyris, tipingas ištiki- 
mo žmogaus, patikimo sargo paveikslas.— 110 


6 G. W. F. Hegel. Wissenschaft der Logik. Nürnberg, 1812—1816 (G. V. F. He- 
gelis. Logikos mokslas. Niurnbergas, 1812—1816). Šis veikalas susideda iš trijų dalių: 
1) objektyvioji logika, mokymas apie būtį (išl. 1812 metais); 2) objektyvioji logika, 
mokymas apie esmę (išl. 1813 metais); 3) subjektyvioji logika, arba mokymas apie 
sąvoką (išl. 1816 metais) — 111 


69 Cituojamas L. Fojerbacho straipsnis „Preliminarinės tezės filosofijos reformai“, 
išspausdintas rinkinio „Anekdota zur neuesten deutschen Philosophie und Publicis- 
tik“ („Neišleisti dalykai iš naujosios vokiečių filosofijos ir publicistikos“) II tome. 
Ši rinkinį išleido A. Rugė Šveicarijoje (Ciurichas ir Vinterturas) 1843 metais— 119 


70 Iki 1848 m. revoliucijos Berlyno gatvėse ir Tirgarteno parke buvo drau- 
džiama rūkyti; už draudimo pažeidimą grėsė piniginė bauda arba kūno bausmė— 121 


71 Ironiška Silezijos lenkų pravardė Vokietijoje— 122 


72 Turimas galvoje pirmasis „opiumo karas“ (1839—1842) — grobikiškas Anglijos 
karas prieš Kiniją, davęs pradžią Kinijos pavertimui pusiau kolonija.— 124 


733 G. W. F. Hegel. Vorlesungen über die Philosophie der Religion, Bd. 2. In: 
Werke, 2-te Aufl. Bd. XII. Berlin, 1840 (G. V. F. Hegelis. Religijos filosofijos pa- 
skaitos, t. 2.— Kn.: Raštai. 2-asis leid. T. XU. Berlynas, 1840)— 128 


7t Kalbama apie F. Bekono veikalus: „De Dignitate et Augmentis Scientiarum“ 
(„Apie mokslų vertę ir plėtotę"), išleistas Londone 1623 metais; „Novum Organum“ 
(„Naujasis organonas"), išleistas Londone 1620 metais, ir „The Essays or Counsels 
Civil and Moral“ („Bandymai arba politiniai ir doroviniai pamokymai“), paskutinis 
leidimas, išspausdintas rašytojui tebesant gyvam, pasirodė Londone 1625 metais — 129 


75 Ecce iterum Crispinus (štai vėl Krispinas) — taip prasideda Juvenalo IV sa- 
tyra, plakanti (pirmojoje dalyje) Krispiną, vieną Romos imperatoriaus Domiciano 
dvariškį. Perkeltine prasme šie žodžiai reiškia: „vėl tas pats personažas“ arba „ir 
vėl tas pat“.— 129 


76 Du laisvės draugai (Deux amis de la libertė) — tokiu slapyvardžiu Kerverso 
(Kerverseau) - ir Klavlenas (Clavelin) išleido Paryžiuje XVIII amžiaus pabaigoje— 
XIX amžiaus pradžioje daugiatomį veikalą „1789 metų revoliucijos istorija“ („His- 
toire de la Révolution de 1789").— 134 


77 G. Browning. The Domestic and Financial Condition of Great Britain; Pre- 


ceded by a Brief Sketch of Her Foreign Policy; and of the Statistics and Politics 
of France, Russia, Austria, and Prussia. London, 1834 (Dž. Brauningas. Didžiosios 

Britanijos vidaus ir finansinė padėtis; su pirmesne trumpa jos užsienio politikos, 
taip pat Prancūzijos, Rusijos, Austrijos ir Prūsijos statistikos ir politikos apybraiža. 
Londonas, 1834)— 136 


78 Kuptergrabenas — kanalas Berlyne ir viena jo krantinių. Kupfergrabeno kran- 
tinėje gyveno Hegelis— 138 


" Iš Hofmano fon Falerslebeno eilėraščio „Tik Vokietijoje!" — 139 
5 I. Kant. Critik der practischen Vernunft. Riga, 1788.— 145 


8! „Tugendbund“ (pažodžiui: „Dorovės sąjunga") — slapta politinė draugija, su- 


sikūrusi Prūsijoje 1808 metais. Draugija savo uždaviniu laikė žadinti patriotinius 
jausmus, kovoti už šalies išvadavimą iš Napoleono okupacijos ir už konstitucinės 
santvarkos įvedimą. Napoleonui pralaimėjus, ji buvo persekiojama už konstitucijos 
reikalavimą ir netrukus iširo.—- 148 


52 Turima galvoje knyga: L. Blanc. Histoire de dix ans. 1830—1840. T. I—V. 
Paris, 1841—1844 (L. Blanas. Dešimties metų istorija. 1830—1840, t. I—V. Paryžius, 
1841—1844); L. Bulio išversta į vokiečių kalbą, ji buvo išleista Berlyne 1844— 
1845 metais— 146 


8 Cercle social (Socialinis būrelis) — demokratinės inteligentijos atstovų įsteigta 
organizacija, veikė Paryžiuje pirmaisiais XVIII amžiaus pabaigos buržuazinės pran- 
cūzų revoliucijos metais. Cercle social vietą komunistinių idėjų istorijoje nusako tai, 
kad jo ideologas K. Fošė reikalavo perdalyti lygiomis žemę, apriboti stambų turtą, 
taip pat duoti darbo visiems darbingiems piliečiams. K. Fošė kritikavo prancūzų 
revoliucijos dokumentuose paskelbtą formalią lygybę. Ši kritika paruošė žymiai 
drąsesnius „pasiutusiųjų“ vadovo Žako Ru pasisakymus šiuo klausimu.— 149 


81 Cituojamas anoniminis straipsnis „Prūsija nuo Arnto paskyrimo iki Bauerio 
atsistatydinimo“ iš rinkinio „Einundzwanzig Bogen aus der Schweiz“ („Dvidešimt 
vienas lankas iš Šveicarijos"); rinkinį išleido smulkiaburžuazinis demokratas, poetas 
G. Hervegas 1843 metais Ciuriche ir Vinterture.— 150 


5 J. Wade. History of the Middle and Working Classes. 3rd ed., London, 
1835 (Dž. Ueidas. Vidurinės ir darbininkų klasės istorija. 3-asis leid. Londonas, 
1835.— 151 


86 Evil May-day (nelaiminga gegužės diena) — tokiu pavadinimu yra žinomas 
istorijoje 1518 m. gegužės 1 d. Londone įvykęs miestiečių sukilimas prieš užsienio 
pirklių įsigalėjimą; jame dalyvavo daugiausia miesto žemutiniai sluoksniai. — 152 


57 Laisvamaniai (originale berlyniečių tarme Freijeister) — užuomina apie „Lais- 
vuosius"., 

„Laisvieji'— taip vadinosi XIX amžiaus 5-ojo dešimtmečio pirmojoje pusėje 
veikęs Berlyno literatų jaunahegelininkių būrelis, kurio branduoli sudarė B. Baueris, 
E. Baueris, E. Mejenas, L. Bulis, M. Štirneris ir kiti. Jau savo 1842 m. laiškuose 
Marksas kritikavo „Laisvuosius“ ir atsisakė spausdinti jų tuščius ir pretenzingus 
straipsnius jo redaguojamame „Rheinische Zeitung“.— 154 


5 W., Weitling. Garantien der Harmonie und Freiheit. Vivis, 1842 (V. Veitlingas. 
Harmonijos ir laisvės garantijos. Vevė, 1842)— 154 


8 G. W. F. Hegel. Grundlinien der Philosophie des Rechts. Berlin, 1821 
(G. V. F. Hegelis. Teisės filosofijos pagrindai. Berlynas, 1821). Šio veikalo pratarmė 
datuota 1820 m. birželio 25 d.— 156 


9 Žr. K. Mapkc u D. Barensc. Counnenns, 2 M3A, T. 1, crp. 405, 415, 556 m 
557.— 157 


9 Turimos galvoje knygos: 


Die Kommunisten in der Schweiz nach den bei Weitling vorgefundenen Pa- 
pieren. Wėrtlicher Abdruck des Kommissionalberichtes an die H. Regierung des 
Standes Zūrich. Zūrich, 1843 (Komunistai Šveicarijoje, pagal dokumentus, rastus pas 

Veitlingą. Pilnas komisijos pranešimo Ciuricho kantono vyriausybei tekstas. Ciu- 
richas, 1843); pranešimo autorius buvo J. K. Bliunčlis; 

L. Stein. Der Socialismus und Communismus des heutigen Frankreichs. Leipzig, 
1842 (L. Šteinas. Dabartinės Prancūzijos socializmas ir komunizmas. Leipcigas, 
1842)— 157 


92 Žr. K. Marksas ir F. Engelsas. Šventoji šeima, arba kritinės kritikos kritika, 
p. 91, 59—60, 210.— 159 


98 Congregatio de propaganda fide (Tikėjimo propagandos kongregacija) — kata- 
likų organizacija, popiežiaus įsteigta skleisti visose šalyse kaialikybei ir kovoti su 
erezijomis. Kongregacija buvo vienas reakcinės popiežių ir katalikų sluoksnių po- 
litikos įrankių. — 161 


% „Kritika knygrišio pavidalu“ — taip Marksas ir Engelsas ironiškai vadina „Šven- 
tojoje šeimoje“ Karlą Reichartą. Pirmajame ir antrajame „Allgemeine Literaiur-Zei- 
tung” numeryje buvo išspausdintas Reicharto straipsnis „Raštai apie pauperizmą“, 
kuriame buvo kritikuojamas straipsnis „Didėjančio pauperizmo priežastys“, įdėtas 
į A. T. Venigerio knygą „Publicistiniai straipsniai“.—- 165 


5 F, M. Eden. The State of the Poor: or, an History of the Labouring Classes 
in England. Vol. 1—3, London, 1797 (F. M. Idenas. Vargšų padėtis, arba Anglijos 
dirbančiųjų klasių istorija, t. 1—3. Londonas, 1797). 

F. Guizot. Histoire de la civilisation en France. T. 1—5, Paris, 1829—1832 
(F. Gizo. Civilizacijos istorija Prancūzijoje, t. 1—5. Paryžius, 1829—1832). 

A. A. Monteil. Histoire des français des divers états aux cinq derniers siècles. 
T. I—X, Paris, 1828—1844 (A. A. Montėjus. Pastarųjų penkių šimtmečių įvairių 
luomų prancūzų istorija, t. I —X. Paryžius, 1828—1844).— 165 


96 Šekspyras. ,„Timonas Atėnietis“. IV veiksmas, 3-oji scena.— 174 


97 Bangueroute cochonne (kiauliškas bankrotas) — 32-oji iš 36 bankroto rūšių, 
kurias skiria Furjė. Savo neužbaigtame darbe „Apie tris išorines vienybes“ Furjė 
taip apibūdina šią rūšį: „Kiauliškas bankrotas — tai bankrotas prasčioko, kuris, 
užuot veikęs pagal pagrindines taisykles, nuskurdina žmoną, vaikus ir save, pasi- 
duodamas į teisingumo rankas ir užsitraukdamas prekybos draugų panieką, nes jie 
gerbia tik turtingųjų ir prisiderinančių prie didžiųjų principų bankrotus“.— 178 


98 Sentencija „Pažink pats save" buvo užrašyta prie iėjimo į Apolono šventyklą 
Delfuose.— 189 


"9 Pagal pseudomokslinę idealistinę J. Bentamo etiką, išreiškiančią anglų filis- 
terio požiūrį, moraliais laikomi tie žmogaus veiksmai, dėl kurių malonumų suma 
viršija kentėjimų sumą; nuobodžiausią malonumų ir kentėjimų sąrašų sudarinėjimą 
ir balanso suvedimą, siekiant nustatyti poelgio moralumą, Marksas ir Engelsas iro- 
niškai vadina ,„Bentamo buhalterija“.— 196 


100 Moabitas — rajonas Berlyno šiaurės vakaruose. 
Kepenikas — rajonas Berlyno pietryčių dalyje. 
Hamburgo vartai — miesto vartai šiauriniame Berlyno pakraštyje.— 200 


101 Pasiuntinys Nantė (Eckensteher Nante) — K. Holtajaus dramos „Berlyno tra- 
gedija“ veikėjas; šio paveikslo pagrindu garsus vokiečių komikas F. Bekmanas su- 
kūrė populiarų farsą „Pasiuntinys Nantė apklausos metu“. Nantės vardas tapo bend- 
riniu vardu ir buvo taikomas plepiam filosofuojančiam juokdariui, kuris kiekviena 
proga laido lėkštus sąmojus berlyniečių tarme.— 207 


102 Bloksbergas — Harco kalnyno viršūnė Vokietijoje; pagal liaudies legendas 
Bloksbergas yra vieta, kur raganos renkasi puotai. Bloksbergais taip pat vadinamos 
daugelis Vokietijos kalvų; su jais siejamos prietaringos pažiūros apie „nešvarią 
jėgą“ — 214 


103 „Laukinės gamtos sūnus“ („Der Sohn der Wildnis“) -— F. Halmo drama, pirmą 
kartą pastatyta 1842 retais. — 232 

104 Spanso-bocko — viena žiauriausių kūno bausmių, kurias kolonizatoriai taikė 
Suriname (Pietų Amerika). — 236 


105 Turimas galvoje vergų negrų sukilimas 1791—1793 metais Haiti saloje; su- 
kilėliai, Tuseno-Luvertiuro vadovaujami, kovojo dėl laisvės, žemės ir nepriklauso- 
mybės prieš plantatorius ir kolonizatorius; jie pasiekė, kad vergovė buvo panai- 
kinta.— 236 


106 Istorinė teisės mokykla — reakcinė istorijos ir teisės mokslo kryptis, atsi- 
radusi Vokietijoje XVIII amžiaus pabaigoje. 

Reakcinis romantizmas — pirmosios XIX amžiaus pusės ideologinė kryptis, gimi- 
ninga istorinei teisės mokyklai. 

Šių krypčių apibūdinimą žr. K. Markso straipsniuose „Filosofinis istorinės teisės 
mokyklos manifestas“ ir „Dėl Hegelio teisės filosofijos kritikos. Įvadas“ (Karl Marx, 
Friedrich Engels. Werke, Bd. 1. Berlin, 1958, S. 78—85, 380)— 241 


107 Iš A. Šamiso eilėraščio „Tragiška istorija".— 244 


108 „Dešimt lentelių“ — pradinis „dvylikos lentelių“ įstatymo (Lex duodecim ta- 
bularum), seniausio vergovinės Romos valstybės įstaiymų paminklo, variantas; įsta- 
tymas buvo priimtas, plebėjams laimėjus kovą prieš patricijus respublikos laikotar- 
piu, V amžiaus prieš m. e. viduryje; jis buvo tolesnio Romos privatinės teisės 
vystymo šaltinis. — 244 


109 Siehelis (Stehely) — cukrainės savininkas Berlyne, kur XIX amžiaus 5-ajame 
dešimtmetyje rinkdavosi radikaliai nusiteikę literatai. — 250 


110 Saint-Jacques Ie bonhomme — šventasis Žakas (Jokūbas) prasčiokas. Čia ci- 
tuojama biblijos knyga, šv. Jokūbo laiškas.— 252 


11! Heinė. „Kelionė po Harcą“.— 257 


112 šventoji hermandada — Ispanijos miestų sąjunga, karaliaus valdžios įkurta 
XV amžiaus pabaigoje; ši sąjunga siekė panaudoti buržuaziją, kovojant prieš stam- 
biuosius feodalus ir ginant absoliutizmo interesus. Nuo XVI amžiaus vidurio šven- 
tosios hermandados ginkluotosios pajėgos vykdė policijos funkcijas. Perkeltine, iro- 
niška prasme šventąja hermandada vadinama policija.— 266 


1183 Špandau — tvirtovė (į vakarus nuo Berlyno) su kalėjimu politiniams kali- 
niams.— 266 


14 Rugsėjo įstatymai — reakciniai įstatymai, Prancūzijos vyriausybės išleisti 


1835 m. rugsėjo mėnesį. Šie įstatymai apribojo prisiekusiųjų teismo veiklą ir įvedė 
periodiniams leidiniams ir nustatytas kalinimas bei stambios piniginės baudos už 
pasisakymus prieš nuosavybę ir esamą valstybinę santvarką.— 268 


15 Magna Charta — Magna Charta Libertatum (Didžioji laisvių chartija) — raš- 
tas, kuri sukilę stambūs feodalai (baronai), pasinaudoję riterių ir miestiečių parama, 
įteikė Anglijos karaliui Jonui Bežemiui. Chartija, pasirašyta 1215 m. birželio 15 d. 
Ranimido lankoje prie Temzės upės, apribojo karaliaus teises daugiausia stambiųjų 
feodalų naudai ir padarė nuolaidų riteriams bei miestams; pagrindinei gyventojų 
daugumai, baudžiaviniams valstiečiams, chartija nedavė jokių teisių.— 274 


16 Grūdų įstatymų panaikinimo bilis, priimtas 1846 metais, numatė laikinai, iki 
1849 m., palikti sumažintus muitus grūdams, įvežamiems iš užsienio; 1849 metais 
grūdų įstatymai buvo galutinai panaikinti — 274 


"7 Abakukas — biblijos pranašas. Pranašo Abakuko knyga yra įvairiausių pa- 


žiūrų mišinys ir rodo visišką dvasinį bejėgiškumą bei negalėjimą suprasti gyve- 
nimo tikrovės.— 275 


11$ Turimas galvoje darbas: N. W. Senior. Three Lectures on the Rate of Wa- 
ges, Delivered before the University of Oxford, in Easter Term, 1830. London, 1830 

(N. V. Senioras. Trys paskaitos apie darbo užmokesčio lygį, skaitytos Oksfordo uni- 
versitete 1830 metų pavasario semestre. Londonas, 1830).— 279 


119 Pandektai — graikiškas Digestų (lot. Digesta — rinkinys), Romos civilinių tei- 
sinių aktų rinkinio svarbiausios dalies pavadinimas. Digestai — tai rinkinys ištraukų 
iš Romos teisininkų veikalų. Jie išreiškė vergvaldžių interesus; buvo išleisti 533 me- 
tais, valdant Bizantijos imperatoriui Justinianui.— 282 


120 Seehandlung (Jūrų prekyba) — prekybos ir kredito draugija, įsteigta 1772 me- 
tais Prūsijoje; ši draugija turėjo svarbių valstybinių privilegijų, ji teikė stambias 
paskolas vyriausybei, faktiškai atlikdama jos bankininko ir finansų maklerio vaid- 
menį; 1904 metais buvo oficialiai paversta Prūsijos valstybiniu banku.— 291 


12! Levons-nous! (Pakilkime!) — iš revoliucinio demokratinio savaitraščio ,Révo- 
lutions de Paris“ („Paryžiaus revoliucijos“) devizo: „Didieji mums atrodo didūs, nes 
patys klūpome prieš juos. Pakilkime!“; savaitraštis buvo leidžiamas Paryžiuje nuo 
1789 m. liepos iki 1794 m. vasario mėnesio.— 295 


122 „Der hinkende Bote” („Šlubas pranešėjas“, arba „Šlubis“) — taip dažnai va- 
dindavo liaudies kalendorius, kuriuose būdavo pasenusių metinių naujienų.— 298 


123 Mocarto pradėtą „Rekviem“ užbaigė Francas Ksaveras Ziusmajeris.— 306 


124 Turimi galvoje socialistai utopistai (ypač Furjė ir jo pasekėjai), šalininkai 
utopinio plano — pertvarkyti visuomenę reformomis, vadinamuoju „darbo organiza- 
vimu“, kurį jie priešpastatė kapitalizmo sąlygomis viešpataujančiai gamybos anar- 
chijai.— 306 


125 Ieškoti tėvystės draudžiama — formulė iš Napoleono kodekso (Prancūzijos 
civilinio kodekso) 340 straipsnio.— 311 


12 Vilenholas — nedidelis miestas Stafordširo grafystėje, Anglijoje, vienas gele- 
žies pramonės centrų. — 312 


127 Užuomina apie M. Štirnerio knygos dedikaciją savo žmonai Marijai Den- 
hart.— 312 


128 W, Godwin. An Enquiry concerning Political Justice and its Influence on 
General Virtue and Happiness. Vol. 1—2, London, 1793 (V. Godvinas. Politinio tei- 
singumo ir jo įtakos bendram dorybingumui ir gerovei tyrinėjimas, t. 1—2. Lon- 
donas, 1793)— 313 


129 Kalbama apie vieną svarbiausių 1793 metų žmogaus ir piliečio teisių dekla- 
racijos (Déclaration des droits de l'homme et du citoyen) nuostatų; šią Deklaraciją 
paruošė M. Robespjeras ir priėmė Konventas revoliucinės demokratinės jakobinų 
diktatūros laikotarpiu. Baigiamajame, 35-ajame Deklaracijos straipsnyje buvo sako- 
ma: „Kai vyriausybė pažeidžia tautos teises, sukilimas yra visos tautos ir kiek- 
vienos atskiros jos dalies švenčiausioji teisė ir būtiniausia pareiga“.— 314 


1% D. Ricardo. On the Principles of Political Economy, and Taxation., London, 
1817 (D. Rikardo. Apie politinės ekonomijos ir apmokestinimo principus. Londonas, 
1817).— 315 


181 „Sonetų vainikas A. V. fon Šlegeliui"“ iš Heinės „Giesmių knygos".— 317 


182 Vokiečių valstybių, nustačiusių bendrą muitų sieną, Muitų sąjunga buvo 
ikurta 1834 metais. Ilgainiui ji apėmė visas vokiečių valstybes, išskyrus Austriją ir 
kai kurias mažas valstybes. Vyraujantį vaidmenį sąjungoje vaidino Prūsija. Atsi- 
radusi iš reikalo sukurti bendrą vokiečių rinką, Muitų sąjunga ateityje prisidėjo 
ir prie politinio Vokietijos suvienijimo.— 321 

18 Humanus — Getės eiliuoto fragmento „Paslaplys“ personažas.— 324 

134 Getė. „Faustas“, I dalis, trečioji scena („Fausto kabinetas“).— 340 
15 Kalderonas. ,„Mantiblio tiltas", I vei/smas.— 352 

196 Th. Oelckers. Die Bewegung des Socialismus und Communismus. Leipzig, 
1844 (T. Elkersas. Socialistinis ir komunistinis judėjimas. Leipcigas, 1844).— 359 


187 „Jaunoji Vokietija“— literatūrinė grupė, atsiradusi Vokietijoje XIX amžiaus 
4-ajame dešimtmetyje ir buvusi Heinės ir Bernės įtakoje. Savo grožiniuose ir publi- 
cistiniuose kūriniuose išreikšdami opozicines smulkiosios buržuazijos nuotaikas, „Jau- 
nosios Vokietijos“ rašytojai (Guckovas, Vinbargas, Muntas ir kt.) gynė sąžinės ir 
spaudos laisvę. „Jaunosios Vokietijos“ literatų pažiūros buvo nepribrendusios idė- 
jiniu ir neapibrėžtos politiniu atžvilgiu; netrukus dauguma jų išsigimė į paprastus 
buržuazinius liberalus.— 361 


i38 „Rheinische Jahrbücher zur gesellschafilichen Reform“ („Reino metraštis so- 
cialinės reformos klausimais“) — žurnalas, kurį leido H. Piutmanas; išėjo tik du to- 
mai, pirmasis Darmštate 1845 m. rugpiūčio mėnesį, antrasis Bel-Viu miestelyje Vo- 
kietijos— Šveicarijos pasienyje 1846 m. pabaigoje. Bendrą metraščio krypti lėmė 
jame bendradarbiavę „tikrojo socializmo“ atstovai.— 362 


139 „Komunizmas, socializmas, humanizmas“ — Hermano Zemigo straipsnis. —362 


40 Turimas galvoje M. Heso straipsnis „Apie skurdą „mūsų visuomenėje ir jo 
panaikinimą“, išspausdintas metraštyje „Deutsches Biūrgerbuch“, 1845 m. p. 22—48. 

„Deutsches Biirgerbuch“ („Knyga vokiečių piliečiams“) 1845 metams — metraš- 
tis, H. Piutmano išleistas Darmštate 1844 m. gruodžio mėnesį. Bendrą metraščio 
kryptį lėmė jame bendradarbiavę „tikrojo socializmo“ atstovai. Metraštis „Deutsches 
Būrgerbuch" 1846 metams buvo išleistas Manheime 1846 m. vasarą.— 362 


141 Heinė. Ciklas „Lyrinis intermeco", 50-asis eilėraštis. Citata pakeista: originale 
nėra žodžio „vokietis“ ir nėra kursyvo.— 364 


142 Cabet. Voyage en Icarie, roman philosophique et social. Deuxième édition, 
Paris, 1842 (Kabė. Kelionė į Ikariją, filosofinis ir socialinis romanas. Antrasis lei- 
dimas. Paryžius, 1842). Pirmąjį savo knygos leidimą Kabė išspausdino 1840 metais 
dviem tomais pavadinimu: „Voyage et aventures de lord William Carisdall en 
Icarie“, traduits de l'Anglais de Francis Adams, par Th. Duiruit („Lordo Viljamo 
Karizdalio kelionė ir nuotykiai Ikarijoje“. Vertė T. Diufriuji iš Frensio Adamso 
angliško teksto) — 364 


143 Système de la Nature ou Des Loix du Monde Physique et du Monde Moral. 
Par M. Mirabaud, Secrétaire Perpėtuel et l'un des Quarante de l'Académie Fran- 
çaise. Londres, 1770 (Gamtos sistema, arba Apie fizinio pasaulio ir dvasinio pasaulio 
dėsnius. Pono Mirabo, nuolatinio Prancūzijos Akademijos sekretoriaus ir vieno iš 
keturiasdešimt jos narių veikalas. Londonas, 1770). Tikrasis knygos autorius buvo 
prancūzų materialistas P. A. Holbachas, įrašęs savo knygoje, konspiracijos tikslais, 


1760 metais mirusio Prancūzijos Akademijos sekretoriaus Ž. B. Mirabo pavardę— 364 


44 Cabet. Ma ligne droite ou Le vrai chemin du salut pour le peuple. Paris, 
1841 (Kabė. Teisingoji mano linija, arba Tikrasis kelias į tautos gerovę. Paryžius, 
1841).— 365 

145 Heinė. Eilėraštis „Išvirkščias pasaulis“ iš ciklo „Šiuolaikinės eilės“.— 369 


146 Humaniora — visuma mokslo disciplinų, kurios buvo dėstomos studijuojant 
klasikinę antikinę kultūrą. Renesanso epochos humanistai ir jų pasekėjai šias dis- 
ciplinas laikė humanitarinio mokymo ir auklėjimo pagrindu.— 369 


47 Heinė. „Vokietija. Žiemos pasaka“, VII skirsnis. — 371 
148 „Socializmo statybiniai akmenys“ — Rudolfo Matėjaus straipsnis.— 372 


14 Vokiečių vaikų dainelės priedainis. Šios eilės buvo dažnai vartojamos ir 
liaudies kalboje.— 377 


50 „Einundzwanzig Bogen aus der Schweiz“ („Dvidešimt vienas lankas iš Švei- 
carijos") — straipsnių rinkinys, kurį išleido smulkiaburžuazinis demokratas, poetas 
H. Hervegas 1843 metais Ciuriche ir Vinterture. 

„Neue Anekdota“ („Nauji neišleisti dalykai") — M. Heso, K. Griuno, O. Liuningo 
ir kt. straipsnių rinkinys, „tikrųjų socialistų“ išleistas Darmštate 1845 m. gegužės 
pabaigoje.— 383 i : 


151 K, Grün. Die soziale Bewegung in Frankreich und Belgien. Briefe und Stu- 
dien. Darmstadt, 1845 (K. Griunas. Socialinis judėjimas Prancūzijoje ir Belgijoje. 
Laiškai ir studijos. Darmštatas, 1845).— 384 : 


152 Radamantas — griežto teisėjo paveikslas senovės graikų mitologijoje.— 384 


158 Mocartas, opera „Užburtoji fleita“, antrasis veiksmas, Zarastro arija (per- 
frazuola).— 385 


14 Turima galvoje knyga: L. Reybaud. Études sur les Rėtormateurs ou Socia- 
listes modernes (L. Rebo. Apybraižos apie naujuosius reformatorius, arba socialistus), 
kurios pirmasis leidimas išėjo Paryžiuje 1840 metais.— 390 


155 Oeuvres de Saint-Simon, publiées en 1832 par Olinde Rodrigues. Paris, 1841 
(Sen-Simono raštai, Olendo Rodrigo išleisti 1832 metais. Paryžius, 1841). 

„L'Organisateur“ („Organizatorius“) — savaitinis sensimonistų mokyklos organas; 
buvo leidžiamas Paryžiuje 1829—1831 metais— 390 


156 Lettres d'un habitant de Genève à ses contemporains” („Ženevos gyventojo 
laiškai savo amžininkams“) — Sen-Simono veikalas, parašytas 1802 metais ir ano- 
nimiškai išleistas Paryžiuje 1803 metais.— 393 


157 H, Saint-Simon. Catéchisme politique des industriels; Oeuvres complètes, 
livr. II, Paris, 1832 (A. Sen-Simonas. Politinis pramonininkų katekizmas.— Kn.: Pil- 
nas raštų rinkinys, II knyga. Paryžius, 1832). Pirmasis leidimas antrašte „Pramoni- 
ninkų katekizmas“ išėjo Paryžiuje 1823—1824 metais. — 395 


158 H, Saint-Simon. L'Industrie. Paris, 1817—1818 (A. Sen-Simonas. Pramonė. 
Paryžius, 1817—1818).— 396 


159 H, Saint-Simon. Nouveau Christianisme. Paris, 1825 (A, Sen-Simonas. Nau- 
joji krikščionybė. Paryžius, 1825) — 398 


16 „Le Producteur” („Gamintojas“) — pirmasis sensimonistų mokyklos spaudos 
organas; žurnalas buvo leidžiamas Paryžiuje 1825—1826 metais.— 400 


161 Le Globe" („Žemės rutulys“) — dienraštis, ėjęs Paryžiuje 1824—1832 me- 
tais; nuo 1831 m. sausio 18 d. tapo sensimonistų mokyklos organu.— 401 


162 Menilmonianas — Paryžiaus priemiestis, kur Anfantenas, sensimonistų „Vy- 
riausiasis tėvas“, mėgino 1832 metais įsteigti darbo komuną.— 402 


163 Kalbama apie B. P. Anfanteno veikalą „Économie politique et politique” 
(„Politinė ekonomija ir politika“), kuris buvo išleistas atskira knyga Paryžiuje 
1831 metais, o iš pradžių buvo spausdinamas kaip straipsnių serija laikraštyje „Le 
Globe".— 402 


64 „Naujoji knyga“ („Livre nouveau“) — rankraštinis veikalas, kuriame. buvo 
išdėstytas sensimonistų mokymas. Rankraštis buvo paruoštas 1832 m. liepos mėnesį 
Anfanteno vadovaujamos sensimonistų mokyklos vadovų grupės (Baro, Furnelis, Še- 
valjė, Diuverjė, Lamberas ir kt.) posėdžiuose. Autorių sumanymu ši knyga turėjo 
tapti sensimonistų religijos „nauja biblija“.— 402 


165 Ch. Fourier. Théorie des quatre mouvements et des destinées générales; 
Oeuvres complètes, 2 éd., t. 1, Paris, 1841 (Š. Furjė. Keturių judėjimų ir visuotinių 
likimų teorija.— Kn.: Pilnas raštų rinkinys. 2 leid. T. 1. Paryžius, 1841). Pirmasis 
knygos leidimas išėjo anonimiškai Lijone 1808 metais). — 403 . 


166 Ch, Fourier. Traité de V' Association domestique-agricole. Paris—Londres, 1822 
(Š. Furjė. Traktatas apie namų ūkio ir žemdirbystės asociaciją. Paryžius—Londonas, 
1822).— 404 

167 „Vorwūrts!“ („Pirmyn!") — vokiečių laikraštis, ėjęs Paryžiuje nuo 1844 m. 
sausio iki gruodžio mėnesio dukart į savaitę. Jame bendradarbiavo Marksas ir En- 
gelsas. Laikraštis, veikiamas Markso, kuris nuo 1844 m. vasaros aktyviai įsijungė 
į laikraščio redagavimą, pradėjo įgauti komunistinį pobūdį; jis ėmė aštriai kriti- 
kuoti Prūsijos reakcinę santvarką. Prūsijos vyriausybei reikalaujant, Gizo minis- 
terija 1845 m. sausio mėnesi išleido įsakymą ištremti Marksą ir kai kuriuos kitus 
laikraščio bendradarbius iš Prancūzijos; „„Vorwšrts!“ leidimas nutrūko.— 416 


168 P. J. Proudhon. De la création de l'ordre dans l'humanité, ou Principes 
d'organisation politique. Paris, 1843 (P. Ž. Prudonas. Apie tvarkos sukūrimą žmo- 
nijoje, arba Apie politinės organizacijos principus. Paryžius, 1843)— 418 


16 Die Neue Welt oder das Reich des Geistes auf Erden. Verkündigung. Genf, 
1845.— Tai išleistos G. Kulmano paskaitos, kurias jis yra skaitęs Šveicarijos veit- 
linginėse bendruomenėse. Šios knygos apibūdinimą žr. F. Engelso straipsnyje „Dėl 
ankstyvosios krikščionybės istorijos“— 1894 m. (K. Marksas, F. Engelsas. Apie reli- 
giją. Vilnius, 1958, p. 262—287). 

„Vokiečių ideologijos“ antrojo tomo sekančio, V skyriaus („V. „Daktaras 
Georgas Kulmanas iš Holšteino“, arba „Tikrojo socializmo" pranašystė“) rankraštis 
parašytas Veidemajerio ranka ir jo pabaigoje pažymėta „M. Hesas". Šį skyrių grei- 
čiausiai parašė Hesas, perrašė Veidemajeris ir suredagavo Marksas ir Engelsas.— 419 


170 F, Engelso veikalas „Tikrieji socialistai“ yra betarpiškas „Vokiečių ideologi- 
antrojo tomo tęsinys. 

„Tikrajam socializmui“ besivystant, 1847 m. pradžioje susidarė bendroje jo sro- 
vėje įvairios grupės (Vestfalijos, Saksonijos, Berlyno ir kt.). Dėl to Engelsas sumanė 
perdirbti ir papildyti „Vokiečių ideologijos“ skyrių apie „tikrąjį socializmą“ (2-asis 
tomas) — sukritikuoti atskiras „tikrųjų socialistų" grupes. Šis sumanymas buvo iš- 
dėstytas Engelso 1847 m. sausio 15 d. laiške Marksui. Darbas truko mažiausiai iki 
balandžio mėn. (tekste minimas žurnalo „„Grenzboten“ 1847 m. balandžio 10 d. 
numeris) ir išliko „Tikrųjų socialistų“ rankraščio forma. Sprendžiant iš šio rank- 
raščio pabaigos, galima manyti, kad darbas nebuvo užbaigtas. Kūrinį „Tikrieji so- 
cialistai" pirmą kartą išspausdino Marksizmo-leninizmo institutas prie TSKP CK 
Markso ir Engelso raštų leidinyje originalo kalba 1932 metais (žr. Marx-Engels. 
Gesamtausgabe, Abt. I, Bd. 6, S. 73—116).— 427 


T] 


jos 


171 Užuomina, kad H. Krigė redagavo laikraštį „Der Volks-Tribun”. 
„Der Volks-Tribun” („Liaudies tribūnas“) — savaitraštis, vokiečių „tikrųjų so- 
cialistų" įsteigtas Niujorke; ėjo nuo 1846 m. sausio 5 d. iki gruodžio 31 d.— 428 


172 Kalbama apie J. Mejerio straipsnį „Teorija apie liaudies ūkį dabarties ir 
ateities forma“, kuris buvo išspausdintas rinkinyje „Dies Buch gehört dem Volke”, 
2-ieji leidimo metai (Bilefeldas, 1845). 

„Dies Buch gehört dem Volke” („Ši knyga skirta liaudžiai") — metraštis, kurį 
O. Liuningas leido Bilefelde 1845 metais ir Paderborne 1847 metais; viso išėjo trys 
tomai.— 428 


173 Atskirų žvaigždynų pavadinimai ironiškai duoti „tikrojo socializmo“ atsto- 
vams: „Liūtas“— Hermanas Krigė; „Vėžys"— Julijus Helmichas; „Dvyniai“: vienas — 
matyt, Rudolfas Rempelis, kitas — Julijus Mejeris; „„Avinas“— Jozefas Veidemaje- 
ris; „Tauras“ — Oto Liuningas.— 428 


14 „Gesellschaftsspiegel. Organ zur Vertretung der besitzlosen Volksklassen und 
zur Beleuchtung der gesellschaftlichen Zustände der Gegenwart" („Visuomenės 
veidrodis. Organas nepasiturinčių tautos klasių interesams ginti ir dabartiniams vi- 
suomeniniams santykiams nušviesti“) — „tikrųjų socialistų“ mėnesinis žurnalas; buvo 
leidžiamas Elberfelde 1845—1846 metais; redagavo M. Hesas; iš viso išėjo 12 nu- 
merių.— 428 


1755 Engelsas turi galvoje žurnalo „Weser-Dampfboot“ uždraudimą. 

„Weser-Dampfboot“ („Vezerio garlaivis“) — smulkiaburžuazinis žurnalas, pamažu 
virtęs „tikrųjų socialistų“ leidiniu; ėjo Mindene 1844 metais: nuo sausio iki spalio 
mėnesio — dukart į savaitę, o lapkričio ir gruodžio mėnesį — kartą į mėnesį. Nuo, 
lapkričio mėnesio antruoju redaktoriumi tapo O. Liuningas. 1844 m. pabaigoje žur- 

nalas buvo uždraustas ir nuo 1845 m. pradžios buvo leidžiamas „Das Westphalische 
Dampfboot" („Vestfalijos garlaivis“) pavadinimu. 


Eridanas — pietų pusrutulio žvaigždynas, vaizduojamas kaip upė.— 429 


176 Turimas galvoje Markso ir Engelso parašytas „Aplinkraštis prieš Krigę“ 
(žr. Karl Marx, Friedrich Engels. Werke, Bd. 4. Berlin, 1959) — 429 


177 „Werkstatt“ („Dirbtuvė“) — „tikrųjų socialistų“ žurnalas; redagavo G. Širge- 
sas; buvo leidžiamas Hamburge 1845—1847 metais.— 429 


178 Beatus ille qui procul negotiis (palaimintas tasai, kurs nepažįsta gyvenimo 
tuštybės; čia: palaimintas tasai, kurs yra toli nuo prekybos reikalų).— Horacijus. 
2 epodas. 1 eilutė.— 430 


179 Daugybos ženklas (X})— žurnalo „Das Westphälische Dampiboot“ vieno iš 
bendradarbių korespondentinis ženklas.— 433 


180 Žurnalo „Gesellschaftsspiegel“ viršelyje buvo atvaizduota atpildo deivė Ne- 
mezidė — 434 


IS! Toliau Engelsas cituoja F. Šnakės straipsnius žurnale „Gesellschaftsspiegel“, 
nukreiptus prieš Guckovą, Šteinmaną ir Opicą.— 434 


182 Iš Getės epigramos „„Vientisumas“.— 435 


183 Turima galvoje viena vieta Engelso darbe „Vokiečių socializmas eilėmis ir 
proza“ (žr. Karl Marx, Friedrich Engels. Werke, Band 4. Berlin, 1959), organiškai 
susijusiame su „Vokiečių ideologijos“ antruoju tomu (plg. Engelso 1847 m. sausio 
15 d. laišką Marksui).— 435 


184 Šileris, Eilėraštis „Narūnas“ („Der Taucher"). Citata pakeista: originale ne 
„lavonai“ (Leichen), o „pabaisos“ (Larven)— 437 


155 Pagal kai kurių vokiečių valstybių spaudos įstatymus nuo išankstinės cen- 
zūros buvo atpalaiduojamos tik tokios knygos, kurių apimtis viršijo 20 spaudos 
lankų.— 437 


186 Toliau Engelsas pateikia tris citatas iš Getės eilėraščio „Lili parkas“.— 438 


187 Rautenkrone (Rūtų karūna) — reikšmingiausias Saksonijos ordinas.— 440 


188 Cosi fan tutti (taip daro visi) — vaizdingas posakis, kilęs iš komiškos Mo- 
carto operos „Così fan tutte” („Taip daro visos moterys“) pavadinimo.— 442 


189 „Veilchen. Harmlose Blätter für die moderne Kritik” (Žibuoklės. Nekalti 
šiuolaikinės kritikos lapeliai“) — „tikrųjų socialistų“ savaitraštis; buvo leidžiamas 
Baucene (Saksonija) 1846—1847 metais; redagavo G. Šliuselis.— 442 ` 


19 „Trier'sche Zeitung“ („Tryro laikraštis“) — įsteigtas Tryre 1757 metais; šiuo 
pavadinimu buvo leidžiamas nuo 1815 m.; nuo XIX amžiaus 5-ojo dešimtmečio pra- 
džios — buržuazinių radikalų organas, nuo 5-ojo dešimtmečio vidurio buvo „tikrųjų 
socialistų" įtakoje, ir jį kritikavo K. Marksas ir F. Engelsas. — 442 


191 Iš Getės baladės „Žibuoklė“.— 442 


192 Getė. „Faustas“, I dalis, šešioliktoji scena („Martos sodas“).— 443 


193 Karlas Moras, Šveiceris, Špigelbergas — Šilerio dramos „Plėšikai“ veikė- 


jai — 444 


1% E, E. Rochow. Der Kinderfreund. Ein Lesebuch zum Gebrauch in Landschu- 
len. Brandenburg und Leipzig, 1776 (F. E. Rochovas. Vaikų draugas. Skaitiniai 

kaimo mokykloms. Brandenburgas ir Leipcigas, 1776). Šios knygos apibūdinimą 
žr. F. Engelso veikale ,„Anti-Diuringas“, antrasis skyrius, V skirsnis (Fridrichas 
Engelsas. Anti-Diuringas. Vilnius, 1958).— 449 


195 Olimpijos cirkas (Cirque olimpigue) — teatras Paryžiuje.— 450 


1% In partibus infidelium —už realios tikrovės (pažodžiui: „kitatikių šalyje“— 
tai buvo pridedama prie titulo katalikų vyskupams, kurie būdavo skiriami tik į no- 
minalias vyskupų pareigas nekrikščioniškose šalyse). 

Tekste yra užuomina į patriotinius Hervego eilėraštį („Vokiečių laivynas“— 
1841 m.) ir Freiligrato eilėraščius („Svajonės apie laivyną“ — 1843 m. „Dvi vėlia- 
vos"— 1844 m.), kuriuose buvo apdainuojama dar nesamo vokiečių laivyno atei- 
tis. — 450 


197 „Žmonių neapykania ir atgaila” | („MenschenhaB und Reue“) — A., Kocebu 
dramos pavadinimas.— 452 


198 G. A. Biurgerio baladės „Lenora“ pradžia — 453 
19 Turimas galvoje Šilerio eilėraštis ,„Vaikžudė“.— 454 


20 Kalbama apie Saksonijos kariuomenės šaudymą į liaudies demonstraciją Leip- 
cige 1845 m. rugpiūčio 12 d. Buvo demonstruojama prieš tai, kad Saksonijos vy- 
riausybė persekiojo buržuazinį „vokiečių katalikų" judėjimą.— 456 


2! „Tezes apie Fojerbachą“ parašė K. Marksas Briuselyje 1845 m. pavasarį. 
Jos yra Markso 1844—1847 metų užrašų knygutėje. Pirmą kartą „Tezes“ paskelbė 
F. Engelsas 1888 metais savo veikalo „Liudvigas Fojerbachas ir klasikinės vokiečių 
filosofijos pabaiga“ atskiro leidimo priedu. Ten nurodyta „Tezių“ parašymo vieta 
ir laikas. 

Antraštę „Tezės apie Fojerbachą“ davė Marksizmo-leninizmo institutas prie ' 
TSKP CK, atsižvelgdamas į Engelso veikalo „Liudvigas Fojerbachas" pratarmę. Šio 
veikalo priede paties Engelso jos pavadintos: „Marksas apie Fojerbachą“, o Mark- 
so užrašų knygutėje yra antraštė: „Dėl Fojerbacho“. 

1888 metais išleisdamas „Tezes“, Engelsas padarė jose kai kurių redakcinių 
pakeitimų, norėdamas, kad šis dokumentas, kurio Marksas nebuvo skyręs spaudai, 
būtų skaitytojams suprantamesnis. Šiame leidinyje „Tezės“ pateikiamos tokios, ko- 
kias jas išspausdino Engelsas, tiktai pridedami, remiantis Markso rankraščiu, tie 
kursyvai ir kabutės, kurių nėra 1888 metų leidime.— 463 


202 Šios K. Markso pastabos yra jo 1844—1847 metų užrašų knygutėje; jos da- 
tuotinos maždaug 1845 m. sausio mėn.— 466 


208 Šios K. Markso pastabos yra jo 1844—1847 metų užrašų knygutėje; jos 
datuotinos maždaug 1845 m. sausio mėn. Pavadinimas duotas Marksizmo-leninizmo 
instituto prie TSKP CK.— 467 


24 K. Markso 1844—1847 metų užrašų knygutėje šios pastabos užrašytos be- 
tarpiškai prieš „Tezes apie Fojerbachą“ 1845 metų pavasarį. Pavadinimas duotas 
Marksizmo-leninizmo instituto prie TSKP CK.— 468 


205 Šios F. Engelso pastabos buvo parašytos maždaug 1846 metų spalio mė- 
nesį, matyt, turint tikslą jas panaudoti ruošiamam „Vokiečių ideologijos“ pirmojo 
tomo I skyriui. Jose cituojama knyga: L. Feuerbach. Grundsätze der Philosophie der 
Zukunit. Zūrich und Winterthur, 1843 (L. Fojerbachas. Pagrindiniai ateities filoso- 
fijos pradmenys. Ciurichas ir Vinterturas, 1843).— 469 


206 I. Feuerbach. Das Wesen des Glaubens im Sinne Luthers. Ein Beitrag zum 
„Wesen des Christenthums“. Leipzig, 1844 (L. Fojerbachas. Tikėjimo esmė Liuterio 
prasme. „Krikščionybės esmės" papildymas. Leipcigas, 1844).— 470 


207 Šis straipsnelis, parašytas 1845 m. lapkričio 20 d. ir anonimiškai paskelbtas, 
yra atsakymas į tą „Šventosios šeimos“ antikritiką, kuri buvo B. Bauerio straips- 

nyje „Liudvigo Fojerbacho charakteristika“, išspausdintame žurnale ,„Wigand's Vier- 
teljahrsschrift", 1845 m., t. III, p. 86—146. Straipsnelio tekstas iš dalies sutampa 
su viena „Vokiečių ideologijos“ pirmojo tomo II skyriaus vieta (žr. šio leidinio 
80—82 p.). Straipsnelio antraštė duota Marksizmo-leninizmo instituto prie TSKP 
CK.— 472 


28 Žr. K. Marksas ir F. Engelsas. Šventoji šeima, arba kritinės kritikos kritika. 
Vilnius, 1960, p. 117—131; 131—138; 27—60; 148 ir sek.; 168—169; 179—228; 63 
ir sek; 91 ir 92; 93—95; 100—101; 146; 150—158; 209—211; 101—104; 149— 
150.— 473 


209 Žr. K. Marksas ir F. Engelsas. Šventoji šeima, arba kritinės kritikos kritika, 
p. 109—117.— 474 


210 Žr, K. Marksas ir F. Engelsas. Šventoji šeima, arba kritinės kritikos kritika, 
p. 118 ir 119— 474 


PAVARDŽIŲ RODYKLĖ 


A 


Abd el Kadiras (1808—1883) — alžyriečių 
tautos nacionalinės išsivaduojamosios 
kovos vadas 1832—1847 metais — 122 

Aleksandras Makedonietis (356—323 prieš 
m. e.) — garsus senovės karvedys ir 
valstybės veikėjas — 46, 274 

Aleksis (Alexis) Vilibaldas — žr. Heringas 
Georgas Vilhelmas 

Al Husein Abu Ali Ben Abdalach Ibn 
Sina — žr. Ibn Sina Abu Ali 

Anekė (Anneke) Fridrichas (1818— 
1872) — Prūsijos artilerijos karininkas, 
1846 metais atleistas iš kariuomenės, 
Komunistų sąjungos Kelno bendruo- 
menės narys, 1848—1849 m. revoliu- 
cijos ir JAV pilietinio karo dalyvis — 
433, 453 

Aniantenas (Enfantin) Bartelemis Prospe- 
ras (1796—1864) — prancūzų socialistas 
utopistas, vienas artimiausių Sen-Simo- 
no mokinių; kartu su Bazaru vadovavo 
sensimonistų mokyklai — 122, 396, 
401—402 

Arago Dominikas Fransua (1786—1853) — 
garsus prancūzų astronomas, fizikas ir 
matematikas, buržuazinis politinis vej- 
kėjas — 112, 307 

Aristotelis (384—322 prieš m. e.)— di- 
dysis senovės mąstytojas, filosofijoje 
svyravęs tarp materializmo ir idealiz- 
mo; vergvaldžių klasės ideologas — 
101, 102, 103—105, 364, 405 

Arnim Betina fon (1785—1859) — roman- 
tinės krypties vokiečių rašytoja, penk- 
tajame dešimtmetyje žavėjosi libera- 
linėmis idėjomis — 259 

Arntas (Arndt) Ernstas Moricas (1769— 
1860) — vokiečių rašytojas, istorikas ir 
filologas, aktyviai dalyvavo vokiečių 
tautos išsivaduojamojoje kovoje prieš 
Napoleono viešpatavimą, nebuvo atsi- 
palaidavęs nuo nacionalizmo elementų; 

konstitucinės monarchijos šalininkas — 
272 

Aržansonas (d'Argenson) Markas Renė d' 
(1771— 1842) — prancūzų politinis vei- 
kėjas, dalyvavo XVIII a. pabaigos bur- 
žuazinėje prancūzų revoliucijoje ir res- 
publikiniame judėjime Prancūzijoie Res- 
tauracijos ir Liepos monarchijos laiko- 
tarpiu, babuvistas — 402 

Aston Luiza (1814—1871) — smulkiabur- 
žuazinės demokratinės krypties vokie- 
čių rašytoja — 453 

Augustas (63 prieš m. e.—14 m. e.) — Ro- 
mos imperatorius (27 prieš m. e.— 
14 m. e) — 23 


B 


Babeias (Babeuf) Gajus Grakchas (tikras 
vardas Fransua Noelis) (1760—1797) — 
prancūzų revoliucionierius, įžymus uto- 
pinio lygiavinio komunizmo atstovas, 
„lygiųjų“ sąmokslo organizatorius — 
157, 170, 250, 251, 438 

Bairhoferis (Bayrhoffier) Karlas Teodoras 
(1812— 1888) — vokiečių filosofas hege- 
lininkas — 137 

Baji (Bailly) Žanas Silvenas (1736— 
1793) — prancūzų politikas ir astrono- 
mas, XVIII a. pabaigos buržuazinės 
prancūzų revoliucijos veikėjas, vienas 
iš liberalinės konstitucinės buržuazijos 
vadovų — 149 

Bareris (Barėre) Bertranas (1755—1841) — 
prancūzų teisininkas ir politikas, 
XVIII a. pabaigos buržuazinės prancū- 
zų revoliucijos veikėjas, Konvento de- 
putatas jakobinas, vėliau aktyvus ter- 
midoro kontrrevoliucinio perversmo da- 
lyvis — 134 

Barmbis (Barmby) Džonas Gudvinas 
(1820—1881) — anglų dvasininkas, krikš- 
čioniškojo socializmo skelbėjas — 364 


Baueris (Bauer) Brunas (1809—1882) — 
vokiečių filosofas idealistas, vienas žy- 
miausių jaunahegelininkių, buržuazinis 
radikalas, po 1866 m. nacionallibera- 
las — 14, 15, 23, 24, 25, 34—35, 36— 
39, 67—84, 102, 123, 149, 157, 161, 
178, 179, 259, 275, 284, 294, 295, 338, 
344, 346, 351, 354, 355, 453, 472— 
474 

Baueris (Bauer) Edgaras (1820—1886) — 
vokiečių publicistas, jaunahegelininkis, 
B. Bauerio brolis — 259 

Bazaras (Bazard) Sent-Amanas (1791— 
1832) — prancūzų socialistas utopistas, 
kartu su Anfantenu vadovavo sensimo- 
nislų mokyklai — 398, 400—402 

Beilis (Bayle) Pjeras (1647—1706) — pran- 
cūzų filosofas skeptikas, religinio dog- 
matizmo kritikas — 69 

Bekas (Beck) Karlas (1817—1879) — vo- 
kiečių smulkiaburžuazinis poetas, penk- 
tojo dešimtmečio viduryje „tikrojo so- 
cializmo" atstovas — 444, 449 

Bekeris (Becker) Augustas (1814—1871) — 
vokiečių publicistas, penktajame de- 
šimtmetyje vienas veitlingiečių vadovų 
Šveicarijoje — 248, 259, 419—420, 424 

Bekonas (Bacon) Frensis, Verulamo baro- 
nas (1561-—1626) — įžymus anglų filo- 
sofas, anglų materializmo pradininkas, 
gamtininkas ir istorikas — 129 

Bentamas (Bentham) Jeremija (1748— 
1832) — anglų buržuazinis sociologas, 
utilitarizmo teoretikas — 160, 184, 196, 
319, 321, 322 

Beringas (Baring) Aleksandras (1774— 
1848) — banko namų vadovas Londo- 
ne — 430 

Beselis (Bessel) Fridrichas 
(1784—1846) — garsus 
nomas — 307 

Betina (Bettina) — žr. Arnim Betina 

Bijo-Varenas (Billaud-Varenne) Žanas Ni- 
kola (1756—1819) — prancūzų teisinin- 
kas, XVIII a. pabaigos buržuazinės 
prancūzų revoliucijos veikėjas, jakobi- 
nas — 402 

Biušé (Buchez) Filipas (1796—1865) — 
prancūzų politinis veikėjas ir istorikas, 
buržuazinis respublikonas, vienas iš 
krikščioniškojo socializmo ideologų — 
170, 171 

Blanas (Blanc) Lui (1811—1882) — pran- 
cūzų smulkiaburžuazinis socialistas ir 
istorikas, 1848—1849 m. revoliucijos 
veikėjas, laikęsis susitarimo su bur- 
žuazija pozicijų — 148, 259, 388, 390, 
402 

Bliunčlis (Bluntschli) Johanas Kasparas 
(1808—1881) — šveicarų. teisininkas ir 
reakcinės krypties politinis veikėjas — 
157, 162, 170, 248, 259 


Vilhelmas 
vokiečių astro- 


Bodenas (Bodin) Žanas (1530—1596) — 
prancūzų buržuazinis sociologas, vals- 
tybinės teisės teoretikas, absoliutizmo 
ideologas — 247 

Boljė (Beaulieu) Klodas Fransua (1754— 
1827) — prancūzų istorikas ir publicis- 
tas, rojalistas — 134 

Bonaldas (Bonald) Lui Gabrielis Amb- 
ruazas, vikontas de (1754—1840) — 
prancūzų politinis veikėjas ir publicis- 
tas, monarchistas, vienas Restauracijos 
laikotarpio aristokratų ir klerikalų 
reakcijos ideologų — 268 

Bonifacijus (apie 680 — apie 755) — anks- 
tyvųjų viduramžių bažnyčios veikėjas, 
popiežiaus misionierius tarp germanų 
genčių, vėliau vyskupas — 188 

Bosiuė (Bossuet) Žakas Beninis (1627— 
1704) — prancūzų rašytojas teologas ir 
bažnyčios veikėjas, katalikų reakcijos 
ir absoliutizmo ideologas — 413 

Briso (Brissot) Žanas Pjeras (1754— 
1793) — žymus XVIII a. pabaigos bur- 
žuazinės prancūzų revoliucijos veikė- 
jas, revoliucijos pradžioje Jakobinų 
klubo narys, vėliau žirondistų partijos 
vadas ir teoretikas — 149 

Buagilberis (Boisguillebert) Pjeras (1646— 
1714) — prancūzų ekonomistas, fizio- 
kraių pirmtakas, klasikinės buržuazi- 
nės politinės ekonomijos pradininkas 
Prancūzijoje — 149 

Bulis (Buhl) Liudvigas Heinrichas Fran- 
cas (1814—apie 1880) — vokiečių pub- 
licistas, jaunahegelininkis — 148 

Bulveris-Litonas (Bulwer-Lytton) Eduardas 
(1803—1873) — anglų buržuazinis rašy- 
tojas ir politinis veikėjas — 452 

Buonarotis (Buonarroti) Filipas 
1837) — italų revoliucionierius, žymus 
XVIII a. pabaigos—XIX a. pradžios 
revoliucinio judėjimo Prancūzijoje vei- 
kėjas, komunistas utopistas,  Babefo 
bendražygis; Buonaročio knyga „Są- 
mokslas lygybės vardan“ (1828) padė- 
jo atgaivinti babuvistines tradicijas re- 


(1761— 


voliuciniame darbininkų judėjime — 
402 

c 
Cezaris (Gajus Julijus Cezaris) (apie 


100—44 prieš m. e.) — garsus Romos 
karvedys ir valstybės veikėjas — 348 
Churoa — žr. Rochau Augustas Liudvigas 
Cichlinskis  (Zychlinski) Francas fon 
(1816—1900) — Prūsijos karininkas, jau- 
nahegelininkis, bendradarbiavo B. Baue- 
rio periodiniuose leidiniuose Šeligos 

vardu — 85, 88, 110—115, 119, 128, 
143—144, 168, 180, 203—206, 210, 217, 
225, 243, 266, 267, 284, 286, 300, 310, 
311, 351, 352 


Č 


Čaildas (Child) Džozaja (1630—1699) — 
anglų ekonomistas merkantilistas, ban- 
kininkas ir pirklys — 149 


D 


Daltonas (Dalton) Džonas (1766—1844)— 
įžymus anglų chemikas ir fizikas, iš- 
vystė atomistikos idėjas chemijoje — 
103 

Dantonas (Danton) Žoržas Žakas (1759— 
1794) — vienas iš žymių XVIII a. pa- 
baigos buržuazinės prancūzų revoliu- 
cijos veikėjų, dešiniojo jakobinų spar- 
no vadas — 261 

Dekartas (Descartes) Renė (lot. Carte- 
sius) (1596—1650) — ižymus prancūzų 
filosofas dualistas, matematikas ir gam- 
tininkas — 129 

Dekazas (Decazes) Elis, hercogas (1780— 
1860) — stambus prancūzų  verteiva; 
Restauracijos laikotarpio valstybės vei- 
kėjas; monarchistas, dvarininkų susi- 
tarimo su stambiąja buržuazija šali- 
ninkas — 430 

De Mestras (De Maistre) Žozefas (1753— 
1821) — prancūzų rašytojas, monarchis- 
tas, vienas iš aristokratų ir klerikalų 
reakcijos ideologų, aršus XVIII a. pa- 
baigos buržuazinės prancūzų revoliu- 
cijos priešas — 268 

Demokritas (apie 460—apie 370 prieš 
m. e.) — didysis senovės graikų filo- 
sofas materialistas, vienas iš atomisti- 
nės teorijos kūrėjų — 103 

Destiutas de Trasi (Destutt de Tracy) 
Antuanas Lui Klodas, grafas (1754— 
1836) — prancūzų vulgarusis ekonomis- 
tas, filosofas sensualistas, konstitucinės 
monarchijos šalininkas — 172, 174 

Diogenas Laercijus (III a.) — senovės grai- 
kų filosofijos istorikas, plačios kompi- 
liacijos apie senovės filosofus auto- 
rius. — 101—103 

Diuma (Dumas) Aleksandras (tėvas) 
(1803—1870) — garsus prancūzų rašyto- 
jas — 452 

Diunuajė (Dunoyer) Šarlis (1786—1862) — 
prancūzų vulgarusis ekonomistas ir bur- 
žuazinis politinis veikėjas — 349 

Diušalelis (Duchatel) Šarlis (1803—1867) — 
prancūzų reakcinis valstybės veikėjas, 
vidaus reikalų ministras (1839, 1840— 
1848 vasaris); maltusininkas — 279 

Diuveržjė de Oranas (Duvergier de Hau- 
ranne) Prosperas (1798—1881) — pran- 
cūzų liberalinis politinis veikėjas ir 
publicistas — 122 

Dronkė (Dronke) Ernstas (1822—1891) — 
vokiečių publicistas, iš pradžių. „tikra- 
sis socialistas“, vėliau Komunistų są- 
jungos narys ir vienas iš „Neue Rhei- 
nische Zeitung“ redaktorių; po 1848— 
1849 m. revoliucijos emigravo į Ang- 
liją ir pasitraukė iš politinės veiklos — 
451—453 


E 


Edmonsas (Edmonds) Tomas Rou (1803— 
1889) — anglų ekonomistas, socialistas 
utopistas, panaudojęs Rikardo teoriją 
socialistinėms išvadoms — 364 

Eduardas VI (1537—1553) — Anglijos ka- 
ralius (1547—1553) — 152 

Eichhornas (Eichhorn) Johanas Albrech- 
tas Fridrichas (1779—1856) — Prūsijos 
valstybės veikėjas, kulto, švietimo ir 
medicinos reikalų ministras Prūsijoje 
(1840—1848) — 285 

Eikinas (Aikin) Džonas (1747—1822) — 
anglų gydytojas, istorikas ir radikalus 
publicistas — 49 

Ekas (Eck) Karlas  Gotlibas (gimè 
1823 m.) — vokiečių amatininkas, poe- 
tas, „tikrasis socialistas" — 455 

Elkersas (Oelckers) Hermanas Teodoras 
(1816—1869) — vokiečių demokratinis 
rašytojas — 359 

Engelsas (Engels) Fridrichas (1820—1895) 
(biografiniai duomenys) — 71, 77—84, 


157, 159, 379—380, 427, 429, 472— 
474 
Enkė (Encke) Johanas Francas (1791— 


1865) — garsus vokiečių astronomas — 
307 

Epikūras (apie 341—apie 270 prieš m. e.) — 
įžymus senovės graikų filosofas mate- 
rialistas, ateistas — 101, 103—105 

Evaldas (Ewald) Johanas Liudvigas 
(1747—1822) — vokiečių teologas ir mo- 
ralistas — 88 

Everbekas (Ewerbeck) Augustas Herma- 
nas (1816—1860) — vokiečių gydytojas 
ir literatas, Teisingųjų sąjungos Pary- 
žiaus bendruomenių vadovas, vėliau 
Komunistų sąjungos narys, iš jos iš- 
stojo 1850 metais — 456 


F 


Faucheris (Faucher) Žiulis (Julijus) (1820—-- 


1878) — vokiečių publicistas, jaunahe- 
gelininkis; vienas iš laisvos prekybos 
šalininkų Vokietijoje — 81 


Fichtė (Fichte) Johanas Gotlibas (1762— 
1814) — vokiečių filosofas, subjektyvu- 
sis idealistas, XVIII a. pabaigos— 
XIX a. pradžios vokiečių idealizmo at- 
stovas — 70, 76, 201 

Finkė (Vincke) Liudvigas (1774—1844) — 
Prūsijos valstybės veikėjas — 273 

Fiulšironas (Fulchiron) Žanas Klodas 
(1774—1859) — stambus prancūzų kapi- 
talistas ir konservatyvus politinis vei- 
kėjas, aršus finansų aristokratijos in- 
teresų gynėjas — 430 

Fjevė (Fiėvėe) Žozefas (1767—1839) — 
prancūzų reakcinis rašytojas ir Žurna- 
listas — 268 

Fojerbachas (Feuerbach) Liudvigas (1804— 
1872) — žymiausias ikimarksinio laiko- 
tarpio vokiečių filosofas materialistas — 
13, 22—24, 37—39, 54, 68, 69—78, 
83, 84, 85, 95, 98, 101, 107, 119, 145, 
176—179, 192, 195, 216, 259, 284, 296, 
348, 349, 351, 352, 359, 363, 370, 386, 
388, 405, 418, 453, 463—465, 469—471 

Fošė (Fauchet) Klodas (1744—1793) — 
prancūzų abatas, XVIII a. pabaigos 
buržuazinės prancūzų revoliucijos vei- 
kėjas, dėjosi prie žirondistų — 149 

Frankė (Francke) Augustas Hermanas 
(1663—1727) — vokiečių teologas, įstei- 
gė našlaičių namus Halėje — 188 

Freiligratas  (Freiligrath) Ferdinandas 
(1810—1876) — vokiečių poetas, savo 
veiklos pradžioje romantikas, vėliau 
revoliucinis poetas, 1848—1849 me- 
tais — vienas iš „Neue Rheinische Zei- 
tung” redaktorių, Komunistų sąjungos 
narys; šeštajame dešimtmetyje pasitrau- 
kė iš revoliucinės kovos — 443, 450, 
451 

Fridrichas Vilhelmas IV (1795—1861) — 
Prūsijos karalius (1840—1861) — 254, 
262, 283 

Furjė (Fourier) Šarlis (1772—1837) — di- 
dysis prancūzų socialistas utopistas — 
154, 194, 325, 364, 365, 381, 389, 403— 
407, 410, 429, 436 


G 


Gelertas (Gellert) Christianas Fiurchtego- 
tas (1715—1769) — vokiečių rašytojas, 
biurgeriškojo švietimo atstovas — 297 

Gesneris (Geßner)  Salomonas  (1730— 
1788) — šveicarų poetas ir dailininkas, 
idilinės, nuo gyvenimo atitrūkusios poe- 
zijos atstovas — 449 

Getė (Goethe) Johanas Volfgangas fon 
(1749—1832) — didysis vokiečių rašyto- 
jas ir mąstytojas — 324, 435 

Gizo (Guizot) Fransua Pjeras Gijomas 
(1787—1874) — buržuazinis prancūzų is- 
torikas ir valstybės veikėjas, nuo 


32 K. Marksas ir F. Engelsas 


1840 m. iki 1848 m. faktiškai vadovavo 
vidaus ir užsienio politikai, gynė stam- 
biosios finansų buržuazijos interesus — 
108, 165, 238, 313, 387, 411, 431, 432 
Godvinas (Godwin) Viljamas  (1756— 
1836) — smulkiaburžuazinis anglų rašy- 
tojas ir publicistas, racionalistas, vienas 
iš anarchizmo pradininkų — 313, 322 
Grigalius VII (Hildebrandas) (apie 1020— 


1085) — Romos popiežius (1073— 
1085) — 133 
Griunas (Grün) Karlas (1817—1887) — 


smulkiaburžuazinis vokiečių publicistas, 
penktojo dešimtmečio viduryje vienas 
iš svarbiausių „tikrojo socializmo“ at- 
stovų — 384—407, 408—418, 427, 435 

Grivsas (Greaves) Džeimsas Pirpontas 
(1777—1842) — anglų pedagogas, žemės 
ūkio darbininkų gamybinės organiza- 
cijos projektų autorius — 364 


Grovnoris (Grosvenor) Ričardas, Vest- 
minsterio markizas (1795—1869) — 
stambus anglų žemvaldys, pagarsėjęs 
savo turtais — 430 

Guckovas  (Gutzkow) Karlas (1811— 
1878) — vokiečių rašytojas, vienas iš 


literatūrinės grupės „Jaunoji Vokietija" 
atstovų; 1838—1842 metais žurnalo ,„Te- 
legraph fūr Deutschland" redaktorius — 
434 


H 


Hacfelt (Hatzfeldt) Sofija, grafienė (1805— 
1881) — Lasalio draugė ir šalininkė — 
453 

Halmas (Halm) Fridrichas (1806—1871) — 
romantinės krypties austrų rašytojas, 
liberalios aristokratijos nuotaikų reiš- 
kėjas — 232 

Hanibalas (apie 247—183 prieš m. e.) — 
įžymus Kartagenos karvedys — 122 

Harnis (Harney) Džordžas  Džulianas 
(1817—1897) — žymus Anglijos darbi- 
ninkų judėjimo veikėjas, vienas iš čar- 
tizmo kairiojo sparno vadų; laikraščio 
„Northern Star" redaktorius; palaikė 
ryšius su Marksu ir Engelsu — 364 

Hartmanas (Hartmann) Moricas (1821— 
1872) — austrų rašytojas, 5-ojo dešimt- 
mečio viduryje „tikrasis socialistas“ — 
444 


Hegelis (Hegel) Georgas Vilhelmas Frid- 
richas (1770—1831) — garsusis vokiečių 
filosofas, žymiausias objektyviojo idea- 
lizmo atstovas, visapusiškai išvystė 
idealistinę dialektiką — 11, 12, 13, 14, 
15, 24, 36, 37, 39, 41, 70—72, 75, 76, 


81, 83, 88, 89, 94, 95, 98, 100, 101, 
104, 108, 111, 114, 117, 119, 123, 
124, 126—133, 137—140, 143, 145, 148, 

152, 156, 177, 178, 152, 187, 193, 201— 
203, 207, 211, 215, 234, 244, 245, 249, 
251, 252, 259, 260, 269, 274, 319, 320, 
339, 359, 362, 364, 374, 380, 386, 388, 
404, 406, 417, 466, 473 

Heinė (Heine) Heinrichas (1797—1856) — 
didysis revoliucinis vokiečių poetas — 
319, 385, 403, 454 

Helmichas (Helmich) Julijus — Vestfalijos 
leidėjas ir knygų prekybininkas, „tik- 
rasis socialistas" — 428 

Helvecijus (Helvėtius) Klodas Adrianas 
(1715—1771) — įžymus prancūzų filoso- 
fas, mechanistinio materializmo atsto- 
vas, ateistas, vienas iš revoliucinės 
prancūzų buržuazijos ideologų — 184, 
319, 320, 321 

Hempdenas (Hampden) Džonas (1594— 
1643) — XVII amžiaus buržuazinės ang- 
lų revoliucijos veikėjas; išreiškė bur- 
žuazijos ir suburžuazėjusios bajorijos 
interesus — 149 

Henrikas VIII (1491—1547) — Anglijos ka- 
ralius (1509—1547) — 47 

Henrikas LXXII Reisas-Lobenšteinas-Ebers- 
dorfas (1797—1853) — nykštukinės vo- 
kiečių Reiso valstybės jaunesniosios li- 
nijos valdantysis kunigaikštis (1822— 
1853) — 206 

Heraklitas (apie 540—apie 480 prieš 
m. e.) — įžymus senovės graikų filo- 
sofas, vienas iš dialektikos kūrėjų, sti- 
chinis materialistas — 102 

Heringas (Häring) Georgas Vilhelmas (li- 
teratūrinis slapyvardis Aleksis Vilibal- 
das) (1798—1871) — vokiečių rašytojas, 
daugelio istorinių romanų, iš jų roma- 
no „Kabanis“ autorius — 259 

Heršelis (Herschel) Džonas (1792—1871) — 
garsus anglų astronomas — 307 

Hesas (Heß) Mozė (1812—1875) — smul- 
kiaburžuazinis vokiečių publicistas, 
penktojo dešimtmečio viduryje vienas 
svarbiausių „tikrojo socializmo" atsto- 
vų — 68, 82—83, 85, 178, 198, 259, 262, 
324, 349, 368, 370, 386, 388, 389, 406 

Hinrichsas (Hinrichs) Hermanas Fridri- 
chas Vilhelmas (1794—1861) — vokie- 
čių filosofijos. profesorius Halėje, se- 
nahegelininkis — 82, 83, 259 

Hobsas (Hobbes) Tomas (1588—1679) — 
įžymus anglų filosofas, mechanistinio 
materializmo atstovas; Hobso sociali- 
nėms bei politinėms pažiūroms būdin- 
gos griežtos antidemokratinės tenden- 
cijos — 247, 253, 319, 321, 322, 374 

Hobsonas (Hobson) Džošua — anglų žur- 
nalistas, čartistas — 158, 364 

Hofmanas fon Falerslebenas (Hoffmann 
von Fallersleben) Augustas Heinrichas 
(1798—1874) — buržuazinis vokiečių 
poetas ir filologas — 139 

Holbachas (Holbach) Polis Anri (1723— 
1789) — įžymus prancūzų filosofas, me- 
chanistinio materializmo atstovas, ateis- 
tas, vienas iš revoliucinės prancūzų 
buržuazijos ideologų — 319—322 

Holiokas (Holyoake) Džordžas Džekobas 
(1817—1906) — anglų publicistas ir ko- 
operatinio judėjimo veikėjas, reformis- 
tas, ketvirtajame ir penktajame dešimt- 
metyje dėjosi prie ovenistų ir čartis- 
tų — 364 

Horacijus (Kvintas Horacijus Flakas) 
(65—8 prieš m. e.) — įžymus romėnų 
poetas — 103 į 


I 


Ibn Sina Abu Ali (lot.— Avicenna) (apie 
980—1037) — įžymus viduramžių filoso- 
fas, mokslininkas, gydytojas ir poetas; 
kilmės tadžikas — 122 

Idenas (Eden) Frederikas Mortonas (1766— 
1809) — buržuazinis anglų ekonomistas, 
A. Smito mokinys — 165 

Inokentijus III (apie 1161—1216) — Romos 
popiežius (1198—1216) — 133 


J 


Jumas (Hume) Deividas (1711—1776) — 
anglų filosofas, subjektyvusis idealis- 
tas, agnostikas; buržuazinis istorikas ir 
ekonomistas — 129, 322 

Juozapas II (1741—1790) — Vokietijos im- 
peratorius (1765—1790) — 444 


K 


Kabė (Cabet) Etjenas (1788—1856) — 
prancūzų teisininkas ir publicistas, žy- 
mus taikaus utopinio komunizmo at- 
stovas, knygos „Kelionė į Ikariją“ au- 
torius — 170, 171, 364, 365, 388, 410— 
418 

Kalderonas de Ia Barka (Calderon de la 
Barca) Pedras (1600—1681) — įžymus is- 
panų dramaturgas ir poetas — 352 

Kamoensas (Camões) Luisas (apie 1524— 
1580) —ižymus Renesanso epochos por- 
tugalų poetas — 335 

Kantas (Kant) Imanuelis (1724—1804) — 
įžymus vokiečių filosofas, XVIII a. pa- 
baigos — XIX a. pradžios vokiečių idea- 
lizmo pradininkas — 146, 147 

Kapetingai — karalių dinastija Prancūzijo- 
je (987—1328) — 108 


Karjeris (Carrière) Moricas  (1817— 
1895) — vokiečių filosofas idealistas, 
jaunahegelininkis, estetikos profeso- 
rius — 259 


Karno (Carnot) Lazaris Nikola (1753— 
1823) — prancūzų matematikas, politinis 
ir karinis veikėjas, buržuazinis respub- 
likonas; XVIII a. pabaigos buržuazinės 
prancūzų revoliucijos laikotarpiu dė- 
josi prie jakobinų, 1794 metais daly- 
vavo kontrrevoliuciniame  termidoro 
9-osios perversme — 402 

Karolis X (1757—1836) — Prancūzijos ka- 
ralius (1824—1830) — 241 

Karolis Didysis (apie 742—814) — fran- 
kų karalius (768—800) ir Romos im- 
peratorius (800—814) — 59, 165, 392 

Kartezijus (Cartesius) — žr. Dekartas Renė 

Katsas (Kats) Jakobas (1804—1886) — bel- 
gų darbininkas, literatas, darbininkų 
judėjimo veikėjas, buvo pasidavęs uto- 
pinio socializmo įtakai — 388 

Kaulbachas (Kaulbach) Vilhelmas fon 
(1804—1874) — vokiečių dailininkas — 
67 

Keleris (Köhler) Liudvigas (1819—1862) — 
vokiečių rašytojas, penktojo dešimtme- 
čio viduryje „tikrasis socialistas" — 454 

Kerneris (Körner) Teodoras  (1791— 
1813) — romantinės krypties vokiečių 
poetas ir dramaturgas; žuvo išsivaduo- 
jamajame kare prieš Napoleoną — 188 

Ketas (Kett) Robertas (nuteistas mirti 
1549) — valstiečių sukilimo Anglijoje 
1549 metais vadas — 152 

Klementas Aleksandrietis Titas Flavijus 
(apie 150—apie 215) — krikščionių teo- 
logas, filosofas idealistas — 104 

Klopštokas (Klopstock) Fridrichas Gotli- 
bas (1724—1803) — vokiečių poetas, 
vienas iš pirmųjų buržuazinio Švieti- 
mo atstovų Vokietijoje — 217 

Kobdenas (Cobden) Ričardas (1804— 
1865) — anglų fabrikantas, buržuazinis 
politinis veikėjas, fritrederis, vienas iš 
Lygos prieš grūdų įstatymus įkūrėjų — 
349 

Kobetas  (Cobbett) Viljamas  (1762— 
1835) — anglų politinis veikėjas ir pub- 
licistas, žymus smulkiaburžuazinio ra- 
dikalizmo atstovas, kovojo už Anglijos 
politinės santvarkos demokratizavimą — 

367 

Kondorsė (Condorcet) Žanas Antuanas de 
(1743—1794) — buržuazinis prancūzų so- 
ciologas, švietėjas; XVIII a. pabaigos 
buržuazinės prancūzų revoliucijos me- 
tu dėjosi prie žirondistų — 415 

Konradas fon Viurcburgas (Konrad von 


Würzburg) (mirė 1287) — viduramžių 
vokiečių poetas — 352 
Konstanas (Constant) Anri Benžamenas 


(1767—1830) — liberalinės prancūzų bur- 
žuazijos politinis veikėjas, publicistas 
ir rašytojas; domėjosi valstybinės tei- 
sės klausimais — 268 


Kontas (Comte) Fransua Šarlis (1782— 
1837) — liberalinis prancūzų politikas ir 
publicistas, vulgarusis ekonomistas — 
236 

Krezas — Lidijos karalius (560—546 prieš 
m. e.) — 274 

Krigė (Kriege) Hermanas (1820—1850) — 
vokiečių žurnalistas, „tikrojo socializ- 
mo“ atstovas, 5-ojo dešimtmečio antro- 
joje pusėje vadovavo vokiečių „tik- 
rųjų socialistų“ grupei Niujorke — 428 

Krumacheris (Krummacher) Fridrichas Vil- 
helmas (1796—1868) — vokiečių pa- 
mokslininkas, kalvinų pastorius, Vu- 
pertalio pietistų vadovas — 178 

Kulmanas (Kuhlmann) Georgas (g. 1812) — 
slaptas Austrijos vyriausybės informa- 
torius; šarlatanas, dėjosi „pranašu“; 
tarp vokiečių amatininkų veitlingiečių 
Šveicarijoje skleidė „tikrojo socializ- 
mo“ idėjas, išreikšdamas jas religine 
frazeologija — 293, 306, 419—426 

Kuperis (Cooper) Tomas (1759—1840) — 
amerikiečių mokslininkas ir politinis 
veikėjas, buržuazinis švietėjas; žymus 
buržuazinės politinės ekonomijos at- 
stovas Jungtinėse Amerikos Valstijo- 
se — 306, 386 

Kurjė (Courier) Polis Lui (1772—1825) — 
prancūzų filologas ir publicistas, bur- 
žuazinis demokratas; kovojo prieš aris- 
tokratų ir klerikalų reakciją Prancūzi- 
joje — 367 


L 


Laiajetas (Lafayette) Mari Žozefas Polis 
(1757— 1834) — prancūzų generolas, vie- 
nas iš stambiosios buržuazijos vadų 
XVIII a. pabaigos buržuazinės pran- 
cūzų revoliucijos laikotarpiu — 149 

Lafontenas (Lafontaine) Augustas (1758— 
1831) — smulkiaburžuazinis vokiečių ra- 
šytojas romanistas, sentimentalizmo at- 
stovas — 449 : 

Lamartinas (Lamartine) Alfonsas Mari Lui 
(1790—1869) — prancūzų poetas, istori- 
kas ir politinis veikėjas, penktajame 
dešimtmetyje liberalas, vienas iš nuo- 
saikiųjų buržuazinių respublikonų lyde- 
rių; 1848 metais užsienio reikalų mi- 
nistras ir faktinis laikinosios vyriausy- 
bės vadovas — 411 

Lamenė (Lamennais)  Felisitė  (1782— 
1854) — prancūzų abatas, publicistas, 
krikščioniškojo socializmo ideologas — 
421, 422 

La Vogiujonas (La Vauguyon) Polis Fran- 
sua, hercogas (1746—1828) — prancūzų 
diplomatas, pasiuntinys Olandijoje ir 
Ispanijoje — 390 

Leibnicas (Leibniz) Gotfridas Vilhelmas 
(1646—1716) — didysis vokiečių mate- 
matikas; filosofas idealistas — 69, 134, 
346 

Lengė (Linguet) Simonas Nikola Anri 
(1736—-1794) — prancūzų advokatas, 
publicistas, istorikas ir ekonomistas, fi- 
ziokratų teorijos kritikas — 149 

Leonardas da Vinčis (Leonardo da Vinci) 
(1452—1519) — didysis Renesanso epo- 
chos italų dailininkas, mokslininkas en- 
ciklopedistas ir inžinierius — 306 

Lerminjė (Lerminier) Žanas Lui Eženas 
(1803—-1857) — prancūzų teisininkas, li- 
beralinis publicistas, nuo ketvirtojo de- 
šimtmečio pabaigos konservatorius — 
386 

Leru (Leroux) Pjeras (1797—1871) — smul- 
kiaburžuazinis prancūzų publicistas, so- 
cialistas utopistas, krikščioniškojo so- 
cializmo atstovas — 175 

Levaseras (Levasseur) Renė (1747— 
1834) — gydytojas, XVIII a. pabaigos 
buržuazinės prancūzų revoliucijos vei- 
kėjas, jakobinas, garsių memuarų apie 
prancūzų revoliuciją autorius — 134, 
402 

Licinijus (Gajus Licinijus  Stolonas) — 
IV a. prieš m. e. pirmosios pusės 
Romos valstybės veikėjas; būdamas 
liaudies tribūnų, kartų su Sekstijumi 
įvedė įstatymus plebėjų naudai — 18 

Linėjus (Linnė) Karlas (1707—1778) — įžy- 
mus švedų gamtininkas, augalų ir gy- 
vulių klasifikavimo sistemos kūrėjas — 
364 

Liudvigas I (1786—1868) — Bavarijos ka- 
ralius (1825—1848) — 456 

Liudvikas XVI (1754—1793) — Prancūzijos 
karalius (1774—1792), nuteistas mirties 
bausme XVIII a. pabaigos buržuazinės 
prancūzų revoliucijos metu — 108 

Liuningas (Lūning) Oto (1818—1868) — 
vokiečių gydytojas ir publicistas, penk- 
tojo dešimtmečio viduryje — „tikrojo 
socializmo“ atstovas; po 1866 m. na- 


cionalliberalas — 427—429, 431—434, 
439 

Liuteris (Luther) Martynas (1483— 
1546) — žymus reformacijos veikėjas, 


protestantizmo (liuteronų tikėjimo) su- 
kūrėjas Vokietijoje; vokiečių biurgerių 
ideologas; 1525 m. Valstiečių karo me- 
tu veikė prieš sukilusius valstiečius ir 
miestų varguomenę kunigaikščių pusė- 
` je— 104, 109, 128, 398 

Loidas (Loyd) Samiuelis Džonsas (1796— 
1883) — anglų bankininkas ir ekono- 
mistas rikardininkas — 430 

Lokas (Locke) Džonas (1632—1704) — ižy- 
mus anglų filosofas dualistas, sensua- 
listas; buržuazinis ekonomistas — 319, 
321—322, 413 

Lukianas (apie 120—apie 180) — įžymus 
senovės graikų rašytojas satyrikas, 
ateistas — 105, 141 ` 

Lukrecijus (Titas Lukrecijus Karas) (apie 
99—apie 55 prieš m. e.)— įžymus ro- 

+ mėnų filosofas ir poetas, materialistas, 
ateistas — 103, 104 

Luvė de Kuvrė (Louvet de Couvray) Ža- 
nas Batistas (1760—1797) — prancūzų 
rašytojas, XVIII a. pabaigos buržuazi- 
nės prancūzų revoliucijos veikėjas, ži- 
rondistas — 134 


M 


Mabli (Mably) Gabrielis Bono de (1709— 
1785) — abatas, įžymus prancūzų socio- 
logas, utopinio lygiavinio komunizmo 
atstovas — 149, 414 

Makiavelis (Machiavelli) Nikolo (1469— 
1527) — politinis italų mąstytojas, isto- 
rikas ir rašytojas, kapitalistinių santy- 
kių atsiradimo laikotarpio italų bur- 
žuazijos ideologas — 247 

Mak: Kulochas (Mac Culloch) Džonas 
Ramsėjus (1789— 1864) — anglų buržua- 
zinis ekonomistas, vulgariosios politi- 
nės ekonomijos atstovas — 284 

Maltus (Malthus) Tomas Robertas (1766— 
1834) — anglų dvasininkas, reakcinis 
ekonomistas, suburžuazėjusios žemval- 
džių aristokratijos ideologas, kapitaliz- 
mo apologetas. Iškėlė antimokslinę ab- 
soliutaus gyventojų pertekliaus -teoriją 
ir propagavo gimimų skaičiaus apribo- 
jimą darbininkų klasėje kaip priemo- 
nę kovoti su skurdu — 279 

Maratas (Marat) Žanas Polis (1743— 
1793) — prancūzų publicistas, įžymus 
XVIII a. pabaigos buržuazinės prancū- 
zų revoliucijos veikėjas, vienas iš ja- 
kobinų vadų — 149 

Marksas (Marx) Karlas (1818—1883) (bio- 
grafiniai duomenys) — 70—71, 77—84, 


149, 156—157, 159, 178, 187, 379— 
380, 427, 429, 472—474 
Matėjus (Matthäi) Rudolfas — vokiečių 


publicistas, „tikrasis socialistas" — 372— 
383 

Meisneris (Meißner) Alfredas (1822— 
1885) — demokratinės krypties vokiečių 
rašytojas, 5-ojo dešimtmečio viduryje 
„tikrojo socializmo" poezijos atstovas; * 
vėliau liberalas — 443—450 

Mejeris (Meyer) Julijus (mirė 1867) — 
Vestfalijos įmonininkas ir publicistas, 
penktojo dešimtmečio viduryje „tikra- 
sis socialistas" — 428 

Mersjė (Mercier) Lui Sebastjenas (1740— 
1814) — prancūzų rašytojas švietėjas; 
XVIII a. pabaigos buržuazinės revo- _ 
liucijos laikotarpiu dėjosi prie žiron- 
distų — 149 


Meternichas (Metternich) Klemensas Lo- 
taras Vencelis, kunigaikštis (1773— 
1859) — Austrijos valstybės veikėjas ir 
diplomatas, užsienio reikalų ministras 
(1809—1821) ir kancleris (1821—1848), 
aršus reakcionierius, vienas iš Šven- 
tosios sąjungos organizatorių — 241 

Micheletas (Michelet) Karlas Liudvigas 
(1801—1893) — vokiečių filosofas idea- 
listas, hegelininkas, Berlyno universite- 
to profesorius — 88, 136, 137 

Milis (Mill) Džeimsas (1773—1836) — ang- 
lų buržuazinis ekonomistas ir filosofas, 
Rikardo teorijos vulgarizatorius; filo- 
sofijoje sekė Bentamu — 321, 322 


Mirabo (Mirabeau) Onorė Gabrielis 
(1749—1791) — žymus XVIII a. pabai- 
gos buržuazinės prancūzų revoliucijos 
veikėjas, stambiosios buržuazijos ir su- 
buržuazėjusios bajorijos interesų reiš- 
kėjas — 415 

Mocartas (Mozart) Volfgangas Amadėjus 
(1756—1791) — didysis austrų kompozi- 
torius — 306 

Mongajaras (Montgaillard) Gijomas Ono- 
rė (1772—1825) — prancūzų abatas ir 
istorikas — 134 

Montėjus. (Monteil) Amanas Aleksis 
(1769—1850) — buržuazinis prancūzų is- 
torikas — 165, 265, 433 

Monteskjė (Montesquieu) Šarlis (1689— 
1755) — buržuazinis prancūzų sociolo- 
gas, ekonomistas ir rašytojas, XVIII a. 
buržuazinio Švietimo atstovas, konsti- 
tucinės monarchijos teoretikas — 218, 
411, 414 

Monžua (Montjoie) Kristofas (1746— 
1816) — rojalistinis prancūzų publicis- 
tas — 134 

Moras (More) Tomas (1478—1535) — Ang- 
lijos politinis veikėjas, lordas Kancle- 
ris, rašytojas humanistas, vienas iš 
ankstyvųjų utopinio komunizmo atsto- 
vų, „Utopijos“ autorius — 364 

Morelis (Morelly) (XVIII a.) — abatas, įžy- 
mus utopinio lygiavinio komunizmo 
atstovas Prancūzijoje — 416, 417 

Morganas (Morgan) Džonas  Minteris 
(1782—1854) — anglų rašytojas, Oveno 
pasekėjas — 364 

M. R.— žr. Renjė Deturbė Ipolitas 

Muhamedas Ali (1769—1849) — Egipto 
valdovas (1805—1849), įvykdė pažan- 
gių reformų — 122 

Muntas (Mundt) Teodoras (1808—1861) — 
vokiečių rašytojas, literatūrinės grupės 
„Jaunoji Vokietija“ atstovas; vėliau 
literatūros ir istorijos profesorius Bres- 
lave ir Berlyne — 384 


N 


Napoleonas I Bonapartas (1769—1821) — 
Prancūzijos imperatorius (1804—1814 ir 
1815) — 33, 67, 99, 101, 108, 122, 147, 
211, 274, 281, 415 

Nauverkas (Nauwerck) Karlas Liudvigas 
Teodoras (1810— 1891) — vokiečių pub- 
licistas, priklausė Berlyno jaunahegeli- 
ninkių būreliui „Laisvieji“— 79, 259 

Niutonas (Newton) Isakas (1642—1727) — 
didysis anglų fizikas, astronomas ir ma- 
tematikas, mechanikos kaip mokslo kū- 


rėjas — 50 
Noihausas (Neuhaus) Gustavas Reinhar- 
das (1823—1892) — vokiečių poetas, 


penktojo dešimtmečio viduryje dėjosi 
prie „tikrojo socializmo" — 455 

Nugarė (Nougaret) Pjeras Žanas Batistas 
(1742— 1823) — prancūzų literatas ir is- 
torikas — 134 > 


o 


O Konelis (O'Connell) Danielis (1775— 
1847) — airių advokatas ir buržuazinis 
politinis veikėjas, nacionalinio išsiva- 
duojamojo judėjimo dešiniojo, liberali- 
nio sparno lyderis — 188, 220 

Opicas (Opitz) Teodoras — vokiečių pub- 
licistas jaunahegelininkis — 434, 455 

Oto (Otto) Luiza (1819—1895) — vokiečių 
rašytoja, penktojo dešimtmečio vidury- 
je „tikrojo socializmo“ atstovė, vėliau 
buržuazinio moterų judėjimo veikėja — 
443, 444, 455 

Otonas I (i815—1867) — Graikijos kara- 
lius (1832—1862) — 274 

Ovenas (Owen) Robertas (1771—1858) — 


didysis anglų socialistas utopistas — 
162, 306, 365 
P 
Pelijė (Peltier) Žanas Gabrielis (apie 


1765—1825) — rojalistinis prancūzų pub- 
licistas — 134 

Periklis (apie 493—429 prieš m. e.) — 
Atėnų valstybės veikėjas, padėjo su- 
stiprinti vergovinę demokratiją — 101 

Persiani Fani (1812—1867) — italų daini- 
ninkė — 344 

Petis (Petty) Viljamas (1623—1687) — įžy- 
mus anglų ekonomistas ir statistikas, 
klasikinės buržuazinės politinės ekono- 
mijos pradininkas Anglijoje — 149 

Piefelis (Pfeffel)  Gotlibas Konradas 
(1736—1809) — vokiečių rašytojas pa- 
sakėtininkas — 229 

Piisteris (Pfister) Johanas Christianas 
(1772—1835) — vokiečių bažnyčios vei- 
kėjas ir buržuazinis istorikas — 181 

Pinta (Pinto) Isakas (1715—1787) — stam- 
bus olandų biržos verteiva, ekonomis- 
tas — 49, 280 

Piutmanas (Pūttmann) Germanas (1811— 
1894) — radikalusis vokiečių poetas ir 
žurnalistas, penktojo dešimtmečio vi- 
duryje „tikrojo socializmo“ atstovas — 
362, 438—439, 441, 453—454, 457, 
458—459 

Platonas (apie 427—apie 347 prieš m. e.) — 
senovės graikų filosofas, objektyvusis 
idealistas, vergvaldžių aristokratijos 
ideologas — 105 

Plutarchas (apie 46—apie 125) — senovės 
graikų rašytojas moralistas, filosofas 
idealistas — 104 

Pranciškus I (1494—1547) — Prancūzijos 
karalius (1515—1547) — 208, 259 

Prudonas (Proudhon) Pjeras Žozefas 
(1809—1865) — prancūzų publicistas, 
smulkiosios buržuazijos ideologas, vie- 
nas iš anarchizmo pradininkų — 134, 
162, 169, 259, 273, 282, 283, 295, 331, 
388—389, 404, 410, 417, 418, 422 

Ptolomėjai — faraonų dinastija Egipte 
(305—30 prieš m. e.) — 122 

Puiendorias (Pufendorf) Samuelis, baronas 
(1632—1694) — vokiečių mokslininkas, 
teisininkas ir istorikas, buržuazinės 
„prigimtinės teisės“ teorijos atstovas — 
413 


R 
Rablė (Rabelais) Fransua (apie 1494— 
1553) — vienas žymiausių Renesanso 
epochos prancūzų rašytojų humanistų — 
144 
Rafaelis Santis (Raffaello Santi) (1483— 
1520) — vienas žymiausių Renesanso 


epochos italų dailininkų, realizmo at- 
stovų — 306—307 


Ramiordas (Rumford) — žr. Tompsonas 
Bendžaminas 
Rankė (Ranke) Leopoldas fon (1795— 


1886) — vokiečių istorikas, reakcionie- 
rius, Prūsijos junkerių ideologas — 231 

Rebo (Reybaud) Lui (1799—1879) — pran- 
cūzų literatas, ekonomistas ir libera- 
lus publicistas — 390, 391, 393—395, 
398—403, 410, 418 

Reichartas (Reichardt) Karlas — knygrišys 
Berlyne, „Allgemeine Literatur-Zeitung“ 
bendradarbis — 165, 175 

Reinhartas (Reinhardt) Richardas (1829— 
1898) — vokiečių poetas, emigrantas Pa- 
ryžiuje, Heinės sekretorius, — 456 

Rempelis (Rempel) Rudolfas (1815— 
1868) — vokiečių įmonininkas, penkto- 
jo dešimtmečio viduryje „tikrasis so- 
cialistas"— 428 

Renjé Deturbė (Régnier Destourbet) Ipo- 
litas (literatūrinis slapyvardis — M. R.) 

(1804—1832) — prancūzų rašytojas ir is- 
torikas — 134 

Rikardas (Ricardo) Dovydas (1772— 
1823) — anglų ekonomistas, vienas iš 
žymiausių klasikinės buržuazinės poli- 
tinės ekonomijos atstovų — 315 

Robespjeras (Robespierre) Maksimiljenas 
Mari (1758—1794) — įžymus XVIII a. 
pabaigos buržuazinės prancūzų revoliu- 
cijos veikėjas, jakobinų vadas, revo- 
liucinės vyriausybės vadovas (1793— 
1794) — 133—134, 184, 188, 261, 315, 
385 

Rochau Augustas Liudvigas fon (literatū- 
rinis slapyvardis — Churoa)  (1810— 
1873) — liberalus vokiečių publicistas ir 
istorikas — 404 

Rochovas (Rochow) Fridrichas Eberhar- 
das (1734—1805) — vokiečių pedagogas, 
liberalių pažiūrų publicistas, vulgarių 
dorovinių pamokomųjų knygų jaunimui 
autorius — 449 

Rodrigas (Rodrigues) Bendžaminas Olen- 
das (1794—1851) — prancūzų finansi- 
ninkas ir publicistas, artimiausias Sen- 
Simono mokinys, vienas iš sensimonis- 
tų mokyklos įkūrėjų ir vadovų — 390, 
395 

Rolan (Roland) Manon Žana (1754— 
1793) — prancūzų rašytoja, XVIII a. pa- 
baigos buržuazinės prancūzų revoliuci- 
jos veikėja, žirondistė — 134 

Romeris (Rohmer) Fridrichas (1814— 
1856) — vokiečių filosofas idealistas — 
423 

Rotekas (Rotteck) Karlas (1775—1840) — 
buržuazinis vokiečių istorikas ir politi- 
nis veikėjas, liberalas — 274 

Rotšildas (Rothschild) Džeimsas Majeris 
(1792—1868) — Rotšildų banko namų 
Paryžiuje vadovas — 274, 430 

Rugė (Ruge) Arnoldas (1802—1880) — vo- 
kiečių publicistas,  jaunahegelininkis, 
buržuazinis radikalas; po 1866 m. na- 
cionalliberalas — 68, 95, 178, 187 

Ruso (Rousseau) Žanas Žakas (1712— 
1778) — įžymus prancūzų švietėjas, de- 
mokratas, smulkiosios buržuazijos ideo- 
logas, filosofas deistas — 258, 314, 414 

Rutenbergas (Rutenberg) Adolfas (1808— 
1869) — vokiečių publicistas, jaunahe- 
gelininkis; po 1866 m. nacionallibera- 
las — 259 


S 


Saranas (Sarran) Žanas Remonas Paska- 
lis (1780—1844) — rojalistinis prancūzų 
publicistas — 268 

Sautvelis (Southwell) Čarlzas (1814— 
1860) — anglų socialistas utopistas, Ove- 
no pasekėjas — 364 


Senioras (Senior) Viljamas Nasau (1790— 
1864) — vulgarusis anglų ekonomistas, 
aršus darbininkų judėjimo priešas — 
279 

Sen-Simonas (Saint-Simon) Klodas Anri 
(1760—1825) — didysis prancūzų socia- 
listas utopistas — 367, 375, 376, 377, 

390—393, 394—399, 402 

Sen-Žiustas (Saint-Just) Lui Antuanas Leo- 
nas (1767—1794) — žymus XVIII a. pa- 
baigos buržuazinės prancūzų revoliuci- 
jos veikėjas, vienas iš jakobinų va- 
dų — 133—134, 184, 261 

Servantesas de Savedra (Cervantes de 
Saavedra) Migelis (1547—1616) — vie- 
nas iš žymiausių ispanų rašytojų rea- 
listų — 177, 180, 181, 206, 208, 235, 
266, 286, 312, 347, 348 

Sijesas (Sieyės) Emaniuelis Žozefas (1748— 
1836) — prancūzų abatas, XVIII a. pa- 
baigos buržuazinės prancūzų revoliuci- 
jos veikėjas, stambiosios buržuazijos at- 
stovas — 411, 415 

Sigizmundas I (1361—1437) — „Šventosioš 
Romos imperijos“ imperatorius (1411 
1437) — 208 

Sismondis (Sismondi) Žanas Šarlis Leona- 
ras Simonas de (1773—1842) — šveica- 
rų ekonomistas, smulkiaburžuazinis ka- 
pitalizmo kritikas — 60, 151, 403 

Siu (Sue) Eženas (1804—1857) — prancū- 
zų rašytojas, sentimentalių miesčioniš- 
kų romanų socialinėmis temomis auto- 
rius — 452 

Smitas (Smith) Adomas (1723—1790) — 
anglų ekonomistas, vienas iš žymiau- 
sių klasikinės buržuazinės politinės eko- 
nomijos atstovų — 50, 306, 415 

Sofoklis (apie 497—apie 406 prieš m. e.) — 
įžymus senovės graikų dramaturgas, 
klasikinių tragedijų autorius — 100 

Sokratas (apie 469—apie 399 prieš 
m. e.) — senovės graikų filosofas idea- 
listas, vergvaldžių aristokratijos ideo- 
logas — 101, 102, 108, 114 

Sparlakas (žuvo 71 prieš m. e.) — Ro- 
mos gladiatorius, didžiausio vergų su- 
kilimo Senovės Romoje 73—71 metais 
prieš m. e. vadas — 165 

Spensas (Spence) Tomas (1750—1814) — 
anglų socialistas utopistas, skelbė že- 
mės privatinės nuosavybės panaikini- 
mą ir agrarinio socializmo įvedimą — 
364 

Spinoza Baruchas (Benediktas) (1632— 
1677) — įžymus olandų filosofas mate- 
rialistas, ateistas — 70, 76, 134, 247 

Straionas (Stratton) Čarlzas Šervudas 
(1838—1883) — pagarsėjęs Amerikos ne- 
užauga, veikė slapyvardžiu „generolas 
Tomas. Tamas” (Tom Thumb — nykštu- 
kas) — 84 

Šekspyras (Shakespeare) Viljamas (1564— 
1616) — didysis anglų rašytojas — 76, 
173 

Šeliga (Szeliga) — žr. Cichlinskis Francas 

Šelingas (Schelling) Fridrichas Vilhelmas 
Jozefas fon (1775—1854) — vokiečių fi- 
losofas, XVIII a. pabaigos — XIX a, 
pradžios vokiečių idealizmo atstovas — 
98, 144—145 

Šeras (Scherr) Johanas (1817—1886) — 
liberalus vokiečių istorikas ir rašyto- 


jas — 455 
Šerbiuljė (Cherbuliez) Antuanas Elizė 
(1797—1869) — šveicarų ekonomistas, 


Sismondžio pasekėjas, jungęs Sismon- 
džio teoriją su Rikardo teorijos ele- 
mentais — 60 

Ševaljė (Chevalier) Mišelis  (1806— 
1879) — prancūzų inžinierius, ekonomis- 
tas ir publicistas, ketvirtajame dešimt- 
metyje sensimonistas, vėliau buržuazi- 
nis fritrederis — 232, 302, 397, 403 

Šileris (Schiller) Fridrichas fon (1759— 
1805) — didysis vokiečių rašytojas — 
414, 443 

Širgesas  (Schirges) Georgas  (1811— 
1879) — vokiečių rašytojas ir publicis- 
tas, penktojo dešimtmečio viduryje „tik- 
rasis socialistas“ — 429 

Šlegelis (Schlegel) Augustas Vilhelmas 
fon (1767—1845) — vokiečių poetas, 
vertėjas, literatūros istorikas, reakcinio 
romantizmo atstovas — 317 

Šlioseris (Schlosser) Fridrichas Christofas 
(1776—1861) — buržuazinis vokiečių is- 
torikas, liberalas — 259 

Šliuselis (Schlüssel) G.— žurnalo 
chen” redaktorius leidėjas — 442 

Šnakė (Schnake) Fridrichas — vokiečių 
žurnalistas, penktojo dešimtmečio vi- 
duryje „tikrasis socialistas" — 428, 434— 
438, 439, 442 

Šteinas (Stein) Heinrichas Fridrichas Kar- 
las, baronas (1757—1831) — Prūsijos 
valstybės veikėjas, 1804—1808 metais 
ėjo eilę aukštų pareigų, padėjo įvyk- 
dyti pusines buržuazines reformas, ku- 
riomis buvo siekiama sustiprinti Prū- 
sijos valstybę — 273 

Šteinas (Stein) Lorencas fon (1815— 
1890) — vokiečių teisininkas, valstybi- 
nės teisės teoretikas, vulgarusis eko- 
nomistas, slaptas Prūsijos vyriausybės 
agentas — 157, 359, 390, 395—404, 417, 
422 

Šteinmanas (Steinmann), Fridrichas Arnol- 
das (1801—1875) — vokiečių publicistas 
ir literatas — 434 


„Veil- 

Štirneris (Stirner) Maksas (Johano Kas- 
paro Šmito literatūrinis slapyvardis) 
(1806—1856) — vokiečių filosofas, jau- 
nahegelininkis, vienas iš buržuazinio 
individualizmo ir anarchizmo ideolo- 
gų— 14, 36—39, 41, 53, 57, 67—69, 
70—73, 75, 76, 82, 83, 85—356, 366, 
369, 447, 453 

Štrausas (Strauß) Davidas Fridrichas 
(1808—1874) — vokiečių filosofas ir 
publicistas, žymus jaunahegelininkis; po 
1866 m. nacionalliberalas — 13, 14, 131 

Šveiceris (Schweitzer) Jozefas — vokiečių 
poetas, „tikrasis socialistas" — 444, 455, 
456 

Švertleinas (Schwerdtlein) Rudolfas — vo- 
kiečių poetas, „tikrasis socialistas“ — 
457 


T 


Taileris (Tyler) Uotas (mirė 1381) — di- 
džiausio 1381 metų valstiečių sukilimo 
Anelijoje vadas — 152 

Temistoklis (apie 525—460 prieš m. e.) — 
senovės graikų valstybės veikėjas ir 
graikų-persų karų laikotarpio karve- 
dys, radikalios demokratinės srovės at- 
stovas Atėnuose — 274 

Tertulianas Kvintas Septimijus Florensas 
(apie 150— apie 222) — krikščionių teo- 
logas, obskurantas, aršus mokslo prie- 
šas — 122 

Testas (Teste) Šarlis (mirė 1848) — pran- 
cūzų komunistas utopistas, babuvištas, 
respublikonų judėjimo Liepos monar- 
chijos laikotarpiu dalyvis — 402 

Ticianas  Večelio (Tiziano Vecellio) 
(1477—1576) — įžymus Renesanso epo- 
chos italų dailininkas realistas, žymiau- 
sias Venecijos tapybos mokyklos at- 
stovas — 306 

Timonas iš Fliunto (apie 320—apie 230 
prieš m. e.) — senovės graikų filosofas, 
skeptikas — 101, 105, 106 

Tiurgo (Turgot) Anas Roberas Žakas 
(1727—1781) — prancūzų ekonomistas ir 
valstybės veikėjas; vienas žymiausių 
fiziokratų mokyklos atstovų; generali- 
nis finansų kontrolierius (1774—1776); 
buržuazijos interesų gynėjas — 407, 
414—415 

Tjeras (Thiers) Adolfas (1797—1877) — 
buržuazinis prancūzų istorikas ir vals- 
tybės veikėjas, ministras pirmininkas 
(1836, 1840), respublikos prezidentas 
(1871—1873), Paryžiaus Komunos bu- 
delis — 431, 432 

Tomas Tamas (Tom Thumb) — žr. Stra- 
tonas Čarlzas Šervudas 

Tompsonas (Thompson) Bendžaminas, gra- 
fas Ramfordas (1753—1814) — ameri- 

kiečių kilmės anglų karininkas, avan- 
tiūristas; vienu metu tarnavo Bavari- 
jos vyriausybei; organizavo vargšų dar- 
bo namus ir sudarinėjo elgetų srėbalo 
iš pigių surogatų receptus — 177, 207 
Tompsonas (Thompson) Viljamas (apie 
1785—1833) — airių ekonomistas, pa- 
naudojęs Rikardo teoriją socialistinėms 
išvadoms, Oveno pasekėjas — 364 


U 


Ueidas (Wade) Džonas (1788—1875) — 
anglų publicistas, ekonomistas ir isto- 
rikas — 151 

Uotsas (Watts) Džonas (1818—1887) — 
anglų socialistas utopistas, Oveno pa- 
sekėjas; vėliau buržuazinis liberalas — 
364 


V 


Veidemajeris (Weydemeyer) Jozefas 
(1818—1866) — žymus . Vokietijos ir 
Amerikos darbininkų judėjimo veikė- 
jas; 1846—1847 metais „tikrasis socia- 


listas”, Markso ir Engelso paveiktas 
perėjo į mokslinio komunizmo pozi- 
cijas, Komunistų sąjungos narys, 


1848 metų revoliucijos Vokietijoje da- 
lyvis; 1851 metais emigravo į Ameri- 
ką, kur leido žurnalus ,„Revolution" ir 
„Stimme des Volkes“, įkūrė organiza- 
ciją „Komunistų sąjunga“, davė pradžią 
marksizmo propagandai Jungtinėse 
Amerikos Valstijose; dalyvavo pilieti- 
niame kare šiauriečių pusėje — 428— 
432, 434, 439 

Veitlingas (Weitling) Vilhelmas (1808— 
1871) — žymus Vokietijos darbininkų 
judėjimo veikėjas jo atsiradimo laiko- 
tarpiu, vienas utopinio lygiavinio ko- 
munizmo teoretikų; iš profesijos siuvė- 
jas — 154, 170, 364 

Vejertas (Weerth) Georgas (1822—1856) — 
proletarinis vokiečių poetas, ir publi- 
cistas, Komunistų sąjungos narys, 
1848—1849 metais vienas iš „Neue 
Rheinische Zeitung" redaktorių; Mark- 
so ir Engelso draugas — 454 


Venedėjus (Venedey) Jakobas (1805— 
1871) — radikalus vokiečių publicistas 
ir politinis veikėjas; po 1848—1849 m. 
revoliucijos liberalas — 38 

Vergilijus (Publijus Vergilijus Maronas) 
(70—19 prieš m. e.) — įžymus romėnų 
poetas — 331 

Vernė (Vernet) Orasas (1789—1863) — 
prancūzų dailininkas batalistas — 307 

Vestminsteris (Westminster) — žr. Grov- 
noris Ričardas 


Vigandas (Wigand) Oto (1795—1870) — 
vokiečių leidėjas ir knygų prekybinin- 
kas, turėjo Leipcige firmą, kuri leido 
Tadikalių rašytojų kūrinius — 85 

Viktorija (1819—1901) — Anglijos karalie- 
nė (1837—1901) — 428 

Vilgardelis (Villegardelle) Fransua (1810— 
1856) — prancūzų. publicistas, furjeris- 
tas, vėliau komunistas utopistas — 416, 
417 


Z 


Zasas (Sass) Fridrichas (1819—1851) — 
vokiečių publicistas, „tikrasis socialis- 
tas"— 453 

Zemigas (Semmig) Fridrichas Hermanas 
(1820—1897) — vokiečių rašytojas, penk- 
tojo dešimtmečio viduryje „tikrasis so- 
cialistas"— 362—372, 439—444, 455 


Zenonas Isaurietis (apie 430—491) — Bi- 
zantijos imperatorius (474—491) — 152 

Zenonas iš Kitijono (apie 336—264 prieš 
m. e.) — senovės graikų filosofas, stoi- 
cizmo kūrėjas — 102, 103 


Ą 


Žanas Polis (Jean Paul) (Johano Paulio 
Fridricho Richterio literatūrinis slapy- 


vardis) (1763—1825) — smulkiaburžua- 
zinis vokiečių rašytojas satyrikas — 
102, 147 


Žiusjė (Jussieu) Antuanas Loranas (1748— 
1836) — garsus prancūzų botanikas — 
364 

Žorž Sand (George Sand) (1804—1876) — 
garsi prancūzų rašytoja, romanų socia- 
linėmis temomis autorė, demokratinės 
romantizmo srovės atstovė — 134 

